USE sofia;
DROP TABLE IF EXISTS sofia.qufNT_vpl;
CREATE TABLE qufNT_vpl (
  verseID VARCHAR(16) NOT NULL PRIMARY KEY,
  canon_order VARCHAR(12) NOT NULL,
  book VARCHAR(3) NOT NULL,
  chapter VARCHAR(3) NOT NULL,
  startVerse VARCHAR(3) NOT NULL,
  endVerse VARCHAR(3) NOT NULL,
  verseText TEXT CHARACTER SET UTF8 NOT NULL) ENGINE=MyISAM;
LOCK TABLES qufNT_vpl WRITE;
INSERT INTO qufNT_vpl VALUES ("MT1_1","070_1_1","MAT","1","1","1","Abrahampa, Davidpa ayllunmantami Dyuspa Akrashan Cristun Jesusqa karan. Chaymi kaypi rikachimanchik tukuynin unay rukunkunapaq, mayqankunami karan nirmapis. Kaynumi kaq: ");
INSERT INTO qufNT_vpl VALUES ("MT1_2","070_1_2","MAT","1","2","2","Abrahammi Isaacpa taytan karan. Isaac-shuypaqa Jacobupa taytan karan. Nataq Jacobuqa Judapa, chaynulla ukninkunapa taytan karan. ");
INSERT INTO qufNT_vpl VALUES ("MT1_3","070_1_3","MAT","1","3","3","Judaqa, Farespa chaynulla Zarapa taytan karan. Nataq maman-shuypaqami Tamar karan. Faresqa Esrompa taytan karan. Esrom-shuypaqa Arampa taytan karan. ");
INSERT INTO qufNT_vpl VALUES ("MT1_4","070_1_4","MAT","1","4","4","Aramqa Aminadabpa taytan karan. Aminadabqa Naasonpa taytan karan. Naasón-shuypaqa Salmonpa taytan karan. ");
INSERT INTO qufNT_vpl VALUES ("MT1_5","070_1_5","MAT","1","5","5","Salmonqa Boozpa taytan karan. Boozpa maman-shuypaqa Rahab karan. Boozqa Obedpa taytan karan. Nataq Obedpa mamanqa karan Rut. Obedqa Isaipa taytan karan. ");
INSERT INTO qufNT_vpl VALUES ("MT1_6","070_1_6","MAT","1","6","6","Isaí-shuypaqa mantakuq Davidpa taytan karan. Davidqa Salomonpa taytan karan. Salomonpa mamanqami wanuq Uriaspa warmin kasha karanpis. ");
INSERT INTO qufNT_vpl VALUES ("MT1_7","070_1_7","MAT","1","7","7","Salomonqa Roboampa taytan karan. Roboamqa Abiaspa taytan karan. Nataq Abiasqa Asapa taytan karan. ");
INSERT INTO qufNT_vpl VALUES ("MT1_8","070_1_8","MAT","1","8","8","Asaqa Josafatpa taytan karan. Josafatqa Jorampa taytan karan. Joramqa Uziaspa taytan karan. ");
INSERT INTO qufNT_vpl VALUES ("MT1_9","070_1_9","MAT","1","9","9","Uziasqa Jotampa taytan karan. Jotamqa Acazpa taytan karan. Acazqa Ezequiaspa taytan karan. ");
INSERT INTO qufNT_vpl VALUES ("MT1_10","070_1_10","MAT","1","10","10","Ezequiasqa Manasespa taytan karan. Manasesqa Amonpa taytan karan. Amonqa Josiaspa taytan karan. ");
INSERT INTO qufNT_vpl VALUES ("MT1_11","070_1_11","MAT","1","11","11","Nataq Israelmanta kaqkunata Babiloniamanta runakuna prisur apayan chay tyimpuqa Josiasqa Jeconiaspa, chaynulla ukninkunapa taytan karan. ");
INSERT INTO qufNT_vpl VALUES ("MT1_12","070_1_12","MAT","1","12","12","Chaymanta chaynu chay Babiloniaman prisur apayan chay tyimpu pasatinnaqa, Jeconias Salatielpa taytan karan. Salatielqa Zorobabelpa taytan karan. ");
INSERT INTO qufNT_vpl VALUES ("MT1_13","070_1_13","MAT","1","13","13","Zorobabelqa Abiudpa taytan karan. Abiudqa Eliaquimpa taytan karan. Eliaquimqa Azorpa taytan karan. ");
INSERT INTO qufNT_vpl VALUES ("MT1_14","070_1_14","MAT","1","14","14","Azorqa Sadocpa taytan karan. Sadocqa Aquimpa taytan karan. Aquimqa Eliudpa taytan karan. ");
INSERT INTO qufNT_vpl VALUES ("MT1_15","070_1_15","MAT","1","15","15","Eliudqa Eleazarpa taytan karan. Eleazarqa Matanpa taytan karan. Matanqa Jacobupa taytan karan. ");
INSERT INTO qufNT_vpl VALUES ("MT1_16","070_1_16","MAT","1","16","16","Jacobuqa Josipa taytan karan. Josiqami Mariapa runan karan. Kay Mariamantami Jesusqa nasiran. Jesustaqa, kanan nuqanchikkunaqa riqsinchikllapa Dyuspa Akrashan Cristun nir. ");
INSERT INTO qufNT_vpl VALUES ("MT1_17","070_1_17","MAT","1","17","17","Abrahammanta-pachami paynin paynin kriyakaranllapa taytanmanta uk wamran, qashan chay wamranmanta uk wamran ima. Chaynumi katursi rukunllapakuna karan Davidkamanqa. Davidmanta-pacha chay Israelmanta kaqkunata Babiloniamanta runakuna prisu apashankaman, qashan karan uk katursi. Chaymanta-pachami qashan karan uk katursi Dyuspa Akrashan Cristun nasishankamanqa. ");
INSERT INTO qufNT_vpl VALUES ("MT1_18","070_1_18","MAT","1","18","18","Kaynumi Dyuspa Akrashan Cristun Jesusqa nasiran. Maman Mariaqami Josiwan parlashana karan kasarananllapapaq. Piru manaraq pulla punusha ima katinmi, Mariaqa ruriyjun rikariran Santu Ispiritupa pudirninrayku. ");
INSERT INTO qufNT_vpl VALUES ("MT1_19","070_1_19","MAT","1","19","19","Chay runan Josiqami kusa allinla kar, Mariata ima pasashanpaq mana mayqanpis yaĉhananllapataqa munaranchu. Chaymi ashwan uyarala Mariamantaqa chiqanchakayta yarpuran. ");
INSERT INTO qufNT_vpl VALUES ("MT1_20","070_1_20","MAT","1","20","20","Chaynu chiqanchakananpaq yarpusha katinmi, Dyuspa uk angelnin musquyninpi rikarir niran: “Davidpa ayllun José, ama manchakurchu Mariawanqa kasaray. Chaqa payqami Santu Ispiritupa pudirninrayku wamrakustuyanmapis. ");
INSERT INTO qufNT_vpl VALUES ("MT1_21","070_1_21","MAT","1","21","21","Piru chay wamritu nasikutinqami shutichinki Jesús. Chaqa payqami chaynuqa shutiyan Dyuspa kaqninkunata uchanmanta washananpaq kashanrayku”. ");
INSERT INTO qufNT_vpl VALUES ("MT1_22","070_1_22","MAT","1","22","22","Piru tukuy kaykunaqami pasaran Dyusninchik paypa rimaqninkunata intrachitin nishankuna kumplikananpaq. Chaqa kaynumi nisha kayaq: ");
INSERT INTO qufNT_vpl VALUES ("MT1_23","070_1_23","MAT","1","23","23","“Manaraq runawan punusha uk warmisitami ruriyjun rikarinqa. Chaymanta wamrakurqami wamrituntaqa shutichinqa Emanuel”. Emanuel nirqami intrachimayanchik: “Dyusninchikmi nuqanchikkunawan” nir. ");
INSERT INTO qufNT_vpl VALUES ("MT1_24","070_1_24","MAT","1","24","24","Chaymanta José punuyashanmanta rikĉhakurqa, Dyusninchikpa angelnin willashanta ruraran. Chaymi ashwan Mariawanqa kasararanna. ");
INSERT INTO qufNT_vpl VALUES ("MT1_25","070_1_25","MAT","1","25","25","Piru chaynu kasarashana karmapismi Josiqa Mariawan mana pullaqa punuranchu chay punta wamritunllapa nasinankaman. Chaymantami Mariaqa wamrakusturanna. Chaymi Josiqa wamritutaqa shutichiran Jesús. ");
INSERT INTO qufNT_vpl VALUES ("MT2_1","070_2_1","MAT","2","1","1","Jesucristuqami Judea lugarpi uk pwiblitu Belén shutiqpi nasiran. Chay tyimpupiqami Herodes gubyirnuqa karan Israel pwiblukunapiqa. Chaymantami kusala yaĉhaq runakuna ĉharanllapa Jerusalenmanqa rupay iqamunanlawmanta. Paykunami qullarkunata rikar riqsiq runakuna kaqllapa. ");
INSERT INTO qufNT_vpl VALUES ("MT2_2","070_2_2","MAT","2","2","2","Chaymi kaynu nir tapukuranllapa: “¿Maypitaq chay Israel runakunapa gubyirnun nasisha chayqa? Chaqa chay rupay iqamunanlawpimi rikasha kanillapa uk qullar paypaq intrachimaqllapata. Chaymi shamusha kanillapa payta aduraq”. ");
INSERT INTO qufNT_vpl VALUES ("MT2_3","070_2_3","MAT","2","3","3","Chaynu nitinllapa uyaparmi chay gubyirnu Herodes chaynulla tukuyla Jerusalén pwiblupi taqkunapis kusalata manchakur yarpupakuranllapa. ");
INSERT INTO qufNT_vpl VALUES ("MT2_4","070_2_4","MAT","2","4","4","Chaymi chay gubyirnuqa niran tantakamunanllapapaq tukuy chay kurakunapa mantakuqninkuna, Moisés mantakushanta yaĉhar yaĉhachikuqkuna ima. Chaymantaqa tapuran: —¿May lugarpitaq Dyuspa Akrashan Cristunqa nasiyanqa? nir. ");
INSERT INTO qufNT_vpl VALUES ("MT2_5","070_2_5","MAT","2","5","5","Chaymi paykunaqa niranllapa: —Judea lugarpa pwiblun Belenpi. Chaqa Dyuspa rimaqninmi kaynu niq Belén pwiblupaqqa: ");
INSERT INTO qufNT_vpl VALUES ("MT2_6","070_2_6","MAT","2","6","6","‘Belén pwiblu, qammi chay Judea lugarpiqa, takshala pwiblitu kasha karmapis, kananqa kusala mas riqsikashana kanki chay Judea lugarpi wakin pwiblukunamantaqa. Chaqa qammantami uk mantakuq rikarinqa. Chaymi payna kusala shumaqta kuytanqa chay Israel pwibluytaqa’ nir. ");
INSERT INTO qufNT_vpl VALUES ("MT2_7","070_2_7","MAT","2","7","7","Chaynu nitinllapaqa, Herodesqa mana mayqanpis yaĉhatinchu, qayamuran chay uklawmanta kusa yaĉhaq runakunata. Chaymi paykunarayku yaĉharanna ima tyimpupimi chay qullar rikariran nirmapis. ");
INSERT INTO qufNT_vpl VALUES ("MT2_8","070_2_8","MAT","2","8","8","Chaymantami chay runakunataqa kaĉharan Belén pwibluman kaynu nir: —Wakman rir puytishaykillapata tapukuyllapa chay wamritupaqqa. Chaymanta tarir-shuypaqa willamankillapa, nuqapis rir aduranaypaq nir. ");
INSERT INTO qufNT_vpl VALUES ("MT2_9","070_2_9","MAT","2","9","9","Chaynu gubyirnu willatinllapami, chay kusa yaĉhaq runakunaqa riranllapa. Piru chay qullar rupay iqamunanlawpi rikashanllapaqa, naypanllapata riq ĉhurakaran. Chaynu rirmi chay maypiĉhi wamritu karan chaylapi qasillaran. ");
INSERT INTO qufNT_vpl VALUES ("MT2_10","070_2_10","MAT","2","10","10","Chaynu qullar qasillaqta rikarmi, kusalata aligriyaranllapa. ");
INSERT INTO qufNT_vpl VALUES ("MT2_11","070_2_11","MAT","2","11","11","Chaymantami chay wasiman yaykur, rikaranllapa chay wamrituta chaynulla maman Mariata ima. Chaynami paykunaqa qunqurikur aduraranllapa. Chaynulla talqitanllapata kiĉhar, uruta, insinsyuta, mutkiypaqla mirrata ima quranllapa. ");
INSERT INTO qufNT_vpl VALUES ("MT2_12","070_2_12","MAT","2","12","12","Chaymanta punutinllapami Dyusqa musquyninllapapi willaran Herodes kayashanman ama tikrakananllapapaqchu nir. Chaymi paykunaqa Dyus nishanta kasur pwiblunllapamanqa riran uklaw nantana. ");
INSERT INTO qufNT_vpl VALUES ("MT2_13","070_2_13","MAT","2","13","13","Chaynu chay kusa yaĉhaq runakuna rishana katinqa, Josipa musquyninpi Dyuspa uk angelnin rikarir kaynu niran: “Sharir, wamrituta mamantinta apar utqar riy Egipto pwibluman. Chaypi kidankillapa nuqa willashunayllapakaman. Chaqa Herodesmi wamrata maskanqa wanuchinanpaq” nir. ");
INSERT INTO qufNT_vpl VALUES ("MT2_14","070_2_14","MAT","2","14","14","Chaymi chaynu nitinqa Josiqa sharir, wamrituta mamantinta apar, chay tutalla riq ĉhurakaranllapa Egiptuman nan riqta. ");
INSERT INTO qufNT_vpl VALUES ("MT2_15","070_2_15","MAT","2","15","15","Chaymi chaypiqa taranllapa Herodes wanunankaman. Chaynuqami pasaran Dyuspa rimaqnin unay nishan kumplikananpaq. Chaqa nishami kayaq: “Egipto pwiblumantami qayamuray wamrayta” nir. ");
INSERT INTO qufNT_vpl VALUES ("MT2_16","070_2_16","MAT","2","16","16","Chaymantami Herodesqa chay kusa yaĉhaq runakunaqa ingañamasha nir kwintata qukarqa, kusalata piñakuran. Chaymi mantakuran tukuyla ullqu wamritukuna ishkay añuyjun, chaynulla manaraq ishkay añuyjun kaqkunata ima wanuchinanllapapaq tukuyla Belén pwiblumanta kaqkunataqa. Chaynuqami kaĉhakuran chay kusa yaĉhaq runakuna ima tyimpupimi Dyuspa qullarnin rikarisha karan nir willashanmanta yaĉhar. ");
INSERT INTO qufNT_vpl VALUES ("MT2_17","070_2_17","MAT","2","17","17","Chaynuqami pasaran Dyuspa rimaqnin Jeremías iskribishannu kumplikananpaq. Chaqa niqmi: ");
INSERT INTO qufNT_vpl VALUES ("MT2_18","070_2_18","MAT","2","18","18","“Ramá pwiblumantami kusala llakiyta, kusala waqayta ima uyapakaran. Chaynuqami waqayaran Raquel, wamrankunapaq. Chaymi mana kunsulakaymatapis munaranchu, tukuynin wanushana kashanrayku” nir. ");
INSERT INTO qufNT_vpl VALUES ("MT2_19","070_2_19","MAT","2","19","19","Piru Herodesqami wanuranna. Chaymi ashwan Dyuspa uk angelnin, José Egiptullapi katin, musquyninpi payman rikarir kaynu niran: ");
INSERT INTO qufNT_vpl VALUES ("MT2_20","070_2_20","MAT","2","20","20","“Sharir, wamrituta mamantinta apar, qashan riyllapa Israel pwibluman. Chaqa chay wamrituta wanuchinaqkunaqami wanushallapana” nir. ");
INSERT INTO qufNT_vpl VALUES ("MT2_21","070_2_21","MAT","2","21","21","Chaymi Josiqa sharir wamrata mamantinta apar riran Israel pwibluman. ");
INSERT INTO qufNT_vpl VALUES ("MT2_22","070_2_22","MAT","2","22","22","Piru Josiqami yaĉharan chay Judea lugarpiqa Herodespa lugarninqa wamran Arquelao mantakuyan nir. Chaymi kusalata manchakuran chay Judea lugarllaman tikrakaytaqa. Piru Tayta Dyusmi musquyninpi Jositaqa intrachiran Judea lugarman ama rirchu, ashwan Galilea lugarmanna rinanpaq nir. ");
INSERT INTO qufNT_vpl VALUES ("MT2_23","070_2_23","MAT","2","23","23","Chaymi chayman rir ĉharqa, riran taq Nazaret pwiblumanna. Tukuy kayqami pasaran Dyuspa unay rimaqninkuna kaynu nishan kumplikananpaq. Chaqa Jesuspaqmi nisha kayaq: “Payqami nazareno shutinqa” nir. ");
INSERT INTO qufNT_vpl VALUES ("MT3_1","070_3_1","MAT","3","1","1","Chaymanta uk tyimpu pasatinmi Shutichikuq Juan rikariran chay Judea lugarpa chunllaqlla lugarninkunapi. ");
INSERT INTO qufNT_vpl VALUES ("MT3_2","070_3_2","MAT","3","2","2","Paymi yaĉhachikuq qallariran kaynu nir: “Uchaykillapata dijar Dyusmanna tikrakayllapa. Chaqa syilumanta kaq mantakuq qallarinanpaqqami shipchamunna” nir. ");
INSERT INTO qufNT_vpl VALUES ("MT3_3","070_3_3","MAT","3","3","3","Kay Juanpaqmi Dyuspa unay rimaqnin Isaías iskribisha kayaq kaynu nirqa: “Uk runami kusa jwirtita rimar chunllaqpi nin: ‘Amitunchikpa nanninta kamakachiyllapa uchaykillapata dijar, Dyusta kasurllapana. Chaynuqami kusa dirichula nanta kiĉhaq yupayna kankillapa kanqa’ nir”. ");
INSERT INTO qufNT_vpl VALUES ("MT3_4","070_3_4","MAT","3","4","4","Kay Juanpa raĉhpanqami rurakasha karan kamillupa millwanmanta. Nataq sinchun-shuypaqami qaramanta karan. Payqami mikuq atun shurkukunata, chumpakapa mishkinta ima. ");
INSERT INTO qufNT_vpl VALUES ("MT3_5","070_3_5","MAT","3","5","5","Piru pay yaĉhachikutin uyakuqqa achka runakuna riqllapa Jerusalén pwiblumanta, Judea lugarmanta, chaynulla chay riyu Jordanpa shipchankunamanta ima. ");
INSERT INTO qufNT_vpl VALUES ("MT3_6","070_3_6","MAT","3","6","6","Chaymi Juan yaĉhachikutin uyakurqa uchanllapapaq kwintata qukar, Tayta Dyus llakipamayllapa nitin, Shutichikuq Juanqa chay riyu Jordanpi shutichiran. ");
INSERT INTO qufNT_vpl VALUES ("MT3_7","070_3_7","MAT","3","7","7","Chaymantami Juanqa, achka fariseo, saduceo runakuna, pay shutichinanpaq ĉhaqta rikarqa niran: “¡Largu kurukunapa ayllunkuna! ¿Pitaq qamkunata nishushallapa: ‘Shutikurla chay kusala saqra manchaypaq kastigu Dyusmanta shipchamuyanna chaymanta washakayankillapa kanqa’ nirqa? ");
INSERT INTO qufNT_vpl VALUES ("MT3_8","070_3_8","MAT","3","8","8","Chaymi ashwan kriyishaykillaparayku kusala shumaqta kawsar Dyuspi kriyinkillapa nir uk qiru puquq yupay intrachikuyllapa. ");
INSERT INTO qufNT_vpl VALUES ("MT3_9","070_3_9","MAT","3","9","9","Imanupiqakish yarpuyatkillapa, Abrahampa ayllun kar washakayanchikllapa nir. ¡Manami chaynuchu! Chaqa allita nishaykillapa: Dyus munarqami, tukuy kay rumikunamatapis Abrahampa ayllunpaq tikranarqa tikranman. ");
INSERT INTO qufNT_vpl VALUES ("MT3_10","070_3_10","MAT","3","10","10","Achapismi listuna qirukunata ĉhupanmanta kuchunanpaqqa. Chaqa tukuy qiru mana allita puquqtaqa kuchur itanqa ninaman. ");
INSERT INTO qufNT_vpl VALUES ("MT3_11","070_3_11","MAT","3","11","11","“Chiqaptami nishaykillapa: Dyuspi kriyir uchaykillapata dijashaykillaparaykuqa yakulawan nuqaqa shutichishunillapa. Piru nuqamanta kusala mas pudirniyjun shamuq chay-shuypaqami shutichishunqallapa Dyuspa Santu Ispiritunwan, ninawan ima. Chaymi nuqaqa paypaqqa mana sirbinichu llanqinta urqur apanaylapaqmapis. ");
INSERT INTO qufNT_vpl VALUES ("MT3_12","070_3_12","MAT","3","12","12","Chaqa payqami palanta charikusha shamuyan. Chaymi trigunta limpu shumaqchar ĉhurakunanpi ĉhurakunqa. Nataq pajanta-shuypaqami mana maydiyapis wanuq ninawan limpu rupachinqa”. ");
INSERT INTO qufNT_vpl VALUES ("MT3_13","070_3_13","MAT","3","13","13","Chaymantaqa Jesuspis Galileamanta riran riyu Jordanpi Juan shutichikuyashanman paytapis shutichinanpaq. ");
INSERT INTO qufNT_vpl VALUES ("MT3_14","070_3_14","MAT","3","14","14","Piru puntataqami Juanqa mana shutichinarchu kaynu niran: —Qammi shutichimanaykipaq kusala allinqa. ¿Ashwanchu nuqa shutichishunaypaq shamunki? nir. ");
INSERT INTO qufNT_vpl VALUES ("MT3_15","070_3_15","MAT","3","15","15","Chaynu nitinmapis Jesusqa niran: —Amami mana nirchu kananlla shutichimay. Chaqa chaynuqami Dyus tukuy munashanlata ruranapaq nimashanchiktaqa kumpliyashun nir. Chaynu nir, Juanta allinta yarpuchitinmi, ");
INSERT INTO qufNT_vpl VALUES ("MT3_16","070_3_16","MAT","3","16","16","shutichiran Jesustaqa. Chaynu shutikur yakumanta yarqamuyatinlami syilu kiĉhakaran. Chaymi Jesusqa rikaran Dyuspa Santu Ispiritun payman uk palumitanu ishkimuqta. ");
INSERT INTO qufNT_vpl VALUES ("MT3_17","070_3_17","MAT","3","17","17","Chaymantami syilumanta-pacha, Dyus kaynu niqta uyaparan. ");
INSERT INTO qufNT_vpl VALUES ("MT4_1","070_4_1","MAT","4","1","1","Chaymantaqami Dyuspa Santu Ispiritunqa Jesusta aparan chunllaq lugarkunaman dyablu uchakuchiyta kamananpaq. ");
INSERT INTO qufNT_vpl VALUES ("MT4_2","070_4_2","MAT","4","2","2","Jesusqami kwarinta unaq, kwarinta tutata ayunaran. Chaymantami mallaqnaran. ");
INSERT INTO qufNT_vpl VALUES ("MT4_3","070_4_3","MAT","4","3","3","Chaymi dyabluqa uchakuchiyta yarpur, Jesusman qimikar niran: —Chiqapta Dyuspa Wamran karqa, kay rumikunata willay tantakunapaq tikrakananpaq nir. ");
INSERT INTO qufNT_vpl VALUES ("MT4_4","070_4_4","MAT","4","4","4","Piru Jesusqa niran: —Dyus nitin iskribikashakunapimi nin: ‘Manami tantalamantachu runaqa kawsayta puytin. Ashwanmi Dyuspa shiminmanta tukuy rimaynin lluqshiqta kasur kawsanqa’ nir. ");
INSERT INTO qufNT_vpl VALUES ("MT4_5","070_4_5","MAT","4","5","5","Chaymantami dyabluqa Jesustaqa aparan Dyus akrashan pwiblu Jerusalenman. Chaypiqami Dyusta adurananllapa wasipa kusa unaqninman iqachir, ");
INSERT INTO qufNT_vpl VALUES ("MT4_6","070_4_6","MAT","4","6","6","niran: —Chiqapta Dyuspa Wamran karqa, kaymanta uraman kaĉhakay. Chaqa Dyus nitin iskribikashakunapimi, nin: ‘Dyusshi, angelninkunata kaĉhamunqa kuytashunanpaq. Chaynulla aypashuyanqashi ĉhakikimapis ama ĉhachikananpaq ima rumikunalawanmapis’ nir. ");
INSERT INTO qufNT_vpl VALUES ("MT4_7","070_4_7","MAT","4","7","7","Chaynu nitinmi, Jesusqa niran: —Dyus nitin iskribikashakunapimi ninpis: ‘Amami Amituyki Dyus nishanllata rurachir pukllaychu’ nir. ");
INSERT INTO qufNT_vpl VALUES ("MT4_8","070_4_8","MAT","4","8","8","Chaymanta-shuypaqami dyabluqa aparan uk kusala unaq may atun sirkaman. Chaymantami kay pachapa tukuy pwiblunkunata iman kaqnintinta rikachir, ");
INSERT INTO qufNT_vpl VALUES ("MT4_9","070_4_9","MAT","4","9","9","niran: —Qam qunqurir aduramatkiqami tukuy kay rikashaykikunata qushayki nir. ");
INSERT INTO qufNT_vpl VALUES ("MT4_10","070_4_10","MAT","4","10","10","Jesusqa niran: —¡Ashuy, dyablu! Chaqa Dyus nitin iskribikashakunapimi ninpis: ‘Adurar sirbiy Amituyki Dyuslata’ nir. ");
INSERT INTO qufNT_vpl VALUES ("MT4_11","070_4_11","MAT","4","11","11","Chaynu nitinmi dyabluqa Jesusmantaqa ashuranna. Chayna chay kutilla, Dyuspa angelninkunana shamur ministishanpi yanaparan. ");
INSERT INTO qufNT_vpl VALUES ("MT4_12","070_4_12","MAT","4","12","12","Chaymanta Jesusqa yaĉharan Juanta karsilman itashallapa nir. Chaymi riran Galilea lugarlawman. ");
INSERT INTO qufNT_vpl VALUES ("MT4_13","070_4_13","MAT","4","13","13","Chaypimi Nazaret pwiblupi kayarqa, ashwan riran Capernaúm pwiblumanna taq. Chayqami karan chay quĉha qichqankuna Zabulonpa, chaynulla Neftalipa unay ayllunkunapa pachankuna kaq chay lugarkunapi. ");
INSERT INTO qufNT_vpl VALUES ("MT4_14","070_4_14","MAT","4","14","14","Tukuy kaykunaqami pasaran Dyuspa rimaqnin Isaías iskribishan kumplikananpaq. Chaqa niqmi: ");
INSERT INTO qufNT_vpl VALUES ("MT4_15","070_4_15","MAT","4","15","15","“Zabulonpa, Neftalipa lugarninkunapi taqkuna, chaynulla mar yaku manyanpi, chay riyu Jordanpa qichqanpi taqkuna, ");
INSERT INTO qufNT_vpl VALUES ("MT4_16","070_4_16","MAT","4","16","16","chay Galilea lugarpi mana kriyishanrayku tutaparaqpi yupay taqkuna rikaranllapa imanutaq rupaymaqa kusalata llipyaran chaynuta. Paykunaqami tutaparaqllapi kar wanunanpaqna katinmapis, imanumi Tayta Dyusqa paykunatapis washayta munan nir rikachiran”. ");
INSERT INTO qufNT_vpl VALUES ("MT4_17","070_4_17","MAT","4","17","17","Chaymi Capernaúm pwiblupi taq qallarishanmanta-pacha Jesusqa yaĉhachikuq qallariran kaynu nir: “Uchaykillapata dijar Dyusmanna tikrakayllapa. Chaqa syilumanta kaq mantakuq qallarinanpaqqami shipchamunna” nir. ");
INSERT INTO qufNT_vpl VALUES ("MT4_18","070_4_18","MAT","4","18","18","Jesusqami Galilea atun quĉhapa manyanta riyarqa, rikaran ishkay piskadukuq runakuna atun shikranllapata yakuman itaqta. Paykunaqami karan, Simón uknin Andreswan. Kay Simonmi Pedro shutiqpis. ");
INSERT INTO qufNT_vpl VALUES ("MT4_19","070_4_19","MAT","4","19","19","Chaymi Jesusqa niran: —Shamuyllapa nuqawanna rinallapapaq. Chaqa nuqaqami yaĉhachishaykillapa piskaduta aypaq yupayna runakunata nuqapaq yaĉhachir tantanaykillapapaq nir. ");
INSERT INTO qufNT_vpl VALUES ("MT4_20","070_4_20","MAT","4","20","20","Chaynu nitinqami, chay runakunaqa chay kutilla atun shikrankunata dijar, paywanna riranllapa. ");
INSERT INTO qufNT_vpl VALUES ("MT4_21","070_4_21","MAT","4","21","21","Piru mas naypaqman riyarqami Jesusqa qashan rikaran ishkay runakunata. Paykunaqami Zebedeupa wamrankuna, Santiago, Juan ima karan. Chaymi paykunaqa taytanwan uk yaku karrunpi atun shikrankunata kamkachiyaranllapa. Chayna Jesusqa qayamuran paykunatapis. ");
INSERT INTO qufNT_vpl VALUES ("MT4_22","070_4_22","MAT","4","22","22","Chaymi, chay kutilla paykunapis yaku karrunta, taytanta ima chaypi dijar, Jesuswanna riranllapa. ");
INSERT INTO qufNT_vpl VALUES ("MT4_23","070_4_23","MAT","4","23","23","Chaynumi Jesusqa Galileapa tukuy lugarninkunapi Israel runakuna tantakananllapa wasikunaman yaykur Dyuspa shumaq rimayninta yaĉhachikur puriran, washakarna paypa mantakuyninpi kawsananllapapaq. Chaynullami runakunata allicharan tukuy qishayninmanta, nanayninkunamanta ima. ");
INSERT INTO qufNT_vpl VALUES ("MT4_24","070_4_24","MAT","4","24","24","Chaymi Jesuspaqqa chay Siriapa tukuyla lugarninkunapi yaĉharanllapana. Chaynu yaĉharllapami, kusa riqchaq nanaywan, qishayninllapawan qischakaqkunata apamuranllapa. Chaynullami apamuranllapapis dyablupa yarpuyninwan kar qischakaqkunata, atakiwan kaqkunata, chaynulla chay mana kuyuyta puytiq kwirpuyjun kaqkunata ima. Piru Jesusqami tukuylata allicharan. ");
INSERT INTO qufNT_vpl VALUES ("MT4_25","070_4_25","MAT","4","25","25","Chaymi kusa achka runakuna Galileamanta, Decapolispa pwiblunkunamanta, Jerusalenmanta, Judeamanta, Jordanpa rupay iqamunanlaw lugarmanta ima, Jesusta kusata uyakuyta munar ikinpi puriqllapa. ");
INSERT INTO qufNT_vpl VALUES ("MT5_1","070_5_1","MAT","5","1","1","Chaynu achka runakunata rikarmi, Jesusqa sirkaman iqar taran. Chaymi chay yaĉhakuqninkunapis payman qimikatin, ");
INSERT INTO qufNT_vpl VALUES ("MT5_2","070_5_2","MAT","5","2","2","kaynu nir yaĉhachikuq qallariran: ");
INSERT INTO qufNT_vpl VALUES ("MT5_3","070_5_3","MAT","5","3","3","“Kusa shumaqmi kanqa, mayqanpis uchakushami kani nir masta Dyusninchikta maskaqkunaqa. Chaqa syilumanta kaq mantakuqwannami kanqallapa. ");
INSERT INTO qufNT_vpl VALUES ("MT5_4","070_5_4","MAT","5","4","4","Kusa shumaqmi kanqa, waqaqkunaqa. Chaqa Dyusmi kunsulanqa llakishanmantaqa. ");
INSERT INTO qufNT_vpl VALUES ("MT5_5","070_5_5","MAT","5","5","5","Kusa shumaqmi kanqa, chay mana kusa kani nir yarpuqkunaqa. Chaqa paykunami Dyus arnishan pachamatapis aypanqallapa. ");
INSERT INTO qufNT_vpl VALUES ("MT5_6","070_5_6","MAT","5","6","6","Kusa shumaqmi kanqa, imuraspis Dyus munashanlata mallaqnaq, yakunaq yupay chiqap allinlata ruranaqkunaqa. Chaqa Dyusmi yanapanqa rurananpaq yarpuyashanllapataqa. ");
INSERT INTO qufNT_vpl VALUES ("MT5_7","070_5_7","MAT","5","7","7","Kusa shumaqmi kanqa, chay mayqanpis ima katinpis llakipakuqqa. Chaqa Dyusmi paytapis llakipanqa. ");
INSERT INTO qufNT_vpl VALUES ("MT5_8","070_5_8","MAT","5","8","8","Kusa shumaqmi kanqa, chay mayqanpis kusa allinla yarpuyniyjun kaqkunaqa. Chaqa paykunami Dyusta rikanqallapa. ");
INSERT INTO qufNT_vpl VALUES ("MT5_9","070_5_9","MAT","5","9","9","Kusa shumaqmi kanqa, chay mayqanpis amana ĉhiqninakur kawsananllapapaq intrachikuqqa. Chaqa Dyusmi paykunatapis chiqap wamranpaqna riqsinqa. ");
INSERT INTO qufNT_vpl VALUES ("MT5_10","070_5_10","MAT","5","10","10","Kusa shumaqmi kanqa, chay mayqanpis Dyus munashannulla allinlata rurashanrayku qischakaqkunaqa. Chaqa syilumanta kaq mantakuqwannami kanqallapa. ");
INSERT INTO qufNT_vpl VALUES ("MT5_11","070_5_11","MAT","5","11","11","“Kusa shumaqmi kankillapa nuqapi kriyishaykillaparayku runakuna qaryapar, riqchaq llullakunata willar ima qischashutinllapaqa. ");
INSERT INTO qufNT_vpl VALUES ("MT5_12","070_5_12","MAT","5","12","12","Chayraykumi ima katinpis kusalata aligriyar ima kuntintu kayllapa, unaq syilupi kusala shumaq imata aypanaykillapapaq nir yaĉhar. Chaqa imanutaq kanan qamkunapa ikikillapapi purir qischashuyanllapa, chaynumi Dyuspa unay rimaqninkunatapis ruraranllapa”. ");
INSERT INTO qufNT_vpl VALUES ("MT5_13","070_5_13","MAT","5","13","13","Jesusqami niran: “Imanutaq kaĉhimaqa kusalata sirbin chaynu qamkunapis kankillapa kay pachapiqa. Piru imanupi kaĉhi lampaqyarqa mananami qashan shumaqchakayta puytinnachu. Chaynu mana sirbitinnaqami ashwan waqtaman itakushana puriqkuna saruĉhanllapa. ");
INSERT INTO qufNT_vpl VALUES ("MT5_14","070_5_14","MAT","5","14","14","“Chaynullami imanutaq bilamaqa achkirachikun chaynu qamkunapis kankillapa kay pachapiqa. Chaqa uk pwiblu unaq sirkapi katinmaqa tukuylari rikanllapa. ");
INSERT INTO qufNT_vpl VALUES ("MT5_15","070_5_15","MAT","5","15","15","Chaynulla uk bilata kachkarqa manami kajunpa rurinmanchu ĉhuranchik achkirachikunanpaqqa. Ashwanmi ĉhuranchik unaqlapi, tukuy chay wasipi kaqkunata achkirachinanpaq. ");
INSERT INTO qufNT_vpl VALUES ("MT5_16","070_5_16","MAT","5","16","16","Chayraykumi qamkunapis imanutaq uk bilamaqa achkirachikun chaynu tukuylawan kusa allinla ima kayllapa. Chaynu allinlata rurar kawsatkillapaqami, tukuy rikashuqkuna imanumi kawsanllapa nir kwintata qukar, unaq syilupi Taytaykillapa Dyustana alabanqallapa. ");
INSERT INTO qufNT_vpl VALUES ("MT5_17","070_5_17","MAT","5","17","17","“Amami qamkunaqa nuqapaq yarpunkillapachu, Moisés mantakushankunata, Dyuspa rimaqninkuna nishanta chinqachinanpaq shamusha kanqa nirqa. Chaqa manami chaykunata chinqachinaypaqchu shamusha kani. Ashwanmi tukuy chaykunataqa chiqapta kumplinaypaqna shamusha kani. ");
INSERT INTO qufNT_vpl VALUES ("MT5_18","070_5_18","MAT","5","18","18","Nishaykillapa: Syiluwan pacha kayatinllaqami, Dyus mantakushanmantaqa manami uk puntituta, uk litralamatapis kitanqallapachu chay tukuy nishankuna kumplikanankaman. ");
INSERT INTO qufNT_vpl VALUES ("MT5_19","070_5_19","MAT","5","19","19","Chayraykumi, Dyus mantakushanta mayqanpis mana kasur ashwan ukkunatapis ama kasunanpaq nir yaĉhachiqkunaqami syilumanta kaq mushuqmanta mantakutinqa, mana kwintachakashanachu kanqa. Nataq chay mayqanpis Dyus mantakushanta allita kasur, wakinkunapis kasunanpaq yaĉhachiqkuna-shuypaqami syilumanta kaq mantakutinqa kusala shumaqta riqsikashana kanqa. ");
INSERT INTO qufNT_vpl VALUES ("MT5_20","070_5_20","MAT","5","20","20","Chaymi nishaykillapa: Moisés mantakushanta yaĉhar yaĉhachikuqkuna, chaynulla fariseo runakunaqami Dyuspaq intrakarmapis mana tukuy shunqunwan kasunllapachu. Piru kuytawkish qamkunapis paykuna yupayma tukuyatkillapa. Ashwanmi syilumanta kaq mantakuyashanman yaykunaykillapapaqqa tukuy shunquykillapawan Dyus munashanlata rurayta ministinkillapa”. ");
INSERT INTO qufNT_vpl VALUES ("MT5_21","070_5_21","MAT","5","21","21","Chaynullami niranpis: “Qamkunaqami uyapashaykillapa rukuykillapakunata Moisés unaylla kaynu nishanta: ‘Amami wanuchikunkillapachu. Chaqa mayqanpis wanuchikuqqami, kusala manchaypaqta kastigakashana kanqa’ nir. ");
INSERT INTO qufNT_vpl VALUES ("MT5_22","070_5_22","MAT","5","22","22","Piru ashwan nuqa-shuypaqa nishaykillapa: Mayqanpis ukninkunawan piñakuqqami kastigakashana kanqa. Chaynulla mayqanpis ukninta ima nir jurapaqta-shuypaqami kusa mas karguyjun kaqkuna rikar yaĉhar kastiganqa. Nataq chay ukninta mana allinpaq riqsir qaryapaqta-shuypaqami Tayta Dyusna rikar infyirnupi tukuy tyimpupaqna kastiganqa nir. ");
INSERT INTO qufNT_vpl VALUES ("MT5_23","070_5_23","MAT","5","23","23","“Piru imanupi ufrindaykita altarman apar ĉhurayar, yarpunkiman mayqan ukniki qamwan piñakusha nir. ");
INSERT INTO qufNT_vpl VALUES ("MT5_24","070_5_24","MAT","5","24","24","Chaynu katinqami chay ufrindaykita chay altarpa naypanlapi dijar, rinkiraq chay uknikiwan, shumaqchanakuq. Chaymanta chaynu uknikiwan shumaqchanakusha kar-shuypaqa rinki chay altarman ufrindaykita Dyusninchikpaq ĉhuraqqa. ");
INSERT INTO qufNT_vpl VALUES ("MT5_25","070_5_25","MAT","5","25","25","“Chaynulla imanupi mayqan ima mana allinta rurashayki nir uchachashuyatinqa, manaraq jwiskunaman qayachishuyatin parlar shumaqchanakuyllapa. Chaqa mana chaynu ruratki jwisman qayachishutinqami, chay jwisqa gwardyakunaman qukushutin karsilmanna apashunmanllapa. ");
INSERT INTO qufNT_vpl VALUES ("MT5_26","070_5_26","MAT","5","26","26","Chaqa chiqaptami nishayki: Chay karsilpina karqami mana dasqa lluqshimunkichu, tukuy imata rurashaykipaq limpu pagrakunaykikaman nir”. ");
INSERT INTO qufNT_vpl VALUES ("MT5_27","070_5_27","MAT","5","27","27","Jesusqami niranpis: “Qamkunaqami allita uyapashaykillapa Moisés unay kaynu nishantaqa: ‘Runa kar, manaqa warmi karmapis masayjunna karqa, amami ukwan ukwan pununkillapachu’ nir. ");
INSERT INTO qufNT_vpl VALUES ("MT5_28","070_5_28","MAT","5","28","28","Piru nuqa-shuypaqami nishaykillapa: Mayqanpis uk warmita rikar paywan kayta munarqami yarpuyninpiqa uchakushana nir. ");
INSERT INTO qufNT_vpl VALUES ("MT5_29","070_5_29","MAT","5","29","29","“Chayraykumi, allilaw nawiki imata rikachir uchakuchishutinqa urqur itakuy karukaq qammantaqa. Chaqa allinmi kanqa kwirpuykipa uk partin kaqta itakunaykipaq tukuyla kwirpuyki tukuy tyimpupaq infyirnupi qischakananmantaqa. ");
INSERT INTO qufNT_vpl VALUES ("MT5_30","070_5_30","MAT","5","30","30","Chaynulla allilaw makiki uchakuchishutinpis, pitir itakuy karukaq qammantaqa. Chaqa allinmi kanqa kwirpuykipa uk partin kaqta itakunaykipaq tukuyla kwirpuyki tukuy tyimpupaq infyirnupi qischakananmantaqa. ");
INSERT INTO qufNT_vpl VALUES ("MT5_31","070_5_31","MAT","5","31","31","“Chaynullami Moisesqa niqpis: ‘Mayqan warmiyjun kayar, manana warminwan kanarqa karguyjunkunapi uk kartata rurar warminta qurqashi dijayta puytin’ nir. ");
INSERT INTO qufNT_vpl VALUES ("MT5_32","070_5_32","MAT","5","32","32","Piru kananqami nishaykillapa: Uk runa, warmin mana mayqanwan punusha ima katin yanqallamanta dijarqami, uchakunanta munaq yupayna dijayan. Chaynulla mayqanpis chay yanqallamanta itakukasha warmiwan kasaraqpismi kusala saqrata uchakuyan”. ");
INSERT INTO qufNT_vpl VALUES ("MT5_33","070_5_33","MAT","5","33","33","Chaynullami Jesusqa niranpis: “Qamkunaqami uyapashaykillapa Moisés unay rukuykillapakunata kaynu nishanta: ‘Imata ruranaykipaq Dyusninchikpa shutinpi jurarqa kumpliyllapa’ nir. ");
INSERT INTO qufNT_vpl VALUES ("MT5_34","070_5_34","MAT","5","34","34","Piru kananqami nishaykillapa: Amami imalapaqpis jurankillapachu nir. Chaynulla amami syilupaq rimar imaqa jurayllapachu. Chaqa syiluqami Dyusninchik tar mantakunan. ");
INSERT INTO qufNT_vpl VALUES ("MT5_35","070_5_35","MAT","5","35","35","Chaynulla amami pachapaq rimarmapis jurayllapachu. Chaqa pachaqami Dyusninchikpa ĉhakin shanan. Amami Jerusalén pwiblupaq rimarmapis jurayllapachu. Chaqa Jerusalén pwibluqami mantamaqninchik Dyuspa pwiblun-ari. ");
INSERT INTO qufNT_vpl VALUES ("MT5_36","070_5_36","MAT","5","36","36","Amami jurayllapapischu umaykillapapaq rimarpis. Chaqa manami puytinkichu uk aqchaykillapalamatapis yuraqpaq, manaqa yanapaq tikraytaqa. ");
INSERT INTO qufNT_vpl VALUES ("MT5_37","070_5_37","MAT","5","37","37","Ashwanmi juranaykillapamantaqa imapaqpis ‘Chiqap’ nitkillapaqa, chiqap kanqa. ‘Mana’ nitkillapapis, mana kanqa. Chaqa mayqanpis jurar imata arnikuqqami dyablu munashannuna rimar arnikuyan. ");
INSERT INTO qufNT_vpl VALUES ("MT5_38","070_5_38","MAT","5","38","38","“Qamkunaqami uyapashaykillapapis Moisés unay kaynu nishantaqa: ‘Nawipaqqa kanqa uk nawi. Kirupaqpis uk kiru’ nir. ");
INSERT INTO qufNT_vpl VALUES ("MT5_39","070_5_39","MAT","5","39","39","Piru nuqaqami nishaykillapa: Mayqan ima mana allinta rurashutinqa, amami qampis ima mana allintaqa rurankichu. Ashwanmi mayqan allilaw qaqllaykipi takashutinqa uklawtapis rikachiy nir. ");
INSERT INTO qufNT_vpl VALUES ("MT5_40","070_5_40","MAT","5","40","40","Chaynulla mayqan qayachishur kamsaykita kitashunatinqa, dijay punchuykitapis apanqa. ");
INSERT INTO qufNT_vpl VALUES ("MT5_41","070_5_41","MAT","5","41","41","Chaynulla mayqan ‘Apay kargayta kaymanta wakkaman’ nir, amalas apachishunatinqa, ashwan chay nishushanmantaqa mas larguta apay. ");
INSERT INTO qufNT_vpl VALUES ("MT5_42","070_5_42","MAT","5","42","42","Chaymi mayqanpis imalata mañashutinqa, quy. Chaynullami mayqan imalata pristanaykipaq mañashutinpis amami das tikrakar rinkichu. ");
INSERT INTO qufNT_vpl VALUES ("MT5_43","070_5_43","MAT","5","43","43","“Chaynullami uyapashaykillapapis Moisés unay kaynu nishantaqa: ‘Qamkunawan shumaq kaqkunata llakipar, ĉhiqnishuqkunata-shuypaqa ĉhiqniy’ nir. ");
INSERT INTO qufNT_vpl VALUES ("MT5_44","070_5_44","MAT","5","44","44","Piru nuqaqa nishaykillapa: Ĉhiqnishuqkunataqa llakipar shumaqta rikayllapa. Chaynulla Tayta Dyusman mañakuyllapa mana allinta rurashunanllapapaq ikikillapapi puriqkunapaq ima nir. ");
INSERT INTO qufNT_vpl VALUES ("MT5_45","070_5_45","MAT","5","45","45","Chaynu rurarqami qamkunaqa unaq syilumanta Taytaykillapa Dyuspa chiqap wamrankunana kankillapa. Chaqa pay nitinmi rupaymapis achkirachikamun allin kaqkunapaq, chaynulla mana allin kaqkunapaqmapis. Chaynulla pay nitinmi tamyamapis ishkimun allinta ruraqkunapaq, mana allinta ruraqkunapaqmapis. ");
INSERT INTO qufNT_vpl VALUES ("MT5_46","070_5_46","MAT","5","46","46","Chaqa qamkunata llakipashuqkunalata llakiparqa ¿imatanari Dyusmantaqa aypankillapa? Chaqa Dyusta mana kasuq, Roma pwiblupaq impwistuta kubrakuqkunapismi mayqan paykunata llakipaqtaqa llakipanllapa. ");
INSERT INTO qufNT_vpl VALUES ("MT5_47","070_5_47","MAT","5","47","47","Chaynulla chay mayqanpis qamwan allin kaqlata saludarpis ¿imatataq shumaqtaqa rurayankillapa? Chaqa Dyusta mana kasuq runakunapismi chaynu ruranllapa. ");
INSERT INTO qufNT_vpl VALUES ("MT5_48","070_5_48","MAT","5","48","48","Ashwanmi qamkunaqa imapipis allinla kayllapa imanuĉhi unaq syilupi Taytaykillapa Dyus kusa allinla chaynu”. ");
INSERT INTO qufNT_vpl VALUES ("MT6_1","070_6_1","MAT","6","1","1","Jesusqami niranpis: “Tukuy ima allin kaqtaqami imuraspis rurayllapa. Amami runakuna rikamananpaq nir paykunapa naypanlapichu rurankillapa. Chaynu runakunala alabashunanllapapaq rurayatkillapaqa imanunari unaq syilumanta Taytaykillapamaqa chay shumaq imata qushunanllapapaq karan chaytaqa qushunqallapa. ");
INSERT INTO qufNT_vpl VALUES ("MT6_2","070_6_2","MAT","6","2","2","“Chayraykumi mayqan ministiqkunata yanaparpis amami imanutaq Dyusta yanqa kasuq tukuqkuna kusalata alabakar parlakunllapa chaynuqa puriyllapachu. Chaqa paykunaqami chay Israel runakuna tantakananllapa wasikunapi, waqtakunapi ima parlakur purinllapa, runakuna paykunapaq shumaqta rimananllapalapaq. Chaymi nishunillapa: Paykunaqami chay runa masinkuna alabashanlawanna kidanqallapa nir. ");
INSERT INTO qufNT_vpl VALUES ("MT6_3","070_6_3","MAT","6","3","3","Chayraykumi qamkuna mayqanta ima ministishanpi yanaparqa amami chay kusala riqsinaykimatapis parlankichu. ");
INSERT INTO qufNT_vpl VALUES ("MT6_4","070_6_4","MAT","6","4","4","Chaynu imata yanapakur mana imatapis rimatkiqami, Taytayki Dyus rikashurqa kusala shumaq imatana qur yanapashunqa. ");
INSERT INTO qufNT_vpl VALUES ("MT6_5","070_6_5","MAT","6","5","5","“Qamkuna Dyusman mañakurqa, amami Dyusta yanqa kasuq tukuq runakuna yupayqa kayllapachu. Chaqa, paykunaqami chay tantakananllapa wasikunapi, chay may iskinakunapi ima sharla Dyusman mañakuyta kusalata munanllapa. Chaynuqami paykunaqa ruranllapa runakuna rikar alabananllapalapaq. Chaymi nishunillapa: Paykunaqami chay runa masinkuna alabashanlawanna kidanqallapa nir. ");
INSERT INTO qufNT_vpl VALUES ("MT6_6","070_6_6","MAT","6","6","6","Piru qam mañakurqami wasikiman yaykur, punkuykita kirpakur Taytayki Dyus chaypi qamlawan kaqman mañakunki. Chaynu ruratki chay qamlawan kaq Dyusniki rikashurqami kusala shumaq imata qur yanapashunqa. ");
INSERT INTO qufNT_vpl VALUES ("MT6_7","070_6_7","MAT","6","7","7","“Chaynulla qamkuna Dyusninchikman mañakurqa amami kutir kutir chayllata rimarqa mañakuyllapachu, imanutaq Dyusninchikta mana riqsiq runakunamaqa tukun chaynuqa. Chaqa paykunaqami yarpunllapa chaynu kusalata rimapakutinqashi Dyusqa mas uyapayanqa nir. ");
INSERT INTO qufNT_vpl VALUES ("MT6_8","070_6_8","MAT","6","8","8","Chaymi qamkunaqa ama chay runakuna yupayqa kayllapachu. Chaqa Taytaykillapa Dyusqami ima ministiyashaykillapatapis yaĉhayanllana manapis mañakuyatkillapa. ");
INSERT INTO qufNT_vpl VALUES ("MT6_9","070_6_9","MAT","6","9","9","Chaymi ashwan qamkunaqa kaynu mañakunkimanllapa: Unaq syilupi Taytayllapa, qammi kusa allinpaq riqsikanki. ");
INSERT INTO qufNT_vpl VALUES ("MT6_10","070_6_10","MAT","6","10","10","Shamuy-ari qamla kay pachapiqa mantamanaykillapapaq. Qam munashaykinullami kay pachapi rurakanqa imanuĉhi unaq syilupi ruranki chaynulla. ");
INSERT INTO qufNT_vpl VALUES ("MT6_11","070_6_11","MAT","6","11","11","Kananllami chay ministiyashayllapa mikuytaqa qumayllapa. ");
INSERT INTO qufNT_vpl VALUES ("MT6_12","070_6_12","MAT","6","12","12","Mana allinta rurashayllapamantapis pirdunamayllapa, imanuĉhi nuqakunapis mana allinta ruramatinllapapis pirdunanillapa chaynulla. ");
INSERT INTO qufNT_vpl VALUES ("MT6_13","070_6_13","MAT","6","13","13","Amami uchakunayllapapaqqa dijamankillapachu. Ashwanmi chay riqchaq mana allinkunamantaqa washamayllapa. Chaqa qammi tukuy imata puytinki; kusala shumaqpaq riqsikanki; chaynulla tukuy tyimpupaq mantakunki ima nir. ");
INSERT INTO qufNT_vpl VALUES ("MT6_14","070_6_14","MAT","6","14","14","“Chaqa qamkunata ukkuna ima mana allinta rurashutinllapa pirdunatkillapaqami, unaq syilupi Taytaykillapa Dyuspis pirdunashunqallapa. ");
INSERT INTO qufNT_vpl VALUES ("MT6_15","070_6_15","MAT","6","15","15","Piru qamkuna mana ukkunata pirdunatkillapaqa manami Taytaykillapa Dyuspis uchakushaykillapamantaqa pirdunashunqallapachu. ");
INSERT INTO qufNT_vpl VALUES ("MT6_16","070_6_16","MAT","6","16","16","“Chaynulla qamkuna ayunarqa, amami kusa kwashalla tikrakarchu purinkillapa imanutaq Dyusta yanqa kasuq tukuq runakuna, tukunllapa chaynuqa. Chaqa paykunami chaynu kwashalla tukunllapa runakuna rikar, ayunayan ninanllapalapaq. Chaymi nishunillapa: Paykunaqami chay runa masinkuna alabashanlawanna kidanqallapa nir. ");
INSERT INTO qufNT_vpl VALUES ("MT6_17","070_6_17","MAT","6","17","17","Chaymi ashwan ayunarqa, alli qaqllitaykillapata paqakur, shumaq ñaqsakur kamakayllapa. ");
INSERT INTO qufNT_vpl VALUES ("MT6_18","070_6_18","MAT","6","18","18","Chaynu ruratkillapaqami mana mayqanpis kwintata qukanqallapachu ayunayankillapa nirqa. Nataq Taytaykillapa Dyus qamkunalawan chaypi kaqmi, yaĉhayanqa chay ayunayashaykillapapaqqa. Chaynami ashwan kusala shumaq imata qur yanapashunqallapa. ");
INSERT INTO qufNT_vpl VALUES ("MT6_19","070_6_19","MAT","6","19","19","“Amami kay pachapi kaq imaykillapataqa tantakunkillapachu. Chaqa kay pachapi kaq imaykillapaqami pumpir, muqusyar ima, limpu tukukan. Chaynulla suwakuqkunamapis wasikunaman yaykur suwakunllapa ima. ");
INSERT INTO qufNT_vpl VALUES ("MT6_20","070_6_20","MAT","6","20","20","Ashwanmi kay pachapi kaq imaykillapapaq yarpunaykillapamantaqa unaq syilumanta kaq imaykillapapaq yarpur Dyus munashanlatana rurar kawsayllapa. Chaqa syilumanta kaq imaykillapaqa manami pumpir, muqusyar ima tukukanlamapischu. Chaynulla manami chaymanqa suwakuqkunalamapis yaykunchu. ");
INSERT INTO qufNT_vpl VALUES ("MT6_21","070_6_21","MAT","6","21","21","Chaymi nishaykillapa: Qamkuna kay pachamanta kaq imaykikunalata chapar yarpuyatkillapaqa kay pachamanta kaq imakunalapi kanqa yarpuynikillapaqa. Nataq unaq syilumanta mana tukukaq imaykillapapaq chapakur yarpuyatkillapa-shuypaqa syilumanta kaq imaykillapalapi kanqa yarpuynikillapaqa. ");
INSERT INTO qufNT_vpl VALUES ("MT6_22","070_6_22","MAT","6","22","22","“Allita yarpuyllapa: Nawikillapa imanutaq bilamaqa kusala shumaq allinta achkirachikun chaynu kwirpuykillapapi katinqa, tukuyla kwirpuykillapaqa kusala shumaqta achkirachikuq yupaylana kanqa. ");
INSERT INTO qufNT_vpl VALUES ("MT6_23","070_6_23","MAT","6","23","23","Piru nawikillapa kusala mana allin kashanrayku kay pachamanta kaq imakunalapaq yarpuchishutin-shuypaqami kwirpuykillapapis tutaparaq intirupina kayanqa. Chaynuqami achkirachikunaykillapamantaqa ashwan tutaparachikuyankillapana kanqa. Chaymi ashwan chaynu karqa mana imalatapis Dyusninchikpaqmaqa intrakayankillapachu kanqa. ");
INSERT INTO qufNT_vpl VALUES ("MT6_24","070_6_24","MAT","6","24","24","“Nishaykillapapis: Manami mayqan sirbikuqpis ishkay runata chay kutilla sirbiytaqa puytinchu. Chaqa uknintami munayanqa, nataq ukninta-shuypaqa ĉhiqniyanqa. Manaqa uknintaqa allinta rikayanqa, nataq ukninta-shuypaqa musyayanqa. Chaynulla manami allinchu Dyusninchikta sirbiyar chay kutilla qillayninchiklapaq chaynulla wakin imanchikkunalapaq yarpur kawsanapaqqa. ");
INSERT INTO qufNT_vpl VALUES ("MT6_25","070_6_25","MAT","6","25","25","“Chayraykumi nishunillapa: Amami qamkunaqa yarpupakunkillapachu, imataraq mikur, upyar kawsashaq nirqa. Chaynulla amami yarpupakunkillapapischu imataraq mudakushaq nirmapis. ¿Chaqa manachu yaĉhankillapa chay kawsanaykillapa, chaynulla kwirpuykillapaqa masta sirbin mikuymanta, raĉhpamantaqa nir? ");
INSERT INTO qufNT_vpl VALUES ("MT6_26","070_6_26","MAT","6","26","26","Rikayllapa pariq kuritukunata. Paykunaqa manami tarpukur urqukunllapalamapischu. Chaynulla manami mikunanllapata ĉhurakunllapalamapischu. Piru, imanutaq ashwan unaq syilupi Taytaykillapa Dyusqa paykunataqa qaran ima. ¡Allita yarpuyllapa, qamkunaqami chay kurukunamanta ashwan kusa masta sirbinkillapa! ");
INSERT INTO qufNT_vpl VALUES ("MT6_27","070_6_27","MAT","6","27","27","Chayraykumi tapushaykillapa: ¿Chaynu kusalata yarpupakurqachu, imanu kashaykillapamantaqa midyu mitrullataqa winayta puytinkimanllapa? ¡Manami! ");
INSERT INTO qufNT_vpl VALUES ("MT6_28","070_6_28","MAT","6","28","28","“Chaynu katinqa, ¿imapaqtaq qamkunaqa kusalata yarpupakunkillapa mudanaykillapapaq imaqa? Allita kwintata qukayllapa, imanutaq liryukunamaqa muntipi winar, mana trabajanchu chaynulla mana puchkakunlamapischu. ");
INSERT INTO qufNT_vpl VALUES ("MT6_29","070_6_29","MAT","6","29","29","“Piru paykunaqami kusala shumaqta tuktukustunmapis. Chaymi nishaykillapa: Mantakuq Salomonmapis kusala ĉhaniyjun raĉhpanwan mudakurmapis manami chay tuktitukuna yupayqa lusiranchu. ");
INSERT INTO qufNT_vpl VALUES ("MT6_30","070_6_30","MAT","6","30","30","Chaqa Dyus kanankuna chay tuktitukunata winachir kusa shumaqta lusichitinmapis, allaqkunaqa rupar imana tukukanqallapa. Chaynu karmi qamkunataqa ashwan kusala mas shumaqta ima mudachishuyanqallapa. Piru chaynu yaĉharqa, ¿imapaqtaq Dyusninchikpi manaraq allita kriyinkillapa? ");
INSERT INTO qufNT_vpl VALUES ("MT6_31","070_6_31","MAT","6","31","31","Chayrayku ama llakiyllapachu ‘¿Imatana mikushun? ¿Imatana upyashun? ¿Imanuna mudakushun?’ nir imaqa. ");
INSERT INTO qufNT_vpl VALUES ("MT6_32","070_6_32","MAT","6","32","32","Chaqa tukuy chaykunapaqqami Dyuspi mana kriyiqkuna chaynuqa yarpupakur kawsanllapa. Piru qamkunapaqqami unaq syilupi Taytaykillapa yaĉhayanna, imatami ministinkillapa nirmapis. ");
INSERT INTO qufNT_vpl VALUES ("MT6_33","070_6_33","MAT","6","33","33","Chayraykumi, tukuy imakunapaq yarpur llakinaykillapamantaqa, ashwan Taytanchikllapa Dyus tukuyta mantakushanrayku, paylata maskar munashannula allinta rurar kawsayllapa. Chaynu kawsatkillapaqami Taytaykillapa Dyusqa tukuy ministishaykillapapi yanapashunqallapa. ");
INSERT INTO qufNT_vpl VALUES ("MT6_34","070_6_34","MAT","6","34","34","Nishaykillapapis: Amami allaqmantaqa imaraq pasamanqa nirqa yarpupakunkillapachu. Chaqa chay allaqmanta diyapismi ĉhamunqana chay diyallapi ima kaqpaq yarpunaykillapapaqqa. Allita yaĉhashanchikllapanu, diyakunami shamun imanuraq kashaq nir chay diyallapi yarpunapaq. ");
INSERT INTO qufNT_vpl VALUES ("MT7_1","070_7_1","MAT","7","1","1","“Amami uknikikunata rikar yaĉhankillapachu, Dyus qamkunatapis ama rikar yaĉhashunanllapapaq. ");
INSERT INTO qufNT_vpl VALUES ("MT7_2","070_7_2","MAT","7","2","2","Chaqa ukkunata rikar yaĉhatkillapaqa, chaynullami qamkunatapis Dyusqa rikar yaĉhashunqallapa. Chaynulla imanu ukkunata rikatkipis, chay rikashaykinullami Dyusqa qamkunatapis rikar yaĉhashunqallapa. ");
INSERT INTO qufNT_vpl VALUES ("MT7_3","070_7_3","MAT","7","3","3","¿Chaqa imapaqtaq uknikipa nawinpi usulsitu tayan chayta rikaq ĉhurakanki, qampa nawikipi atun qiru tayan chayta naypaqta mana lluqshichirqa? ");
INSERT INTO qufNT_vpl VALUES ("MT7_4","070_7_4","MAT","7","4","4","Chaymi qampa nawikipi uk atun qiru tayatinqa, ¿imanutaq uknikita ninkiman: ‘Nawikipi usulsitu tayan chayta lluqshichishaq’ nirqa? ");
INSERT INTO qufNT_vpl VALUES ("MT7_5","070_7_5","MAT","7","5","5","¡Kusa allin tukuq runa! Puntataqa chay nawikipi atun qiru tayan chaytaraq lluqshichiy. Chaymantaraqmi chay uknikipa nawinpi tayan chay usulsitutaqa allita rikar lluqshichimuyta puytinki. ");
INSERT INTO qufNT_vpl VALUES ("MT7_6","070_7_6","MAT","7","6","6","“Chaynulla nishunillapapis: Amami Dyusninchikpa shumaq rimayninta willankillapachu chay kusala marraju allqu yupay runakunataqa. Chaqa imanupiqakish piñakurmana llakiypaqta qischashunmanllapa. Chaynulla chay kuchi yupay runakunataqa amami willankillapapischu. Chaqa paykunaqami mana kwintachar limpu saruĉharmana dijanman. ");
INSERT INTO qufNT_vpl VALUES ("MT7_7","070_7_7","MAT","7","7","7","“Dyusman mana shaykuq mañakuyllapa; paymi qushunqallapa. Tukuy ministishaykillapata maskayllapa; Dyusmi tarichishunqallapa. Chaynulla punkumanta mana shaykuq qayakuyllapa. Chaymi payqa punkunta kiĉhar yanapashunqallapa. ");
INSERT INTO qufNT_vpl VALUES ("MT7_8","070_7_8","MAT","7","8","8","Chaqa mayqan mañakuqpismi tarikun mañakuyashantaqa. Chaynulla mayqan maskakuqpismi, tarin maskayashantaqa. Punkupi mayqan kusalata shachinakur qayakutinpismi, punkunta kiĉhar yanapanllapa ima. ");
INSERT INTO qufNT_vpl VALUES ("MT7_9","070_7_9","MAT","7","9","9","“¡Ma nimayllapa! ¿Wamrayki tantata mañashutinllapaqachu rumita qunkimanllapa? ");
INSERT INTO qufNT_vpl VALUES ("MT7_10","070_7_10","MAT","7","10","10","¿Manaqa wamrayki piskaduta mañashutinllapaqa, largu kurutachu qunkimanllapa? ¡Manami! ");
INSERT INTO qufNT_vpl VALUES ("MT7_11","070_7_11","MAT","7","11","11","Chaqa qamkuna kusala malu runakuna karmapismi, wamraykillapataqa allin imakunata qunkillapa. Chaymi ashwan ¡unaq syilupi Taytaykillapamaqa kusala shumaq imakunata qushunqallapa payman mañakutkillapaqa! ");
INSERT INTO qufNT_vpl VALUES ("MT7_12","070_7_12","MAT","7","12","12","“Chaynullami nishaykillapapis: Wakinkuna qamkunawan shumaq kananta munarqa, qamkunapis shumaqta rurayllapa paykunawanqa. Chaynu rurarqami kusala allintana rurayanki, Moisés mantakushannulla, chaynulla Dyuspa unay rimaqninkuna iskribishannulla ima. ");
INSERT INTO qufNT_vpl VALUES ("MT7_13","070_7_13","MAT","7","13","13","“Allita yarpurmi, chay kiĉhkila kaq punkituta pasar rinkillapa Dyusninchikman rinarqa. Chaqa chay tukuy tyimpupaqna rir qischakanapaq kaq punkuqami kusala atun chaynulla chay nanpismi, kusala anchu ima. Chaynu katinmi kusala achka rinqallapa chaylawtaqa. ");
INSERT INTO qufNT_vpl VALUES ("MT7_14","070_7_14","MAT","7","14","14","Piru Dyusninchikwanna rir tukuy tyimpupaq kawsanapaqqami kusa kiĉhkila punkitu, chaynulla kiĉhkila nansitu ima. Chaynu katinmi aykala chaylawtaqa yaykur rinllapa. ");
INSERT INTO qufNT_vpl VALUES ("MT7_15","070_7_15","MAT","7","15","15","“Allitami kuytakankillapa chay llullakur Dyusninchikpaq parlakuq tukuq runakunamantaqa. Chaqa paykunaqami qamkunamanqa shamunqa imanutaq uyshitakunamaqa kusala mansitu chaynu. Piru alli yaĉhaymantaqami kusala manchaypaq atun surrukuna kanqallapa. ");
INSERT INTO qufNT_vpl VALUES ("MT7_16","070_7_16","MAT","7","16","16","Chaymi qamkunaqa tukuy imata rurayashanlamanta das riqsiyta puytinkillapa imanu nirmapis. Chaqa ubapa puquynintaqa manami kashakunamantachu pallanchik. Chaynulla Iguspa puquynintapis manami shankakunamantachu pallanchik. ");
INSERT INTO qufNT_vpl VALUES ("MT7_17","070_7_17","MAT","7","17","17","Piru tukuy allin qirukunaqami shumaqta puqun. Nataq chay mana allin qirukuna-shuypaqami mana allintachu puqun. ");
INSERT INTO qufNT_vpl VALUES ("MT7_18","070_7_18","MAT","7","18","18","Chaqa allin qiruqami mana puytinchu mana allinta puquytaqa. Chaynulla mana allin qirupis manami shumaqtaqa puquyta puytinchu. ");
INSERT INTO qufNT_vpl VALUES ("MT7_19","070_7_19","MAT","7","19","19","Chaymi, tukuy qirukuna mana allinta puquqtaqa kuchur ninaman itar rupachinchik. ");
INSERT INTO qufNT_vpl VALUES ("MT7_20","070_7_20","MAT","7","20","20","Chayraykumi qashan nishaykillapa: Tukuytami ima rurashankunalamanta allita rikar riqsinkillapa nir. ");
INSERT INTO qufNT_vpl VALUES ("MT7_21","070_7_21","MAT","7","21","21","“Manami tukuyla ‘Amituy, Amituy’ nimaqkunaqa, Dyus unaq syilupi mantakuyashanmanqa yaykunqachu. Ashwanmi, unaq syilupi Taytay munashanlata ruraqkuna yaykunqallapa. ");
INSERT INTO qufNT_vpl VALUES ("MT7_22","070_7_22","MAT","7","22","22","Chaqa chay diyapiqami nimayanqallapa: ‘Amituy, Amituy, nuqakunami qamlapaq kusata parlakurayllapa. Chaynulla qampa shutikiwanmi runakunamanta dyablupa yarpuyninta itakurayllapa. Shutikiwanmi achka milagrukunata rurarayllapa’ nir ima. ");
INSERT INTO qufNT_vpl VALUES ("MT7_23","070_7_23","MAT","7","23","23","Piru nuqaqami paykunataqa nishaq: ‘Manami maydiyapis riqsishushachu kani. ¡Ashuyllapa nuqamanta, mana allinta ruraqkuna!’ nir. ");
INSERT INTO qufNT_vpl VALUES ("MT7_24","070_7_24","MAT","7","24","24","“Chayraykumi, chay mayqanpis nuqa nishayta uyakur kasuqtaqa kumparashaq uk runa kusa allinlata yarpuqmaqa wasinta shachinanpaqqa allita yarpur, rumipa ananmanta shachiran chaywan. ");
INSERT INTO qufNT_vpl VALUES ("MT7_25","070_7_25","MAT","7","25","25","Chaymi tamya shamutin, riyukuna achkayar, wayramapis wakmanta, kaymanta wasilaman pukakamurmapis mana ratachiranchu. Chaqa alliri shachisha karan rumipa ananmanta. ");
INSERT INTO qufNT_vpl VALUES ("MT7_26","070_7_26","MAT","7","26","26","Piru nuqa nishayta uyakur mana kasuqta-shuypaqami kumparashaq imanutaq uk yaru runamaqa mana allita yarpur wasinta shachiran ushya aqupa ananlamanta chaywan. ");
INSERT INTO qufNT_vpl VALUES ("MT7_27","070_7_27","MAT","7","27","27","Chaymi tamya shamutin, riyukuna achkayamuran. Chaynulla wayra wakmanta kaymanta chay wasiman pukakamutinmi chay wasiqa limpu limpu pampalla rataran”. ");
INSERT INTO qufNT_vpl VALUES ("MT7_28","070_7_28","MAT","7","28","28","Chaymi chaynu Jesús rimar tukchitinnaqa, tukuyla chaypi kaqkunaqa dispantakaranllapa chay imanu yaĉhachikushanrayku. ");
INSERT INTO qufNT_vpl VALUES ("MT7_29","070_7_29","MAT","7","29","29","Chaqa Jesusqami paylla kusata mantakur ima yaĉhachikuran, manami Moisés mantakushanta yaĉhar yaĉhachikuqkuna yupaychu. ");
INSERT INTO qufNT_vpl VALUES ("MT8_1","070_8_1","MAT","8","1","1","Jesús chay sirkamanta ishkimutinqami, kusala achka runakuna ikinta riranllapa. ");
INSERT INTO qufNT_vpl VALUES ("MT8_2","070_8_2","MAT","8","2","2","Chaymantaqami uk runa ismuyaq kwirpuyjun payman qimikar naypanpi qunqurikur niran: —Taytituy, llakipamayarqa allichamay-ari kay qishayniymantaqa nir. ");
INSERT INTO qufNT_vpl VALUES ("MT8_3","070_8_3","MAT","8","3","3","Chaynu nitinqa, Jesusqa makinwan kamar niran: —Munanimi alliyanaykita. Kananlla alliyay nir. Chaymi chay kutilla chay ismuyaq kwirpuyjun runaqa, alliyaran qishayninmantaqa. ");
INSERT INTO qufNT_vpl VALUES ("MT8_4","070_8_4","MAT","8","4","4","Jesusqami niranpis: —Amami mayqantapis willankichu. Ashwanmi rir qimikay kuraman. Chaymi apanki ufrinditaykita Moisés mantakushannulla. Chayna tukuy yaĉhananllapapaq qishaynikimantaqa alliyashaykina nir. ");
INSERT INTO qufNT_vpl VALUES ("MT8_5","070_8_5","MAT","8","5","5","Chaymanta Capernaúm pwibluman Jesús yaykutin, Romamanta suldadukunapa uk mantaqnin, qimikaran payta rugaq. ");
INSERT INTO qufNT_vpl VALUES ("MT8_6","070_8_6","MAT","8","6","6","Chaymi niran: —Taytituy, sirbikuqniymi wasiypi qishaq. Manami kwirpunqa kuyuylamatapis puytiyanchu. Ashwanmi kusala saqra nanaywan qischakayan nir. ");
INSERT INTO qufNT_vpl VALUES ("MT8_7","070_8_7","MAT","8","7","7","Jesusqa niran: —Rishaqmi allichaq nir. ");
INSERT INTO qufNT_vpl VALUES ("MT8_8","070_8_8","MAT","8","8","8","Chaynu nitin, chay suldadukunapa mantaqninqa niran: —Taytituy, nuqa mana kwintachaypaqla kashayraykumi mana allinchu wasiymanraq rir yaykunaykipaqqa. Ashwanmi kayllamanta ‘Alliyanqa’ niy, chay sirbikuqniyqa alliyananpaq. ");
INSERT INTO qufNT_vpl VALUES ("MT8_9","070_8_9","MAT","8","9","9","Chaqa nuqallatami mantamaqniykuna mantaman. Chaynulla nuqapis wakin suldadukunata mantani. Chaymi mayqannintapis ‘Riy’ nitiyqa, rin. Ukta ‘Shamuy’ nitiypis, shamun. Chaynulla sirbiqniytapis imata rurananpaq kaĉhatiypis ruran. ");
INSERT INTO qufNT_vpl VALUES ("MT8_10","070_8_10","MAT","8","10","10","Chaynu nitin uyaparmi Jesusqa kusa dispantakashalla aligriyaran. Chaymi chay wakin ikinta riqkunataqa niran: —Chiqaptami nishaykillapa: Tukuyla Israel pwiblupiqa manami mayqantapis kay runa yupay allita kriyiqtaqa tarishachu kani. ");
INSERT INTO qufNT_vpl VALUES ("MT8_11","070_8_11","MAT","8","11","11","Chaymi nishaykillapapis: Achka jwira runakunami shamunqallapa rupay iqamunanlawmanta, rupay iqananlawmanta ima. Chaymi paykunana tayanqa pulla mikuq Abrahamwan, Isaacwan, Jacobuwan syilumanta kaq mantakuyashanpiqa. ");
INSERT INTO qufNT_vpl VALUES ("MT8_12","070_8_12","MAT","8","12","12","Piru Dyus mantakuyashan luryanpi kananpaq karan chaykunaqami, itakukayanqa waqta tutaparaqlla infyirnumanna. Chaymi chaypina kusala mana agwantaypaqta qischakar qayĉhakushanrayku kirunmatapis richyachinqallapa. ");
INSERT INTO qufNT_vpl VALUES ("MT8_13","070_8_13","MAT","8","13","13","Chaymantami Jesusqa chay suldadukunapa mantaqnintaqa niran: —Riyna wasikiman. Qam kriyishaykinullami wasikipiqa rurakanqa nir. Chaynu Jesús nitinlami, chay kutilla sirbikuqninqa alliyaranna. ");
INSERT INTO qufNT_vpl VALUES ("MT8_14","070_8_14","MAT","8","14","14","Jesusqami riran Pedrupa wasinman. Chaypimi Pedrupa swigranta tariran, mantanpi qishaq usuraqta. Kusala rupawanmi karan. ");
INSERT INTO qufNT_vpl VALUES ("MT8_15","070_8_15","MAT","8","15","15","Chaymi Jesusqa, chay warmisitataqa makinmanta kamaran. Chayna chay rupaqa dijaranna. Chaymantami ashwan chay warmisitaqa sharikur paykunata qaraqna qallariran. ");
INSERT INTO qufNT_vpl VALUES ("MT8_16","070_8_16","MAT","8","16","16","Tutapatinnaqa Jesusman achka runakuna dyablupa yarpuyninwan kaqkunata apamuranllapa. Piru Jesusqami rimarla chay dyablupa yarpuynin runakunapi kaqtaqa itakuran. Chaynullami allicharanpis tukuyla qishaq kaqkunataqa. ");
INSERT INTO qufNT_vpl VALUES ("MT8_17","070_8_17","MAT","8","17","17","Tukuy kaykunaqami chaynuqa pasaran Dyuspa rimaqnin Isaías kaynu nishan kumplikananpaq. Chaqa kaynumi nisha kayaq: “Paylla nanayninchikkunata urquran. Chaynulla paymi qishayninchikkunatapis aparan” nir. ");
INSERT INTO qufNT_vpl VALUES ("MT8_18","070_8_18","MAT","8","18","18","Uk diyapimi Jesusqa achka runakunapa rurinpi rikariran. Chaymi yaĉhakuqninkunataqa kaynu niran: Pasashunllapa chay quĉhapa chimpanman nir. ");
INSERT INTO qufNT_vpl VALUES ("MT8_19","070_8_19","MAT","8","19","19","Chaymantaqa Moisés mantakushankunata yaĉhar yaĉhachikuq runami Jesusman qimikar niran: —Yaĉhachikuq Taytituy, mayta ritkipismi pullayki rinayani nir. ");
INSERT INTO qufNT_vpl VALUES ("MT8_20","070_8_20","MAT","8","20","20","Chaynu nitinmi Jesusqa niran: —Surrukunami maĉhayniyjun pununanpaqqa. Chaynulla pariq kurukunapis qushayjun ima. Piru Dyusmanta Shamuq Runapaq-shuypaqami mana kanchu maylapipis umanta sintikuchinanlapaqmapis nir. ");
INSERT INTO qufNT_vpl VALUES ("MT8_21","070_8_21","MAT","8","21","21","Chaynu nitinmi yaĉhakuqninkunamanta ukqa kaynu niran: —Taytituy, dijamay rishaq taytay wanutin pampaqraq. Chaymantanami rishun nir. ");
INSERT INTO qufNT_vpl VALUES ("MT8_22","070_8_22","MAT","8","22","22","Chaynu nitinmi Jesusqa niran: —Kusa allinmi kananlla nuqawan rinaykipaq. Chaqa nuqapi mana kriyiqkunaqami imanutaq wanushakunamaqa chaynu. Chaymi dijay wanushakunaqa paykunapurana pampanakunqa nir. ");
INSERT INTO qufNT_vpl VALUES ("MT8_23","070_8_23","MAT","8","23","23","Chaymantami Jesusqa yaĉhakuqninkunawan yaku karruman iqar riranllapana. ");
INSERT INTO qufNT_vpl VALUES ("MT8_24","070_8_24","MAT","8","24","24","Chaynu riyatinllapami chay quĉha yakuqa kusata wakman kayman maqchikaq qallariran. Chaymi chay yaku karrutaqa pampanayaranna. Piru chaykamanqami Jesusqa punuyaran. ");
INSERT INTO qufNT_vpl VALUES ("MT8_25","070_8_25","MAT","8","25","25","Chaymi yaĉhakuqninkunaqa rikĉhachiq rir niranllapa: —¡Taytituy, washamayllapari! ¡Yaku rurimanmi chinqayanchikllapana! nir. ");
INSERT INTO qufNT_vpl VALUES ("MT8_26","070_8_26","MAT","8","26","26","Chaynu rikĉhachitinllapami Jesusqa niran: —¿Imapaqtaq kusalata manchakunkillapa? ¡Qamkunaqami manaraq allitaqa kriyimankillaparaqchu! nir. Chaynu nirnaqami, sharir wayrawan yakutaqa willatinla limpu limpu qasillaran. ");
INSERT INTO qufNT_vpl VALUES ("MT8_27","070_8_27","MAT","8","27","27","Chaynu rurashanraykumi kusa dispantakashalla paykunapura tapunakuyaqllapa: —¿Kayqa, imanu runa katintaq wayrawan yakumapis kasunqa? nir. ");
INSERT INTO qufNT_vpl VALUES ("MT8_28","070_8_28","MAT","8","28","28","Chaymanta Jesusqa chay quĉhapa uklaw manyan Gadara shutiq lugarman ĉharan. Chaymi chay lugarmantaqa dyablupa yarpuyninwan kaq ishkay runakuna, pantyunmanta lluqshir, payman qimikaran. Chay runakunaqami kusala saqra manchaypaqta tukuqllapa. Chaymi chay lugartaqa mana mayqanpis pasayta puytiqllapachu. ");
INSERT INTO qufNT_vpl VALUES ("MT8_29","070_8_29","MAT","8","29","29","Piru Jesusta rikarqami, kaynu nir qayĉhakuq ĉhurakaranllapa: —¡Dyuspa Wamran Jesús, amami nuqakunamanqa yakapakamuychu! ¿Chaqa qamqachu manapis jwisyu diya ĉhamuyatinraq kananlla shamushayki qischamaqllapa? nir. ");
INSERT INTO qufNT_vpl VALUES ("MT8_30","070_8_30","MAT","8","30","30","Piru chay kayashanllapamanta largukaqpimi achka kuchikuna shitqakuyaranllapa. ");
INSERT INTO qufNT_vpl VALUES ("MT8_31","070_8_31","MAT","8","31","31","Chaymi chay dyablupa yarpuyninqa, Jesustaqa kaynu nir rugaranllapa: —Kay runakunamanta lluqshichir itakumarllapaqa, dijamayllapa chay achka kuchikuna kan chayman yaykunayllapapaq nir. ");
INSERT INTO qufNT_vpl VALUES ("MT8_32","070_8_32","MAT","8","32","32","Chaynu nitinmi Jesusqa niran: —Riyllapa nir. Chaynami chay dyablupa yarpuyninqa runakunamanta lluqshir kuchikunamanna yaykuran. Chaymi kuchikunaqa chay kutilla kusalata kallpar, qaqata rishannu quĉhaman ratar ĉhuqar wanuranllapa. ");
INSERT INTO qufNT_vpl VALUES ("MT8_33","070_8_33","MAT","8","33","33","Nataq chay kuchikunata michiqkunaqami alsakar riranllapa. Chaymi pwibluman ĉharqa imanu chay dyablupa yarpuyninwan kaq runakuna pasashantaqa tukuyta parlaranllapa. ");
INSERT INTO qufNT_vpl VALUES ("MT8_34","070_8_34","MAT","8","34","34","Chaymi chay kutilla pwiblumanta kaq runakunaqa lluqshir riranllapa Jesús kayashanmanqa. Chaynu Jesusta chaypi rikarllapami kusalata rugaranllapa kay lugarniyllapamantaqa wakaq tukuy nir. ");
INSERT INTO qufNT_vpl VALUES ("MT9_1","070_9_1","MAT","9","1","1","Chaymantaqami Jesusqa uk yaku karruman iqar, quĉhapa uklaw chimpanman pasar pwiblunllaman ĉharan. ");
INSERT INTO qufNT_vpl VALUES ("MT9_2","070_9_2","MAT","9","2","2","Chaypina katinqami uk mana kuyuyta puytiq kwirpuyjun runata, uk parapi usurachir wintusha payman ĉhachiranllapa. Chaymi Jesusqa paypi kusalata kriyiqllapata rikar, chay qishaqtaqa niran: —Shachinakuy wamrituy. Chaqa tukuy uchakushaykikunamantami pirdunashushana kani nir. ");
INSERT INTO qufNT_vpl VALUES ("MT9_3","070_9_3","MAT","9","3","3","Chaymi Moisés mantakushankunata yaĉhar yaĉhachikuq runakunaqa kaynu nir yarpuranllapa: ¿Wakqachu Dyusninchiknulla tukunayan? Manami allinchu chaynuqa. Chaqa Dyuslami uchakunamanta pirdunakuytaqa puytin nir. ");
INSERT INTO qufNT_vpl VALUES ("MT9_4","070_9_4","MAT","9","4","4","Piru Jesusqami kwintata qukaran imatami yarpuyanllapa nirmapis. Chaymi paykunataqa kaynu nir tapuran: —¿Imapaqtaq qamkunaqa kusala mana allin yarpuyniyjunqa kankillapa? ");
INSERT INTO qufNT_vpl VALUES ("MT9_5","070_9_5","MAT","9","5","5","¿Imataq mas trabajusu ninaypaq, ‘Uchaykikunamantami pirdunashuni’ ninaypaq, manaqachu ‘Sharir puriy’ ninaypaq? ‘Uchaykikunamanta pirdunashuni’ nitiyqa qamkunaqa mana kriyinkillapachu. ");
INSERT INTO qufNT_vpl VALUES ("MT9_6","070_9_6","MAT","9","6","6","Piru kananllami intrachishaykillapa Dyusmanta Shamuq Runaqami kay pachapiqa paylla puytin uchanllapakunamanta pirdunakuytaqa nir. Chaynu nirnaqami chay mana kuyuyta puytiq kwirpuyjun runataqa niran: —Sharir paraykita apar, riy wasikiman nir. ");
INSERT INTO qufNT_vpl VALUES ("MT9_7","070_9_7","MAT","9","7","7","Chaymi chaynu nitinqa, chay mana kuyuyta puytiq kwirpuyjun kayaq runaqa sharir, riranna wasinman. ");
INSERT INTO qufNT_vpl VALUES ("MT9_8","070_9_8","MAT","9","8","8","Tukuy chaykunata rikarmi chaypi kaq runakunaqa kusalata dispantakaranllapa. Chaymi ashwan Dyusta alabaq ĉhurakaranllapa imanumi payqa uk runata pudirninta qusha nir. ");
INSERT INTO qufNT_vpl VALUES ("MT9_9","070_9_9","MAT","9","9","9","Chaymantami Jesusqa chay kayashanmantaqa riranna. Chaynu riyarmi rikaran uk runa Mateo shutiqta. Payqami chay Roma pwiblupaq impwistuta kubrakunanpi tayaran. Chaymi Jesusqa niran: —Shamuy nuqawan rishun nir. Chaynu nitinqa Mateuqa sharir paywanna riran. ");
INSERT INTO qufNT_vpl VALUES ("MT9_10","070_9_10","MAT","9","10","10","Chaymantami Jesusqa Mateupa wasinpi mikuyaranna. Chaymi chay kutilla Romapaq impwistuta kubrakuqkuna, kusa uchayjun runakuna ima ĉharanllapa. Chaynami ashwan paykunapis Jesuswan, yaĉhakuqninkunawan ima pulla mikuq ĉhurakaranllapa. ");
INSERT INTO qufNT_vpl VALUES ("MT9_11","070_9_11","MAT","9","11","11","Chayta rikarmi chay fariseo runakunaqa Jesuspa yaĉhakuqninkunataqa kaynu nir tapuran: —¿Imapaqtaq yaĉhachikuqnikillapaqa chay impwistuta kubrakuqkunawan chaynulla uchasapakunawan pullaqa mikun? nir. ");
INSERT INTO qufNT_vpl VALUES ("MT9_12","070_9_12","MAT","9","12","12","Chaynu nitinllapa uyaparmi, Jesusqa niran: —Allilan kar mana qishaq kaqkunaqami mana ministinchu rimidyakuqtaqa. Chaymi ashwan chay qishaq kaqkunala ministin rimidyakuqtaqa. ");
INSERT INTO qufNT_vpl VALUES ("MT9_13","070_9_13","MAT","9","13","13","Rir allita intrakayllapa Dyus nitin unaylla iskribishanllapata. Chaqa ninmi: ‘Nuqaqa manami munanichu animalkunata wanuchir ufrindita nir nuqaman apamunanllapataqa. Ashwanmi munani wakinkunata llakipar ima ministishanpipis yanapananllapapaq’ nir. Chaynulla nuqaqa manami chay kusa allinla kani niqkunata willaqchu shamusha kani. Ashwanmi shamusha kani, chay uchayjunkunata willatiy kriyir washakananllapapaq. ");
INSERT INTO qufNT_vpl VALUES ("MT9_14","070_9_14","MAT","9","14","14","Chaymantaqami Shutichikuq Juanpa yaĉhakuqninkuna, Jesusman qimikar kaynu nir tapuranllapa: —Nuqakuna, chaynulla chay fariseo runakunapismi kusalata ayunanillapa. Piru qampa yaĉhakuqnikikunaqa ¿imapaqtaq mana ayunanllapa? nir. ");
INSERT INTO qufNT_vpl VALUES ("MT9_15","070_9_15","MAT","9","15","15","Jesusqa niran: —¿Uk runa kasaraq, chayllapiraq katinqachu, wakinkunaqa llakishala kanmanllapa? ¡Manami! Chaymi chay kasarasha chaykuna rinanpaq ura ĉhamutin, ritinllapanami ayunanqallapa. ");
INSERT INTO qufNT_vpl VALUES ("MT9_16","070_9_16","MAT","9","16","16","“Nishaykillapapis: Manami mayqanpis uk makwa raĉhpataqa mushuq raĉhpawanqa rimindanchu. Chaqa chay mushuq raĉhpami paqakarqa chapukayanqa. Chaynu chapukarmi, makwa raĉhpataqa llikinman. Chaynuqami ashwan masna llikikayanqa. ");
INSERT INTO qufNT_vpl VALUES ("MT9_17","070_9_17","MAT","9","17","17","Chaynulla, chay ubapa yakun binutaqa manami itanchikchu makwa qara kapachumanqa. Chaqa chay ubapa yakun binumi byijuyar makwa qarataqa llikinman. Chaymi ashwan ubapa yakun binu chaynulla chay qara kapachupis yanqallana tukukanman. Chayraykumi, ubapa mushuq yakun binutaqa mushuq qara kapachuman itaypaq amana mayqanninpis imanananpaqqa”. ");
INSERT INTO qufNT_vpl VALUES ("MT9_18","070_9_18","MAT","9","18","18","Chaynu Jesús rimayatinllami, Israel runakunapa uk mantaqnin ĉhamur Jesuspa naypanlapi qunqurikur kaynu niran: —Chayraqmi warmi wamray wanusha. Piru qam rir makisituykita ananpi ĉhuratkiqa, payqa qashan kawsamuyanqa nir. ");
INSERT INTO qufNT_vpl VALUES ("MT9_19","070_9_19","MAT","9","19","19","Chaynu nitinmi Jesusqa sharir, yaĉhakuqninkunawan ima riranllapa. ");
INSERT INTO qufNT_vpl VALUES ("MT9_20","070_9_20","MAT","9","20","20","Piru chaynu riyatinmi chay lugarlawpi karan uk qishaq warmi. Chay warmipa yawarninmi dusi añupaqna kusalata shamuq. Chaymi Jesuspa ikinlawta qimikar raĉhpanpa manyanta kamaran. ");
INSERT INTO qufNT_vpl VALUES ("MT9_21","070_9_21","MAT","9","21","21","Chaqa chay warmiqami yarpuq, raĉhpanta kamarlami alliyashaq nir. ");
INSERT INTO qufNT_vpl VALUES ("MT9_22","070_9_22","MAT","9","22","22","Piru chaynu ruratin Jesusqa ikiman chapakur warmita rikarqa niran: —Shachinakunkimi mamitay. Chaqa kriyishaykiraykumi alliyashaykina. Chaymi ashwan chaymanta-pacha allinna kidaran chay warmisitaqa. ");
INSERT INTO qufNT_vpl VALUES ("MT9_23","070_9_23","MAT","9","23","23","Chaymanta Jesusqa chay Israel runakunapa mantaqninpa wasinman ĉharqa, rikaran dulsaynata waqachiq runakunata. Chaynullami rikaranpis chaypi kaqkuna kusalata waqar laqyaqllapata ima. ");
INSERT INTO qufNT_vpl VALUES ("MT9_24","070_9_24","MAT","9","24","24","Chaymi Jesusqa niran: —Lluqshiyllapa kaymanta. Chay warmi wamraqami mana wanushachu. Punuyanlami nir. Chaynu nitin, chaypi kaqkunaqa kusalata asiparanllapa Jesustaqa. ");
INSERT INTO qufNT_vpl VALUES ("MT9_25","070_9_25","MAT","9","25","25","Piru payqami ruripi kaqkunata limpu lluqshichimuran. Chaymantami chay wasiman yaykur, chay warmi wamrataqa makinmanta aypatin, sharimuran. ");
INSERT INTO qufNT_vpl VALUES ("MT9_26","070_9_26","MAT","9","26","26","Chaymi tukuy chay lugarkunapiqa yaĉharanllapana imanu warmi wamraqa kawsamusha nirmapis. ");
INSERT INTO qufNT_vpl VALUES ("MT9_27","070_9_27","MAT","9","27","27","Chaymanta lluqshir ritinnaqami Jesuspa ikintaqa ishkay syigu runakuna riran kaynu nir qayakur: —¡Davidpa ayllun llakipamastuyllapari! nir. ");
INSERT INTO qufNT_vpl VALUES ("MT9_28","070_9_28","MAT","9","28","28","Chaymanta Jesús wasi ruriman yaykutinqa, chay syigu runakunaqa qimikatin, Jesusqa kaynu nir tapuran: —¿Qamkunaqachu kriyinkillapa alliyachishuyashaqllapa nirqa? Chaynu nitin, paykunaqa niranllapa: —Arí taytituy nir. ");
INSERT INTO qufNT_vpl VALUES ("MT9_29","070_9_29","MAT","9","29","29","Chaymantami Jesusqa, nawinkunata kamar niran: —Qamkuna imanutaq kriyishaykillapanullami rurakanqa nir. ");
INSERT INTO qufNT_vpl VALUES ("MT9_30","070_9_30","MAT","9","30","30","Chaymi chay kutilla rikakuranllapana. Piru Jesusqami kaynu nir kusalata willaran: —Amami mayqanpis yaĉhanqachu kaytaqa nir. ");
INSERT INTO qufNT_vpl VALUES ("MT9_31","070_9_31","MAT","9","31","31","Piru ashwan chay runakunaqa wasimanta lluqshishanmanta-pacha imanu Jesús paykunata alliyachishanpaq ima tukuylata parlaranllapa. ");
INSERT INTO qufNT_vpl VALUES ("MT9_32","070_9_32","MAT","9","32","32","Chaymanta chay syigukuna alliyashana lluqshimuyatinqa, wakin runakunapis Jesusman aparanllapa uk mudu dyablupa yarpuyninwan qishaq runata. ");
INSERT INTO qufNT_vpl VALUES ("MT9_33","070_9_33","MAT","9","33","33","Chaymi Jesús chay dyablupa yarpuyninta chay mudu runamanta itakutinqa, rimaqna qallariran chay runaqa. Chaymi chaypi kaqkunaqa kusa dispantakashalla niyaqllapa: “¡Kay Israel pwiblupiqami maydiyapis mana rikashanchikchu waknu mayqanpis allichakuqtaqa!” nir. ");
INSERT INTO qufNT_vpl VALUES ("MT9_34","070_9_34","MAT","9","34","34","Piru chaypi kaq chay fariseo runakuna-shuypaqami niyaranllapa: “Waktaqami dyablukunapa mantaqnin pudirninta qusha, chaynu dyablupa yarpuyninta itakunanpaqqa” nir. ");
INSERT INTO qufNT_vpl VALUES ("MT9_35","070_9_35","MAT","9","35","35","Piru Jesusqami tukuy pwiblukunapi, taksha pwiblitukunapi ima yaĉhachikur puriyaran. Tukuy tantakananllapa wasikunapimi Dyuspa shumaq rimayninta yaĉhachikur puriran, washakarna paypa mantakuyninpi kawsananllapapaq. Chaynullami allichakuqpis tukuy qishaykunamanta, nanaykunamanta ima. ");
INSERT INTO qufNT_vpl VALUES ("MT9_36","070_9_36","MAT","9","36","36","Chaymi runakunata rikar, kusalata llakiran paykunapaq. Chaqa chay runakunaqami kusata shaykur kwashayasha, chinqasha mana washakananpaq yupayna karanllapa, imanutaq uyshakuna mana michikuqniyjunmaqa chaynu. ");
INSERT INTO qufNT_vpl VALUES ("MT9_37","070_9_37","MAT","9","37","37","Chaymi Jesusqa yaĉhakuqninkunataqa niran: “Chiqaptami kusichaqa kusala achka. Piru aykalami trabajaqkunaqa. ");
INSERT INTO qufNT_vpl VALUES ("MT9_38","070_9_38","MAT","9","38","38","Chayraykumi chay kusichapa amunta mañayllapa, pay kaĉhananpaq trabajaqkunata, paykunana tantananllapapaq” nir. ");
INSERT INTO qufNT_vpl VALUES ("MT10_1","070_10_1","MAT","10","1","1","Jesusqami chay dusi yaĉhakuqninkunata qayamur, pudirninta quran, dyablupa yarpuyninkunata runakunamanta itakunanllapapaq. Chaynulla tukuy qishaykunamanta, nanayninllapakunamanta imamapis allichakunanllapapaq ima. ");
INSERT INTO qufNT_vpl VALUES ("MT10_2","070_10_2","MAT","10","2","2","Kaykunami chay dusi yaĉhakuqninkunaqa karan: Puntataqa, Simón (kay Simonmi shutiqpis Pedro), Simonpa uknin Andrés; Zebedeupa ishkay wamrankuna, Santiago, Juan ima. ");
INSERT INTO qufNT_vpl VALUES ("MT10_3","070_10_3","MAT","10","3","3","Chaynulla Felipe, Bartolomé, Tomás, Mateo. Kay Mateumi Roma pwiblupaq impwistuta kubrakuq karan. Chaynullami karanpis Alfeupa wamran Santiago, Tadeo ima. ");
INSERT INTO qufNT_vpl VALUES ("MT10_4","070_10_4","MAT","10","4","4","Ukqami karan Simón. Payqami Cananeo partidumanta karan. Uk-shuypaqa karan Judas Iscariote. Kaymi Jesustaqa kuntrankunaman qukuran wanuchinanllapapaqqa. ");
INSERT INTO qufNT_vpl VALUES ("MT10_5","070_10_5","MAT","10","5","5","Jesusqami chay dusi yaĉhakuqninkunataqa kaynu nir kaĉharan: “Amami rinkillapachu chay mana Israel runakunamanqa. Chaynulla amami yaykunkillapapischu chay Samaria pwiblumanqa nir. ");
INSERT INTO qufNT_vpl VALUES ("MT10_6","070_10_6","MAT","10","6","6","Ashwanmi chay Israel pwiblumanta kaq runakuna imanutaq uysha chinqasha purin chaynu puriqkunaman riyllapa. ");
INSERT INTO qufNT_vpl VALUES ("MT10_7","070_10_7","MAT","10","7","7","Chaynami paykunata willayllapa, syilumanta kaq mantakuq shamunanpaqqami shipchana nir. ");
INSERT INTO qufNT_vpl VALUES ("MT10_8","070_10_8","MAT","10","8","8","Chaynullami tukuy qishaqkunata allichankillapa, wanushakunata kawsachimunkillapa, ismuyaq kwirpuyjun kaqkunata allichankillapa, itakunkillapapismi dyablupa yarpuyninta runakunamanta ima. Chaqa tukuy chaykunata ruranaykillapapaqqami mana imawan pagrakur imachu dibaldila chay pudirtaqa ayparaykillapa. Chaymi imata rurar yanapakurpis ama kubrakunkillapachu. ");
INSERT INTO qufNT_vpl VALUES ("MT10_9","070_10_9","MAT","10","9","9","“Piru amami apankillapachu urumanta, platamanta, kubrimanta kaq qillay imamatapis. ");
INSERT INTO qufNT_vpl VALUES ("MT10_10","070_10_10","MAT","10","10","10","Chaynulla amami apankillapachu alburjata, mudakunaykipaq raĉhpaykillapata, llanqita, bastunta imamapis. Chaqa uk trabajaqtaqami trabajashanrayku qarayta puytinllapa. ");
INSERT INTO qufNT_vpl VALUES ("MT10_11","070_10_11","MAT","10","11","11","“Chaymi qamkuna uk pwibluman manaqa uk taksha pwiblituman ĉharqa, uk kusa allin runata maskar, chaypa wasinpi kidankillapa chay ima diyaĉhi rinaykillapakaman. ");
INSERT INTO qufNT_vpl VALUES ("MT10_12","070_10_12","MAT","10","12","12","Piru chay wasiman yaykurqa chaypi kaqkunata kusa shumaqta saludankillapa. ");
INSERT INTO qufNT_vpl VALUES ("MT10_13","070_10_13","MAT","10","13","13","Chaymi chay wasipi kaqkuna shumaqta samachishutinllapaqa Dyusmi shumaqta yanapanqa paykunataqa. Piru mana chaynu samachishutinllapa-shuypaqa manami imapis kanqachu. ");
INSERT INTO qufNT_vpl VALUES ("MT10_14","070_10_14","MAT","10","14","14","Chaymi uk wasipi manaqa uk pwiblupi yaĉhachikutkillapa mana uyakunar mana munashutinllapaqa, chaymantaqa ĉhakikillapapi kaq pulbumatapis ĉhaspir rinkillapa. ");
INSERT INTO qufNT_vpl VALUES ("MT10_15","070_10_15","MAT","10","15","15","Chiqaptami nishaykillapa: Chaynami maydiya jwisyu diya ĉhamutinqa, chay pwibluqa kusala mas manchaypaqta kastigakasha kanqa chay pwiblu Sodomawan Gomorra kastigakashanmanmatapis nir”. ");
INSERT INTO qufNT_vpl VALUES ("MT10_16","070_10_16","MAT","10","16","16","Jesusqami yaĉhakuqninkunataqa niranpis: “¡Kwintata qukayllapa! Nuqami qamkunata kaĉhashurllapaqa uyshakunata surrukunapa rurinta kaĉhaq yupay kaĉhashuyanillapa. Chaymi qamkunaqa ima katinpis imanutaq largu kurumaqa dasla tantyan chaynu kankillapa. Piru chaynu tantyarmapismi imanutaq uk palumitamaqa mana ima mana allintapis ruranchu chaynu kankillapa. ");
INSERT INTO qufNT_vpl VALUES ("MT10_17","070_10_17","MAT","10","17","17","Allita kuytakankillapa. Chaqa qamkunataqami karguyjunkunaman qukushunqallapa. Chaynulla chay tantakananllapa wasikunapimi wipyashunqallapa ima. ");
INSERT INTO qufNT_vpl VALUES ("MT10_18","070_10_18","MAT","10","18","18","Chaynulla nuqaraykuqami chay karguyjunkunaman, gubyirnukunaman ima apashunqallapa. Piru qamkunaqa paykunapa naypanpi chaynulla chay mana Israel runakunapa naypanpimapis nuqallapaq rimankillapa. ");
INSERT INTO qufNT_vpl VALUES ("MT10_19","070_10_19","MAT","10","19","19","Chaynu paykunapa naypanpi karnaqa, amami yarpupakunkillapachu, imatami rimashaq, manaqa imanumi rimashaq nirmapis. Chaqa rimanaykillapapaqna katkillapaqami Dyus yanapashunqallapa imata ninaykillapapaqmapis. ");
INSERT INTO qufNT_vpl VALUES ("MT10_20","070_10_20","MAT","10","20","20","Chaynuqami mana qamkunallachu rimayankillapa kanqa. Ashwanmi Taytaykillapa Dyuspa Ispiritunmi rimachishunqallapa. ");
INSERT INTO qufNT_vpl VALUES ("MT10_21","070_10_21","MAT","10","21","21","“Chaymi nishaykillapapis: Mayqanpismi ukninta qukuyanqa wanuchinanllapapaq. Nataq taytanllapa-shuypaqa wamrankunata qukuyanqa wanuchinanllapapaq. Chaynulla wamrakuna-shuypaqa taytanpa kuntran tikrakar wanuchinqallapa. ");
INSERT INTO qufNT_vpl VALUES ("MT10_22","070_10_22","MAT","10","22","22","Chaymi tukuyla kay pachapiqa nuqapi kriyishaykillaparayku ĉhiqnishunqallapa. Piru chaynu qischakar imamapis maydiya shamunaykaman shachinakuq kaqkunalami washakanqallapa. ");
INSERT INTO qufNT_vpl VALUES ("MT10_23","070_10_23","MAT","10","23","23","Chayraykumi uk pwiblupi katkillapa mana allinta rurashunanllapapaq ikikillapapi puritinqa, uklaw pwiblukunaman alsakayllapa. Chaqa chiqaptami nishaykillapa: Manaraq chay Israel pwiblukunapi yaĉhachikur tukchiyatkillapami Dyusmanta Shamuq Runaqa shamunqana nir. ");
INSERT INTO qufNT_vpl VALUES ("MT10_24","070_10_24","MAT","10","24","24","“Manami mayqan yaĉhakuqpis maschu chay yaĉhachiqninmantaqa. Chaynulla mayqan sirbikuqpis manami maschu patrunninmantaqa. ");
INSERT INTO qufNT_vpl VALUES ("MT10_25","070_10_25","MAT","10","25","25","Chaymi chay mayqan yaĉhakuqpis chay yaĉhachiqninnula kayta puytin mana maschu. Chaynulla chay sirbikuqpis imanutaq patrunninmaqa chaynula kayta puytin. Chaqa nuqatami nimanllapa dyablupa mantaqnin Beelzebú nir. Chaymi qamkuna nuqapa yaĉhakuqniy kashaykillaparaykumaqa ashwan ima nishuyanqallapa. ");
INSERT INTO qufNT_vpl VALUES ("MT10_26","070_10_26","MAT","10","26","26","“Piru chaynu katinmapis amami chay runakunataqa manchankillapachu. Chaqa tukuy imapis pakaplla kaqkunaqa manami pakapllaqa kidayta puytinchu. Chaymi tukuy pakaplla kaqtaqa allita yaĉhakanqa. ");
INSERT INTO qufNT_vpl VALUES ("MT10_27","070_10_27","MAT","10","27","27","Chayraykumi nuqa qamkunata uyarala willashushayllapataqa, tukuylata parlayllapa. Chaynulla chay pakaqnula willashushayllapatapis intrachikunkillapa, tukuypa naypanpi. ");
INSERT INTO qufNT_vpl VALUES ("MT10_28","070_10_28","MAT","10","28","28","Chaymi chay mayqan wanuchishunatinllapapis ama manchankillapachu. Chaqa wanuchishurllapamapismi kwirpuykillapalata wanuchinqallapa. Ashwanmi manchankillapa chay kwirpuykillapawan almaykillapata tukuy tyimpupaq ninapi qischakananpaq kaĉhaq chayta. ");
INSERT INTO qufNT_vpl VALUES ("MT10_29","070_10_29","MAT","10","29","29","“Piru qamkunataqami Taytanchik Dyusqa kusalata munar kuytashunllapa. Ma willamayllapa: ¿Manachu ishkay pariq kuritukunata uk qillaysitulapaqmapis rantikunllapa? Chaynu paykuna yanqa mana sirbiq katinmapismi, Taytaykillapa Dyus pachaman ratar wanunqa nitin, ratar wanuymatapis puytin, manaqa mana. ");
INSERT INTO qufNT_vpl VALUES ("MT10_30","070_10_30","MAT","10","30","31","Chaynu kuritukuna yanqa mana sirbiq katinmapis kusa allita kuytarqa, qamkuna chay kuritukunamanta mas sirbiq kashaykillaparaykuqa ¿imanunari mana kuytashunqallapa? Chaqa payqami aqchaykillapamatapis uklapi uklapi allita yupasha purichiyan. Chaynu katinmi ama imalapaqpis manchakunkillapachu. ");
INSERT INTO qufNT_vpl VALUES ("MT10_32","070_10_32","MAT","10","32","32","“Chayraykumi mayqanpis tukuypa naypanpi, nuqapaq mana pinqakur faburniy rimatinqa, nuqapis paykunapaqqa allinta rimashaq, unaq syilupi Taytaypa naypanpiqa. ");
INSERT INTO qufNT_vpl VALUES ("MT10_33","070_10_33","MAT","10","33","33","Piru mayqanpis tukuypa naypanpi, nuqata mana kwintachamatin-shuypaqa, nuqapis paykunataqa mana kwintachashaqchu unaq syilupi Taytaypa naypanpiqa. ");
INSERT INTO qufNT_vpl VALUES ("MT10_34","070_10_34","MAT","10","34","34","“Amami yarpunkillapachu: Jesucristo shamushanraykumi mana qischakashunllapanachu nirqa. Chaqa nuqa shamushayraykumi mana shumaqnachu kawsankillapa. Ashwanmi nuqarayku kusala ĉhiqninakuy, maqanakuy imana kanqa. ");
INSERT INTO qufNT_vpl VALUES ("MT10_35","070_10_35","MAT","10","35","35","Chaymi uk ullqu wamramaqa taytanpa kuntran tikrakanqa. Chaynulla uk warmi wamrapis mamanpa kuntranna tikrakanqa. Nataq uk llunchu-shuypaqa swigranpa kuntranna tikrakanqa. ");
INSERT INTO qufNT_vpl VALUES ("MT10_36","070_10_36","MAT","10","36","36","Chaynumi nuqaraykuqa mayqanpapis ayllunkunalla kuntranqa tikrakanqa. ");
INSERT INTO qufNT_vpl VALUES ("MT10_37","070_10_37","MAT","10","37","37","Piru mayqanpis nuqamanta masta taytanta, manaqa mamanta munaqqa, manami nuqapa kananpaqqa allinchu. Chaynulla mayqanpis uk ullqu wamranta, manaqa uk warmi wamranta masta nuqamanta munaqqa, manami nuqapa kananpaqqa allinchu. ");
INSERT INTO qufNT_vpl VALUES ("MT10_38","070_10_38","MAT","10","38","38","Chayraykumi mayqantapis nuqapi kriyishanrayku kruspi wanuchinar qischatinllapa manchakur mana nuqallawan purinaqkunaqami manana nuqapa kananpaqqa allinchu. ");
INSERT INTO qufNT_vpl VALUES ("MT10_39","070_10_39","MAT","10","39","39","Chaymi mayqanpis bidanpaq llakir washayta kamaqkunaqa limpu chinqanqallapa. Piru chay mayqanpis nuqapi kriyishanrayku wanuq chayqami washakashana rikarinqa. ");
INSERT INTO qufNT_vpl VALUES ("MT10_40","070_10_40","MAT","10","40","40","“Chayraykumi mayqanpis qamkunata shumaqta samachishurllapaqa, nuqata samachimayan. Nataq mayqanpis nuqata samachimaq-shuypaqa, chay mayqanĉhi kaĉhamasha chayta samachiyan. ");
INSERT INTO qufNT_vpl VALUES ("MT10_41","070_10_41","MAT","10","41","41","Chaymi mayqanpis ukta Dyuspa rimaqnin kashanrayku samachiqqa, Dyus paypa rimaqninta imataĉhi quyanqa chayllatami aypanqa. Chaynulla uk allin runata allin kashanrayku samachiq-shuypaqa, chay allin runata imakunata Tayta Dyus quyan allin kashanrayku, chayllatami aypanqa paypis. ");
INSERT INTO qufNT_vpl VALUES ("MT10_42","070_10_42","MAT","10","42","42","Chaymi mayqanpis chay sirbimaqniy kashanrayku mana kwintachaypaqla kaqkunata uk jarru qasaq yakituta upyachiq chayqami, kusa shumaq allin imakunata aypanqa Dyusmantaqa”. ");
INSERT INTO qufNT_vpl VALUES ("MT11_1","070_11_1","MAT","11","1","1","Jesús chaynu dusi yaĉhakuqninkunata yaĉhachir tukchirnaqa, chay kayashanmanta lluqshir riran, chay pwiblupa uklaw lugarninkunaman Dyus nishankunata parlakur yaĉhachikuq. ");
INSERT INTO qufNT_vpl VALUES ("MT11_2","070_11_2","MAT","11","2","2","Piru Shutichikuq Juan, karsilpi karqami, yaĉharan imatami Cristo rurar puriyan nir. Chaymi chaynu yaĉharqa, wakin yaĉhakuqninkunata kaĉharan ");
INSERT INTO qufNT_vpl VALUES ("MT11_3","070_11_3","MAT","11","3","3","Jesusta tapunanpaq: —¿Qamchu Dyusmanta shamunanpaq karan chay kanki, manaqachu uktaraq yarayashaqllapa? nir. ");
INSERT INTO qufNT_vpl VALUES ("MT11_4","070_11_4","MAT","11","4","4","Chaymi Jesusqa niran: —Rir Juantaqa willayllapa, kay rikayashaykillapata, uyapayashaykillapata ima. ");
INSERT INTO qufNT_vpl VALUES ("MT11_5","070_11_5","MAT","11","5","5","Willankillapapismi: ‘Syigukunatapis rikakuchin, kujukunatapis alliyachitin purinllapa, ismuyaq aychayjunkunatapis alliyachin nir. Chaynulla upakunatapis uyakuchin, wanushakunatapis kawsachimun, chay mana imayjun kaqkunatapis willan imanu washakananllapapaq’ nir ima. ");
INSERT INTO qufNT_vpl VALUES ("MT11_6","070_11_6","MAT","11","6","6","Chaynulla willankillapapis: ‘¡Kusa shumaqmi kanqallapa nuqapi kriyishanrayku imakuna rikarir trumpisachinatin mana maydiyapis qunqamaqkunaqa nin!’ nir. ");
INSERT INTO qufNT_vpl VALUES ("MT11_7","070_11_7","MAT","11","7","7","Chaymanta Juanpa yaĉhakuqninkuna ritinnaqa, Jesusqa chaypi kaq runakunata qallariran Shutichikuq Juanpaq parlaq, kaynu nir: “¿Imata rikakuqtaq qamkunaqa riraykillapa chay chunllaq lugarmanqa? Imanutaq uk runa mana uklapi yarpuqmaqa uk yura shukchata wayra wakman kayman kuyuchiq yupay ¿chayta rikakuqchu riraykillapa? ");
INSERT INTO qufNT_vpl VALUES ("MT11_8","070_11_8","MAT","11","8","8","¿Manaqachu, uk runa kusala ĉhaniyjun mudanata, mudakushata rikakuq riraykillapa? Qamkunaqami yaĉhankillapa chaynu mudakuqkunaqami, chay gubyirnupa wasinkunalapi tanllapa nir. ");
INSERT INTO qufNT_vpl VALUES ("MT11_9","070_11_9","MAT","11","9","9","Chaqa, ¿imata rikakuqtaq riraykillapa? ¿Dyuspa rimaq runata rikaq? Chiqaptami qamkunaqa Dyuspa rimaqninkunamantaqa nuqapaq kusa mas intrachikuqta rikaq riraykillapa. ");
INSERT INTO qufNT_vpl VALUES ("MT11_10","070_11_10","MAT","11","10","10","Chaqa Shutichikuq Juanpaqmi, Dyus nitin iskribikashakunapiqa kaynu niq: ‘Nuqami qampa naypaykita ukta kaĉhashaq, imanutaq nanta kiĉhar kamkachinllapa chaynu qampaq yaĉhachikunanpaq’ nir. ");
INSERT INTO qufNT_vpl VALUES ("MT11_11","070_11_11","MAT","11","11","11","Chiqaptami nishaykillapapis: Kay pachapi runakunaqami Shutichikuq Juanmanta masqa mana kashachu uklamapis. Piru chaynu katinmapis syilumanta kaq mantakuqpi kriyiqkunaqa mana kwintachaypaqla karmapis Juanmantaqa kusala masna kanqallapa. ");
INSERT INTO qufNT_vpl VALUES ("MT11_12","070_11_12","MAT","11","12","12","“Chaynumi Shutichikuq Juan yaĉhachikuq qallarishanmanta kanankamanmi syilumanta kaq mantakuqpi kriyiqkunapa ikinpi kusala achka marraju runakuna purinllapa limpu imanachiyta yarpur. ");
INSERT INTO qufNT_vpl VALUES ("MT11_13","070_11_13","MAT","11","13","13","Chaynullami nishaykillapapis: Dyusninchikpa rimaqninkuna chaynulla Dyus nitin Moisés mantakushankuna imaqami syilumanta kaq shamur mantakunanpaqqa Shutichikuq Juan shamunankalaman intrachimaranchikllapa. ");
INSERT INTO qufNT_vpl VALUES ("MT11_14","070_11_14","MAT","11","14","14","Chaymi qamkuna Shutichikuq Juanpaq, Dyuspa rimaqnin Elías shamunanpaq karan nir kriyinarqa kriyiyllapari. ");
INSERT INTO qufNT_vpl VALUES ("MT11_15","070_11_15","MAT","11","15","15","Chayraykumi tukuy rinriyjun kaqkuna, allita intrakanarqa uyakur intrakayllapa. ");
INSERT INTO qufNT_vpl VALUES ("MT11_16","070_11_16","MAT","11","16","16","“¿Imawantaq kumparayman kay tyimpupi kaq runakunataqa? Kay runakunaqami, wamritukuna plasapi tar kaynu qayapanakunllapa chay yupay: ");
INSERT INTO qufNT_vpl VALUES ("MT11_17","070_11_17","MAT","11","17","17","‘Kinakunatami waqachirayllapa. Piru qamkunaqami mana bayliraykillapachu. Chaynulla llakiypaq takikunata takitiyllapapis, mana waqaraykillapachu’ ninakun chaykuna yupay. ");
INSERT INTO qufNT_vpl VALUES ("MT11_18","070_11_18","MAT","11","18","18","Chaymi qamkunapis wamritukuna yupay, Shutichikuq Juan shamur kusata ayunatin, chaynulla mana binuta upyatinqa niraykillapa: ‘Juanqami dyablupa yarpuyninwan’ nir. ");
INSERT INTO qufNT_vpl VALUES ("MT11_19","070_11_19","MAT","11","19","19","Chaymanta nuqa Dyusmanta Shamuq Runa kar, mikutiy upyatiy-shuypaqa qamkunaqa ninkillapa: ‘Kusala amryintu, upyalun’ ima nir. Chaynulla ninkillapapis: ‘Payqa chay Romapaq impwistuta kubrakuqkunapa amigun chaynulla uchasapa runakunapa amigun’ nir ima. Piru nuqapi kriyishanllaparayku Dyus munashanta rurar kawsaqkunami intrachikunllapa nuqaqami chiqapta Dyusmanta shamusha kani nirqa”. ");
INSERT INTO qufNT_vpl VALUES ("MT11_20","070_11_20","MAT","11","20","20","Jesús chay pwiblukunapi achka milagruta rurasha katinmapis manami kriyinaranllapachu. Chaymi chay runakunataqa anyaqnulla kaynu nir willayaq: ");
INSERT INTO qufNT_vpl VALUES ("MT11_21","070_11_21","MAT","11","21","21","“¡Ay Corazín pwiblu! ¡Ay Betsaida pwiblu! Kay milagrukunata qamkuna rikanaykillapapaq rurasha kani, chay milagrukunata Tiro shutiq pwiblupi, Sidón pwiblupi rurasha katiymaqa, paykunaqa aykapina uchankunata dijar, saqalla raĉhpanllapata yakakur, uĉhpata umanllapaman itar ima kriyishana kanmanllapa Dyuspiqa. ");
INSERT INTO qufNT_vpl VALUES ("MT11_22","070_11_22","MAT","11","22","22","“Piru chay jwisyu diya ĉhamutinqa, chay Tiro pwiblumanta, chaynulla chay Sidón pwiblumantaqa kusala mas manchaypaq kastigu kanqa qamkunapaqqa nir. ");
INSERT INTO qufNT_vpl VALUES ("MT11_23","070_11_23","MAT","11","23","23","Qamkuna Capernaúm pwiblupi taqkuna, ¿yarpunkillapachu washakar syiluman riyankillapa kanqa nir? Ashwanmi qamkunaqa chay tukuy tyimpupaq kastigakanaykillapapaqna itakukankillapa. Chaqa chay Sodoma pwiblupi imanutaq kay Capernaúm pwiblupi yupay rurar rikachisha katiyqami, chay pwibluqa kanankaman kayanmanraq. ");
INSERT INTO qufNT_vpl VALUES ("MT11_24","070_11_24","MAT","11","24","24","Piru nishaykillapa: Chay jwisyu diya ĉhamutinqa, qamkunapaqqa kusala mas manchaypaq kastigu kanqa chay Sodoma pwiblupi kayaq chaymantaqa nir”. ");
INSERT INTO qufNT_vpl VALUES ("MT11_25","070_11_25","MAT","11","25","25","Chaymanta Jesusqa niran: “¡Taytay! Qammi kay pachapa, unaq syilupa amun kanki. Chayraykumi alabashuni. Chaqa qamqami kananqa chay mana kwintachaypaqla kaq runakunata intrachishayki unay chay kusa yaĉhaq, kusa intrakaq runakunata pakar mana intrachishaykitaqa. ");
INSERT INTO qufNT_vpl VALUES ("MT11_26","070_11_26","MAT","11","26","26","Chaynumiri Taytituy. Chaqa qam munashaykinumi kananpaq kasha”. ");
INSERT INTO qufNT_vpl VALUES ("MT11_27","070_11_27","MAT","11","27","27","Chaynullami wakinninkunatapis niran: “Taytaymi tukuy imata qumasha rikanaypaq. Chaqa manami mayqanpis allita nuqataqa riqsimanchu. Ashwan Taytaylami riqsiman. Chaynulla, manami mayqanpis allitaqa Taytaytapis riqsinllapachu. Nataq nuqa Wamranlami riqsini. Chaynu Wamran kashayraykumi mayqantapis riqsichinashaytaqa riqsichiyta puytini. ");
INSERT INTO qufNT_vpl VALUES ("MT11_28","070_11_28","MAT","11","28","28","Piru tukuy qamkuna uchaykillaparaykuqa imanutaq trabajarmaqa shaykunkillapa, chaynulla imanutaq shipuykillapata aprikurmaqa shaykunkillapa chaynu kaqkuna, shamuyllapa nuqaman. Nuqami samachishaykillapa. ");
INSERT INTO qufNT_vpl VALUES ("MT11_29","070_11_29","MAT","11","29","29","Chaqa nuqamanta yaĉhakuqkunaqami nuqawan yuntakasha yupayna. Chaymi nuqa yupaylla kayta yaĉhakuyllapa. Chaqa nuqaqami ima katinpis mana das piñakur imachu, ashwan kusa shumaqlata ima intrachikuni. Chaynu nuqawan karqami kusala shumaqta tukuy tyimpupaq almaykillapapi samankillapa. ");
INSERT INTO qufNT_vpl VALUES ("MT11_30","070_11_30","MAT","11","30","30","Piru chay tukuy imata ruranaykillapapaq nishuyanillapa chayqa manami kusala llashaq imachu. Ashwanmi imanutaq uk yugumaqa kusa ankishla chaynu”. ");
INSERT INTO qufNT_vpl VALUES ("MT12_1","070_12_1","MAT","12","1","1","Chaymi chay tyimpukunapiqa, uk samana diyapi Jesusqa trigu tarpukashapa rurinta riyaran yaĉhakuqninkunawan. Chaymantami chay, yaĉhakuqninkunaqa mallaqnar, trigupa ispiganta pitir murinta mikuranllapa. ");
INSERT INTO qufNT_vpl VALUES ("MT12_2","070_12_2","MAT","12","2","2","Chaynu mikuyatinllapa chay fariseo runakuna rikarqa, Jesusta niranllapa: —Rikay, yaĉhakuqnikikunaqami chay samana diyapi mana ruraypaq kaqkunata rurayanllapa nir. ");
INSERT INTO qufNT_vpl VALUES ("MT12_3","070_12_3","MAT","12","3","3","Chaynu nitinllapaqa, Jesusqa niran: —¿Manachu qamkunaqa liyishaykillapa, uk kuti gubyirnu David wakinninkunawan mallaqnar imanu tukuran nir iskribikashantaqa? ");
INSERT INTO qufNT_vpl VALUES ("MT12_4","070_12_4","MAT","12","4","4","Chaqa Dyusta adurananllapa tuldu wasiman yaykurmi Dyuspa kaq turtillankunata mikuranllapa. Allita yaĉhashanchikllapanu, chay turtillakunaqami, mana allinchu karan pay David chaynulla wakinninkunamapis mikunanpaqqa. Chaqa chay turtillakunataqami chay kurakunala mikunanllapapaq kaq. ");
INSERT INTO qufNT_vpl VALUES ("MT12_5","070_12_5","MAT","12","5","5","Chaynulla, ¿manachu Moisés mantakushanta liyirqa intrakashaykillapa, Dyusta adurananllapa wasipi kurakuna samana diyapi, mana samarmapis mana uchakuranllapachu nirqa? ");
INSERT INTO qufNT_vpl VALUES ("MT12_6","070_12_6","MAT","12","6","6","Piru nuqaqami Dyusta adurananllapa wasimantaqa kusala mas allin kani. ");
INSERT INTO qufNT_vpl VALUES ("MT12_7","070_12_7","MAT","12","7","7","Chaynuqami qamkunaqa Dyus nitin iskribikashankunataqa mana intrakashaykillapachu. Chaqa ninmi: ‘Nuqaqa manami munanichu animalkunata wanuchir ufrindita nir nuqaman apamunanllapataqa. Ashwanmi munani wakinkunata llakipar ima ministishanpipis yanapananllapapaq’ nir. Chaqa chayta allita intrakasha karllapaqa manami yanqallaqa chay wakin runakunataqa uchachanaykillapatanachu. ");
INSERT INTO qufNT_vpl VALUES ("MT12_8","070_12_8","MAT","12","8","8","Chaqa Dyusmanta Shamuq Runami chay samana diyapiqa imata ruraypaq chaynulla mana ruraypaqchu niytaqa puytin. ");
INSERT INTO qufNT_vpl VALUES ("MT12_9","070_12_9","MAT","12","9","9","Jesusqami chaymanta rirqa, chay tantakananllapa wasiman yaykuran. ");
INSERT INTO qufNT_vpl VALUES ("MT12_10","070_12_10","MAT","12","10","10","Chaypimi uk runa wiqru makiyjun karan. Chaymi chay fariseo runakunaqa imanullapis uchachayta yarpur kaynu nir Jesustaqa tapuranllapa: —¿Allinchu kanqa uk qishaqta samana diyapi allichanapaqqa? nir. ");
INSERT INTO qufNT_vpl VALUES ("MT12_11","070_12_11","MAT","12","11","11","Chaynu taputinllapami Jesusqa niran: —Qamkunamanta uknikillapapa kanman uk uysha. Chaymanta chay uyshaqa samana diyapi uk uĉhku ruriman ratanman. ¿Samana diya kashanraykuchu mana rinman lluqshichimuqqa? ");
INSERT INTO qufNT_vpl VALUES ("MT12_12","070_12_12","MAT","12","12","12","Chaqa, ¡uyshamantaqami uk runaqa kusala masta sirbin! Chayraykumi samana diyapimapis shumaq kaqta rurananpaq kusala allin. ");
INSERT INTO qufNT_vpl VALUES ("MT12_13","070_12_13","MAT","12","13","13","Chaynu nirnaqami, chay wiqru makiyjun runataqa Jesusqa niran: —Chutarachiy makikita nir. Chaynu nitin, chutarachitinqa makinqa uklaw makin yupay kusa allilanna kidaran. ");
INSERT INTO qufNT_vpl VALUES ("MT12_14","070_12_14","MAT","12","14","14","Piru, chaynu ruratinmapis, chay fariseo runakunaqa waqtaman lluqshimurqa parlaranllapa Jesustaqa imanullapis wanuchinanllapapaq. ");
INSERT INTO qufNT_vpl VALUES ("MT12_15","070_12_15","MAT","12","15","15","Chaynu wanuchinayanllapa nir yaĉharmi Jesusqa chay kayashanmantaqa riranna. Chaynu ritinmi kusala achka runakuna ikinta riranllapa. Chaqa Jesusqami paykunapa tukuy qishaqninllapata allichaq. ");
INSERT INTO qufNT_vpl VALUES ("MT12_16","070_12_16","MAT","12","16","16","Chaynu allicharqami, chay runakunataqa willaran, ama mayqantapis parlananllapapaq mayqanmi allichamasha nirmapis. ");
INSERT INTO qufNT_vpl VALUES ("MT12_17","070_12_17","MAT","12","17","17","Tukuy kaykunaqami chaynuqa pasaran Dyuspa rimaqnin Isaías kaynu nishan kumplikananpaq. Chaqa niqmi: ");
INSERT INTO qufNT_vpl VALUES ("MT12_18","070_12_18","MAT","12","18","18","“Kaypimi sirbimaqniyqa. Paytami kusata munar akrasha kani. Paywanmi kusata aligriyani. Chaymi paytaqa Ispirituyta qushaq, tukuy pwiblukunapi intrachikunanpaq nuqa munashaykunata rurar kawsananllapapaq. ");
INSERT INTO qufNT_vpl VALUES ("MT12_19","070_12_19","MAT","12","19","19","Chaqa manami imapaq mayqanwanpis willanakunqachu. Chaynulla manami rimapakunqapischu nublirukuna yupayqa. Manami mayqanpis uyapanqachu waqtakunapi alabakaqtaqa. ");
INSERT INTO qufNT_vpl VALUES ("MT12_20","070_12_20","MAT","12","20","20","Chaynulla kaña qiwikasha yupay kaq runakunataqami shumaqlata kuytanqa. Chaynulla chay wanuqnula lamparita ratakuq yupay runakunatapis shumaqlata kuytanqa, Dyus tukuy munashankuna kumplikanankaman. ");
INSERT INTO qufNT_vpl VALUES ("MT12_21","070_12_21","MAT","12","21","21","Chaymi tukuyla pwiblukuna, paylapi kusata kunfyakar yarakunqallapa”. ");
INSERT INTO qufNT_vpl VALUES ("MT12_22","070_12_22","MAT","12","22","22","Chaymantaqami ukkunapis Jesusman aparanllapa uk syigu mudu runata. Chaqa chay runaqami dyablupa yarpuyninwan karan. Piru Jesusqami chay runataqa rikakuchiran, chaynulla rimachiran ima. ");
INSERT INTO qufNT_vpl VALUES ("MT12_23","070_12_23","MAT","12","23","23","Chaymi chay rurashanta rikarllapaqa tukuy chaypi kaqkunaqa dispantakashalla kaynu nir tapunakuyaqllapa: “¿Kaychu unay gubyirnu Davidpa ayllunmanta shamur washamanallapapaq karan chay kanqa?” nir. ");
INSERT INTO qufNT_vpl VALUES ("MT12_24","070_12_24","MAT","12","24","24","Chaynu niqta uyaparllapami chay fariseo runakunaqa niranllapa: “Chay dyablupa mantaqnin Beelzebú shutiqmi, wak runataqa pudirninta qusha runakunamanta dyablupa yarpuyninkunata itakunanpaqqa” nir. ");
INSERT INTO qufNT_vpl VALUES ("MT12_25","070_12_25","MAT","12","25","25","Piru Jesusqami, paykuna imatami yarpuyan nir yaĉhashanrayku kaynu niran: “Mayqan pwiblupis paykunapura ĉhiqninakurqa wakman kayman limpu chiqanchakar tukukanllapa. Chaynulla uk taksha pwiblitu, manaqa uk ayllupis paykunapura ĉhiqninakurqa mana shumaqta kawsaytaqa puytinllapachu. ");
INSERT INTO qufNT_vpl VALUES ("MT12_26","070_12_26","MAT","12","26","26","Chaynullami dyablupis, uk dyablu masinta itakurqa, ukninta itakushanrayku manami allinchu. Chaynu rurarqa, ¿imanuna kusata mantakuytaqa puytinmanllapa? ");
INSERT INTO qufNT_vpl VALUES ("MT12_27","070_12_27","MAT","12","27","27","“Qamkunaqami ninkillapa nuqapaq, ‘Beelzebú pudirninta qusha katin dyablupa yarpuyninta runakunamanta itakun’ nir. Chaynu katinqa, ¿qamkunamanta wakinnikillapaqa mayqanpa pudirninwantaq dyablupa yarpuynintaqa itakun? Chaqa paykunallami intrachimanchik qamkunaqashi limpu pantasha puriyankillapa nir. ");
INSERT INTO qufNT_vpl VALUES ("MT12_28","070_12_28","MAT","12","28","28","“Allita kwintata qukayllapa: Nuqaqami dyablupa yarpuynintaqa runakunamanta itakuni Dyuspa Ispiritunpa pudirninwan. Chaynuqami intrachimanchik, Dyuspa mantakuyninqami qamkunamanqa ĉhamushana nir. ");
INSERT INTO qufNT_vpl VALUES ("MT12_29","070_12_29","MAT","12","29","29","Chaqa allita yarpuyllapa: Uk kusala pulsuyjun runapa wasinman mayqanpis suwakuq yaykunarqami, chay wasipa amunta puntataqa wataytaraq ministiyan. Chaynu wataraqmi suwaytaqa puytiyan, manaqa mana. ");
INSERT INTO qufNT_vpl VALUES ("MT12_30","070_12_30","MAT","12","30","30","“Chaymi nishaykillapa: Nuqapaq mana allinta rimaqqami nuqapaqa kuntray. Chaynulla nuqawan mana tantakuqpismi ashwan shikwakun. ");
INSERT INTO qufNT_vpl VALUES ("MT12_31","070_12_31","MAT","12","31","31","“Chayraykumi nishaykillapa: Tukuy runa uchakushanta chaynulla Dyuspaq mana allinta rimashantaqa Dyusmi pirdunanqa. Piru Santu Ispiritupaq mana allinta rimashanllapata-shuypaqami mana pirdunanqachu. ");
INSERT INTO qufNT_vpl VALUES ("MT12_32","070_12_32","MAT","12","32","32","Chaynullami Dyusqa pirdunanqa paymanta Shamuq Runapaq mana allinta rimatinllapamapis. Piru Santu Ispiritupaq mana allinta rimaqta-shuypaqami mana pirdunanqachu kanan tyimpukuna chaynulla maydiyapis. ");
INSERT INTO qufNT_vpl VALUES ("MT12_33","070_12_33","MAT","12","33","33","“Chaqa uk qiru allin kaqqami shumaqta puqun. Nataq chay mana allin qiru kaq-shuypaqami mana allintachu puqun. Chaynumi mayqan qirutapis puquyninmanta riqsinchik allin qiru, manaqa mana allin qiruchu nirmapis. ");
INSERT INTO qufNT_vpl VALUES ("MT12_34","070_12_34","MAT","12","34","34","¡Largu kurukunapa ayllun! ¿Imanunari allin kaqtaqa rimayta puytinkillapa? Chaqa qamkunallami kusala mana allin runakuna kankillapa. Chaymi ashwan shunquykillapapi kusala mana allin kaqllata shimikillapapis riman. ");
INSERT INTO qufNT_vpl VALUES ("MT12_35","070_12_35","MAT","12","35","35","“Chayraykumi uk allin runaqa allinlata riman, allin kaqkunala shunqunpi kashanrayku. Piru chay mana allin runaqami mana allin kaqkunalata riman, tukuy mana allinkunala shunqunpi kashanrayku. ");
INSERT INTO qufNT_vpl VALUES ("MT12_36","070_12_36","MAT","12","36","36","Chaqa nuqaqami nishaykillapa: Chay jwisyu diya ĉhamutinqami tukuy mana allinta rimashaykillapanulla allita rikar yaĉhakashana kankillapa nir. ");
INSERT INTO qufNT_vpl VALUES ("MT12_37","070_12_37","MAT","12","37","37","Chaymi chay diyaqa, allinta rimashaykiraykuqa allinpaqna riqsikanki. Nataq mana allinta rimashaykirayku-shuypaqa kastigakaqna rinkillapa”. ");
INSERT INTO qufNT_vpl VALUES ("MT12_38","070_12_38","MAT","12","38","38","Chaynu nitin wakin fariseo runakuna, chaynulla Moisés mantakushankunapaq yaĉhar yaĉhachikuqkunaqa, Jesusta niranllapa: —Yaĉhachikuq Tayta, Dyusmanta shamushayki nir allita yaĉhanayllapapaqqa ima milagrullatapis rurar rikachimanaykillapata munanillapa nir. ");
INSERT INTO qufNT_vpl VALUES ("MT12_39","070_12_39","MAT","12","39","39","Chaynu nitinllapami, Jesusqa niran: “Kay kusala mana allin yarpuyniyjun kaq, chaynulla mana allita kriyimaq runakunaqami uk milagruta ruranaypaq mañamanllapa. Piru Dyus, unay rimaqnin Jonaswan milagruta rurashannu nuqawan ruratinmi, munarqa intrakanqallapa. ");
INSERT INTO qufNT_vpl VALUES ("MT12_40","070_12_40","MAT","12","40","40","Chaqa Jonasmaqami kimsa unaqta, kimsa tutata kusala atun piskadupa rurinpi katin, Dyusqa milagruta rurar lluqshichimuran, chaynullami Dyusmanta Shamuq Runapis kimsa unaqta, kimsa tutata kay pachapa rurinpi kanqa. Chaymantami Dyusqa milagruta rurar lluqshichimunqa. ");
INSERT INTO qufNT_vpl VALUES ("MT12_41","070_12_41","MAT","12","41","41","“Piru maydiya chay jwisyu diya ĉhamutinqami chay Nínive pwiblumanta kaqkunaqa sharimunqallapa. Chaymi ashwan qamkuna Dyuspi mana kriyishaykillaparayku rimanqa kastigakanaykillapapaq. Chaqa chay Nínive pwiblumanta runakunaqami, Jonás Dyuspaq parlakutinqa, uchanllapata dijar kriyiranllapana. Piru kanan kay naypaykillapapi kaqqami Jonasmantaqa mas ima kar, qamkunata willashutinllapapis mana kriyinkillapachu. ");
INSERT INTO qufNT_vpl VALUES ("MT12_42","070_12_42","MAT","12","42","42","“Chaynulla chay surlawmanta gubyirnapis chay jwisyu diyapiqa sharimur, qamkuna kanan tyimpupi mana kriyinaqkunapaqpis rimanqa, kastigakashana kayankillapa kanqa nir. Chaqa chay gubyirnaqami largu maymanta shamuran, Salomón kusala yaĉhayninwan yaĉhachikuqta uyakuq. Piru kay naypaykillapapi kaqqami kusa mas Salomonmanta kar yaĉhachishutinllapamapis, mana kasunkillapachu. ");
INSERT INTO qufNT_vpl VALUES ("MT12_43","070_12_43","MAT","12","43","43","“Chaynullami nishaykillapapis: Uk runamanta dyablupa yarpuynin lluqshirqami, chunllaq chaki pachakunapi purin, maylapipis samananpaq maskakur. Piru mana maypipis samananpaq tarirqami, kaynuta yarpun: ");
INSERT INTO qufNT_vpl VALUES ("MT12_44","070_12_44","MAT","12","44","44","Tikrakashaq chay maymantaĉhi lluqshimushay wasiyman nir. Chaynu tikrakamurqami, chay runataqa uk shinalla wasi kusalata pichakar kamakashata yupay tarin. ");
INSERT INTO qufNT_vpl VALUES ("MT12_45","070_12_45","MAT","12","45","45","Chaynu tarirqami tikrakar rin tarimuq syiti paymanta kusala mana allin ispiritu masinkunata. Chaymantami tukuynin pulla chay runapa kwirpunmanqa yaykunllapa taq. Chaynu katinmi chay runaqa kusala llallinna tikran, punta kashanmantaqa. Chaynullami kanan, kusala mana allin yarpuyniyjun runakunatapis pasanqa”. ");
INSERT INTO qufNT_vpl VALUES ("MT12_46","070_12_46","MAT","12","46","46","Chaynu nir ima Jesús runakunata willayatinraqmi, paypa mamanwan, ukninkuna ĉharan paywan parlanar. Piru waqtalapimi kidaranllapa. ");
INSERT INTO qufNT_vpl VALUES ("MT12_47","070_12_47","MAT","12","47","47","Chaymi mayqanĉhi Jesusta willaran, kaynu nir: —Mamaykiwan, uknikikunami chay waqtapi. Qamwanmi parlanayanllapa nir. ");
INSERT INTO qufNT_vpl VALUES ("MT12_48","070_12_48","MAT","12","48","48","Piru Jesusqami chay willaq chaytaqa niran: —¿Mayqantaq mamayqa? ¿Mayqankunataq ukniykunaqa? nir. ");
INSERT INTO qufNT_vpl VALUES ("MT12_49","070_12_49","MAT","12","49","49","Chaymantami chay yaĉhakuqninkunaman rikachikur kaynu niran: —Kaykunami mamaywan, ukniykunaqa. ");
INSERT INTO qufNT_vpl VALUES ("MT12_50","070_12_50","MAT","12","50","50","Chaqa mayqanpis unaq syilupi Taytay Dyus munashanlata ruraq kaqkunami, ullqu kaq, warmi kaq ukniykunaqa, chaynulla mamaymapis nir. ");
INSERT INTO qufNT_vpl VALUES ("MT13_1","070_13_1","MAT","13","1","1","Chaymantami chay diyaqa Jesusqa chay wasimanta lluqshir rir kusala atun quĉhapa manyanpi taran. ");
INSERT INTO qufNT_vpl VALUES ("MT13_2","070_13_2","MAT","13","2","2","Chaynu kusa achka runakuna tantakayatinmi, Jesusqa uk yaku karruman iqar taran. Nataq runakunaqami chay quĉhapa manyanlapi kidaranllapa. ");
INSERT INTO qufNT_vpl VALUES ("MT13_3","070_13_3","MAT","13","3","3","Chaymantami Jesusqa kusa achka imakunata kumparasyunkunawan yaĉhachikuq qallarir, kaynu niran paykunataqa: “Uk runami tarpukuq riran ĉhakranman. ");
INSERT INTO qufNT_vpl VALUES ("MT13_4","070_13_4","MAT","13","4","4","Chaymantami shikwakutinqa wakin simillaqa nanman rataran. Chaymi pariq kurukuna shamur mikuran chay simillataqa. ");
INSERT INTO qufNT_vpl VALUES ("MT13_5","070_13_5","MAT","13","5","5","“Nataq wakin similla-shuypaqa rumipa ananpi yaqqa mana allpa kaqman rataran. Piru chay simillaqami daskaqla winaq qallariran, mana ruri maypi pampakashanrayku. ");
INSERT INTO qufNT_vpl VALUES ("MT13_6","070_13_6","MAT","13","6","6","Chaymantami rupay iqamutinqa mana allita ĉhupakushanrayku, daskaqla ñutukur chakiran. ");
INSERT INTO qufNT_vpl VALUES ("MT13_7","070_13_7","MAT","13","7","7","“Nataq wakin simillakunaqami kasha rurikunaman rataran. Chaymantami kashakuna winar ĉhamitachiran. ");
INSERT INTO qufNT_vpl VALUES ("MT13_8","070_13_8","MAT","13","8","8","“Piru wakin similla-shuypaqami rataran kusa shumaq pachaman. Chaymi kusa shumaqta winatin, kusala shumaqta kusichakuranllapa. Chaqa, wakin ispigaqami syin murisituyjun karan. Nataq wakin ispigaqa sisinta murisituyjun. Wakin-shuypaqa, trinta murisituyjun ima karan. ");
INSERT INTO qufNT_vpl VALUES ("MT13_9","070_13_9","MAT","13","9","9","Chaymi nishaykillapa: Rinriyjun kaqkunaqa uyakur intrakayllapa nir”. ");
INSERT INTO qufNT_vpl VALUES ("MT13_10","070_13_10","MAT","13","10","10","Chaymantami Jesuspa yaĉhakuqninkunaqa qimikar tapuran: —¿Imapaqtaq kumparasyunkunalawan runakunataqa yaĉhachinki? nir. ");
INSERT INTO qufNT_vpl VALUES ("MT13_11","070_13_11","MAT","13","11","11","Chaymi Jesusqa niran: “Qamkunatami Dyusqa imanumi mantakun nirqa paylla intrachishuyanllapa, michka unay mana intrakasha katinllapamapis. Piru wakin runakunata-shuypaqa mana. ");
INSERT INTO qufNT_vpl VALUES ("MT13_12","070_13_12","MAT","13","12","12","Chayraykumi nini: Dyuspi intrakaqkunataqa masta intrachinqa, kusa intrakaq kananllapapaq. Piru mana intrakanaqkunata-shuypaqa, chay ashlilata intrakashanmatapis tantar qunqachinqa. ");
INSERT INTO qufNT_vpl VALUES ("MT13_13","070_13_13","MAT","13","13","13","Chayraykumi kay kumparasyunkunalawan yaĉhachikuni. Chaqa, paykunaqami chapakurpis mana rikakunchu. Chaynulla uyakurpis mana intrakanllapachu. ");
INSERT INTO qufNT_vpl VALUES ("MT13_14","070_13_14","MAT","13","14","14","Chaymi paykuna chaynu katin ima, Dyuspa rimaqnin Isaías nishanqa kumplikan. Chaqa niqmi: ‘Michka kusata uyakurmapis, mana intrakanqallapachu. Chaynulla michka chapakurmapis, mana rikakunqallapachu nir. ");
INSERT INTO qufNT_vpl VALUES ("MT13_15","070_13_15","MAT","13","15","15","Chaqa kay pwiblumanta runakunapa yarpuyninqami mana intrakaqpaq tikrakasha. Chaymi rinrinllapamapis limpu kirpakasha amana uyakunanllapapaq. Chaynulla nawinllapamapis limpu kirpakasha amana rikakunanllapapaqnachu. Chaynuqami tukushallapa ama nuqapi kriyinanllapapaq. Mana nuqapaq intrakar kriyitinllapaqami, mana allichashaqmapischu’. ");
INSERT INTO qufNT_vpl VALUES ("MT13_16","070_13_16","MAT","13","16","16","“Nataq qamkuna-shuypaqa kusala shumaqmi kankillapa. Chaqa nawikillapamapis allita rikakun. Chaynulla rinrikillapamapis allita uyakun ima. ");
INSERT INTO qufNT_vpl VALUES ("MT13_17","070_13_17","MAT","13","17","17","Nishaykillapapismi: Chiqaptami Dyuspa rimaqninkuna, wakin kusa allin runakunapis, kanan rikayankillapa chayta, chaynulla uyapayankillapa ima chaytaqa, rikayta uyapayta ima munaqllapa. Piru paykunaqami michka chaynu munarmapis mana rikaran chaynulla uyaparanllapalamapischu. ");
INSERT INTO qufNT_vpl VALUES ("MT13_18","070_13_18","MAT","13","18","18","“Allita intrakayllapa, chay kumparasyun tarpukuqpaq rimarqa imatami intrachimanchikllapa nir: ");
INSERT INTO qufNT_vpl VALUES ("MT13_19","070_13_19","MAT","13","19","19","Chaymi Dyusmanta shamur mantakuqpaq uyapar mana intrakaqqa, chay similla nanman ishkiran chay yupay. Chaymantami dyablu shamurqa, chay uyakur shunqunpi tarpusha yupay purichiyashantaqa ashuchin. ");
INSERT INTO qufNT_vpl VALUES ("MT13_20","070_13_20","MAT","13","20","20","“Nataq chay similla rumikunapa ananman rataran chaykunaqami, intrachimanchik runakuna Dyus rimashanta kusa aligrila uyakuqpaq. ");
INSERT INTO qufNT_vpl VALUES ("MT13_21","070_13_21","MAT","13","21","21","Piru mana allita ĉhupakusha karmi, mana shachinakuytaqa puytinchu. Chayraykumi Dyuspi kriyishanrayku imallapiqa qischakar, manaqa imanachinanllapapaq ikinllapapi puritinqa chay uyakushanta dijarna qunqanllapa. ");
INSERT INTO qufNT_vpl VALUES ("MT13_22","070_13_22","MAT","13","22","22","“Nataq chay simillakuna kashapa rurinman ishkishakuna-shuypaqa, intrachimanchik Dyuspa rimayninta uyapaqkunapaq. Piru kay pachapi imanupis kusa imayjun kanar, imakunapi yarpupakur imaqa, Dyusmanta ashunllapa. Chayraykumi, chay munashankuna, yarpupakushankuna ima, paykunata ĉhamitachiq yupay qunqachin Dyuspa rimaynintaqa. Mana dijanchu puquq yupay kusa allin kananpaqqa. ");
INSERT INTO qufNT_vpl VALUES ("MT13_23","070_13_23","MAT","13","23","23","“Piru chay similla kusa shumaq pachaman ishkisha-shuypaqa intrachimanchik, Dyuspa rimayninta intrakar kasuqkunapaq. Chaykunaqami, kusa achkata puqur kusichakaq yupay ima shumaqta kawsanllapa. Imanutaq wakin ispigakunamaqa, syin murisituyjun karan, wakin-shuypaqa sisinta murisituyjun, wakinqami trinta murisituyjun karan kada ispigitaqa”. ");
INSERT INTO qufNT_vpl VALUES ("MT13_24","070_13_24","MAT","13","24","24","Jesusqami kaynu nir kay kumparasyunta parlakuranpis: “Syilumanta kaqpa mantakuyninqami, uk tarpukuq runa shumaq simillanta tarpuran chay yupay. ");
INSERT INTO qufNT_vpl VALUES ("MT13_25","070_13_25","MAT","13","25","25","Piru tukuy punuyatinllapa, payta ĉhiqniq runa shamur shikwakuran balliku simillata chay trigupa rurinpiqa. Chaynu shikwakurqami upallala riranna. ");
INSERT INTO qufNT_vpl VALUES ("MT13_26","070_13_26","MAT","13","26","26","“Chaymanta trigu winar ispigakutin imanaqa, chay ballikukunapis rikariranna. ");
INSERT INTO qufNT_vpl VALUES ("MT13_27","070_13_27","MAT","13","27","27","Chaymi chay trabajaqkunaqa riran amunta willaq, kaynu nir: ‘Taytituy, qam tarpushayki simillaqami kusa allin karan. ¿Maymantataq chay ballikuqa winamushaqa?’ nir. ");
INSERT INTO qufNT_vpl VALUES ("MT13_28","070_13_28","MAT","13","28","28","“Chay ĉhakrapa amunqa niran: ‘Mayqan ĉhiqnimaqmi chaytaqa rurasha kanqa’ nir. Chaynu nitinqa chay trabajaqkunaqa kaynu nir tapuranllapa. ‘¿Allinchu kanqa rir chay ballikuta pilar itakunayllapapaqqa?’ nir. ");
INSERT INTO qufNT_vpl VALUES ("MT13_29","070_13_29","MAT","13","29","29","“Piru chay amunqa niran: ‘Ama chaytaqa rurayllapachu. Chaqa chay ballikukunata pilashaq nirqami, chay trigukunatapis pilayankillapa kanqa. ");
INSERT INTO qufNT_vpl VALUES ("MT13_30","070_13_30","MAT","13","30","30","Ashwanmi dijayllapa pulla winanqa chay kusichakuna tyimpu ĉhamunankaman. Chaymi chay diyaqa kaĉhakushaq chay ballikukunataqa akrananllapapaq. Chaynu akrarqami manuju manujula watar dijanqallapa rupachikananpaq. Nataq chay trigu kaqta-shuypaqami ĉhuranqallapa chay ĉhurakunaypina’ ”. ");
INSERT INTO qufNT_vpl VALUES ("MT13_31","070_13_31","MAT","13","31","31","Jesusqami kay kumparasyuntapis parlakuran: “Syilumanta kaqpa mantakuyninqami uk mustasa qirupa simillanta, runakuna tarpun chaynu. ");
INSERT INTO qufNT_vpl VALUES ("MT13_32","070_13_32","MAT","13","32","32","Chaqa, mustasa qirupa simillanqami kusala llampitu tukuy qirupa simillanmantaqa. Piru winarqami, kusala atunpaqna tikrakan, wakin mallkikuna ĉhakrapi kaqkunamantaqa. Chaymi ashwan pariq kuritukunamapis, chaymanna rir qushakun”. ");
INSERT INTO qufNT_vpl VALUES ("MT13_33","070_13_33","MAT","13","33","33","Chaynullami kay kumparasyuntapis parlakuran, kaynu nir: “Syilumanta kaqpa mantakuyninqami imanutaq uk warmi tantata ruraqmaqa, achkalla arinaman pitila libadurata itar dijatin saksachin chaynu”. ");
INSERT INTO qufNT_vpl VALUES ("MT13_34","070_13_34","MAT","13","34","34","Tukuy kaykunatami, Jesusqa runakunataqa willaran kumparasyunkunalawan. Manami imatapis mana kumparasyunkunawanqa willaranchu. ");
INSERT INTO qufNT_vpl VALUES ("MT13_35","070_13_35","MAT","13","35","35","Piru tukuy kaykunaqami chaynuqa pasaran Dyuspa rimaqnin unaylla nishankuna kumplikananpaq. Chaqa kaynumi nisha kayaq: “Tukuytami kumparasyunkunawan willashaq. Chaynullami willashaqpis kumparasyunwan, Dyus kay pachata rurashanmanta-pacha imakuna pakaplla katin mana intrakayashanllapapaq ima”. ");
INSERT INTO qufNT_vpl VALUES ("MT13_36","070_13_36","MAT","13","36","36","Chaymantaqami Jesusqa chay runakunata chaypi dijar rir yaykuran uk wasiman. Chaypimi yaĉhakuqninkunaqa qimikar mañaranllapa intrachinanpaq chay balliku ĉhakrapi winasha kayaq chaypaq. ");
INSERT INTO qufNT_vpl VALUES ("MT13_37","070_13_37","MAT","13","37","37","Chaymi Jesusqa niran paykunataqa: “Chay kusala shumaq simillata tarpukuq chayqami Dyusmanta Shamuq Runa. ");
INSERT INTO qufNT_vpl VALUES ("MT13_38","070_13_38","MAT","13","38","38","Nataq ĉhakra tarpukasha chay-shuypaqami kay pacha. Chaymi chay shumaq simillaqa intrachimanchik Dyus munashanta rurar mantakuyninpi kaq chaykunapaq. Nataq balliku-shuypaqami intrachimanchik dyablu munashanlata ruraqkunapaq. ");
INSERT INTO qufNT_vpl VALUES ("MT13_39","070_13_39","MAT","13","39","39","Piru chay ĉhiqnikuq kar, ballikuta tarpusha chay-shuypaqami dyablullapaq intrachimanchik. Nataq chay kusicha tyimpu-shuypaqa intrachimanchik chay jwisyu diyapaq. Chay kusichakuqkuna nir-shuypaqami intrachimanchik Dyuspa angelninkunapaq. ");
INSERT INTO qufNT_vpl VALUES ("MT13_40","070_13_40","MAT","13","40","40","“Chaymi nishaykillapa: Imanutaq chay ballikukunata chiqanchanchik rupachinapaq, chaynumi chay jwisyu diyapipis wakinqa chiqanchakanqa. ");
INSERT INTO qufNT_vpl VALUES ("MT13_41","070_13_41","MAT","13","41","41","Chayraykumi Dyusmanta Shamuq Runaqa kaĉhamunqa angelninkunata, chay mantakuyashanmanta chay ukkunata uchakuchiqkunata, chaynulla chay mana allinta ruraqkunata chiqanchananllapapaq. ");
INSERT INTO qufNT_vpl VALUES ("MT13_42","070_13_42","MAT","13","42","42","Chaynu chiqancharmi apar kusala miraq ninaman itakunqallapa. Chaymi chaypiraq kusala mana agwantaypaqta qischakar qayĉhakushanrayku kirunmatapis richyachinqallapa. ");
INSERT INTO qufNT_vpl VALUES ("MT13_43","070_13_43","MAT","13","43","43","Piru mayqanpis Dyus munashannu ruraqkuna-shuypaqa, rupay yupay kusa shumaqta llipyaranqallapa Taytanllapa mantakuyashanpina. Chaymi nishaykillapa: Rinriyjun kaqkunaqami, uyakur intrakayllapa nir. ");
INSERT INTO qufNT_vpl VALUES ("MT13_44","070_13_44","MAT","13","44","44","“Syilumanta kaqpa mantakuyninqami imanutaq uk lugarpi kusala ĉhaniyjun ima pakaplla katin mana rikanchikchu chaynu. Chaqa nishaykillapa: Mayqan runapis uk pachapi kusala ĉhaniyjun imata tarirqa mana dijayta munanchu. Ashwanmi chayllapi pampar dijar kusala aligrilla rin tukuy iman kaqkunata rantikur tikrakamur, chay pacha kusa imayjun kaqta rantin chaynu. ");
INSERT INTO qufNT_vpl VALUES ("MT13_45","070_13_45","MAT","13","45","45","“Chaynulla syilumanta kaqpa mantakuyninqami, imanutaq uk nigusyantimaqa kusa ĉhaniyjun pirla shutiq rumisituta maskar purin rantinanpaq, chay yupay. ");
INSERT INTO qufNT_vpl VALUES ("MT13_46","070_13_46","MAT","13","46","46","Chaynu maskar puriyar uk kusa ĉhaniyjunta tarirqami, rir iman kaqkunatapis limpu rantikur, imanupis chay pirla shutiq rumisitutaqa rantin-ari. ");
INSERT INTO qufNT_vpl VALUES ("MT13_47","070_13_47","MAT","13","47","47","“Syilumanta kaqpa mantakuyninqami imanutaq piskadukuqkunamaqa chay shikranta mar yakuman itakurqa kusala achka ukman ukman piskadukunata aypamun chay yupay. ");
INSERT INTO qufNT_vpl VALUES ("MT13_48","070_13_48","MAT","13","48","48","Chayna chay piskadukuna shikranpi untatinqa chay piskadukuqkunaqa waqtaman urqumunllapa. Chaymantaqa tar akraq qallarinllapa. Chaynami chay kusala shumaq chaykunataqa kanastanman ĉhuranllapa. Nataq chay mana shumaq kaqta-shuypaqami itakunllapa. ");
INSERT INTO qufNT_vpl VALUES ("MT13_49","070_13_49","MAT","13","49","49","Chaynullami pasanqapis chay jwisyu diya ĉhamutinqa. Chaymi chay angelkunaqa rir chay mana allin kaqkunataqa chiqanchanqa allin kaqkunamantaqa. ");
INSERT INTO qufNT_vpl VALUES ("MT13_50","070_13_50","MAT","13","50","50","Chaynu chiqancharmi chay mana allin kaqkunataqa kusalata nina ratakuqmanna itakunqa. Chaymi chaypiraq kusala mana agwantaypaqta qischakar qayĉhakushanrayku kirunmatapis richyachinqallapa”. ");
INSERT INTO qufNT_vpl VALUES ("MT13_51","070_13_51","MAT","13","51","51","Chaynu nirqa, Jesusqa tapukuran: —¿Qamkunaqachu intrakankillapa, tukuy kay nishushayllapataqa? —Intrakanillapami Taytituy— niran paykunaqa. ");
INSERT INTO qufNT_vpl VALUES ("MT13_52","070_13_52","MAT","13","52","52","Chaymantaqami Jesusqa niran: —Moisés mantakushanta uk yaĉhar yaĉhachikuqqami syilumanta kaqpa mantakuyninmanta yaĉhakurqa, uk wasipa amun yupay tukun. Chaymi chay kusa ĉhaniyjun ĉhurakushantaqa urqumun mushuq kaqkunata, unay kaqkunata ima. ");
INSERT INTO qufNT_vpl VALUES ("MT13_53","070_13_53","MAT","13","53","53","Chaynu nir ima kay kumparasyunkunata parlakurnaqami riranna chay kayashanmantaqa. ");
INSERT INTO qufNT_vpl VALUES ("MT13_54","070_13_54","MAT","13","54","54","Chaynu rirmi chay pwiblunllaman ĉharan. Chaymi chay tantakananllapa wasipi yaĉhachikuq qallariran. Chaynu yaĉhachikutinmi runakunaqa limpu dispantakasha kaynu ninakuqllapa: “¿Kayqa maypitaq yaĉhakuranqa kay kusa yaĉhayashantaqa? ¿Imanutaq chay milagrukunata rurayta puytin? ");
INSERT INTO qufNT_vpl VALUES ("MT13_55","070_13_55","MAT","13","55","55","¿Manachu kayqa, chay iĉhkakuqpa wamran? ¿Chaynulla manachu wakpa mamanqa María? ¿Manachu Santiagupa, Josipa, Simonpa, Judaspa uknin ima? ");
INSERT INTO qufNT_vpl VALUES ("MT13_56","070_13_56","MAT","13","56","56","¿Manachu paypa warmi ukninkunamapis kaypi nuqanchikkunawan tanllapa? ¿Piru chaynu katinqa, imanu kartaq tukuy wakkunata rurayta puytinqa?” nir. ");
INSERT INTO qufNT_vpl VALUES ("MT13_57","070_13_57","MAT","13","57","57","Chaynu nir ima piñakur mana kasunatinllapami, Jesusqa paykunataqa niran: “Tukuy uklaw pachapimi kusa shumaqta rikanllapa uk runa Dyuspaq rimaqtaqa. Piru chay pwiblunllapi chaynulla wasinllapi imaqami mana kasunllapachu” nir. ");
INSERT INTO qufNT_vpl VALUES ("MT13_58","070_13_58","MAT","13","58","58","Piru chay pwiblunllapiqami Jesusqa mana achka milagrukunataqa ruraranchu. Chaqa chaymanta kaq runakunaqami mana paypiqa kriyiqllapachu. ");
INSERT INTO qufNT_vpl VALUES ("MT14_1","070_14_1","MAT","14","1","1","Chaymantaqami chay tyimpukunapiqa Galilea pwiblupa mantaqnin, Herodesqa uyaparan Jesuspaq kusata rimaqllapata. ");
INSERT INTO qufNT_vpl VALUES ("MT14_2","070_14_2","MAT","14","2","2","Chaymi chay sirbiqninkunataqa niran: “Chay Jesusqami, Shutichikuq Juanlla kanqa. Chaqa wanushanmanta kawsamushanraykumi milagrukunamatapis rurayta puytiyanqa” nir. ");
INSERT INTO qufNT_vpl VALUES ("MT14_3","070_14_3","MAT","14","3","4","Chaqa Shutichikuq Juanmi naypaqllata Herodestaqa kaynu nisha kayaq: “Chay ukniki Felipipa warmin Herodiasta warmikita yupay purichiyashaykiqami mana allinchu”. Chaynu nishanraykushi Herodesqa kusalata piñakur kaĉhakuran aypar kadinakunawan watar karsilman itananllapapaq. ");
INSERT INTO qufNT_vpl VALUES ("MT14_5","070_14_5","MAT","14","5","5","Herodesqashi, Shutichikuq Juantaqa kusalata wanuchiyta munaq. Piru runakunata mancharshi mana wanuchiytaqa puytiqchu. Chaqa tukuylashi kriyiqllapa Juanqa Dyuspa rimaqnin nir. ");
INSERT INTO qufNT_vpl VALUES ("MT14_6","070_14_6","MAT","14","6","6","Piru uk diyapishi Herodespa kumpliyañun karan. Chayshi fyistata ruratinllapa, chay Herodiaspa warmi wamranqa tukuyla chaypi kaqkunapa naypanpi lluqshir bayliran. Chaynu baylishanshi Herodestaqa kusalata gustaran. ");
INSERT INTO qufNT_vpl VALUES ("MT14_7","070_14_7","MAT","14","7","7","Chayshi ashwan Herodesqa chay intinadantaqa jurar arniran imata mañamatkipis qushayki nir. ");
INSERT INTO qufNT_vpl VALUES ("MT14_8","070_14_8","MAT","14","8","8","Chaymantaqashi maman chay warmi wamranta animachitin Herodestaqa kaynu niran: “Shutichikuq Juanpa umanta uk platupi qumay” nir. ");
INSERT INTO qufNT_vpl VALUES ("MT14_9","070_14_9","MAT","14","9","9","Chaynu nirqashi gubyirnu Herodestaqa kusalata llakichiran. Piru chaynu llakiyarmapisshi, chaypi kaqkunapa naypanpi jurar arnishanrayku kaĉhakuran chaynu rurananllapapaq. ");
INSERT INTO qufNT_vpl VALUES ("MT14_10","070_14_10","MAT","14","10","10","Chayshi kaĉhakuran Shutichikuq Juanpa umanta chay karsilpi pitinanllapapaq. ");
INSERT INTO qufNT_vpl VALUES ("MT14_11","070_14_11","MAT","14","11","11","Chaymantaqashi uk platupi apar, chay warmi wamrataqa quranllapana. Nataq chay wamraqashi mamantana ashwan quran. ");
INSERT INTO qufNT_vpl VALUES ("MT14_12","070_14_12","MAT","14","12","12","Chaymantanashi, Shutichikuq Juanpa yaĉhakuqninkunaqa ĉhar, Juanpa kwirpunlatana aparanllapa pampaq. Chaymanta-shuypaqa riranllapa Jesusta willaq chay pasashanpaqqa. ");
INSERT INTO qufNT_vpl VALUES ("MT14_13","070_14_13","MAT","14","13","13","Chayta yaĉharmi Jesusqa uk yaku karruman iqar uk chunllaq lugarman riran. Piru achka runakunami yaĉharanllapa Jesusqa risha nir. Chaymi chay pwiblukunamanta lluqshir ĉhakpala riranllapa Jesuspa ikintaqa. ");
INSERT INTO qufNT_vpl VALUES ("MT14_14","070_14_14","MAT","14","14","14","Chaymanta Jesusqa chaynu riyar yaku manyanman ĉharqa, yaku karrumanta ishkiran. Chaynu ishkirmi kusala achka runakunata rikaran. Chaymi paykunata llakipar tukuy qishaqninkunata apashanllapataqa limpu allicharan. ");
INSERT INTO qufNT_vpl VALUES ("MT14_15","070_14_15","MAT","14","15","15","Piru limpu tardiyayatinnaqami chay yaĉhakuqninkunaqa qimikar kaynu niranllapa: —Kay lugarpiqami mana imapis kanchu. Chaynulla kusa tardinami. Chayraykumi runakunataqa willay chay pwiblukunaman rir mikunanllapata rantinanllapapaq nir. ");
INSERT INTO qufNT_vpl VALUES ("MT14_16","070_14_16","MAT","14","16","16","Chaynu nitinllapami Jesusqa niran: —Manami allinchu rinanllapapaqqa. Ashwan qamkuna paykunataqa qarayllapa nir. ");
INSERT INTO qufNT_vpl VALUES ("MT14_17","070_14_17","MAT","14","17","17","Chaynu nitinqa, paykunaqa niranllapa: —Kaypiqami kay sinku tantitawan, ishkay piskaditumantaqa mana masqa imapis kanchu, nir. ");
INSERT INTO qufNT_vpl VALUES ("MT14_18","070_14_18","MAT","14","18","18","Jesusqa niran: —Apamuyllapa kayman. ");
INSERT INTO qufNT_vpl VALUES ("MT14_19","070_14_19","MAT","14","19","19","Chaymantami chay achka runakunataqa chay qiwakunalapi tananllapapaq niran. Chaynu nisha karnaqami, chay sinku tantitawan, ishkay piskadituta aypar unaq syiluman chapakur payji nir, Taytan Dyusman mañakuran. Chaymantami chay tantakunata pidasu pidasu pakir yaĉhakuqninkunata quran tukuyla chaypi kaqkunata aypachinanllapapaq. ");
INSERT INTO qufNT_vpl VALUES ("MT14_20","070_14_20","MAT","14","20","20","Chaynumi tukuyla mikuranllapa tiqllananllapakaman. Chaymantami yaĉhakuqninkunaqa chay mikuypa subrankunataqa ashwan dusi kanasta untata tantaranllapa. ");
INSERT INTO qufNT_vpl VALUES ("MT14_21","070_14_21","MAT","14","21","21","Piru chay mikusha chaykunata yupatinllapaqami ullqukunala sinku mil (5,000) karanllapa. Nataq warmikunawan wamrakunataqami mana yuparanllapanachu. ");
INSERT INTO qufNT_vpl VALUES ("MT14_22","070_14_22","MAT","14","22","22","Chaymanta, Jesusqa yaĉhakuqninkunata yaku karruman iqachiran rir ĉhaskinanllapapaq quĉhapa uklaw manyanman paymantaqa naypaqta. Nataq payqa chaylapi kidaran tukuyla dispidikur rinanllapakaman. ");
INSERT INTO qufNT_vpl VALUES ("MT14_23","070_14_23","MAT","14","23","23","Chaynu dispidikur ritinllapanaqa, Jesusqa uk sirkaman payla iqaran, Taytanman mañakuq. Chaymi limpu amsayatinnamapis payla chaypiqa karan. ");
INSERT INTO qufNT_vpl VALUES ("MT14_24","070_14_24","MAT","14","24","24","Nataq chay yaku karru-shuypaqa kusa largutana risha karan yaku anantaqa. Piru naypanllapalawmanta kusala jwirti wayra shamuyashanraykumi yaku karrutaqa, yaku kusalata maqchiyaran. ");
INSERT INTO qufNT_vpl VALUES ("MT14_25","070_14_25","MAT","14","25","25","Limpu achkiyaqpinaqa, Jesusqa yaku ananllata riran yaĉhakuqninkunalawman. ");
INSERT INTO qufNT_vpl VALUES ("MT14_26","070_14_26","MAT","14","26","26","Chaynu yakupa ananta riqta rikarmi yaĉhakuqninkunaqa kusalata manchakur “¡Wakqami aya!” nir kusata qayĉhakuranllapa. ");
INSERT INTO qufNT_vpl VALUES ("MT14_27","070_14_27","MAT","14","27","27","Piru Jesusqami paykunataqa kaynu niran: —¡Shachinakur ama manchakuyllapachu! ¡Nuqami kani! nir. ");
INSERT INTO qufNT_vpl VALUES ("MT14_28","070_14_28","MAT","14","28","28","Chaymantami, Pedruqa kaynu niran: —Taytituy, qam karqa mantakuy nuqa yakupa ananllata qamman shamunaypaq nir. ");
INSERT INTO qufNT_vpl VALUES ("MT14_29","070_14_29","MAT","14","29","29","Chaymi Jesusqa niran: —Shamuy-ari nir. Chaynu nitinmi Pedruqa yaku karrumanta ishkir yakupa ananllata riq ĉhurakaran Jesús kayashanlawman. ");
INSERT INTO qufNT_vpl VALUES ("MT14_30","070_14_30","MAT","14","30","30","Piru kusala jwirti wayra shamur yakuta maqchiyashanraykumi kusalata manchakuran. Chaymi ashwan chay kutilla limpu chinqaq qallarir, kaynu nir qayĉhakuran: —¡Yanapamay Taytituy! nir. ");
INSERT INTO qufNT_vpl VALUES ("MT14_31","070_14_31","MAT","14","31","31","Chaymi chay kutilla Jesusqa makinmanta aypamur niran: —¡Manami qamqa allitaqa kriyinkiraqchu! ¿Imapaqtaq mana allita kriyirayki? nir. ");
INSERT INTO qufNT_vpl VALUES ("MT14_32","070_14_32","MAT","14","32","32","Chaynu nir chay yaku karruman ishkantin iqatinllapaqa, wayraqa qasillaranna. ");
INSERT INTO qufNT_vpl VALUES ("MT14_33","070_14_33","MAT","14","33","33","Chaymi, chay yaku karrupi kaqkunaqa, Jesuspa naypalanpi qunqurikur kaynu niranllapa: —¡Chiqaptami qamqa Dyuspa Wamran kanki! nir. ");
INSERT INTO qufNT_vpl VALUES ("MT14_34","070_14_34","MAT","14","34","34","Chaymantami Jesusqa yaĉhakuqninkunawan pulla chay quĉhallata rir pasar, ĉharanllapa Genesaret lugarmanna. ");
INSERT INTO qufNT_vpl VALUES ("MT14_35","070_14_35","MAT","14","35","35","Chaynu ĉhatinllapami chay lugarmanta kaqkunaqa tukuyla Jesustaqa riqsiranllapa. Chaymi, tukuy chay lugarpi parlakutinllapa, yaĉharanllapana Jesuspaqqa. Chaynu yaĉharllapami tukuy qishaqninllapata aparanllapa. ");
INSERT INTO qufNT_vpl VALUES ("MT14_36","070_14_36","MAT","14","36","36","Chaymi kusalata Jesustaqa rugaranllapa raĉhpanpa manyanlamatapis kamananllapapaq. Chaynumi chay raĉhpanpa manyanta tukuy kamaqkunaqa allinna kidaqllapa. ");
INSERT INTO qufNT_vpl VALUES ("MT15_1","070_15_1","MAT","15","1","1","Chaymantami Jesusman qimikaranllapa Moisés mantakushanta yaĉhar yaĉhachikuqkuna, fariseo runakuna ima. Paykunaqami Jerusalenmanta ĉhamusha karanllapa. Chaymi kaynu nir tapuranllapa: ");
INSERT INTO qufNT_vpl VALUES ("MT15_2","070_15_2","MAT","15","2","2","—¿Imapaqtaq yaĉhakuqnikikunaqa unay rukunchikkunapa kustumrinta mana kasunllapa? ¿Imapaqtaq mikunanllapapaq karqa, naypaqtaqa mana makinllapataqa paqan? nir. ");
INSERT INTO qufNT_vpl VALUES ("MT15_3","070_15_3","MAT","15","3","3","Jesuspismi tapuran: —¿Imapaqtaq qamkunapis chay kustumrikillapalata rurar Dyus munashantaqa mana rurankillapa? ");
INSERT INTO qufNT_vpl VALUES ("MT15_4","070_15_4","MAT","15","4","4","Chaqa Dyusqami niran: ‘Taytaykita mamaykita kusa rispituwan kasuyllapa. Chay mayqanpis taytanta mamanta ĉhiqniqkunaqami wanuchikasha kanqallapa’ nir. ");
INSERT INTO qufNT_vpl VALUES ("MT15_5","070_15_5","MAT","15","5","5","Piru qamkunaqami ninkillapa, uk runaqa niyta puytin taytanta mamanta: ‘Manami yanapashuyta puytinichu. Chaqa tukuy imay kaqkunatami arnisha kani Dyusta’ nir. ");
INSERT INTO qufNT_vpl VALUES ("MT15_6","070_15_6","MAT","15","6","6","Mayqanpis chaynu niqqa, manami taytanta mamantaqa rispitayanllapanachu. Chaymi nishaykillapa: Qamkunaqami Dyus nishanta mana kasunkillapanachu, qamkunapa kustumrikillapalata rurar kawsanaykillapapaq. ");
INSERT INTO qufNT_vpl VALUES ("MT15_7","070_15_7","MAT","15","7","7","¡Dyusta yanqa kasuq tukuq kuchi runakuna! Waknupaqĉhi Dyuspa unay rimaqnin Isaiasqa, qamkunapaq rimaran. Chaqa niqmi: ");
INSERT INTO qufNT_vpl VALUES ("MT15_8","070_15_8","MAT","15","8","8","‘Kay pwiblumanta runakunaqami shiminllapalawan kasumanllapa. Piru yarpuyninllapapiqami mana chiqaptaqa kasumanllapachu. ");
INSERT INTO qufNT_vpl VALUES ("MT15_9","070_15_9","MAT","15","9","9","Chayraykumi yanqalla aduramaqllapa yupay tukunllapamapis. Chaqa chay yaĉhachikuyashan chaykunapis yanqa runakunapa yaĉhachikuyninla imami’ nir. ");
INSERT INTO qufNT_vpl VALUES ("MT15_10","070_15_10","MAT","15","10","10","Chaymantami Jesusqa runakunata qayamur kaynu niran: —Allita uyakur intrakayllapa. ");
INSERT INTO qufNT_vpl VALUES ("MT15_11","070_15_11","MAT","15","11","11","Chaqa nishaykillapa: Mayqanpis ima mikuyta mikushanraykuqa manami uchayjun kaytaqa puytinchu. Ashwanmi mayqanpis yarpuyninllapapi mana allinta yarpur rimar uchakuytaqa puytin. ");
INSERT INTO qufNT_vpl VALUES ("MT15_12","070_15_12","MAT","15","12","12","Chaymantami Jesuspa yaĉhakuqninkunaqa qimikar kaynu nir willaranllapa: —¡Taytituy! Chay fariseo runakunaqami qam chaynu nitki uyaparqa kusata piñakuranllapa nir. ");
INSERT INTO qufNT_vpl VALUES ("MT15_13","070_15_13","MAT","15","13","13","Piru Jesusqami paykunataqa niran: —Ima qirutapis, syilumanta Taytay, mana tarpusha katinqami, ĉhupanmanta pilar itakukanqa. ");
INSERT INTO qufNT_vpl VALUES ("MT15_14","070_15_14","MAT","15","14","14","Chaynu piñakutinllapamapis ama kwintachayllapachu. Chaqa paykunaqami imanutaq uk syigumaqa, mana rikakuq masinta kaylata kaylata rishun nin mana rikakurmapis, chaynu paykunapis. Allita yaĉhashanchikllapanu, uk syigu mana rikakuq masinta kaylawta ima rishun niyarmapis, ashwan ishkantinllapa uk uĉhkumanna ratanllapa. ");
INSERT INTO qufNT_vpl VALUES ("MT15_15","070_15_15","MAT","15","15","15","Chaynu nitinmi, Pedruqa Jesusta niran: —Intrachimayllapari chay mayqanpis mikushanraykuqa mana uchakuyta puytinchu nishaykitaqa nir. ");
INSERT INTO qufNT_vpl VALUES ("MT15_16","070_15_16","MAT","15","16","16","Chaymi Jesusqa niran: —¿Qamkunamapischu manaraq intrakankillapa? ");
INSERT INTO qufNT_vpl VALUES ("MT15_17","070_15_17","MAT","15","17","17","Allita kwintata qukayllapa. Tukuy imata mikushallapaqami tukuyla rin paĉhanchikman. Chaymantami qashan kwirpunchikqa itakamun. ");
INSERT INTO qufNT_vpl VALUES ("MT15_18","070_15_18","MAT","15","18","18","Piru chay kusala mana allin rimaykunata rimanllapa chay-shuypaqami yarpuyninllapamanta lluqshimun. Chaynu karmi mana allinkunata rimar ima uchakushana rikarinllapa. ");
INSERT INTO qufNT_vpl VALUES ("MT15_19","070_15_19","MAT","15","19","19","Chaqa, uk runapa yarpuyninmantaqami mana allin yarpuykuna lluqshimun. Chaymi wanuchikuyta yarpun. Ukwan ukwan kayta yarpun. Musu kar, manaqa shipash karpis pakaplla tayta yarpun. Chaynulla suwakunanpaq, llullakunanpaq, musyakunanpaq ima yarpunllapa. ");
INSERT INTO qufNT_vpl VALUES ("MT15_20","070_15_20","MAT","15","20","20","Tukuy chaykunata yarpur rurarmi uchakunllapa. Piru mayqanpis chay maki paqana kustumrita mana rurar mikurqa ¿imanunari uchakunqallapa? ");
INSERT INTO qufNT_vpl VALUES ("MT15_21","070_15_21","MAT","15","21","21","Chaymantami Jesusqa riran chay Tiro chaynulla Sidón pwiblupa lugarninkunaman. ");
INSERT INTO qufNT_vpl VALUES ("MT15_22","070_15_22","MAT","15","22","22","Chay lugarkunapimi uk cananea warmisita taq. Paymi Jesusman kaynu nir kusalata qayĉhakur qimikaran: —¡Taytituy, Davidpa ayllun, llakipamastuy-ari! ¡Chaqa warmi wamraymi dyablupa yarpuyninwan kar kusalata qischakayan! nir. ");
INSERT INTO qufNT_vpl VALUES ("MT15_23","070_15_23","MAT","15","23","23","Chaynu nitinmi, Jesusqa mana imatapis niranchu. Ashwanmi yaĉhakuqninkuna payman qimikar kaynu nir rugaranllapa: —Willay wak warmitaqa rinanpaq. Chaqa nuqanchikkunapa ikinchiktami qayĉhakur shamuyan nir. ");
INSERT INTO qufNT_vpl VALUES ("MT15_24","070_15_24","MAT","15","24","24","Chaynu nitinllapami, Jesusqa kaynu niran: —Taytay Dyusqami kaĉhamasha Israel pwiblumanta kaqkuna uysha chinqasha yupay runakunalaman. ");
INSERT INTO qufNT_vpl VALUES ("MT15_25","070_15_25","MAT","15","25","25","Chaynu nitinmapismi chay warmisitaqa rir Jesuspa naypanpi qunqurikur kaynu niran: —¡Taytituy, ama chaynu nirchu yanapamay-ari! nir. ");
INSERT INTO qufNT_vpl VALUES ("MT15_26","070_15_26","MAT","15","26","26","Jesusqa niran: —Manami allinchu wamranchikpa mikunanta kitar allqitukunata qaranapaqqa. ");
INSERT INTO qufNT_vpl VALUES ("MT15_27","070_15_27","MAT","15","27","27","Chaymi chay warmisitaqa niran: —Chiqaptami chaynu Taytituy. Piru allqitukunamapismi, amun misapi mikuyatin, chay mikuysitu ishkishanlamatapis mikun nir. ");
INSERT INTO qufNT_vpl VALUES ("MT15_28","070_15_28","MAT","15","28","28","Chaynu nitinmi Jesusqa niran: —¡Mamitay, kusalatari qamqa nuqapi kriyinki! Chaymi imanutaq kriyishaykinulla wamraykipiqa rurakanqa nir. Chaynu nitinmi chay kutilla, chay warmipa warmi wamranqa alliyaranna. ");
INSERT INTO qufNT_vpl VALUES ("MT15_29","070_15_29","MAT","15","29","29","Jesusqami chay kayashanmanta lluqshir rirqa, ĉharan Galilea shutiq quĉhapa manyanman. Chaymantami unaq sirkaman iqar taran. ");
INSERT INTO qufNT_vpl VALUES ("MT15_30","070_15_30","MAT","15","30","30","Chaykamanqami kusa achka runakuna tantakaranllapa pay kayashanmanqa. Kujukunata, syigukunata, mana allin rikrayjunkunata, mudukunata chaynulla ukman qishaywan kaqkunata imami apar Jesuspa ĉhakinlapi ĉhuraranllapa. Piru Jesusqami tukuyninta allicharan. ");
INSERT INTO qufNT_vpl VALUES ("MT15_31","070_15_31","MAT","15","31","31","Chaynu chay mudukuna rimatin, mana allin rikrayjunkuna alliyatin, kujukuna puritin, syigukuna chapakur rikakutin ima rikarmi chay runakunaqa limpu dispantakasha kidaranllapa. Chaymi ashwan Israel runakunapa Dyusnintana tukuyla alabaranllapa. ");
INSERT INTO qufNT_vpl VALUES ("MT15_32","070_15_32","MAT","15","32","32","Chaymantami, Jesusqa yaĉhakuqninkunata qayamur kaynu niran: —Kusatami llakini kay runakunapaqqa. Chaqa kimsa diyanari nuqawan kaypi. Mananami imata mikunanllapapaqpis kannachu. Chaymi mana qarasha karqa, mana kaĉhanayanichu wasinllapamanqa. Chaqa imanupiqami mallaqpaq riyar nanpi imananmanllapa nir. ");
INSERT INTO qufNT_vpl VALUES ("MT15_33","070_15_33","MAT","15","33","33","Chaymi, yaĉhakuqninkunaqa niranllapa: —Piru, ¿imanunari waknu kusala achka runakunapaqqa kay chunllaq mana mayqanpis tayashanllapa lugarpiqa mikuytaqa tarishunllapa? nir. ");
INSERT INTO qufNT_vpl VALUES ("MT15_34","070_15_34","MAT","15","34","34","Chaymi Jesusqa tapuran paykunataqa: —¿Aykataq kan tantitaykillapaqa? nir. Paykunaqa niranllapa: —Syiti tantitawan aykala piskadukunalami kan nir. ");
INSERT INTO qufNT_vpl VALUES ("MT15_35","070_15_35","MAT","15","35","35","Chaymantami payqa willaran runakunata, pachalapimapis tananllapapaq. ");
INSERT INTO qufNT_vpl VALUES ("MT15_36","070_15_36","MAT","15","36","36","Chaymi, chay syiti tantitawan, chay piskadutaqa, aypar payji nir ima Taytan Dyusman mañakuran. Chaymantami, tantakunata pakir quran chay yaĉhakuqninkunata. Chaymi paykunana runakunataqa aypachiran. ");
INSERT INTO qufNT_vpl VALUES ("MT15_37","070_15_37","MAT","15","37","37","Chaynumi tukuynin tiqllanankaman mikuranllapa. Ashwanmi subrankunata tantarqa, syiti kanastatana untachiranllapa. ");
INSERT INTO qufNT_vpl VALUES ("MT15_38","070_15_38","MAT","15","38","38","Piru chay mikusha chaykunaqami kwatru milqa (4,000) ullqukunala karanllapa. Nataq warmikunawan wamrakunataqami mana yuparanllapanachu. ");
INSERT INTO qufNT_vpl VALUES ("MT15_39","070_15_39","MAT","15","39","39","Chaymantaqami Jesusqa runakunataqa, “Rishaqna” nir, yaku karruman iqar riran uk lugar Magdala shutiqmanna. ");
INSERT INTO qufNT_vpl VALUES ("MT16_1","070_16_1","MAT","16","1","1","Chaymantaqami wakin fariseukuna, chaynulla saduceo runakuna riranllapa Jesusta rikaq. Chaymi paykunaqa mabir ima ninqashi nir, kaynu niranllapa: —Chiqapta syilumanta shamushayki nir yaĉhanayllapapaqqa uk milagruta ruray nir. ");
INSERT INTO qufNT_vpl VALUES ("MT16_2","070_16_2","MAT","16","2","2","Piru Jesusqami niran: —Qamkunaqami tardikuna unaq syiluman chapakur, syiluta chupikallata rikarqa ninkillapa: ‘Kusa shumaq tyimpumi kanqa’ nir. ");
INSERT INTO qufNT_vpl VALUES ("MT16_3","070_16_3","MAT","16","3","3","Piru allaqmantakuna unaq syiluman chapakur syiluta chupikalla tultyawta rikarqa ninkillapa: ‘Kananqami mana allin tyimpuchu kanqa’ nir. Chaynu qamkuna syiluta chapar ima tyimpukunapaq yaĉharqa, ¿imapaqtaq mana intrakankillapa nuqa Dyusmanta shamusha kar yaĉhachishutiyqa? ");
INSERT INTO qufNT_vpl VALUES ("MT16_4","070_16_4","MAT","16","4","4","Kay kusala mana allin yarpuyniyjun kaq, chaynulla mana allita kriyimaq runakunaqami uk milagruta ruranaypaq mañamanllapa. Piru kay mana kriyimaq runakunaqami Taytay Dyus imanutaq Jonaswan ruraran chaynulla nuqawan ruratinla, munarqa intrakanqallapa. Chaynu nirqa chay kutilla, riranna chay runakunamantaqa. ");
INSERT INTO qufNT_vpl VALUES ("MT16_5","070_16_5","MAT","16","5","5","Jesuspa yaĉhakuqninkuna quĉhapa uklaw manyanman pasasha karqa yarpuranllapa, tantakunata qunqar rishallapa nir. ");
INSERT INTO qufNT_vpl VALUES ("MT16_6","070_16_6","MAT","16","6","6","Chaymantami Jesusqa niran: —Allita kwintata qukar, kuytakankillapa chay fariseo, chaynulla saduceo runakunapa libaduranllapamanta nir. ");
INSERT INTO qufNT_vpl VALUES ("MT16_7","070_16_7","MAT","16","7","7","Chaymi chay yaĉhakuqninkunaqa paykunapura ninakuranllapa: “¡Mana tantata apamusha kashallapami, chaynu nimashanchikllapa kanqa!” nir. ");
INSERT INTO qufNT_vpl VALUES ("MT16_8","070_16_8","MAT","16","8","8","Chaynu yarpuyanllapa nir yaĉhayashanraykumi, Jesusqa kaynu niran: —¿Imapaqtaq ninkillapa, tanta mana kanchu nirqa? ¡Ima manaraqchu allita nuqapi kriyinkillapa! ");
INSERT INTO qufNT_vpl VALUES ("MT16_9","070_16_9","MAT","16","9","9","¿Manaraqchu intrakankillapa, chaynulla mananachu yarpunkillapapis, chay sinku tantitamanta sinku mil runakunata qarashaytaqa? Chaqa achka kanastataraqmi subratinpis tantaraykillapa. ");
INSERT INTO qufNT_vpl VALUES ("MT16_10","070_16_10","MAT","16","10","10","Chaynulla manachu yarpunkillapa chay syiti tantitamanta kwatru mil runakunata qaratiypis, achka kanastata subranta tantashaykillapataqa. ");
INSERT INTO qufNT_vpl VALUES ("MT16_11","070_16_11","MAT","16","11","11","¿Ima manachu kwintata qukaraykillapa, nuqaqa manami tantapaqchu rimayaray nirqa? Ashwanmi nishuyarayllapa kuytakanaykillapapaq chay fariseo, chaynulla chay saduceo runakunapa libaduranmanta. ");
INSERT INTO qufNT_vpl VALUES ("MT16_12","070_16_12","MAT","16","12","12","Chaymantami paykunaqa intrakaranllapana mana tantapa libaduranpaqchu willamayashanchikllapa nir. Ashwanmi intrakaranllapa chay fariseo, chaynulla saduceo runakuna yaĉhachikuyashanmanta kuytakananllapapaq nir. ");
INSERT INTO qufNT_vpl VALUES ("MT16_13","070_16_13","MAT","16","13","13","Jesusqa uk lugar Cesarea Filipuman ĉharqa, tapuran chay yaĉhakuqninkunataqa: —Nuqa Dyusmanta Shamuq Runapaqqa ¿mayqanshi kani ninllapataq runakunaqa? nir. ");
INSERT INTO qufNT_vpl VALUES ("MT16_14","070_16_14","MAT","16","14","14","Chaynu nitinqa paykunaqa niranllapa: —Wakinqami ninllapa, Shutichikuq Juan nir. Nataq wakin-shuypaqa ninllapa Elías nir. Chaynulla wakinkunaqa ninllapa Jeremías, manaqapis Dyuspa uk rimaqnin kanqa nir. ");
INSERT INTO qufNT_vpl VALUES ("MT16_15","070_16_15","MAT","16","15","15","—Qamkunapaq-shuypaqa ¿mayqantaq kani? —nir tapuran chay yaĉhakuqninkunataqa. ");
INSERT INTO qufNT_vpl VALUES ("MT16_16","070_16_16","MAT","16","16","16","Chaymi Simón Pedruqa niran: —Qamqami Dyuspa Akrashan Cristun, tukuy tyimpupaq kawsaq Dyuspa Wamran kanki, nir. ");
INSERT INTO qufNT_vpl VALUES ("MT16_17","070_16_17","MAT","16","17","17","Chaymi Jesusqa niran: —Kusa shumaqmi kanki Jonaspa wamran Simón. Chaqa nuqapaq yaĉhanaykipaqqa unaq syilumanta Taytaymi intrachishusha, manami mayqan runa imachu. ");
INSERT INTO qufNT_vpl VALUES ("MT16_18","070_16_18","MAT","16","18","18","Chaymi kananqa kusalata kriyir, jwirti rumi yupay kashaykirayku Pedro shutichishayki. Chaynuqami wakin kriyiqkunapaqqa atun rumi yupayna kayanqa kriyishaykiqa. Chaymi chay rumipa ananman ĉhurar llutakur uk wasita shachiq yupayna kashaq chay wakin nuqapi kriyiqkunawanqa. Chaynuqami chay mana allinta rurachikuq dyabluqa mana binsiyta puytinqanachu. ");
INSERT INTO qufNT_vpl VALUES ("MT16_19","070_16_19","MAT","16","19","19","Piru kananqami Pedro, Taytay Dyus syilupi mantakuyashanman yaykuqkunata rikanaykipaqna numrashayki. Chaymi kay pachapi mayqanpis mana kriyishanrayku, Dyus mantakuyashanman mana yaykunqachu nitkiqa, unaq syilupi Taytaypis mana yaykuchinqachu. Chaynulla kay pachapi mayqanpis kriyishanrayku Taytay Dyus mantakuyashanman yaykunqa nitki-shuypaqa, Taytaypis yaykuchinqa mantakuyashanmanqa. ");
INSERT INTO qufNT_vpl VALUES ("MT16_20","070_16_20","MAT","16","20","20","Chaynu Pedruta nishana karqami Jesusqa yaĉhakuqninkunataqa willaran, ama mayqantapis willananllapapaqchu, payqa Dyuspa Akrashan Cristun nirqa. ");
INSERT INTO qufNT_vpl VALUES ("MT16_21","070_16_21","MAT","16","21","21","Chaymanta-pachami Jesusqa yaĉhakuqninkunata kaynu nir intrachiq qallariran: “Nuqaqami Jerusalén pwiblumanna riyashaq. Chaymi chay pwibluman ĉhatiyqa, chaypi ruku kaq mantakuqkuna, kurakunapa mantaqninkuna, Moisés mantakushanta yaĉhar yaĉhachikuqkuna ima aypar kusalata qischamanqallapa. Chaynu qischamarmi wanuchimanqallapa. Piru chaynu wanuchimatinllapamapismi kimsa diyamantaqa kawsamushaq” nir. ");
INSERT INTO qufNT_vpl VALUES ("MT16_22","070_16_22","MAT","16","22","22","Chaynu nitinmi, Pedruqa uklawman Jesusta paylata apar anyaqnulla kaynu nir willaran: —¡Dyusqami mana munanqachu chaynu qischakanaykipaqqa Taytituy! ¡Chaqa manami allinchu chaynu pasashunanpaqqa! nir. ");
INSERT INTO qufNT_vpl VALUES ("MT16_23","070_16_23","MAT","16","23","23","Chaynu nitinmi Jesusqa Pedrulawman tikrakamur niran: —¡Ashuy naypaymantaqa dyablu! Chaqa qamqami Dyus munashanta mana intrakar, yanqa runakuna yarpushannula yarpur, Dyus munashanta mana ruranayta munar disanimachimayanki nir. ");
INSERT INTO qufNT_vpl VALUES ("MT16_24","070_16_24","MAT","16","24","24","Chaymanta-shuypaqami Jesusqa yaĉhakuqninkunata kaynu niran: “Mayqanpis nuqapa yaĉhakuqniy kanarqami amana bidanllapapaqqa llakinqallapanachu. Ashwanmi kruspi wanuchinatinllapamapis ama manchakurchu nuqalapi yarpur shachinakunqallapa. ");
INSERT INTO qufNT_vpl VALUES ("MT16_25","070_16_25","MAT","16","25","25","Chaqa mayqanpis paykuna munashannulla bidanta washayta kamaqkunaqami tukuy tyimpupaqna qischakanqallapa. Piru mayqanpis nuqapi kriyishanrayku qischakar wanuqkunaqami tukuy tyimpupaqna kawsanqallapa. ");
INSERT INTO qufNT_vpl VALUES ("MT16_26","070_16_26","MAT","16","26","26","Chaqa nishaykillapa: Mayqanpis kay pachapi kaq ima munashanta tantakur mana washakatinqa, ¿imapaqtaq sirbiyan chay tantakushanqa? ¿Manaqa uk runachu achka imata pagrakur washakayta puytinman? ¡Manami! ");
INSERT INTO qufNT_vpl VALUES ("MT16_27","070_16_27","MAT","16","27","27","Chaqa nuqa Dyusmanta Shamuq Runaqami shamushaq Taytay Dyuspa llipyalla pudirninwan, angelniykunawan ima. Chaynu shamurmi tukuyta allita rikar yaĉhar imanu rurashanllapanulla imanu kananpaqmapis nishaq. ");
INSERT INTO qufNT_vpl VALUES ("MT16_28","070_16_28","MAT","16","28","28","Chiqaptami nishaykillapapis: Kaypi kaqmanta wakinllaqami mana wanunkillaparaqchu Dyusmanta Shamuq Runata mantakuqta rikanaykillapakaman nir”. ");
INSERT INTO qufNT_vpl VALUES ("MT17_1","070_17_1","MAT","17","1","1","Chaymanta saysi diya pasatinnaqami Jesusqa, Pedruta Santiaguta apar riran. Chaynullami aparanpis Santiagupa uknin Juanta ima. Chaynumi paykunala rir iqaranllapa kusa unaq sirkaman. ");
INSERT INTO qufNT_vpl VALUES ("MT17_2","070_17_2","MAT","17","2","2","Chaypi katinllapanami, Jesusqa yaĉhakuqninkunapa naypanpi kusala ukman shumaqpaq tikrakaran. Chaqa qaqllanqami rupay yupay kusata llipyarayaran. Nataq raĉhpan-shuypaqami kusa yuraq intiruta achkirayaran. ");
INSERT INTO qufNT_vpl VALUES ("MT17_3","070_17_3","MAT","17","3","3","Chaynu Jesusta rikakuyarllapami, chay kutilla rikaranllapapis Dyuspa unay rimaqninkuna Moiseswan, Elías ima Jesuswan parlaqta. ");
INSERT INTO qufNT_vpl VALUES ("MT17_4","070_17_4","MAT","17","4","4","Chaymi Pedruqa Jesusta niran: —Taytituy ¡kaypiqami kusala allin kanchikllapa! Qam munatkiqa, rurashaq kimsa chukllitakunata, ukta qampaq, ukta Moisespaq, ukta-shuypaqa Eliaspaq nir. ");
INSERT INTO qufNT_vpl VALUES ("MT17_5","070_17_5","MAT","17","5","5","Chaynu Pedro niyatinqami, kusa llipya intiru puktay limpu paykunata pampar pasayaran. Piru chay puktay rurimantami Dyus kaynu niyaran: ");
INSERT INTO qufNT_vpl VALUES ("MT17_6","070_17_6","MAT","17","6","6","Chaynu niqta uyaparmi chay kimsa yaĉhakuqninkunaqa kusalata manchakur piratap rataran pachaman. ");
INSERT INTO qufNT_vpl VALUES ("MT17_7","070_17_7","MAT","17","7","7","Chaymantami Jesusqa paykunaman qimikar, kamar kaynu niran: —Ama manchakurchu shariyllapa nir. ");
INSERT INTO qufNT_vpl VALUES ("MT17_8","070_17_8","MAT","17","8","8","Chaymi sharir chapakurqa mana mayqantapis rikaranllapanachu. Ashwanmi Jesusqa paylana kasha karan. ");
INSERT INTO qufNT_vpl VALUES ("MT17_9","070_17_9","MAT","17","9","9","Chaymanta chay unaq sirkamanta ishkimuyatinllapanaqa Jesusqa yaĉhakuqninkunata kaynu niran: —Amami mayqantapis parlankillapachu chay rikashaykillapataqa, Dyusmanta Shamuq Runa wanur kawsamunankaman nir. ");
INSERT INTO qufNT_vpl VALUES ("MT17_10","070_17_10","MAT","17","10","10","Chaymi yaĉhakuqninkunaqa Jesusta kaynu nir tapuranllapa: —Chaynu katinqa, ¿imapaqtaq Moisés mantakushanta yaĉhar yaĉhachikuqkunaqa, Eliasraqshi Dyuspa Akrashan Cristunmanta naypaqta shamuyanqa ninllapa? nir. ");
INSERT INTO qufNT_vpl VALUES ("MT17_11","070_17_11","MAT","17","11","11","Jesusqa paykunata niran: —Chiqaptami Elías naypaqtaqa shamuyanqa. Chaynu shamurmi tukuy imata Dyus munashanulla shumaqchayanqa. ");
INSERT INTO qufNT_vpl VALUES ("MT17_12","070_17_12","MAT","17","12","12","Piru nuqaqa nishaykillapa: Eliasqami nuqamanta naypaqta shamushana karan. Chaynu shamutinmapismi, Dyuspa rimaqninpaq mana kwintacharchu paykuna munashanta ruraranllapa. Chaynullami kananpis Dyusmanta Shamuq Runatapis qischanqallapa paykunaqa. ");
INSERT INTO qufNT_vpl VALUES ("MT17_13","070_17_13","MAT","17","13","13","Chaymi chay yaĉhakuqninkunaqa kwintata qukaranllapa, Jesusqami Shutichikuq Juanpaq rimayan nir. ");
INSERT INTO qufNT_vpl VALUES ("MT17_14","070_17_14","MAT","17","14","14","Chaymanta, unaq sirkamanta tikrakamurqa achka runakuna kayashanman ĉhamuranllapa. Chaymi chay kutilla, Jesusman uk runa qimikar naypalanpi qunqurikur, kaynu niran: ");
INSERT INTO qufNT_vpl VALUES ("MT17_15","070_17_15","MAT","17","15","15","—Wamraymi atakiwan kusalata qischakan. Chaynu atakiwan qischakarmi kusalata ninakunaman, yakukunaman ima ratan. ¡Imaraq Taytituy, wamrayta llakipar alliyachiy-ari! ");
INSERT INTO qufNT_vpl VALUES ("MT17_16","070_17_16","MAT","17","16","16","Chaqa nuqaqami kay yaĉhakuqnikikunamanmapis apamuray allichananpaq. Piru paykunaqami mana puytishallapachu nir. ");
INSERT INTO qufNT_vpl VALUES ("MT17_17","070_17_17","MAT","17","17","17","Chaynu nitinmi, Jesusqa niran: —¡Ay qamkuna Dyuspi mana allita kriyiqkuna, chaynulla mana allinta ruraqkuna! ¿Maydiyakamantaq allita intrachishunayllapapaq qamkunawan kashaq? ¿Ima maydiyakamantaq qamkunawan shachinakushaq? Ma, kayman apamuyllapa nir. ");
INSERT INTO qufNT_vpl VALUES ("MT17_18","070_17_18","MAT","17","18","18","Chaynu chay wamrata apamutinllapami Jesusqa chay dyablupa yarpuyninta chay wamramantaqa anyar itakuranna. Chaymi wamraqa chay kutilla, allinna kidaran. ");
INSERT INTO qufNT_vpl VALUES ("MT17_19","070_17_19","MAT","17","19","19","Chaynu chay wamra alliyatinnaqa, yaĉhakuqninkunaqa wakaqlaman rir Jesuswan parlar, kaynu nir tapuranllapa: —¿Imaraykutaq chay dyablupa yarpuynintaqa mana itakuyta puytisha kashaqllapaqa? nir. ");
INSERT INTO qufNT_vpl VALUES ("MT17_20","070_17_20","MAT","17","20","20","Jesusqami niran paykunataqa: —Qamkunaqa manami allita Dyuspiqa kriyinkillapachu. Chaqa chiqaptami nishaykillapa: Imanutaq chay mustasa qirupa simillitanmaqa kusa llampitu chaynu pitilamatapis allita Dyuspi kriyir, kay qaqata ‘Ashur kaymanta, riy uklawman’ nitkillapaqa, chay qaqaqa ashunman. Chaqa allita Dyuspi kriyirllapaqami tukuy imatapis rurayta puytiyankillapana kanqa nir. ");
INSERT INTO qufNT_vpl VALUES ("MT17_21","070_17_21","MAT","17","21","21","Waknu riqchaq dyablupa yarpuyninqa mana chaynulaqa runamantaqa lluqshinchu. Ashwan chaynu dyablupa yarpuyninta itakunarqa ayunar kusalata Dyusman mañakurla itakuyta puytinchik. ");
INSERT INTO qufNT_vpl VALUES ("MT17_22","070_17_22","MAT","17","22","22","Chaymanta chay Galilea lugarpi yaĉhakuqninkunawan pulla puriyarmi, Jesusqa kaynu niran: “Dyusmanta Shamuq Runatami kuntrankunaman qukuyanqallapa. ");
INSERT INTO qufNT_vpl VALUES ("MT17_23","070_17_23","MAT","17","23","23","Chaynu qukutinllapami wanuchinqallapa. Piru kimsa diyamantaqami, qashan kawsamunqa”. Chaynu nir willatinmi, yaĉhakuqninkunaqa kusalata llakiranllapa. ");
INSERT INTO qufNT_vpl VALUES ("MT17_24","070_17_24","MAT","17","24","24","Chaymantami Jesusqa yaĉhakuqninkunawan rir ĉharan Capernaúm pwibluman. Chaynu ĉhatinllapami, Dyusta adurananllapa wasipaq impwistuta kubrakuqkuna Pedruman qimikar, kaynu nir tapuran: —¿Yaĉhachikuqnikiqachu impwistutaqa pagrakun Dyusta adurananllapa wasipaqqa? nir. ");
INSERT INTO qufNT_vpl VALUES ("MT17_25","070_17_25","MAT","17","25","25","Pedruqa niran: —Pagrakunmi taytituy. Chaymanta Pedro wasiman yaykur mana imatapis niyatinraqmi, Jesusqa kaynu niran Pedrutaqa: —Ima ninkitaq Simón Pedro, ¿mayqankunatataq kubranllapa impwistutaqa kay pachapi mantakuqkunaqa? ¿Chay pwiblunllapamanta kaqkunata, manaqachu jwira kaq runakunata? nir. ");
INSERT INTO qufNT_vpl VALUES ("MT17_26","070_17_26","MAT","17","26","26","Pedruqami niran: —Jwiramanta kaq runakunalatami kubranllapa nir. Chaymantami Jesusqa niran: —Chiqaptami, chay mantakuqkunaqa pwiblunllamanta kaqkunataqa mana impwistutaqa kubranllapachu. ");
INSERT INTO qufNT_vpl VALUES ("MT17_27","070_17_27","MAT","17","27","27","Piru chay impwistuta kubrakuq kaqkunata mana pagrar ama piñachinallapapaqqa, rir chay atun quĉhaman answiluykita itakuy. Chaymanta chay punta kaq piskaduta aypamurqa, aqrunta kiĉhar uk qillayta tarinki chaypiqa. Chaymi chay qillayqa aypanqa, rir nuqapaq kaq impwistuyta chaynulla qampa kaqta pagrakutkimapis nir. ");
INSERT INTO qufNT_vpl VALUES ("MT18_1","070_18_1","MAT","18","1","1","Chaymanta chay kutilla Jesuspa yaĉhakuqninkunaqa payman qimikar kaynu nir tapuranllapa: —Syilumanta kaq mantakuyashanpiqa ¿mayqanniyllapatataq Dyusqa kusa mas allinpaq rikamayanqallapaqa? nir. ");
INSERT INTO qufNT_vpl VALUES ("MT18_2","070_18_2","MAT","18","2","2","Chaynu nitinllapami Jesusqa uk wamrituta qayamur paykunapa ĉhaypinpi shachir, ");
INSERT INTO qufNT_vpl VALUES ("MT18_3","070_18_3","MAT","18","3","3","kaynu niran: —Chiqaptami nishaykillapa: Imanutaq kanan kawsayankillapa, chaynulla kawsar mana kay wamritu mana kwintachaypaqla chay yupay kawsarqami, syilumanta kaq mantakuyashanmanqa mana yaykunkillapachu. ");
INSERT INTO qufNT_vpl VALUES ("MT18_4","070_18_4","MAT","18","4","4","Chaqa kay wamritu yupay mana kusa kani nirchu ashwan mana kwintachaypaqla kaqkunalami, syilumanta kaq mantakuyashanpiqa kusa mas allinpaqqa riqsikasha kanqa. ");
INSERT INTO qufNT_vpl VALUES ("MT18_5","070_18_5","MAT","18","5","5","Chaymi mayqanpis nuqapi kriyishanrayku kay wamritu yupay kaqta, shumaqta samachiqqami, ashwan nuqallatana samachimayan nir. ");
INSERT INTO qufNT_vpl VALUES ("MT18_6","070_18_6","MAT","18","6","6","“Piru nuqapi kriyishanrayku mana kwintachaypaqla kay taksha wamritukuna yupay kaqkunata uchakuchiqkunataqami, kusala allin kanman kunkanpi uk marayta watar, mar yakupa mas ruri kaqninman itakunanllapapaq. ");
INSERT INTO qufNT_vpl VALUES ("MT18_7","070_18_7","MAT","18","7","7","Piru kay pachapiqami kusala saqra mana allinkunala untarayan. Chaymi mana imanupis shumaqta kawsayllapataqa puytinllapachu. Piru, chay mayqanpis uknin mana allinta rurar uchakunanpaq animachiq-shuypaqa imananqaraq. ");
INSERT INTO qufNT_vpl VALUES ("MT18_8","070_18_8","MAT","18","8","8","“Chayraykumi uk makikillapa manaqa uk ĉhakikillapa mana allinta rurar uchakushana rikarichishutinqa, pitir itakuy wakaq qammantaqa. Chaqa mas allinmi kanqa chulla makila, manaqa chulla ĉhakila tukuy tyimpupaqna kawsanaykipaq. Manami allinchu kanqa chay makiki, chaynulla ĉhakiki uchakuchishushanrayku tukuy tyimpupaqna mana wanuq ninapi qischakanaykipaqqa. ");
INSERT INTO qufNT_vpl VALUES ("MT18_9","070_18_9","MAT","18","9","9","Chaynulla nawiki ima mana allinta rikachir uchakuchishutinqa, urqur itakuy karu mayman qammantaqa. Chaqa kusa allinmi kanqa uk nawiyjunla tukuy tyimpupaq kawsanaykipaqqa. Manami allinchu kanqa nawiki uchakuchishushanrayku, tukuy tyimpupaqna infyirnupi kastigakasha kanaykipaqqa nir. ");
INSERT INTO qufNT_vpl VALUES ("MT18_10","070_18_10","MAT","18","10","10","“Chaymi nishaykillapa: Amami nuqapi kriyiqkuna yanqa taksha wamritukuna yupay kaqkunataqa ukmanta rikankillapachu. Chaqa paykunata kuytaq angelmaqami waran waran maydiyapis Tayta Dyuspa naypalanpi kayan. ");
INSERT INTO qufNT_vpl VALUES ("MT18_11","070_18_11","MAT","18","11","11","Chaqa Dyusmanta Shamuq Runaqami shamusha tukuy chay chinqasha kaqkunata washananlapaq. ");
INSERT INTO qufNT_vpl VALUES ("MT18_12","070_18_12","MAT","18","12","12","“¡Ma nimayllapa! Uk runa syin uyshayjun kanman. Chaymanta chay syin uyshankunamantaqa uksitu chinqanman. Chaynu chay uksitu chinqashanraykuchu ¿chay wakin nubintay-nwibita (99) chaylapi dijar, mana rinman chay chinqasha chayta maskaq? nir. ");
INSERT INTO qufNT_vpl VALUES ("MT18_13","070_18_13","MAT","18","13","13","Chaynu rir maskakur, tarirqami chay nubintay-nwibi kaqkunamantaqa masta aligriyanqa chay chinqasha chayta tarishanraykuqa. ");
INSERT INTO qufNT_vpl VALUES ("MT18_14","070_18_14","MAT","18","14","14","Chaynullami unaq syilupi Taytaykillapapis mana munanchu uklamapis paypi kriyishanrayku mana kwintachaypaqla wamritu yupay kaqkunapis chinqanantaqa. ");
INSERT INTO qufNT_vpl VALUES ("MT18_15","070_18_15","MAT","18","15","15","“Imanupi uknikillapa ima mana allinta rurashutinllapaqa, rir, ‘Kaynumi mana allinta ruramashayki’ nir shumaqla paylawan parlayllapa. Chaynu paylawan parlar shumaqchanakurqami, kusa shumaqtana kawsankillapa. ");
INSERT INTO qufNT_vpl VALUES ("MT18_16","070_18_16","MAT","18","16","16","Piru imanupi mana kasushutin-shuypaqa, qayamuy ukta manaqa ishkay kriyiqkunata. Chayna chay paykunapis rikananpaq ima mana allinta rurashantaqa, imanutaq Dyus nitin unay iskribishankunapimaqa, ima katinpis ishkay manaqa kimsa tistigukuna rikar yaĉhanqa niq chaynulla. ");
INSERT INTO qufNT_vpl VALUES ("MT18_17","070_18_17","MAT","18","17","17","Chaynu ruratkillapa paykunatapis mana kasutinqa, wakin kriyiqkunatapis willayllapa. Piru chay wakin kriyiqkunata mana kasutinllapa-shuypaqa, uk mana kriyiqta, manaqa Roma pwiblupaq impwistuta kubrakuq runata yupayna riqsinkillapa. ");
INSERT INTO qufNT_vpl VALUES ("MT18_18","070_18_18","MAT","18","18","18","“Chaymi nishaykillapapis: Kay pachapi kaqkunata mana allinta tukushanrayku chiqanchatkillapaqa, ¿imanunari syilupi Taytay kayashanmanmaqa yaykunqallapa? Nataq mayqanpis kriyishanrayku kusala allinpaq ima riqsitkillapaqami, ashwan syilupi Taytay kayashanmanpis yaykunqallapa. ");
INSERT INTO qufNT_vpl VALUES ("MT18_19","070_18_19","MAT","18","19","19","“Chaynullami nishaykillapapis: Kay pachapi qamkunamanta ishkay runa chayllata yarpur imata mañakutkillapaqami, unaq syilupi Taytayqa qushuyanqallapa chay mañakushaykillapataqa. ");
INSERT INTO qufNT_vpl VALUES ("MT18_20","070_18_20","MAT","18","20","20","Chaqa ishkayla, manaqa kimsalamapis nuqapi kriyishanrayku tantakatinllapaqami, nuqaqa pullanllapa kashaq”. ");
INSERT INTO qufNT_vpl VALUES ("MT18_21","070_18_21","MAT","18","21","21","Chaynu nitinmi Pedruqa riran Jesusta kaynu nir tapuq: —Taytituy ¿ukniykuna ima mana allinta ruramatinqa ayka kutitaq pirdunayta puytiyashaq? ¿Syiti kutichu pirdunanaypaq allin kanqa? ");
INSERT INTO qufNT_vpl VALUES ("MT18_22","070_18_22","MAT","18","22","22","Chaymi Jesusqa niran: —Nuqaqa manami syiti kutila pirdunanki nishaykichu. Ashwanmi sitinta kuti syiti katinmapis michkatapis pirdunanki nir. ");
INSERT INTO qufNT_vpl VALUES ("MT18_23","070_18_23","MAT","18","23","23","“Chayraykumi syilumanta kaqpa mantakuyninqa, imanutaq uk mantakuqmaqa trabajaqninkunata iman kaqkunatapis rikananpaq dijasha karan chay yupay. ");
INSERT INTO qufNT_vpl VALUES ("MT18_24","070_18_24","MAT","18","24","24","Chaymanta imankunata rikaq qallaritinllapanaqa payman ĉhachiran uktaqa dyis mil talintu qillayta dibikuqta. ");
INSERT INTO qufNT_vpl VALUES ("MT18_25","070_18_25","MAT","18","25","25","Chaymi chay trabajaqqa chay dibikuyashanpaq mana imanupis pagrakuyta puytiranchu. Chaynami chay mantakuqqa kaĉhakuran rantikunanllapapaq uk sirbikuqta yupay uklawman. Piru rantikunanpaqmi niran warmintinta, wamrantinta, chaynulla tukuy iman kaqnintinta ima chay dibikuyashanta pagrakunanpaqqa. ");
INSERT INTO qufNT_vpl VALUES ("MT18_26","070_18_26","MAT","18","26","26","Chaynu chay mantakuq niyatinmapismi, chay trabajaqqa paypa naypalanpi qunqurikur rugaran kaynu nir: ‘Taytituy llakipar yaramaskiy-ari. Nuqaqami imanupis chay dibishuyashaytaqa tukuyninta pagrashayki’ nir. ");
INSERT INTO qufNT_vpl VALUES ("MT18_27","070_18_27","MAT","18","27","27","Chaymi chay mantakuqqa chaynu rugatinqa llakiparan paytaqa. Chaynulla ashwan chay dibiyashanmatapis manana kubrananpaqnachu niran. Chaymi ashwan dijatinna riran. ");
INSERT INTO qufNT_vpl VALUES ("MT18_28","070_18_28","MAT","18","28","28","“Piru chay mantakuq chaynu llakipatin rirqami, chay trabajaqqa tariran uk trabajaq masin pitilata dibiyaq chayta. Chaymi ashwan mana llakiparchu kunkanmanta aypar urkaq qallarir, kaynu niran: ‘¡Pagramay chay dibimayashaykita!’ nir. ");
INSERT INTO qufNT_vpl VALUES ("MT18_29","070_18_29","MAT","18","29","29","Chaymi chay trabajaq masinqa naypanpi qunqurikur rugaran kaynu nir: ‘Llakipar yaramaskiy-ari taytituy. Chaymantami tukuyninta pagrashayki’ nir. ");
INSERT INTO qufNT_vpl VALUES ("MT18_30","070_18_30","MAT","18","30","30","Piru chay ukninqami, mana llakipar yaraytaqa munaranchu. Chaymi ashwan karsilachikuran tukuy dibiyashanta limpu pagranankaman. ");
INSERT INTO qufNT_vpl VALUES ("MT18_31","070_18_31","MAT","18","31","31","Chaynu rurashanraykumi chay wakin trabajaq masinkunaqa kusalata llakiran. Chaymi rir chay mantakuqtaqa tukuy ima pasashantaqa parlaranllapa. ");
INSERT INTO qufNT_vpl VALUES ("MT18_32","070_18_32","MAT","18","32","32","Chayta chay mantakuq yaĉharmi, kaĉhakuran qayamunanllapapaq. Chaymi ĉhamutinqa niran: ‘¡Kusala mana allin yarpuyniyjun runa!, nuqamaqami rugamashaykirayku chay tukuy dibimayashaykitaqa llakipashuray. ");
INSERT INTO qufNT_vpl VALUES ("MT18_33","070_18_33","MAT","18","33","33","Chaymi imanutaq nuqa qamta llakipashuray chaynullami qampis chay uknikitaqa llakipanaykita’ nir. ");
INSERT INTO qufNT_vpl VALUES ("MT18_34","070_18_34","MAT","18","34","34","Chaymi chay mantakuqqa kusalata piñakur kaĉhakuran karsilman itar qischananllapapaq, tukuy dibiyashanta limpu pagranankaman”. ");
INSERT INTO qufNT_vpl VALUES ("MT18_35","070_18_35","MAT","18","35","35","Chaynu nirnaqami, Jesusqa niranpis: “Qamkuna uknikillapata mana tukuy shunquykillapawan pirdunatkillapaqami, syilumanta Taytaypis chaynulla qamkunawanpis ruranqa” nir. ");
INSERT INTO qufNT_vpl VALUES ("MT19_1","070_19_1","MAT","19","1","1","Jesusqa yaĉhachikur tukchirnaqa riranna Galilea pwiblumantaqa. Chaynu rirmi riyu Jordanpa chimpan Judea lugarman ĉharan. ");
INSERT INTO qufNT_vpl VALUES ("MT19_2","070_19_2","MAT","19","2","2","Piru paypa ikintaqa kusala achka runakuna riranllapa. Chaymi ashwan tukuyla qishaq kaqkunataqa allicharan. ");
INSERT INTO qufNT_vpl VALUES ("MT19_3","070_19_3","MAT","19","3","3","Chaymantaqami wakin fariseo runakuna Jesusman qimikaranllapa. Chaymi mabir imanimashunllapashi nir, kaynu tapuranllapa: —¿Allinchu kanqa uk runa kasarashan warminta imallapaqqa dijananpaq? nir. ");
INSERT INTO qufNT_vpl VALUES ("MT19_4","070_19_4","MAT","19","4","4","Chaymi Jesusqa niran: —¿Manachu qamkunaqa liyishaykillapa Dyus nitin iskribikashakunataqa? Chaqa chaypiqami nin: ‘Dyusqashi puntamanta-pacha runata, warmita ruraran’. ");
INSERT INTO qufNT_vpl VALUES ("MT19_5","070_19_5","MAT","19","5","5","Chaqa chaypaqmi Dyusqa niqpis: ‘Uk runaqami warminwan kasararqa, taytanta mamanta dijanqa. Chaymi ashwan warminwanqa uk kwirpu yupaylana kawsanqallapa’ nir. ");
INSERT INTO qufNT_vpl VALUES ("MT19_6","070_19_6","MAT","19","6","6","Chaynu katinmi runaqa warminwanqa manana ishkaynachu. Ashwanmi uk kwirpulana kayanqallapa. Chaymi nishaykillapa: Uk runa warminwan uk kwirpulana kananpaq Dyus nishanraykumi mana mayqanpis, paykunaqa dijanakunqa niyta puytinchu nir. ");
INSERT INTO qufNT_vpl VALUES ("MT19_7","070_19_7","MAT","19","7","7","Chaymanta chay fariseo runakunaqa qashan kaynu niranllapa: —Chaynu katinqa, ¿imapaqta Moisés mantakushanpiqa kaynu nin? Uk runa warminta dijanarqashi, karguyjunkunapi kartata rurar warminta qurqashi chiqanchakayta puytin nir. ");
INSERT INTO qufNT_vpl VALUES ("MT19_8","070_19_8","MAT","19","8","8","Chaynu nitinmi Jesusqa niran: —Qamkuna kusala kuchi mana intrakaq kashaykillaparaykumi Moisesqa chaynu dijanakunqa nirmapis mantakuran. Piru Tayta Dyusqami unaymanta-pacha runata warminwan pullacharqa mana imalapaqpis dijanakunanpaqqa munaranchu. ");
INSERT INTO qufNT_vpl VALUES ("MT19_9","070_19_9","MAT","19","9","9","Piru nuqaqami nishaykillapa: Uk runa, warmin mana mayqanwan punusha ima katin yanqallamanta dijar, ukwan kasararqami kusala saqrata uchakuyan nir. ");
INSERT INTO qufNT_vpl VALUES ("MT19_10","070_19_10","MAT","19","10","10","Chaynu nitinmi, chay yaĉhakuqninkunaqa kaynu niran: —Chaynu katinqa, manami allinchu mayqanpis warmiyjun kanapaqqa nir. ");
INSERT INTO qufNT_vpl VALUES ("MT19_11","070_19_11","MAT","19","11","11","Jesusqa paykunata niran: —Tukuylaqa manami mana warmiyjun kaytaqa puytinllapachu. Ashwanmi chay mayqantaĉhi Tayta Dyus mana warmiyjun kananpaq nisha, chaykunalami chaynu kaytaqa puytinllapa. ");
INSERT INTO qufNT_vpl VALUES ("MT19_12","070_19_12","MAT","19","12","12","Chaqa chiqaptami wakin runakunaqa mana warmiyjunchu maydiyapis kananpaq nasinllapa. Nataq wakin runakunataqami ama warmikunanpaq runa masinkuna kaparanllapa. Nataq wakinkuna-shuypaqa mana warmikunllapachu kusala mas shumaqta Tayta Dyusta sirbiyta munar ima. Chaymi kay nishayta mayqannikillapapis intrakanarqa imanupis intrakayllapa. ");
INSERT INTO qufNT_vpl VALUES ("MT19_13","070_19_13","MAT","19","13","13","Chaymantami Jesusmanqa wamrakunata apamuranllapa, pay makinta ananman ĉhurar bindisinanpaq. Piru yaĉhakuqninkunaqami chay wamrakunata apamuqkunataqa anyaran. ");
INSERT INTO qufNT_vpl VALUES ("MT19_14","070_19_14","MAT","19","14","14","Chaymi Jesusqa kaynu niran paykunataqa: “¡Ama arkarchu, dijay nuqaman shamunqa wamritukunaqa! Chaqa syilumanta kaq mantakuyashanqami kay wamritukuna yupay kaqkunalapaq”. ");
INSERT INTO qufNT_vpl VALUES ("MT19_15","070_19_15","MAT","19","15","15","Chaynu nir, makinkunata chay wamrakunapa ananman ĉhurar bindisirmi, chay lugarmantaqa riranna. ");
INSERT INTO qufNT_vpl VALUES ("MT19_16","070_19_16","MAT","19","16","16","Chaymantami uk musulla runa shamur Jesusta kaynu nir tapuran: —Kusa allinla yaĉhachikuq Taytituy, ¿ima allin kaqlatataq rurayman, tukuy tyimpupaqna kawsanaypaqqa? nir. ");
INSERT INTO qufNT_vpl VALUES ("MT19_17","070_19_17","MAT","19","17","17","Chaynu nitinmi Jesusqa niran: —¿Imapaqtaq tapumanki allin kaqpaqqa? Allinla kaqqami kan ukla. Payqami Taytay Dyus. Piru tukuy tyimpupaqna kawsayta munarqami, Dyus mantakushankunata kasur kawsay nir. ");
INSERT INTO qufNT_vpl VALUES ("MT19_18","070_19_18","MAT","19","18","18","Chaynu Jesús nitinmi, chay musuqa qashan tapuran: —¿Mayqan mantakuykunatana? nir. Chaymi Jesusqa kaynu niran: —Ama wanuchikuychu; ama uk uk warmiwan kaychu; ama suwakuychu; ama uknikipaq llullakur rimaychu; ");
INSERT INTO qufNT_vpl VALUES ("MT19_19","070_19_19","MAT","19","19","19","taytaykita, mamaykita kasuy. Chaynulla ukkunata llakipay, imanutaq qampa kwirpuykillapaq llakinki chaynulla, nir. ");
INSERT INTO qufNT_vpl VALUES ("MT19_20","070_19_20","MAT","19","20","20","Chaynu nitinmi, chay musuqa niran: —Tukuy chaykunataqami takshaymanta-pacha rurashana kani. ¿Imataq mas kanqa ruranaypaqqa? nir. ");
INSERT INTO qufNT_vpl VALUES ("MT19_21","070_19_21","MAT","19","21","21","Jesusqa niran: —Kusa mas allin kayta munarqa, rir tukuy imayki kaqta rantikur, qillaynikitaqa mana imayjun kaqkunata quy. Chaynuqami unaq syilupiqa mana tukukaq imaykitana tarikunki. Piru chay nishushayta rurarnaqami, shamutki nuqawanna rishun nir. ");
INSERT INTO qufNT_vpl VALUES ("MT19_22","070_19_22","MAT","19","22","22","Chayta uyarmi, chay musuqa kusalata llakir riran. Chaqa kusala imayjun-ari karan. ");
INSERT INTO qufNT_vpl VALUES ("MT19_23","070_19_23","MAT","19","23","23","Chaymi Jesusqa yaĉhakuqninkunata kaynu niran: —Allipla trabajusuraq kanqa chay kusala imayjun kaqkuna, syilumanta kaq mantakuyashanman yaykunanpaqqa. ");
INSERT INTO qufNT_vpl VALUES ("MT19_24","070_19_24","MAT","19","24","24","Chaymi qashan nishaykillapa: Mayqanpis kusala imayjunkuna, Dyus mantakuyashanman dasla yaykunanmantaqami, ashwan uk kamillu dasla pasayta puytinman uk awjapa uĉhkitunta, nir. ");
INSERT INTO qufNT_vpl VALUES ("MT19_25","070_19_25","MAT","19","25","25","Chaynu nitin uyaparmi yaĉhakuqninkunaqa kusata yarpupakur kaynu niranllapa: —Chaynu katinqa ¿pitaq washakayta puytiyanqa? nir. ");
INSERT INTO qufNT_vpl VALUES ("MT19_26","070_19_26","MAT","19","26","26","Chaynu nitinmi Jesusqa paykunata chapar kaynu niran: —Runakunapaqqami kayqa mana ruraypaqchu. Piru Dyuspaq-shuypaqami tukuy imapis ruraypaq nir. ");
INSERT INTO qufNT_vpl VALUES ("MT19_27","070_19_27","MAT","19","27","27","Chaynu nitinqa, Pedruqa niran: —Nuqakunamaqami tukuy imayllapakunata dijashana, qamwanna purinillapa. Chaynu kashayllaparaykuqa, ¿imatataq aypayashaqllapaqa? nir. ");
INSERT INTO qufNT_vpl VALUES ("MT19_28","070_19_28","MAT","19","28","28","Jesusqa niran paykunataqa: —Chiqaptami nishaykillapa: Maydiya nuqa, Dyusmanta Shamuq Runa kusala shumaq mantakuyniypi mantakuq qallaritiyqami, qamkunapis dusikillapa mantakunaykillapapi tar pullay mantakunkillapa. Chaynami qamkunana Israelpa chay dusi kaq ayllunkunamatapis allinta mana allinta rurasha katinmapis allita rikar yaĉhankillapa. ");
INSERT INTO qufNT_vpl VALUES ("MT19_29","070_19_29","MAT","19","29","29","Chayraykumi chay tyimpuqa nuqarayku wasinta, ullqu ukninkunata, warmi ukninkunata, taytanta, mamanta, manaqa warminta, wamrankunata, ĉhakrankunata dijar nuqa munashayta ruraqkunaqa, chay dijashanmantaqa syin kuti mas imanllapakunata aypanqallapa. Chaynulla tukuy tyimpupaqnami kawsanqallapa. ");
INSERT INTO qufNT_vpl VALUES ("MT19_30","070_19_30","MAT","19","30","30","Piru kanan tyimpukunapi achka runakuna kusana kaqkunaqami, chay tyimpuqa mana imapaqpis sirbinqachu. Chaynulla kanan tyimpukuna achka mana kwintachaypaq kaqkunaqami, ashwan chay tyimpuqa kusa nishapaqna riqsikanqallapa. ");
INSERT INTO qufNT_vpl VALUES ("MT20_1","070_20_1","MAT","20","1","1","Jesusqami niranpis: “Syilumanta kaqpa mantakuyninqami imanutaq uk ĉhakrapa amunmaqa timpranula lluqshiran rikaq trabajadurkunata, ĉhakranman rir trabajananpaq chay yupay. ");
INSERT INTO qufNT_vpl VALUES ("MT20_2","070_20_2","MAT","20","2","2","Chaymi, chay ĉhakrapa amunqa trabajaqkunawan uk tratuta rurar kaĉharan ĉhakranpi trabajatinllapa uk diya intirupaq pagrananpaq. ");
INSERT INTO qufNT_vpl VALUES ("MT20_3","070_20_3","MAT","20","3","3","“Chaymanta qashan unakaqna lluqshirqa rikaran plasapi ayka mana imatapis rurar taqkunata. ");
INSERT INTO qufNT_vpl VALUES ("MT20_4","070_20_4","MAT","20","4","4","Chaynu rikarmi paykunataqa niran: ‘Riyllapa qamkunapis ĉhakrayman trabajaq. Nuqami imanu trabajashaykillapanulla pagrashaykillapa’ nir. Chaymi paykunapis riranllapana. ");
INSERT INTO qufNT_vpl VALUES ("MT20_5","070_20_5","MAT","20","5","5","“Chaymanta qashalan chay ĉhakrapa amunqa lluqshiran a las dusi yupay, chaynulla tardikaqpis. Chaymi wakin runakunata tarirpis chaynullata niran paykunatapis. ");
INSERT INTO qufNT_vpl VALUES ("MT20_6","070_20_6","MAT","20","6","6","“Qashan tardikaqna chay plasallaman lluqshirqa, qashan runakunata tariran. Chaymi chay tarishankunatapis niran: ‘¿Imapaqtaq qamkunaqa kaypiqa tukuy unaq mana trabajarqa tashaykillapa?’ nir. ");
INSERT INTO qufNT_vpl VALUES ("MT20_7","070_20_7","MAT","20","7","7","Paykunaqa niranllapa: ‘Manamiri mayqanpis rugamashallapachu trabajanayllapapaqqa’ nir. Chaymi chay ĉhakrapa amunqa paykunatapis niran: ‘Riyllapa qamkunapis ĉhakrayman trabajaq. Nuqami imanu trabajashaykillapanulla pagrashaykillapa’ nir. ");
INSERT INTO qufNT_vpl VALUES ("MT20_8","070_20_8","MAT","20","8","8","“Chaymanta amsatinna-shuypaqa, ĉhakrapa amunqa kaynu niran chay trabajachikuqnintaqa: ‘Qayamur trabajaqninchikkunataqa pagrayna. Piru chay ikita trabajaq qallarishakunata pagraq qallarir, tukchinki chay naypaqta trabajaq qallarishakunawan’ nir. ");
INSERT INTO qufNT_vpl VALUES ("MT20_9","070_20_9","MAT","20","9","9","“Chaymi, chay tardilana trabajaq qallarishakunaqa ĉharanllapa naypaqta pagrakaqqa. Piru tukuy unaq trabajasha yupaymi pagrakaranllapa. ");
INSERT INTO qufNT_vpl VALUES ("MT20_10","070_20_10","MAT","20","10","10","Chaymantami chay naypaqta trabajaq qallarisha chaykunata pagrananpaq qayatinqa, paykunaqa yarpuranllapa: Nuqanchikkunataqami masta pagramayashunllapa nir. Piru paykunatapismi chay uk diyata trabajashannulla pagraranllapa. ");
INSERT INTO qufNT_vpl VALUES ("MT20_11","070_20_11","MAT","20","11","11","Chaynu pagrakashana karqami kusalata piñakur, chay ĉhakrapa amuntaqa juraparanllapa, ");
INSERT INTO qufNT_vpl VALUES ("MT20_12","070_20_12","MAT","20","12","12","kaynu nir: ‘Kay ikita ĉhamuqkunaqami uk ratulatana trabajashallapa. Nataq nuqakunamaqami tukuy unaq kusala rupaypi ima shachinakur trabajasha kanillapa. Piru qamqami nuqakunawanqa chayllata pagrashayki. Chaynuqami mana allinchu’ nir. ");
INSERT INTO qufNT_vpl VALUES ("MT20_13","070_20_13","MAT","20","13","13","“Chaynu nitinllapaqa, ashwan chay ĉhakrapa amunqa kaynu niran chay rimapakuqkunapa uknintaqa: ‘¿Amiguy, ima mana allintataq qamwanqa rurasha kani? ¿Manachu tukuy unaq trabajatkillapa chaynuta pagrashunayllapapaq parlaranchikllapa? ");
INSERT INTO qufNT_vpl VALUES ("MT20_14","070_20_14","MAT","20","14","14","Kaypimi trabajashaykipaq qillaynikiqa. Ashwanmi rikuyna. Ma willamay, ¿ima mana allintataq rurashusha kani, chay ikita trabajaq ĉhamushakunata qamwan chayllata pagrarqa? ");
INSERT INTO qufNT_vpl VALUES ("MT20_15","070_20_15","MAT","20","15","15","Chaqa nuqapa qillayniywanqami munashayta rurayta puytini. ¿Manaqachu kusala bwinu kashayrayku, chay wakinkunata qamwan chayllata pagrashayrayku inbidyakayanki?’ nir”. ");
INSERT INTO qufNT_vpl VALUES ("MT20_16","070_20_16","MAT","20","16","16","Jesusqami kaynu niranpis: “Kanan ikilapi kaqkunaqami naypaqpina kanqallapa. Nataq chay kanan naypaqllapi kaqkuna-shuypaqa maydiyaqa ikipina rikarinqallapa. Chaynulla kusala achkami qayakasha kanqallapa. Piru aykalami akrakasha kanqa” nir. ");
INSERT INTO qufNT_vpl VALUES ("MT20_17","070_20_17","MAT","20","17","17","Jesusqami Jerusalén pwibluman riyarqa yaĉhakuqninkunata, uklawman qayar kaynu niran paykunataqa: ");
INSERT INTO qufNT_vpl VALUES ("MT20_18","070_20_18","MAT","20","18","18","“Qamkuna rikayashaykillapanumi kananqa riyanchikllapana Jerusalén pwiblumanqa. Chaypimi Dyusmanta Shamuq Runataqa qukunqallapa, kurakunapa mantakuqninkunaman, Moisés mantakushanta yaĉhar yaĉhachikuqkunaman ima. Chaymi ashwan paykunaqa wanuchinanllapapaq nir mantakunqallapa. ");
INSERT INTO qufNT_vpl VALUES ("MT20_19","070_20_19","MAT","20","19","19","Chaynullami mana Israel runakunaman qukunqallapa. Chaymi paykunaqa kusalata burlakar wipyar ima kruspi klabar wanuchinqallapa. Piru kimsa diyamantaqami qashan kawsamunqa” nir. ");
INSERT INTO qufNT_vpl VALUES ("MT20_20","070_20_20","MAT","20","20","20","Chaymantaqami Zebedeupa warmin, wamran Santiaguwan chaynulla Juanwan rir, Jesusman qimikar naypalanpi qunqurikur, wamranta llakipananpaq mañakuran. ");
INSERT INTO qufNT_vpl VALUES ("MT20_21","070_20_21","MAT","20","21","21","Chaymi Jesusqa kaynu nir tapuran chay warmitaqa: —¿Imatataq munayanki? nir. Payqami niran: —Chay kusala shumaq mantakuynikipi mantakurqami, qam nitki, uk wamrayqa allilaw qichqaykipi tanqa. Nataq uknin-shuypaqa ichuqlaw qichqaykipi tanqa nir. ");
INSERT INTO qufNT_vpl VALUES ("MT20_22","070_20_22","MAT","20","22","22","Chaynu nitinmi, Jesusqa kaynu niran: —Manami qamkunaqa imata mañakuyankillapa nirmapis yaĉhankillapachu. Tapushaykillapa: ¿Kusala saqra ayaq yakuta upyaq yupaymi qischakar wanuyashaq, chaynu qischakaytachu puytiyankillapa kanqa? nir. Chaymi paykunaqa niran: —Arí Taytituy nir. ");
INSERT INTO qufNT_vpl VALUES ("MT20_23","070_20_23","MAT","20","23","23","Chaymi Jesusqa qashan niran: —Chiqaptami qamkunapis kusalata qischakankillapa, nuqa qischakashaynulla. Piru mantakunaypi tar allilawpi manaqa chay ichuqlaw qichqaypi tachishunayllapapaqqami, mana nuqaqa yaĉhanichu. Ashwanmi Taytay Dyus mayqantapis pay munashannulla tachinarqa tachiyanqa nir. ");
INSERT INTO qufNT_vpl VALUES ("MT20_24","070_20_24","MAT","20","24","24","Piru chay wakin dyis kaq yaĉhakuqninkunaqami chaynu nir mañakuqta uyaparqa, chay ishkaykunawanqa piñakuranllapa. ");
INSERT INTO qufNT_vpl VALUES ("MT20_25","070_20_25","MAT","20","25","25","Chaymi Jesusqa paykunata qayamur niran: “Qamkuna yaĉhashaykillapanu, kay pachapi mantakuqkunaqami, chay pwiblumanta kaq runakunataqa paykuna munashanlata rurachin. Chaynu katinmi ashwan chay pwiblupi kusa runa nisha kaqmaqa, wakinkunata mantarla ima kawsanllapa. ");
INSERT INTO qufNT_vpl VALUES ("MT20_26","070_20_26","MAT","20","26","26","Piru qamkunapiqami ama chaynuqa pasanmanchu. Ashwanmi chay qamkunamanta mayqannikillapa kusa runa nisha kaqqa, uk sirbikuq yupay kar wakinnikillapata yanapankimanllapa. ");
INSERT INTO qufNT_vpl VALUES ("MT20_27","070_20_27","MAT","20","27","27","Chaynulla qamkunamanta uknikillapa kusa mas kayta munarqa, ukkunapa sirbiqninna kayllapa. ");
INSERT INTO qufNT_vpl VALUES ("MT20_28","070_20_28","MAT","20","28","28","Imanuĉhi Dyusmanta Shamuq Runamaqami mana payta sirbinanllapapaqchu shamusha. Ashwanmi pay sirbikuq shamushamapis. Chaynami ashwan payqa kusala achka runakuna tukuy tyimpupaqna wanunanllapapaqna kaqkunata washar tukuy tyimpupaq kawsachinanpaq shamusha”. ");
INSERT INTO qufNT_vpl VALUES ("MT20_29","070_20_29","MAT","20","29","29","Chaymantami Jesús, Jericó pwiblumanta yaĉhakuqninkunawan lluqshir ritinmi, kusala achka runakuna ikinta riranllapa. ");
INSERT INTO qufNT_vpl VALUES ("MT20_30","070_20_30","MAT","20","30","30","Chaynu riyatinllapami nan qichqalanpi ishkay syigu runakuna tayasha karan. Chaymi Jesús pasaqta uyaparqa, kaynu nir qayĉhakuranllapa: —¡Taytituy, Davidpa ayllun, llakipamastuyllapari! nir. ");
INSERT INTO qufNT_vpl VALUES ("MT20_31","070_20_31","MAT","20","31","31","Chaynu nitinllapami, runakunaqa anyaranllapa upallananllapapaq. Piru paykunaqami llallin kaynu nir qayĉhakuranllapa: —¡Taytituy, Davidpa ayllun, llakipamastuyllapari! nir. ");
INSERT INTO qufNT_vpl VALUES ("MT20_32","070_20_32","MAT","20","32","32","Chaymi Jesusqa chaypi yarar, chay syigukunataqa qayar, kaynu nir tapuran: —¿Imatataq qamkunapaq ruranayta munayankillapa? nir. ");
INSERT INTO qufNT_vpl VALUES ("MT20_33","070_20_33","MAT","20","33","33","Paykunaqami niranllapa: —Taytituy, nawiyllapa rikakunantami munanillapa nir. ");
INSERT INTO qufNT_vpl VALUES ("MT20_34","070_20_34","MAT","20","34","34","Chaymi Jesusqa paykunapaq kusalata llakir, nawinllapataqa kamar chay kutilla allicharan. Chaymi ashwan chay runakunaqa allinna, Jesuspa pullan riranllapa. ");
INSERT INTO qufNT_vpl VALUES ("MT21_1","070_21_1","MAT","21","1","1","Jesusqami yaĉhakuqninkunawan Jerusalén pwibluman riyar, yaqqa ĉhayarnaqa, Betfagé pwibluman ĉharanllapa. Kay Betfagé pwibluqami chay Olivos sirkapaqa shipchanlapi karan. Chaymi chaypi karnaqa Jesusqa ishkay yaĉhakuqninkunata qayar, ");
INSERT INTO qufNT_vpl VALUES ("MT21_2","070_21_2","MAT","21","2","2","kaynu nir kaĉharan: “Riyllapa wak naypanchikpi pwiblitu chayman. Chayman ĉharqami uk burra wawayjun wataraqta tarinkillapa. Chaymi kaĉhar apamunkillapa ishkantinta. ");
INSERT INTO qufNT_vpl VALUES ("MT21_3","070_21_3","MAT","21","3","3","Piru mayqan imallata willashutinllapaqa ninkillapa: ‘Taytitunchikmi ministiyan, daskaqlami kaĉhamunqa’ nir”. ");
INSERT INTO qufNT_vpl VALUES ("MT21_4","070_21_4","MAT","21","4","4","Chaynuqami Dyuspa unay rimaqnin nisha kayaq chaynulla kumplikanqa. Chaqa kaynumi nisha kayaq: ");
INSERT INTO qufNT_vpl VALUES ("MT21_5","070_21_5","MAT","21","5","5","“Jerusalén pwiblumanta runakunata niyllapa: ‘Chapayllapa, chaytami shamuyan mantakuqnikillapa. Payqami shamuyan mana kwintachaypaqla yupay, uk burrupa wawitunpa anan tasha’ nir”. ");
INSERT INTO qufNT_vpl VALUES ("MT21_6","070_21_6","MAT","21","6","6","Chaynu nitinqami, chay ishkay yaĉhakuqninkunaqa rir Jesús nishannulla ruraranllapa. ");
INSERT INTO qufNT_vpl VALUES ("MT21_7","070_21_7","MAT","21","7","7","Chaymi burrataqa wawantinta aparanllapa. Chaymi raĉhpakunata ananman ĉhuratinllapa Jesusqa taranna. ");
INSERT INTO qufNT_vpl VALUES ("MT21_8","070_21_8","MAT","21","8","8","Piru chaypiqami karan kusala achka runakuna. Chaymi Jesús riyashanlawmanqa wakinqa raĉhpanllapata ĉhukiranllapa. Nataq wakin-shuypaqami qirupa raprankunata kuchumur ĉhukiranllapa, chaypa ananlata Jesusqa pasananpaq. ");
INSERT INTO qufNT_vpl VALUES ("MT21_9","070_21_9","MAT","21","9","9","Chaymi ashwan naypaqta ikita riqkunamapis kusa aligrila kaynu nir laqyayaqllapa: “¡Biba biba! ¡Kusa alabakashami kanqa Davidpa ayllunmanta gubyirnunchik, Taytanchik Dyuspa shutinpi shamuqqa! Chaymi ashwan unaq syilupipis kusa alabakashana kanqa” nir. ");
INSERT INTO qufNT_vpl VALUES ("MT21_10","070_21_10","MAT","21","10","10","Chaymanta Jesús, Jerusalén pwibluman yaykutinqa, tukuyla chay pwiblumanta kaq runakuna kusalata laqyaranllapa. Chaymi achka runakuna kaynu nir tapunakuyaqllapa: —¿Mayqantaq kayqa? nir. ");
INSERT INTO qufNT_vpl VALUES ("MT21_11","070_21_11","MAT","21","11","11","Wakinkunaqami niyaqllapa: —Nazaret pwiblu Galileapa lugarninmanta Dyuspaq rimaqnin Jesusmi nir. ");
INSERT INTO qufNT_vpl VALUES ("MT21_12","070_21_12","MAT","21","12","12","Chaymantami Jesusqa, Dyusta adurananllapa wasiman yaykur tariran rantikuqkunata, rantiqkunata ima. Chaymi limpu waqtaman itakuran. Chaynumi chay uklawmanta kaq qillayta kambyaqkunapa misanta, chaynulla palumata rantikuqkunapa misanmatapis limpu tikrar itakuran. ");
INSERT INTO qufNT_vpl VALUES ("MT21_13","070_21_13","MAT","21","13","13","Chaymi chay runakunataqa kaynu niran: “Dyus nitin iskribikashakunapiqami nin: ‘Wasiyqami nuqaman mañakunanllapalapaq wasi shutinqa’ nir. Piru qamkunaqami suwakuqkunapa maĉhayninpaqna tikrashaykillapa” nir. ");
INSERT INTO qufNT_vpl VALUES ("MT21_14","070_21_14","MAT","21","14","14","Chaymantami Dyusta adurananllapa wasillapi Jesusmanqa qimikaranllapa syigukuna, kujukuna ima. Piru Jesusqami paykunataqa allicharan. ");
INSERT INTO qufNT_vpl VALUES ("MT21_15","070_21_15","MAT","21","15","15","Piru kurapa mantakuqninkuna, Moisés mantakushanta yaĉhar yaĉhachikuqkuna ima Jesús rurashanta rikaranllapa. Chaynullami uyaparanllapapis wamritukuna Dyusta adurananllapa wasipi kaynu nir laqyaqllapata “¡Biba biba Davidpa ayllun!” niqta. Chaymi kusalata piñakur, ");
INSERT INTO qufNT_vpl VALUES ("MT21_16","070_21_16","MAT","21","16","16","Jesustaqa kaynu niranllapa: —¿Uyapankichu chay wamrakuna rimayashantaqa? nir. Jesusqami niran: —Arí, uyapayanimi. Piru ¿manachu liyishaykillapa qamkunaqa Dyus nitin iskribikashakunapi kaykunapaq nishantaqa? Chaqa kaynumi nin: ‘Taksha wamritukuna, chaynulla ñuñuq wamritukunamapis kusa shumaqta alabamayanqallapa’ nir. ");
INSERT INTO qufNT_vpl VALUES ("MT21_17","070_21_17","MAT","21","17","17","Chaynu nirnaqami paykunata chaypi dijar, Jesusqa riranna Betania pwibluman. Chaymi chay tutaqa chaypi yurqaran. ");
INSERT INTO qufNT_vpl VALUES ("MT21_18","070_21_18","MAT","21","18","18","Allaqmanta allaq allaqla Jerusalén pwibluman qashan riyarmi Jesusqa mallaqnaran. ");
INSERT INTO qufNT_vpl VALUES ("MT21_19","070_21_19","MAT","21","19","19","Piru chay nan qichqalanpimi rikaran uk igus qiruta. Chaymi puquyninta maskaq rirqa yuranlata tariran. Chayraykumi, chay igus qirutaqa kaynu niran: “¡Mananami kaymantaqa puqunkinachu!” nir. Chaynu nitinmi chay kutilla, igus qiruqa chakiranna. ");
INSERT INTO qufNT_vpl VALUES ("MT21_20","070_21_20","MAT","21","20","20","Chaynu chay igus qiru chakishata rikarmi, Jesuspa yaĉhakuqninkunaqa kusa dispantakashalla kaynu nir tapuranllapa: —¿Ima nitkitaq chay igus qiruqa das chay kutillaqa chakiran? nir. ");
INSERT INTO qufNT_vpl VALUES ("MT21_21","070_21_21","MAT","21","21","22","Jesusqami kaynu niran paykunataqa: —Chiqaptami nishaykillapa: Qamkuna imata ruranaykillapapaq kar Tayta Dyuspi kusalata kunfyakar ama ukmanta yarpurchu mañakutkillapaqami, tukuy imapis rurakanqa. Chaymi ashwan chay igus qiruta imanu rurashaymanmatapis masta rurayta puytinkillapa. Chaynulla ashwan Tayta Dyuspi kusalata kunfyakar, kay qaqata ‘Ashur, rir mar yakuman yaykuy’ nitkillapapis kasushunmanllapa nir. ");
INSERT INTO qufNT_vpl VALUES ("MT21_23","070_21_23","MAT","21","23","23","Chaymantami Jesusqa Dyusta adurananllapa wasiman yaykur yaĉhachikuq qallariran. Chaynu yaĉhachikuyatinmi, kurakunapa mantaqninkuna, Israel pwiblupa ruku mantakuqninkuna ima qimikar, Jesustaqa kaynu nir tapuranllapa: —¿Mayqan mantashutintaq tukuy chaykunata rurankiqa? nir. ");
INSERT INTO qufNT_vpl VALUES ("MT21_24","070_21_24","MAT","21","24","25","Chaymi, Jesusqa paykunata niran: —Nuqapis tapushaykillapa: ¿Mayqantaq Shutichikuq Juantaqa kaĉhamuran shutichikunanpaqqa? ¿Dyuschu kaĉhamuran manaqachu runakunala? Qamkuna chay tapushushayta willamatkillapami, nuqapis willashaykillapa mayqan mantamatinmi kayta rurani nirmapis. Chaynu nitinmi, paynin paynin willanakur kaynu ninakuyaqllapa: “ ‘Dyusmi kaĉhamuran’ niytaqa manami puytinchikllapachu. Chaqa, chaynu nishallapaqa ‘¿Imapaqtaq mana kriyiraykillapa?’ nimashunllapa. ");
INSERT INTO qufNT_vpl VALUES ("MT21_26","070_21_26","MAT","21","26","26","Chaynulla, manami puytinchikllapachu ‘Runakunalami kaĉhamuran’ niytapis, runakunata manchashanchikllaparayku. Chaqa tukuylami kriyinllapa ‘Juanqashi Dyuspa rimaqnin karan’ nir”. ");
INSERT INTO qufNT_vpl VALUES ("MT21_27","070_21_27","MAT","21","27","27","Chaynu ninakuyarmi, Jesustaqa niranllapa: —Manami yaĉhanillapachu nir. Chaymi, Jesuspis paykunataqa niran: —Chayqa nuqapis manami willashaykillapachu, mayqan mantamatinmi tukuy kaykunata rurani nirmapis. ");
INSERT INTO qufNT_vpl VALUES ("MT21_28","070_21_28","MAT","21","28","28","Chaynullami Jesusqa chay mantakuq runakunataqa tapuranpis: —¿Imatataq yarpunkillapa qamkunaqa kaypaqqa? Karanmi uk runa ishkay wamrayjun. Chaymi uk wamrantaqa niran: ‘Wamray, riy kananqa ubata tarpushanchik ĉhakranchikman trabajaq’ nir. ");
INSERT INTO qufNT_vpl VALUES ("MT21_29","070_21_29","MAT","21","29","29","Piru wamranqami kaynu niran: ‘¡Manami kananqa trabajanayanichu!’ nir. Chaymanta, chay wamraqa manami allintachu tukuyani taytayta mana kasurqa nir kwintata qukar, ashwan riran trabajaqqa. ");
INSERT INTO qufNT_vpl VALUES ("MT21_30","070_21_30","MAT","21","30","30","Chaymanta qashan taytanqa riran uknin wamranta willaq rinanpaq trabajaq. Chay wamraqami niran: ‘Arí, taytituy rishaq’ nir. Piru chaynu nirmapismi mana riranchu. ");
INSERT INTO qufNT_vpl VALUES ("MT21_31","070_21_31","MAT","21","31","31","Mabir willamayllapa: ¿Kay ishkantinmantaqa mayqannintaq taytan munayashantaqa rurasha kanqa? Paykunaqa niranllapa: —Punta chaymi nir. Chaymi Jesusqa niran paykunataqa: —Chiqaptami nishaykillapa: Chay Roma pwiblupaq impwistuta kubrakuqkuna, chay warmikuna uk uk runawan tasha kaqkunaqami, syilumanta kaq mantakuyashanmanqa qamkunamantaqa naypaqta yaykunqallapa nir. ");
INSERT INTO qufNT_vpl VALUES ("MT21_32","070_21_32","MAT","21","32","32","Chaqa Shutichikuq Juan shamur allin kaqlata rurar kawsananllapapaq yaĉhachikutinqami, qamkunaqa mana kasuraykillapachu. Piru chay Roma pwiblupaq impwistuta kubrakuqkuna, chaynulla chay warmikuna uk uk runawan tasha kaqkunaqami, intrakar kriyiranllapa. Nataq qamkuna-shuypaqami tukuy chayta rikarmapis karanlla kar, mana imanupis kriyiraykillapachu. ");
INSERT INTO qufNT_vpl VALUES ("MT21_33","070_21_33","MAT","21","33","33","“¡Allita uyakuyllapa! Kay kumparasyuntapis parlashaykillapa: Uk runami ĉhakranpi ubata tarpur, ridurninta limpu patyuta ruraran. Chaynullami ruraranpis uk quĉhata chaypi binuta lluqshichinanpaq. Chaynulla uk shuytulla kusala atun wasita yupay ruraran, chaypa ananman iqar chay ĉhakranta chapananpaq. Chaymantaqa ayka runakunata chay ĉhakranta arrintar riran largu mayta. ");
INSERT INTO qufNT_vpl VALUES ("MT21_34","070_21_34","MAT","21","34","34","“Chaymanta kusicha tyimpu ĉhamutinqa, chay ĉhakrapa amunqa kaĉhamuran sirbikuqninkunata, chay kusichakushanmanta paypaq kaq partintaqa qunanllapapaq. ");
INSERT INTO qufNT_vpl VALUES ("MT21_35","070_21_35","MAT","21","35","35","Piru ashwan chay ĉhakrapi kaqkunaqami, chay sirbikuqninkunataqa aypar wakinkunataqa maqaranllapa. Nataq uktaqa wanuchiranllapa. Chaynulla uktaqa rumillawan sitaranllapa ima. ");
INSERT INTO qufNT_vpl VALUES ("MT21_36","070_21_36","MAT","21","36","36","Chaymantami chay ĉhakrapa amunqa chay punta kaĉhashanmantaqa mastana sirbikuqninkunataqa kaĉhamuran. Piru chay ĉhakrapi kaqkunaqami imanutaq chay punta kaqkunata ruraran chaynulla ruraran. ");
INSERT INTO qufNT_vpl VALUES ("MT21_37","070_21_37","MAT","21","37","37","“Chaymanta tukukananta-shuypaqami wamrantana kaĉhamuran, kaynuta yarpur: ‘Wamrayta-shuypaqami kusalata rispitar kasunqallapa’ nir. ");
INSERT INTO qufNT_vpl VALUES ("MT21_38","070_21_38","MAT","21","38","38","Chayna wamranta kaĉhatin, chay ĉhakrapi kaqkuna rikarqa, ninakuranllapa: ‘Wakmi kay pachataqa irinsyanpaq aypayanqa. ¡Ashwan wanuchishunllapa nuqanchikkunana kay pachanwanqa kidanallapapaq!’ nir. ");
INSERT INTO qufNT_vpl VALUES ("MT21_39","070_21_39","MAT","21","39","39","Chaynu nirmi aypar chay ĉhakramanta urqumur wanuchiranllapa”. ");
INSERT INTO qufNT_vpl VALUES ("MT21_40","070_21_40","MAT","21","40","40","Chaynu nirqa kaynu tapuran paykunataqa: —¿Chay ĉhakrapa amun shamurqa, chay ĉhakrapi kaqkunawanqa imatataq rurayanqa nir yarpunkillapa qamkunaqa? ");
INSERT INTO qufNT_vpl VALUES ("MT21_41","070_21_41","MAT","21","41","41","Paykunaqa niranllapa: —Chay kusala mana allin runakunataqami mana llakiparchu limpu wanuchir tukchiyanqa. Chaynami ashwan ukkunatana arrintar dijayanqa, chay paykunaqa kusicha tyimpu ĉhamutinqa amunpaq kaqtaqa karantana qunanllapapaq nir. ");
INSERT INTO qufNT_vpl VALUES ("MT21_42","070_21_42","MAT","21","42","42","Chaymantami Jesusqa niran paykunataqa: —¿Manachu qamkunaqa liyishaykillapa, Dyus nitin iskribikashakunataqa? Chaqa chaypiqa kaynu nin: ‘Chay llutakuqkuna kay rumiqa mana sirbinchu nir itakushanllapami, ashwan kusala shumaq rumipaq tikrakasha. Piru tukuy chaynu kananpaqqa Dyusmi chaynuqa ruraran. Chaymi ashwan paylata alabashunllapa’ nir. ");
INSERT INTO qufNT_vpl VALUES ("MT21_43","070_21_43","MAT","21","43","43","Chayraykumi nishaykillapa: Qamkunaqami chay rumi mana sirbiqta yupay nuqata disprisyamashaykillaparayku Dyus mantakuyashanmanqa mana yaykunkillapachu. Ashwanmi chay mayqanĉhi Dyus munashannulla uk puquq yupay rurayan chaykunami tukuy tyimpupaq kawsaqqa rinqallapa nir. ");
INSERT INTO qufNT_vpl VALUES ("MT21_44","070_21_44","MAT","21","44","44","Chaymi nini, chay rumipa ananman mayqanpis rataqqa, limpu limpu llampunqa. Nataq, runapa ananman rumi ratar-shuypaqa, limpu limpu pulbupaq tikranqa nir. ");
INSERT INTO qufNT_vpl VALUES ("MT21_45","070_21_45","MAT","21","45","45","Chaynu nir Jesús kumparasyunta parlakutin, chay kurakunapa mantakuqninkuna, fariseo runakuna ima uyaparqa, kwintata qukaranllapa paykunapaq rimayan nir. ");
INSERT INTO qufNT_vpl VALUES ("MT21_46","070_21_46","MAT","21","46","46","Chaymi Jesusta aypar wanuchiyta yarpurllapamapis, manchakuranllapa. Chaqa tukuy runakunami kriyiranllapa Jesusqa, Dyuspa uk rimaqnin nir. ");
INSERT INTO qufNT_vpl VALUES ("MT22_1","070_22_1","MAT","22","1","1","Jesusqami qashan kumparasyunkunawan willaq qallariran. Chaymi kaynu niran: ");
INSERT INTO qufNT_vpl VALUES ("MT22_2","070_22_2","MAT","22","2","2","“Syilumanta kaqpa mantakuyninqami, imanutaq uk mantakuqmaqa fyistata ruraran wamranta kidachinanpaq chaynu. ");
INSERT INTO qufNT_vpl VALUES ("MT22_3","070_22_3","MAT","22","3","3","Chaymi chay fyistaman shamunanllapapaq sirbikuqninkunata kaĉhakuran qayamunanllapapaq chay kunachikasha kaqkunataqa. Piru chay kunachikasha kaqkunaqami mana rinaranllapachu. ");
INSERT INTO qufNT_vpl VALUES ("MT22_4","070_22_4","MAT","22","4","4","Chaymanta qashan kaĉharan uk sirbikuqninkunatana chay kunachikashakunataqa kaynu ninanllapapaq: ‘Mikuykunatami kamakachishana kani. Kaĉhakutiymi kusala gurdulla animalkunata wanuchir kusala shumaqta kamkachishallapana. Chaynumi tukuy listuna kidamyintuman shamunaykillapapaqqa’ nir. ");
INSERT INTO qufNT_vpl VALUES ("MT22_5","070_22_5","MAT","22","5","5","“Piru chaynu nitinllapamapismi chay kunachikasha kaqkunaqa mana shamunaranllapachu. Chaymi ashwan paykunamanta ukninqa ĉhakrankunata rikaq riranllapa. Nataq ukkuna-shuypaqa riran nigusyunkunaman. ");
INSERT INTO qufNT_vpl VALUES ("MT22_6","070_22_6","MAT","22","6","6","Piru ukkuna-shuypaqami chay mantakuqpa sirbikuqninkunata aypar qischaranllapa wanuchinanllapakaman. ");
INSERT INTO qufNT_vpl VALUES ("MT22_7","070_22_7","MAT","22","7","7","“Chaymi chay mantakuqqa kusalata piñakur suldadunkunata kaĉhatin wanuchiranllapa chay kunachikasha kaq wanuchikushakunataqa. Chaynulla pwiblunllapata rupachinanpaq ima kaĉhakuran chay mantakuqqa. ");
INSERT INTO qufNT_vpl VALUES ("MT22_8","070_22_8","MAT","22","8","8","Chaymantami chay mantakuqqa sirbikuqninkunata kaynu niran: ‘Tukuymi listuna kidamyintupaqqa. Piru chay kunachisha karay chaykunaqami manana allinnachu shamunanpaqqa. ");
INSERT INTO qufNT_vpl VALUES ("MT22_9","070_22_9","MAT","22","9","9","Chaymi kananlla qamkunaqa riyllapa chay waqta kallikunaman. Chaynami chaypi tukuy tarishaykillapata kunachiyllapa shamunanllapapaq kay kidamyintumanqa’ nir. ");
INSERT INTO qufNT_vpl VALUES ("MT22_10","070_22_10","MAT","22","10","10","“Chaymi chay sirbiqninkunaqa lluqshiranllapa kallikunaman. Chaypimi tukuy allin, mana allin yarpuyniyjun kaqkunata tarishantaqa kunachiran. Chaynumi chay mantakuqpa wasinmanqa kusala achka runakunata untachiranllapa. ");
INSERT INTO qufNT_vpl VALUES ("MT22_11","070_22_11","MAT","22","11","11","“Chaymanta chay mantakuqqa kunachishankunata rikaq wasinman yaykurqa, uk runata rikaran chay fyistapaq mana shumaq mudakur kamakashatachu. ");
INSERT INTO qufNT_vpl VALUES ("MT22_12","070_22_12","MAT","22","12","12","Chaymi kaynu niran: ‘Taytituy, waknu mana shumaq kamakasha karqa ¿imanutaq yaykamushayki kay fyistapi kanaykipaqqa?’ nir. “Piru chaynu nitinmapismi chay runaqa mana imatapis niranchu. ");
INSERT INTO qufNT_vpl VALUES ("MT22_13","070_22_13","MAT","22","13","13","Chaymantami mantakuqqa chay misapi sirbikuqkunataqa kaynu niran: ‘Wak runataqa makinta, ĉhakinta watar, waqta tutaparaqllamanna itakuyllapa. Chaymi chaypina kusala mana agwantaypaqta qischakar qayĉhakushanrayku kirunmatapis richyachinqa’ nir. ");
INSERT INTO qufNT_vpl VALUES ("MT22_14","070_22_14","MAT","22","14","14","“Chaynu nirqami intrachimanchikllapa, Tayta Dyusqami kusala achkata qayamun. Piru payqami aykalata akran nir”. ");
INSERT INTO qufNT_vpl VALUES ("MT22_15","070_22_15","MAT","22","15","15","Chaymantami, chay fariseo runakunaqa rir paykunapura kusalata parlaranllapa, rir Jesusta tapur mana allinta rimachir chaylapaqna uchachananllapapaq. ");
INSERT INTO qufNT_vpl VALUES ("MT22_16","070_22_16","MAT","22","16","16","Chaymi chay fariseo runakunaqa wakinninta, chaynulla chay gubyirnu Herodespa wakinninwan pullata kaĉharanllapa Jesusta kaynu ninanllapapaq: —Yaĉhachikuq Taytituy, yaĉhanillapami qamqa Dyus munashannulla chiqapta rimar yaĉhachikunkimapis. Chaynullami runakuna ima nitinpis qamqa mana kwintacharchu yaĉhachikunki. Chaqa qamqami mana runakunawan allinpi kanaykipaqchu yaĉhachikunkimapis. ");
INSERT INTO qufNT_vpl VALUES ("MT22_17","070_22_17","MAT","22","17","17","Chaymi qam yarpushaykinulla willamayllapa: ¿Allinchu kanqa impwistuta chay Roma pwiblupi mantakuq Cesarta, pagranayllapapaq, manaqachu mana? nir. ");
INSERT INTO qufNT_vpl VALUES ("MT22_18","070_22_18","MAT","22","18","18","Chaynu nitinllapami Jesusqa kwintata qukaran, mana allinta paypaq yarpurllapami chaynuqa tapuyanllapa nir. Chaymi kaynu niran paykunataqa: —Dyusta yanqa kasuq tukuq, kuchi runakuna ¿imapaqtaq mana allinta rimachir uchachamanayankillapa? ");
INSERT INTO qufNT_vpl VALUES ("MT22_19","070_22_19","MAT","22","19","19","Rikachimayllapa chay impwistuta pagrakunaykillapa qillayta nir. Chaynu nitinmi apamuranllapa uk qillay dinaryu shutiqta. ");
INSERT INTO qufNT_vpl VALUES ("MT22_20","070_22_20","MAT","22","20","20","Chayna Jesusqa paykunata tapuran: —¿Mayqanpa ritratuntaq kay qillaypiqa? ¿Mayqanpa shutintaq kay qillaypiqa iskribikasha? nir. ");
INSERT INTO qufNT_vpl VALUES ("MT22_21","070_22_21","MAT","22","21","21","Paykunaqa niranllapa: —Mantakuq Cesarpa nir. Chaymi Jesusqa niran: —Chaynu katinqa, gubyirnu Cesarpa kaqnintaqa payta quyllapa. Nataq Dyuspa kaqninta-shuypaqa Dyusta quyllapa nir. ");
INSERT INTO qufNT_vpl VALUES ("MT22_22","070_22_22","MAT","22","22","22","Chaynu nitin, uyaparllapami kusa dispantakashalla kidaranllapa. Chaymi ashwan Jesusta chaypi dijar riranllapana. ");
INSERT INTO qufNT_vpl VALUES ("MT22_23","070_22_23","MAT","22","23","23","Chay diyallami, wakin saduceo runakuna riranllapa Jesusta rikaq. Chaqa chay saduceo runakunaqami niqllapa: “Manashi wanuqkunaqa qashanqa kawsamunllapachu” nir. Chayraykumi Jesustaqa, mabir ima ninqashi nir kaynu tapuranllapa: ");
INSERT INTO qufNT_vpl VALUES ("MT22_24","070_22_24","MAT","22","24","24","—Yaĉhachikuq Taytituy, Moisesmi kaynu nir mantakuran: ‘Mayqan warmiyjun kayar, manaraq wamrayjun kar wanutinqa, chay wanushapa ukninnashi kasarayanqa chay byuda warmiwanqa. Chayna chay wanusha ukninpaqqa wamrayjun kananpaq’ nir. ");
INSERT INTO qufNT_vpl VALUES ("MT22_25","070_22_25","MAT","22","25","25","“Chaynu katinmi tapushaykillapa: Uk kutimi syiti irmanukuna karanllapa. Kulakanllapami, warmikur manaraq wamrayjun kayar wanuran. Chaynu mana wamrayjun kashanraykumi chay ishkay kaq ukninna kasararan. ");
INSERT INTO qufNT_vpl VALUES ("MT22_26","070_22_26","MAT","22","26","26","Chaynullami chay ishkay kaqta, kimsa kaqta pasaran, chay syiti kaq ukninllapa kasarar wanunankaman. ");
INSERT INTO qufNT_vpl VALUES ("MT22_27","070_22_27","MAT","22","27","27","Chaymantami chay warmipis wanuranna. ");
INSERT INTO qufNT_vpl VALUES ("MT22_28","070_22_28","MAT","22","28","28","“Chayna chiqapta wanushakuna kawsamuyatinqa, ¿mayqanninpa warmintaq kanqa chay warmiqa? Chaqa tukuynin-ari kasarasha karan chay warmillawan”. ");
INSERT INTO qufNT_vpl VALUES ("MT22_29","070_22_29","MAT","22","29","29","Chaynu nitinllapami, Jesusqa niran: —Qamkunaqami limpu pantasha puriyankillapa, Dyus nitin iskribikashanpaq, chaynulla paypa pudirninpaq mana intrakashaykillaparayku. ");
INSERT INTO qufNT_vpl VALUES ("MT22_30","070_22_30","MAT","22","30","30","Chaqa maydiya chay wanushakuna kawsamurqami, manana kasaranqallapanachu, chaynulla manana kasarachikunqallapalamapischu. Chaymi ashwan imanutaq Dyuspa angelninkunamaqa mana kasaranllapachu chaynuna kawsanqallapa. ");
INSERT INTO qufNT_vpl VALUES ("MT22_31","070_22_31","MAT","22","31","31","Nataq chay wanushakuna kawsamuqpaq-shuypaqa, ¿manachu qamkunaqa liyishaykillapa Dyus paylla kaynu nitin iskribikashantaqa? Chaqa kaynumi niq: ");
INSERT INTO qufNT_vpl VALUES ("MT22_32","070_22_32","MAT","22","32","32","‘Nuqaqami Abrahampa, Isaacpa, Jacobupa Dyusnin kani’ nir. Chayraykumi Tayta Dyusqa mana wanushakunapa Dyusninchu, ashwanmi tukuy kawsaqkunapa Dyusninla. Chaynu nirqami intrachimanchik, paypaqqami tukuy wanusha kaqkunamapis kawsayanllapa nir. ");
INSERT INTO qufNT_vpl VALUES ("MT22_33","070_22_33","MAT","22","33","33","Chaynu nir Jesús yaĉhachitinmi, chay runakuna uyakurqa kusa dispantakashalla kidaranllapa. ");
INSERT INTO qufNT_vpl VALUES ("MT22_34","070_22_34","MAT","22","34","34","Chaymantami chay fariseo runakunaqa, Jesusqashi chay saduceo runakunata willar uyarachisha nir yaĉharmi, tantakaranllapa. ");
INSERT INTO qufNT_vpl VALUES ("MT22_35","070_22_35","MAT","22","35","35","Piru paykunamanta ukqami Moisés mantakushanta kusata yaĉhar yaĉhachikuq karan. Chaymi Jesusqa ima ninqashi nir, kaynu tapuran: ");
INSERT INTO qufNT_vpl VALUES ("MT22_36","070_22_36","MAT","22","36","36","—Yaĉhachikuq Taytituy, ¿Dyus nitin Moisés mantakushanmantaqa mayqannintaq kusa mas allinqa? nir. ");
INSERT INTO qufNT_vpl VALUES ("MT22_37","070_22_37","MAT","22","37","37","Jesusqa niran: —‘Taytayki Dyusta munay tukuy shunquykiwan, bidaykiwan, yarpuynikiwan’ nir. ");
INSERT INTO qufNT_vpl VALUES ("MT22_38","070_22_38","MAT","22","38","38","Kaymi chay puntapi kaq kusa mas allin mantakuyqa. ");
INSERT INTO qufNT_vpl VALUES ("MT22_39","070_22_39","MAT","22","39","39","Piru kanmi ukpis chay punta chay yupay kusala mas allin mantakuyqa. Chayqami kaynu nin: ‘Llakiy runa masikikunapaq, imanutaq qampa kwirpuykillapaq llakinki chaynulla’ nir. ");
INSERT INTO qufNT_vpl VALUES ("MT22_40","070_22_40","MAT","22","40","40","Chaymi nishaykipis: Kay ishkay mantakuykunata karanta rurarqami, Dyus tukuy mantakushantaqa kumpliyanchikna nir. ");
INSERT INTO qufNT_vpl VALUES ("MT22_41","070_22_41","MAT","22","41","41","Piru chay fariseo runakuna chaypi tantakasha katinllaparaqmi, ");
INSERT INTO qufNT_vpl VALUES ("MT22_42","070_22_42","MAT","22","42","42","Jesusqa kaynu tapuran: —¿Imatataq yarpunkillapa Dyuspa Akrashan Cristunpaqqa? ¿Mayqanpa ayllunmantataq kanqa? nir. Chaymi niranllapa: —Davidpa ayllunmantami nir. ");
INSERT INTO qufNT_vpl VALUES ("MT22_43","070_22_43","MAT","22","43","43","Chaymantami Jesusqa niran: —Chaynu katinqa, ¿imapaqtaq Davidqa, ‘Amituy’ niran Cristupaqqa, Dyuspa Ispiritun yanapatinqa? Chaqa Davidqari kaynu niran: ");
INSERT INTO qufNT_vpl VALUES ("MT22_44","070_22_44","MAT","22","44","44","‘Tayta Dyusmi, Amituytaqa kaynu niran: Tay allilaw qichqaypi, maydiya chay ĉhiqnishuqkunata ĉhakikipa ĉhakinman ĉhuranaykaman nir’. ");
INSERT INTO qufNT_vpl VALUES ("MT22_45","070_22_45","MAT","22","45","45","Mabir willamayllapa: Davidpa ayllunmanta Dyuspa Akrashan Cristun katinqa, ¿imapaqtaq Davidqa ‘Amituy’ niran? ");
INSERT INTO qufNT_vpl VALUES ("MT22_46","070_22_46","MAT","22","46","46","Chaynu nitinmi mana mayqanninpis imata willaytapis puytiranllapachu. Chaymi chaymanta-pachaqa, manana imata tapunanllapapaqpis yarpuranllapanachu. ");
INSERT INTO qufNT_vpl VALUES ("MT23_1","070_23_1","MAT","23","1","1","Chaymanta Jesusqa chaypi kaq runakunata, yaĉhakuqninkunata ima kaynu niran: ");
INSERT INTO qufNT_vpl VALUES ("MT23_2","070_23_2","MAT","23","2","2","“Moisés mantakushanta yaĉhar yaĉhachikuqkuna, chaynulla fariseo runakunaqami kaynu yarpunllapa: ‘Nuqanchikkunaqami Moisés mantakushanta kusa allita intrakashanchikllaparayku, yaĉhachikur mantakunchikllapa kumplinanllapapaq’ nir. ");
INSERT INTO qufNT_vpl VALUES ("MT23_3","070_23_3","MAT","23","3","3","Chayraykumi, paykuna imata nitinpis kasur rurayllapa. Piru amami chay paykuna rurayashantaqa rurankillapachu. Chaqa paykunaqami chaynu yaĉhachikuyarmapis, ashwan uktana rurasha rikarinllapa. ");
INSERT INTO qufNT_vpl VALUES ("MT23_4","070_23_4","MAT","23","4","4","Chaynumiri ashwan paykunaqa uk kusala llashaq kargata aprichiq yupay runa masinkunata imata rurananpaq nir mantanllapa. Piru chay niyashanllapataqa mana pitilamatapis kumplinanpaqqa yarpunllapalamapischu. ");
INSERT INTO qufNT_vpl VALUES ("MT23_5","070_23_5","MAT","23","5","5","“Chaymi paykunaqa imata rurarllapapis runakuna rikananllapalapaq ruranllapa. Chaynullami allita Dyuspi kriyin ninanllapapaqpis Dyus nishankunata taksha papilsitukunapi iskribir urkunkunapi, rikrankunapi ima ĉhurar purinllapa. Chaynullami Dyus mantakushankunapi kusata yarpur kawsanllapa ninanllapapaqpismi mudananllapa manyanpipis kusala atun shulyakunata ĉhurakunllapapis. ");
INSERT INTO qufNT_vpl VALUES ("MT23_6","070_23_6","MAT","23","6","6","Chaymi, chay tantakananllapa wasikunapi, manaqa mikunanpaq apatinllapamapis, kusa runapaq riqsir chay kusala shumaq samanakunapi samachinanllapata munanllapa. ");
INSERT INTO qufNT_vpl VALUES ("MT23_7","070_23_7","MAT","23","7","7","Chaynullami plasakunapimapis kusala shumaqta saludar, ‘Yaĉhaq yaĉhachikuq’ ninanllapata munanllapa. ");
INSERT INTO qufNT_vpl VALUES ("MT23_8","070_23_8","MAT","23","8","8","“Piru qamkuna-shuypaqa manami wakinkuna ‘Yaĉhaq yaĉhachikuq’ nishunanllapataraqqa ministinkillapachu. Chaqa qamkunaqami uk ayllulamanta kaq yupay tukuynikillapa chaylla kankillapa. Nataq uklami kan yaĉhaq yaĉhachishuqnikillapaqa. ");
INSERT INTO qufNT_vpl VALUES ("MT23_9","070_23_9","MAT","23","9","9","Chaynullami kay pachapiqa ama mayqantapis, ‘Taytay’ ninkillapachu. Chaqa unaq syilumanta kaq uklami Taytaykillapaqa. ");
INSERT INTO qufNT_vpl VALUES ("MT23_10","070_23_10","MAT","23","10","10","Amami ‘Kusa intrachikuq tayta’ nishunanllapataqa munankillapachu. Chaqa uklami kan intrachishuqnikillapaqa. Payqami Dyuspa Akrashan Cristun. ");
INSERT INTO qufNT_vpl VALUES ("MT23_11","070_23_11","MAT","23","11","11","Chayraykumi qamkunamanta wakinkuna kusa masta yaĉhaq kaqqa, ashwan wakinkunatana sirbinqa. ");
INSERT INTO qufNT_vpl VALUES ("MT23_12","070_23_12","MAT","23","12","12","Chaqa mayqanpis pay yarpuyninllamanta ‘Kusana kani’ niqkunataqami Tayta Dyusqa mana kwintachanqachu. Nataq mayqanpis kusa karmapis mana kwintachaypaqla tikrakaqtaqami kusa nishapaqna Dyusqa riqsinqa”. ");
INSERT INTO qufNT_vpl VALUES ("MT23_13","070_23_13","MAT","23","13","13","Jesusqami kaynu niranpis: “¡Akaw Moisés mantakushanta yaĉhar yaĉhachikuqkuna, chaynulla fariseo runakuna, qamkunaqami Dyusta yanqa kasuq tukuq kuchi runakunala kankillapa! Chaynu karmi wakinkuna syilumanta kaqpaq allita intrakar washakananllapataqa mana munankillapachu. Chaynulla qamkunapismi mana munashaykillaparayku mana washakankillapachu. Chaymi ashwan wakinkuna intrakar ima washakananllapapaqmapis mana dijankillapachu.  ");
INSERT INTO qufNT_vpl VALUES ("MT23_14","070_23_14","MAT","23","14","14","“¡Akaw Moisés mantakushanta yaĉhar yaĉhachikuqkuna, chaynulla fariseo runakuna, qamkunaqami Dyusta yanqa kasuq tukuq kuchi runakunala kankillapa! Chaymi chay wakcha warmikunata kitankillapa wasinkunata ima. Piru allin runa nishunanllapapaqqami kusala unayta Dyusman mañakuq yupay tukunkillapa. Chayraykumi kusala manchaypaqtana kastigakankillapa. ");
INSERT INTO qufNT_vpl VALUES ("MT23_15","070_23_15","MAT","23","15","15","“¡Akaw Moisés mantakushanta yaĉhar yaĉhachikuqkuna, chaynulla fariseo runakuna, qamkunaqami Dyusta yanqa kasuq tukuq kuchi runakunala kankillapa! Chaynu karmi qamkunaqa tukuy pachata ima rinkillapa uk runallataqa qamkuna yupay kananllapapaq yaĉhachinaykillapapaq. Piru mayqan runatapis qamkuna yupay kananpaq kriyichirqami, qamkunamanta ishkay kuti mas uchayjunpaqna tikrayankillapa. Chaymi ashwan kusala manchaypaqta tukuy tyimpupaq kastigakashana kanqa. ");
INSERT INTO qufNT_vpl VALUES ("MT23_16","070_23_16","MAT","23","16","16","“¡Akaw imanankillaparaq qamkuna syigu mana allita intrakaq karmapis intrachikuyta munaqkunaqa! Chaqa qamkunaqami, kaynu nir yaĉhachikunkillapa: ‘Mayqan imata rurananpaq nir Dyusta adurananllapa wasipaq rimar jurar, mana rurarmapisshi mana uchayjunchu kanqa. Nataq Dyusta adurananllapa wasipi uru kaqpaq rimar imata rurananpaq jurar mana rurar-shuypaqashi uchakuyan’ nir. ");
INSERT INTO qufNT_vpl VALUES ("MT23_17","070_23_17","MAT","23","17","17","¡Akaw yaru syigukuna! Tapushaykillapa: ¿Mayqannintaq mas allinqa, Dyusta adurananllapa wasi, manaqachu chaypi kaq uru? Chaqa chay uruqami Dyusta adurananllapa wasipi kashanrayku Dyuspaqqa kusala allin. ");
INSERT INTO qufNT_vpl VALUES ("MT23_18","070_23_18","MAT","23","18","18","“Qamkunaqami ninkillapapis: ‘Mayqanpis imata rurananpaq altarpaq rimar jurarpisshi mana chiqapta arnikuq yupaychu. Nataq chay ufrindita altarpi tayan chaypaq rimar jurarshi, chiqapta imata rurananpaqpis arnikuyan’ nir. ");
INSERT INTO qufNT_vpl VALUES ("MT23_19","070_23_19","MAT","23","19","19","¡Akaw syigu kaqkuna! ¿Imataq mas allinqa: Chay altarpi ufrindita, manaqachu altar? ¿Manachu chay ufrinditaqa ashwan altarpi kashanrayku kusala mas allinpaq tikrakan? ");
INSERT INTO qufNT_vpl VALUES ("MT23_20","070_23_20","MAT","23","20","20","Chaymi nishaykillapa: Mayqanpis, altarpaq jurarqa, manami altarlapaqchu jurayan. Ashwanmi tukuy imankuna chaypi kaqkunapaq ima jurayan. ");
INSERT INTO qufNT_vpl VALUES ("MT23_21","070_23_21","MAT","23","21","21","Chaynulla mayqanpis Dyusta adurananllapa wasipaq rimar jurarqa, manami chay wasilapaqchu jurayan. Ashwanmi Dyusllapaq rimar jurayan. Chaqa payqami chaypi kawsan-ari. ");
INSERT INTO qufNT_vpl VALUES ("MT23_22","070_23_22","MAT","23","22","22","Chaymi syilupaq rimar juraq-shuypaqa, Dyus tar mantakuyashanpaq jurayan. Chaynullami jurayanpis Dyusllapaq rimar. Chaqa payqa chaypiri tan. ");
INSERT INTO qufNT_vpl VALUES ("MT23_23","070_23_23","MAT","23","23","23","“¡Akaw Moisés mantakushanta yaĉhar yaĉhachikuqkuna, chaynulla fariseo runakuna, qamkunaqami Dyusta yanqa kasuq tukuq kuchi runakunala kankillapa! Chaynu karmi qamkunaqa mintamanta, anismanta, kuminumanta ima dyis parti kaqmanta uksituta qunkillapa Dyuspaq nir. Piru Dyus mantakushanpi nin: Ukninchikkunawan imatapis karanta ruranapaq, llakipakunapaq, paylapi kriyinapaq niyan chaytaqami mana rurankillapachu. Ashwanmi kay yarpuchishushayllapata rurankimanllapa naypaqtaqa, chay rurayashaykillapatapis ama dijarchu. ");
INSERT INTO qufNT_vpl VALUES ("MT23_24","070_23_24","MAT","23","24","24","“¡Akaw imanankillaparaq qamkuna syigu kusala mana allinta yaĉhachikuqkunaqa! Chaqa qamkunaqami Moisés mantakushanta allita kasur yaĉhachikushaq nirqa, imanutaq yakuta mayqanpis upyananpaq katin, chay yakupi uk chuspisitu katinmaqa shuyshur upyan, chaynu yupay tukunkillapa. Piru manami kwintata qukankillapachu, chaynu tukurqami ashwan uk kamilluta iqachiq yupayna kusala mana allita tukuyankillapa. ");
INSERT INTO qufNT_vpl VALUES ("MT23_25","070_23_25","MAT","23","25","26","“¡Akaw Moisés mantakushanta yaĉhar yaĉhachikuqkuna, chaynulla fariseo runakuna, qamkunaqami Dyusta yanqa kasuq tukuq kuchi runakunala kankillapa! Chaynu karmi qamkunaqa kusala bwinu yupay tukunkillapa. Piru ukkunata yanapanaykillapamantaqa ashwan kusalata munapakur suwankillapa. ¡Ima kabal yaruĉhiri kankillapa! Chiqaptari wakinkunawan bwinu kankimanllapa. Chaqa mana chaynu karqami, imanutaq uk kupa, manaqa uk platumataqa waqtanlawlata pichashaqa, rurinqa tiqtilla kidan, chaynu kankillapa qamkunapis. Piru uk kupata manaqa uk platuta rurintinta pichashaqami, intirulana kusa chiqap shumaq kidan. ");
INSERT INTO qufNT_vpl VALUES ("MT23_27","070_23_27","MAT","23","27","28","“¡Akaw Moisés mantakushanta yaĉhar yaĉhachikuqkuna, chaynulla fariseo runakuna, qamkunaqami Dyusta yanqa kasuq tukuq kuchi runakunala kankillapa! Chaqa chaynu karmi qamkunaqa kusala bwinu, karanlata imatapis ruraq yupay tukunkillapa. Piru chiqaptaqami mana chaynuchu kankillapa. Ashwanmi yanqa illaqta chaynu tukuqkuna, kusala mana allinkuna ima kankillapa. Chayraykumi qamkunaqa imanutaq uk bubidamataqa waqtanlawta yuraqta pintatinllapamaqa kusala shumaq. Piru rurinpiqami tullukuna, kusala saqra asyaq ima kan, chay yupaymi qamkunapis kankillapa. ");
INSERT INTO qufNT_vpl VALUES ("MT23_29","070_23_29","MAT","23","29","29","“¡Akaw Moisés mantakushanta yaĉhar yaĉhachikuqkuna, chaynulla fariseo runakuna, qamkunaqami Dyusta yanqa kasuq tukuq kuchi runakunala kankillapa! Chaqa chaynu karmi qamkunaqa Dyuspa unay rimaqninkuna pampakashankunata kusa shumaq wasikunata yupay kamakachinkillapa, kusala allin kashanrayku. ");
INSERT INTO qufNT_vpl VALUES ("MT23_30","070_23_30","MAT","23","30","30","Chaynullami ninkillapapis: ‘Nuqanchikkuna unay rukunchikkunapa pullan kawsasha karqa, Dyuspa rimaqninkunata wanuchinanllapapaqqa manami dijanallapatachu’ nir. ");
INSERT INTO qufNT_vpl VALUES ("MT23_31","070_23_31","MAT","23","31","31","Piru chaynu unay rukunchikkuna nirqami, qamkunalla niyankillapa: ‘Dyuspa unay rimaqninkunata wanuchiqkunapa ayllun kanchikllapa’ nir. ");
INSERT INTO qufNT_vpl VALUES ("MT23_32","070_23_32","MAT","23","32","32","¡Chaynu karqa, unay rukuykillapakuna imata ruraq qallarishanllapataqa rurar tukchiyllapari! ");
INSERT INTO qufNT_vpl VALUES ("MT23_33","070_23_33","MAT","23","33","34","“Chay rukuykikuna qallarishanta rurar tukchinaykillapapaqqami nuqaqa kaĉhamushaq Dyuspa rimaqninkunata, kusa yaĉhaq intrakaqkunata, yaĉhachikuqkunata ima. Chaymi qamkunaqa wakintaqa wanuchinkillapa, kruspi klabankillapa ima. Nataq wakinkunata-shuypaqa wipyankillapa ima tantakananllapa wasikunapi. Wakinta-shuypaqa pwiblun pwiblun ikinpi purinkillapa qischanaykillaparayku. Chaynu karmi ¡largu kurukuna, largu kurupa ayllunkuna kankillapa! ¿Imanuna washakankillapa chay tukuy tyimpu kastigakanaykillapamantaqa? ");
INSERT INTO qufNT_vpl VALUES ("MT23_35","070_23_35","MAT","23","35","35","Chayraykumi qamkunapaqqa tukuyla mana allinkunata rurashaykillaparaykuqa kusala manchaypaq kastigu shamunqa. Chay kusa allin runa Abel shutiqta wanuchishaykillapamanta-pacha Berequiaspa wamran Zacariaskaman. Chaqa pay Zacariastaqami qamkunapa rukuykillapakuna wanuchiran Dyusta adurananllapa wasipa, altarninpa naypanpi. ");
INSERT INTO qufNT_vpl VALUES ("MT23_36","070_23_36","MAT","23","36","36","Chaymi nishaykillapa: Chaynu chay kusala allin runakuna wanushanraykuqami, kanan tyimpu kawsaq runakunapaqna kastiguqa kanqa nir. ");
INSERT INTO qufNT_vpl VALUES ("MT23_37","070_23_37","MAT","23","37","37","“¡Akaw Jerusalén, Jerusalenmanta runakuna! Dyuspa rimaqninkunatami wanuchinkillapa. Chaynulla Dyus kaĉhamushan yaĉhachishuqkunatapis rumillawan sitar wanuchinkillapa. Kwichkaraq tantashuyllapata munaray, imanutaq uk pishqumaqa wawitunta tantala uqllakun chaynu. Piru manami munashaykillapachu. ");
INSERT INTO qufNT_vpl VALUES ("MT23_38","070_23_38","MAT","23","38","38","Chaqa rikayllapari, qamkunalanami kidankillapa. ");
INSERT INTO qufNT_vpl VALUES ("MT23_39","070_23_39","MAT","23","39","39","Chaymi nishaykillapa: Mananami rikamankillapanachu qamkuna kaynu nimanaykillapa tyimpu ĉhamunankaman: ‘¡Alabashunllapa Taytanchik Dyuspa shutinpi shamuqtaqa!’ nir”. ");
INSERT INTO qufNT_vpl VALUES ("MT24_1","070_24_1","MAT","24","1","1","Chaynu rimar tukchirna, Jesusqa Dyusta adurananllapa wasimanta lluqshir riranna. Chaynu riyatinmi, yaĉhakuqninkuna payman qimikar, Dyusta adurananllapa wasita kusala shumaqta ima rurashanllapapaq parlayaranllapa. ");
INSERT INTO qufNT_vpl VALUES ("MT24_2","070_24_2","MAT","24","2","2","Piru Jesusqami niran: “Kanan kayta rikayankillapa chaytaqami, limpu ratachinqallapa. Chiqaptami nishaykillapa: Mananami uk rumilamapis anapura llutakashaqa kidanqanachu nir”. ");
INSERT INTO qufNT_vpl VALUES ("MT24_3","070_24_3","MAT","24","3","3","Chaymantami Jesusqa yaĉhakuqninkunawan Olivos sirkaman riranllapa. Chaymi chaypi Jesús tatin, chay yaĉhakuqninkunaqa kaynu nir paylata tapuranllapa: —Willamayllapa: ¿Maydiyataq chaynuqa pasayanqa? Chaynulla ¿ima siñalta rikartaq yaĉhayashaqllapa qam tikrakamuyankina nir, chaynulla kay pacha tukukanan tyimpu ĉhamunqa nirqa? ");
INSERT INTO qufNT_vpl VALUES ("MT24_4","070_24_4","MAT","24","4","4","Chaymi, Jesusqa niran: —Allitami kuytakankillapa, ama mayqanpis ingañar pantachishunanllapapaq. ");
INSERT INTO qufNT_vpl VALUES ("MT24_5","070_24_5","MAT","24","5","5","Chaqa kusala achkami nuqa yupay tukur shamunqallapa. Chaymi, ‘Dyuspa Akrashan Cristunmi kani’ nir, kusa achka runakunata ingañanqallapa. ");
INSERT INTO qufNT_vpl VALUES ("MT24_6","070_24_6","MAT","24","6","6","Qamkunaqami chay tyimpukunaqa uyapankillapa wakpi kaypi guerrata rurayanllapa nir. Piru chaynu katinmapis amami manchakunkillapachu. Chaqa chaynumiri pasanqa. Piru chaynu pasatinmapis manaraqmi pacha tukukanan tyimpuraqchu kanqa. ");
INSERT INTO qufNT_vpl VALUES ("MT24_7","070_24_7","MAT","24","7","7","Chaqa uk nasyunmanta kaqkunami maqanakunqallapa uklaw nasyunmanta kaqkunawan. Chaynulla uk gubyirnupa kaqninkunapis maqanakunqallapa uklaw gubyirnupa kaqninkunawan. Kusala qishay, mallaq tyimpu ima kanqa. Chaynulla pachamapis kusalata kuyunqa achka lugarkunapi. ");
INSERT INTO qufNT_vpl VALUES ("MT24_8","070_24_8","MAT","24","8","8","Piru chaynu pasatinqami yarpunkillapa, chayraqmi qischakay tyimpuqa qallariyan nir. ");
INSERT INTO qufNT_vpl VALUES ("MT24_9","070_24_9","MAT","24","9","9","“Chaymi ashwan chay tyimpuqa qamkunataqa qukushuyanqallapa kusalata qischar ima wanuchishunanllapapaq. Chaynumi tukuyla kay pachapi ĉhiqnishunqallapa nuqapi kriyishaykillaparayku. ");
INSERT INTO qufNT_vpl VALUES ("MT24_10","070_24_10","MAT","24","10","10","Nataq kusala achka wakinnikikunaqami chay tyimpukunapiqa manana kriyinanqallapanachu. Chaymi ashwan ĉhiqninakur ima paykunapura ukninpaqmapis mana allinta rimapanakunqallapa. ");
INSERT INTO qufNT_vpl VALUES ("MT24_11","070_24_11","MAT","24","11","11","Chaynulla Dyuspaq kusala achka rimaq tukuqkuna rikarimunqallapa. Chaynumi ashwan kusala achka runakunata ingañanqallapa. ");
INSERT INTO qufNT_vpl VALUES ("MT24_12","070_24_12","MAT","24","12","12","Chaymi chay tyimpukunaqa kusala mana allin ruraykunalana kanqa. Chaynu katinmi, tukuyla mayqanpis manana ukninkunapaqqa llakinqallapa imanachu. ");
INSERT INTO qufNT_vpl VALUES ("MT24_13","070_24_13","MAT","24","13","13","Piru chaynu qischakar imamapis maydiya shamunaykaman kriyishannulla shachinakuqkunalami washakanqallapa. ");
INSERT INTO qufNT_vpl VALUES ("MT24_14","070_24_14","MAT","24","14","14","Nataq tukuy intirupi Dyuspa shumaq rimayninta washakananllapapaq yaĉhachikur tukchishana katinllapami, kay pacha tukukananpaq tyimpuqa ĉhamunqa. ");
INSERT INTO qufNT_vpl VALUES ("MT24_15","070_24_15","MAT","24","15","15","“Chayraykumi Dyuspa rimaqnin Danielmaqa kaynu nir iskribiran: ‘Uk kusala mana allinta rurachikuqmi rir yaykunqa, Dyusta adurananllapa wasipa Kusala Santu Lugarman’ nir. Chaymi qamkuna chaynu pasaqta rikarqa, Daniel iskribishanmi kumplikayan nir yarpunkillapa. ");
INSERT INTO qufNT_vpl VALUES ("MT24_16","070_24_16","MAT","24","16","16","Chaymi chay Judea lugarpi kaqkunaqa sirkakunaman alsakanqallapa. ");
INSERT INTO qufNT_vpl VALUES ("MT24_17","070_24_17","MAT","24","17","17","Nataq mayqanpis wasinpa ananpi karpis, amami ishkimunqachu, imanta lluqshichinanpaq nirqa. ");
INSERT INTO qufNT_vpl VALUES ("MT24_18","070_24_18","MAT","24","18","18","Chaynulla, mayqan ĉhakranpi karqa amami wasinman rinqachu raĉhpanta apananpaq nirqa. ");
INSERT INTO qufNT_vpl VALUES ("MT24_19","070_24_19","MAT","24","19","19","¡Akakaw chay diyakunapi warmikuna ruriyjun, manaqa ñuñuq wamrayjun kaqkunaqa imananqallaparaq! ");
INSERT INTO qufNT_vpl VALUES ("MT24_20","070_24_20","MAT","24","20","20","Chaymi ashwan qamkunaqa Taytay Dyusman alliplata mañakuyllapa, chay alsakanaykipaq tyimpuqa ama qasay tyimpu, manaqa samana diyapichu kananpaq nir. ");
INSERT INTO qufNT_vpl VALUES ("MT24_21","070_24_21","MAT","24","21","21","Chaqa, chay diyaqami kusala saqra manchaypaq qischakay kanqa. Chaynu qischakayqami pacha rurakashanmanta-pacha mana kashachu. Chaynulla mananami kanqanapischu chaynu qischakayqa maydiyapis. ");
INSERT INTO qufNT_vpl VALUES ("MT24_22","070_24_22","MAT","24","22","22","Piru Taytay Dyus chay qischakaykuna achka tyimputa kanqa nitinqami, mana mayqanlapis washakanmanchu. Ashwanmi Taytay Dyusqa chay akrashan kaq wamrankunapaq llakir washananrayku, mana kusala achka tyimputachu kanqa niyanqa. ");
INSERT INTO qufNT_vpl VALUES ("MT24_23","070_24_23","MAT","24","23","23","“Piru imanupi mayqan kaynu nishunmanllapa: ‘Rikayllapa kaypimi Dyuspa Akrashan Cristunqa’, manaqa ‘Rikayllapa chaypi’ nishutinllapaqa, amami kriyinkillapachu. ");
INSERT INTO qufNT_vpl VALUES ("MT24_24","070_24_24","MAT","24","24","24","Chaqa Dyuspa Akrashan Cristun yupay tukuqkuna, chaynulla Dyuspa unay rimaqninkuna yupay tukuqkunami rikarimunqallapa. Chaymi paykunaqa mana ruraypaq imakunata, milagrukunata ima kusalata ruranqallapa. Chaynumi ashwan kusala achka runakunata ingañanqallapa. Chaynullami chay kriyiqkunamatapis imanullapis ingañayta kamanqallapa. ");
INSERT INTO qufNT_vpl VALUES ("MT24_25","070_24_25","MAT","24","25","25","Piru qamkuna ama ingañakanaykillapapaqqami willashunillapana. ");
INSERT INTO qufNT_vpl VALUES ("MT24_26","070_24_26","MAT","24","26","26","Chayraykumi mayqan ‘Rikayllapa wak chunllaq lugarpi washakuqqa’ nishutinllapaqa, ama rinkillapachu rikaqqa. Manaqa ‘Rikayllapa kaypimi pakakusha washakuqqa’ nishutinllapapis, amami pitilamatapis kriyinkillapachu. ");
INSERT INTO qufNT_vpl VALUES ("MT24_27","070_24_27","MAT","24","27","27","Chaqa Dyusmanta Shamuq Runa tikrakamurqami, kusa shutilla shamunqa, imanuĉhi rilampamaqa uklawmanta uklawkaman intirula llipyalla achkirachikun chaynu. ");
INSERT INTO qufNT_vpl VALUES ("MT24_28","070_24_28","MAT","24","28","28","Allitami nishaykillapa: Maypiĉhi kusala achka shinkukuna tantakaqta rikarqami ninkillapa, ima wanusha kanqa nir tukuyla yaĉhankillapa. Chaynumi nuqa Dyusmanta Shamuq Runa shamutiypis tukuyla yaĉhankillapana. ");
INSERT INTO qufNT_vpl VALUES ("MT24_29","070_24_29","MAT","24","29","29","“Chaynu limpu qischakay tyimpukuna pasatinnaqami, rupayqa limpu tutaparaq intiru kidanqa. Killapismi mana achkirachikunqanachu. Chaynulla qullarkunapismi limpu syilumantaqa ratamutin ima tukuy syilupi kaqkunamapis kusalata kuyunqallapa. ");
INSERT INTO qufNT_vpl VALUES ("MT24_30","070_24_30","MAT","24","30","30","Chaymantami unaq syilupiqa rikankillapa Dyusmanta Shamuq Runapaq uk siñalta. Chayta rikarmi tukuyla pachapi kaqkunaqa kusala ukmanta manchakur waqanqallapa. Chaqa chayllapimi Dyusmanta Shamuq Runataqa rikanqallapa, puktay rurita kusa pudirninwan, llipya intiru syilumanta shamuqtana. ");
INSERT INTO qufNT_vpl VALUES ("MT24_31","070_24_31","MAT","24","31","31","Chaynu shamurmi payqa angelninkunata kaĉhanqa trumpitanta kusala jwirtita waqachir tukuyla pachata rir, paypa akrashan kaqkunata tantamunanllapapaq. ");
INSERT INTO qufNT_vpl VALUES ("MT24_32","070_24_32","MAT","24","32","32","“Allita uyakur intrakayllapa kay igus qirupaq willar intrachishutiyllapa. Chaqa qamkunaqa igus qiru mushuqmanta qawamuqta rikarqa kwintata qukankillapa, tamya tyimpuqa shipchana nir. ");
INSERT INTO qufNT_vpl VALUES ("MT24_33","070_24_33","MAT","24","33","33","Chaynullami chay nishushayllapanulla pasaqta rikarqa yarpunkillapana Dyusmanta Shamuq Runaqami shamunanlapina nir. ");
INSERT INTO qufNT_vpl VALUES ("MT24_34","070_24_34","MAT","24","34","34","Chaymi chiqapta nishaykillapa: Chay tyimpupi kaq runakunaqa manaraq wanuyatinraqmi tukuyla kay nishushayllapaqa pasanqa nir. ");
INSERT INTO qufNT_vpl VALUES ("MT24_35","070_24_35","MAT","24","35","35","Chaqa syilu chaynulla kay pachamapismi tukukanqa. Piru nuqa nishaykuna-shuypaqami mana maydiyalapis tukukanqachu. ");
INSERT INTO qufNT_vpl VALUES ("MT24_36","070_24_36","MAT","24","36","36","Piru Dyusmanta Shamuq Runa shamunanpaq diyapaq, urapaq-shuypaqami, mana mayqanlapis yaĉhanchu. Chaynulla syilumanta angelkuna, Dyusmanta Shamuq Runamapis manami yaĉhanchu. Nataq Taytaylami yaĉhan. ");
INSERT INTO qufNT_vpl VALUES ("MT24_37","070_24_37","MAT","24","37","37","“Nishaykillapapis: Imanuĉhi Noepa tyimpunpi pasaran chaynullami pasanqa Dyusmanta Shamuq Runa tikrakamutinpis. ");
INSERT INTO qufNT_vpl VALUES ("MT24_38","070_24_38","MAT","24","38","38","Chaqa chay kusala manchaypaq tamya manaraq ishkiyatin, chaynulla Noé wampuq wasiman yaykunankamanmi, runakunaqa kusalata mikuqllapa, upyaqllapa, kidachinakuqllapa ima. ");
INSERT INTO qufNT_vpl VALUES ("MT24_39","070_24_39","MAT","24","39","39","Piru manapis yarpuyatinllapa alliplata tamya ishkitinmi limpu tukukaranllapa. Chaynumi Dyusmanta Shamuq Runa tikrakamutinpis pasanqa. ");
INSERT INTO qufNT_vpl VALUES ("MT24_40","070_24_40","MAT","24","40","40","Chaymi chay urasqa ishkay runakuna ĉhakranpi katinpis, ukninta apar, ukninta-shuypaqa dijanqa. ");
INSERT INTO qufNT_vpl VALUES ("MT24_41","070_24_41","MAT","24","41","41","Chaynullami ishkay warmikuna kutakuyatinpis, ukninta apar, nataq ukninta-shuypaqa dijanqa. ");
INSERT INTO qufNT_vpl VALUES ("MT24_42","070_24_42","MAT","24","42","42","“Chayraykumi qamkunaqa imuraspis rikĉhakur allita kamakashalana kankillapa. Chaqa manamiri yaĉhankillapachu ima diyami Amituykillapa shamuyanqa nirmapis. ");
INSERT INTO qufNT_vpl VALUES ("MT24_43","070_24_43","MAT","24","43","43","Chaqa allita yarpuyllapa: Uk wasipa amun imurasmi uk suwakuq ĉhamuyan suwamaq nir yaĉharqa, imuraspis rikĉhakushala kar, mana dijanmanchu mayqanpis wasinman yaykur suwananllapataqa. ");
INSERT INTO qufNT_vpl VALUES ("MT24_44","070_24_44","MAT","24","44","44","Chaynullami qamkunapis, imuraspis alamirala kayllapa. Chaqa Dyusmanta Shamuq Runaqami, manapis yarpuyatkillapa shamunqa. ");
INSERT INTO qufNT_vpl VALUES ("MT24_45","070_24_45","MAT","24","45","45","“Nishaykillapapis: Uk runami sirbikuqninta wasinpi kaq wakin sirbikuqninkunata imuraslapi qarananpaq nir inkarganman. Chaymi chay sirbikuqqa chay patrunnin nishannula rurar, kusa alamirala kaqta tarinman. ");
INSERT INTO qufNT_vpl VALUES ("MT24_46","070_24_46","MAT","24","46","46","Chaynuta chay sirbikuqta patrunnin taritinqami, kusala allin sirbikuqpaqna riqsikasha kanqa. ");
INSERT INTO qufNT_vpl VALUES ("MT24_47","070_24_47","MAT","24","47","47","Chiqaptami nishaykillapa: Chay patrun chay sirbikuqta pay nishanlata ruraqta tarirqami, ashwan tukuy iman kaqtapis pay rikananpaqna quyanqa nir. ");
INSERT INTO qufNT_vpl VALUES ("MT24_48","070_24_48","MAT","24","48","48","Piru imanupi chay sirbikuq mana allin yarpuyniyjun kar, chay patrunnin mana das ĉhamuyanqachu nir yarpur, ");
INSERT INTO qufNT_vpl VALUES ("MT24_49","070_24_49","MAT","24","49","49","chay sirbikuq masinkunata qischar, payqa chay maĉhaqkunawan tantanakur upyar mikur ima tar, ");
INSERT INTO qufNT_vpl VALUES ("MT24_50","070_24_50","MAT","24","50","50","mana imuras ima diya ĉhamuyanqa nir yaĉhayatinchu, patrunnin ĉhamur chaynu ruraqta tarirqami, ");
INSERT INTO qufNT_vpl VALUES ("MT24_51","070_24_51","MAT","24","51","51","kusala saqra manchakuypaqta kastigayanqa Dyusta yanqa kasuq tukuq kuchi runakunata yupaylla. Chaynami payqa kusala mana agwantaypaqta qischakar qayĉhakushanrayku kirunmatapis richyachinqa”. ");
INSERT INTO qufNT_vpl VALUES ("MT25_1","070_25_1","MAT","25","1","1","Chaynullami Jesusqa niranpis: “Syilumanta mantakuq shamunanpaqqami imanutaq uk kuti dyis shipashkuna kidamyintuman riran chay yupay kanqa. Piru chay dyis shipashkunaqa lamparanllapata asaytiyjunta charikur riranllapa chay kidaq runata tariq. ");
INSERT INTO qufNT_vpl VALUES ("MT25_2","070_25_2","MAT","25","2","2","Piru chay dyis shipashkunamantami sinkuqa askwintalla puriqllapa. Nataq sinku kaqkuna-shuypaqa allita kamakashala puriqllapa. ");
INSERT INTO qufNT_vpl VALUES ("MT25_3","070_25_3","MAT","25","3","3","Chaymi chay askwintalla puriqkunaqa lamparanta aparanllapa asaytiyjunta. Piru manami mas asaytitaqa aparanllapachu tukukatin untachinanllapapaqqa. ");
INSERT INTO qufNT_vpl VALUES ("MT25_4","070_25_4","MAT","25","4","4","Nataq chay kusa kamakashalla puriqkunami asaytita chaynulla lamparanllapatapis aparanllapa. ");
INSERT INTO qufNT_vpl VALUES ("MT25_5","070_25_5","MAT","25","5","5","Piru chay kidananpaq kaq runa mana das ĉhamutinmi, kusalata pununar tukuynin punuranllapa. ");
INSERT INTO qufNT_vpl VALUES ("MT25_6","070_25_6","MAT","25","6","6","“Chaymantami ĉhaypi tuta yupaynaqa kaynu nir qayakuqta uyaparanllapa: ‘¡Kidaq runaqami shamuyanna! ¡Lluqshimuyllapa samachinaykillapapaq!’ nir. ");
INSERT INTO qufNT_vpl VALUES ("MT25_7","070_25_7","MAT","25","7","7","Chaynu niqta uyaparmi, chay shipashkunaqa tukuynin sharir lamparanllapata kamakachiq ĉhurakaranllapa. ");
INSERT INTO qufNT_vpl VALUES ("MT25_8","070_25_8","MAT","25","8","8","Chaymantaqa chay sinku shipashkuna askwintalla puriqkunaqa chay sinku shipashkuna kusa kamakashala puriqkunataqa kaynu niranllapa: ‘Imaraq pitilamatapis asaytisituykillapata apamushaykillapamanta qumastuyllapa. Chaqa lamparayllapami wanuyanna asaytin tukukayashanrayku’ nir. ");
INSERT INTO qufNT_vpl VALUES ("MT25_9","070_25_9","MAT","25","9","9","Piru chay kamakashala puriq shipashkunaqa kaynu niranllapa: ‘¡Mana puytinillapachu! Chaqa chaynu qushutiyllapaqami, mana aypanqachu nuqakunapaq chaynulla qamkunapaqmapis. Ashwanmi mas allin kanqa qamkunalla rir chay maypiĉhi rantikun chayllamanta qamkunapaqqa rantinaykillapapaq’ nir. ");
INSERT INTO qufNT_vpl VALUES ("MT25_10","070_25_10","MAT","25","10","10","Chaynu nitinllapami chay askwintalla puriq shipashkunaqa riranllapa rantiq asaytitaqa. Piru chaykamanqami chay kidaq runa ĉhamutinqa, chay sinku kusa kamakashala puriq shipashkunaqa chay kidaqwan pulla ruriman yaykur kirpakamuranllapana. ");
INSERT INTO qufNT_vpl VALUES ("MT25_11","070_25_11","MAT","25","11","11","Chaymanta chay sinku shipashkuna ĉhamurqa kaynu nir qayakuranllapa: ‘¡Taytituy, Taytituy, punkuykita kiĉhay!’ nir. ");
INSERT INTO qufNT_vpl VALUES ("MT25_12","070_25_12","MAT","25","12","12","Piru chay kidaq runaqami rurimanta kaynu niran: ‘Chiqaptami nishaykillapa: Manami riqsishunillapachu’ nir”. ");
INSERT INTO qufNT_vpl VALUES ("MT25_13","070_25_13","MAT","25","13","13","Chaynu nir tukchirmi, Jesusqa paykunataqa kaynu niran: “Qamkunaqami rikĉhakur alli kamakashalana kayllapa. Chaqa manami yaĉhayankillapachu ima diya, ima urami shamuyanqa Dyusmanta Shamuq Runaqa nir”. ");
INSERT INTO qufNT_vpl VALUES ("MT25_14","070_25_14","MAT","25","14","14","“Syilumanta kaqpa mantakuyninqami, imanutaq uk runamaqa uklaw pwibluman rinanpaqna karqa, sirbiqninkunata qayamur uk tratuta rurar qillayninta quran trabajachinanpaq, chay yupay. ");
INSERT INTO qufNT_vpl VALUES ("MT25_15","070_25_15","MAT","25","15","15","Piru chay sirbiqninkunataqami quran paykuna imanu trabajayta puytishannulla. Chaymi chay punta chaytaqa sinku talintu qillayta quran. Ukninta-shuypaqa ishkay talintu qillayta quran. Nataq ukta-shuypaqa uk talintu qillayta quran. Chaynu qillayninta trabajachinanpaq qurqami riranna chay runaqa. ");
INSERT INTO qufNT_vpl VALUES ("MT25_16","070_25_16","MAT","25","16","16","“Chaymantami, chay uk sirbikuq sinku talintu qillayta ayparan chayqami, kusalata nigusyuta rurar trabajachir qillaytaqa ganachiran uk sinku talintu masta. ");
INSERT INTO qufNT_vpl VALUES ("MT25_17","070_25_17","MAT","25","17","17","Chaynullami, chay ishkay talintuta aypaqpis trabajarqa ganachiran ishkay talintu masta. ");
INSERT INTO qufNT_vpl VALUES ("MT25_18","070_25_18","MAT","25","18","18","Nataq, chay uk talintu qillayta aypaq-shuypaqa mantaqninpa qillaynintaqa apar pachapi uĉhkukur pamparan. ");
INSERT INTO qufNT_vpl VALUES ("MT25_19","070_25_19","MAT","25","19","19","“Chaymanta kusa unay tyimpumantami chay mantaqninllapaqa tikrakamuranna. Chaynu ĉhamurmi, mabir michkatashi ganachisha kanqallapa qillayniytaqa nir yaĉhanaranna. ");
INSERT INTO qufNT_vpl VALUES ("MT25_20","070_25_20","MAT","25","20","20","Chaymi puntataqa riran chay sinku talintu qillayta aypasha karan chay. Chaymi kaynu niran: ‘Taytituy qamqami sinku talintuta qumarayki. Kaypimi qillaynikiqa. Uk sinku talintu mastami ganachisha kani’ nir. ");
INSERT INTO qufNT_vpl VALUES ("MT25_21","070_25_21","MAT","25","21","21","Chaynu nitinmi, mantaqninqa kaynu niran: ‘Allinpi. Qamqami kusa allin, imatapis karanta ruraq sirbikuq kanki. Chaynu chay pitila kaqpi kusa allin karanta rurashaykiraykumi kusa achka imaykunata rikanaykipaqna qushayki. Chaymi ashwan yaykamur nuqawan pulla aligriyay’ nir. ");
INSERT INTO qufNT_vpl VALUES ("MT25_22","070_25_22","MAT","25","22","22","“Chaymantami ĉhamuran chay ishkay talintuta aypasha karan chayna. Chaymi paypis kaynu niran: ‘Taytituy qamqami qumarayki ishkay talintu qillaynikitaqa. Kaypimi ishkay talintu masta ganachisha kani’ nir. ");
INSERT INTO qufNT_vpl VALUES ("MT25_23","070_25_23","MAT","25","23","23","Mantaqninqami kaynu niran: ‘Allinpi. Qamqami kusa allin, imatapis karanta ruraq sirbikuq kanki. Chaynu chay pitila kaqpi kusa allin karanta rurashaykiraykumi kusa achka imaykunata rikanaykipaqna qushayki. Chaymi ashwan yaykamur nuqawan pulla aligriyay’ nir. ");
INSERT INTO qufNT_vpl VALUES ("MT25_24","070_25_24","MAT","25","24","24","“Piru chay uk talintuta aypasha karan chay ĉhamur-shuypaqami, mantaqnintaqa kaynu niran: ‘Taytituy, nuqami yaĉharay qamqa kusala miĉha kashaykirayku, mana tarpukushaykikunamanta kusichakunki, mana shikwakushaykikunamanta tantakunki nir. ");
INSERT INTO qufNT_vpl VALUES ("MT25_25","070_25_25","MAT","25","25","25","Chayraykumi, ashwan kusalata manchakur qillaynikitaqa pachapi uĉhkukur pamparay. Piru kaypimi qampa kaq qillaynikiqa’ nir. ");
INSERT INTO qufNT_vpl VALUES ("MT25_26","070_25_26","MAT","25","26","26","Mantaqninqami kaynu niran: ‘Qamqami kusala mana allin qilla sirbikuq kanki. Chaqa nuqa mana tarpukushaymanta kusichakuni, chaynulla mana shikwakushaymanta tantakuni nir yaĉharqa, ");
INSERT INTO qufNT_vpl VALUES ("MT25_27","070_25_27","MAT","25","27","27","qillayniytaqa apar bankukunaman ĉhuratki ganaskinanta. Chayna tikrakamurqa qillayniytaqa ganashanwanna aypanaypaq’ nir. ");
INSERT INTO qufNT_vpl VALUES ("MT25_28","070_25_28","MAT","25","28","28","Chaymi chaypi kaq runakunataqa, kaynu niran: ‘Chay uk talintu qillayniyta purichiqtaqa kitar, chay dyis talintu qillayniyjun kaqta quyllapa. ");
INSERT INTO qufNT_vpl VALUES ("MT25_29","070_25_29","MAT","25","29","29","Chaqa chay mayqanĉhi allinta rurashanrayku, imayjun kaqtaqami masta qushaq. Chaymi manana imanpis faltanqanachu. Piru chay mana allinta rurashanrayku mana imayjun kaqtaqami, pitila kaqninmatapis limpula kitashaq. ");
INSERT INTO qufNT_vpl VALUES ("MT25_30","070_25_30","MAT","25","30","30","Piru kay mana yarpuyta yaĉhaq, mana allin sirbikuqta-shuypaqami, aypar chay tutaparaqlla waqtaman itakuyllapa. Chaypinami payqa kusala mana agwantaypaqta qischakar qayĉhakushanrayku kirunmatapis richyachinqa’ nir”. ");
INSERT INTO qufNT_vpl VALUES ("MT25_31","070_25_31","MAT","25","31","31","Jesusqami niranpis: “Dyusmanta Shamuq Runa angelninkunawan, kusa llipya intiru shamurmi, chay llipyalla mantakunanpina tanqa. ");
INSERT INTO qufNT_vpl VALUES ("MT25_32","070_25_32","MAT","25","32","32","Chaymi tukuyla nasyunmanta kaqkuna, paypa naypanman qimikatinna, payqa wakman kayman chiqanchanqa, imanutaq uk michikuqmaqa uyshankunata kabrakunamanta rakichin chaynu. ");
INSERT INTO qufNT_vpl VALUES ("MT25_33","070_25_33","MAT","25","33","33","Chaynu chiqancharmi chay uyshitakuna yupay kusa allinla kaqkunataqa allilaw qichqanman ĉhuranqa. Nataq chay kabrakuna yupay mana allin kaqkunata-shuypaqa ichuqlaw qichqanmanna ĉhuranqa. ");
INSERT INTO qufNT_vpl VALUES ("MT25_34","070_25_34","MAT","25","34","34","Chaymi mantakuqqa chay allilaw qichqanpi kaqkunataqa kaynu ninqa: ‘Qamkunatami Taytayqa akrar shumaqchashushallapana. Chaymi kayman shamuyllapa. Kananqami aypayllapana Taytay kay pachata rurashanmanta-pacha qamkunapaq kusa shumaq mantakuyta kamkachishanta. ");
INSERT INTO qufNT_vpl VALUES ("MT25_35","070_25_35","MAT","25","35","35","Chaqa mallaqnatiypismi qamkunaqa qaramaraykillapa. Yakunatiypis upyachimaraykillapa. Uk furastiru yupay puritiypis samachimaraykillapa. ");
INSERT INTO qufNT_vpl VALUES ("MT25_36","070_25_36","MAT","25","36","36","Raĉhpay faltamatinpis qamkunami qumaraykillapa. Qishaq katiypis watukumaraykillapa. Chaynulla karsilpi katiypismi watukumaraykillapa’. ");
INSERT INTO qufNT_vpl VALUES ("MT25_37","070_25_37","MAT","25","37","37","“Piru chaynu nitiyqami chay kusa allinla kaqkunaqa kaynu nir tapumayanqallapa: ‘Taytituy ¿maydiyataq mallaqnatki qarashurayllapa? ¿Maydiyataq yakunatki, yakuta upyachishurayllapa? ");
INSERT INTO qufNT_vpl VALUES ("MT25_38","070_25_38","MAT","25","38","38","¿Maydiyataq furastiru yupay puritki samachishurayllapa? ¿Chaynulla maydiyataq raĉhpayki faltatin qushurayllapa? ");
INSERT INTO qufNT_vpl VALUES ("MT25_39","070_25_39","MAT","25","39","39","¿Maydiyataq qishaq katki manaqapis karsilpi katkiqa rir watukushurayllapa?’ nir. ");
INSERT INTO qufNT_vpl VALUES ("MT25_40","070_25_40","MAT","25","40","40","Piru chay mantakuqqami kaynu ninqa: ‘Chiqaptami nishaykillapa: Qamkunaqami chay ukniykuna mana kwintachaypaqla kaqkunata ima ministishanpipis yanaparqami, nuqallapaq rurashaykillapa yupayna kanqa’ nir. ");
INSERT INTO qufNT_vpl VALUES ("MT25_41","070_25_41","MAT","25","41","41","“Chaymantami mantakuqqa chay ichuqlaw qichqanpi kaqkunata-shuypaqa kaynu ninqa: ‘Mana allinta ruraqkuna, wakaq tukur riyllapa chay tukuy tyimpupaqna kastigakanaykillapapaq kasha kaqkunaqa. Chaynami ashwan riyllapa chay tukuy tyimpu ratakur mana wanuq nina kamakasha chay dyablu, chaynulla angelninkuna chaypi kananpaq chaymanna nir. ");
INSERT INTO qufNT_vpl VALUES ("MT25_42","070_25_42","MAT","25","42","42","Chaqa nuqa mallaqnatiypis, qamkunaqa mana qaramaraykillapachu. Yakunatiypis mana upyachimaraykillapachu. ");
INSERT INTO qufNT_vpl VALUES ("MT25_43","070_25_43","MAT","25","43","43","Furastiru yupay puritiypis mana samachimaraykillapachu. Raĉhpay faltamatinpis mana qumaraykillapachu. Qishaq katiy, karsilpi ima katiypis mana watukumaraykillapachu’ nir. ");
INSERT INTO qufNT_vpl VALUES ("MT25_44","070_25_44","MAT","25","44","44","“Piru chaynu nitiyqami paykunaqa kaynu nir tapumayanqallapa: ‘Taytituy, ¿maydiyataq mallaqnaqta, yakunaqta, furastiru yupay puriqta rikashur, raĉhpayki faltaqta, qishaq katki, karsilpi katki ima rikashur, mana yanapashurayllapa?’ nir. ");
INSERT INTO qufNT_vpl VALUES ("MT25_45","070_25_45","MAT","25","45","45","Chaynu nitinllapami mantakuqqa kaynu ninqa: ‘Chiqaptami nishaykillapa: Kay mana kwintachaypaqla kaq runakunata mana ima ministishanpi yanaparqami, nuqallata mana yanapamashaykillapachu’ ”. ");
INSERT INTO qufNT_vpl VALUES ("MT25_46","070_25_46","MAT","25","46","46","Chaymi Jesusqa niranpis: “Paykunaqami tukuy tyimpupaq kastigakaqna rinqallapa. Nataq chay kusa allinlata rurasha chaykuna-shuypaqami tukuy tyimpupaq kawsaqna rinqallapa” nir. ");
INSERT INTO qufNT_vpl VALUES ("MT26_1","070_26_1","MAT","26","1","1","Jesusqa limpu yaĉhachikur tukchirnaqa, kaynu niran yaĉhakuqninkunataqa: ");
INSERT INTO qufNT_vpl VALUES ("MT26_2","070_26_2","MAT","26","2","2","“Qamkunami allita yaĉhankillapa, kaymanta ishkay diyamanta Pascua fyistata ruranllapa nir. Chay fyistallapimi Dyusmanta Shamuq Runataqa kuntrankunaman qukukayanqallapa kruspi klabar wanuchinanllapapaq”. ");
INSERT INTO qufNT_vpl VALUES ("MT26_3","070_26_3","MAT","26","3","3","Chaymi ashwan chay diyakunapiqa, kurakunapa mantaqninkuna, chay Israel runakunapa ruku mantakuqninkuna ima, chay kurakunapa mantaqnin Caifás shutiq runapa mantakunan wasinman tantakaranllapa. ");
INSERT INTO qufNT_vpl VALUES ("MT26_4","070_26_4","MAT","26","4","4","Chaynu tantakarllapami yarpuranllapa, imanullapis llullakuypi ima Jesustaqa aypar wanuchinanllapapaq. ");
INSERT INTO qufNT_vpl VALUES ("MT26_5","070_26_5","MAT","26","5","5","Piru wakinkunaqa kaynu niranllapa: “Amami chay fyista diyakunapiqa chaynu rurashunllapachu. Chaqa runakunami piñakur kuntranchikllapa alsakamunmanllapa” nir. ");
INSERT INTO qufNT_vpl VALUES ("MT26_6","070_26_6","MAT","26","6","6","Jesusqami Betania pwiblupi yaĉhakuqninkunawan karqa, uk runa Simón shutiqpa wasinman riranllapa. Kay Simonmi unayqa chay ismuyaq qishaywan karan. ");
INSERT INTO qufNT_vpl VALUES ("MT26_7","070_26_7","MAT","26","7","7","Piru Jesús chay Simonpa wasinpi kayatinmi, uk warmi payman qimikaran uk alabastru butillitapi kusa ĉhaniyjun mishkila mutkiypaq yakituta charikur. Chaymi ashwan Jesús misapi kanankamanqa, chay warmiqa Jesuspa umanman chay mishki yakitutaqa iĉharan. ");
INSERT INTO qufNT_vpl VALUES ("MT26_8","070_26_8","MAT","26","8","8","Chayta rikarmi Jesuspa yaĉhakuqninkunaqa piñakur kaynu niq ĉhurakaranllapa: —¿Imapaqtaq wak kusa ĉhaniyjunta yanqallaqa iĉhan? ");
INSERT INTO qufNT_vpl VALUES ("MT26_9","070_26_9","MAT","26","9","9","Ashwanmi waknu yanqalla iĉhananmantaqa qumashallapa kusa karu rantikur, chay mana imayjun kaqkunata yanapanallapata nir. ");
INSERT INTO qufNT_vpl VALUES ("MT26_10","070_26_10","MAT","26","10","10","Chaynu nitinllapa uyaparmi Jesusqa kaynu niran: —¿Imapaqtaq qillakachinkillapa kay warmisitataqa? Payqami kusala allinta rurasha nuqawanqa. ");
INSERT INTO qufNT_vpl VALUES ("MT26_11","070_26_11","MAT","26","11","11","Chaqa chay mana imayjun kaqkunawanqami maydiyapis pulla kankillapa. Piru nuqa-shuypaqami manana pullaykillapanachu kashaq. ");
INSERT INTO qufNT_vpl VALUES ("MT26_12","070_26_12","MAT","26","12","12","Kay warmisita nuqapa anayman mishki mutkiypaqla yakituta iĉharqami, kamakachimashana, kusa shumaqta pampakanaypaq. ");
INSERT INTO qufNT_vpl VALUES ("MT26_13","070_26_13","MAT","26","13","13","Chiqaptami nishaykillapa: Tukuy maylawpipis imanu kriyir washakananllapapaq nir yaĉhachikurqami, kay warmisita rurashantaqa yarpur rimanqallapa. Chaymi mana qunqanqallapachu. ");
INSERT INTO qufNT_vpl VALUES ("MT26_14","070_26_14","MAT","26","14","14","Jesuspa dusi yaĉhakuqninkunamanta ukqa shutiq, Judas Iscariote. Chay paymi, kurakunapa mantaqninkunamanna rir, ");
INSERT INTO qufNT_vpl VALUES ("MT26_15","070_26_15","MAT","26","15","15","kaynu niran: —¿Michkatataq pagramayankillapa kanqa nuqa, Jesusta qushutiyllapaqa? nir. Paykunaqami trinta suqu qillayta arniran pagrananllapapaq. ");
INSERT INTO qufNT_vpl VALUES ("MT26_16","070_26_16","MAT","26","16","16","Chaymi chaymanta-pacha, Judasqa yarpuran maylapina, imurasna Jesustaqa qukushaq nir. ");
INSERT INTO qufNT_vpl VALUES ("MT26_17","070_26_17","MAT","26","17","17","Chay Pascua fyistapa punta diyanpi, tantata mana libadurayjuntachu mikuqllapa chay diyami Jesuspa yaĉhakuqninkunaqa payman qimikar kaynu nir tapuranllapa: —Pascua mikunataqa, ¿maypitaq kamakachinayllapata munayanki? nir. ");
INSERT INTO qufNT_vpl VALUES ("MT26_18","070_26_18","MAT","26","18","18","Payqa niran: —Pwibluman rir uk runapa wasinman ĉhankillapa. Chaymi chay wasipa amuntaqa kaynu ninkillapa: ‘Yaĉhachimaqniyllapami nin: Wanunaypaq uraqami shipchana. Chaymi kananqa wasikiman shamuyani yaĉhakuqniykunawan chay Pascua fyistata chaypi pasaq niyan nir’. ");
INSERT INTO qufNT_vpl VALUES ("MT26_19","070_26_19","MAT","26","19","19","Chaynu nitinmi yaĉhakuqninkunaqa Jesús nishannulla rir ruraranllapa. Chaynami kamakachiranllapa Pascua mikunataqa. ");
INSERT INTO qufNT_vpl VALUES ("MT26_20","070_26_20","MAT","26","20","20","Chaymanta tutapatinnaqa, Jesusqa dusi yaĉhakuqninkunawan misapi taranllapana. ");
INSERT INTO qufNT_vpl VALUES ("MT26_21","070_26_21","MAT","26","21","21","Chaynu tar mikuqnumi Jesusqa niran paykunataqa: —Chiqaptami nishaykillapa: Qamkunamanta uknikillapami kuntraykunaman qukumayanqa nir. ");
INSERT INTO qufNT_vpl VALUES ("MT26_22","070_26_22","MAT","26","22","22","Chaynu nitinmi, yaĉhakuqninkunaqa kusalata llakiranllapa. Chaymi uknin uknin kaynu nir Jesusta tapuq ĉhurakaranllapa: —Taytituy ¿nuqachu kashaq? nir. ");
INSERT INTO qufNT_vpl VALUES ("MT26_23","070_26_23","MAT","26","23","23","Jesusqa niran: —Qamkunamanta uknikillapa nuqawan chay platullapi tantata nuyuchir mikuqmi, kuntraykunamanqa qukumayan. ");
INSERT INTO qufNT_vpl VALUES ("MT26_24","070_26_24","MAT","26","24","24","Chaynuqami Dyus nitin iskribikashannulla, Dyusmanta Shamuq Runawanqa pasanqa. ¡Piru imananqaraq, chay kuntraykunaman qukumaqqa! Kusala allinĉhi kananta chay runaqa ama nasinanpaqchu. ");
INSERT INTO qufNT_vpl VALUES ("MT26_25","070_26_25","MAT","26","25","25","Chaymantami Judas, chay kuntrankunaman qukuq chayqa, kaynu nir tapuran: —Yaĉhachimaqniy ¿nuqachu kashaq? nir. Jesusqa niran: —Qamllami ninki. ");
INSERT INTO qufNT_vpl VALUES ("MT26_26","070_26_26","MAT","26","26","26","Mikuyatinllapanaqa, Jesusqa uk tantata aypar Taytanta payji nir, pakir quran yaĉhakuqninkunata kaynu nir: “Kaypi mikuyllapa. Kayqami nuqapa kwirpuy” nir. ");
INSERT INTO qufNT_vpl VALUES ("MT26_27","070_26_27","MAT","26","27","27","Chaymanta uk kupata aypar Taytanta payji nir ima, quran chay yaĉhakuqninkunataqa kaynu nir: “Kaypi upyayllapa tukuy qamkuna kay kupamanta. ");
INSERT INTO qufNT_vpl VALUES ("MT26_28","070_26_28","MAT","26","28","28","Chaqa, kayqami yawarniy. Kay yawarniyta iĉhashaywanmi Taytay Dyuswan uk tratuta rurani, kusa achka runakunata uchankunamanta washanaypaq. ");
INSERT INTO qufNT_vpl VALUES ("MT26_29","070_26_29","MAT","26","29","29","Piru nishaykillapa: Mananami qashanqa upyashaqnachu kay ubapa yakuntaqa qamkunawanqa, maydiya Taytay mantakuyashanpi pulla mushuq ubapa yakunta pulla upyanallapakaman” nir. ");
INSERT INTO qufNT_vpl VALUES ("MT26_30","070_26_30","MAT","26","30","30","Chaymantami salmukunata takir Dyusta alabarnaqa, riranllapana Olivos sirkaman. ");
INSERT INTO qufNT_vpl VALUES ("MT26_31","070_26_31","MAT","26","31","31","Chaypina karqami Jesusqa niran: —Tukuy qamkunami, kanan tutalla manchakushaykillaparayku nuqalatana dijamankillapa. Chaqa Dyus nitin iskribikashakunapimi nin: ‘Chay michikuqta wanuchitiymi, tantala kashanmanta uyshakunaqa wakta kayta limpu shikwakanqallapa’ nir. ");
INSERT INTO qufNT_vpl VALUES ("MT26_32","070_26_32","MAT","26","32","32","Piru nuqa kawsamurqami, qamkunamantaqa naypaqta rishaq Galilea pwiblumanqa. ");
INSERT INTO qufNT_vpl VALUES ("MT26_33","070_26_33","MAT","26","33","33","Chaynu nitinmi, Pedruqa niran: —Tukuy wakinkuna manchakur dijashutinllapapis, nuqaqa manami dijashaykichu nir. ");
INSERT INTO qufNT_vpl VALUES ("MT26_34","070_26_34","MAT","26","34","34","Chaymi Jesusqa niran: —Chiqaptami nishayki: Kanan tutallami manaraq gallu kantayatin qamqa kimsa kuti ninki: ‘Manami paytaqa riqsinichu’ nir. ");
INSERT INTO qufNT_vpl VALUES ("MT26_35","070_26_35","MAT","26","35","35","Piru Pedruqa niran: —Qamwan pullata wanuchimanallapapaq katinmapismi, pullayki shachinakushaq nir. Chaynullatami wakin yaĉhakuqninkunapis niranllapa. ");
INSERT INTO qufNT_vpl VALUES ("MT26_36","070_26_36","MAT","26","36","36","Chaymantami Jesusqa yaĉhakuqninkunawan riranllapa uk lugar Getsemaní shutiqman. Chaypimi yaĉhakuqninkunata kaynu niran: “Wakmanmi riyani Taytayman mañakuq. Qamkunaqami kaylapi taskinkillapa” nir. ");
INSERT INTO qufNT_vpl VALUES ("MT26_37","070_26_37","MAT","26","37","37","Chaynu nirmi Pedruta, Zebedeupa ishkay wamrankunata ima apar riran pullanqa. Chaymantami alliplata llakir kwashala tikrakaran Jesusqa. ");
INSERT INTO qufNT_vpl VALUES ("MT26_38","070_26_38","MAT","26","38","38","Chaynu kayarmi kaynu niran paykunataqa: “Kusalataraq llakir wanuq yupayna yarpuni. Qamkunaqa kaylapi kidar rikĉhakushala kayllapa nuqawan” nir. ");
INSERT INTO qufNT_vpl VALUES ("MT26_39","070_26_39","MAT","26","39","39","Chaynu nirqa, chay kayashanmanta ashlila wakaq riran. Chaypimi qunqurikur pachakaman pukĉhirar kaynu nir Taytantaqa mañakuran: “Taytay, puytiypaq katinqa yanapamay-ari kay kusa ayaq yaku yupay qischakaymantaqa. Piru manami nuqa munashaynuchu kanqa. Ashwanmi qam munashayki rurakanqa” nir. ");
INSERT INTO qufNT_vpl VALUES ("MT26_40","070_26_40","MAT","26","40","40","Chaymantami chay kimsa yaĉhakuqninkuna kayashanman tikrakamurqa, paykunataqa punuqta tariran. Chaymi Pedrutaqa niran: “¿Manachu puytishaykillapa uk uralamatapis rikĉhakur nuqawan kaytaqa? ");
INSERT INTO qufNT_vpl VALUES ("MT26_41","070_26_41","MAT","26","41","41","Rikĉhakur mañakuyllapa, ama uchapi ratanaykillapapaq. Qamkunaqami allinkunalata rurayta yarpunkillapa. Piru kwirpuykillapa litala kashanraykumi mana shachinakuyta puytinkillapachu”. ");
INSERT INTO qufNT_vpl VALUES ("MT26_42","070_26_42","MAT","26","42","42","Chaynu nir qashan ishkay kutipaqna rir, Taytantaqa kaynu nir mañakuran: “Taytay, chaynu qischakanaypaq dijamasha karqa, qam munashaykinumi ruray” nir. ");
INSERT INTO qufNT_vpl VALUES ("MT26_43","070_26_43","MAT","26","43","43","Chaymanta tikrakamurqa, qashalan chay yaĉhakuqninkunataqa punuqta tariran. Chaqa nawinllapamapis kusalata qipchirayaran punuypaq. ");
INSERT INTO qufNT_vpl VALUES ("MT26_44","070_26_44","MAT","26","44","44","Chaymi chaypi dijar qashan kimsa kutipaqna riran mañakuq Taytantaqa, ima nirtaq mañakusha karan chaynulla. ");
INSERT INTO qufNT_vpl VALUES ("MT26_45","070_26_45","MAT","26","45","45","Chaymanta qashan chay yaĉhakuqninkunaman tikrakamurqa niran: “¿Qamkunaqachu punur samayankillaparaq? Dyusmanta Shamuq Runata uchakuqkunaman qukunanllapapaq uraqami ĉhamushana. ");
INSERT INTO qufNT_vpl VALUES ("MT26_46","070_26_46","MAT","26","46","46","Shariyllapa, rishunllapana, shipchamunnami nuqata qukumaqqa” nir. ");
INSERT INTO qufNT_vpl VALUES ("MT26_47","070_26_47","MAT","26","47","47","Chaynu nir Jesús rimayatinllami, chay dusi yaĉhakuqninkunamanta uknin Judasqa, achka runakunawan ĉharanllapa ispadakunawan, qirukunawan ima. Paykunaqami riranllapa kurakunapa mantaqninkuna, Israel runakunapa ruku mantakuqninkuna kaĉhasha katin. ");
INSERT INTO qufNT_vpl VALUES ("MT26_48","070_26_48","MAT","26","48","48","Judasqami, Jesuspa kuntraqninkunataqa, kaynu nisha karan: “Nuqa saludar muchayani chaytami aypar prisunkillapa” nir. ");
INSERT INTO qufNT_vpl VALUES ("MT26_49","070_26_49","MAT","26","49","49","Chaymi Jesusman qimikarqa Judasqa, —¡Chaynupalachu, Taytituy!— nir mucharan. ");
INSERT INTO qufNT_vpl VALUES ("MT26_50","070_26_50","MAT","26","50","50","Jesusqami niran: —Amiguy, imata ruraqĉhi shamushayki chaytaqami kananlla rurayna nir. Chaymi chay wakinkunaqa Jesusman qimikar aypar prisuranllapana. ");
INSERT INTO qufNT_vpl VALUES ("MT26_51","070_26_51","MAT","26","51","51","Piru Jesuspa uk yaĉhakuqninmi ispadanta lluqshichimur kurakunapa mantaqninta sirbiq runapa rinrinta ¡saq! pitiran. ");
INSERT INTO qufNT_vpl VALUES ("MT26_52","070_26_52","MAT","26","52","52","Chaymi Jesusqa niran: —Ispadaykitaqa ĉhuray ĉhurakananpi. Chaqa ispadawan tukuy maqanakuqqami, ispadallawan wanunqa nir. ");
INSERT INTO qufNT_vpl VALUES ("MT26_53","070_26_53","MAT","26","53","53","¿Manachu yaĉhanki nuqa Taytayman mañakutiyqa, kananlla kaĉhamunman kusa manchaypaq achka angelninkunata washamananpaq nirqa? ");
INSERT INTO qufNT_vpl VALUES ("MT26_54","070_26_54","MAT","26","54","54","Piru chaynu pasananpaq mañatiyqami, Dyus nitin iskribikashankunapi, nuqa qischakar wanunaypaq niyashanqa mana kumplikayanmannachu. ");
INSERT INTO qufNT_vpl VALUES ("MT26_55","070_26_55","MAT","26","55","55","Chaymantami Jesusqa chay runakunataqa kaynu nir tapuran: —¿Imapaqtaq qamkunaqa shamushaykillapa qirukunawan ispadakunawan imaqa, uk suwakuqta yupay aypar apamaqllapaqa? Nuqaqami imuraspis Dyusta adurananllapa wasipi yaĉhachikuray. Piru manamiri chaypiqa aypar apamaraykillapa imachu. ");
INSERT INTO qufNT_vpl VALUES ("MT26_56","070_26_56","MAT","26","56","56","Kayqami chaynuqa pasayan Dyuspa unay rimaqninkuna iskribishannulla kumplikananpaq. Chaynu Jesús nitinqami, tukuy yaĉhakuqninkunaqa paylata dijar alsakaranllapa. ");
INSERT INTO qufNT_vpl VALUES ("MT26_57","070_26_57","MAT","26","57","57","Chaymantami Jesusta aypasha karan chaykunaqa, chay kurakunapa mantaqnin Caifaspa wasinman aparanllapa. Chaypimi tantakasha karanllapa Moisés mantakushanta yaĉhar yaĉhachikuqkuna, ruku mantakuqkuna ima. ");
INSERT INTO qufNT_vpl VALUES ("MT26_58","070_26_58","MAT","26","58","58","Piru Pedruqami largukaqllamanta chapar ikinllapata riyaran, chay kurakunapa mantaqninpa wasinpa pampankaman. Chaymantami ruriman yaykurqa, chay yaykushanlapi kidaran Dyusta adurananllapa wasita kuytaqkunawan, rikakunanpaq imanushi Jesustaqa ruranqallapa nir. ");
INSERT INTO qufNT_vpl VALUES ("MT26_59","070_26_59","MAT","26","59","59","Chay kurakunapa mantaqninkuna, tukuy chay kusa mas karguyjunkunaqami Jesuspaqqa kusalata yaĉhayta munaranllapa imalata mana allinta rurasha katinqa, chayraykulana wanuchinanllapapaq. ");
INSERT INTO qufNT_vpl VALUES ("MT26_60","070_26_60","MAT","26","60","60","Piru chaynumapis manami tariranllapachu mana allinta rurashantaqa. Kusala achka runakunami, mana kashanmanta uchachananpaq qimikarmapis mana puytiranllapachu. Chaymantami ishkay runakuna qimikar, ");
INSERT INTO qufNT_vpl VALUES ("MT26_61","070_26_61","MAT","26","61","61","tukuy chaypi kaqkunapa naypanpi kaynu niran: “Kay runaqami kaynu niran: ‘Nuqaqami Dyusta adurananllapa wasita ratachir, qashan kimsa diyalapaq shachiyta puytini niran’ nir”. ");
INSERT INTO qufNT_vpl VALUES ("MT26_62","070_26_62","MAT","26","62","62","Chaynu nitinllapami chay kurakunapa mantaqninqa sharir Jesustaqa kaynu nir tapuran: —¿Qam-shuypaqachu mana imatapis ninki? ¿Ima nishaq nirtaq waknu qampaqqa rimayanllapaqa? nir. ");
INSERT INTO qufNT_vpl VALUES ("MT26_63","070_26_63","MAT","26","63","63","Chaynu nitinmapismi Jesusqa mana imatapis niranchu. Chaymi chay kurakunapa mantaqninqa qashan niran: —Kawsaq Dyuspa shutinpi, nishayki chiqapta rimanaykipaq. Willamayllapa: ¿Chiqaptachu qamqa Dyuspa Akrashan Cristun, Dyuspa Wamran kanki? nir. ");
INSERT INTO qufNT_vpl VALUES ("MT26_64","070_26_64","MAT","26","64","64","Jesusqa niran: —Qamllami chaynu ninki. Piru, nuqapis nishaykillapa: Kananmanta-pachami rikankillapa Dyusmanta Shamuq Runataqa kusala puytiq Dyuspa allilaw qichqanpi taqta, chaymanta puktaypa rurinta syilumanta shamuqta ima nir. ");
INSERT INTO qufNT_vpl VALUES ("MT26_65","070_26_65","MAT","26","65","65","Chaynu Jesús nitinmi, chay kurakunapa mantaqninqa kusata piñakur raĉhpanmatapis llikiran, Jesusqa mana allintachu tukuyan nir. Chaymi niran: —¡Kay runa rimashanqami mana allinchu Dyuspaqqa! ¿Ima mas tistigutataq ministinchikllapa? Paypa shiminllami riman qamkuna uyapashaykillapanu. ");
INSERT INTO qufNT_vpl VALUES ("MT26_66","070_26_66","MAT","26","66","66","¿Imatataq yarpunkillapa? Chaymi, chaypi kaq runakunaqa niranllapa: —Kusala uchayjunmi wakqa; wanunanpaqmi allin nir. ");
INSERT INTO qufNT_vpl VALUES ("MT26_67","070_26_67","MAT","26","67","67","Chaymi ashwan qaqllitanpi tuqapar, maqaranllapa. Chaynullami wakinkunapis qaqllanllapi maqar, ");
INSERT INTO qufNT_vpl VALUES ("MT26_68","070_26_68","MAT","26","68","68","kaynu niyaqllapa: —¡Qam chiqapta Dyuspa Akrashan Cristun karqa, tantyay pitaq maqashuran! nirmapis. ");
INSERT INTO qufNT_vpl VALUES ("MT26_69","070_26_69","MAT","26","69","69","Chaykamanqa Pedruqa tayaran waqta punkulapi. Chaypi kanankamanmi uk sirbikuq warmi qimikar niran: —Qampismi Galileamanta Jesuswan puriq kanki nir. ");
INSERT INTO qufNT_vpl VALUES ("MT26_70","070_26_70","MAT","26","70","70","Piru Pedruqami tukuypa naypanpi kaynu niran: —Manami yaĉhanichu imapaqmi rimayanki nirmapis nir. ");
INSERT INTO qufNT_vpl VALUES ("MT26_71","070_26_71","MAT","26","71","71","Chaynu nirqa, riranna punkuman. Chaymi, qashan uk sirbikuq warmisita rikar, kaynu nir wakinkunataqa willaran: —Wakqami pulla puriq chay Nazaretmanta Jesuswan nir. ");
INSERT INTO qufNT_vpl VALUES ("MT26_72","070_26_72","MAT","26","72","72","Qashanmi Pedruqa jurar kaynu niran: —¡Manami riqsinichu wak runataqa! nir. ");
INSERT INTO qufNT_vpl VALUES ("MT26_73","070_26_73","MAT","26","73","73","Chaymantami uk ratulamantaqa chaypi kaqkunapis Pedruman qimikar kaynu niranllapa: —Chiqaptami qampis paykunamanta kanki. Chaqa, rimanaykimapis paykunapa yupayllari nir. ");
INSERT INTO qufNT_vpl VALUES ("MT26_74","070_26_74","MAT","26","74","74","Chaymantami Pedruqa kutir kutir jurar niran: —¡Mana riqsinichu wak runataqa nishuyanillapa wakmaqa! ¡Mana chiqapta rimayatiyqami Dyus kastigamanqa! nir. Chaynu niyatinlami galluqa kantaran. ");
INSERT INTO qufNT_vpl VALUES ("MT26_75","070_26_75","MAT","26","75","75","Chaymantami Pedruqa yarpuran Jesús kaynu nishanta: “Manaraq gallu kantayatinmi kimsa kuti nuqapaqqa ninki, manami riqsinichu nir”. Chaymi Pedruqa, chaymanta lluqshirqa kusalata llakir, piñakur ima waqaran. ");
INSERT INTO qufNT_vpl VALUES ("MT27_1","070_27_1","MAT","27","1","1","Chaymanta achkiyatinnaqa, chay kurakunapa tukuy mantaqninkuna, chay Israel runakunapa ruku mantaqninkuna imaqa parlaranllapa Jesustaqa wanuchinanllapapaq. ");
INSERT INTO qufNT_vpl VALUES ("MT27_2","070_27_2","MAT","27","2","2","Chaymi alli watar apar quranllapa Roma pwiblumanta numrakasha gubyirnu Pilatuta. ");
INSERT INTO qufNT_vpl VALUES ("MT27_3","070_27_3","MAT","27","3","3","Chay Judas, Jesusta kuntrankunaman qukusha karan chayqa, Jesusta wanuchinanllapapaq nisha nir yaĉharqa kusalata llakiran. Chaqa manari allintachu tukusha karan. Chaymi chay mana allinta tukushanpaq kwintata qukarqa, chay kurakunapa mantaqninta, Israel runakunapa ruku mantaqninta imaqa qillayninta rir tikrar kaynu niran: ");
INSERT INTO qufNT_vpl VALUES ("MT27_4","070_27_4","MAT","27","4","4","—Uchakushami kani uk allin mana uchayjun runata qukushayrayku nir. Piru chay runakunaqa niranllapa: —¿Nuqakunapaqqa ima kwintayllapataq? ¡Chayqami qampa kwintaykina! nir. ");
INSERT INTO qufNT_vpl VALUES ("MT27_5","070_27_5","MAT","27","5","5","Chaymi Judasqa chay qillaytaqa Dyusta adurananllapa wasipi itakur riran. Chaynu rirmi mana allinta tukushanpaq paylla urkakar wanuran. ");
INSERT INTO qufNT_vpl VALUES ("MT27_6","070_27_6","MAT","27","6","6","Chaymanta chay kurakunapa mantaqninkunaqa chay qillayta aypar kaynu niranllapa: “Kay qillayraykumi uk runata qukuran wanuchinanllapapaq. Chayraykumi mana allinchu Dyuspaq ufrindita nir ĉhuranallapapaqqa” nir. ");
INSERT INTO qufNT_vpl VALUES ("MT27_7","070_27_7","MAT","27","7","7","Chaymi paykunaqa yarpuranllapa, chay qillaywanqa uk manka ruraqpa pachanta rantinanllapapaq. Chayna chaypi tukuy uklawmanta runakuna wanutinqa pampananllapapaq. ");
INSERT INTO qufNT_vpl VALUES ("MT27_8","070_27_8","MAT","27","8","8","Chayraykumi chay pachaqa kanankaman shutin “Yawar Pacha”. ");
INSERT INTO qufNT_vpl VALUES ("MT27_9","070_27_9","MAT","27","9","9","Chaynumi kumplikaran Dyuspa unay rimaqnin Jeremías nishanqa. Chaqa kaynumi nisha kayaq: “Ayparanllapa trinta suqu qillaysituta, chay Israel pwiblumanta runakuna uk paykunapa masinpa ĉhaninpaq nisha karan chaykunata. ");
INSERT INTO qufNT_vpl VALUES ("MT27_10","070_27_10","MAT","27","10","10","Chaywanmi rantiranllapa manka ruraqpa pachanta, imanuĉhi Tayta Dyus nimashannulla” nir. ");
INSERT INTO qufNT_vpl VALUES ("MT27_11","070_27_11","MAT","27","11","11","Chaymantami Jesustaqa gubyirnu Pilatupa naypanman apatinllapa, kaynu nir tapuran: —¿Qamchu Israel runakunapa mantaqnin kanki? nir. Jesusqa niran: —Qamllami ninki. ");
INSERT INTO qufNT_vpl VALUES ("MT27_12","070_27_12","MAT","27","12","12","Chaykamanmi chay kurakunapa mantaqninkuna, Israel runakunapa ruku mantaqninkuna imaqa, kusalata uchachayaranllapa. Piru Jesusqami mana imatapis rimaranchu. ");
INSERT INTO qufNT_vpl VALUES ("MT27_13","070_27_13","MAT","27","13","13","Chayraykumi Pilatuqa qashan kaynu nir tapuran: —¿Manachu uyapanki tukuy imakunata qampaq rimatinllapaqa? nir. ");
INSERT INTO qufNT_vpl VALUES ("MT27_14","070_27_14","MAT","27","14","14","Piru Jesusqami mana imalatapis rimaranchu. Chaymi chay gubyirnuqa kusalata yarpupakuyar kidaran. ");
INSERT INTO qufNT_vpl VALUES ("MT27_15","070_27_15","MAT","27","15","15","Kada fyistapimi chay gubyirnu Pilatuqa uk runata lluqshichiq chay prisu kashanmanta, runakuna mayqantaĉhi lluqshichiy nishannulla. ");
INSERT INTO qufNT_vpl VALUES ("MT27_16","070_27_16","MAT","27","16","16","Chay tyimpupimi karan uk runa mana allinta rurashanrayku kusala riqsikasha Barrabás shutiq, prisuqa. ");
INSERT INTO qufNT_vpl VALUES ("MT27_17","070_27_17","MAT","27","17","17","Chaymi tukuy runakuna tantakasha katinllapa, Pilatuqa tapuran kaynu nir: “¿Mayqantataq munankillapa lluqshichinapaq, Barrabasta, manaqachu Jesusta, Dyus Akrashan Cristun ninllapa chayta?” nir. ");
INSERT INTO qufNT_vpl VALUES ("MT27_18","070_27_18","MAT","27","18","18","Chaqa Pilatuqa kwintata qukasha karan, ĉhiqnirlami Jesustaqa yanqallamanta payman apashallapa nir. ");
INSERT INTO qufNT_vpl VALUES ("MT27_19","070_27_19","MAT","27","19","19","Nataq Pilatuqami mantakunanpi tayatin warminqa kaĉhakuran kunachinanllapapaq kaynu nir: “Amami chay kusa allinla runawanqa willanakunkichu. Chaqa naqa tutami kusala manchaypaq llakiypaqta musqupakusha kani payta aypashaykillaparaykuqa” nir. ");
INSERT INTO qufNT_vpl VALUES ("MT27_20","070_27_20","MAT","27","20","20","Piru chay kurakunapa mantaqninkuna, chay Israel runakunapa ruku mantaqninkuna imaqa, tukuy runakunata animachiran Barrabasta kaĉhar, Jesusta wanuchiy nir mañakunanllapapaq. ");
INSERT INTO qufNT_vpl VALUES ("MT27_21","070_27_21","MAT","27","21","21","Chaymi chay gubyirnuqa qashan kaynu nir tapuran paykunataqa: —¿Mayqannintataq kay ishkaymantaqa dijatiy rinanta munankillapa qamkunaqa? nir. Paykunaqa niranllapa: —¡Barrabasta! nir. ");
INSERT INTO qufNT_vpl VALUES ("MT27_22","070_27_22","MAT","27","22","22","Pilatuqa qashallan paykunataqa tapuran: —¿Imatataq rurayashaq kay Jesusta, Dyuspa Akrashan Cristun ninllapa chaywan-shuypaqa? nir. Ashwanmi tukuyla kaynu niranllapa: —¡Kruspi klabay! nir. ");
INSERT INTO qufNT_vpl VALUES ("MT27_23","070_27_23","MAT","27","23","23","Qashanmi Pilatuqa niran: —Chaqa, ¿ima mana allintataq rurasha? Piru chay runakunaqami qashan kusala jwirtita kaynu nir lanyaranllapa: —¡Kruspi klabay! nir. ");
INSERT INTO qufNT_vpl VALUES ("MT27_24","070_27_24","MAT","27","24","24","Piru Pilato imata nitinpis chay runakunaqa mana kasuranllapanachu. Chaymi ashwan Pilatuqa yarpuran mana kasutiyqami piñakur nuqapa kuntray shamur imanachimanman nir. Chaynu nirmi kaĉhakutin yakuta apamutinllapa, tukuypa naypanpi makinta paqakuqnu kaynu niran: —Kay runata wanuchirllapaqa amami nuqataqa uchachamankillapachu. Qamkunapa kwintaykillapanami kanqa nir. ");
INSERT INTO qufNT_vpl VALUES ("MT27_25","070_27_25","MAT","27","25","25","Chaymi ashwan tukuyla chaypi kaqkunaqa kaynu niranllapa: —¡Nuqakuna, tukuy wamrayllapakunawan imami mana allinta rurayarqa, kay runapaqqa imanashaqllapapis! nir. ");
INSERT INTO qufNT_vpl VALUES ("MT27_26","070_27_26","MAT","27","26","26","Chaymi Pilatuqa Barrabasta prisu kashanmanta lluqshichir, suldadunkunata kaĉharan Jesusta llibachir, chaymanta-shuypaqa kruspi klabananllapapaq. ");
INSERT INTO qufNT_vpl VALUES ("MT27_27","070_27_27","MAT","27","27","27","Chaymantami chay gubyirnupa suldadunkunaqa manaraq krusman klabaq apayarqa, chay gubyirnupa dispachunman aparanllapa Jesustaqa. Chaypimi tukuy suldadu masinkunata tantaranllapa Jesuspa naypanmanqa. ");
INSERT INTO qufNT_vpl VALUES ("MT27_28","070_27_28","MAT","27","28","28","Chaypimi ashwan raĉhpanta lluqshichir uk chupika raĉhpatana yakachiranllapa. ");
INSERT INTO qufNT_vpl VALUES ("MT27_29","070_27_29","MAT","27","29","29","Chaynullami umachiranllapapis uk kuruna kashamanta rurakashata. Nataq allilaw makinpi-shuypaqa uk barata charichiranllapa. Chaymantami kushipananrayku Jesuspa naypanpi qunqurir, kaynu niqllapa: “¡Biba Israel pwiblupa gubyirnun!” nir. ");
INSERT INTO qufNT_vpl VALUES ("MT27_30","070_27_30","MAT","27","30","30","Chaynullami tuqaparllapa chay barallawan umitanpi kusalata maqaranllapa ima. ");
INSERT INTO qufNT_vpl VALUES ("MT27_31","070_27_31","MAT","27","31","31","Chaymanta chaynu paymanta kusata burlakarllapa imanaqa, chay chupika raĉhpata yakachishanllapataqa lluqshichir paypa raĉhpanllata yakachiranllapa. Chaynu munashanllapata rurarnaqami aparanllapa kruspi klabananllapapaqna. ");
INSERT INTO qufNT_vpl VALUES ("MT27_32","070_27_32","MAT","27","32","32","Chaymanta lluqshirllapaqa, uk runa Simón shutiqta tariranllapa. Payqami Cirene pwiblumanta karan. Chaymi ashwan paytaqa Jesuspa krusninta amalas rikrachir aparanllapa. ");
INSERT INTO qufNT_vpl VALUES ("MT27_33","070_27_33","MAT","27","33","33","Chaynu rirmi uk lugar Gólgota shutiqman ĉharanllapa. Kay lugartami ninllapapis Calavera nir. ");
INSERT INTO qufNT_vpl VALUES ("MT27_34","070_27_34","MAT","27","34","34","Chaypiqami upyachiyta kamaranllapa binuwan, uk rimidyu kusala ayaqta, ama nanachikunanpaq nir. Piru Jesusqa pitilata kamarqa mana munaranchu upyaytaqa. ");
INSERT INTO qufNT_vpl VALUES ("MT27_35","070_27_35","MAT","27","35","35","Chaymantami Jesustaqa kruspi klabaranllapana. Chaymi chay suldadukunaqa Jesuspa raĉhpankunataqa surtyakur ayparanllapa. Chaynuqami ruraranllapa Dyus nitin iskribikashannulla kumplikananpaq. Chaqa niqmi: Raĉhpaykunatami surtyakur ayparanllapa nir. ");
INSERT INTO qufNT_vpl VALUES ("MT27_36","070_27_36","MAT","27","36","36","Chaynu surtyakur imanaqami, chaylapi tayar kidaranllapa Jesusta chapananllapapaq. ");
INSERT INTO qufNT_vpl VALUES ("MT27_37","070_27_37","MAT","27","37","37","Nataq umanpa ananpiqami, uk litriruta ĉhuraranllapa imaraykushi wanuchishallapa nir. Chaqa kaynumi niyaq: “KAY JESUSMI ISRAEL RUNAKUNAPA MANTAQNIN” nir. ");
INSERT INTO qufNT_vpl VALUES ("MT27_38","070_27_38","MAT","27","38","38","Chaynullami paypa pullanqa ishkay suwakuqkunata krusllapi klabaranllapa, ukninta Jesuspa ichuqlaw qichqanpi, ukninta-shuypaqa allilaw qichqanpi. ");
INSERT INTO qufNT_vpl VALUES ("MT27_39","070_27_39","MAT","27","39","39","Piru tukuy chayta pasaqkunaqami, umanllapata kuyuchiqnulla kusalata musyar kaynu niyaqllapa: ");
INSERT INTO qufNT_vpl VALUES ("MT27_40","070_27_40","MAT","27","40","40","“¡Qammi, Dyusta adurananllapa wasita ratachir qashan kimsa diyalapaq shachishaq nirayki! ¡Chaqa chiqapta Dyuspa Wamran karqa, qamlla washakar krusmanta ishkimuy!” nir. ");
INSERT INTO qufNT_vpl VALUES ("MT27_41","070_27_41","MAT","27","41","41","Chaynu nirllami kusalata burlakaranllapa tukuy chay kurakunapa mantaqninkuna, Moisés mantakushanta yaĉhar yaĉhachikuqkuna ima, Israel runakunapa ruku mantaqninkunawan pulla. Chaymi kaynu niyaqllapa: ");
INSERT INTO qufNT_vpl VALUES ("MT27_42","070_27_42","MAT","27","42","42","“Ukkunatami washaran. Piru payllaqami mana washakayta puytinchu. Wakqashi Israel runakunapa mantaqnin-ari. ¡Chaynu karqa chay krusmanta ishkimunqari! ¡Chaynami chaypiraq paypi kriyishunllapa! ");
INSERT INTO qufNT_vpl VALUES ("MT27_43","070_27_43","MAT","27","43","43","Chaqa payqashi Dyuspi kusalata kunfyakan. Chaynu katinqa Dyus kananlla washanqari. ¡Chiqapta Dyus payta munayarqa! ¿Manachu nimaranchikllapa payqa: ‘Dyuspa Wamran kani’ nir?” ");
INSERT INTO qufNT_vpl VALUES ("MT27_44","070_27_44","MAT","27","44","44","Chaynullami chay suwakuq runakuna paywan pulla kruspi kaqkunamapis ashwan kusalata musyaranllapa. ");
INSERT INTO qufNT_vpl VALUES ("MT27_45","070_27_45","MAT","27","45","45","Chaymantami a las dusimanta-pacha tardi a las triskaman tukuy pacha tutaparaq intiru kidaran. ");
INSERT INTO qufNT_vpl VALUES ("MT27_46","070_27_46","MAT","27","46","46","Piru yaqqa a las trispaqna katinqami Jesusqa kusa jwirtita kaynu nir qayĉhakuran: “Elí, Elí, ¿lama sabactani?” nir. (Chaynu nirqami intrachimanchik: “Dyusniy, Dyusniy ¿imapaqtaq nuqalata dijamashayki?” nir.) ");
INSERT INTO qufNT_vpl VALUES ("MT27_47","070_27_47","MAT","27","47","47","Chaymi wakin chaypi kaqkunaqa chaynu nitin uyaparqa kaynu niranllapa: “Wakqami qayayan Dyuspa unay rimaqnin Eliasta” nir. ");
INSERT INTO qufNT_vpl VALUES ("MT27_48","070_27_48","MAT","27","48","48","Chaymi chay kutilla chaypi kaqkunamanta ukninqa kallpar rir uk puqyala raĉhpata qirupi watar, puchqu binupi nuyuchir Jesuspa shiminman ĉhuraran upyananpaq. ");
INSERT INTO qufNT_vpl VALUES ("MT27_49","070_27_49","MAT","27","49","49","Piru chay wakinkunaqami niranllapa: “Dijay, mabir Eliaschu shamur washanqa” nir. ");
INSERT INTO qufNT_vpl VALUES ("MT27_50","070_27_50","MAT","27","50","50","Chaymantami Jesusqa qashan kusala jwirtita qayĉhakurqa wanuranna. ");
INSERT INTO qufNT_vpl VALUES ("MT27_51","070_27_51","MAT","27","51","51","Piru chay kutillami Dyusta adurananllapa wasi ruripi uk atun rakta raĉhpa warkuraqpis llikikaran ĉhaypin unaqmanta urakaman. Chaynullami pachamapis kusalata kuyutin atun rumikunamapis limpu rajakaran. ");
INSERT INTO qufNT_vpl VALUES ("MT27_52","070_27_52","MAT","27","52","52","Chaynullami wanushakuna pampakashankunamapis kiĉhakaran. Chaymi Dyuspi kriyisha kaqkuna wanushakunamapis kawsamuranllapana. ");
INSERT INTO qufNT_vpl VALUES ("MT27_53","070_27_53","MAT","27","53","53","Chaynu wanushanmanta kawsamurqa chay pampakashanmanta lluqshimuranllapana. Chaymi Jesús wanushanmanta kawsamutinqa, yaykuranllapana Dyus akrashan pwiblu Jerusalenmanna. Chaypimi kusala achka runakuna rikaranllapa paykunataqa. ");
INSERT INTO qufNT_vpl VALUES ("MT27_54","070_27_54","MAT","27","54","54","Chaymanta chay Romamanta suldadukunapa mantaqnin chaypi wakinkunawan kar rikakuranllapa pacha kuyutin, tukuy ima pasaqtapis. Chaymi kusalata manchakur kaynu niyaranllapa: “¡Chiqaptami kay runaqa Dyuspa Wamran kasha!” nir. ");
INSERT INTO qufNT_vpl VALUES ("MT27_55","070_27_55","MAT","27","55","55","Piru chaypiqami achka warmisitakuna Galilea pwiblumanta Jesuswan pulla risha kaqkuna karukaqlamanta rikakuyaranllapa. Chaqa chay warmisitakunami Jesustaqa yanapasha karan imata rurashanpipis. ");
INSERT INTO qufNT_vpl VALUES ("MT27_56","070_27_56","MAT","27","56","56","Chay warmikunaqami kaykuna karanllapa: María Magdalena, Santiaguwan Josipa maman María, Zebedeupa warmin ima. ");
INSERT INTO qufNT_vpl VALUES ("MT27_57","070_27_57","MAT","27","57","57","Chaymanta limpu tardiyayatinnaqami Arimatea lugarmanta uk kusa imayjun runa José shutiq Pilatuman ĉharan. Paypismi Jesuspa yaĉhakuqnin karan. ");
INSERT INTO qufNT_vpl VALUES ("MT27_58","070_27_58","MAT","27","58","58","Chaymi payqa Pilatuman ĉharqa, Jesuspa kwirpunta mañaran. Chaynu mañakutinmi Pilatuqa kaĉhakuran qunanllapapaq. ");
INSERT INTO qufNT_vpl VALUES ("MT27_59","070_27_59","MAT","27","59","59","Josiqami Jesuspa kwirpuntaqa aypar pilluran kusa shumaq yuraq raĉhpawan. ");
INSERT INTO qufNT_vpl VALUES ("MT27_60","070_27_60","MAT","27","60","60","Chaymantaqami uk mushuq uĉhkuta qaqapi pay pampakananpaq rurachikusha karan, chaypi pamparan Jesustaqa. Chaymi ashwan chay uĉhkutaqa uk kusa atun rumiwan kirpar riranna. ");
INSERT INTO qufNT_vpl VALUES ("MT27_61","070_27_61","MAT","27","61","61","Piru María Magdalenawan, chay uk Mariaqami Jesús pampakashan naypanlapi tar kidaranllapa. ");
INSERT INTO qufNT_vpl VALUES ("MT27_62","070_27_62","MAT","27","62","62","Samana diyapa quyapachan pasatinqa, kurakunapa mantaqninkuna, fariseo runakuna ima, riranllapa Pilatuta rikaq. ");
INSERT INTO qufNT_vpl VALUES ("MT27_63","070_27_63","MAT","27","63","63","Chaymi kaynu niranllapa: —Tayta gubyirnu, yarpunillapami chay llullakuqqa kawsayarllaqa niranpis, ‘Wanurqashi kimsa diyamantaqa qashan kawsamuyanqa’ nir. ");
INSERT INTO qufNT_vpl VALUES ("MT27_64","070_27_64","MAT","27","64","64","Chayrayku suldadukunata kaĉhay chay pampakashanman, kimsa diya pasanankaman chaypi kuytakunanllapapaq. Imanupiqakish chay yaĉhakuqninkuna tuta shamur kwirpunta apar, tukuyla runakunata ‘Kawsamushana’ nir, kriyichitinllapa. Chaynu katinqa qashan chaynu llullakutinqa llallin mana allinchu kanman naypaq llullakushanmantaqa nir. ");
INSERT INTO qufNT_vpl VALUES ("MT27_65","070_27_65","MAT","27","65","65","Chaymi Pilatuqa kaynu niran paykunataqa: —Chaypimi kan suldadukuna kuytakunanpaqqa. Paykunawan rir-ari chay pampakashantaqa puytishaykillapakaman alli kirpayllapa. ");
INSERT INTO qufNT_vpl VALUES ("MT27_66","070_27_66","MAT","27","66","66","Chaymi rir alli kirpar, chay atun rumipa ananpi uk siñata ĉhuraranllapa. Piru chaynu kirparmapismi suldadukuna chaypi kuytakunanpaq dijaranllapa. ");
INSERT INTO qufNT_vpl VALUES ("MT28_1","070_28_1","MAT","28","1","1","Samana diya pasatin, simanapa punta diyan achkiyatinnaqa María Magdalenaqa, chay uk Mariawan riranllapa Jesús pampakashanman chapakuq. ");
INSERT INTO qufNT_vpl VALUES ("MT28_2","070_28_2","MAT","28","2","2","Piru chay urasllami kusata pacha kuyuran. Chaqa unaq syilumantami Dyuspa angelnin ishkimuran. Chaymantami Jesús pampakashan uĉhkumanta rumita ashuchir chaypa anan taran. ");
INSERT INTO qufNT_vpl VALUES ("MT28_3","070_28_3","MAT","28","3","3","Chay angelqami uk rilampa yupay kusata llipyarayaran. Nataq raĉhpan-shuypaqa puktay yupay kusa yuraq intiru karan. ");
INSERT INTO qufNT_vpl VALUES ("MT28_4","070_28_4","MAT","28","4","4","Chaynuta rikarmi chay suldadu kuytakuqkunaqa kusalata manchakur, wanusha yupay kidaranllapa. ");
INSERT INTO qufNT_vpl VALUES ("MT28_5","070_28_5","MAT","28","5","5","Chaymantami angelqa chay warmikunataqa kaynu niran: “Amami manchakuyllapachu. Nuqami yaĉhayani qamkunaqa Jesusta kruspi klabaranllapa chaytami maskayankillapa nir. ");
INSERT INTO qufNT_vpl VALUES ("MT28_6","070_28_6","MAT","28","6","6","Piru payqami manana kaypinachu. Ashwanmi imanutaq pay nisha kayaq, chaynullami kawsamushana. Maski shamur rikayllapa maypi ĉhurashaykillapamatapis. ");
INSERT INTO qufNT_vpl VALUES ("MT28_7","070_28_7","MAT","28","7","7","Chaymi kananlla rir chay yaĉhakuqninkunata willayllapa kaynu nir: ‘Kawsamushanami, riyan ashwan Galilea pwibluman, qamkunamantaqa naypaqta. Chaypimi rikankillapa’ nir. Kaylatami nuqaqa willashunayllapapaq karan”. ");
INSERT INTO qufNT_vpl VALUES ("MT28_8","070_28_8","MAT","28","8","8","Chaynu nitinqa chay warmikunaqa kallpaylla riranllapa Jesús pampakashanmantaqa, kusalata manchakur, aligriyar, ima chay yaĉhakuqninkunataqa willaq. ");
INSERT INTO qufNT_vpl VALUES ("MT28_9","070_28_9","MAT","28","9","9","Piru chaynu riyatinllapaqami Jesusqa paykunaman rikarir, saludaran. Chaymi chay warmikunaqa Jesusman qimikar aduraranllapa, ĉhakinkunata abrasar ima. ");
INSERT INTO qufNT_vpl VALUES ("MT28_10","070_28_10","MAT","28","10","10","Chaymi Jesusqa paykunataqa kaynu niran: “Amami manchakuyllapachu. Ashwanmi rir ukniykunata willayllapa Galilea pwibluman rinanllapapaq. Chaymi ashwan wakpina rikamanqallapa” nir. ");
INSERT INTO qufNT_vpl VALUES ("MT28_11","070_28_11","MAT","28","11","11","Warmikuna rinankamanqa, wakin suldadu kuytakuqkunaqa pwibluman ĉhar chay kurakunapa mantaqninkunata parlaranllapa tukuy ima pasashantaqa. ");
INSERT INTO qufNT_vpl VALUES ("MT28_12","070_28_12","MAT","28","12","12","Chaymi chay kurakunapa mantaqninkunaqa riranllapa parlaq chay Israel runakunapa ruku mantaqninkunata. Chay suldadu willaqkunataqami kusa achka qillayta quranllapa chay kurakunapa mantakuqninkunaqa kaynu nir: ");
INSERT INTO qufNT_vpl VALUES ("MT28_13","070_28_13","MAT","28","13","13","“Qamkunaqa kaynu ninkillapa: ‘Tuta punuyatiyllapa, yaĉhakuqninkuna shamur suwakur aparanllapa Jesuspa kwirpuntaqa’ nir. ");
INSERT INTO qufNT_vpl VALUES ("MT28_14","070_28_14","MAT","28","14","14","Piru imanupi chay mantakuq yaĉhaq yupay katinqa nuqakuna imanupis parlashaqllapa. Qamkunapaq ama ukmanta yarpunanllapapaqqa”. ");
INSERT INTO qufNT_vpl VALUES ("MT28_15","070_28_15","MAT","28","15","15","Chaymi chay suldadukunaqa qillayta ayparqa imanuĉhi chay kurakunapa mantaqninkuna willashanllapanulla rimaranllapa. Piru chay suldadukuna chaynu rimar llullakushanmanta-pachami, kanankaman chay tukuyla Israel runakunaqa chiqapta chaynu kasha kanqa nir parlanllapa. ");
INSERT INTO qufNT_vpl VALUES ("MT28_16","070_28_16","MAT","28","16","16","Chaymiri Jesuspa unsi yaĉhakuqninkunaqa pay willashannulla riranllapa Galilea pwiblupi atun sirka kaq chayman. ");
INSERT INTO qufNT_vpl VALUES ("MT28_17","070_28_17","MAT","28","17","17","Chaymi chaypi Jesusta rikarqa, kusata aduraranllapa, michka wakinkuna mana allita kriyitinllapamapis. ");
INSERT INTO qufNT_vpl VALUES ("MT28_18","070_28_18","MAT","28","18","18","Jesusqami paykunaman qimikar kaynu niran: “Dyusmi tukuyta mantanaypaq nisha, unaq syilupi chaynulla kay pachapi ima. ");
INSERT INTO qufNT_vpl VALUES ("MT28_19","070_28_19","MAT","28","19","19","Chaymi qamkunapis tukuy pachata rir yaĉhachikuyllapa. Paykunapis yaĉhakuqniykunana kananllapapaq. Piru paykunataqami shutichinki Taytaypa, Wamranpa, chaynulla Santu Ispiritupa shutinpina. ");
INSERT INTO qufNT_vpl VALUES ("MT28_20","070_28_20","MAT","28","20","20","Yaĉhachiyllapapismi intrakar kasunanllapapaq, tukuy qamkunata nishushayllapataqa. Chaqa nuqaqami, qamkunapaqa pullaykillapa kashaq maydiyapis, kay pacha tukukanan tyimpu ĉhamunankaman” nir. ");
INSERT INTO qufNT_vpl VALUES ("MK1_1","071_1_1","MRK","1","1","1","Kaynumi qallarin Dyuspa Wamran Jesucristupaq shumaq rimashanqa. ");
INSERT INTO qufNT_vpl VALUES ("MK1_2","071_1_2","MRK","1","2","2","Manaraq Jesucristo nasiyatinmi karanna Dyusninchikpa rimaqnin Isaiasqa. Paymi Dyus nitin kaynu nir iskribiran chay washakuqpaqqa: “Naypaykita kaĉhashaq uk runata qampaq rimananpaq. Chaymi rinqa tukuyta willaq shunqunllapapi shumaqta yarpunanllapapaq. Chaynuqami qam ritkiqa shumaqtana risibishunqallapa. ");
INSERT INTO qufNT_vpl VALUES ("MK1_3","071_1_3","MRK","1","3","3","Chay runami kusa jwirtita rimar chunllaqpi nin: ‘Amitunchikpa nanninta kamakachiyllapa, uchaykillapata dijar Dyusta kasurllapana. Chaynuqami kusa dirichula nanta kiĉhaq yupayna kankillapa kanqa’ nir”. ");
INSERT INTO qufNT_vpl VALUES ("MK1_4","071_1_4","MRK","1","4","4","Chaynumi Isaías iskribishannu Shutichikuq Juanqa, chunllaqkunapi runakunata niran: “Uchaykillapata dijar Dyusmanna tikrakayllapa pirdunashunanllapapaq. Chaymantami shutichishaykillapa” nir. ");
INSERT INTO qufNT_vpl VALUES ("MK1_5","071_1_5","MRK","1","5","5","Chaymi tukuy Judea pwiblukunamanta, Jerusalenmanta ima, kusa achka runakuna riqllapa Juan kayashanman payta uyakuqqa. Chaynu uyakurmi uchanllapapaq kwintata qukar Tayta Dyus llakipamay nitinllapa, Juanqa riyu Jordanpi tukuyta shutichiran. ");
INSERT INTO qufNT_vpl VALUES ("MK1_6","071_1_6","MRK","1","6","6","Kay Juanpa raĉhpanqami rurakasha karan kamillupa millwanmanta. Nataq sinchun-shuypaqami qaramanta karan. Payqami mikuq atun shurkukunata, chumpakapa mishkinkunata ima. ");
INSERT INTO qufNT_vpl VALUES ("MK1_7","071_1_7","MRK","1","7","7","Yaĉhachikuqnuqami runakunataqa kaynu niyaqpis: “Nuqamantaqami uk kusala mas pudirniyjun shamuyan. Paypaqqami nuqaqa mana sirbinichu llanqinpa watunta kaĉhanaylapaqmapis. ");
INSERT INTO qufNT_vpl VALUES ("MK1_8","071_1_8","MRK","1","8","8","Chaqa nuqaqami qamkunataqa yakulawan shutichishushallapa kani. Piru nuqamanta chay uk shamuq-shuypaqami Dyuspa Santu Ispiritunwanna shutichishunqallapa”. ");
INSERT INTO qufNT_vpl VALUES ("MK1_9","071_1_9","MRK","1","9","9","Chay tyimpukunapimi prubinsya Galileapa uk pwiblun Nazaretmanta Jesusqa lluqshir rir, riyu Jordanman ĉhatin Juanqa chaypi shutichiran. ");
INSERT INTO qufNT_vpl VALUES ("MK1_10","071_1_10","MRK","1","10","10","Chaynu shutikur yakumanta lluqshimuyarmi rikaran syilu kiĉhakaqta. Chaynullami rikaranpis Dyuspa Santu Ispiritun payman uk palumitanu ishkimuqta. ");
INSERT INTO qufNT_vpl VALUES ("MK1_11","071_1_11","MRK","1","11","11","Chaymantami syilumanta-pacha Dyus kaynu niqta uyaparan: ");
INSERT INTO qufNT_vpl VALUES ("MK1_12","071_1_12","MRK","1","12","12","Chaymantaqami Dyuspa Santu Ispiritunqa Jesusta aparan chunllaq lugarman. ");
INSERT INTO qufNT_vpl VALUES ("MK1_13","071_1_13","MRK","1","13","13","Chaypimi Jesusqa kwarinta diyata, kusala saqra animalkunapa rurinpi karan. Chaynu Jesús payla chaypi katinmi dyabluqa uchakuchiyta kamaran. Piru Dyuspa angelninkunami paytaqa tukuy ministishanpipis yanaparan. ");
INSERT INTO qufNT_vpl VALUES ("MK1_14","071_1_14","MRK","1","14","14","Chaymanta Shutichikuq Juanta, gubyirnu Herodes karsilashana katinqa, Jesusqa riran Galilea pwiblukunaman Dyuspa shumaq rimayninta yaĉhachikutin, washakarna Dyuspa mantakuyninpi kawsananllapapaq. ");
INSERT INTO qufNT_vpl VALUES ("MK1_15","071_1_15","MRK","1","15","15","Chaynullami niyaqpis: “Kananqami Tayta Dyuspa tyimpunqa kumplikashana. Chaymi Dyusmanta shamuq mantakuq qallarinanpaqqa shipchamushana. Chayraykumi uchaykillapata dijar Tayta Dyusmanna tikrakayllapa. Chaynulla chay kusala shumaqta willashushayllapapi kriyirna kawsayllapa”. ");
INSERT INTO qufNT_vpl VALUES ("MK1_16","071_1_16","MRK","1","16","16","Jesusqami Galilea atun quĉhapa manyanta riyarqa, rikaran Simonta uknin Andreswan chaypi kaqta. Paykunaqami piskadukuq kashanrayku atun shikranllapata yakuman itayaranllapa. ");
INSERT INTO qufNT_vpl VALUES ("MK1_17","071_1_17","MRK","1","17","17","Chaymi Jesusqa paykunataqa kaynu niran: —Shamuyllapa nuqawanna rinallapapaq. Chaqa nuqaqami yaĉhachishaykillapa piskaduta aypaq yupayna runakunata nuqapaq yaĉhachir tantanaykillapapaq nir. ");
INSERT INTO qufNT_vpl VALUES ("MK1_18","071_1_18","MRK","1","18","18","Chaynu nitinqami, chay runakunaqa chay kutilla atun shikrankunata dijar, paywanna riranllapa. ");
INSERT INTO qufNT_vpl VALUES ("MK1_19","071_1_19","MRK","1","19","19","Piru mas naypaqman riyarqa, Jesusqa qashan rikaran Santiaguta uknin Juanwan chaypi kaqta. Paykunaqami Zebedeupa wamrankuna karanllapa. Chaymi paykunaqa uk yaku karrupi atun shikrankunata kamakachiyaranllapa. ");
INSERT INTO qufNT_vpl VALUES ("MK1_20","071_1_20","MRK","1","20","20","Chayna Jesusqa qayamuran paykunatapis. Chaymi chay kutilla, Juanqa Santiaguwan ishkantin Jesuswanna riranllapa, chay yaku karrullapi taytanta trabajaqninkunawan dijarna. ");
INSERT INTO qufNT_vpl VALUES ("MK1_21","071_1_21","MRK","1","21","21","Chaynu rirqami Capernaúm pwiblumanna ĉharanllapa. Chaymantami samana diya katin Jesusqa chay Israel runakunapa tantakananllapa wasiman yaykur yaĉhachikuq qallariran. ");
INSERT INTO qufNT_vpl VALUES ("MK1_22","071_1_22","MRK","1","22","22","Piru yaĉhachikutinqami tukuyla chaypi kaqkunaqa kusalata dispantakaranllapa. Chaqa Jesusqami yaĉhachikuran paypa yaĉhayninllawan, manami Moisés mantakushanta yaĉhar yaĉhachikuqkuna yupaychu. ");
INSERT INTO qufNT_vpl VALUES ("MK1_23","071_1_23","MRK","1","23","23","Chay tantakananllapa wasi ruripiqami kayaq uk runa dyablupa yarpuyninwan. Chayqami kusala jwirtita kaynu nir qayĉhakuran: ");
INSERT INTO qufNT_vpl VALUES ("MK1_24","071_1_24","MRK","1","24","24","—¡Ay! Nazaretmanta Jesús, ¿imapaqtaq nuqakunaman yakapakanki? ¿Ima, chinqachimaqllapachu shamushayki? ¡Nuqami riqsishuni! ¡Qamqami Dyuspa Santu Wamran kanki! nir. ");
INSERT INTO qufNT_vpl VALUES ("MK1_25","071_1_25","MRK","1","25","25","Chaynu nitinmi, Jesusqa anyaran dyablupa yarpuynintaqa kaynu nir: —¡Upallalla yarquy kay runamantaqa! nir. ");
INSERT INTO qufNT_vpl VALUES ("MK1_26","071_1_26","MRK","1","26","26","Chaynu nitinqami, chay dyablupa yarpuyninqa chay runataqa atakita qur, kusala jwirtita qayĉhachirna yarquran. ");
INSERT INTO qufNT_vpl VALUES ("MK1_27","071_1_27","MRK","1","27","27","Chayta rikarmi, tukuyla runakuna kusalata manchakuranllapa. Chaymi ukninllapa ukninllapa kaynu ninakuyaqllapa: “¿Imataq kayqa kanqa? ¡Kusata paylla mantakur imami ukman mushuq imakunata yaĉhachikun! ¡Chaynulla dyablupa yarpuyninmapis imata nitinpis kasun!” nir. ");
INSERT INTO qufNT_vpl VALUES ("MK1_28","071_1_28","MRK","1","28","28","Chaymanta-pachami tukuyla Galilea lugarkunapi Jesuspaqqa kusalata yaĉharanllapa imanumi payqa imatapis rurayta puytin nir. ");
INSERT INTO qufNT_vpl VALUES ("MK1_29","071_1_29","MRK","1","29","29","Chaymanta chay Israel runakunapa tantakananllapa wasimanta lluqshirqa, Jesusqa Santiaguwan, Juanta apar riran Simonpa, Andrespa wasinman. ");
INSERT INTO qufNT_vpl VALUES ("MK1_30","071_1_30","MRK","1","30","30","Chaypimi Simonpa swigranqa kusala rupawan qishaq mantanpi usurayaran. Chaynu chaypi qishaq nir Jesusta willatinllapami, ");
INSERT INTO qufNT_vpl VALUES ("MK1_31","071_1_31","MRK","1","31","31","Jesusqa rir qimikar, chay warmisitataqa makinmanta chutar sharichimuran mantanmantaqa. Chaymi chay kutilla chay rupaqa dijaranna. Chaymantami ashwan chay warmisitaqa sharikur paykunata qaraqna qallariran. ");
INSERT INTO qufNT_vpl VALUES ("MK1_32","071_1_32","MRK","1","32","32","Rupay chinqatin limpu tutapashana katinqa, Jesusmanqa tukuy qishaqkunata, dyablupa yarpuyninwan kaqkunata ima apamuranllapa. ");
INSERT INTO qufNT_vpl VALUES ("MK1_33","071_1_33","MRK","1","33","33","Piru chay wasipa punkunmanqami chay pwiblumanta tukuyla runakuna limpu untaranllapa Jesusta rikakunanllapapaq. ");
INSERT INTO qufNT_vpl VALUES ("MK1_34","071_1_34","MRK","1","34","34","Jesusqami tukuy qishayninllapakunamanta kusala achka runakunata allichar, dyablupa yarpuyninkunamatapis achkata itakuran. Chaynu itakutinmi dyablupa yarpuyninkunaqa, yaĉharanllapa “Jesusqami Dyuspa Wamran” nir. Piru Jesusqami mana dijaranchu paypaq rimananllapapaqqa. ");
INSERT INTO qufNT_vpl VALUES ("MK1_35","071_1_35","MRK","1","35","35","Chaymanta allaqnin achkiyayatinnaqa amsaqla Jesusqa sharir, chay pwiblumanta lluqshir riran chunllaq lugarkunaman Taytanman mañakuq. ");
INSERT INTO qufNT_vpl VALUES ("MK1_36","071_1_36","MRK","1","36","36","Chaymantaqami, Simonqa wakinninkunawan Jesusta maskaq rir, ");
INSERT INTO qufNT_vpl VALUES ("MK1_37","071_1_37","MRK","1","37","37","tarirqa niranllapa: —Tukuymi maskashuyanllapa nir. ");
INSERT INTO qufNT_vpl VALUES ("MK1_38","071_1_38","MRK","1","38","38","Jesusqa niran: —Ashwan rishunllapa uklaw shipchakaq pwiblukunaman, chaypipis Dyuspa shumaq rimayninta yaĉhachikunaypaq. Chaqa chaypaqmi shamusha kani. ");
INSERT INTO qufNT_vpl VALUES ("MK1_39","071_1_39","MRK","1","39","39","Chaynumi Jesusqa Galilea pwiblupa tukuy lugarninkunapi, Israel runakuna tantakananllapa wasikunapiqa Dyuspa shumaq rimayninta yaĉhachikur chaynullami dyablupa yarpuyninkunata itakur ima puriran. ");
INSERT INTO qufNT_vpl VALUES ("MK1_40","071_1_40","MRK","1","40","40","Chaymantaqami uk runa ismuyaq kwirpuyjun Jesusman qimikar, naypanpi qunqurikur kaynu niran: —¡Taytituy! llakipamayarqa allichamay-ari kay qishayniymantaqa nir. ");
INSERT INTO qufNT_vpl VALUES ("MK1_41","071_1_41","MRK","1","41","41","Jesusqami llakipar makinwan kamar niran: —Munanimi alliyanaykita. Kananlla alliyay, nir. ");
INSERT INTO qufNT_vpl VALUES ("MK1_42","071_1_42","MRK","1","42","42","Chaynu nitinlami, chay ismuyaq kwirpuyjun runaqa, alliyaranna qishayninmantaqa. ");
INSERT INTO qufNT_vpl VALUES ("MK1_43","071_1_43","MRK","1","43","44","Chaymantami Jesusqa chay runataqa kaynu niran: —¡Allita uyamay! Amami mayqantapis willankichu. Ashwanmi rir qimikay kuraman. Chaymi apanki ufrinditaykita Moisés mantakushannulla. Chayna tukuy yaĉhananllapapaq qishaynikimantaqa alliyashaykina nir. ");
INSERT INTO qufNT_vpl VALUES ("MK1_45","071_1_45","MRK","1","45","45","Piru chay runaqami chaymanta lluqshirqa tukuylata parlaran Jesús, paypaq rurashantaqa. Chaymanta-pachami Jesusqa manana pwiblukunamanqa yaqqa yaykuqnachu. Ashwanmi chay maypiĉhi yaqqa mana runakuna kaq chaylapina kidaq. Piru chaynumapis tukuy lugarmantami runakunaqa riqllapa payta rikaqqa. ");
INSERT INTO qufNT_vpl VALUES ("MK2_1","071_2_1","MRK","2","1","1","Chaymanta, ayka diyamantami Jesusqa Capernaúm pwibluman tikrakar riran. Chaymantami yaĉharanllapa chay wasiman, ĉhamushana nir. ");
INSERT INTO qufNT_vpl VALUES ("MK2_2","071_2_2","MRK","2","2","2","Chaynu yaĉharllapami Jesús kayashanman chaynulla waqta punkumanmapis kusalata untaranllapa. Chaymi manana maylawta yaykunapaqmapis karannachu. Chaynumapis Jesusqa Dyuspa shumaq rimananta yaĉhachikuyaran. ");
INSERT INTO qufNT_vpl VALUES ("MK2_3","071_2_3","MRK","2","3","3","Chaykamanmi kwatru runakuna, mana kuyuyta puytiq kwirpuyjun uk runata ĉhachiranllapa chaymanqa. ");
INSERT INTO qufNT_vpl VALUES ("MK2_4","071_2_4","MRK","2","4","4","Piru Jesús kayashanmanqa mana imanupis ĉhachiyta puytiranllapachu kusala achka runakuna kashanrayku. Chaymi iqaranllapa wasipa ananman. Chaymantaqa chay wasipa qatananta uĉhkukur, chaylata chay qishaqtaqa uk paritapi Jesuspa naypanmanqa ishkichiranllapa. ");
INSERT INTO qufNT_vpl VALUES ("MK2_5","071_2_5","MRK","2","5","5","Chaymanta Jesusqa nuqapi kusata kriyinllapa nir yaĉharqa, chay qishaqtaqa kaynu niran: —Wamrituy, tukuy uchakushaykikunamantami pirdunashushana kani nir. ");
INSERT INTO qufNT_vpl VALUES ("MK2_6","071_2_6","MRK","2","6","6","Chaypimi, Moisés mantakushankunata yaĉhar yaĉhachikuq wakin runakuna tayaranllapa. Chaymi kaynu nir yarpuranllapa: ");
INSERT INTO qufNT_vpl VALUES ("MK2_7","071_2_7","MRK","2","7","7","Kayqami yanqa runala. ¿Imaraykutaq waknuqa ninqa? Wakqachu Dyusninchiknulla tukunayan. Manami allinchu chaynuqa. Chaqa Dyuslari uchakunamanta pirdunakuytaqa puytin nir. ");
INSERT INTO qufNT_vpl VALUES ("MK2_8","071_2_8","MRK","2","8","8","Piru Jesusqami kwintata qukaran imatami yarpuyanllapa nirmapis. Chaymi paykunataqa kaynu nir tapuran: —¿Imapaqtaq qamkunaqa chaynuta yarpunkillapa? ");
INSERT INTO qufNT_vpl VALUES ("MK2_9","071_2_9","MRK","2","9","9","¿Qamkunapa yarpuynikillapamantaqa ima ninaypaqtaq mas trabajusu kanqa kay runataqa ‘Uchaykikunamantami pirdunashuni’ ninaypaq, manaqachu ‘Sharir paraykita apar riy’ ninaypaq? ");
INSERT INTO qufNT_vpl VALUES ("MK2_10","071_2_10","MRK","2","10","10","Piru kananllami intrachishaykillapa Dyusmanta Shamuq Runaqami kay pachapiqa paylla puytin uchanllapakunamanta pirdunakuytaqa nir. Chaynu nirnaqami chay mana kuyuyta puytiq kwirpuyjun runataqa niran: ");
INSERT INTO qufNT_vpl VALUES ("MK2_11","071_2_11","MRK","2","11","11","—Qamtami nishuni: Sharir paraykita apar, riy wasikiman nir. ");
INSERT INTO qufNT_vpl VALUES ("MK2_12","071_2_12","MRK","2","12","12","Chaynu nitinqami, chay qishaq karan chay runaqa das sharir, paranta charikur lluqshimuran tukuyla rikayatin. Chayta rikarmi tukuy chaypi kaqkunaqa kusalata dispantakaranllapa. Chaymi ashwan Dyusta alabaq ĉhurakaranllapa kaynu nir: “¡Manami kaypiqa uk kutilamapis waknutaqa rikashanchikllapachu!” nir. ");
INSERT INTO qufNT_vpl VALUES ("MK2_13","071_2_13","MRK","2","13","13","Chaymantami Jesusqa qashan riran atun quĉhapa manyanman. Piru chaymanpismi kusa achka runakuna tantakatin payqa yaĉhachiyaran. ");
INSERT INTO qufNT_vpl VALUES ("MK2_14","071_2_14","MRK","2","14","14","Chaymanta riyarqami Alfeupa wamran Levita rikaran. Payqami chay Roma pwiblupaq impwistuta kubrakunanpi tayaran. Chaymi Jesusqa niran: —Shamuy nuqawan rishun nir. Chaynu nitinqami Leviqa sharir paywanna riran. ");
INSERT INTO qufNT_vpl VALUES ("MK2_15","071_2_15","MRK","2","15","15","Chaymantami Jesusqa Levipa wasinpi mikuyaranna. Chaymi chay kutilla Romapaq impwistuta kubrakuqkuna, kusa uchayjun runakuna Jesuswan chaynulla yaĉhakuqninkunawan ima misapina tayaranllapa. Chaqa kusalatari Jesuswan pulla puriyta munaqllapa. ");
INSERT INTO qufNT_vpl VALUES ("MK2_16","071_2_16","MRK","2","16","16","Chaynu Jesús tukuywan mikuqta rikarmi chay fariseo runakuna chaynulla Moisés mantakushanta yaĉhar yaĉhachikuqkuna, Jesuspa yaĉhakuqninkunataqa kaynu nir tapuran: —¿Imapaqtaq yaĉhachikuqnikillapaqa chay impwistuta kubrakuqkunawan chaynulla uchasapakunawan pullaqa mikun? nir. ");
INSERT INTO qufNT_vpl VALUES ("MK2_17","071_2_17","MRK","2","17","17","Chaynu nitinllapa uyaparmi Jesusqa niran: —Allilan kar mana qishaq kaqkunaqami mana ministinchu rimidyakuqtaqa. Chaymi ashwan chay qishaq kaqkunala ministin rimidyakuqtaqa. Chaqa nuqaqami mana, chay allinla kani niqkunapaqchu shamusha kani. Ashwanmi shamusha kani chay uchayjunkunata willatiy kriyir washakananllapapaq. ");
INSERT INTO qufNT_vpl VALUES ("MK2_18","071_2_18","MRK","2","18","18","Uk diyapimi Shutichikuq Juanpa yaĉhakuqninkuna, chaynulla wakin fariseukunaqa ayunayaranllapa. Chaymantami wakin runakuna rir, Jesustaqa kaynu nir tapuranllapa: —Shutichikuq Juanpa yaĉhakuqninkuna, chaynulla fariseukunapa yaĉhakuqninkunapismi ayunanllapa. Qampa yaĉhakuqnikikuna-shuypaqa, ¿imapaqtaq mana ayunanllapaqa? nir. ");
INSERT INTO qufNT_vpl VALUES ("MK2_19","071_2_19","MRK","2","19","19","Jesusqa paykunataqa niran: —Uk runa kasaraq, chayllapiraq katinqachu chay pullan kaqkunaqa ¿ayunayta puytinman? Manami ayunaytaqa puytinmanchu. ");
INSERT INTO qufNT_vpl VALUES ("MK2_20","071_2_20","MRK","2","20","20","Piru chay kasarasha rinanpaq urami ĉhamunqana. Chaynu ritinna-shuypaqa ayunanqallapana. ");
INSERT INTO qufNT_vpl VALUES ("MK2_21","071_2_21","MRK","2","21","21","“Nishaykillapapis: Manami mayqanpis uk makwa raĉhpataqa mushuq raĉhpawanqa rimindanchu. Chaqa chay mushuq raĉhpami paqakarqa chapukayanqa. Chaynu chapukarmi, makwa raĉhpataqa llikinman. Chaynuqami ashwan masna llikikayanqa. ");
INSERT INTO qufNT_vpl VALUES ("MK2_22","071_2_22","MRK","2","22","22","Chaynulla, chay ubapa yakun mushuq binutaqa manami itanchikchu makwa qara kapachumanqa. Chaqa chay ubapa yakun binuqami byijuyar makwa qarataqa llikinman. Chaynuqami ashwan ubapa yakun binu chaynulla chay qara kapachupis yanqallana tukukanman. Chayraykumi, ubapa mushuq yakun binutaqa mushuq qara kapachumanna itaypaq”. ");
INSERT INTO qufNT_vpl VALUES ("MK2_23","071_2_23","MRK","2","23","23","Uk samana diyapi Jesusqa trigu tarpukashapa rurinta riyaran yaĉhakuqninkunawan. Piru yaĉhakuqninkunaqami trigupa ispiganta pitikuqnu riyaranllapa. ");
INSERT INTO qufNT_vpl VALUES ("MK2_24","071_2_24","MRK","2","24","24","Chayta rikarmi fariseukunaqa Jesusta kaynu niran: —¡Ay! ¿Imapaqtaq yaĉhakuqnikikunaqa kanan samana diyapi mana ruraypaq kaqtaqa rurayan? nir. ");
INSERT INTO qufNT_vpl VALUES ("MK2_25","071_2_25","MRK","2","25","25","Chaynu nitinllapami Jesusqa niran: —¿Manachu qamkunaqa liyishaykillapa, gubyirnu David uk kuti wakinninkunawan mallaqnar imanu tukuran nir iskribikashantaqa? ");
INSERT INTO qufNT_vpl VALUES ("MK2_26","071_2_26","MRK","2","26","26","Chaqa chay tyimpukunapimi kurakunapa mantaqninqa Abiatar karan. Piru Davidmi wakinninkunawan Dyusta adurananllapa tuldu wasiman yaykur, Dyuspa kaq turtillakunata mikuranllapa. Allita yaĉhashanchikllapanu, chay turtillakunataqami, kurakunala mikunanllapapaqqa kaq. ");
INSERT INTO qufNT_vpl VALUES ("MK2_27","071_2_27","MRK","2","27","27","Jesusqami niranpis: —Dyusqami samana diyataqa ruraran runakuna mana qischakananpaqchu. Ashwanmi ruraran chay diyapimapis aligriyananllapapaq. ");
INSERT INTO qufNT_vpl VALUES ("MK2_28","071_2_28","MRK","2","28","28","Chaymi Dyusmanta Shamuq Runa kar, chay samana diyapiqa imata ruraypaq chaynulla mana ruraypaqchu niyta puytini. ");
INSERT INTO qufNT_vpl VALUES ("MK3_1","071_3_1","MRK","3","1","1","Chaymantami uk samana diyapi Jesusqa chay Israel runakuna tantakananllapa wasiman qashan yaykuran. Chaypimi uk runa wiqru makiyjun karan. ");
INSERT INTO qufNT_vpl VALUES ("MK3_2","071_3_2","MRK","3","2","2","Piru chaypiqami riparakuqkuna, mana shaykuq kusalata Jesustaqa chapar, ninakuyaranllapa: “¿Ima kay samana diyapichu alliyachiyanqa wak runataqa? Chayta ruratinqami, chaylapaqna uchachashunllapa” nir. ");
INSERT INTO qufNT_vpl VALUES ("MK3_3","071_3_3","MRK","3","3","3","Piru Jesusqami chay wiqru makiyjun runataqa niran: —Sharir, ĉhaypinllapapi shay. ");
INSERT INTO qufNT_vpl VALUES ("MK3_4","071_3_4","MRK","3","4","4","Chaymantami chay runakunataqa kaynu nir tapuran: —Samana diyapiqa, ¿allin kaqtachu ruranchik manaqachu mana allin kaqta? Chaynulla ¿allinchu kanqa allichar washakunapaq manaqachu dijasha wanunanpaq? Chaynu nir tapukutinmi, chay runakunaqa mana imatapis rimarchu uyaralla kidaranllapa. ");
INSERT INTO qufNT_vpl VALUES ("MK3_5","071_3_5","MRK","3","5","5","Piru Jesusqami chay runakuna pay nishanta mana intrakanayashanllaparayku kusata piñakur, llakir ima chay qishaq runataqa kaynu niran: —Chutarachiy makikita nir. Chaynu nitin, chutarachitinqami makinqa allinna kidaran. ");
INSERT INTO qufNT_vpl VALUES ("MK3_6","071_3_6","MRK","3","6","6","Piru chaynu ruratinmapis, chay fariseo runakunaqa waqtaman lluqshimurqa, Herodespa wakinninkunawan parlaranllapa Jesustaqa wanuchinanllapapaq. ");
INSERT INTO qufNT_vpl VALUES ("MK3_7","071_3_7","MRK","3","7","7","Jesús yaĉhakuqninkunawan chay atun quĉhapa manyanman ritinmi chay Galileapa pwiblunkunamanta kusala achka runakuna ikinta riranllapa. ");
INSERT INTO qufNT_vpl VALUES ("MK3_8","071_3_8","MRK","3","8","8","Piru chaypi Jesús kusa shumaq mana ruraypaq imakunata rurayan nir yaĉharllapami Judea pwiblukunamanta, Jerusalenmanta, Idumeamanta, Tirumanta, Sidón pwiblukunamanta ima kusala achka runakuna Jesús kayashanman shamuranllapa. Chaynullami Jordán riyupa uklaw chimpanmanta ima shamuranllapa Jesusta rikayta munar, chay atun quĉhamanqa. ");
INSERT INTO qufNT_vpl VALUES ("MK3_9","071_3_9","MRK","3","9","10","Chaynumiri kusata untamuranllapa. Chaypimi Jesusqa achka qishaqkunata allicharan. Chaymi tukuy chay qishaqkuna alliyananllaparaykuqa kumsanakuypa, saruĉhanakuypa wakmanta kaymanta untaranllapa Jesusta kamarla alliyananllapapaq. Chayraykumi Jesusqa yaĉhakuqninkunata kaĉharan uk yaku karruta listatinllapa, chaymanna iqatin amana mas kiĉhkichinanllapapaq. ");
INSERT INTO qufNT_vpl VALUES ("MK3_11","071_3_11","MRK","3","11","11","Chaynullami chay dyablupa yarpuyninwan kaq runakunapis Jesusta rikarqa, paypa naypanpi qunqurir, qayĉhakuranllapa: “¡Qamqami Dyuspa Wamran kanki!” nir. ");
INSERT INTO qufNT_vpl VALUES ("MK3_12","071_3_12","MRK","3","12","12","Piru Jesusqami anyaran chay dyablupa yarpuyninkunataqa, amana chaynu paypaq rimananllapapaq. ");
INSERT INTO qufNT_vpl VALUES ("MK3_13","071_3_13","MRK","3","13","13","Chaymantami Jesusqa uk sirkaman iqar, kusa allinta yarpuchishan runakunata qayaran. Chaynu qayatin tantakatinllapanaqa, ");
INSERT INTO qufNT_vpl VALUES ("MK3_14","071_3_14","MRK","3","14","14","paykunamanta dusi runakunata akraran paywanna purinanllapapaq. Chaynulla rir yaĉhachikunanllapapaq imami karan. ");
INSERT INTO qufNT_vpl VALUES ("MK3_15","071_3_15","MRK","3","15","15","Chaynullami paykunataqa Jesusqa pudirninta quran qishaqkunata allichananpaq, dyablupa yarpuyninkunata runakunamanta itakunanllapapaq ima. ");
INSERT INTO qufNT_vpl VALUES ("MK3_16","071_3_16","MRK","3","16","16","Kaykunami chay dusi akrashankunaqa karan: Ukqami Simón karan. Payllatami shutichiranpis Pedro nir. ");
INSERT INTO qufNT_vpl VALUES ("MK3_17","071_3_17","MRK","3","17","17","Chaymantaqami karan Zebedeupa ishkay wamrankuna Santiago, Juan ima. Kay paykunatami shutichiran “Boanerges”. Rimayninchikpiqa “Kunyapa Wamrankuna” nir intrachimanchik. ");
INSERT INTO qufNT_vpl VALUES ("MK3_18","071_3_18","MRK","3","18","18","Wakinkunaqami karan: Andrés, Felipe, Bartolomé, Mateo, Tomás. Chaynullami karanpis Alfeupa wamran Santiago, Tadeo ima. Ukqami karan Simón. Payqami Cananeo partidumanta karan. ");
INSERT INTO qufNT_vpl VALUES ("MK3_19","071_3_19","MRK","3","19","19","Uk-shuypaqa karan Judas Iscariote. Kaymi Jesustaqa kuntrankunaman qukuran wanuchinanllapapaqqa. ");
INSERT INTO qufNT_vpl VALUES ("MK3_20","071_3_20","MRK","3","20","20","Chaymantaqami Jesusqa yaĉhakuqninkunawan yaykuran uk wasiman. Piru chaymanpismi kusa achka runakuna untaranllapa. Chaymi Jesús, chaynulla yaĉhakuqninkunamapis mana mikuylamatapis puytiqllapachu. ");
INSERT INTO qufNT_vpl VALUES ("MK3_21","071_3_21","MRK","3","21","21","Chaynu yaĉhachikur mana mikutin imami, Jesuspa ayllunkunaqa riranllapa wasinman apananllapapaq. Chaqa wakinkunaqami “Jesusqa yaruyasha” niyaqllapa. ");
INSERT INTO qufNT_vpl VALUES ("MK3_22","071_3_22","MRK","3","22","22","Chaynulla Moisés mantakushanta yaĉhar yaĉhachikuqkuna Jerusalenmanta ĉhasha kaqkunapis kaynu niyaqllapa: “Chay dyablupa mantaqnin Beelzebú shutiqmi, wak runataqa pudirninta qusha runakunamanta dyablupa yarpuyninkunata itakunanpaqqa” nir. ");
INSERT INTO qufNT_vpl VALUES ("MK3_23","071_3_23","MRK","3","23","23","Chaynu niqta uyaparmi Jesusqa paykunata qayamuran. Chaymantami uk kumparasyunta rurar kaynu niran: “¿Imanuna dyabluqa uk dyablu masinta itakuyta puytinqa? ");
INSERT INTO qufNT_vpl VALUES ("MK3_24","071_3_24","MRK","3","24","24","Chaynullami mayqan pwiblupis paykunapura ĉhiqninakurqa mana maydiyapis pulla kaytaqa puytinchu. ");
INSERT INTO qufNT_vpl VALUES ("MK3_25","071_3_25","MRK","3","25","25","Chaynulla uk ayllupis paykunapura ĉhiqninakurqa, mana shumaqta kawsaytaqa puytinllapachu. ");
INSERT INTO qufNT_vpl VALUES ("MK3_26","071_3_26","MRK","3","26","26","Chaynullami dyablupis, uk dyablu masinta itakurqa ukninta itakushanrayku manami allinchu. Chaymi manana pulla kaytaqa puytiyanqanachu. Ashwanmi chaynu ruranakurqa limpu tukukayanqallapana. ");
INSERT INTO qufNT_vpl VALUES ("MK3_27","071_3_27","MRK","3","27","27","“Chaqa allita yarpuyllapa: Uk kusala pulsuyjun runapa wasinman mayqanpis suwakuq yaykunarqami, chay wasipa amunta puntataqa wataytaraq ministiyan. Chaynu wataraqmi suwaytaqa puytiyan, manaqa mana”. ");
INSERT INTO qufNT_vpl VALUES ("MK3_28","071_3_28","MRK","3","28","30","Chaymantami Jesusqa chay runakuna wakqami dyablupa pudirninwan nishanllaparayku, kaynu niran: “Chiqaptami nishaykillapa: Runa tukuy uchakushanta chaynulla mana allinta rimashantami Dyusqa pirdunanqa. Piru Santu Ispiritupaq mana allinta rimashanllapata-shuypaqa mana maydiyapis pirdunanqachu”. ");
INSERT INTO qufNT_vpl VALUES ("MK3_31","071_3_31","MRK","3","31","31","Chaymantaqami Jesuspa mamanwan, ukninkuna ĉharanllapa. Piru waqtalapi kidarmi kaĉhakuranllapa Jesusta qayamunanllapapaq. ");
INSERT INTO qufNT_vpl VALUES ("MK3_32","071_3_32","MRK","3","32","32","Chaymi Jesuspa ridurninpi taqkunaqa kaynu niranllapa: —Mamaykiwan, uknikikunami chay waqtapi. Qamtami maskashuyanllapa nir. ");
INSERT INTO qufNT_vpl VALUES ("MK3_33","071_3_33","MRK","3","33","33","Jesusqa niran: —¿Mayqantaq mamayqa? ¿Mayqantaq ukniykunaqa? ");
INSERT INTO qufNT_vpl VALUES ("MK3_34","071_3_34","MRK","3","34","34","Chaymi chay ridurninpi taqkunata chapar niranpis: —Kaykunami mamaywan, ukniykunaqa. ");
INSERT INTO qufNT_vpl VALUES ("MK3_35","071_3_35","MRK","3","35","35","Chaqa mayqanpis Dyus munashanta ruraqkunalami ullqu kaq, warmi kaq ukniykunaqa, chaynulla mamaymapis nir. ");
INSERT INTO qufNT_vpl VALUES ("MK4_1","071_4_1","MRK","4","1","1","Chaymantami Jesusqa chay kusala atun quĉhapa manyanpi qashan yaĉhachikuq qallariran. Piru kusa achka runakuna tantakayatinmi, Jesusqa chay quĉhapi yaku karru karan chayman iqar taran. Nataq runakunaqami chay quĉhapa manyanlapi kidaranllapa. ");
INSERT INTO qufNT_vpl VALUES ("MK4_2","071_4_2","MRK","4","2","2","Chaymi kumparasyunkunawan kusa achka imakunata yaĉhachikuran. Chaymi kaynu niyaran paykunataqa: ");
INSERT INTO qufNT_vpl VALUES ("MK4_3","071_4_3","MRK","4","3","3","“Allita uyakuyllapa. Uk runami tarpukuq riran ĉhakranman. ");
INSERT INTO qufNT_vpl VALUES ("MK4_4","071_4_4","MRK","4","4","4","Chaymanta shikwakutinqa wakin simillaqa nanman rataran. Chaymi pariq kurukuna shamur mikuran chay simillataqa. ");
INSERT INTO qufNT_vpl VALUES ("MK4_5","071_4_5","MRK","4","5","5","“Nataq wakin similla-shuypaqa rumipa ananpi yaqqa mana allpa kaqman rataran. Piru chay simillaqami daskaqla winaq qallariran, mana ruri maypi pampakashanrayku. ");
INSERT INTO qufNT_vpl VALUES ("MK4_6","071_4_6","MRK","4","6","6","Chaymantami, rupay iqamutinqa mana allita ĉhupakushanrayku, daskaqla ñutukur chakiran. ");
INSERT INTO qufNT_vpl VALUES ("MK4_7","071_4_7","MRK","4","7","7","“Nataq wakin simillakunaqami kasha rurikunaman rataran. Chaymantami kashakuna winar ĉhamitachitin, mana puqurannachu. ");
INSERT INTO qufNT_vpl VALUES ("MK4_8","071_4_8","MRK","4","8","8","“Piru wakin similla-shuypaqami rataran kusa shumaq pachaman. Chaymi kusa shumaqta winatin, kusala shumaqta kusichakuranllapa. Chaqa, wakin ispigaqami trinta murisituyjun karan. Nataq wakin ispigaqa sisinta murisituyjun. Wakin-shuypaqa, syin murisituyjun ima karan”. ");
INSERT INTO qufNT_vpl VALUES ("MK4_9","071_4_9","MRK","4","9","9","Chaynu nishana karmi Jesusqa niranpis: “Rinriyjun kaqkunaqa uyakur intrakayllapa” nir. ");
INSERT INTO qufNT_vpl VALUES ("MK4_10","071_4_10","MRK","4","10","10","Chaymanta achka runakuna ritinnaqa Jesusqa paylana kidaran. Piru chaypiqami karanraq Jesuspa pullan puriqkuna chaynulla chay dusi yaĉhakuqninkuna ima. Chaymi paykunaqa kaynu nir Jesustaqa tapuranllapa: —Chay kumparasyunqa, ¿imatataq intrachimanchikqa? nir. ");
INSERT INTO qufNT_vpl VALUES ("MK4_11","071_4_11","MRK","4","11","11","Jesusqa niran: “Qamkunatami Dyusqa imanumi mantakun nirqa paylla intrachishuyanllapa, unay michka mana intrakasha katinllapamapis. Piru tukuy mana kriyishanrayku waqtapi yupay kaqkunata-shuypaqami kumparasyunkunalawan willan, ");
INSERT INTO qufNT_vpl VALUES ("MK4_12","071_4_12","MRK","4","12","12","michka chapakurmapis mana rikananllapapaqchu. Chaynulla michka uyakurmapis mana intrakananllapapaqchu. Chaynu tukur Dyuspi mana qashan kriyirqami, uchanllapamantaqa manana pirdunakanqallapanachu”. ");
INSERT INTO qufNT_vpl VALUES ("MK4_13","071_4_13","MRK","4","13","13","Jesusqami chay tapuqkunataqa niran: “¿Ima qamkunapischu mana intrakashaykillapa chay kumparasyuntaqa? Chaynu kay kumparasyunta mana intrakarqa, ¿imanuna wakin kumparasyunkunata ruratiymaqa intrakankillapa? ");
INSERT INTO qufNT_vpl VALUES ("MK4_14","071_4_14","MRK","4","14","14","“Allita uyakuyllapa: Uk tarpukuq nirqami intrachimanchik Dyuspa rimayninta parlakuqpaq. ");
INSERT INTO qufNT_vpl VALUES ("MK4_15","071_4_15","MRK","4","15","15","Wakin simillakuna nanman ratasha nirqami intrachimanchik Dyus nishanta uyapar mana intrakaqpaq. Chaymi dyablu shamurqa, chay yarpuyninpi purichiyashantaqa limpu qunqachin. ");
INSERT INTO qufNT_vpl VALUES ("MK4_16","071_4_16","MRK","4","16","16","“Nataq chay similla rumikunapa rurinman ishkiran chaykunaqami, intrachimanchik chay runakuna Dyus rimashanta kusa aligrila uyakuqpaq. ");
INSERT INTO qufNT_vpl VALUES ("MK4_17","071_4_17","MRK","4","17","17","Piru mana allita ĉhupakusha karmi, mana shachinakuytaqa puytinchu. Chayraykumi Dyuspi kriyishanrayku imallapiqa qischakar, manaqa imanachinanllapapaq ikinllapapi puritinqa chay uyakushanta dijarna qunqanllapa. ");
INSERT INTO qufNT_vpl VALUES ("MK4_18","071_4_18","MRK","4","18","19","“Nataq chay simillakuna kashapa rurinman ratashakunaqa, intrachimanchik Dyus nishanta uyapaqkunapaq. Piru kay pachapi imanupis kusa imayjun kanar tukuy imata munar, imakunapi yarpupakur imaqa, Dyusmanta ashunllapa. Chayraykumi, chay munashankuna, yarpupakushankuna ima, paykunata ĉhamitachiq yupay Dyuspa rimaynintaqa qunqachir, manana dijanchu puqunanpaqqa. ");
INSERT INTO qufNT_vpl VALUES ("MK4_20","071_4_20","MRK","4","20","20","“Piru wakinkunaqami Dyus nishanta allita uyakur kasur kusa shumaqtana kawsanllapa. Chaymi paykunaqa imanutaq simillamaqa kusa shumaq pachapi tarpukar kusala achkata puqun chay yupay. Chaymi paykunamanta wakinqa imanutaq uk ispigamaqa trinta murisituyjun karan, wakin-shuypaqa sisinta murisituyjun, wakinqami syin murisituyjun karan kada ispiga chay yupay”. ");
INSERT INTO qufNT_vpl VALUES ("MK4_21","071_4_21","MRK","4","21","21","Chaynullami Jesusqa paykunataqa niran: “Uk lamparata achkirachikunanpaq apamurqachu ¿kajunpa rurinman manaqa uk parapa ĉhakinpi ĉhuranchik? ¡Manami! Ashwanmi unaqlapi ĉhuranchik achkirachikunanpaqqa. ");
INSERT INTO qufNT_vpl VALUES ("MK4_22","071_4_22","MRK","4","22","22","Chaynullami kanan qamkunata willashutiyllapa wakinkunapaq pakaplla yupay kaqkunaqa, maydiyaqa uk lampara achkirachikuq yupay shutillamanna rikaritin allita intrakanqallapa. ");
INSERT INTO qufNT_vpl VALUES ("MK4_23","071_4_23","MRK","4","23","23","“Chayraykumi, rinriyjun kaqkuna uyakur intrakayllapa”. ");
INSERT INTO qufNT_vpl VALUES ("MK4_24","071_4_24","MRK","4","24","24","Jesusqami niranpis: “Allita uyakur kasumayllapa. Chaqa kanan imanu ukkunata yanapatkillapaqami, chay yanapashaykinullana Dyusqa qamkunatapis mastana yanapashunqallapa. ");
INSERT INTO qufNT_vpl VALUES ("MK4_25","071_4_25","MRK","4","25","25","Chaqa mayqanpis intrakar kasukuqtaqami masta qushaq. Piru chay mayqanpis mana intrakanaqta-shuypaqami pitilata intrakashanmatapis limpula qunqachishaq” nir. ");
INSERT INTO qufNT_vpl VALUES ("MK4_26","071_4_26","MRK","4","26","26","Jesusqami niranpis: “Dyuspa mantakuyninqami imanutaq uk runamaqa ĉhakranpi simillata tarpur dijan chay yupay. ");
INSERT INTO qufNT_vpl VALUES ("MK4_27","071_4_27","MRK","4","27","27","Chaqa chay tarpukuqqami rirqa punun, rikĉhakun ima. Piru payqami mana kwintata qukatinchu nasimur winan chay simillaqa unaq katin, tuta katinmapis. ");
INSERT INTO qufNT_vpl VALUES ("MK4_28","071_4_28","MRK","4","28","28","Chaqa pachaqami paylla winachitin, puntataqa yurakunraq. Chaymantami ispigakur puqurna untachikun. ");
INSERT INTO qufNT_vpl VALUES ("MK4_29","071_4_29","MRK","4","29","29","Chaynu puqur qarwatinmi, amunqa kusichakun. Chaynu yupaymi Dyuspa mantakuyninqa”. ");
INSERT INTO qufNT_vpl VALUES ("MK4_30","071_4_30","MRK","4","30","30","Jesusqami niranpis: “¿Imanu yupaytaq Dyuspa mantakuyninqa manaqa imawantaq kumparayman Dyuspa mantakuynintaqa? ");
INSERT INTO qufNT_vpl VALUES ("MK4_31","071_4_31","MRK","4","31","31","Dyuspa mantakuyninqami uk mustasa qirupa simillanta pachapi tarpunllapa chay yupay. Chay simillaqami kusala llampitu tukuy qirupa simillanmantaqa. ");
INSERT INTO qufNT_vpl VALUES ("MK4_32","071_4_32","MRK","4","32","32","Piru tarputinllapa atunta winarmi, kusala achka rikrayjunpaqna tikrakan, wakin mallkikuna ĉhakrapi kaqkunamantaqa. Chaymi ashwan pariq kuritukunamapis chay rikrankunapina llantukur tanllapa ima”. ");
INSERT INTO qufNT_vpl VALUES ("MK4_33","071_4_33","MRK","4","33","33","Jesusqami runakunataqa kusala achka kumparasyunkunawan yaĉhachiran imanu intrakananllapapaq nir. ");
INSERT INTO qufNT_vpl VALUES ("MK4_34","071_4_34","MRK","4","34","34","Chaqa manami imatapis mana kumparasyunkunawanqa yaĉhachiranchu. Nataq yaĉhakuqninkunata-shuypaqa chaymantana paykunalata intrachiq ima niyanmi chay kumparasyunqa nirmapis. ");
INSERT INTO qufNT_vpl VALUES ("MK4_35","071_4_35","MRK","4","35","35","Chay diyallapi limpu amsayatinnaqa Jesusqa yaĉhakuqninkunata niran: “Rishunllapa kay quĉhapa waklaw manyanman” nir. ");
INSERT INTO qufNT_vpl VALUES ("MK4_36","071_4_36","MRK","4","36","36","Chaymi paykunaqa, runakunata dijar, chay yaku karrullapi Jesusta apar riranllapa. Wakin yaku karrukunapis pullan riranllapa. ");
INSERT INTO qufNT_vpl VALUES ("MK4_37","071_4_37","MRK","4","37","37","Chaynu riyatinllapami kusala jwirti wayra shamushanrayku yakuqa kusata wakman kayman maqchikaq qallariran. Chaymi chay yaku karrutaqa pampanayaranna. ");
INSERT INTO qufNT_vpl VALUES ("MK4_38","071_4_38","MRK","4","38","38","Piru chaykamanqami Jesusqa ikikaqlawpi uk almadapi umanta sintikuchisha punuyaran. Chaymi chay yaĉhakuqninkunaqa rikĉhachir kaynu niran: —¡Taytituy! ¿Manachu kwintata qukanki yakumanmi chinqayanchikllapana nirqa? ");
INSERT INTO qufNT_vpl VALUES ("MK4_39","071_4_39","MRK","4","39","39","Chaymantami Jesusqa sharir, wayrawan yakutaqa kaynu niran: —¡Uyarar, qasillay! nir. Chaynu nitinqami wayrawan yakuqa limpu limpu qasillaran. ");
INSERT INTO qufNT_vpl VALUES ("MK4_40","071_4_40","MRK","4","40","40","Chaymantaqami Jesusqa yaĉhakuqninkunataqa niran: —¿Imapaqtaq kusalata manchakunkillapa? ¿Qamkunaqachu manaraq allitaqa kriyimankillapa? nir. ");
INSERT INTO qufNT_vpl VALUES ("MK4_41","071_4_41","MRK","4","41","41","Piru paykunaqami kusalata manchakushanllaparayku dispantakashalla kaynu nir tapunakuyaqllapa: “¿Kayqa, imanu runa katintaq wayrawan yakumapis kasunqa?” nir. ");
INSERT INTO qufNT_vpl VALUES ("MK5_1","071_5_1","MRK","5","1","1","Chaynu rirmi chay quĉhapa uklaw manyan Gadara shutiq lugarman ĉharanllapa. ");
INSERT INTO qufNT_vpl VALUES ("MK5_2","071_5_2","MRK","5","2","2","Chaymanta Jesús yaku karrumanta ishkitinqa, dyablupa yarpuyninwan kaq uk runa qimikaran. ");
INSERT INTO qufNT_vpl VALUES ("MK5_3","071_5_3","MRK","5","3","3","Chay runaqami pantyunkunapi taq. Chaynulla kusala jwirsayjun ima kaq. Chaymi michka kadinakunawan watarmapis mana qasillachiytaqa puytiqllapachu. ");
INSERT INTO qufNT_vpl VALUES ("MK5_4","071_5_4","MRK","5","4","4","Chaqa qasillachinanllapapaq nirmi kutir kutir makinkunata, ĉhakinkunata ima kadinakunawan wataqllapa. Piru chaynu kadinakunawan watatinllapamapis manami sirbichiqchu. Ashwanmi imanupis pidasu pidasu pitiq. Chaymi mayqanpis mana imanupis binsiyta puytiqllapachu. ");
INSERT INTO qufNT_vpl VALUES ("MK5_5","071_5_5","MRK","5","5","5","Chay runaqami unaqpis, tutapis, sirkakunapi, pantyunkunapi kusalata qayĉhakur, rumikunawan paylla takakar ima puriq. ");
INSERT INTO qufNT_vpl VALUES ("MK5_6","071_5_6","MRK","5","6","6","Piru Jesusta rikar-shuypaqami kusalata kallpar rir naypalanpi qunquriran. ");
INSERT INTO qufNT_vpl VALUES ("MK5_7","071_5_7","MRK","5","7","8","Chaymi Jesusqa chapar niran: —Qam, dyablu mana sirbiq, lluqshiy kay runamanta nir. Chaynu niyatinmi dyabluqa qayĉhakur kaynu niran: —¡Unaq syilumanta Dyuspa Wamran Jesús, ama nuqamanqa yakapakamuychu! ¡Tayta Dyuspa shutinpimi rugashayki ama qischamanaykipaqchu! nir. ");
INSERT INTO qufNT_vpl VALUES ("MK5_9","071_5_9","MRK","5","9","9","Chaynu qayĉhakuyatinmi Jesusqa tapuran: —¿Imataq shutinki? nir. Chay runaqa niran: —Nuqaqami shutini ‘Legión’. Chaqa kusa achkami kanillapa nir. ");
INSERT INTO qufNT_vpl VALUES ("MK5_10","071_5_10","MRK","5","10","10","Chaymantami chay dyablupa yarpuyninqa Jesustaqa kusalata rugaran ama chay lugarmantaqa itakunanpaqchu. ");
INSERT INTO qufNT_vpl VALUES ("MK5_11","071_5_11","MRK","5","11","11","Piru chay kayashanllapamanta yatanllapa sirkakunapimi kusa achka kuchikuna shitqakuyaran. ");
INSERT INTO qufNT_vpl VALUES ("MK5_12","071_5_12","MRK","5","12","12","Chaymi chay dyablupa yarpuyninkunaqa, Jesustaqa kaynu nir rugaranllapa: —Dijamayllapa chay achka kuchikuna kan chayman yaykunayllapapaq nir. ");
INSERT INTO qufNT_vpl VALUES ("MK5_13","071_5_13","MRK","5","13","13","Chaynu nitinmi Jesusqa niran: —Riyllapa nir. Chaynami chay dyablupa yarpuyninkunaqa runamanta lluqshir kuchikunamanna yaykuranllapa. Chaymi kuchikunaqa chay kutilla kusalata kallpar, qaqata rishannu quĉhaman ratar ĉhuqar wanuran. Chay kuchikunaqami dus mil (2,000) yupay karan. ");
INSERT INTO qufNT_vpl VALUES ("MK5_14","071_5_14","MRK","5","14","14","Nataq chay kuchikunata michiqkunaqami alsakar riranllapa. Chaynu rirmi tukuyla ĉhakranpi kaqkunata chaynulla pwiblupi kaqkunata ima willaranllapa. Chaymi tukuyla runakuna lluqshir riranllapa rikaq. ");
INSERT INTO qufNT_vpl VALUES ("MK5_15","071_5_15","MRK","5","15","15","Chaymanta Jesús kayashanman ĉharnaqa, chay kusala achka dyablupa yarpuyninwan kasha runataqa, rikaranllapa yarpuyninpina mudakusha taqta ima. Chaqa dyablupa yarpuyninqa lluqshishana karan paymantaqa. Chaymi runakunaqa kusalata manchakuranllapa. ");
INSERT INTO qufNT_vpl VALUES ("MK5_16","071_5_16","MRK","5","16","16","Nataq chay runakuna imanu chay dyablupa yarpuyninwan kaq runa alliyashanta, chaynulla imanu chay kuchikunawan pasashanta ima wakinkunata parlaranllapa. ");
INSERT INTO qufNT_vpl VALUES ("MK5_17","071_5_17","MRK","5","17","17","Chaymantami tukuyla runakuna kusalata Jesustaqa rugaranllapa, chay lugarninllapamantaqa rinanpaqna. ");
INSERT INTO qufNT_vpl VALUES ("MK5_18","071_5_18","MRK","5","18","18","Chaymi Jesús yaku karrupi rinanpaqna katinqa chay dyablupa yarpuyninmanta alliyasha runaqa Jesustaqa rugayaran paywan rinanpaq nir. ");
INSERT INTO qufNT_vpl VALUES ("MK5_19","071_5_19","MRK","5","19","19","Piru Jesusqami mana munarchu niran: —Ashwanmi riyna wasikiman. Chaymi aylluykikunata ima parlanki imanumi Dyusqa kusalata llakipashur allichashusha nir. ");
INSERT INTO qufNT_vpl VALUES ("MK5_20","071_5_20","MRK","5","20","20","Chaymi chay runaqa rir tukuyla chay Decapolispa pwiblunkunaman parlakuran, imatami Jesusqa paywan rurasha nir. Chayta uyaparqa tukuyla kusata dispantakaranllapa. ");
INSERT INTO qufNT_vpl VALUES ("MK5_21","071_5_21","MRK","5","21","21","Chaymantami Jesusqa chay quĉhapa uklawninmanta yaku karrupi qashan tikrakamuranna. Piru chaymanpismi kusala achka runakuna tantakaranllapa. Chaymi Jesusqa paykunawan chay atun quĉhapa manyanpina kidaran. ");
INSERT INTO qufNT_vpl VALUES ("MK5_22","071_5_22","MRK","5","22","22","Chaykamanqami Israel runakunapa tantakananllapa wasipi uk mantakuqnin Jairo shutiq ĉhamuran. Payqami Jesusta rikarqa, rir naypanpi qunqurikur kaynu nir kusalata rugaran: ");
INSERT INTO qufNT_vpl VALUES ("MK5_23","071_5_23","MRK","5","23","23","—Taytituy, wamraymi wanuyanna. Imaraq rir makisituykikunata ananman ĉhurankiman, alliyarna kawsananpaq nir. ");
INSERT INTO qufNT_vpl VALUES ("MK5_24","071_5_24","MRK","5","24","24","Chaymi Jesusqa riran paywan. Piru kusala achka runakunami pullanqa riran. Chaymi kusala kiĉhkipi riyaran payqa. ");
INSERT INTO qufNT_vpl VALUES ("MK5_25","071_5_25","MRK","5","25","25","Piru chay runakunapa rurintami riyaran uk warmisita. Chay warmimi dusi añupaqna yawarnin shamutin qishaq karan. ");
INSERT INTO qufNT_vpl VALUES ("MK5_26","071_5_26","MRK","5","26","26","Chaymi rimidyakuqkunapi, kusalata gastaran iman kaqninkunalamatapis. Piru manami mayqanpis allicharanchu. Ashwanmi masna binsikayaran. ");
INSERT INTO qufNT_vpl VALUES ("MK5_27","071_5_27","MRK","5","27","28","Chaymanta Jesuspaq rimaqta uyaparqa yarpuran: “Jesuspa raĉhpanta kamarlami alliyashaq” nir. Chaymi payqa runakunapa rurinlata rir, ikinmanta Jesuspa raĉhpanta kamaran. ");
INSERT INTO qufNT_vpl VALUES ("MK5_29","071_5_29","MRK","5","29","29","Chaynu kamatinlami, chay kutilla yawarnin shamuqqa qasillaranna. Chayna kwirpuntaqa alliyaqtana syintiran. ");
INSERT INTO qufNT_vpl VALUES ("MK5_30","071_5_30","MRK","5","30","30","Piru Jesusqami kwintata qukaran pudirnin yarqusha nir. Chaymi ikiman tikrakar runakunata kaynu nir tapuran: —¿Pitaq raĉhpayta kamasha? nir. ");
INSERT INTO qufNT_vpl VALUES ("MK5_31","071_5_31","MRK","5","31","31","Yaĉhakuqninkunaqa niran: —¿Manachu rikanki kusala achka runakuna wakmaqa kiĉhkichishuyan? Piru chaynumapis tapukuyanki: ‘¿Pitaq kamamasha?’ nir. ");
INSERT INTO qufNT_vpl VALUES ("MK5_32","071_5_32","MRK","5","32","32","Piru Jesusqami kusalata chapayaran tukuy ridurninpi kaqkunata, mayqantaq raĉhpayta kamasha kanqa nir yaĉhananpaq. ");
INSERT INTO qufNT_vpl VALUES ("MK5_33","071_5_33","MRK","5","33","33","Chaymantami chay warmiqa yaĉharanna nuqapaqmi chapakuyan nir. Chaymi kusalata manchakur chukchukyaqnulla rir Jesuspa naypalanpi qunqurikur, imanu kashantapis karanlata willaran. ");
INSERT INTO qufNT_vpl VALUES ("MK5_34","071_5_34","MRK","5","34","34","Jesusqa niran: —Mamitay, kriyishaykiraykumi alliyashaykina. Chayraykumi aligrilana rikuy. Chaqa tukuy qishaynikimantami alliyashaykina. ");
INSERT INTO qufNT_vpl VALUES ("MK5_35","071_5_35","MRK","5","35","35","Chaynu nir Jesús rimayatinllami, chay tantakananllapa wasipi mantakuq Jairupa wasinmanta ukkuna ĉhamur kaynu niranllapa: —Wamraykiqami wanushana. Amana masqa qillakachiynachu chay yaĉhachikuqtaqa nir. ");
INSERT INTO qufNT_vpl VALUES ("MK5_36","071_5_36","MRK","5","36","36","Piru Jesusqami chay nishanllapata mana kasurchu, Jairutaqa niran: —Ama manchakuychu. Nuqalapi kriyiy nir. ");
INSERT INTO qufNT_vpl VALUES ("MK5_37","071_5_37","MRK","5","37","37","Chaynu nirqa, chay ikinta riqkunataqa Jesusqa manana munaranchu pullan rinantaqa. Chaymi Jairuta, Pedruta, Santiaguta uknin Juanlawan ima aparan. ");
INSERT INTO qufNT_vpl VALUES ("MK5_38","071_5_38","MRK","5","38","38","Jairupa wasinman ĉharqami, uyaparan kusata llakir waqaqllapata ima. ");
INSERT INTO qufNT_vpl VALUES ("MK5_39","071_5_39","MRK","5","39","39","Chaymi Jesusqa wasi ruriman yaykurqa niran: —¿Imapaqtaq kusata waqar imaqa laqyayankillapa? Wamraqami mana wanushachu. Punuyanlami nir. ");
INSERT INTO qufNT_vpl VALUES ("MK5_40","071_5_40","MRK","5","40","40","Chaynu nitinmi kusalata asiparanllapa. Piru payqa tukuy ruripi kaqkunata waqtaman urquran. Chayna wamrapa taytanta, mamanta apar, chay kimsa pullan riqkunalawan yaykuran ruriman, chay wamra usurayashanmanqa. ");
INSERT INTO qufNT_vpl VALUES ("MK5_41","071_5_41","MRK","5","41","41","Chaymanta makinmanta aypar wamrataqa niran: —Talita cumi. (Rimayninchikpiqa munan niyta: “Mamitay, qamtami nishuni: ¡Sharimuy!” nir). ");
INSERT INTO qufNT_vpl VALUES ("MK5_42","071_5_42","MRK","5","42","42","Chaynu nitinlami, chay dusi añuyjun wamraqa sharir puriq qallariran. Chayta rikarmi tukuy runakuna kusalata dispantakaranllapa. ");
INSERT INTO qufNT_vpl VALUES ("MK5_43","071_5_43","MRK","5","43","43","Piru Jesusqami paykunataqa niran: —Amami mayqantapis tukuy kaykunapaqqa parlankillapachu nir. Chaymantami kaĉhakuran wamrataqa qarananllapapaqna. ");
INSERT INTO qufNT_vpl VALUES ("MK6_1","071_6_1","MRK","6","1","1","Chaymantaqa chay Jairupa pwiblunmanta lluqshir Jesusqa yaĉhakuqninkunawan qashan tikrakaran Nazaret pwiblullamanna. ");
INSERT INTO qufNT_vpl VALUES ("MK6_2","071_6_2","MRK","6","2","2","Chaymi uk samana diyapi Jesusqa chay tantakananllapa wasipi yaĉhachikuq qallariran. Chaynu yaĉhachikutin kusala achka runakuna uyapar kusa dispantakashalla kaynu nir tapunakuyaqllapa: “¿Kayqa maypitaq yaĉhakuranqa kay kusa yaĉhayashantaqa? ¿Wak yaĉhayninqa maymantataq kanqaqa? Chaynulla ¿imanutaq milagrukunata kusalata ruranqa? ");
INSERT INTO qufNT_vpl VALUES ("MK6_3","071_6_3","MRK","6","3","3","¿Manachu kayqa Mariapa, iĉhkakuq wamran? Chaynulla ¿manachu Santiagupa, Josipa, Judaspa, Simonpa uknin kay runaqa? ¿Manachu paypa warmi ukninkunamapis kaypi nuqanchikkunawan tanllapa?” Chaynu nir imami, mana kasunaranllapachu. ");
INSERT INTO qufNT_vpl VALUES ("MK6_4","071_6_4","MRK","6","4","4","Chaymi Jesusqa niran: —Tukuy uklaw pachapimi kusa shumaqta rikanllapa uk runa Dyuspaq rimaqtaqa. Piru chay pwiblunllamanta kaqkuna, ayllunkuna chaynulla wasinllapi imaqami mana kasunllapachu nir. ");
INSERT INTO qufNT_vpl VALUES ("MK6_5","071_6_5","MRK","6","5","5","Chaymi payqa chay Nazaret pwiblunllapiqa mana ima milagrutapis ruraranchu. Ashwanmi wakin qishaqkunapa ananman makinkunata ĉhurar allicharanla. ");
INSERT INTO qufNT_vpl VALUES ("MK6_6","071_6_6","MRK","6","6","6","Piru Jesusqami kusalata yarpupakuran, chay runakuna paypi mana kriyinashanrayku. Jesusqami tukuy shipchakaq pwiblukunapi yaĉhachikur puriran. ");
INSERT INTO qufNT_vpl VALUES ("MK6_7","071_6_7","MRK","6","7","7","Chaymantami dusi yaĉhakuqninkunataqa qayamur pudirninta quran, dyablupa yarpuyninta ima itakunanllapapaq. Chaynami ishkay ishkay kaĉharan rir yaĉhachikunanllapapaq. ");
INSERT INTO qufNT_vpl VALUES ("MK6_8","071_6_8","MRK","6","8","8","Kaynu nirmi kaĉharan paykunataqa: “Nanpaqqami ama imatapis aparchu, bastunnikillapata charikurla rinkillapa. Chaynulla amami alburjata, jyamrita, qillayta imamapis apankillapachu. ");
INSERT INTO qufNT_vpl VALUES ("MK6_9","071_6_9","MRK","6","9","9","Chaynullami llanqikillapata llanqikur, raĉhpaykillapata yakakur ama mudanantinqa aparchu rinkillapa. ");
INSERT INTO qufNT_vpl VALUES ("MK6_10","071_6_10","MRK","6","10","10","Chaynullami, uk kusa allin runapa wasinman ĉhar samarqa, chay wasilapina kidankillapa chay ima diyaĉhi rinaykillapakaman. ");
INSERT INTO qufNT_vpl VALUES ("MK6_11","071_6_11","MRK","6","11","11","Piru may lugarlawpi mana samachishurllapa chaynulla yaĉhachikutkillapa mana uyakushunatinllapaqa, chaymantaqa ĉhakikillapapi kaq pulbumatapis ĉhaspir rinkillapa. Chaynu rurarqami intrachinkillapa: ‘Manami nuqakunapa kwintayllapanachu. Ashwanmi qamkunapina kanqa’ nir. Chiqaptami nishaykillapa: Jwisyu diya ĉhamutinqami chay pwibluqa kusala manchaypaqtana kastigakasha kanqa chay Sodomawan, Gomorra pwiblu kastigakashanmantaqa nir.” ");
INSERT INTO qufNT_vpl VALUES ("MK6_12","071_6_12","MRK","6","12","12","Chaymi Jesuspa yaĉhakuqninkunaqa rir yaĉhachikuranllapa: Uchaykillapata dijarna Dyusman tikrakayllapa nir. ");
INSERT INTO qufNT_vpl VALUES ("MK6_13","071_6_13","MRK","6","13","13","Chaynulla dyablupa yarpuyninmatapis kusala achkata itakuranllapa. Qishaqkunatapismi allicharanllapa asaytiwan salar ima. ");
INSERT INTO qufNT_vpl VALUES ("MK6_14","071_6_14","MRK","6","14","14","Gubyirnu Herodesmi Jesuspaq kusalata rimaqllapata uyaparan. Chaqa chaynu rimatinllapami tukuy intirupi yaĉharanllapana. Chaymi Herodesqa kaynu niran: “Chay Jesusqami, Shutichikuq Juanlla kanqa. Chaqa wanushanmanta kawsamushanraykumi milagrukunamatapis rurayta puytiyanqa” nir. ");
INSERT INTO qufNT_vpl VALUES ("MK6_15","071_6_15","MRK","6","15","15","Nataq ukkunaqa Jesuspaqqa niqllapa: “Dyuspa rimaqnin Eliasmi” nir. Wakinkuna-shuypaqa niqllapa: “Dyuspa uk rimaqninmi kanqa, imanutaq unay rimaqkuna kaq chaynulla” nir. ");
INSERT INTO qufNT_vpl VALUES ("MK6_16","071_6_16","MRK","6","16","16","Chaynu nitinllapa uyaparmi Herodesqa, kaynu niran: “Chayqami Shutichikuq Juan. Nuqami umanta pitichikutiy wanuran. Piru kananqami kawsamusha” nir. ");
INSERT INTO qufNT_vpl VALUES ("MK6_17","071_6_17","MRK","6","17","18","Chaqa Shutichikuq Juan kawsayatinmi, Herodesqa uknin Felipipa warmin Herodias shutiqta warmikur mana allintachu tukusha karan. Chaypaqmi Shutichikuq Juanqa Herodestaqa kaynu nisha kayaq: “Chay ukniki Felipipa warmin Herodiasta warmikita yupay purichiyashaykiqami mana allinchu” nir. Chayta nishanraykushi, Herodesqa kaĉhakuran Juantaqa aypar kadinakunawan watar karsilananllapapaq. ");
INSERT INTO qufNT_vpl VALUES ("MK6_19","071_6_19","MRK","6","19","20","Chaynullashi chay Herodias warmipis Shutichikuq Juan, runanta chaynu willashanrayku ĉhiqnir, kusalata wanuchiyta munarmapis mana puytiranchu. Chaqa Herodesqashi warmintaqa mana dijaranchu chayta rurananpaqqa. Chaqa payqashi yaĉhaq Juanqami imatapis karanlata ruran chaynulla mana uchayjunlamapischu nir. Chayshi kusalata manchakuran. Chayraykushi Juan imata nitinpis Herodesqa kusa aligrila uyakur, mana imata nishaq nirpis yaĉhaqchu. ");
INSERT INTO qufNT_vpl VALUES ("MK6_21","071_6_21","MRK","6","21","21","Piru uk diyapishi chay Herodiasqa imanullapis Shutichikuq Juantaqa wanuchichiran. Chay diyapishi Herodespa kumpliyañun karan. Chayshi paypa mantaqninkunawan, suldadukunapa mantaqninkunawan, chaynulla chay Galileamanta kusa runa nishakunawan ima fyistata ruraranllapa. ");
INSERT INTO qufNT_vpl VALUES ("MK6_22","071_6_22","MRK","6","22","22","Chaypi katinllapashi Herodiaspa warmi wamranqa tukuyla chaypi kaqkunapa naypanpi lluqshir bayliran. Chayshi chay baylishanqa tukuy chaypi kaqkunata chaynulla Herodestapis kusalata gustaran. Chayshi Herodesqa intinadanta niran: —Mamitay, ima munashaykitapis mañamay, nuqami qushayki nir. ");
INSERT INTO qufNT_vpl VALUES ("MK6_23","071_6_23","MRK","6","23","23","Chaymi qashan qashan jurar kaynu niran: —Ima munashaykitapis mañamay, nuqami qushayki, michka tukuy nuqa mantakushaymanta lamtar partin kaqmanmatapis nir. ");
INSERT INTO qufNT_vpl VALUES ("MK6_24","071_6_24","MRK","6","24","24","Chaynu nitinshi, chay wamraqa lluqshir rir, maman Herodiasta tapuran: —¿Imatataq mañayman? nir. Mamanqa niran: —Shutichikuq Juanpa umanta mañay nir. ");
INSERT INTO qufNT_vpl VALUES ("MK6_25","071_6_25","MRK","6","25","25","Chayshi wamraqa kallpaylla ruriman yaykur, Herodestaqa kaynu niran: —Kananllami Shutichikuq Juanpa umanta uk platupi qumanaykita munani nir. ");
INSERT INTO qufNT_vpl VALUES ("MK6_26","071_6_26","MRK","6","26","26","Chaynu nirqashi mantakuq Herodestaqa kusalata llakichiran. Piru chaynu llakiyarmapisshi, chaypi kaqkunapa naypanpi jurar arnishanrayku kaĉhakuran chaynu rurananllapapaq. ");
INSERT INTO qufNT_vpl VALUES ("MK6_27","071_6_27","MRK","6","27","27","Chayshi uk suldadunta kaĉharan karsilman rir Juanpa umanta apamunanpaq. ");
INSERT INTO qufNT_vpl VALUES ("MK6_28","071_6_28","MRK","6","28","28","Chayshi chay suldaduqa karsilman rir, Juanpa umanta pitir uk platupi apamur, chay warmi wamratana quran. Nataq chay wamraqashi mamantana ashwan quran. ");
INSERT INTO qufNT_vpl VALUES ("MK6_29","071_6_29","MRK","6","29","29","Chaymantashi Juanpa yaĉhakuqninkunaqa chayta yaĉharqa rir, karsilmantaqa kwirpunlatana apar pamparanllapa. ");
INSERT INTO qufNT_vpl VALUES ("MK6_30","071_6_30","MRK","6","30","30","Chaymantaqami Jesuspa dusi yaĉhakuqninkunaqa, tikrakamuranna. Chaynu tikrakamurmi Jesusta parlaranllapa imakunata rurashanllapata, yaĉhachikushanllapata ima. ");
INSERT INTO qufNT_vpl VALUES ("MK6_31","071_6_31","MRK","6","31","31","Piru chay diyakunapiqami Jesús kayashanmanqa kusala achka runakuna tantakaranllapa. Chaymi chay runakunata yanapar ima Jesusqa yaĉhakuqninkunawan mana puytiqllapachu samar mikuylamatapis. Chaymi Jesusqa chay yaĉhakuqninkunata niran: —Rishunllapa chay chunllaq lugarkunaman, ratulaqa samaq nir. ");
INSERT INTO qufNT_vpl VALUES ("MK6_32","071_6_32","MRK","6","32","32","Chaymi yaku karrupi paykunalana riranllapa chay chunllaq lugarkunamanna. ");
INSERT INTO qufNT_vpl VALUES ("MK6_33","071_6_33","MRK","6","33","33","Piru chaynu ritinllapami kusa achka runakuna rikar riqsiranllapa. Chaymi yaĉharanllapa maymanmi riyanllapa nir. Chayraykumi tukuyla pwiblukunamanta runakunaqa kusalata kallpar rir, ashwan paykunamantaqa naypaqta ĉhar yararanllapa. ");
INSERT INTO qufNT_vpl VALUES ("MK6_34","071_6_34","MRK","6","34","34","Chaymanta Jesús yaku karrumanta ishkirqa chay kusa achka runakunata rikar kusalata llakiran. Chaqa paytaqami yarpuchiran, uyshitakuna mana michikuqniyjun kanman yupay. Chaymi payqa kusa achka shumaq imakunata yaĉhachiran. ");
INSERT INTO qufNT_vpl VALUES ("MK6_35","071_6_35","MRK","6","35","35","Piru limpu tardiyayatinnaqami chay yaĉhakuqninkunaqa qimikar kaynu niranllapa: —Kay lugarpiqami mana imapis kanchu. Chaynulla kusa tardinami. ");
INSERT INTO qufNT_vpl VALUES ("MK6_36","071_6_36","MRK","6","36","36","Chayraykumi runakunataqa willay chay lugarkunaman, pwiblukunaman rir mikunanllapata rantinanllapapaq nir. ");
INSERT INTO qufNT_vpl VALUES ("MK6_37","071_6_37","MRK","6","37","37","Piru Jesusqami niran paykunataqa: —Qamkuna qarayllapa nir. Chaynu nitinqa niranllapa: —¿Munayankichu kwichka achka dusyintus dinaryu qillaywan tantata rantir qaranayllapapaq? nir. ");
INSERT INTO qufNT_vpl VALUES ("MK6_38","071_6_38","MRK","6","38","38","Jesusqa niran: —¡Rir, rikayllapa! ¿Aykataq tantitaykillapaqa? Chaymanta paykuna rir rikarqa niranllapa: —Sinku tantitawan, ishkay piskaditulami kan nir. ");
INSERT INTO qufNT_vpl VALUES ("MK6_39","071_6_39","MRK","6","39","39","Chaynami Jesusqa tukuy chay runakunataqa wakpi kaypi muntun muntun tananllapapaq willaran chay qiwakunapina. ");
INSERT INTO qufNT_vpl VALUES ("MK6_40","071_6_40","MRK","6","40","40","Chaymi paykunaqa kada muntunpi syin, syin; chaynulla sinkwinta, sinkwinta ima taranllapa. ");
INSERT INTO qufNT_vpl VALUES ("MK6_41","071_6_41","MRK","6","41","41","Chaynu tashallapana katinqami, Jesusqa chay sinku tantitawan, ishkay piskadituta aypar unaq syiluman chapakur payji nir, Taytan Dyusman mañakuran. Chaymantami chay tantakunata pidasu pidasu pakir yaĉhakuqninkunata quran tukuyla chaypi kaq runakunata aypachinanllapapaq. Chaynumi chay ishkay piskaditutapis tukuylata aypachiranllapa. ");
INSERT INTO qufNT_vpl VALUES ("MK6_42","071_6_42","MRK","6","42","42","Chaynumi tukuyla mikuranllapa tiqllananllapakaman. ");
INSERT INTO qufNT_vpl VALUES ("MK6_43","071_6_43","MRK","6","43","43","Chaymantaqami chay tantapa chaynulla piskadupa subrantaqa dusi kanasta untataraq tantaranllapa. ");
INSERT INTO qufNT_vpl VALUES ("MK6_44","071_6_44","MRK","6","44","44","Piru chay mikusha chaykunata yupatinllapaqami ullqukunala sinku mil (5,000) karanllapa. ");
INSERT INTO qufNT_vpl VALUES ("MK6_45","071_6_45","MRK","6","45","45","Chaymanta Jesusqa yaĉhakuqninkunata yaku karruman iqachiran, rir ĉhaskinanllapapaq quĉhapa uklawnin Betsaida pwibluman paymantaqa naypaqta. Nataq payqa chaylapi kidaran tukuyla dispidikur rinanllapakaman. ");
INSERT INTO qufNT_vpl VALUES ("MK6_46","071_6_46","MRK","6","46","46","Chaynu dispidikur ritinllapanaqa, Jesusqa uk sirkaman payla iqaran Taytanman mañakuq. ");
INSERT INTO qufNT_vpl VALUES ("MK6_47","071_6_47","MRK","6","47","47","Limpu amsayatinnaqa yaku karruqa chay quĉha ĉhaypipina karan. Piru Jesús payla pachapi karmi, ");
INSERT INTO qufNT_vpl VALUES ("MK6_48","071_6_48","MRK","6","48","48","rikaran chay yaku karruqa mana yaqqa riyta puytiqtachu. Chaqa naypanllapalawmantami kusala jwirti wayra shamuyaran. Limpu achkiyaqpinaqa, Jesusqa yaku ananllata riran yaĉhakuqninkunalawman. Piru chaynu paykunaman riyarmapis, dirichu pasar rinaq yupay tukuran. ");
INSERT INTO qufNT_vpl VALUES ("MK6_49","071_6_49","MRK","6","49","50","Chaynu yakupa ananta riqta tukuy yaĉhakuqninkuna rikarmi, kusalata manchakur “¡Wakqami aya!” nir kusata qayĉhakuranllapa. Chaymantami Jesusqa paykunataqa kaynu niran: —¡Shachinakur ama manchakuyllapachu! ¡Nuqami kani! nir. ");
INSERT INTO qufNT_vpl VALUES ("MK6_51","071_6_51","MRK","6","51","51","Chaynu nirmi, payqa chay yaku karruman iqaran. Chaymi ashwan wayraqa limpu qasillaran. Chayta rikarmi paykunaqa limpu dispantakaranllapa. ");
INSERT INTO qufNT_vpl VALUES ("MK6_52","071_6_52","MRK","6","52","52","Chaqa manari intrakashallapachu karan Jesús chay tantitakunawan milagruta ruratin rikarmapis, mana allita paypi kriyishanllaparayku. ");
INSERT INTO qufNT_vpl VALUES ("MK6_53","071_6_53","MRK","6","53","53","Chaymanta chay atun quĉhata pasarqa, Genesaret lugarman ĉharanllapa. Chaymi ashwan chay yaku manyapina yaku karrutaqa watar dijaranllapa. ");
INSERT INTO qufNT_vpl VALUES ("MK6_54","071_6_54","MRK","6","54","54","Piru chaypi taqkunaqami yaku karrumanta ishkiqlata Jesustaqa riqsiranllapa. ");
INSERT INTO qufNT_vpl VALUES ("MK6_55","071_6_55","MRK","6","55","55","Chaymi chay rikaqkunaqa rir tukuyla may lugarkunapi parlakuran Jesuspaqqa. Chayraykumi kusala achka qishaqkunata wintur ima ĉhachimuranllapa Jesusman. ");
INSERT INTO qufNT_vpl VALUES ("MK6_56","071_6_56","MRK","6","56","56","Chaymi Jesusqa maylawpi nir yaĉharllapaqa, chay may riyashan nankunapi ima qishaqninllapakunataqa apar yarachiqllapa. Michka pwiblukunapi, ĉhakrankunapi, nankunapi ima katinmapis, qishaqninllapataqa yarachiqllapa. Chaymi kusalata Jesustaqa rugaranllapa raĉhpanpa manyanlamatapis kamananllapapaq. Chaynu chay raĉhpanpa manyanta tukuy kamaqkunaqa allinna kidaqllapa. ");
INSERT INTO qufNT_vpl VALUES ("MK7_1","071_7_1","MRK","7","1","1","Chaymantami Jesusman qimikaranllapa fariseo runakuna, Moisés mantakushanta wakin yaĉhar yaĉhachikuqkuna ima. Paykunaqami Jerusalenmanta ĉhamusha karanllapa. ");
INSERT INTO qufNT_vpl VALUES ("MK7_2","071_7_2","MRK","7","2","2","Chaymi paykuna rikayatin, Jesuspa wakin yaĉhakuqninkunaqa mana makinta paqakurchu mikuranllapa. Chaynuqami mana ruraranllapachu chay paqakuna kustumritaqa. Chaymi kusala mana allinta yarpuchiran paykunataqa. ");
INSERT INTO qufNT_vpl VALUES ("MK7_3","071_7_3","MRK","7","3","3","Chaqa chay fariseukuna, chaynulla tukuy Israelmanta kaqkunaqami unay rukunllapakunapa kustumrinllawan kar, chay paqakuna kustumrita mana rurarqa mana mikuyta puytiqllapachu. ");
INSERT INTO qufNT_vpl VALUES ("MK7_4","071_7_4","MRK","7","4","4","Chaynulla rantiq rir, tikrakamurmaqa chay paqakuna kustumrita rurar, kusalata paqakur mikuqllapa. Chaynulla chay kustumrinraykuqami kaykunata kusalata paqaqllapa: Basu upyananllapata; jarrankunata, jyirru mankankunata, mantankunata ima. ");
INSERT INTO qufNT_vpl VALUES ("MK7_5","071_7_5","MRK","7","5","5","Chayraykumi chay fariseo runakuna chaynulla Moisés mantakushanta yaĉhar yaĉhachikuqkunaqa, Jesustaqa kaynu nir tapuranllapa: —¿Imapaqtaq yaĉhakuqnikikunaqa unay rukunchikkunapa kustumrin nishannulla mana rurar, makinllapata mana paqakur mikunllapaqa? nir. ");
INSERT INTO qufNT_vpl VALUES ("MK7_6","071_7_6","MRK","7","6","6","Chaynu nitinmi Jesusqa paykunataqa niran: —¡Dyusta yanqa kasuq tukuq kuchi runakuna! Waknupaqĉhi Dyuspa unay rimaqnin Isaiasqa, qamkunapaq rimaran. Chaqa niqmi: Kay pwiblumanta runakunaqami shiminllapalawan kasumanllapa. Piru yarpuyninllapapiqami mana chiqaptaqa kasumanllapachu. ");
INSERT INTO qufNT_vpl VALUES ("MK7_7","071_7_7","MRK","7","7","7","Chayraykumi yanqalla aduramaqllapa yupay tukunllapamapis. Chaqa chay yaĉhachikuyashan chaykunapis yanqa runakunapa yaĉhachikuyninla imami nir. ");
INSERT INTO qufNT_vpl VALUES ("MK7_8","071_7_8","MRK","7","8","8","Chaqa qamkunaqami Dyus mantakushanta mana kasurchu, runakunapa kustumrinlata rurar kawsankillapa. Chaynulla basu upyanaykillapata, jarraykillapata, uk kusa achka imakunata paqankillapa ima. ");
INSERT INTO qufNT_vpl VALUES ("MK7_9","071_7_9","MRK","7","9","9","Jesusqami niranpis: “Qamkunaqami chay kustumrikillapata ruranaykillaparaykula, Dyus mantakushantaqa mana kasunkillapachu. ");
INSERT INTO qufNT_vpl VALUES ("MK7_10","071_7_10","MRK","7","10","10","Chaqa Moisesqami Dyus nitin kaynu nir mantakuran: ‘Taytaykita mamaykita kusa rispituwan kasuyllapa. Chay mayqanpis taytanta mamanta ĉhiqniqkunaqami wanuchikasha kanqallapa’ nir. ");
INSERT INTO qufNT_vpl VALUES ("MK7_11","071_7_11","MRK","7","11","11","Piru qamkunaqami ninkillapa, uk runaqa niyta puytin taytanta mamanta: ‘Manami yanapashuyta puytinichu. Chaqa tukuy imay kaqkunatami arnisha kani Dyusta’ nir. ");
INSERT INTO qufNT_vpl VALUES ("MK7_12","071_7_12","MRK","7","12","12","Chaynu nirmi ninkillapa: ‘Mayqanpis chaynu niqqami manana taytanta, mamantaqa yanapayta puytinnachu’ nir. ");
INSERT INTO qufNT_vpl VALUES ("MK7_13","071_7_13","MRK","7","13","13","Chaynuqami ninkillapa, Dyus mantakushanta mana kasurnachu, ashwan qamkunapa kusala achka kustumrikillapalatana yaĉhachikur kawsanaykillapapaq”. ");
INSERT INTO qufNT_vpl VALUES ("MK7_14","071_7_14","MRK","7","14","14","Chaymantami Jesusqa runakunata qayamur kaynu niran: “Allita uyakumarmi, intrakayllapa. Chaqa nishaykillapa: ");
INSERT INTO qufNT_vpl VALUES ("MK7_15","071_7_15","MRK","7","15","15","Mayqanpis ima mikuyta mikushanraykuqa manami uchakunchu. Ashwanmi mayqantapis yarpuyninllamanta kusala mana allin yarpuynin lluqshimuq uchakuchin.  ");
INSERT INTO qufNT_vpl VALUES ("MK7_16","071_7_16","MRK","7","16","16","Chaymi nishunillapa: Rinriyjun kaqkunaqa uyakur intrakayllapa nir”. ");
INSERT INTO qufNT_vpl VALUES ("MK7_17","071_7_17","MRK","7","17","17","Chaymanta Jesusqa chay achka runakunata chaypi dijar rirnaqa, uk wasiman yaykuran. Chaymi chay yaĉhakuqninkunaqa kaynu niranllapa: “Allita intrachimayllapa, chay naqa yaĉhachikushaykitaqa” nir. ");
INSERT INTO qufNT_vpl VALUES ("MK7_18","071_7_18","MRK","7","18","18","Chaymi paykunataqa niran: “¿Ima qamkunapischu mana intrakankillapa? Chaqa kaynumi niray: Mayqanpis ima mikuyta mikushanraykuqa manami uchakunchu nir. ");
INSERT INTO qufNT_vpl VALUES ("MK7_19","071_7_19","MRK","7","19","19","Chaqa chay mikuyqa manami yarpuyninmanchu rin mikutinqa. Ashwanmi paĉhanman rin, chaymantana kwirpunqa qashan itakamun”. Chaynu nirqami Jesusqa intrachikuyaran tukuy mikuyqashi allin mikunapaqqa nir. ");
INSERT INTO qufNT_vpl VALUES ("MK7_20","071_7_20","MRK","7","20","20","Chaynullami niranpis: “Uk runapa yarpuyninmanta kusala mana allin yarpuynin lluqshimuqmi uchakuchin. ");
INSERT INTO qufNT_vpl VALUES ("MK7_21","071_7_21","MRK","7","21","21","Chaqa uk runapa yarpuyninmantaqami mana allin yarpuykuna lluqshimun. Chaymi musu kar, manaqa shipash karpis pakaplla kayta yarpun. Chaynulla suwakuyta, wanuchikuyta ima yarpunllapa. ");
INSERT INTO qufNT_vpl VALUES ("MK7_22","071_7_22","MRK","7","22","22","Chaynullami ukwan ukwan kayta, ukpa imankunata munapakuyta, mana allinta rurakuyta, llullachikuyta, yanqalla imantapis tukchiyta, ĉhiqnikuyta, ukpa washanta rimayta, kusa kani niyta ima yarpunllapa. Chaynullami mana yarpuyniyjun yupay purinllapa. ");
INSERT INTO qufNT_vpl VALUES ("MK7_23","071_7_23","MRK","7","23","23","Chaymi tukuy kay riqchaq mana allin yarpuykunaqa runapa yarpuyninllamanta lluqshimun. Chaynu karmi, ashwan runataqa uchakuchin”. ");
INSERT INTO qufNT_vpl VALUES ("MK7_24","071_7_24","MRK","7","24","24","Chaymantami Jesusqa riran chay Tiro pwibluman chaynulla Sidón pwibluman ima. Chayman ĉharqa, mana mayqanpis yaĉhananpaqchu uk wasiman yaykuran. Piru chaynu mana yaĉhananllapata munatinmapismi ashwan tukuyla yaĉharanllapana. ");
INSERT INTO qufNT_vpl VALUES ("MK7_25","071_7_25","MRK","7","25","26","Chaymi uk warmisita shamuran payman. Paypa warmi wamranmi dyablupa yarpuyninwan kaq. Chaymi shamur Jesuspa naypanpi qunqurikur, kusalata rugaran wamranmanta chay dyablupa yarpuyninta itakunanpaq. Chay warmisitaqami mana Israelmantachu karan. Ashwanmi Sirofenicia lugarmanta karan. ");
INSERT INTO qufNT_vpl VALUES ("MK7_27","071_7_27","MRK","7","27","27","Piru Jesusqa niran: —Dijay wamraykunataraq puntataqa qarashaq. Chaqa manami allinchu wamranchikpa mikunanta kitar allqitukunata qaranapaqqa nir. ");
INSERT INTO qufNT_vpl VALUES ("MK7_28","071_7_28","MRK","7","28","28","Chaymi chay warmisitaqa niran: —Chiqaptami chaynu Taytituy. Piru allqitukunamapismi, misapa ĉhakinpi karqa chay wamritukuna ishkichishanlamatapis mikun nir. ");
INSERT INTO qufNT_vpl VALUES ("MK7_29","071_7_29","MRK","7","29","29","Chaynu nitinmi Jesusqa niran: —¡Mamitay, chiqaptami ninki! Rikuynari. Chaqa chay dyablupa yarpuyninqami wamraykimantaqa lluqshishana nir. ");
INSERT INTO qufNT_vpl VALUES ("MK7_30","071_7_30","MRK","7","30","30","Chaymi warmiqa wasinman rir ĉharqa, wamrantaqa mantanpi usuraqta tariran. Piru chay dyablupa yarpuyninqami lluqshishana karan. ");
INSERT INTO qufNT_vpl VALUES ("MK7_31","071_7_31","MRK","7","31","31","Chaymantami Jesusqa chay Tiro pwiblumanta lluqshir rir Sidón pwibluta, Decapolispa pwiblitunkunata pasar imana, ĉharan Galilea shutiq quĉhapa manyanman. ");
INSERT INTO qufNT_vpl VALUES ("MK7_32","071_7_32","MRK","7","32","32","Chayman ĉhatinmi payman apamuranllapa uk upa gagu runata. Chaymi rugaranllapa makinta ananpi ĉhurarla allichananpaq. ");
INSERT INTO qufNT_vpl VALUES ("MK7_33","071_7_33","MRK","7","33","33","Chaymantami Jesusqa chay runataqa tukuy chaypi kaqkunamantaqa uklawman apar, rinrinkunaman didunta itaran. Chaynulla tuqayninwan didunta nuyuchir chay runapa qallunta nuyuchiran. ");
INSERT INTO qufNT_vpl VALUES ("MK7_34","071_7_34","MRK","7","34","34","Chaymantami unaq syiluman chapakur, kusala jwirtita amayninta urqur, niran: “¡Efata!” (Rimayninpiqa niyaran: “¡Kiĉhakay!” nir). ");
INSERT INTO qufNT_vpl VALUES ("MK7_35","071_7_35","MRK","7","35","35","Chaynu nitinlami chay runapa rinrinkunaqa kiĉhakaranna. Qallunpis alliyatin, rimayta puytiranna. ");
INSERT INTO qufNT_vpl VALUES ("MK7_36","071_7_36","MRK","7","36","36","Chaymantami Jesusqa chaypi kaqkunata willaran ama mayqantapis willananllapapaqchu chayta rurashanpaqqa. Piru chaynu mayqantapis mana willananpaqchu kutir kutir nitinmapis, ashwan kusalata parlakuranllapa. ");
INSERT INTO qufNT_vpl VALUES ("MK7_37","071_7_37","MRK","7","37","37","Chaymi runakunaqa kusa dispantakashalla niyaqllapa: “Kusa allintami imatapis rurayan. ¡Chaqa upakunatapis uyakuchiyan! Chaynulla mudukunatapis rimachiyan ima” nir. ");
INSERT INTO qufNT_vpl VALUES ("MK8_1","071_8_1","MRK","8","1","1","Chaymantami qashan uk diyapi Jesusman kusa achka runakuna tantakaran. Piru manami imapis mikunanllapapaq karanchu. Chaymi Jesusqa yaĉhakuqninkunata qayamur niran: ");
INSERT INTO qufNT_vpl VALUES ("MK8_2","071_8_2","MRK","8","2","2","—Kusatami llakini kay runakunapaqqa. Chaqa kimsa diyanari nuqawan kaypi. Mananami imata mikunanllapapaqpis kannachu. ");
INSERT INTO qufNT_vpl VALUES ("MK8_3","071_8_3","MRK","8","3","3","Chaymi mana qarar wasinllapaman kaĉhatiyqa, imanupiqa riyar mallaqpaq imananmanllapa. Chaqa wakinkunaqami kusala largu maymanta shamushallapa. ");
INSERT INTO qufNT_vpl VALUES ("MK8_4","071_8_4","MRK","8","4","4","Chaynu nitinmi, yaĉhakuqninkunaqa niran: —Piru, ¿imanunari waknu kusala achka runakunapaqqa kay chunllaq mana mayqanpis tayashanllapa lugarpiqa mikuytaqa tarishunllapa? nir. ");
INSERT INTO qufNT_vpl VALUES ("MK8_5","071_8_5","MRK","8","5","5","Jesusqa tapuran paykunataqa: —¿Aykataq kan tantitaykillapaqa? nir. Paykunaqa niranllapa: —Syiti tantitalami kan nir. ");
INSERT INTO qufNT_vpl VALUES ("MK8_6","071_8_6","MRK","8","6","6","Chaymantami payqa willaran runakunata, pachalapimapis tananllapapaq. Chaymi, chay syiti tantitata aypar payji nir, Taytan Dyusman mañakuran. Chaymantami, tantakunata pakir quran chay yaĉhakuqninkunata. Chaymi paykunana runakunataqa aypachiranllapa. ");
INSERT INTO qufNT_vpl VALUES ("MK8_7","071_8_7","MRK","8","7","7","Chaynullami karanpis ayka piskaditukuna. Chaymi aypar Dyusta payji nirqa, yaĉhakuqninkunata quran aypachikunanllapapaq. ");
INSERT INTO qufNT_vpl VALUES ("MK8_8","071_8_8","MRK","8","8","8","Chaynumi tukuynin tiqllanankaman mikuranllapa. Ashwanmi subrankunata tantarqa, syiti kanastatana untachiranllapa. ");
INSERT INTO qufNT_vpl VALUES ("MK8_9","071_8_9","MRK","8","9","9","Piru chay mikusha chaykunaqami kwatru mil (4,000) yupay karanllapa. Chaymantami Jesusqa tukuyta dispidirna, ");
INSERT INTO qufNT_vpl VALUES ("MK8_10","071_8_10","MRK","8","10","10","yaĉhakuqninkunawan yaku karruman iqar riranllapa uk lugar Dalmanuta shutiqmanna. ");
INSERT INTO qufNT_vpl VALUES ("MK8_11","071_8_11","MRK","8","11","11","Chaymantami fariseo runakuna ĉhamur Jesuswan willanakuq qallariranllapa. Chaymi mabir ima ninqashi nir, kaynu niranllapa: “Chiqapta Dyusmanta shamushayki nir yaĉhanayllapapaqqa uk milagruta ruray” nir. ");
INSERT INTO qufNT_vpl VALUES ("MK8_12","071_8_12","MRK","8","12","12","Chaymi Jesusqa kusa jwirtita amayninta urqur, niran: “¿Imaraykutaq kay runakunaqa milagrukunataraq ruranaypaq mañamanqa? Chiqaptami nishaykillapa: Manami ima milagrulamatapis qamkunapaqqa rurashaqchu nir”. ");
INSERT INTO qufNT_vpl VALUES ("MK8_13","071_8_13","MRK","8","13","13","Chaynu nirnaqami, paykunalatana chaypi dijar qashan yaku karruman iqar riranna chay atun quĉhapa uklaw manyanmanna. ");
INSERT INTO qufNT_vpl VALUES ("MK8_14","071_8_14","MRK","8","14","14","Jesuspa yaĉhakuqninkunaqa qunqar mana imalatapis apashallapachu karan mikunanllapapaqqa. Piru yaku karrupina karqa kwintata qukaranllapa, uk tantitalata apayanllapa nir. ");
INSERT INTO qufNT_vpl VALUES ("MK8_15","071_8_15","MRK","8","15","15","Chaymi Jesusqa niran paykunataqa: —Allita kwintata qukar, kuytakankillapa chay fariseo runakunapa, chaynulla Herodespa libaduranllapamanta nir. ");
INSERT INTO qufNT_vpl VALUES ("MK8_16","071_8_16","MRK","8","16","16","Chaynu nitinmi, yaĉhakuqninkunaqa, tanta mana kashanraykumi chaynuqa nimayashunllapa ninakuranllapa. ");
INSERT INTO qufNT_vpl VALUES ("MK8_17","071_8_17","MRK","8","17","17","Chaynu yarpuyanllapa nir yaĉhayashanraykumi, Jesusqa kaynu niran: —¿Imapaqtaq ninkillapa, tanta mana kanchu? nirqa. ¿Ima manaraqchu intrakankillapa? ¿Manaraqchu kwintata qukankillapa? ¿Ima kwichkachu yarpuynikillapaqa mana intrakan? ");
INSERT INTO qufNT_vpl VALUES ("MK8_18","071_8_18","MRK","8","18","18","¿Ima nawiyjun karmapischu mana rikashaykillapa rurashayta? ¿Ima rinrikillapa karmapischu mana uyaman? Chaynulla ¿mananachu yarpunkillapa chay, ");
INSERT INTO qufNT_vpl VALUES ("MK8_19","071_8_19","MRK","8","19","19","sinku tantitamanta sinku mil runakunata qarashaytaqa? Chaynu qarakutiyqa, mabir ¿ayka kanasta untatataq subrantaqa tantaraykillapa? Paykunaqa niran: —Dusi kanastata nir. ");
INSERT INTO qufNT_vpl VALUES ("MK8_20","071_8_20","MRK","8","20","20","—Ma, chay syiti tantitamanta kwatru mil runakunata qaratiyqa, ¿ayka kanasta untatataq subrantaqa tantaraykillapa? Paykunaqa niran: —Syiti kanastata nir. ");
INSERT INTO qufNT_vpl VALUES ("MK8_21","071_8_21","MRK","8","21","21","Piru Jesusqa paykunataqa niran: —¿Ima manaraqchu intrakankillapa? nir. ");
INSERT INTO qufNT_vpl VALUES ("MK8_22","071_8_22","MRK","8","22","22","Chaynu riyarllapami ĉharanllapa Betsaida pwibluman. Chaypiqami apamuranllapa uk syigu runata Jesusman kamarla allichananpaq. ");
INSERT INTO qufNT_vpl VALUES ("MK8_23","071_8_23","MRK","8","23","23","Chaymi Jesusqa chay syigutaqa makinmanta aysakur, pwiblumanta waqtalawman aparan. Chaymantami tuqayninwan runapa nawinkunata nuyuchir, makinta ananman ĉhurar, tapuran: —¿Imallataqachu rikayta puytinkina? nir. ");
INSERT INTO qufNT_vpl VALUES ("MK8_24","071_8_24","MRK","8","24","24","Chaymi chay runaqa chapakuq qallarirna, niran: —Rikaninami runakunataqa qirukunata yupay. Piru puriqtami rikayani nir. ");
INSERT INTO qufNT_vpl VALUES ("MK8_25","071_8_25","MRK","8","25","25","Chaymi Jesusqa makinwan chay runapa nawinta qashan kamatin, kusalata chapakuyarqa, allinna kidaran. Chaymi tukuy imatapis rikayta puytiranna. ");
INSERT INTO qufNT_vpl VALUES ("MK8_26","071_8_26","MRK","8","26","26","Chaymantami Jesusqa chay runataqa wasikiman riyna nirqa, kaynu niranpis: —Amami chay pwibluman yaykunkichu. Chaynulla kay rurashaytaqa amami mayqantapis willankichu nir. ");
INSERT INTO qufNT_vpl VALUES ("MK8_27","071_8_27","MRK","8","27","27","Chaymantami Jesusqa yaĉhakuqninkunawan Cesarea Filipo pwibluman riranllapa. Chaynu riyarmi Jesusqa yaĉhakuqninkunata kaynu nir tapuran: —¿Nuqapaqqa mayqanshi kani ninllapataq runakunaqa? nir. ");
INSERT INTO qufNT_vpl VALUES ("MK8_28","071_8_28","MRK","8","28","28","Chaynu nitinqa paykunaqa niranllapa: —Wakinqami ninllapa, Shutichikuq Juan nir. Nataq wakin-shuypaqa ninllapa Elías nir. Chaynulla wakinkunaqa ninllapa Dyuspa uk rimaqnin kanqa nir. ");
INSERT INTO qufNT_vpl VALUES ("MK8_29","071_8_29","MRK","8","29","29","—Qamkunapaq-shuypaqa, ¿mayqantaq kani? —nir tapuran yaĉhakuqninkunataqa. Chaymi Pedruqa niran: —Qamqami Dyuspa Akrashan Cristun kanki nir. ");
INSERT INTO qufNT_vpl VALUES ("MK8_30","071_8_30","MRK","8","30","30","Chaynu nitinmi, Jesusqa paykunata willaran ama mayqantapis paypaqqa parlananllapapaqchu nir. ");
INSERT INTO qufNT_vpl VALUES ("MK8_31","071_8_31","MRK","8","31","31","Chaymantami Jesusqa yaĉhakuqninkunata kaynu nir yaĉhachiq qallariran: Dyusmanta Shamuq Runataqami chay ruku kaq mantakuqkuna, kurakunapa mantaqninkuna, chaynulla Moisés mantakushanta yaĉhar yaĉhachikuqkuna ima ĉhiqnir kusalata qischanqallapa. Chaynu qischarmi wanuchinqallapa. Piru kimsa diyamantaqami qashan kawsamunqa nir. ");
INSERT INTO qufNT_vpl VALUES ("MK8_32","071_8_32","MRK","8","32","32","Chaynu nirmi, kusalata willar intrachiran paykunataqa. Chaymi, Pedruqa uklawman Jesusta paylata apar, anyaqnulla willaran ama chaynu rimananpaqnachu. ");
INSERT INTO qufNT_vpl VALUES ("MK8_33","071_8_33","MRK","8","33","33","Piru Jesusqami tikrakar wakin yaĉhakuqninkunata chapar, Pedrutaqa kaynu nir anyaran: —¡Ashuy naypaymantaqa dyablu! Qamqami Dyus munashantaqa mana intrakar, yanqa runakuna yarpushannula rurachimanayanki nir. ");
INSERT INTO qufNT_vpl VALUES ("MK8_34","071_8_34","MRK","8","34","34","Chaymanta Jesusqa yaĉhakuqninkunata chaynulla chaypi kaqkunata qayamur kaynu niran: “Mayqanpis nuqapa yaĉhakuqniy kanarqami amana bidanllapapaqqa llakinqallapanachu. Ashwanmi kruspi wanuchinatinllapamapis ama manchakurchu nuqalapi yarpur shachinakunqallapa. ");
INSERT INTO qufNT_vpl VALUES ("MK8_35","071_8_35","MRK","8","35","35","Chaqa mayqanpis paykuna munashannulla bidanta washayta kamaqkunaqami tukuy tyimpupaqna qischakanqallapa. Piru mayqanpis nuqapi kriyishanrayku chaynulla shumaq rimayniyta yaĉhachikushanrayku qischakar wanuqkunaqami tukuy tyimpupaqna kawsanqallapa. ");
INSERT INTO qufNT_vpl VALUES ("MK8_36","071_8_36","MRK","8","36","36","Chaymi nishaykillapa: Mayqanpis kay pachapi kaq iman munashanta tantakur mana washakatinqa, ¿imapaqtaq sirbiyan chay tantakushanqa? ");
INSERT INTO qufNT_vpl VALUES ("MK8_37","071_8_37","MRK","8","37","37","¿Uk runachu achka imata pagrakur washakayta puytinman? ¡Manami! ");
INSERT INTO qufNT_vpl VALUES ("MK8_38","071_8_38","MRK","8","38","38","Piru mayqanpis nuqamanta chaynulla rimayniymanta ima kay mana kriyishanrayku kusala uchasapa runakunapa naypanpi pinqakutinqami, Dyusmanta Shamuq Runapis Taytanpa kusa llipyalla pudirninwan shamurqa, kusa allinla angelkunapa naypanpimapis pinqakunqa”. ");
INSERT INTO qufNT_vpl VALUES ("MK9_1","071_9_1","MRK","9","1","1","Chaynullami Jesusqa niranpis: —Chiqaptami nishaykillapa: Kaypi kawsaqkunaqa wakinllaqa Dyus kusa pudirninwan mantakuqtaqa rikanqallapa manaraq wanuyarchu nir. ");
INSERT INTO qufNT_vpl VALUES ("MK9_2","071_9_2","MRK","9","2","2","Chaymanta saysi diyakuna pasashana katinqa, Jesusqa kusa unaq sirkaman riran, Pedruta, Santiaguta, Juanta ima, paykunalata apar. Chaymi chay kimsa yaĉhakuqninkunapa naypanpi Jesuspa qaqllanqa, kusala ukman shumaqpaq tikrakaran. ");
INSERT INTO qufNT_vpl VALUES ("MK9_3","071_9_3","MRK","9","3","3","Chaynulla raĉhpanmapis kusala yuraq llipya intirupaq tikrakaran. Chaqa manami mayqanpis raĉhpata kusalata paqarmapis chaynu yuraqchayanqachu. ");
INSERT INTO qufNT_vpl VALUES ("MK9_4","071_9_4","MRK","9","4","4","Chaymi yaĉhakuqninkunaqa rikaranllapa Jesusta, Eliaswan, Moiseswan ima parlaqta. ");
INSERT INTO qufNT_vpl VALUES ("MK9_5","071_9_5","MRK","9","5","6","Chaynu rikarqami paykunaqa kusalata manchakuranllapa. Chaymi Pedruqa kusa manchakushalla mana imata nishaq nir yaĉharchu, kaynu niran Jesustaqa: —Yaĉhachikuq Taytituy, ¡kaypiqami kusala allin kanchikllapa! Rurashaqllapa kimsa chukllitakunata, ukta qampaq, ukta Moisespaq, ukta-shuypaqa Eliaspaq nir. ");
INSERT INTO qufNT_vpl VALUES ("MK9_7","071_9_7","MRK","9","7","7","Chaykamanqami, puktay limpu paykunata pampar pasayaran. Piru chay puktay rurimantami Dyus kaynu niyaran: ");
INSERT INTO qufNT_vpl VALUES ("MK9_8","071_9_8","MRK","9","8","8","Chaymi chay kutilla tukuy ladunman chapakurqa, manana mayqantapis rikaranllapanachu. Ashwanmi Jesusta paylatana rikaranllapa. ");
INSERT INTO qufNT_vpl VALUES ("MK9_9","071_9_9","MRK","9","9","9","Chaymanta chay unaq sirkamanta ishkimuyatinllapanaqa Jesusqa yaĉhakuqninkunata kaynu niran: —Amami mayqantapis parlankillapachu chay rikashaykillapataqa, Dyusmanta Shamuq Runa wanur kawsamunankaman nir. ");
INSERT INTO qufNT_vpl VALUES ("MK9_10","071_9_10","MRK","9","10","10","Chaymi paykunaqa mana mayqantapis parlaranllapachu, michka paykuna chay “Wanur kawsamushaq” nishanpaq mana intrakasha karmapis. Chaynu mana intrakashanllaparaykumi kusalata tapunakuyaqllapa. ");
INSERT INTO qufNT_vpl VALUES ("MK9_11","071_9_11","MRK","9","11","11","Chaymi Jesustaqa kaynu nir tapuranllapa: —Chaynu katinqa, ¿imapaqtaq Moisés mantakushanta yaĉhar yaĉhachikuqkunaqa, Eliasraqshi Dyuspa Akrashan Cristunmanta naypaqtaqa shamuyanqa ninllapa? nir. ");
INSERT INTO qufNT_vpl VALUES ("MK9_12","071_9_12","MRK","9","12","12","Jesusqa paykunataqa niran: —Chiqaptami Elías naypaqtaqa shamuyanqa. Chaynu shamurmi tukuy imata Dyus munashanulla shumaqchayanqa. Chaqa, ¿imapaqtaq Dyus nitin iskribikashakunapiqa nin: ‘Dyusmanta Shamuq Runataqashi ĉhiqnir kusalata qischayanqallapa?’ nirqa. ");
INSERT INTO qufNT_vpl VALUES ("MK9_13","071_9_13","MRK","9","13","13","Chaymi nishaykillapa: Eliasqami shamushana. Chaynu shamutinmi, Dyus nitin iskribikashannulla mana kwintacharchu paykuna munashannulla ruraranllapa nir. ");
INSERT INTO qufNT_vpl VALUES ("MK9_14","071_9_14","MRK","9","14","14","Chaymanta Jesusqa chay kimsa yaĉhakuqninwan tikrakamurqa, chay wakin yaĉhakuqninkunataqa kusala achka runakunawan tariran. Chaypiqami karan Moisés mantakushanta wakin yaĉhar yaĉhachikuq runakuna ima. Chaymi paykunaqa Jesuspa yaĉhakuqninkunawan kusalata willanakuyashallapa karan. Chaykamanmi Jesusqa ĉhamuran. ");
INSERT INTO qufNT_vpl VALUES ("MK9_15","071_9_15","MRK","9","15","15","Chaynu Jesús ĉhamutin rikarmi tukuyla chay runakunaqa kusa dispantakashalla kallparanllapa Jesusta saludaq. ");
INSERT INTO qufNT_vpl VALUES ("MK9_16","071_9_16","MRK","9","16","16","Chaymi Jesusqa yaĉhakuqninkunata niran: —¿Imapaqtaq paykunawan kusalata willanakuyaraykillapa? nir. ");
INSERT INTO qufNT_vpl VALUES ("MK9_17","071_9_17","MRK","9","17","17","Chaypi kaqkunamanta ukqami niran: —Yaĉhachikuq Taytituy, wamraytami apamusha kani qamman. Chaqa dyablupa yarpuyninmi limpu muduchar dijasha. ");
INSERT INTO qufNT_vpl VALUES ("MK9_18","071_9_18","MRK","9","18","18","Chaymi maypi katinpis dyablupa yarpuyninqa wamraytaqa atakita qur usuraqtana dijan. Chaynulla shiminmanta kusalata pusquta itakuchir, kirunmatapis kusalata richyachir ima wanushata yupayna dijan. Chaymi chay yaĉhakuqnikikunata mañakuray dyablupa yarpuynintaqa itakunanpaq. Piru manami puytishallapachu nir. ");
INSERT INTO qufNT_vpl VALUES ("MK9_19","071_9_19","MRK","9","19","19","Jesusqa niran: —¡Ay qamkuna Dyuspi mana allita kriyiqkuna! ¿Maydiyakamantaq allita intrachishunayllapapaq qischakashaq? ¿Ima maydiyakamantaq qamkunawan shachinakushaq? Ma, kayman apamuyllapa nir. ");
INSERT INTO qufNT_vpl VALUES ("MK9_20","071_9_20","MRK","9","20","20","Chaymi chay wamrataqa Jesusman aparanllapa. Chaynu apatinllapaqa, chay dyablupa yarpuyninqa Jesusta rikarqa, wamrata atakita qur pachaman ratachir ribulkachiran, shiminmanta pusquta itakuchiran ima. ");
INSERT INTO qufNT_vpl VALUES ("MK9_21","071_9_21","MRK","9","21","21","Chaymi Jesusqa wamrapa taytantaqa kaynu nir tapuran: —¿Ima tyimpumanta-pachataq wamraykiqa waknu qischakan? nir. Taytanqa niran: —Takshitunmanta-pacha. ");
INSERT INTO qufNT_vpl VALUES ("MK9_22","071_9_22","MRK","9","22","22","Chaymi wak dyablupa yarpuyninqa kutir kutir ninaman, yakuman ima itasha wanuchinanpaq. Chayraykumi puytiq yupay karqa, llakipar yanapamayllapari nir. ");
INSERT INTO qufNT_vpl VALUES ("MK9_23","071_9_23","MRK","9","23","23","Chaynu nitinmi Jesusqa niran: —¿Imaraykutaq puytiq yupay karqa yanapamayllapari nimanki? Chaqa tukuy kriyiqkunapaqqami imapis ruraypaq nir. ");
INSERT INTO qufNT_vpl VALUES ("MK9_24","071_9_24","MRK","9","24","24","Chaynu nitinmi chay wamrapa taytanqa kusala jwirtita kaynu nir qayĉhakuran: —Nuqaqami kriyini, Taytituy. Ashwan ¡yanapamay-ari masna kriyinaypaq! nir. ");
INSERT INTO qufNT_vpl VALUES ("MK9_25","071_9_25","MRK","9","25","25","Chaymantami Jesusqa kusala achka runakuna tantakamuqta rikarqa, chay dyablupa yarpuyninta kaynu nir anyaranna: —Muduchakuq chaynulla upachakuq dyablupa yarpuynin, nuqami mantashuni kay wamramantaqa lluqshir, amana qashanqa yaykunkinachu nir. ");
INSERT INTO qufNT_vpl VALUES ("MK9_26","071_9_26","MRK","9","26","26","Chaynu nitinmi, chay dyablupa yarpuyninqa wamrataqa qashan atakita qur, pachaman ratachir wanushata yupay dijar lluqshiranna. Chaymi rikaqkunaqa niyaranllapa: “Ashwanmi wamraqa wanunna” nir. ");
INSERT INTO qufNT_vpl VALUES ("MK9_27","071_9_27","MRK","9","27","27","Piru Jesusqami wamrataqa makinmanta chutar sharichimuran. Chaymi ashwan wamraqa sharanna. ");
INSERT INTO qufNT_vpl VALUES ("MK9_28","071_9_28","MRK","9","28","28","Chaymantami Jesusqa uk wasiman yaykuran. Chaypimi yaĉhakuqninkunaqa paylata kaynu nir tapuranllapa: —¿Imaraykutaq chay dyablupa yarpuynintaqa mana itakuyta puytisha kashaqllapaqa? nir. ");
INSERT INTO qufNT_vpl VALUES ("MK9_29","071_9_29","MRK","9","29","29","Jesusqami niran paykunataqa: —Waknu riqchaq dyablupa yarpuynintaqami mana chaynulaqa uk runamantaqa itakunchikchu. Ashwanmi ayunar Dyusman kusalata mañakur ima itakuyta puytinchik nir. ");
INSERT INTO qufNT_vpl VALUES ("MK9_30","071_9_30","MRK","9","30","31","Chaymanta, Jesusqa yaĉhakuqninkunawan rirqa pasaran Galilea pwiblupa lugarninkunata. Piru payqami mana munaranchu mayqanpis mayta risha nir yaĉhananllapataqa. Chaqa yaĉhakuqninkunatami kaynu nir yaĉhachiyaran: “Dyusmanta Shamuq Runatami kuntrankunaman qukuyanqallapa. Chaynu qukutinllapami wanuchinqallapa. Piru kimsa diyamantaqami qashan kawsamunqa” nir. ");
INSERT INTO qufNT_vpl VALUES ("MK9_32","071_9_32","MRK","9","32","32","Chaynu nir willatinmi yaĉhakuqninkunaqa mana intrakaranllapachu. Chaynulla tapunanllapapaqmapis kusalatari manchakuyaranllapa. ");
INSERT INTO qufNT_vpl VALUES ("MK9_33","071_9_33","MRK","9","33","33","Chaymantami Capernaúm pwibluman ĉharnaqa, uk wasiman yaykuranllapa. Chaymi Jesusqa yaĉhakuqninkunata kaynu nir tapuran: —¿Imanirtaq qamkunaqa nanpi willanakuyaraykillapa? nir. ");
INSERT INTO qufNT_vpl VALUES ("MK9_34","071_9_34","MRK","9","34","34","Piru paykunaqami pinqakur mana imatapis nirchu uyarala kidaranllapa. Chaqa nanpiqami willanakusha karanllapa, mayqanninllapashi kusa mas allin kanqa nir. ");
INSERT INTO qufNT_vpl VALUES ("MK9_35","071_9_35","MRK","9","35","35","Chaymantami Jesusqa taran. Chaymi dusi yaĉhakuqninkunata qayar, kaynu niran: —Mayqanpis kusa kayta munaqqami mana kwintachaypaqla tikrakar, uk sirbikuq yupay kar wakinninllapatana yanapanmanllapa. ");
INSERT INTO qufNT_vpl VALUES ("MK9_36","071_9_36","MRK","9","36","36","Chaynu nirmi, uk wamrituta paykunapa ĉhaypinman apar, marqakur kaynu niran: ");
INSERT INTO qufNT_vpl VALUES ("MK9_37","071_9_37","MRK","9","37","37","—Mayqanpis nuqapi kriyishanrayku kay wamritu yupay kaqta, shumaqta samachiqqami, ashwan nuqallatana samachimayan. Piru manami nuqalatachu samachimayan, ashwanmi chay mayqanĉhi kaĉhamasha chaytapis samachiyan nir. ");
INSERT INTO qufNT_vpl VALUES ("MK9_38","071_9_38","MRK","9","38","38","Chaymantami yaĉhakuqnin Juanqa niran: —Yaĉhachikuq Taytituy rikashami kanillapa uk runata qampa shutikiwan dyablupa yarpuyninkunata runakunamanta itakuqta. Chaymi paytaqa nirayllapa ama chayta ruraychu nir. Chaqa chay runaqa mana nuqanchikkunawanqa purinchu. ");
INSERT INTO qufNT_vpl VALUES ("MK9_39","071_9_39","MRK","9","39","39","Chaynu nitinmi Jesusqa niran: —Ama ‘Mana’ niyllapachu. Chaqa mayqanpis nuqapa shutiywan milagruta rurayarqa, manami chay kutilla kuntray rimayta puytiyanqachu. ");
INSERT INTO qufNT_vpl VALUES ("MK9_40","071_9_40","MRK","9","40","40","Ashwanmi nuqanchikpa mana kuntranchik karqa, nuqanchikpa faburninchik kanqa. ");
INSERT INTO qufNT_vpl VALUES ("MK9_41","071_9_41","MRK","9","41","41","Chiqaptami nishaykillapa: Mayqanpis qamkunata nuqapi kriyishaykillaparayku uk jarru yakituta upyachishuqllapaqami, kusa shumaq allin imakunatana aypanqallapa Dyusmantaqa nir. ");
INSERT INTO qufNT_vpl VALUES ("MK9_42","071_9_42","MRK","9","42","42","Piru nuqapi kriyishanrayku mana kwintachaypaqla kay taksha wamrituykuna yupay kaqkunata uchakuchiqkunataqami, kusala allin kanman kunkanpi uk marayta watar, mar yakupa mas ruri kaqninman itakunanllapapaq. ");
INSERT INTO qufNT_vpl VALUES ("MK9_43","071_9_43","MRK","9","43","43","Imanupi makiki uchakuchishutinmaqa, pitir itakuy. Chaqa allinmi kanqa kwirpuykipa uk partin kaqta itakunaykipaq tukuyla kwirpuyki tukuy tyimpupaq chay infyirnupi nina maydiyapis mana wanuqpi qischakanaykimantaqa. ");
INSERT INTO qufNT_vpl VALUES ("MK9_44","071_9_44","MRK","9","44","48","Chaynulla ĉhakiki uchakuchishutinqa, pitir itakuy. Chaqa allinmi kanqa kuju, tukuy tyimpupaqna kawsanaykipaq, ishkantin ĉhakikiwan infyirnumanna itakukanaykimantaqa. Chaynullami nawiki uchakuchishutinpis, urqur itakuy. Chaqa allinmi kanqa uk nawiyjunla, Dyus mantakuyashanman yaykunaykipaq, ishkantin nawikiwan infyirnuman itakukanaykimantaqa. Chaqa chaypiqami ñushi chaynulla ninamapis maydiyapis mana wanunchu. ");
INSERT INTO qufNT_vpl VALUES ("MK9_49","071_9_49","MRK","9","49","49","Chaymi chaypiqa imanutaq aychamataqa kaĉhiwan salanchik chaynu ninawan kusalata qischakankillapa. ");
INSERT INTO qufNT_vpl VALUES ("MK9_50","071_9_50","MRK","9","50","50","Chayraykumi qamkunapis kay pachapiqa imanutaq kaĉhimaqa kusalata sirbin chaynu kar uknikillapa uknikillapa kusa shumaqta kawsayllapa. Chaqa uk kaĉhi lampaqyatinqa, ¿imanunari qamkunaqa qashan shumaqchankillapa? ");
INSERT INTO qufNT_vpl VALUES ("MK10_1","071_10_1","MRK","10","1","1","Jesusqami chay Capernaúm pwiblumanta lluqshir rir, Judeapa lugarninkunaman ĉharan. Chaymanta rirmi, riyu Jordanpa chimpanmanna ĉharan. Chaymi chaymanpis kusala achka runakuna tantakamutin Jesusqa yaĉhachiran imanutaq yaĉhachikuq chaynulla. ");
INSERT INTO qufNT_vpl VALUES ("MK10_2","071_10_2","MRK","10","2","2","Chaymantami wakin fariseo runakuna Jesusman qimikaranllapa. Chaymi mabir imanimashunllapashi nir, kaynu tapuranllapa: —¿Allinchu kanqa uk runa warminta dijananpaqqa? nir. ");
INSERT INTO qufNT_vpl VALUES ("MK10_3","071_10_3","MRK","10","3","3","Chaymi Jesusqa niran: —¿Ima nirtaq Moisesqa mantashuranllapa? ");
INSERT INTO qufNT_vpl VALUES ("MK10_4","071_10_4","MRK","10","4","4","Paykunaqa niran: —Moisesmi niran, uk runa warminta dijanarqashi karguyjunkunapi kartata rurar warminta qurqashi chiqanchakayta puytin nir. ");
INSERT INTO qufNT_vpl VALUES ("MK10_5","071_10_5","MRK","10","5","5","Chaynu nitinllapaqa Jesusqa paykunata niran: —Qamkuna kusala kuchi mana intrakaq kashaykillaparaykumi Moisesqa chaynuqa mantakuran. ");
INSERT INTO qufNT_vpl VALUES ("MK10_6","071_10_6","MRK","10","6","6","Piru Dyusqami puntamanta-pacha runata, warmita ruraran. ");
INSERT INTO qufNT_vpl VALUES ("MK10_7","071_10_7","MRK","10","7","7","Chayraykumi, ‘Uk runa warminwan kasararqa, taytanta mamanta dijanqa. ");
INSERT INTO qufNT_vpl VALUES ("MK10_8","071_10_8","MRK","10","8","8","Chaymi ashwan warminwanqa uk kwirpu yupaylana kawsanqallapa’ nir. Chaynuqami mana ishkaynachu, ashwan uklana. ");
INSERT INTO qufNT_vpl VALUES ("MK10_9","071_10_9","MRK","10","9","9","Chayraykumi uk runa warminwan uk kwirpulana kananpaq Dyus nishanrayku, mana mayqanpis, paykunaqa dijanakunqa niyta puytinchu. ");
INSERT INTO qufNT_vpl VALUES ("MK10_10","071_10_10","MRK","10","10","10","Chaymanta Jesusqa wasipina katinqa, yaĉhakuqninkunaqa chay yaĉhachikushanpaq tapuranllapa. ");
INSERT INTO qufNT_vpl VALUES ("MK10_11","071_10_11","MRK","10","11","11","Jesusqa niran: “Mayqanpis warminta dijar qashan ukwan kasararqami kusala saqratana uchakuyan. ");
INSERT INTO qufNT_vpl VALUES ("MK10_12","071_10_12","MRK","10","12","12","Chaynulla warmipis runanta dijar, ukwan kasararqa kusala saqratana uchakuyan, punta runanta dijashanrayku” nir. ");
INSERT INTO qufNT_vpl VALUES ("MK10_13","071_10_13","MRK","10","13","13","Chaymantami Jesusmanqa wamrakunata apamuranllapa, bindisinanpaq. Piru yaĉhakuqninkunaqami chay wamrakunata apamuqkunataqa anyaranllapa. ");
INSERT INTO qufNT_vpl VALUES ("MK10_14","071_10_14","MRK","10","14","14","Chayta rikarmi, Jesusqa piñakur yaĉhakuqninkunataqa niran: “¡Ama arkarchu, dijay nuqaman shamunqa wamritukunaqa! Chaqa Dyus mantakuyashanqami kay wamritukuna yupay kaqkunalapaq. ");
INSERT INTO qufNT_vpl VALUES ("MK10_15","071_10_15","MRK","10","15","15","Chiqaptami nishaykillapa: Dyus mantakuyashanman yaykunaqkunaqami kay wamritukuna yupay kanqallapa. Chaqa mana chaynu karqami Dyus mantakuyashanmanqa mana yaykunqallapachu”. ");
INSERT INTO qufNT_vpl VALUES ("MK10_16","071_10_16","MRK","10","16","16","Chaynu nirnaqami wamritukunata, marqakur makinkunata ananman ĉhurar bindisiran. ");
INSERT INTO qufNT_vpl VALUES ("MK10_17","071_10_17","MRK","10","17","17","Chaymanta Jesús riyatinnaqa uk runa kallpar shamur naypalanpi qunqurikur kaynu nir tapuran: —Kusa allinla yaĉhachikuq taytituy, ¿imatataq rurayman, tukuy tyimpupaqna kawsanaypaqqa? nir. ");
INSERT INTO qufNT_vpl VALUES ("MK10_18","071_10_18","MRK","10","18","18","Chaymi Jesusqa niran: —¿Imapaqtaq kusa allin nimanki? Allinla kaqqami kan ukla. Payqami Taytay Dyus. ");
INSERT INTO qufNT_vpl VALUES ("MK10_19","071_10_19","MRK","10","19","19","Chaqa qamqami Dyus mantakushankunataqa yaĉhankina. Chaypiqami nin: ‘Ama uk uk warmiwan kaychu; ama wanuchikuychu; ama suwakuychu; ama uknikipaq llullakur rimaychu; ama uknikita imapipis llullachiychu chaynulla taytaykita, mamaykita kasuy’ nir. ");
INSERT INTO qufNT_vpl VALUES ("MK10_20","071_10_20","MRK","10","20","20","Chaynu nitinmi, chay runaqa niran: —Yaĉhachikuq Taytituy, tukuy chaykunataqami takshaymanta-pacha rurashana kani nir. ");
INSERT INTO qufNT_vpl VALUES ("MK10_21","071_10_21","MRK","10","21","21","Chaymi Jesusqa chapar kusalata llakipar, niran: —Uksitumi faltashuyan ruranaykipaqqa: Rir, tukuy imayki kaqta rantikur qillaynikitaqa mana imayjun kaqkunata quy. Chaynuqami unaq syilupiqa mana tukukaq imaykitana tarikunki. Piru chay nishushayta rurarnaqami, shamutki nuqawanna rishun nir. ");
INSERT INTO qufNT_vpl VALUES ("MK10_22","071_10_22","MRK","10","22","22","Chaynu Jesús nitinmi, chay runaqa kusalata llakir riran. Chaqa kusala imayjun-ari karan. ");
INSERT INTO qufNT_vpl VALUES ("MK10_23","071_10_23","MRK","10","23","23","Chaymi Jesusqa, ridurninman chapakur yaĉhakuqninkunataqa kaynu niran: —Kusa trabajusuraq kanqa chay kusala imayjun kaqkuna, Dyus mantakuyashanman yaykunanpaqqa. ");
INSERT INTO qufNT_vpl VALUES ("MK10_24","071_10_24","MRK","10","24","24","Chaynu nitin uyaparmi, yaĉhakuqninkunaqa kusata yarpupakuranllapa: “¿Imanutaq chaynuqa kanqa?” nir. Chaymi Jesusqa qashan niran: —Wamrituykuna ¡kusala trabajusumi Dyus mantakuyashanman mayqanpis yaykunanpaqqa! ");
INSERT INTO qufNT_vpl VALUES ("MK10_25","071_10_25","MRK","10","25","25","Chaymi chay kusala imayjunkuna, Dyus mantakuyashanman dasla yaykunanmantaqami, ashwan uk kamillu dasla pasayta puytinman uk awjapa uĉhkitunta nir. ");
INSERT INTO qufNT_vpl VALUES ("MK10_26","071_10_26","MRK","10","26","26","Chaynu nitin uyaparmi kusala masta yarpupakuranllapa. Chaymi ukninllapa ukninllapa kaynu nir tapunakuyaqllapa: —Chaynu katinqa ¿pitaq washakayta puytiyanqa? nir. ");
INSERT INTO qufNT_vpl VALUES ("MK10_27","071_10_27","MRK","10","27","27","Chaynu nitinmi Jesusqa paykunata chapar kaynu niran: —Runakunapaqqami kayqa mana ruraypaqchu. Piru Dyuspaq-shuypaqami tukuy imapis ruraypaq nir. ");
INSERT INTO qufNT_vpl VALUES ("MK10_28","071_10_28","MRK","10","28","28","Chaynu nitinqa, Pedruqa kaynu niq qallariran: —Nuqakunamaqami tukuy imayllapakunata dijashana, qamwanna purinillapa. ");
INSERT INTO qufNT_vpl VALUES ("MK10_29","071_10_29","MRK","10","29","29","Jesusqa niran: —Chiqaptami nishaykillapa: Mayqanpis nuqarayku, chaynulla washakananllapapaq yaĉhachikushanrayku wasinta, ullqu ukninkunata, warmi ukninkunata, taytanta, mamanta, warminta, wamrankunata, ĉhakrankunata dijar nuqa munashayta ruraqkunaqami, ");
INSERT INTO qufNT_vpl VALUES ("MK10_30","071_10_30","MRK","10","30","30","kay pachapiqa syin kuti mas achkatana, wasikunata, ullqu ukninkunata, warmi ukninkunata, taytanta, mamanta, wamrankunata, ĉhakrankunata ima aypanqallapa michka kusalata qischakar imamapis. Nataq maydiya-shuypaqa ashwan tukuy tyimpupaq kawsaytana aypanqallapa. ");
INSERT INTO qufNT_vpl VALUES ("MK10_31","071_10_31","MRK","10","31","31","Piru kanan tyimpukunapi achka runakuna kusana kaqkunaqami, chay tyimpuqa mana imapaqpis sirbinqachu. Chaynulla achka kanan tyimpukuna mana kwintachaypaq kaqkunami, ashwan chay tyimpuqa kusa nishapaqna riqsikanqallapa. ");
INSERT INTO qufNT_vpl VALUES ("MK10_32","071_10_32","MRK","10","32","32","Chaymantami Jesusqa yaĉhakuqninkunawan Jerusalenman riq qallaritinllapa, payqa yaĉhakuqninkunapa naypanta riyaran. Piru yaĉhakuqninkunaqami kusa dispantakashalla riyaranllapa. Nataq chay wakinkuna ikita riqkuna-shuypaqa kusalata manchakur ima riyaranllapa. Chaymi Jesusqa dusi yaĉhakuqninkunata qayar uklawman apar, qashan kaynu nir willayaran: ");
INSERT INTO qufNT_vpl VALUES ("MK10_33","071_10_33","MRK","10","33","33","“Qamkuna rikayashaykillapanumi kananqa riyanchikllapana Jerusalenman. Chaypimi Dyusmanta Shamuq Runataqa qukunqallapa, kurakunapa mantakuqninkunaman, Moisés mantakushanta yaĉhar yaĉhachikuqkunaman ima. Chaymi ashwan paykunaqa wanuchinanllapapaq nir mantakur, mana Israelmanta runakunamanna qukunqallapa. ");
INSERT INTO qufNT_vpl VALUES ("MK10_34","071_10_34","MRK","10","34","34","Chaymi paykunaqa kusalata burlakar, tuqapar, wipyar imanaqa wanuchinqallapa. Piru kimsa diyamantaqami qashan kawsamunqa” nir. ");
INSERT INTO qufNT_vpl VALUES ("MK10_35","071_10_35","MRK","10","35","35","Chaymantami Zebedeupa wamrankuna Santiaguwan Juanqa, Jesusman qimikar kaynu niranllapa: —Yaĉhachikuq Taytituy, mañashayki uk faburta ruramanaykillapapaq. ");
INSERT INTO qufNT_vpl VALUES ("MK10_36","071_10_36","MRK","10","36","36","Jesusqa niran: —¿Imatataq qamkunapaq ruranayta munayankillapa? nir. ");
INSERT INTO qufNT_vpl VALUES ("MK10_37","071_10_37","MRK","10","37","37","Paykunaqa niran: —Imaraq taytituy, qam chay kusala shumaq mantakuynikipi mantakurqami, qam nitki ukniyllapaqa allilaw qichqaykipi tanqa; nataq ukniyllapa-shuypaqa ichuqlaw qichqaykipina nir. ");
INSERT INTO qufNT_vpl VALUES ("MK10_38","071_10_38","MRK","10","38","38","Chaynu nitinmi Jesusqa paykunataqa niran: —Manami qamkunaqa imata mañakuyankillapa nirmapis yaĉhankillapachu. Tapushaykillapa: ¿Kusala saqra ayaq yakuta upyaq yupay qischakar wanuyashaq, chaynu qischakaytachu puytiyankillapa kanqa? nir. ");
INSERT INTO qufNT_vpl VALUES ("MK10_39","071_10_39","MRK","10","39","39","Chaymi paykunaqa niran: —Arí Taytituy nir. Chaymi Jesusqa niran: —Chiqaptami qamkunapis kusalata qischakankillapa, nuqa qischakashaynulla. ");
INSERT INTO qufNT_vpl VALUES ("MK10_40","071_10_40","MRK","10","40","40","Piru chay mantakunaypi tar allilawpi manaqa chay ichuqlaw qichqaypi tachishunayllapapaqqami mana nuqaqa yaĉhanichu. Ashwanmi chay mayqanpaqĉhi chaykunaqa kamakasha chaykunanami chaypiqa tayanqallapa nir. ");
INSERT INTO qufNT_vpl VALUES ("MK10_41","071_10_41","MRK","10","41","41","Piru chay wakin dyis kaq yaĉhakuqninkunaqami, chaynu nir mañakuqta uyaparqa piñakuranllapa Santiaguwan Juanwan imaqa. ");
INSERT INTO qufNT_vpl VALUES ("MK10_42","071_10_42","MRK","10","42","42","Chaymi Jesusqa paykunata qayamur niran: —Qamkuna yaĉhashaykillapanu, chay mana Israel runakunapa mantakuqninkunaqami, chay pwiblunmanta kaq runakunataqa paykuna munashanlata rurachin. Chaynu katinmi ashwan chay pwiblupi kusa runa nisha kaqmaqa, wakinkunata mantarla ima kawsanllapa. ");
INSERT INTO qufNT_vpl VALUES ("MK10_43","071_10_43","MRK","10","43","43","Piru qamkunapiqami ama chaynuqa pasanmanchu. Ashwanmi chay qamkunamanta mayqannikillapa kusa runa nisha kaqqa, uk sirbikuq yupay kar wakinnikillapata yanapankimanllapa. ");
INSERT INTO qufNT_vpl VALUES ("MK10_44","071_10_44","MRK","10","44","44","Chayraykumi qamkunamanta uknikillapa kusa kayta munarqa, tukuypa sirbiqninna kayllapa. ");
INSERT INTO qufNT_vpl VALUES ("MK10_45","071_10_45","MRK","10","45","45","Chaqa Dyusmanta Shamuq Runamaqami sirbikuq shamuran mana payta sirbinanllapapaqchu. Chaymi ashwan kusala achka runakunata uchanmanta washananrayku, wanunqa. ");
INSERT INTO qufNT_vpl VALUES ("MK10_46","071_10_46","MRK","10","46","46","Chaymantami ĉharanllapa Jericó pwiblumanna. Chaymanta chay pwiblumanta lluqshir yaĉhakuqninkunawan chaynulla kusala achka runakunawan ima riyatinllapami nan qichqalanpi uk syigu runa Bartimeo shutiq tayasha karan, limusnata mañakur. Payqami Timeupa wamran karan. ");
INSERT INTO qufNT_vpl VALUES ("MK10_47","071_10_47","MRK","10","47","47","Chaymi Nazaretmanta Jesús pasaqta uyaparqa chay syiguqa, kaynu nir qayĉhakuran: —¡Davidpa ayllun Jesús! ¡Llakipamastuy-ari! nir. ");
INSERT INTO qufNT_vpl VALUES ("MK10_48","071_10_48","MRK","10","48","48","Chaynu nitinmi, runakunaqa anyaranllapa upallananpaq. Piru payqami llallin kaynu nir qayĉhakuran: —¡Davidpa ayllun Jesús! ¡Llakipamastuy-ari! nir. ");
INSERT INTO qufNT_vpl VALUES ("MK10_49","071_10_49","MRK","10","49","49","Chaymi Jesusqa chaypi shar, kaynu niran: —Qayamuyllapa chay runataqa nir. Chaymi kaynu nir qayamuranllapa: —Aligriyakur, sharir shamuy. Jesusmi qayashuyan nir. ");
INSERT INTO qufNT_vpl VALUES ("MK10_50","071_10_50","MRK","10","50","50","Chaynu nitinllapami, chay runaqa qatakuna raĉhpanta urqur itakur, piryar rir Jesusman qimikaran. ");
INSERT INTO qufNT_vpl VALUES ("MK10_51","071_10_51","MRK","10","51","51","Chaymi Jesusqa tapuran: —¿Imatataq qampaq ruranayta munayanki? nir. Payqa niran: —Yaĉhachikuq Taytituy, nawiy rikakunantami munayani nir. ");
INSERT INTO qufNT_vpl VALUES ("MK10_52","071_10_52","MRK","10","52","52","Jesusqa niran: —Rikuyna. Chaqa kriyishaykiraykumi alliyashaykina. Chaynu nitinmi chay kutilla rikakuranna. Chaymi ashwan kusalata aligriyar Jesuspa pullanna riran. ");
INSERT INTO qufNT_vpl VALUES ("MK11_1","071_11_1","MRK","11","1","1","Jesusqami yaĉhakuqninkunawan Jerusalenman riyar, yaqqa ĉhayarnaqa, Betfagé chaynulla Betania pwiblupa shipchankaqman ĉharanllapa. Kay pwiblukunaqami chay Olivos sirkapaqa shipchanlapi karan. Chaymi chaypi karnaqa Jesusqa ishkay yaĉhakuqninkunata qayamur, ");
INSERT INTO qufNT_vpl VALUES ("MK11_2","071_11_2","MRK","11","2","2","kaynu nir kaĉharan: —Riyllapa wak naypanchikpi pwiblitu chayman. Chayman ĉharqami uk burru wataraqta tarinkillapa. Chay burrupiqami mana mayqanpis tasharaqchu. Chaymi kaĉhar apamunkillapa. ");
INSERT INTO qufNT_vpl VALUES ("MK11_3","071_11_3","MRK","11","3","3","Piru mayqan imallata willashutinllapaqa ninkillapa: ‘Taytitunchikmi ministiyan, daskaqlami kaĉhamunqa’ nir. ");
INSERT INTO qufNT_vpl VALUES ("MK11_4","071_11_4","MRK","11","4","4","Chaynu nitin, rirqami kallipi punku yatankaqpi wataraqta burrutaqa tariranllapa. Chaymi kaĉharanllapa apamunanpaq. ");
INSERT INTO qufNT_vpl VALUES ("MK11_5","071_11_5","MRK","11","5","5","Piru wakin chaypi kaqkunami kaynu nir tapuranllapa: —¿Imapaqtaq burruta kaĉhayankillapa? nir. ");
INSERT INTO qufNT_vpl VALUES ("MK11_6","071_11_6","MRK","11","6","6","Chaymi paykunaqa Jesús willashannulla nitinllapa, dijatinna aparanllapa. ");
INSERT INTO qufNT_vpl VALUES ("MK11_7","071_11_7","MRK","11","7","7","Chaymi burrutaqa Jesusman apar raĉhpankunata ananman ĉhuratinllapa Jesusqa anan taranna. ");
INSERT INTO qufNT_vpl VALUES ("MK11_8","071_11_8","MRK","11","8","8","Piru chaypiqami karan kusala achka runakuna. Chaymi Jesús riyashanlawmanqa wakinqa raĉhpanllapata ĉhukiranllapa. Nataq wakin-shuypaqami qirupa raprankunata kuchumur ĉhukiranllapa, chaypa ananlata Jesusqa pasananpaq. ");
INSERT INTO qufNT_vpl VALUES ("MK11_9","071_11_9","MRK","11","9","9","Chaymi ashwan naypaqta ikita riqkunamapis kusa aligrila kaynu nir laqyayaqllapa: “¡Biba biba! ¡Kusa alabakashami kanqa Taytanchik Dyuspa shutinpi shamuqqa! ");
INSERT INTO qufNT_vpl VALUES ("MK11_10","071_11_10","MRK","11","10","10","¡Chaynulla kusa alabakashami kanqa Davidpa ayllunmanta shamuq gubyirnunchikllapaqa! ¡Payqami unaq syilupipis kusa alabakashana kanqa!” nir. ");
INSERT INTO qufNT_vpl VALUES ("MK11_11","071_11_11","MRK","11","11","11","Chaynu rirmi Jesusqa ĉharan Jerusalenmanqa. Chaymanta rir yaykuran Dyusta adurananllapa wasiman. Chaynu yaykurmi tukuy chay ruripi kaqkunata alli rikaran. Chaymantami yaĉhakuqninkunawan riranna Betania pwibluman. Chaqa kusa tardinari karan. ");
INSERT INTO qufNT_vpl VALUES ("MK11_12","071_11_12","MRK","11","12","12","Allaqninqami Betania pwiblumanta riyarqa Jesusqa mallaqnaran. ");
INSERT INTO qufNT_vpl VALUES ("MK11_13","071_11_13","MRK","11","13","13","Piru largukaqpimi rikaran uk igus qiru kusa raprayjunta. Chaymi rir ĉharan, puquyninpismi kanqa nir yarpur. Piru ashwanmi rapranlata tariran, mana puquyniyjuntachu. Chaqa manari puqunan tyimpuraqchu karan. ");
INSERT INTO qufNT_vpl VALUES ("MK11_14","071_11_14","MRK","11","14","14","Chayraykumi, chay igus qirutaqa kaynu niran: “¡Kaymantaqami manana mayqanpis puquynikitaqa mikunqallapanachu!” nir. Chaynu nitinmi chay yaĉhakuqninkunaqa uyaparanllapa. ");
INSERT INTO qufNT_vpl VALUES ("MK11_15","071_11_15","MRK","11","15","15","Chaymantami Jerusalenman qashan ĉhamur, Jesusqa, Dyusta adurananllapa wasiman yaykur, chaypi rantikuqkunata, rantiqkunata ima limpu waqtaman itakuq ĉhurakaran. Chaynumi chay uklawmanta kaq qillayta kambyaqkunapa misanta, chaynulla palumata rantikuqkunapa misanmatapis limpu tikrar itakuran. ");
INSERT INTO qufNT_vpl VALUES ("MK11_16","071_11_16","MRK","11","16","16","Chaymi payqa mana munaranchu mayqanpis imankunata charikur ima Dyusta adurananllapa wasiman yaykur pasananllapataqa. ");
INSERT INTO qufNT_vpl VALUES ("MK11_17","071_11_17","MRK","11","17","17","Chaymi ashwan kaynu nir yaĉhachiq qallariran: “Dyus nitin iskribikashakunapiqami nin: ‘Wasiyqami tukuy nasyunmanta runakuna nuqaman mañakunanllapalapaq wasi shutinqa’ nir. Piru qamkunaqami suwakuqkunapa maĉhayninpaqna tikrashaykillapa” nir. ");
INSERT INTO qufNT_vpl VALUES ("MK11_18","071_11_18","MRK","11","18","18","Chaynu nitin uyaparmi chay kurakunapa mantaqninkuna, chaynulla Moisés mantakushanta yaĉhar yaĉhachikuqkuna imaqa, yarpuranllapa imanullapis Jesusta wanuchinanllapapaq. Piru mana puytiranllapachu runakunata manchashanllaparayku. Chaqa tukuyla runakunari yaĉhachikutinqa kusa dispantakashalla uyakuyaqllapa. ");
INSERT INTO qufNT_vpl VALUES ("MK11_19","071_11_19","MRK","11","19","19","Chaymanta tutapayatinnaqami Jesusqa yaĉhakuqninkunawan chay Jerusalenmanta lluqshir riranllapana. ");
INSERT INTO qufNT_vpl VALUES ("MK11_20","071_11_20","MRK","11","20","20","Allaqmanta qashan riyarmi, chay igus qirupa yatanlata pasayar, rikaranllapa limpu ĉhupanmanta-pacha chakishatana. ");
INSERT INTO qufNT_vpl VALUES ("MK11_21","071_11_21","MRK","11","21","21","Chaymi Pedruqa, Jesús chay igus qiruta willashanpaq yarpur kaynu niran: —Yaĉhachikuq Taytituy, rikay chay igus qiruta amana maydiyapis puqunanpaq nishaykiqami chakishana nir. ");
INSERT INTO qufNT_vpl VALUES ("MK11_22","071_11_22","MRK","11","22","22","Chaynu nitinmi Jesusqa paykunata niran: —Allita Dyuspi kriyiyllapa. ");
INSERT INTO qufNT_vpl VALUES ("MK11_23","071_11_23","MRK","11","23","23","Chiqaptami nishaykillapa: Mayqanpis Tayta Dyuspi tukuy shunqunwan kusalata kunfyakar ama ukmanta yarpurchu, kay qaqata ‘Kaymanta ashur rir mar yakuman yaykuy’ nitinllapaqa, chaynu pasayanqa nir. ");
INSERT INTO qufNT_vpl VALUES ("MK11_24","071_11_24","MRK","11","24","24","Chayraykumi nishaykillapa: Qamkuna Tayta Dyusman mañakurqa kusalata kunfyakar, chay imataĉhi mañakuyashaytaqa qumayanqa nir mañakuyllapa. ");
INSERT INTO qufNT_vpl VALUES ("MK11_25","071_11_25","MRK","11","25","25","Piru Dyusman mañakurqa, pirdunayllapa mana allinkunata rurashuqkunata. Chaynuqami syilumanta Taytaykillapa Dyusqa uchaykillapamantaqa pirdunashunqallapa.  ");
INSERT INTO qufNT_vpl VALUES ("MK11_26","071_11_26","MRK","11","26","26","Piru qamkuna ukkunata mana pirdunatkillapaqa, syilumanta Taytaykillapa Dyuspis uchakushaykillapamantaqa mana pirdunashunqallapachu. ");
INSERT INTO qufNT_vpl VALUES ("MK11_27","071_11_27","MRK","11","27","27","Chaymantaqami Jerusalén pwibluman ĉhar, Jesusqa Dyusta adurananllapa wasi ruripi puriyatin, chay kurakunapa mantaqninkuna, Moisés mantakushanta yaĉhar yaĉhachikuqkuna, Israel pwiblupa ruku mantaqninkuna ima payman qimikaranllapa. ");
INSERT INTO qufNT_vpl VALUES ("MK11_28","071_11_28","MRK","11","28","28","Chaymi kaynu nir tapuranllapa: —¿Mayqan mantashutintaq tukuy chaykunata rurankiqa? nir. ");
INSERT INTO qufNT_vpl VALUES ("MK11_29","071_11_29","MRK","11","29","30","Chaymi, Jesusqa niran: —¡Ma nuqapis tapushutiyllapa willamayllapa! ¿Mayqantaq Shutichikuq Juantaqa kaĉhamuran shutichikunanpaqqa? ¿Dyus, manaqachu runakunala? Qamkuna chay tapushushayta willamatkillapami, nuqapis willashaykillapa mayqan mantamatinmi kayta rurani nirmapis. ");
INSERT INTO qufNT_vpl VALUES ("MK11_31","071_11_31","MRK","11","31","31","Chaynu nitinmi, paynin paynin willanakur kaynu ninakuyaqllapa: “ ‘Dyusmi kaĉhamuran’ niytaqa manami puytinchikllapachu. Chaqa, chaynu nishallapaqa ‘¿Imapaqtaq mana kriyiraykillapa?’ nimashunllapa. ");
INSERT INTO qufNT_vpl VALUES ("MK11_32","071_11_32","MRK","11","32","32","Nataq ‘Runakunalami kaĉhamuran’ nishallapaqa, ¿imataq pasanqa?” Piru manami chaynu niytaqa puytiranllapachu, runakunata manchashanllaparayku. Chaqa tukuylari kriyiqllapa Juanqashi Dyuspa chiqap rimaqnin karan nir. ");
INSERT INTO qufNT_vpl VALUES ("MK11_33","071_11_33","MRK","11","33","33","Chaymi, Jesustaqa niranllapa: —Manami yaĉhanillapachu nir. Jesuspis paykunataqa niran: —Chayqa nuqapis manami willashaykillapachu, mayqan mantamatinmi tukuy kaykunata rurani nirmapis. ");
INSERT INTO qufNT_vpl VALUES ("MK12_1","071_12_1","MRK","12","1","1","Chaymantami Jesusqa kumparasyunkunawan yaĉhachikuq qallariran, kaynu nir: “Uk runami ĉhakranpi ubata tarpur, ridurninta limpu patyuta ruraran. Chaynullami ruraranpis uk quĉhata chaypi binuta lluqshichinanpaq. Chaynulla uk shuytulla kusala atun wasita yupay ruraran, chaypa ananman iqar chay ĉhakranta chapananpaq. Chaymantaqa ayka runakunata chay ĉhakranta arrintar riran largu mayta. ");
INSERT INTO qufNT_vpl VALUES ("MK12_2","071_12_2","MRK","12","2","2","Chaymanta kusicha tyimpu ĉhamutinqa, chay ĉhakrapa amunqa kaĉhamuran uk sirbikuqninta, chay kusichakushanmanta paypaq kaq partintaqa qunanllapapaq. ");
INSERT INTO qufNT_vpl VALUES ("MK12_3","071_12_3","MRK","12","3","3","Piru chay ĉhakrapi kaqkunaqami chay sirbikuqtaqa aypar kusalata maqar ima, mana imatapis qurchu qatiĉharanllapa. ");
INSERT INTO qufNT_vpl VALUES ("MK12_4","071_12_4","MRK","12","4","4","Chaymantami chay ĉhakrapa amunqa qashan uk sirbikuqninta kaĉhamuran. Piru chayta-shuypaqami kusalata jurapar, rumillawan sitar umanmatapis lisyaranllapa. ");
INSERT INTO qufNT_vpl VALUES ("MK12_5","071_12_5","MRK","12","5","5","Chaymantami qashan kaĉhamuran ukta. Nataq chayta-shuypaqami aypar wanuchiranllapa. Chaymantami ukkunata kaĉhatin, wakintaqa kusalata maqar qischaranllapa. Nataq wakinta-shuypaqa wanuchiranllapa. ");
INSERT INTO qufNT_vpl VALUES ("MK12_6","071_12_6","MRK","12","6","6","“Piru tukukananta-shuypaqami kusala munashan wamrantana kaĉhamuran. Chaqa payqami kaynu yarpuran: ‘Wamrayta-shuypaqami kusalata rispitar kasunqallapa’ nir. ");
INSERT INTO qufNT_vpl VALUES ("MK12_7","071_12_7","MRK","12","7","7","Chayna wamranta kaĉhatin, chay ĉhakrapi kaqkuna rikarqa, ninakuranllapa: ‘Wakmi kay pachataqa irinsyanpaq aypayanqa. ¡Ashwan wanuchishunllapa nuqanchikkunana kay pachapa amunkunaqa kanallapapaq!’ nir. ");
INSERT INTO qufNT_vpl VALUES ("MK12_8","071_12_8","MRK","12","8","8","Chaynu ninakurmi aypar wanuchir, ĉhakramantaqa urqurna itakuranllapa”. ");
INSERT INTO qufNT_vpl VALUES ("MK12_9","071_12_9","MRK","12","9","9","Chaynu nirqa kaynu nir tapukuran paykunataqa: “¿Chay ĉhakrapa amun shamurqa, chay ĉhakrapi kaqkunawanqa imatataq rurayanqa nir yarpunkillapa qamkunaqa? Chay ĉhakrapi kaqkunataqa rir limpu wanuchir ukkunatana quyanqa chay pachantaqa. ");
INSERT INTO qufNT_vpl VALUES ("MK12_10","071_12_10","MRK","12","10","10","¿Manachu qamkunaqa liyishaykillapa, Dyus nitin iskribikashantaqa? Chaqa ninmi: ‘Chay llutakuqkuna kay rumiqa mana sirbinchu nir itakushanllapami, ashwan kusala shumaq rumipaq tikrakasha. ");
INSERT INTO qufNT_vpl VALUES ("MK12_11","071_12_11","MRK","12","11","11","Piru tukuy chaynu kananpaqqa Dyusmi chaynuqa ruraran. Chaymi ashwan paylata alabashunllapa’ nir”. ");
INSERT INTO qufNT_vpl VALUES ("MK12_12","071_12_12","MRK","12","12","12","Chaynu nir Jesús kumparasyunta parlakutin chaypi kaq runakuna uyaparqa, kwintata qukaranllapa paykunapaq rimayan nir. Chaymi Jesusta aypar prisunaranllapa. Piru mana puytiranllapachu runakunata manchashanllaparayku. Chaymi ashwan dijatinllapana riran. ");
INSERT INTO qufNT_vpl VALUES ("MK12_13","071_12_13","MRK","12","13","13","Chaymantami chay fariseo runakunaqa wakinninta chaynulla Herodespa wakinninta ima kaĉharanllapa rir, Jesusta tapur mana allinta rimachir, chaylapaqna uchachananllapapaq. ");
INSERT INTO qufNT_vpl VALUES ("MK12_14","071_12_14","MRK","12","14","14","Chaymi paykunaqa Jesusman rir kaynu nir tapuranllapa: —Yaĉhachikuq Taytituy, yaĉhanillapami qamqa Dyus munashannulla chiqapta rimar yaĉhachikunkimapis. Chaynullami runakuna ima nitinpis qamqa mana kwintacharchu yaĉhachikunki. Chaqa qamqami mana runakunawan allinpi kanaykipaqchu yaĉhachikunkimapis. Piru, ¿allinchu kanqa impwistuta chay Roma pwiblupi mantakuq Cesarta, pagranayllapapaq, manaqachu mana? Ima nimankillapataq, ¿pagrashaqllapachu manaqachu mana? nir. ");
INSERT INTO qufNT_vpl VALUES ("MK12_15","071_12_15","MRK","12","15","15","Piru Jesusqami kaykunaqa Dyusta yanqa kasuq tukuq, kuchi runakunala nir yaĉhayashanrayku, kaynu niran: —¿Imapaqtaq mana allinta rimachir uchachamanayankillapaqa? Ma, apamuyllapa uk qillayta rikanaypaq nir. ");
INSERT INTO qufNT_vpl VALUES ("MK12_16","071_12_16","MRK","12","16","16","Chaymi apamuranllapa uk qillayta. Chayna Jesusqa paykunata tapuran: —¿Mayqanpa ritratuntaq kay qillaypiqa? ¿Mayqanpa shutintaq iskribikasha? nir. Paykunaqa niranllapa: —Gubyirnu Cesarpa nir. ");
INSERT INTO qufNT_vpl VALUES ("MK12_17","071_12_17","MRK","12","17","17","Chaymi Jesusqa niran: —Chaynu katinqa, gubyirnu Cesarpa kaqnintaqa payta quyllapa. Nataq Dyuspa kaqninta-shuypaqa Dyusta quyllapa nir. Chaynu nitinmi kusa dispantakashalla kidaranllapa. ");
INSERT INTO qufNT_vpl VALUES ("MK12_18","071_12_18","MRK","12","18","18","Chaymantami wakin saduceo runakuna riranllapa Jesusta rikaq. Chaqa chay runakunaqami ninllapa: “Manashi wanuqkunaqa qashanqa kawsamunllapachu” nir. Chayraykumi Jesustaqa kaynu tapuranllapa: ");
INSERT INTO qufNT_vpl VALUES ("MK12_19","071_12_19","MRK","12","19","19","—Yaĉhachikuq Taytituy, Moisesmi kaynu nir iskribiran: ‘Mayqan warmiyjun kayar, manaraq wamrayjun kar wanutinqa, chay wanushapa ukninnashi kasarayanqa chay byuda warmiwanqa. Chayna chay wanusha ukninpaqqa wamrayjun kananpaq’ nir. ");
INSERT INTO qufNT_vpl VALUES ("MK12_20","071_12_20","MRK","12","20","20","Chaynu katinmi tapushaykillapa, uk kutimi syiti irmanukuna karanllapa. Kulakanllapami, warmikur manaraq wamrayjunchu kayar wanuran. ");
INSERT INTO qufNT_vpl VALUES ("MK12_21","071_12_21","MRK","12","21","21","Chaymantami chay ishkay kaq ukninna kasararan byudawanqa. Piru paypismi manaraq wamrayjunchu kayar wanuran. Chaynullami chay ishkay kaqwan, kimsa kaqwan pasaran, ");
INSERT INTO qufNT_vpl VALUES ("MK12_22","071_12_22","MRK","12","22","22","chay syiti kaq ukninllapa kasarar wanunankaman. Piru mayqanninllapapis manami wamrayjunchu karan. Chaymantaqami chay warmipis wanuranna. ");
INSERT INTO qufNT_vpl VALUES ("MK12_23","071_12_23","MRK","12","23","23","Chayna chay wanushakuna maydiya kawsamutinqa, ¿mayqanninpa warmintaq kanqa chay warmiqa? Chaqa tukuynin-ari kasarasha karan chay warmillawan. ");
INSERT INTO qufNT_vpl VALUES ("MK12_24","071_12_24","MRK","12","24","24","Chaynu nitinllapami, Jesusqa niran: —Qamkunaqami limpu pantasha puriyankillapa, Dyus nitin iskribikashanpaq, chaynulla paypa pudirninpaq mana intrakashaykillaparayku. ");
INSERT INTO qufNT_vpl VALUES ("MK12_25","071_12_25","MRK","12","25","25","Chaqa maydiya chay wanushakuna kawsamurqami, manana kasaranqallapanachu, chaynulla manana kasarachikunqallapalamapischu. Chaymi ashwan imanutaq Dyuspa angelninkunamaqa mana kasaranllapachu chaynuna kawsanqallapa. ");
INSERT INTO qufNT_vpl VALUES ("MK12_26","071_12_26","MRK","12","26","26","Nataq chay wanushakuna kawsamuqpaq-shuypaqa, ¿manachu qamkunaqa liyishaykillapa Dyus nitin Moisés iskribishantaqa? Chaqa chay sarsapi nina kusalata ratakuq rurimanta Dyusqa kaynu niq: ‘Nuqaqami Abrahampa, Isaacpa, Jacobupa Dyusnin kani’ nir. ");
INSERT INTO qufNT_vpl VALUES ("MK12_27","071_12_27","MRK","12","27","27","Chayraykumi Tayta Dyusqa mana wanushakunapa Dyusninchu; ashwanmi tukuy kawsaqkunapa Dyusninla. Chaymi nishaykillapa: Qamkunaqami limpu limpu pantasha puriyankillapa nir. ");
INSERT INTO qufNT_vpl VALUES ("MK12_28","071_12_28","MRK","12","28","28","Chaymantami Moisés mantakushanta uk yaĉhar yaĉhachikuq uyaparan Jesús, saduceo runakunata karanta willar uyarachiqta. Chaymi Jesusqa ima ninqashi nir, kaynu tapuran: —Yaĉhachikuq Taytituy, ¿tukuy mantakuykunamantaqa mayqannintaq kusa mas allinqa? nir. ");
INSERT INTO qufNT_vpl VALUES ("MK12_29","071_12_29","MRK","12","29","29","Jesusqa niran: —¡UYAKUYLLAPA ISRAEL RUNAKUNA! AMITUNCHIK TAYTA DYUSQAMI, PAYLA DYUSQA. Chaymi chay puntapi kaq kusala mas allin mantakuyqami nin: ");
INSERT INTO qufNT_vpl VALUES ("MK12_30","071_12_30","MRK","12","30","30","‘Taytayki Dyusta munay tukuy shunquykiwan, bidaykiwan, yarpuynikiwan, jwirsaykiwan’ nir. ");
INSERT INTO qufNT_vpl VALUES ("MK12_31","071_12_31","MRK","12","31","31","Nataq chay ishkay kaq mantakuy-shuypaqami nin: ‘Llakiy runa masikikunapaq, imanutaq qampa kwirpuykillapaq llakinki chaynulla’ nir. Chaymi nishaykillapa: Tukuy wakin mantakuykunamantaqami kay ishkaykuna, kusala mas allinqa nir. ");
INSERT INTO qufNT_vpl VALUES ("MK12_32","071_12_32","MRK","12","32","32","Chaynu Jesús nitinmi, chay yaĉhar yaĉhachikuq runaqa, niran: —Yaĉhachikuq Taytituy, tukuytami karanta nimashayki. Chaqa Dyusninchikqami payla. Manami uk masqa kanchu paymantaqa. ");
INSERT INTO qufNT_vpl VALUES ("MK12_33","071_12_33","MRK","12","33","33","Chaymi ashwan Dyusninchikta tukuy shunqunchikwan, yarpuyninchikwan, jwirsanchikwan munar chaynulla runa masinchikkunatapis imanuĉhi nuqanchikpa kwirpunchikta munanchik chaynulla munashanchikmi kusala mas allin, animalkunata chay altarman apar ufrindapaq nir rupachinallapamantaqa nir. ");
INSERT INTO qufNT_vpl VALUES ("MK12_34","071_12_34","MRK","12","34","34","Chaynu chay runa kusala allinta rimashanraykumi Jesusqa kaynu niran: —Pitilanami faltashuyan Dyus nishankunata allita intrakar paywanna kawsanaykipaqqa nir. Chaymanta-pachami mana mayqanpis tapunanpaqqa yarpuranlamapischu. ");
INSERT INTO qufNT_vpl VALUES ("MK12_35","071_12_35","MRK","12","35","35","Chaymantami Jesusqa Dyusta adurananllapa wasipi yaĉhachikuyar kaynu nir tapukuran: “¿Imapaqtaq Moisés mantakushanta yaĉhar yaĉhachikuq runakunaqa ninllapa ‘Dyuspa Akrashan Cristunqami Davidpa ayllunmanta’ nirqa? ");
INSERT INTO qufNT_vpl VALUES ("MK12_36","071_12_36","MRK","12","36","36","Chaqa, Davidqami paylla Dyuspa Santu Ispiritun yanapatin, kaynu nisha karan: ‘Tayta Dyusmi, Amituytaqa kaynu niran: Tay allilaw qichqaypi, maydiya chay ĉhiqnishuqkunata ĉhakikipa ĉhakinman ĉhuranaykaman’ nir. ");
INSERT INTO qufNT_vpl VALUES ("MK12_37","071_12_37","MRK","12","37","37","Piru willamayllapa: Davidpa ayllunmanta Dyuspa Akrashan Cristun katinqa, ¿imapaqtaq Davidqa ‘Amituy’ niran?” Chaynu nir Jesús yaĉhachikutinmi, chay achka runakunaqa kusa aligrila uyakuqllapa. ");
INSERT INTO qufNT_vpl VALUES ("MK12_38","071_12_38","MRK","12","38","38","Jesusqami yaĉhachikuqnuqa kaynu niran: “Allita kwintata qukarmi, kuytakankillapa Moisés mantakushanta yaĉhar yaĉhachikuqkunamanta. Chaqa paykunaqami munanllapa atun raĉhpanllapata yakakuyta, chaynulla plasakunapimapis kusala shumaqta saludananllapata ima. ");
INSERT INTO qufNT_vpl VALUES ("MK12_39","071_12_39","MRK","12","39","39","Chaymi chay tantakananllapa wasikunapi manaqa mikunanpaq apatinllapamapis, kusa runapaq riqsir chay kusala shumaq samanakunapi samachinanllapata munan. ");
INSERT INTO qufNT_vpl VALUES ("MK12_40","071_12_40","MRK","12","40","40","Chaynullami chay wakcha warmikunata kitanllapa wasinkunata ima. Piru allin runa ninanllapapaqqami kusala unayta Dyusman mañakuq yupay tukunllapa. Chaymi kusala manchaypaqtana kastigakanqallapa”. ");
INSERT INTO qufNT_vpl VALUES ("MK12_41","071_12_41","MRK","12","41","41","Uk diyapimi Jesusqa Dyusta adurananllapa wasipi kar, chay ufrindata tantananllapa kajunkunapa naypanpi taran. Chaymi payqa rikakutin, achka runakuna ufrindankunata itaqllapa chay kajunkunamanqa. Chaynullami achka kusa qillayniyjun runakunapis qillayninllapata itaqllapa chaymanqa. ");
INSERT INTO qufNT_vpl VALUES ("MK12_42","071_12_42","MRK","12","42","42","Chaymantami uk mana imayjun byuda ĉhamur, mana kusa achka ĉhaniyjun ishkay qillaysituta chay kajunkunamanqa itaran. ");
INSERT INTO qufNT_vpl VALUES ("MK12_43","071_12_43","MRK","12","43","43","Chaymi Jesusqa yaĉhakuqninkunata qayamur kaynu niran: —Chiqaptami nishaykillapa: Kay mana imayjun byudaqami tukuy runakuna qillayninta ĉhurayashanmantaqa mas achkata itasha kajunkunamanqa. ");
INSERT INTO qufNT_vpl VALUES ("MK12_44","071_12_44","MRK","12","44","44","Chaqa ukkunaqami qillaynin subrashanlata itanllapa. Piru kay mana imayjun byuda-shuypaqami, chaylawanna kawsananpaq kasha karmapis limpula ĉhurashamapis, nir. ");
INSERT INTO qufNT_vpl VALUES ("MK13_1","071_13_1","MRK","13","1","1","Chaymanta Dyusta adurananllapa wasimanta lluqshitinllapaqa Jesuspa uk yaĉhakuqninqa kaynu niran: —Yaĉhachikuq Taytituy, rikay Dyusta adurananllapa wasitaqami kusa shumaq rumikunawan ima kusala atunta rurashallapa nir. ");
INSERT INTO qufNT_vpl VALUES ("MK13_2","071_13_2","MRK","13","2","2","Chaymi Jesusqa niran: —Kanan kayta rikayankillapa chaytaqami limpu ratachinqallapa. Mananami uk rumilamapis anapura llutakashaqa kidanqanachu nir. ");
INSERT INTO qufNT_vpl VALUES ("MK13_3","071_13_3","MRK","13","3","3","Chaymantami paykunaqa Olivos sirkaman riranllapa. Chayqami karan Dyusta adurananllapa wasipa naypanlawpi. Chaymi chaypi Jesusqa tatin, Pedro, Santiago, Juan, Andrés imaqa paylata kaynu nir tapuranllapa: ");
INSERT INTO qufNT_vpl VALUES ("MK13_4","071_13_4","MRK","13","4","4","—Willamayllapa: ¿Maydiyataq chaynuqa pasayanqa? Chaynulla ¿ima siñalta rikartaq yaĉhayashaqllapa, tukuy chaykuna pasananpaq diyaqa shipchana? nirqa. ");
INSERT INTO qufNT_vpl VALUES ("MK13_5","071_13_5","MRK","13","5","5","Chaymi, Jesusqa niran: —Allitami kuytakankillapa, ama mayqanpis ingañar pantachishunanllapapaq. ");
INSERT INTO qufNT_vpl VALUES ("MK13_6","071_13_6","MRK","13","6","6","Chaqa kusala achkami nuqa yupay tukur shamunqallapa. Chaymi, ‘Dyuspa Akrashan Cristunmi kani’ nir, kusala achka runakunata ingañanqallapa. ");
INSERT INTO qufNT_vpl VALUES ("MK13_7","071_13_7","MRK","13","7","7","“Qamkunaqami chay tyimpukunaqa uyapankillapa wakpi kaypi guerrata rurayanllapa nir. Piru chaynu katinmapis amami manchakunkillapachu. Chaqa chaynumiri pasanqa. Piru chaynu pasatinmapis manaraqmi pacha tukukanan tyimpuraqchu kanqa. ");
INSERT INTO qufNT_vpl VALUES ("MK13_8","071_13_8","MRK","13","8","8","Chaqa uk nasyunmanta kaqkunami maqanakunqallapa uklaw nasyunmanta kaqkunawan. Chaynulla uk gubyirnupa kaqninkunapis maqanakunqallapa uklaw gubyirnupa kaqninkunawan. Kusala achka lugarkunapimi pachamapis kusalata kuyunqa, runakunapis kusala ukmanta tukunqa. Chaynulla kusala mallaq tyimpu, imami kanqa. Piru chaynu pasatinqami yarpunkillapa, chayraqmi qischakay tyimpuqa qallariyan nir. ");
INSERT INTO qufNT_vpl VALUES ("MK13_9","071_13_9","MRK","13","9","9","“Qamkunallami kusalata kuytakankillapa. Chaqa chay tyimpukunapiqami qukushunqallapa karguyjunkunaman. Chaymi kusalata qischashunqallapa chay tantakananllapa wasikunapiqa. Chaynullami apashunqallapapis gubirnadurkunapa, gubyirnukunapa naypanman ima nuqapi kriyishaykillaparayku. Chaymi qamkunaqa paykunapa naypanpimapis nuqallapaq rimankillapa. ");
INSERT INTO qufNT_vpl VALUES ("MK13_10","071_13_10","MRK","13","10","10","Chaqa tukuy intirupi Dyuspa shumaq rimayninta washakananllapapaq yaĉhachikur tukchishana katinllapami, kay pacha tukukananpaq tyimpuqa ĉhamunqa. ");
INSERT INTO qufNT_vpl VALUES ("MK13_11","071_13_11","MRK","13","11","11","Piru chaynu karguyjunkunaman apashutinllapaqa, amami yarpupakunkillapachu imatana rimashaq nirqa. Chaymi ashwan Dyus imata rimanaykipaq yanapashushannulla rimankillapa. Chaqa chaypiqami mana qamkunallachu rimayankillapa kanqa. Ashwanmi Dyuspa Santu Ispiritun rimachishunqallapa. ");
INSERT INTO qufNT_vpl VALUES ("MK13_12","071_13_12","MRK","13","12","12","“Chaynullami nishaykillapapis: Mayqanpismi ukninta qukuyanqa wanuchinanllapapaq. Nataq taytanllapa-shuypaqa wamrankunata qukuyanqa wanuchinanllapapaq. Chaynulla wamrakuna-shuypaqa taytanpa kuntran tikrakar wanuchinqallapa. ");
INSERT INTO qufNT_vpl VALUES ("MK13_13","071_13_13","MRK","13","13","13","Chaymi tukuyla kay pachapiqa nuqapi kriyishaykillaparayku ĉhiqnishunqallapa. Piru chaynu qischakar imamapis maydiya shamunaykaman shachinakuqkunalami washakanqallapa. ");
INSERT INTO qufNT_vpl VALUES ("MK13_14","071_13_14","MRK","13","14","14","“Chaqa Dyuspa rimaqnin Danielmaqa kaynu nir iskribiran: ‘Uk kusala mana allinta rurachikuqmi rir yaykunqa, Dyusta adurananllapa wasiman’ nir. Chaymi qamkuna chaynu pasaqta rikarqa, Daniel iskribishanmi kumplikayan nir yarpunkillapa. Chayraykumi mayqanpis Judea lugarpi kaqkunaqa sirkakunaman alsakanqallapa. ");
INSERT INTO qufNT_vpl VALUES ("MK13_15","071_13_15","MRK","13","15","15","Nataq mayqanpis uk wasipa ananpi karmapis amami ishkimunqachu, imanta lluqshichinanpaq nirqa. ");
INSERT INTO qufNT_vpl VALUES ("MK13_16","071_13_16","MRK","13","16","16","Chaynulla, mayqan ĉhakranpi karqa amami wasinman rinqachu raĉhpanta apananpaq nirqa. ");
INSERT INTO qufNT_vpl VALUES ("MK13_17","071_13_17","MRK","13","17","17","¡Akaw chay diyakunapi warmikuna ruriyjun, manaqa ñuñuq wamrayjun kaqkunaqa imananqallaparaq! ");
INSERT INTO qufNT_vpl VALUES ("MK13_18","071_13_18","MRK","13","18","18","Chaymi ashwan qamkunaqa Taytay Dyusman alliplata mañakuyllapa, chay alsakanaykipaq tyimpuqa ama chay qasay tyimpuchu kananpaq nir. ");
INSERT INTO qufNT_vpl VALUES ("MK13_19","071_13_19","MRK","13","19","19","Chaqa, chay diyaqami kusala saqra manchaypaq qischakay kanqa. Chaynu qischakayqami tukuy ima rurakashanmanta-pacha mana kashachu. Chaynulla mananami kanqanapischu chaynu qischakayqa maydiyapis. ");
INSERT INTO qufNT_vpl VALUES ("MK13_20","071_13_20","MRK","13","20","20","Piru Taytay Dyus chay qischakaykuna achka tyimputa kanqa nitinqami, mana mayqanlapis washakanmanchu. Ashwanmi Taytay Dyusqa chay akrashan kaq wamrankunapaq llakir washananrayku, mana kusala achka tyimputachu kanqa nisha. ");
INSERT INTO qufNT_vpl VALUES ("MK13_21","071_13_21","MRK","13","21","21","“Piru imanupi mayqan kaynu nishunmanllapa: ‘Rikayllapa kaypimi Dyuspa Akrashan Cristunqa’, manaqa ‘Rikayllapa chaypi’ nishutinllapaqa, amami kriyinkillapachu. ");
INSERT INTO qufNT_vpl VALUES ("MK13_22","071_13_22","MRK","13","22","22","Chaqa Dyuspa Akrashan Cristun yupay tukuqkuna, chaynulla Dyuspa unay rimaqninkuna yupay tukuqkunami rikarimunqallapa. Chaymi paykunaqa mana ruraypaq imakunata, milagrukunata ima, kusalata ruranqallapa. Chaynumi ashwan kusala achka runakunata ingañanqallapa. Chaynullami chay kriyiqkunamatapis imanullapis ingañayta kamanqallapa. ");
INSERT INTO qufNT_vpl VALUES ("MK13_23","071_13_23","MRK","13","23","23","¡Piru qamkunaqami allita kuytakankillapa! Ama ingañakanaykillapapaqqami willashunillapana. ");
INSERT INTO qufNT_vpl VALUES ("MK13_24","071_13_24","MRK","13","24","24","“Piru limpu chay qischakay tyimpukuna pasatinnaqami, rupayqa limpu tutaparaq intiru kidanqa. Killapismi mana achkirachikunqanachu. ");
INSERT INTO qufNT_vpl VALUES ("MK13_25","071_13_25","MRK","13","25","25","Chaynulla qullarkunapismi limpu syilumantaqa ratamutin ima, tukuy syilupi kaqkunamapis kusalata kuyunqallapa. ");
INSERT INTO qufNT_vpl VALUES ("MK13_26","071_13_26","MRK","13","26","26","Chaymantami Dyusmanta Shamuq Runataqa rikanqallapa kusa llipyalla pudirninwan puktaypa rurinta shamuqtana. ");
INSERT INTO qufNT_vpl VALUES ("MK13_27","071_13_27","MRK","13","27","27","Chaynu shamurmi payqa angelninkunata kaĉhanqa tukuyla pachamanta, syilumanta, paypa akrashan kaqkunata tantamunanllapapaq. ");
INSERT INTO qufNT_vpl VALUES ("MK13_28","071_13_28","MRK","13","28","28","“Allita uyakur intrakayllapa kay igus qirupaq willar intrachishutiyllapa. Chaqa qamkunaqa igus qiru mushuqmanta qawamuqta rikarqa kwintata qukankillapa, tamya tyimpuqa shipchana nir. ");
INSERT INTO qufNT_vpl VALUES ("MK13_29","071_13_29","MRK","13","29","29","Chaynullami chay nishushayllapanulla pasaqta rikarqa yarpunkillapana Dyusmanta Shamuq Runaqami shamunanlapina nir. ");
INSERT INTO qufNT_vpl VALUES ("MK13_30","071_13_30","MRK","13","30","30","Chaymi chiqapta nishaykillapa: Chay tyimpupi kaq runakunaqa manaraq wanuyatinraqmi tukuyla kay nishushayllapaqa pasanqa nir. ");
INSERT INTO qufNT_vpl VALUES ("MK13_31","071_13_31","MRK","13","31","31","Chaqa syilu chaynulla kay pachamapismi tukukanqa. Piru nuqa nishaykuna-shuypaqami mana maydiyalapis tukukanqachu. ");
INSERT INTO qufNT_vpl VALUES ("MK13_32","071_13_32","MRK","13","32","32","“Piru Dyusmanta Shamuq Runa shamunanpaq diyapaq, uraspaq-shuypaqami, mana mayqanlapis yaĉhanchu. Chaynulla syilumanta angelkuna, Dyusmanta Shamuq Runamapis manami yaĉhanchu. Nataq Taytaylami yaĉhan. ");
INSERT INTO qufNT_vpl VALUES ("MK13_33","071_13_33","MRK","13","33","33","Chayraykumi qamkunaqa imuraspis rikĉhakur Dyusman mañakur alli kamakashalana kankillapa. Chaqa manamiri yaĉhankillapachu ima diyami shamuyanqa nirmapis. ");
INSERT INTO qufNT_vpl VALUES ("MK13_34","071_13_34","MRK","13","34","34","“Tukuy kayqami imanutaq uk runamaqa largu mayta rinanpaq karqa, sirbiqninkunata wasinta kuytananpaq dijaran chay yupay. Chaymi ukninta ukninta imata rurananpaq nir mantar, uktaqa kaĉharan punkupi kuytakunanpaq ima. ");
INSERT INTO qufNT_vpl VALUES ("MK13_35","071_13_35","MRK","13","35","35","Chaynumi qamkunapis imuraspis rikĉhakur allita kamakashalana kankillapa. Chaqa chay wasipa amun ima amsaqpi, ĉhaypi tuta, gallu kantaypi manaqa allaqmanta ĉhamuyan nirmapis mana yaĉhayankillapachu. ");
INSERT INTO qufNT_vpl VALUES ("MK13_36","071_13_36","MRK","13","36","36","Kuytawkish, imanupi shamurqa punuqmatana tarishutinllapa. ");
INSERT INTO qufNT_vpl VALUES ("MK13_37","071_13_37","MRK","13","37","37","Tukuy kay nishushayllapallatami wakinkunatapis willani, rikĉhakur kamakashalana kananllapapaq”. ");
INSERT INTO qufNT_vpl VALUES ("MK14_1","071_14_1","MRK","14","1","1","Ishkay diyalanami chay Pascua fyistapi tantata mana libadurawanchu mikuqllapa chayqa faltayaran. Chaymi chay kurakunapa mantaqninkuna, Moisés mantakushanta yaĉhar yaĉhachikuqkuna imaqa yarpuranllapa imanullapis llullakuypi ima Jesustaqa aypar wanuchinanllapapaq. ");
INSERT INTO qufNT_vpl VALUES ("MK14_2","071_14_2","MRK","14","2","2","Piru wakinkunaqami niranllapa: “Amami chay fyista diyakunapiqa chaynu rurashunllapachu. Chaqa runakunami piñakur kuntranchikllapa alsakamunmanllapa” nir. ");
INSERT INTO qufNT_vpl VALUES ("MK14_3","071_14_3","MRK","14","3","3","Chaymantami Jesusqa Betania pwibluman ĉharqa, riran Simonpa wasinman. Kay Simonmi unayqa chay ismuyaq qishaywan karan. Piru chaynu misapi tayatinmi uk warmi payman qimikaran uk alabastru butillitapi kusa ĉhaniyjun mishkila mutkiypaq yakituta charikur. Chaymi ashwan chay warmiqa chay butillitata pakir Jesuspa umanman chay mishki yakitutaqa iĉharan. ");
INSERT INTO qufNT_vpl VALUES ("MK14_4","071_14_4","MRK","14","4","4","Piru chaypi wakin kaqkuna chayta rikarmi piñakur, ukninllapa ukninllapa kaynu ninakuranllapa: “¿Imapaqtaq wak kusa ĉhaniyjunta yanqallaqa iĉhan? ");
INSERT INTO qufNT_vpl VALUES ("MK14_5","071_14_5","MRK","14","5","5","Ashwanmi waknu yanqalla iĉhananmantaqa qumashallapa trisyintus dinaryu qillaymanmatapis mas rantikur, chay mana imayjun kaqkunata yanapanallapata” nir. Chaynu ninakurmi, chay warmitaqa kusalata qillakachiyaranllapa. ");
INSERT INTO qufNT_vpl VALUES ("MK14_6","071_14_6","MRK","14","6","6","Chaynu nitinllapa uyaparmi Jesusqa kaynu niran: “Ama qillakachirchu dijayllapa. Payqami kusala allinta rurasha nuqawanqa. ");
INSERT INTO qufNT_vpl VALUES ("MK14_7","071_14_7","MRK","14","7","7","Chaqa chay mana imayjun kaqkunawanqami maydiyapis pulla kankillapa, munashaykillapa ura yanapanaykillapapaqqa. Piru nuqa-shuypaqami manana pullaykillapanachu kashaq. ");
INSERT INTO qufNT_vpl VALUES ("MK14_8","071_14_8","MRK","14","8","8","Kay warmisitaqami puytishanta rurasha nuqapa anayman mishki mutkiypaqla yakituta iĉharqa. Chaymi ashwan kamakachimashana, kusa shumaqta pampakanaypaq. ");
INSERT INTO qufNT_vpl VALUES ("MK14_9","071_14_9","MRK","14","9","9","Chiqaptami nishaykillapa: Tukuy maylawpipis imanu kriyir washakananllapapaq nir yaĉhachikurqami, kay warmisita rurashantaqa yarpur rimanqallapa. Chaymi mana qunqanqallapachu”. ");
INSERT INTO qufNT_vpl VALUES ("MK14_10","071_14_10","MRK","14","10","10","Jesuspa dusi yaĉhakuqninkunamanta ukqa shutiq, Judas Iscariote. Chay paymi, kurakunapa mantaqninkunaman riran willaq, Jesustaqa qushaykillapa nir. ");
INSERT INTO qufNT_vpl VALUES ("MK14_11","071_14_11","MRK","14","11","11","Chaynu nitin uyaparmi chay kurakunapa mantaqninkunaqa kusalata aligriyar, Judasta qillayta qunanpaq arniranllapa. Chaymi Judasqa yarpuran, maylapina, imurasna Jesustaqa qukushaq nir. ");
INSERT INTO qufNT_vpl VALUES ("MK14_12","071_14_12","MRK","14","12","12","Chay Pascua fyistapa punta diyanpi tantata mana libadurayjuntachu mikuqllapa chaynulla chay uyshitata ufrindapaq nir wanuchiqllapa chay diyami Jesuspa yaĉhakuqninkunaqa payman qimikar kaynu nir tapuranllapa: —Pascua mikunataqa, ¿maypitaq kamakachinayllapata munayanki? nir. ");
INSERT INTO qufNT_vpl VALUES ("MK14_13","071_14_13","MRK","14","13","13","Chaymi Jesusqa ishkay yaĉhakuqninkunata kaynu nir kaĉharan: —Riyllapa Jerusalén pwibluman. Chaypimi uk runa kantarunpi yakunta apaqta tarinkillapa. Chaymi paypa ikinta rinkillapa. ");
INSERT INTO qufNT_vpl VALUES ("MK14_14","071_14_14","MRK","14","14","14","Chaynu rir, wasinman yaykutinqa ninkillapa: ‘Yaĉhachimaqniyllapami nin: ¿Maylaw kwartuykipitaq yaĉhakuqniykunawan Pascua mikunata mikushaq? niyan’ nir. ");
INSERT INTO qufNT_vpl VALUES ("MK14_15","071_14_15","MRK","14","15","15","Chaynu nitkillapami payqa rikachishunqallapa wasinpa unaqninpi uk atun kwartu kusala kamakashatana. Chaymi chaypi kamkachinkillapa mikunallapapaqqa. ");
INSERT INTO qufNT_vpl VALUES ("MK14_16","071_14_16","MRK","14","16","16","Chaynu nitinmi yaĉhakuqninkunaqa pwibluman rir Jesús nishannulla tariranllapa. Chaymi chaypina kamakachiranllapa Pascua mikunataqa. ");
INSERT INTO qufNT_vpl VALUES ("MK14_17","071_14_17","MRK","14","17","17","Chaymanta tutapatinnaqa, Jesusqa chay dusi yaĉhakuqninkunawan ĉharanna chay wasimanqa. ");
INSERT INTO qufNT_vpl VALUES ("MK14_18","071_14_18","MRK","14","18","18","Chaymanta misapi tasha mikuyarnaqa, Jesusqa niran paykunataqa: —Chiqaptami nishaykillapa: Qamkunamanta uknikillapa pullay mikuqmi kuntraykunaman qukumayanqa nir. ");
INSERT INTO qufNT_vpl VALUES ("MK14_19","071_14_19","MRK","14","19","19","Chaynu nitinmi, paykunaqa kusalata llakiranllapa. Chaymi uknin uknin kaynu nir tapuq ĉhurakaranllapa: —¿Nuqachu kashaq? nir. ");
INSERT INTO qufNT_vpl VALUES ("MK14_20","071_14_20","MRK","14","20","20","Chaymi Jesusqa paykunataqa niran: —Qamkunamanta uknikillapa nuqawan chay platullapi tantata nuyuchir mikuqmi, nir. ");
INSERT INTO qufNT_vpl VALUES ("MK14_21","071_14_21","MRK","14","21","21","Chaynuqami Dyus nitin iskribikashannulla, Dyusmanta Shamuq Runawanqa pasanqa. ¡Piru imananqaraq, chay kuntrankunaman qukuqqa! Kusala allinĉhi kananta chay runaqa ama nasinanpaqchu. ");
INSERT INTO qufNT_vpl VALUES ("MK14_22","071_14_22","MRK","14","22","22","Mikuyatinllapanaqa, Jesusqa tantata aypar Taytanta payji nir, pakir quran yaĉhakuqninkunata kaynu nir: “Kaypi. Kayqami nuqapa kwirpuy” nir. ");
INSERT INTO qufNT_vpl VALUES ("MK14_23","071_14_23","MRK","14","23","23","Chaymanta kupata aypar Taytanta payji nir, yaĉhakuqninkunata qutin, tukuynin upyaranllapa. ");
INSERT INTO qufNT_vpl VALUES ("MK14_24","071_14_24","MRK","14","24","24","Jesusqami niran: “Kayqami yawarniy. Kay yawarniyta iĉhashaywanmi Taytay Dyuswan uk tratuta rurani, kusa achka runakunata llakipashayrayku. ");
INSERT INTO qufNT_vpl VALUES ("MK14_25","071_14_25","MRK","14","25","25","Chiqaptami nishaykillapa: Mananami qashanqa upyashaqnachu kay ubapa yakuntaqa, maydiya Dyus mantakuyashanpi mushuq ubapa yakunta upyanaykaman” nir. ");
INSERT INTO qufNT_vpl VALUES ("MK14_26","071_14_26","MRK","14","26","26","Chaymantami salmukunata takir Dyusta alabarnaqa, riranllapana Olivos sirkaman. ");
INSERT INTO qufNT_vpl VALUES ("MK14_27","071_14_27","MRK","14","27","27","Chaypimi Jesusqa paykunata niran: —Tukuy qamkunami kanan tutalla manchakushaykillaparayku nuqalatana dijamankillapa. Chaqa, Dyus nitin iskribikashakunapimi nin: ‘Chay michikuqta wanuchitiymi, uyshakunaqa wakta kayta limpu shikwakanqallapa’ nir. ");
INSERT INTO qufNT_vpl VALUES ("MK14_28","071_14_28","MRK","14","28","28","Piru nuqa kawsamurqami, qamkunamantaqa naypaqta rishaq Galilea pwiblumanqa. ");
INSERT INTO qufNT_vpl VALUES ("MK14_29","071_14_29","MRK","14","29","29","Chaynu nitinmi, Pedruqa niran: —Tukuy wakinkuna manchakur dijashutinllapapismi, nuqaqa mana dijashaykichu nir. ");
INSERT INTO qufNT_vpl VALUES ("MK14_30","071_14_30","MRK","14","30","30","Chaymi Jesusqa niran: —Chiqaptami nishayki: Kanan tutallami gallu ishkay kutipaqna kantananpaq katin qamqa kimsa kuti ninki: ‘Manami paytaqa riqsinichu’ nir. ");
INSERT INTO qufNT_vpl VALUES ("MK14_31","071_14_31","MRK","14","31","31","Piru Pedruqa qashan niran: —Qamwan pullata wanuchimanallapapaq katinmapismi, pullayki shachinakushaq nir. Chaynullatami wakinkunapis niyaranllapa. ");
INSERT INTO qufNT_vpl VALUES ("MK14_32","071_14_32","MRK","14","32","32","Chaymantami Jesusqa yaĉhakuqninkunawan riranllapa uk lugar Getsemaní shutiqman. Chaypimi yaĉhakuqninkunata kaynu niran: —Riyanimi Taytayman mañakuq. Qamkunaqami kaylapi taskinkillapa nir. ");
INSERT INTO qufNT_vpl VALUES ("MK14_33","071_14_33","MRK","14","33","33","Chaynu nirmi, Pedruta, Santiaguta, Juanta ima apar riran pullanqa. Chaymantami kusata llakir kwashala tikrakaran Jesusqa. ");
INSERT INTO qufNT_vpl VALUES ("MK14_34","071_14_34","MRK","14","34","34","Chaynu kayarmi kaynu niran paykunataqa: —Kusalataraq llakir wanuq yupayna yarpuni. Qamkunaqa kaylapi kidar rikĉhakushala kayllapa nir. ");
INSERT INTO qufNT_vpl VALUES ("MK14_35","071_14_35","MRK","14","35","35","Chaynu nirqa, chay kayashanmanta ashlila wakaq riran. Chaypimi qunqurikur pachakaman pukĉhirar Taytanman mañakuran puytiypaq katinmaqa chay kusala saqra qischakayqa mana ĉhamunmanchu nir. ");
INSERT INTO qufNT_vpl VALUES ("MK14_36","071_14_36","MRK","14","36","36","Chaymi kaynu nir mañakuran: “Abba, Taytay, qampaqqami tukuy imapis ruraypaq. Chaymi puytiypaq katinqa yanapamay-ari kay kusa ayaq yaku yupay qischakaymantaqa. Piru manami nuqa munashaynuchu kanqa. Ashwanmi qam munashayki rurakanqa” nir. ");
INSERT INTO qufNT_vpl VALUES ("MK14_37","071_14_37","MRK","14","37","37","Chaymanta paykuna kayashanman tikrakamurqa, punuqta tariran. Chaymi Pedrutaqa niran: —Simón, ¿ima punuyankinachu? ¿Manachu puytishayki uk uralamatapis rikĉhakur nuqawan kaytaqa? ");
INSERT INTO qufNT_vpl VALUES ("MK14_38","071_14_38","MRK","14","38","38","Rikĉhakur mañakuyllapa, ama uchapi ratanaykillapapaq. Qamkunaqami allinkunalata rurayta yarpunkillapa. Piru kwirpuykillapa litala kashanraykumi mana shachinakuyta puytinkillapachu. ");
INSERT INTO qufNT_vpl VALUES ("MK14_39","071_14_39","MRK","14","39","39","Chaynu nirmi qashan riran mañakuq puntata ima nirtaq mañakusha karan chaynulla. ");
INSERT INTO qufNT_vpl VALUES ("MK14_40","071_14_40","MRK","14","40","40","Chaymanta tikrakamurqa, qashalan chay yaĉhakuqninkunataqa punuqta tariran. Chaqa nawinllapamapis kusalata qipchirayaran punuypaq. Chaymi paykunaqa mana imata nishaq nirpis yaĉharanllapachu. ");
INSERT INTO qufNT_vpl VALUES ("MK14_41","071_14_41","MRK","14","41","41","Chaymanta kimsa kutipaqna shamur punuqta tarirqa niran: —¿Qamkunaqachu punur samayankillaparaq? ¡Rikĉhakur shariyllapana! Chaqa Dyusmanta Shamuq Runata uchakuqkunaman qukunanllapapaq uraqami ĉhamushana. ");
INSERT INTO qufNT_vpl VALUES ("MK14_42","071_14_42","MRK","14","42","42","Shariyllapa, rishunllapana, shipchamunnami nuqata qukumaqqa nir. ");
INSERT INTO qufNT_vpl VALUES ("MK14_43","071_14_43","MRK","14","43","43","Chaynu nir Jesús rimayatinllami, chay dusi yaĉhakuqninkunamanta uknin Judasqa, achka runakunawan ĉharanllapa ispadakunawan, qirukunawan ima. Paykunaqami riranllapa kurakunapa mantaqninkuna, Moisés mantakushanta yaĉhar yaĉhachikuqkuna, Israel runakunapa ruku mantakuqninkuna kaĉhasha katin. ");
INSERT INTO qufNT_vpl VALUES ("MK14_44","071_14_44","MRK","14","44","44","Judasqami, Jesuspa kuntraqninkunataqa, kaynu nisha karan: “Nuqa saludar muchayani chaytami aypar alli prisunkillapa” nir. ");
INSERT INTO qufNT_vpl VALUES ("MK14_45","071_14_45","MRK","14","45","45","Chaymi Jesusman, Judas qimikarqa, —¡Yaĉhachikuq Taytituy!— nir mucharan. ");
INSERT INTO qufNT_vpl VALUES ("MK14_46","071_14_46","MRK","14","46","46","Chaymi Jesustaqa aypar prisuranllapana. ");
INSERT INTO qufNT_vpl VALUES ("MK14_47","071_14_47","MRK","14","47","47","Piru chaypi kaqkunamanta ukmi ispadanta lluqshichimur, kurakunapa mantaqninta sirbiq runapa rinrinta ¡saq! pitiran. ");
INSERT INTO qufNT_vpl VALUES ("MK14_48","071_14_48","MRK","14","48","48","Nataq Jesusqami chay runakunataqa kaynu nir tapuran: —¿Imapaqtaq qamkunaqa shamushaykillapa qirukunawan ispadakunawan ima, uk suwakuqta yupay aypar apamaqllapaqa? ");
INSERT INTO qufNT_vpl VALUES ("MK14_49","071_14_49","MRK","14","49","49","Nuqaqami imuraspis qamkunawan pulla kar Dyusta adurananllapa wasipi yaĉhachikuray. Piru manamiri chaypiqa aypar apamaraykillapa imachu. Kayqami chaynuqa pasayan Dyus nitin iskribikashannulla kumplikananpaq. ");
INSERT INTO qufNT_vpl VALUES ("MK14_50","071_14_50","MRK","14","50","50","Chaynu Jesús nitinqami, tukuy yaĉhakuqninkunaqa dijarna alsakaranllapa. ");
INSERT INTO qufNT_vpl VALUES ("MK14_51","071_14_51","MRK","14","51","51","Nataq uk musu runami Jesuspa ikintaqa riyaran, uk yuraq raĉhpalawan qatakusha. Chaymi chay runakunaqa ayparan apananpaq. ");
INSERT INTO qufNT_vpl VALUES ("MK14_52","071_14_52","MRK","14","52","52","Piru payqami chay qatakushan raĉhpanmatapis dijar, lirila alsakar riran. ");
INSERT INTO qufNT_vpl VALUES ("MK14_53","071_14_53","MRK","14","53","53","Chaymantami Jesustaqa, kurakunapa mantaqninmanna aparanllapa. Chaymanmi tantakaranllapa kurakunapa mantaqninkuna, ruku mantakuqkuna, Moisés mantakushanta yaĉhar yaĉhachikuqkuna, ima. ");
INSERT INTO qufNT_vpl VALUES ("MK14_54","071_14_54","MRK","14","54","54","Nataq Pedruqami largukaqllamanta chapar ikinllapata riyaran, chay kurakunapa mantaqninpa wasin ruripi pampankaman. Chaymantami chay yaykushanlapi kidaran Dyusta adurananllapa wasita kuytaqkunawan pulla, ninapi quñukuqnu. ");
INSERT INTO qufNT_vpl VALUES ("MK14_55","071_14_55","MRK","14","55","55","Piru kurakunapa mantaqninkuna, tukuy chay kusa mas karguyjunkunaqami Jesuspaqqa kusalata yaĉhayta munaranllapa imalata mana allinta rurasha katinqa, chayraykulana wanuchinanllapapaq. Piru chaynumapis manami tariranllapachu. ");
INSERT INTO qufNT_vpl VALUES ("MK14_56","071_14_56","MRK","14","56","56","Chaqa kusala achka runakunami mana kashanmanta uchachananpaq qimikaranllapa. Piru mana puytiranllapachu. Chaqa rimayashanllapaqami mana chayllachu karan. ");
INSERT INTO qufNT_vpl VALUES ("MK14_57","071_14_57","MRK","14","57","57","Chaynullami wakinkunapis yanqa llullakurla kaynu niranllapa: ");
INSERT INTO qufNT_vpl VALUES ("MK14_58","071_14_58","MRK","14","58","58","—Nuqakunaqami kaynu niqta uyasha kanillapa: ‘Nuqaqami Dyusta adurananllapa wasita runakuna rurashantaqa ratachir, qashan kimsa diyalapaqna shachishaq, mana runakuna rurashannutanachu’ nir. ");
INSERT INTO qufNT_vpl VALUES ("MK14_59","071_14_59","MRK","14","59","59","Piru chaynu rimarmapismi mana chayllatachu rimayaranllapa. ");
INSERT INTO qufNT_vpl VALUES ("MK14_60","071_14_60","MRK","14","60","60","Chaynu nitinllapami chay kurakunapa mantaqninqa sharir tukuypa naypanpi Jesustaqa kaynu nir tapuran: —¿Qam-shuypaqachu mana imatapis ninki? ¿Ima nishaq nirtaq waknu qampaqqa rimayanllapaqa? nir. ");
INSERT INTO qufNT_vpl VALUES ("MK14_61","071_14_61","MRK","14","61","61","Chaynu nitinmapismi Jesusqa mana imatapis niranchu. Chaymi chay kurakunapa mantaqninqa qashan niran: —¿Qamchu Dyuspa Akrashan Cristun, allin Dyuspa Wamran kanki? nir. ");
INSERT INTO qufNT_vpl VALUES ("MK14_62","071_14_62","MRK","14","62","62","Jesusqa niran: —Nuqami kani. Chaqa qamkunami rikankillapa Dyusmanta Shamuq Runataqa kusala puytiq Dyuspa allilaw qichqanpi taqta, chaymanta puktaypa rurinta syilumanta shamuqta ima nir. ");
INSERT INTO qufNT_vpl VALUES ("MK14_63","071_14_63","MRK","14","63","63","Chaynu Jesús nitinmi chay kurakunapa mantaqninqa kusata piñakur raĉhpanmatapis llikiran, Jesusqa mana allintachu tukuyan nir. Chaymi niran: —¿Ima mas tistigutataq ministinchikllapa? ");
INSERT INTO qufNT_vpl VALUES ("MK14_64","071_14_64","MRK","14","64","64","Qamkuna uyapashaykillapanu, kusala mana allintami Dyuspaq riman. ¿Imatataq yarpunkillapa? Chaymi, chaypi kaq runakunaqa niranllapa: —Kusala uchayjunmi wakqa; wanunanpaqmi allin nir. ");
INSERT INTO qufNT_vpl VALUES ("MK14_65","071_14_65","MRK","14","65","65","Chaymi ashwan wakinqa tuqapar, nawinta bindar maqar ima kaynu niranllapa: —¡Mabir tantyay!, ¿pitaq maqashuran? nir. Chaynullami Dyusta adurananllapa wasipi kuytakuqkunapis maqaranllapa. ");
INSERT INTO qufNT_vpl VALUES ("MK14_66","071_14_66","MRK","14","66","66","Chaykamanqami Pedruqa tayaran ruri pampalapi. Chaypi kanankamanmi kurakunapa mantaqninta sirbiq warmi ĉharan. ");
INSERT INTO qufNT_vpl VALUES ("MK14_67","071_14_67","MRK","14","67","67","Chaymantami Pedruta rikaran ninapa yatalanpi quñukur taqta. Chaymi chay warmiqa kusalata chapar kaynu niran: —Qampismi Nazaretmanta Jesuswan puriq kanki nir. ");
INSERT INTO qufNT_vpl VALUES ("MK14_68","071_14_68","MRK","14","68","68","Piru Pedruqami kaynu niran: —Manami riqsinichu paytaqa. Chaynulla manami yaĉhanichu imapaq rimayanki nirmapis nir. Chaynu nir, punkulawman risha katinmi kantaranna galluqa. ");
INSERT INTO qufNT_vpl VALUES ("MK14_69","071_14_69","MRK","14","69","69","Chaymantami chay sirbikuq warmiqa qashan Pedruta rikar, wakinkunata kaynu niran: —Kay runapismi Jesuswan puriq nir. ");
INSERT INTO qufNT_vpl VALUES ("MK14_70","071_14_70","MRK","14","70","70","Piru payqami qashan niran: —Manami paytaqa riqsinichu nir. Chaymanta uk ratulamantaqa chaypi kaqkunapis Pedruman qimikar kaynu niranllapa: —Chiqaptami paykunapa uknin kanki. Chaqa qampis Galilea pwiblumanta kanki. Rimanaykimapismi paykunanu. ");
INSERT INTO qufNT_vpl VALUES ("MK14_71","071_14_71","MRK","14","71","71","Chaymantami Pedruqa kutir kutir jurar niran: —¡Mana riqsinichu chay rimayashaykillapa runataqa nishuyanillapa wakmaqa! ¡Mana chiqapta rimayatiyqami Dyus kastigamanqa! nir. ");
INSERT INTO qufNT_vpl VALUES ("MK14_72","071_14_72","MRK","14","72","72","Chaynu niyatinlami ishkay kutipaqna gallu kantaran. Chaymantami Pedruqa yarpuran Jesús kaynu nishanta: “Manaraq gallu ishkay kutipaqna kantayatinmi kimsa kuti nuqapaqqa ninki: ‘Manami riqsinichu’ nir” nishanta. Chaymi llakir kusalata waqaran. ");
INSERT INTO qufNT_vpl VALUES ("MK15_1","071_15_1","MRK","15","1","1","Chaymanta achkiyatinnaqa chay kurakunapa mantaqninkuna, ruku mantakuqkuna, Moisés mantakushanta yaĉhar yaĉhachikuqkuna, chaynulla chay wakin kusa mas karguyjunkunawan ima tantanakur parlaranllapa. Chaymi Jesustaqa alli watar apar Pilatutana quranllapa. ");
INSERT INTO qufNT_vpl VALUES ("MK15_2","071_15_2","MRK","15","2","2","Chaymi Pilatuqa kaynu nir tapuran: —¿Qamchu Israel runakunapa mantaqnin kanki? nir. Jesusqa niran: —Qamllami ninki. ");
INSERT INTO qufNT_vpl VALUES ("MK15_3","071_15_3","MRK","15","3","3","Piru chay kurakunapa mantaqninkuna kusalata uchachayashanllaparaykumi, ");
INSERT INTO qufNT_vpl VALUES ("MK15_4","071_15_4","MRK","15","4","4","Pilatuqa qashan kaynu nir tapuran: —Waknu kusalata uchachashutinllapaqachu, ¿qam-shuypaqa mana imatapis ninki? ");
INSERT INTO qufNT_vpl VALUES ("MK15_5","071_15_5","MRK","15","5","5","Piru Jesusqami mana rimaranchu. Chaymi Pilatuqa kusalata yarpupakuyar kidaran. ");
INSERT INTO qufNT_vpl VALUES ("MK15_6","071_15_6","MRK","15","6","6","Kada Pascua fyistapimi chay gubyirnu Pilatuqa uk runata lluqshichiq chay prisu kashanmanta, runakuna mayqantaĉhi lluqshichiy nishannulla. ");
INSERT INTO qufNT_vpl VALUES ("MK15_7","071_15_7","MRK","15","7","7","Chay tyimpupimi uk runa Barrabás shutiq prisu karan wakinninkunawan. Chaqa paykunami gubyirnupa kuntran tikrakar wanuchikusha karanllapa. ");
INSERT INTO qufNT_vpl VALUES ("MK15_8","071_15_8","MRK","15","8","8","Chaymi runakunaqa Pilatuman ĉhar mañakuranllapa, imanutaq kada fyistapi uk prisuta lluqshichiq chaynulla rurananpaq nir. ");
INSERT INTO qufNT_vpl VALUES ("MK15_9","071_15_9","MRK","15","9","9","Piru Pilatuqa paykunataqa kaynu niran: —¿Qamkunaqachu munayankillapa, Israel runakunapa mantakuqninta dijatiy rinanpaq? nir. ");
INSERT INTO qufNT_vpl VALUES ("MK15_10","071_15_10","MRK","15","10","10","Chaynuqami Pilatuqa niran, chay kurakunapa mantaqninkunaqa Jesustaqa ĉhiqnirla paymanqa apamusha karan nir kwintata qukashanrayku. ");
INSERT INTO qufNT_vpl VALUES ("MK15_11","071_15_11","MRK","15","11","11","Piru chay kurakunapa mantaqninkunaqami tukuy runakunata animachiran, Barrabasta kaĉhay nir mañakunanllapapaq. ");
INSERT INTO qufNT_vpl VALUES ("MK15_12","071_15_12","MRK","15","12","12","Chaymi Pilatuqa tapukuran: —Chayqa ¿imatataq ruranayta munayankillapa Israel runakunapa mantakuqnin niyashaykillapawanqa? ");
INSERT INTO qufNT_vpl VALUES ("MK15_13","071_15_13","MRK","15","13","13","Paykunaqami kusala jwirtita kaynu nir lanyaranllapa: —¡Kruspi klabay! nir. ");
INSERT INTO qufNT_vpl VALUES ("MK15_14","071_15_14","MRK","15","14","14","Qashanmi Pilatuqa niran: —Chaqa, ¿ima mana allintataq rurasha? Piru chay runakunaqami qashan kusala jwirtita kaynu nir lanyaranllapa: —¡Kruspi klabay! nir. ");
INSERT INTO qufNT_vpl VALUES ("MK15_15","071_15_15","MRK","15","15","15","Chaymi Pilatuqa tukuy runakunawan allinpi kidanar, Barrabasta prisu kashanmanta lluqshichir, suldadunkunata kaĉharan Jesusta llibachir, chaymanta-shuypaqa kruspi klabananllapapaq. ");
INSERT INTO qufNT_vpl VALUES ("MK15_16","071_15_16","MRK","15","16","16","Chaynami suldadukunaqa Jesusta aparanllapa gubyirnu Pilatupa dispachunpa pampanman. Chaypimi paykunaqa tukuy suldadu masinkunata tantaranllapa. ");
INSERT INTO qufNT_vpl VALUES ("MK15_17","071_15_17","MRK","15","17","17","Chaymi ashwan uk chupika murada raĉhpata yakachiranllapa. Chaynullami umachiranllapa uk kuruna kashamanta rurakashata. ");
INSERT INTO qufNT_vpl VALUES ("MK15_18","071_15_18","MRK","15","18","18","Chaymanta-shuypaqa kusalata kushikur kaynu nir qayĉhakuranllapa: —¡Biba Israel pwiblupa gubyirnun! nir. ");
INSERT INTO qufNT_vpl VALUES ("MK15_19","071_15_19","MRK","15","19","19","Chaynu nirnaqa umitanpi uk barawan maqaranllapa, qaqllitanpi tuqaparanllapa ima. Chaynulla paymanta burlakar naypanpi qunqurir, aduraq yupay tukuranllapa. ");
INSERT INTO qufNT_vpl VALUES ("MK15_20","071_15_20","MRK","15","20","20","Chaymanta chaynu paymanta kusata burlakarllapa imanaqa, chay chupika murada raĉhpata yakachishanllapataqa lluqshichir paypa raĉhpanllata yakachiranllapa. Chaynu munashanllapata rurarnaqami aparanllapana kruspi klabananllapapaq. ");
INSERT INTO qufNT_vpl VALUES ("MK15_21","071_15_21","MRK","15","21","21","Chaymantami Cirene pwiblumanta uk runa Simón shutiq, ĉhakranmanta shamuqta tariranllapa. Payqami Alejandro chaynulla Rufo shutiq runakunapa taytan karan. Chaynu tarirmi Jesuspa krusninta amalas rikrachir aparanllapa. ");
INSERT INTO qufNT_vpl VALUES ("MK15_22","071_15_22","MRK","15","22","22","Chaynu rirmi uk lugar Gólgota shutiqman ĉharanllapa. Kay lugartami ninllapapis Calavera nir. ");
INSERT INTO qufNT_vpl VALUES ("MK15_23","071_15_23","MRK","15","23","23","Chaymi chaypiqa binuwan mirrata piĉhur Jesustaqa upyachinaranllapa. Piru payqami mana munaranchu. ");
INSERT INTO qufNT_vpl VALUES ("MK15_24","071_15_24","MRK","15","24","24","Chaymantami Jesustaqa kruspi klabaranllapana. Chaymi chay suldadukunaqa Jesuspa raĉhpankunata mayqanninllapapaqshi kanqa nir yaĉhananllapapaqqa surtyakur ayparanllapa. ");
INSERT INTO qufNT_vpl VALUES ("MK15_25","071_15_25","MRK","15","25","25","Jesustaqami alas nwibi unaqna kruspiqa klabaranllapa. ");
INSERT INTO qufNT_vpl VALUES ("MK15_26","071_15_26","MRK","15","26","26","Uk litrirutapismi ĉhuraranllapa imaraykushi wanuchishallapa nir. Chaqa kaynumi niyaq: “KAYMI ISRAEL RUNAKUNAPA MANTAQNIN” nir. ");
INSERT INTO qufNT_vpl VALUES ("MK15_27","071_15_27","MRK","15","27","27","Chaynullami paypa pullanqa ishkay suwakuqkunata krusllapi klabaranllapa, ukninta Jesuspa ichuqlaw qichqanpi, ukninta-shuypaqa allilaw qichqanpi.  ");
INSERT INTO qufNT_vpl VALUES ("MK15_28","071_15_28","MRK","15","28","28","Chaynuqami ruraranllapa Dyus nitin iskribikashannulla kumplikananpaq. Chaqa niqmi: “Uchasapa runakunawan pullatami mana allinpaq riqsishallapa” nir. ");
INSERT INTO qufNT_vpl VALUES ("MK15_29","071_15_29","MRK","15","29","29","Piru tukuy chayta pasaqkunaqami, umanllapata kuyuchiqnulla, kusalata musyar kaynu niyaqllapa: —¡Jajay! ¡Qammi, Dyusta adurananllapa wasita ratachir qashan kimsa diyalapaq shachishaq nirayki! ");
INSERT INTO qufNT_vpl VALUES ("MK15_30","071_15_30","MRK","15","30","30","¡Chaymi ashwan qamlla washakar krusmanta ishkimuy! nir. ");
INSERT INTO qufNT_vpl VALUES ("MK15_31","071_15_31","MRK","15","31","31","Chaynullami chay kurakunapa mantaqninkuna, Moisés mantakushanta yaĉhar yaĉhachikuqkunapis kusalata kushipar, kaynu ninakuyaqllapa: —Ukkunatami washaran. Piru payllaqami mana washakayta puytinchu. ");
INSERT INTO qufNT_vpl VALUES ("MK15_32","071_15_32","MRK","15","32","32","Wakqashi Dyuspa Akrashan Cristun, Israel runakunapa mantaqnin-ari. ¡Chaynu karqa chay krusmanta ishkimunqari! ¡Chaynami chaypiraq paypi kriyishunllapa! Chaynullami paywan pulla kruspi kaqkunamapis ashwan kusa mana allinkunata ima willaranllapa. ");
INSERT INTO qufNT_vpl VALUES ("MK15_33","071_15_33","MRK","15","33","33","Chaymantami a las dusimanta-pacha tardi a las triskaman tukuy pacha tutaparaq intiru kidaran. ");
INSERT INTO qufNT_vpl VALUES ("MK15_34","071_15_34","MRK","15","34","34","Chay urasllami Jesusqa kusa jwirtita kaynu nir qayĉhakuran: “Eloi, Eloi, ¿lama sabactani?” (Chaynu nirqami intrachimanchik: “Dyusniy, Dyusniy, ¿imapaqtaq nuqalata dijamashayki?” nir). ");
INSERT INTO qufNT_vpl VALUES ("MK15_35","071_15_35","MRK","15","35","35","Chaymi wakin chaypi kaqkuna chaynu nitin uyaparqa kaynu niranllapa: —¡Uyakuyllapa! Wakqami Dyuspa rimaqnin Eliasta qayayan nir. ");
INSERT INTO qufNT_vpl VALUES ("MK15_36","071_15_36","MRK","15","36","36","Chaymantami chaypi kaqkunamanta ukninllapa kallpar rir puqyala raĉhpata qirupi watar puchqu binupi nuyuchir Jesuspa shiminman upyananpaq ĉhurar kaynu niran: —Dijayllapa, mabir Eliaschu shamur ishkichimunqa nir. ");
INSERT INTO qufNT_vpl VALUES ("MK15_37","071_15_37","MRK","15","37","37","Piru Jesusqami kusala jwirtita qayĉhakur wanuranna. ");
INSERT INTO qufNT_vpl VALUES ("MK15_38","071_15_38","MRK","15","38","38","Chaymi chay kutilla Dyusta adurananllapa wasi ruripi uk atun rakta raĉhpa warkuraqpis llikikaran ĉhaypin unaqmanta urakaman. ");
INSERT INTO qufNT_vpl VALUES ("MK15_39","071_15_39","MRK","15","39","39","Jesuspa naypanpimi Romamanta suldadukunapa mantaqnin karan. Chaymi payqa rikaran imanu Jesús wanutinmapis. Chayraykumi niran: —Chiqaptami kay runaqa Dyuspa Wamran kasha nir. ");
INSERT INTO qufNT_vpl VALUES ("MK15_40","071_15_40","MRK","15","40","40","Chaypiqami wakin warmisitakuna karukaqlamanta rikakuyaranllapa. Paykunaqami kaykuna karanllapa: María Magdalena, Salomé, chaynulla Josipa, wamrakaq Santiagupa maman María ima. ");
INSERT INTO qufNT_vpl VALUES ("MK15_41","071_15_41","MRK","15","41","41","Kay warmisitakunami Jesuspaqa pullan purir, yanapasha karan pay Galilea pwiblupi katinqa. Chaynullami chaypiqa wakin warmisitakunapis achka karanllapa. Paykunami Jesuspa pullan risha karanllapa Jerusalén pwiblumanqa. ");
INSERT INTO qufNT_vpl VALUES ("MK15_42","071_15_42","MRK","15","42","42","Chaymanta chay samana diyapaq kamkachikunanllapa diya limpu tardiyayatinnaqami, ");
INSERT INTO qufNT_vpl VALUES ("MK15_43","071_15_43","MRK","15","43","43","Arimatea lugarmanta uk kusa imayjun runa José shutiq, riran mana manchakurchu Pilatuta, Jesuspa kwirpunta mañaq. Payqami Dyus maydiyaqa shamur qashan mantakuyanqa nir yarpurla kawsaq. Chaynulla payqami chay Israelmanta kusa mas karguyjunkunapa masin karan. ");
INSERT INTO qufNT_vpl VALUES ("MK15_44","071_15_44","MRK","15","44","44","Chaynu Jesuspa kwirpunta mañaq ĉhatinmi Pilatuqa kusalata manchakur yarpupakuran. Chaymi suldadukunapa mantaqninta qayachimuran Jesusqachu wanushana nir yaĉhananpaq. ");
INSERT INTO qufNT_vpl VALUES ("MK15_45","071_15_45","MRK","15","45","45","Chaymi suldadukunapa mantaqninqa rir “Wanushanami” nir willaran. Chaynami Pilatuqa Jesuspa kwirpuntaqa Jositana quran apananpaq. ");
INSERT INTO qufNT_vpl VALUES ("MK15_46","071_15_46","MRK","15","46","46","Chaymi Josiqa kusa shumaq yuraq raĉhpata rantir, Jesuspa kwirpuntaqa rir krusmanta ishkichimur chay raĉhpawanna pilluran. Chaymantami apar qaqapi uk uĉhku karan, chaylapi ĉhurar, yaykunantaqa kusala atun rumiwanna kirparan. ");
INSERT INTO qufNT_vpl VALUES ("MK15_47","071_15_47","MRK","15","47","47","Chaynu kirpatinmi, María Magdalenawan, Josipa maman Mariaqa rikakuyaranllapa. ");
INSERT INTO qufNT_vpl VALUES ("MK16_1","071_16_1","MRK","16","1","1","Chaymanta chay samana diya pasatinnaqa María Magdalena, Salomé chaynulla Santiagupa maman Mariaqa kusala mishki mutkiypaq rimidyukunata rantir aparanllapa, Jesuspa kwirpunta kamkachinanllapapaq. ");
INSERT INTO qufNT_vpl VALUES ("MK16_2","071_16_2","MRK","16","2","2","Chaymi chay simanapa punta diyanpiqa, allaq allaqla chayraq rupay iqamuyatin riranllapa Jesús pampakashanmanqa. ");
INSERT INTO qufNT_vpl VALUES ("MK16_3","071_16_3","MRK","16","3","3","Kaynu ninakurmi riyaranllapa: “¿Piraq chay uĉhkuta kirpasha kusa atun rumita ashuchiyanqa yaykunallapapaq?” nir. ");
INSERT INTO qufNT_vpl VALUES ("MK16_4","071_16_4","MRK","16","4","4","Piru ĉharqami, chay kusa atun rumiwan uĉhkuta kirpashanllapaqa uklawpina taqta rikaranllapa. ");
INSERT INTO qufNT_vpl VALUES ("MK16_5","071_16_5","MRK","16","5","5","Chaymanta paykuna chayman yaykurqa chay uĉhkupa allilaw qichqanpiqa uk musu runa, kusala atun yuraq intiru raĉhpayjunta rikaranllapa. Chaymi chay warmikunaqa kusalata manchakuranllapa. ");
INSERT INTO qufNT_vpl VALUES ("MK16_6","071_16_6","MRK","16","6","6","Piru chay musu runa rikashanllapaqami kaynu niran: “Ama manchakuyllapachu. Qamkunaqami maskayankillapa Nazaretmanta Jesusta kruspi klabaranllapa chayta. Payqami kawsamur rishana; mananami kaypinachu. Shamur rikayllapa pampashanllapata. ");
INSERT INTO qufNT_vpl VALUES ("MK16_7","071_16_7","MRK","16","7","7","Chaymi ashwan rir yaĉhakuqninkunata, Pedruta ima willayllapa: Payqashi Galilea pwibluman riyan paykunamanta naypaqta; ashwanshi wakpina rikanqallapa, imanutaq willasha karan chaynulla”. ");
INSERT INTO qufNT_vpl VALUES ("MK16_8","071_16_8","MRK","16","8","8","Chaynu nitinmi chay warmikunaqa chay uĉhkumantaqa kusalata alsakar lluqshir riranllapa. Chaqa kusalatari manchakur chukchukyayaranllapa. Piru manami mayqantapis willaranllapachu chaynu manchakushanllaparayku. ");
INSERT INTO qufNT_vpl VALUES ("MK16_9","071_16_9","MRK","16","9","9","Jesusqami chay simanapa punta diyanpi kawsamurqa, puntataqa rikariran María Magdalenaman. Kay Mariamantami Jesusqa, unaylla syiti dyablupa yarpuyninta itakusha karan. ");
INSERT INTO qufNT_vpl VALUES ("MK16_10","071_16_10","MRK","16","10","10","Chaymi payqa rir willaran Jesuspi kriyir pullan purisha kaqkunata. Chaqa paykunaqami kusalata llakir waqayaqllapa ima. ");
INSERT INTO qufNT_vpl VALUES ("MK16_11","071_16_11","MRK","16","11","11","Piru Jesustami kawsamushata nuqa rikasha kani nir willatin uyaparqa, mana kriyiranllapachu. ");
INSERT INTO qufNT_vpl VALUES ("MK16_12","071_16_12","MRK","16","12","12","Chaymantaqami Jesusqa mana riqsiypaqla tikrakar ishkay yaĉhakuqninkuna chunllaq nanta riyatin rikariran. ");
INSERT INTO qufNT_vpl VALUES ("MK16_13","071_16_13","MRK","16","13","13","Chaymi riqsirna paykunapis rir wakinninkunata willaranllapa. Piru manami kriyiranllapachu. ");
INSERT INTO qufNT_vpl VALUES ("MK16_14","071_16_14","MRK","16","14","14","Chaymanta mas tardikaqqami Jesusqa chay unsi yaĉhakuqninkuna misapi tayatinllapa, paykunaman rikariran. Chaymi paykunataqa anyaq anyaq willaran mana allita kriyishanpaq, mana intrakashanllaparayku ima. Chaqa wakinkuna, Jesús kawsamushata rikar, willatinllapami mana kriyishallapachu karan. ");
INSERT INTO qufNT_vpl VALUES ("MK16_15","071_16_15","MRK","16","15","15","Chaymi paykunataqa niran: “Riyllapa tukuy pachata. Chaynami Dyuspa shumaq rimayninta tukuylata yaĉhachinkillapa. ");
INSERT INTO qufNT_vpl VALUES ("MK16_16","071_16_16","MRK","16","16","16","Chaymi mayqanpis kriyir shutikurnaqa, washakanqallapa. Nataq chay mana kriyiqkuna-shuypaqami tukuy tyimpupaq kastigakananpaqna kanqa. ");
INSERT INTO qufNT_vpl VALUES ("MK16_17","071_16_17","MRK","16","17","17","Tukuy kriyiqkunata yanapatiymi kaynu kanqallapa: Nuqapa shutiywanmi dyablupa yarpuyninta runakunamanta itakunqallapa; mushuq rimaykunata rimanqallapa ima. ");
INSERT INTO qufNT_vpl VALUES ("MK16_18","071_16_18","MRK","16","18","18","Largu kurukunata ayparllapa, manaqa bininuta upyarllapamapis mana imananqallapachu. Chaynulla tukuy qishaqkunapa ananman makinllapata ĉhuratinllapapismi, alliyanqallapa ima”. ");
INSERT INTO qufNT_vpl VALUES ("MK16_19","071_16_19","MRK","16","19","19","Chaynu nir imanaqami Jesusqa syiluman apakaranna. Chaymantami ashwan Dyuspa allilaw qichqanpina taran. ");
INSERT INTO qufNT_vpl VALUES ("MK16_20","071_16_20","MRK","16","20","20","Nataq yaĉhakuqninkuna-shuypaqa tukuy pachata riranllapa imanu kriyir washakananllapapaq nir yaĉhachikuq. Piru Jesusqami kusalata yanapatin kusa mana ruraypaq milagrukunata ima ruraranllapa. Chaymi tukuy rikaqkuna, uyakuqkunaqa chiqapta chayqa chaynu kanqa niranllapa. ");
INSERT INTO qufNT_vpl VALUES ("LK1_1","072_1_1","LUK","1","1","1","Amitunchik Jesucristo tukuy imata rurashantami kusala achka runakuna manyaq iskribiyta kamaranllapa. ");
INSERT INTO qufNT_vpl VALUES ("LK1_2","072_1_2","LUK","1","2","2","Chaqa paykunaqami imanuĉhi Amitunchik Jesucristuwan puntamanta-pacha pullan kar, tukuy imata rurashankunata rikasha kar willamaranchikllapa chaynulla iskribiranllapa. ");
INSERT INTO qufNT_vpl VALUES ("LK1_3","072_1_3","LUK","1","3","3","Chaynullami nuqapis kusala munashay Tayta Teófilo tukuy chaykunapaq manyaq tapukur allita intrakashayrayku manyaq iskribishuyta yarpusha kani. ");
INSERT INTO qufNT_vpl VALUES ("LK1_4","072_1_4","LUK","1","4","4","Chaynuqami kusala allitana intrakanki chay yaĉhachishutinllapa kriyishaykipaqqa. ");
INSERT INTO qufNT_vpl VALUES ("LK1_5","072_1_5","LUK","1","5","5","Herodes Judea pwiblupi mantakuyashan tyimpupimi, chaypi taran uk kura Zacarías shutiq. Payqami, Abías kurakunapa ayllunmanta karan. Nataq, warmin Elisabet-shuypaqa punta kura Aaronpa ayllunmanta karan. ");
INSERT INTO qufNT_vpl VALUES ("LK1_6","072_1_6","LUK","1","6","6","Paykunaqami ishkantinllapa kusa allin karanllapa Dyuspaqqa. Chaynu karmi, Dyus nishanta, mantakushanta ima kasushanrayku mana mayqanpis uchachayta puytiqllapachu. ");
INSERT INTO qufNT_vpl VALUES ("LK1_7","072_1_7","LUK","1","7","7","Piru manami wamrayjun kayta puytiqllapachu, Elisabet mana wamrakuq katin. Chaynulla ishkantin rukullana karanllapapis. ");
INSERT INTO qufNT_vpl VALUES ("LK1_8","072_1_8","LUK","1","8","8","Uk diyapimi, Zacariasqa wakin kura masinkunawan Dyusta adurananllapa wasipi rurananllapata ruraranllapa. ");
INSERT INTO qufNT_vpl VALUES ("LK1_9","072_1_9","LUK","1","9","9","Paykunapa chaynu kustumrin katinmi, Zacariasta akraranllapa Dyusta adurananllapa wasipa Santu Kwartunman yaykur, insinsyuta quntachikunanpaq. ");
INSERT INTO qufNT_vpl VALUES ("LK1_10","072_1_10","LUK","1","10","10","Chaymi, Santu Kwartupi insinsyuta quntachikunankamanqa, tukuy chay waqtapi kaqkunaqa Dyusman mañakuyaranllapa. ");
INSERT INTO qufNT_vpl VALUES ("LK1_11","072_1_11","LUK","1","11","11","Chaykamanmi Zacariasmanqa, Tayta Dyuspa uk angelnin rikarir, chay insinsyuta rupachiyashan altarpa allilaw qichqanpi sharan. ");
INSERT INTO qufNT_vpl VALUES ("LK1_12","072_1_12","LUK","1","12","12","Chayta rikarmi Zacariasqa kusalata dispantakar manchakuran. ");
INSERT INTO qufNT_vpl VALUES ("LK1_13","072_1_13","LUK","1","13","13","Piru chay angelqa niran: —Zacarías, ama manchakuychu. Chaqa Dyusqami uyapasha mañakutkiqa. Chaymi, warmiki Elisabetqa wamrakustunqa. Chay wamritutaqami shutichinki Juan. ");
INSERT INTO qufNT_vpl VALUES ("LK1_14","072_1_14","LUK","1","14","14","Qamqami allipta aligriyanki, chay wamrituyki nasitinqa. Chaynulla kusa achka runakunapis aligriyanqallapa. ");
INSERT INTO qufNT_vpl VALUES ("LK1_15","072_1_15","LUK","1","15","15","Chaqa wamraykiqami, kusa yaĉhaq puytiq kanqa Dyuspaqqa. Manami upyanqachu ubapa yakunta kar, wakin maĉhaypaq ima kaqkunamatapis. Ashwan manaraq nasiyashanmanta-pacha, Dyuspa Santu Ispiritunwanmi kanqa. ");
INSERT INTO qufNT_vpl VALUES ("LK1_16","072_1_16","LUK","1","16","16","Payqami shumaqta yaĉhachikutin, Israelmanta kusa achka runakuna Dyusta kasunqallapa, uchankunata dijar imana. ");
INSERT INTO qufNT_vpl VALUES ("LK1_17","072_1_17","LUK","1","17","17","Juanqami, Dyuspa rimaqnin Elías yupaylla, kusa shumaq yarpuyniyjun, pudirniyjun ima kanqa. Chaymi, Amitunchikmantaqa naypaqta shamur yaĉhachikunqa, tukuy runakuna wamrankunawan shumaqchakananpaq, chaynulla chay mana intrakanaqkunapis intrakananllapapaq ima. Kaykunatami, tukuy runakunata yaĉhachiyanqa shumaq allinlana kasunanpaq, Amitunchik maydiya shamutinqa. ");
INSERT INTO qufNT_vpl VALUES ("LK1_18","072_1_18","LUK","1","18","18","Chaymanta Zacariasqa, angeltaqa kaynu nir tapuran: —¿Imanutaq kriyishuyta puytiyman kay nimashaykipaqqa? Chaqa nuqaqami kusa rukunari kani, chaynulla warmiypis nuqa yupay kusa rukuna. ");
INSERT INTO qufNT_vpl VALUES ("LK1_19","072_1_19","LUK","1","19","19","Chaynu nitinqa, angelqa niran: —Nuqaqami Gabriel kani. Dyuspa naypanpimi kani pay nimashanta ruranaypaq. Paymi nuqata kaĉhamaran qamta parlashunaypaq kay shumaq willashushayta. ");
INSERT INTO qufNT_vpl VALUES ("LK1_20","072_1_20","LUK","1","20","20","Piru kananqa, nuqa willashutiy mana kriyishaykirayku, mudupaqna tikrakanki. Chaymi manana rimayta puytinkichu, kay tukuy nishushaykunaqa allip chay nishaynulla kanankaman. ");
INSERT INTO qufNT_vpl VALUES ("LK1_21","072_1_21","LUK","1","21","21","Chaykamanqami, Santu Kwartuman mana yaykusha karan chaykunaqa, yarayaranllapa Zacariastaqa. Chaymi paykunalla tapunakuranllapa: “¿Imakurtaq chay rurimantaqa mana das lluqshimun?” nir. ");
INSERT INTO qufNT_vpl VALUES ("LK1_22","072_1_22","LUK","1","22","22","Chaynu niyatinllapapismi, lluqshimuran. Lluqshimurqa, mana imatapis wakinninkunataqa willayta puytiranchu. Chaymi chay waqtapi kaqkunaqa yarpuranllapa, imata rikapakusha kanqa chay ruripiqa nir. Chaqa makinkunalawan rikachikurla parlakuyaran. Chaymi, chaynuna puriran mana rimakurnachu. ");
INSERT INTO qufNT_vpl VALUES ("LK1_23","072_1_23","LUK","1","23","23","Chaynumapis, Dyusta adurananllapa wasipi rurananpaq karan chaykunataqa rurar tukchirna, riran wasinmanqa. ");
INSERT INTO qufNT_vpl VALUES ("LK1_24","072_1_24","LUK","1","24","24","Chaymantaqa, warmin Elisabetqa ruriyjun rikariran. Chayraykumi, manana lluqshiranchu wasinmantaqa sinku misista, kaynuta yarpur: ");
INSERT INTO qufNT_vpl VALUES ("LK1_25","072_1_25","LUK","1","25","25","“Amituymi munasha wamrayjun kanaypaq, amana runakunaqa, mana wamrakuq warmichu nir ima pinqamananllapapaqnachu”. ");
INSERT INTO qufNT_vpl VALUES ("LK1_26","072_1_26","LUK","1","26","26","Saysi misismantaqa, Tayta Dyusqa kaĉharan angelnin Gabrielta, Galileapa uk pwiblun Nazaret shutiqman, ");
INSERT INTO qufNT_vpl VALUES ("LK1_27","072_1_27","LUK","1","27","27","rir watukunanpaq, uk warmi María shutiqta. Chay warmisitami manaraq mayqan runawanpis punushachu karan. Piru payqami, parlashana karan kasarananpaq, gubyirnu Davidpa uk ayllun José shutiqwan. ");
INSERT INTO qufNT_vpl VALUES ("LK1_28","072_1_28","LUK","1","28","28","Chayna, chay angelqa María kayashan wasiman yaykurqa, kaynu niran: —Saludashunimi, Dyuspa munashan warmisita, pay Taytituykiqami pullayki kar kuytashun. ");
INSERT INTO qufNT_vpl VALUES ("LK1_29","072_1_29","LUK","1","29","29","Chaynu nitinmi, María rikarqa kusata manchakur kaynuta yarpuyaq: ¿Ima nishaq nirtaq waknuqa willamayanqa? nir. ");
INSERT INTO qufNT_vpl VALUES ("LK1_30","072_1_30","LUK","1","30","30","Chaymanta angelqa niran: —María, ama manchakuychu. Chaqa qamqami Tayta Dyuspaqqa kusa munashan kanki. ");
INSERT INTO qufNT_vpl VALUES ("LK1_31","072_1_31","LUK","1","31","31","Chaymi, ruriyjun rikarinki. Chayna wamrakusturqa, chay wamritutaqa shutichinki Jesús. ");
INSERT INTO qufNT_vpl VALUES ("LK1_32","072_1_32","LUK","1","32","32","Payqami kusa runa nisha kanqa. Chaymi runakunamapis Unaqmanta Dyuspa Wamran ninqallapa. Chaqa Dyusqami, paytaqa ruranqa unay rukunllapa gubyirnu David yupaylla kusa mantakuq kananpaq. ");
INSERT INTO qufNT_vpl VALUES ("LK1_33","072_1_33","LUK","1","33","33","Chayna pay mantakunqa tukuy tyimpupaq Israel shutiq pwiblupiqa. Chaynulla chay mantakunanqa, mana tukukanqachu. ");
INSERT INTO qufNT_vpl VALUES ("LK1_34","072_1_34","LUK","1","34","34","Chaynu nitinmi, Mariaqa kaynu nir tapuran angeltaqa: —¿Imanutaq kayanqa chay willamashaykiqa? Chaqa, nuqaqa manaraq runayjunlamapischu kani. ");
INSERT INTO qufNT_vpl VALUES ("LK1_35","072_1_35","LUK","1","35","35","Chaynu nir María taputinmi, angelqa niran: —Dyuspa Santu Ispiritunmi, qamman Dyuspa pudirninwan uk puktaysitu yupayla shamur, rurikipi samanqa. Chayraykumi, chay wamran nasiqqa kusa allinla kar, shutinqa Dyuspa Wamran. ");
INSERT INTO qufNT_vpl VALUES ("LK1_36","072_1_36","LUK","1","36","36","Chaynulla, chay aylluyki Elisabetpismi, wamrakustunqa rukulana kayarmapis. Paytami manana wamrakunqachu nisha katinllapamapis, payqa saysi misispaqna ruriyjun. ");
INSERT INTO qufNT_vpl VALUES ("LK1_37","072_1_37","LUK","1","37","37","Dyuspaqqami mana imapis, mana ruraypaqqa kanchu. ");
INSERT INTO qufNT_vpl VALUES ("LK1_38","072_1_38","LUK","1","38","38","Chaynu nitinmiri, Mariaqa kaynu niran: —Nuqaqari Dyuspa sirbiqnin kani. Chaymi, Tayta Dyusniyqa chay nimashaykinullata ruranqa nuqawanqa. María chaynu nitinqami, angelqa riranna. ");
INSERT INTO qufNT_vpl VALUES ("LK1_39","072_1_39","LUK","1","39","39","Chay diyakunapimi, Mariaqa utqaylla riran, Judeapa uk pwiblun sirkalla lugarninman, Elisabetta watukuq. ");
INSERT INTO qufNT_vpl VALUES ("LK1_40","072_1_40","LUK","1","40","40","Ĉharqami, Zacariaspa wasinman yaykur Elisabetta saludaran. ");
INSERT INTO qufNT_vpl VALUES ("LK1_41","072_1_41","LUK","1","41","41","María saludaqta uyapatinqa, Elisabetpa wamritunqa kuyukuran rurinpiqa. Chaymi, Elisabetqa kusa shumaq Dyuspa Santu Ispiritunwanna kidaran. ");
INSERT INTO qufNT_vpl VALUES ("LK1_42","072_1_42","LUK","1","42","42","Chayrayku, jwirtita rimar, kaynu niran: —Dyusmi masta shumaqchashusha tukuy warmikunamanta. Chaynulla, wamraykitapis shumaqchasha. ");
INSERT INTO qufNT_vpl VALUES ("LK1_43","072_1_43","LUK","1","43","43","¿Pitaq nuqaqa kani, Amituypa maman shamur watukumananpaqqa? ");
INSERT INTO qufNT_vpl VALUES ("LK1_44","072_1_44","LUK","1","44","44","Chaqa, saludamaqta uyapashutiyla, chay kutilla wamrituyqa aligriyar kuyuran ruriypiqa. ");
INSERT INTO qufNT_vpl VALUES ("LK1_45","072_1_45","LUK","1","45","45","Kusa shumaqnami qamqa kanki, Dyus imatami rurayanqa nir willashutin kriyishaykirayku. ");
INSERT INTO qufNT_vpl VALUES ("LK1_46","072_1_46","LUK","1","46","46","Chaymi, Mariaqa niran: “Tukuy shunquywanmi alabani kusa puytiq Tayta Dyustaqa. ");
INSERT INTO qufNT_vpl VALUES ("LK1_47","072_1_47","LUK","1","47","47","Yarpuyniypimapis aligriyani Washamaqniy Dyuspaqqa. ");
INSERT INTO qufNT_vpl VALUES ("LK1_48","072_1_48","LUK","1","48","48","Llakipaypaqla warmisita katiymapismi, Tayta Dyusqa kusa shumaq allinpaq rikaman. Chaymi, kananmantaqa kusa shumaq warmi nishapaqna riqsimanqallapa. ");
INSERT INTO qufNT_vpl VALUES ("LK1_49","072_1_49","LUK","1","49","49","Chaqa, kusa puytiq karmi, nuqapiqa chay mana ruraypaqta kusa shumaqta rurasha. Payqa kusala shumaq allinla. ");
INSERT INTO qufNT_vpl VALUES ("LK1_50","072_1_50","LUK","1","50","50","Dyusqami payta kasuqkunataqa, tukuy tyimpupaq llakipan. ");
INSERT INTO qufNT_vpl VALUES ("LK1_51","072_1_51","LUK","1","51","51","Dyusmi, tukuy pudirninwan imatapis ruraran. Chaymi kusa kani niqkunapa yarpuyashanllapamatapis limpu chinqachiran. ");
INSERT INTO qufNT_vpl VALUES ("LK1_52","072_1_52","LUK","1","52","52","Ashuchiranpismi kargunkunamanta, chay kusa puytiq karguyjunkunata. Ashwan, chay mana runa nishakunatami, kusa runa nishapaqna tikraran. ");
INSERT INTO qufNT_vpl VALUES ("LK1_53","072_1_53","LUK","1","53","53","Chay mana imayjun kaqkunatami, tukuy imakunata quran. Nataq chay kusala imayjunkunata-shuypaqa, shinalata kaĉharan. ");
INSERT INTO qufNT_vpl VALUES ("LK1_54","072_1_54","LUK","1","54","54","Yanaparanmi Israel pwiblunmanta payta sirbiqkunata. Chaymi mana qunqarchu, shumaqta llakipar munaran. ");
INSERT INTO qufNT_vpl VALUES ("LK1_55","072_1_55","LUK","1","55","55","Chaynu kananpaqmi nisha karan unay rukunchikkunata, Abrahamta tukuy aylluntinta”. ");
INSERT INTO qufNT_vpl VALUES ("LK1_56","072_1_56","LUK","1","56","56","Tukuy kaykunata nir imami, Mariaqa Elisabetwanqa kimsa misista yupay pulla kidaran. Chaymantanami tikrakaran wasinmanqa. ");
INSERT INTO qufNT_vpl VALUES ("LK1_57","072_1_57","LUK","1","57","57","Chaymanta, Elisabetpa wamrakustunan tyimpu ĉhamutinqa, wamrakusturanna ullqituta. ");
INSERT INTO qufNT_vpl VALUES ("LK1_58","072_1_58","LUK","1","58","58","Chaymi, chay yatanlapi riqsinan taqkuna, chaynulla wakin ayllunkunapis, riranllapa watukuq, Tayta Dyusqa paywan kusala bwinu kasha nir yaĉharllapa. ");
INSERT INTO qufNT_vpl VALUES ("LK1_59","072_1_59","LUK","1","59","59","Chaymi uchu diyayjunna wamritu katin, chay watukuq risha karan chaykunaqa, aparanllapa siñal kustumrita rurananllapapaq. Chaynu rurarnaqa, wamritutaqa taytanpa shutinllawan Zacarías, shutichinaranllapa. ");
INSERT INTO qufNT_vpl VALUES ("LK1_60","072_1_60","LUK","1","60","60","Piru mamanqa niran: —¡Mana! Wamrayqami shutinqa Juan. ");
INSERT INTO qufNT_vpl VALUES ("LK1_61","072_1_61","LUK","1","61","61","Chaymantaqa, chaypi kaqkunaqa niran: —Manami mayqanpis aylluykipiqa, chaynu shutiyjunqa kanchu. ");
INSERT INTO qufNT_vpl VALUES ("LK1_62","072_1_62","LUK","1","62","62","Chaymantaqa, wamrapa taytanta siñalawan tapuranllapa, imanushi shutichinayan nir. ");
INSERT INTO qufNT_vpl VALUES ("LK1_63","072_1_63","LUK","1","63","63","Chaymi, taytanqa siñalawan mañaran uk tablitata, chaypi iskribinanpaq wamrapa shutintaqa. Chaymi kaynuta iskribiran: “Shutinqami, Juan” nir. Chayta rikarmi tukuy dispantakar kidaranllapa. ");
INSERT INTO qufNT_vpl VALUES ("LK1_64","072_1_64","LUK","1","64","64","Chaymantaqami, chay kutilla qashan Zacariasqa rimaq qallarir Dyustaqa kusata alabaran. ");
INSERT INTO qufNT_vpl VALUES ("LK1_65","072_1_65","LUK","1","65","65","Tukuy chay wasin yatanlapi taqkunami, dispantakashalla karanllapa. Chaynulla, Judeapa chay sirkalla lugarninkunamanta runakunapis, parlaqllapa tukuy chay pasashankunapaqqa. ");
INSERT INTO qufNT_vpl VALUES ("LK1_66","072_1_66","LUK","1","66","66","Chaynulla, tukuy chay uyapaqkunapis paykunalla yarpupakuqllapa: “¿Imanuraq kay wamraqa maydiyaqa kanqa?” nir. Chaqa alliptari Tayta Dyusqa tukuy pudirninwan yanapaq chay wamritutaqa. ");
INSERT INTO qufNT_vpl VALUES ("LK1_67","072_1_67","LUK","1","67","67","Chay, wamrapa taytan Zacariasqa, Dyuspa kusa shumaq Santu Ispiritunwan kar, Dyuspaq rimarmi kaynu niran: ");
INSERT INTO qufNT_vpl VALUES ("LK1_68","072_1_68","LUK","1","68","68","“Kusa shumaqmi Israelmanta runakunapa Dyusnin, Amitunchikqa. Chaqa, shamushamiri pwiblunta washaq. ");
INSERT INTO qufNT_vpl VALUES ("LK1_69","072_1_69","LUK","1","69","69","Paymi, sirbikuqnin Davidpa ayllunllamanta, uk kusala puytiq runata nuqanchikkunamanqa kaĉhamusha washamanallapapaq. ");
INSERT INTO qufNT_vpl VALUES ("LK1_70","072_1_70","LUK","1","70","70","Kaypaqmi unaykuna pay nishannullata, chay kusa allin rimaqninkuna kaynu nisha karan: ");
INSERT INTO qufNT_vpl VALUES ("LK1_71","072_1_71","LUK","1","71","71","Payqashi washamashunllapa, kuntramaqninchikkunamanta, chaynulla tukuy ĉhiqnimaqninchikkunamanmatapis. ");
INSERT INTO qufNT_vpl VALUES ("LK1_72","072_1_72","LUK","1","72","72","Unay rukunchikkunatapis, llakipayanqa. Chaynulla, manashi qunqayanqachu chay tratuta rurar arnikushanmatapis. ");
INSERT INTO qufNT_vpl VALUES ("LK1_73","072_1_73","LUK","1","73","73","Nataq, kaynumi jurar arnisha karan, agwilunchik Abrahamta-shuypaqa. ");
INSERT INTO qufNT_vpl VALUES ("LK1_74","072_1_74","LUK","1","74","74","Washamayashunllapashi, chay kuntranchikkunamanta, payta sirbinallapapaq ama imatapis mancharchu. ");
INSERT INTO qufNT_vpl VALUES ("LK1_75","072_1_75","LUK","1","75","75","Chayna paypa naypanpiqa, pay munashannullata rurarqa, kusala allin runana kanallapapaq, maydiyapis kawsayarllaqa. ");
INSERT INTO qufNT_vpl VALUES ("LK1_76","072_1_76","LUK","1","76","76","Nataq qam-shuypaqa, wamrituy, shutinkimi unaq Dyuspa shumaq rimaqnin. Chaqa, qamqami Amituykimantaqa naypaqta rinki, nanninta kamkachiq yupay pay shamunankaman allita rimar yaĉhachikur ima. ");
INSERT INTO qufNT_vpl VALUES ("LK1_77","072_1_77","LUK","1","77","77","Yaĉhachinkipismi, paypa pwiblunmanta runakunata Dyusmi uchankunamanta pirdunar washanqa nir. ");
INSERT INTO qufNT_vpl VALUES ("LK1_78","072_1_78","LUK","1","78","78","Chaqa Taytanchik Dyusqami, llakipamanchik kuytamanchik ima. Chaymi unaq syilumanta-pacha washamaqninchikqa shamunqa, uk achkirachikuq yupay. Paymi nuqanchikkunapaqqa, imanutaq uk mushuq diyamaqa kusa llipyalla, chaynu kanqa. ");
INSERT INTO qufNT_vpl VALUES ("LK1_79","072_1_79","LUK","1","79","79","Chaynu shamurmi, yanapanqa chay achkirachikuyninwanqa tutaparaqpi yupay mana allinta rurar kawsaqkunata, shumaq nanninpi puriq yupay tanallapapaq” nir. ");
INSERT INTO qufNT_vpl VALUES ("LK1_80","072_1_80","LUK","1","80","80","Chay wamrituqamiri winayaq, kusala yarpuyniyjun ima. Chaynulla, Israelmanta runakunata yaĉhachiq qallarinankaman, chunllaq lugarkunapi taran. ");
INSERT INTO qufNT_vpl VALUES ("LK2_1","072_2_1","LUK","2","1","1","Chay tyimpukunapimi, Romapa punta mantakuqnin Augustuqa, kaĉhakusha karan uk sinsuta rurananllapapaq tukuy pachapi. ");
INSERT INTO qufNT_vpl VALUES ("LK2_2","072_2_2","LUK","2","2","2","Kay sinsuqami rurakaran Cirenio shutiq runa, Siria pwiblupa gubyirnun katin. ");
INSERT INTO qufNT_vpl VALUES ("LK2_3","072_2_3","LUK","2","3","3","Tukuy runakunami uklaw pwiblukunapi tayarmapis, riqllapa pwiblunllapaman chaypina padrunakananllapapaq. ");
INSERT INTO qufNT_vpl VALUES ("LK2_4","072_2_4","LUK","2","4","4","Chayraykumi, Josiqa chay Galileapa pwiblun Nazaretmanta lluqshir, riran paypa pwiblun Belenman, chay Judea pwiblupa gubyirnu David nasishanman. Chaqa Josiqa, Davidpa ayllunmanta karan. ");
INSERT INTO qufNT_vpl VALUES ("LK2_5","072_2_5","LUK","2","5","5","Josiqami, Mariawan kasarananpaq kasha kar, rurisituyjun katinmapis, pullana riranllapa wakman padrunakananllapapaq. ");
INSERT INTO qufNT_vpl VALUES ("LK2_6","072_2_6","LUK","2","6","6","Chaymi chay Belenpi kayatinllapaqa, Mariataqa itikustunanpaq nanaynin ayparan. ");
INSERT INTO qufNT_vpl VALUES ("LK2_7","072_2_7","LUK","2","7","7","Chayna, chaylapi punta wamranqa nasikuran. Nasikutinqami, mantillitakunawan liyar usurachiran, animalkuna mikunanpaq uk batyanula parita kaq chaylapi. Chaqa, manari paykunapaqqa samananllapapaq lugar karanchu, chay samananllapa wasipiqa. ");
INSERT INTO qufNT_vpl VALUES ("LK2_8","072_2_8","LUK","2","8","8","Belenpa yatanlapimi, karanllapa ayka michikuqkuna. Paykunami chaypiqa tukuy tuta uknin uknin turnanakur uyshankunata kuytar taqllapa. ");
INSERT INTO qufNT_vpl VALUES ("LK2_9","072_2_9","LUK","2","9","9","Chaymi chaypi kananllapakamanqa, illaqmanta Dyuspa uk angelnin paykunaman rikariran. Chaynulla, Dyuspa shumaq llipyayninqa kusata achkirachikamuran paykuna kayashanmanqa. Chaymi paykunaqa kusalata manchakuranllapa. ");
INSERT INTO qufNT_vpl VALUES ("LK2_10","072_2_10","LUK","2","10","10","Chaynu manchakutinllapamapis, angelqa niran: “Ama manchakuyllapachu. Ashwan kusa shumaqta willashuyanillapa chayta uyarmi aligriyankillapa. Chaynulla tukuymi kusata aligriyanqallapapis. ");
INSERT INTO qufNT_vpl VALUES ("LK2_11","072_2_11","LUK","2","11","11","Kananmi Davidpa pwiblunpi, uk washakuq nasisha. Payqami Dyuspa Akrashan Cristun, Amitunchikllapa. ");
INSERT INTO qufNT_vpl VALUES ("LK2_12","072_2_12","LUK","2","12","12","Kay nishuyanillapa chayta chiqapta kriyinaykillapapaqqami, uk wamrituta, animal mikunanpa batyanula paritanlapi mantillitawan liyakasha usuraqta tarinkillapa” nir. ");
INSERT INTO qufNT_vpl VALUES ("LK2_13","072_2_13","LUK","2","13","13","Chaynu parlayatinllaparaqqami, syilumanta achka angelkuna chay uk ángel kayashanman rikaritin, Dyusta alabaranllapa kaynu nir: ");
INSERT INTO qufNT_vpl VALUES ("LK2_14","072_2_14","LUK","2","14","14","“¡Kusa shumaqmi unaq syilupi Dyusninchikqa! ¡Kay pachapi kaqkunataqa, Tayta Dyusqa tukuyta llakipar yanapanqa! ¡Chayna, paykunaqa shumaq allintana kawsanqallapa!” ");
INSERT INTO qufNT_vpl VALUES ("LK2_15","072_2_15","LUK","2","15","15","Chaymanta chay angelkuna syiluman tikrakatinnaqa, chay michikuqkunaqa paynin paynin ninakuqllapa: “Rishunllapari Belenman rikaq. Chaqa Dyusninchikmapis angelninkunata kaĉhamutin, willamashanchikllapana chaypi imami pasasha nirmapis”. ");
INSERT INTO qufNT_vpl VALUES ("LK2_16","072_2_16","LUK","2","16","16","Chaynu ninakur utqaylla rirmi, tariranllapa Mariawan Jositaqa wamritunta batyanula paritapi usurachisha taqllapata. ");
INSERT INTO qufNT_vpl VALUES ("LK2_17","072_2_17","LUK","2","17","17","Rikarnaqami, kusata parlakuq ĉhurakaranllapa chay ángel wamritupaq willashanllapapaqqa. ");
INSERT INTO qufNT_vpl VALUES ("LK2_18","072_2_18","LUK","2","18","18","Chaymi chay michikuqkuna parlakutinllapaqa, tukuy uyapaqkunaqa, dispantakashalla kidaqllapa. ");
INSERT INTO qufNT_vpl VALUES ("LK2_19","072_2_19","LUK","2","19","19","Chaynu katinmapis, Mariaqami uyarala uyakuran imanu rimatinllapamapis. Chaymi imata uyapar yaĉharmapis, mana qunqaranchu. ");
INSERT INTO qufNT_vpl VALUES ("LK2_20","072_2_20","LUK","2","20","20","Nataq, chay michikuqkunaqa tikrakaranllapa Dyusninchikta alabaqnu, payji niqnu, tukuy chay rikashanllaparayku, uyapashanllaparayku ima. Chaqa, tukuy chaykunamiri, ángel willashanllapanulla pasasha karan. ");
INSERT INTO qufNT_vpl VALUES ("LK2_21","072_2_21","LUK","2","21","21","Uchu diyamantami, chay siñal kustumrita rurarnaqa, chay wamritutaqa Jesús shutichiranllapa, imanutaq María manaraq ruriyjun katin, ángel nisha karan chaynulla. ");
INSERT INTO qufNT_vpl VALUES ("LK2_22","072_2_22","LUK","2","22","22","Chaymanta Moisés mantakushannu María itikushanmanta paqakutinnaqa, chay wamritutaqa aparanllapa Jerusalenman. Chayna Dyusta adurananllapa wasiman apar, kay wamrituyqa Dyuspaqna kanqa ninanllapapaq. ");
INSERT INTO qufNT_vpl VALUES ("LK2_23","072_2_23","LUK","2","23","23","(Chaqa, Dyus nitin iskribikashakunapiqami kaynu niq: “Tukuy kulaka ullqu wamrituqashi Dyuspaqna kanqa” nir). ");
INSERT INTO qufNT_vpl VALUES ("LK2_24","072_2_24","LUK","2","24","24","Chaymi ufrinditanllapata ĉhurar, Tayta Dyusta payji ninanllapapaqqa, ishkay turtulitakunataĉhi manaqachu palumapa ishkay wawituntaĉhi apar riranllapa, Dyus nishanta kumplinanllapapaqqa. ");
INSERT INTO qufNT_vpl VALUES ("LK2_25","072_2_25","LUK","2","25","25","Chay tyimpukunapimi, Dyuspa Santu Ispiritunwan kar kusala allin runa, Dyusta aduraq Jerusalenpi taq. Paymi shutiq Simeón. Paymi yarakuyaran Dyuspa Akrashan Cristun shamur Israelmanta runakunata washananpaq. ");
INSERT INTO qufNT_vpl VALUES ("LK2_26","072_2_26","LUK","2","26","26","Chaqa Santu Ispiritumi paytaqa kaynu nir willasha karan: Manaraq wanuyarchu Dyuspa Akrashan Cristunta rikanki nir. ");
INSERT INTO qufNT_vpl VALUES ("LK2_27","072_2_27","LUK","2","27","27","Chayna, Santu Ispiritu willatin, Simeonqa riran Dyusta adurananllapa wasiman. Chaynulla chay wamrapa taytankunapis wamritunta aparanllapa Dyus mantakushannulla kumplinanllapapaq. ");
INSERT INTO qufNT_vpl VALUES ("LK2_28","072_2_28","LUK","2","28","28","Chaymi, Simeonqa chay wamritutaqa marqakustur, Tayta Dyusta alabar kaynu niran: ");
INSERT INTO qufNT_vpl VALUES ("LK2_29","072_2_29","LUK","2","29","29","“Tayta Dyusniy, kanan-shuypaqa arnimashaykiqa kumplikashana. Nuqa sirbikuqnikitaqa dijamayna shumaqta wanukunaypaq. ");
INSERT INTO qufNT_vpl VALUES ("LK2_30","072_2_30","LUK","2","30","30","Chaqa rikashanamiri kani qam kaĉhamushayki kay Washakuqtaqa. ");
INSERT INTO qufNT_vpl VALUES ("LK2_31","072_2_31","LUK","2","31","31","Qamqami tukuy chaykunataqa ruraq qallarishayki tukuy pwiblukunamanta runakuna rikar yaĉhananpaq qammi Washakuqtaqa kaĉhamushayki nir. ");
INSERT INTO qufNT_vpl VALUES ("LK2_32","072_2_32","LUK","2","32","32","Paymi imanutaq uk achkirachikuq yanapamanchik, chay yupay tukuy runakunata yanapar qampaq intrachinqa. Chaynami yaĉhar alabanqallapa Israel pwiblumantami shamusha Washakuqqa nir”. ");
INSERT INTO qufNT_vpl VALUES ("LK2_33","072_2_33","LUK","2","33","33","Chaynu Simeón chay wamritupaq nitin Josiwan, maman María uyaparmi kusalata dispantakar kidaranllapa. ");
INSERT INTO qufNT_vpl VALUES ("LK2_34","072_2_34","LUK","2","34","34","Chaymantaqami Simeonqa Dyusman mañakuran, paykunata shumaqta rikananpaq. Chaymi Jesuspa maman Mariataqa niran: “Tukuy imata, kay wamritu winar Israel pwiblupi ruratinmi, wakinqa paypi kriyir washakanqa. Nataq wakinkuna-shuypaqa, payta mana kriyishanllaparayku, manana Dyuspaqqa allinnachu kanqallapa. Ashwan chaykunata ruratin imami, kuntranqallapa paytaqa. ");
INSERT INTO qufNT_vpl VALUES ("LK2_35","072_2_35","LUK","2","35","35","Chaynulla achka runakunapa yarpuyashan, rurayashankunamapis, shutiman rikarinqa. Piru tukuy chaykunapaqmi qamqa kusalata llakinki. Chaqa, tukuy chaykunami qampaqqa, uk kuchillu shunquykillaman yaykuq yupay kanqa”. ");
INSERT INTO qufNT_vpl VALUES ("LK2_36","072_2_36","LUK","2","36","36","Chaynullami Dyus nishankunata rimaq uk ruku warmi Ana shutiqpismi chaypi karan. Payqami, Aserpa ayllunmanta uk runa Fanuelpa wamran kaq. Chaqa kasarasha kayaq kusa shipashlla kar. Piru runawanqami kawsaran syiti añulata. ");
INSERT INTO qufNT_vpl VALUES ("LK2_37","072_2_37","LUK","2","37","37","Chaymi chay runanmanta wakchayasha warmisitaqa uchintay kwatru añuyjunna karan. Payqami Dyusta adurananllapa wasimantaqa mana ashurchu Dyusman mañakuq tuta katin, unaq katinmapis. Chaynullami ayunaq ima. ");
INSERT INTO qufNT_vpl VALUES ("LK2_38","072_2_38","LUK","2","38","38","Chaymi, paypis chay kutilla qimikamur qallariran Dyusta payji niq. Chaynullami, tukuy chaypi Jerusalén washakananta munar yarakuqkunatapis willaran: “Jesusmi chay yarayashanllapa Washakuqqa” nir. ");
INSERT INTO qufNT_vpl VALUES ("LK2_39","072_2_39","LUK","2","39","39","Chaymanta Tayta Dyus mantakushanta tukuyta rurarllapanaqa, tikrakaranllapana Galileaman, chay paypa pwiblun Nazaretman. ");
INSERT INTO qufNT_vpl VALUES ("LK2_40","072_2_40","LUK","2","40","40","Nataq, chay wamraqami winayaran. Chaymi mas jwirti, mas yaĉhaq ima tikrakayaran. Chaynulla Dyusqa kusa shumaqta yanaparan. ");
INSERT INTO qufNT_vpl VALUES ("LK2_41","072_2_41","LUK","2","41","41","Jesuspa taytankunaqa añu añu Jerusalenman riqllapa Pascua fyistaman. ");
INSERT INTO qufNT_vpl VALUES ("LK2_42","072_2_42","LUK","2","42","42","Chaymi Jesús dusi añuyjunna katinqa paykunaqa tantakar riranllapa fyistamanqa, chaynu riqllapa kar. ");
INSERT INTO qufNT_vpl VALUES ("LK2_43","072_2_43","LUK","2","43","43","Chaymanta chay fyista pasashana katin, wasinman tikrar riyatinllapanaqa, wamra Jesusqa kidasha karan Jerusalenllapi, taytankunaqa mana kwintata qukatinchu. ");
INSERT INTO qufNT_vpl VALUES ("LK2_44","072_2_44","LUK","2","44","44","Chaymi, paykunaqa Jesusqashi runakunapa rurinta riyanqa nir yarpur, riranllapa nantaqa uk diyatana. Chaymanta mana rikaritin, riqsinankunata ayllunkunata tapukur ima, mana yaĉharanllapachu maypi wamranqa kanqa nirmapis. ");
INSERT INTO qufNT_vpl VALUES ("LK2_45","072_2_45","LUK","2","45","45","Chayna mana tarirmi, tikrakaranllapa qashan Jerusalenman, chaypi maskakunanllapapaq Jesuspaqqa. ");
INSERT INTO qufNT_vpl VALUES ("LK2_46","072_2_46","LUK","2","46","46","Chaymanta maskakur puriyarllapaqa, kimsa diyamanta tariranllapa Dyusta adurananllapa wasipi taqta. Ashwan chay yaĉhar yaĉhachikuqkunawan pulla tayasha karan. Chay paykunaqa, Jesusta tapur uyakur ima tayasha karanllapa. ");
INSERT INTO qufNT_vpl VALUES ("LK2_47","072_2_47","LUK","2","47","47","Chaymi tukuy uyapaqkunaqa dispantakashalla kidaqllapa, kusata yaĉhayashanpaq, tapushanllapata allita willashanllapapaq ima. ");
INSERT INTO qufNT_vpl VALUES ("LK2_48","072_2_48","LUK","2","48","48","Chaymanta taytankuna rikarqa, dispantakaranllapa. Chaymi mamanqa niran Jesustaqa: —Wamrituy, ¿imapaqtaq kaytaqa ruramashaykillapa? Kusata llakirmi taytaykiwan nuqaqa purisha kanillapa maskashur. ");
INSERT INTO qufNT_vpl VALUES ("LK2_49","072_2_49","LUK","2","49","49","Chaymantaqa Jesusqa niran: —¿Imapaqtaq maskamayankillapa? ¿Manachu yaĉhankillapa nuqa Taytaypa wasinpi, pay munashankunata ruranaypaq kani nirqa? ");
INSERT INTO qufNT_vpl VALUES ("LK2_50","072_2_50","LUK","2","50","50","Piru paykunaqa mana intrakaranllapachu imapaqmi chaynu niyan nirmapis. ");
INSERT INTO qufNT_vpl VALUES ("LK2_51","072_2_51","LUK","2","51","51","Chaymantami Jesusqa tikrakamuran taytankunawan Nazaret pwibluman. Chaypimi payqa taytankuna imata nitinpis kasur rurar ima kawsaran. Mamanqami tukuy chaykunata yaĉharqa, mana imalatapis qunqaqchu. ");
INSERT INTO qufNT_vpl VALUES ("LK2_52","072_2_52","LUK","2","52","52","Jesusqami winayaran. Chaynulla kusa yarpuyniyjun tikrakayaran. Chaymi paytaqa kusa shumaqta rikayaran Dyusqa. Chaynulla wakin runakunamapis, kusa shumaqta rikaqllapa. ");
INSERT INTO qufNT_vpl VALUES ("LK3_1","072_3_1","LUK","3","1","2","Kinsi añupaqna Tiberio César mantakuq katin, Zacariaspa wamran Juanta, Dyusqa uk chunllaq lugarpi parlaran yaĉhachikunanpaq. Chaymi chay tyimpukunallapi Poncio Pilato Judeapa gubyirnun karan. Nataq Herodes-shuypaqa Galileapi mantakuq. Chay uknin Felipiqa mantakuq Iturea pachapi, chaynulla Traconite pachapipis mantakuq paylla. Nataq Lisaniaqa mantakuq Abiliniapi. Anaswan Caifás-shuypaqa kurakunapa mantaqnin karanllapa. ");
INSERT INTO qufNT_vpl VALUES ("LK3_3","072_3_3","LUK","3","3","3","Chay tyimpukunapimi Juanqa tukuy chay riyu Jordanpa lugarninkunapi puriran yaĉhachikur, runakunaqa uchanllapata dijarna, Dyusta kasur shutikunanllapapaq. Chayna, Dyusqa uchanllapakunamanta pirdunar washananpaq. ");
INSERT INTO qufNT_vpl VALUES ("LK3_4","072_3_4","LUK","3","4","4","Juanqamiri chiqapta chaynu yaĉhachikuran, imanuĉhi Dyuspa rimaqnin Isaías kaynu niran chaynulla: “Uk runami kusa jwirtita rimar chunllaqpi nin: ‘Amitunchik Dyuspa nanninta kamakachiyllapa, uchaykillapata dijar Dyusta kasurllapana. Chaynuqami kusa dirichula nanta kiĉhaq yupayna kankillapa kanqa. ");
INSERT INTO qufNT_vpl VALUES ("LK3_5","072_3_5","LUK","3","5","5","Tukuy pukrukuna pampalla kidanqa. Tukuy qaqakuna, sirkakunapis shumaq pampalla kanqa. Qinqulla nankuna kaqkunapis dirichakanqa. Nankuna uĉhku uĉhku kaqkunapis pampalla tikrakanqa. ");
INSERT INTO qufNT_vpl VALUES ("LK3_6","072_3_6","LUK","3","6","6","Tukuy pachapi runakunami rikanqallapa Dyus Washakuqninta kaĉhamutinqa’ ”. ");
INSERT INTO qufNT_vpl VALUES ("LK3_7","072_3_7","LUK","3","7","7","Isaías nishannulla runakuna Juan shutichinanpaq lluqshimutinqa, payqa niyaq: “¡Largu kurukunapa ayllunkuna! ¿Chay manchaypaq kastigumanta washakayashunllapa nirchu yarpuyankillapa? ");
INSERT INTO qufNT_vpl VALUES ("LK3_8","072_3_8","LUK","3","8","8","Chaynu yarpuyarqa Dyusninchikpinari chiqapta kriyiyllapa, yaĉhananllapapaq chiqapta uchaykillapata dijar, Dyusninchikta kasunkillapana nir. Ama qamkunallaqa alabakayllapachu ‘Abrahampa ayllun kar washakayanchikllapa’ nirqa. Chaqa allita nishaykillapa: Dyus munarqami kay rumikunamatapis, Abrahampa ayllunpaq tikranarqa, tikranman. ");
INSERT INTO qufNT_vpl VALUES ("LK3_9","072_3_9","LUK","3","9","9","Achapismi listuna qirukunata ĉhupanmanta kuchunanpaqqa. Chaqa tukuy qiru mana allita puquqtaqa, kuchur itakunqa ninaman”. ");
INSERT INTO qufNT_vpl VALUES ("LK3_10","072_3_10","LUK","3","10","10","Chaynu Juan rimatinqa, chay runakunaqa niranllapa: — Chaqa, ¿imatataq rurashaqllapa ama kastigamananllapapaqqa? ");
INSERT INTO qufNT_vpl VALUES ("LK3_11","072_3_11","LUK","3","11","11","Juanqa paykunata niran: — Mayqannikillapapis ishkay raĉhpayjun kaq, mikunayjun kaqpis, quyllapa uk mana kaqniyjunta. ");
INSERT INTO qufNT_vpl VALUES ("LK3_12","072_3_12","LUK","3","12","12","Chay Romapaq wakin impwistuta kubrakuqkunapismi qimikaranllapa, shutikunanllapapaqqa. Chaymi Juantaqa kaynu nir tapuranllapa: —Yaĉhachikuq Taytituy, ¿imatataq rurashaq nuqakunaqa? ");
INSERT INTO qufNT_vpl VALUES ("LK3_13","072_3_13","LUK","3","13","13","Chaymi Juanqa chaykunatapis niran: —Ama kubrakuyllapachu mastaqa, chay kubrakushaykillapamantaqa. ");
INSERT INTO qufNT_vpl VALUES ("LK3_14","072_3_14","LUK","3","14","14","Chaymantaqa chaynulla wakin suldadukunapis tapuranllapa Juantaqa: —Nuqakuna-shuypaqa, ¿imatataq rurashaqllapa? nir. Chaymi Juanqa paykunataqa niran: —Ama mayqantapis yanqallamanta imanta kitayllapachu. Chaynulla ama yanqallamantaqa uchachayllapachu. Chay michkataĉhi ganankillapa chaywanqa kuntintakayllapana. ");
INSERT INTO qufNT_vpl VALUES ("LK3_15","072_3_15","LUK","3","15","15","Runakunaqami kusalata rikakuyaranllapa tapunakurllapa, imanupiqa Juan kanman Dyuspa Akrashan Cristunqa nir. ");
INSERT INTO qufNT_vpl VALUES ("LK3_16","072_3_16","LUK","3","16","16","Piru Juanqa paykunataqa niran: “Chiqaptami nishaykillapa: Nuqaqami shutichikuni yakulawan. Nataq uk shamur-shuypaqami shutichikunqa Santu Ispirituwan, ninawan ima. Payqami kusa mas puytiq nuqamantaqa. Nuqaqa paypa naypanpiqa mana sirbinichu llanqinpa watunta kaĉhanaypaqlamapis. ");
INSERT INTO qufNT_vpl VALUES ("LK3_17","072_3_17","LUK","3","17","17","Chay payqamiri apamuyan urkitanta makinpi charikur triguta akrananpaq pajanmanta. Chaynu shumaqcharqami chay trigutaqa ĉhuranqa ĉhurakunanpi. Nataq pajanta-shuypaqa rupachinqa. Chay ninaqami ratakurqa mana wanunqachu”. ");
INSERT INTO qufNT_vpl VALUES ("LK3_18","072_3_18","LUK","3","18","18","Chaynumiri shumaqta willar, Juanqa yaĉhachikuran imanumi Washakuq shamuq chayqa kanqa nirmapis. ");
INSERT INTO qufNT_vpl VALUES ("LK3_19","072_3_19","LUK","3","19","19","Chaynullami chay gubyirnu Herodesta-shuypaqa anyaran, uknin Felipipa warmin Herodiaswan kayashanrayku, chaynulla tukuy wakin mana allin rurayninkunapaqpis. ");
INSERT INTO qufNT_vpl VALUES ("LK3_20","072_3_20","LUK","3","20","20","Piru ashwan Herodesqa, chay tukuy mana allinkunata rurashanpaq anyatinqa, ukmanta yarpur Juantaqa karsilachiran. ");
INSERT INTO qufNT_vpl VALUES ("LK3_21","072_3_21","LUK","3","21","21","Piru manaraq karsilpi kayar Juan kusa achka runakunata shutichiyatinqa, Jesuspis riran shutikuq. Chaynu shutikur Taytanman mañakuyatinqa syiluqa kiĉhakaran. ");
INSERT INTO qufNT_vpl VALUES ("LK3_22","072_3_22","LUK","3","22","22","Chaymi Dyuspa Santu Ispiritunqa Jesusman ishkimuran kusa rikaypaqla, uk palumitanu. Chaymi syilumanta-pacha Dyus kaynu niqta uyaparan: ");
INSERT INTO qufNT_vpl VALUES ("LK3_23","072_3_23","LUK","3","23","23","Amitunchik Jesucristo yaĉhachikuq qallarirqami trinta añuyjunmana kasha kanqa. Niqllapa Amitunchik Jesucristuqashi Josipa wamran nir. José-shuypaqa, Elipa wamran nir. ");
INSERT INTO qufNT_vpl VALUES ("LK3_24","072_3_24","LUK","3","24","24","Eliqa, Matatpa wamran. Matatqa, Levipa wamran. Leviqa, Melquipa wamran. Melquí-shuypaqa, Janapa wamran karan. Nataq Janaqa, Josipa wamran. ");
INSERT INTO qufNT_vpl VALUES ("LK3_25","072_3_25","LUK","3","25","25","Josiqa, Matatiaspa wamran. Matatiasqa, Amospa wamran. Amosqa, Nahumpa wamran. Nahumqa, Eslipa wamran. Esliqa, Nagaipa wamran. ");
INSERT INTO qufNT_vpl VALUES ("LK3_26","072_3_26","LUK","3","26","26","Nagaiqa, Maatpa wamran. Maatqa, Matatiaspa wamran. Matatiasqa, Semeipa wamran. Semeiqa, Josipa wamran. Josiqa, Judapa wamran. ");
INSERT INTO qufNT_vpl VALUES ("LK3_27","072_3_27","LUK","3","27","27","Judaqa, Joanapa wamran. Joanaqa, Resapa wamran. Resaqa, Zorobabelpa wamran. Zorobabelqa, Salatielpa wamran. Salatielqa, Neripa wamran. ");
INSERT INTO qufNT_vpl VALUES ("LK3_28","072_3_28","LUK","3","28","28","Neri-shuypaqa, Melquipa wamran karan. Melquiqa, Adipa wamran. Adiqa, Cosampa wamran. Cosamqa, Elmodampa wamran. Elmodamqa, Erpa wamran. ");
INSERT INTO qufNT_vpl VALUES ("LK3_29","072_3_29","LUK","3","29","29","Erqa, Josuepa wamran. Josueqa, Eliezerpa wamran. Eliezerqa, Jorimpa wamran. Jorimqa, Matatpa wamran. ");
INSERT INTO qufNT_vpl VALUES ("LK3_30","072_3_30","LUK","3","30","30","Matatqa, Levipa wamran. Leviqa, Simeonpa wamran. Simeonqa, Judapa wamran. Judaqa, Josipa wamran. Josiqa, Jonanpa wamran. Jonanqa, Eliaquimpa wamran. ");
INSERT INTO qufNT_vpl VALUES ("LK3_31","072_3_31","LUK","3","31","31","Eliaquimqa, Meleapa wamran. Meleaqa, Mainanpa wamran. Mainanqa, Matatapa wamran. Matataqa, Natanpa wamran. ");
INSERT INTO qufNT_vpl VALUES ("LK3_32","072_3_32","LUK","3","32","32","Natán-shuypaqa, Davidpa wamran karan. Davidqa, Isaipa wamran. Isaiqa, Obedpa wamran. Obedqa, Boozpa wamran. Boozqa, Salmonpa wamran. Salmonqa, Naasonpa wamran. ");
INSERT INTO qufNT_vpl VALUES ("LK3_33","072_3_33","LUK","3","33","33","Naasonqa, Aminadabpa wamran. Aminadabqa, Adminpa wamran. Adminqa, Arnipa wamran. Arniqa, Esrompa wamran. Esromqa, Farespa wamran. Faresqa, Judapa wamran. ");
INSERT INTO qufNT_vpl VALUES ("LK3_34","072_3_34","LUK","3","34","34","Judaqa, Jacobpa wamran. Jacobqa, Isaacpa wamran. Isaacqa, Abrahampa wamran. Abraham-shuypaqa, Taripa wamran karan. Tariqa, Nacorpa wamran. ");
INSERT INTO qufNT_vpl VALUES ("LK3_35","072_3_35","LUK","3","35","35","Nacorqa Serugpa wamran. Serugqa, Ragaupa wamran. Ragauqa, Pelegpa wamran. Pelegqa, Heberpa wamran. Heberqa, Salapa wamran. ");
INSERT INTO qufNT_vpl VALUES ("LK3_36","072_3_36","LUK","3","36","36","Salaqa Cainanpa wamran. Cainanqa, Arfaxadpa wamran. Arfaxadqa, Sempa wamran. Sem-shuypaqa, Noepa wamran karan. Noeqa, Lamecpa wamran. ");
INSERT INTO qufNT_vpl VALUES ("LK3_37","072_3_37","LUK","3","37","37","Lamecqa, Matusalenpa wamran. Matusalenqa, Enocpa wamran. Enocqa, Jaredpa wamran. Jaredqa, Mahalaleelpa wamran. Mahalaleelqa, Cainanpa wamran. ");
INSERT INTO qufNT_vpl VALUES ("LK3_38","072_3_38","LUK","3","38","38","Cainán-shuypaqa, Enospa wamran karan. Enosqa, Setpa wamran. Setqa, Adanpa wamran. Nataq Adanta-shuypaqa Tayta Dyusmi ruraran. ");
INSERT INTO qufNT_vpl VALUES ("LK4_1","072_4_1","LUK","4","1","1","Jesusqa Santu Ispirituwan kar tikrakamuran riyu Jordanmantaqa. Chaynu Santu Ispiritu yapatinmi, Jesusqa riran chunllaq lugarman. ");
INSERT INTO qufNT_vpl VALUES ("LK4_2","072_4_2","LUK","4","2","2","Chaypiqami kwarinta diyata karan. Chaymi chay diyakunaqa ayunar mana imalatapis mikushanrayku kusalata mallaqnaran. Chaynu mallaqnatin, dyabluqa imanullapis Jesustaqa uchakuchinaran. ");
INSERT INTO qufNT_vpl VALUES ("LK4_3","072_4_3","LUK","4","3","3","Chaymi niran: —Chiqapta Dyuspa Wamran karqa, kay rumita willay tantapaq tikrakananpaq nir. ");
INSERT INTO qufNT_vpl VALUES ("LK4_4","072_4_4","LUK","4","4","4","Piru Jesusqa niran: —Dyus nitin iskribikashakunapimi nin: ‘Manami tantalamantachu runaqa kawsayta puytin. Ashwanmi Dyuspa tukuy rimayninta kasur kawsanqa’ nir. ");
INSERT INTO qufNT_vpl VALUES ("LK4_5","072_4_5","LUK","4","5","5","Chaymanta-shuypaqami dyabluqa Jesustaqa aparan kusala unaq sirkaman. Chaymantami dasla kay pachapa tukuy pwiblunkunata rikachir niran: ");
INSERT INTO qufNT_vpl VALUES ("LK4_6","072_4_6","LUK","4","6","6","—Nuqaqami qushayki tukuy kay imakuna kay pachapi kaqtaqa, qamna mantakunaykipaq. Chaqa, nuqapami tukuy kaykunaqa. Chay-ari mayqantapis qushaq qunashaytaqa. ");
INSERT INTO qufNT_vpl VALUES ("LK4_7","072_4_7","LUK","4","7","7","Chayrayku, qunqurir nuqata aduramatkiqami tukuy chay rikayashaykikunaqa qampaq kanqa nir. ");
INSERT INTO qufNT_vpl VALUES ("LK4_8","072_4_8","LUK","4","8","8","Jesusqa niran: —¡Ashuy dyablu! Chaqa Dyus nitin iskribikashakunapimi nin: ‘Adurar sirbiy Amituyki Dyuslata’ nir. ");
INSERT INTO qufNT_vpl VALUES ("LK4_9","072_4_9","LUK","4","9","9","Chaymantami dyabluqa Jesustaqa aparan Jerusalén pwibluman. Chaypiqami Dyusta adurananllapa wasipa kusa unaqninman iqachir niran: —Chiqapta Dyuspa Wamran karqa, kaymanta uraman kaĉhakay. ");
INSERT INTO qufNT_vpl VALUES ("LK4_10","072_4_10","LUK","4","10","10","Chaqa Dyus nitin iskribikashakunapimi, nin: ‘Dyusqashi angelninkunata kaĉhamunqa kuytashur washashunanpaq. ");
INSERT INTO qufNT_vpl VALUES ("LK4_11","072_4_11","LUK","4","11","11","Chaynulla aypashuyanqashi ĉhakikimapis ama ĉhachikananpaq ima rumilawanmapis’ nir. ");
INSERT INTO qufNT_vpl VALUES ("LK4_12","072_4_12","LUK","4","12","12","Chaynu nitinmi, Jesusqa niran: —Dyus nitin iskribikashakunapimi ninpis: ‘Amami Amituyki Dyus nishanllata rurachir pukllaychu’ nir. ");
INSERT INTO qufNT_vpl VALUES ("LK4_13","072_4_13","LUK","4","13","13","Chaymanta-shuypaqami dyabluqa manana imanupis Jesusta uchakuchiyta puytirnaqa, ashuranna paymantaqa ayka diyallataqa. ");
INSERT INTO qufNT_vpl VALUES ("LK4_14","072_4_14","LUK","4","14","14","Jesusqami qashan Galileaman tikrakaran Santu Ispiritupa pudirninwan karna. Chaymi chay lugarkunapa ridurninkunapiqa paypaqqa kusalata yaĉharanllapana. ");
INSERT INTO qufNT_vpl VALUES ("LK4_15","072_4_15","LUK","4","15","15","Chaqa payqami tukuy chay tantakananllapa wasikunapi yaĉhachikuq. Chaymi tukuyla paytaqa alabaqllapa. ");
INSERT INTO qufNT_vpl VALUES ("LK4_16","072_4_16","LUK","4","16","16","Chaymantami Jesusqa chay maypiĉhi kriyakasha karan, pwiblun Nazaretllaman riran. Chaymi samana diyapiqa chay tantakananllapa wasiman yaykuran paypa kustumrin kashanrayku. Chaymantami shariran Dyus nitin iskribikashakunata liyinanpaq. ");
INSERT INTO qufNT_vpl VALUES ("LK4_17","072_4_17","LUK","4","17","17","Chaymi Dyuspa rimaqnin Isaías iskribishanta makyatinllapa kiĉharqa, kaynu niqta tarir liyiran: ");
INSERT INTO qufNT_vpl VALUES ("LK4_18","072_4_18","LUK","4","18","18","“Nuqapimiri Dyuspa Ispiritunqa. Chaqa pay akramarmi kaĉhamasha chay mana imayjunkunata Dyuspa shumaq rimayninta yaĉhachinaypaq. Kaĉhamashapismi kwashalla kaqkunata kunsulanaypaq. Chaynullami kaĉhamasha dyablupa makinpi kaqkunata washanaypaq, syigukunata rikakuchinaypaq, qischakaqkunata washanaypaq ima. ");
INSERT INTO qufNT_vpl VALUES ("LK4_19","072_4_19","LUK","4","19","19","Kaĉhamashapismi Dyusqa tukuylata yanapananpaq tyimpuqa ĉhamushana nir yaĉhachikunaypaq”. ");
INSERT INTO qufNT_vpl VALUES ("LK4_20","072_4_20","LUK","4","20","20","Chaynu nirnaqa Jesusqa chay iskribikashataqa pillur, chay tantakananllapa wasipi yanapakuqta qur payqa taran. Nataq tukuy chaypi kaqkunaqami kusalata paytaqa chapayaranllapa. ");
INSERT INTO qufNT_vpl VALUES ("LK4_21","072_4_21","LUK","4","21","21","Chaymi payqa rimaq qallariran kaynu nir: —Dyus nitin iskribikashanta liyishayqami kananlla qamkunapa naypaykillapapi nuqawan kumplikashana. ");
INSERT INTO qufNT_vpl VALUES ("LK4_22","072_4_22","LUK","4","22","22","Chaynu nir kusa shumaqta rimashanraykumi, chay uyakuqkunaqa dispantakashalla Jesuspaqqa kusa allinta rimayaranllapa. Piru chaynu rimarmapis yaqqa mana kriyinar paykunapura kaynu nir tapunakuyaqllapa: —¿Manachu kayqa Josipa wamran? nir. ");
INSERT INTO qufNT_vpl VALUES ("LK4_23","072_4_23","LUK","4","23","23","Chaynu yarpuyatinllapamiri, Jesusqa paykunataqa niran: —‘Rimidyakuq tayta, qamraq rimidyakay’ nishanllapanullami nimayankillapa kanqa. Chaynullami nimayankillapapis kanqa: Capernaumpi kwichka achka imakunata rurashayki nir uyapashayllapatami kay pachaykipipis ruray kriyinayllapapaq, nir. ");
INSERT INTO qufNT_vpl VALUES ("LK4_24","072_4_24","LUK","4","24","24","“Chiqaptami nishaykillapa: Mayqanpis Dyuspa rimaqnin katinqa, manami pwiblunllapiqa shumaqta rikanllapachu nir. ");
INSERT INTO qufNT_vpl VALUES ("LK4_25","072_4_25","LUK","4","25","25","Alliptami nishaykillapapis: Dyuspa rimaqnin Eliaspa tyimpunpimi kimsa añu-y-midyuta tamya mana karanchu. Chaymi tukuy Israel pwiblupiqa kusala mallaq tyimpu karan. Chaynullami chaypiqa achka byuda warmikuna karanllapa. ");
INSERT INTO qufNT_vpl VALUES ("LK4_26","072_4_26","LUK","4","26","26","Piru chaynu katinmapis Dyusqa Eliastaqa mana Israelmanta chay byudakunamanchu kaĉharan. Ashwanmi paytaqa kaĉharan Sarepta pwiblumanta uk byuda warmiman. Chayqami Sidón pwiblupa shipchanlapi kaq. ");
INSERT INTO qufNT_vpl VALUES ("LK4_27","072_4_27","LUK","4","27","27","Chaynullami Israel pwiblukunapipis karan achka qishaq ismuyaq runakuna, Dyuspa rimaqnin Eliseupa tyimpunpiqa. Chaynu katinmapis, mana mayqantapis allicharanchu. Ashwan Siria pwiblumanta Naamán shutiq runalata allicharan” nir. ");
INSERT INTO qufNT_vpl VALUES ("LK4_28","072_4_28","LUK","4","28","28","Chaynu chaykunata uyarllapami, chay tantakananllapa wasipi kaq runakunaqa tukuyla kusata piñakuranllapa. ");
INSERT INTO qufNT_vpl VALUES ("LK4_29","072_4_29","LUK","4","29","29","Chaymi sharir Jesustaqa chay pwiblumantaqa aparanllapa chay pwiblu rurakashapa qichqalanpi pata karan chayman, chay patamantana itakunanllapapaq. ");
INSERT INTO qufNT_vpl VALUES ("LK4_30","072_4_30","LUK","4","30","30","Piru ashwan Jesusqa chaynu ruranayatinllapamapis ĉhaypinllapata pasar riran. ");
INSERT INTO qufNT_vpl VALUES ("LK4_31","072_4_31","LUK","4","31","31","Jesusqami riran Galileapa pwiblun Capernaumman. Chaymi samana diyakunapiqa runakunata yaĉhachiq. ");
INSERT INTO qufNT_vpl VALUES ("LK4_32","072_4_32","LUK","4","32","32","Chaynu yaĉhachikutinmi kusa dispantakashalla kidaqllapa. Chaqa kusata paylla mantakur imami yaĉhachikuran. ");
INSERT INTO qufNT_vpl VALUES ("LK4_33","072_4_33","LUK","4","33","33","Chay tantakananllapa wasipiqami, kayaq uk runa dyablupa yarpuyninwan. Chayqami kusa jwirtita kaynu qayĉhakuq: ");
INSERT INTO qufNT_vpl VALUES ("LK4_34","072_4_34","LUK","4","34","34","—¡Ay! Nazaretmanta Jesús, ¿imapaqtaq nuqakunaman yakapakanki? ¿Ima, chinqachimaqllapachu shamushayki? Nuqaqami riqsishuni. ¡Qamqami Dyuspa Santu Wamran kanki! nir. ");
INSERT INTO qufNT_vpl VALUES ("LK4_35","072_4_35","LUK","4","35","35","Chaynu nitinmi, Jesusqa anyaran dyablupa yarpuynintaqa kaynu nir: —¡Upallalla yarquy kay runamantaqa! Chaynu Jesús nitinqami, chay dyablupa yarpuyninqa yarquranna runamantaqa. Tukuy runakunapa naypanpimi chay runataqa ratachir mana imanachirlapischu yarquran. ");
INSERT INTO qufNT_vpl VALUES ("LK4_36","072_4_36","LUK","4","36","36","Chayta rikarmi, tukuyla runakuna kusa dispantakashalla ukninllapa ukninllapa kaynu ninakuyaqllapa: “¿Ima rimaykunataq kaykunaqa? Chaqa pudirninwan kusata paylla mantakur, imami willan dyablu chay runamanta yarqunanpaqqa. ¡Chaynu willatinmi paykunaqa yarqun!” ");
INSERT INTO qufNT_vpl VALUES ("LK4_37","072_4_37","LUK","4","37","37","Chaynu nir rimatinllapami tukuyla chay lugarpa pwiblitunkunapi Jesuspaqqa kusalata rimaqllapa. ");
INSERT INTO qufNT_vpl VALUES ("LK4_38","072_4_38","LUK","4","38","38","Jesusqa tantakananllapa wasimanta yarqurqa, rir yaykuran Simonpa wasinman. Chaypimi Simonpa swigran qishaq kusa rupapi karan. Chaymi Jesusta rugaranllapa alliyachinanpaq. ");
INSERT INTO qufNT_vpl VALUES ("LK4_39","072_4_39","LUK","4","39","39","Jesusqami payman qimikar chay rupataqa wakaq tukuy niran. Chaynu nitinmi chay rupaqa dijaranna. Chaymantami ashwan chay kutilla, warmisitaqa sharikur paykunata qaraqna qallariran. ");
INSERT INTO qufNT_vpl VALUES ("LK4_40","072_4_40","LUK","4","40","40","Rupay chinqatinnaqa, tukuy riqchaq qishaywan kaqninkunata Jesusman apamuranllapa. Chaymi makinkunata paykunapa ananman ĉhurarlla allicharan. ");
INSERT INTO qufNT_vpl VALUES ("LK4_41","072_4_41","LUK","4","41","41","Chaynullami achka runakunamanta dyablupa yarpuyninkunapis yarquran, kaynu qayĉhakur: —¡Qamqami Dyuspa Wamran kanki! nirlla. Chaynu nitinllapami Jesusqa anyar, mana dijaranchu rimananllapapaqqa. Chaqa chay dyablupa yarpuyninkunaqami yaĉhayaranllapa payqa Dyuspa Akrashan Cristun nir. ");
INSERT INTO qufNT_vpl VALUES ("LK4_42","072_4_42","LUK","4","42","42","Chaymanta allaqnin achkiyayatinnaqa Jesusqa sharir, chay pwiblumanta lluqshir riran chunllaq lugarmanna. Piru runakunami kusalata maskar rir, ĉharanllapa pay kayashanmanqa. Chaymi Jesustaqa chaylapi kidananta munaranllapa, ama rirnachu. ");
INSERT INTO qufNT_vpl VALUES ("LK4_43","072_4_43","LUK","4","43","43","Chaymi Jesusqa niran: —Ashwanmi Dyusqa imanumi mantakun nir shumaq rimananta uklaw pwiblukunapipis yaĉhachikunaypaq kani. Chaqa chaypaqmi shamusha kani nir. ");
INSERT INTO qufNT_vpl VALUES ("LK4_44","072_4_44","LUK","4","44","44","Chaynumi Jesusqa chay Israel runakuna tantakananllapa wasikunapi, Galilea lugarkunapi ima Dyuspa shumaq rimanantaqa yaĉhachikur puriyaran. ");
INSERT INTO qufNT_vpl VALUES ("LK5_1","072_5_1","LUK","5","1","1","Uk diyapimi, Jesusqa Genesaret quĉhapa manyanpi karan. Chaymanmi kusala achka runakuna, Dyus nishanta yaĉhachikutin uyakuyta munashanrayku tantakamur limpu kiĉhkichiranllapa. ");
INSERT INTO qufNT_vpl VALUES ("LK5_2","072_5_2","LUK","5","2","2","Chaymantami Jesusqa rikaran ishkay yaku karrukunata quĉhapa rurinpi kaqta. Chay yaku karrukunaqami shinala karan, piskadukuqkuna atun shikranllapata paqaq ishkishanrayku. ");
INSERT INTO qufNT_vpl VALUES ("LK5_3","072_5_3","LUK","5","3","3","Chaymi Jesusqa iqaran uk yaku karruman. Chayqami Simonpa karan. Chaymi Simontaqa mañaran, yaku karrunta ashlila yakukaq sikpachinanpaq. Chaypinami Jesusqa tar, tukuy chaypi kaqkunataqa yaĉhachiran. ");
INSERT INTO qufNT_vpl VALUES ("LK5_4","072_5_4","LUK","5","4","4","Chaymanta rimar tukchirnaqa Simonta niran: —Kay yaku karruykitaqa quĉhapa mas ĉhaypinkaqman apar, chaymanta chay atun shikraykillapata itakuyllapa piskaduta aypanaykillapapaqqa, nir. ");
INSERT INTO qufNT_vpl VALUES ("LK5_5","072_5_5","LUK","5","5","5","Simonqa niran: —Yaĉhachikuq Taytituy, tukuy tuta piskadukurmapis, manami uklamatapis aypashachu kanillapa. Piru qam nimashaykinullami atun shikrayllapakunataqa yakuman itashaq. ");
INSERT INTO qufNT_vpl VALUES ("LK5_6","072_5_6","LUK","5","6","6","Chaynu Jesús nishannulla rurarqami, allipla achkata piskadutaqa ayparanllapa. Chaymi atun shikrankunamapis llikikayaranna. ");
INSERT INTO qufNT_vpl VALUES ("LK5_7","072_5_7","LUK","5","7","7","Chaymantami chay uk yaku karrupi piskadukuq masinkunata qayaran shamur yanapananllapapaq. Chaymi ishkantin yaku karruman untachitinllapami, ashwan ishkantin yakumanqa chinqayaranllapana kusala achka piskadu kashanrayku. ");
INSERT INTO qufNT_vpl VALUES ("LK5_8","072_5_8","LUK","5","8","8","Chaynu milagruta rikarqami Simón Pedruqa, Jesuspa naypanlapi qunqurikur, kaynu niran: —Taytituy, ¡nuqami kusala uchasapa kani! ¡Chaymi rugashayki rikunaykipaqna naypaymantaqa! nir. ");
INSERT INTO qufNT_vpl VALUES ("LK5_9","072_5_9","LUK","5","9","9","Chaynuqami Simonqa niran, wakinninkunawan kusala achka piskaduta aypashanrayku manchakusha kar. ");
INSERT INTO qufNT_vpl VALUES ("LK5_10","072_5_10","LUK","5","10","10","Chaynullami Zebedeupa wamrankuna Santiaguwan Juanpis kusalata manchakusha karanllapa. Paykunami Simonpa kumpañirun karanllapa. Piru Jesusqa Simontaqa niran: —Ama manchakuychu. Ashwanmi kananmantaqa piskaduta aypaq yupayna runakunata nuqapaq yaĉhachir tantanki nir. ");
INSERT INTO qufNT_vpl VALUES ("LK5_11","072_5_11","LUK","5","11","11","Chaynu Jesús nitinqami, chay kutilla yaku karrunllapataqa quĉhapa manyanman apar, tukuy imanllapata dijar, utqaylla riranllapa Jesuswanna. ");
INSERT INTO qufNT_vpl VALUES ("LK5_12","072_5_12","LUK","5","12","12","Uk diyapi Jesús uk pwiblupi katin, ĉharan uk kusa qishaq ismuyaq kwirpuyjun runa. Chaypimi Jesusta rikarqa, pachakaman pukĉhirar kaynu nir rugaran: —¡Taytituy! llakipamayarqa allichamay-ari kay qishayniymantaqa nir. ");
INSERT INTO qufNT_vpl VALUES ("LK5_13","072_5_13","LUK","5","13","13","Chaymantami Jesusqa makinwan kamar, kaynu niran: —Munayanimi alliyanaykita. ¡Kananlla alliyay! nir. Chaynu nitinlami, chay runaqa alliyaran qishayninmantaqa. ");
INSERT INTO qufNT_vpl VALUES ("LK5_14","072_5_14","LUK","5","14","14","Chaymi Jesusqa niran: —Amami mayqantapis willankichu. Ashwanmi rir qimikay kurakunaman. Chaymi apanki ufrinditaykita Moisés mantakushannulla. Chayna tukuy yaĉhananllapapaq qishaynikimantaqa alliyashaykina nir. ");
INSERT INTO qufNT_vpl VALUES ("LK5_15","072_5_15","LUK","5","15","15","Chaynu upallala kananta munatinmapis, Jesuspaqqa kusa achka runakunana yaĉhayaranllapa, payqa imatapis rurayta puytin nir. Chaymi kusa achka runakuna Jesusmanqa tantakaqllapa, qishayninkunamanta alliyananllapapaq. ");
INSERT INTO qufNT_vpl VALUES ("LK5_16","072_5_16","LUK","5","16","16","Piru Jesusqa paykunamanta ashur chunllaq lugarkunaman riq Taytanman mañakuq. ");
INSERT INTO qufNT_vpl VALUES ("LK5_17","072_5_17","LUK","5","17","17","Uk diyapi Jesús yaĉhachikuyatin, chaykunapiqa tayaranllapa wakin fariseo runakuna, Moisés mantakushanta yaĉhar yaĉhachikuqkuna ima. Paykunaqa shamusha karanllapa, Galileapa, Judeapa, Jerusalenpa tukuy pwiblunkunamanta. Dyuspa pudirnintaqami rikayaranllapa, Jesús qishaqkunata alliyachitin ima. ");
INSERT INTO qufNT_vpl VALUES ("LK5_18","072_5_18","LUK","5","18","18","Chaymantaqa ĉharanllapa runakuna uk paritapi mana kuyuyta puytiq runata apar. Wasipa rurinman yaykuchirmi, Jesuspa naypanpi usurachinayaranllapa. ");
INSERT INTO qufNT_vpl VALUES ("LK5_19","072_5_19","LUK","5","19","19","Piru mana maytapis yaykuchiyta puytiqllapachu, kusa unta runakuna katinllapa. Chaymi iqaranllapa wasipa ananman. Chaymantaqa chay wasipa qatananta uĉhkuta rurar, chaylata chay mana kuyuyta puytiq runataqa ishkichiranllapa Jesuspa naypanmanqa. ");
INSERT INTO qufNT_vpl VALUES ("LK5_20","072_5_20","LUK","5","20","20","Chaymantaqa Jesusqa nuqapi kusata kriyinllapa nir yaĉharqa, kaynu niran: —Taytituy, tukuy uchakushaykikunamanta pirdunashushana kani nir. ");
INSERT INTO qufNT_vpl VALUES ("LK5_21","072_5_21","LUK","5","21","21","Chaynu Jesús nitinqa, Moisés mantakushanta yaĉhar yaĉhachikuqkuna, chaynulla fariseukunaqa yarpupakuq qallariranllapa: ¿Imataq payqa chaynu rimananpaqqa? Wakqachu Dyusninchiknulla tukunayan. Manami allinchu chaynuqa. Chaqa Dyuslari uchakunamanta pirdunakuytaqa puytin nir. ");
INSERT INTO qufNT_vpl VALUES ("LK5_22","072_5_22","LUK","5","22","22","Piru Jesusqami yaĉhayaran, imatami chay runakunaqa yarpuyan nirmapis. Chaymi kaynu nir tapuran: —¿Imapaqtaq qamkunaqa chaynuta yarpunkillapa? ");
INSERT INTO qufNT_vpl VALUES ("LK5_23","072_5_23","LUK","5","23","23","¿Imataq mas trabajusu ruranaypaq, ‘Uchaykikunamantami pirdunashuni’ ninaypaq, manaqachu ‘Sharir puriy’, ninaypaq? ‘Uchaykikunamanta pirdunashuni’ nitiyqa, qamkunaqa mana kriyinkillapachu. ");
INSERT INTO qufNT_vpl VALUES ("LK5_24","072_5_24","LUK","5","24","24","Piru kananllami intrachishaykillapa Dyusmanta Shamuq Runaqami kay pachapiqa paylla puytin uchanllapakunamanta pirdunakuytaqa nir. Chaynu nirnaqami chay mana kuyuyta puytiq kwirpuyjun runataqa niran: —Qamtami nishuni: Sharir paraykita apar, riy wasikiman nir. ");
INSERT INTO qufNT_vpl VALUES ("LK5_25","072_5_25","LUK","5","25","25","Chaynu Jesús nitinlami tukuypa naypanpi das sharir, chay usurayashan paritanta apar riran wasinman, Dyusta alabaqnu. ");
INSERT INTO qufNT_vpl VALUES ("LK5_26","072_5_26","LUK","5","26","26","Chaynu chay milagruta rikarmi chaypi kaqkunaqa kusa dispantakashalla kidar, Dyusninchiktaqa alabaranllapa kaynu nir: “Kananqami kusa ukman shumaqkunata rikashanchikllapa” nir. ");
INSERT INTO qufNT_vpl VALUES ("LK5_27","072_5_27","LUK","5","27","27","Chaymanta Jesusqa waqtaman lluqshirqa, rikaran Romapaq impwistuta kubrakuq runata. Payqami shutiq Leví. Payqami chay impwistuta kubrakunanpi tayaran. Chaymi Jesús rikarqa niran: —Shamuy nuqawan rishun nir. ");
INSERT INTO qufNT_vpl VALUES ("LK5_28","072_5_28","LUK","5","28","28","Chaynu nitinqa Leviqa sharir, tukuy iman kaqkunata chaypi dijarna, Jesuspa pullan riran. ");
INSERT INTO qufNT_vpl VALUES ("LK5_29","072_5_29","LUK","5","29","29","Chaymantaqami Leviqa wasinpi ruraran uk fyistata, Jesusrayku. Chaymi achka wakinnin Romapaq impwistuta kubrakuqkunapis wakin runakunawan pulla misapi tayaranllapana. ");
INSERT INTO qufNT_vpl VALUES ("LK5_30","072_5_30","LUK","5","30","30","Piru chay fariseukuna, chaynulla Moisés mantakushanta yaĉhar yaĉhachikuqkunaqa piñakur, Jesuspa yaĉhakuqninkunataqa anyaqnulla, kaynu niran: —¿Imapaqtaq mikunkillapa, upyankillapa, chay impwistuta kubrakuqkunawan chaynulla uchasapakunawan pullaqa? nir. ");
INSERT INTO qufNT_vpl VALUES ("LK5_31","072_5_31","LUK","5","31","31","Chaynu nitinllapami, Jesusqa paykunataqa niran: —Allilan kar mana qishaq kaqkunaqami mana ministinchu rimidyakuqtaqa. Chaymi ashwan chay qishaq kaqkunala ministin rimidyakuqtaqa. ");
INSERT INTO qufNT_vpl VALUES ("LK5_32","072_5_32","LUK","5","32","32","Chaqa nuqaqami mana, chay allinla kani niqkunapaqchu shamusha kani. Ashwanmi shamusha kani, chay uchayjunkunata willatiy kriyir, uchanllapata dijarna washakananllapapaq. ");
INSERT INTO qufNT_vpl VALUES ("LK5_33","072_5_33","LUK","5","33","33","Kaynumi Jesustaqa niranllapa: —Juanpa yaĉhakuqninkuna, fariseukunapa yaĉhakuqninkunapis kusata ayunar, Dyusman mañakunllapa. Piru qampa yaĉhakuqnikikuna-shuypaqa maydiyapis mikunllapa, upyanllapa ima. ");
INSERT INTO qufNT_vpl VALUES ("LK5_34","072_5_34","LUK","5","34","34","Jesusqa paykunataqa niran: —Qamkunaqachu uk kasaraq runa chayllapiraq katinqa chay pullan kaqkunata, ¿‘Ayunay’ ninkimanllapa? ");
INSERT INTO qufNT_vpl VALUES ("LK5_35","072_5_35","LUK","5","35","35","Piru chay kasarasha rinanpaq urami ĉhamunqana. Chaynu ritinna-shuypaqa ayunanqallapana. ");
INSERT INTO qufNT_vpl VALUES ("LK5_36","072_5_36","LUK","5","36","36","Chaynullami Jesusqa kay kumparasyunkunatapis parlaran: “Manami mayqanpis uk mushuq raĉhpata kuchur, makwa mudananta rimindanchu. Chaqa chaynu rurarqami yanqallana chay mushuq raĉhpataqa dañayan. Chaynullami chay mushuq raĉhpawan, makwa raĉhpata rimindashaqa mana shumaqnachu kidan. ");
INSERT INTO qufNT_vpl VALUES ("LK5_37","072_5_37","LUK","5","37","37","Chaynulla, chay ubapa yakun mushuq binutaqa manami itanchikchu makwa qara kapachumanqa. Chaqa chay ubapa yakun binuqami byijuyar makwa qara kapachutaqa llikinman. Chaynuqami ashwan ubapa yakun binu chaynulla chay qara kapachupis yanqallana tukukanman. ");
INSERT INTO qufNT_vpl VALUES ("LK5_38","072_5_38","LUK","5","38","38","Chayraykumi, ubapa yakun mushuq binutaqa mushuq qara kapachumanna itaypaq. ");
INSERT INTO qufNT_vpl VALUES ("LK5_39","072_5_39","LUK","5","39","39","Nishaykillapapis: Mayqan runapis ubapa yakun binu byijuyashata upyayarqa, mananami chay ubapa yakun mushuq binutaqa upyaytaqa munannachu. Chaqa ninmi: Chay byijuyasha chaymi, kusala mishki nir”. ");
INSERT INTO qufNT_vpl VALUES ("LK6_1","072_6_1","LUK","6","1","1","Uk diyami samana diya katin, Jesusqa riyaran tarpukashakunapa rurinta. Chaymi, yaĉhakuqninkuna riqnuqa trigupa ispigankunata pitir qaqur murintaqa mikuyaqllapa. ");
INSERT INTO qufNT_vpl VALUES ("LK6_2","072_6_2","LUK","6","2","2","Chaymi chaymantaqa, wakin fariseo runakunaqa kaynu nir tapuranllapa: —¿Imapaqtaq chay samana diyapi mana ruraypaqkunataqa, rurankillapa? nir. ");
INSERT INTO qufNT_vpl VALUES ("LK6_3","072_6_3","LUK","6","3","3","Chaynu nitinllapami, Jesusqa niran: —¿Manachu qamkunaqa liyishaykillapa, uk kuti gubyirnu David wakinninkunawan mallaqnar imanu tukuran nir iskribikashantaqa? ");
INSERT INTO qufNT_vpl VALUES ("LK6_4","072_6_4","LUK","6","4","4","Chaqa Davidmi wakinninkunawan Dyusta adurananllapa tuldu wasiman yaykur, Dyuspa kaq turtillankunata aypar mikuranllapa. Allita yaĉhashanchikllapanu, chay turtillakunataqami, kurakunala mikunanllapapaqqa kaq. ");
INSERT INTO qufNT_vpl VALUES ("LK6_5","072_6_5","LUK","6","5","5","Jesusqami niranpis: —Dyusmanta Shamuq Runami, chay samana diyapiqa imata ruraypaq chaynulla mana ruraypaqchu niytaqa puytin. ");
INSERT INTO qufNT_vpl VALUES ("LK6_6","072_6_6","LUK","6","6","6","Qashanmi uk samana diyapi, Jesusqa tantakananllapa wasiman yaykur yaĉhachikuq qallariran. Chaypimi karan uk runa allilaw makin wiqru. ");
INSERT INTO qufNT_vpl VALUES ("LK6_7","072_6_7","LUK","6","7","7","Piru chaypiqami Moisés mantakushanta yaĉhar yaĉhachikuqkuna, chay fariseo runakunaqa kusalata Jesustaqa chapar ninakuyaranllapa: “¿Ima kay samana diyapichu alliyachiyanqa wak wiqru makiyjun runataqa? Chayta ruratinqami, chaylapaqna uchachashunllapa” nir. ");
INSERT INTO qufNT_vpl VALUES ("LK6_8","072_6_8","LUK","6","8","8","Piru Jesusqa yaĉharan imatami yarpuyanllapa nirmapis. Chaymi, chay wiqru makiyjun runataqa niran: —Sharir, ĉhaypinllapapi shay. Chaynu nitinqa chay runaqa das sharan. ");
INSERT INTO qufNT_vpl VALUES ("LK6_9","072_6_9","LUK","6","9","9","Chaymi Jesusqa chay runakunataqa niran: —Ma tapushaykillapa, samana diyapiqa, ¿allin kaqtachu ruranchik manaqachu mana allin kaqta? Chaynulla ¿allinchu kanqa allichar washakunapaq manaqachu dijasha wanunanpaq? ");
INSERT INTO qufNT_vpl VALUES ("LK6_10","072_6_10","LUK","6","10","10","Chaynu nirnaqa, tukuy chay ridurninpi kaqkunata chapar, chay wiqru makiyjun runataqa, niran: —Makikita chutarachiy. Chaynu nitinmi, chay runaqa nishannullata ruraran. Chaymi makinqa allinna kidaran. ");
INSERT INTO qufNT_vpl VALUES ("LK6_11","072_6_11","LUK","6","11","11","Piru chay runakunaqami ashwan kusalata piñakur ninakuranllapa: “¿Imatataq Jesustaqa rurashunllapa?” nir. ");
INSERT INTO qufNT_vpl VALUES ("LK6_12","072_6_12","LUK","6","12","12","Chay diyakunapimi, Jesusqa riran uk sirkaman mañakuq. Chaymi tukuy tuta Dyusman mañakuyar yurqaran. ");
INSERT INTO qufNT_vpl VALUES ("LK6_13","072_6_13","LUK","6","13","13","Chaymanta achkiyatinnaqa, tukuy yaĉhakuqninkunata qayamur dusilata akraran. Chaymi paykunataqa niran: “Apustulniykunana kankillapa” nir. ");
INSERT INTO qufNT_vpl VALUES ("LK6_14","072_6_14","LUK","6","14","14","Kaykunami karanllapa: Ukqami Simón karan. Payllatami shutichiranpis Pedro nir. Ukqa karan Simonpa uknin Andrés. Wakinkunaqa karanllapa: Santiago, Juan, Felipe, Bartolomé, ");
INSERT INTO qufNT_vpl VALUES ("LK6_15","072_6_15","LUK","6","15","15","Mateo, Tomás, Alfeupa wamran Santiago, Simón Zelote, ");
INSERT INTO qufNT_vpl VALUES ("LK6_16","072_6_16","LUK","6","16","16","Santiagupa uknin Judas ima. Uk-shuypaqa karan Judas Iscariote. Kaymi Jesustaqa kuntrankunaman qukuran wanuchinanllapapaqqa. ");
INSERT INTO qufNT_vpl VALUES ("LK6_17","072_6_17","LUK","6","17","17","Chaymanta Jesusqa chay sirkamanta paykunawan ishkimurqa, uk pampapi kidaranllapa. Chaqa chaypiri tukuy yaĉhakuqninkuna chaynulla kusala achka runakuna karanllapa. Paykunaqami shamusha karanllapa, Judeamanta, Jerusalenmanta, mar manyan Tirumanta, Sidonmanta ima Jesusta uyakuq, chaynulla qishayninllapamanta alliyananllapapaq ima. ");
INSERT INTO qufNT_vpl VALUES ("LK6_18","072_6_18","LUK","6","18","18","Chaymi chay dyablupa yarpuyninwan kaqkunapis alliyaqllapa. ");
INSERT INTO qufNT_vpl VALUES ("LK6_19","072_6_19","LUK","6","19","19","Chaynumi Jesustaqa tukuyla kamanayaqllapa alliyananllapapaq. Chaqa tukuy payta kamaqkunataqari pudirninwan alliyachiq. ");
INSERT INTO qufNT_vpl VALUES ("LK6_20","072_6_20","LUK","6","20","20","Chaymantami Jesusqa yaĉhakuqninkunata chapar kaynu niran: “Kusa shumaqmi kankillapa qamkuna mana imayjun kaqkunaqa. Chaqa qamkunapaqnami Dyuspa mantakuyninqa. ");
INSERT INTO qufNT_vpl VALUES ("LK6_21","072_6_21","LUK","6","21","21","Kusa shumaqmi kankillapa qamkuna kanan mallaqnaqkunaqa. Chaqa maydiyaqami untana mikunkillapa. Kusa shumaqmi kankillapa, kanan waqaqkunaqa. Chaqa maydiyaqami aligriyar asikunkillapana. ");
INSERT INTO qufNT_vpl VALUES ("LK6_22","072_6_22","LUK","6","22","22","Kusa shumaqmi kankillapa Dyusmanta Shamuq Runarayku mana allinpaq riqsishutinllapa, ĉhiqnishutinllapa, mana munar mana pullakushutinllapa, musyashutinllapa imaqa. ");
INSERT INTO qufNT_vpl VALUES ("LK6_23","072_6_23","LUK","6","23","23","“Chaynu rurashutinllapamapis, unaq syilupi Tayta Dyuspa pullan kusa shumaqtana kawsashaq nir yaĉhar, kusata aligriyankillapa. Chaqa imanutaq qamkunata qischashunllapa, chaynullami chay runakunapa rukunkunapis Dyuspa unay rimaqninkunatapis qischaranllapa. ");
INSERT INTO qufNT_vpl VALUES ("LK6_24","072_6_24","LUK","6","24","24","Piru akaw qamkuna kanan kusa imayjun kaqkuna. Chaqa kananllami kusata aligriyashaykillapana. ");
INSERT INTO qufNT_vpl VALUES ("LK6_25","072_6_25","LUK","6","25","25","Akaw qamkuna kanan kusa unta mikuqkuna. Chaqa maydiyaqami mallaqnankillapa. Akaw qamkuna kanan kusata asikuqkuna. Chaqa maydiyaqami kusalata llakir waqankillapana. ");
INSERT INTO qufNT_vpl VALUES ("LK6_26","072_6_26","LUK","6","26","26","Akaw qamkuna kanan tukuypaq kusa alabakasha kaqkuna. Chaqa chaynullami unay rukuykillapakunapis, Dyuspa mana chiqap rimaqninkunatachu alabaranllapa. ");
INSERT INTO qufNT_vpl VALUES ("LK6_27","072_6_27","LUK","6","27","27","“Piru qamkuna uyakumaqkunatami nishaykillapa: Ĉhiqnishuqkunatami llakipayllapa. Chaynulla chay qischashuqkunawanpis allinlata rurayllapa. ");
INSERT INTO qufNT_vpl VALUES ("LK6_28","072_6_28","LUK","6","28","28","Mayqan qamkunapaq mana allinta rimatinllapapis, shumaqta willayllapa. Chaynulla imapaq uchachar qischashutinllapapis Dyusman mañakuyllapa llakipananpaq. ");
INSERT INTO qufNT_vpl VALUES ("LK6_29","072_6_29","LUK","6","29","29","Mayqan uklaw qaqllaykipi takashutinllapaqa, uklawtapis rikachiyllapa. Mayqan punchuykita kitashutinmapis, dijay kamsaykitapis apanqa. ");
INSERT INTO qufNT_vpl VALUES ("LK6_30","072_6_30","LUK","6","30","30","Mayqanpis imalata mañakushutinpis, quy. Chaynulla mayqan imaykita kitashutinpis, amami mañankillapachu tikrashunanllapapaqqa. ");
INSERT INTO qufNT_vpl VALUES ("LK6_31","072_6_31","LUK","6","31","31","Chaynumiri ukkuna qamkunawan shumaq kananta munarqa, qamkunapis chaynulla paykunawanpis kayllapa. ");
INSERT INTO qufNT_vpl VALUES ("LK6_32","072_6_32","LUK","6","32","32","“Chaqa qamkunata llakipashuqkunalata llakiparqa ¿imanuri Dyuspaqqa shumaq kankillapa? Chaqa Dyusta mana kasuqkunapismi, payta llakipaqkunalataqa llakipanllapa. ");
INSERT INTO qufNT_vpl VALUES ("LK6_33","072_6_33","LUK","6","33","33","Chaynulla qamkunata allinta rurashuqkunalawan allinta rurarllapaqa, ¿imanuri Dyuspaqqa shumaq kankillapa? Chaqa Dyusta mana kasuqkunamapis chaynuqa ruranllapa. ");
INSERT INTO qufNT_vpl VALUES ("LK6_34","072_6_34","LUK","6","34","34","Qamkuna, mayqanta imalata pristatiyqami kutichimayanqa nir yarpur pristarqa, ¿imanuri Dyuspaqqa shumaq kankillapa? Chaqa Dyusta mana kasuqkunamapismi pristanakunllapa, imalawan kutichinakunanllapapaqqa. ");
INSERT INTO qufNT_vpl VALUES ("LK6_35","072_6_35","LUK","6","35","35","Chayrayku ashwan chay ĉhiqnishuqkunataqa masta llakipayllapa. Chaynulla allinlata paykunawanqa rurayllapa. Chaymi imata pristarpis, ama yarpunkillapachu: Imalawan kutichimayanqa nirqa. Chaynu rurarllapaqami mana tukukaq imaykillapatana tarikunkillapa. Chaynulla unaqpi kawsaq Dyusninchikpa wamrankunana kankillapa. Chaqa Dyusqami, mana payta yarpuqkunata, chaynulla mana allin kaqkunamatapis kusata llakipan. ");
INSERT INTO qufNT_vpl VALUES ("LK6_36","072_6_36","LUK","6","36","36","Chaymi qamkunapis llakipakuyllapa, imanutaq Taytanchikllapa Dyuspis kusata llakipakun chaynu. ");
INSERT INTO qufNT_vpl VALUES ("LK6_37","072_6_37","LUK","6","37","37","“Amami ukkunata rikar yaĉhankillapachu, Dyus qamkunatapis ama rikar yaĉhashunanllapapaq. Chaynulla ama ukkunata uchachayllapachu, Dyus qamkunatapis ama uchachashunanllapapaq. Ashwanmi pirdunanakuyllapa, Dyus qamkunatapis pirdunashunanllapapaq. ");
INSERT INTO qufNT_vpl VALUES ("LK6_38","072_6_38","LUK","6","38","38","Ukkunatami quyllapa, Dyus qamkunatapis qushunanllapapaq. Payqami kustalnikillapapi qushunqallapa imakunatapis allita midikashatana. Chaymi ĉhaspir ĉhaspir untachimunqa kustalnikillapamanqa. Chaynu qamkuna ukkunata imakunawan yanapashaykillapanullami, Dyusqa qamkunatapis yanapashunqallapa”. ");
INSERT INTO qufNT_vpl VALUES ("LK6_39","072_6_39","LUK","6","39","39","Jesusmi kay kumparasyuntapis niran: “¿Puytinmanchu syigu runa, uk syigu masinta kaylata kaylata rishun niyta? ¿Manachu ishkantinllapa ima uĉhkukunaman ratanmanllapa? ");
INSERT INTO qufNT_vpl VALUES ("LK6_40","072_6_40","LUK","6","40","40","Chaynumiri uk yaĉhakuqpis mana maschu yaĉhachiqninmantaqa. Chaymi maydiya allita yaĉhakurpis, yaĉhachiqnin yupayllana kanqa. ");
INSERT INTO qufNT_vpl VALUES ("LK6_41","072_6_41","LUK","6","41","41","“¿Imapaqtaq uknikipa nawinpi usulsitu tayan chayta rikaq ĉhurakanki, qampa nawikipi atun qiru tayan chayta naypaqta mana lluqshichirqa? ");
INSERT INTO qufNT_vpl VALUES ("LK6_42","072_6_42","LUK","6","42","42","Qampa nawikipi atun qirupaq mana kwintachakarqa, ¿imapaqtaq uknikita ninki: ‘Ukniy, dijamay nawikipi kaq usulta lluqshichishaq’ nirqa? Kusa allin tukuq runa, qampa nawikipi atun qirutaraq puntataqa lluqshichiy. Chaynuqami allita rikarna, uknikipa nawinpi usul kaqtaqa lluqshichinki. ");
INSERT INTO qufNT_vpl VALUES ("LK6_43","072_6_43","LUK","6","43","43","“Allin qiruqami mana puytinchu mana allinta puquytaqa. Chaynulla mana allin qirupis manami allintaqa puquyta puytinchu. ");
INSERT INTO qufNT_vpl VALUES ("LK6_44","072_6_44","LUK","6","44","44","Chaymi tukuy qirukunata puquyninmanta riqsinchik. Chaqa iguspa puquynintaqami mana kashakunamantachu pallanchik. Chaynulla ubapa puquynintapis manami sarsakunamantachu pallanchik. ");
INSERT INTO qufNT_vpl VALUES ("LK6_45","072_6_45","LUK","6","45","45","Chaynumi allin runakunapis allin kaqkunalata riman allinkunala shunqunpi kashanrayku. Piru chay mana allin runaqami mana allin kaqkunalata riman, tukuy mana allinkunala shunqunpi kashanrayku. Chaqa mayqanpis shunqunpi kashanllatami, rimanllapa. ");
INSERT INTO qufNT_vpl VALUES ("LK6_46","072_6_46","LUK","6","46","46","“¿Imapaqtaq qamkunaqa ‘Amituy Amituy’ nimankillapa, nuqa nishaykunata mana kasurqa? ");
INSERT INTO qufNT_vpl VALUES ("LK6_47","072_6_47","LUK","6","47","47","Chiqaptami nishaykillapa: Mayqanpis uyamar nuqa nishayta kasur ruraqkunaqami kaynu yupay. ");
INSERT INTO qufNT_vpl VALUES ("LK6_48","072_6_48","LUK","6","48","48","Uk runami wasinta shachinanpaq puntataqa kusa rurita simintuta rajar, rumipa ananmanta shachiran. Chaymanta riyu untamur, chay wasipi wipyakarpis mana kuychiylamatapis puytiranchu. Chaqa kusa alliri shasha karan. ");
INSERT INTO qufNT_vpl VALUES ("LK6_49","072_6_49","LUK","6","49","49","Piru mayqanpis uyamar chay nishaykunata mana kasuqqami, uk runa mana simintuta rajarchu allpa analanpi wasinta shachiran. Chaymanta riyu untamur chay wasipi wipyakatinqa, chay wasiqa limpu limpu pampalla rataran chay yupay”. ");
INSERT INTO qufNT_vpl VALUES ("LK7_1","072_7_1","LUK","7","1","1","Chaymanta chay runakunata willar tukchirnaqa, Jesusqa riran Capernaúm pwibluman. ");
INSERT INTO qufNT_vpl VALUES ("LK7_2","072_7_2","LUK","7","2","2","Chaypimi Romamanta suldadukunapa uk mantaqnin karan. Paypa kusala munashan sirbiqninmi allipla qishaq karan wanuypaqna. ");
INSERT INTO qufNT_vpl VALUES ("LK7_3","072_7_3","LUK","7","3","3","Chaymi chay runaqa Jesuspaq rimaqllapata uyaparan. Chaymantami, Israel runakunapa ruku mantakuqninkunata rugar kaĉharan, Jesusta rir willatinllapa shamur sirbiqninta allichananpaq. ");
INSERT INTO qufNT_vpl VALUES ("LK7_4","072_7_4","LUK","7","4","4","Chaymi paykunaqa Jesusman rir qimikarqa, kusalata rugaranllapa kaynu nir: —Taytituy, allinmi kanqa chay suldadukunapa mantaqnintaqa llakipanaykipaq. ");
INSERT INTO qufNT_vpl VALUES ("LK7_5","072_7_5","LUK","7","5","5","Chaqa payqami nasyunninchikta kusalata munan. Chaynullami chay tantakanayllapa wasimatapis rurachikuran nir. ");
INSERT INTO qufNT_vpl VALUES ("LK7_6","072_7_6","LUK","7","6","6","Chaynu nitinmi Jesusqa riran paykunawan. Piru wasiman shipchayatinllapanaqa, chay suldadukunapa mantaqninqa amigunkunata kaĉhamuran kaynu nir Jesusta willananllapapaq: “Taytituy, amami piñakunkichu. Chaqa nuqa mana kwintachaypaqla kashayraykumi, mana allinchu rir wasiyman yaykunaykipaqqa. ");
INSERT INTO qufNT_vpl VALUES ("LK7_7","072_7_7","LUK","7","7","7","Chayraykumi mana nuqallaqa riyta puytiraychu rugashuqqa. Chaymi kaylamanta niy, sirbikuqniyqa alliyananpaq. ");
INSERT INTO qufNT_vpl VALUES ("LK7_8","072_7_8","LUK","7","8","8","Chaqa nuqallatami mantamaqniykuna mantaman. Chaynulla nuqapis wakin suldadukunata mantani. Chaymi mayqannintapis ‘Riy’ nitiyqa, rin. Ukta ‘Shamuy’ nitiypis, shamun. Chaynulla sirbiqniytapis, imata rurananpaq kaĉhatiypis ruran” nir. ");
INSERT INTO qufNT_vpl VALUES ("LK7_9","072_7_9","LUK","7","9","9","Chaynu nishanta uyaparmi Jesusqa kusa dispantakashalla kidaran. Chaymi chay runakuna ikinta riqkunaman tikrakar, niran: —Nishaykillapa: Tukuyla Israel pwiblupiqa manami mayqantapis kay runa yupay allita kriyiqtaqa tarishachu kani. ");
INSERT INTO qufNT_vpl VALUES ("LK7_10","072_7_10","LUK","7","10","10","Chaymanta chay mandadu rishakuna wasiman tikrakarqa, chay sirbikuqta allintana tariranllapa. ");
INSERT INTO qufNT_vpl VALUES ("LK7_11","072_7_11","LUK","7","11","11","Chaymantaqa Jesusqa riran uk pwiblu Naín shutiqman. Paywanqami achka yaĉhakuqninkuna, chaynulla kusa achka runakuna ima riranllapa. ");
INSERT INTO qufNT_vpl VALUES ("LK7_12","072_7_12","LUK","7","12","12","Chaynu rir pwibluman ĉhayarllapanaqa rikaranllapa uk byudapa uklayla wamran wanushata chay pwiblumanta kusala achka runakuna apaqllapata. ");
INSERT INTO qufNT_vpl VALUES ("LK7_13","072_7_13","LUK","7","13","13","Chayta rikarmi Jesusqa, chay warmisitapaq kusalata llakir kaynu niran: —Ama waqaychu mamitay nir. ");
INSERT INTO qufNT_vpl VALUES ("LK7_14","072_7_14","LUK","7","14","14","Chaynu nir wanushaman qimikar kamatinmi, chay apaqkunaqa yarachiranllapa. Chaymi Jesusqa chay wanushataqa niran: —Wamra, qamtami nishuni ¡kawsamuy! nir. ");
INSERT INTO qufNT_vpl VALUES ("LK7_15","072_7_15","LUK","7","15","15","Chaynu nitinqami chay wanushaqa kawsamur tar rimaqna qallariran. Chaymantami Jesusqa chay wamrataqa mamanwanna dijaran. ");
INSERT INTO qufNT_vpl VALUES ("LK7_16","072_7_16","LUK","7","16","16","Chayta rikarmi, tukuyla chaypi kaqkunaqa alliplata dispantakar Dyusta alabaranllapa, kaynu nir: “Dyusninchikpa kusa shumaq rimaqninmi rikarisha nuqanchikkunaman”. Chaynulla “Dyusninchikmi shamusha pwiblunta yanapaq” nir ima. ");
INSERT INTO qufNT_vpl VALUES ("LK7_17","072_7_17","LUK","7","17","17","Chaynu Jesús rurashankunataqami, tukuy chay Judeapa lugarninpi yaĉharanllapana. ");
INSERT INTO qufNT_vpl VALUES ("LK7_18","072_7_18","LUK","7","18","18","Juanqami yaĉharan tukuy chay pasashankunata, yaĉhakuqninkuna parlasha katin. Chaymi ishkay yaĉhakuqninkunata qayar, ");
INSERT INTO qufNT_vpl VALUES ("LK7_19","072_7_19","LUK","7","19","19","kaĉharan Jesusta tapunanllapapaq: “Qamchu Dyusmanta shamunanpaq karan chay kanki, manaqachu uktaraq yarayashaqllapa” nir. ");
INSERT INTO qufNT_vpl VALUES ("LK7_20","072_7_20","LUK","7","20","20","Chaynu kaĉhatinllapaqa, chay mandadu rishakunaqa Jesusman qimikar tapuranllapa kaynu nir: —Shutichikuq Juanmi kaĉhamashallapa tapushunayllapapaq qamchu kanki Dyusmanta shamunanpaq karan chayqa, manaqachu uktaraq yarayashaqllapa nir. ");
INSERT INTO qufNT_vpl VALUES ("LK7_21","072_7_21","LUK","7","21","21","Chaynu nitinllapami, Jesusqa chay kutilla achka qishaqkunata allicharan, chaynulla qischakayninkunamantapis. Chaynulla dyablupa yarpuyninwan kaqkunata allicharan, syigukunatapis nawinkunata allichatin rikakuranna. ");
INSERT INTO qufNT_vpl VALUES ("LK7_22","072_7_22","LUK","7","22","22","Chaynu chaykunata rurarnaqa, Jesusqa niran chay tapuqkunataqa: —Rir Juantaqa willayllapa tukuy rikashaykillapata, uyapashaykillapata ima. Willayllapa: Syigukunatapis rikakuchin, kujukunatapis alliyachitin purinllapa, ismuyaq aychayjunkunatapis allichan nir. Chaynulla upakunatapis uyakuchin, wanushakunatapis kawsachimun, chay mana imayjun kaqkunatapis willan imanu washakananllapapaqpis, nir ima. ");
INSERT INTO qufNT_vpl VALUES ("LK7_23","072_7_23","LUK","7","23","23","Chaynulla willankillapapis: ¡Kusa shumaqmi kanqallapa nuqapi kriyishanrayku imakuna rikarir trumpisachinatin mana maydiyapis qunqamaqkunaqa nin! nir. ");
INSERT INTO qufNT_vpl VALUES ("LK7_24","072_7_24","LUK","7","24","24","Chaymanta Juanpa yaĉhakuqninkuna ritinnaqa, Jesusqa chaypi kaq runakunata qallariran Shutichikuq Juanpaq parlaq, kaynu nir: “¿Imata rikakuqtaq qamkunaqa riraykillapa chay chunllaq lugarmanqa? Imanutaq uk runa mana uklapi yarpuqmaqa uk yura shukchata wayra wakman kayman kuyuchiq yupay, ¿chayta rikakuqchu riraykillapa? ");
INSERT INTO qufNT_vpl VALUES ("LK7_25","072_7_25","LUK","7","25","25","¿Manaqachu uk runa kusala ĉhaniyjun mudanata, mudakushata rikakuq riraykillapa? Qamkunaqami yaĉhankillapa chaynu mudakur paykuna munashanllapakunalata rurar taqkunaqami, chay gubyirnupa wasinkunalapi tanllapa nir. ");
INSERT INTO qufNT_vpl VALUES ("LK7_26","072_7_26","LUK","7","26","26","Chaqa, ¿imata rikakuqtaq riraykillapa? ¿Dyuspaq rimaq runata rikaq? Chiqaptami qamkunaqa Dyuspa rimaqninkunamantaqa nuqapaq kusa mas intrachikuqta rikaq riraykillapa. ");
INSERT INTO qufNT_vpl VALUES ("LK7_27","072_7_27","LUK","7","27","27","Chaqa Shutichikuq Juanpaqmi, Dyus nitin iskribikashakunapiqa kaynu niq: ‘Nuqami qampa naypaykita ukta kaĉhashaq, imanutaq nanta kiĉhar kamkachinllapa chaynu qampaq yaĉhachikunanpaq’ nir. ");
INSERT INTO qufNT_vpl VALUES ("LK7_28","072_7_28","LUK","7","28","29","Nishaykillapapis: Tukuy runakunamanta manami Juan yupay kusa allinla runaqa kashachu uklamapis. Chaqa tukuy runakuna, wakin impwistuta kubrakuqkunamapis, Juan rimatin uyakurqa, kwintata qukaranllapa paykunata Dyusqa chiqapta yanapayanqallapa nir. Chaymi paykunaqa Juan shutichikutinqa, kasur shutikuranllapa. Ashwan kananqa Dyusninchikpa mantakuyninpina mana kwintachaypaqla chaykunaqa, mastana intrakanllapa Juanmantaqa. ");
INSERT INTO qufNT_vpl VALUES ("LK7_30","072_7_30","LUK","7","30","30","Piru chay fariseukuna, chaynulla Moisés mantakushanta yaĉhar yaĉhachikuqkuna-shuypaqa, mana kriyinaranllapachu imanumi Dyus chiqapta yanapayanqa nirmapis. Chaymi paykunaqa Juan shutichikutinpis mana kasur mana shutikuranllapachu”. ");
INSERT INTO qufNT_vpl VALUES ("LK7_31","072_7_31","LUK","7","31","31","Chaymi Jesusqa niranpis: “¿Imawantaq kumparayman kay tyimpupi runakunataqa? ¿Imakuna yupaytaq paykunaqa? ");
INSERT INTO qufNT_vpl VALUES ("LK7_32","072_7_32","LUK","7","32","32","Kay runakunaqami, wamritukuna plasapi tar kaynu qayapanakunllapa chay yupay: ‘Kinakunatami waqachirayllapa. Piru qamkunaqami mana bayliraykillapachu. Chaynulla llakiypaq takikunata takitiyllapapis, mana waqaraykillapachu’ ninakun chaykuna yupay. ");
INSERT INTO qufNT_vpl VALUES ("LK7_33","072_7_33","LUK","7","33","33","Chaymi qamkunapis wamritukuna yupay, Shutichikuq Juan shamur kusata ayunatin, chaynulla mana binuta upyatinqa niraykillapa: ‘Juanqami dyablupa yarpuyninwan’ nir. ");
INSERT INTO qufNT_vpl VALUES ("LK7_34","072_7_34","LUK","7","34","34","Chaymanta nuqa Dyusmanta Shamuq Runa kar, mikutiy upyatiy-shuypaqa qamkunaqa ninkillapa: ‘Kusala amryintu, upyalun, chaynulla Romapaq impwistuta kubrakuqkunapa, uchasapa runakunapa amigun’ nir ima. ");
INSERT INTO qufNT_vpl VALUES ("LK7_35","072_7_35","LUK","7","35","35","Piru nuqapi kriyishanllaparayku Dyus munashanta rurar kawsaqkunami intrachikunllapa nuqaqami chiqapta Dyusmanta shamusha kani nirqa”. ");
INSERT INTO qufNT_vpl VALUES ("LK7_36","072_7_36","LUK","7","36","36","Chaymantaqa uk fariseo runami Jesustaqa kunachiran, wasinman rir mikunanpaq. Chaymi Jesusqa chay fariseupa wasinman yaykur misaman taran. ");
INSERT INTO qufNT_vpl VALUES ("LK7_37","072_7_37","LUK","7","37","37","Nataq chay pwiblullapimi kaq uk kusa uchayjun warmi. Paymi yaĉharan Jesusqashi chay fariseo runapa wasinman mikuq ĉhasha nir. Chaymi alabastru butillitapi kusa mishki mutkiypaqla yakituta charikur ĉharan. ");
INSERT INTO qufNT_vpl VALUES ("LK7_38","072_7_38","LUK","7","38","38","Ĉharqa, kusalata waqar Jesuspa ĉhakinpa yatanlaman tar, chay waqayninwan Jesuspa ĉhakintaqa paqaq qallariran. Chaymantaqa aqchanwan chakichir ĉhakinta muchar salaran chay mishki mutkiypaqla yakituwanqa. ");
INSERT INTO qufNT_vpl VALUES ("LK7_39","072_7_39","LUK","7","39","39","Chaymi chay fariseo, Jesusta qaraq apasha karan chayqa, kaynuta yarpuran: Chiqapta kay runa Dyuspa rimaqnin karqa kwintata qukanman, imanu warmi karmi chaynu rurayan nirmapis. Yaĉhayanmanmi kusa uchayjun warmi nir. ");
INSERT INTO qufNT_vpl VALUES ("LK7_40","072_7_40","LUK","7","40","40","Chaymi Jesusqa niran: —Simón, kayta willashayki. Chaynu nitinqa, chay fariseuqa niran: —Willamay Yaĉhachikuq Taytituy. ");
INSERT INTO qufNT_vpl VALUES ("LK7_41","072_7_41","LUK","7","41","41","Chaynu nitinqa, Jesusqa niran: —Ishkay runami dibiyaran uk runa pristasha karan chayta. Ukqa kinyintus dinaryuta dibiyaran. Nataq uknin-shuypaqa sinkwinta dinaryulata dibiyaran. ");
INSERT INTO qufNT_vpl VALUES ("LK7_42","072_7_42","LUK","7","42","42","Chaymi mana pagrayta puytitinllapaqa, chay pristasha karan chayqa llakipar mana kubrarannachu ishkantinta. Ma willamay Simón: ¿Chay ishkay runakunaqa mayqaynintaq chay qillayta pristasha karan chay runataqa mastaqa munayanqa? ");
INSERT INTO qufNT_vpl VALUES ("LK7_43","072_7_43","LUK","7","43","43","Chaynu Jesús taputinqa, Simonqa niran: —Nuqataqa yarpuchiman, chay masta dibiyatin llakipar mana kubraranchu chay paymi mastaqa munayanqa nir. Chaynu nitinqa, Jesuspis niran: —Chiqapta ninki. ");
INSERT INTO qufNT_vpl VALUES ("LK7_44","072_7_44","LUK","7","44","44","Chaynu Simón nitinqa, warmiman Jesusqa tikrakar Simontaqa niran: —¿Rikayankichu kay warmitaqa? Simón, nuqa wasikiman yaykamutiyqa, ĉhakiyta paqakunaypaqqa mana yakuta qumaraykichu. Piru kay warmisita-shuypaqa, ashwan ĉhakiyta waqayninwan paqar aqchanwan chakichishamapis. ");
INSERT INTO qufNT_vpl VALUES ("LK7_45","072_7_45","LUK","7","45","45","Qamqami mana saludar muchamaraykichu. Piru kay warmisita-shuypaqa, yaykushaymanta-pacha mana shaykuq muchamasha ĉhakiylapi. ");
INSERT INTO qufNT_vpl VALUES ("LK7_46","072_7_46","LUK","7","46","46","Chaynulla qamqa asaytiwan mana umaylamatapis salashaykichu. Piru kay warmisitaqami, ashwan ĉhakiyta salasha chay mishki mutkiypayla yakituwan. ");
INSERT INTO qufNT_vpl VALUES ("LK7_47","072_7_47","LUK","7","47","47","Chayrayku nishuni, kay warmisitatami kusa achka uchankunamanmatapis llakipar pirdunani. Chaymi payqa kusata munaman. Piru mayqantapis ashlilata pirdunashaqa, mana yanqa munamanchikchu. ");
INSERT INTO qufNT_vpl VALUES ("LK7_48","072_7_48","LUK","7","48","48","Chaymantaqa chay warmita niran: —Uchaykikunamantaqami llakipar pirdunashuni nir. ");
INSERT INTO qufNT_vpl VALUES ("LK7_49","072_7_49","LUK","7","49","49","Chaynu Jesús nitinqa, chay wakin chaypi kaqkunaqa paykunapura tapunakuq qallariranllapa kaynu nir: “¿Imataq kay runaqa uchanllapakunamanmatapis pirdunakunanpaqqa?” ");
INSERT INTO qufNT_vpl VALUES ("LK7_50","072_7_50","LUK","7","50","50","Chaynu ninakuyatinllapaqa, Jesusqa chay warmisitataqa niran: —Mamitay, chiqapta kriyimashaykiraykumi washakashayki. Qamnami rikunki nir. ");
INSERT INTO qufNT_vpl VALUES ("LK8_1","072_8_1","LUK","8","1","1","Chaymantami, Jesusqa puriran achka pwiblukunata, chaynulla taksha pwiblitukunata, yaĉhachikuqnu Dyuspa shumaq rimayninta washakarna paypa mantakuyninpi kawsananllapapaq. Pullanqami dusi yaĉhakuqninkuna karan. ");
INSERT INTO qufNT_vpl VALUES ("LK8_2","072_8_2","LUK","8","2","2","Chaynullami pullanqa karanpis chay warmikuna, dyablupa yarpuyninwan, ukman qishaywan kaqkunata allichashankunapis. Paykunaqami kaykuna karan: María. Paytami María Magdalena niqllapapis, Magdalamanta kashanrayku. Kay Mariamantami, syiti dyablupa yarpuyninkuna lluqshisha karan. ");
INSERT INTO qufNT_vpl VALUES ("LK8_3","072_8_3","LUK","8","3","3","Chaynullami karanpis Chuza shutiq runapa warmin Juana. Kay Chuzami, Herodespa imankunata rikaq karan. Ukqami karan Susana; chaynullami wakin achka warmikunapis. Paykunami iman kaqlawanmapis yanapaq Jesustaqa. ");
INSERT INTO qufNT_vpl VALUES ("LK8_4","072_8_4","LUK","8","4","4","Tukuy pwiblukunamantami kusala achka runakuna Jesús kayashanman tantakaranllapa. Chaymi Jesusqa kay kumparasyunta paykunataqa parlaran: ");
INSERT INTO qufNT_vpl VALUES ("LK8_5","072_8_5","LUK","8","5","5","“Uk runami tarpukuq riran ĉhakranman. Chaymanta shikwakutinqa wakin simillanqa nanman rataran. Chaymi saruĉharanllapa, chaynulla pariq kurukuna mikuran ima. ");
INSERT INTO qufNT_vpl VALUES ("LK8_6","072_8_6","LUK","8","6","6","Wakin simillakunaqa rataran rumipa ananman. Chaymanta nasirnaqa, das chakiran yakurayku. ");
INSERT INTO qufNT_vpl VALUES ("LK8_7","072_8_7","LUK","8","7","7","Nataq wakin simillakunaqami kasha rurikunaman rataran. Chaymantami kashakuna pullan winar, limpu ĉhamitachiran. ");
INSERT INTO qufNT_vpl VALUES ("LK8_8","072_8_8","LUK","8","8","8","Piru wakin simillakunaqami kusala shumaq pachaman ratar, nasimur puquran. Chaymi kada similla syinllata puqutin kusala achkata kusichakuran”. Chaynu nirnaqami, kusa jwirtita kaynu niranpis: “Rinriyjun kaqkunaqa uyakur intrakayllapa” nir. ");
INSERT INTO qufNT_vpl VALUES ("LK8_9","072_8_9","LUK","8","9","9","Jesuspa yaĉhakuqninkunami tapuran: —¿Ima nishaq niyantaq kay kumparasyunqa? nir. ");
INSERT INTO qufNT_vpl VALUES ("LK8_10","072_8_10","LUK","8","10","10","Chaymi Jesusqa niran: —Qamkunatami unay mana intrakaypaq kasha katinmapis, kananqa Dyusqa intrachishuyanllapa imanumi payqa mantakun nirmapis. Piru wakin runakunata-shuypaqami willani kumparasyunkunalawan. Chayna michka chapakurmapis ama rikakunanpaq, chaynulla michka uyakurpis ama intrakananllapapaq. ");
INSERT INTO qufNT_vpl VALUES ("LK8_11","072_8_11","LUK","8","11","11","“Kaynutami munan niyta chay kumparasyunqa: Chay simillaqami, Dyuspa rimaynin. ");
INSERT INTO qufNT_vpl VALUES ("LK8_12","072_8_12","LUK","8","12","12","“Chay similla nanman ratasha nirqami intrachimanchik, Dyus rimashanta uyakutin chaymanta dyablu shamurqa yarpuyninpi purichiyashanta das qunqachin, amana kriyir washakananllapapaq nir. ");
INSERT INTO qufNT_vpl VALUES ("LK8_13","072_8_13","LUK","8","13","13","“Nataq chay similla rumipa ananman rataran chaykunaqami, intrachimanchik chay runakuna Dyus rimashanta kusa aligrila uyakuqpaq. Chaymanta chay simillakuna mana allita ĉhupakusha yupaymi uk tyimpulapaq kriyir qischakarqa das paymanta ashun nir. ");
INSERT INTO qufNT_vpl VALUES ("LK8_14","072_8_14","LUK","8","14","14","“Wakin simillakuna kasha ruriman ratashakunaqa, intrachimanchik Dyus rimashanta uyapaqkunapaq. Piru chay yarpupakushankuna, kusata imakunata munapashankuna, chaynulla munashanta rurashankuna imaqa, allmanta allmantaqa limpu ĉhamitachiq yupay mana dijanchu puqunanpaqqa. ");
INSERT INTO qufNT_vpl VALUES ("LK8_15","072_8_15","LUK","8","15","15","“Piru simillakuna chay kusa shumaq pachaman rataran chaykunaqami intrachimanchik, chay allinla shunquyjun kar Dyus rimashanta uyakur imuraslapis allita kasur, kusalata puquq yupay kawsaqkunapaq nir. ");
INSERT INTO qufNT_vpl VALUES ("LK8_16","072_8_16","LUK","8","16","16","“Manami mayqanpis uk lamparataqa kachkanchu imawan pampananpaq manaqa paranpa ĉhakinman ĉhurananpaqqa. Ashwanmi unaqlapi ĉhuran tukuyla yaykuqkunata achkirachinanpaq. ");
INSERT INTO qufNT_vpl VALUES ("LK8_17","072_8_17","LUK","8","17","17","Chaynullami kanan qamkunata willashutiyllapa wakinkunapaq pakaplla yupay kaqkunaqami, maydiyaqa uk lampara achkirachikuq yupay shutillamanna rikaritin allita intrakanqallapa. ");
INSERT INTO qufNT_vpl VALUES ("LK8_18","072_8_18","LUK","8","18","18","“Chayraykumi allita uyakuyllapa: Chaqa mayqanpis intrakar kasukuqkunataqami masta intrachishaq. Piru chay mana intrakaqkunata-shuypaqami intrakayanina niyashanmatapis limpula qunqachishaq”. ");
INSERT INTO qufNT_vpl VALUES ("LK8_19","072_8_19","LUK","8","19","19","Chaymantami Jesuspa mamanwan ukninkunaqa, ĉharanllapa chay maypiĉhi Jesús kayashanlawman. Piru kusala achka runakuna kashanrayku naypanman mana qimikayta puytiranllapachu. ");
INSERT INTO qufNT_vpl VALUES ("LK8_20","072_8_20","LUK","8","20","20","Chaymi mayqanĉhi Jesustaqa kaynu nir willaran: —Mamaykiwan uknikikunami chay waqtapi ministishuyan nir. ");
INSERT INTO qufNT_vpl VALUES ("LK8_21","072_8_21","LUK","8","21","21","Jesusqa niran: —Mayqanpis Dyus rimashankunata uyakur, chay nishannullata ruraqkunami, mamaywan ukniykunaqa nir. ");
INSERT INTO qufNT_vpl VALUES ("LK8_22","072_8_22","LUK","8","22","22","Uk diyapi, Jesusqa uk yaku karruman yaykuran yaĉhakuqninkunawan. Chaymi paykunata niran: —Rishunllapa quĉhapa uklaw manyanman nir. Chaymi riranllapana. ");
INSERT INTO qufNT_vpl VALUES ("LK8_23","072_8_23","LUK","8","23","23","Chaymanta quĉhata pasayatinllapaqa, Jesusqa punuran. Chaykamanqami, kusalata wayra rikarimuran. Chaymi chay quĉhamapis wakmanta kaymanta maqchikaq qallariran. Chayna, chay yaku karrumanqa yaku untaq qallaritin, yakuman chinqananlapaqna karanllapa. ");
INSERT INTO qufNT_vpl VALUES ("LK8_24","072_8_24","LUK","8","24","24","Chaynu tukuyatinqa, Jesusta rikĉhachir kaynu niranllapa: —¡Yaĉhachimaqniyllapa! ¡Yaĉhachimaqniyllapa! ¡Yakumanmi chinqayanchikllapana! nir. Chaymi Jesusqa sharir, wayrawan yaku maqchikaqtaqa willatinla, limpu qasillaran. ");
INSERT INTO qufNT_vpl VALUES ("LK8_25","072_8_25","LUK","8","25","25","Chaymanta yaĉhakuqninkunata niran: —Ima, ¿manaraqchu allita kriyinkillapa? nir. Piru paykunaqami kusata manchakushanrayku dispantakashalla, tapunakuyaqllapa: “¿Imanu runataq kayqa? Chaqa wayrawan yakumatapis willatinla, kasun-ari” nir. ");
INSERT INTO qufNT_vpl VALUES ("LK8_26","072_8_26","LUK","8","26","26","Chay quĉhata riyarqami, ĉharanllapa Galileapa naypanpi Gadara shutiq lugarman. ");
INSERT INTO qufNT_vpl VALUES ("LK8_27","072_8_27","LUK","8","27","27","Chaymi, Jesús yaku karrumanta ishkitinqa, chay lugarmantaqa dyablupa yarpuyninwan kaq uk runa yarqamur Jesusman qimikaran. Chay runaqami unayna mana raĉhpayjunnachu puriq, chaynulla mana wasipinachu taqpis. Ashwanmi pantyunkunapina taq. ");
INSERT INTO qufNT_vpl VALUES ("LK8_28","072_8_28","LUK","8","28","28","Chaymanta Jesusta rikarqa, kusala jwirtita qayĉhakur paypa naypanpi qunqurir kaynu niran: —¡Unaq syilumanta Dyuspa Wamran Jesús, ama nuqamanqa yakapakamuychu! ¡Rugashaykimi ama qischamanaykipaq! nir. ");
INSERT INTO qufNT_vpl VALUES ("LK8_29","072_8_29","LUK","8","29","29","Chaynuqami chay dyablupa yarpuyninqa niran, runamanta lluqshinanpaq Jesús anyashanrayku. Chaqa kutir kutirmi chay dyablupa yarpuyninqa chay runataqa aypaq. Chaymi runakuna michka makinkunata, ĉhakinkunata alli kadinakunawan watatinllapamapis chay runaqa pitiq. Chaynumi ashwan chay dyablupa yarpuyninqa chunllaq lugarkunaman apaq chay runataqa. ");
INSERT INTO qufNT_vpl VALUES ("LK8_30","072_8_30","LUK","8","30","30","Chaymi Jesusqa chay runataqa kaynu nir tapuran: —¿Imataq shutinki? Chay runaqa niran: —Shutinimi ‘Legión’. Chaynuqami niran, dyablupa yarpuyninkuna paypi kusa achka kashanrayku. ");
INSERT INTO qufNT_vpl VALUES ("LK8_31","072_8_31","LUK","8","31","31","Chaymi chay dyablukunaqa, Jesusta rugaran ama chay manchaypaq uĉhku ruriman kaĉhananllapapaqchu. ");
INSERT INTO qufNT_vpl VALUES ("LK8_32","072_8_32","LUK","8","32","32","Chay sirkakunapimi achka kuchikuna shitqakuyatin, chay dyablupa yarpuyninkunaqa Jesusta rugaran, chay kuchikunaman yaykunanllapapaq. Chaymi Jesusqa yaykuyllapa niran. ");
INSERT INTO qufNT_vpl VALUES ("LK8_33","072_8_33","LUK","8","33","33","Chay dyablupa yarpuyninkuna chay runamanta yarqurqa, chay kuchikunaman yaykuranllapa. Chaymi chay kuchikunaqa kallpaq qallariran qaqata uray. Chaymanta quĉhaman yaykur ĉhuqar wanuranllapa. ");
INSERT INTO qufNT_vpl VALUES ("LK8_34","072_8_34","LUK","8","34","34","Chaymi chay kuchita michiqkuna, tukuy chay pasashanta rikarqa, kallpar riranllapa chay pwiblupi runakunata, chaynulla ĉhakrapi taqkunatapis parlaq. ");
INSERT INTO qufNT_vpl VALUES ("LK8_35","072_8_35","LUK","8","35","35","Parlakutinllapaqa runakunaqa lluqshiranllapa rikaq chay pasashankunataqa. Chaymanta Jesús kayashanman ĉharqa, chay runataqa Jesuspa naypanpi yarpuyninpina, mudakusha taqta rikar manchakuranllapa. ");
INSERT INTO qufNT_vpl VALUES ("LK8_36","072_8_36","LUK","8","36","36","Piru chay tukuy ima pasashakunata rikaqkunaqa, manyaqlla parlakuranllapa imanumi alliyaran chay runaqa nirmapis. ");
INSERT INTO qufNT_vpl VALUES ("LK8_37","072_8_37","LUK","8","37","37","Chaymi chay Gadara shutiq lugarmantaqa, tukuyla runakunaqa Jesusta rugaranllapa, chaymantaqa rinanpaq uklawta. Chaqa kusatari manchakuyaranllapa. Chaymi Jesusqa yaku karruman yaykur riran. ");
INSERT INTO qufNT_vpl VALUES ("LK8_38","072_8_38","LUK","8","38","38","Chay dyablupa yarpuyninmanta alliyasha chay runaqa, Jesusta rugayaran paywan rinanpaq. Piru Jesusqami chay runataqa kidananpaq kaynu niran: ");
INSERT INTO qufNT_vpl VALUES ("LK8_39","072_8_39","LUK","8","39","39","—Riy wasikiman. Chayna parlakuy Dyus imanumi llakipar yanapashusha nirmapis. Chaymi chay runaqa rir parlakuran tukuyta chay pwiblupiqa, imatami Jesús paypaq rurasha nirmapis. ");
INSERT INTO qufNT_vpl VALUES ("LK8_40","072_8_40","LUK","8","40","40","Chaymanta Jesús chay quĉhapa uklawninmanta tikrakar shamutinqa, chaypi kaq runakunaqa kusalata aligriyaranllapa yarayashanllaparayku. ");
INSERT INTO qufNT_vpl VALUES ("LK8_41","072_8_41","LUK","8","41","41","Chaymi, uk runa Jairo shutiq ĉharan. Chay Jairumi tantakananllapa wasipi uk mantakuq kaq. Paymi Jesuspa naypanpi qunqurikur rugaran wasinman rinanpaq. ");
INSERT INTO qufNT_vpl VALUES ("LK8_42","072_8_42","LUK","8","42","42","Chaqa wanuypaqna karan chay runapa uklayla warmi wamran kaqqa. Wamranqami dusi añuyjunna kasha kanqa. Piru Jesusqami kusa achka runakunapa rurinta riyashanrayku, kusalata kiĉhkichiyaranllapa. ");
INSERT INTO qufNT_vpl VALUES ("LK8_43","072_8_43","LUK","8","43","43","Chay runakunapa rurintami riyaran uk warmipis. Chay warmimi dusi añupaqna yawarnin shamutin qishaq karan. Chaymi rimidyakuqkunapi, kusalata gastaran iman kaqninkunalamatapis. Piru manami mayqanpis allicharanchu. ");
INSERT INTO qufNT_vpl VALUES ("LK8_44","072_8_44","LUK","8","44","44","Kay warmisitami Jesuspa ikinlawta qimikar raĉhpanpa manyanta kamaran. Chaynu kamatinlami, chay kutilla yawarnin shamuqqa qasillaranna. ");
INSERT INTO qufNT_vpl VALUES ("LK8_45","072_8_45","LUK","8","45","45","Chaymantaqa Jesusqa tapukuran: —¿Pitaq kamamasha? nir. Chaymanta tukuy “Mana mana” niyatinqa, Pedruqa niran: —Yaĉhachikuq Taytituy, kusala achka runakuna kashanraykumi, kiĉhkipi kumsashuyan ima nir. ");
INSERT INTO qufNT_vpl VALUES ("LK8_46","072_8_46","LUK","8","46","46","Piru Jesusqami niran: —Mayqanĉhi kamamasha. Chaqa nuqami kwintata qukasha kani, pudirniy yarqusha nir. ");
INSERT INTO qufNT_vpl VALUES ("LK8_47","072_8_47","LUK","8","47","47","Chaymanta chay warmiqa imanupis mana niyta puytirqa, chukchukyaqnulla rir Jesuspa naypanpi qunqurikuran. Chaymi tukuypa naypanpi rimaran imanumi Jesuspa raĉhpanta kamarla alliyaran nir ima. ");
INSERT INTO qufNT_vpl VALUES ("LK8_48","072_8_48","LUK","8","48","48","Chaymi Jesusqa niran: —Mamitay, kriyishaykiraykumi alliyashaykina. Chayraykumi aligrilana rikuy. ");
INSERT INTO qufNT_vpl VALUES ("LK8_49","072_8_49","LUK","8","49","49","Chaynu nir Jesús rimayatinllami, chay tantakananllapa wasipi mantakuq Jairupa wasinmanta uk runa ĉhar kaynu niran: —Wamraykiqami wanushana. Amana masqa qillakachiynachu yaĉhachikuqtaqa nir. ");
INSERT INTO qufNT_vpl VALUES ("LK8_50","072_8_50","LUK","8","50","50","Piru Jesusqa chaynu niqta uyarqa, niran: —Ama manchakurchu, nuqalapi kriyiy. Chaymi wamraykiqa alliyanqa nir. ");
INSERT INTO qufNT_vpl VALUES ("LK8_51","072_8_51","LUK","8","51","51","Chaymanta Jesús wasiman ĉharnaqa, Pedruta, Santiaguta, Juanta, chay wamrapa taytanta, mamanta imala rurimanqa yaykuchiran. ");
INSERT INTO qufNT_vpl VALUES ("LK8_52","072_8_52","LUK","8","52","52","Tukuymi waqayaranllapa chay wanushapaq llakir. Piru Jesusqa niran: —Ama waqayllapachu. Kay wamraqami mana wanushachu, punuyanlami nir. ");
INSERT INTO qufNT_vpl VALUES ("LK8_53","072_8_53","LUK","8","53","53","Chaynu nitinmi, tukuyla asiparanllapa paytaqa. Chaqa yaĉhayaranllapari wanusha nir. ");
INSERT INTO qufNT_vpl VALUES ("LK8_54","072_8_54","LUK","8","54","54","Chaymantami Jesusqa makinmanta aypar kusala jwirtita rimar niran: —¡Mamitay sharimuy! nir. ");
INSERT INTO qufNT_vpl VALUES ("LK8_55","072_8_55","LUK","8","55","55","Chaynu nitinmi kawsamur, sharimuran. Chaymantami Jesusqa kaĉhakuran qarananllapapaq. ");
INSERT INTO qufNT_vpl VALUES ("LK8_56","072_8_56","LUK","8","56","56","Chaymi taytankunaqa, kusa dispantakashalla kidaranllapa. Piru Jesusqa niran, ama mayqantapis parlananllapapaqchu, chay rurashankunapaqqa nir. ");
INSERT INTO qufNT_vpl VALUES ("LK9_1","072_9_1","LUK","9","1","1","Jesusqa tantaran tukuynin dusi yaĉhakuqninkunata. Chaymantami yaĉhayninta, pudirninta ima quran, tukuy dyablupa yarpuyninkunata itakunanllapapaq chaynulla qishaykunamanta allichakunanllapapaq ima. ");
INSERT INTO qufNT_vpl VALUES ("LK9_2","072_9_2","LUK","9","2","2","Chaynumiri yaĉhakuqninkunataqa kaĉharan Dyuspa mantakuyninpaq yaĉhachikunanllapapaq, qishaqkunata allichananllapapaq ima. ");
INSERT INTO qufNT_vpl VALUES ("LK9_3","072_9_3","LUK","9","3","3","Kaynu nirmi kaĉharan: “Nanpaqqami ama imalatapis aparchu rinkillapa: Bastunta, alburjata, tantata, chaynulla qillayta, mudakunaykipaq raĉhpaykillapa imamatapis. ");
INSERT INTO qufNT_vpl VALUES ("LK9_4","072_9_4","LUK","9","4","4","Mayqan wasiman ĉharpis, chaymantaqa ama lluqshinkillapachu, chay lugarmanta rinaykillapakaman. ");
INSERT INTO qufNT_vpl VALUES ("LK9_5","072_9_5","LUK","9","5","5","Imanupi mayqan pwiblupi mana samachishunatinllapaqa, ĉhakikillapapi kaq pulbumatapis ĉhaspir lluqshir rinkillapa. Chaynu rurarqami intrachinkillapa: ‘Manami nuqakunapa kwintaynachu. Ashwanmi qamkunapina kanqa’ nir”. ");
INSERT INTO qufNT_vpl VALUES ("LK9_6","072_9_6","LUK","9","6","6","Chaynu nitinmi, paykunaqa riranllapana tukuy pwiblitukunata Dyuspa shumaq rimayninta yaĉhachikuqnu chaynulla qishaqkunata allichaqnu ima. ");
INSERT INTO qufNT_vpl VALUES ("LK9_7","072_9_7","LUK","9","7","7","Chaymantami tukuy chay pasashankunapaq gubyirnu Herodesqa uyaparanna. Piru mana yaĉhayaranchu imanumi kanqa nirmapis. Chaqa Jesuspaqqa ukkunaqa niqllapa: “Juan wanushanmanta kawsamusha” nir. ");
INSERT INTO qufNT_vpl VALUES ("LK9_8","072_9_8","LUK","9","8","8","Ukkuna-shuypaqa niqllapa: “Dyuspa rimaqnin Elías shamunanpaq karan, chay shamusha” nir. Chaynulla wakinkunapis niqllapa: “Dyuspa unay uk rimaqninkuna kawsamusha kanqa” nir. ");
INSERT INTO qufNT_vpl VALUES ("LK9_9","072_9_9","LUK","9","9","9","Chaynu niyatinllapamapis, Herodesqa paylla niran: “Chaqa nuqalla niray, Juanpa umanta pitinanllapapaqqa. Chaynu katinqa ¿mayqantaq kanqaqa chay runapaq kusata rimayanllapa chayqa?” nir. Chaymi chiqapta yaĉhanar Herodesqa kusalata Jesustaqa tariyta yarpuran. ");
INSERT INTO qufNT_vpl VALUES ("LK9_10","072_9_10","LUK","9","10","10","Chaymanta chay apustulninkuna tikrakamurqa Jesustaqa parlaranllapa tukuy imakunata rurashanllapata. Chaymi Jesusqa paykunalata apar riran Betsaida pwibluman. ");
INSERT INTO qufNT_vpl VALUES ("LK9_11","072_9_11","LUK","9","11","11","Piru runakunaqa, Jesusqa Betsaidapi nir yaĉharqa riranllapa. Ĉhatinllapaqa Jesusqa samachiran. Samachirqa runakunataqa willaran imanumi Dyus mantakun nir, chaynulla paykunapa naypanpi qishaqkunata allicharan, ima. ");
INSERT INTO qufNT_vpl VALUES ("LK9_12","072_9_12","LUK","9","12","12","Chaymanta limpu tardiyatinnaqa, Jesuspa dusi yaĉhakuqninkunaqa payman qimikar, kaynu niranllapa: —Taytituy, runakunata willay rir chay shipchakaq pwiblitukunaman, lugarkunaman ima mikunanllapata rantir mikur samananllapapaq. Chaqa kay lugarpiqami mana imapis kanchu nir. ");
INSERT INTO qufNT_vpl VALUES ("LK9_13","072_9_13","LUK","9","13","13","Chaymi Jesusqa paykunataqa, niran: —Qamkuna qarayllapa, nir. Chaynu Jesús nitinqa paykunaqa niranllapa: —Chaqa sinku tantitawan ishkay piskaditula kan. ¿Maymantashi kay kwichka achka runakunapaqqa mikuymatapis rantishunllapaqa? ");
INSERT INTO qufNT_vpl VALUES ("LK9_14","072_9_14","LUK","9","14","14","Chaqa tukuyninqa chaypi kaqkunaqa ullqukunala sinku mil (5,000) kasha kanqallapa. Piru Jesusqa yaĉhakuqninkunataqa niran: —Willayllapa chay runakunaqa tanqallapa sinkwinta, sinkwinta nir. ");
INSERT INTO qufNT_vpl VALUES ("LK9_15","072_9_15","LUK","9","15","15","Chaynu nitinqa, yaĉhakuqninkunaqa tukuy runakunataqa samachiranllapa. ");
INSERT INTO qufNT_vpl VALUES ("LK9_16","072_9_16","LUK","9","16","16","Chaymanta Jesusqa chay sinku tantitawan, ishkay piskadituta aypar unaq syiluman chapakur, chaykunapaq payji nir, Taytan Dyusman mañakuran. Chaymantami chaykunataqa pidasu pidasu pakir yaĉhakuqninkunata quran tukuyla chaypi kaqkunata aypachinanllapapaq. ");
INSERT INTO qufNT_vpl VALUES ("LK9_17","072_9_17","LUK","9","17","17","Chaynumi tukuyla mikuranllapa tiqllananllapakaman. Chaymantaqami chay tantapa chaynulla piskadupa subrantaqa dusi kanastata tantaranllapa. ");
INSERT INTO qufNT_vpl VALUES ("LK9_18","072_9_18","LUK","9","18","18","Uk diyapimi Jesusqa payla Taytanman mañakuyar, yaĉhakuqninkuna pullan katin, paykunataqa tapuran kaynu: —¿Nuqapaqqa mayqanshi kani ninllapataq runakunaqa? nir. ");
INSERT INTO qufNT_vpl VALUES ("LK9_19","072_9_19","LUK","9","19","19","Chaynu nitinqa paykunaqa niranllapa: —Wakinqami ninllapa, Shutichikuq Juan nir. Nataq wakin-shuypaqa ninllapa Elías nir. Chaynulla wakinkunaqa ninllapa Dyuspa unay rimaqnin kawsamusha kanqa nir. ");
INSERT INTO qufNT_vpl VALUES ("LK9_20","072_9_20","LUK","9","20","20","—Qamkunapaq-shuypaqa ¿mayqantaq kani? —nir tapuran yaĉhakuqninkunataqa. Chaymi Pedruqa niran: —Qamqami Dyuspa Akrashan Cristun kanki nir. ");
INSERT INTO qufNT_vpl VALUES ("LK9_21","072_9_21","LUK","9","21","21","Chaynu nitinllapaqami Jesusqa paykunataqa niran, ama mayqantapis willananllapapaqchu, chay yaĉhayashanllapataqa. Chaymi kaynu niranpis yaĉhakuqninkunataqa: ");
INSERT INTO qufNT_vpl VALUES ("LK9_22","072_9_22","LUK","9","22","22","“Dyusmanta Shamuq Runataqami ruku mantakuqkuna, kurakunapa mantaqninkuna, chaynulla Moisés mantakushanta yaĉhar yaĉhachikuqkuna ima ĉhiqnir kusalata qischanqallapa. Chaynu qischarmi wanuchinqallapa. Piru kimsa diyamantaqami qashan kawsamunqa” nir. ");
INSERT INTO qufNT_vpl VALUES ("LK9_23","072_9_23","LUK","9","23","23","Chaymantaqa tukuyta Jesusqa niran: “Mayqanpis nuqapa yaĉhakuqniy kanarqami amana bidanllapapaqqa llakinqallapanachu. Ashwanmi kruspi wanuchinatinllapamapis ama manchakurchu waran waran nuqalapi yarpur shachinakunqallapa. ");
INSERT INTO qufNT_vpl VALUES ("LK9_24","072_9_24","LUK","9","24","24","Chaqa mayqanpis paykuna munashannulla bidanta washayta kamaqkunaqami tukuy tyimpupaqna qischakanqallapa. Piru mayqanpis nuqapi kriyishanrayku qischakar wanuqkunaqami tukuy tyimpupaqna kawsanqallapa. ");
INSERT INTO qufNT_vpl VALUES ("LK9_25","072_9_25","LUK","9","25","25","Piru mayqanpis kay pachapi kaq iman munashanta tantakur mana washakatinqa, ¿imapaqtaq sirbiyan chay tantakushanqa? ");
INSERT INTO qufNT_vpl VALUES ("LK9_26","072_9_26","LUK","9","26","26","Chaymi nuqaqa nini, nuqamanta pinqakuqkuna, chaynulla chay rimashaykunamanta pinqakuqkunamantaqa, nuqapis llipyalla pudirniywan shamurqa pinqakushaq paykunamantaqa. Chaqa chay diyaqa shamushaq Taytaypa kusala llipyalla pudirninwan, kusa allinla angelkunawan ima. ");
INSERT INTO qufNT_vpl VALUES ("LK9_27","072_9_27","LUK","9","27","27","Chiqaptami nishaykillapa: Kaypi kawsaqkunaqa wakinllaqa Dyus mantakuqtaqa rikanqallapa manaraq wanuyarchu”. ");
INSERT INTO qufNT_vpl VALUES ("LK9_28","072_9_28","LUK","9","28","28","Chay parlashanmanta uchu diyamana pasasha katinqa Jesusqa Pedruta, Santiaguta, Juanta ima apar rir iqaran uk sirkaman, chaypi Dyusman mañakunanpaq. ");
INSERT INTO qufNT_vpl VALUES ("LK9_29","072_9_29","LUK","9","29","29","Chaynu mañakuyatinqami Jesuspa qaqllanqa kusa ukman shumaqpaq tikrakaran. Chaynulla raĉhpanmapis kusala yuraq llipya intirupaq tikrakaran. ");
INSERT INTO qufNT_vpl VALUES ("LK9_30","072_9_30","LUK","9","30","30","Chaykamanmi ishkay runakuna rikarimusha Jesuswan parlayaran. Chay ishkay runakunaqami Moiseswan Elías karanllapa. ");
INSERT INTO qufNT_vpl VALUES ("LK9_31","072_9_31","LUK","9","31","31","Chay paykunaqami kusa llipyaypa rurinpi shasha parlayaranllapa, imanumi Jesús qischakar Jerusalenpi wanuyanqa nir. ");
INSERT INTO qufNT_vpl VALUES ("LK9_32","072_9_32","LUK","9","32","32","Pedruqa wakinninwan allipla punuypaq karmapis, allipta shachinakur Jesuspa chay llipyaynintaqa rikakuranllapa. Chaynulla Jesuswan ishkay runa parlaqtapis rikaranllapa. ");
INSERT INTO qufNT_vpl VALUES ("LK9_33","072_9_33","LUK","9","33","33","Chaymanta chay ishkay runakuna Jesusmanta ashuyatinnaqa, Pedruqa Jesusman qimikar, kaynu niran: —Yaĉhachikuq Taytituy, ¡kaypiqami kusala allin kanchikllapa! Rurashaqllapa kimsa chukllitakunata, ukta qampaq, ukta Moisespaq, ukta Eliaspaq nir. Piru chaynu nirmapis Pedruqa mana yarpuyninpichu chaynuqa rimayaran. ");
INSERT INTO qufNT_vpl VALUES ("LK9_34","072_9_34","LUK","9","34","34","Chaynu rimanankamanqa puktay limpu pamparanllapa. Chaynu puktay pampatinllapaqa alliplata manchakuranllapa. ");
INSERT INTO qufNT_vpl VALUES ("LK9_35","072_9_35","LUK","9","35","35","Chaymantaqa chay puktaypa rurinmantaqa Dyus kaynu niran: ");
INSERT INTO qufNT_vpl VALUES ("LK9_36","072_9_36","LUK","9","36","36","Chaynu chay rimayta uyapatinllapala Jesusqa payla kasha karan chaypiqa. Piru chaynu katinmapis, chay tyimpuqa, uyasha chaykunaqa mana imalatapis pitapis willaranllapachu, chay rikashanllapataqa. ");
INSERT INTO qufNT_vpl VALUES ("LK9_37","072_9_37","LUK","9","37","37","Chaymanta allaqnin diya unaq sirkamanta ishkimutinllapaqa, Jesusta tariqqa kusala achka runakuna riranllapa. ");
INSERT INTO qufNT_vpl VALUES ("LK9_38","072_9_38","LUK","9","38","38","Chaymi chay kusa achka runakunapa rurinmanta uk runa, kusa jwirtita kaynu niran: —Yaĉhachikuq Taytituy, kusalatami rugashayki rikanaykipaq kay uklayla wamrayta. ");
INSERT INTO qufNT_vpl VALUES ("LK9_39","072_9_39","LUK","9","39","39","Chaqa paytami dyablupa yarpuynin aypar kusata qayĉhachir atakita qur, shiminmantapis pusquta itakuchin. Chaynulla kusata qischarmi kusa llakiypaqta dijan. ");
INSERT INTO qufNT_vpl VALUES ("LK9_40","072_9_40","LUK","9","40","40","Chaymi chay yaĉhakuqnikikunata mañakuray dyablupa yarpuynintaqa itakunanpaq. Piru manami puytishallapachu nir. ");
INSERT INTO qufNT_vpl VALUES ("LK9_41","072_9_41","LUK","9","41","41","Chaynu nitinqa, Jesusqa niran: —¡Ay qamkuna Dyuspi mana allita kriyiqkuna, chaynulla mana allinta ruraqkuna! ¿Maydiyakamantaq allita intrachishunayllapapaq qischakashaq? ¿Ima maydiyakamantaq qamkunawan shachinakushaq? Ma, kayman apamuy wamraykitaqa nir. ");
INSERT INTO qufNT_vpl VALUES ("LK9_42","072_9_42","LUK","9","42","42","Chaymi chay wamrata Jesusman qimitinnaqa, chay dyablupa yarpuyninqa wamrataqa pachaman ratachir atakita quran. Chaynu ruratinqa Jesusqa, chay dyablupa yarpuynintaqa anyarlla itakur, chay wamrataqa allintana taytanwan dijaran. ");
INSERT INTO qufNT_vpl VALUES ("LK9_43","072_9_43","LUK","9","43","43","Chayta tukuyla rikaqkunami kusa dispantakashalla kidaranllapa, imanumi Dyusqa rurayta puytin nir. Chaynu Jesús tukuy imata rurashanrayku runakuna kusa dispantakashalla kanankamanmi, payqa yaĉhakuqninkunataqa niran: ");
INSERT INTO qufNT_vpl VALUES ("LK9_44","072_9_44","LUK","9","44","44","—Kay nishuyanillapa chayta allita uyakur ama qunqayllapachu, Dyusmanta Shamuq Runatami kuntrankunaman qukuyanqallapa nir. ");
INSERT INTO qufNT_vpl VALUES ("LK9_45","072_9_45","LUK","9","45","45","Chaynu nitinmapis, yaĉhakuqninkunaqa mana intrakaranllapachu. Chaqa Dyusmi nisha karan amaraq intrakananllapapaqchu. Chaynullami manchakur Jesustaqa mana tapuranllapachu, imapaqmi chaynu rimasha nirmapis. ");
INSERT INTO qufNT_vpl VALUES ("LK9_46","072_9_46","LUK","9","46","46","Chaymantami Jesuspa yaĉhakuqninkunaqa paykunapura willanakuq qallariranllapa, mayqanninllapashi kusa mas allin kanqa nir. ");
INSERT INTO qufNT_vpl VALUES ("LK9_47","072_9_47","LUK","9","47","47","Chaymi Jesusqa imatami yarpuyanllapa nir kwintata qukar, uk wamrituta paypa pullan shachir, ");
INSERT INTO qufNT_vpl VALUES ("LK9_48","072_9_48","LUK","9","48","48","yaĉhakuqninkunataqa kaynu niran: “Mayqanpis nuqapa shutiypi kay wamrituta shumaqta samachiqqami, nuqallatana samachimayan. Chaynulla nuqata samachimaq-shuypaqa, mayqanĉhi kaĉhamasha chayta samachiyan. Chaqa tukuy qamkunamanta mana kwintachaypaqla kaqmi, Dyuspaqqa kusa mas allinpaq riqsikasha kanqa”. ");
INSERT INTO qufNT_vpl VALUES ("LK9_49","072_9_49","LUK","9","49","49","Chaymantaqa yaĉhakuqnin Juanqa niran: —Yaĉhachikuq Taytituy, rikashami kanillapa uk runata qampa shutikiwan dyablupa yarpuyninkunata runakunamanta itakuqta. Chaymi paytaqa nirayllapa ama chayta ruraychu nir. Chaqa chay runaqa mana nuqanchikkunawanchu purin nir. ");
INSERT INTO qufNT_vpl VALUES ("LK9_50","072_9_50","LUK","9","50","50","Chaynu nitinmi Jesusqa niran: —Ama ‘Mana’ niyllapachu. Chaqa mayqanpis nuqanchikpa mana kuntranchik karqami, faburninchik kanqa nir. ");
INSERT INTO qufNT_vpl VALUES ("LK9_51","072_9_51","LUK","9","51","51","Jesús syiluman rinanpaq tyimpu ĉhamuyatinnaqa, kusata animakur riran Jerusalén pwiblumanqa. ");
INSERT INTO qufNT_vpl VALUES ("LK9_52","072_9_52","LUK","9","52","52","Chaymi wakinta kaĉharan naypaqta rir, Samaria lugarpa uk pwiblitunpi wasita tarir kamakachitinllapa chaylapi samananllapapaq. ");
INSERT INTO qufNT_vpl VALUES ("LK9_53","072_9_53","LUK","9","53","53","Piru chay Samariamanta kaqkunaqa mana samachinaranllapachu, Israelmanta kaqkunawan mana piĉhunakuq kashanrayku. Chaqa paykunaqari yaĉharanllapa Israelmanta kar Jerusalenman riyan nir. ");
INSERT INTO qufNT_vpl VALUES ("LK9_54","072_9_54","LUK","9","54","54","Chaymi yaĉhakuqninkuna Santiaguwan Juan chayta rikarqa, kaynu niranllapa Jesustaqa: —Taytituy, ¿munayankichu Dyuspa unay rimaqnin Elías rurashannulla nuqakunapis syilumanta nina shamunqa nitiyllapa, shamur paykunata rupachir tukchinanta? ");
INSERT INTO qufNT_vpl VALUES ("LK9_55","072_9_55","LUK","9","55","55","Chaynu nitinllapami Jesusqa paykunalawman tikrakar anyaran kaynu nir: —Qamkunaqami mana allin yarpuyniyjun kashaykillaparayku mana yaĉhankillapachu imatami rimayankillapa nirmapis. ");
INSERT INTO qufNT_vpl VALUES ("LK9_56","072_9_56","LUK","9","56","56","Chaqa Dyusmanta Shamuq Runaqami, mana runakunata chinqachinanpaqchu shamusha. Ashwanmi shamusha runakunata washananpaq. Chaymantaqa riranllapa uk pwiblitumanna. ");
INSERT INTO qufNT_vpl VALUES ("LK9_57","072_9_57","LUK","9","57","57","Nanta riyatinllapaqami, uk runa kaynu niran Jesustaqa: —Taytituy, mayta ritkipismi pullayki rinayani nir. ");
INSERT INTO qufNT_vpl VALUES ("LK9_58","072_9_58","LUK","9","58","58","Chaynu nitinmi Jesusqa niran: —Surrukunami maĉhayniyjun pununanpaqqa. Chaynulla pariq kurukunapis qushayjun ima. Piru Dyusmanta Shamuq Runapaq-shuypaqami mana kanchu maylapipis umanta sintikuchinanlapaqmapis nir. ");
INSERT INTO qufNT_vpl VALUES ("LK9_59","072_9_59","LUK","9","59","59","Chaymantaqa ukta niran: —Shamuy nuqawan rishun nir. Chaynu nitinmi chay runaqa niran: —Taytituy, dijamay rishaq taytay wanutin pampaqraq. Chaymantanami rishun nir. ");
INSERT INTO qufNT_vpl VALUES ("LK9_60","072_9_60","LUK","9","60","60","Jesusqa niran: —Chaqa mana nuqapi kriyiqkunaqami imanutaq wanushakunamaqa chaynu. Chaymi dijay wanushakunaqa paykunapurana pampanakunqa. Ashwan qamqa rir yaĉhachikuy imanumi Dyus mantakun nir ima. ");
INSERT INTO qufNT_vpl VALUES ("LK9_61","072_9_61","LUK","9","61","61","Qashan ukqa niran: —Taytituy, nuqami pullayki rinayani. Piru puntataqa dijamay rishaq wasiypi kaqkunata ‘Rishaqna’ ninaypaq. ");
INSERT INTO qufNT_vpl VALUES ("LK9_62","072_9_62","LUK","9","62","62","Chaynu nitinmi Jesusqa niran: —Mayqanpis aradunpi aypakusha yapukuyar, ikiman chapakuqnu riqqami, Dyuspa mantakuyninpaqqa mana sirbinchu nir. ");
INSERT INTO qufNT_vpl VALUES ("LK10_1","072_10_1","LUK","10","1","1","Chaymantami Amitunchik Jesusqa akraran sitinta runakunata. Chaynu akrarmi, ishkay ishkay kaĉharan paypa naypantaqa, chay tukuy pwiblukunaman, lugarkunaman rinanpaq karan chaykunaman. ");
INSERT INTO qufNT_vpl VALUES ("LK10_2","072_10_2","LUK","10","2","2","Chaymi Jesusqa yaĉhakuqninkunataqa niran: “Chiqaptami kusichaqa kusala achka. Piru aykalami trabajaqkunaqa. Chayraykumi chay kusichapa amunta mañayllapa, pay kaĉhananpaq trabajaqkunata, paykunana tantananllapapaq nir. ");
INSERT INTO qufNT_vpl VALUES ("LK10_3","072_10_3","LUK","10","3","3","Riyllapana. Piru allita kwintata qukarmi rinkillapa. Chaqa qamkunata kaĉhashurllapaqa uk uyshitakunata surrukunapa rurinta kaĉhaq yupaymi kaĉhashuyanillapa. ");
INSERT INTO qufNT_vpl VALUES ("LK10_4","072_10_4","LUK","10","4","4","“Amami apankillapachu qillayta purichina talqitata, alburjata, chaynulla uk llanqikunamatapis. Chaynulla nankunapi mayqanta saludarqa, amami maykaman parlar shankillapachu. ");
INSERT INTO qufNT_vpl VALUES ("LK10_5","072_10_5","LUK","10","5","5","Uk wasiman yaykurqa, naypaqtaqa saludakunkillapa kaynu nir: ‘Dyus yanapashutinllapami kusa shumaq kankillapa kay wasipiqa’. ");
INSERT INTO qufNT_vpl VALUES ("LK10_6","072_10_6","LUK","10","6","6","Chaynu nitkillapa, chaypi kaqkuna kusa shumaqta uyakur intrakatinllapaqa, Taytanchik Dyusmi shumaqta yanapanqa. Piru mana kasushutinllapa-shuypaqami mana imapis kanqachu. ");
INSERT INTO qufNT_vpl VALUES ("LK10_7","072_10_7","LUK","10","7","7","Chaynu chay wasipi kusa shumaqta uyakur intrakatinllapaqa, chayllapi kidankillapa. Chaymi chaypi mikunkillapa, upyankillapa imalatapis qushutinllapaqa. Chaqa uk trabajaqqami pagrakayta puytin. ");
INSERT INTO qufNT_vpl VALUES ("LK10_8","072_10_8","LUK","10","8","8","“Chaynulla uk pwibluman ĉhatkillapa shumaqta intrakar samachishutinllapaqa, mikuyllapa imalatapis qarashutinllapaqa. ");
INSERT INTO qufNT_vpl VALUES ("LK10_9","072_10_9","LUK","10","9","9","Chaypi qishaqkuna katinqa, allichar, kaynu ninkillapa: ‘Dyuspa mantakuyninmi, shipchana qamkunapaqqa’ nir. ");
INSERT INTO qufNT_vpl VALUES ("LK10_10","072_10_10","LUK","10","10","10","Piru uk pwibluman ĉhatkillapa mana kasushutinllapaqa, waqta kallikunaman yarqunkillapa, kaynu nir: ");
INSERT INTO qufNT_vpl VALUES ("LK10_11","072_10_11","LUK","10","11","11","‘¡Kay pwibluykillapapa allpankuna kay ĉhakiyllapapi aypakushanmatapis qamkunapa naypaykillapapi ĉhaspichikushaqllapa mana kasumashaykillaparayku! Piru Dyuspa mantakuyninqami shipchana qamkunapaqqa’ nir. ");
INSERT INTO qufNT_vpl VALUES ("LK10_12","072_10_12","LUK","10","12","12","Nishaykillapa: Chay jwisyu diya ĉhamutinqami chay pwiblupaq kastiguqa kusala mas manchaypaq kanqa, Sodomamanta runakunamanmatapis nir. ");
INSERT INTO qufNT_vpl VALUES ("LK10_13","072_10_13","LUK","10","13","13","“¡Ay Corazín pwiblu! ¡Ay Betsaida pwiblu! Kay milagrukunata qamkuna rikanaykillapapaq rurasha kani, chay milagrukunata Tiro shutiq pwiblupi, Sidón pwiblupi rurasha katiymaqa, paykunaqa aykapina Dyuspi kriyir uchankunata dijar, saqalla raĉhpankunata yakakur, uĉhpapa anan tasha kanmanllapa. ");
INSERT INTO qufNT_vpl VALUES ("LK10_14","072_10_14","LUK","10","14","14","“Piru jwisyu diya ĉhamutinqa, qamkunapaq kastiguqa mas kanqa, chay Tiro pwiblumanta, Sidón pwiblumanmatapis. ");
INSERT INTO qufNT_vpl VALUES ("LK10_15","072_10_15","LUK","10","15","15","Qamkuna Capernaúm pwiblupi taqkuna, ¿yarpunkillapachu washakar syiluman riyankillapa kanqa? nir. Ashwanmi qamkunaqa tukuy tyimpupaq kastigakanaykillapapaqna itakukankillapa. ");
INSERT INTO qufNT_vpl VALUES ("LK10_16","072_10_16","LUK","10","16","16","“Chaqa mayqanpis qamkunata uyakushuqkunaqa, nuqatapis uyakumayan. Chaynulla qamkunata disprisyashurllapaqa, nuqatapis disprisyamayan. Nataq nuqata disprisyamar-shuypaqa chay kaĉhamasha chayta disprisyayanllapa”. ");
INSERT INTO qufNT_vpl VALUES ("LK10_17","072_10_17","LUK","10","17","17","Chay sitinta runakuna rishakunaqa, tikrakamuranllapa kusa aligrila, kaynu nir: —¡Taytituy, tukuy dyablukunapa yarpuyninkunata qampa shutikipi anyatiyllapaqami kasumanllapa! nir. ");
INSERT INTO qufNT_vpl VALUES ("LK10_18","072_10_18","LUK","10","18","18","Jesusqa niran: —Chiqaptami chaynu. Chaqa nuqami rikaray Dyus unaq syilumanta Satanasta itakamutin, uk rilampa yupay ratamuqta. ");
INSERT INTO qufNT_vpl VALUES ("LK10_19","072_10_19","LUK","10","19","19","Chaynu dyablupa pudirnin kasushunanllapapaqmi pudirta qushurayllapa. Chaymi kulibrakunapa, alakrankunapa rurinpi puritkillapamapis mana imanachishunqallapachu. ");
INSERT INTO qufNT_vpl VALUES ("LK10_20","072_10_20","LUK","10","20","20","Piru amami chay dyablupa yarpuyninta anyatkillapa kasushushanllaparaykulaqa aligriyayllapachu. Ashwanmi masta aligriyayllapa unaq syilupi shutikillapa iskribikashanrayku. ");
INSERT INTO qufNT_vpl VALUES ("LK10_21","072_10_21","LUK","10","21","21","Chay kutillami, Jesusqa Santu Ispiriturayku kusalata aligriyar niran: “¡Taytay! Qammi kay pachapa, unaq syilupa amun kanki. Chayraykumi alabashuni. Chaqa qamqami kananqa chay mana kwintachaypaqla kaq runakunata intrachishayki unay chay kusa yaĉhaq, kusa intrakaq runakunata pakar mana intrachishaykitaqa. Chaynumiri Taytituy. Chaqa qammi chaynu kananpaqqa munashayki kasha” nir. ");
INSERT INTO qufNT_vpl VALUES ("LK10_22","072_10_22","LUK","10","22","22","Chaynullami Jesusqa niranpis: “Taytaymi tukuy imata qumasha rikanaypaq. Piru manami mayqanpis riqsimanchu Dyuspa Wamran kani nirqa. Ashwan Taytaylami riqsiman. Chaynulla manami mayqanpis Taytaytaqa riqsinllapachu. Ashwan nuqa Wamranlami riqsini. Chaynu Wamran kashayraykumi mayqantapis riqsichinashaytaqa riqsichiyta puytini”. ");
INSERT INTO qufNT_vpl VALUES ("LK10_23","072_10_23","LUK","10","23","23","Chaynu nirqa, yaĉhakuqninkunaman tikrakar paykunalata niran: “Kusa shumaqmi kanqallapa, qamkuna kay rikayashaykillapata rikaqkunaqa. ");
INSERT INTO qufNT_vpl VALUES ("LK10_24","072_10_24","LUK","10","24","24","Chaqa nishaykillapapis: Dyuspa achka rimaqninkuna, mantakuq runakuna ima, kanan rikayankillapa chayta, chaynulla uyapayankillapa ima chaytaqa, rikayta uyapayta ima munaqllapa. Piru paykunaqami michka chaynu munarmapis mana rikaranllapachu chaynulla mana uyaparanllapalamapischu” nir. ");
INSERT INTO qufNT_vpl VALUES ("LK10_25","072_10_25","LUK","10","25","25","Chaymanta Moisés mantakushanta uk kusata yaĉhar yaĉhachikuqmi, ima ninqashi nir, kaynu Jesusta tapuran: —Yaĉhachikuq Taytituy, ¿imatana rurayman tukuy tyimpupaqna kawsanaypaqqa? nir. ");
INSERT INTO qufNT_vpl VALUES ("LK10_26","072_10_26","LUK","10","26","26","Jesusqa niran: —¿Imatataq nin Dyus nitin Moisés mantakushanpiqa? ¿Imatataq liyiyanki? ");
INSERT INTO qufNT_vpl VALUES ("LK10_27","072_10_27","LUK","10","27","27","Chaynu nitinmi chay yaĉhar yaĉhachikuqqa niran: —Taytayki Dyusta munay tukuy shunquykiwan, bidaykiwan, jwirsaykiwan, yarpuynikiwan ima. Chaynulla llakiy runa masikikunapaq, imanutaq qampa kwirpuykillapaq llakinki chaynulla nir. ");
INSERT INTO qufNT_vpl VALUES ("LK10_28","072_10_28","LUK","10","28","28","Chaynu nitinmi Jesusqa niran: —Allintami nishayki. Chayta rurarqami, tukuy tyimpupaqna kawsanki nir. ");
INSERT INTO qufNT_vpl VALUES ("LK10_29","072_10_29","LUK","10","29","29","Piru chay yaĉhar yaĉhachikuqqa, chay tapukushanpaq kwintata qukar mana pinqaypi kidanar kaynu niran Jesustaqa: —¿Pitaq runa masiyqa? ");
INSERT INTO qufNT_vpl VALUES ("LK10_30","072_10_30","LUK","10","30","30","Chaynu taputinmi, Jesusqa Israelmanta uk runata ima pasashanta kaynu nir parlaran: “Israelmanta uk runami nanta riyaran Jerusalenmanta Jericuman. Chaymantami suwakuqkuna rikarimur payta arkar limpu raĉhpanlamatapis kitaranllapa. Chaynu rurarmi kusata qischar, wanushata yupay dijar riranllapa. ");
INSERT INTO qufNT_vpl VALUES ("LK10_31","072_10_31","LUK","10","31","31","“Piru imanupiĉhi uk kura chay nanta pasayaran. Chayna chay qischakasha runa usuraqta rikarqa, uklawllaman chapakur mana rikaq tukur, pasar riran. ");
INSERT INTO qufNT_vpl VALUES ("LK10_32","072_10_32","LUK","10","32","32","Chaynullami levipa ayllunmanta Dyusta adurananllapa wasipi sirbikuqpis, chayta pasayaran. Piru paypis chay qischakasha usuraq runata rikarqa, uklawllaman chapakur mana rikaq tukur, pasar riran. ");
INSERT INTO qufNT_vpl VALUES ("LK10_33","072_10_33","LUK","10","33","33","“Piru Israel runakunapaq uk mana kwintachaypaqla Samariamanta runami, chay nanllata pasayarqa chay runa qischakasha usuraqta rikarqa, chay pay-shuypaqa kusata llakiparan. ");
INSERT INTO qufNT_vpl VALUES ("LK10_34","072_10_34","LUK","10","34","34","Chaymi, chay runaman qimikar, lisyakashankunata rimidyaran asaytiwan, ubapa yakun binuwan ima. Chaymanta raĉhpakunawan wataran. Chaynu rimidyarmi, burritunpa anan tachir samananllapa uk wasiman apar kuytaran. ");
INSERT INTO qufNT_vpl VALUES ("LK10_35","072_10_35","LUK","10","35","35","“Chayna allaqninqa, chay Samariamanta runaqa ishkay qillaysituta urqur chay wasipa amunta qur, kaynu niran: ‘Kay runitutami kuytapamay. Imanupi masta gastatkiqa tikrakamur pagrashayki’ nir”. Chaymanta Jesusqa niranpis: ");
INSERT INTO qufNT_vpl VALUES ("LK10_36","072_10_36","LUK","10","36","36","—Chaynu kay kimsakuna qischakasha runata rikashanpaq parlashushaymantaqa, ¿mayqannintaq paypa kwirpunllata yupay runa masinta kuytaran? ");
INSERT INTO qufNT_vpl VALUES ("LK10_37","072_10_37","LUK","10","37","37","Chaynu Jesús nitinmi, chay yaĉhar yaĉhachikuqqa niran: —Chay kusalata llakipar yanaparan chaymi, nir. Jesusqa niran: —Chaynu katinqa qampis rir chayllata ruray nir. ");
INSERT INTO qufNT_vpl VALUES ("LK10_38","072_10_38","LUK","10","38","38","Chaymantami Jesusqa chay maymanĉhi riyaran chayman riyarqa, ĉharan uk pwiblituman. Chaypimi, uk warmi Marta shutiq, wasinpi samachiran. ");
INSERT INTO qufNT_vpl VALUES ("LK10_39","072_10_39","LUK","10","39","39","Kay Martami uk irmanayjun kaq. Paymi shutiq María. Chay Mariami Jesuspa ĉhakilanpi taran uyakunanpaq Jesús nishanta. ");
INSERT INTO qufNT_vpl VALUES ("LK10_40","072_10_40","LUK","10","40","40","Piru Martaqa, imankuna rurananpaq kusa achka katin Jesusman qimikar kaynu niran: —Taytituy, ¿manachu qamqa yarpunki irmanay pullayki katin nuqala imatapis rurani nirqa? Willay yanapamanqa nir. ");
INSERT INTO qufNT_vpl VALUES ("LK10_41","072_10_41","LUK","10","41","41","Piru Jesusqa, niran: —Marta, Marta, kusatami yarpunki, chaynulla llakinki tukuy imaykikunalapaq. ");
INSERT INTO qufNT_vpl VALUES ("LK10_42","072_10_42","LUK","10","42","42","Piru uklami allinqa; Mariaqami shumaq kaqninta akrasha paypaqqa. Chaymi mayqanpis akrashan chaytaqa mana kitanqachu nir. ");
INSERT INTO qufNT_vpl VALUES ("LK11_1","072_11_1","LUK","11","1","1","Uk kutimi, Jesusqa uk lugarpi mañakuyaran. Chaymanta tukchitinnaqa yaĉhakuqninkunamanta ukninqa kaynu niran: —Yaĉhachikuq Taytituy, yaĉhachimayllapa Dyusman mañakuyta, imanutaq Juan yaĉhakuqninkunata yaĉhachiran chaynulla. ");
INSERT INTO qufNT_vpl VALUES ("LK11_2","072_11_2","LUK","11","2","2","Chaynu nitinmi, Jesusqa niran: —Qamkunaqa kaynu nir mañakuyllapa: ‘Unaq syilupi Taytayllapa, qammi kusa allinpaq riqsikanki. Shamuy-ari qamla kay pachapiqa mantamanaykillapapaq. Qam munashaykinullami kay pachapi rurakanqa imanuĉhi unaq syilupi ruranki chaynulla. ");
INSERT INTO qufNT_vpl VALUES ("LK11_3","072_11_3","LUK","11","3","3","Kananllami chay ministiyashayllapa mikuyta qumayllapa. ");
INSERT INTO qufNT_vpl VALUES ("LK11_4","072_11_4","LUK","11","4","4","Mana allinta rurashayllapamantapis pirdunamayllapa, imanuĉhi nuqakunapis mana allinta ruramatinllapapis pirdunanillapa chaynulla. Amami uchakunayllapapaqqa dijamankillapachu. Ashwanmi chay riqchaq mana allinkunamantaqa washamayllapa’. ");
INSERT INTO qufNT_vpl VALUES ("LK11_5","072_11_5","LUK","11","5","5","Chaynullami Jesusqa niranpis: “Imanupi amiguykillapapa wasinman ĉhaypi tuta rir, kaynu ninkimanllapa: ‘Amiguy kimsa tantitata pristamay. ");
INSERT INTO qufNT_vpl VALUES ("LK11_6","072_11_6","LUK","11","6","6","Chaqa uk amiguy chayraqla ĉhamun wasiyman. Chaymi mana imalapis kanchu qaranaypaq’ nir. ");
INSERT INTO qufNT_vpl VALUES ("LK11_7","072_11_7","LUK","11","7","7","“Chaynu nitkillapaqami, chay ukqa rurimanta nishuyanqallapa: ‘Ama qillakachimaychu, punkuqami kirparayanna. Chaymi nuqa, chaynulla wamraykunapis mantapina kanillapa. Manami sharimuyta puytinichu imata qushunaypaqpis’ nir. ");
INSERT INTO qufNT_vpl VALUES ("LK11_8","072_11_8","LUK","11","8","8","Chaymi nishaykillapa: Amiguykillapa kar, mana das sharimur qushurllapamapis, kusata mañayatkillapaqa qushuyanqallapa tukuy ministishaykillapataqa. ");
INSERT INTO qufNT_vpl VALUES ("LK11_9","072_11_9","LUK","11","9","9","“Chaynullami nishaykillapapis: Dyusman mana shaykuq mañakuyllapa; paymi qushunqallapa. Tukuy ministishaykillapata maskayllapa; Dyusmi tarichishunqallapa. Chaynulla punkumanta mana shaykuq qayakuyllapa; chaymi payqa punkunta kiĉhar yanapashunqallapa. ");
INSERT INTO qufNT_vpl VALUES ("LK11_10","072_11_10","LUK","11","10","10","Chaqa mayqan mañakuqpismi tarikun mañakuyashantaqa. Chaynulla mayqan maskakuqpismi, tarin maskayashantaqa. Punkupi mayqan mana shaykuq qayakutinpismi, punkunta kiĉhar yanapanllapa ima. ");
INSERT INTO qufNT_vpl VALUES ("LK11_11","072_11_11","LUK","11","11","11","“¿Mayqannikillapataq, wamraykillapa tantata mañashutinllapaqa rumita qunkimanllapa, manaqa piskaduta mañashutinllapaqa, largu kuruta qunkimanllapa? ");
INSERT INTO qufNT_vpl VALUES ("LK11_12","072_11_12","LUK","11","12","12","¿Manaqachu runtuta mañashutinllapaqa, alakranta qunkimanllapa? ¡Manami! ");
INSERT INTO qufNT_vpl VALUES ("LK11_13","072_11_13","LUK","11","13","13","Chaqa qamkuna kusala malu runakuna karmapismi, wamraykillapataqa allin imakunata qunkillapa. Chaymi ashwan ¡unaq syilupi Taytaykillapamaqa, Santu Ispiritunta mañatkillapamapis qushunqallapa!” ");
INSERT INTO qufNT_vpl VALUES ("LK11_14","072_11_14","LUK","11","14","14","Uk kutimi Jesusqa, uk runata dyablupa yarpuynin mudu dijasha katin, chay runamantaqa itakuyaran. Chaymanta chay dyablupa yarpuynin lluqshitinqa, chay runaqa rimaq qallariranna. Chaymi runakunaqa kusa dispantakasha kidaranllapa. ");
INSERT INTO qufNT_vpl VALUES ("LK11_15","072_11_15","LUK","11","15","15","Piru wakinkunaqami niranllapa: “Chay dyablupa mantaqnin Beelzebú shutiqmi, wak runataqa pudirninta qusha runakunamanta dyablupa yarpuyninkunata itakunanpaqqa” nir. ");
INSERT INTO qufNT_vpl VALUES ("LK11_16","072_11_16","LUK","11","16","16","Chaymi ukkunaqa mabir ima ninqashi nir, kaynu niranllapa: “Chiqapta syilumanta shamushayki nir yaĉhanayllapapaqqa uk milagruta ruray” nir. ");
INSERT INTO qufNT_vpl VALUES ("LK11_17","072_11_17","LUK","11","17","17","Piru Jesusqami, paykuna imatami yarpuyan nir yaĉhashanrayku kaynu niran: “Mayqan pwiblupis paykunapura ĉhiqninakurqa wakman kayman limpu chiqanchakar tukukanllapa. Chaynulla uk ayllupis paykunapura ĉhiqninakurqa limpu limpu wakta kayta shikwakanllapa. ");
INSERT INTO qufNT_vpl VALUES ("LK11_18","072_11_18","LUK","11","18","18","Chaynullami, chay dyablukunapis ĉhiqninakurqa ¿imanuna kusata mantakuytaqa puytinmanllapa? Kaytaqami chaynu nishunillapa, qamkuna chay Beelzebú pudirta qumasha katinshi chay dyablupa yarpuyninta itakuyta puytini nimashaykillaparayku. ");
INSERT INTO qufNT_vpl VALUES ("LK11_19","072_11_19","LUK","11","19","19","Piru qamkunaqami ninkillapa nuqapaq: ‘Beelzebú pudirninta qusha katin dyablupa yarpuyninta runakunamanta itakun’ nir. Chaynu katinqa, ¿qamkunamanta wakinnikillapaqa mayqanpa pudirninwantaq dyablupa yarpuynintaqa itakun? Chaqa paykunallami intrachimanchik qamkunaqashi limpu pantasha puriyankillapa nir. ");
INSERT INTO qufNT_vpl VALUES ("LK11_20","072_11_20","LUK","11","20","20","Allita kwintata qukayllapa: Nuqaqami dyablupa yarpuynintaqa runakunamanta itakuni Dyuspa pudirninwan. Chaynuqami intrachimanchik, Dyuspa mantakuyninqami qamkunamanqa ĉhamushana nir. ");
INSERT INTO qufNT_vpl VALUES ("LK11_21","072_11_21","LUK","11","21","21","“Chaqa uk runa kusala pulsuyjun alli kamakashala wasinta kuytatinqami, mayqanpis mana iman kaqtapis suwayta puytinllapachu. ");
INSERT INTO qufNT_vpl VALUES ("LK11_22","072_11_22","LUK","11","22","22","Piru paymanta uk kusa pulsuyjun mas allita kamakasha shamurmi chay runataqa binsiyta puytin. Chaymi chay allita kamakashanpi kunfyakayashanmatapis kitar, chay wasinpi iman kaqkunamatapis limpula tantakun. Chaynuqami ashwan payna tukuy imapa amunqa kidan. ");
INSERT INTO qufNT_vpl VALUES ("LK11_23","072_11_23","LUK","11","23","23","“Chaymi nishaykillapa: Nuqapaq mana allinta rimaqqami nuqapaqa kuntray. Chaynulla nuqawan mana tantakuqpismi ashwan shikwakun nir”. ");
INSERT INTO qufNT_vpl VALUES ("LK11_24","072_11_24","LUK","11","24","24","Jesusqami niranpis: “Uk runamanta dyablupa yarpuynin lluqshirqami, chunllaq chaki pachakunapi purin, maylapipis samananpaq maskakur. Piru maypipis samananpaq mana tarirqami kaynuta yarpun: Tikrakashaq chay maymantaĉhi lluqshimushay wasiyman nir. ");
INSERT INTO qufNT_vpl VALUES ("LK11_25","072_11_25","LUK","11","25","25","Chaynu tikrakamurqami, chay runataqa uk shinalla wasi kusalata pichakar kamakashata yupay tarin. ");
INSERT INTO qufNT_vpl VALUES ("LK11_26","072_11_26","LUK","11","26","26","Chaynu tarirqami tikrakar rin tarimuq syiti paymanta kusala mana allin ispiritu masinkunata. Chaymantami tukuynin pulla chay runapa kwirpunmanqa yaykunllapa taq. Chaynu katinmi chay runaqa kusala llallinna tikrakan, punta kashanmantaqa” nir. ");
INSERT INTO qufNT_vpl VALUES ("LK11_27","072_11_27","LUK","11","27","27","Kaykunata Jesús ninankamanqa, uk warmi chay runakunapa rurinmanta kusa jwirtita niran: —¡Kusa shumaqmi kanqa chay warmi qamta wamrakur winachishusha chayqa! ");
INSERT INTO qufNT_vpl VALUES ("LK11_28","072_11_28","LUK","11","28","28","Chaynu nitinmi Jesusqa niran: —¡Ashwanmi kusa shumaqqa kanqallapa, Dyus rimashanta uyakur, kasuqkunala! nir. ");
INSERT INTO qufNT_vpl VALUES ("LK11_29","072_11_29","LUK","11","29","29","Chaykamanmi, kusa achka runakuna tantakayaranllapa Jesuspa ridurninmanqa. Chaymi payqa qallariran rimaq kaynu nir: “Kananmanta runakunaqami kusala mana allin yarpuyniyjun. Chaynu karmi mañamanllapa uk milagruta ruratiy yaĉhananllapapaq chiqaptachu Dyusmanta shamusha kani nir. Piru manami milagrutaqa rurashaqchu. Ashwanmi Dyusmanta shamusha kani nirqa Jonasta yupaylla pasamatinraq munarqa intrakankillapa. ");
INSERT INTO qufNT_vpl VALUES ("LK11_30","072_11_30","LUK","11","30","30","Chaqa Dyus imanutaq Jonaswan uk milagruta ruratin Ninivimanta runakuna kriyiranllapa, chaynullami Dyusmanta Shamuq Runapis wanur kimsa diyamanta kawsamutinraq kay tyimpupi runakunapis munarqa intrakanqallapa. ");
INSERT INTO qufNT_vpl VALUES ("LK11_31","072_11_31","LUK","11","31","31","“Chaynulla chay surlawmanta gubyirnapis chay jwisyu diyapiqa sharimur, qamkuna kanan tyimpupi mana kriyinaqkunapaqpis rimanqa kastigakashana kayankillapa kanqa nir. Chaqa chay gubyirnaqami largu maymanta shamuran, gubyirnu Salomón kusala yaĉhayninwan yaĉhachikuqta uyakuq. Piru kay naypaykillapapi kaqqami kusa mas gubyirnu Salomonmanta kar yaĉhachikutinmapis mana kasunkillapachu. ");
INSERT INTO qufNT_vpl VALUES ("LK11_32","072_11_32","LUK","11","32","32","“Piru maydiya jwisyu diya ĉhamutinqami chay Nínive pwiblumanta kaqkunaqa sharimunqallapa. Chaymi ashwan qamkuna Dyuspi mana kriyishaykillaparayku rimanqa kastigakanaykillapapaq. Chaqa Nínive pwiblumanta runakunaqami Jonás, Dyuspaq parlakutinqa uchanllapata dijar kriyiranllapana. Piru kanan kay naypaykillapapi kaqqami Jonasmantaqa mas ima kar, qamkunata willashutinllapapis mana kriyinkillapachu. ");
INSERT INTO qufNT_vpl VALUES ("LK11_33","072_11_33","LUK","11","33","33","“Chaynulla manami mayqanpis uk lamparata kachkarqa pakapaylapi, manaqa kajunpa rurinpichu ĉhuranllapa. Ashwanmi unaqlapi ĉhuranllapa, tukuy chayman yaykuqkuna achkiraqlapi kananllapapaq. ");
INSERT INTO qufNT_vpl VALUES ("LK11_34","072_11_34","LUK","11","34","34","Piru nawikillapakuna imanutaq lamparamaqa kusala shumaq allinta achkirachikun chaynu kwirpuykillapapi katinqa, tukuy kwirpuykillapaqa kusala shumaqta achkirachikuq yupaylana kanqa. Nataq nawikillapakuna kusala mana allin katinqa, kwirpuykillapapis tutaparaqllapi yupay kanqa. ");
INSERT INTO qufNT_vpl VALUES ("LK11_35","072_11_35","LUK","11","35","35","Chayraykumi allita kuytakankillapa. Chaqa chay kwirpuykillapapi achkirachikuqqakish tutaparaqpaqmana tikrakatin. ");
INSERT INTO qufNT_vpl VALUES ("LK11_36","072_11_36","LUK","11","36","36","Chaqa tukuyla kwirpuykillapa achkila katinqami, manana tutaparaqllapi yupaynachu kankillapa. Chaynuqami uk lampara kusala shumaqta tukuypaq achkirachikuq yupayna kankillapa”. ");
INSERT INTO qufNT_vpl VALUES ("LK11_37","072_11_37","LUK","11","37","37","Chaymanta Jesús rimar tukchitinnaqa uk fariseo runa, Jesustaqa aparan wasinman mikunanllapapaq. Chaymi Jesusqa chay wasiman yaykur, misaman taranna. ");
INSERT INTO qufNT_vpl VALUES ("LK11_38","072_11_38","LUK","11","38","38","Piru chay fariseo runaqami kusalata yarpupakuran, Jesús manaraq mikuyar chay paqakuna kustumrita mana rurashanrayku. ");
INSERT INTO qufNT_vpl VALUES ("LK11_39","072_11_39","LUK","11","39","39","Chaymi Amitunchik Jesusqa niran: —Qamkuna fariseo runakunaqami, imanutaq uk kupata, manaqa platuta waqtanlawlata pichashamaqa rurinqa tiqtilla kidan chaynu, kusala bwinu yupay tukunkillapa. Piru ukkunata yanapanaykillapamantaqa kusalata munapakur, mana allinta rurankillapa. ");
INSERT INTO qufNT_vpl VALUES ("LK11_40","072_11_40","LUK","11","40","40","¡Runa yarukuna! ¿Manachu yaĉhankillapa, Tayta Dyusmi waqtalawta, rurilawtapis rurasha nirqa? ");
INSERT INTO qufNT_vpl VALUES ("LK11_41","072_11_41","LUK","11","41","41","Chayraykumi chay wakchakunapaq tukuyla shunquykillapawan llakir, yanapayllapa. Chaynuqami Dyuspaqqa intirulana kusa allin kankillapa. ");
INSERT INTO qufNT_vpl VALUES ("LK11_42","072_11_42","LUK","11","42","42","“¡Akaw fariseo runakuna! Qamkunami mintamanta, rudamanta, chaynulla tukuy ima mallkikunamantapis, dyis partin kaqmanta uksituta qunkillapa Dyuspaq nir. Piru Dyus mantakushanpi nin: Ukninchikkunawan imatapis karanta ruranapaq, llakipakunapaq, paylapi kriyinapaq niyan chaytaqami mana rurankillapachu. Ashwanmi kay yarpuchishushayllapata rurankimanllapa naypaqtaqa, chay rurayashaykillapatapis ama dijarchu. ");
INSERT INTO qufNT_vpl VALUES ("LK11_43","072_11_43","LUK","11","43","43","“¡Akaw qamkuna fariseo runakuna! Qamkunami chay tantakananllapa wasikunapiqa, munankillapa kusa shumaq samanakunapi samachishunanllapata, chaynulla plasakunapimapis kusala shumaqta saludashunanllapata ima. ");
INSERT INTO qufNT_vpl VALUES ("LK11_44","072_11_44","LUK","11","44","44","“¡Akaw Moisés mantakushanta yaĉhar yaĉhachikuqkuna, chaynulla fariseo runakuna, qamkunaqami Dyusta yanqa kasuq tukuq kuchi runakunala kankillapa! Imanutaq uk pampakashamaqa mana rikaypaqlla katin runakunaqa mana yaĉharchu ananpi sarukur purinllapa, chay yupaymi kankillapa”. ");
INSERT INTO qufNT_vpl VALUES ("LK11_45","072_11_45","LUK","11","45","45","Chaynu Jesús nitinqa, Moisés mantakushanta yaĉhar yaĉhachikuqkunamanta ukninqa niran: —Yaĉhachikuq Taytituy, chaynu nirqami nuqakunatapis uyachimayankillapa nir. ");
INSERT INTO qufNT_vpl VALUES ("LK11_46","072_11_46","LUK","11","46","46","Piru Jesusqa niran: —¡Akaw qamkuna Moisés mantakushanta yaĉhar yaĉhachikuqkunapis, imanankillaparaq! Qamkunami kusa llashaq kargata aprichiq yupay runa masikikunata imata rurananpaq nir mantankillapa. Piru chay niyashaykillapataqa mana pitilamatapis kumplinaykillapapaqqa yarpunkillapalamapischu. ");
INSERT INTO qufNT_vpl VALUES ("LK11_47","072_11_47","LUK","11","47","47","“¡Akaw qamkuna, Dyuspa unay rimaqninkunata wanuchir pampashanllapapa ananpi wasikunata yupay ruraqkuna! Chaqa paykunataqami qamkunapa unay rukuykillapakuna wanuchiranllapa. ");
INSERT INTO qufNT_vpl VALUES ("LK11_48","072_11_48","LUK","11","48","48","Chaynuqami intrachimanchikllapa, qamkunapis chay unay rukuykillapakuna rurashannulla rurankillapa nir. Chaqa paykunami Dyuspa unay rimaqninkunata wanuchiranllapa. Chaymi ashwan chay pampakashankunapa ananpi wasikunata yupay rurankillapamapis. ");
INSERT INTO qufNT_vpl VALUES ("LK11_49","072_11_49","LUK","11","49","49","“Chayraykumi Dyusqa kusa yaĉhayninwan kaynu niran: ‘Kaĉhamushaqmi nuqapaq rimaqkunata, apustulkunata ima. Chaymi wakinkunataqa wanuchinqallapa. Nataq ukkunapata-shuypaqa ikinkunapi purinqallapa qischananllapapaq’ nir. ");
INSERT INTO qufNT_vpl VALUES ("LK11_50","072_11_50","LUK","11","50","50","Chaymi Tayta Dyus tukuy imata rurashanmanta-pacha paypa rimaqninkunata, ukkuna wanuchisha katinllapamapis, kay tyimpupi runakunatana allita rikar kastiganqa. ");
INSERT INTO qufNT_vpl VALUES ("LK11_51","072_11_51","LUK","11","51","51","Chaynullami Dyusqa rikar yaĉhanqa Abelta wanuchishanmanta-pacha Zacariaskaman. Chaqa Zacariastami, Dyusta adurananllapa altarpa yatalanpi wanuchiranllapa. Chayraykumi nishunillapa: Dyusqami kastiganqa tukuy chaykunapaqqa, kanan tyimpupi runakunatana nir. ");
INSERT INTO qufNT_vpl VALUES ("LK11_52","072_11_52","LUK","11","52","52","“¡Akaw, qamkuna Moisés mantakushanta yaĉhar yaĉhachikuqkuna! Qamkunami Tayta Dyuspaq allita intrakar washakananllapataqa mana munankillapachu. Chaynulla qamkunapismi mana munashaykillaparayku mana washakankillapachu. Chaymi ashwan wakinkuna intrakar ima washakananllapapaqmapis mana dijankillapachu”. ");
INSERT INTO qufNT_vpl VALUES ("LK11_53","072_11_53","LUK","11","53","53","Chaymanta Jesús chaynu nitinqa, Moisés mantakushanta yaĉhar yaĉhachikuqkuna, chay fariseukuna imaqa, kusata piñakuranllapa. Chaymi Jesustaqa ukmanta ukmanta tapur, kusalata qillakachiranllapa. ");
INSERT INTO qufNT_vpl VALUES ("LK11_54","072_11_54","LUK","11","54","54","Chaynuqami tapuranllapa imalatapis mana allinta nitinqa, chaylapaq uchachananllapapaq nir yarpur. ");
INSERT INTO qufNT_vpl VALUES ("LK12_1","072_12_1","LUK","12","1","1","Chaykamanqami, allipla achka runakuna Jesús kashanmanqa, kumsanakuypa, saruĉhanakuypa ima tantakaranllapa. Chaymi, Jesusqa yaĉhakuqninkunalata, kaynu niran: “Kuytakayllapa chay fariseo runakunapa libaduranllapamanta. Chaqa paykunaqami Dyuspaq yanqa illaqta yaĉhachikuq yupay tukunllapala. ");
INSERT INTO qufNT_vpl VALUES ("LK12_2","072_12_2","LUK","12","2","2","Piru tukuy imapis pakaplla kaqkunaqa manami pakapllaqa kidayta puytinchu. Chaymi tukuy pakaplla kaqtaqa allita yaĉhakanqa. ");
INSERT INTO qufNT_vpl VALUES ("LK12_3","072_12_3","LUK","12","3","3","Chayraykumi tukuy imata qamkuna pakakuqnula rimatkillapamapis, tukuyla uyapanqallapa. Chaynulla punkuykillapata kirpakur upallala rimashaykillapamatapismi, uk wasipa ananman iqar rimasha kankimanllapa yupayna, tukuyla yaĉhanqallapa. ");
INSERT INTO qufNT_vpl VALUES ("LK12_4","072_12_4","LUK","12","4","4","“Amiguykuna nishaykillapapis: Chay mayqan wanuchishunaqkunataqa ama manchankillapachu. Chaqa kwirpuykillapata wanuchirqami manana mas imata rurashuyllapatapis puytinqanachu. ");
INSERT INTO qufNT_vpl VALUES ("LK12_5","072_12_5","LUK","12","5","5","Chaymi willashaykillapa: Mayqanĉhi wanuchishushallapana karqa, kusala pudirniyjun kashanrayku tukuy tyimpupaq infyirnupi qischakanaykillapapaq itakushuyllapata puytiqta manchayllapa nir. Chay nishushayllapataqa, chiqapta manchayllapa. ");
INSERT INTO qufNT_vpl VALUES ("LK12_6","072_12_6","LUK","12","6","6","“Ma willamayllapa: ¿Manachu sinku pariq kuritukunata ishkay qillaysitulapaqmapis rantikunllapa? Chaynu paykuna yanqa mana sirbiq katinmapismi Taytaykillapa Dyusqa kusalata kuytan. ");
INSERT INTO qufNT_vpl VALUES ("LK12_7","072_12_7","LUK","12","7","7","Piru qamkuna chay achka kuritukunamanta mas sirbiq kashaykillaparaykuqa, ¿imanunari mana kuytashunqallapa? Chaqa payqami aqchaykillapamatapis uklapi uklapi allita yupasha purichiyan. Chaynu katinmi ama imalapaqpis manchakunkillapachu. ");
INSERT INTO qufNT_vpl VALUES ("LK12_8","072_12_8","LUK","12","8","8","“Nishaykillapa: Mayqanpis runakunapa naypanpi nuqapaq mana pinqakur faburniy rimatinqa, nuqa Dyusmanta Shamuq Runapis, paykunapaqqa faburnin rimashaq, Dyuspa angelninkunapa naypanpiqa. ");
INSERT INTO qufNT_vpl VALUES ("LK12_9","072_12_9","LUK","12","9","9","Nataq mayqanpis tukuypa naypanpi, nuqata mana kwintachamatinqa, nuqapis paykunataqa mana kwintachashaqchu Dyuspa angelninkunapa naypanpiqa. ");
INSERT INTO qufNT_vpl VALUES ("LK12_10","072_12_10","LUK","12","10","10","“Piru Dyusmanta Shamuq Runapaq tukuy kuntran rimatinllapamapis, Dyusqami pirdunanqa. Piru Dyuspa Santu Ispiritunpaq kuntran rimatinllapa-shuypaqa mana pirdunanqachu. ");
INSERT INTO qufNT_vpl VALUES ("LK12_11","072_12_11","LUK","12","11","11","“Imanupi qamkunata chay tantakananllapa wasikunaman, manaqa jwiskunaman, wakin karguyjunkunaman apashutinllapaqa amami yarpupakunkillapachu, imata nirmi washakashaq, manaqa imatana nishaq nirqa. ");
INSERT INTO qufNT_vpl VALUES ("LK12_12","072_12_12","LUK","12","12","12","Chaqa tapushutinllapa rimanaykillapapaqqami Dyuspa Santu Ispiritun yaĉhachishunqallapa imata rimanaykillapapaqmapis”. ");
INSERT INTO qufNT_vpl VALUES ("LK12_13","072_12_13","LUK","12","13","13","Chaymantaqa, chay tantakasha runakunamanta, uk runami Jesustaqa niran: —Yaĉhachikuq Taytituy, ukniyta willapamay qumananpaq nuqapa partiy irinsyayta nir. ");
INSERT INTO qufNT_vpl VALUES ("LK12_14","072_12_14","LUK","12","14","14","Chaynu nitinqa, Jesusqa niran: —Amiguy, ¿pitaq nuqataqa nimasha qamkunapaq jwisnikillapa kar irinsyaykillapata partishunayllapapaqqa? nir. ");
INSERT INTO qufNT_vpl VALUES ("LK12_15","072_12_15","LUK","12","15","15","Jesusqa niranpis: —Kuytakar, ama kusa imayjunla kaytaqa munayllapachu. Chaqa manami kusa imayjun karlachu, kawsaytaqa puytinchik. ");
INSERT INTO qufNT_vpl VALUES ("LK12_16","072_12_16","LUK","12","16","16","Chaynu nirqa, uk kumparasyunta kaynu nir paykunataqa parlaran: “Karanmi uk kusa imayjun runa. Paymi uk kutiqa ĉhakran tarpukashakuna allipta winatin kusalata kusichakuran. ");
INSERT INTO qufNT_vpl VALUES ("LK12_17","072_12_17","LUK","12","17","17","Chaymantami, chay kusa imayjun runaqa kaynuta yarpuran: ¿Imatana rurashaq? Chaqa manami kanchu maypi mikunayta ĉhurakunaypaqqa. ");
INSERT INTO qufNT_vpl VALUES ("LK12_18","072_12_18","LUK","12","18","18","Chaynu yarpuyarqa, niran: ‘Yaĉhaninami, ĉhurakunay wasiyta ratachir mushuqmanta qashan kusa atunta shachishaq, chaypina ĉhurakunaypaq kusichakushayta, chaynulla tukuy imaykunata ima’ nir. ");
INSERT INTO qufNT_vpl VALUES ("LK12_19","072_12_19","LUK","12","19","19","Chaynu nirnaqa, niranpis: ‘Chaymantaqa nuqalla nikashaq: Taytituy, kusala achka mikunayjun achka añupaq kanki. Samar mikuy, upyay, kusa aligrilla kawsay nir’. Chaynu nir ima, chay runaqa kusata yarpuyaran. ");
INSERT INTO qufNT_vpl VALUES ("LK12_20","072_12_20","LUK","12","20","20","“Piru Dyusqami chay runataqa niran: ‘¡Runa yaru! Kanan tutallami wanunki. Wanutkiqa, ¿pipaqtaq kidanqa chay imaykikunaqa?’ nir. ");
INSERT INTO qufNT_vpl VALUES ("LK12_21","072_12_21","LUK","12","21","21","“Chaynumi pasanqa chay runakuna kusalata imanllapakunata payllapaq tantakuqkunataqa. Chaqa kaypi kusa imayjun kaqqami, Dyuspaqqa mana imayjunlamapischu kanqa”. ");
INSERT INTO qufNT_vpl VALUES ("LK12_22","072_12_22","LUK","12","22","22","Chaymantami Jesusqa yaĉhakuqninkunata niran: “Kayta nishaykillapa: Amami imatana mikushaq kawsanaypaq nirqa yarpupakunkillapachu. Chaynulla amami ima raĉhpawanna kwirpuyta mudachishaq nirqa yarpupakunkillapachu. ");
INSERT INTO qufNT_vpl VALUES ("LK12_23","072_12_23","LUK","12","23","23","Chaqa kawsananchikmi masta sirbin mikuymantaqa. Chaynulla kwirpunchikpis masta sirbin raĉhpamantaqa. ");
INSERT INTO qufNT_vpl VALUES ("LK12_24","072_12_24","LUK","12","24","24","“Rikayllapa pariq kurukunata. Paykunaqa manami tarpukur urqukunllapamapischu. Chaynulla manami maypi ĉhurakunanllapalapaqmapis kanchu. Piru, imanutaq ashwan Dyusqa paykunataqa qaran ima. ¡Allita yarpuyllapa, qamkunaqami chay kurukunamantaqa ashwan kusa masta sirbinkillapa! ");
INSERT INTO qufNT_vpl VALUES ("LK12_25","072_12_25","LUK","12","25","25","“Chayraykumi tapushaykillapa: ¿Chaynu kusalata yarpupakurqachu, imanu kashaykillapamantaqa midyu mitrullataqa winayta puytinkimanllapa? ¡Manami! ");
INSERT INTO qufNT_vpl VALUES ("LK12_26","072_12_26","LUK","12","26","26","Chaynu yarpupakur mana mas winayta ima puytirqa, ¿imapaqtaq ‘Imanuraq kawsashaq’ nirqa yarpupakunkillapa? ");
INSERT INTO qufNT_vpl VALUES ("LK12_27","072_12_27","LUK","12","27","27","“Allita kwintata qukayllapa imanutaq liryukunamaqa winar, mana trabajanchu chaynulla mana puchkakunlamapischu. Piru paykunaqami kusala shumaqta tuktukustunmapis. Chaymi nishaykillapa: Gubyirnu Salomonmapis kusala ĉhaniyjun raĉhpanwan mudakurmapis manami chay tuktitukuna yupayqa lusiranchu. ");
INSERT INTO qufNT_vpl VALUES ("LK12_28","072_12_28","LUK","12","28","28","Chaqa Dyus kanankuna chay tuktitukunata winachir kusa shumaqta lusichitinmapis, allaqkunaqa rupar imana tukukanqallapa. Chaynu karmi qamkunataqa ashwan kusala mas shumaqta ima mudachishunqallapa. Piru chaynu yaĉharqa, ¿imapaqtaq Dyusninchikpi manaraq allita kriyinkillapa? ");
INSERT INTO qufNT_vpl VALUES ("LK12_29","072_12_29","LUK","12","29","29","“Chayraykumi ama llakir yarpupakuyllapachu ¿imatana mikushun? ¿imatana upyashun? nir imaqa. ");
INSERT INTO qufNT_vpl VALUES ("LK12_30","072_12_30","LUK","12","30","30","Chaqa tukuy chaykunapaqqami Dyuspi mana kriyiqkuna chaynuqa yarpupakur kawsanllapa. Piru qamkunapaqqami Taytaykillapa yaĉhayanna, imatami ministinkillapa nirmapis. ");
INSERT INTO qufNT_vpl VALUES ("LK12_31","072_12_31","LUK","12","31","31","“Chaymi qamkunaqa Taytaykillapa Dyus mantakuyashanlapina yarpur kawsayllapa. Chaynuqami payqa ima ministishaykillapapipis yanapashunqallapa. ");
INSERT INTO qufNT_vpl VALUES ("LK12_32","072_12_32","LUK","12","32","32","“Qamkunaqami nuqapa uyshitaykuna kashaykillaparayku ama manchakuyllapachu. Chaqa qamkuna aykala katkillapamapismi Taytaykillapaqa kusalata llakipashurllapa, paypa mantakuyninpina kanaykillapapaq nisha. ");
INSERT INTO qufNT_vpl VALUES ("LK12_33","072_12_33","LUK","12","33","33","Chaymi nishaykillapa: Tukuy imaykillapakunata rantikur, ministiqkunata yanapayllapa. Chaynu yanapakurqami syilupi mana tukukaq imaykillapatana tantakuyankillapa. Chaqa syilumanqami suwakuqkunaqa mana yaykunchu, chaynulla manami imakunapis pumpinlamapischu. ");
INSERT INTO qufNT_vpl VALUES ("LK12_34","072_12_34","LUK","12","34","34","Chaymi unaq syilumanta mana tukukaq imaykillapapaq chapakur yarpuyatkillapaqa syilumanta kaq imaykillapalapina kanqa yarpuynikillapaqa. ");
INSERT INTO qufNT_vpl VALUES ("LK12_35","072_12_35","LUK","12","35","35","“Listuna kayllapa alli raĉhpaykillapata yakakusha, lamparitaykillapata kachkar charikusha. ");
INSERT INTO qufNT_vpl VALUES ("LK12_36","072_12_36","LUK","12","36","36","Listuna kayllapa, imanuĉhi sirbikuqkuna patrunnin kidamyintuman rir, wasinman ĉhamutin punkuta kiĉhananpaq alamirala tanllapa, chaykuna yupay. ");
INSERT INTO qufNT_vpl VALUES ("LK12_37","072_12_37","LUK","12","37","37","Chaymi chaynu alamirala kaqkunaqa kusa shumaqna kanqallapa. Nishaykillapami: Chaynu sirbikuqkunataqa patrunnin ĉhamurqa, payna ashwan misaman samachir mikuymatapis sirbiyanqa. ");
INSERT INTO qufNT_vpl VALUES ("LK12_38","072_12_38","LUK","12","38","38","Chaynulla kusa shumaqmi kanqallapa, chaynu patrunnin ĉhaypi tuta, manaqa achkiyaypi ĉhatinmapis, rikĉhakur alamirala kaqkunaqa. ");
INSERT INTO qufNT_vpl VALUES ("LK12_39","072_12_39","LUK","12","39","39","Chaqa allita yarpuyllapa: Uk wasipa amun imurasmi uk suwakuq ĉhamuyan suwamaq nir yaĉharqa, imuraspis rikĉhakushala kar, mana dijanmanchu mayqanpis wasinman yaykur suwananllapataqa. ");
INSERT INTO qufNT_vpl VALUES ("LK12_40","072_12_40","LUK","12","40","40","Chaynullami qamkunapis, imuraspis alamirala kayllapa. Chaqa manapis yarpuyatkillapami, Dyusmanta Shamuq Runaqa shamunqa”. ");
INSERT INTO qufNT_vpl VALUES ("LK12_41","072_12_41","LUK","12","41","41","Chaymantami Pedruqa Jesusta tapuran: —Taytituy, ¿kay kumparasyuntaqachu nuqakunalapaq rurashayki, manaqachu tukuypaq? ");
INSERT INTO qufNT_vpl VALUES ("LK12_42","072_12_42","LUK","12","42","42","Chaymi Jesusqa niran: “Uk runami sirbikuqninta, wasinpi kaq wakin sirbikuqninkunata uranlapi qarananpaq nir inkarganman. Chaymi chay sirbikuqqa patrunnin nishannula rurar, kusa alamirala kaqta tarinman. ");
INSERT INTO qufNT_vpl VALUES ("LK12_43","072_12_43","LUK","12","43","43","Chaynuta chay sirbikuqta patrunnin taritinqami, chay sirbikuqqa kusala allinpaqna riqsikasha kanqa. ");
INSERT INTO qufNT_vpl VALUES ("LK12_44","072_12_44","LUK","12","44","44","Chiqaptami nishaykillapa: Chay patrun chay sirbikuqta pay nishanlata ruraqta tarirqami, ashwan tukuy iman kaqtapis pay rikananpaqna quyanqa nir. ");
INSERT INTO qufNT_vpl VALUES ("LK12_45","072_12_45","LUK","12","45","45","Piru imanupi chay sirbikuq mana allin yarpuyniyjun kar, chay patrunnin mana das ĉhamuyanqachu nir yarpur, chay ullqu kaq, warmi sirbikuq masinkunata qischar, mikur upyar maĉhar ima tar, ");
INSERT INTO qufNT_vpl VALUES ("LK12_46","072_12_46","LUK","12","46","46","mana imuras ima diya ĉhamuyanqa nir yaĉhayatinchu, patrunnin ĉhamur chaynu ruraqta tarirqami, kusala saqra manchakuypaqta kastigayanqa Dyusta mana kasuq runakunata yupaylla. ");
INSERT INTO qufNT_vpl VALUES ("LK12_47","072_12_47","LUK","12","47","47","“Chayraykumi uk sirbikuq imatami rurananta munayan patrunnin nir yaĉhar, mana listu kashanrayku mana rurarqami kusala llakiypaqtana kastigakanqa. ");
INSERT INTO qufNT_vpl VALUES ("LK12_48","072_12_48","LUK","12","48","48","Piru imanupi, uk sirbikuq mana imatapis yaĉhar mana allinkunata ruraqta-shuypaqa tantyarkaqta kastigakanqa. Chaymi nini chay mayqantaĉhi masta quyanchik chaytaqa, masta mañanchikpis. Chaynulla chay mayqantaĉhi masta kunfyanchik, chaytapis masta rurachishun. ");
INSERT INTO qufNT_vpl VALUES ("LK12_49","072_12_49","LUK","12","49","49","“Nuqaqami kay pachamanqa shamusha kani ninata kachkaq. ¡Chaymi nuqaqa, nina kachkakashana kanman nir yarpuni! ");
INSERT INTO qufNT_vpl VALUES ("LK12_50","072_12_50","LUK","12","50","50","Piru manaraq kaykuna katinqami, naypaqtaqa allipta qischamanqallapa. ¡Rikamashaykillapanu yarpuyniypimi allipta qischakayani, chay saqra qischakanay diya ĉhamunankaman! ");
INSERT INTO qufNT_vpl VALUES ("LK12_51","072_12_51","LUK","12","51","51","Amami qamkunaqa yarpunkillapachu: Jesucristo shamushanraykumi manana qischakashunllapanachu nirqa. Chaqa nuqa shamushayraykumi manana pulla ima shumaqnachu kawsankillapa. ");
INSERT INTO qufNT_vpl VALUES ("LK12_52","072_12_52","LUK","12","52","52","Chaqa kananmantami uk runa sinku aylluyjunmanta nuqarayku limpu chiqanchanakunqallapa. Chaymi chay kimsa kaqkunaqa chay ishkaykuna nuqapi kriyiqkunata kuntrayanqa. Manaqa chay ishkaykuna chay kimsa kaqkuna nuqapi kriyishakunata kuntrayanqa. ");
INSERT INTO qufNT_vpl VALUES ("LK12_53","072_12_53","LUK","12","53","53","Chaynullami nuqapi kriyishanrayku, uk runapis wamranpa kuntran tikrakanqa. Nataq ullqu wamraqa taytanpa kuntran tikrakanqa. Chaynulla uk warmipis warmi wamranpa kuntran tikrakanqa. Nataq warmi wamranpis mamanpa kuntranna tikrakanqa. Chaynulla uk swigrapis llunchuyninpa kuntranna tikrakanqa. Nataq uk llunchu-shuypaqa swigranpa kuntranna tikrakanqa”. ");
INSERT INTO qufNT_vpl VALUES ("LK12_54","072_12_54","LUK","12","54","54","Jesusqa niranpis runakunataqa: “Qamkuna rupay chinqananlawmanta puktay shamuqta rikarqa, yaĉhankillapana tamya ishkinqa, nir. Chayqamiri chiqapta chaynu. ");
INSERT INTO qufNT_vpl VALUES ("LK12_55","072_12_55","LUK","12","55","55","Chaynulla surlawmanta wayra shamutinqa, qamkunaqa yaĉhankillapana kaluryanqa, nir. Chay nishaykillapanumi kaluryan chiqapta. ");
INSERT INTO qufNT_vpl VALUES ("LK12_56","072_12_56","LUK","12","56","56","¡Dyusta yanqa kasuq tukuq runakuna! Chaynu syiluta, pachata ima chapar allita yaĉharqa, syilumanta shamuq kay tyimpukunapi imata ruratin rikarmapis, ¿imapaqtaq mana intrakankillapa? ");
INSERT INTO qufNT_vpl VALUES ("LK12_57","072_12_57","LUK","12","57","57","“¿Imapaqtaq mana yaĉhankillapa, imataq allin imataq mana allin nirqa? Allita rikayllapa chay allinkunata. ");
INSERT INTO qufNT_vpl VALUES ("LK12_58","072_12_58","LUK","12","58","58","Chayna karguyjunkunaman mayqan qayachishutin rirqa, ashwan chay qayachishusha chay runawanqa shumaq parlayllapa. Chaynu parlatkillapaqami manana karguyjunkunapiqa purichishunqanachu. Chaqa jwisman apashutinqa, jwisqa qukushunqa gwardyakunaman. Chaymi paykunaqa ashwan karsilman itashunqallapa. ");
INSERT INTO qufNT_vpl VALUES ("LK12_59","072_12_59","LUK","12","59","59","Chaymantaqa tukuy dibikushaykita pagrakur lluqshimunki. Manaqa mana lluqshimunkichu”. ");
INSERT INTO qufNT_vpl VALUES ("LK13_1","072_13_1","LUK","13","1","1","Chay tyimpukunallapimi, wakinkuna riranllapa Jesusta rikaq. Chaymi parlaranllapa imanumi Pilato mantakutin Galileamanta ayka runakunata wanuchishanpaq. Chaynulla imanumi chay wanushakunapa yawarninta, chay ufrindapaq animalkunata wanuchishanllapakunapa yawarninwan piĉhusha nir ima. ");
INSERT INTO qufNT_vpl VALUES ("LK13_2","072_13_2","LUK","13","2","2","Chaynu nitinllapami, Jesusqa niran paykunataqa: “¿Qamkunaqachu yarpunkillapa chay wanusha runakunaqa Galileamanta wakin runa masinkunamantaqa mas uchayjun kashanrayku wanusha nir? ");
INSERT INTO qufNT_vpl VALUES ("LK13_3","072_13_3","LUK","13","3","3","Nishaykillapa: Manami chayqa chaynuchu. Qamkunapismi Dyusman mana tikrakarqa, chaynu kastigakar wanunkillapa. ");
INSERT INTO qufNT_vpl VALUES ("LK13_4","072_13_4","LUK","13","4","4","¿Manaqachu chay dyisi-uchu runakunata Siloé lugarpi atun turri ratar wanuchiran chaykunapaqpis yarpunkillapa, chay wakin Jerusalenpi taq runakunamantaqa mas uchayjun kar wanusha kanqallapa, nir? ");
INSERT INTO qufNT_vpl VALUES ("LK13_5","072_13_5","LUK","13","5","5","Nishushayllapanu manami chaynuchu. Qamkunapismi Dyusman mana tikrakarqa, chaynu kastigakar wanunkillapa”. ");
INSERT INTO qufNT_vpl VALUES ("LK13_6","072_13_6","LUK","13","6","6","Jesusmi kay kumparasyunta parlakuran: “Uk runami, ĉhakranpi igus qirukunata tarpusha karan. Chaymantaqa chay runaqa riran rikaq puquyanqachu nir. Piru manami ima puquyninlamatapis tariranchu. ");
INSERT INTO qufNT_vpl VALUES ("LK13_7","072_13_7","LUK","13","7","7","Chaymi chay ĉhakrapi kuytakuq runataqa niran: ‘Rikay, kimsa añutanami shamusha kani rikaq puqushana kanqa nir. Piru manami maydiyapis tarishachu kani puquyniyjuntaqa. Chayrayku kuchuy. ¿Chaqa imapaqna yanqallaqa ĉhakrapiqa kanqa?’ ");
INSERT INTO qufNT_vpl VALUES ("LK13_8","072_13_8","LUK","13","8","8","Chaynu nitinmi, chay ĉhakrapi kuytakuq chayqa niran: ‘Taytituy, dijayraq kay añulaqa. Ĉhupankaqmanta allpata allar ushyachir, wanuta itashaq. ");
INSERT INTO qufNT_vpl VALUES ("LK13_9","072_13_9","LUK","13","9","9","Chaynuqa imanupiqa puqunman. Piru chaynu ruratiy mana puqutinnaqa, kuchuypaqna’ ”. ");
INSERT INTO qufNT_vpl VALUES ("LK13_10","072_13_10","LUK","13","10","10","Uk kutimi samana diyapi Jesusqa uk tantakananllapa wasipi qallariran yaĉhachikuq. ");
INSERT INTO qufNT_vpl VALUES ("LK13_11","072_13_11","LUK","13","11","11","Chaypimi uk warmi karan. Chay warmimi dyisi-uchu (18) añupaqna qishaq karan, dyablupa yarpuynin limpu kurpala dijashanrayku. Chaymi mana imanupis dirichakaylamatapis puytiyaranchu. ");
INSERT INTO qufNT_vpl VALUES ("LK13_12","072_13_12","LUK","13","12","12","Chaymanta Jesús rikarqa, qayamur niran: —Mamitay, qishaynikimantami alliyashaykina nir. ");
INSERT INTO qufNT_vpl VALUES ("LK13_13","072_13_13","LUK","13","13","13","Chaynu nirmi, chay warmisitapa ananman makinta ĉhuraran. Chaymi chay kutilla dirichakar, Dyusta alabaq qallariran. ");
INSERT INTO qufNT_vpl VALUES ("LK13_14","072_13_14","LUK","13","14","14","Piru chay tantakananllapa wasipi kuytakuqkunapa mantaqninqa kusata piñakuran. Chaqa Jesusqa samana diyapi allicharan. Chaymi runakunataqa niran: —Saysi diyami kan trabajanapaq. Chaymi chay diyakunapi shamuyllapa alliyanaykillapapaqqa. Ama samana diyapiqa shamuyllapachu. ");
INSERT INTO qufNT_vpl VALUES ("LK13_15","072_13_15","LUK","13","15","15","Chaynu nitinmi Amitunchik Jesusqa niran: —Dyusta yanqa kasuq tukuq, kuchi runakuna, ¿manachu mayqannikillapapis turuta manaqa burruta samana diyapimapis, apar yakuta upyachinkillapa? ");
INSERT INTO qufNT_vpl VALUES ("LK13_16","072_13_16","LUK","13","16","16","Kay warmisita Abrahampa ayllunmanta katinmapis, Satanás kay qishaywan watasha yupay qischasha dyisi-uchu añupaqna. Chaynu katin, ¿samana diyachu mana alliyachikunapaq kasha? ");
INSERT INTO qufNT_vpl VALUES ("LK13_17","072_13_17","LUK","13","17","17","Chaynu Jesús nitinqa, chay ĉhiqniqkunaqa pinqaypi kidaranllapa. Piru wakin runakunami kusata aligriyaranllapa mana rikashanllapakunata Jesús ruratinqa. ");
INSERT INTO qufNT_vpl VALUES ("LK13_18","072_13_18","LUK","13","18","18","Jesusqa niranpismi: “¿Ima yupaytaq Dyuspa mantakuyninqa? ¿Imawantaq kumparayman? ");
INSERT INTO qufNT_vpl VALUES ("LK13_19","072_13_19","LUK","13","19","19","Dyuspa mantakuyninqami, uk qiru mustasa shutiqpa llampula simillitan yupayla. Chay mustasa simillatami uk runa ĉhakranpi tarpun. Chaymantami kusala atunta winan. Chaymi ashwan pariq kurukunamapis rikrankunapina qushakun”. ");
INSERT INTO qufNT_vpl VALUES ("LK13_20","072_13_20","LUK","13","20","20","Jesusqa niranpismi: “¿Imawantaq Dyuspa mantakuynintaqa kumparayman? ");
INSERT INTO qufNT_vpl VALUES ("LK13_21","072_13_21","LUK","13","21","21","Dyuspa mantakuyninqami imanutaq uk warmi tantata ruraqmaqa achkalla arinaman pitila libadurata itar dijatin saksachin chaynu”. ");
INSERT INTO qufNT_vpl VALUES ("LK13_22","072_13_22","LUK","13","22","22","Jerusalenman riqnuqami, Jesusqa yaĉhachikuq pwiblukunapi, chaynulla taksha pwiblitukunapi chaykunata pasaqnuqa. ");
INSERT INTO qufNT_vpl VALUES ("LK13_23","072_13_23","LUK","13","23","23","Chaymi ukqa tapuran kaynu nir: —Taytituy, ¿aykakaqlachu washakanllapa? nir. Chaynu nitinmi, payqa niran: ");
INSERT INTO qufNT_vpl VALUES ("LK13_24","072_13_24","LUK","13","24","24","“Yaykuyta kamayllapa kiĉhkila punkituta. Chaqa achkami yaykuyta kamanqallapa. Piru chiqaptaqami mana yaykunqallapachu. ");
INSERT INTO qufNT_vpl VALUES ("LK13_25","072_13_25","LUK","13","25","25","Chaymanta wasipa amun sharimur punkuta kirpatinqa, qamkuna waqtapi kaqkunaqa, qayakur ninkillapa: ‘Taytituy Taytituy punkuykita kiĉhay-ari’ nir. Piru payqami nishunqallapa: ‘Manami yaĉhanichu maymantami qamkunaqa kankillapa nirmapis’. ");
INSERT INTO qufNT_vpl VALUES ("LK13_26","072_13_26","LUK","13","26","26","Chaymantami qamkunaqa qallarinkillapa rimaq kaynu nir: ‘Qamwanmi mikushanchikllapa, upyashanchikllapa. Chaynulla qammi kalliyllapakunapi yaĉhachikushayki’ nir ima. ");
INSERT INTO qufNT_vpl VALUES ("LK13_27","072_13_27","LUK","13","27","27","Piru payqami nishunqallapa: ‘Manami yaĉhanichu maymantami kankillapa nirmapis. ¡Wakaq tukuyllapa nuqamantaqa mana allinta ruraqkuna!’ nir. ");
INSERT INTO qufNT_vpl VALUES ("LK13_28","072_13_28","LUK","13","28","28","“Chaypiraqmi qamkunata waqtaman itakushushanllaparayku kusala mana agwantaypaqta qischakar, qayĉhakur kiruykillapamatapis richyachinkillapa, Abrahamta, Isaacta, Jacobuta chaynulla Dyuspa tukuy rimaqninkunata paypa mantakuyninpi kaqta rikar. ");
INSERT INTO qufNT_vpl VALUES ("LK13_29","072_13_29","LUK","13","29","29","Chaqa nortilawmanta runakuna shamunqa, chaynulla surlawmanta, rupay iqamunanlawmanta, rupay chinqananlawmanta ima, Dyuspa mantakuyninpi tar mikunanllapapaqqa. ");
INSERT INTO qufNT_vpl VALUES ("LK13_30","072_13_30","LUK","13","30","30","Piru kanan tyimpukunapi achka runakuna kusana kaqkunaqami, chay tyimpuqa mana imapaqpis sirbinqachu. Chaynulla achka kanan tyimpukuna mana kwintachaypaq kaqkunami, ashwan chay tyimpuqa kusa nishapaqna riqsikanqallapa”. ");
INSERT INTO qufNT_vpl VALUES ("LK13_31","072_13_31","LUK","13","31","31","Chaymantami wakin fariseukunapis ĉhar Jesustaqa niran: —Kaymanta lluqshir, riy uklawman. Chaqa gubyirnu Herodesmi wanuchishunayan nir. ");
INSERT INTO qufNT_vpl VALUES ("LK13_32","072_13_32","LUK","13","32","32","Chaynu nitinllapami, payqa niran: —Rir kaynu nir chay surrutaqa willayllapa: ‘Rikay. Kananpis, allaqpis dyablupa yarpuyninkunata runakunamanta itakuyani. Chaynulla qishaqkunata allichashaq chaymanta allaq uk diyaqa chaykunata rurar tukchishaqna’ niyan nir. ");
INSERT INTO qufNT_vpl VALUES ("LK13_33","072_13_33","LUK","13","33","33","Chaynulla ninkillapapis: ‘Jerusalenman nanta riqnumapis chay rurashaytaqa ruraqnu rishaq kanan, allaq, allaq uk diyakaman. Chaqa manari allinchu Dyuspa uk rimaqninqa Jerusalenmanta uklawpi wanunanpaqqa’ niyan nir. ");
INSERT INTO qufNT_vpl VALUES ("LK13_34","072_13_34","LUK","13","34","34","“¡Akaw Jerusalén, Jerusalenmanta runakuna! Dyuspa rimaqninkunatami wanuchinkillapa. Chaynulla Dyus kaĉhamushan yaĉhachishuqkunatapis rumillawan sitar wanuchinkillapa. Kwichkaraq tantashuyllapata munaray, imanutaq uk pishqumaqa wawitunta tantala uqllakun chaynu. Piru manami munashaykillapachu. ");
INSERT INTO qufNT_vpl VALUES ("LK13_35","072_13_35","LUK","13","35","35","Chaqa rikayllapari, qamkunalanami kidankillapa. Chaymi nishaykillapa: Mananami rikamankillapanachu qamkuna kaynu nimanaykillapa tyimpu ĉhamunankaman: ‘¡Alabashunllapa Taytanchik Dyuspa shutinpi shamuqtaqa!’ nir”. ");
INSERT INTO qufNT_vpl VALUES ("LK14_1","072_14_1","LUK","14","1","1","Uk kutimi samana diyapi Jesusqa riran mikuq, mantakuq fariseupa wasinman. Piru wakin fariseukunaqami mananula riparayaqllapa paytaqa. ");
INSERT INTO qufNT_vpl VALUES ("LK14_2","072_14_2","LUK","14","2","2","Yapnin ashwan paypa naypanpi uk saksawan qishaq runa karan. ");
INSERT INTO qufNT_vpl VALUES ("LK14_3","072_14_3","LUK","14","3","3","Chaymi Jesusqa, Moisés mantakushanta yaĉhar yaĉhachikuqkunata, chaynulla fariseukunataqa tapuran kaynu nir: —¿Allinchu kanqa samana diyapi uk qishaqta allichanapaq, manaqachu mana? ");
INSERT INTO qufNT_vpl VALUES ("LK14_4","072_14_4","LUK","14","4","4","Chaynu nitinmi, paykunaqa uyarala kidaranllapa. Chaymi payqa chay qishaqtaqa das kamarla allichar willaran rinanpaqna. ");
INSERT INTO qufNT_vpl VALUES ("LK14_5","072_14_5","LUK","14","5","5","Chaymanta fariseukunataqa niran: —¿Mayqannikillapataq burruykillapa kar, manaqa turuykillapa kar uk quĉhaman ratatinqa, samana diya kashanrayku mana das lluqshichinkimanllapa? ");
INSERT INTO qufNT_vpl VALUES ("LK14_6","072_14_6","LUK","14","6","6","Chaynu taputinllapami mana mayqanninlapis imatapis willaranllapachu. ");
INSERT INTO qufNT_vpl VALUES ("LK14_7","072_14_7","LUK","14","7","7","Chaymanta chay inbitakashakuna shumaq samanakunata akrar samaqta rikarqa, Jesusqa kaynu nir willaran: ");
INSERT INTO qufNT_vpl VALUES ("LK14_8","072_14_8","LUK","14","8","8","“Mayqan imanupi wasinpi kidamyintu katin, rinaykipaq inbitashutinqa, amami chay kusa shumaq samanakunapiraq samayta yarpuyllapachu. Chaqa imanupiqa qammanta uk mas kusa runa nisha ĉhatinqa, ");
INSERT INTO qufNT_vpl VALUES ("LK14_9","072_14_9","LUK","14","9","9","chay inbitashushallapa chayqa shamur nishunman: ‘Qam tayashaykimanta ashuy, kay uk samananpaq’ nir. Chiqapta chaynu rurashutinqa riyanki kanqa pinqaypaqtana chay mana shumaq samanapina samaq. ");
INSERT INTO qufNT_vpl VALUES ("LK14_10","072_14_10","LUK","14","10","10","Chayrayku ashwan ama chaynuchu kayllapa. Mayqan inbitashutinllapaqa, mana shumaq samanapi samaskiyllapa, chay inbitashusha chay shamurqa nishunanpaq: ‘Amiguy uk mas kusa shumaq samanaman samay’ nir. Chayrayku chay wakinkuna misapi taqkunaqa alabashunqallapa. ");
INSERT INTO qufNT_vpl VALUES ("LK14_11","072_14_11","LUK","14","11","11","Chaqa mayqanpis pay yarpuyninllamanta ‘Kusana kani’ niqkunataqami Tayta Dyusqa mana kwintachanqachu. Nataq mayqanpis kusa karmapis mana kwintachaypaqla tikrakaqtaqami kusa nishapaqna Dyusqa riqsinqa”. ");
INSERT INTO qufNT_vpl VALUES ("LK14_12","072_14_12","LUK","14","12","12","Chaynullami niranpis chay inbitasha karan chaytaqa: “Imanupi qarakunaykipaq kar, ama amiguykikunata, uknikikunata, aylluykikunata, kusala imayjun riqsinaykikunalata imaqa, inbitaychu. Chaqa paykunapis-ari qam yupaylla inbitashunqallapa wasinman rinaykipaq. Chaynuqami pagrakasha yupayna kankillapa. ");
INSERT INTO qufNT_vpl VALUES ("LK14_13","072_14_13","LUK","14","13","13","Ashwan, uk fyistata rurarqa, inbitay mana imayjunkunata, mankukunata, kujukunata, syigukunata ima. ");
INSERT INTO qufNT_vpl VALUES ("LK14_14","072_14_14","LUK","14","14","14","Chaynuqami, kusa aligrina kanki kanqa. Chaqa paykunaqari mana qam yupaylla inbitashuyta puytinqallapachu. Piru qamtaqami Dyus kusa allin runapaqna riqsishunqa, Dyusta kasuqkuna maydiya kawsamutinqa”. ");
INSERT INTO qufNT_vpl VALUES ("LK14_15","072_14_15","LUK","14","15","15","Chaynu nitinmi, chay misapi samaqkunamanta ukqa kaynu niran Jesustaqa: —¡Kusa shumaqmi kanqa mayqan, Dyuspa mantakuyninpi paywan pulla mikuqqa! nir. ");
INSERT INTO qufNT_vpl VALUES ("LK14_16","072_14_16","LUK","14","16","16","Chaynu nitinmi, Jesusqa niran: “Uk kutimi uk runa achka runakunata inbitaran mikunanllapapaq. ");
INSERT INTO qufNT_vpl VALUES ("LK14_17","072_14_17","LUK","14","17","17","Chaymi mikunanllapapaq ura ĉhamutinqa, chay inbitakusha chayqa, uk sirbikuqninta kaĉharan chay inbitashankunata kunachinanpaq: ‘Shamuyllapa. Tukuymi listuna’ nir. ");
INSERT INTO qufNT_vpl VALUES ("LK14_18","072_14_18","LUK","14","18","18","“Piru tukuymi ‘Diskulpamayllapa’ niran. Punta chayqami niran: ‘Chayraqmi uk pachata rantisha kani. Chaymi riyani rikaq. Rugashayki diskulpamay-ari’ nir. ");
INSERT INTO qufNT_vpl VALUES ("LK14_19","072_14_19","LUK","14","19","19","“Ukqa niran: ‘Sinku yunta turukunatami rantisha kani. Chaymi riyani yuntakur rikaq. Rugashayki diskulpamay-ari’ nir. ");
INSERT INTO qufNT_vpl VALUES ("LK14_20","072_14_20","LUK","14","20","20","“Ukqa niran: ‘Chayraqmi kasarasha kani. Chaymi mana riyta puytinichu’ nir. ");
INSERT INTO qufNT_vpl VALUES ("LK14_21","072_14_21","LUK","14","21","21","“Chaynu nitinqa chay sirbikuq tikrakarqa parlaran chay mantaqnintaqa, chay inbitakashakuna nishantaqa. Chaymanta chay mantaqninqa kusalata piñakur niran chay sirbikuqnintaqa: ‘Kananlla waqta kallikunaman, chaynulla chay pwiblupa plasankunaman rir, apamuy kayman mana imayjunkunata, mankukunata, syigukunata, kujukunata ima’ nir. ");
INSERT INTO qufNT_vpl VALUES ("LK14_22","072_14_22","LUK","14","22","22","“Chaymanta tardikaqnaqa chay sirbikuqqa niran: ‘Taytituy, qam nimashaykinullatami rurashana kani. Piru kanraqmi lugar samananllapapaqqa’ nir. ");
INSERT INTO qufNT_vpl VALUES ("LK14_23","072_14_23","LUK","14","23","23","“Chaynu nitinmi, chay mantaqninqa niran: ‘Riy chay yatanchikllapa nankunaman. Chaymi tukuyta willay shamur yaykamunqallapa wasiy untanankaman. ");
INSERT INTO qufNT_vpl VALUES ("LK14_24","072_14_24","LUK","14","24","24","Chaqa nishami kani, chay puntata inbitashaykunaqa manana mikunanpaqnachu wasiypiqa’ nir”. ");
INSERT INTO qufNT_vpl VALUES ("LK14_25","072_14_25","LUK","14","25","25","Chaymantaqa achka runakunami Jesuspa ikinpiqa puriranllapa. Chaymi payqa tikrakar chay runakunataqa niran: ");
INSERT INTO qufNT_vpl VALUES ("LK14_26","072_14_26","LUK","14","26","26","“Mayqan nuqaman shamunar piru ashwan taytantaraq, mamantaraq, warmintaraq, wamrantaraq, uknintaraq, paypa kwirpuntaraq munarqa, mana yaĉhakuqniykuna kaytaqa puytinllapachu. ");
INSERT INTO qufNT_vpl VALUES ("LK14_27","072_14_27","LUK","14","27","27","Chaynulla mayqantapis nuqapi kriyishanrayku kruspi wanuchinar qischatinllapa manchakur mana nuqallawan purinaqkunaqami, yaĉhakuqniy kaytaqa mana puytinllapachu. ");
INSERT INTO qufNT_vpl VALUES ("LK14_28","072_14_28","LUK","14","28","28","“Nishushayllapanu, mayqannikillapapis uk atun wasita ruranarqa, ¿manachu puntataqa alli tantyankillaparaq michkatami wasipiqa gastashaq nir? ");
INSERT INTO qufNT_vpl VALUES ("LK14_29","072_14_29","LUK","14","29","29","Chaynu mana tantyar, simintuta rajar chaymanta shachiq qallarir mana tukchitkillapaqa, tukuy asipashunqallapa kushikur. ");
INSERT INTO qufNT_vpl VALUES ("LK14_30","072_14_30","LUK","14","30","30","Kaynumi niyanqallapa: ‘Kay runami ruraq qallariran, piru manami tukchiyta puytishachu’ nir. ");
INSERT INTO qufNT_vpl VALUES ("LK14_31","072_14_31","LUK","14","31","31","“Manaqa uk mantakuq, uk mantakuqwan maqanakuq rirqa, ¿manachu naypaqtaqa yarpuyanqa: Dyis mil suldaduykunawanqachu binsiyashaq chay binti mil suldaduyjun chaytaqa, nir? ");
INSERT INTO qufNT_vpl VALUES ("LK14_32","072_14_32","LUK","14","32","32","Mana binsiyta puytiq yupay karqa, chay uk mantakuqqa karullapiraq katin, kaĉhakuyanqa rugakutin shumaqchakananllapapaq. ");
INSERT INTO qufNT_vpl VALUES ("LK14_33","072_14_33","LUK","14","33","33","Chaynullami qamkunamanta mayqannikillapapis naypaqta imaykillapa kaqkunata mana dijarqa, yaĉhakuqniykuna kaytaqa mana puytinkillapachu. ");
INSERT INTO qufNT_vpl VALUES ("LK14_34","072_14_34","LUK","14","34","34","“Kaĉhiqami kusala sirbiq. Piru imanupi lampaqyarqa, ¿imanuna qashanqa sirbinqa? ");
INSERT INTO qufNT_vpl VALUES ("LK14_35","072_14_35","LUK","14","35","35","Manami allpata shumaqchananpaq, chaynulla wanulapaqmapis sirbinnachu. Ashwanmi chaynu mana sirbitinqa itakunchikna. Chaymi rinriyjun kaqkunaqa uyakur intrakayllapa”. ");
INSERT INTO qufNT_vpl VALUES ("LK15_1","072_15_1","LUK","15","1","1","Romapaq tukuy impwistuta kubrakuqkuna, uchasapakuna ima qimikaranllapa, Jesusta uyakuq. ");
INSERT INTO qufNT_vpl VALUES ("LK15_2","072_15_2","LUK","15","2","2","Kay runakunaraykumi fariseukuna, Moisés mantakushanta yaĉhar yaĉhachikuqkunaqa, jurapar kaynu rimaqllapa Jesuspaqqa: “Kayqami tukuy uchayjun runakunawan tantakar pulla mikunllapa” nir. ");
INSERT INTO qufNT_vpl VALUES ("LK15_3","072_15_3","LUK","15","3","3","Chaynu niyatinllapami Jesusqa kay kumparasyunta parlaran chay rimaqkunataqa kaynu nir: ");
INSERT INTO qufNT_vpl VALUES ("LK15_4","072_15_4","LUK","15","4","4","“Qamkunapa mayqannikillapapis kanman syin uyshaykillapa. Chaymanta chay syin uyshaykillapamantaqa uksitu chinqanman. Chaynu chinqatinqa, ¿manachu chay wakinkunataqa chaylapi dijar rinkimanllapa chay chinqasha chaypaq maskakuq tarinaykillapakaman? ");
INSERT INTO qufNT_vpl VALUES ("LK15_5","072_15_5","LUK","15","5","5","Chaymi nishaykillapa: Ashwan tarirnaqa kusa aligrina riyankillapa kanqa uyshitaykitaqa matanqakurna. ");
INSERT INTO qufNT_vpl VALUES ("LK15_6","072_15_6","LUK","15","6","6","Wasiman ĉharnaqa tukuy aylluykikunata, amiguykikunata tantar niyankillapa kanqa: ‘Aligriyashunllapa kananqa, chay uyshayta chinqachisha karay, chaytaqa tarishana kani’ nir. ");
INSERT INTO qufNT_vpl VALUES ("LK15_7","072_15_7","LUK","15","7","7","“Chaymi nishaykillapa: Chaynumi unaq syilupi Dyusninchikpis aligriyan, uk runa uchanta dijar payman tikrakatinqa. Chay wakin achka mana uchayjunchu kani niqkunapaqqa mana yaqqa kwintachakanchu. Chaqa paykunaqa ninllapa manari uchayjunnachu kanchikllapa nir. ");
INSERT INTO qufNT_vpl VALUES ("LK15_8","072_15_8","LUK","15","8","8","“Uk warmi dyis qillayniyjun kayar, imanupi ukta chinqachinman. Chaynu chinqachirqa, ¿manachu lamparanta kachkar, wasinta pichar ima manyaqla maskakunman tarinankaman? ");
INSERT INTO qufNT_vpl VALUES ("LK15_9","072_15_9","LUK","15","9","9","Chaymi chay warmiqa, qillayninta tarirnaqa amigankunata, riqsinankunata tantar ninman: ‘Aligriyashunllapa, tarishanami kani chay qillayniyta chinqachishaytaqa’ nir. ");
INSERT INTO qufNT_vpl VALUES ("LK15_10","072_15_10","LUK","15","10","10","“Chaymi nishaykillapa: Imanutaq kay warmisita qillayninta tarir aligriyan, chaynumi Dyusninchikpa angelninkunapis kusata aligriyan, uk runa uchanta dijar Dyusmanna tikrakatinqa nir”. ");
INSERT INTO qufNT_vpl VALUES ("LK15_11","072_15_11","LUK","15","11","11","Jesusqami kay kumparasyuntapis parlakuran: “Uk runami ishkay wamrayjun karan. ");
INSERT INTO qufNT_vpl VALUES ("LK15_12","072_15_12","LUK","15","12","12","Chaymi uk kutiqa chay wamrakaq chayqa taytanta niran: ‘Taytay nuqapa partiy kaq irinsyayta qumay’ nir. Chaynu nitinqa taytanqa irinsyantaqa ishkantinta wamrankunataqa quran. ");
INSERT INTO qufNT_vpl VALUES ("LK15_13","072_15_13","LUK","15","13","13","“Chaymanta ayka diyakaqmantaqa chay wamrakaq wamranqa, taytan irinsyanta qushanta limpula rantikur, qillaywan riran uklaw nasyunta. Chaynu rirmi chaypiqa munashannulla tar, riqchaq imakunata rantir ima tukchiran qillaynintaqa. ");
INSERT INTO qufNT_vpl VALUES ("LK15_14","072_15_14","LUK","15","14","14","“Chaymanta limpu qillayninta gastar tukchishana katinqa, chay nasyunpiqa allipla mallaq tyimpu karan. Chaymi payqa allipla mallaqpaqna puriran. ");
INSERT INTO qufNT_vpl VALUES ("LK15_15","072_15_15","LUK","15","15","15","Chaynu mallaqnarmi, chay nasyunllamanta uk runaman qimikaran trabajachinanpaq. Chaymi chay runaqa kaĉharan kuchikunata michinanpaq. ");
INSERT INTO qufNT_vpl VALUES ("LK15_16","072_15_16","LUK","15","16","16","Piru chay wamraqami kusalata mallaqnashanrayku kuchipa mikunanta mikunatinmapis, mana mayqanpis qararanllapachu imalatapis. ");
INSERT INTO qufNT_vpl VALUES ("LK15_17","072_15_17","LUK","15","17","17","“Chaynu mallaqpaq qischakarmi kaynu nir yarpuran: Taytaypa wasinpimaqami kusa achka sirbikuqkuna unta mikur ima tanllapa. ¡Nataq nuqa-shuypaqa kaypi mallaqpaq wanuyanina! ");
INSERT INTO qufNT_vpl VALUES ("LK15_18","072_15_18","LUK","15","18","18","Dijur taytaypa wasinman tikrakar, taytaytaqa nishaq: ‘Taytay, uchakushami kani Dyusmanta, qammantapis. ");
INSERT INTO qufNT_vpl VALUES ("LK15_19","072_15_19","LUK","15","19","19","Chaymi, manana wamraykipaq riqsimanaykipaqqa allinchu kani. Ashwan riqsimay trabajadurnikikunata yupay’ nir. ");
INSERT INTO qufNT_vpl VALUES ("LK15_20","072_15_20","LUK","15","20","20","Chaynu nirmi, tikrakaranna taytanmanqa. “Chaymanta wasinman ĉhayatinnaqa, taytanqa largukaqllapi rikar, kusalata llakir kallparan wamrantaqa tariq. Tarirnaqa abrasar muchar saludaran. ");
INSERT INTO qufNT_vpl VALUES ("LK15_21","072_15_21","LUK","15","21","21","Chaymi wamranqa niran: ‘Taytay, nuqaqami uchakusha kani Dyusmanta, qammantapis. Chaymi manana wamraykipaq riqsimanaykipaqqa allinchu kani’ nir. ");
INSERT INTO qufNT_vpl VALUES ("LK15_22","072_15_22","LUK","15","22","22","“Chaynu nitinmapis, taytanqa sirbikuqninkunata mantaran kaynu nir: ‘Kananllami shumaq raĉhpata rikar yakachipamayllapa; didunpi surtijata yakachiyllapa, chaynulla llanqichiyllapa ima’ niran. ");
INSERT INTO qufNT_vpl VALUES ("LK15_23","072_15_23","LUK","15","23","23","Chaynullami chay runaqa sirbikuqninkunataqa niranpis: ‘Kusa mas gurdu animalta apamur wanuchiyllapa, fyistata rurar mikunallapapaq. ");
INSERT INTO qufNT_vpl VALUES ("LK15_24","072_15_24","LUK","15","24","24","Chaqa kay wamraymi wanusha yupayna karan. Nataq kanan-shuypaqa kawsamusha yupayna. Chinqashami karan, tarishanchikllapana kananqa’. Chaynu nirmi fyistata ruraq qallariranllapana. ");
INSERT INTO qufNT_vpl VALUES ("LK15_25","072_15_25","LUK","15","25","25","“Chaykamanmi, chay byijukaq wamranqa ĉhakranllapiraq karan. Chaymanta wasinman ĉhamuyarnaqa, uyaparan takiqllapata. ");
INSERT INTO qufNT_vpl VALUES ("LK15_26","072_15_26","LUK","15","26","26","Chaymi chay sirbikuqkunamanta ukta qayamur, imatataq chay wasinpiqa rurayanllapa, nir tapuran. ");
INSERT INTO qufNT_vpl VALUES ("LK15_27","072_15_27","LUK","15","27","27","Chaynu taputinmi chay sirbikuqqa niran: ‘Wamrakaq ukniki tikrakamur kusa allin ĉhamusha katinmi, taytaykiqa animalta wanuchichimashallapa, fyistata rurananpaq’ nir. ");
INSERT INTO qufNT_vpl VALUES ("LK15_28","072_15_28","LUK","15","28","28","“Chaynu willatinqami, chay wamraqa alliplata piñakur wasi rurimanqa mana yaykunaranchu. Chaymi taytan lluqshimur rugaran ruriman yaykunanpaq. ");
INSERT INTO qufNT_vpl VALUES ("LK15_29","072_15_29","LUK","15","29","29","Piru chay wamranqami niran: ‘Taytay, nuqamaqa michka añutataq sirbishusha kani. Piru chaynu sirbishur, qam munashaykilata ruratiymapis manami uk taksha chibulamatapis qumashaykichu, amiguykunawan fyistakunaypaqqa. ");
INSERT INTO qufNT_vpl VALUES ("LK15_30","072_15_30","LUK","15","30","30","Nataq kay wamrayki qillayninmatapis yanqa warmikunawan tar tukchir, ĉhamutin-shuypaqa, ashwan paypaqqa fyistamatapis rurayanki mas gurdulla animalnikita wanuchir ima’. ");
INSERT INTO qufNT_vpl VALUES ("LK15_31","072_15_31","LUK","15","31","31","“Chaynu wamran nitinqa, taytanqa niran: ‘Wamray, chaqa qamqa nuqapaqa maydiyapis pullay kankiri. Chaymi tukuy imay kaqkunaqa qampaqna. ");
INSERT INTO qufNT_vpl VALUES ("LK15_32","072_15_32","LUK","15","32","32","Piru kay ukniki tikrakamusha chaypaqqami allin fyistata ruranapaq. Chaqa payqa wanusha yupay chinqasha karan. Piru ashwan kananqa allinta tarishanchik. Chayrayku fyistakuyanchik’ nir”. ");
INSERT INTO qufNT_vpl VALUES ("LK16_1","072_16_1","LUK","16","1","1","Jesusqami kaytapis parlaran yaĉhakuqninkunataqa: “Karanmi uk kusala imayjun runa. Paypami kayaq uk runa tukuy imankunata rikaq. Chaymi ukkuna riranllapa amunta willaq, chay kuytakuq runaqa, imaykikunata gastayan nir. ");
INSERT INTO qufNT_vpl VALUES ("LK16_2","072_16_2","LUK","16","2","2","Chaymi chay kusala imayjun runaqa kuytakuqnintaqa qayamur kaynu niran: ‘¿Imanutaq qampaq willamayanllapa chayqa? Willamay, ima imatataq rurashayki. Chaqa mananari imaykunata rikanaykipaqqa allinchu chay willamashanllapanulla chiqapta imaykunata gastakuyatkiqa’. ");
INSERT INTO qufNT_vpl VALUES ("LK16_3","072_16_3","LUK","16","3","3","“Chaynu nitinqa, chay kuytakuqqa yarpuq ĉhurakaran: ¿Imatana kananqa rurashaq mantamaqniy trabajuymanta itakumatinqa? Chaqa manari jwirsaylamapis kanchu ĉhakrakunapi trabajanaypaqqa. Chaynulla kusatami pinqakuni limusnakunata mañakunaypaqpis. ");
INSERT INTO qufNT_vpl VALUES ("LK16_4","072_16_4","LUK","16","4","4","Chaynu yarpupakuyarmi chaymantaqa niran: ‘Yaĉhaninami imata rurashaq nirmapis, trabajuymanta itakumatin runakuna wasinpi samachimananpaqqa’. ");
INSERT INTO qufNT_vpl VALUES ("LK16_5","072_16_5","LUK","16","5","5","“Chaynu yarpurmi patrunninta wakin dibiq runakunata qayamuran. Chaymantaqa punta ĉhasha chaytaqa niran: ‘¿Michkatataq patrunniytaqa dibiyanki?’. ");
INSERT INTO qufNT_vpl VALUES ("LK16_6","072_16_6","LUK","16","6","6","Chay runaqa niran: ‘Syin butija asaytitami dibiyani’. Chaynu nitinqa, chay kuytakuqqa niran: ‘Kaypimi risibuyki. Samar sinkwintalapaqna ruray risibuykitaqa’. ");
INSERT INTO qufNT_vpl VALUES ("LK16_7","072_16_7","LUK","16","7","7","Chaynu nirnaqa chaymanta uktana tapuran kaynu nir: ‘Qamqa, ¿michkatataq dibiyanki?’ Kayqami niran: ‘Syin kustal trigutami dibiyani’ nir. Chaymi chaytapis niran: ‘Kaypi risibuykiqa. Samar ruray uchinta kustalpaqlana risibuykitaqa’. ");
INSERT INTO qufNT_vpl VALUES ("LK16_8","072_16_8","LUK","16","8","8","“Chaynu tukutinmi, chay mantakuqninqa yaĉharan chay imankunata kuytaq runaqashi kusala bibu karan imata rurananpaqpis nir. Chaymi nishaykillapa: Chiqapta Dyuspi mana kriyiqkunaqa, paykunapalla imankunata rurananpaqqa allipta rurayta yaĉhanllapari, Dyuspi kriyiqkuna imankunata rurananllapamantaqa. ");
INSERT INTO qufNT_vpl VALUES ("LK16_9","072_16_9","LUK","16","9","9","“Piru kay pachapi, chay tukukaq qillaynikillapata yanqalla gastanaykillapamantaqa, ashwan ukkunata yanapayllapa, paykunapis amiguykillapana kar Dyusta kasunanllapapaq. Chayna maydiya chay qillaynikillapa tukukatinqa Dyusninchikna pullakushutinllapa pay kayashanpi, tukuy tyimpu kawsanaykillapapaq. ");
INSERT INTO qufNT_vpl VALUES ("LK16_10","072_16_10","LUK","16","10","10","“Chaynulla nishaykillapapis: Mayqanpis mana imanu tukur, tantyarkaqlapi allinta imatapis rikarqa, achka kaqpimapis chaynulla kanqa. Nataq tantyarkaqlapi imanu tukur, imatapis mana allinta rikarqa, achka kaqpipis chaynulla kanqa. ");
INSERT INTO qufNT_vpl VALUES ("LK16_11","072_16_11","LUK","16","11","11","Chayrayku kay pachapi yanqa imankunata mana shumaq allinta rikatkillapaqa, ¿mayqannari kunfyashunqallapa Dyuspa chiqap shumaq imankunapaqmaqa? ");
INSERT INTO qufNT_vpl VALUES ("LK16_12","072_16_12","LUK","16","12","12","Ukkunapata mana allinta imankunatapis rikatkillapaqa, ¿mayqanna kunfyar qushunqallapa qamkunapa imaykikuna kananpaq kaqtaqa? ");
INSERT INTO qufNT_vpl VALUES ("LK16_13","072_16_13","LUK","16","13","13","“Chaymi nini, manami mayqan sirbikuqpis ishkay runata chay kutilla sirbiytaqa puytinchu. Chaqa uknintami munayanqa, nataq ukninta-shuypaqa ĉhiqniyanqa. Manaqa ukninta allinta rikayanqa, nataq ukninta-shuypaqa musyayanqa. Chaynulla manami allinchu Dyusninchikta sirbiyar chay kutilla qillayninchiklapaq chaynulla wakin imanchikkunalapaq yarpur kawsanapaqqa”. ");
INSERT INTO qufNT_vpl VALUES ("LK16_14","072_16_14","LUK","16","14","14","Fariseukunami qillayta kusalata munapakuq karan. Chaymi Jesús chaynu rimatin uyakurllapaqa, burlakar asiparanllapa. ");
INSERT INTO qufNT_vpl VALUES ("LK16_15","072_16_15","LUK","16","15","15","Piru Jesusqami niran: “Qamkunami runakunapa naypanpiqa kusa runa nishunanllapalapaq imatapis rurankillapa. Nataq Dyusqami riqsishunllapa shunquykillapapi imanu kankillapa nirmapis. Chaqa runakuna kusa ima kani nitinllapaqa, Dyusqa mana allinpaqchu riqsin nir. ");
INSERT INTO qufNT_vpl VALUES ("LK16_16","072_16_16","LUK","16","16","16","“Dyusninchikpa rimaqninkuna chaynulla Dyus nitin Moisés mantakushankuna imaqa, Juan shamunankaman Dyuspaqqa intrachikuranllapa. Nataq chaymanta-pachaqa imanumi Dyus mantakuyashanman yaykuyta puytinchik nir yaĉhachikunillapa. Chaymi Dyus mantakuyashanmanqa tukuyla imanullapis yaykuyta kamanllapa. ");
INSERT INTO qufNT_vpl VALUES ("LK16_17","072_16_17","LUK","16","17","17","“Piru chaynu nishutiyllapaqa amami yarpunkillapachu, Dyus nitin Moisés mantakushankunaqami manana kumplikayanqanachu nirqa. Ashwanmi syiluwan, pacha tukukatinmapis, Dyus nitin Moisés mantakushanqa tukuyla kumplikanqa. ");
INSERT INTO qufNT_vpl VALUES ("LK16_18","072_16_18","LUK","16","18","18","“Chaqa nishaynumiri mayqan runapis warminta dijar ukwan kasararqa, kusala saqratana uchakuyan. Chaynulla mayqanpis chay itakukasha warmiwan kasaraqpis kusala saqratana uchakuyan. ");
INSERT INTO qufNT_vpl VALUES ("LK16_19","072_16_19","LUK","16","19","19","“Karanmi uk runa kusala imayjun. Paymi kusala ĉhaniyjun raĉhpakunata mudakuq, chaynulla waran waran kusala shumaq fyistakunata rurar, kusalata mikuqllapa ima. ");
INSERT INTO qufNT_vpl VALUES ("LK16_20","072_16_20","LUK","16","20","20","Chaynullami karanpis uk runa mana imayjun Lázaro shutiq. Paypa kwirpunmi qiri intiru karan. Chaymi, chay kusala imayjunpa punkunlapi takuq. ");
INSERT INTO qufNT_vpl VALUES ("LK16_21","072_16_21","LUK","16","21","21","Kay mana imayjun runitumi, kusalata mallaqnashanrayku, chay kusala imayjunpa mikunan ratashanlawanmapis untachikunayaran. Chaynulla allqukunamapismi chay runapa qirintaqa qimikar llaqwaq. ");
INSERT INTO qufNT_vpl VALUES ("LK16_22","072_16_22","LUK","16","22","22","“Chaymantami chay mana imayjun runituqa wanuranna. Chaymi angelkunaqa aparan Abrahamwan pulla kananpaq Dyuspa luryanpina. Chaynullami chay kusa imayjun kaqpis wanuranna. Chaymanta pamparanllapa. ");
INSERT INTO qufNT_vpl VALUES ("LK16_23","072_16_23","LUK","16","23","23","Chayna chay kusa imayjun runa infyirnupi qischakayarqa, syiluman chapakur, unaq maypi rikaran Abraham Lazaruta qichqakusha taqta. ");
INSERT INTO qufNT_vpl VALUES ("LK16_24","072_16_24","LUK","16","24","24","Chaymi kaynu nir qayĉhakuran: ‘¡Taytay Abraham, llakipamastuy-ari! Kaĉhamuy Lazaruta didunpa puntitanta yakupi nuyuchir, qalluyta nuyuchinanpaq. Chaqa kay ninapimi kusata qischakayani’ nir. ");
INSERT INTO qufNT_vpl VALUES ("LK16_25","072_16_25","LUK","16","25","25","“Piru Abrahamqa niran: ‘Wamrituy yarpuy-ari qam kawsayatkillaqa mana imaykipis faltashuranchu. Nataq Lázaro-shuypaqa qischakaq. Kananqami payta kaypi kunsulanllapa. Nataq qamqa qischakayankina. ");
INSERT INTO qufNT_vpl VALUES ("LK16_26","072_16_26","LUK","16","26","26","Chaynullami nuqanchikkunataqa uk kusala manchaypaq raqra chiqanchamayanchikllapa. Chaynu katinmi kaymanta, qamkuna kayashaykillapaman pasanarmapis mana puytinllapachu. Chaynulla qamkuna kayashaykillapamanta kaymanpis mana pasamuyta puytinllapachu’ nir. ");
INSERT INTO qufNT_vpl VALUES ("LK16_27","072_16_27","LUK","16","27","27","“Chaymi chay kusa imayjunqa niran: ‘Chaynu katinqa rugashaykiri Taytay Abraham, Lazaruta kaĉhanaykipaq taytaypa wasinman. ");
INSERT INTO qufNT_vpl VALUES ("LK16_28","072_16_28","LUK","16","28","28","Chaqa chaypimi kan sinku irmanuykuna. Chayna paykunata willatin ama shamunanpaqchu kay lugarman qischakaqqa’ nir. ");
INSERT INTO qufNT_vpl VALUES ("LK16_29","072_16_29","LUK","16","29","29","“Abrahamqa niran: ‘Paykunaqami Moisés iskribishankunata, chaynulla Dyuspa rimaqninkuna iskribishankunata ima liyirna intrakar kasunqallapa’. ");
INSERT INTO qufNT_vpl VALUES ("LK16_30","072_16_30","LUK","16","30","30","“Nataq chay kusa imayjun runaqa niran: ‘Chiqaptami ninki Taytituy Abraham. Piru uk wanusha kawsamur, paykunaman rikaritinqami paykunaqa Dyuspina kriyiyanqallapa’ nir. ");
INSERT INTO qufNT_vpl VALUES ("LK16_31","072_16_31","LUK","16","31","31","“Piru Abrahamqa niran: ‘Moisés iskribishanta, chaynulla Dyuspa rimaqninkuna iskribishanta mana kasurqa, manami kriyinqallapachu michka uk wanusha kawsamur paykunaman rikaritinmapis’ nir”. ");
INSERT INTO qufNT_vpl VALUES ("LK17_1","072_17_1","LUK","17","1","1","Jesusqa yaĉhakuqninkunata niran: “Maydiyapismi chay uchakuchikuqqa kayanqalla. Piru ¡imananqaraq, runa masinta uchakuchiqqa! ");
INSERT INTO qufNT_vpl VALUES ("LK17_2","072_17_2","LUK","17","2","2","Chaynu tukuq runataqami kusala allin kanqa kunkanpi marayta watar mar yakuman itakunanllapapaq, chay nuqapi chayraq kriyiqkunata uchakuchinanmantaqa. ");
INSERT INTO qufNT_vpl VALUES ("LK17_3","072_17_3","LUK","17","3","3","Chayrayku qamkunamaqa kuytakayllapa. Imanupi ukniki uchakutinqa, anyay. Chaynu willatki, shamur pirdunamay nishutinqa, pirdunay. ");
INSERT INTO qufNT_vpl VALUES ("LK17_4","072_17_4","LUK","17","4","4","Chaymi ukniki qamta mana allinta rurashur uk diyalapi michka syiti kuti uchakur, chaymanta syiti kuti shamur qammantami uchakusha kani nishutinqa, pirdunay”. ");
INSERT INTO qufNT_vpl VALUES ("LK17_5","072_17_5","LUK","17","5","5","Jesuspa yaĉhakuqninkunaqami, kaynu nir mañakuranllapa: —Taytituy, yanapamayllapa masta qampi kriyinayllapapaq. ");
INSERT INTO qufNT_vpl VALUES ("LK17_6","072_17_6","LUK","17","6","6","Chaynu nitinllapami, Jesusqa niran paykunataqa: —Imanutaq chay mustasa qirupa simillitanmaqa kusa llampitu, chaynu pitilamatapis allita Dyuspi kriyir, kaypi qiru shayan chayta ‘Rir mar yakupi shay’ nitkillapaqa, rinman. ");
INSERT INTO qufNT_vpl VALUES ("LK17_7","072_17_7","LUK","17","7","7","“Qamkunapa kanman uk sirbikuqnikillapa. Chaymanta chay sirbikuqqa rinman michikuq manaqa yapukuq. Chaymanta ĉhamutinnaqa ¿mayqannikillapataq ninkimanllapa: ‘Yaykamur taytituy mikuy’ nirqa? ");
INSERT INTO qufNT_vpl VALUES ("LK17_8","072_17_8","LUK","17","8","8","¡Manami! Ashwan niyankillapa kanqa: ‘Yaykamur mikunayta rurar qaramay, upyachimay nuqataraq. Chaymantana qamqa mikunki upyankimapis’ nir. ");
INSERT INTO qufNT_vpl VALUES ("LK17_9","072_17_9","LUK","17","9","9","Chaynu imata ruratinpis, sirbikuqnikillapataqa mana ‘Payji’ niyankillapalamapischu kanqa imapaqpis. ");
INSERT INTO qufNT_vpl VALUES ("LK17_10","072_17_10","LUK","17","10","10","“Chaynu chay sirbikuq yupay qamkunapis, Dyus nishushanllapata rurar tukchishana karmapis, ashwan niyllapa Dyustaqa: ‘Nuqakunaqami, mana sirbiq sirbikuqnikichu kanillapa. Chaqa mastaqachu imatapis rurashama katiyllapa, chay ruranayllapapaq karan chaymantaqa’ nir”. ");
INSERT INTO qufNT_vpl VALUES ("LK17_11","072_17_11","LUK","17","11","11","Jerusalenman riqnuqa Jesusqa pasaran Samariapa, Galileapa lugarninkunata. ");
INSERT INTO qufNT_vpl VALUES ("LK17_12","072_17_12","LUK","17","12","12","Chaynu riyarqa uk pwiblituman ĉharan. Chaypimi, dyis ismuyaq runakuna Jesustaqa tariq shamuranllapa. Piru wakaqllapi kidaranllapa Jesusmantaqa. ");
INSERT INTO qufNT_vpl VALUES ("LK17_13","072_17_13","LUK","17","13","13","Chaymi kaynu nir qayĉhakuranllapa: —¡Yaĉhachikuq Tayta Jesús, llakipamastuyllapari! nir. ");
INSERT INTO qufNT_vpl VALUES ("LK17_14","072_17_14","LUK","17","14","14","Chaynu nitinllapa, Jesús paykunata rikarqa, niran: —Rir kurakunaman ĉhayllapa, paykuna yaĉhananpaq alliyashaykillapana nir. Chaynu Jesús nitinqa, nanta riqnula alliyaranllapana. ");
INSERT INTO qufNT_vpl VALUES ("LK17_15","072_17_15","LUK","17","15","15","Chaynu alliyatinllapanaqa, chay paykunamanta uk runaqa, chay riyashanlamanta ashwan tikrakamuran kusa jwirtita rimar Dyusta alabaqnuna. ");
INSERT INTO qufNT_vpl VALUES ("LK17_16","072_17_16","LUK","17","16","16","Jesusman ĉharqa, naypanlapi qunqurikur pachaman pukĉhirar payji niran. Kay runaqami Samariamanta karan. ");
INSERT INTO qufNT_vpl VALUES ("LK17_17","072_17_17","LUK","17","17","17","Chaymi Jesusqa niran: —¿Manachu chay dyis qishaqkunaqa tukuynikillapa alliyaraykillapa? ¿Chaqa maypitaq chay wakin nwibi runakunaqa? ");
INSERT INTO qufNT_vpl VALUES ("LK17_18","072_17_18","LUK","17","18","18","¿Kay furastiru runalachu, Dyusta payji ninanpaqqa, intrakasha? ");
INSERT INTO qufNT_vpl VALUES ("LK17_19","072_17_19","LUK","17","19","19","Chaynu nirnaqa, chay alliyasha runataqa niran: —Sharir riyna. Kriyishaykiraykumi alliyashaykina, nir. ");
INSERT INTO qufNT_vpl VALUES ("LK17_20","072_17_20","LUK","17","20","20","Chay fariseo runakunaqami Jesustaqa tapuran, maydiyashi Dyuspa mantakuyninqa ĉhamuyanqa, nir. Chaymi taputinllapaqa, payqa niran: —Dyuspa mantakuyninqami mana kwintata qukayatkillapa ĉhamunqa. ");
INSERT INTO qufNT_vpl VALUES ("LK17_21","072_17_21","LUK","17","21","21","Chaymi mana mayqanpis ninqachu: ‘Kaypina mantakuqqa’, manaqa ‘Wakpina’ nirqa. Chaqa mana kwintata qukayankillapachu. Ashwanmi, Dyuspa mantakuyninqa qamkunawanna. ");
INSERT INTO qufNT_vpl VALUES ("LK17_22","072_17_22","LUK","17","22","22","Chaynu nirqa, yaĉhakuqninkunataqa, niran: “Qamkunapaqqami ĉhamunqa uk diya. Chaymi qamkunaqa chay diyakunapiqa Dyusmanta Shamuq Runata alliplata rikanankillapa uk kutilamapis. Piru manami rikankillapachu. ");
INSERT INTO qufNT_vpl VALUES ("LK17_23","072_17_23","LUK","17","23","23","Chaymi wakin runakunaqa ninqallapa: ‘Kaypimi Dyusmanta Shamuq Runaqa’ nir. Ukkuna-shuypaqa ninqallapa: ‘Wakpimi’ nir. Piru qamkunaqa chaynu nishutinllapamapis, ama kriyinkillapachu. ");
INSERT INTO qufNT_vpl VALUES ("LK17_24","072_17_24","LUK","17","24","24","Chaqa Dyusmanta Shamuq Runa tikrakamurqami, kusa shutilla rikarimunqa, imanuĉhi rilampamaqa uklawmanta uklawkaman intirula llipyalla achkirachikun, chay yupaymi kanqa. ");
INSERT INTO qufNT_vpl VALUES ("LK17_25","072_17_25","LUK","17","25","25","Piru naypaqtaqami alliplata qischanqallaparaq. Chaynulla kusa ĉhiqnikasha ima kanqa. ");
INSERT INTO qufNT_vpl VALUES ("LK17_26","072_17_26","LUK","17","26","26","“Chaynu rurayatinllapamapis chaymantaqa, imanuĉhi Noepa tyimpunpi pasaran, chaynumi pasanqa Dyusmanta Shamuq Runa tikrakamutinqa. ");
INSERT INTO qufNT_vpl VALUES ("LK17_27","072_17_27","LUK","17","27","27","Chay Noepa tyimpunpiqami runakunaqa mikuqllapa, upyaqllapa, kasaraqllapa chaynulla kasarachikuqllapa ima. Piru chaymanta Noé wampuq wasiman yaykutin, allipla saqra tamya shamur untaran tukuy pachapi. Chaymi yaku untatinqa, tukuyla runakuna wanur tukukaranllapa. ");
INSERT INTO qufNT_vpl VALUES ("LK17_28","072_17_28","LUK","17","28","28","Chaynulla Lotpa tyimpunpipis pasaran. Runakunaqa mikuqllapa, upyaqllapa, rantiqllapa, rantikuqllapa, tarpukuqllapa, wasikunatapis rurar taqllapa ima. ");
INSERT INTO qufNT_vpl VALUES ("LK17_29","072_17_29","LUK","17","29","29","Piru chaymanta Lot chay Sodoma pwiblumanta lluqshitinqa, unaq syilumanta ninawan asufri ishkimutin, tukuy wakin runakunaqa wanur tukukaranllapa. ");
INSERT INTO qufNT_vpl VALUES ("LK17_30","072_17_30","LUK","17","30","30","Chaynumi Dyusmanta Shamuq Runa tikrakamutinpis pasanqa. ");
INSERT INTO qufNT_vpl VALUES ("LK17_31","072_17_31","LUK","17","31","31","“Chaymi nishaykillapa: Mayqanpis uk wasipa ananpi karmapis amami ishkimunqachu, imanta lluqshichinanpaq nirqa. Chaynulla, mayqanpis ĉhakranpi karqa amami wasinman rinqachu. ");
INSERT INTO qufNT_vpl VALUES ("LK17_32","072_17_32","LUK","17","32","32","Chaqa yarpuyllapari, Lotpa warminpaq. ");
INSERT INTO qufNT_vpl VALUES ("LK17_33","072_17_33","LUK","17","33","33","Chaymi nini, imanupis bidanta washanaqqa, ashwan wanunqa tukuy tyimpupaqna. Nataq kay bidapi Dyusrayku wanuqkuna-shuypaqa, ashwan tukuy tyimpu kawsananpaqna kayanqa. ");
INSERT INTO qufNT_vpl VALUES ("LK17_34","072_17_34","LUK","17","34","34","“Nishaykillapapis: Uk tuta ishkay uqllanakusha punuyatinllapamapis, ukninta apar, ukninta-shuypaqa dijanqa. ");
INSERT INTO qufNT_vpl VALUES ("LK17_35","072_17_35","LUK","17","35","35","Chaynullami ishkay warmikuna kutakuyatinpis, ukninta apar, ukninta-shuypaqa dijanqa. ");
INSERT INTO qufNT_vpl VALUES ("LK17_36","072_17_36","LUK","17","36","36","Ishkay runakuna ĉhakrapi katinpis, ukta apar, uktaqa dijayanqa”. ");
INSERT INTO qufNT_vpl VALUES ("LK17_37","072_17_37","LUK","17","37","37","Chaynu nitinqa, paykunaqa tapuranllapa Jesustaqa: —¿Maypitaq Taytituy chaynuqa kanqa? nir. Jesusqa paykunataqa, niran: —Maypiĉhi wanusha katin, chaypimi tantakanqa shinkukuna. Chaymi yaĉhankillapa maypimi chayqa kanqa nirmapis. ");
INSERT INTO qufNT_vpl VALUES ("LK18_1","072_18_1","LUK","18","1","1","Jesusmi kay kumparasyuntapis parlar intrachikuran, paykuna maydiyapis ama disanimakurchu Dyusman mañakunanllapapaq. ");
INSERT INTO qufNT_vpl VALUES ("LK18_2","072_18_2","LUK","18","2","2","Niranmi: “Uk pwiblupimi karan uk jwis. Paymi Dyusta mana manchar, runakunamatapis mana rispitaqchu. ");
INSERT INTO qufNT_vpl VALUES ("LK18_3","072_18_3","LUK","18","3","3","Chaynullami chay pwiblupiqa kaqpis uk byuda warmi. Paymi uk prublimayjun kaq. Chaymi jwisman rir mañakuran, chay kuntraqninwan arriglachinanpaq. ");
INSERT INTO qufNT_vpl VALUES ("LK18_4","072_18_4","LUK","18","4","4","Piru chay jwisqami waran waran ritinmapis mana kasuqchu chay warmitaqa. Chaymantaqami yarpur niran: Nuqa, Dyusta mana kasunichu. Chaynulla runakunatapis mana rispitanichu. ");
INSERT INTO qufNT_vpl VALUES ("LK18_5","072_18_5","LUK","18","5","5","Piru chaynu katiymapis kay warmisita qillakachimayan. Chayraykumi paytaqa yanapashaq amana mas shamur qillakachimananpaqnachu nir”. ");
INSERT INTO qufNT_vpl VALUES ("LK18_6","072_18_6","LUK","18","6","6","Chaynullami Amitunchikqa niranpis: “Mana allin jwis chaynuta ruratinqa, ");
INSERT INTO qufNT_vpl VALUES ("LK18_7","072_18_7","LUK","18","7","7","ashwan ¿Dyusninchikmaqachu mana kasuyanqa chay paypa kaqninkunata unaqpis, tutapis paypaq llakir mañakutinqa? ¿Yarakuchiyanqaraqchu? ");
INSERT INTO qufNT_vpl VALUES ("LK18_8","072_18_8","LUK","18","8","8","Nishaykillapapis: Manami yarakuchirchu yanapar washayanqa. ¿Piru Dyusmanta Shamuq Runa shamurqachu, mayqanllataqa tariyanqaraq kriyiqta? nir”. ");
INSERT INTO qufNT_vpl VALUES ("LK18_9","072_18_9","LUK","18","9","9","Chaymantami Jesusqa uk kumparasyunta rurar tukuy chaypi kaqkunataqa intrachiran. Chaqa chaypi kaqkunamanta wakinqami, mana uchayjun yupay tukur ukkunataqa mana kwintachaqchu. ");
INSERT INTO qufNT_vpl VALUES ("LK18_10","072_18_10","LUK","18","10","10","Chaymi niran: “Ishkay runami riranllapa Dyusta adurananllapa wasiman mañakuq. Ukqami karan fariseo; nataq ukqa Romapaq impwistuta kubrakuq. ");
INSERT INTO qufNT_vpl VALUES ("LK18_11","072_18_11","LUK","18","11","11","Chay fariseuqami shasha kaynu niyaran paylla alabakar: ‘Tayta Dyus, nuqaqami payji nishuni mana chay wakinkuna yupay kashayrayku. Chaqa wakinkunami suwakuqkuna, malukuna, ukwan ukwan punuqkuna ima. Chaynulla nuqaqa manami kay impwistuta kubrakuq runa yupaychu kanipis. ");
INSERT INTO qufNT_vpl VALUES ("LK18_12","072_18_12","LUK","18","12","12","Nuqami ayunani simanapaq ishkay kuti. Chaynulla dyis parti ganashaymanta ukta qushuni’ nir ima. ");
INSERT INTO qufNT_vpl VALUES ("LK18_13","072_18_13","LUK","18","13","13","“Piru chay impwistuta kubrakuq-shuypaqa karukaqlapi sharan. Chaymi mana syilumanmapis chapakunayaqchu. Ashwanmi malay nir yarpur qasqunta takar niyaran: ‘¡Tayta Dyus llakipamay-ari! ¡Nuqami chiqap uchayjun kani!’ nir. ");
INSERT INTO qufNT_vpl VALUES ("LK18_14","072_18_14","LUK","18","14","14","“Chaymi nuqaqa nishaykillapa: Kay impwistuta kubrakuqqami, wasinmanqa tikrakaran, Dyus uchankunamanta pirdunar llakipashana katin. Nataq fariseo-shuypaqa mana. Chaqa mayqan kusa kani niqtaqa, mana kusapaqchu Dyusqa riqsin. Ashwan mana kusa kani niqtaqa, maydiyaqa kusa nishapaqna riqsinqa”. ");
INSERT INTO qufNT_vpl VALUES ("LK18_15","072_18_15","LUK","18","15","15","Chaymantami Jesusmanqa wamritukunata aparanllapa bindisinanpaq. Piru chay yaĉhakuqninkuna chaynu wamritukunata apaqta rikarqa, chay apaqkunataqa anyaq ĉhurakaranllapa. ");
INSERT INTO qufNT_vpl VALUES ("LK18_16","072_18_16","LUK","18","16","16","Chaymi Jesusqa paykunata qayar, kaynu niran: —¡Ama arkarchu, dijay nuqaman shamunqa wamritukunaqa! Chaqa Dyus mantakuyashanqami kay wamritukuna yupay mana kwintachaypaq kaqkunalapaq. ");
INSERT INTO qufNT_vpl VALUES ("LK18_17","072_18_17","LUK","18","17","17","Chiqaptami nishaykillapa: Dyus mantakuyashanman yaykunaqkunaqami kay wamritukuna yupay kanqallapa. Chaqa mana chaynu karqami Dyus mantakuyashanmanqa mana yaykunqallapachu nir. ");
INSERT INTO qufNT_vpl VALUES ("LK18_18","072_18_18","LUK","18","18","18","Uk mantakuqmi Jesusta tapuran kaynu nir: —Kusa allinla Yaĉhachikuq Taytituy, ¿imatataq rurayman, tukuy tyimpupaqna kawsanaypaqqa? nir. ");
INSERT INTO qufNT_vpl VALUES ("LK18_19","072_18_19","LUK","18","19","19","Chaymi Jesusqa niran: —¿Imapaqtaq kusa allin nimanki? Allinla kaqqami kan ukla. Payqami Taytay Dyus. ");
INSERT INTO qufNT_vpl VALUES ("LK18_20","072_18_20","LUK","18","20","20","Chaqa qamqami yaĉhankina, Dyus tukuy mantakushankunataqa. Chaypiqami nin: ‘Ama uk uk warmiwan punuychu; ama wanuchikuychu; ama suwakuychu; ama uknikipaq llullakur rimaychu chaynulla taytaykita, mamaykita kasuy’ nir. ");
INSERT INTO qufNT_vpl VALUES ("LK18_21","072_18_21","LUK","18","21","21","Chaynu nitinmi, chay runaqa niran: —Tukuy chaykunataqami takshaymanta-pacha rurashana kani nir. ");
INSERT INTO qufNT_vpl VALUES ("LK18_22","072_18_22","LUK","18","22","22","Chaynu nitin uyarmi, Jesusqa niran: —Uksitumi faltashuyanraq ruranaykipaqqa: Rir, tukuy imayki kaqta rantikur qillaynikitaqa mana imayjun kaqkunata quy. Chaynuqami unaq syilupiqa mana tukukaq imaykitana tarikunki. Piru chay nishushayta rurarnaqami, shamutki nuqawanna rishun nir. ");
INSERT INTO qufNT_vpl VALUES ("LK18_23","072_18_23","LUK","18","23","23","Piru chaynu Jesús nitin uyaparqami, kusalata llakiran. Chaqa kusala imayjun-ari karan. ");
INSERT INTO qufNT_vpl VALUES ("LK18_24","072_18_24","LUK","18","24","24","Chaynuta rikarmi, Jesusqa niran: —¡Kusa trabajusuraq kanqa chay kusala imayjun kaqkuna, Dyus mantakuyashanman yaykunanpaqqa! ");
INSERT INTO qufNT_vpl VALUES ("LK18_25","072_18_25","LUK","18","25","25","Ashwanmi chay kusala imayjunkuna, Dyus mantakuyashanman dasla yaykunanmantaqa, uk kamillu dasla pasayta puytinman uk awjapa uĉhkitunta nir. ");
INSERT INTO qufNT_vpl VALUES ("LK18_26","072_18_26","LUK","18","26","26","Chaymi uyakuqkunaqa, tapuran Jesustaqa: —Chaynu katinqa ¿pitaq washakayta puytiyanqa? nir. ");
INSERT INTO qufNT_vpl VALUES ("LK18_27","072_18_27","LUK","18","27","27","Chaynu nitinmi Jesusqa niran: —Runakunapaq mana ruraypaq kaqkunamapismi, Dyuspaqqa imapis ruraypaq nir. ");
INSERT INTO qufNT_vpl VALUES ("LK18_28","072_18_28","LUK","18","28","28","Chaynu nitinmi Pedruqa niran: —Taytituy, nuqakunamaqami tantar imayllapakunata dijashana, qamwanna purinillapa. ");
INSERT INTO qufNT_vpl VALUES ("LK18_29","072_18_29","LUK","18","29","29","Chaynu nitinmi, payqa niran: —Chiqaptami nishaykillapa: Mayqanpis Dyuspa mantakuyninrayku, wasinta, warminta, ukninkunata, taytankunata, wamrankunata dijaqkunaqami, ");
INSERT INTO qufNT_vpl VALUES ("LK18_30","072_18_30","LUK","18","30","30","kay pachapiqa kusala achkatana aypanqallapa chay dijashanllapamantaqa. Nataq maydiya-shuypaqa tukuy tyimpupaq kawsaytana aypanqallapa. ");
INSERT INTO qufNT_vpl VALUES ("LK18_31","072_18_31","LUK","18","31","31","Jesusqami dusi yaĉhakuqninkunata wakaqlaman qayar kaynu niran: “Kananqami rishunllapana Jerusalenman. Chaynuqami Dyuspa unay rimaqninkuna, Dyusmanta Shamuq Runapaq iskribishanllapakunaqa, kumplikanqa. ");
INSERT INTO qufNT_vpl VALUES ("LK18_32","072_18_32","LUK","18","32","32","Chaqa paytaqami mana Israelmanta runakunamanna qukunqallapa. Chaymi paykunaqa kusalata burlakanqallapa, jurapanqallapa, tuqapanqallapa ima. ");
INSERT INTO qufNT_vpl VALUES ("LK18_33","072_18_33","LUK","18","33","33","Chaymanta-shuypaqa wipyasha imana karqa wanuchinqallapa. Piru kimsa diyamantaqami qashan kawsamunqa”. ");
INSERT INTO qufNT_vpl VALUES ("LK18_34","072_18_34","LUK","18","34","34","Chaynu Jesús nitinmapis, yaĉhakuqninkunaqa mana intrakaranllapachu. Chaynulla manami yaĉharanllapapischu imapaqmi willayan nirmapis. Chaqa paykunapaqqami mana intrakaypaqchu karan. ");
INSERT INTO qufNT_vpl VALUES ("LK18_35","072_18_35","LUK","18","35","35","Jericó pwiblupa shipchanpina Jesús katinqa, uk syigu runa limusnata mañakur nanpa yatalanpi tayaran. ");
INSERT INTO qufNT_vpl VALUES ("LK18_36","072_18_36","LUK","18","36","36","Chaymanta kusa achka runa pasaqta syintirqa, tapukuran imataq pasayan nir. ");
INSERT INTO qufNT_vpl VALUES ("LK18_37","072_18_37","LUK","18","37","37","Chaymi willaranllapa Nazaretmanta Jesús chayta pasayan nir. ");
INSERT INTO qufNT_vpl VALUES ("LK18_38","072_18_38","LUK","18","38","38","Chayraykumi chay syigu runaqa jwirtita kaynu niran: —¡Davidpa ayllun Jesús, llakipamastuy-ari! nir. ");
INSERT INTO qufNT_vpl VALUES ("LK18_39","072_18_39","LUK","18","39","39","Chaynu nitinmi naypaqta riqkunaqa anyaranllapa uyarananpaq. Piru payqami, ashwan mas jwirtita qayĉhakuran kaynu nir: —¡Davidpa ayllun, llakipamastuy-ari! nir. ");
INSERT INTO qufNT_vpl VALUES ("LK18_40","072_18_40","LUK","18","40","40","Chaymi Jesusqa, das shar kaĉhakuran payman apananllapapaq. Ĉhatinnaqa, Jesusqa tapuran: ");
INSERT INTO qufNT_vpl VALUES ("LK18_41","072_18_41","LUK","18","41","41","—¿Imatataq qampaq ruranayta munayanki? nir. Chay syigu runaqa niran: —Taytituy, rikakuytami munayani nir. ");
INSERT INTO qufNT_vpl VALUES ("LK18_42","072_18_42","LUK","18","42","42","Jesusqa niran: —¡Rikakuynari! Chaqa kriyishaykiraykumi alliyashaykina nir. ");
INSERT INTO qufNT_vpl VALUES ("LK18_43","072_18_43","LUK","18","43","43","Chaynu nitinmi, chay kutilla rikakuranna. Chaymi Jesuspa pullanna riran Dyusta alabaqnu. Chayta rikarmi Dyustaqa tukuyla alabaranllapa. ");
INSERT INTO qufNT_vpl VALUES ("LK19_1","072_19_1","LUK","19","1","1","Jesusqami Jericó pwibluman ĉharqa, ĉhaypinta pasayaranna. ");
INSERT INTO qufNT_vpl VALUES ("LK19_2","072_19_2","LUK","19","2","2","Chaypiqami taq uk kusala imayjun runa Zaqueo shutiq. Paymi Romapaq impwistuta kubrakuqkunapaqa mantaqnin karan. ");
INSERT INTO qufNT_vpl VALUES ("LK19_3","072_19_3","LUK","19","3","3","Kay Zaqueuqami kusalata Jesusta riqsiyta munayaran. Piru payqami kusa takshala kar, chaynulla kusala achka runakuna kashanrayku mana rikaytaqa puytiyaranchu. ");
INSERT INTO qufNT_vpl VALUES ("LK19_4","072_19_4","LUK","19","4","4","Chaymi, rikananpaqqa Jesús riyashanlawman kusata kallpar rir, unaq qiruman iqaran. ");
INSERT INTO qufNT_vpl VALUES ("LK19_5","072_19_5","LUK","19","5","5","Chaymanta Jesús qirupa ĉhakinta pasayarqa, unaqman chapakur Zaqueuta rikarqa, niran: —Zaqueo, utqar ishkimuy. Chaqa kananmi wasikipi samayani nir. ");
INSERT INTO qufNT_vpl VALUES ("LK19_6","072_19_6","LUK","19","6","6","Chaynu nitinqa, Zaqueuqa chay kutilla ishkimur, kusa aligrila Jesustaqa wasinman aparan. ");
INSERT INTO qufNT_vpl VALUES ("LK19_7","072_19_7","LUK","19","7","7","Chayta rikarmi, Jesuspaqqa kusata runakunaqa rimapakuq qallariranllapa: “Uchasapa runapa wasinman risha samaq” nir. ");
INSERT INTO qufNT_vpl VALUES ("LK19_8","072_19_8","LUK","19","8","8","Chaynu niyatinllapaqa, Zaqueuqa sharir Jesustaqa niran: —¡Taytituy!, mana imayjunkunataqa tukuy imay kaqmanta lamtarta qushaq. Chaynulla mayqanta ingañar imanta suwasha karpis, kwatru kuti masta qushaq nir. ");
INSERT INTO qufNT_vpl VALUES ("LK19_9","072_19_9","LUK","19","9","9","Jesusqa niran: —Kay runapismi Abrahampa ayllunmanta kashanrayku, kay wasipi kaqkuna washakananpaq uraqa ĉhamushana. ");
INSERT INTO qufNT_vpl VALUES ("LK19_10","072_19_10","LUK","19","10","10","Chaqa Dyusmanta Shamuq Runaqami shamusha uchanllaparayku chinqasha kaqkunata maskar washananpaqna. ");
INSERT INTO qufNT_vpl VALUES ("LK19_11","072_19_11","LUK","19","11","11","Chaynu Jesús nitin runakuna uyaparmi yarpuranllapa, Dyus mantakunanpaqqami manana maychu nir. Chaymi Jerusalenman shipchayarnaqa payqa uk kumparasyunta parlaran, ");
INSERT INTO qufNT_vpl VALUES ("LK19_12","072_19_12","LUK","19","12","12","kaynu nir: “Uk kusa riqsikasha ayllumantami karan uk runa. Chaymi payqa uk kutiqa kusa karu may nasyunman riran numratinllapa tikrakamurqa pwiblunpina mantakunanpaq. ");
INSERT INTO qufNT_vpl VALUES ("LK19_13","072_19_13","LUK","19","13","13","Piru manaraq riyarqami, dyis sirbikuqninkunata qayamur, tukuyninta achka qillayta qur, niran: ‘Nuqa tikrakamunaykamanqa kay qillayniykunawanqa nigusyuta ruraskinkillapa’ nir. ");
INSERT INTO qufNT_vpl VALUES ("LK19_14","072_19_14","LUK","19","14","14","“Nataq chay pwiblunmanta runakunaqami paytaqa ĉhiqniqllapa. Chaymi ikintaqa kaĉhakuranllapa ninanllapapaq: ‘Kay runataqa mana munayanillapachu mantaqniyllapa kananpaqqa’ nir. ");
INSERT INTO qufNT_vpl VALUES ("LK19_15","072_19_15","LUK","19","15","15","“Piru chaynu kaĉhakutinllapamapis, paytaqa numraranllapana mantakuq kananpaq. Chaymanta pwibluman tikrakamurnaqa, kaĉhakuran chay sirbikuqninkunata qayamunanllapapaq. Chayna tapunanpaq, chay qillayninta qushushayllapataqa, kada runa michkatataq ganachishaykillapa nir. ");
INSERT INTO qufNT_vpl VALUES ("LK19_16","072_19_16","LUK","19","16","16","“Chayna punta chayta taputinqa, niran: ‘Taytituy, qillaynikiqami dyis kuti masta ganasha’ nir. ");
INSERT INTO qufNT_vpl VALUES ("LK19_17","072_19_17","LUK","19","17","17","Chaynu nitinqa, chay mantakuqninqa niran: ‘Allinpi. Qamqami kusa allin sirbikuq kanki. Chaynu chay pitila kaqpi kusa allin karanta rurashaykiraykumi ashwan dyis pwiblukunata mantanaykipaqna numrashayki’ nir. ");
INSERT INTO qufNT_vpl VALUES ("LK19_18","072_19_18","LUK","19","18","18","“Chaymantaqa uk sirbikuqpis qimikarqa kaynu niran: ‘Taytituy, qillaynikiqami ganasha sinku kuti masta’ nir. ");
INSERT INTO qufNT_vpl VALUES ("LK19_19","072_19_19","LUK","19","19","19","Chaymi mantaqninqa paytapis niran: ‘Qamtapis sinku pwiblukunata mantanaykipaqna numrashayki’ nir. ");
INSERT INTO qufNT_vpl VALUES ("LK19_20","072_19_20","LUK","19","20","20","“Piru uk qimikar-shuypaqa kaynu niran: ‘Taytituy, kaypimi qillaynikiqa. Ĉhuraraymi uk pañulapi watar. ");
INSERT INTO qufNT_vpl VALUES ("LK19_21","072_19_21","LUK","19","21","21","Chaqa manchakuraymi, kusala marraju kashaykirayku mana tarpukushaykimanta kusichakunki, chaynulla mana shikwakushaykikunamanta tantakunki nir, yaĉhashayrayku’. ");
INSERT INTO qufNT_vpl VALUES ("LK19_22","072_19_22","LUK","19","22","22","Chaynu nitinqa, mantaqninqa niran: ‘Mana allin sirbikuq, qam rimashaykillawan rikashur yaĉhani, imanumi kanki nirmapis. Chaqa chaynu nuqa marraju kani nir, chaynulla mana tarpukushaymanta kusichakuni, mana shikwakushaymanta tantakuni nir yaĉharqa, ");
INSERT INTO qufNT_vpl VALUES ("LK19_23","072_19_23","LUK","19","23","23","¿Imapaqtaq bankuman mana aparayki qillayniyqa ganaskinanpaq? Chaynuqami ashwan tikrakamurqa ganashanwanna aypanayta’. ");
INSERT INTO qufNT_vpl VALUES ("LK19_24","072_19_24","LUK","19","24","24","“Chaynu nirqa, wakin runakuna chaypi kaqkunataqa niran: ‘Chay runataqa qillayniyta kitar quyllapa, chay dyis kuti masta ganachisha chayta’ nir. ");
INSERT INTO qufNT_vpl VALUES ("LK19_25","072_19_25","LUK","19","25","25","Chaymi paykunaqa niranllapa: ‘¡Piru Taytituy, payqa dyis kuti mas qillayniyjunna!’ ");
INSERT INTO qufNT_vpl VALUES ("LK19_26","072_19_26","LUK","19","26","26","“Chaynu nitinllapami mantakuqqa niran: ‘Nishaykillapa: Chay mayqanĉhi allinta rurashanrayku, imayjun kaqtaqami masta qushaq. Piru chay mana allinta rurashanrayku mana imayjun kaqtaqami, pitila kaqninmatapis limpula kitashaq. ");
INSERT INTO qufNT_vpl VALUES ("LK19_27","072_19_27","LUK","19","27","27","Chaynulla mana mantakunayta munar ĉhiqnimaqkunata-shuypaqa, kayman apamur naypaypi wanuchiyllapa’ nir”. ");
INSERT INTO qufNT_vpl VALUES ("LK19_28","072_19_28","LUK","19","28","28","Kaykunata nirqami, Jesusqa riranna Jerusalenmanqa. ");
INSERT INTO qufNT_vpl VALUES ("LK19_29","072_19_29","LUK","19","29","29","Chaymanta, chay Olivos sirkapa yatan Betfagiman, chaynulla Betania pwibluman yaqqa ĉhashana karqa, kaĉhakuran ishkay yaĉhakuqninkunata, ");
INSERT INTO qufNT_vpl VALUES ("LK19_30","072_19_30","LUK","19","30","30","kaynu nir: —Riyllapa, wak naypanchikpi pwiblitu kan chayman. Chayman ĉharqami, tarinkillapa uk burru wataraqta. Chay burrupiqami manaraq mayqanpis tasharaqchu. Chayta kaĉhar apamuyllapa. ");
INSERT INTO qufNT_vpl VALUES ("LK19_31","072_19_31","LUK","19","31","31","Nataq, mayqan ‘¿Imapaqtaq burruta kaĉhayankillapa?’ nishutinllapaqa, niyllapa ‘Taytanchikmi ministiyan’ nir. ");
INSERT INTO qufNT_vpl VALUES ("LK19_32","072_19_32","LUK","19","32","32","Chaynu nitinqa, yaĉhakuqninkunaqa riranllapa. Chaynu rirllapaqa, imanuĉhi Jesús nisha karan chaynulla burrutaqa wataraqta tariranllapa. ");
INSERT INTO qufNT_vpl VALUES ("LK19_33","072_19_33","LUK","19","33","33","Burruta kaĉhayatinllapanaqa amunkunaqa rikarimur kaynu nir tapuranllapa: —¿Imapaqtaq burruta kaĉhayankillapa? nir. ");
INSERT INTO qufNT_vpl VALUES ("LK19_34","072_19_34","LUK","19","34","34","Chaynu nitinqa paykunaqa niranllapa: —Taytitunchikmi ministiyan nir. ");
INSERT INTO qufNT_vpl VALUES ("LK19_35","072_19_35","LUK","19","35","35","Chaynu nirnaqami, raĉhpankunata burrupa ananman ĉhurar aparanllapa Jesusman. Ĉhachirnaqa, chay burritupa ananpina tachiranllapa. ");
INSERT INTO qufNT_vpl VALUES ("LK19_36","072_19_36","LUK","19","36","36","Chaymi chaynu Jesús burrupa anan ritinqa, runakunaqa naypanta riranllapa raĉhpankunata ĉhukir ima. Chaylatami burruqa riran. ");
INSERT INTO qufNT_vpl VALUES ("LK19_37","072_19_37","LUK","19","37","37","Chaynu riyar chay Olivos sirkapa urayninman shipchayatinllapanaqa, tukuyla kriyiqkunaqa kusalata aligriyaranllapa. Chaymi kusa jwirtita rimaq qallariranllapa tukuy milagrukunata rurashanpaq yarpur ima. ");
INSERT INTO qufNT_vpl VALUES ("LK19_38","072_19_38","LUK","19","38","38","Kaynumiri niyaqllapa: “¡Biba biba! ¡Kusa alabakashami kanqa gubyirnunchik, Taytanchik Dyuspa shutinpi shamuqqa! ¡Unaq syilupipis aligriyanqallapa! ¡Kusa shumaqtami alabanqallapa Dyusninchiktaqa!” nir. ");
INSERT INTO qufNT_vpl VALUES ("LK19_39","072_19_39","LUK","19","39","39","Chaymi wakin fariseo runakuna chaypi uyakuqkunaqa, kaynu niranllapa Jesustaqa: —Yaĉhachikuq Taytituy, yaĉhakuqnikikunata anyar uyarachiy nir. ");
INSERT INTO qufNT_vpl VALUES ("LK19_40","072_19_40","LUK","19","40","40","Chaynu nitinqa, Jesusqa niran: —Qamkunata willashaykillapa, kay runakuna upallatinllapaqami ashwan rumikunamapis qayĉhakunqallapa nir. ");
INSERT INTO qufNT_vpl VALUES ("LK19_41","072_19_41","LUK","19","41","41","Chaymanta Jerusalén yatanmanna ĉhar chay pwibluta rikarnaqa, Jesusqa chay pwiblurayku waqaq qallariran ");
INSERT INTO qufNT_vpl VALUES ("LK19_42","072_19_42","LUK","19","42","42","kaynu nir: “¡Jerusalenmanta runakuna! Kusa allinĉhi kanman qamkuna kay diyapi kwintata qukanaykipaq, nuqami shamusha kani yanapashuq, shumaqta kawsanaykillapapaq nir. Piru chaypaqqami mana kwintata qukankillapachu. ");
INSERT INTO qufNT_vpl VALUES ("LK19_43","072_19_43","LUK","19","43","43","Ay, qamkunapaqqami kanqa allipla saqra diyakuna. Chaymi kuntraykikunaqa shamur, wakmanta kaymanta arkar kurralashurllapa ima, limpu wanuchir tukchishunqallapa. ");
INSERT INTO qufNT_vpl VALUES ("LK19_44","072_19_44","LUK","19","44","44","Tukuyla Jerusalén pwiblupi kaqkunaqa, tukukanqallapa. Chaypiqami, mana uk rumi, uk rumipa ananlapimapis llutakashaqa kidanqachu. Chaqa qamkunaqa, Dyus washashuqllapa shamutinpis, mana kasushaykillapachu”. ");
INSERT INTO qufNT_vpl VALUES ("LK19_45","072_19_45","LUK","19","45","45","Chaymanta Jesusqa, Dyusta adurananllapa wasiman yaykur, chay ruripi rantikuqkunata, rantiqkunata itakuq ĉhurakaran, ");
INSERT INTO qufNT_vpl VALUES ("LK19_46","072_19_46","LUK","19","46","46","kaynu nir: “Dyus nitin iskribikashakunapiqami nin: ‘Wasiyqami nuqaman mañakunanllapalapaq wasi kanqa’ nir. Piru qamkunaqami suwakuqkunapa maĉhayninpaqna tikrashaykillapa” nir. ");
INSERT INTO qufNT_vpl VALUES ("LK19_47","072_19_47","LUK","19","47","47","Jesusqami waran waran, Dyusta adurananllapa wasipi yaĉhachikuq. Piru chay kurakunapa mantaqninkuna, Moisés mantakushanta yaĉhar yaĉhachikuqkuna, chaynulla wakin karguyjun runakunapis, yarpuranllapa imanullapis Jesustaqa wanuchinanllapapaq. ");
INSERT INTO qufNT_vpl VALUES ("LK19_48","072_19_48","LUK","19","48","48","Piru manami imanupis wanuchiyta puytiranllapachu. Chaqa tukuyla runakunami Jesús yaĉhachikutinqa kusa qasillala uyakuyaranllapa. ");
INSERT INTO qufNT_vpl VALUES ("LK20_1","072_20_1","LUK","20","1","1","Uk diyapimi, Jesusqa Dyusta adurananllapa wasipi Dyuspa shumaq rimayninta imanu washakananllapapaq nir runakunataqa yaĉhachiyaran. Chaymantami, ĉharanllapa kurakunapa mantaqninkuna, Moisés mantakushanta yaĉhar yaĉhachikuqkuna, ruku mantakuqkuna ima. ");
INSERT INTO qufNT_vpl VALUES ("LK20_2","072_20_2","LUK","20","2","2","Chaymi kaynu nir tapuranllapa: —¡Willamayllapa! ¿Mayqan mantashutintaq tukuy chaykunata rurankiqa? ");
INSERT INTO qufNT_vpl VALUES ("LK20_3","072_20_3","LUK","20","3","3","Chaymi Jesusqa niran: —¡Ma nuqapis tapushutiyllapa, willamayllapa! ");
INSERT INTO qufNT_vpl VALUES ("LK20_4","072_20_4","LUK","20","4","4","¿Mayqantaq Shutichikuq Juantaqa kaĉhamuran shutichikunanpaqqa? ¿Dyus, manaqachu runakunala? ");
INSERT INTO qufNT_vpl VALUES ("LK20_5","072_20_5","LUK","20","5","5","Chaynu nitinmi, paynin paynin willanakur kaynu ninakuyaqllapa: “ ‘Dyusmi kaĉhamuran’ niytaqa manami puytinchikllapachu. Chaqa, chaynu nishallapaqa ‘¿Imapaqtaq mana kriyiraykillapa?’ nimashunllapa. ");
INSERT INTO qufNT_vpl VALUES ("LK20_6","072_20_6","LUK","20","6","6","Chaynulla manami ‘Runakunala’ niytapis puytinchikllapachu. Chaynu nishallapaqami, runakuna rumillawan sitar wanuchimachuwanllapa. Chaqa chiqaptari yarpunllapa: Juanqa Dyuspa rimaqnin karan nir”. ");
INSERT INTO qufNT_vpl VALUES ("LK20_7","072_20_7","LUK","20","7","7","Chaymi paykunaqa niranllapa: —Manami yaĉhanillapachu mayqan kaĉhamuran nirmapis. ");
INSERT INTO qufNT_vpl VALUES ("LK20_8","072_20_8","LUK","20","8","8","Jesuspis paykunataqa niran: —Chayqa nuqapis manami willashaykillapachu, mayqan mantamatinmi tukuy kaykunata rurani nirmapis. ");
INSERT INTO qufNT_vpl VALUES ("LK20_9","072_20_9","LUK","20","9","9","Chaymantaqa tukuy runakunata kay kumparasyunta parlaq qallariran: “Uk runami ĉhakranpi ubata tarpuran. Chaymantaqa ayka runakunata trabajananpaq arrintar riran largu mayta, mana das tikrakamuqchu. ");
INSERT INTO qufNT_vpl VALUES ("LK20_10","072_20_10","LUK","20","10","10","Chaymanta kusicha tyimpu ĉhamutinqa, chay ĉhakrapa amunqa kaĉhamuran uk sirbikuqninta, chay kusichakushanmanta paypaq kaq partinta qunanllapapaq. Piru ashwan chay ĉhakrapi trabajaqkunaqami chay sirbikuqtaqa aypar kusalata maqar ima mana imatapis qurchu qatiĉharanllapa. ");
INSERT INTO qufNT_vpl VALUES ("LK20_11","072_20_11","LUK","20","11","11","“Chaymantaqa qashan kaĉhamuran uk sirbikuqninta. Piru chaytapis, chay ĉhakrapi trabajaqkunaqa maqar, jurapar ima mana imatapis qurchu qatiĉharanllapa. ");
INSERT INTO qufNT_vpl VALUES ("LK20_12","072_20_12","LUK","20","12","12","Qashan uk sirbikuqninta kaĉhamuran. Piru chaytapis chaynullata rurar lisyar ima ĉhakramantaqa itakuranllapa. ");
INSERT INTO qufNT_vpl VALUES ("LK20_13","072_20_13","LUK","20","13","13","“Chaynu chay sirbikuqninkunata rurar mana kasutinqa, chay ĉhakrapa amunqa niran: ‘¿Imanashaqna kananqa? Kusala munashay wamraytana kaĉhashaq dijur. Ichapis rispitar kasunmanllapa’ nir. ");
INSERT INTO qufNT_vpl VALUES ("LK20_14","072_20_14","LUK","20","14","14","“Chayna wamranta kaĉhatin, chay ĉhakrapi trabajaqkuna rikarqa, ninakuranllapa: ‘Wakmi kay pachataqa irinsyanpaq aypayanqa. ¡Ashwan wanuchishunllapa nuqanchikkunana kay ĉhakrawanqa kidanallapapaq!’ nir. ");
INSERT INTO qufNT_vpl VALUES ("LK20_15","072_20_15","LUK","20","15","15","Chaynu nirllapa ĉhakramantaqa urqur, wanuchiranllapa”. Chaynu kumparasyunta rurarqa Jesusqa kaynu niran: —Chay ĉhakrapa amun shamurqa, chay ĉhakrapi kaqkunawanqa, ¿imatataq rurayanqa nir yarpunkillapa qamkunaqa? ");
INSERT INTO qufNT_vpl VALUES ("LK20_16","072_20_16","LUK","20","16","16","Chaqa chay ĉhakrapi kaqkunataqa rir limpu wanuchir ukkunatana quyanqa chay pachantaqa. Chaynu Jesús nitinmi niranllapa: —¡Manami chaynuqa kanqachu! nir. ");
INSERT INTO qufNT_vpl VALUES ("LK20_17","072_20_17","LUK","20","17","17","Chaynu nitinllapaqa, kusata paykunataqa chapar Jesusqa niran: —Mana chaynu katinqa, ¿ima nishaq nirtaq, Dyus nitin iskribikashakunapiqa nin?: ‘Chay llutakuqkuna kay rumiqa mana sirbinchu nir itakushanllapami, ashwan kusala shumaq rumipaq tikrakasha’ nirqa. ");
INSERT INTO qufNT_vpl VALUES ("LK20_18","072_20_18","LUK","20","18","18","Chaymi, chay rumipa ananman mayqanpis rataqqa, limpu limpu llampunqa. Nataq, rumi runapa ananman ratar-shuypaqa, limpu limpu pulbupaq tikranqa nir. ");
INSERT INTO qufNT_vpl VALUES ("LK20_19","072_20_19","LUK","20","19","19","Chaynu nitinmi, kurapa mantaqninkuna, Moisés mantakushanta yaĉhar yaĉhachikuqkuna uyaparllapaqa, kwintata qukaranllapa paykunapaq rimayan nir. Chaymi chay kutilla, Jesusta aypar prisunaranllapa. Piru mana puytiranllapachu runakunata manchashanllaparayku. ");
INSERT INTO qufNT_vpl VALUES ("LK20_20","072_20_20","LUK","20","20","20","Chaymantami ashwan, wakin runakunata kaĉharanllapa mananula Dyuspi kriyiq tukur, Jesusta uyakunanllapapaq. Chayna imanullapis mana allinkunata rimachir, chaylapaqna aypar apananllapapaq Romapa gubirnadurninman. ");
INSERT INTO qufNT_vpl VALUES ("LK20_21","072_20_21","LUK","20","21","21","Chaynuta yarpurllapami, kaynu nir Jesustaqa tapuranllapa: —Yaĉhachikuq Taytituy, yaĉhanillapami qam yaĉhachikuyashayki, rimayashaykiqa chiqap nir. Chaynu karmi, mana runakunata riparayta yarpunkichu imanu katinmapis. Ashwan qamqami yaĉhachikunki Dyus munashannulata. ");
INSERT INTO qufNT_vpl VALUES ("LK20_22","072_20_22","LUK","20","22","22","Chaymi nishunillapa: ¿Allinchu kanqa Romapa punta gubyirnun Cesarta impwistuta pagranayllapapaqqa? ");
INSERT INTO qufNT_vpl VALUES ("LK20_23","072_20_23","LUK","20","23","23","Jesusqa chay mana allinta yarpuyashanllapapaq kwintata qukarmi, niran: —¿Imapaqtaq mana allinta rimachir uchachamanayankillapa? ");
INSERT INTO qufNT_vpl VALUES ("LK20_24","072_20_24","LUK","20","24","24","Ma, rikachimayllapa uk qillayta. ¿Mayqanpa ritratuntaq kay qillaypiqa? ¿Mayqanpa shutintaq iskribikasha? nir. Chaynu taputinqa, paykunaqa niranllapa: —Gubyirnu Cesarpami nir. ");
INSERT INTO qufNT_vpl VALUES ("LK20_25","072_20_25","LUK","20","25","25","Chaymantami Jesusqa niran: —Chaynu katinqa, gubyirnu Cesarpa kaqnintaqa payta quyllapa. Nataq Dyuspa kaqnintaqa Dyusta quyllapa. ");
INSERT INTO qufNT_vpl VALUES ("LK20_26","072_20_26","LUK","20","26","26","Chaynu Jesús tukuy runakunapa naypanpi rimatinqami, mana imanupis uchachayta puytiranllapachu. Ashwan dispantakar uyaralana kidaranllapa. ");
INSERT INTO qufNT_vpl VALUES ("LK20_27","072_20_27","LUK","20","27","27","Chaymantaqa ayka Saduceo runakuna riranllapa Jesustaqa rikaq. Paykunaqami ninllapa: “Wanuqkunaqashi manana kawsamunnachu” nir. Chaymi tapuranllapa Jesustaqa: ");
INSERT INTO qufNT_vpl VALUES ("LK20_28","072_20_28","LUK","20","28","28","—Yaĉhachikuq Taytituy, Moisesmi kaynu nir iskribisha karan: ‘Mayqan warmiyjun kayar, manaraq wamrayjun kar wanutinqa, chay wanushapa ukninnashi kasarayanqa chay byuda warmiwanqa. Chayna chay wanusha ukninpaqqa wamrayjun kananpaq’ nir. ");
INSERT INTO qufNT_vpl VALUES ("LK20_29","072_20_29","LUK","20","29","29","Chaqa, uk kutimi syiti irmanukuna karanllapa. Kulakanllapaqa, warmikur manaraq wamrayjunchu kayar wanuran. ");
INSERT INTO qufNT_vpl VALUES ("LK20_30","072_20_30","LUK","20","30","30","Chaymi chay ishkay kaq uknin, ");
INSERT INTO qufNT_vpl VALUES ("LK20_31","072_20_31","LUK","20","31","31","chaynulla kimsa kaq ukninpis chay warmillawan kasararan. Chaynumi syitinllapa chay warmillawan kasarar, manaraq wamrayjun kayar tukuynin wanuranllapa. ");
INSERT INTO qufNT_vpl VALUES ("LK20_32","072_20_32","LUK","20","32","32","Chaymantami chay warmipis wanuranna. ");
INSERT INTO qufNT_vpl VALUES ("LK20_33","072_20_33","LUK","20","33","33","Nataq chay wanushakuna maydiya kawsamutinqa ¿mayqanninpa warmintaq kanqa chay warmiqa? Chaqa tukuynin-ari kasarasha karan chay warmillawan. ");
INSERT INTO qufNT_vpl VALUES ("LK20_34","072_20_34","LUK","20","34","34","Chaynu nitinllapami, Jesusqa niran: —Kananmi kay bidapiqa kasaranllapa, chaynulla kasarachikunllapa ima. ");
INSERT INTO qufNT_vpl VALUES ("LK20_35","072_20_35","LUK","20","35","35","Piru, Dyus munashannullata shumaqta rurar taqkunaqami, wanushanmanta kawsamur uk bidapiqa, manana kasaranqallapanachu. Chaynulla mananami kasarachikunqallapa imamapischu. ");
INSERT INTO qufNT_vpl VALUES ("LK20_36","072_20_36","LUK","20","36","36","Chaqa paykunaqa manana wanurchu angelkuna yupayna kanqallapa. Chaynulla, wanushanmanta kawsamushanllaparayku, Dyuspa Wamranna kanqallapa. ");
INSERT INTO qufNT_vpl VALUES ("LK20_37","072_20_37","LUK","20","37","37","Chaynumi, ashwan Dyus nitin Moisés chay sarsa rupayashanpaq iskribishanllapi, intrachimanchik, wanushakunaqashi kawsamuyanqa nir. Chaqa ninmi: Dyusqashi, Abrahampa, Isaacpa, Jacobupa, Dyusnin nir. ");
INSERT INTO qufNT_vpl VALUES ("LK20_38","072_20_38","LUK","20","38","38","Chaymi, Tayta Dyusqa mana wanushakunapa Dyusninchu, ashwan payqami tukuy kawsaqkunapa Dyusninla. Chaynu katinmi, ¡paypaqqa tukuy mayqanpis kawsayan! nir. ");
INSERT INTO qufNT_vpl VALUES ("LK20_39","072_20_39","LUK","20","39","39","Chaymantaqa wakin yaĉhar yaĉhachikuqkunaqa niranllapa: —Allintami nishayki Yaĉhachikuq Taytituy. ");
INSERT INTO qufNT_vpl VALUES ("LK20_40","072_20_40","LUK","20","40","40","Chaymi chaymanta-pacha, manana mayqanninlapis tapuyta yarpuranllapalamanapischu. ");
INSERT INTO qufNT_vpl VALUES ("LK20_41","072_20_41","LUK","20","41","41","Chaymantami Jesusqa paykunataqa tapuran kaynu nir: —¿Imapaqtaq Dyuspa Akrashan Cristuntaqa Davidpa ayllunmanta ninllapa? ");
INSERT INTO qufNT_vpl VALUES ("LK20_42","072_20_42","LUK","20","42","42","Chaqa Davidqami paylla Salmos librunpiqa nin: ‘Tayta Dyusmi Amituytaqa kaynu niran: Tay allilaw qichqayman, ");
INSERT INTO qufNT_vpl VALUES ("LK20_43","072_20_43","LUK","20","43","43","maydiya chay ĉhiqnishuqkunata ĉhakikipa ĉhakinman ĉhuramunaykaman nir’. ");
INSERT INTO qufNT_vpl VALUES ("LK20_44","072_20_44","LUK","20","44","44","Chaynu Davidpa ayllunmanta Dyuspa Akrashan Cristun katinqa, ¿imapaqtaq Davidqa ‘Amituy’ niran? ");
INSERT INTO qufNT_vpl VALUES ("LK20_45","072_20_45","LUK","20","45","45","Tukuyla runakuna uyakutinmi yaĉhakuqninkunata Jesusqa kaynu niran: ");
INSERT INTO qufNT_vpl VALUES ("LK20_46","072_20_46","LUK","20","46","46","“Allita kwintata qukarmi, kuytakankillapa Moisés mantakushanta yaĉhar yaĉhachikuqkunamanta. Chaqa paykunaqami munanllapa atun raĉhpanllapata yakakuyta, chaynulla plasakunapimapis kusala shumaqta saludananllapata ima. Chaymi chay tantakananllapa wasikunapi manaqa mikunanpaq apatinllapamapis, kusa runapaq riqsir chay kusala shumaq samanakunapi samachinanllapata munan. ");
INSERT INTO qufNT_vpl VALUES ("LK20_47","072_20_47","LUK","20","47","47","Chaynullami chay wakcha warmikunata kitanllapa wasinkunata ima. Piru allin runa ninanllapapaqqami kusala unayta Dyusman mañakuq yupay tukunllapa. Chaymi kusala manchaypaqtana kastigakanqallapa” nir. ");
INSERT INTO qufNT_vpl VALUES ("LK21_1","072_21_1","LUK","21","1","1","Jesusmi, Dyusta adurananllapa wasipi, rikakuyaran kusa imayjun runakuna, ufrindanta kajunkunaman itatinllapa. ");
INSERT INTO qufNT_vpl VALUES ("LK21_2","072_21_2","LUK","21","2","2","Chaynullami rikaranpis uk mana imayjun byuda ishkay qillaysituta kajunkunaman itaqta. ");
INSERT INTO qufNT_vpl VALUES ("LK21_3","072_21_3","LUK","21","3","3","Chaymi Jesusqa niran: —Chiqaptami nishaykillapa: Kay mana imayjun byudaqami, tukuy runakunamanta masta ĉhurasha ufrindantaqa. ");
INSERT INTO qufNT_vpl VALUES ("LK21_4","072_21_4","LUK","21","4","4","Chaqa, tukuy wakin runakunaqami qillaynin subraqlata ufrindakunllapa. Nataq chay mana imayjun byuda-shuypaqami, mana mas qillaynin mikunanpaq katinmapis, limpula ufrindakusha nir. ");
INSERT INTO qufNT_vpl VALUES ("LK21_5","072_21_5","LUK","21","5","5","Chayllapimi, wakinkunaqa kusata parlayaqllapa Dyusta adurananllapa wasipaq, chay kusa shumaq rumikunawan shasha karan chaykunapaq, ufrinditakunata ĉhurashanllapakunapaq ima. Chaymi Jesusqa niran: ");
INSERT INTO qufNT_vpl VALUES ("LK21_6","072_21_6","LUK","21","6","6","“Uk diyami ĉhamunqa. Chaymi chay diyapiqa kanan kay rikayashaykillapataqa limpu ratachitinllapa, manana uk rumilamapis anapura llutakashaqa kidanqanachu” nir. ");
INSERT INTO qufNT_vpl VALUES ("LK21_7","072_21_7","LUK","21","7","7","Chaymantaqa Jesustaqa kaynu nir tapuranllapa: —Yaĉhachikuq Taytituy, ¿maydiyataq chaynuqa pasayanqa? ¿Ima siñalta rikartaq yaĉhayashaqllapa, tukuy chaykuna pasananpaq diyaqa shipchana? nirqa. ");
INSERT INTO qufNT_vpl VALUES ("LK21_8","072_21_8","LUK","21","8","8","Chaynu nir taputinllapaqa Jesusqa niran: “Allitami kuytakankillapa ama ingañakanaykillapapaq. Chaqa kusala achkami nuqa yupay tukur shamunqallapa. Chaymi ninqallapa: ‘Nuqami kani Dyuspa Akrashan Cristun’. ‘Chay tukukanan tyimpuqami ĉhamunqana’ nir. Chaynu nishutinllapamapis, qamkunaqa ama kriyinkillapachu. ");
INSERT INTO qufNT_vpl VALUES ("LK21_9","072_21_9","LUK","21","9","9","Chayna, wakpi kaypi guerrata rurayanllapa nir, gubyirnupa kuntran tikrakayanllapa nir ima uyaparmapis, ama manchakunkillapachu. Chaqa chaynumiri pasanqa. Piru chaynu pasatinmapis manaraqmi kay pacha tukukanan tyimpuraqchu kanqa”. ");
INSERT INTO qufNT_vpl VALUES ("LK21_10","072_21_10","LUK","21","10","10","Niranpismi: “Uk nasyunmanta kaqkunami maqanakunqallapa uklaw nasyunmanta kaqkunawan. Chaynulla uk gubyirnupa kaqninkunapis maqanakunqallapa uklaw gubyirnupa kaqninkunawan. ");
INSERT INTO qufNT_vpl VALUES ("LK21_11","072_21_11","LUK","21","11","11","Kusala achka lugarkunapimi pachamapis kusalata kuyunqa. Chaynulla kusala mallaq tyimpu imami kanqa. Qishaykunamapis kusala saqra mana rikashaykillapakuna kanqa, tukuy pachapi. Syilupipis rikankillapa dispantaypaq allipla mana rikashaykillapakunata ima. ");
INSERT INTO qufNT_vpl VALUES ("LK21_12","072_21_12","LUK","21","12","12","“Piru kaykuna manaraq chaynu kayatinqami, qamkunataqa aypashunqallapa, kusata qischashunqallapa chay tantakananllapa wasikunapi. Apashunqallapapis karsilkunaman itashuqllapa. Chaynulla qukushunqallapa gubirnadurkunapa, gubyirnukunapa naypanman ima nuqapi kriyishaykillaparayku. ");
INSERT INTO qufNT_vpl VALUES ("LK21_13","072_21_13","LUK","21","13","13","Chaynu apashutinllapamapis ashwan qamkunaqa nuqallapaq rimankillapa. ");
INSERT INTO qufNT_vpl VALUES ("LK21_14","072_21_14","LUK","21","14","14","Qamkunaqa, amami llakir yarpupakunkillapachu imataraq rimar washakashunllapa nirqa. ");
INSERT INTO qufNT_vpl VALUES ("LK21_15","072_21_15","LUK","21","15","15","Chaqa, nuqami chay urasqa yanapashaykillapa allipla shumaqta rimanaykillapapaq. Chaymi kuntrashuqkunaqa mana imata nishuyllapatapis puytinqallapachu, allita rimashaykillaparayku. ");
INSERT INTO qufNT_vpl VALUES ("LK21_16","072_21_16","LUK","21","16","16","“Chaynulla nishaykillapapis: Qamkunataqami taytaykillapa, uknikillapakuna, primuykillapa, chaynulla amiguykikunamapis chay ĉhiqnishuqkunaman qukushunqallapa. Nataq wakinnikillapallataqa wanuchishunqallapa ima. ");
INSERT INTO qufNT_vpl VALUES ("LK21_17","072_21_17","LUK","21","17","17","Chaymi tukuyla kay pachapiqa nuqapi kriyishaykillaparayku ĉhiqnishunqallapa. ");
INSERT INTO qufNT_vpl VALUES ("LK21_18","072_21_18","LUK","21","18","18","Piru qamkunapaqami, mana umaykillapamanta uk aqchaykillapalamapis chinqanqachu nuqapaqqa. ");
INSERT INTO qufNT_vpl VALUES ("LK21_19","072_21_19","LUK","21","19","19","Chayraykumi nuqalapi allita kriyir shachinakurqa tukuy tyimpupaqna kawsankillapa. ");
INSERT INTO qufNT_vpl VALUES ("LK21_20","072_21_20","LUK","21","20","20","“Chayna, Jerusalén pwiblupa ridurninman kusa achka suldadukuna ĉhaqta rikarqa, yaĉhankillapana mananami maychu chay pwiblu tukukananpaq kanqa nir. ");
INSERT INTO qufNT_vpl VALUES ("LK21_21","072_21_21","LUK","21","21","21","Chaymi chay Judea lugarpi kaqkunaqa, sirkakunaman alsakankillapa. Chaynulla, Jerusalenpi kaqkunapis lluqshinkillapa chay pwiblumantaqa. Nataq, chay ĉhakrapi kaqkuna-shuypaqa amallana tikrakankillapachu chay pwiblumanqa. ");
INSERT INTO qufNT_vpl VALUES ("LK21_22","072_21_22","LUK","21","22","22","Chaqa chay diyakunapimi, Dyuspa librun mantakushanpi kastigupaq iskribikashanqa kumplikayan. ");
INSERT INTO qufNT_vpl VALUES ("LK21_23","072_21_23","LUK","21","23","23","¡Akakaw chay diyakunapi warmikuna ruriyjun, manaqa ñuñuq wamrayjun kaqkunaqa imananqallaparaq! Chaqa allipla manchakuypaq nanachikuykuna chaynulla kusala saqra manchaypaq kastigumi chay pwiblupiqa kanqa. ");
INSERT INTO qufNT_vpl VALUES ("LK21_24","072_21_24","LUK","21","24","24","Wakinkunaqami wanunqallapa kuchilluwan lisyakar, chaynulla wakinkunataqa aypar prisur purichinqallapa tukuy nasyunkunapi. Nataq, Dyuspi mana kriyiq runakunaqa, Jerusalén pwiblutaqa limpu saruĉhanqallapa, paykunapaq Dyus imanu kananpaq nishan tyimpu kumplikanankaman. ");
INSERT INTO qufNT_vpl VALUES ("LK21_25","072_21_25","LUK","21","25","25","“Chaymi siñalkuna kanqa rupaypi, killapi, qullarkunapi ima. Nataq pachapi-shuypaqa tukuy runakuna dispantakashalla kidanqallapa. Chaynulla alliplata manchakunqallapa, mar yaku kusalata maqchikar waqamutin. ");
INSERT INTO qufNT_vpl VALUES ("LK21_26","072_21_26","LUK","21","26","26","Runakunami kusata manchakur, imana kay pachapiqa kanan-shuypaqa pasayanqa nir yarpur, limpu dismayanqallapa. Chaqa syilupi tukuy kaqkunamapis kusalata kuyunqa. ");
INSERT INTO qufNT_vpl VALUES ("LK21_27","072_21_27","LUK","21","27","27","Chaymantami Dyusmanta Shamuq Runataqa rikanqallapa kusa llipyalla pudirninwan puktaypa rurinta shamuqtana. ");
INSERT INTO qufNT_vpl VALUES ("LK21_28","072_21_28","LUK","21","28","28","Qamkuna nuqapi kriyiqkuna, kaynu tukuq qallaritinqa, animuta aypar umaykillapata unaqman alsar nuqapaq chapakunkillapa. Chaqa mananami maychu kanqa washakanaykillapapaqqa”. ");
INSERT INTO qufNT_vpl VALUES ("LK21_29","072_21_29","LUK","21","29","29","Chaynupaqmi, kay kumparasyuntapis ruraran: “Allita rikayllapa igus qiruta, manaqa wakin qirukunatapis. ");
INSERT INTO qufNT_vpl VALUES ("LK21_30","072_21_30","LUK","21","30","30","Chaqa chay qiru mushuqmanta qawamuqta rikarqa, yaĉhankillapana tamya tyimpuqa shipchana nir. ");
INSERT INTO qufNT_vpl VALUES ("LK21_31","072_21_31","LUK","21","31","31","Chaynulla chay nishushaykunata pasaqta rikarqa, yaĉhankillapana Dyus mushuqmanta mantakunanpaq tyimpuqa shipchana nir. ");
INSERT INTO qufNT_vpl VALUES ("LK21_32","072_21_32","LUK","21","32","32","“Chaymi chiqapta nishaykillapa: Chay tyimpupi kaq runakunaqa manaraq wanuyatinraqmi tukuyla kay nishushayllapaqa pasanqa nir. ");
INSERT INTO qufNT_vpl VALUES ("LK21_33","072_21_33","LUK","21","33","33","Chaqa syilu chaynulla kay pachamapismi tukukanqa. Piru nuqa nishaykuna-shuypaqami mana maydiyalapis tukukanqachu. ");
INSERT INTO qufNT_vpl VALUES ("LK21_34","072_21_34","LUK","21","34","34","Kuytakankillapa, amami dijankillapachu yarpuynikillapa chay mana allin ruraykunata rurachishunanllapapaqqa. Chaynulla ama maĉhankillapachu, ama yarpupakankillapapischu kay bidapi kawsayashaykillapapaqqa. Ama chay jwisyu diyapiqa qamkunata, chay mana allin ruraykuna daskaqla ratachishunanllapapaqchu. ");
INSERT INTO qufNT_vpl VALUES ("LK21_35","072_21_35","LUK","21","35","35","Chaqa chay shamuq diyaqami shamunqa kay pachapi tukuy runakuna kawsaqkunaman. ");
INSERT INTO qufNT_vpl VALUES ("LK21_36","072_21_36","LUK","21","36","36","Chayrayku, qamkunaqa rikĉhakushala kar tukuy tyimpula Dyuspi yarpur, payman mañakuyllapa chay saqra kastigukunamantaqa washakarna, Dyusmanta Shamuq Runapa naypanman ĉhanaykillapapaq”. ");
INSERT INTO qufNT_vpl VALUES ("LK21_37","072_21_37","LUK","21","37","37","Chaynumiri Jesusqa, unaqqa yaĉhachikuq Dyusta adurananllapa wasipi. Nataq, tutaman-shuypaqa chay Olivos sirkapi kidaq. ");
INSERT INTO qufNT_vpl VALUES ("LK21_38","072_21_38","LUK","21","38","38","Chaymi, tukuy runakunaqa allaq allaqla riqllapa Dyusta adurananllapa wasimanqa, Jesusta uyakuq. ");
INSERT INTO qufNT_vpl VALUES ("LK22_1","072_22_1","LUK","22","1","1","Shipchamuyarannami Pascua fyistapi mana libadurayjun tantata mikuqllapa chay diyaqa. ");
INSERT INTO qufNT_vpl VALUES ("LK22_2","072_22_2","LUK","22","2","2","Nataq chay kurakunapa mantakuqninkuna, Moisés mantakushanta yaĉhar yaĉhachikuqkunaqa, yarpuranllapa imanullapis Jesustaqa wanuchinanllapapaq. Piru runakunata manchashanllaparaykumi mana aypayta puytiranllapachu. ");
INSERT INTO qufNT_vpl VALUES ("LK22_3","072_22_3","LUK","22","3","3","Chaynu katinmiri, Jesuspa dusi yaĉhakuqninkunapa uknin Judas Iscariotimanqa Satanás yaykuran. ");
INSERT INTO qufNT_vpl VALUES ("LK22_4","072_22_4","LUK","22","4","4","Paymi riran kurakunapa mantakuqninkunata, Dyusta adurananllapa wasipi kuytakuqkunapa mantakuqninkunawan parlaq, “Imanumi Jesustaqa qushaykillapa” nir. ");
INSERT INTO qufNT_vpl VALUES ("LK22_5","072_22_5","LUK","22","5","5","Chaynu nitinmi, kusata aligriyar qillayta arniranllapa. ");
INSERT INTO qufNT_vpl VALUES ("LK22_6","072_22_6","LUK","22","6","6","Chaymi Judasqa “Arí” nir, imanulapis allita rikar maykaqlapipis runakuna mana yaqqa kaq yupay katin, “Rikachishutiyllapa aypankillapa” niran. ");
INSERT INTO qufNT_vpl VALUES ("LK22_7","072_22_7","LUK","22","7","7","Pascua fyistapi mana libadurayjun tantata mikuqllapa chay diyapinami karanllapa. Chaynulla chay diyapimi uyshitakunata ufrindapaq nir wanuchiqllapapis. ");
INSERT INTO qufNT_vpl VALUES ("LK22_8","072_22_8","LUK","22","8","8","Chaymi Pedruwan Juantaqa, Jesusqa kaĉharan kaynu nir: —Rir kamakachiyllapa Pascua fyistapi mikunanchikllapata. ");
INSERT INTO qufNT_vpl VALUES ("LK22_9","072_22_9","LUK","22","9","9","Chaynu nitinqa paykunaqa tapuranllapa: —¿Maypitaq kamakachinayllapata munayanki? nir. ");
INSERT INTO qufNT_vpl VALUES ("LK22_10","072_22_10","LUK","22","10","10","Jesusqa niran: —Jerusalén pwibluman ĉharnaqami, uk runa kantarunpi yakuta apaqta tarinkillapa. Chaymi paypa ikinta rinkillapa wasinman yaykunankaman. ");
INSERT INTO qufNT_vpl VALUES ("LK22_11","072_22_11","LUK","22","11","11","Chaymantami chay wasipa amuntaqa ninkillapa: ‘Yaĉhachimaqniyllapami nin: ¿Maylaw kwartuykipitaq yaĉhakuqniykunawan Pascua mikunata mikushaq? niyan’ nir. ");
INSERT INTO qufNT_vpl VALUES ("LK22_12","072_22_12","LUK","22","12","12","Chaynu nitkillapami payqa rikachishunqallapa wasinpa unaqninpi uk atun kwartu kusala kamakashatana. Chaymi chaypi kamkachinkillapa mikunallapapaqqa. ");
INSERT INTO qufNT_vpl VALUES ("LK22_13","072_22_13","LUK","22","13","13","Chaynu nitinmi paykunaqa rir, Jesús nishannulla tariranllapa. Chaymi chaypina kamakachiranllapa Pascua mikunataqa. ");
INSERT INTO qufNT_vpl VALUES ("LK22_14","072_22_14","LUK","22","14","14","Chaymanta mikunanllapa uras ĉhamutinqa, Jesusqa apustulninkunawan samaranna misamanqa. ");
INSERT INTO qufNT_vpl VALUES ("LK22_15","072_22_15","LUK","22","15","15","Chaymi Jesusqa paykunataqa niran: “Kanan manaraq qischakar wanuyashayllami, ¡alliplata munasha kani qamkunawan pulla tantanakur mikunallapapaq! ");
INSERT INTO qufNT_vpl VALUES ("LK22_16","072_22_16","LUK","22","16","16","Chaqa kanan mikushallapaqami manana qashanqa pullaqa mikushunllapanachu, Dyus qashan mushuqmanta mantakutin, chaypi mikunallapakaman”. ");
INSERT INTO qufNT_vpl VALUES ("LK22_17","072_22_17","LUK","22","17","17","Chaynu nirqa uk kupata aypar, Dyusta payji nishana kar niran: “Kayta aypar, aypachinakur upyayllapa. ");
INSERT INTO qufNT_vpl VALUES ("LK22_18","072_22_18","LUK","22","18","18","Allitami willashaykillapa, mananami qashanqa kay ubapa yakuntaqa upyashaqnachu, Dyus qashan mushuqmanta mantakuq qallarinankaman”. ");
INSERT INTO qufNT_vpl VALUES ("LK22_19","072_22_19","LUK","22","19","19","Chaynu nirmi, Jesusqa uk tantata aypar Taytanta payji nir, pakir quran yaĉhakuqninkunata kaynu nir: “Kaymi nuqapa kwirpuy. Qamkunata washashunayllapapaq wanuyani chay. Kaytami ama qunqarchu rurankillapa yarpumanaykillapapaq” nir. ");
INSERT INTO qufNT_vpl VALUES ("LK22_20","072_22_20","LUK","22","20","20","Chaynu mikutinllapanaqami, kupata aypar kaynu niran: “Kay yawarniyta iĉhashaywanmi Taytay Dyuswan uk mushuq tratuta rurani, qamkunata kusata llakipashushayllaparayku. ");
INSERT INTO qufNT_vpl VALUES ("LK22_21","072_22_21","LUK","22","21","21","Piru, mayqanĉhi kanan kuntraykunaman qukumayan chayqa, kay misapi nuqawan pulla. ");
INSERT INTO qufNT_vpl VALUES ("LK22_22","072_22_22","LUK","22","22","22","Chaymi Dyusmanta Shamuq Runataqa, imanutaq kananpaq karan chaynuta ruranqallapa kuntrankunaqa. ¡Piru imananqaraq, chay kuntrankunaman qukuqqa!” ");
INSERT INTO qufNT_vpl VALUES ("LK22_23","072_22_23","LUK","22","23","23","Chaynu Jesús nitinmi yaĉhakuqninkunaqa, paynin paynin niqllapa: “¿Mayqanninchikllapataq kuntrankunaman qukuyanchikllapaqa?” nir. ");
INSERT INTO qufNT_vpl VALUES ("LK22_24","072_22_24","LUK","22","24","24","Jesuspa yaĉhakuqninkunaqa paykunapura anyanakuranllapa, mabir mayqanninllapashi Dyuspaqqa kusa mas allin nir. ");
INSERT INTO qufNT_vpl VALUES ("LK22_25","072_22_25","LUK","22","25","25","Chaymanta Jesusqa paykunataqa niran: “Uk nasyunkunata mantaqkunami munashannulata runa masinkunatapis mantakur purichinllapa. Chaynu karmapis, ‘Ukkunatami kusalata yanapanillapa’ nir alabakanllapa. ");
INSERT INTO qufNT_vpl VALUES ("LK22_26","072_22_26","LUK","22","26","26","Piru qamkunaqami ama chaynuchu kankimanllapa. Ashwan mayqannikillapa kusa mas yaĉhaq karqa, mana kwintachaypaqla kayllapa. Chaynulla chay mantakuqpis uk sirbikuq yupay kanqa. ");
INSERT INTO qufNT_vpl VALUES ("LK22_27","072_22_27","LUK","22","27","27","Mabir willamayllapa: ¿Mayqantaq kusa mas allinqa? ¿Chay misaman mikuq tan chay runa, manaqachu chay mikuyta aypachikamun chay? Misapi samayan chay runami kusa mas allinqa. Nataq nuqaqa chay sirbikuq yupay kani qamkunapaqqa. ");
INSERT INTO qufNT_vpl VALUES ("LK22_28","072_22_28","LUK","22","28","28","“Chaymi imanu ĉhiqnimaqkuna ruramatinllapamapis, qamkunaqa pullay kashaykillapa. ");
INSERT INTO qufNT_vpl VALUES ("LK22_29","072_22_29","LUK","22","29","29","Chayraykumi nuqaqa mantakunaykillapapaq nishaykillapa imanuĉhi Taytay Dyus nuqatapis mantakunaypaq nimaran, chaynulla. ");
INSERT INTO qufNT_vpl VALUES ("LK22_30","072_22_30","LUK","22","30","30","Chaynu karqami, maydiyaqa qamkunaqa mantakunaypiqa mikunkillapa, upyankillapa nuqa tashay misapi pullay. Chaynulla, mantakunaykillapa samanapi tar, Israel pwiblumanta dusi ayllukunata rikar yaĉhankillapa, allin mana allin nirmapis”. ");
INSERT INTO qufNT_vpl VALUES ("LK22_31","072_22_31","LUK","22","31","31","Chaynullami niranpis Amitunchik Jesusqa: —Simón, Simón, imanutaq wayramaqa triguta ĉhaspir qutun, chay yupaymi Satanás, nuqamanta chiqanchashunayanllapa. ");
INSERT INTO qufNT_vpl VALUES ("LK22_32","072_22_32","LUK","22","32","32","Piru Simón, nuqaqami qampaq mañakusha kani, maydiyapis nuqallapi kriyinaykipaq. Chaymi qashan nuqallawan karqa, yanapay uknikikunata nuqalapi allita kriyinanllapapaq. ");
INSERT INTO qufNT_vpl VALUES ("LK22_33","072_22_33","LUK","22","33","33","Chaynu Jesús nitinqa, Simonqa niran: —Taytituy, nuqaqami karsilman qamwan pulla rinaypaqmapis yarpushana kani. Chaynulla wanutkimapis pullayki wanushaq. ");
INSERT INTO qufNT_vpl VALUES ("LK22_34","072_22_34","LUK","22","34","34","Piru Jesusqa niran: —Pedro, nishaykimi: Kananllami manaraq gallumapis kantayatinchu, kimsa kuti nuqapaqqa ninki ‘Manami riqsinichu’ nir. ");
INSERT INTO qufNT_vpl VALUES ("LK22_35","072_22_35","LUK","22","35","35","Chaynulla Jesusqa tapuranpis yaĉhakuqninkunataqa: —Nuqami mana alfurjayjunta, mana qillayta purichinaykillapapaq talqitayjunta, mas llanqiyjunta imachu kaĉhashurayllapa. Chaynu kaĉhashutiyllapaqa, ¿imaykillapallaqachu faltashuranllapa? Chaynu nitinqa paykunaqa niranllapa: —¡Manami! ");
INSERT INTO qufNT_vpl VALUES ("LK22_36","072_22_36","LUK","22","36","36","Chaymanta Jesusqa niran: —Kanan-shuypaqa alfurjayjun kaqqa apayllapa. Chaynulla qillayta purichinaykillapa talqitatapis apayllapa. Nataq mayqannikillapa mana ispadayjun karqa, punchuykillapamatapis rantikur rantiyllapa. ");
INSERT INTO qufNT_vpl VALUES ("LK22_37","072_22_37","LUK","22","37","37","Imapaqmi chaynutaqa nishuyanillapa. Chaqa nuqawanmi Dyus nitin iskribikashankunaqa kumplikanqa. Chaqa niqmi: ‘Mana allin runakunawan pullata, mana allinpaq riqsimanqallapa’ nir. Chaynumiri Dyus nitin nuqapaq tukuy iskribikashakunaqa, kumplikayanqa chay nishannulla. ");
INSERT INTO qufNT_vpl VALUES ("LK22_38","072_22_38","LUK","22","38","38","Chaynu Jesús nitinqa, paykunaqa niranllapa: —Taytituy, kaypimi ishkay ispadakunaqa nir. Chaymi Amitunchik Jesusqa niran: —Chaykaqllana nir. ");
INSERT INTO qufNT_vpl VALUES ("LK22_39","072_22_39","LUK","22","39","39","Chaymantaqa Jesusqa lluqshir riran Olivos sirkaman, chaynu kustumrin kashanrayku. Chaymi yaĉhakuqninkunapis ikinta riran. ");
INSERT INTO qufNT_vpl VALUES ("LK22_40","072_22_40","LUK","22","40","40","Chay lugarman ĉharnaqa, yaĉhakuqninkunataqa niran: —Dyusman mañakuyllapa ama uchapi ratanaykillapapaq. ");
INSERT INTO qufNT_vpl VALUES ("LK22_41","072_22_41","LUK","22","41","41","Chaynu nirqa paykunamantaqa karukaqllaman rir, chaypi qunqurikur Taytanman mañakuran, kaynu nir: ");
INSERT INTO qufNT_vpl VALUES ("LK22_42","072_22_42","LUK","22","42","42","“Taytay, puytiypaq katinqa yanapamay-ari kay kusa ayaq yaku yupay qischakaymantaqa. Piru amami nuqa munashaynuchu rurakanqa. Ashwanmi qam munashayki kanqa” nir. ");
INSERT INTO qufNT_vpl VALUES ("LK22_43","072_22_43","LUK","22","43","43","Chaynu niyatinqami, unaq syilumanta uk ángel chaypi rikarir yanaparan. ");
INSERT INTO qufNT_vpl VALUES ("LK22_44","072_22_44","LUK","22","44","44","Jesusqa chay kusalata qischakananpaq karan, chaypaq yarpur kusalata mañakuyaran Dyusmanqa. Chaynu mañakutinqami, ĉhiĉhapninmapis pachaman shutuyaran yawar yupay. ");
INSERT INTO qufNT_vpl VALUES ("LK22_45","072_22_45","LUK","22","45","45","Chaynu nir, Dyusman mañakurnaqa sharir riran chay yaĉhakuqninkuna kayashanman. Ĉharnaqa alliplata llakir shaykusha punuqta tariran paykunataqa. ");
INSERT INTO qufNT_vpl VALUES ("LK22_46","072_22_46","LUK","22","46","46","Chaymi kaynu niran: —¿Imapaqtaq punuyankillapa? Sharir Dyusman mañakuyllapa, ama uchapi ratanaykillapapaq nir. ");
INSERT INTO qufNT_vpl VALUES ("LK22_47","072_22_47","LUK","22","47","47","Chaynu nir Jesús rimayatinllami, chay dusi yaĉhakuqninkunamanta uknin Judasqa, achka runakunapa naypanta ĉharan. Chaymi qimikaran Jesustaqa muchar saludananpaq. ");
INSERT INTO qufNT_vpl VALUES ("LK22_48","072_22_48","LUK","22","48","48","Piru Jesusqa niran: —Judas, ¿mucharlachu Dyusmanta Shamuq Runataqa kuntrankunaman qukunki? nir. ");
INSERT INTO qufNT_vpl VALUES ("LK22_49","072_22_49","LUK","22","49","49","Chaymi chaypi Jesuswan kaqkunaqa, imami pasayan nir kwintata qukar, niranllapa: —Taytituy, ¿ispadakunawanchu washakashunllapa? nir. ");
INSERT INTO qufNT_vpl VALUES ("LK22_50","072_22_50","LUK","22","50","50","Chaynu nitinqa, chaypi kaqkunamanta ukninqa, kurakunapa mantaqninta sirbiq runapa allilaw rinrinta ¡saq! pitiran. ");
INSERT INTO qufNT_vpl VALUES ("LK22_51","072_22_51","LUK","22","51","51","Jesusqa niran: —¡Amana mas imatapis rurayllapachu! nir. Chaynu nirmi chay sirbikuqpa rinrintaqa kamarla, allicharan. ");
INSERT INTO qufNT_vpl VALUES ("LK22_52","072_22_52","LUK","22","52","52","Chaynu rurarnaqa chay kurakunapa mantakuqninkunata, Dyusta adurananllapa wasipi kuytakuqkunapa mantakuqninkunata, chaynulla tukuy ruku mantakuqkunawan payta apaq shamushakunataqa, niran: —¿Imapaqtaq ispadakunawan, qirukunawan ima, uk suwakuqman yupay shamushaykillapa nuqamanqa? ");
INSERT INTO qufNT_vpl VALUES ("LK22_53","072_22_53","LUK","22","53","53","Nuqaqami imuraspis Dyusta adurananllapa wasipiqa qamkunawan pulla katiyqa, mana imatapis ruramaraykillapachu. Piru qamkuna tutaparaqmanta kar, kanan tutapashana katinqa, imatapis rurayashaq nir yarpunkillapana. Chaqa uraykillapa ĉhamushanari nir. ");
INSERT INTO qufNT_vpl VALUES ("LK22_54","072_22_54","LUK","22","54","54","Chaymanta Jesustaqa aypar aparanllapana kurakunapa punta mantaqninpa wasinman. Piru Pedruqami largukaqllamanta chapar, ikinllapata riyaran. ");
INSERT INTO qufNT_vpl VALUES ("LK22_55","072_22_55","LUK","22","55","55","Chaymi chay wasipa pampanpa ĉhaypinpi ninata ratachir chaypa ridurninlapi tukuy taranllapa. Pedrupis chaypi paykunawan pulla tayaran. ");
INSERT INTO qufNT_vpl VALUES ("LK22_56","072_22_56","LUK","22","56","56","Chaynu tayatinllapaqa, uk sirbikuq warmi Pedrutaqa rikar, kusalata chapayaran. Chaymi kaynu niran: —Kay runapismi paywanqa pulla karan nir. ");
INSERT INTO qufNT_vpl VALUES ("LK22_57","072_22_57","LUK","22","57","57","Piru Pedruqa niran: —Mamitay, manami riqsinichu chay runataqa nir. ");
INSERT INTO qufNT_vpl VALUES ("LK22_58","072_22_58","LUK","22","58","58","Chaymanta qashan uk ratukaqlamanta ukpis Pedrutaqa rikar, kaynu niran: —Qampis paypa uknin kanki nir. Pedruqa niran: —¡Manami! Mana nishuyanillapa wakmaqari. ");
INSERT INTO qufNT_vpl VALUES ("LK22_59","072_22_59","LUK","22","59","59","Chaymanta uk ura pasashana yupay katinqa, qashan ukpis niran: —Alliptamiri kay paypis Jesuswanqa pulla karan. Chaynulla payqa Galileamanta wakmaqari. ");
INSERT INTO qufNT_vpl VALUES ("LK22_60","072_22_60","LUK","22","60","60","Qashanmi Pedruqa niran: —¡Taytituy, manami yaĉhayanichu mayqanpaqmi rimayanki nirmapis! Chaynu Pedro niyatinlami chay kutilla, gallu kantaran. ");
INSERT INTO qufNT_vpl VALUES ("LK22_61","072_22_61","LUK","22","61","61","Chaymantaqa Amitunchik Jesusqa das tikrakar Pedruta chaparan. Chaynu chapatinqa, Pedruqa yarpuran, Amitunchik kaynu nishanta: “Kananllami manaraq gallu kantayatin kimsa kuti nuqapaqqa ninki: ‘Manami riqsinichu’ nir” nishanta. ");
INSERT INTO qufNT_vpl VALUES ("LK22_62","072_22_62","LUK","22","62","62","Chaymi Pedruqa chaymanta lluqshirqa kusalata llakir, piñakur ima waqaran. ");
INSERT INTO qufNT_vpl VALUES ("LK22_63","072_22_63","LUK","22","63","63","Chay runakuna Jesusta chaypi kuytar shaqkunaqa kusata asipar ima maqaranllapa. ");
INSERT INTO qufNT_vpl VALUES ("LK22_64","072_22_64","LUK","22","64","64","Nawinkunata bindar ima kaynu tapuqllapa: —Mabir tantyay ¿pitaq maqashusha? nir ima. ");
INSERT INTO qufNT_vpl VALUES ("LK22_65","072_22_65","LUK","22","65","65","Chaynulla, allip ukmankunata tapur allipla saqra pinqaypaqta willaqllapamapis. ");
INSERT INTO qufNT_vpl VALUES ("LK22_66","072_22_66","LUK","22","66","66","Unaqna katinqa tantakaranllapa, chay Israel runakunapa ruku mantakuqninkuna, kurakunapa mantaqninkuna, chaynulla Moisés mantakushanta yaĉhar yaĉhachikuqkuna ima. Tantakarqa Jesustaqa aparan kusa mas karguyjunkunapa naypanman. Chaypiqami, kaynu nir tapuranllapa: ");
INSERT INTO qufNT_vpl VALUES ("LK22_67","072_22_67","LUK","22","67","67","—Willamayllapa: ¿Qamchu Dyuspa Akrashan Cristun kanki? nir. Chaynu taputinllapaqa, payqa niran: —Nuqa, kananlla ‘Dyuspa Akrashan Cristun kani’ nishutiyllapaqa, mana kriyimankillapachu. ");
INSERT INTO qufNT_vpl VALUES ("LK22_68","072_22_68","LUK","22","68","68","Chaynulla, nuqa tapushutiyllapapis mana imatapis willamayankillapachu chaynulla mana kaĉhamayankillapalamapischu kanqa. ");
INSERT INTO qufNT_vpl VALUES ("LK22_69","072_22_69","LUK","22","69","69","Piru kananmanta-pachami, Dyusmanta Shamuq Runaqa kusa puytiq Dyuspa allilaw qichqanpi tayanqa. ");
INSERT INTO qufNT_vpl VALUES ("LK22_70","072_22_70","LUK","22","70","70","Chaynu nitinqa tukuy tapuranllapa: —Chaynu katinqa, ¿qamchu Dyuspa Wamran kanki? nir. Jesusqa niran: —Qamkunallami ninkillapa. ");
INSERT INTO qufNT_vpl VALUES ("LK22_71","072_22_71","LUK","22","71","71","Chaymantaqa paykunaqa niranllapa: —¿Ima tistigutataq masqa munanchikllapa? Chaqa nuqanchikkunalla uyapashanchikllapa paylla rimatin nir. ");
INSERT INTO qufNT_vpl VALUES ("LK23_1","072_23_1","LUK","23","1","1","Tukuy chaypi kaqkunaqa, sharir aparanllapa Jesustaqa gubyirnu Pilatupa naypanman. ");
INSERT INTO qufNT_vpl VALUES ("LK23_2","072_23_2","LUK","23","2","2","Chay Pilatupa naypanpiqa, yanqa illaqmanta llullakur Jesuspaqqa willakuq qallariranllapa kaynu nir: —Kay runataqami tarisha kanillapa pwibluyllapamanta runakunata kusa ukman saqrakunata yaĉhachiqta. Chaqa, paymi nin manashi impwistuta gubyirnu Cesartaqa pagrashaqllapachu. Chaynulla ninpis payshi Dyuspa Akrashan Cristun tukuyta mantakuqqa nir. ");
INSERT INTO qufNT_vpl VALUES ("LK23_3","072_23_3","LUK","23","3","3","Chaymi Pilatuqa Jesustaqa kaynu nir tapuran: —¿Qamchu chay Israel runakunapa mantaqnin kanki? nir. Jesusqa niran: —Qamllami ninki. ");
INSERT INTO qufNT_vpl VALUES ("LK23_4","072_23_4","LUK","23","4","4","Chaynu Jesús nitinqa, Pilatuqa chay kurakunapa mantaqninta, tukuy runakunatapis niran: —Nuqapaqqami kay runaqa mana ima uchayjunchu nir. ");
INSERT INTO qufNT_vpl VALUES ("LK23_5","072_23_5","LUK","23","5","5","Chaynu nitinqa, chay runakunaqa llallin kusalata lanyar niranllapa: —Chay kusa ukmanta yaĉhachikuyashanwanmi, chay pwibluyllapamanta runakunataqa limpu pantachiyan. Chaynu mana allinta yaĉhachikuqqami qallariran Galileapi. Kanan-shuypaqa kay Judeapina puriyan nir. ");
INSERT INTO qufNT_vpl VALUES ("LK23_6","072_23_6","LUK","23","6","6","Chaynu nitinllapa uyaparqa, Pilatuqa tapukuran ¿kay runaqachu Galileamanta? nir. ");
INSERT INTO qufNT_vpl VALUES ("LK23_7","072_23_7","LUK","23","7","7","Chaymanta runakuna, Galileamantami nitinllapaqa, kaĉharan gubyirnu Herodesman. Chaqa, paypis chay diyakunapiqa Jerusalenpi karan. ");
INSERT INTO qufNT_vpl VALUES ("LK23_8","072_23_8","LUK","23","8","8","Jesús chayman ĉhatin, Herodes rikarqa kusala aligrita yarpuran. Chaqa kusa unaynami paypaqqa rimaqllapata uyapasha kar, Herodesqa riqsiyta munaran. Chaynullami milagrukunata ruratin ima rikanaran. ");
INSERT INTO qufNT_vpl VALUES ("LK23_9","072_23_9","LUK","23","9","9","Chaymi kusata tapuran. Piru, Jesusqa mana imalatapis willaranchu. ");
INSERT INTO qufNT_vpl VALUES ("LK23_10","072_23_10","LUK","23","10","10","Chaypiqa karanllapapis kurakunapa mantaqninkuna, Moisés mantakushanta yaĉhar yaĉhachikuqkuna ima. Chay paykunaqami chaypiqa alliplata uchachayaranllapa. ");
INSERT INTO qufNT_vpl VALUES ("LK23_11","072_23_11","LUK","23","11","11","Chayna, Jesús mana imatapis rimatinqa, Herodesqa wakin suldadukunawan kusalata kushiparanllapa. Chaymi Jesusta asipananllaparaykuqa, gubyirnupa kusala ĉhaniyjun raĉhpanta yakachiranllapa. Chaynu rurayar imaqa, Herodespis Jesustaqa qashan kaĉharan Pilatuman. ");
INSERT INTO qufNT_vpl VALUES ("LK23_12","072_23_12","LUK","23","12","12","Chay diyaqamiri Pilatuwan Herodesqa kusala amiguna tikrakaranllapa, unaykuna kusata ĉhiqninakuq kasha karmapis. ");
INSERT INTO qufNT_vpl VALUES ("LK23_13","072_23_13","LUK","23","13","13","Chaymantami Pilatuqa kurakunapa mantaqninkunata, wakin karguyjunkunata, chaynulla tukuyla runakunata ima tantamuran. ");
INSERT INTO qufNT_vpl VALUES ("LK23_14","072_23_14","LUK","23","14","14","Chaymi kaynu niran: —Qamkunaqa kay runata nuqaman apamuraykillapa, ‘Pwibluymanta runakunata limpu pantachiyan’ nir. Nuqami qamkunapa naypaykillapapi tapusha kani. Piru paypa uchantaqami mana tarishachu kani qamkuna niyashaykillapanuqa. ");
INSERT INTO qufNT_vpl VALUES ("LK23_15","072_23_15","LUK","23","15","15","Chaynulla Herodespis mana paypiqa ima uchatapis tarishachu. Chayraykumi qashan nuqaman kaĉhamusha. Chayrayku yaĉhayankillapana, manami ima mana allintapis kay runaqa rurashachu nir. Chaymi wanuchinapaqqa mana allinchu. ");
INSERT INTO qufNT_vpl VALUES ("LK23_16","072_23_16","LUK","23","16","16","Chaymiri nuqaqa wipyachikurla kaĉhashaq. ");
INSERT INTO qufNT_vpl VALUES ("LK23_17","072_23_17","LUK","23","17","17","Chaynuqami Pilatuqa niran, kada Pascua fyistapi uk prisuta lluqshichiq kar. ");
INSERT INTO qufNT_vpl VALUES ("LK23_18","072_23_18","LUK","23","18","18","Chaynu Pilato nitinqami, allipta chay runakunaqa tukuynin pullalla lanyaranllapa kaynu nir: —¡Wanuchiy chaytaqa! ¡Ashwan Barrabasta karsilmanta lluqshichir kaĉhay! nir. ");
INSERT INTO qufNT_vpl VALUES ("LK23_19","072_23_19","LUK","23","19","19","Chaqa, kay Barrabastaqami karsilmanqa itasha karanllapa, Romapa gubyirnunpa kuntran kar uk runata wanuchishanpaq. ");
INSERT INTO qufNT_vpl VALUES ("LK23_20","072_23_20","LUK","23","20","20","Piru Pilatuqa, Jesusta mana wanuchiyta munarqa, qashanpis chayllata chay runakunataqa niran. ");
INSERT INTO qufNT_vpl VALUES ("LK23_21","072_23_21","LUK","23","21","21","Ashwan paykunaqa kusala jwirtita lanyaranllapa kaynu nir: —¡Kruspi klabay! ¡Kruspi klabay! nir. ");
INSERT INTO qufNT_vpl VALUES ("LK23_22","072_23_22","LUK","23","22","22","Chaynu niyatinllapamapis, qashan kimsa kutipaqna Pilatuqa niran: —Chaqa ¿ima mana allintataq kayqa rurasha? Nuqapaqqami kay runaqa mana ima uchayjunpischu wanuchichikunaypaqqa. Chaymi nuqaqa kastigachikurla kaĉhashaq. ");
INSERT INTO qufNT_vpl VALUES ("LK23_23","072_23_23","LUK","23","23","23","Piru chay runakunaqami qashan kusala jwirtita kaynu nir lanyaranllapa: —¡Kruspi klabay! nir. Chaynu allipta lanyayatinllapaqami, ");
INSERT INTO qufNT_vpl VALUES ("LK23_24","072_23_24","LUK","23","24","24","Pilatuqa, paykuna munashanllapanullata ruraran. ");
INSERT INTO qufNT_vpl VALUES ("LK23_25","072_23_25","LUK","23","25","25","Chaymi chay Barrabás, Romapa gubyirnunpa kuntran kar uk runata wanuchisha katinmapis, karsilmanta lluqshichir, Jesusta-shuypaqa paykunatana quran. ");
INSERT INTO qufNT_vpl VALUES ("LK23_26","072_23_26","LUK","23","26","26","Jesusta krusman klabaq apayarllapanaqa, Cirenemanta uk runa Simón shutiq, ĉhakranmanta shamuqta tariranllapa. Chaymi Jesuspa krusninta rikrachir, paypa ikinllata aparanllapa. ");
INSERT INTO qufNT_vpl VALUES ("LK23_27","072_23_27","LUK","23","27","27","Kusala achka runakunami Jesuspa ikintaqa riranllapa. Chaynullami warmikunapis kusalata llakir, waqar ima riranllapa. ");
INSERT INTO qufNT_vpl VALUES ("LK23_28","072_23_28","LUK","23","28","28","Piru Jesusqami paykunata chapar kaynu niran: “Jerusalenmanta warmisitakuna, ama nuqapaqqa waqayllapachu. Ashwan qamkunallapaq, wamraykikunapaq ima waqayllapa. ");
INSERT INTO qufNT_vpl VALUES ("LK23_29","072_23_29","LUK","23","29","29","Chaqa uk kusala qischakay tyimpukunapimi ninqallapa: ‘Allinmi kasha chay warmisitakuna mana wamrakuq chaykunapaq, chay warmi mana ruriyjunchu kaqkunapaq, chaynulla chay warmikuna mana wamran katin mana ñuñuchikuqkunapaqmapis’ nir. ");
INSERT INTO qufNT_vpl VALUES ("LK23_30","072_23_30","LUK","23","30","30","Chaymi, chaynu qischakarnaqa runakunaqa qaqakunata ninqallapa: ‘¡Nuqakunapa anayllapaman ratamuyllapa!’ Chaynulla lumakunatapis ninqallapa: ‘Pakakuchimayllapa ima’ nir. ");
INSERT INTO qufNT_vpl VALUES ("LK23_31","072_23_31","LUK","23","31","31","Chaqa llullu qiruwan tukuy kaykunata rurarqa, ¿imanuna kanqa qiru chakishana katinqa?” ");
INSERT INTO qufNT_vpl VALUES ("LK23_32","072_23_32","LUK","23","32","32","Chaynullami Jesuswan pullataqa apaqllapapis ishkay wanuchikuq runakunata Jesuswan pullata kruspi klabananllapapaq. ");
INSERT INTO qufNT_vpl VALUES ("LK23_33","072_23_33","LUK","23","33","33","Chaymanta chay uk lugar Calavera shutiqman ĉhachirllapaqa, Jesustaqa klabaranllapana kruspiqa. Chaynulla chay ishkay wanuchikuq runakunatapis kadalaw qichqanpi krusllapi klabaranllapa. Ukninta allilaw qichqanpi, ukninta ichuqlaw qichqanpi. ");
INSERT INTO qufNT_vpl VALUES ("LK23_34","072_23_34","LUK","23","34","34","Klabatinllapanaqa Jesusqa niran: “Taytay, pirdunay kay runakunataqa. Paykunaqami mana yaĉhanchu imatami rurayanllapa nirmapis”. Chaymantami chay suldadukunaqa Jesuspa raĉhpankunata surtyakur ayparanllapa. ");
INSERT INTO qufNT_vpl VALUES ("LK23_35","072_23_35","LUK","23","35","35","Runakunaqami chaypi rikakuyaranllapa, chay karguyjun runakunamapis alliplata kushikur asiparanllapa kaynu nir: —Ukkunata-shuypaqa washaran. Mabir kananqa paylla washakanqari, chiqapta Dyuspa Akrashan Cristun karqa. ");
INSERT INTO qufNT_vpl VALUES ("LK23_36","072_23_36","LUK","23","36","36","Chaynulla chay suldadukunapis Jesusmantaqa burlakaqllapa. Chaymi qimikar upyachiqllapa allipla puchqu binuta, kaynu nir: ");
INSERT INTO qufNT_vpl VALUES ("LK23_37","072_23_37","LUK","23","37","37","—¡Chiqapta, Israelmanta runakunapa mantaqnin karqa, qamlla washakay-ari! nir. ");
INSERT INTO qufNT_vpl VALUES ("LK23_38","072_23_38","LUK","23","38","38","Chaynulla, Jesuspa umanpa ananpiqami uk litriruta ĉhuraranllapa griego rimaypi, latinpi, hebreo rimaypi ima Chaqa kaynu niyaq: “KAYMI ISRAEL RUNAKUNAPA MANTAQNIN” nir. ");
INSERT INTO qufNT_vpl VALUES ("LK23_39","072_23_39","LUK","23","39","39","Chay ishkay wanuchikuqkuna Jesuswan pulla kruspi klabaraqkunapa ukninqa, musyar kaynu niyaq: —¡Chiqapta qam Dyuspa Akrashan Cristun karqa, qamlla washakar, nuqakunatapis washamayllapari! nir. ");
INSERT INTO qufNT_vpl VALUES ("LK23_40","072_23_40","LUK","23","40","40","Chaynu nitinqami, ukninqa kaynu nir anyaran: —¿Manachu qamqa manchanki Taytanchik Dyustaqa, qam wanunaykipaqna qischakayarmapis? ");
INSERT INTO qufNT_vpl VALUES ("LK23_41","072_23_41","LUK","23","41","41","Nuqanchikqa imanu mana allinta rurashanchikraykumi qischakayanchikmapis, pagrakuq yupayna, chay mana allinkunata tukushanchikpaq. Piru kay runa-shuypaqa mana imata uchakusha karmapis, qischakayan. ");
INSERT INTO qufNT_vpl VALUES ("LK23_42","072_23_42","LUK","23","42","42","Chaymantaqa niranpis chay runaqa: —Tayta Jesús, yarpumankiri qashan mushuqmanta mantakuq qallarirqa. ");
INSERT INTO qufNT_vpl VALUES ("LK23_43","072_23_43","LUK","23","43","43","Chaynu nitinqa, Jesusqa niran: —Allitami nishayki: Qamqa kananllami nuqawan pulla kanki Taytay Dyuspa luryanpi nir. ");
INSERT INTO qufNT_vpl VALUES ("LK23_44","072_23_44","LUK","23","44","44","A las dusimanta-pacha alas tris di la tardikaman tukuy pacha allipla tutaparaq intiru kidaran. ");
INSERT INTO qufNT_vpl VALUES ("LK23_45","072_23_45","LUK","23","45","45","Rupayqami manana achkirachikamurannachu. Dyusta adurananllapa wasipa ĉhaypinpi atun rakta raĉhpa warkuraqpis ĉhaypimanta wakman kayman limpu llikikaran. ");
INSERT INTO qufNT_vpl VALUES ("LK23_46","072_23_46","LUK","23","46","46","Chay kutillami, Jesusqa kusala jwirtita qayĉhakuran kaynu nir: “¡Taytay, ispirituytami makikilaman ĉhuramuni! ¡Qamna rikapamanki!” Chaynu nirqa Jesusqa wanukuranna. ");
INSERT INTO qufNT_vpl VALUES ("LK23_47","072_23_47","LUK","23","47","47","Chaymanta chay romano suldadukunapa kapitannin, tukuy chaykunata rikar uyapar imaqa, Dyusta alabaran, kaynu nir: —Chiqaptami kay runaqa mana ima uchayjunlamapischu kasha nir. ");
INSERT INTO qufNT_vpl VALUES ("LK23_48","072_23_48","LUK","23","48","48","Tukuy chaypi kaqkunaqa, tukuy ima pasashanta rikarqa, kusala mana allitachu yarpur riranllapa, qasqunllapata takaqnu. ");
INSERT INTO qufNT_vpl VALUES ("LK23_49","072_23_49","LUK","23","49","49","Piru, Jesusta tukuy riqsiqkuna, Galileamanta-pacha pullan warmisitakuna rishakunapis, chayllapiraq kidaranllapa. Chaymi tukuy ima pasaqkunatapis karukaqlapi shasha rikakuyaranllapa. ");
INSERT INTO qufNT_vpl VALUES ("LK23_50","072_23_50","LUK","23","50","51","Karanmi uk allip allinla runa José shutiq, chay Judea lugarpa pwiblun Arimatea shutiqmanta. Payqami Israelmanta kusa mas karguyjunkunapa masin karan. Piru chay karguyjunkuna yarpushankunawanqa mana chayllatachu yarpuq. Ashwan, Dyus mushuqmanta mantakunanpaq nir yarpur, kawsaq-ari. ");
INSERT INTO qufNT_vpl VALUES ("LK23_52","072_23_52","LUK","23","52","52","Chaymi payqa Pilatuman ĉhar Jesuspa kwirpunta mañaran. ");
INSERT INTO qufNT_vpl VALUES ("LK23_53","072_23_53","LUK","23","53","53","Chayna, Pilatuqa apay nitinqa, payqa krusmanta shumaqla ishkichimur, uk yuraq raĉhpawan pillur apar ĉhuraran qaqapa paĉhanlapi uk uĉhku rurakasha karan chayman. Chaypiqami manaraq mayqantapis pampashallapachu karan. ");
INSERT INTO qufNT_vpl VALUES ("LK23_54","072_23_54","LUK","23","54","54","Chay pampayan diyapiqami, samana diyapaqna kamakachikuyaqllapa, chaqa qallariyaqnari. ");
INSERT INTO qufNT_vpl VALUES ("LK23_55","072_23_55","LUK","23","55","55","Chay warmikuna Galileamanta-pacha Jesuswan pulla riqkunaqa, riranllapa rikaq chay uĉhkutaqa. Chaymi, chaypi imanu pampatinllapamapis allita rikaranllapa. ");
INSERT INTO qufNT_vpl VALUES ("LK23_56","072_23_56","LUK","23","56","56","Chaymanta wasinllapaman tikrakamurllapanaqa, kusala mishki mutkiypaq rimidyitukunata kamakachiranllapa, chaykunawan Jesustaqa salar kamakachinanllapapaq. Piru chay samana diyapi-shuypaqa imanutaq kananllapapaq karan, chaynullata kumpliranllapa. ");
INSERT INTO qufNT_vpl VALUES ("LK24_1","072_24_1","LUK","24","1","1","Chaymantami simanapa punta diyanpiqa, chay warmisitakunaqa allaq allaqla riranllapa Jesús pampakashanmanqa, chay mishki mutkiypaqla rimidyitukunata kamkachishanllapata apar. Chaynullami wakin warmikunapis paykunawan riranllapa. ");
INSERT INTO qufNT_vpl VALUES ("LK24_2","072_24_2","LUK","24","2","2","Chayman ĉhatinllapaqa, chay uĉhkuta kirpasha kusa atun rumiqa manana tayashanpinachu kasha karan. ");
INSERT INTO qufNT_vpl VALUES ("LK24_3","072_24_3","LUK","24","3","3","Chaymi chayman yaykurqa manana tariranllapanachu Amitunchik Jesuspa kwirpuntaqa. ");
INSERT INTO qufNT_vpl VALUES ("LK24_4","072_24_4","LUK","24","4","4","Chayna chayta rikarqa, kusalata yarpupakuranllapa. Chaykamanmi ishkay runakuna kusa llipyalla yuraq mudanayjun paykunapa pullan shaqta rikaranllapa. Chaymi alliplata manchakuranllapa. ");
INSERT INTO qufNT_vpl VALUES ("LK24_5","072_24_5","LUK","24","5","5","Chaynu manchakushanllaparaykumi, tukuynin qunqurikur pachaman pukĉhiraranllapa. Piru chay llipyaraqlla runakunaqa niranllapa paykunataqa: —¿Imapaqtaq kawsaq runapaqqa, maskakunkillapa wanushakunapa pampakashanpiqa? ");
INSERT INTO qufNT_vpl VALUES ("LK24_6","072_24_6","LUK","24","6","6","Manami kaypinachu. Kawsamushanami. Yarpuyllapa qamkunawan pulla kar Galileapi willashushanllapata. ");
INSERT INTO qufNT_vpl VALUES ("LK24_7","072_24_7","LUK","24","7","7","¿Manachu nishuranllapa: Dyusmanta Shamuq Runataqashi uchasapakunapa makinman qukutinllapa wanuchiyanqallapa; chaymanta kimsa diyamantaqa kawsamuyanqa nir? ");
INSERT INTO qufNT_vpl VALUES ("LK24_8","072_24_8","LUK","24","8","8","Chaymi, chaynu nitinqa, chay warmikunaqa yarpuranllapa Jesús willashanllapata. ");
INSERT INTO qufNT_vpl VALUES ("LK24_9","072_24_9","LUK","24","9","9","Chaymanta Jesús pampakashanmanta tikrakarllapaqa, unsi apustulninkunata, chaynulla wakinkunatapis willaranllapa. ");
INSERT INTO qufNT_vpl VALUES ("LK24_10","072_24_10","LUK","24","10","10","Chaynu Jesuspa apustulninkunata willaqkunaqami kaykuna karanllapa: María Magdalena, Juana, Santiagupa maman María, wakin warmikuna ima. ");
INSERT INTO qufNT_vpl VALUES ("LK24_11","072_24_11","LUK","24","11","11","Piru chay apustulkunata willatinllapaqa, mana kriyiranllapachu. Ashwan wak warmikunaqa yaruyasha kanqa nir yarpuranllapa. ");
INSERT INTO qufNT_vpl VALUES ("LK24_12","072_24_12","LUK","24","12","12","Chaynu niyatinllapamapis, Pedruqa wasimantaqa lluqshimur riran kallpaylla Jesús pampakashanmanqa. Chayman ĉhar uĉhku ruriman chapakurqa, mana imatapis rikaranchu. Ashwan Jesús pillukashan raĉhpalana chaypiqa usurayasha karan. Chaynuta rikarqami kusa dispantakashalla qashan wasinman tikrakamuran. ");
INSERT INTO qufNT_vpl VALUES ("LK24_13","072_24_13","LUK","24","13","13","Chay diyallapimi Jesuspa ishkay yaĉhakuqninkuna riranllapa Emaus pwibluman. Chay pwibluqami, Jerusalenmantaqa yaqqa ishkay urasma kasha kanqa. ");
INSERT INTO qufNT_vpl VALUES ("LK24_14","072_24_14","LUK","24","14","14","Chay paykunaqa, tukuy ima pasashanta parlaqnu riyaranllapa. ");
INSERT INTO qufNT_vpl VALUES ("LK24_15","072_24_15","LUK","24","15","15","Chaynu parlar ima riyatinllapaqa, Jesusqa pay paylla paykunamanqa qimikar pullanllapa riq qallariran. ");
INSERT INTO qufNT_vpl VALUES ("LK24_16","072_24_16","LUK","24","16","16","Chayna, rikarmapis paykunaqa mana riqsiranllapachu, nawinllapa bindakasha yupay kashanrayku. ");
INSERT INTO qufNT_vpl VALUES ("LK24_17","072_24_17","LUK","24","17","17","Chaymantaqa Jesusqa paykunataqa tapuran: —¿Imatataq qamkunaqa kusata parlaqnu riyankillapa nantaqa? Chaynu nitinqa, paykunaqa sharanllapa llakishala. ");
INSERT INTO qufNT_vpl VALUES ("LK24_18","072_24_18","LUK","24","18","18","Chaymantaqa uknin Cleofas shutiqqa niran: —Tukuy runakunami yaĉhanllapa kay diyakuna Jerusalenpi pasashanta. ¿Qamlachu mana yaĉhanki chaykunataqa, furastiru kashaykirayku? ");
INSERT INTO qufNT_vpl VALUES ("LK24_19","072_24_19","LUK","24","19","19","Chaynu taputinqa, paypis kaynu nir paykunataqa tapuran: —¿Imataq pasasha? Paykunaqa niranllapa: —Nazaretmanta Jesuspaqmi parlayanillapa. Chay runaqami Dyusninchikpaqqa uk puytiq rimaqnin kaq, rimayninpi, ima ruraykunapimapis. Chaynulla tukuy runakunapa naypanpimapis kusa allin kaq. ");
INSERT INTO qufNT_vpl VALUES ("LK24_20","072_24_20","LUK","24","20","20","Chay paytaqami kurakunapa mantaqninkuna, nuqakunamanta karguyjun runa masiyllapa, paytaqa uchachar qukuran kruspi klabar wanuchinanllapapaq. ");
INSERT INTO qufNT_vpl VALUES ("LK24_21","072_24_21","LUK","24","21","21","Nuqakunaqami alliplata paypi yarpur yarakuyarayllapa, pay washayanqa nasyunniyllapata nir. Piru, kimsa diyapaqnamiri payta wanuchishanllapaqa. ");
INSERT INTO qufNT_vpl VALUES ("LK24_22","072_24_22","LUK","24","22","22","“Piru wakin warmikuna, nuqakunawan pulla kaqkunaqami manchachimashallapa, paykuna amsaqlla Jesús pampakashanman risha kar. ");
INSERT INTO qufNT_vpl VALUES ("LK24_23","072_24_23","LUK","24","23","23","Chayshi paykunaqa Jesuspa kwirpunta mana rikarchu tikrakamuranllapa wasinmanqa. Chaymi paykunaqa parlamashallapa, paykunamanqashi angelkuna rikarir, Jesusqashi kawsayan nisha nir. ");
INSERT INTO qufNT_vpl VALUES ("LK24_24","072_24_24","LUK","24","24","24","Chaynu nimatinllapa, wakin kriyiq masiyllapakunaqa riranllapa Jesús pampakashanmanqa. Chay pampakashanman ĉharqashi chay warmisitakuna nishannulla, Jesustaqa mana rikaranllapachu”. ");
INSERT INTO qufNT_vpl VALUES ("LK24_25","072_24_25","LUK","24","25","25","Chaynu chay runakuna nitinqa, Jesusqa niran: —¡Qamkunaqa mana das intrakaq runachu kankillapa! Chaynu karmi Dyuspa tukuy rimaqninkuna nishankunataqa, mana dasqa kriyinkillapachu. ");
INSERT INTO qufNT_vpl VALUES ("LK24_26","072_24_26","LUK","24","26","26","¿Manachu yaĉhayankillapa, Dyuspa Akrashan Cristunqa manaraq mantakuyarqa, chaynuraqmi qischakananpaq karan nirqa? ");
INSERT INTO qufNT_vpl VALUES ("LK24_27","072_24_27","LUK","24","27","27","Chaynu nirqa kusa shumaqta intrachiq qallariran chay runakunataqa, Dyus nitin iskribikashakunapi paypaq nishankunata. Chaynumiri Moisés iskribishanmanta qallarir, Dyuspa tukuy rimaqninkuna iskribishankunata willaran paykunataqa. ");
INSERT INTO qufNT_vpl VALUES ("LK24_28","072_24_28","LUK","24","28","28","Chaynu nirqa chay pwiblu riyashanllapaman ĉharqa, Jesusqa naypaqman riq yupay tukuran. ");
INSERT INTO qufNT_vpl VALUES ("LK24_29","072_24_29","LUK","24","29","29","Chaynu tukutinmi, paykunaqa Jesustaqa kusata rugaranllapa, kaynu nir ima: —Nuqakunawan kaylapi kiday. Chaqa tardina, tutapayannami. Chaynu niyatinllapaqa, Jesusqa yaykuran ruriman, paykunawanna chaypi kidananllapapaq. ");
INSERT INTO qufNT_vpl VALUES ("LK24_30","072_24_30","LUK","24","30","30","Chaymanta misapina tayatinllapaqa, Jesusqa makinpi tantata aypar Dyusta payji nirqa, ĉhaypinmanta pakir paykunataqa quran. ");
INSERT INTO qufNT_vpl VALUES ("LK24_31","072_24_31","LUK","24","31","31","Chaynu qutinqa, chay kutilla chay runakuna chiqapta kwintachakarnaqa, Jesusta riqsiranllapa. Piru Jesusta riqsitinllapaqa, payqa das chinqaran. ");
INSERT INTO qufNT_vpl VALUES ("LK24_32","072_24_32","LUK","24","32","32","Chaymi paykunapura ninakuqllapa: “¿Manachu Dyus nitin iskribikashapi tukuy nishanta intrachimarninchik nanta shamutinqa, shunqunchikpimapis allipla shumaq aligrita yarpuranchik?” ");
INSERT INTO qufNT_vpl VALUES ("LK24_33","072_24_33","LUK","24","33","33","Chaynu nirllapami, chay kutilla ishkantin sharir tikrakaranllapa Jerusalenman. Ĉharnaqa tariranllapa Jesuspa unsi apustulninkunata, chaynulla wakin kriyiq masinkunatapis. ");
INSERT INTO qufNT_vpl VALUES ("LK24_34","072_24_34","LUK","24","34","34","Chaypi tantanakusha taqta taritinllapaqa, chay wasipi taqkunaqa niranllapa: —Alliptamiri Amitunchik Jesusqa wanushanmantaqa kawsamusha. Simonmanmi rikarisha payqa nir. ");
INSERT INTO qufNT_vpl VALUES ("LK24_35","072_24_35","LUK","24","35","35","Chaynu nitinllapami chay ishkaykunapis imanu nanta riyatinllapa pasashanta, chaynulla imanu tantata ĉhaypinmanta pakitin Jesusta riqsishanllapata ima parlaranllapa. ");
INSERT INTO qufNT_vpl VALUES ("LK24_36","072_24_36","LUK","24","36","36","Paykunaqami chayllapaq alliplata parlayaranllapa. Chaynu parlayatinllapaqa ashwan Jesusqa illaqmanta paykunapa ĉhaypinllapaman shar kaynu nir saludaran: —Kusa shumaqmi kankillapa nir. ");
INSERT INTO qufNT_vpl VALUES ("LK24_37","072_24_37","LUK","24","37","37","Chaynu nitinqa, paykunaqa alliplata manchakuranllapa, ayata rikayanchikllapa nir yarpur. ");
INSERT INTO qufNT_vpl VALUES ("LK24_38","072_24_38","LUK","24","38","38","Chaynu yarpuyatinllapamapis Jesusqa niran: —¿Imapaqtaq qamkunaqa manchakushaykillapa? ¿Imapaqtaq manaraq allita nuqapiqa kriyinllapa? ");
INSERT INTO qufNT_vpl VALUES ("LK24_39","072_24_39","LUK","24","39","39","Rikayllapa makiykunata, ĉhakiykunata. Nuqallami kani. Kanan kamamarllapa yaĉhayllapa: Uk ayaqa mana aychayjunchu, mana tulluyjunchu. Qamkuna rikamashaykillapanumi nuqaqa aychayjun, tulluyjun ima kani. ");
INSERT INTO qufNT_vpl VALUES ("LK24_40","072_24_40","LUK","24","40","40","Chaynu nirqa chay kutilla, ĉhakinta makintapis rikachiran paykunataqa. ");
INSERT INTO qufNT_vpl VALUES ("LK24_41","072_24_41","LUK","24","41","41","Piru paykunaqa kusala aligri karmapis mana kriyiranllapachu kusa dispantakashalla kashanllaparayku. Chaymi Jesusqa niran: —¿Mikunaykillapaqachu imalaqa kan kaypiqa? nir. ");
INSERT INTO qufNT_vpl VALUES ("LK24_42","072_24_42","LUK","24","42","42","Chaynu nitinqa paykunaqa quranllapa piskadu kankakashata, panalwan. ");
INSERT INTO qufNT_vpl VALUES ("LK24_43","072_24_43","LUK","24","43","43","Qutinllapaqa payqa aypar mikuran, paykunapa naypanpi. ");
INSERT INTO qufNT_vpl VALUES ("LK24_44","072_24_44","LUK","24","44","44","Chaymantaqa paykunataqa niran: “Nuqataqami kaynu pasamasha, imanutaq qamkunawan kar willashurayllapa chaynullata. Nuqami nishurayllapa, imanumi Moisés iskribishankunapi, Dyuspa rimaqninkuna iskribishankunapi, Salmos librupipis nuqapaq nishankunaqa kumplikayanqa nir. Chaymi chay nishanllapanulla pasamasha”. ");
INSERT INTO qufNT_vpl VALUES ("LK24_45","072_24_45","LUK","24","45","45","Chaynu nirmi paykunataqa allita intrachiran, chay iskribikashakunapi nishantaqa. ");
INSERT INTO qufNT_vpl VALUES ("LK24_46","072_24_46","LUK","24","46","46","Kaynumi niran: “Iskribikashakunapimi nin: Dyuspa Akrashan Cristunqashi kusata qischakar wanuyanqa. Chaymanta kimsa diyamantaqa kawsamuyanqa nir”. ");
INSERT INTO qufNT_vpl VALUES ("LK24_47","072_24_47","LUK","24","47","47","Niranpismi: “Jerusalenmanta qallarirshi tukuy pachapi paypa shutinpi yaĉhachikunqallapa. Chaynu yaĉhachikutinllapashi tukuyla kriyir uchanllapakunata dijatin Dyusqa pirdunanqa. ");
INSERT INTO qufNT_vpl VALUES ("LK24_48","072_24_48","LUK","24","48","48","Qamkunaqami tukuy kaykunapaqqa uk tistigu kankillapa. ");
INSERT INTO qufNT_vpl VALUES ("LK24_49","072_24_49","LUK","24","49","49","Chaymi nuqaqa qamkunamanqa kaĉhamushaq Taytay Dyus arnishushanllapata. Piru qamkunaqa kay Jerusalén pwiblupi kidaskiyllapa, unaq syilumanta arnishushanllapa pudir qamkunaman shamunankaman” nir. ");
INSERT INTO qufNT_vpl VALUES ("LK24_50","072_24_50","LUK","24","50","50","Chaynu nir imaqa, Jesusqa chay Jerusalén pwiblumantaqa, paykunata lluqshichir aparan Betania pwiblukaman. Chaypiqami makinta unaqman alsar bindisiran paykunataqa. ");
INSERT INTO qufNT_vpl VALUES ("LK24_51","072_24_51","LUK","24","51","51","Chaynu bindisiqnumi, paykunamantaqa unaq syiluman apakaranna. ");
INSERT INTO qufNT_vpl VALUES ("LK24_52","072_24_52","LUK","24","52","52","Chaymantami paykunaqa Jesusta kusata adurar imaqa, tikrakaranllapana Jerusalenman kusa aligrila. ");
INSERT INTO qufNT_vpl VALUES ("LK24_53","072_24_53","LUK","24","53","53","Chaymiri maydiyapis, Dyusta adurananllapa wasipiqa, Dyusta alabar ima taranllapa. ");
INSERT INTO qufNT_vpl VALUES ("JN1_1","073_1_1","JHN","1","1","1","Manaraq imapis kayatinmi uk RIMAY karanllana. Kay RIMAYQAMI Dyuswan kar, Dyuslla karan. ");
INSERT INTO qufNT_vpl VALUES ("JN1_2","073_1_2","JHN","1","2","2","Chaynu mana imapis katinraqmi Dyuswan pulla kawsaran. ");
INSERT INTO qufNT_vpl VALUES ("JN1_3","073_1_3","JHN","1","3","3","Tayta Dyus nitinmi, payqa tukuy imata ruraran. Chaqa mana rurasha katinqa, mana imapis kanmanchu. ");
INSERT INTO qufNT_vpl VALUES ("JN1_4","073_1_4","JHN","1","4","4","Payllami tukuyta kawsachimanchikllapa. Chaynu kawsachikuq karmi, kay pachaman shamuran tukuyta achkirachinanpaq. ");
INSERT INTO qufNT_vpl VALUES ("JN1_5","073_1_5","JHN","1","5","5","Chaynu achkirachikuq karmi, tutaparaqpi kaqkunataqa Dyuspaq yaĉhachin. Piru chay tutaparaqpi kaqkunaqami mana imanachiytapis puytinchu. ");
INSERT INTO qufNT_vpl VALUES ("JN1_6","073_1_6","JHN","1","6","7","Tayta Dyusmi, uk runa Juan shutiqta kaĉhamuran chay achkirachikuqpaq yaĉhachikunanpaq. Chaymi yaĉhachikuran chay achkirachikuqlapina kriyinanllapapaq. ");
INSERT INTO qufNT_vpl VALUES ("JN1_8","073_1_8","JHN","1","8","8","Chaqa Juanqami mana chay achkirachikuqchu karan. Paytaqami Tayta Dyus kaĉhamuran yaĉhachikunanpaq pimi chay achkirachikuqqa nir. ");
INSERT INTO qufNT_vpl VALUES ("JN1_9","073_1_9","JHN","1","9","9","Kay chiqap achkirachikuqqami, kay pachaman shamuran achkirachikuq yupayna, Tayta Dyuspaq tukuyta intrachinanpaq. ");
INSERT INTO qufNT_vpl VALUES ("JN1_10","073_1_10","JHN","1","10","10","Tayta Dyus paywan tukuy imata rurasha katinmapis, kay pachaman shamutinqa, runakunaqa mana riqsiranllapachu Dyus nirqa. ");
INSERT INTO qufNT_vpl VALUES ("JN1_11","073_1_11","JHN","1","11","11","Chaynu tukuyta rurashanraykumi, paypa kaqninkunaman shamuran. Piru chaynu shamutinmapis, wakinqa mana kasuranllapachu. ");
INSERT INTO qufNT_vpl VALUES ("JN1_12","073_1_12","JHN","1","12","12","Nataq tukuy shunqunllapawan kriyir kasuqkunata-shuypaqa, Tayta Dyuspa chiqap wamrankunana kananllapapaq nisha. ");
INSERT INTO qufNT_vpl VALUES ("JN1_13","073_1_13","JHN","1","13","13","Chaynuqami niran mana taytanmanta, mamanmanta nasir paykuna munashanllaparaykuchu. Ashwanmi Tayta Dyus munar chaynu chiqap wamrankunapaqqa nisha. ");
INSERT INTO qufNT_vpl VALUES ("JN1_14","073_1_14","JHN","1","14","14","Chay RIMAYQAMI runapaq tikrakar tukuy nuqanchikkunawan kawsaran. Payqami kusalata munamarninchik, chiqap kaqlata rurar ima kawsaran. Nuqakuna rikasha kar, yaĉhanillapa Tayta Dyuspa uklayla Wamranqa Taytan Dyusnu kusa allinla nir. ");
INSERT INTO qufNT_vpl VALUES ("JN1_15","073_1_15","JHN","1","15","15","Paypaqmi Juanqa achka runakunata willaran kaynu nir: “Kaypaqmi unaylla kaynu nishushallapa karay: ‘Nuqamanta shamuyan chayqami kusala mas puytiq ima. Chaqa payqami manapis kayatiy karanllana’ nir”. ");
INSERT INTO qufNT_vpl VALUES ("JN1_16","073_1_16","JHN","1","16","16","Chaqa pay kusalata llakipamarninchikllapami kutir kutir yanapamaranchikllapa. ");
INSERT INTO qufNT_vpl VALUES ("JN1_17","073_1_17","JHN","1","17","17","Tayta Dyusmi unayqa Moisesta mantakuykunata quran, intrachimanallapapaq. Piru kanan-shuypaqami Jesucristurayku intrachimanchikllapa imanumi munamanchikllapa, chaynulla imatapis karanlata ruran nir. ");
INSERT INTO qufNT_vpl VALUES ("JN1_18","073_1_18","JHN","1","18","18","Tayta Dyustaqami mana mayqanlapis rikashachu. Piru Tayta Dyuspa uklayla Wamran Jesucristo paypa pullan kashanrayku, Dyuslla karmi riqsichimanchikllapa Taytanqa imanu nirmapis. ");
INSERT INTO qufNT_vpl VALUES ("JN1_19","073_1_19","JHN","1","19","19","Israel pwiblupa mantakuqninkunami, Jerusalenmanta kurakunata chaynulla Levipa ayllumanta runakunata ima, kaĉharanllapa rir Juanta tapunanllapapaq mayqanshi payqa nir. ");
INSERT INTO qufNT_vpl VALUES ("JN1_20","073_1_20","JHN","1","20","20","Chaynu rir taputinllapami payqa karanlata rimar kaynu niran: —Manami Dyuspa Akrashan Cristunchu kani nir. ");
INSERT INTO qufNT_vpl VALUES ("JN1_21","073_1_21","JHN","1","21","21","Qashanmi tapuranllapa: —Chayqa, ¿mayqantaq kanki? ¿Dyuspa rimaqnin Elías shamunanpaq karan, chaychu kanki? nir. Juanqa niran: —Manami paychu kani. Piru qashan tapuranllapa: —Chayqa, ¿qamchu uk rimaqninta Dyus kaĉhamunanpaq karan chay kanki? nir. Juanqa niran: —Manami nir. ");
INSERT INTO qufNT_vpl VALUES ("JN1_22","073_1_22","JHN","1","22","22","Chay tapuqkunaqa niran: —Chayqa, ¿mayqantaq kanki? Willamayllapari. Chaqa allita qampaq yaĉhar riyta ministinillapa chay mantamashallapakunata willanayllapapaq. ");
INSERT INTO qufNT_vpl VALUES ("JN1_23","073_1_23","JHN","1","23","23","Juanqa niran: —Nuqaqami chunllaq lugarkunapi kusa jwirtita rimar kaynu niq chay kani: ‘Uk dirichula nanta kiĉhaq yupay bidaykillapata shumaqchar, Taytanchik Dyuslatana yarayllapa’ nir, imanutaq Dyuspa rimaqnin Isaías nisha karan chaynulla. ");
INSERT INTO qufNT_vpl VALUES ("JN1_24","073_1_24","JHN","1","24","24","Chaynu Juan nitinqami, chay fariseo runakunamanta mandadu risha karan chaykunaqa, ");
INSERT INTO qufNT_vpl VALUES ("JN1_25","073_1_25","JHN","1","25","25","kaynu nir tapuranllapa: —Chaqa, Dyuspa mana Akrashan Cristun, mana Elías, chaynulla Dyus uk rimaqninta kaĉhamunanpaq karan chay mana karqa, ¿imapaqtaq runakunata shutichinkiqa? ");
INSERT INTO qufNT_vpl VALUES ("JN1_26","073_1_26","JHN","1","26","26","Juanqa niran: —Nuqaqami yakulawan shutichikuni. Qamkuna tapukuyashaykillapaqami pullaykillapana. Piru manami riqsiyankillapachu. ");
INSERT INTO qufNT_vpl VALUES ("JN1_27","073_1_27","JHN","1","27","27","Paymi nuqamanta ikitaraq shamuyan. Chaynu ikita shamutinmapismi nuqaqa paypaqqa mana sirbinichu llanqinpa watunta kaĉhanaylapaqmapis. ");
INSERT INTO qufNT_vpl VALUES ("JN1_28","073_1_28","JHN","1","28","28","Tukuy kaykunaqami riyu Jordanpa chimpan Betania pwiblupi chaynuqa karan, chay maypiĉhi Shutichikuq Juan shutichikuyaran chaypi. ");
INSERT INTO qufNT_vpl VALUES ("JN1_29","073_1_29","JHN","1","29","29","Allaqnin diyami Shutichikuq Juanqa, Jesús payman qimikaqta rikaran. Chaymi niran: “¡Rikayllapa kaymi Dyusmanta Shamuq chayqa! Paymi uk musu uyshita yupay, tukuy nuqanchikkunarayku wanunanpaq shamusha chayqa. Chaymi payrayku Taytanchik Dyusqa uchanchikkunamanta washamanchikllapa. ");
INSERT INTO qufNT_vpl VALUES ("JN1_30","073_1_30","JHN","1","30","30","Paypaqmi rimaray kaynu nirqa: ‘Nuqamanta uk ikita shamuyan. Chayqami, nuqamantaqa mas yaĉhaq, puytiq ima. Chaqa manapis kayatiy, payqa karanllana’ nir. ");
INSERT INTO qufNT_vpl VALUES ("JN1_31","073_1_31","JHN","1","31","31","Nuqamapis mana yaĉharaychu mayqanmi kanqa nirmapis. Chaynumapis nuqaqa yakuwan shutichikuray, Israelmanta runakuna chiqapta payta riqsinanllapapaq”. ");
INSERT INTO qufNT_vpl VALUES ("JN1_32","073_1_32","JHN","1","32","32","Juanqa niranpis: “Dyuspa Santu Ispiritunta rikaray, syilumanta uk palumitanu payman ishkimur taqta. ");
INSERT INTO qufNT_vpl VALUES ("JN1_33","073_1_33","JHN","1","33","33","Piru nuqaqami manaraq yaĉharaychu pimi kanqa payqa nirmapis. Piru Tayta Dyus yakuwan shutichikunaypaq kaĉhamaqmi, nimaran: ‘Chay mayqanpa ananmanĉhi Dyuspa Santu Ispiritun rikayatki ishkimur tayan chay paymi, Santu Ispirituwan shutichikunqa’ nir. ");
INSERT INTO qufNT_vpl VALUES ("JN1_34","073_1_34","JHN","1","34","34","Dyus nimashannumi, nuqaqa rikashana kani. Chaymi chiqapta nini: Payqa Dyuspa Wamran nir”. ");
INSERT INTO qufNT_vpl VALUES ("JN1_35","073_1_35","JHN","1","35","35","Chaymanta allaqnin diyapismi, chay kayashanllapallapi Shutichikuq Juanqa ishkay yaĉhakuqninkunawan karan. ");
INSERT INTO qufNT_vpl VALUES ("JN1_36","073_1_36","JHN","1","36","36","Chaymi Jesusta pasaqta rikarqa, Juanqa niran: —Rikayllapa, wakmi Dyusmanta Shamuqqa. Paymi uk musu uyshita yupay nuqanchikrayku wanunanpaq shamusha chayqa. ");
INSERT INTO qufNT_vpl VALUES ("JN1_37","073_1_37","JHN","1","37","37","Chaynu nitinqa, Juanpa chay ishkay yaĉhakuqninkunaqa, Jesuspa ikinta chay kutilla riranllapa. ");
INSERT INTO qufNT_vpl VALUES ("JN1_38","073_1_38","JHN","1","38","38","Chaymanta, ikinta riqta rikarqa, Jesusqa tapuran: —¿Imatataq maskayankillapa? Paykunaqa niranllapa: —Yaĉhachikuq Taytituy, ¿maypitaq tanki? ");
INSERT INTO qufNT_vpl VALUES ("JN1_39","073_1_39","JHN","1","39","39","Jesusqa niran: —Shamur rikayllapa. Chaymi rir rikaranllapa maypimi tan nirmapis. Chay diyaqami, pullan kidaranllapa, tardi alas kwatru yupayna katin. ");
INSERT INTO qufNT_vpl VALUES ("JN1_40","073_1_40","JHN","1","40","40","Juan rimaqta uyar Jesuspa ikinta riqkunamanta ukqa, karan Andrés, Simón Pedrupa uknin. ");
INSERT INTO qufNT_vpl VALUES ("JN1_41","073_1_41","JHN","1","41","41","Andresqami Jesusta tarirqa, chay kutilla riran uknin Simonta tarir willaq kaynu nir: —Tarisha kanillapa Mesiasta. (Rimayninchikpiqa munan niyta Dyuspa Akrashan Cristun). ");
INSERT INTO qufNT_vpl VALUES ("JN1_42","073_1_42","JHN","1","42","42","Chaymanta chaynu nirnaqa, Andresqa aparan Simonta, Jesús kayashanman. Chayna Jesús, Simonta rikarqa niran: —Qamqami Jonaspa wamran Simón kanki. Piru kananmantaqami shutinki Cefas. (Rimayninchikpiqa munan niyta Pedro). ");
INSERT INTO qufNT_vpl VALUES ("JN1_43","073_1_43","JHN","1","43","43","Qashan allaqninpismi, Jesusqa Galilea lugarman rinanpaq yarpuran. Chaymi, Felipita tarirqa niran: —Shamuy nuqawan rishun nir. ");
INSERT INTO qufNT_vpl VALUES ("JN1_44","073_1_44","JHN","1","44","44","Felipiqa Betsaida pwiblumanta kaq, Andrespa, Pedrupa pwiblunllamanta. ");
INSERT INTO qufNT_vpl VALUES ("JN1_45","073_1_45","JHN","1","45","45","Chaymantami Felipiqa riran Natanaelta tarir, kaynu niq: —Tarishami kanillapa Dyuspa Akrashan Cristunta, chay mayqanpaqĉhi Moisés iskribisha karan chayta. Chaqa paypaqmi Dyuspa wakin rimaqninkunapis iskribisha karan. Payqami Nazaretmanta Josipa Wamran Jesús. ");
INSERT INTO qufNT_vpl VALUES ("JN1_46","073_1_46","JHN","1","46","46","Chaynu nitinqa, Natanaelqa niran: —¿Nazaretmantachu kusa runa nisha kayta puytin? Felipiqa niran: —Shamur rikay yaĉhanaykipaq. ");
INSERT INTO qufNT_vpl VALUES ("JN1_47","073_1_47","JHN","1","47","47","Chaymanta Natanael qimikaqta rikarqa, Jesusqa niran: —Kaytami shamun Israelmanta uk chiqap Dyuspi kriyiq runa. Payqami mana llullakuyta yaĉhanchu. ");
INSERT INTO qufNT_vpl VALUES ("JN1_48","073_1_48","JHN","1","48","48","Chaymanta, Natanaelqa niran: —¿Imanutaq riqsimanki? nir. Jesusqa niran: —Manapis Felipe nuqaman shamunaykipaq willashuyatinmi, riqsishuyarayllana, chay igus qirupa ĉhakinpi katki. ");
INSERT INTO qufNT_vpl VALUES ("JN1_49","073_1_49","JHN","1","49","49","Natanaelqa niran: —Yaĉhachikuq Taytituy, ¡chiqaptami Dyuspa Wamran kanki! ¡Qammi Israel pwiblupa gubyirnun kanki! nir. ");
INSERT INTO qufNT_vpl VALUES ("JN1_50","073_1_50","JHN","1","50","50","Jesusqa niran: —¿Qamqachu kriyimanki igus qirupa ĉhakinpi riqsishuray nishushayraykula? Ashwan kusa mana rikashaykikunataraqmi rikanki. ");
INSERT INTO qufNT_vpl VALUES ("JN1_51","073_1_51","JHN","1","51","51","Niranpismi: —Chiqaptami nishaykillapa: Qamkunaqami rikankillapa syilu kiĉhakashata. Chaynulla rikankillapapis, Dyusmanta Shamuq Runaman angelninkuna ishkimuqta, iqaqta ima. ");
INSERT INTO qufNT_vpl VALUES ("JN2_1","073_2_1","JHN","2","1","1","Natanaelwan parlashanmanta allaqnin uk diyaqa, Galilea lugarpa pwiblun Caná shutiqpi, karan uk kidamyintu. Jesuspa mamanpis chay kidamyintupi karan. ");
INSERT INTO qufNT_vpl VALUES ("JN2_2","073_2_2","JHN","2","2","2","Chaynulla Jesuspis yaĉhakuqninkunawan kunachikasha kar, chaypi karanllapa. ");
INSERT INTO qufNT_vpl VALUES ("JN2_3","073_2_3","JHN","2","3","3","Chay kidamyintupina kayatinllapaqa, ubapa yakun binu tukukaran. Chaymi Jesustaqa, mamanqa niran: —Manana ubapa yakun binu kannachu nir. ");
INSERT INTO qufNT_vpl VALUES ("JN2_4","073_2_4","JHN","2","4","4","Jesusqa niran: —Mamitay, ¿imapaqtaq kayta willamanki? ¡Yarayraq! Milagrukunata ruranaypaq uraqami, manaraq ĉhamushachu nir. ");
INSERT INTO qufNT_vpl VALUES ("JN2_5","073_2_5","JHN","2","5","5","Chaynu Jesús nitinmi, mamanqa chay kidamyintupi ikimanta aypachikuqkunataqa niran: —Tukuy imata pay nishutinllapaqa, rurayllapa nir. ");
INSERT INTO qufNT_vpl VALUES ("JN2_6","073_2_6","JHN","2","6","6","Chaypiqami karan, rumimanta saysi atunlla butijakuna. Chaykunapimi Israelmanta runakunaqa yakuta ĉhuraqllapa, paqakuna kustumrinta rurananllapapaq. Kada butijakunami kwatru lata yakuta aypaq. ");
INSERT INTO qufNT_vpl VALUES ("JN2_7","073_2_7","JHN","2","7","7","Chaymanta Jesusqa ikimanta aypachikuq chaykunataqa niran: —Kay atun butijakunaman yakuta untachiyllapa, nir. Chaynu nitinqa, chay ikimanta aypachikuqkunaqa, untachiranllapa. ");
INSERT INTO qufNT_vpl VALUES ("JN2_8","073_2_8","JHN","2","8","8","Chaymantaqa, Jesusqa niran: —Kananqa pitilata ĉhaqar, apar quyllapa chay naypaqpi aypachikuqqa kamananpaq nir. Chaynu nitinqa, chay ikimanta aypachikuqkunaqa, chaynu ruraranllapa. ");
INSERT INTO qufNT_vpl VALUES ("JN2_9","073_2_9","JHN","2","9","9","Chay naypaqpi aypachikuq chayqa yaku, binupaq tikrakashata kamar mana yaĉharanchu maymanta, imanumi chay binuqa rikarisha nirmapis. Nataq, ikimanta aypachikuqkunaqa, yaĉhayaranllapa yakumanta nir. Chaqa paykunallari yakuta ĉhaqar untachisha karanllapa chay butijakunamanqa. ");
INSERT INTO qufNT_vpl VALUES ("JN2_10","073_2_10","JHN","2","10","10","Chaymantaqa naypaqpi aypachikuq chayqa, chay kidaq runata qayamur, niran: —Tukuy kidaqkunami puntataqa shumaq binutaraq upyachikunllapa. Chaymanta tukuy kusata upyashana katinqa, mana shumaq binutanachu upyachikunllapa. Piru qam-shuypaqa ashwan mas shumaq binutaraq ĉhurashayki kasha upyachikunaykipaqqa nir. ");
INSERT INTO qufNT_vpl VALUES ("JN2_11","073_2_11","JHN","2","11","11","Chayta chay kidamyintupi rurashanmi, Jesuspa punta milagrunqa karan. Chay milagrutaqami ruraran Galileapa pwiblun Caná shutiqpi. Chaywanmi intrachikuran payqa Dyus kar, puytin chaykunata rurayta nir. Chaymi yaĉhakuqninkunaqa paypi kriyiranllapa. ");
INSERT INTO qufNT_vpl VALUES ("JN2_12","073_2_12","JHN","2","12","12","Chaymantaqa riranllapana uran Capernaúm pwibluman mamanwan, ukninkunawan, yaĉhakuqninkunawan ima. Chaypimi ayka diyata karanllapa. ");
INSERT INTO qufNT_vpl VALUES ("JN2_13","073_2_13","JHN","2","13","13","Israel runakunapa Pascua fyistan shipchana katinmi, Jesuspis riran Jerusalenman. ");
INSERT INTO qufNT_vpl VALUES ("JN2_14","073_2_14","JHN","2","14","14","Jerusalenman ĉharqa, Dyusta adurananllapa wasipiqa, rantikuqkunata tariran. Chaypiqami ufrindapaq nir rantikuyaranllapa turukunata, uyshakunata, palumakunata ima. Chaynulla uklawmanta kaq qillayta kambyaq runakuna ima karanllapa. ");
INSERT INTO qufNT_vpl VALUES ("JN2_15","073_2_15","JHN","2","15","15","Chaykunata tarirmi, Jesusqa waskakunata aypar uk latiguta rurar, tukuy chaypi kaqkunataqa waqtaman itakuran, uyshantinta, turuntinta ima. Nataq chay qillaykunata kambyaqkunapata-shuypaqa, qillayninmatapis pachaman chaqchukuran. Chaynulla misanllapamatapis ratachiran ima. ");
INSERT INTO qufNT_vpl VALUES ("JN2_16","073_2_16","JHN","2","16","16","Palumakunata rantikuqkunata-shuypaqa niran: —¡Qamkunapis, kaykunataqa urquyllapa! ¡Chaqa Taytay Dyuspa wasinqami mana imakunata rantikunanllapapaqchu! ");
INSERT INTO qufNT_vpl VALUES ("JN2_17","073_2_17","JHN","2","17","17","Chaynu nitinmi, yaĉhakuqninkunaqa kwintata qukaranllapa uk iskribikashakunapi nishanpaq. Chaqa niqmi: “Wasikipi mana allinkunata ruratinllapami, kusata piñakushaq” nir. ");
INSERT INTO qufNT_vpl VALUES ("JN2_18","073_2_18","JHN","2","18","18","Chaymantaqa, Israelmanta karguyjunkunaqa, kaynu nir tapuran: —¿Ima milagruwantaq intrachimankillapa, Dyusmanta shamusha kar chayta rurayanki nir, nuqakuna kriyishunayllapapaqqa? ");
INSERT INTO qufNT_vpl VALUES ("JN2_19","073_2_19","JHN","2","19","19","Jesusqa niran: —Kay wasita ratachiyllapa. Chaymanta kimsa diyalapaq qashan shachishaq nir. ");
INSERT INTO qufNT_vpl VALUES ("JN2_20","073_2_20","JHN","2","20","20","Chaynu Jesús nitinmi, chay Israelmanta karguyjunkunaqa niran: —¡Aja jay! ¡Kwarintay-saysi (46) añupaqmi, shachirayllapa Dyusta adurananllapa wasitaqa! ¡Piru qamqa ninki, kimsa diyalapaq shachishaq! nir. ");
INSERT INTO qufNT_vpl VALUES ("JN2_21","073_2_21","JHN","2","21","21","Piru Jesús “Kay wasita shachishaq” nirqami, kwirpunllapaq niran. ");
INSERT INTO qufNT_vpl VALUES ("JN2_22","073_2_22","JHN","2","22","22","Chaymi Jesús wanur kawsamutinqa, yaĉhakuqninkunaqa yarpuranllapa, wanur qashan kimsa diyamanta kawsamushaq nishanta. Chaynami kriyiranllapa, iskribikashakuna nishanpi, chaynulla Jesús tukuy nishanpi imamapis. ");
INSERT INTO qufNT_vpl VALUES ("JN2_23","073_2_23","JHN","2","23","23","Jesusqa Jerusalenllapi kayar Pascua fyistapiqa achka milagrukunata ruraran. Chaymi kusala achka runakuna kriyiranllapa paypiqa. ");
INSERT INTO qufNT_vpl VALUES ("JN2_24","073_2_24","JHN","2","24","24","Piru Jesusqa mana paykunapiqa kunfyakaranchu, chaynu kriyitinllapamapis. Chaqa tukuytari riqsiq imanumi nirmapis. ");
INSERT INTO qufNT_vpl VALUES ("JN2_25","073_2_25","JHN","2","25","25","Chaynu karmi, runa uk runa masinpaq payta willanantaqa mana ministiqchu. Chaqa paylla tukuyta riqsiq, yarpuyninllapapiqa imanumi nirmapis. ");
INSERT INTO qufNT_vpl VALUES ("JN3_1","073_3_1","JHN","3","1","1","Jerusalenpimi taq uk fariseo runa Nicodemo shutiq. Payqami Israelmanta karguyjun runakunapa masin karan. ");
INSERT INTO qufNT_vpl VALUES ("JN3_2","073_3_2","JHN","3","2","2","Kay runami uk tuta, Jesusta watukuq rir, kaynu niran: —Yaĉhachikuq Taytituy, yaĉhanillapami Tayta Dyus kaĉhamushusha yaĉhachimanaykillapapaq nir. Chaqa, qamlami chay milagrukunata rurashaykitaqa rurayta puytinki. Dyus mana qamwan katinqa, mana rurayankimanchu chay milagrukunataqa nir. ");
INSERT INTO qufNT_vpl VALUES ("JN3_3","073_3_3","JHN","3","3","3","Chaynu Nicodemo nitinmi, Jesusqa niran: —Piru chiqaptami nishayki: Mayqanpis mana mushuqmanta nasiqqa, Dyus mantakushanpi mana kayta puytinqachu nir. ");
INSERT INTO qufNT_vpl VALUES ("JN3_4","073_3_4","JHN","3","4","4","Chaynu Jesús nitinmi, Nicodemuqa, kaynu nir tapuran: —Chayqa, ¿imanutaq uk runa rukuna karqa qashan nasiyanqaqa? ¿Ima mamanpa shunqunman yaykurchu, qashan mushuqmanta nasimuyanqa? ");
INSERT INTO qufNT_vpl VALUES ("JN3_5","073_3_5","JHN","3","5","5","Chaynu taputinmi, Jesusqa niran: —Chiqaptami nishayki: Uk runa yakumanta chaynulla Dyuspa Santu Ispiritunmanta manaraq nasiyarqa, Dyus mantakuyashanmanqa mana yaykuyta puytinqachu nir. ");
INSERT INTO qufNT_vpl VALUES ("JN3_6","073_3_6","JHN","3","6","6","Chaqa mayqanpis taytanllapakunalamanta nasiqqami paykuna munashanlata rurar kawsanllapa. Nataq Tayta Dyuspa Santu Ispiritunmanta nasiqkuna-shuypaqami Tayta Dyus munashanlata rurar kawsanllapa. ");
INSERT INTO qufNT_vpl VALUES ("JN3_7","073_3_7","JHN","3","7","7","Piru ‘Tukuymi mushuqmantaraq nasiyta ministin’ nishutiyqa, amami kusalata chaypaqqa yarpupakunkichu. ");
INSERT INTO qufNT_vpl VALUES ("JN3_8","073_3_8","JHN","3","8","8","Chaqa imanutaq wayramaqa pay munashannulla maymantapis shamun. Chaynu shamutin waqaqta uyaparmapis manami yaĉhankichu maymanta shamun chaynulla mayman rin nirmapis. Chaynumi pasan Dyuspa Santu Ispiritunwan yarpuyninpi nasiqkunawanpis. ");
INSERT INTO qufNT_vpl VALUES ("JN3_9","073_3_9","JHN","3","9","9","Chaynu nitinqa, qashan Nicodemuqa tapuran: —¿Imanutaq kayqa kanqa? nir. ");
INSERT INTO qufNT_vpl VALUES ("JN3_10","073_3_10","JHN","3","10","10","Jesusqa niran: —¿Qam Israel runakunapa yaĉhachiqnin karmapis, manachu kaytaqa yaĉhanki? ");
INSERT INTO qufNT_vpl VALUES ("JN3_11","073_3_11","JHN","3","11","11","Chiqaptami nishayki: Nuqakunaqami allita yaĉhaq kar chaynulla rikashayllapata ima willashunillapa. Piru qamkunaqa mana kriyinkillapachu. ");
INSERT INTO qufNT_vpl VALUES ("JN3_12","073_3_12","JHN","3","12","12","Chaynu kay pachapi rikaypaqkunapaq willashutiyllapa mana kriyirqa, ¿imanuna kriyinkillapa unaq syilupi mana rikaypaqkunapaq willashutiyllapamaqa? ");
INSERT INTO qufNT_vpl VALUES ("JN3_13","073_3_13","JHN","3","13","13","“Chaqa manami mayqanpis unaq syilumanqa iqashachu. Ashwanmi tukuy chaykunapaqqa yaĉhan Dyusmanta Shamuq Runala. ");
INSERT INTO qufNT_vpl VALUES ("JN3_14","073_3_14","JHN","3","14","14","“Unaymi chunllaq lugarpi runakunata largu kuru kanisha katin, Dyuspa rimaqnin Moisés, jyirrumanta largu kuruta rurar unaqman qirupi alsatin, kanikasha kaqkunaqa rikarla, alliyaranllapa. Chaynullami Dyusmanta Shamuq Runatapis qirupi klabar alsanqallapa unaqman. ");
INSERT INTO qufNT_vpl VALUES ("JN3_15","073_3_15","JHN","3","15","15","Chaynami tukuyla paypi kriyiqkunaqa washakar tukuy tyimpupaqna kawsanqallapa. ");
INSERT INTO qufNT_vpl VALUES ("JN3_16","073_3_16","JHN","3","16","16","“Tayta Dyusqami tukuy runakunata kusalata munashanrayku uklayla Wamranmatapis kaĉhamuran. Chayna tukuyla paypi kriyiqkunaqa amana wanurchu tukuy tyimpupaqna washakar kawsananllapapaq. ");
INSERT INTO qufNT_vpl VALUES ("JN3_17","073_3_17","JHN","3","17","17","Chaqa Tayta Dyusqa Wamrantaqa manami mayqanta uchachar kastigananpaqchu kaĉhamuran, ashwanmi tukuyta washananpaqna. ");
INSERT INTO qufNT_vpl VALUES ("JN3_18","073_3_18","JHN","3","18","18","“Chaymi mayqanpis, Tayta Dyuspa uklayla Wamranpi kriyiqqa, mana imapaqpis uchachakar kastigakanqanachu. Piru chay mana kriyiq-shuypaqa may tyimpu uchachakashana. Chaymi tukuy tyimpupaqna kastigakanqa. ");
INSERT INTO qufNT_vpl VALUES ("JN3_19","073_3_19","JHN","3","19","19","Chay mana kriyiqkunaqami uchachakashana. Chaqa mana allinkunata rurar tutaparaqlapi kayta munar, Dyuspa Wamran achkirachikuq shamutinqa, mana yaĉhayta munaranllapachu paywanqa. ");
INSERT INTO qufNT_vpl VALUES ("JN3_20","073_3_20","JHN","3","20","20","Tukuy mana allinta ruraqkunaqa, chay achkirachikuqtaqa ĉhiqnin. Chaymi paypa naypanmanqa mana qimikayta munanllapachu, tukuy saqra rurayninllapakunaqa shutiman mana rikarinanta munar. ");
INSERT INTO qufNT_vpl VALUES ("JN3_21","073_3_21","JHN","3","21","21","Piru chay allinta ruraqkuna-shuypaqa chay achkirachikuqpa naypanman mas qimikanllapa. Chayna tukuyta intrachinanpaq Tayta Dyus munashannulla rurar kawsanllapa nir”. ");
INSERT INTO qufNT_vpl VALUES ("JN3_22","073_3_22","JHN","3","22","22","Chaymantami Jesusqa yaĉhakuqninkunawan riran Judea lugarman. Chaypimi paykunawan ayka diyallataqa karanllapa shutichikur ima. ");
INSERT INTO qufNT_vpl VALUES ("JN3_23","073_3_23","JHN","3","23","23","Chaynullami Juanpis, Salim shutiq pwiblupa shipchanlapi Enón shutiq pwiblu karan, chaypi shutichikuyaran. Chaqa chaypiri achka yaku karan. Chaymi chayman tukuy riqkunaqa shutikuqllapana. ");
INSERT INTO qufNT_vpl VALUES ("JN3_24","073_3_24","JHN","3","24","24","Tukuy kaykunaqami pasaran Shutichikuq Juanta manaraq karsilman itayatinllapa. ");
INSERT INTO qufNT_vpl VALUES ("JN3_25","073_3_25","JHN","3","25","25","Piru, Juanpa wakin yaĉhakuqninkunaqa, Israelmanta uk runawan, chay yakuwan shutikur Dyuswanqa shumaqchakanchik niyashanllapapaq kusalata willanakuranllapa. ");
INSERT INTO qufNT_vpl VALUES ("JN3_26","073_3_26","JHN","3","26","26","Chaymi Juanpa yaĉhakuqninkunaqa riranllapa payta kaynu nir willaq: —Yaĉhachimaqniyllapa, qammi parlamaraykillapa riyu Jordanpa chimpanpi pullayki karan, chay runapaq. Paymi kananqa shutichikutin, tukuy kriyir paymanna riyanllapa. ");
INSERT INTO qufNT_vpl VALUES ("JN3_27","073_3_27","JHN","3","27","27","Chaynu nitinllapami, Juanqa niran: —Manami mayqanpis pudirniyjunchu kanman, Dyus mana pudirta qutinqa. ");
INSERT INTO qufNT_vpl VALUES ("JN3_28","073_3_28","JHN","3","28","28","Piru uk kuti qamkunata ‘Manami Dyuspa Akrashan Cristunchu kar, uk paypa naypanta shamuqla kani’ nir willashutiyllapa uyakurmapischu ¿mana intrakaraykillapa? ");
INSERT INTO qufNT_vpl VALUES ("JN3_29","073_3_29","JHN","3","29","29","Chaqa allita intrakayllapa: Uk kidamyintupimaqami kidaq chay, nubyawan pulla kaytaqa puytin, mana amigunkunachu. Ashwanmi chay kidaqpa amigunkunaqa chaynu kidaqta uyaparqa kusalata aligriyan. Chaynumi nuqapis chay kidaqpa amigun kashayrayku kusalata aligriyani. Chaqa payqami nuqanchikkunaman ĉhamushana. ");
INSERT INTO qufNT_vpl VALUES ("JN3_30","073_3_30","JHN","3","30","30","Chaymi ashwan paylatana kusata kasur kawsanqallapa. Nataq nuqata-shuypaqa waran waranqa mana kwintachamanqallapanachu. ");
INSERT INTO qufNT_vpl VALUES ("JN3_31","073_3_31","JHN","3","31","31","“Chaqa syilumanta shamuqqami, tukuyla imapaqpis yaĉhan. Nataq kay pachamanta kaq-shuypaqami pachapi kaqkunalapaq yaĉhar riman. Piru unaq syilumanta shamuq-shuypaqami, tukuyta yaĉhaq kashanrayku, ");
INSERT INTO qufNT_vpl VALUES ("JN3_32","073_3_32","JHN","3","32","32","tukuy imata rikashanta, uyapashantaqa karanlata riman. Piru chaynu rimatinmapis, manami mayqanpis kriyinllapachu. ");
INSERT INTO qufNT_vpl VALUES ("JN3_33","073_3_33","JHN","3","33","33","Nataq mayqanpis chay nishanta kriyiq-shuypaqami Dyusqa chiqapta riman nir parlakun. ");
INSERT INTO qufNT_vpl VALUES ("JN3_34","073_3_34","JHN","3","34","34","Chaqa Dyusmanta shamusha chayqami Taytan, Santu Ispiritunta qushanrayku imatapis karanlata riman. ");
INSERT INTO qufNT_vpl VALUES ("JN3_35","073_3_35","JHN","3","35","35","Taytanmi, Wamranta kusalata munashanrayku pudirta qusha tukuy imatapis payna mantananpaq. ");
INSERT INTO qufNT_vpl VALUES ("JN3_36","073_3_36","JHN","3","36","36","Chayraykumi mayqanpis chay Wamranpi kriyiqkunaqa, tukuy tyimpupaqna washakar kawsanqallapa. Nataq chay mana kriyinaqkuna-shuypaqami mana washakarnachu, tukuy tyimpupaq kastigutana Dyusmanta aypanqallapa”. ");
INSERT INTO qufNT_vpl VALUES ("JN4_1","073_4_1","JHN","4","1","1","Wakinkuna rimatinllapami fariseo runakunapis yaĉharanllapa, Jesusqashi Juanmantaqa achka runakunata shutichitin, paywanna riyanllapa nir. ");
INSERT INTO qufNT_vpl VALUES ("JN4_2","073_4_2","JHN","4","2","2","Piru chiqaptaqami mana Jesuschu shutichikuyaran. Ashwanmi tukuy paypi kriyiqkunataqa yaĉhakuqninkuna shutichiyaranllapa. ");
INSERT INTO qufNT_vpl VALUES ("JN4_3","073_4_3","JHN","4","3","3","Chaymantami Jesusqa yaĉharan fariseo runakunaqa imatami paypaq yarpuyan nir. Chaymi Jesusqa Judeamanta lluqshir Galileamanna riran. ");
INSERT INTO qufNT_vpl VALUES ("JN4_4","073_4_4","JHN","4","4","4","Piru Galileaman rinanpaqqami, Samaria lugarllata pasayta ministiran. ");
INSERT INTO qufNT_vpl VALUES ("JN4_5","073_4_5","JHN","4","5","5","Chaynu riyarqami, Samariapa uk pwiblun Sicar shutiqman ĉharan. Chay pwibluqa Jacobo, wamran Josita irinsyanpaq nir pachata qusha kayaq chaypa yatalanpi karan. ");
INSERT INTO qufNT_vpl VALUES ("JN4_6","073_4_6","JHN","4","6","6","Chay pachapi Jacobupa yaku upyanan quĉhapis karan. Chay quĉhapa yatanlapimi, Jesusqa kusata shaykushanrayku samaran, alas dusi yupayna. ");
INSERT INTO qufNT_vpl VALUES ("JN4_7","073_4_7","JHN","4","7","8","Chaykamanqa, yaĉhakuqninkunaqa pwibluman risha karanllapa mikuyta rantimuq. Chaypi Jesús payla katinmi, Samariamanta uk warmi chay quĉhaman ĉharan yakukuq. Chaymi Jesusqa niran: —Mamitay, yakituta upyachimay nir. ");
INSERT INTO qufNT_vpl VALUES ("JN4_9","073_4_9","JHN","4","9","9","Israelmanta kaqkuna, Samariamanta kaqkunawan mana piĉhunakuq kashanllaparaykumi, warmiqa niran: —¿Imanutaq qam Israelmanta runa karqa, nuqa Samariamanta warmitaqa yakuta mañakumayankiqa? nir. ");
INSERT INTO qufNT_vpl VALUES ("JN4_10","073_4_10","JHN","4","10","10","Jesusqa niran: —Qamqa manami yaĉhayankichu imanumi Tayta Dyus yanapakun chaynulla mayqanmi yakuta mañashuyan nirmapis. Chaqa allita yaĉhar yakuta mañamatkimaqa tukuy tyimpu nasimuq yakutana upyachishuyman nir. ");
INSERT INTO qufNT_vpl VALUES ("JN4_11","073_4_11","JHN","4","11","11","Chaynu Jesús nitinqa, warmiqa niran: —Taytituy, yakuqami kusala ruri maypi. ¿Manami imaykipis kanchu yakuta lluqshichimunaykipaqqa? ¿Maymantana tukuy tyimpu nasimuq yakutaqa upyachimanki? ");
INSERT INTO qufNT_vpl VALUES ("JN4_12","073_4_12","JHN","4","12","12","¿Qamqachu rukunchikllapa Jacobumantaqa mas runa nisha kanki? Chaqa kay quĉhataqami unay rukunchikllapa Jacobo qumaranllapa, pay chaynulla wamrankuna, animalninkuna ima upyanan yakuta nir. ");
INSERT INTO qufNT_vpl VALUES ("JN4_13","073_4_13","JHN","4","13","13","Jesusqa niran: —Tukuy kay quĉhamanta yakuta upyaqkunaqami, qashan yakunanqallapa. ");
INSERT INTO qufNT_vpl VALUES ("JN4_14","073_4_14","JHN","4","14","14","Piru nuqa qutiy yakuta upyaqkuna-shuypaqa, mananami maydiyapis yakunanqanachu. Chaqa nuqa mayqantapis yakuta upyachiyani chayqami, yaku nasimuq yupay tukuy tyimpupaqna kawsanqa. ");
INSERT INTO qufNT_vpl VALUES ("JN4_15","073_4_15","JHN","4","15","15","Warmiqa niran: —Taytituy, chay yakituta upyachimay. Chaynuqa manana qashan yakunar imaqa, kay quĉhaman shamur yakukunaypaqnachu nir. ");
INSERT INTO qufNT_vpl VALUES ("JN4_16","073_4_16","JHN","4","16","16","Chaymi Jesusqa niran: —Rir, runaykita qayamur, shamuyllapa kayman nir. ");
INSERT INTO qufNT_vpl VALUES ("JN4_17","073_4_17","JHN","4","17","17","Chaynu nitin, warmiqa niran: —Manami runayjunchu kani nir. Jesusqa niran: —Chiqaptami ninki mana runayjunchu kani nirqa. ");
INSERT INTO qufNT_vpl VALUES ("JN4_18","073_4_18","JHN","4","18","18","Runaykimi, sinku kaytaqa kasha, piru kanan chay ukwan kanki chaypaqa shipashninla kanki, mana chiqap kasarashan warminchu. Chiqaptami nimashayki nir. ");
INSERT INTO qufNT_vpl VALUES ("JN4_19","073_4_19","JHN","4","19","19","Chaynu nitinmi, warmiqa niran: —Taytituy, willamatkilami yaĉhanina, qamqa chiqapta Dyuspa uk rimaqnin kanki nir. ");
INSERT INTO qufNT_vpl VALUES ("JN4_20","073_4_20","JHN","4","20","20","Chaqa Samariamanta unay rukuyllapakunapismi kay sirkapi Dyustaqa aduraqllapa. Piru qamkuna Israelmanta kaqkunaqami ninkillapa: Jerusalenlapimi Dyusta aduranapaqqa allin nir. ");
INSERT INTO qufNT_vpl VALUES ("JN4_21","073_4_21","JHN","4","21","21","Chaymi Jesuspis niran: —Kriyimay mamitay, ĉhamunqanami tyimpuqa Tayta Dyusta maylapipis aduranaykillapapaqqa. Chaynuqami Tayta Dyusta aduranaykillapapaqqa mana ministinkillapanachu kay sirkaman shamuyta, chaynulla Jerusalenman riymatapis. ");
INSERT INTO qufNT_vpl VALUES ("JN4_22","073_4_22","JHN","4","22","22","Chaqa qamkunaqami mana yaĉhayankillapachu mayqanta adurayankillapa nirmapis. Piru nuqakuna-shuypaqami allita yaĉhanillapa mayqantami adurayanillapa nirmapis. Chaqa tukuyta Washakuqqami Israel runakunallamanta shamusha. ");
INSERT INTO qufNT_vpl VALUES ("JN4_23","073_4_23","JHN","4","23","23","Piru uk tyimpu ĉhamunanpaq karan chayqami ĉhamushana. Chaymi kananqa chay chiqapta aduraqkunaqa Tayta Dyuspa Santu Ispiritun munashannullana chiqapta tukuy shunqunllapawan aduranqallapana. Chaqa Tayta Dyusqami chaynu adurananllapata ministin. ");
INSERT INTO qufNT_vpl VALUES ("JN4_24","073_4_24","JHN","4","24","24","Tayta Dyusqami wayra yupayla. Chaynu karmi payqa Ispiritu. Chayraykumi payta aduraqkunaqa Santu Ispiritu munashannullana tukuy shunqunllapawan chiqapta aduranqallapa. ");
INSERT INTO qufNT_vpl VALUES ("JN4_25","073_4_25","JHN","4","25","25","Chaynu Jesús nitinmi, chay warmiqa niran: —Nuqaqami chiqapta yaĉhani, Dyus Akrashan Cristo ninllapa chayqa, shamuyan nir. Pay shamurmi, manyaq tukuyta intrachimashunllapa nir. ");
INSERT INTO qufNT_vpl VALUES ("JN4_26","073_4_26","JHN","4","26","26","Chaynu nitinmi, Jesusqa niran: —Chay mayqanpaqĉhi rimayanki chayqami, nuqa kani. Payllawanmi parlayanki nir. ");
INSERT INTO qufNT_vpl VALUES ("JN4_27","073_4_27","JHN","4","27","27","Chaynu chaypi warmiwan parlayatinllapami, Jesuspa yaĉhakuqninkunaqa ĉharanllapa. Ĉharqami kusalata dispantakaranllapa Jesús uk warmiwan parlayashanrayku. Piru manami mayqanninlapis tapuyta puytiranchu imatami chay warmiqa ministiyan, imatami parlayanllapa nirmapis. ");
INSERT INTO qufNT_vpl VALUES ("JN4_28","073_4_28","JHN","4","28","28","Chaymantaqa chay warmiqa kantarunta chaylapi dijar, kallpaylla riran pwibluman tukuy runakunata willaq. Ĉharqa, niran: ");
INSERT INTO qufNT_vpl VALUES ("JN4_29","073_4_29","JHN","4","29","29","—Shamur rikayllapa uk runa tukuy imata nuqa rurashaykunata willamashanta. ¿Manachu payqa Dyuspa Akrashan Cristun kanqa? nir. ");
INSERT INTO qufNT_vpl VALUES ("JN4_30","073_4_30","JHN","4","30","30","Chaynu nitinmi, tukuy runakuna chay kutilla riranllapa Jesús kayashanmanqa. ");
INSERT INTO qufNT_vpl VALUES ("JN4_31","073_4_31","JHN","4","31","31","Chaykamanqami, Jesustaqa yaĉhakuqninkunaqa kaynu nir rugayaranllapa: —Yaĉhachikuq Taytituy, imalataqa mikuy nir. ");
INSERT INTO qufNT_vpl VALUES ("JN4_32","073_4_32","JHN","4","32","32","Piru payqa, niran: —Nuqapa mikunayqami kan. Chaypaqqami mana yaĉhankillapachu nir. ");
INSERT INTO qufNT_vpl VALUES ("JN4_33","073_4_33","JHN","4","33","33","Chaynu nitinmi yaĉhakuqninkunaqa ukninllapa, ukninllapa kaynu nir tapunakuranllapa: “¿Mayqantaq mikunanta apamusha katin waknuqa nimayanchikllapa?” nir. ");
INSERT INTO qufNT_vpl VALUES ("JN4_34","073_4_34","JHN","4","34","34","Chaynu nitinllapami, Jesusqa niran: —Taytay Dyus imata ruranaypaqĉhi nimasha chaymi, mikunay yupayqa. Chaymi rurar tukchishaqna nir. ");
INSERT INTO qufNT_vpl VALUES ("JN4_35","073_4_35","JHN","4","35","35","“Tarpukurnaqami qamkunaqa ninkillapa: ‘Kwatru misisraqmi faltan kusichakunapaqqa’ nir. Piru nuqaqami nishaykillapa: Rikayllapa, ĉhakraqami qarwashana sigakur kusichakunaykillapapaqqa. ");
INSERT INTO qufNT_vpl VALUES ("JN4_36","073_4_36","JHN","4","36","36","Chaqa allita yaĉhashanchikllapanu uk kusichakuqqami partinta aypan. Chaymi mayqanpis uk kusichakuq yupay runakunata willatin kriyirqa tukuy tyimpupaqna kawsanqa. Chaymi chay tarpukuqwan, kusichakuqqa pullana kusalata aligriyanqallapa. ");
INSERT INTO qufNT_vpl VALUES ("JN4_37","073_4_37","JHN","4","37","37","Chaynuqami unay nishanllapakunaqa chiqap. Chaqa kaynumi niqllapa: ‘Ukmi tarpukun, chaymantami ukna kusichakun’ nir. ");
INSERT INTO qufNT_vpl VALUES ("JN4_38","073_4_38","JHN","4","38","38","Nuqami qamkunataqa kusichaq yupay runakunata willar tantanaykillapalapaqna kaĉhashurayllapa. Chaqa paykunataqami mana qamkunachu puntata Dyuspaq intrachishaykillapa karan. Nataq kanan qamkuna paykunata Dyuspaq masta intrachirqami uk tarpukushanta kusichakuq yupayna kankillapa”. ");
INSERT INTO qufNT_vpl VALUES ("JN4_39","073_4_39","JHN","4","39","39","“Tukuy nuqa rurashayta karanta willamasha” nir, chay warmisita tukuyla Samaria pwiblupi parlakushanraykumi kusala achka runakuna kriyiranllapa Jesuspiqa. ");
INSERT INTO qufNT_vpl VALUES ("JN4_40","073_4_40","JHN","4","40","40","Chaymanta chay Samariamanta runakuna Jesús kayashanman ĉharqa, kusalata rugaran paykunawan kidananpaq. Chaymi Jesusqa, ishkay diyata paykunawanqa kidaran. ");
INSERT INTO qufNT_vpl VALUES ("JN4_41","073_4_41","JHN","4","41","41","Chaymanta Jesús paylla yaĉhachikutin uyaparqami masna kriyir achkayaranllapa. ");
INSERT INTO qufNT_vpl VALUES ("JN4_42","073_4_42","JHN","4","42","42","Chaymi chay warmisitataqa niranllapa: —Kanan-shuypaqami mana qam willamashaykillaparaykulanachu kriyinillapa. Ashwanmi nuqakunalla uyapar imana mas kriyinillapa. Chaymi ashwan yaĉhanillapana, payqami tukuypa chiqap Washakuqnin nir. ");
INSERT INTO qufNT_vpl VALUES ("JN4_43","073_4_43","JHN","4","43","43","Chaymanta, ishkay diya pasashana katinqa, Jesusqa Samariamanta lluqshir riran Galileaman. ");
INSERT INTO qufNT_vpl VALUES ("JN4_44","073_4_44","JHN","4","44","44","Chaqa payllami kaynu niran: “Dyuspa uk rimaqnintaqami paypa pwiblunllapiqa mana kasunllapachu” nir. ");
INSERT INTO qufNT_vpl VALUES ("JN4_45","073_4_45","JHN","4","45","45","Chaymanta Galileaman rir ĉhatinnaqa, kusa shumaqta samachiranllapa. Chaqa chay runakunaqami Jerusalén pwiblupi Pascua fyista katin, rir rikasha karanllapa, tukuy imata Jesús ruratinmapis. ");
INSERT INTO qufNT_vpl VALUES ("JN4_46","073_4_46","JHN","4","46","46","Chaymantami qashan Galilea lugarpa uk pwiblun Caná shutiqpi yakuta binupaq tikrasha karan chayllaman tikrakaran. Chaypimi karan uk mantakuqpa ikillan kaq mantakuq. Chay paypa wamranmi, Capernaumpi qishaq karan. ");
INSERT INTO qufNT_vpl VALUES ("JN4_47","073_4_47","JHN","4","47","47","Chaymantami chay runaqa, Jesús Judeamanta Galileaman ĉhamusha nir yaĉharqa, riran rikaq. Ĉharnaqa rugaran wasinman rir wamran wanuypaqna karan chayta allichananpaq. ");
INSERT INTO qufNT_vpl VALUES ("JN4_48","073_4_48","JHN","4","48","48","Chaymi Jesusqa niran: —Qamkunaqami kusa dispantakaypaq milagrukunata mana ruratiyqa mana kriyinkillapachu. ");
INSERT INTO qufNT_vpl VALUES ("JN4_49","073_4_49","JHN","4","49","49","Chaynu nitinmi, chay mantakuqpa ikillan kaqqa, niran: —Taytituy, utqar ripamashun, wamraykish wanutinmana nir. ");
INSERT INTO qufNT_vpl VALUES ("JN4_50","073_4_50","JHN","4","50","50","Chaynu nitinmi, Jesusqa niran: —Riyna wasikiman. Wamraykiqami alliyashana nir. Chaynu nitinmi, Jesús nishanpi kriyir chay runaqa riranna wasinman. ");
INSERT INTO qufNT_vpl VALUES ("JN4_51","073_4_51","JHN","4","51","51","Wasinman ĉhayatinnaqa, sirbikuqninkunaqa nanllapi tarir niranllapa: —¡Wamraykiqami alliyashana! nir. ");
INSERT INTO qufNT_vpl VALUES ("JN4_52","073_4_52","JHN","4","52","52","Chaynu nitinllapami, payqa tapuran sirbikuqninkunataqa: —¿Ima urastaq wamrayqa kwirpun kaĉhakaqta kamaran? nir. Paykunaqa niranllapa: —Quya, a la una di la tardimi rupamantaqa qasakaran nir. ");
INSERT INTO qufNT_vpl VALUES ("JN4_53","073_4_53","JHN","4","53","53","Chaymi taytanqa yarpuran, Jesús chay uras “Wamraykiqa alliyashana” nisha karan chayta. Chaymi pay, tukuy ayllunkunamapis kriyiranllapa Jesuspiqa. ");
INSERT INTO qufNT_vpl VALUES ("JN4_54","073_4_54","JHN","4","54","54","Judeamanta Galileaman tikrakamur chay wamrata allichashanwanqami, Jesusqa ishkay milagrutana ruraran. ");
INSERT INTO qufNT_vpl VALUES ("JN5_1","073_5_1","JHN","5","1","1","Chaymantaqami Jesusqa qashan riran Jerusalén pwibluman. Chaqa chay diyakunapimi Israelmanta kaq runakunaqa fyistata rurayaranllapa Jerusalenpiqa. ");
INSERT INTO qufNT_vpl VALUES ("JN5_2","073_5_2","JHN","5","2","2","Jerusalenpi, Uyshapa Punkun niqllapa chaypa yatanlapimi kan uk quĉha sinku kurridurniyjun. Hebreo rimaypiqa niqllapa Betesda. ");
INSERT INTO qufNT_vpl VALUES ("JN5_3","073_5_3","JHN","5","3","3","Chay kurridurpimi, achka qishaqkuna pachalapi usurasha llantukuyaqllapa, kujukuna, syigukuna, mana kuyuyta puytiq kwirpuyjunkuna ima. Paykunaqa yarakuyaranllapa yaku kuyutin, yaykunanllapapaq. ");
INSERT INTO qufNT_vpl VALUES ("JN5_4","073_5_4","JHN","5","4","4","Chaqa mayqanpis mana yaĉhatinmi unaymanta unaymanta, Dyuspa angelnin shamur yakuta kuyuchiq. Chaynu ángel ruratinmi, mayqan qishaqpis naypaqta yaykuqqa alliyaqna, ima qishayninmanmatapis. ");
INSERT INTO qufNT_vpl VALUES ("JN5_5","073_5_5","JHN","5","5","5","Piru chay qishaqkunapa rurinpimi, karan uk runa trintay-uchu añupaqna qishaq. ");
INSERT INTO qufNT_vpl VALUES ("JN5_6","073_5_6","JHN","5","6","6","Chaypi chaynu usuraqta rikar, unaymanta-pacha qishaq nir yaĉharmi, Jesusqa tapuran: —¿Alliyakuytachu munayanki? nir. ");
INSERT INTO qufNT_vpl VALUES ("JN5_7","073_5_7","JHN","5","7","7","Chaymi chay qishaqqa niran: —Taytituy, manami mayqanlapis kanchu chay yaku kuyuq qallaritin itamananpaq. Chaqa yaku kuyutin, yaykuyta kamanaykamanmi ashwan ukna das naypaqta yaykun. ");
INSERT INTO qufNT_vpl VALUES ("JN5_8","073_5_8","JHN","5","8","8","Chaynu nitinmi, Jesusqa niran: —Sharir, paraykita apar riyna nir. ");
INSERT INTO qufNT_vpl VALUES ("JN5_9","073_5_9","JHN","5","9","9","Chaynu nitinlami, chay runaqa alliyarna das sharir, paranta apar riran. Piru samana diya katinmi, ");
INSERT INTO qufNT_vpl VALUES ("JN5_10","073_5_10","JHN","5","10","10","Israelmanta karguyjunkunaqa, chay alliyasha runataqa kaynu niranllapa: —Kananqami samana diya. Mantakushanllapanu, manami allinchu paraykita apanaykipaqqa. ");
INSERT INTO qufNT_vpl VALUES ("JN5_11","073_5_11","JHN","5","11","11","Chaynu nitinllapaqa, chay alliyasha runaqa niran: —Chay allichamasha runami nimaran: ‘Sharir, paraykita apar riyna’ nir. ");
INSERT INTO qufNT_vpl VALUES ("JN5_12","073_5_12","JHN","5","12","12","Chaynu nitinqa, chay karguyjunkunaqa niranllapa: —¿Mayqantaq chay runa ‘Sharir paraykita apar riyna’ nishuran chayqa? ");
INSERT INTO qufNT_vpl VALUES ("JN5_13","073_5_13","JHN","5","13","13","Chaynu nitinllapaqa, chay runaqa mana yaĉharanchu, mayqanmi allichasha nirmapis. Chaqa Jesusqami, kusala achka runakunapa rurinta rishana karan. ");
INSERT INTO qufNT_vpl VALUES ("JN5_14","073_5_14","JHN","5","14","14","Chaymantami Jesusqa chay runataqa, Dyusta adurananllapa wasipi tarir, niran: —Kananqami allinna kanki. Amanami qashanqa uchakunkinachu. Kuytawkish uchakurmana chay qischakayashaykimantaqa tukuy tyimpupaqmana qischakatki nir. ");
INSERT INTO qufNT_vpl VALUES ("JN5_15","073_5_15","JHN","5","15","15","Piru chay runaqami rir willaran Israelmanta karguyjunkunataqa, “Jesusmi kasha chay allichamaqqa” nir. ");
INSERT INTO qufNT_vpl VALUES ("JN5_16","073_5_16","JHN","5","16","16","Chaynu nitin yaĉharmi chay Israelmanta karguyjunkunaqa, samana diyapi chaykunata rurarqa mana allintachu tukuyan nir, Jesusta aypananllapapaqna ikinpi puriranllapa. ");
INSERT INTO qufNT_vpl VALUES ("JN5_17","073_5_17","JHN","5","17","17","Chaymi Jesusqa, paykunataqa niran: —Taytaymi chay diyakunapimapis yanapakun. Chaymi nuqapis chayllata rurani. ");
INSERT INTO qufNT_vpl VALUES ("JN5_18","073_5_18","JHN","5","18","18","Chaynu nitinmi, ashwan llallin tukur Jesustaqa wanuchinayaranllapa Israelmanta karguyjunkunaqa. Chaqa Jesusqa paykunapaqqa samana diyata mana rispitaq yupayshi tukuyaran. Chaynulla Dyus yupayshi tukuyaran, “Dyusqa nuqapa Taytay” nirqa. ");
INSERT INTO qufNT_vpl VALUES ("JN5_19","073_5_19","JHN","5","19","19","Chaynu karguyjunkuna wanuchinayan nir yaĉharmi, Jesusqa niranpis: “Chiqaptami nishaykillapa: Dyuspa Wamranqami mana pay munashannullatachu ruran. Ashwanmi Taytan imataĉhi rurayashanta rikarqa, chayllata ruran. Chayraykumi Taytan tukuy imata ruratinqa Wamranpis chayllata ruran. ");
INSERT INTO qufNT_vpl VALUES ("JN5_20","073_5_20","JHN","5","20","20","Chaqa Taytan Wamranta kusata munashanraykumi, tukuy imata rurashantapis rikachin. Chaymi ashwan mas imakunata Wamranwan ruratin rikarmi, qamkunaqa kusalata dispantakankillapa. ");
INSERT INTO qufNT_vpl VALUES ("JN5_21","073_5_21","JHN","5","21","21","Chaynulla imanuĉhi Taytanqa, wanushakunata kawsachimur bidanta qun, chaynullami Wamranpis wanushakunata kawsachimur bidanta qun mayqantapis munashantaqa. ");
INSERT INTO qufNT_vpl VALUES ("JN5_22","073_5_22","JHN","5","22","22","Chaqa manami Taytanqa runakunata payllaqa rikar yaĉharqa kastiganchu. Ashwanmi Wamrantana pudirta qusha tukuyta allita rikar yaĉhar kastigananpaqqa. ");
INSERT INTO qufNT_vpl VALUES ("JN5_23","073_5_23","JHN","5","23","23","Chaynuqami rurasha Taytanta yupayllana Wamrantapis rispitar kasunanllapapaq. Chaqa mayqanpis Dyuspa Wamranta mana kasurqami, Taytan kaĉhamusha chaytapis mana kasuyanllapachu. ");
INSERT INTO qufNT_vpl VALUES ("JN5_24","073_5_24","JHN","5","24","24","“Chiqaptami nishaykillapapis: Mayqanpis nuqa nishayta kasur, chay mayqanĉhi kaĉhamasha chaypi kriyiqqa, tukuy tyimpupaqna kawsanqa. Chaynuqami manana tukuy tyimpupaq kastigakanqanachu. Chaqa tukuy tyimpupaq kastigakar wanunanmantaqami, nuqata kasumashanrayku, tukuy tyimpupaq kawsananpaq nikasha. ");
INSERT INTO qufNT_vpl VALUES ("JN5_25","073_5_25","JHN","5","25","25","Chiqapta nishaykillapapis: Ĉhamunqanami uk ura, Dyuspa Wamranta tukuyla kasunanllapapaq. Piru chay uraqami ĉhamushana. Chayraykumi mayqanpis kananlla Dyuspa Wamran nishanta uyakur, kriyiqkunaqa wanushanmanta kawsamuq yupayna tukuy tyimpupaq kawsanqallapa. ");
INSERT INTO qufNT_vpl VALUES ("JN5_26","073_5_26","JHN","5","26","26","Chaqa imanuĉhi Taytanmaqa paylla kawsan chaynullami Wamrantapis nisha paylla kawsananpaq. ");
INSERT INTO qufNT_vpl VALUES ("JN5_27","073_5_27","JHN","5","27","27","Chaynulla Dyusmanta Shamuq Runa kashanraykumi, paylla nisha tukuy runakunata rikar yaĉhananpaqmapis. ");
INSERT INTO qufNT_vpl VALUES ("JN5_28","073_5_28","JHN","5","28","28","“Piru chaynu nishutiyllapaqa amami kusalata yarpupakunkillapachu. Chaqa chay ura ĉhamutinqami, chiqapta wanushakunapis tukuy nishanta uyapar, ");
INSERT INTO qufNT_vpl VALUES ("JN5_29","073_5_29","JHN","5","29","29","pampakashanmanta kawsamunqallapa. Chaymi allinkunalata rurasha karqa, kawsamunqallapa tukuy tyimpupaq kawsananpaqna. Nataq mana allinkunata rurasha kar-shuypaqa tukuy tyimpupaq Dyusmanta kastiguta aypananllapapaqna kawsamunqallapa”. ");
INSERT INTO qufNT_vpl VALUES ("JN5_30","073_5_30","JHN","5","30","30","Jesusqami niranpis: “Nuqa munashayllamantaqami mana imatapis ruranichu. Ashwanmi Taytay Dyus nimasha katin, mayqan imanu katinpis karanlata rikar yaĉhani. Manami munashaynullata ruraytachu munani, ashwanmi Taytay Dyus kaĉhamasha chay pay munashannulata rurani imatapis. ");
INSERT INTO qufNT_vpl VALUES ("JN5_31","073_5_31","JHN","5","31","31","Chaqa nuqa munashaylamanta imatapis rimatiyqa, rimashayqa mana sirbiyanmanchu. ");
INSERT INTO qufNT_vpl VALUES ("JN5_32","073_5_32","JHN","5","32","32","Piru kanmi uk, nuqa imanu kani nir chiqapta rimaqqa. Chaymi allita yaĉhani, payqa chiqapta riman nuqapaq, qamkuna allita intrakanaykillapapaq nirqa. ");
INSERT INTO qufNT_vpl VALUES ("JN5_33","073_5_33","JHN","5","33","33","“Qamkunami uk kutiqa kaĉhakuraykillapa Juanta, nuqapaq tapunanllapapaq. Piru Juanta taputinllapa tukuy nishanqami chiqap karan. ");
INSERT INTO qufNT_vpl VALUES ("JN5_34","073_5_34","JHN","5","34","34","Nishaykillapapis: Nuqaqami Dyusmanta kani pay chaynu munasha katin, mana runakuna munashanraykuchu. Piru chaynuqami nishunillapa: Juan rimashankunaqami kriyir washakanaykillapapaq karan nir yaĉhanaykillapapaq. ");
INSERT INTO qufNT_vpl VALUES ("JN5_35","073_5_35","JHN","5","35","35","Chaqa Juan yaĉhachikushanqami uk lampara ratakuq yupay karan. Chaymi, qamkunaqa chaynu shumaqta yaĉhachikutinqa, uk ratulapaq aligriyar uyakuraykillapa. ");
INSERT INTO qufNT_vpl VALUES ("JN5_36","073_5_36","JHN","5","36","36","“Piru qamkuna chiqapta nuqapaq intrakanaykillapapaqqami, Juan nishanmanmatapis kan uk. Chayqami Taytay imakunataĉhi ruranaypaq nimashankuna. Chaymi ashwan Taytay munashannulla rurashaykuna ima allita intrachikun, nuqaqa chiqapta Dyusmanta shamusha kani nirqa. ");
INSERT INTO qufNT_vpl VALUES ("JN5_37","073_5_37","JHN","5","37","37","Chaynulla Taytay kaĉhamasha chayqa nuqapaq rimaran ima. Piru qamkunaqami rimatinmapis mana uyapashaykillapa chaynulla nuqa yupayqa mana rikashaykillapalamapischu. ");
INSERT INTO qufNT_vpl VALUES ("JN5_38","073_5_38","JHN","5","38","38","Chaynulla qamkunaqami Dyus nishankunamatapis mana intrakankillapachu, chay mayqanĉhi kaĉhamusha kaqpa Wamranpi mana kriyishaykillaparayku. ");
INSERT INTO qufNT_vpl VALUES ("JN5_39","073_5_39","JHN","5","39","39","“Qamkunaqami, kutir kutir Tayta Dyus nitin iskribikashankunata liyinkillapa, chaynuqa tukuy tyimpupaqna kawsashaqllapa nir yarpur. Piru chaynu iskribikashakuna nuqapaq rimatin liyirmapis, ");
INSERT INTO qufNT_vpl VALUES ("JN5_40","073_5_40","JHN","5","40","40","nuqapiqa mana kriyinayankillapachu, tukuy tyimpuna kawsanaykillapapaqqa. ");
INSERT INTO qufNT_vpl VALUES ("JN5_41","073_5_41","JHN","5","41","41","“Piru, manami runakunaraq nuqata alabamanantachu ministini. ");
INSERT INTO qufNT_vpl VALUES ("JN5_42","073_5_42","JHN","5","42","42","Chaqa, qamkunapaqqami allita yaĉhani, Dyusta mana munankillapachu nirmapis. ");
INSERT INTO qufNT_vpl VALUES ("JN5_43","073_5_43","JHN","5","43","43","Nuqata Taytay Dyus kaĉhamatin shamutiyqa, mana kasumar mana kriyimanankillapachu. Nataq ashwan uk runa paypa yarpuyninllamanta shamusha katin-shuypaqa alabar kasuyankimanllapana. ");
INSERT INTO qufNT_vpl VALUES ("JN5_44","073_5_44","JHN","5","44","44","Qamkunaqa, ¿imanunari kriyimankillapa? Chaqa qamkunaqami uknikillapa alabashunanllapalata munankillapa. Chaynu karmi Taytay Dyus qamkunata alabashunanllapataqa mana munankillapachu. ");
INSERT INTO qufNT_vpl VALUES ("JN5_45","073_5_45","JHN","5","45","45","“Qamkunaqa amami yarpunkillapachu Taytaypa naypanpiqa nuqa uchachashuyashaqllapa nirqa. Ashwanmi Moisespi, kusalata kunfyakayankillapa chay paymi uchachashuyanqallapa. ");
INSERT INTO qufNT_vpl VALUES ("JN5_46","073_5_46","JHN","5","46","46","Piru chiqapta Moisespi kriyirqa, nuqapipis kriyinkimanllapa. Chaqa Moisesqami iskribirqa nuqapaq intrachikuran. ");
INSERT INTO qufNT_vpl VALUES ("JN5_47","073_5_47","JHN","5","47","47","Chaynu Moisés iskribishankunapi mana kriyirqa, ¿imanunari kriyinkillapa nuqa willashutiyllapamaqa?” nir. ");
INSERT INTO qufNT_vpl VALUES ("JN6_1","073_6_1","JHN","6","1","1","Chaymantami Jesusqa riran Galilea quĉhapa uklawn manyanman. Chay quĉhallami shutiqpis, Tiberias quĉha. ");
INSERT INTO qufNT_vpl VALUES ("JN6_2","073_6_2","JHN","6","2","2","Chaynu ritinmi, kusala achka runakuna pullanqa riranllapa. Chaqa paykunaqa rikasha karanllapa, Jesús qishaqkunata allichar ima achka milagrukunata rurashanta. ");
INSERT INTO qufNT_vpl VALUES ("JN6_3","073_6_3","JHN","6","3","3","Chaymantaqa Jesusqa yaĉhakuqninkunawan uk sirkaman iqar taranllapa. ");
INSERT INTO qufNT_vpl VALUES ("JN6_4","073_6_4","JHN","6","4","4","Piru chay diyamantaqa manami maychu karan Israelmanta runakunapa Pascua fyistanpis. ");
INSERT INTO qufNT_vpl VALUES ("JN6_5","073_6_5","JHN","6","5","5","Chaymanta Jesusqa sirkapi tayar chapakurqa, kusala achka runakuna paypa ikinta shamushata rikar, yaĉhakuqnin Felipita niran: —¿Maypitaq kay kwichka achka runakunapaqqa, rantiyanchikllapa mikuytaqa? ");
INSERT INTO qufNT_vpl VALUES ("JN6_6","073_6_6","JHN","6","6","6","Piru chaynuqami Jesusqa Felipitaqa tapuran, mabir imaninqashi nir. Chaqa payqami allita yaĉhayaranna imanu chay runakunata qarananpaq nirmapis. ");
INSERT INTO qufNT_vpl VALUES ("JN6_7","073_6_7","JHN","6","7","7","Chaynu taputinmi, Felipiqa niran: —Michka dusyintus dinaryu qillaywan tantata rantishamapis, manami piti pitila mikunanllapapaqmapis aypayanqachu nir. ");
INSERT INTO qufNT_vpl VALUES ("JN6_8","073_6_8","JHN","6","8","8","Chaymantaqa, chay yaĉhakuqnin Simón Pedrupa uknin Andresqa, niran: ");
INSERT INTO qufNT_vpl VALUES ("JN6_9","073_6_9","JHN","6","9","9","—Kaypimi uk wamritu purichiyan sibadamanta sinku tantitawan ishkay piskadituta. Piru chaysituqa, ¿imanunari aypanqa kwichka achka runakunapaqqa? nir. ");
INSERT INTO qufNT_vpl VALUES ("JN6_10","073_6_10","JHN","6","10","10","Chaynu nitinmi, Jesusqa yaĉhakuqninkunataqa niran: —Willayllapa, tukuyla tanqallapa nir. Chaymi chaypi kusala qiwa katin, tukuyla chaypi samaranllapa. Chaqa chaypi kaqkunaqami, ullqukunala sinku milma (5,000) kasha kanqallapa. ");
INSERT INTO qufNT_vpl VALUES ("JN6_11","073_6_11","JHN","6","11","11","Chaymanta Jesusqa, chay tantitakunata aypar payji nir, Taytan Dyusman mañakurqa, yaĉhakuqninkunata aypachitin, paykunana tukuyla chaypi taqkunataqa aypachiranllapa. Chaynullami chay piskaditukunatapis aypachikutinllapa munashanllapata mikuranllapa. ");
INSERT INTO qufNT_vpl VALUES ("JN6_12","073_6_12","JHN","6","12","12","Chaynu mikur tiqllatinllapanaqa, Jesusqa yaĉhakuqninkunata niran: —Mikuy subrashankunataqa tantayllapa ama yanqalla qischakananpaqchu nir. ");
INSERT INTO qufNT_vpl VALUES ("JN6_13","073_6_13","JHN","6","13","13","Chaymi paykuna tantarqa dusi kanastata untachiranllapa, chay sibadamanta sinku tantita pakikar subrashankunataqa. ");
INSERT INTO qufNT_vpl VALUES ("JN6_14","073_6_14","JHN","6","14","14","Chaynu Jesús milagruta ruratin rikarmi, runakunaqa niyaranllapa: —Chiqaptami kay runaqa, Dyuspa rimaqnin kay pachaman shamunanpaq karan chay nir. ");
INSERT INTO qufNT_vpl VALUES ("JN6_15","073_6_15","JHN","6","15","15","Piru Jesusqami kwintata qukaran, chay runakunaqashi amalas apar mantaqninllapapaqna numranayan nir. Chayta yaĉharmi, qashan riran uk kusala atun sirkapa ananman, paylana kananpaq. ");
INSERT INTO qufNT_vpl VALUES ("JN6_16","073_6_16","JHN","6","16","16","Chaymanta limpu amsayatinnaqa, Jesuspa yaĉhakuqninkunaqa chay unaq sirkamanta ishkimur atun quĉhaman ĉhamuranllapa. ");
INSERT INTO qufNT_vpl VALUES ("JN6_17","073_6_17","JHN","6","17","17","Chaymi uk yaku karruman iqaranllapa, chay yakullata rir waklaw chimpa Capernaumman ĉhananllapapaq. Piru chay uras limpu limpu tutapashana katinmapis, manaraqmi Jesusqa unaq sirkamantaqa tikrakamushachu karan. ");
INSERT INTO qufNT_vpl VALUES ("JN6_18","073_6_18","JHN","6","18","18","Chaynu riyatinllapami, chay atun quĉhaqa alliplata wakmanta kaymanta maqchikaq qallariran, kusala jwirti wayra shamushanrayku. ");
INSERT INTO qufNT_vpl VALUES ("JN6_19","073_6_19","JHN","6","19","19","Chaymanta imanullapis sinkuta, manaqachu saysi kilumitrutana risha karllapaqa, Jesusta rikaranllapa yakupa ananllata rir paykunaman shipchaqtana. Chaymi paykunaqa kusalata manchakuranllapa. ");
INSERT INTO qufNT_vpl VALUES ("JN6_20","073_6_20","JHN","6","20","20","Jesusqami niran: —¡Nuqami kani! ¡Amami manchakuyllapachu! nir. ");
INSERT INTO qufNT_vpl VALUES ("JN6_21","073_6_21","JHN","6","21","21","Chaynu nitinmi, yaĉhakuqninkunaqa yaku karruman kusa aligrila iqachiranllapa. Chaymi ashwan daslana chay riyashanllapa pachamanqa ĉharanllapa. ");
INSERT INTO qufNT_vpl VALUES ("JN6_22","073_6_22","JHN","6","22","22","Chaymanta allaqninqa, chay atun quĉhapa uklaw manyanpi runakuna kidasha kaqkunaqa kusalata Jesuspaq chapakuranllapa. Chaqa quya-pachami Jesuspa yaĉhakuqninkunataqa rikayatinllapa chay uklayla yaku karru chaypi kaqpi paykunala riranllapa. Chaymi yaĉharanllapa Jesusqa mana yaĉhakuqninkunawanqa rishachu nir. ");
INSERT INTO qufNT_vpl VALUES ("JN6_23","073_6_23","JHN","6","23","23","Piru chaynu chapakunanllapakamanqami, wakin yaku karrukunapis ĉhamuranllapana chay pwiblu Tiberias shutiqpi, Jesús Taytan Dyusta payji nir, tantitata runakunata qarasha karan, chay lugarpa yatanman. ");
INSERT INTO qufNT_vpl VALUES ("JN6_24","073_6_24","JHN","6","24","24","Chaymi runakunaqa, Jesusta chaynulla yaĉhakuqninkunata mana chaypi tarirqa, chay yaku karrukunaman iqar riranllapa Capernaumman, Jesusta maskaq. ");
INSERT INTO qufNT_vpl VALUES ("JN6_25","073_6_25","JHN","6","25","25","Chaynu rir, chay atun quĉhapa uklaw manyanman ĉhar, Jesusta tarirqa tapuranllapa: —Yaĉhachikuq Taytituy, ¿imurastaq kaymanqa ĉhamushayki? nir. ");
INSERT INTO qufNT_vpl VALUES ("JN6_26","073_6_26","JHN","6","26","26","Jesusqa niran: —Chiqaptami nishaykillapa: Qamkunaqami chay tiqllanaykillapakaman mikushaykillaparaykula maskamayankillapa. Manami chay milagrukunata rurashayta intrakashaykillaparaykuchu maskamayankillapa. ");
INSERT INTO qufNT_vpl VALUES ("JN6_27","073_6_27","JHN","6","27","27","Amami chay tukukaq mikuylapaq yarpurchu puriyllapa. Ashwanmi chay mikuy mana tukukaq, tukuy tyimpu kawsachikuqlapina yarpuyllapa. Chaymi Dyusmanta Shamuq Runaqa, mana tukukaq mikunaykillapatana qushunqallapa. Chaqa Taytan Dyusmi chaynu kananpaqqa nisha. ");
INSERT INTO qufNT_vpl VALUES ("JN6_28","073_6_28","JHN","6","28","28","Chaymi, Jesustaqa tapuranllapa: —Chaynu katinqa, ¿imatataq rurayashaqllapa, Dyus munashanta ruranayllapapaqqa? nir. ");
INSERT INTO qufNT_vpl VALUES ("JN6_29","073_6_29","JHN","6","29","29","Jesusqa, niran: —Dyusqami munayan chay mayqantaĉhi pay kaĉhamusha chay paylapi kriyinaykillapalata nir. ");
INSERT INTO qufNT_vpl VALUES ("JN6_30","073_6_30","JHN","6","30","30","Chaynu nitinpis, qashan tapuranllapa: —¿Ima milagruta ruratki rikartaq, kriyishuymanllapa, chiqapta Dyusmanta shamushayki nirqa? ¿Chaqa imakunatataq ruranki? ");
INSERT INTO qufNT_vpl VALUES ("JN6_31","073_6_31","JHN","6","31","31","Unay rukunchikllapakunamaqami chunllaq lugarpi ‘maná’ shutiq mikuyta mikur kawsaranllapa, imanuĉhi Dyus nitin iskribikashanpi nishannulla. Chaqa niqmi: ‘Paymi unaq syilumanta tantitata quran mikunanllapapaq’ nir. ");
INSERT INTO qufNT_vpl VALUES ("JN6_32","073_6_32","JHN","6","32","32","Chaynu nitinllapami, Jesusqa niran: —Chiqaptami nishaykillapa: Chay mikuytaqami unaq syilumanta chiqap kawsaq tantitata qarakuq Taytay Dyus qushuranllapa, mana Moiseschu. ");
INSERT INTO qufNT_vpl VALUES ("JN6_33","073_6_33","JHN","6","33","33","Chaqa Dyus chay tantitata qarakuyashanmi, syilumanta shamushana. Chaymi mayqanpis chay tantitata mikuqqa tukuy tyimpupaqna kawsanqa nir. ");
INSERT INTO qufNT_vpl VALUES ("JN6_34","073_6_34","JHN","6","34","34","Chaynu Jesús nitinmi, paykunaqa niranllapa: —Taytituy, chay tantitataqa tukuy tyimpu qaramastuyllapari, nir. ");
INSERT INTO qufNT_vpl VALUES ("JN6_35","073_6_35","JHN","6","35","35","Jesusqa niran: —Nuqami, kawsachikuq tantitaqa kani. Chaymi mayqanpis nuqapi kriyir nuqalapina kunfyakaqqa, manana mallaqnanqa chaynulla yakunanqalamapischu. ");
INSERT INTO qufNT_vpl VALUES ("JN6_36","073_6_36","JHN","6","36","36","Piru nishushayllapanullami, qamkunaqa imata ruratiy rikarmapis mana kriyimankillapachu. ");
INSERT INTO qufNT_vpl VALUES ("JN6_37","073_6_37","JHN","6","37","37","Chaqa Taytay Dyus akrashankunaqami nuqaman shamunllapa. Chaymi mayqanpis nuqaman shamuqtaqa mana itakurchu pullakushaq. ");
INSERT INTO qufNT_vpl VALUES ("JN6_38","073_6_38","JHN","6","38","38","“Nuqaqami syilumanta, Taytay Dyus kaĉhamatin shamusha kani, mana munashayllata ruranaypaqchu. Ashwan shamusha kani, Taytay Dyus munashankunalata ruranaypaq. ");
INSERT INTO qufNT_vpl VALUES ("JN6_39","073_6_39","JHN","6","39","39","Chaqa Taytay Dyus, pay akrar qumashankunataqa mana chinqachinaytachu munan. Chaymi ashwan jwisyu diya ĉhamutinqa, wanushakunamatapis kawsachimushaq tukuy tyimpupaqna kawsananllapapaq. ");
INSERT INTO qufNT_vpl VALUES ("JN6_40","073_6_40","JHN","6","40","40","Chaqa Taytay Dyusqami munan, mayqanpis nuqata rikamar kriyiqkunaqa tukuy tyimpupaqna kawsananllapata. Chaymi tukuy nuqapi kriyir wanutinmapis, maydiya jwisyu diya ĉhamutinqa kawsachimushaq tukuy tyimpupaqna” nir. ");
INSERT INTO qufNT_vpl VALUES ("JN6_41","073_6_41","JHN","6","41","41","Chaynu Jesús nitinmi, chay Israelmanta karguyjun runakunaqa piñakur rimapakuq qallariranllapa. Chaqa Jesusqa kaynu nisha karan: “Nuqami chay chiqap tantita unaq syilumanta shamusha chayqa” kani nir. ");
INSERT INTO qufNT_vpl VALUES ("JN6_42","073_6_42","JHN","6","42","42","Chaymi paykunaqa niranllapa: —¿Manachu kay runaqa, Josipa Wamran Jesús? Nuqanchikkunami riqsinchikllapa taytanta mamanmatapis. Piru ¿imapaqtaq, unaq syilumanta shamusha kani, niyan? ");
INSERT INTO qufNT_vpl VALUES ("JN6_43","073_6_43","JHN","6","43","43","Chaymi Jesusqa paykunataqa, niran: —Amana yanqalla piñakur rimapakuyllapanachu. ");
INSERT INTO qufNT_vpl VALUES ("JN6_44","073_6_44","JHN","6","44","44","Taytay mana akrashankunaqami, mana nuqamanqa imanupis shamunqallapachu. Mayqanpis nuqapi kriyiqkunataqami jwisyu diyapiqa kawsachishaq tukuy tyimpupaqna. ");
INSERT INTO qufNT_vpl VALUES ("JN6_45","073_6_45","JHN","6","45","45","Chaqa Dyuspa rimaqninkuna iskribishankunapimi nin: ‘Dyusmi tukuyta allita intrachinqa’ nir. Chayraykumi, Taytay Dyus nishankunata uyakur kasuqkunaqa, nuqamanna shamunqallapa. ");
INSERT INTO qufNT_vpl VALUES ("JN6_46","073_6_46","JHN","6","46","46","“Manami mayqanpis Taytay Dyustaqa rikashachu. Nataq Dyusmanta shamusha chaylami allita riqsin. ");
INSERT INTO qufNT_vpl VALUES ("JN6_47","073_6_47","JHN","6","47","47","Chiqaptami nishaykillapa: Mayqanpis nuqapi allita kriyiqkunaqami tukuy tyimpupaqna kawsanqallapa. ");
INSERT INTO qufNT_vpl VALUES ("JN6_48","073_6_48","JHN","6","48","48","Chaqa nuqami kawsachikuq tantitaqa kani. ");
INSERT INTO qufNT_vpl VALUES ("JN6_49","073_6_49","JHN","6","49","49","Chay unay rukuykillapakuna chunllaq lugarpi ‘maná’ shutiq mikuyta mikurmapis, wanuranllapa. ");
INSERT INTO qufNT_vpl VALUES ("JN6_50","073_6_50","JHN","6","50","50","Piru nuqaqami willashuyanillapa chay tantita syilumanta shamusha chaypaq. Chaymi mayqanpis chayta mikuqqa manana maydiyapis wanunqanachu. ");
INSERT INTO qufNT_vpl VALUES ("JN6_51","073_6_51","JHN","6","51","51","Nuqami chay kawsaq tantita syilumanta shamusha chayqa kani. Chaymi mayqanpis chay tantitata mikuqqa tukuy tyimpupaqna kawsanqa. Piru chay tantitaqami nuqapa kwirpuylla. Chaymi kwirpuytaqa qukuyani tukuyla runakunata washarna, tukuy tyimpu kawsachinaypaq” nir. ");
INSERT INTO qufNT_vpl VALUES ("JN6_52","073_6_52","JHN","6","52","52","Chaynu Jesús nitinmi Israelmanta karguyjunkunaqa paykunapura kusata willanakuq qallariranllapa: “¿Imanutaq paypa kwirpunllataqa qaramayashunllapaqa?” nir. ");
INSERT INTO qufNT_vpl VALUES ("JN6_53","073_6_53","JHN","6","53","53","Chaymi Jesusqa paykunata niran: —Chiqaptami nishaykillapa: Qamkuna, Dyusmanta Shamuq Runapa kwirpunta mana mikur chaynulla yawarninta mana upyarqa, Dyuspaqqa wanusha yupayna kankillapa. ");
INSERT INTO qufNT_vpl VALUES ("JN6_54","073_6_54","JHN","6","54","54","Nataq nuqapi kriyir chay kwirpuyta mikuq, yawarniyta upyaqkuna-shuypaqa tukuy tyimpupaqna kawsanqa. Chaymi jwisyu diyapiqa, kawsachishaq wanusha katinmapis. ");
INSERT INTO qufNT_vpl VALUES ("JN6_55","073_6_55","JHN","6","55","55","Chaqa kwirpuywan yawarniymi chiqapta kawsachikun. Chayna, manana mallaqnanqallapa, yakunanqallapalamanapischu. ");
INSERT INTO qufNT_vpl VALUES ("JN6_56","073_6_56","JHN","6","56","56","Chaymi kwirpuyta mikuq, yawarniyta upyaqkunaqa, nuqapa pullay katin, nuqapis pullan kashaq. ");
INSERT INTO qufNT_vpl VALUES ("JN6_57","073_6_57","JHN","6","57","57","“Tukuy tyimpupaq kawsaq Taytaymi kaĉhamasha. Chaymi kawsani Taytay munashanta ruranaypaq. Chaynullami mayqanpis mikumaqqa, nuqarayku kawsanqallapa. ");
INSERT INTO qufNT_vpl VALUES ("JN6_58","073_6_58","JHN","6","58","58","Kananmi willashuyanillapa unaq syilumanta shamusha tantitapaq. Chay tantitaqami, mana unay rukuykillapakuna chunllaq lugarpi ‘maná’ shutiq mikuyta mikuranllapa chaynuchu. Chaqa paykunaqa chay ‘maná’ shutiq mikuyta mikurmapis, wanuranllapa. Piru syilumanta chay tantitata mikuqkunaqami tukuy tyimpupaqna kawsanqallapa” nir. ");
INSERT INTO qufNT_vpl VALUES ("JN6_59","073_6_59","JHN","6","59","59","Jesusqami tukuy kaykunataqa Capernaumpi tantakananllapa wasipi tantakasha katinllapa yaĉhachikuran. ");
INSERT INTO qufNT_vpl VALUES ("JN6_60","073_6_60","JHN","6","60","60","Jesús chaynu yaĉhachikutin uyaparllapami paypi achka kriyiqkunaqa, kaynu niranllapa: —Kay niyashankunataqa manakish rurayashunllapachuqa. ¿Pitaq chaqa kasuyanqaqa? nir. ");
INSERT INTO qufNT_vpl VALUES ("JN6_61","073_6_61","JHN","6","61","61","Chaynu yarpupakuyanllapa nir kwintata qukarmi, Jesusqa kaynu nir tapuran: —¿Chay yaĉhachikushaychu, mana allinta yarpuchishuyanllapa? ");
INSERT INTO qufNT_vpl VALUES ("JN6_62","073_6_62","JHN","6","62","62","Piru Dyusmanta Shamuq Runa rikayatkillapa, unay kashanllaman tikrakatinqa, ¿imaniyankillapataq kanqa? ");
INSERT INTO qufNT_vpl VALUES ("JN6_63","073_6_63","JHN","6","63","63","Tayta Dyuspa Ispiritunmi tukuy tyimpupaq kawsachikuqqa. Chaqa mayqan runapismi mana chaynu kawsachikuytaqa puytinchu. Chayraykumi nuqa nishushayllapaqa kawsachikuq kar, kriyitkillapaqa tukuy tyimpupaqna kawsachishunqallapa. ");
INSERT INTO qufNT_vpl VALUES ("JN6_64","073_6_64","JHN","6","64","64","Piru chaynu katinmapis qamkunamanta wakinnikillapaqami mana kriyimanllaparaqchu. Jesusqami chaynuqa niran, chaqa payqami unaymanta-pacha, mayqankunami mana kriyinqallapachu, chaynulla mayqanmi kuntrankunaman qukuyanqa nir yaĉhashanrayku. ");
INSERT INTO qufNT_vpl VALUES ("JN6_65","073_6_65","JHN","6","65","65","Jesusqami niranpis: —Chayraykumi nishurayllapapis: Mayqanta Taytay mana akrasha katinqa, manami nuqapi kriyiytaqa puytinchu nir. ");
INSERT INTO qufNT_vpl VALUES ("JN6_66","073_6_66","JHN","6","66","66","Chaynu Jesús nitinmi, chaymanta-pacha achka runakuna ashur, manana paywanchu puriranllapa. ");
INSERT INTO qufNT_vpl VALUES ("JN6_67","073_6_67","JHN","6","67","67","Chaymantami, Jesusqa dusi yaĉhakuqninkunataqa tapuran: —¿Qamkunapischu nuqamanta ashur rinayankillapana? nir. ");
INSERT INTO qufNT_vpl VALUES ("JN6_68","073_6_68","JHN","6","68","68","Chaymi Simón Pedruqa niran: —Piru Taytituy, ¿mayqanmannari rishaqllapa? Chaqa qam nishaykikunaqami chiqapta tukuy tyimpupaq kawsachikun. ");
INSERT INTO qufNT_vpl VALUES ("JN6_69","073_6_69","JHN","6","69","69","Nuqakunaqami qampi kriyishana kanillapa. Chaymi yaĉhanillapa, qamqa Dyuspa Akrashan kusala Allin Wamran kanki, nir. ");
INSERT INTO qufNT_vpl VALUES ("JN6_70","073_6_70","JHN","6","70","70","Chaynu Pedro nitinmi, Jesusqa niran: —¿Manachu qamkunataqa dusikillapata akrashurayllapa? Piru qamkunamanta ukqami, dyablupa yarpuyninwan kashanrayku, dyablu. ");
INSERT INTO qufNT_vpl VALUES ("JN6_71","073_6_71","JHN","6","71","71","Chaynu nirqami, Jesusqa chay Simón Iscariotipa wamran Judaspaq, niran. Chaqa chay paymi dusi yaĉhakuqninkunamanta karmapis, Jesustaqa kuntrankunaman qukunanpaq karan. ");
INSERT INTO qufNT_vpl VALUES ("JN7_1","073_7_1","JHN","7","1","1","Chaymantami Jesusqa yaĉhachikur tukuy Galileapa lugarninkunapi puriran. Chaqa, payqami mana Judeapi kaytaqa munaranchu, Israelmanta karguyjunkuna wanuchinanllapapaq maskashanllaparayku. ");
INSERT INTO qufNT_vpl VALUES ("JN7_2","073_7_2","JHN","7","2","2","Piru chay Israel runakunapa uk fyistan Enramada shutiq chay shipchamuyatinnaqa, ");
INSERT INTO qufNT_vpl VALUES ("JN7_3","073_7_3","JHN","7","3","3","Jesuspa ukninkunaqa kaynu niran: —Ama kaypi kidarchu, riy Judeaman. Wakpi, kriyiqkunapis rikananpaq qam tukuy ima rurashaykikunata. ");
INSERT INTO qufNT_vpl VALUES ("JN7_4","073_7_4","JHN","7","4","4","Chaqa, mayqanpis riqsikayta munaqqami imatapis mana pakapllaqa ruranchu. Chayraykumi kay rurashaykikunataqa tukuypa naypanpina ruray nir. ");
INSERT INTO qufNT_vpl VALUES ("JN7_5","073_7_5","JHN","7","5","5","Chaynumi paykunaqa niranllapa, ukninkuna karmapis mana kriyishanllaparayku. ");
INSERT INTO qufNT_vpl VALUES ("JN7_6","073_7_6","JHN","7","6","6","Chaymi Jesusqa niran: —Manami tukuy imata ruranaypaq uraqa ĉhamusharaqchu. Piru qamkunapaq-shuypaqami, ima uraspis kusala allin. ");
INSERT INTO qufNT_vpl VALUES ("JN7_7","073_7_7","JHN","7","7","7","Kay pachamanta kaqkunaqa, mana ĉhiqnishuyta puytinllapachu qamkunataqa. Piru nuqata-shuypaqa ĉhiqnimanllapa, kusala mana allin rurashanllapakunata willar rikachishayrayku. ");
INSERT INTO qufNT_vpl VALUES ("JN7_8","073_7_8","JHN","7","8","8","Riyllapa qamkunala fyistamanqa. Nuqa-shuypaqa manaraq rishaqchu. Chaqa manaraqmi tukuy imata ruranaypaq uraqa ĉhamushachu nir. ");
INSERT INTO qufNT_vpl VALUES ("JN7_9","073_7_9","JHN","7","9","9","Chaynu nirmi, payqa Galileallapi kidaran. ");
INSERT INTO qufNT_vpl VALUES ("JN7_10","073_7_10","JHN","7","10","10","Chaymanta ukninkuna ritinnaqa, Jesuspis riran fyistamanqa. Piru, manami mayqanpis yaĉhatinchu, uyarala riran. ");
INSERT INTO qufNT_vpl VALUES ("JN7_11","073_7_11","JHN","7","11","11","Nataq chay Israelmanta karguyjunkunaqa, fyistapiqa kusata maskayaranllapa Jesustaqa. Chaymi niyaranllapa: —¿Maypitaq kanqa chay runaqa? nir. ");
INSERT INTO qufNT_vpl VALUES ("JN7_12","073_7_12","JHN","7","12","12","Chay runakunamanta wakinkunami kusalata rimayaqllapa Jesuspaqqa. Ukkunami niyaqllapa: “Kusa allin runami” nir. Nataq ukkuna-shuypaqa niyaqllapa: “Manami, ashwan runakunata llullachin” nir. ");
INSERT INTO qufNT_vpl VALUES ("JN7_13","073_7_13","JHN","7","13","13","Piru pakakuqnulami rimaqllapa paypaqqa, Israelmanta karguyjunkunata manchashanllaparayku. ");
INSERT INTO qufNT_vpl VALUES ("JN7_14","073_7_14","JHN","7","14","14","Fyista qallarishanmanta lamtarpina katinqa, Dyusta adurananllapa wasiman Jesusqa yaykur, qallariran yaĉhachikuq. ");
INSERT INTO qufNT_vpl VALUES ("JN7_15","073_7_15","JHN","7","15","15","Chaymi, chay Israelmanta karguyjunkunaqa kusa dispantakashalla ninakuyaqllapa: “¿Imanutaq kayqa kusalata yaĉhan mana maydiyapis istudyasha karqa?” nir. ");
INSERT INTO qufNT_vpl VALUES ("JN7_16","073_7_16","JHN","7","16","16","Jesusqami paykunataqa niran: —Kay yaĉhayashayqami mana nuqapachu, ashwanmi chay mayqanĉhi kaĉhamasha chaypa. ");
INSERT INTO qufNT_vpl VALUES ("JN7_17","073_7_17","JHN","7","17","17","Chaymi mayqanpis Dyus munashanta ruranaqqa, yaĉhayta puytinqa kay yaĉhachikuyashayqa, Dyusmanta manaqachu nuqallamanta nirmapis. ");
INSERT INTO qufNT_vpl VALUES ("JN7_18","073_7_18","JHN","7","18","18","Chaqa mayqanpismi payllamanta rimaqqa, runakuna alabananlapaq rimanllapa. Piru, chay kaĉhamuran chayta alabananllapapaq rimaqqami, karanlata riman. Chaynulla, paypiqa mana ima mana allinkunaqa kanchu. ");
INSERT INTO qufNT_vpl VALUES ("JN7_19","073_7_19","JHN","7","19","19","“¿Manachu Moisés, Dyus mantakushanta qushuranllapa? Piru manami mayqannikillapalapis kumplinkillapachu. Chayraykumi wanuchimanayankillapa”. ");
INSERT INTO qufNT_vpl VALUES ("JN7_20","073_7_20","JHN","7","20","20","Piru, runakunaqami niranllapa: —¡Qamqami dyablupa yarpuyninwan kanki! ¿Pitaq wanuchishunayan? nir. ");
INSERT INTO qufNT_vpl VALUES ("JN7_21","073_7_21","JHN","7","21","21","Jesusqa niran: —Tukuyla qamkunaqami chay samana diyapi uk milagruta rurashaylapaq kusalata yarpupakur dispantakankillapa. ");
INSERT INTO qufNT_vpl VALUES ("JN7_22","073_7_22","JHN","7","22","22","Piru Moisesmi, qamkunata nishuranllapa chay siñal kustumrita ruraskinaykillapapaq, michka mana paypa mantakuynin katinmapis. Chaqa chay siñal kustumriqami unay rukuykillapakunamanta karan. Chaymi qamkunamaqa michka samana diyapimapis chay kustumritaqa rurankillapa. ");
INSERT INTO qufNT_vpl VALUES ("JN7_23","073_7_23","JHN","7","23","23","Chaynu qamkuna Moisés mantakushannulla kumplinaykillapapaq nir samana diyapimapis uk ullqu wamrituwan chay siñal kustumrita rurarqa, ¿imapaqtaq nuqa uk runapa tukuy kwirpunta samana diyapi allichashaypaq piñakunkillapa? ");
INSERT INTO qufNT_vpl VALUES ("JN7_24","073_7_24","JHN","7","24","24","Chayraykumi manaraq allita yaĉharqa ama uktaqa kusalata uchachayllaparaqchu. Ashwanmi allita yaĉhar, ima niytapis puytinkillapa nir. ");
INSERT INTO qufNT_vpl VALUES ("JN7_25","073_7_25","JHN","7","25","25","Jerusalén pwiblupi taqkunamanta wakinmi kaynu nir tapukayaqllapa: “¿Manachu kayta maskayanllapa wanuchinanllapapaq? ");
INSERT INTO qufNT_vpl VALUES ("JN7_26","073_7_26","JHN","7","26","26","Chaypi wakmaqa tukuypa naypanpi rimayan. Piru manami mayqanpis willayanchu. Wak karguyjunkunapisĉhi ¿Dyuspa Akrashan Cristun wak runaqa nir kriyishanllaparayku mana willanllapachu? ");
INSERT INTO qufNT_vpl VALUES ("JN7_27","073_7_27","JHN","7","27","27","Nataq nuqanchikkuna-shuypaqami yaĉhanchikllapa maymantami kay runaqa nirmapis. Chaqa chiqap Dyuspa Akrashan Cristun shamutinqa, mana mayqanpis yaĉhanqachu maymantami shamun nirmapis”. ");
INSERT INTO qufNT_vpl VALUES ("JN7_28","073_7_28","JHN","7","28","28","Chaynu nitinllapa uyaparmi Jesusqa Dyusta adurananllapa wasipi yaĉhachikuyarqa, kusa jwirtita kaynu niran: “¡Chayqaĉhi qamkunaqa riqsimayankillapaqa maymantami kani nirmapis! Piru manami nuqa munashaynullachu shamusha kani. Ashwanmi uk kaĉhamasha katin shamusha kani. Payqami kusa allinla, chaynulla imatapis karanta ima ruran. Chaynu katinmi qamkunaqa mana riqsinkillapachu. ");
INSERT INTO qufNT_vpl VALUES ("JN7_29","073_7_29","JHN","7","29","29","Nataq nuqa-shuypaqami allita riqsini paymanta shamushayrayku. Chaqa paymi kay pachamanqa kaĉhamasha” nir. ");
INSERT INTO qufNT_vpl VALUES ("JN7_30","073_7_30","JHN","7","30","30","Chaynu nitinmi, aypar wanuchinaranllapa. Piru manami mayqanlapis puytiranllapachu. Chaqa manaraqmi wanunanpaq urachu karan. ");
INSERT INTO qufNT_vpl VALUES ("JN7_31","073_7_31","JHN","7","31","31","Nataq kusala achkami wakinkunaqa kriyiranllapa paypiqa. Chaymi kaynu niyaranllapa: —¿Dyuspa Akrashan Cristun shamurqachu, kay runa mana ruraypaq imakunata, milagrukunata rurayashanmantaqa masta rurayanqa? nir. ");
INSERT INTO qufNT_vpl VALUES ("JN7_32","073_7_32","JHN","7","32","32","Fariseukunami, wakin runakuna Jesuspaq rimaqta uyaparanllapa. Chaymi, paykunaqa kurakunapa mantaqninkunata, Dyusta adurananllapa wasipi wakin kuytakuqkunata kaĉharanllapa, Jesusta aypananllapapaq. ");
INSERT INTO qufNT_vpl VALUES ("JN7_33","073_7_33","JHN","7","33","33","Piru Jesusqa niran: —Qamkunawanqami mana unaylatanachu kashaq. Chaymi ashwan tikrakashaqna chay mayqanĉhi kaĉhamaran chayman. ");
INSERT INTO qufNT_vpl VALUES ("JN7_34","073_7_34","JHN","7","34","34","Chaynami qamkunaqa kusalata maskamarpis mana tarimankillapachu. Chaqa manami chay kayashaymanqa riyta puytinkillapachu nir. ");
INSERT INTO qufNT_vpl VALUES ("JN7_35","073_7_35","JHN","7","35","35","Chaynu nitinmi, Israelmanta karguyjunkunaqa, paynin paynin kaynu ninakuqllapa: “¿Maymantaq kayqa riyanqa, nuqanchikkuna mana tarinapaqqa? ¿Manaqachu riyanqa Israelmanta runakuna uklaw pachakunapi shikwakasha tan chaykunaman, chaypina mana Israelmanta kaqkunata yaĉhachiq? ");
INSERT INTO qufNT_vpl VALUES ("JN7_36","073_7_36","JHN","7","36","36","¿Ima nishaq nirtaq niyanqa: ‘Qamkunaqami maskamarpis mana tarimankillapachu’, ‘Chaqa nuqa kayashaymanqa mana puytinkillapachu riyta’ nirqa?” ");
INSERT INTO qufNT_vpl VALUES ("JN7_37","073_7_37","JHN","7","37","37","Chay fyista tukukanan diyami kusala mas allin karan. Chaymi Jesusqa chay diyapi sharir kusa jwirtita kaynu niran: “Mayqan yakunaqqa, nuqaman shamunqa. Chaymi kriyirqa yakuta upyaq yupayna kanqa, ");
INSERT INTO qufNT_vpl VALUES ("JN7_38","073_7_38","JHN","7","38","38","Dyus nitin iskribikashanpi nishannulla. Chaqa ninmi: Mayqanpis nuqapi kriyiqpa yarpuyninpiqami riyu yaku riq yupay kanqa nir”. ");
INSERT INTO qufNT_vpl VALUES ("JN7_39","073_7_39","JHN","7","39","39","Chaynu nirqami Jesusqa yaĉhachikuyaran, paypi kriyiqkunaqashi Dyuspa Santu Ispiritunwanna kanqallapa nir. Piru Jesús manaraq wanur kawsamusha katinmi, Tayta Dyuspa Santu Ispiritunqa manaraq kriyiqkunawanchu karan. ");
INSERT INTO qufNT_vpl VALUES ("JN7_40","073_7_40","JHN","7","40","40","Chaymantami wakin runakuna Jesús nishanta uyaparqa, kaynu niyaranllapa: —Chiqaptami kay runaqa Dyuspa uk rimaqnin shamunanpaq karan chay, nir. ");
INSERT INTO qufNT_vpl VALUES ("JN7_41","073_7_41","JHN","7","41","41","Ukkunaqa niqllapa: —Kaymi Dyuspa Akrashan Cristun nir. Piru ukkunaqa niqllapa: —¡Manami! Chaqa Dyuspa Akrashan Cristunqami mana Galileamantachu kayta puytin. ");
INSERT INTO qufNT_vpl VALUES ("JN7_42","073_7_42","JHN","7","42","42","Chaqa Dyus nitin iskribikashakunapimi nin: ‘Dyuspa Akrashan Cristunqashi unay gubyirnu Davidpa ayllunmanta kanqa. Chayshi David yupaylla Belén pwiblumanta kanqa’ nir. ");
INSERT INTO qufNT_vpl VALUES ("JN7_43","073_7_43","JHN","7","43","43","Chaynu nir Jesuspaq ukmanta ukmanta yarpurmi tukuyla runakuna limpu chiqanchanakuranllapa. ");
INSERT INTO qufNT_vpl VALUES ("JN7_44","073_7_44","JHN","7","44","44","Chaynullami Dyusta adurananllapa wasipi wakin kuytakuqkunaqa, aypar prisunayaqllapa. Piru manami mayqanpis chaynuqa ruraranllapachu. ");
INSERT INTO qufNT_vpl VALUES ("JN7_45","073_7_45","JHN","7","45","45","Chaymantami Dyusta adurananllapa wasipi kuytakuqkunaqa, tikrakar riranllapa fariseo runakuna, kurakunapa mantaqninkuna kayashanllapaman. Chaymi tapuranllapa: —¿Imapaqtaq mana apamushaykillapa? nir. ");
INSERT INTO qufNT_vpl VALUES ("JN7_46","073_7_46","JHN","7","46","46","Paykunaqa niranllapa: —Mana mayqanpis chay runa yupay kusa shumaqtaqa rimashachu nir. ");
INSERT INTO qufNT_vpl VALUES ("JN7_47","073_7_47","JHN","7","47","47","Chaymi, chay fariseo runakunaqa, niranllapa: —¿Qamkunapischu dijakatkillapa llullachishushallapa? ");
INSERT INTO qufNT_vpl VALUES ("JN7_48","073_7_48","JHN","7","48","48","Manaqachu ¿paypi mayqannin mantaqninchikllapa, manaqa wakin fariseo masinchikkunapis ‘Dyuspa Akrashan Cristun’ nir kriyishallapa? ");
INSERT INTO qufNT_vpl VALUES ("JN7_49","073_7_49","JHN","7","49","49","Piru, chay runakuna Dyus nitin Moisés mantakushankunata mana intrakarmi, Jesustaqa ‘Dyuspa Akrashan Cristun’ ninllapa. Chayraykumi Dyus paykunataqa kastiganqa. ");
INSERT INTO qufNT_vpl VALUES ("JN7_50","073_7_50","JHN","7","50","50","Chaymi fariseo runakunamanta Nicodemo, uk tuta Jesusta rikaq risha karan chayqa, niran: ");
INSERT INTO qufNT_vpl VALUES ("JN7_51","073_7_51","JHN","7","51","51","—Nuqanchikkunapaq Dyus unay mantakushanpimi nin: Manashi mayqan runatapis ima niytapis puytinchikchu, puntata paypaq mana imata rurasha nir yaĉhar, uyapasha ima karqa. ");
INSERT INTO qufNT_vpl VALUES ("JN7_52","073_7_52","JHN","7","52","52","Chaynu nitinmi, wakinkunaqa niranllapa: —¿Qampischu Galileamanta kanki? Dyus nitin iskribikashakunatami allita liyiy. Chaynumi yaĉhanki Galileamantaqa Dyuspa uk rimaqninqa mana kayta puytinchu nir. ");
INSERT INTO qufNT_vpl VALUES ("JN7_53","073_7_53","JHN","7","53","53","Chaymantami wasinman riranllapana. ");
INSERT INTO qufNT_vpl VALUES ("JN8_1","073_8_1","JHN","8","1","1","Nataq Jesusqami Olivos sirkaman riran. ");
INSERT INTO qufNT_vpl VALUES ("JN8_2","073_8_2","JHN","8","2","2","Allaqmanta achkiyatinnaqa qashan riran Dyusta adurananllapa wasiman. Chaypimi runakuna payman qimikatin, chaylapi tar yaĉhachikuq qallariran. ");
INSERT INTO qufNT_vpl VALUES ("JN8_3","073_8_3","JHN","8","3","3","Chaymi chaymanqa, Moisés mantakushanta yaĉhar yaĉhachikuqkuna, fariseo runakunaqa uk warmi ukwan ukwan punuqta tarishanllapata aparanllapa. Chaymantami chay warmitaqa tukuypa ĉhaypinpi shachir, ");
INSERT INTO qufNT_vpl VALUES ("JN8_4","073_8_4","JHN","8","4","4","Jesustaqa niranllapa: —Yaĉhachikuq Taytituy, kay warmimi runan kaqta ingañar, uk runawan punuqta tarisha kanillapa. ");
INSERT INTO qufNT_vpl VALUES ("JN8_5","073_8_5","JHN","8","5","5","Chaqa Dyus nitin Moisés iskribishanpimi nin: Waknu tukuq warmitaqashi rumillawan sitar wanuchiypaq. ¿Qam-shuypaqa ima ninkitaq? nir. ");
INSERT INTO qufNT_vpl VALUES ("JN8_6","073_8_6","JHN","8","6","6","Paykunaqami chaynuqa tapuranllapa Jesús ima mana allinta rimatinqa, chaylapaqna uchachananllapapaq. Piru Jesusqa piratar didunwan pachapi iskribiq ĉhurakaran. ");
INSERT INTO qufNT_vpl VALUES ("JN8_7","073_8_7","JHN","8","7","7","Chaymanta mas tapuyatinllapami, Jesusqa das sharir niran: —Qamkunamanta mayqannikillapa mana uchayjun kaqmi naypaqtaqa sitanqa nir. ");
INSERT INTO qufNT_vpl VALUES ("JN8_8","073_8_8","JHN","8","8","8","Chaynu nirqami, qashan piratar iskribiq ĉhurakaran pachapiqa. ");
INSERT INTO qufNT_vpl VALUES ("JN8_9","073_8_9","JHN","8","9","9","Chaynu nitin uyaparmi, kusa uchayjun kashanllaparayku pinqakur ukninpis ukninpis chay runakunaqa riq qallariranllapa. Ashwanmi chay puntata riqkunaqa mas rukukaqkuna karan. Chaynumi tukuyla ritinnaqa chay warmiqa paylana kidasha karan. Chaymi Jesusqa, ");
INSERT INTO qufNT_vpl VALUES ("JN8_10","073_8_10","JHN","8","10","10","piratayashanmanta alsakamur tapuran: —Mamitay, ¿maypitaq chay runakuna uchachashuqkunaqa? ¿Manachu mayqanninpis sitashuran? nir. ");
INSERT INTO qufNT_vpl VALUES ("JN8_11","073_8_11","JHN","8","11","11","Warmisitaqa niran: —Manami Taytituy. Chaymi Jesusqa niran: —Nuqapismi mana sitashaykichu. Ashwanmi kananqa rikuyna. Piru amanami uchakunkinachu nir. ");
INSERT INTO qufNT_vpl VALUES ("JN8_12","073_8_12","JHN","8","12","12","Chaymantami Jesusqa qashanpis runakunata willaq qallariran kaynu nir: —Nuqami tukuypa achkirachikuqnin kani. Chaymi mayqanpis nuqata kasumaqqa, achkiraqlapina kawsanqa. Chaynuqami manana maydiyapis tutaparaqpinachu kawsanqallapa. ");
INSERT INTO qufNT_vpl VALUES ("JN8_13","073_8_13","JHN","8","13","13","Chaynu Jesús nitinmi, fariseo runakunaqa niran: —Qamqami chaynuqa qamllapaq rimayanki. Chaymi chay rimashaykiqa mana imapaqpis sirbinchu nir. ");
INSERT INTO qufNT_vpl VALUES ("JN8_14","073_8_14","JHN","8","14","14","Chaynu nitinllapami, Jesusqa niran: —Nuqa rimashayqami chiqap, michka nuqallapaq rimatiymapis. Chaqa, nuqami yaĉhani maymanta shamusha kani, maymanmi riyani nirmapis. Nataq qamkuna-shuypaqa mana yaĉhankillapachu nuqapaqqa, maymantami kani, maymanmi riyani nirmapis. ");
INSERT INTO qufNT_vpl VALUES ("JN8_15","073_8_15","JHN","8","15","15","Qamkunami runakuna munashannulla rikar uchachamankillapa. Nataq nuqa-shuypaqami mana mayqantapis uchachanichu yanqa illaqmantaqa. ");
INSERT INTO qufNT_vpl VALUES ("JN8_16","073_8_16","JHN","8","16","16","Piru mayqanta allita rikar yaĉharqami, Dyus munashannulla chiqapta rikar yaĉhashaq. Chaqa manari nuqalachu chaytaqa rurashaq. Ashwanmi Taytay Dyus nuqata kaĉhamaqwan pulla runakunataqa allita rikar yaĉhashaqllapa. ");
INSERT INTO qufNT_vpl VALUES ("JN8_17","073_8_17","JHN","8","17","17","Chaqa Moisés qamkunapaq mantakushanpimi kaynu nin: ‘Imapaqpis ishkay tistigukuna chayllata rimatinshi ima nishanllapapis sirbin’ nir. ");
INSERT INTO qufNT_vpl VALUES ("JN8_18","073_8_18","JHN","8","18","18","Chaynu katinmi, nuqapis nuqallapaq rimarqa, uk tistigu kani. Chaynulla Taytay kaĉhamasha chay paypis, nuqapaq rimarqa paypis uk tistigu. Chaymi chay rimashaykunapaqqa, ishkay tistigukunana kanillapa Taytaywanqa nir. ");
INSERT INTO qufNT_vpl VALUES ("JN8_19","073_8_19","JHN","8","19","19","Chaynu nitinmi tapuranllapa: —¿Maypitaq Taytaykiqa? nir. Jesusqa niran: —Qamkunaqami mana riqsimankillapachu. Chaynulla Taytaytapis mana riqsinkillapachu. Chaqa nuqata riqsimayarllapaqa, Taytaytapis riqsiyankimanllapa nir. ");
INSERT INTO qufNT_vpl VALUES ("JN8_20","073_8_20","JHN","8","20","20","Tukuy kaykunataqami Jesusqa Dyusta adurananllapa wasipi yaĉhachikuran, chay ufrindata ĉhurananllapa kajunkuna tanan kwartupi. Piru, manami mayqanpis paytaqa ayparanllapachu. Chaqa manaraqmi chaynu kananpaq uraqa ĉhamusharaqchu karan. ");
INSERT INTO qufNT_vpl VALUES ("JN8_21","073_8_21","JHN","8","21","21","Chaymantami Jesusqa qashan paykunataqa niran: —Nuqaqami riyanina. Chaynu ritiymi qamkunaqa maskamankillapa. Piru manami tarimankillapanachu. Chaymi chay uchaykillapallawanna tukuy tyimpupaq wanunkillapa. Chaqa nuqa rishaymanqami qamkunaqa mana riyta puytinkillapachu nir. ");
INSERT INTO qufNT_vpl VALUES ("JN8_22","073_8_22","JHN","8","22","22","Chaymi Israelmanta karguyjunkunaqa niranllapa: —¿Wakqa paylla wanuyta munarchu imataq nimayanchikllapa pay riyashanmanqa mana riyta puytishunllapachu, nirqa? nir. ");
INSERT INTO qufNT_vpl VALUES ("JN8_23","073_8_23","JHN","8","23","23","Chaymi Jesusqa niranpis: —Qamkunaqami kaymanta kankillapa. Nataq nuqaqami unaq syilumanta kani. Chaynulla qamkunaqami kay pachapi, Dyusta mana riqsiqkunamanta kankillapa. Nataq nuqaqa mana kay pachamantachu kani. ");
INSERT INTO qufNT_vpl VALUES ("JN8_24","073_8_24","JHN","8","24","24","Chayraykumi nishurayllapa uchaykillaparayku wanunkillapa nirqa. Chaqa nuqata ‘Pimi kani’ nir, mana kriyimarllapaqa, uchaykillaparayku wanunkillapa tukuy tyimpupaqna nir. ");
INSERT INTO qufNT_vpl VALUES ("JN8_25","073_8_25","JHN","8","25","25","Chaynu nitinmi, tapuranllapa: —¿Pitaq qamqa kanki? nir. Jesusqa niran: —Nuqaqami puntamanta-pacha willashushallapana kani. ");
INSERT INTO qufNT_vpl VALUES ("JN8_26","073_8_26","JHN","8","26","26","Nuqapami kan achka qamkunapaq rimanaypaq, imanumi kankillapa nir rikar yaĉhashushallapana kar. Nuqa willashushayllapaqami chiqap. Chaqa nuqata kaĉhamasha chayqami, chiqapta riman. Chaymi nuqa willashushayllapaqa, chaylla chay kaĉhamasha nishanwanqa nir. ");
INSERT INTO qufNT_vpl VALUES ("JN8_27","073_8_27","JHN","8","27","27","Piru paykunaqami, mana intrakaranllapachu Taytan Dyuspaq chaynu parlatinllapamapis. ");
INSERT INTO qufNT_vpl VALUES ("JN8_28","073_8_28","JHN","8","28","28","Chayraykumi Jesusqa niran: —Qamkunaqa, Dyusmanta Shamuq Runata unaqman alsaraq, riqsinkillapa Dyusmanta shamusha kasha nirqa. Chaynullami yaĉhankillapa manami imatapis nuqallaqa ruranichu nir. Ashwanmi rimani Taytay Dyus yaĉhachimashanlata. ");
INSERT INTO qufNT_vpl VALUES ("JN8_29","073_8_29","JHN","8","29","29","Chaqa nuqata kaĉhamaq Taytayqami, nuqawan. Chaymi, mana nuqalataqa dijamashachu. Chaqa nuqaqami pay munashannulata rurani nir. ");
INSERT INTO qufNT_vpl VALUES ("JN8_30","073_8_30","JHN","8","30","30","Chaynu Jesús nitinmi, kusa achka runakuna kriyiranllapa paypiqa. ");
INSERT INTO qufNT_vpl VALUES ("JN8_31","073_8_31","JHN","8","31","31","Jesusmi chay Israelmanta runakuna paypi kriyishakunataqa kaynu niran: —Qamkuna, nuqa nishaykunapi kriyishaykillapanulla kawsarqami, chiqap yaĉhakuqniykunana kankillapa. ");
INSERT INTO qufNT_vpl VALUES ("JN8_32","073_8_32","JHN","8","32","32","Chaynulla chay chiqap kaqtana riqsinkillapa. Chaymi ashwan chay chiqap kaqqa tukuy imamanta washashunqallapa. ");
INSERT INTO qufNT_vpl VALUES ("JN8_33","073_8_33","JHN","8","33","33","Chaynu Jesús nitinmi, paykunaqa niranllapa: —Nuqakunaqami unay rukuyllapa Abrahampa ayllunmanta kanillapa. Chaynu karmi mana mayqanpa sirbiqninlamapischu kasha kanillapa. Piru, ¿imapaqtaq qamqa ninki tukuy imamanta washakankillapa nirqa? ");
INSERT INTO qufNT_vpl VALUES ("JN8_34","073_8_34","JHN","8","34","34","Jesusqa niran: —Chiqaptami nishaykillapa: Tukuy uchakuqkunaqami chay uchapaqa sirbikuqninna. ");
INSERT INTO qufNT_vpl VALUES ("JN8_35","073_8_35","JHN","8","35","35","Chaqa uk sirbikuqmaqa uk wasipiqa mana tukuy tyimpupaqqa kidayta puytinchu. Piru chay wasimanta kaqpa wamran-shuypaqami, tukuy tyimpupaqna wasinpiqa kidan. ");
INSERT INTO qufNT_vpl VALUES ("JN8_36","073_8_36","JHN","8","36","36","Chaynullami Dyuspa Wamran tukuy imamanta washashutinllapaqa, chiqaptana washakasha kankillapa. ");
INSERT INTO qufNT_vpl VALUES ("JN8_37","073_8_37","JHN","8","37","37","Nuqaqami yaĉhani qamkunaqa Abrahampa ayllunmanta kankillapa nirmapis. Piru, qamkunami nuqa nishushayllapata mana kasunashaykillaparayku wanuchimanayankillapa. ");
INSERT INTO qufNT_vpl VALUES ("JN8_38","073_8_38","JHN","8","38","38","Chaqa nuqami, Taytay willamashanta, rikachimashanta qamkunataqa willashunillapa. Piru qamkuna-shuypaqami chay uk taytaykillapa nishanta uyar, munashanlata rurankillapa nir. ");
INSERT INTO qufNT_vpl VALUES ("JN8_39","073_8_39","JHN","8","39","39","Chaymi, paykunaqa niranllapa: —¡Taytayllapaqami rukuyllapa Abraham karan! Chaynu nitinllapami Jesusqa niran: —Qamkuna chiqapta Abrahampa wamrankuna karqa, pay rurashankunallata rurayankimanllapa. ");
INSERT INTO qufNT_vpl VALUES ("JN8_40","073_8_40","JHN","8","40","40","Piru qamkunaqami manana imanutaq Abraham allinlata ruraq chaynunachu kawsankillapa. Chaymi ashwan nuqa, Dyus willamashanta karanta willashutiyllapamapis qamkunaqa wanuchimanayankillapa. ");
INSERT INTO qufNT_vpl VALUES ("JN8_41","073_8_41","JHN","8","41","41","Chaynuqami qamkunaqa chay uk taytaykillapa munashannullata rurayankillapa nir. Chaynu Jesús nitinmi, paykunaqa niranllapa: —Manami mayqanpa jwira wamranchu kanillapa. Nuqakunaqami uk Taytayjunla kanillapa. ¡Payqami Taytayllapa Dyus! nir. ");
INSERT INTO qufNT_vpl VALUES ("JN8_42","073_8_42","JHN","8","42","42","Chaynu nitinllapaqa, Jesusqa niran: —Chiqapta Taytay Dyus, taytaykillapa katinqa, nuqata munamayankimanllapa. Chaqa nuqaqami kaypi kani Dyusmanta shamushayrayku. Manami munashayllamantachu shamusha kani. Ashwanmi Taytay Dyus kaĉhamasha kay pachaman shamunaypaqqa. ");
INSERT INTO qufNT_vpl VALUES ("JN8_43","073_8_43","JHN","8","43","43","¿Imapaqtaq qamkunaqa mana intrakayta puytinkillapa nuqa willashutiyllapaqa? Piru qamkunaqami rimashayta mana uyakunashaykillaparayku, mana intrakankillapachu. ");
INSERT INTO qufNT_vpl VALUES ("JN8_44","073_8_44","JHN","8","44","44","Qamkunapa taytaykillapaqami dyablu. Chaymi, paypa kaqninkuna kar munashanlata rurankillapa. Chaqa dyabluqami qallarishanmanta-pacha wanuchikuq karan. Chaynulla chay chiqap kaqpi kayta mana puytishanrayku, mana imalatapis karantaqa rimanchu. Chaymi imata rimarpis tukuyta llullakurla riman. Chaynu kashanraykumi tukuy llulla rimaqpaqa taytan. ");
INSERT INTO qufNT_vpl VALUES ("JN8_45","073_8_45","JHN","8","45","45","“Piru nuqa karanta rimatiymapis, qamkunaqa mana kriyimankillapachu. ");
INSERT INTO qufNT_vpl VALUES ("JN8_46","073_8_46","JHN","8","46","46","Mabir ¿mayqannikillapataq nuqata qamqa uchayjun kanki nimayta puytinkillapa? Nuqa karanlata rimatiyqa, ¿imapaqtaq mana kriyimankillapa? ");
INSERT INTO qufNT_vpl VALUES ("JN8_47","073_8_47","JHN","8","47","47","Chaqa Dyusmanta kaqkunaqami, Dyus rimashankunata uyakur kasunllapa. Piru qamkunaqami mana Dyusmanta kashaykillaparayku, mana uyakunankillapalamapischu”. ");
INSERT INTO qufNT_vpl VALUES ("JN8_48","073_8_48","JHN","8","48","48","Chaymantaqa chay Israelmanta karguyjunkunaqa niranllapa: —Qamqami chay Samariamanta runa, chaynulla dyablupa yarpuyninwan kanki nirqa, manami pantarchu karanta willashuyanillapa. ");
INSERT INTO qufNT_vpl VALUES ("JN8_49","073_8_49","JHN","8","49","49","Jesusqa niran: —Manami ima dyablupa yarpuyninwanmapischu kani. Ashwanmi tukuy imatapis rurani Taytayta rispitar kasushayrayku. Nataq qamkuna-shuypaqami mana kasumankillapachu. ");
INSERT INTO qufNT_vpl VALUES ("JN8_50","073_8_50","JHN","8","50","50","Piru nuqaqa manami alabamanaykillapataqa ministinichu. Ashwan Taytaymi chaynu kanantaqa munan. Chaqa Paymi tukuyta allita rikar yaĉhanqa. ");
INSERT INTO qufNT_vpl VALUES ("JN8_51","073_8_51","JHN","8","51","51","Chiqaptami nishaykillapa: Mayqanpis nuqa rimashayta chiqapta kasur kawsaqkunaqami mana wanurchu tukuy tyimpupaqna kawsanqallapa nir. ");
INSERT INTO qufNT_vpl VALUES ("JN8_52","073_8_52","JHN","8","52","52","Chaynu nitinmi, Israelmanta karguyjunkunaqa niranllapa: —Kanan-shuypaqami chiqaptana yaĉhanillapa qamqa chiqapta dyablupa yarpuyninwan kanki nirqa. Chaqa Abraham, chaynulla Dyuspa wakin rimaqninkunapismi wanuranllapa. Nataq qam-shuypaqa ninki: ‘Nuqa rimashayta kasuqkunaqami mana wanurchu tukuy tyimpupaqna kawsanqallapa’ nir. ");
INSERT INTO qufNT_vpl VALUES ("JN8_53","073_8_53","JHN","8","53","53","¿Manaqachu qamqa taytayllapa Abrahammanta mas kanki? Paymi wanuran. Chaynulla Dyuspa rimaqninkunapismi wanuranllapa. ¿Imanu runa kaytataq qamqa munanki? nir. ");
INSERT INTO qufNT_vpl VALUES ("JN8_54","073_8_54","JHN","8","54","54","Jesusqa niran: —Nuqalla alabakanaypaq rimayatiyqami, chay rimashayqa mana imapaqpis sirbinmanchu. Nataq chay alabamaq chayqami Taytay, chay mayqantaĉhi qamkuna Dyusniy niyashaykillapalla. ");
INSERT INTO qufNT_vpl VALUES ("JN8_55","073_8_55","JHN","8","55","55","Piru qamkunaqami mana paytaqa riqsinkillapachu. Nataq nuqa-shuypaqa allita riqsini. Piru imanupi paytaqa mana riqsinichu niyar-shuypaqami, nuqapis kusala llulla kayman qamkuna yupaylla. Chaqa chaynu chiqapta riqsiq karmi, pay rimashankunata intrakar kasur ima kawsani. ");
INSERT INTO qufNT_vpl VALUES ("JN8_56","073_8_56","JHN","8","56","56","Nataq unay rukuykillapa Abrahamqami nuqa imanu shamunaypaq nir rikananpaq kar, rikashanrayku kusalata aligriyaran nir. ");
INSERT INTO qufNT_vpl VALUES ("JN8_57","073_8_57","JHN","8","57","57","Chaynu nitinmi, Israelmanta karguyjunkunaqa, Jesustaqa kaynu niranllapa: —Manami sinkwinta añuyjunlamapischu kanki. ¿Piru ninki Abrahamta rikasha kani nir? ");
INSERT INTO qufNT_vpl VALUES ("JN8_58","073_8_58","JHN","8","58","58","Chaynu nitinllapami, Jesusqa niran: —Chiqaptami nishaykillapa: Nuqaqami Abraham manaraq kayatin, karayllana nir. ");
INSERT INTO qufNT_vpl VALUES ("JN8_59","073_8_59","JHN","8","59","59","Chaynu nitinqa, Israelmanta karguyjunkunaqa rumikunata ayparanllapa Jesusta sitananllapapaq. Piru payqami runakunapa rurinta pakakuqnulla Dyusta adurananllapa wasimantaqa lluqshiran. ");
INSERT INTO qufNT_vpl VALUES ("JN9_1","073_9_1","JHN","9","1","1","Chaymanta uk lugarta pasayarnaqa, Jesusqa rikaran uk runa nasishanmanta-pacha syigu kaqta. ");
INSERT INTO qufNT_vpl VALUES ("JN9_2","073_9_2","JHN","9","2","2","Chaymi yaĉhakuqninkunaqa Jesustaqa kaynu nir tapuranllapa: —Yaĉhachikuq Taytituy, ¿imaraykutaq kay runaqa syigu nasisha kasha kanqa, taytankunapa uchanraykuchu, manaqachu paypa uchanrayku? ");
INSERT INTO qufNT_vpl VALUES ("JN9_3","073_9_3","JHN","9","3","3","Chaynu taputinllapami, Jesusqa niran: —Manami paypa uchanrayku, chaynulla taytankunapa uchanraykuchu chaynuqa nasisha. Ashwanmi chaynuqa nasisha karan pay alliyatin rikar, Tayta Dyuspaq allita yaĉhananllapapaq. ");
INSERT INTO qufNT_vpl VALUES ("JN9_4","073_9_4","JHN","9","4","4","Chayraykumi achkilla katinraq chay kaĉhamasha kaqpa trabajuntaqa rurashunllapa. Chaqa tutapananpaq urami ĉhamunqana. Chaynu tutapatinqami manana mayqanpis trabajanqanachu. ");
INSERT INTO qufNT_vpl VALUES ("JN9_5","073_9_5","JHN","9","5","5","Chaqa nuqa kay pachapi karllaraqmi, tukuypa achkirachikuqnin kani nir. ");
INSERT INTO qufNT_vpl VALUES ("JN9_6","073_9_6","JHN","9","6","6","Chaynu nirnaqami Jesusqa pachaman tuqakur, tuqayninwan lluchkitata rurar, chay syigupa nawinta ");
INSERT INTO qufNT_vpl VALUES ("JN9_7","073_9_7","JHN","9","7","7","salar kaynu niran: —Rir paqakuy Siloé shutiq quĉhapi. (Siloimi, rimayninchikpiqa munan niyta ‘Kaĉhamusha’ nir). Chaymi chay syiguqa rir paqakurqa, rikakurna tikrakamuran. ");
INSERT INTO qufNT_vpl VALUES ("JN9_8","073_9_8","JHN","9","8","8","Piru paytaqami chay yatanpi taqkuna, chaynulla wakinkunapis unaylla rikasha karanllapa limusnata mañakur taqta. Chaymi chay runakunaqa kaynu ninakuqllapa: “¿Manachu kay runaqa limusnata mañakur taq chay?” nir. ");
INSERT INTO qufNT_vpl VALUES ("JN9_9","073_9_9","JHN","9","9","9","Ukkunaqa niyaqllapa: “Chiqaptami pay” nir. Ukkuna-shuypaqa niyaqllapa: “Manami paychu. Michka kusa paynu karmapis” nir. Piru chay alliyasha runaqami niyaq: “Arí, nuqami kani” nir. ");
INSERT INTO qufNT_vpl VALUES ("JN9_10","073_9_10","JHN","9","10","10","Chaymi tapuranllapa: —¿Imanutaq kananqa rikakuyta puytinki? nir. ");
INSERT INTO qufNT_vpl VALUES ("JN9_11","073_9_11","JHN","9","11","11","Chay alliyasha chayqa, niran: —Chay runa Jesús shutiqmi pachalapi tuqayninwan lluchkitata rurar, nawiyta salar nimaran: ‘Rir chay quĉha Siloé shutiqpi paqakuy’ nir. Chaynu nimatin paqakurmi, rikakuyta puytirayna. ");
INSERT INTO qufNT_vpl VALUES ("JN9_12","073_9_12","JHN","9","12","12","Chaymi qashan tapuranllapa kaynu nir: —¿Maypitaq chay runaqa? Payqami niran: —Manami yaĉhanichu nir. ");
INSERT INTO qufNT_vpl VALUES ("JN9_13","073_9_13","JHN","9","13","14","Jesusqami samana diyapi lluchkitata rurar, chay syigu runata allichashanqa karan. Chaymi, unay syigu kasha runataqa aparanllapa fariseukunaman. ");
INSERT INTO qufNT_vpl VALUES ("JN9_15","073_9_15","JHN","9","15","15","Chaymantami, paykunaqa tapuranllapa: —¿Imanutaq kananqa rikakuyta puytinkina? nir. Payqami niran: —Nawiyta lluchkitawan salatin, rir paqakushaymanta-pachami kananqa rikakunina. ");
INSERT INTO qufNT_vpl VALUES ("JN9_16","073_9_16","JHN","9","16","16","Wakin fariseo runakunaqami niranllapa: —Chayta rurashaqami mana Dyusmanta Shamuq Runachu kanqa. Chaqa manari samana diyamatapis kwintachayanchu nir. Piru ukkunaqami niyaqllapa: —¿Uk runa uchayjunqami chay mana ruraypaq milagrukunataqa mana rurayta puytinmanchu? Chaynu ukmanta ukmanta rimarmi, mana chayllatanachu yarpuyaqllapa. ");
INSERT INTO qufNT_vpl VALUES ("JN9_17","073_9_17","JHN","9","17","17","Chaymi qashan kaynu nir tapuranllapa chay unay syigu karan chay runataqa: —Kanan rikakunaykipaq allichashushanraykuqa, ¿imaninkitaq paypaqqa? Payqa niran: —Nuqami nini, Dyuspa uk rimaqnin kanqa nir. ");
INSERT INTO qufNT_vpl VALUES ("JN9_18","073_9_18","JHN","9","18","18","Piru Israelmanta karguyjunkunaqami mana kriyinaranllapachu chiqap syigu kasha kanqa nirqa. Chaymi, taytankunata qayachimuranllapa. ");
INSERT INTO qufNT_vpl VALUES ("JN9_19","073_9_19","JHN","9","19","19","Chaymi kaynu nir tapuranllapa: —¿Kayqachu wamraykillapa? ¿Manachu qamkunaqa niraykillapa syigu nasiran nir? ¿Imanutaq kananqa rikakuyta puytin? nir. ");
INSERT INTO qufNT_vpl VALUES ("JN9_20","073_9_20","JHN","9","20","20","Chaynu taputinllapami, taytankunaqa niranllapa: —Yaĉhanillapami payqa wamrayllapa syigu nasisha karan chay nir. ");
INSERT INTO qufNT_vpl VALUES ("JN9_21","073_9_21","JHN","9","21","21","Piru manami yaĉhanillapachu imanumi kananqa rikakuyta puytinna, chaynulla mayqanmi allichasha nirmapis. Dijur payta tapuyllapa willashunqallapa. Chaqa paypismi byiju runana nir. ");
INSERT INTO qufNT_vpl VALUES ("JN9_22","073_9_22","JHN","9","22","22","Chaynuqami taytankunaqa rimaranllapa manchakushanllaparayku. Chaqa Israelmanta karguyjunkunaqami parlasha karanllapa, mayqanpis Jesusta Dyuspa Akrashan Cristun nir kriyiqtaqa chay tantakananllapa wasimanta itakunanllapapaq nir. ");
INSERT INTO qufNT_vpl VALUES ("JN9_23","073_9_23","JHN","9","23","23","Chayraykumi, taytankunaqa kaynu niranllapa: “Dijur payta tapuyllapa. Chaqa payqami byiju runana” nirqa. ");
INSERT INTO qufNT_vpl VALUES ("JN9_24","073_9_24","JHN","9","24","24","Chaymantami chay Israelmanta karguyjunkunaqa, qashan chay syigu alliyashataqa, qayamur tapuranllapa: —Chiqapta Dyuspa naypanpi jurar willamayllapa. Chaqa nuqakunaqami yaĉhanillapa chay allichashusha runaqami kusala uchayjun nir. ");
INSERT INTO qufNT_vpl VALUES ("JN9_25","073_9_25","JHN","9","25","25","Chaynu taputinllapami, payqa niran: —Nuqaqami mana yaĉhanichu uchayjun mana uchayjun nirmapis. Nataq nuqaqami yaĉhani syigu karay, piru kananqami rikakunina nir. ");
INSERT INTO qufNT_vpl VALUES ("JN9_26","073_9_26","JHN","9","26","26","Chaynu nitinmi, qashan tapuranllapa: —¿Imanutaq rurashuran? ¿Imatataq ruraran rikakunaykipaqqa? nir. ");
INSERT INTO qufNT_vpl VALUES ("JN9_27","073_9_27","JHN","9","27","27","Payqa niran: —Willashurayllapanami, ¿manachu intrakankillapa? ¿Imapaqtaq qashan willashunayta munankillapa? ¿Manaqachu qamkunapis paypa yaĉhakuqninna kanayankillapa? nir. ");
INSERT INTO qufNT_vpl VALUES ("JN9_28","073_9_28","JHN","9","28","28","Chaynu nitinmi, kusata musyar niranllapa: —Qamqami chay runapa yaĉhakuqninna kanki. Nataq nuqakuna-shuypaqa Moisespa yaĉhakuqnin kanillapa. ");
INSERT INTO qufNT_vpl VALUES ("JN9_29","073_9_29","JHN","9","29","29","Chaqa allitami yaĉhanillapa, Dyusmi Moisestaqa willaran nir. Piru chay runapaq-shuypaqami mana yaĉhanillapachu maymantami rikarimusha nirmapis. ");
INSERT INTO qufNT_vpl VALUES ("JN9_30","073_9_30","JHN","9","30","30","Chaynu nitinllapami, chay runaqa niran: —¡Imanutaq kayqa kanqa! Qamkunaqa mana yaĉhankillapachu maymantami chay runaqa nirmapis. Piru nuqata-shuypaqami syigu kashaymanta allichamashana. ");
INSERT INTO qufNT_vpl VALUES ("JN9_31","073_9_31","JHN","9","31","31","Allita yaĉhashanchikllapanu, uk uchasapataqami Dyusqa michka mañakutinmapis mana uyapanchu. Ashwanmi paylata sirbir, munashanta ruraqkunalatami uyapan. ");
INSERT INTO qufNT_vpl VALUES ("JN9_32","073_9_32","JHN","9","32","32","Manami maydiyapis uyashanchikllapachu, uk runa nasishanmanta-pacha syigu kaqta uk runa allichasha nirqa. ");
INSERT INTO qufNT_vpl VALUES ("JN9_33","073_9_33","JHN","9","33","33","Chaqa chay runa, Dyusmanta mana shamusha karqa, manami imatapis rurayta puytiyanmanchu nir. ");
INSERT INTO qufNT_vpl VALUES ("JN9_34","073_9_34","JHN","9","34","34","Chaynu nitinmi, niranllapa: —Qam kusala uchayjun nasisha karmapischu, ¿nuqakunata yaĉhachimanayankillapa? nir. Chaynu nirmi, chay tantakananllapa wasimantaqa itakuranllapana. ");
INSERT INTO qufNT_vpl VALUES ("JN9_35","073_9_35","JHN","9","35","35","Chaymantami Jesusqa yaĉharan chay tantakananllapa wasimanta itakushallapa chay syigu kayar alliyasha runataqa nir. Chaymi, payta tarirqa Jesusqa kaynu nir tapuran: —¿Qamqachu kriyinki Dyusmanta Shamuq Runapiqa? nir. ");
INSERT INTO qufNT_vpl VALUES ("JN9_36","073_9_36","JHN","9","36","36","Chaymi chay runituqa niran: —Taytituy, mayqantaq payqa willamay, nuqa kriyinaypaq nir. ");
INSERT INTO qufNT_vpl VALUES ("JN9_37","073_9_37","JHN","9","37","37","Jesusqa niran: —Rikashaykinami. Nuqami kani. Nuqallawanmi parlayanki nir. ");
INSERT INTO qufNT_vpl VALUES ("JN9_38","073_9_38","JHN","9","38","38","Chaymantami chay runaqa, Jesuspa naypanpi qunqurikur kaynu niran: —Kriyinimi qampi Taytituy nir. ");
INSERT INTO qufNT_vpl VALUES ("JN9_39","073_9_39","JHN","9","39","39","Chaymantami Jesusqa niran: —Nuqami kay pachaman shamusha kani tukuyta allita rikar yaĉhanaypaq. Chaynulla syigukunaqa rikakunanpaq. Nataq chay rikakuqkuna-shuypaqa amana rikakunanpaqnachu nir. ");
INSERT INTO qufNT_vpl VALUES ("JN9_40","073_9_40","JHN","9","40","40","Chaynu Jesús nitinmi, wakin fariseo runakuna chaypi kar, uyakuqkunaqa niranllapa: —¿Nuqakunapischu syigukuna kanillapa? nir. ");
INSERT INTO qufNT_vpl VALUES ("JN9_41","073_9_41","JHN","9","41","41","Jesusqa niran: —Qamkuna syigukuna karllapaqa, manami uchayjunchu kankimanllapa. Piru rikakuni nishaykillaparayku, ashwan uchayjun kankillapa nir. ");
INSERT INTO qufNT_vpl VALUES ("JN10_1","073_10_1","JHN","10","1","1","Jesusqami niranpis: “Chiqaptami nishaykillapa: Mayqanpis uyshakunapa chikrunman mana punkunta yaykur uklawta yaykuqqami, upallala suwakuqkuna, imanullapis amalas suwakuqkuna ima. ");
INSERT INTO qufNT_vpl VALUES ("JN10_2","073_10_2","JHN","10","2","2","Piru chikruman chay punkunlata yaykuq-shuypaqami, chay uyshakunapaqa michikuqnin kar kuytan. ");
INSERT INTO qufNT_vpl VALUES ("JN10_3","073_10_3","JHN","10","3","3","Chaymi, punkupi kuytakuqqa punkuta kiĉhatin, chay michikuqqa uyshankunataqa shutinllapi qayatin, rimayninlamanta riqsin. Chaynumi uyshankunataqa chikrunmanta lluqshichinna. ");
INSERT INTO qufNT_vpl VALUES ("JN10_4","073_10_4","JHN","10","4","4","Chaymanta tukuynin uyshankuna lluqshitinnaqa, michikuqninqa naypanta rin. Nataq chay uyshankuna-shuypaqa ikinlata rin. Chaqa rimayninlamantari riqsin michikuqnintaqa. ");
INSERT INTO qufNT_vpl VALUES ("JN10_5","073_10_5","JHN","10","5","5","Piru, mayqan mana riqsishanpa ikintaqami mana rinchu. Ashwanmi paymantaqa alsakan. Chaqa manari riqsinchu rimayninlamatapis”. ");
INSERT INTO qufNT_vpl VALUES ("JN10_6","073_10_6","JHN","10","6","6","Chaynu nir Jesús kay kumparasyunwan willatinmapismi, chay uyakuqkunaqa mana intrakaranllapachu ima nishaq nirmi chaynu niyan nirmapis. ");
INSERT INTO qufNT_vpl VALUES ("JN10_7","073_10_7","JHN","10","7","7","Chaymantami Jesusqa qashan kaynu niran: “Chiqaptami nishaykillapa: Nuqami chay uyshakuna chikrunman yaykunan punku kani. ");
INSERT INTO qufNT_vpl VALUES ("JN10_8","073_10_8","JHN","10","8","8","Piru tukuy nuqamanta naypaqta shamuqkunaqami upallala suwakuqkuna, chaynulla imanullapis amalas suwakuqkuna ima karanllapa. Chaymi, chay uyshitaykunaqa mana kasuranllapachu paykunataqa. ");
INSERT INTO qufNT_vpl VALUES ("JN10_9","073_10_9","JHN","10","9","9","Nishushayllapanu, nuqami chay chikrunpa punkunqa kani. Chaymi mayqanpis nuqapi kriyishanrayku chay punkuta yaykuqqa washakashana kanqa. Chaynuqami, imanutaq uk uyshamaqa chikrunman yaykur, lluqshimur, rir kusala shumaq qiwata tarin, chaynuna kanqa. ");
INSERT INTO qufNT_vpl VALUES ("JN10_10","073_10_10","JHN","10","10","10","“Suwakuqkunaqami shamun suwakuq, wanuchikuq, pantachikuq ima. Piru nuqa-shuypaqami shamusha kani, nuqapi kriyiqkunata bidanta qutiy kusa achkata kusichakuq yupay kusa aligrila tukuy tyimpupaqna kawsananllapapaq. ");
INSERT INTO qufNT_vpl VALUES ("JN10_11","073_10_11","JHN","10","11","11","Nuqami uyshakunapa chiqap michiqninqa kani. Chaqa chay chiqap michikuqqami uyshankunata washananrayku wanunmapis. ");
INSERT INTO qufNT_vpl VALUES ("JN10_12","073_10_12","JHN","10","12","12","Piru wakin michikuqkunaqami qillayta ganananlapaq michikunllapa. Chaynu karmi kusala atun surru shamuqta rikarqa, uyshakunamatapis dijar alsakan mana washarlamapischu. Chaqa chiqaptaqari chay uyshakunapaqa mana chiqap michikuqninchu. Chaynulla chay uyshakunapis mana paypachu. Chaymi chay atun surru, uyshakunata aypaq shamutinqa, uyshakunaqa wakta kayta shikwakar rinllapa. ");
INSERT INTO qufNT_vpl VALUES ("JN10_13","073_10_13","JHN","10","13","13","Chaynumi chay michikuq qillaylapaq yarpur michikuqqa alsakan. Chaqa qillaylapaqri yarpur, uyshakunata-shuypaqa mana kwintachanchu. ");
INSERT INTO qufNT_vpl VALUES ("JN10_14","073_10_14","JHN","10","14","15","“Piru nuqa-shuypaqami uyshakunapa chiqap michikuqnin kani. Chaymi, imanutaq Taytayqa nuqata riqsiman chaynullami nuqapis paytaqa riqsini. Chaynulla uyshaykunatapis riqsitiy, paykunapis riqsimanllapa. Chayraykumi uyshaykunata washanayraykuqa wanushaq ima. ");
INSERT INTO qufNT_vpl VALUES ("JN10_16","073_10_16","JHN","10","16","16","Uklawpipismi kan uyshaykunaqa. Piru paykunaqami mana chay chikrullamantachu. Chaymi paykunatapis kaymanna apamushaq. Chaynuqami paykunapis nuqatana kasumatinqa tukuyla uk chikrulamanta yupayna kanqallapa. Chaymi ashwan uk michikuqniyjunlana kanqallapa tukuyla. ");
INSERT INTO qufNT_vpl VALUES ("JN10_17","073_10_17","JHN","10","17","17","“Taytaymi nuqataqa kusalata munaman. Chaqa uyshaykunaraykumi wanur, chaymanta kawsamushaq. ");
INSERT INTO qufNT_vpl VALUES ("JN10_18","073_10_18","JHN","10","18","18","Piru manami mayqan runa wanunaypaq nishanraykuchu wanuyani. Ashwanmi nuqalla chaynu pasananpaqqa yarpusha kani. Chaqa nuqaqami wanur chaymanta qashan kawsamunaypaqna kani. Chaynu ruranaypaqmi Taytayqa nimasha” nir. ");
INSERT INTO qufNT_vpl VALUES ("JN10_19","073_10_19","JHN","10","19","19","Tukuy chaykunata Jesús rimatinmi, chay Israelmanta karguyjunkunaqa, qashan ukmanta ukmanta yarpupakur chiqanchanakuranllapa. ");
INSERT INTO qufNT_vpl VALUES ("JN10_20","073_10_20","JHN","10","20","20","Piru paykunamanta achkami niyaranllapa: —¿Imapaqta waktaqa kasuyankillapa? Wakqami dyablupa yarpuyninwan kar yaruyasha, nir. ");
INSERT INTO qufNT_vpl VALUES ("JN10_21","073_10_21","JHN","10","21","21","Nataq ukkunaqa niyaqllapa: —Mayqanpis dyablupa yarpuyninwan karqa, manami waknuqa rimayanmanchu. ¿Manaqachu uk dyablupis allichayta puytinman syigukunata? nir. ");
INSERT INTO qufNT_vpl VALUES ("JN10_22","073_10_22","JHN","10","22","22","Jerusalén pwiblupimi unayqa, Israel runakuna Dyusta adurananllapa wasita kamkachir, qasay tyimpupi Dyusman mañakuranllapa paypaqna kananpaq nir. Chaymi chayta yarpur añu añu chay qasay tyimpullapi fyistata ruraqllapa. ");
INSERT INTO qufNT_vpl VALUES ("JN10_23","073_10_23","JHN","10","23","23","Chay diyakunami Jesusqa Dyusta adurananllapa wasipi, Salomonpa kurridurnin niqllapa chaypi puriyatin, ");
INSERT INTO qufNT_vpl VALUES ("JN10_24","073_10_24","JHN","10","24","24","Israelmanta karguyjunkunaqa paypa ridurninman qimikar kaynu nir tapuranllapa: —¿Maydiyakamantaq willamayankillapaqa mayqanmi kanki nirqa? Chiqapta Dyuspa Akrashan Cristun karqa, kananlla willamayllapana nir. ");
INSERT INTO qufNT_vpl VALUES ("JN10_25","073_10_25","JHN","10","25","25","Jesusqa niran: —Willashurayllapami qamkunataqa. Piru manami kriyimaraykillapachu. Chaqa Taytay nimashannulla imatapis rurarqami, allitana intrachishunillapa mayqanmi kani nirmapis. ");
INSERT INTO qufNT_vpl VALUES ("JN10_26","073_10_26","JHN","10","26","26","Piru qamkunaqami mana kriyinkillapachu, mana uyshaykunapa wakinnin kashaykillaparayku. ");
INSERT INTO qufNT_vpl VALUES ("JN10_27","073_10_27","JHN","10","27","27","Chaqa uyshaykunaqami rimanaylamanta riqsimar, pullayna rinllapa. Chaynullami nuqapis paykunata riqsini. ");
INSERT INTO qufNT_vpl VALUES ("JN10_28","073_10_28","JHN","10","28","28","Chaymi paykunataqa mana tukukaq tukuy tyimpu kawsaytana qushaq. Chaynuqami manana mayqanpis kitamanqachu. ");
INSERT INTO qufNT_vpl VALUES ("JN10_29","073_10_29","JHN","10","29","29","Chaqa Taytay tukuymanta kusalata puytiqmi uyshitaykunataqa qumasha. Chaymi Taytay akrashantaqa mana mayqanpis kitayta puytinqachu. ");
INSERT INTO qufNT_vpl VALUES ("JN10_30","073_10_30","JHN","10","30","30","Taytaywan nuqaqami, ukla kanillapa nir. ");
INSERT INTO qufNT_vpl VALUES ("JN10_31","073_10_31","JHN","10","31","31","Chaynu Jesús nitinmi, Israelmanta karguyjunkunaqa qashan rumikunata ayparanllapa sitananllapapaq. ");
INSERT INTO qufNT_vpl VALUES ("JN10_32","073_10_32","JHN","10","32","32","Piru Jesusqa niran: —Taytaypa pudirninwanmi kusala achka allin imakunata naypaykillapapi rurasha kani. ¿Chay mayqayninpaqtaq sitamanayankillapa? nir. ");
INSERT INTO qufNT_vpl VALUES ("JN10_33","073_10_33","JHN","10","33","33","Chaynu Jesús nitinmi, Israelmanta karguyjunkunaqa niranllapa: —Manami allinkunata rurashaykipaqchu sitashuyanillapa. Ashwanmi sitashuyanillapa Tayta Dyuspaq kusala mana allinta rimashaykirayku. Chaqa runala karmapismi ‘Nuqaqa Dyuswanqa chaylla kani’ nirqa Dyusnu tukuyanki nir. ");
INSERT INTO qufNT_vpl VALUES ("JN10_34","073_10_34","JHN","10","34","34","Jesusqa paykunata niran: —Dyus nitinmi, qamkunapaq kaynu nir iskribiran: ‘Nuqami nini dyuskuna kankillapa’ nir. ");
INSERT INTO qufNT_vpl VALUES ("JN10_35","073_10_35","JHN","10","35","35","Allita yaĉhashanchikllapanu chay iskribikashakunaqami chiqap. Chaqa Tayta Dyusqami paylla, paypa rimayninta intrakaqkunataqa, ‘dyuskuna kankillapa’ niran. ");
INSERT INTO qufNT_vpl VALUES ("JN10_36","073_10_36","JHN","10","36","36","Piru nuqamataqami Taytay Dyusqa paylla akrar kay pachaman kaĉhamaran. Chaynu kar nuqaqa Dyuspa Wamran kani nishushayllapapaqqa, ¿imapaqtaq Dyuspaqqa mana allintachu rimanki ninkillapaqa? ");
INSERT INTO qufNT_vpl VALUES ("JN10_37","073_10_37","JHN","10","37","37","Taytay rurashankunata mana rurayatiyqa, amari kriyimayllapachu. ");
INSERT INTO qufNT_vpl VALUES ("JN10_38","073_10_38","JHN","10","38","38","Piru Taytaypa ruranankunata ruratiy mana nuqata kriyimarllapamapis, chay rurashaykunalapimapis kriyiyllapa, allita yaĉhanaykillapapaq Taytaywan nuqaqa chaylla kanillapa nir. ");
INSERT INTO qufNT_vpl VALUES ("JN10_39","073_10_39","JHN","10","39","39","Chaynu Jesús nitinmi, qashan paykunaqa aypanaranllapa. Piru Jesusqami alsakar riran. ");
INSERT INTO qufNT_vpl VALUES ("JN10_40","073_10_40","JHN","10","40","40","Chaymantami Jesús tikrakar rir, riyu Jordanpa chimpanman ĉhar chaypi kidaran, chay maypiĉhi Shutichikuq Juan unay shutichikuq chaypi. ");
INSERT INTO qufNT_vpl VALUES ("JN10_41","073_10_41","JHN","10","41","41","Piru chaymanpismi, kusa achka runakuna rikaq rirllapa, kaynu niyaqllapa: —Shutichikuq Juan mana milagruta rurar imapis, kay runapaq nishanqami, chiqap kasha nir. ");
INSERT INTO qufNT_vpl VALUES ("JN10_42","073_10_42","JHN","10","42","42","Chaymi chay lugarkunapiqa, achka kriyiranllapa Jesuspiqa. ");
INSERT INTO qufNT_vpl VALUES ("JN11_1","073_11_1","JHN","11","1","1","Karanmi uk qishaq runa Lázaro shutiq. Payqami Mariapa, Martapa pwiblun Betaniamanta karan. Piru kay ishkay warmikunaqami Lazarupaqa ukninkuna karan. ");
INSERT INTO qufNT_vpl VALUES ("JN11_2","073_11_2","JHN","11","2","2","Kay Lazarupa uknin Mariami Jesuspa ĉhakinman mishki mutkiypaqla yakituta iĉhar, aqchanwan chakichisha karan. ");
INSERT INTO qufNT_vpl VALUES ("JN11_3","073_11_3","JHN","11","3","3","Kay ishkay warmikunami, uknin Lázaro qishaq katin, kaĉhakuranllapa Jesusta kaynu nir willananllapapaq: —Taytituy, kusala munashayki amiguykimi qishaq nir. ");
INSERT INTO qufNT_vpl VALUES ("JN11_4","073_11_4","JHN","11","4","4","Chaynu nitinllapa uyaparmi, Jesusqa niran: —Manami chay nanaywanqa wanunqachu. Ashwanmi chayqa chaynuqa pasayan imanumi Taytay Dyus, chaynulla Wamranpis kusala pudirniyjun nir yaĉhar alabananllapapaq. ");
INSERT INTO qufNT_vpl VALUES ("JN11_5","073_11_5","JHN","11","5","5","Piru Jesusqa, Martawan Mariata chaynulla Lazaruta michka kusata munaq karmapismi, mana chay diyaqa riranchu. ");
INSERT INTO qufNT_vpl VALUES ("JN11_6","073_11_6","JHN","11","6","6","Chaymi ashwan Lázaro qishaq nitinllapamapis, ishkay diya mastaraq kidaran chay maypiĉhi karan chay lugarpiqa. ");
INSERT INTO qufNT_vpl VALUES ("JN11_7","073_11_7","JHN","11","7","7","Chaymantami Jesusqa yaĉhakuqninkunata kaynu niran: —Rishunllapa qashan Judea lugarman nir. ");
INSERT INTO qufNT_vpl VALUES ("JN11_8","073_11_8","JHN","11","8","8","Chaynu nitinmi, yaĉhakuqninkunaqa niranllapa: —Yaĉhachikuq Taytituy, manami maychu chay Israelmanta karguyjunkuna rumikunawan sitar wanuchishuyta kamashanllapaqa. Chaynumapischu, ¿qashan chay lugarman rinayanki? ");
INSERT INTO qufNT_vpl VALUES ("JN11_9","073_11_9","JHN","11","9","9","Piru Jesusqa niran: —¿Manachu dusi urayjun uk diyaqa? Chaynu katinqa, mayqanpis unaq purirqa mana trumpisanchu, kay pachapi tukuypa achkirachikuqninchikllapa kashanrayku. ");
INSERT INTO qufNT_vpl VALUES ("JN11_10","073_11_10","JHN","11","10","10","Nataq mayqanpis tuta puriqkunaqa trumpisan, achkirachikuqnin mana kashanrayku. ");
INSERT INTO qufNT_vpl VALUES ("JN11_11","073_11_11","JHN","11","11","11","Chaynullami niranpis: —Amigunchik Lazarumi punusha. Chaymi rishaq rikĉhachiq nir. ");
INSERT INTO qufNT_vpl VALUES ("JN11_12","073_11_12","JHN","11","12","12","Chaynu nitinmi, yaĉhakuqninkunaqa niranllapa: —Taytituy, punusha karqami intrachimanchik alliyayanqana nir. ");
INSERT INTO qufNT_vpl VALUES ("JN11_13","073_11_13","JHN","11","13","13","Piru Jesusqami, Lazaruqa punusha niyaran, wanushanrayku. Nataq yaĉhakuqninkunaqami yarpuranllapa Lázaro punusha katin waknuqa niyan nir. ");
INSERT INTO qufNT_vpl VALUES ("JN11_14","073_11_14","JHN","11","14","14","Chaynu yarpuyatinllapami, Jesusqa allitana willar niran: —Lazaruqami wanusha. ");
INSERT INTO qufNT_vpl VALUES ("JN11_15","073_11_15","JHN","11","15","15","Piru nuqa mana chaypi katiy wanushanraykumi kusalata aligriyani. Chaqa chaypiraq imata ruratiypis rikar allitana nuqapi kriyinkillapa. Chaymi ashwan rishunllapa rikaq. ");
INSERT INTO qufNT_vpl VALUES ("JN11_16","073_11_16","JHN","11","16","16","Chaymantami, Tomasta milli niqllapa chayqa, wakin yaĉhakuq masinkunataqa niran: —Rishunllapa nuqanchikkunapis, paywan pulla wanunallapapaq, nir. ");
INSERT INTO qufNT_vpl VALUES ("JN11_17","073_11_17","JHN","11","17","17","Chaymanta Jesús ĉharqa yaĉharan Lázaro pampakashanqa kwatru diyana nir. ");
INSERT INTO qufNT_vpl VALUES ("JN11_18","073_11_18","JHN","11","18","18","Betania pwibluqami Jerusalenmanta yaqqa kimsa kilumitrupi yupay kashanrayku shipchanlapi karan. ");
INSERT INTO qufNT_vpl VALUES ("JN11_19","073_11_19","JHN","11","19","19","Chaymi Israelmanta kusa achka runakunaqa risha karanllapa Martawan Mariata, watukur kunsulananllapapaq uknin wanushanrayku. ");
INSERT INTO qufNT_vpl VALUES ("JN11_20","073_11_20","JHN","11","20","20","Chaymantami Martaqa yaĉharan, Jesús shamuyan nir. Chaymi lluqshir riran tariq. Nataq María-shuypaqa wasinlapi kidaran. ");
INSERT INTO qufNT_vpl VALUES ("JN11_21","073_11_21","JHN","11","21","21","Marta, Jesusta tarirnaqa niran: —Taytituy, qam kaypi kasha katkiqa, ukniyqa mana wanunantachu. ");
INSERT INTO qufNT_vpl VALUES ("JN11_22","073_11_22","JHN","11","22","22","Piru yaĉhayani, kananmapis imata mañakutkiqa Dyusqa yanapashunqa nir. ");
INSERT INTO qufNT_vpl VALUES ("JN11_23","073_11_23","JHN","11","23","23","Jesusqa niran: —Uknikiqami kawsamunqa nir. ");
INSERT INTO qufNT_vpl VALUES ("JN11_24","073_11_24","JHN","11","24","24","Martaqa niran: —Arí, maydiya jwisyu diya ĉhamutinqami, wanushakunawan pulla kawsamuyanqa nir yaĉhayani. ");
INSERT INTO qufNT_vpl VALUES ("JN11_25","073_11_25","JHN","11","25","25","Chaymi Jesusqa niran: —Nuqami tukuypa kawsachiqnin kani. Chaymi mayqanpis nuqapi kriyiqqa michka wanusha karmapis kawsamunqa. ");
INSERT INTO qufNT_vpl VALUES ("JN11_26","073_11_26","JHN","11","26","26","Nataq mayqanpis kawsayarlla nuqapi kriyiqkuna-shuypaqa, manana tukuy tyimpupaqnaqa wanunqallapanachu. ¿Kriyinkichu chaynu nishutiyqa? nir. ");
INSERT INTO qufNT_vpl VALUES ("JN11_27","073_11_27","JHN","11","27","27","Martaqa niran: —Arí Taytituy. Nuqaqami kriyini qamqa Dyuspa Akrashan Cristun kanki, Dyuspa Wamran kay pachaman shamunanpaq karan chay, nir. ");
INSERT INTO qufNT_vpl VALUES ("JN11_28","073_11_28","JHN","11","28","28","Chaynu nirnaqami, Martaqa riran uknin Mariata qayamuq. Chaymi uknintaqa uyarala kaynu nir willaran: —Yaĉhachimaqninchikmi chaypi qayashuyan nir. ");
INSERT INTO qufNT_vpl VALUES ("JN11_29","073_11_29","JHN","11","29","29","Chaynu nitinmi, Mariaqa chay kutilla sharir riran Jesustaqa rikaq. ");
INSERT INTO qufNT_vpl VALUES ("JN11_30","073_11_30","JHN","11","30","30","Piru Jesusqami, manaraq chay pwiblumanqa yaykusharaqchu karan. Ashwanmi chay maypiĉhi Martawan tarinakusha karan, chayllapiraq karan. ");
INSERT INTO qufNT_vpl VALUES ("JN11_31","073_11_31","JHN","11","31","31","Chaynu María sharir utqaylla ritinqa, Israelmanta wakin runakuna kunsulaq ĉhasha karan chaykunaqa ikinta riranllapa uknin pampakashanman riyanqa chaypi waqaq nir yarpur. ");
INSERT INTO qufNT_vpl VALUES ("JN11_32","073_11_32","JHN","11","32","32","Chaymanta María, Jesús kayashanman ĉharqa, naypanpi qunqurikur kaynu niran: —Taytituy, qam kaypi kasha katkiqa, ukniyqa mana wanunantachu nir. ");
INSERT INTO qufNT_vpl VALUES ("JN11_33","073_11_33","JHN","11","33","33","Chaymantami Jesusqa Mariata, chaynulla Israelmanta runakuna Mariata kunsulaq rishakunapis waqaqta rikarqa kusala ukmanta llakiran. ");
INSERT INTO qufNT_vpl VALUES ("JN11_34","073_11_34","JHN","11","34","34","Chaymi kaynu nir tapuran: —¿Maypitaq pamparaykillapa? Paykunaqa, —Shamur rikay Taytituy— nitinllapa, ");
INSERT INTO qufNT_vpl VALUES ("JN11_35","073_11_35","JHN","11","35","35","Jesusqa waqaran. ");
INSERT INTO qufNT_vpl VALUES ("JN11_36","073_11_36","JHN","11","36","36","Chaymi Israelmanta runakunaqa niranllapa: —¡Rikayllapa alliplatari munayasha! ");
INSERT INTO qufNT_vpl VALUES ("JN11_37","073_11_37","JHN","11","37","37","Piru paykunamanta wakinqa, niyaranllapa: —Kay runa, chay syiguta allichashaqachu ¿mana imallataqa rurayta puytisha kanman, Lázaro ama wanunanpaqqa? nir. ");
INSERT INTO qufNT_vpl VALUES ("JN11_38","073_11_38","JHN","11","38","38","Chaymantami Jesusqa qashan kusa llakishala, Lázaro pampakashanman qimikaran. Chay Lázaro pampakashanqami uk atun maĉhay karan. Nataq chay yaykuna punkunqami kirparayaran uk paltalla rumiwan. ");
INSERT INTO qufNT_vpl VALUES ("JN11_39","073_11_39","JHN","11","39","39","Chaymi Jesusqa niran: —Ashuchiyllapa kay rumitaqa, nir. Chaymi wanushapa uknin Martaqa, niran: —Taytituy, kusatanami asyayanqa. Chaqa kwatru diyanari wanushanqa nir. ");
INSERT INTO qufNT_vpl VALUES ("JN11_40","073_11_40","JHN","11","40","40","Piru Jesusqa niran: —¿Manachu nishuray, nuqapi kriyitkiqami Tayta Dyuspa pudirnin mana ruraypaqkunata ruratin rikanki? nir. ");
INSERT INTO qufNT_vpl VALUES ("JN11_41","073_11_41","JHN","11","41","41","Chaynu nitinmi, rumita ashuchiranllapa. Chaymi Jesusqa unaq syiluman chapakur, kaynu niran: “Taytay, payji nishuni. Chaqa qamqami uyapamashayki. ");
INSERT INTO qufNT_vpl VALUES ("JN11_42","073_11_42","JHN","11","42","42","Piru nuqaqami allita yaĉhani, qamta mañakushutiyqa imuraspis uyapamanki nir. Chaynuqami nishuni: Kay runakuna uyakuqkunaqa allitana yaĉhananllapapaq, qammi kay pachamanqa kaĉhamashayki nir”. ");
INSERT INTO qufNT_vpl VALUES ("JN11_43","073_11_43","JHN","11","43","43","Chaynu nirqami, kusala jwirtita qayakuran: —¡Lázaro, lluqshimuy! nir. ");
INSERT INTO qufNT_vpl VALUES ("JN11_44","073_11_44","JHN","11","44","44","Chaynu nitinmi wanusha karan chayqa lluqshimuran, ĉhakin, makinmapis raĉhpawan watakasha. Chaynulla qaqllanpis raĉhpawan pampakasha ima. Chaymi Jesusqa niran: —Kaĉhar dijayllapa rinqa, nir. ");
INSERT INTO qufNT_vpl VALUES ("JN11_45","073_11_45","JHN","11","45","45","Tukuy Israelmanta runakuna Mariata yapar rishakuna, Jesús Lazaruta kawsachimutin rikarqa, achka kriyiranllapa. ");
INSERT INTO qufNT_vpl VALUES ("JN11_46","073_11_46","JHN","11","46","46","Piru wakinkuna-shuypaqami riranllapa fariseo runakunata willaq, Jesús tukuy imata rurashantaqa. ");
INSERT INTO qufNT_vpl VALUES ("JN11_47","073_11_47","JHN","11","47","47","Chaynu willatinllapami chay fariseukuna, kurakunapa mantaqninkunaqa tantakaranllapa chay kusa karguyjunkunaman. Chaymi kaynu niranllapa: —¿Imatataq rurashunllapa? Chay runaqami ashwan mas milagrukunata rurarna puriyan. ");
INSERT INTO qufNT_vpl VALUES ("JN11_48","073_11_48","JHN","11","48","48","Chaqa dijashallapaqami tukuylana paypi kriyinqallapa. Chaymi ashwan chay Roma pwiblumanta karguyjunkunaqa shamur Dyusta adurananchikllapa wasita, chaynulla tukuyta limpu tukchimachuwanllapa nir. ");
INSERT INTO qufNT_vpl VALUES ("JN11_49","073_11_49","JHN","11","49","49","Piru paykunamanta uk runa Caifás shutiqmi, chay añukunapiqa kurakunapa punta mantaqnin karan. Chaymi kaynu niran: —Qamkunaqa mana imatapis yaĉhankillapachu. ");
INSERT INTO qufNT_vpl VALUES ("JN11_50","073_11_50","JHN","11","50","50","Chaynulla manami kwintata qukankillapachu. Chaqa chay pwiblunchikllapa tukukananmanta chaynulla tukuyla runakuna wanunanmantaqami uk runa wanunanpaqqa kusala allin nir. ");
INSERT INTO qufNT_vpl VALUES ("JN11_51","073_11_51","JHN","11","51","51","Nataq Caifasqami mana pay munashanllamantachu chaynuqa rimaran. Chaqa chay añukunapi kurakunapa mantaqnin katin, Dyus rimachitin, rimaran Jesusqashi wanuyanqa tukuy Israel runakunata washananpaq nir. ");
INSERT INTO qufNT_vpl VALUES ("JN11_52","073_11_52","JHN","11","52","52","Piru manami Israel runakunalapaqchu wanunanpaq karan. Ashwanmi payqa Dyuspa tukuy wakin wamrankuna kaqkunapaqpis wanunanpaq karan. Chaynuqami maymanta karmapis uklana kananllapapaq. ");
INSERT INTO qufNT_vpl VALUES ("JN11_53","073_11_53","JHN","11","53","53","Chaymi chay diyamanta-pacha, Israelmanta karguyjunkunaqa Jesusta wanuchinanllapapaqna yarpuranllapa. ");
INSERT INTO qufNT_vpl VALUES ("JN11_54","073_11_54","JHN","11","54","54","Chayraykumi Israelmanta karguyjunkunapa shutinpiqa, Jesusqa manana puriqchu. Chaynami chay Judeapa pwiblunkunamantaqa lluqshir riran uk chunllaq lugarpa shipchanpi uk pwiblu Efraín shutiqmanna. Chaymi chaypina kidaranllapa yaĉhakuqninkunawanqa. ");
INSERT INTO qufNT_vpl VALUES ("JN11_55","073_11_55","JHN","11","55","55","Manami maychu karan Israelmanta runakunapa Pascua fyistanqa. Chaymi chay diyakunapiqa tukuyla Israel pwiblukunamanta kusala achka runakuna riyaqllapa Jerusalenman chay shumaqchakananllapa kustumrinta ruraqllapa manaraq fyista qallariyatin. ");
INSERT INTO qufNT_vpl VALUES ("JN11_56","073_11_56","JHN","11","56","56","Chaynu Jerusalenpina karqami, kusalata Jesusta maskayaranllapa. Chaymi Dyusta adurananllapa wasipiqa ukninllapa ukninllapa kaynu nir tapunakuyaqllapa: “¿Imatataq yarpunkillapa? ¿Shamuyanqachu fyistamanqa, manaqachu mana?” nir. ");
INSERT INTO qufNT_vpl VALUES ("JN11_57","073_11_57","JHN","11","57","57","Nataq, chay fariseukuna, kurakunapa mantaqninkuna-shuypaqa mantakusha karanllapa, mayqanpis Jesuspaq maypi nir yaĉharqa, paykunata willatinllapa aypananllapapaq nir. ");
INSERT INTO qufNT_vpl VALUES ("JN12_1","073_12_1","JHN","12","1","1","Saysi diya, Pascua fyistapaq faltayatinmi, Jesusqa chay kawsachimushan Lázaro tayashan Betaniaman riran. ");
INSERT INTO qufNT_vpl VALUES ("JN12_2","073_12_2","JHN","12","2","2","Chaypiqami Jesusrayku mikuyta kamkachir, kunachikuranllapa mikunanllapapaq. Chaymi, Martaqa mikuyta misaman aypachikamuyaq. Nataq Lázaro-shuypaqa misapina Jesuswan pulla mikuyaqllapa. ");
INSERT INTO qufNT_vpl VALUES ("JN12_3","073_12_3","JHN","12","3","3","Chaykamanqami, midya butilla kusa karu ĉhaniyjun mishki mutkiypaqla nardo shutiq yakituta, Lazarupa uknin Mariaqa apamuran. Chaymi chaywanna Jesuspa ĉhakinta paqastur, aqchanwan chakichiran. Chaymi, chay wasi kayashanllapamapis kusala shumaq mishkita asyayarna kidaran. ");
INSERT INTO qufNT_vpl VALUES ("JN12_4","073_12_4","JHN","12","4","4","Chaymantami, yaĉhakuqninkunapa uknin Simonpa wamran Judas Iscariote, Jesusta kuntrankunaman qukunanpaq karan chayqa, kaynu niran: ");
INSERT INTO qufNT_vpl VALUES ("JN12_5","073_12_5","JHN","12","5","5","—Waknu yanqalla iĉhananmantaqa qumashallapa trisyintus dinaryu qillaypaq rantikur, mana imayjun kaqkunata yanapanallapata nir. ");
INSERT INTO qufNT_vpl VALUES ("JN12_6","073_12_6","JHN","12","6","6","Piru Judasqami chaynuqa niran, mana chiqapta mana imayjunkunapaq llakishanraykuchu. Ashwanmi chaynuqa niran suwakuq kashanrayku. Chaqa pay chay ufrindata tantananllapa talqitata purichiq karmi, ĉhuratinllapaqa munashanta aypakuq. ");
INSERT INTO qufNT_vpl VALUES ("JN12_7","073_12_7","JHN","12","7","7","Chaymi Jesusqa niran: —Dijay, payqami kusa shumaqtana kwirpuyta kamkachisha wanur pampakanaypaq. ");
INSERT INTO qufNT_vpl VALUES ("JN12_8","073_12_8","JHN","12","8","8","Chaqa mana imayjun kaqkunawanqami maydiyapis pulla kankillapa, munashaykillapa ura yanapanaykillapapaqqa. Piru nuqa-shuypaqami manana pullaykillapanachu kashaq nir. ");
INSERT INTO qufNT_vpl VALUES ("JN12_9","073_12_9","JHN","12","9","9","Israelmanta achka runakunami yaĉharanllapa, Jesusqa Betaniapi nir. Chaymi riranllapa wakmanqa, Jesusta chaynulla pay kawsachimushan Lazaruta rikaq ima. ");
INSERT INTO qufNT_vpl VALUES ("JN12_10","073_12_10","JHN","12","10","11","Chaymantami chay kurakunapa mantaqninkunaqa Lazarutapis wanuchinanpaq yarpuranllapa. Chaqa Lázaro kawsamushanta rikarmi Israelmanta kusala achka runakuna Jesuspina kriyiqllapa. ");
INSERT INTO qufNT_vpl VALUES ("JN12_12","073_12_12","JHN","12","12","12","Kusala achka runakunami risha karanllapa Jerusalenman, Pascua fyistapaqqa. Chaymantami allaqnin diyaqa yaĉharanllapa Jesusqami fyistaman ĉhamuyan nir. ");
INSERT INTO qufNT_vpl VALUES ("JN12_13","073_12_13","JHN","12","13","13","Chaymi paykunaqa palmira qirukunata kuchumur, kusa aligrila kaynu nir laqyar riranllapa Jesustaqa tariq: “¡Biba biba! ¡Kusa alabakashami kanqa Taytanchik Dyuspa shutinpi shamuqqa! Chaynulla ¡kusa alabakashami kanqa Israel pwiblupa gubyirnunqa!” nir. ");
INSERT INTO qufNT_vpl VALUES ("JN12_14","073_12_14","JHN","12","14","14","Chaymantaqami Jesusqa uk burruta tarir anan taran, imanuĉhi Dyus nitin iskribikashannulla. Chaqa niqmi: ");
INSERT INTO qufNT_vpl VALUES ("JN12_15","073_12_15","JHN","12","15","15","“Amami manchakuychu, Sión pwiblu. Chaqa rikay, mantakuqnikimi shamuyan uk burritupa anan tasha” nir. ");
INSERT INTO qufNT_vpl VALUES ("JN12_16","073_12_16","JHN","12","16","16","Piru kaykunapaqqa yaĉhakuqninkunaqa mana intrakaranllaparaqchu. Chaymanta Jesús wanur kawsamutinraqmi, yaĉhakuqninkunaqa intrakaranllapa, pay imanu kananpaqqami, unaylla iskribikasha kasha nir. ");
INSERT INTO qufNT_vpl VALUES ("JN12_17","073_12_17","JHN","12","17","17","Nataq runakuna, Jesús Lazaruta pampakashanmata kawsachimushanta rikashakunaqa, tukuylata parlaranllapa. ");
INSERT INTO qufNT_vpl VALUES ("JN12_18","073_12_18","JHN","12","18","18","Chayraykumi runakunaqa riranllapa Jesustaqa tariq. Chaqa yaĉharanllapari milagrukunata rurashanpaq. ");
INSERT INTO qufNT_vpl VALUES ("JN12_19","073_12_19","JHN","12","19","19","Piru chay fariseo runakuna-shuypaqa paykunapura kaynu ninakuyaranllapa: “Rikashaykillapanu kananqami manana imatapis rurayta puytinchikllapanachu. Chaqa tukuymi paylapi kriyirna, rinllapa paywanna” nir. ");
INSERT INTO qufNT_vpl VALUES ("JN12_20","073_12_20","JHN","12","20","20","Jerusalén fyistaman adurakuq rishakunapa rurinpiqami, Greciamanta runakuna karanllapa. ");
INSERT INTO qufNT_vpl VALUES ("JN12_21","073_12_21","JHN","12","21","21","Chaymi paykunaqa, Galileapa uk pwiblun Betsaida shutiqmanta kaq, Felipiman qimikar kaynu nir rugaranllapa: —Taytituy, Jesustami rikanayanillapa nir. ");
INSERT INTO qufNT_vpl VALUES ("JN12_22","073_12_22","JHN","12","22","22","Chaynu nitinllapami, Felipiqa rir Andresta willar, ishkantinllapa riran Jesusta parlaqqa. ");
INSERT INTO qufNT_vpl VALUES ("JN12_23","073_12_23","JHN","12","23","23","Chaymi Jesusqa niran: —Ĉhamushanami uraqa, Dyusmanta Shamuq Runa wanutin, Taytay Dyus kawsachimutin, tukuy runakuna rikar yaĉhananllapapaqqa. ");
INSERT INTO qufNT_vpl VALUES ("JN12_24","073_12_24","JHN","12","24","24","Chiqaptami nishaykillapa: Trigupa uk murisitun pachaman ratar mana pampakarqami mana puqunqachu. Ashwanmi maydiyapis chay uk murisitula kayanqa. Nataq pampakar-shuypaqa, ashwan winar kusala achkatana puquyanqa. ");
INSERT INTO qufNT_vpl VALUES ("JN12_25","073_12_25","JHN","12","25","25","Chaymi nini, mayqanpis bidanpaq llakir washayta kamaqkunaqa limpu chinqanqallapa. Piru chay mayqanpis kay bidapi nuqapi kriyishanrayku wanuq-shuypaqami, tukuy tyimpupaqna kawsanqa. ");
INSERT INTO qufNT_vpl VALUES ("JN12_26","073_12_26","JHN","12","26","26","Chayraykumi mayqanpis sirbimanaqqa, maypi katiypis pullay kar sirbimanqa. Chaynu mayqanpis sirbimatinqami, Taytayqa kusa allinpaqna riqsinqa. ");
INSERT INTO qufNT_vpl VALUES ("JN12_27","073_12_27","JHN","12","27","27","Chaymantaqami Jesusqa niran: “¡Kananllami kusalata llakini! ¿Imatanari nishaq? ¿Taytay kay qischakanay uramanta washamay, nir? ¡Manami! Chaqa chaypaq-ari shamusha kani. ");
INSERT INTO qufNT_vpl VALUES ("JN12_28","073_12_28","JHN","12","28","28","Taytay, runakunata rikachiy, imatapis rurayta puytinki nir alabashunanllapapaq”. Chaynu Jesús nitinqami, unaq syilumanta uk rimay kaynu niyaran: “Qamwanmi rikachishana kani. Piru qashanmi rikachikushaq, chiqapta imatapis rurayta puytini nir alabamananllapapaq”. ");
INSERT INTO qufNT_vpl VALUES ("JN12_29","073_12_29","JHN","12","29","29","Chaymi runakuna chaypi uyakuqkunaqa, niyaranllapa: “Kunya karan” nir. Nataq wakin-shuypaqa niyaranllapa: “Uk angelmi payta willasha” nir. ");
INSERT INTO qufNT_vpl VALUES ("JN12_30","073_12_30","JHN","12","30","30","Chaynu niyatinllapami, Jesusqa niran: —Manami nuqaraykuchu chay rimaytaqa uyapashaykillapa. Ashwanmi chaytaqa uyapashaykillapa qamkuna allita intrakanaykillapapaq, nuqatami Taytayqa willamayaran nir. ");
INSERT INTO qufNT_vpl VALUES ("JN12_31","073_12_31","JHN","12","31","31","Chaymi kananqa ĉhamushana uraqa, tukuy kay pachapi kaqkunata allita rikar yaĉhanaypaqqa. Chaymantami Taytay Dyusqa, kay pachapi mantakuqtaqa itakunqa amana mantakunanpaqchu. ");
INSERT INTO qufNT_vpl VALUES ("JN12_32","073_12_32","JHN","12","32","32","Piru, nuqata kruspi unaqman alsamatinllapanaqa, kay pachapi kaqkunaqa nuqapi tukuyla kriyir, tukuy tyimpupaqna kawsanqallapa. ");
INSERT INTO qufNT_vpl VALUES ("JN12_33","073_12_33","JHN","12","33","33","Chaynu nirqami Jesusqa intrachikuyaran imanumi wanuyanqa nir. ");
INSERT INTO qufNT_vpl VALUES ("JN12_34","073_12_34","JHN","12","34","34","Chaynu nitinmi, chay runakunaqa niranllapa: —Dyus nitin iskribikashankunata liyirmi yaĉhasha kanillapa, Dyuspa Akrashan Cristunqashi tukuy tyimpupaq kawsayanqa nir. Piru ¿imapaqta ninki, Dyusmanta Shamuq Runataqa kruspi unaqman alsakayanqallapa nirqa? Chaynu katinqa, ¿pitaq Dyusmanta Shamuq Runaqa? nir. ");
INSERT INTO qufNT_vpl VALUES ("JN12_35","073_12_35","JHN","12","35","35","Chaymi Jesusqa paykunata niran: —Pullaykillaparaqmi kanqa chay achkirachikuqqa. Piru mananami unaytanachu pullaykillapaqa kanqa. Chayraykumi kay achkirachikuq kaypi kayashanlla, ama tutaparaqpiqa puriyllapachu. Chaqa mayqanpis tutaparaqpi puriqqami, mana yaĉhanchu maytami riyan nirmapis. ");
INSERT INTO qufNT_vpl VALUES ("JN12_36","073_12_36","JHN","12","36","36","Chaymi chay achkirachikuq kaypi kashanlla kriyiyllapa paypi. Chaynuqami qamkunapis chay achkirachikuqpaqna kankillapa. Chaynu nirqami, Jesusqa chay kayashanmantaqa rir pakakuranna paykunamantaqa. ");
INSERT INTO qufNT_vpl VALUES ("JN12_37","073_12_37","JHN","12","37","37","Jesús, Israel runakunapa naypanpi michka mana ruraypaq shumaq imakunata, chaynulla milagrukunata rurasha katinmapis, paykunaqa mana kriyiranllapachu. ");
INSERT INTO qufNT_vpl VALUES ("JN12_38","073_12_38","JHN","12","38","38","Piru chaynuqami pasaran, Dyuspa rimaqnin Isaías iskribishannulla kumplinanpaq. Chaqa kaynu nirmi iskribisha kayaq: “Taytituy, ¿pitaq shumaq rimashanchikpiqa kriyisha? ¿Pitaq intrakasha tukuy imata rurayta puytinki nirqa?” ");
INSERT INTO qufNT_vpl VALUES ("JN12_39","073_12_39","JHN","12","39","39","Chaynumi, mana imanupis kriyiyta puytiqllapachu. Chaqa Isaiaspismi kaynu nir iskribisha karan: ");
INSERT INTO qufNT_vpl VALUES ("JN12_40","073_12_40","JHN","12","40","40","“Dyusmi kay runakunapa nawintaqa limpu kirpasha. Chaynulla mana intrakaqpaq tikrasha. Chaynuqami rurasha chapakurpis amana rikakunanpaq. Chaynulla manana intrakananllapapaq. Chaynu nuqapaq mana intrakar mana kriyitinllapaqami, nuqapis mana allichashaqchu” nir. ");
INSERT INTO qufNT_vpl VALUES ("JN12_41","073_12_41","JHN","12","41","41","Chaynu nirqami Isaiasqa iskribiran, Jesucristo imanu kusa pudirninwan mantakuqta rikashanrayku. ");
INSERT INTO qufNT_vpl VALUES ("JN12_42","073_12_42","JHN","12","42","42","Chaymi Israelmanta kusa achka runakuna, chaynulla wakin karguyjunkunamapis Jesuspiqa kriyiranllapa. Piru chaynu kriyirllapamapis, manami tukuypa naypanpiqa Jesuspaqqa rimaqllapachu, chay fariseo runakunata tantakananllapa wasimanta itakumanmanllapa nir manchakushanllaparayku. ");
INSERT INTO qufNT_vpl VALUES ("JN12_43","073_12_43","JHN","12","43","43","Chaynuqami paykunaqa tukuyaranllapa runakuna alabananllapalata munar. Nataq Dyus kusa allinpaq riqsinanta-shuypaqami mana yaqqa kwintachaqllapachu. ");
INSERT INTO qufNT_vpl VALUES ("JN12_44","073_12_44","JHN","12","44","44","Chaymantami Jesusqa kusa jwirtita rimar kaynu niran: “Mayqanpis nuqapi kriyiqqa, manami nuqalapichu kriyiyan. Ashwanmi Taytay kaĉhamasha chay paypipis kriyiyanllapa. ");
INSERT INTO qufNT_vpl VALUES ("JN12_45","073_12_45","JHN","12","45","45","Chaynulla mayqan rikamaqkunapismi, chay kaĉhamasha chaytapis rikanqallapa. ");
INSERT INTO qufNT_vpl VALUES ("JN12_46","073_12_46","JHN","12","46","46","Nuqami achkirachikuq chay kani. Chaymi kay pachamanqa shamusha kani, nuqapi kriyiqkunaqa ama tutaparaqpi kidananllapapaqnachu. ");
INSERT INTO qufNT_vpl VALUES ("JN12_47","073_12_47","JHN","12","47","47","“Piru mayqanpis nuqa rimashayta uyakur, mana kasukuqkunataqa, manami nuqachu kastigashaq. Chaqa manami kay pachamanqa runakunata kastiganaypaqchu shamusha kani. Ashwanmi shamusha kani, tukuyta washanaypaq. ");
INSERT INTO qufNT_vpl VALUES ("JN12_48","073_12_48","JHN","12","48","48","Chaymi disprisyamar, rimashaykunata mana kasuqkunataqami, jwisyu diya ĉhamutinqa Taytay Dyusqa rimashaykunawan rikar kastiganqa. ");
INSERT INTO qufNT_vpl VALUES ("JN12_49","073_12_49","JHN","12","49","49","Chaqa manami nuqa munashayllamantachu rimani. Taytaymi kaĉhamasha, imata rimanaypaq, yaĉhachikunaypaq nirmapis. ");
INSERT INTO qufNT_vpl VALUES ("JN12_50","073_12_50","JHN","12","50","50","Chaymi nuqaqa yaĉhayani, Taytay mantakushankunata kasur imaqa tukuy tyimpupaqna kawsanqallapa nir. Chaynumi nuqaqa, tukuy imata Taytay Dyus nimashanlata rimar yaĉhachikuni”. ");
INSERT INTO qufNT_vpl VALUES ("JN13_1","073_13_1","JHN","13","1","1","Mananami maychu karan Pascua fyistapaqqa. Jesusqa yaĉhashana karan, wanur kawsamur syiluman rir Taytanwan qashan tarinakunanpaq uraqami ĉhamushana nir. Piru Jesusqami tukuyla paypi kriyiqkunataqa kusalata munaran. Chaymi wanunanpaqna karmapis ashwan masta paykunataqa munaran. ");
INSERT INTO qufNT_vpl VALUES ("JN13_2","073_13_2","JHN","13","2","2","Chaymanta Pascua mikunata mikunanllapapaqna katinllapaqami, Simonpa wamran Judas Iscariotita dyabluqa yarpuchishana karan, Jesusta kuntrankunaman qukunanpaqqa. ");
INSERT INTO qufNT_vpl VALUES ("JN13_3","073_13_3","JHN","13","3","3","Piru Jesuspismi yaĉharanllana, Taytan Dyusmanta shamushanrayku qashan payllaman tikrayan nir. Chaynullami yaĉharanpis Taytanqami tukuy imata pay mantananpaqna nisha nir. ");
INSERT INTO qufNT_vpl VALUES ("JN13_4","073_13_4","JHN","13","4","4","Chaynu mikuyatinllapami das sharir, qatakunan raĉhpanta lluqshichir uk twayata sinturanpi watakuran. ");
INSERT INTO qufNT_vpl VALUES ("JN13_5","073_13_5","JHN","13","5","5","Chaymantami yakuta batyaman itar, yaĉhakuqninkunapa ĉhakinkunata paqar, chay sinturanpi watakushan twayawan chakichiran. ");
INSERT INTO qufNT_vpl VALUES ("JN13_6","073_13_6","JHN","13","6","6","Nataq Simón Pedrupa ĉhakinta paqananpaqna katinqa, Pedruqa niran: —Taytituy, ¿qamchu nuqapa ĉhakiyta paqanayanki? ");
INSERT INTO qufNT_vpl VALUES ("JN13_7","073_13_7","JHN","13","7","7","Jesusqa niran: —Kanan kayta ruratiyqami mana intrakankiraqchu. Piru chaymantaqami intrakankina nir. ");
INSERT INTO qufNT_vpl VALUES ("JN13_8","073_13_8","JHN","13","8","8","Pedruqa niran: —¡Taytituy, michkapis manami ĉhakiytaqa paqachishaykichu! nir. Jesusqa niran: —Mana ĉhakikita paqatiyqami, mana nuqapa kaqniychu kayanki kanqa, nir. ");
INSERT INTO qufNT_vpl VALUES ("JN13_9","073_13_9","JHN","13","9","9","Chaynu nitinmi Simón Pedruqa niran: —¡Chaynu katinqa, Taytituy ama ĉhakiylatachu paqay! ¡Ashwanmi makiywan umaytapis paqapamay! nir. ");
INSERT INTO qufNT_vpl VALUES ("JN13_10","073_13_10","JHN","13","10","10","Piru Jesusqami niran: —Chayraq intiru kwirpunta paqakushataqami ĉhakinlatana paqanchik. Chaqa kwirpunqami kusala shumaqnari. Chaynumi qamkunapis shumaqna kankillapa. Piru chaynu shumaqqami mana tukuynikillapachu kankillapa. ");
INSERT INTO qufNT_vpl VALUES ("JN13_11","073_13_11","JHN","13","11","11","Chaynu, “Manami tukuynikillapachu shumaq kankillapa” nirqami niyaran, mayqanmi kuntrankunaman qukuyanqa nir yaĉhashanrayku. ");
INSERT INTO qufNT_vpl VALUES ("JN13_12","073_13_12","JHN","13","12","12","Yaĉhakuqninkunapa ĉhakinkunata paqarnaqa qatakunan raĉhpanta qatakurna qashan misaman tar, kaynu niran: “¿Intrakankillapachu, chaynu ĉhakikillapata paqashaypaqqa? ");
INSERT INTO qufNT_vpl VALUES ("JN13_13","073_13_13","JHN","13","13","13","Qamkunaqami nimankillapa: Mantamaqniy, Yaĉhachikuq Taytituy nir. Chaynu nirqami chiqapta niyankillapa. Chaqa chaynumiri kani. ");
INSERT INTO qufNT_vpl VALUES ("JN13_14","073_13_14","JHN","13","14","15","Nuqa mantashuqnikillapa, yaĉhachishuqnikillapa karmapismi ĉhakikillapata paqasha kani. Chaymi, nuqa rurashaynulla, qamkunapis uknikillapa uknikillapa ĉhakikillapata paqar sirbinakunkimanllapa. ");
INSERT INTO qufNT_vpl VALUES ("JN13_16","073_13_16","JHN","13","16","16","“Chiqaptami nishaykillapa: Uk sirbikuqqami mana maschu patrunninmantaqa. Chaynulla chay kaĉhamutin shamuqpis manami maschu chay kaĉhamuqmantaqa nir. ");
INSERT INTO qufNT_vpl VALUES ("JN13_17","073_13_17","JHN","13","17","17","Tukuy kay nishushayllapata intrakasha kar, kasur kawsarllapaqami, kusa shumaqna kayankillapa kanqa. ");
INSERT INTO qufNT_vpl VALUES ("JN13_18","073_13_18","JHN","13","18","18","“Chaynu nirqami, mana tukuynikillapapaqchu rimayani. Chaqa nuqaqami allita yaĉhayani mayqankunalatami akrasha kani nirmapis. Piru Dyus nitin iskribikashanqami kumplikayta ministiyan. Chaqa niqmi: ‘Nuqawan pulla mikuqmi, kuntrayna tikrakasha’ nir. ");
INSERT INTO qufNT_vpl VALUES ("JN13_19","073_13_19","JHN","13","19","19","Kaytami willashunillapa yaĉhaskinaykillapapaqna, maydiya chaynu pasatinqa, kriyinaykillapapaq mayqanmi nuqaqa kani nirmapis. ");
INSERT INTO qufNT_vpl VALUES ("JN13_20","073_13_20","JHN","13","20","20","Chiqaptami nishaykillapapis: Nuqa kaĉhashayta shumaqta samachiqqami, nuqata samachimayanqa. Chaynulla, nuqata samachimaq-shuypaqa, chay kaĉhamasha chayta samachiyanqa” nir. ");
INSERT INTO qufNT_vpl VALUES ("JN13_21","073_13_21","JHN","13","21","21","Chaynu nir tukchirnaqa, Jesusqa kusalata llakir kaynu niran: —Chiqaptami nishaykillapa: Qamkunamanta uknikillapami kuntraykunaman qukumayanqa nir. ");
INSERT INTO qufNT_vpl VALUES ("JN13_22","073_13_22","JHN","13","22","22","Chaynu nitinmi yaĉhakuqninkunaqa uknin uknin kusalata chapanakuyaranllapa, mayqanpaqmi rimayan nirmapis mana yaĉharchu. ");
INSERT INTO qufNT_vpl VALUES ("JN13_23","073_13_23","JHN","13","23","23","Tukuy yaĉhakuqninkunamantaqami Jesusqa ukta kusalata munaq. Chaymi mikuyatinllapaqa Jesuspa qichqanlapi tayaran. ");
INSERT INTO qufNT_vpl VALUES ("JN13_24","073_13_24","JHN","13","24","24","Chayraykumi chaytaqa, Simón Pedruqa siñalawan willaran Jesusta tapunanpaq, pipaqshi rimayan nir. ");
INSERT INTO qufNT_vpl VALUES ("JN13_25","073_13_25","JHN","13","25","25","Chaymi chay yaĉhakuqninqa Jesusman mas qimikar kaynu nir tapuran: —Taytituy, ¿pitaq chayqa? nir. ");
INSERT INTO qufNT_vpl VALUES ("JN13_26","073_13_26","JHN","13","26","26","Jesusqa niran: —Mayqantaĉhi, tantata pitir nuyuchir aypachiyani chay paymi nir. Chaynu nirnaqami tantata pitir nuyuchir, Simonpa wamran Judas Iscariotita aypachiran. ");
INSERT INTO qufNT_vpl VALUES ("JN13_27","073_13_27","JHN","13","27","27","Chaynu tantata Judas aypatinla, yarpuyninman Satanaspa yarpuyninqa yaykuran. Chaymi Jesusqa niran: —Imataĉhi ruranaykipaq yarpushayki chaytaqami, utqar rurayna, nir. ");
INSERT INTO qufNT_vpl VALUES ("JN13_28","073_13_28","JHN","13","28","28","Piru chaynu Jesús nitinmapismi, chay misapi mikuqkunaqa mana intrakaranllapachu, imapaqmi chaynu nisha nirmapis. ");
INSERT INTO qufNT_vpl VALUES ("JN13_29","073_13_29","JHN","13","29","29","Ashwanmi wakinqa Judas qillayta tantananpaq talqitata purichiq katin kaynuta yarpuranllapa: Pascua fyistapaq imallataqa rantinanpaq, manaqapis mana imayjunkunata imallataqa qunanpaq kanqa nir. ");
INSERT INTO qufNT_vpl VALUES ("JN13_30","073_13_30","JHN","13","30","30","Chaymanta Judas tantata mikurnaqa, waqtaman lluqshiranna. Chaqa chay urasqami, tutana karan. ");
INSERT INTO qufNT_vpl VALUES ("JN13_31","073_13_31","JHN","13","31","31","Judas waqtaman lluqshishana katinqa, Jesusqa niran: —Kananmi ĉhamushana uraqa Dyusmanta Shamuq Runa wanur kawsamutin, tukuyla rikar alabananllapapaq. Chaynu pasatinmi Taytay Dyuspis alliplata riqsikar alabakanqa. ");
INSERT INTO qufNT_vpl VALUES ("JN13_32","073_13_32","JHN","13","32","32","Chaymi, payrayku Tayta Dyus allipta alabakarqa, dasna paypis riqsichikur alabachinqa, paymanta Shamuq Runaqa chiqap paynu nir. ");
INSERT INTO qufNT_vpl VALUES ("JN13_33","073_13_33","JHN","13","33","33","Kusala munashay wamrituykuna, pullaykillapaqa mananami unaylatanachu kashaq. Chaymi qamkunaqa maskamankillapa. Piru imanuĉhi Israelmanta karguyjunkunata willaray, chaynulla qamkunatapis kananqa willashaykillapa: Nuqa rishaymanqami manaraq riyta puytinkillapachu. ");
INSERT INTO qufNT_vpl VALUES ("JN13_34","073_13_34","JHN","13","34","34","Chaymi ashwan kay mushuq mantakuyta willashaykillapa ruranaykillapapaq: Uknikillapa uknikillapami llakipanakunkillapa, imanuĉhi qamkunata llakipashunillapa chaynulla. ");
INSERT INTO qufNT_vpl VALUES ("JN13_35","073_13_35","JHN","13","35","35","Chaynu uknikillapa uknikillapa llakipanakutkillapaqami, tukuy kwintata qukanqallapa, chiqaptami yaĉhakuqniykuna kankillapa, nir. ");
INSERT INTO qufNT_vpl VALUES ("JN13_36","073_13_36","JHN","13","36","36","Chaymantami Simón Pedruqa Jesustaqa kaynu nir tapuran: —Taytituy, ¿maymantaq riyanki? Jesusqa niran: —Imanuĉhi nishurayllapa chaynullami kananllaqa manaraq nuqa rishaymanqa riyta puytinkichu. Piru chaymantanami rinki nuqa kayashaymanqa nir. ");
INSERT INTO qufNT_vpl VALUES ("JN13_37","073_13_37","JHN","13","37","37","Chaymi Pedruqa niran: —Taytituy, ¿imapaqtaq mana kananlla qamwan riyta puytini? ¡Chaqa nuqaqami qamrayku wanuchimanatinllapamapis wanunaypaqqa listuna kani! nir. ");
INSERT INTO qufNT_vpl VALUES ("JN13_38","073_13_38","JHN","13","38","38","Chaynu Pedro nitinmi, Jesusqa niran: —¿Nuqaraykuchu wanunaykipaqmapis listuna kanki? Piru chiqaptami nishayki: Manaraq gallu kantayatinmi, qamqa kimsa kuti ninki: ‘Manami paytaqa riqsinichu’ nir. ");
INSERT INTO qufNT_vpl VALUES ("JN14_1","073_14_1","JHN","14","1","1","Chaymantami Jesusqa yaĉhakuqninkunataqa kaynu niran: “Qamkunaqa amami yarpupakuyllapachu. Ashwanmi Dyuspi chaynulla nuqalapi kriyir kawsayllapa. ");
INSERT INTO qufNT_vpl VALUES ("JN14_2","073_14_2","JHN","14","2","2","Chaqa Taytaypa wasinpiqami tanapaqqa kusala achka lugarqa kan. Chaymi nuqaqa willashurayllapa, riyani uk lugarta qamkunapaq kamakachiq nirqa. Manaqa mana imatapis willashunayllapatachu. ");
INSERT INTO qufNT_vpl VALUES ("JN14_3","073_14_3","JHN","14","3","3","Chaynu rir lugarta kamkachirnaqa, qashan tikrakamushaq Taytaypa wasinmanna apashunayllapapaq. Chaynuqami chay maypiĉhi nuqa kayashaypina qamkunapis kankillapa. ");
INSERT INTO qufNT_vpl VALUES ("JN14_4","073_14_4","JHN","14","4","4","Chaqa qamkunaqami yaĉhankillapana maymanmi riyani nir chaynulla nantapismi riqsinkillapana”. ");
INSERT INTO qufNT_vpl VALUES ("JN14_5","073_14_5","JHN","14","5","5","Chaynu Jesús nitinmi, Tomasqa niran: —Taytituy, manami yaĉhayanillapachu, maymanmi riyanki nirqa. ¿Imanunari chay nantaqa riqsishaqllapa? nir. ");
INSERT INTO qufNT_vpl VALUES ("JN14_6","073_14_6","JHN","14","6","6","Chaynu Tomás nitinmi, Jesusqa niran: —Nuqami chay nanqa kani. Chaynullami nuqa chay chiqap kaq, chaynulla kawsachikuqpis kani. Chaymi nuqapi kriyishaykillaparaykula Taytaymanqa ĉhayta puytinkillapa. ");
INSERT INTO qufNT_vpl VALUES ("JN14_7","073_14_7","JHN","14","7","7","Nuqata riqsimarqami, Taytaytapis riqsinkillapa. Piru kananmanta-pachami riqsinkillapana. Chaqa rikashaykillapanari nir. ");
INSERT INTO qufNT_vpl VALUES ("JN14_8","073_14_8","JHN","14","8","8","Chaynu Jesús nitinmi, Felipipis niran: —Taytituy, rikachimayllapa Taytaykitaqa. Chaqa chaynu rikaylatanami ministiyanillapa nir. ");
INSERT INTO qufNT_vpl VALUES ("JN14_9","073_14_9","JHN","14","9","9","Jesusqa niran: —Felipe, kwichka achka tyimpunami pullaykillapa kani. Ima, ¿manaraqchu riqsimanki? Chaqa mayqanpis nuqata rikamaqqami Taytaytapis rikayanna. ¿Imapaqtaq mañamanki, ‘Taytaykita rikachimay’ nirqa? ");
INSERT INTO qufNT_vpl VALUES ("JN14_10","073_14_10","JHN","14","10","10","¿Manachu kriyinki nuqa Taytaywan chaylla kani, Taytaypis nuqawan chaylla nirqa? Chaymi, tukuy willashushayllapataqa, mana nuqa munashaymantachu willashunillapa. Ashwanmi Taytay nuqawan kar, imatapis pay rurachiman. ");
INSERT INTO qufNT_vpl VALUES ("JN14_11","073_14_11","JHN","14","11","11","Kriyimayllapari Taytaywanqa chaylla kani, chaynulla Taytaypis nuqawan chaylla nir. Chaynu mana kriyinarqa, chay rurashaykunalapimapis kriyiyllapa. ");
INSERT INTO qufNT_vpl VALUES ("JN14_12","073_14_12","JHN","14","12","12","“Chiqaptami nishaykillapa: Mayqanpis nuqapi kriyiqqami nuqa rurashaykunamatapis ruranqa. Chaynullami ashwan mas ukman shumaqkunata ruranqallapa. Chaqa nuqaqami riyanina Taytay kayashanman. ");
INSERT INTO qufNT_vpl VALUES ("JN14_13","073_14_13","JHN","14","13","13","Chaymi tukuy imatapis shutiypi mañakutkillapaqa, rurashaq. Chaynuqami, nuqarayku Taytayqa alabakashana kanqa. ");
INSERT INTO qufNT_vpl VALUES ("JN14_14","073_14_14","JHN","14","14","14","Nishushayllapanumi, shutiypi mañakutkillapaqa imatapis rurashaq nir. ");
INSERT INTO qufNT_vpl VALUES ("JN14_15","073_14_15","JHN","14","15","15","“Chaymi qamkuna munamayarqa, mantakushaykunata intrakar kasunkillapa. ");
INSERT INTO qufNT_vpl VALUES ("JN14_16","073_14_16","JHN","14","16","17","Chaynami nuqaqa Taytay Dyusta mañashaq uk Yanapashuqllapata kaĉhamunanpaq. Chayqami Chiqap Ispiritu kar, maydiyapis pullaykillapa kananpaq. Piru chaytaqami mana kriyiqkunaqa mana aypayta puytinqallapachu. Chaqa manari rikasha chaynulla riqsinllapalamapischu. Nataq qamkuna-shuypaqami riqsinkillapa, qamkunapa pullaykillapa maydiyapis kashanrayku. Chaymi pullaykillapana kanqa. ");
INSERT INTO qufNT_vpl VALUES ("JN14_18","073_14_18","JHN","14","18","18","“Manami askwintallaqa dijashaykillapachu. Ashwanmi tikrakamushaq qamkunawan pulla kanaypaq. ");
INSERT INTO qufNT_vpl VALUES ("JN14_19","073_14_19","JHN","14","19","19","Mananami maychu, chay mana kriyiqkuna, manana rikamananllapapaqqa. Nataq qamkuna-shuypaqami rikamankillapa. Chaynulla nuqa kawsashayraykumi, qamkunapis kawsankillapa. ");
INSERT INTO qufNT_vpl VALUES ("JN14_20","073_14_20","JHN","14","20","20","Chaynu Taytayman ritiynaqa, kwintata qukankillapa, Taytaywanna kani nir. Chaynulla qamkuna-shuypaqa nuqawan kankillapa nir, chaynulla nuqapis qamkunawan kani nir ima. ");
INSERT INTO qufNT_vpl VALUES ("JN14_21","073_14_21","JHN","14","21","21","Chaymi mayqanpis mantakushaykunata intrakar kasuqkunaqa, chiqapta nuqata munaman nir intrachikun. Chaynu nuqata munamaqtaqami Taytaypis munanqa. Chaynulla nuqapis munar chiqapta intrachishaq imanumi kani nirmapis”. ");
INSERT INTO qufNT_vpl VALUES ("JN14_22","073_14_22","JHN","14","22","22","Jesús chaynu nitinqa Judas (mana chay Judas Iscariotichu), tapuran kaynu nir: —Taytituy, ¿imapaqtaq nuqakunalata rikachimarllapa, mana tukuy runakunata rikachinkiqa? ");
INSERT INTO qufNT_vpl VALUES ("JN14_23","073_14_23","JHN","14","23","23","Jesusqa niran: —Mayqanpis munamaqqami, rimashaykunata allita intrakar kasun. Chaymi Taytayqa munanqa paytaqa. Chaynu katinmi, ishkantiyllapa shamur pullana kawsashaqllapa. ");
INSERT INTO qufNT_vpl VALUES ("JN14_24","073_14_24","JHN","14","24","24","Piru mayqanpis mana munamaqqami, mana kasunchu rimashaykunataqa. Piru willashuyanillapa chayqami mana nuqamantachu. Ashwanmi Taytay willashunayllapapaq nimashanta willashunillapa. ");
INSERT INTO qufNT_vpl VALUES ("JN14_25","073_14_25","JHN","14","25","25","“Tukuy kaykunatami qamkunawan karllaraq willashunillapa. ");
INSERT INTO qufNT_vpl VALUES ("JN14_26","073_14_26","JHN","14","26","26","Piru Taytay, Santu Ispirituta nuqapa shutiypi yanapashunanllapapaq kaĉhamutin, payna allita intrachishunqallapa, Taytanchik Dyusta chiqapta riqsinaykillapapaqqa. Chaynullami tukuy willashushayllapatapis yarpuchishunqallapa ima. ");
INSERT INTO qufNT_vpl VALUES ("JN14_27","073_14_27","JHN","14","27","27","“Nuqami kusa shumaq kawsaytana dijashunillapa, shumaqtana kawsanaykillapapaq. Piru manami kay pachapi mana allinta yarpuqkuna shumaqta tanillapa nin, chaynuchu nishunillapa. Chaymi ashwan nuqawan kashaykillaparaykuqa ama yarpupakuyllapa chaynulla manchakuyllapalamapischu. ");
INSERT INTO qufNT_vpl VALUES ("JN14_28","073_14_28","JHN","14","28","28","Chaqa uyapamashaykillapanami, ‘Riyashaqna, piru qashanmi tikrakamushaq qamkunawan kanaypaq’ nitiyqa. Chayrayku, chiqapta munamayarllapaqa, aligriyashaykillapana kanqa Taytayman riyani nir yaĉharqa. Chaqa nuqamantaqami tukuy imapi payqa mas. ");
INSERT INTO qufNT_vpl VALUES ("JN14_29","073_14_29","JHN","14","29","29","Tukuy kaytaqami willashunillapa, maydiya nishushayllapanulla ima pasatinqa, kriyinaykillapapaqna. ");
INSERT INTO qufNT_vpl VALUES ("JN14_30","073_14_30","JHN","14","30","30","“Mananami qamkunawanqa unaytanachu parlashaq. Chaqa kay pachapi mantakuq nuqamanta mana mas karmapismi, imakunata ruraq qallariyanna. ");
INSERT INTO qufNT_vpl VALUES ("JN14_31","073_14_31","JHN","14","31","31","Chaynu pasatinmi, tukuyla runakuna kwintata qukanqallapa Taytayta chiqapta munarmi, pay nimashanta imatapis rurani nirqa. “Shariyllapa. Rishunllapana kaymantaqa”. ");
INSERT INTO qufNT_vpl VALUES ("JN15_1","073_15_1","JHN","15","1","1","Jesusqami kaynu niran: “Nuqami chiqap uba tarpukashaqa kani. Nataq Taytaymi kuytaq chayqa. ");
INSERT INTO qufNT_vpl VALUES ("JN15_2","073_15_2","JHN","15","2","2","Chaynu chiqap uba katiymi tukuy nuqapi kriyiqkunaqa nuqapa rikraykunana. Chaymi chay rikraykuna mana puquqtaqa, Taytayqa kuchur itakunqa. Nataq chay puquqkunata-shuypaqa mana shumaqninkunata kuchupar ima kamkachinqa, mastana puqunanpaq. ");
INSERT INTO qufNT_vpl VALUES ("JN15_3","073_15_3","JHN","15","3","3","Nataq qamkunaqami willashushayllapata kasur kawsashaykillaparayku kusa shumaqna kankillapa Dyuspaqqa. ");
INSERT INTO qufNT_vpl VALUES ("JN15_4","073_15_4","JHN","15","4","4","Chaynu karmi imanutaq nuqa qamkunamanta mana chiqanchakanichu, chaynulla ama nuqamantapis chiqanchakayllapachu. Chaqa uk ubapa rikrankunamaqa tullunmanta pakikasha karqa, mana puquyta puytinchu. Chaynullami qamkunapis mana nuqallawan karqa, mana puquq yupayna mana shumaqnachu kankillapa Dyuspaqqa. ");
INSERT INTO qufNT_vpl VALUES ("JN15_5","073_15_5","JHN","15","5","5","“Nuqami chay chiqap uba tarpukashaqa kani. Nataq qamkuna-shuypaqami rikraykuna kankillapa. Chaymi mayqanpis nuqamanta mana chiqanchakatinqa, nuqapis paykunamanta mana chiqanchakatiychu puquq yupayna kusa shumaqta kawsanqallapa. Chaqa mana nuqawan kaqkunaqami mana imatapis rurayta puytinqallapachu. ");
INSERT INTO qufNT_vpl VALUES ("JN15_6","073_15_6","JHN","15","6","6","Chaymi mayqanpis mana nuqallawan kaqtaqa, imanutaq qirupa rikrankunamataqa kuchur itakusha chakitin rupachinchik, chaynu ninamanna itakukanqa. ");
INSERT INTO qufNT_vpl VALUES ("JN15_7","073_15_7","JHN","15","7","7","“Piru qamkuna tukuy rimashaykunata kasur, nuqamanta mana chiqanchakar ima ministishaykillapata mañakutkillapapismi Taytayqa qushunqallapa. ");
INSERT INTO qufNT_vpl VALUES ("JN15_8","073_15_8","JHN","15","8","8","Chaynulla, chaynu puquq yupay kusa shumaqta kawsatkillapaqami Taytayqa kusa alabakashana kanqa. Chaynuqami nuqapa chiqap yaĉhakuyniypaqna riqsikankillapa. ");
INSERT INTO qufNT_vpl VALUES ("JN15_9","073_15_9","JHN","15","9","9","Chaqa nuqami qamkunataqa kusata munashunillapa, Taytay imanutaq nuqata munamashannulla. Chayraykumi qamkunapis uknikillapa uknikillapa munanakur kawsayllapa, nuqa munashushayllapanulla. ");
INSERT INTO qufNT_vpl VALUES ("JN15_10","073_15_10","JHN","15","10","10","Chaymi chiqapta nuqata munamarllapaqa, mantakushaykunata intrakar kasuyllapa. Chaqa imanutaq nuqamaqa Taytayta kusata munashayrayku tukuy mantamashanta kasur kawsani chaynulla. ");
INSERT INTO qufNT_vpl VALUES ("JN15_11","073_15_11","JHN","15","11","11","“Chaynuqami nishunillapa kusa shumaqta yarpurna, nuqawan chiqapta aligriyanaykillapapaq. ");
INSERT INTO qufNT_vpl VALUES ("JN15_12","073_15_12","JHN","15","12","12","Chaynullami mantashaykillapa: Imanutaq nuqa munashushallapa kani, chaynulla qamkunapis uknikillapa uknikillapa munanakuyllapa nir. ");
INSERT INTO qufNT_vpl VALUES ("JN15_13","073_15_13","JHN","15","13","13","“Chayraykumi mayqanpis ukninta munashanrayku amigunta washananraykuqa wanuymatapis puytin. ");
INSERT INTO qufNT_vpl VALUES ("JN15_14","073_15_14","JHN","15","14","14","Chaymi qamkunapis tukuy mantashushayllapata rurarqa kusa munashay amiguykunana kankillapa. ");
INSERT INTO qufNT_vpl VALUES ("JN15_15","073_15_15","JHN","15","15","15","Chaynu katkillapami manana kananmantaqa sirbimaqniypaqnachu riqsir, amiguykunapaqna riqsishaykillapa. Chaqa uk sirbikuqqami mana yaĉhanchu imata patrunnin ruran nirmapis. Piru qamkunataqami Taytay tukuy imata willamashantapis tantar willashushallapana kani. ");
INSERT INTO qufNT_vpl VALUES ("JN15_16","073_15_16","JHN","15","16","16","Chaynulla manami qamkunachu nuqataqa akramashaykillapa. Ashwanmi nuqa qamkunata akrar kaĉhashurayllapa rir kusata puquq yupayna maydiyapis kawsanaykillapapaq. Chaynu kar, tukuy imata ministir shutiypi Taytayta mañatkillapaqa qushunqallapa. ");
INSERT INTO qufNT_vpl VALUES ("JN15_17","073_15_17","JHN","15","17","17","Chaymi qashan mantashaykillapa: Uknikillapa uknikillapa munanakuyllapa nir. ");
INSERT INTO qufNT_vpl VALUES ("JN15_18","073_15_18","JHN","15","18","18","“Nishaykillapapis: Kay pachapi mayqan ĉhiqnishutinllapaqa yaĉhankillapana nuqatami puntataqa ĉhiqnimayan nir. ");
INSERT INTO qufNT_vpl VALUES ("JN15_19","073_15_19","JHN","15","19","19","Chaqa qamkuna kay pachamanta kaqkunallawan katkillapaqa, kusalata munashuyanmanllapa, imanutaq paykuna munanakunllapa chaynulla. Piru qamkunata paykunamanta akrashushayllaparaykumi ĉhiqnishunllapa. Chaqa manami paykunapanachu kankillapa. ");
INSERT INTO qufNT_vpl VALUES ("JN15_20","073_15_20","JHN","15","20","20","Chaymi uk kuti nishushayllapata yarpuyllapa. Chaqa kaynumi nishurayllapa: Uk sirbikuqqami mana maschu patrunninmantaqa nir. Chaymi imanutaq nuqapa ikiypi puriranllapa mana allinta ruramananllapapaq, chaynullami qamkunatapis rurashunqallapa. Chaqa nuqa rimashaykunata kasuyarllapaqa, qamkuna nishaykillapatapis kasunmanllapa. ");
INSERT INTO qufNT_vpl VALUES ("JN15_21","073_15_21","JHN","15","21","21","Chaynumi rurashunqallapa nuqarayku. Chaqa paykunaqami mana riqsinllapachu kaĉhamasha chaytaqa. ");
INSERT INTO qufNT_vpl VALUES ("JN15_22","073_15_22","JHN","15","22","22","“Paykunaqami nuqa mana shamur willasha katiyqa mana uchayjunchu kanmanllapa. Piru shamur willatiy mana kasukushanllaparaykumi kusala uchayjunna. Chaymi manana pirdunakanqalamapischu. ");
INSERT INTO qufNT_vpl VALUES ("JN15_23","073_15_23","JHN","15","23","23","Chaqa mayqanpis nuqata ĉhiqnimaqqami Taytaytapis ĉhiqniyanllapa. ");
INSERT INTO qufNT_vpl VALUES ("JN15_24","073_15_24","JHN","15","24","24","Chaynulla nuqa paykunapa naypanpi mana mayqanpis rurashanllapata rurasha katiyqami mana ima uchayjunlamapischu kanmanllapa. Piru tukuy imakunata paykunapa naypanpi rurasha katiymapis, ĉhiqnimanllapa, chaynulla Taytaytapis ĉhiqninllapa ima. ");
INSERT INTO qufNT_vpl VALUES ("JN15_25","073_15_25","JHN","15","25","25","Tukuy kaykunaqami chaynuqa pasayan, Dyus nitin Moisés iskribikashankuna kumplikananpaq. Chaqa niqmi: ‘Yanqa illaqmantami ĉhiqnimanllapa’ nir. ");
INSERT INTO qufNT_vpl VALUES ("JN15_26","073_15_26","JHN","15","26","26","“Piru Taytaymanta Chiqap Ispiritu Yanapakuqta kaĉhamutiymi nuqapaq intrachikunqa uk tistigu yupayna mayqanmi kani nirmapis. ");
INSERT INTO qufNT_vpl VALUES ("JN15_27","073_15_27","JHN","15","27","27","Chaynullami qamkunapis nuqapaqqa tistiguykuna kankillapa. Chaqa qamkunaqami puntamanta-pacha pullay kashaykillapa. ");
INSERT INTO qufNT_vpl VALUES ("JN16_1","073_16_1","JHN","16","1","1","“Tukuy kaykunatami willashunillapa, nuqapi kriyishaykillapamanta ama chiqanchakanaykillapapaq. ");
INSERT INTO qufNT_vpl VALUES ("JN16_2","073_16_2","JHN","16","2","2","Chaqa chay tantakananllapa wasikunamantami itakushunqallapa. Chaynullami uk tyimpu ĉhamunqa. Chaymi chay tyimpupiqa wanuchishurllapa, yarpunqallapa Dyuspaqqami kusa allinta rurayanchikllapa nir. ");
INSERT INTO qufNT_vpl VALUES ("JN16_3","073_16_3","JHN","16","3","3","Chaynuqami tukunqallapa Taytayta chaynulla nuqatapis mana riqsimashanllaparayku. ");
INSERT INTO qufNT_vpl VALUES ("JN16_4","073_16_4","JHN","16","4","4","Tukuy kaykunataqami chaynuqa nishunillapa, chaynu pasananpaq ura ĉhamutinqa, tukuy chay willashushayllapata yarpunaykillapapaq. “Piru tukuy kaykunataqami qamkunallawan kashayrayku mana naypaqllataqa willashurayllapachu. ");
INSERT INTO qufNT_vpl VALUES ("JN16_5","073_16_5","JHN","16","5","5","“Nataq kananqami riyanina mayqanĉhi kaĉhamasha karan paywan pullana kanaypaq. Piru chaynu nishutiyllapaqa manami mayqannikillapapis tapumankillapachu ¿maymantaq riyanki? nirmapis. ");
INSERT INTO qufNT_vpl VALUES ("JN16_6","073_16_6","JHN","16","6","6","Ashwanmi, chay willashushayllapapaq yarpur, kusa llakishalana tikrakashaykillapa. ");
INSERT INTO qufNT_vpl VALUES ("JN16_7","073_16_7","JHN","16","7","7","Piru chiqaptami nishaykillapa: Chaynu rinaypaqna katiymapis aligriyayllapa. Chaqa nuqa ritiymi Yanapakuq Ispirituqa shamunqa manaqa mana. Nataq nuqa rirqami kaĉhamushaq. ");
INSERT INTO qufNT_vpl VALUES ("JN16_8","073_16_8","JHN","16","8","8","Chaynu Yanapakuq Ispiritu shamurmi, tukuy mana kriyiqkunata allita rikachinqa uchayjunmi kankillapa nir. Chaynulla intrachikunqa Dyusqami mana ima uchayjunlamapischu nir. Chaynu karmi tukuyta allita rikar yaĉhashunqallapa nir ima intrachikunqa. ");
INSERT INTO qufNT_vpl VALUES ("JN16_9","073_16_9","JHN","16","9","9","Chaymi yaĉhankillapa, tukuy nuqapi mana kriyiqkunaqami kusala uchayjun nir. ");
INSERT INTO qufNT_vpl VALUES ("JN16_10","073_16_10","JHN","16","10","10","Chaynulla yaĉhankillapapis nuqaqami mana ima uchayjunlamapischu kani nir. Chaymi ashwan riyanina Taytayman, chaynulla mananami rikamankillapanachu. ");
INSERT INTO qufNT_vpl VALUES ("JN16_11","073_16_11","JHN","16","11","11","Chaynullami yaĉhankillapapis, kay pachapi mantakuq dyablutaqa, Tayta Dyus kastigakananpaq nishantaqami, allita rikar yaĉhar tukuy tyimpupaqna kastigayanqa nir ima. ");
INSERT INTO qufNT_vpl VALUES ("JN16_12","073_16_12","JHN","16","12","12","“Chaynu nir ima willashunayllapapaqmi kusa achka kan. Piru kananlla willashutiyllapaqami mana intrakankillapachu. ");
INSERT INTO qufNT_vpl VALUES ("JN16_13","073_16_13","JHN","16","13","13","Chaymi Chiqapta intrachikuq Ispiritu shamur tukuy imatapis karanlata intrachishunqallapa. Chaqa payqa manami munashanllamantachu willashunqallapa. Ashwanmi tukuy imata Dyusmanta uyapashanta ima willar intrachishunqallapa. Chaynullami willashunqallapapis, imakunami maydiyaqa pasanqa nir ima. ");
INSERT INTO qufNT_vpl VALUES ("JN16_14","073_16_14","JHN","16","14","14","Payqami nuqamanta uyashantana allita intrachishutinllapa, alabamanqallapa. ");
INSERT INTO qufNT_vpl VALUES ("JN16_15","073_16_15","JHN","16","15","15","Chaqa Taytay Dyus yaĉhashantami nuqapis yaĉhani. Chayraykumi nishurayllapa: Ispirituqami nuqamanta uyashanta allita qamkunataqa intrachishunqallapa nirqa”. ");
INSERT INTO qufNT_vpl VALUES ("JN16_16","073_16_16","JHN","16","16","16","Jesusqami niranpis: “Mananami maychu manana rikamanaykillapapaqqa. Chaqa Taytaymanmi riyanina. Piru unaykaqmantaqami rikamankillapana” nir. ");
INSERT INTO qufNT_vpl VALUES ("JN16_17","073_16_17","JHN","16","17","17","Chaynu nitinmi, wakin yaĉhakuqninkunaqa paykunapura kaynu tapunakuqllapa: “¿Ima nishaq nirtaq, chaynuqa nimanchikllapa? Chaqa nimanchikllapami, mananashi maychu Taytanman ritin manana rikanallapapaqqa. Chaymanta unaykaqmantashi rikayashunllapana nir. ");
INSERT INTO qufNT_vpl VALUES ("JN16_18","073_16_18","JHN","16","18","18","Chaynulla, ¿ima nishaq nirtaq nin, ‘Mananami maychu’ nirqa? Manami intrakanchikllapachu imata rimayan nirmapis”. ");
INSERT INTO qufNT_vpl VALUES ("JN16_19","073_16_19","JHN","16","19","19","Piru Jesusqami kwintata qukaran, tapunayanllapa nir. Chaymi niran: —Qamkunatami nishaykillapa: Manana maychu qamkuna manana rikamanaykillapapaqqa. Piru unaykaqmantami rikamankillapana nir. ¿Chaynu nishaypaqchu tapunakuyankillapa? ");
INSERT INTO qufNT_vpl VALUES ("JN16_20","073_16_20","JHN","16","20","20","Piru chiqapta nishaykillapa: Qamkunaqami llakir waqankillapa ima nuqa dijashutiyllapaqa. Nataq nuqapi mana kriyiqkuna-shuypaqami kusalata aligriyanqallapa. Piru qamkuna chaynu llakishaykillapamantaqa ashwan mastana aligriyankillapa. ");
INSERT INTO qufNT_vpl VALUES ("JN16_21","073_16_21","JHN","16","21","21","Imanutaq uk warmimaqa, kusata nanachikun wamrakustunanpaq nanaynin aypatinqa. Piru wamritun nasikutinnaqami nanachikushanmatapis qunqanna. Chaymi ashwan kusata aligriyan, wamrakushanrayku. ");
INSERT INTO qufNT_vpl VALUES ("JN16_22","073_16_22","JHN","16","22","22","Chaynumi qamkunapis kananqa kusata llakinkillapa. Piru nuqa tikrakamur rikashutiyllapami, shunquykillapapi kusa shumaqta yarpurna aligriyankillapa. Chaymi chay aligriyashaykillapamantaqa manana mayqanpis llakichishunqallapanachu. ");
INSERT INTO qufNT_vpl VALUES ("JN16_23","073_16_23","JHN","16","23","23","“Chaqa chay diyakunapiqami manana imatapis tapumankillapanachu. Piru chiqaptami nishaykillapa: Ima ministishaykillapatapis shutiypi, Taytayta mañakutkillapa payqa qushunqallapa. ");
INSERT INTO qufNT_vpl VALUES ("JN16_24","073_16_24","JHN","16","24","24","Kanankamanmi manaraq imatapis shutiypiqa Taytaymanqa mañakushaykillapachu. Mañakuyllapa, pay yanapashutinllapa tukuy shunquykillapawan aligriyanaykillapapaq. ");
INSERT INTO qufNT_vpl VALUES ("JN16_25","073_16_25","JHN","16","25","25","“Tukuy kaykunatami, kumparasyunkunawan willashushallapa kani. Piru ĉhamunqanami uraqa manana kumparasyunkunawannachu willashunayllapapaq. Ashwanmi Taytaypaqqa imatapis kusa intrakaypaqtana willashaykillapa. ");
INSERT INTO qufNT_vpl VALUES ("JN16_26","073_16_26","JHN","16","26","26","Chaymi chay diyapiqa, imakunatapis shutiypina Taytaytaqa mañakunkillapa. Chaypiqami mana nuqanachu qamkunapaqqa Taytaymanqa mañakushaq. ");
INSERT INTO qufNT_vpl VALUES ("JN16_27","073_16_27","JHN","16","27","27","Chaqa Taytaymi kusalata munashunllapa, qamkuna nuqata munamashaykillaparayku, chaynulla paymanta nuqaqa shamusha kani nir kriyishaykillaparayku ima. ");
INSERT INTO qufNT_vpl VALUES ("JN16_28","073_16_28","JHN","16","28","28","Taytaypa naypanmantami shamuray kay pachaman. Nataq kanan-shuypaqa kay pachata dijanina, Taytay kayashanman tikrakanaypaq”. ");
INSERT INTO qufNT_vpl VALUES ("JN16_29","073_16_29","JHN","16","29","29","Chaynu Jesús nitinqa, yaĉhakuqninkunaqa niran: —Kanan-shuypaqami kusa intrakaypaqtana rimayanki, mana kumparasyunkunawannachu. ");
INSERT INTO qufNT_vpl VALUES ("JN16_30","073_16_30","JHN","16","30","30","Chaymi kananqa yaĉhanillapana tukuy imatapis yaĉhanki nir. Chayraykumi manana tapushunayllapamatapis ministinkinachu. Chaynu katkimi, kriyinillapana chiqaptami Dyusmanta shamushayki nir. ");
INSERT INTO qufNT_vpl VALUES ("JN16_31","073_16_31","JHN","16","31","31","Jesusqa niran: —¿Chayqachu kananqa kriyimankillapana? ");
INSERT INTO qufNT_vpl VALUES ("JN16_32","073_16_32","JHN","16","32","32","Chaqa ura ĉhamunanpaq karan chayqami ĉhamushana. Chaymi qamkunaqa wakta kayta shikwakar rir, nuqalatana dijamankillapa. Piru manami nuqalachu kashaq, Taytay pullay kashanrayku. ");
INSERT INTO qufNT_vpl VALUES ("JN16_33","073_16_33","JHN","16","33","33","Tukuy kaykunatami willashunillapa, nuqapi maydiyapis kriyirlla kusa shumaqtana kawsanaykillapapaq. Chaqa, kay pachapiqami kusalata qischashunqallapa. Piru kusata animakurmi shachinakunkillapa. Chaqa nuqami tukuy mana allin kaqkunataqa binsishana kani. ");
INSERT INTO qufNT_vpl VALUES ("JN17_1","073_17_1","JHN","17","1","1","Tukuy kaykunata nirnaqami, Jesusqa syiluman chapakur kaynu nir mañakuran: “Taytay, qischakar wanunaypaq uraqami ĉhamushana. Chaymi, runakunata intrachiy, imaraykumi wanuyani nir intrakar alabamananllapapaq. Chaynuqami ashwan qamtapis alabashunqallapana. ");
INSERT INTO qufNT_vpl VALUES ("JN17_2","073_17_2","JHN","17","2","2","Chaqa qammi Wamraykitaqa nishayki, tukuylata mantar qampa kaqkunataqa washar, tukuy tyimpupaq kawsachinanpaq. ");
INSERT INTO qufNT_vpl VALUES ("JN17_3","073_17_3","JHN","17","3","3","Chaymi mayqanpis qamta uklayla chiqap Dyus kanki nir riqsishuqkuna, chaynulla Jesucristuta kaĉhamushaykipi kriyiqkunalami tukuy tyimpupaqqa kawsanqallapa. ");
INSERT INTO qufNT_vpl VALUES ("JN17_4","073_17_4","JHN","17","4","4","“Tukuy imata ruranaypaq nimashaykita kay pachapi rurar tukchishayraykumi, runakuna qamtaqa kusata alabashunllapa. ");
INSERT INTO qufNT_vpl VALUES ("JN17_5","073_17_5","JHN","17","5","5","Chayraykumi Taytituy kanan-shuypaqa kay pachamapis manaraq kayatinchu kusa shumaq pudirninchikwan mantakuqninchik, chaynulla kanaypaqna tikramay. ");
INSERT INTO qufNT_vpl VALUES ("JN17_6","073_17_6","JHN","17","6","6","“Chaqa qampa shutikitami, chay mana kriyiqkunamanta akrar qumashaykikunata riqsichisha kani. Paykunataqami, qampa kashanrayku qumarayki. Chaymi rimanaykita intrachishayrayku kasurna kawsanllapa. ");
INSERT INTO qufNT_vpl VALUES ("JN17_7","073_17_7","JHN","17","7","7","Chaymi kananqa paykunaqa intrakanllapana, tukuy imatapis qamrayku rurani nir. ");
INSERT INTO qufNT_vpl VALUES ("JN17_8","073_17_8","JHN","17","8","8","Chaqa rimanaykita paykunata yaĉhachinaypaq nimashaykita yaĉhachitiymi, kasushallapa. Chaynullami paykunaqa kriyishallapa, nuqataqa chiqapta qam kaĉhamatki shamusha kani nir ima. ");
INSERT INTO qufNT_vpl VALUES ("JN17_9","073_17_9","JHN","17","9","9","“Chayraykumi tukuy chay qampa kaqkunata qumashaykipaq mañakuni. Chaqa qammi paykunataqa qumarayki. Piru chay mana kriyiq kaqkunapaq-shuypaqa manami mañakunichu. ");
INSERT INTO qufNT_vpl VALUES ("JN17_10","073_17_10","JHN","17","10","10","Tukuy nuqapa kaqkunaqami qampa. Chaynulla tukuy qampa kaqkunapis nuqapa. Chaymi tukuy nuqapa kaqniykunaqa, rikar imanumi kusala pudirniyjun ima kani nir alabamanllapa. ");
INSERT INTO qufNT_vpl VALUES ("JN17_11","073_17_11","JHN","17","11","11","“Nuqami kay pachamantaqa, qammanna shamuyani Taytay. Nataq paykunaqami kay pachallapiraq kidanqallapa. Chayraykumi kusa allinla Taytay, shutikipi mañakushayki, allita kuytapamatki amana nuqamanta chiqanchakananllapapaq. Chaynuqami nuqawanqa pullalana kanqallapa, imanutaq qamwan nuqamaqa pullala kanchik chaynu. ");
INSERT INTO qufNT_vpl VALUES ("JN17_12","073_17_12","JHN","17","12","12","Chaqa nuqa kay pachallapi paykunawan karqami, qam pudirnikita qumashaykiwan kuytaray ima tukuy mana allinkunamanta. Nataq iskribikashannulla kumplikananpaqmi, dyablu munashannu rurar ukla chinqaran. Piru paymantaqami mana masqa chinqashallapanachu. ");
INSERT INTO qufNT_vpl VALUES ("JN17_13","073_17_13","JHN","17","13","13","“Kanan-shuypaqami shamuyanina Taytay chay maypiĉhi kayashaykiman. Piru paykunataqami kay pachapi mana kriyiqkunawan karlla intrachini nuqa aligriyashaynulla kusalata aligriyananllapapaq. ");
INSERT INTO qufNT_vpl VALUES ("JN17_14","073_17_14","JHN","17","14","14","Nuqa rimaynikita yaĉhachitiy kasushanllaparaykumi, mana kriyiqkunaqa paykunata ĉhiqninllapa. Chaqa rimaynikita kasuqkunaqami nuqa yupayna, mana chay mana kriyiqkuna yupaynachu. ");
INSERT INTO qufNT_vpl VALUES ("JN17_15","073_17_15","JHN","17","15","15","Piru chaynu nishurqa, manami mañashuyanichu, kay pachapi mana kriyiqkunamanta chiqanchanaykipaq nirchu. Ashwan mañashuni kuytanaykipaq tukuy mana allin kaqkunamanta. ");
INSERT INTO qufNT_vpl VALUES ("JN17_16","073_17_16","JHN","17","16","16","Chaqa imanutaq nuqamaqa mana, kay pachapi mana kriyiqkunapa kaqninchu kani, chaynullami paykunapis. ");
INSERT INTO qufNT_vpl VALUES ("JN17_17","073_17_17","JHN","17","17","17","Chayraykumi paykunataqa chiqap kaqlawan shumaqchay. Chaqa rimaynikiqami kusala chiqap. ");
INSERT INTO qufNT_vpl VALUES ("JN17_18","073_17_18","JHN","17","18","18","Paykunatami mana kriyiqkunapa rurinta kaĉhayani, imanutaq nuqata qam kaĉhamarayki chaynulla. ");
INSERT INTO qufNT_vpl VALUES ("JN17_19","073_17_19","JHN","17","19","19","Nuqami qam munashaykinulla paykunapaq wanushayrayku kusala shumaqpaqna riqsimanki. Chaynullami paykunapis chiqap rimayniki nishannula rurarna, shumaqchakanqallapa. ");
INSERT INTO qufNT_vpl VALUES ("JN17_20","073_17_20","JHN","17","20","20","“Manami paykunalapaqchu mañashuni. Ashwanmi paykuna yaĉhachikutin kriyiyanqallapa chay paykunapaqpis mañashuni. ");
INSERT INTO qufNT_vpl VALUES ("JN17_21","073_17_21","JHN","17","21","21","Chaynullami Taytay mañashunipis tukuy nuqapi kriyiqkunaqa uklana kananllapapaq. Chaqa imanutaq qam nuqawanmaqa ukla kanchik chaynu, nuqanchikwan tantalana kananllapapaq. Chaynu katin, mana kriyiqkuna rikarqami allitana kriyinqallapa, qammi nuqata kaĉhamashayki nir. ");
INSERT INTO qufNT_vpl VALUES ("JN17_22","073_17_22","JHN","17","22","22","Chaqa imanuĉhi kusa pudirniyjun kashayrayku alabamananllapapaq nimarayki, chaynu kananpaqmi paykunatapis nisha kani, uklana kananllapapaq. Imanutaq qamwan, nuqamaqa uklana kanchik chaynulla. ");
INSERT INTO qufNT_vpl VALUES ("JN17_23","073_17_23","JHN","17","23","23","Chaynu qam nuqawan karmi kusata yanapamanki. Chaynullami nuqapis paykunataqa yanapashaq, ukninllapa ukninllapa yanapanakur, uklana kawsananllapapaq. Chaynu katinllapami chay mana kriyiqkunaqa kwintata qukanqallapa, qammi nuqataqa kaĉhamashayki, chaynulla paykunataqa kusata munanki nuqata yupaylla nir. ");
INSERT INTO qufNT_vpl VALUES ("JN17_24","073_17_24","JHN","17","24","24","“Taytay, qammi qumarayki akrashaykikunataqa. Chaymi munani paykunapis chay maypiĉhi kayashaypiqa pullay kananllapata. Chaynu pullay karmi qamrayku kusa pudirniyjun kani nir yaĉhar alabamanqallapa. Chaqa qammi, pachamapis manaraq kayatinchu munamashaykillana kasha. ");
INSERT INTO qufNT_vpl VALUES ("JN17_25","073_17_25","JHN","17","25","25","Imatapis karanlata rikaq Taytay, mana kriyiqkunaqami mana riqsishunllapachu. Piru nuqa-shuypaqami riqsishuni. Chaynullami tukuy kriyiqkunapis yaĉhanllapa, qam nuqataqa kaĉhamashayki nir. ");
INSERT INTO qufNT_vpl VALUES ("JN17_26","073_17_26","JHN","17","26","26","Chaymi paykunataqa riqsichisha kani, imanu kanki nirmapis. Chaynullami masta qampaq intrachishaq munanakur kawsananllapapaq imanuĉhi nuqata munamanki chaynulla. Chaynu katinllapami nuqaqa paykunapina kashaq maydiyapis”. ");
INSERT INTO qufNT_vpl VALUES ("JN18_1","073_18_1","JHN","18","1","1","Chaymanta chaynu nirnaqa, Jesusqa riran yaĉhakuqninkunawan Cedrón raqrapa chimpanman. Chaypi wirta katinmi, chayman Jesusqa yaykuran yaĉhakuqninkunawanqa. ");
INSERT INTO qufNT_vpl VALUES ("JN18_2","073_18_2","JHN","18","2","2","Chaynullami chay Judas, Jesusta kuntrankunaman qukunanpaq karan chaypis, riqsiq chay wirtataqa. Chaqa Jesusqami achka kuti chaymanqa yaĉhakuqninkunawan risha kayaq. ");
INSERT INTO qufNT_vpl VALUES ("JN18_3","073_18_3","JHN","18","3","3","Chaynu chay lugarta riqsiq karmi, Judasqa achka suldadukunawan, Dyusta adurananllapa wasita wakin kuytaqkunawan ima, ĉharanllapa. Paykunataqami kurakunapa mantaqninkuna, fariseukuna ima kaĉhamutin, ĉhamuranllapa lamparakunawan, anturchakunawan, chaynulla ispadakunawan ima alli kamakasha. ");
INSERT INTO qufNT_vpl VALUES ("JN18_4","073_18_4","JHN","18","4","4","Piru Jesusqami tukuy ima pasayan nir yaĉhashanrayku, lluqshir rir kaynu nir tapuran: —¿Mayqantataq maskayankillapa? nir. ");
INSERT INTO qufNT_vpl VALUES ("JN18_5","073_18_5","JHN","18","5","6","Paykunaqa niran: —Nazaretmanta Jesusta nir. Jesusqa niran: —Nuqami kani. Chaynu Jesús “Nuqami kani” nitinqa, ikiman tukushaq nir tukuynin pachaman rataranllapa. Judaspismi chaypi pullanllapa karan. ");
INSERT INTO qufNT_vpl VALUES ("JN18_7","073_18_7","JHN","18","7","7","Chaymantaqa qashan Jesusqa tapuran kaynu nir: —¿Mayqantataq maskayankillapa? nir. Paykunaqa qashan niran: —Nazaretmanta Jesusta nir. ");
INSERT INTO qufNT_vpl VALUES ("JN18_8","073_18_8","JHN","18","8","8","Chaynu nitinllapaqa, qashan Jesusqa niran: —Nuqami kani nir willashushallapana kani. Nuqata maskamayarllapaqa, yaĉhakuqniykunataqa dijayllapa rinqa. ");
INSERT INTO qufNT_vpl VALUES ("JN18_9","073_18_9","JHN","18","9","9","Chaynuqami Jesusqa niran “Taytay chay qumashaykikunaqami, mana uklamapis nuqamantaqa chiqanchakashachu” nishan kumplikananpaq. ");
INSERT INTO qufNT_vpl VALUES ("JN18_10","073_18_10","JHN","18","10","10","Chaymantaqa Jesuspa yaĉhakuqnin Simón Pedruqa, uk ispadata lluqshichimur, kurakunapa mantaqninta sirbiq runapa allilaw rinrinta ¡saq! pitiran. Chay sirbikuqqami Malco shutiq. ");
INSERT INTO qufNT_vpl VALUES ("JN18_11","073_18_11","JHN","18","11","11","Chayta Pedro ruratin rikarmi, Jesusqa niran: —Ispadaykita ĉhuray tananman. Chaqa ¿manachu chay ayaq yaku yupay qischakanaypaq Taytay nishantaqa puytiyashaq rurayta? nir. ");
INSERT INTO qufNT_vpl VALUES ("JN18_12","073_18_12","JHN","18","12","12","Chaymantaqa chay suldadukuna, mantaqninwan, chaynulla Dyusta adurananllapa wasita kuytaqkuna ima Jesustaqa aypar wataranllapana. ");
INSERT INTO qufNT_vpl VALUES ("JN18_13","073_18_13","JHN","18","13","13","Chaymi puntataqa aparanllapa Caifaspa swigrun Anaspa wasinman. Chay añupiqami Caifasqa kurakunapa punta mantaqnin karan. ");
INSERT INTO qufNT_vpl VALUES ("JN18_14","073_18_14","JHN","18","14","14","Kay Caifasmi Israelmanta runakunataqa kaynu nisha kayaq: “Uk runalami wanunanpaq allin kanqa tukuypaq” nir. ");
INSERT INTO qufNT_vpl VALUES ("JN18_15","073_18_15","JHN","18","15","15","Simón Pedrumi, uk yaĉhakuq masinwan Jesuspa ikinta riyaranllapa. Pedrupa yaĉhakuq masinqami, kurakunapa mantakuqninpaqa riqsinan karan. Chaymi Jesuswan pulla yaykuran chay wasipa pampankaman. ");
INSERT INTO qufNT_vpl VALUES ("JN18_16","073_18_16","JHN","18","16","16","Nataq Pedro-shuypaqa waqta punkulapi kidaran. Chaymi Jesuspa yaĉhakuqnin kurakunapa mantaqninpa riqsinan kaqqa, punkupi warmi kuytakuqtaqa willar Pedrutapis ruriman yaykuchiran. ");
INSERT INTO qufNT_vpl VALUES ("JN18_17","073_18_17","JHN","18","17","17","Chaymantaqa chay punkupi kuytakuq warmiqa, Pedrutaqa kaynu nir tapuran: —¿Manachu qampis wak runapa uk yaĉhakuqnin kanki? nir. Pedruqa niran: —Manami nir. ");
INSERT INTO qufNT_vpl VALUES ("JN18_18","073_18_18","JHN","18","18","18","Piru kusata qasayatinmi, chay sirbikuqkuna, Dyusta adurananllapa wasita kuytakuqkunaqa ninata kachkasha quñukur shayaranllapa. Pedrupismi paykunawan pulla chaypi quñukur shayaran. ");
INSERT INTO qufNT_vpl VALUES ("JN18_19","073_18_19","JHN","18","19","19","Kurakunapa mantaqninqa qallariranna Jesusta tapuq yaĉhakuqninkunapaq, imakunata yaĉhachikushanpaq ima. ");
INSERT INTO qufNT_vpl VALUES ("JN18_20","073_18_20","JHN","18","20","20","Taputinqa, Jesusqa niran: —Nuqaqa tukuypa naypanpi rimasha kani. Maydiyapismi tantakananllapa wasikunapi, chaynulla Dyusta adurananllapa wasipi, chay maypiĉhi Israelmanta tukuy runakuna tantakanllapa chaykunapi yaĉhachikusha kani. Chaynuqami mana imatapis pakapllaqa yaĉhachikushachu kani. ");
INSERT INTO qufNT_vpl VALUES ("JN18_21","073_18_21","JHN","18","21","21","Chaynu katinqa, ¿imapaqtaq tapumayanki? Tapuy uyakumasha chaykunata. Paykunami yaĉhanllapa nuqa rimashaykunataqa nir. ");
INSERT INTO qufNT_vpl VALUES ("JN18_22","073_18_22","JHN","18","22","22","Chaynu Jesús nitinmi, Dyusta adurananllapa wasita kuytaqkunamanta ukqa qaqllanpi maqaran Jesustaqa, kaynu nir: —¿Kurakunapa mantaqnintachu waknu willanki? nir. ");
INSERT INTO qufNT_vpl VALUES ("JN18_23","073_18_23","JHN","18","23","23","Chaymi Jesusqa niran: —Mana allinta rimasha katiyqa willamay-ari imatami mana allinta rimasha kani nirmapis. Piru allinta rimasha katiyqa ¿imapaqtaq maqamanki? nir. ");
INSERT INTO qufNT_vpl VALUES ("JN18_24","073_18_24","JHN","18","24","24","Chaymantami Anasqa Jesustaqa watakashallata kaĉharan, kurakunapa punta mantaqnin Caifasmanna. ");
INSERT INTO qufNT_vpl VALUES ("JN18_25","073_18_25","JHN","18","25","25","Chaykamanqa, Pedruqa ninapa yatalanpi shasha quñukuyaran. Chaymi tapuranllapa: —¿Manachu chiqapta wak runapa uk yaĉhakuqnin kanki? nir. Pedruqa niran: —Manami nir. ");
INSERT INTO qufNT_vpl VALUES ("JN18_26","073_18_26","JHN","18","26","26","Chaypimi karan kurakunapa mantaqninpa uk sirbikuqninpis. Payqami, Pedro uk sirbikuqpa rinrinta pitisha karan chaypaqa ayllun karan. Chaymi paypis tapuran Pedrutaqa kaynu nir: —¿Manachu paywan rikashuray wak wirtapi? ");
INSERT INTO qufNT_vpl VALUES ("JN18_27","073_18_27","JHN","18","27","27","Chaynu nir taputinmapis, Pedruqa qashan, “Manami riqsinichu” nitinlami galluqa kantaranna. ");
INSERT INTO qufNT_vpl VALUES ("JN18_28","073_18_28","JHN","18","28","28","Piru limpu achkiyayatinnaqami, Jesustaqa Caifaspa wasinmantaqa, aparanllapa Romamanta mantakuq Pilatupa mantakuna wasinman. Piru Israelmanta karguyjunkunaqa mana yaykuranllapachu chay wasimanqa. Chaqa paykunaqami yarpuqllapa: Chayman yaykurqashi mantakuykuna nishannulla manana Dyuspaqqa shumaqnachu kayanqallapa nir. Chaynulla mananashi Pascua mikunamatapis mikuyta puytiyanqallapanachu nir. ");
INSERT INTO qufNT_vpl VALUES ("JN18_29","073_18_29","JHN","18","29","29","Chaynu Jesusta ĉhachitinllapanaqa, Pilatuqa waqtaman lluqshimur niran: —¿Imamantataq kay runataqa uchachayankillapa? nir. ");
INSERT INTO qufNT_vpl VALUES ("JN18_30","073_18_30","JHN","18","30","30","Paykunaqa niranllapa: —Kay runa allin katinqa, qammanqa mana apamunayllapatachu nir. ");
INSERT INTO qufNT_vpl VALUES ("JN18_31","073_18_31","JHN","18","31","31","Pilatuqa niran: —Chaynu katinqa, apar liynikillapa nishannulla kay runataqa rikar yaĉhayllapa nir. Chaynu nitinmi, Israelmanta karguyjunkunaqa niran: —Nuqakunaqami mana dirichuyjunchu kanillapa mayqantapis wanuchinayllapapaqqa nir. ");
INSERT INTO qufNT_vpl VALUES ("JN18_32","073_18_32","JHN","18","32","32","Chaynumiri kumplikaran, Jesús imanumi wanushaq nir payllapaq rimashanqa. ");
INSERT INTO qufNT_vpl VALUES ("JN18_33","073_18_33","JHN","18","33","33","Chaymantami Pilatuqa qashan mantakunan wasinman yaykur, Jesustaqa qayar kaynu nir tapuran: —¿Qamchu Israel runakunapa mantaqnin kanki? nir. ");
INSERT INTO qufNT_vpl VALUES ("JN18_34","073_18_34","JHN","18","34","34","Jesusqa niran: —¿Qampa yarpuynikillamantachu tapumanki, manaqachu ukkuna willashusha katin? nir. ");
INSERT INTO qufNT_vpl VALUES ("JN18_35","073_18_35","JHN","18","35","35","Jesús chaynu nitinqa, Pilatuqa niran: —¿Nuqachu Israelmanta runa kani? Chaqa qampa nasyunnikimanta runakuna, chaynulla kurakunapa mantaqninkunami qamtaqa nuqamanqa apamushushallapa. Ma willamay, ¿imatataq rurashayki? nir. ");
INSERT INTO qufNT_vpl VALUES ("JN18_36","073_18_36","JHN","18","36","36","Jesusqa niran: —Nuqapa mantakunayqami mana kay pachamantachu. Chaqa chaynu katinqami, nuqapa kaqniykuna maqanakunmanllapa ama Israelmanta karguyjunkunaman qukumananllapapaq. Piru mantakuyniyqami mana kaymantachu nir. ");
INSERT INTO qufNT_vpl VALUES ("JN18_37","073_18_37","JHN","18","37","37","Chaymantaqa Pilatuqa tapuran: —Chaynu karqa, ¿chiqaptachu qamqa uk mantakuq kanki? nir. Jesusqa niran: —Qamllami nimanki, mantakuq kani nirqa. Nuqami kay pachaman shamur nasiray tukuy runakunata willanaypaq chay chiqap kaqpaq. Chaymi chiqap kaqpaq rimatiy intrakaqkunaqa, uyamanllapa nir. ");
INSERT INTO qufNT_vpl VALUES ("JN18_38","073_18_38","JHN","18","38","38","Chaynu nitinqa, Pilatuqa niran: —¿Imataq chay chiqap kaqqa? nir. Chaynu Jesusta tapurnaqa, Pilatuqa qashan lluqshimuran, chay Israelmanta karguyjunkunata kaynu nir willaq: —Nuqapaqqami kay runaqa mana ima uchayjunlamapischu. ");
INSERT INTO qufNT_vpl VALUES ("JN18_39","073_18_39","JHN","18","39","39","Piru qamkunapa kustumrikillapami kan, kada Pascua fyistapi qamkuna nishaykillapanulla uk prisuta kaĉhanaypaq. Chaynu katinmi, ¿munankillapachu kay Israel runakunapa mantaqninta kaĉhanaypaq? nir. ");
INSERT INTO qufNT_vpl VALUES ("JN18_40","073_18_40","JHN","18","40","40","Chaynu Pilato nitinqa, tukuyninllapa qashan kaynu niranllapa: —¡Ama chaytaqa kaĉharchu, ashwan Barrabasta kaĉhay! nir. Kay Barrabasqami kusala suwakuq runa karan. ");
INSERT INTO qufNT_vpl VALUES ("JN19_1","073_19_1","JHN","19","1","1","Chaymantaqami, Pilatuqa kaĉhakuran, Jesusta kusata llibachinanllapapaq. ");
INSERT INTO qufNT_vpl VALUES ("JN19_2","073_19_2","JHN","19","2","2","Chaymi suldadukunaqa kashamanta rurakasha kurunata Jesustaqa umachiranllapa. Chaynulla uk chupika murada raĉhpata yakachiranllapa. ");
INSERT INTO qufNT_vpl VALUES ("JN19_3","073_19_3","JHN","19","3","3","Chaymantami kushipananllaparayku tukuynin qimikar kaynu niranllapa: —¡Biba Israel pwiblupa gubyirnun! nir. Chaynu nir imaqami, qaqllitanpi maqaqllapa. ");
INSERT INTO qufNT_vpl VALUES ("JN19_4","073_19_4","JHN","19","4","4","Chaynami, Pilatuqa qashanpis mantakunanmanta yarqamur niran: —Rikayllapa. Nuqaqami paytaqa yarqachimusha kani rikar kwintata qukanaykillapapaq, nuqapaqqa kay runaqa mana ima uchayjunlamapischu nir. ");
INSERT INTO qufNT_vpl VALUES ("JN19_5","073_19_5","JHN","19","5","5","Chaymantaqami Jesusqa yarqamuran, kashamanta rurakasha kurunata umakusha, chupika murada raĉhpata yakakusha ima. Chaymi Pilatuqa niran: —¡Kaypimi kay runaqa! nir. ");
INSERT INTO qufNT_vpl VALUES ("JN19_6","073_19_6","JHN","19","6","6","Chaynu nitinqa, kurakunapa mantaqninkuna, Dyusta adurananllapa wasita kuytaqkunaqa niranllapa: —¡Kruspi klabay! ¡Kruspi klabay! nir. Piru Pilatuqa paykunataqa niran: —Chaqa, qamkuna apar kruspiqa klabayllapamapis. Nuqapaq-shuypaqa, kay runaqa mana ima uchayjunlamapischu nir. ");
INSERT INTO qufNT_vpl VALUES ("JN19_7","073_19_7","JHN","19","7","7","Chaynu Pilato nitinqa, Israelmanta karguyjunkunaqa niranllapa: —Nuqakunapaqami uk liyniyllapa kan. Chaymi, chay liyniyllapa nishannuqa, kay runaqa allin wanunanpaq. Chaqa payqa ‘Dyuspa Wamran kani’ nisha. ");
INSERT INTO qufNT_vpl VALUES ("JN19_8","073_19_8","JHN","19","8","8","Chaynu nitinllapaqa llallin Pilatuqa kusata manchakuran. ");
INSERT INTO qufNT_vpl VALUES ("JN19_9","073_19_9","JHN","19","9","9","Chaymi qashan mantakunanman yaykur, tapuran Jesustaqa kaynu nir: —¿Maymantataq qamqa kanki? nir. Piru Jesusqami, mana imatapis willaranchu. ");
INSERT INTO qufNT_vpl VALUES ("JN19_10","073_19_10","JHN","19","10","10","Chaymi Pilatuqa qashan niran: —¿Manachu imatapis willamayanki? ¿Manachu yaĉhanki, nuqa washashuyta puytini? nir. Manaqapis ¿mantakutiy kruspi klabashuyta puytinllapa nirqa? ");
INSERT INTO qufNT_vpl VALUES ("JN19_11","073_19_11","JHN","19","11","11","Jesusqa niran: —Tayta Dyus, mana munasha katinqa, manami imatapis ruramayta puytinkimanchu. Piru mayqanĉhi nuqata qamman qukumasha chaymi mas uchayjunqa qammantaqa. ");
INSERT INTO qufNT_vpl VALUES ("JN19_12","073_19_12","JHN","19","12","12","Chaynu Jesús nitinmi, Pilatuqa chay kutilla kaĉhayta yarpuran imanullapis. Piru chay Israelmanta karguyjunkunaqa kusata lanyaranllapa, kaynu nir: —¡Chay runata kaĉharqa, Romapa punta mantaqnin Cesarpaqa mana amigunchu kanki! ¡Mayqanpis mantakuq paylla tikrakarqa, mantakuq Cesarpaqa kuntran! nir. ");
INSERT INTO qufNT_vpl VALUES ("JN19_13","073_19_13","JHN","19","13","13","Chaynu nitinllapa Pilato uyaparqa, Jesustaqa tukuypa naypanman lluqshichimur, payqa mantakunanpina taran. Chay mantakunan lugarqami shutiq “Rumi Llutakasha Pampa”. Nataq hebreo rimaypi-shuypaqa “Gabata” nir. ");
INSERT INTO qufNT_vpl VALUES ("JN19_14","073_19_14","JHN","19","14","14","Chaypimi uk diyalana Pascua fyistapaq faltayatin, alas dusi yupayna karan. Chaymi Pilatuqa niran: —¡Kaypimi mantakuqnikillapaqa! nir. ");
INSERT INTO qufNT_vpl VALUES ("JN19_15","073_19_15","JHN","19","15","15","Piru paykunaqami ashwan kusata laqyaranllapa kaynu nir: —¡Wanunqa! ¡Wanunqa! ¡Kruspi klabay! nir ima. Chaynu nitinllapa, Pilatuqa tapuran paykunataqa kaynu nir: —¿Mantakuqnikillapatachu nuqaqa kruspi klabayashaq? Chaynu nitinqami, chay kurakunapa mantaqninkunaqa niranllapa: —¡Nuqakunapaqa, Cesarla mantakuqniyllapaqa! ¡Manami chiqan mantakuqniyjunchu kanillapa! nir. ");
INSERT INTO qufNT_vpl VALUES ("JN19_16","073_19_16","JHN","19","16","16","Chaynu nitinllapami, Pilatuqa Jesustaqa paykunatana quran. Chaymi Jesustaqa aparanllapana kruspi klabaq. ");
INSERT INTO qufNT_vpl VALUES ("JN19_17","073_19_17","JHN","19","17","17","Jesusqa kayashanmantaqa krusninta rikrakur riran, Calavera shutiq lugarmanqa. (Hebreo rimaypiqa chay lugartaqa ninllapa Gólgota nir.) ");
INSERT INTO qufNT_vpl VALUES ("JN19_18","073_19_18","JHN","19","18","18","Chay lugarpimi Jesustaqa klabaranllapa ishkay runawan pullata krusllapi, ukninta Jesuspa allilaw qichqanpi, ukninta ichuqlaw qichqanpi. ");
INSERT INTO qufNT_vpl VALUES ("JN19_19","073_19_19","JHN","19","19","19","Kruspi klabatinllapanaqa Pilatuqa kaĉhakuran, uk litriru kaynu niqta ĉhurananllapapaq: “NAZARETMANTA JESÚS, ISRAEL RUNAKUNAPA MANTAQNIN” nir. ");
INSERT INTO qufNT_vpl VALUES ("JN19_20","073_19_20","JHN","19","20","20","Chaymi chay litrirutaqa Israelmanta achka runakuna liyiranllapa. Chaqa Jerusalén pwiblupaqa shipchanlapi karan. Chay litriruqami iskribikasha karan hebreo rimaypi, latin rimaypi, griego rimaypi ima. ");
INSERT INTO qufNT_vpl VALUES ("JN19_21","073_19_21","JHN","19","21","21","Chaymi Israelmanta kurakunapa mantaqninkunaqa niranllapa Pilatutaqa. —Ama iskribiychu ‘Israel runakunapa mantaqnin’ niqtaqa. Ashwan iskribiy kaynuta: ‘Israel runakunapa mantaqnin tukuq’ niqta. ");
INSERT INTO qufNT_vpl VALUES ("JN19_22","073_19_22","JHN","19","22","22","Piru Pilatuqa niran: —¡Chaynu iskribirqami, iskribishana kani! nir. ");
INSERT INTO qufNT_vpl VALUES ("JN19_23","073_19_23","JHN","19","23","23","Chaymanta suldadukuna Jesusta kruspi klabarllapanaqa raĉhpantaqa kwatru partipaq pitir, uk parti kada unu aypakuranllapa. Piru chay atun raĉhpa qatakunantaqa mana siranayjun katinmi, mana imanupis partinakuyta puytiranllapachu. Chaqa uk kwirpuyjunlami karan. ");
INSERT INTO qufNT_vpl VALUES ("JN19_24","073_19_24","JHN","19","24","24","Chaynu katinmi suldadukunaqa, kaynu niranllapa: —Ama llikirchu surtyakushunllapa, mabir mayqanninchikllapashi aypashunllapa nir. Chaynu ruratinllapami Dyus nitin iskribikashanqa kumplikaran. Chaqa niqmi: “Raĉhpaytami paykunalla ayparanllapa. Nataq qatakuna raĉhpayta-shuypaqa surtyakur ayparanllapa” nir. Chaymi chaynulla suldadukunaqa ruraranllapa. ");
INSERT INTO qufNT_vpl VALUES ("JN19_25","073_19_25","JHN","19","25","25","Jesús klabakashanpa yatanpiqa karanllapa Jesuspa maman María, Jesuspa mamanpa irmanan, Cleofaspa warmin María, chaynulla María Magdalena ima. ");
INSERT INTO qufNT_vpl VALUES ("JN19_26","073_19_26","JHN","19","26","26","Chaymanta Jesús mamanta rikar, chay kusa munashan yaĉhakuqnin mamanpa pullan shaqta rikarqa, mamantaqa niran: —Mamitay, chaypimi wamraykiqa nir. ");
INSERT INTO qufNT_vpl VALUES ("JN19_27","073_19_27","JHN","19","27","27","Chaynu mamanta nirqa, yaĉhakuqnintapis niran: —Chaypimi mamayki nir. Jesús chaynu nishanmanta-pachami, chay yaĉhakuqninqa Jesuspa mamantaqa payna rikaran, kuytaran imamapis. ");
INSERT INTO qufNT_vpl VALUES ("JN19_28","073_19_28","JHN","19","28","28","Chaymantami, Jesusqa tukuy imapis kumplikashana nir yaĉhashanrayku kaynu niran: —Yakunayani nir. Chaynuqami niran, Dyus nitin iskribikashapi nishan kumplikananpaq. ");
INSERT INTO qufNT_vpl VALUES ("JN19_29","073_19_29","JHN","19","29","29","Chaynu nitinmi, puqyala raĉhpitata isupu qirupi watar, puchqu binu uk jarrupi tayatin nuyuchir, Jesuspa shiminmanqa qimiranllapa. ");
INSERT INTO qufNT_vpl VALUES ("JN19_30","073_19_30","JHN","19","30","30","Chaymi Jesusqa puchqu binuta kamarnaqa niran: —Tukuymi kumplikashana nir. Chaynu nirqa, pukĉhirar wanuranna. ");
INSERT INTO qufNT_vpl VALUES ("JN19_31","073_19_31","JHN","19","31","31","Samana diyapi Pascua fyista qallarinanpaq katinqami, chay Israelmanta karguyjunkunaqa mana munaranllapachu, chay kruspi klabaraqkunapa kwirpun krusllapi kanantaqa. Chaqa Pascua fyistaqami kusala shumaq fyista karan. Chayrayku Pilatuta rugaranllapa kaĉhakutin rir chay kruspi klabaraqkunapa ĉhankanta pakitinllapa dasna wanutin, kwirpunta ashuchinanllapapaq nir. ");
INSERT INTO qufNT_vpl VALUES ("JN19_32","073_19_32","JHN","19","32","32","Chaymi kaĉhakutinllapa, suldadukunaqa rir, Jesuspa qichqanpi uk klabaraqpa ĉhankantaqa pakiran. Chaynulla chay uk qichqanpi kaqpatapis. ");
INSERT INTO qufNT_vpl VALUES ("JN19_33","073_19_33","JHN","19","33","33","Piru Jesuspa ĉhankanta pakinanpaq qimikayatinllapa-shuypaqa, wanushana karan. Chaymi ĉhankantaqa manana pakiranllapanachu. ");
INSERT INTO qufNT_vpl VALUES ("JN19_34","073_19_34","JHN","19","34","34","Piru ashwan chay suldadukunapa ukninqa rir atun puntayjun jyirruwan Jesuspa kustillanta uĉhkuran. Chaymi chay kutilla, yawarwan yaku Jesuspa kwirpunmantaqa yarqamuran. ");
INSERT INTO qufNT_vpl VALUES ("JN19_35","073_19_35","JHN","19","35","35","Kaytaqami uk rikasha chay parlakun. Chaymi chiqapta riman. Chaynulla yaĉhanpis chiqapta rimayan nir. Chaynu rimatinmi, qamkunapis kriyinaykillapapaq. ");
INSERT INTO qufNT_vpl VALUES ("JN19_36","073_19_36","JHN","19","36","36","Chaqa tukuy kaykunaqami chaynuqa pasaran Dyus nitin iskribikashankuna kumplikananpaq. Chaqa niqmi: “Manami uk tullunlamatapis pakinqallapachu” nir. ");
INSERT INTO qufNT_vpl VALUES ("JN19_37","073_19_37","JHN","19","37","37","Chaynullami uk iskribikashakunapipis niq: “Rikakunqallapami uĉhkushanllapamatapis” nir. ");
INSERT INTO qufNT_vpl VALUES ("JN19_38","073_19_38","JHN","19","38","38","Chaymantaqami Arimateamanta Josiqa, Pilatuta rugaran Jesuspa kwirpunta qutin apar pampananpaq. Josiqami, Jesuspa yaĉhakuqninna karan. Piru chay Israelmanta karguyjunkunata manchashanraykumi, upallala puriq, mana imatapis rimarchu. Chaymi Pilato apar pampay nitinqa, Josiqa rir, Jesuspa kwirpuntaqa aparanna pampaq. ");
INSERT INTO qufNT_vpl VALUES ("JN19_39","073_19_39","JHN","19","39","39","Chaynullami Nicodemupis ĉhamuran, trinta kiluta yupay kusa mishki mutkiypaqla rimidyitukuna mirrawan, aluwita apar. Paymi unaylla uk tuta risha kayaq Jesuswan parlaq. ");
INSERT INTO qufNT_vpl VALUES ("JN19_40","073_19_40","JHN","19","40","40","Chaynumi, Josiwan Nicodemuqa Jesuspa kwirpuntaqa aypar, raĉhpitata chay mishki mutkiypaqla rimidyitukunawan alli salar, pilluranllapa. Chaynuqami ruraranllapa, Israelmanta runakunapa chaynu pampakunanllapapaq kustumrin kashanrayku. ");
INSERT INTO qufNT_vpl VALUES ("JN19_41","073_19_41","JHN","19","41","41","Chay lugar kruspi klabashanllapapiqa kayaq uk wirta. Chaypiqami kayaqna qaqapi uk uĉhku wanuqkuna pampakananpaq. Piru chaypiqami manaraq mayqanpis pampakashachu kayaq. ");
INSERT INTO qufNT_vpl VALUES ("JN19_42","073_19_42","JHN","19","42","42","Chaymi chaylapi pamparanllapa, chay yatanlapi katin. Chaqa Israelmanta runakunapa samanan diyamapis qallariyarannari. ");
INSERT INTO qufNT_vpl VALUES ("JN20_1","073_20_1","JHN","20","1","1","Chaymantami simanapa punta diyanpiqa María Magdalenaqa amsaq amsaqla riran Jesús pampakashanmanqa. Chaynu rir ĉharmi, chay uĉhkuta kirpaq atun rumiqa uklawpina kaqta rikaran. ");
INSERT INTO qufNT_vpl VALUES ("JN20_2","073_20_2","JHN","20","2","2","Chaymi kallpar riran, Simón Pedruta, chaynulla Jesuspa chay kusa munashan yaĉhakuqninta willaq. Ĉharqa, kaynu niran: —¡Amitunchikllapataqa pampakashanmanta urqur apashallapa! ¡Manami yaĉhayanillapachu maymanmi apar ĉhurashallapa nirmapis! ");
INSERT INTO qufNT_vpl VALUES ("JN20_3","073_20_3","JHN","20","3","3","Chaynu nitinmi, Pedruqa chay uk yaĉhakuq masinwanqa riranllapa Jesús pampakashanmanqa. ");
INSERT INTO qufNT_vpl VALUES ("JN20_4","073_20_4","JHN","20","4","4","Ishkantinmi kusata kallparanllapa. Piru chay uk yaĉhakuqqami kusata kallpar Pedrumantaqa naypaqta ĉharan. ");
INSERT INTO qufNT_vpl VALUES ("JN20_5","073_20_5","JHN","20","5","5","Ĉharqami piratar chapakurqa Jesús pillukashan raĉhpalatana rikaran. Piru manami yaykuranchu rurimanqa. ");
INSERT INTO qufNT_vpl VALUES ("JN20_6","073_20_6","JHN","20","6","6","Chaymanta Simón Pedro ĉharqa, yaykuran pampakashan uĉhkumanqa. Piru paypis, Jesús pillukashan raĉhpalatana usuraqta rikaran. ");
INSERT INTO qufNT_vpl VALUES ("JN20_7","073_20_7","JHN","20","7","7","Chaynullami umanta pillushanllapa raĉhpaqa, kwirpunta pillushanllapa raĉhpawanqa mana pullachu karan. Ashwanmi umanta pillushanllapa chay raĉhpaqa, chiqanla pillukasha usurayaran. ");
INSERT INTO qufNT_vpl VALUES ("JN20_8","073_20_8","JHN","20","8","8","Chaymantaqa, Jesuspa chay uk yaĉhakuqnin naypaqta ĉhasha karan chaypis, yaykuran. Yaykur tukuy chay pasashanta rikarqa, chaypiraq kriyiran Jesús kawsamushana nirqa. ");
INSERT INTO qufNT_vpl VALUES ("JN20_9","073_20_9","JHN","20","9","9","Chaqa paykunaqa manaraq intrakashachu karanllapa, Dyus nitin iskribikashakunapi Jesusqa wanur kawsamuyanqa nishanpaqqa. ");
INSERT INTO qufNT_vpl VALUES ("JN20_10","073_20_10","JHN","20","10","10","Chaymantami Jesuspa yaĉhakuqninkunaqa tikrakaranllapa wasinllapaman. ");
INSERT INTO qufNT_vpl VALUES ("JN20_11","073_20_11","JHN","20","11","11","Nataq María-shuypaqa Jesús pampakashan punkulapi waqar kidaran. Chaynu waqayarqa, piratar chapakuran uĉhku rurimanqa. ");
INSERT INTO qufNT_vpl VALUES ("JN20_12","073_20_12","JHN","20","12","12","Chaymi ishkay angelkuna kusa yuraq intiru raĉhpayjunta rikaran. Paykunaqami Jesús pampakashanpi, uknin ĉhakinlaw kashanpi, ukninqa uman kashanpi tayaranllapa. ");
INSERT INTO qufNT_vpl VALUES ("JN20_13","073_20_13","JHN","20","13","13","Chaymantaqa chay angelkunaqa tapuranllapa Mariataqa kaynu nir: —Mamitay, ¿imapaqtaq waqayanki? nir. Chaynu taputinllapaqa, payqa niran: —Amituyta apasha katinllapami waqayani. Manami yaĉhayanichu mayman aparmi ĉhurasha kanqallapa nirmapis. ");
INSERT INTO qufNT_vpl VALUES ("JN20_14","073_20_14","JHN","20","14","14","Chaynu nir uklawman chapakuq tikrakayarlami, Jesusta naypanpi shaqta rikaran Mariaqa. Piru payqa mana yaĉhayaranchu Jesús kanqa nirmapis. ");
INSERT INTO qufNT_vpl VALUES ("JN20_15","073_20_15","JHN","20","15","15","Chaymantami Jesusqa payta tapuran kaynu nir: —Mamitay, ¿imapaqtaq waqayanki? ¿Pitataq maskayanki? Chaynu taputinqa, María Magdalenaqa, wirtata kuytaq kanqa nir yarpur, niran: —Taytituy qam apasha karqa willamay, ¿maypitaq ĉhurashayki rir apanaypaq? nir. ");
INSERT INTO qufNT_vpl VALUES ("JN20_16","073_20_16","JHN","20","16","16","Chaynu nitinqa, Jesusqa niran: —¡María! nir Mariaqa tikrakamur niran hebreo rimaypi: —¡Raboni! nir. (Rimananchikpiqa niyan “Yaĉhachikuq Taytituy”). ");
INSERT INTO qufNT_vpl VALUES ("JN20_17","073_20_17","JHN","20","17","17","Chaynu nitinmi chaymantaqa, Jesusqa niran: —Ama aypamaychu mamitay. Chaqa manaraqmi rishachu kani Taytaywan pulla kanaypaqqa. Piru rir, tukuy ukniykunata willapamay, riyaninami Taytaywan, Taytaykillapawan, Dyusniywan, Dyusnikillapawan tarinakuq nir. ");
INSERT INTO qufNT_vpl VALUES ("JN20_18","073_20_18","JHN","20","18","18","Chaymi Mariaqa rir, willaran Jesuspa tukuy yaĉhakuqninkunataqa: “Amitunchikllapatami rikasha kani” nir ima. Chaynullami Jesús willashantaqa tukuyta parlakuran manyaqmanta. ");
INSERT INTO qufNT_vpl VALUES ("JN20_19","073_20_19","JHN","20","19","19","Chay simanapa punta diyanllapi, limpu amsayatinnaqa Jesuspa yaĉhakuqninkunaqa uk wasilapi tantakar alli kirpakusha ima tayaranllapa, Israelmanta karguyjunkunata manchashanllaparayku. Chaynu kayatinllapami, Jesusqa illaqmanta yaykur, paykunapa ĉhaypinllapapi shar, kaynu nir saludaran: —¡Kusa shumaqmi kankillapa! nir. ");
INSERT INTO qufNT_vpl VALUES ("JN20_20","073_20_20","JHN","20","20","20","Chaynu nirnaqa, Jesusqa yaĉhakuqninkunata rikachiran makinkunata, kustillanta ima. Chaymi paykunaqa Jesusta rikar riqsirqa, allipta aligriyaranllapa. ");
INSERT INTO qufNT_vpl VALUES ("JN20_21","073_20_21","JHN","20","21","21","Chaymantaqa qashan Jesusqa paykunataqa niran: —¡Kusa shumaqmi kankillapa! Chaqa imanuĉhi Taytay kaĉhamaran chaynullami qamkunatapis kaĉhashunillapa, nuqapaq yaĉhachikutkillapa kriyirna washakananllapapaq nir. ");
INSERT INTO qufNT_vpl VALUES ("JN20_22","073_20_22","JHN","20","22","22","Chaynu nirqa, Jesusqa paykunaman pukakur, niran: —Santu Ispiritu qamkunawan kanqa. ");
INSERT INTO qufNT_vpl VALUES ("JN20_23","073_20_23","JHN","20","23","23","Chaymi mayqantapis uchanmanta pirdunatkillapaqa pirdunakashana kanqallapa. Chaynulla mayqantapis uchanmanta mana pirdunatkillapaqa, mana pirdunakanqachu nir. ");
INSERT INTO qufNT_vpl VALUES ("JN20_24","073_20_24","JHN","20","24","24","Jesús kawsamur yaĉhakuqninkunaman rikaritinqa, dusi yaĉhakuqninkunamanta Tomás, chay Milli niqllapa chayqa, mana chaypichu karan. ");
INSERT INTO qufNT_vpl VALUES ("JN20_25","073_20_25","JHN","20","25","25","Chaymi chaymantaraq Tomastaqa willaranllapa: —Amitunchikllapatami rikasha kanillapa, nir. Piru Tomasqa niran: —Makinkunata klabu chuqrishanta mana rikar, chaynulla chay chuqrikashanman mana diduyta itar, mana makiywan kustillanta kamar imaqa, mana kriyishaqchu nir. ");
INSERT INTO qufNT_vpl VALUES ("JN20_26","073_20_26","JHN","20","26","26","Chaymanta uchu diya pasatinnaqa, Jesuspa yaĉhakuqninkunaqa qashan tantakaranllapa chay wasillaman. Tomaspismi chaypina karan. Paykunaqami punkuta kirpakusha tayaranllapa. Piru Jesusqami illaqmanta yaykur paykunapa ĉhaypinllapapi shar kaynu nir saludaran: —¡Kusa shumaqmi kankillapa! nir. ");
INSERT INTO qufNT_vpl VALUES ("JN20_27","073_20_27","JHN","20","27","27","Chaynu nirqa, Tomastaqa niran: —Diduykita kayman itay, makiykunata rikay, makikita apamur kustillayman itay. Ama mana kriyiq runachu kar, ¡kriyiy! nir. ");
INSERT INTO qufNT_vpl VALUES ("JN20_28","073_20_28","JHN","20","28","28","Chaynu nitinmi, Tomasqa kusata aligriyar kaynu niran: —¡Amituymi kanki; Dyusniymi kanki! nir. ");
INSERT INTO qufNT_vpl VALUES ("JN20_29","073_20_29","JHN","20","29","29","Chaymi Jesusqa niran: —¿Kanan rikamarqachu kriyimankina? ¡Kusa shumaqmi kanqa manaraq rikamayar, kriyimaqkunaqa! nir. ");
INSERT INTO qufNT_vpl VALUES ("JN20_30","073_20_30","JHN","20","30","30","Jesusqami yaĉhakuqninkunapa naypanpiqa mas achka milagrukunata ruraran. Piru wakin milagrukunaqami kay librupiqa mana iskribikashachu. ");
INSERT INTO qufNT_vpl VALUES ("JN20_31","073_20_31","JHN","20","31","31","Nataq chay iskribikashakuna-shuypaqami, Jesusqa Taytanchik Dyuspa Wamran chaynulla Akrashan Cristun nir, qamkuna kriyinaykillapapaq iskribikasha. Chaynu kriyirnaqami tukuy tyimpupaqna kawsankillapa payrayku. ");
INSERT INTO qufNT_vpl VALUES ("JN21_1","073_21_1","JHN","21","1","1","Chaymantami, Jesusqa qashan rikariran wakin yaĉhakuqninkunaman, Tiberias shutiq quĉhapa manyanpi. Kaykunami karan tarinakutinllapaqa: ");
INSERT INTO qufNT_vpl VALUES ("JN21_2","073_21_2","JHN","21","2","2","Simón Pedruqa chay Milli niqllapa Tomaswan, chay Caná Galilea pwiblumanta kaq Natanaelwan, Zebedeupa ishkay wamrankunawan, chaynulla ishkay mas yaĉhakuq masinkunawan pulla karanllapa. ");
INSERT INTO qufNT_vpl VALUES ("JN21_3","073_21_3","JHN","21","3","3","Chaypi pulla kayatinllapaqa, Simón Pedruqa niran: —Riyani piskadukuq, nir. Chaymi chay wakinkunapis niranllapa: —Chaynu katinqa nuqakunapis pullayki rishaqllapa nir. Chaynu ninakur chaymantaqa riranllapanari uk yaku karruman iqar. Piru chay tutaqa mana uklamatapis piskadutaqa ayparanllapachu. ");
INSERT INTO qufNT_vpl VALUES ("JN21_4","073_21_4","JHN","21","4","4","Limpu achkiyayatinnami, Jesusqa chay atun quĉhapa manyanpi rikariran. Piru yaĉhakuqninkunaqa mana yaĉhayaranllapachu, Jesús kanqa nirqa. ");
INSERT INTO qufNT_vpl VALUES ("JN21_5","073_21_5","JHN","21","5","5","Chaynu yarpupakuyatinllapaqa, ashwan Jesusqa niran paykunataqa: —Wamrituykuna, ¿manachu piskaduta aypashaykillapa mikunallapapaq? nir. Paykunaqa niranllapa: —Manami nir. ");
INSERT INTO qufNT_vpl VALUES ("JN21_6","073_21_6","JHN","21","6","6","Chaynu nitinllapaqa, Jesusqa qashan niran paykunataqa: —Yaku karruykillapapa allilaw qichqanman atun shikraykillapataqa itakuyllapa. Chaypiqami aypankillapa nir. Chaynu nitinmi, paykunaqa chaynu ruraranllapa. Piru chaymantaqa manana chay atun shikrataqa lluqshichimuyta puytiranllapachu, kusala unta piskadu kashanrayku. ");
INSERT INTO qufNT_vpl VALUES ("JN21_7","073_21_7","JHN","21","7","7","Chaymantami Jesuspa chay kusa munashan yaĉhakuqninqa, Pedrutaqa niran: —¡Wakqami Amitunchikllapa! nir. Chaynu niqta uyaparlami Simón Pedruqa raĉhpanta yakakuran. Chaqa lirila karan. Raĉhpanta yakakur yakuman yaykuran. ");
INSERT INTO qufNT_vpl VALUES ("JN21_8","073_21_8","JHN","21","8","8","Nataq chay wakinkuna-shuypaqa, syin mitrulana yupay manyaman ĉhananpaq faltayatin, yaku karrunpiqa ĉharanllapana, atun shikrapi piskaduta untalla aysaĉhakusha. ");
INSERT INTO qufNT_vpl VALUES ("JN21_9","073_21_9","JHN","21","9","9","Chaymanta ishkir rirqa yaku manyaman ĉharqa nina ratakuqta tariranllapa. Chay nina ratakuqpa ananpiqa piskaduwan, tantita kasha karan. ");
INSERT INTO qufNT_vpl VALUES ("JN21_10","073_21_10","JHN","21","10","10","Chaymi Jesusqa paykunataqa niran: —Apamuyllapa chayraqla lluqshichimushaykillapa wakin piskadukunata nir. ");
INSERT INTO qufNT_vpl VALUES ("JN21_11","073_21_11","JHN","21","11","11","Chaynu Jesús nitinqa, Simón Pedruqa iqar chay atun shikrataqa waqta pachakaman chutamuran. 153 piskadu kusa atunlla karan, chay atun shikrapiqa. Piru chaynumapis mana llikikaranchu chay shikraqa. ");
INSERT INTO qufNT_vpl VALUES ("JN21_12","073_21_12","JHN","21","12","12","Chaymantami Jesusqa, paykunataqa niran: —Shamur mikuyllapa nir. Chaynu nitinqa chay yaĉhakuqninkunaqa ukninlamapis mana tapuyaqllapachu, mayqantaq kanki nirlamapis. Chaqa yaĉhayaranllapanari Amitunchikllapa nir. ");
INSERT INTO qufNT_vpl VALUES ("JN21_13","073_21_13","JHN","21","13","13","Chaymantami Jesusqa paylla yaĉhakuqninkunaman qimikar tantitakunata, piskadukunata ima aypachiran. ");
INSERT INTO qufNT_vpl VALUES ("JN21_14","073_21_14","JHN","21","14","14","Chay rikarishanwanqami kawsashanmantaqa Jesusqa kimsa kutipaqna rikarisha karan yaĉhakuqninkunamanqa. ");
INSERT INTO qufNT_vpl VALUES ("JN21_15","073_21_15","JHN","21","15","15","Mikur tukchitinllapanaqa, Jesusqa niran Simón Pedrutaqa: —Jonaspa wamran Simón. ¿Qamqachu chiqapta kaykunamantaqa masta munamanki? Pedruqa niran: —Arí Taytituy. Qamqami yaĉhayanki nuqaqami munashuni nir. Chaymi Jesusqa niran: —Uyshitaykunatami qaranki nir. ");
INSERT INTO qufNT_vpl VALUES ("JN21_16","073_21_16","JHN","21","16","16","Chaynu nirqa, qashan tapuran: —Jonaspa wamran Simón, ¿chiqaptachu munamanki? nir. Pedruqa niran: —Arí Taytituy. Qamqami yaĉhayanki nuqaqami munashuni nir. Chaymi qashanpis Jesusqa niran: —Uyshitaykunatami michinki nir. ");
INSERT INTO qufNT_vpl VALUES ("JN21_17","073_21_17","JHN","21","17","17","Chaynu nirqa qashan kimsa kutipaqna kaynu nir tapuran: —Jonaspa wamran Simón ¿munamankichu? nir. Chaynu Jesús kimsa kuti tapushanrayku, Pedruqa kusa llakishala niran: —Taytituy, qamqami yaĉhayanki tukuyta. Qamqami yaĉhayanki nuqaqa munashuni nir. Jesusqa qashan niran: —Uyshitaykunatami qaranki nir. ");
INSERT INTO qufNT_vpl VALUES ("JN21_18","073_21_18","JHN","21","18","18","Chiqaptami nishayki: Musu karqami maytapis rinashaykita riq kanki, qamlla mudakur ima. Piru kanan-shuypaqa nishayki: Rukuna katkiqami, ukna mudachishunqa, qamqa rikraykikunata chutarachitki. Chaynu raĉhpaykita yakachishurqa, maytapis apashunqa mana qam rinashaykimanmapis. ");
INSERT INTO qufNT_vpl VALUES ("JN21_19","073_21_19","JHN","21","19","19","Jesús chaynu nirqa, Pedrutaqa intrachinayaran imanumi wanuyanqa nir. Chaynulla intrachinayaranpis chay wanushanrayku, runakunaqa Dyuspi mastana kriyir alabanqallapa nir. Chaynu nirnaqa chaymantaqa niran: —¡Shamuy nuqawan rishun! nir. ");
INSERT INTO qufNT_vpl VALUES ("JN21_20","073_21_20","JHN","21","20","20","Chaynu ninakurqa riranllapana. Riyarllapa Pedruqa das ikinman chapakurqa, rikaran Jesuspa kusa munayashan yaĉhakuqnin ikinllapata riqta. Kay kusa munayashan yaĉhakuqninmi Jesús wanunanpaqna paykunawan mikuyatinqa, tapusha karan “¿Mayqanninllapashi kuntrankunamanqa qukuyanqa?” nir. Paymi ikinllapataqa riyaran. ");
INSERT INTO qufNT_vpl VALUES ("JN21_21","073_21_21","JHN","21","21","21","Ikinllapata riqta rikarqa, Pedruqa Jesustaqa tapuran: —Taytituy, kayta-shuypaqa, ¿imataq pasayanqaqa? nir. ");
INSERT INTO qufNT_vpl VALUES ("JN21_22","073_21_22","JHN","21","22","22","Jesusqa Pedrutaqa niran: —Nuqa munar, qashan shamunaykaman kawsachitiymapis, ¿ima kwintaykitaq qampaqqa? Qamqa shamuy nuqawan rishun nir. ");
INSERT INTO qufNT_vpl VALUES ("JN21_23","073_21_23","JHN","21","23","23","Chaynu Jesús nisha katinmi, tukuy paypi kriyiqkunaqa kusata ninakuqllapa: “Chay kusa munashan yaĉhakuqninqa manana wanuyanqanachu” nir. Piru Jesusqa manami, mana chiqapta wanunanpaqchu niran. Chaqa payqa, niran: “Nuqa munarqa, qashan shamunaykaman kawsachitiymapis, ¿ima kwintaykitaq qampaqa?” nirla. ");
INSERT INTO qufNT_vpl VALUES ("JN21_24","073_21_24","JHN","21","24","24","Jesusqami nuqapaq rimaran chaynuqa. Chaynu karmi nuqalla rimani tukuy chaykunapaqqa. Chaynullami tukuy kaypi iskribikashakunatapis nuqalla iskribisha kanimapis. Chaymi nishayqa chiqap. ");
INSERT INTO qufNT_vpl VALUES ("JN21_25","073_21_25","JHN","21","25","25","Jesusqami achka milagrukunata ruraran. Tukuy chay rurashankunata manyaqmanta iskribishaqami kay pachamapis tukuy librukunataqa mana aypayanmanchu. ");
INSERT INTO qufNT_vpl VALUES ("AC1_1","074_1_1","ACT","1","1","1","Tayta Teófilo, punta iskribishushay libruypimi nishuray Jesús imata rurashanpaq, yaĉhachikushanpaq ima, qallarishan diyamanta-pacha, ");
INSERT INTO qufNT_vpl VALUES ("AC1_2","074_1_2","ACT","1","2","2","syiluman rishankaman. Manaraq syiluman riyarqami, Santu Ispiritunlawan yaĉhachiran, tukuy akrashan apustulninkunataqa, imatami ruranqallapa nirmapis. ");
INSERT INTO qufNT_vpl VALUES ("AC1_3","074_1_3","ACT","1","3","3","Chaymantaqami, wanusha karmapis kawsamurqa rikariran apustulninkunapa naypanman. Chaqa, chaynumi paykunataqa intrachiran “Chiqapta kawsayan” nir. Chaymi, kwarinta diyakunata pullanllapa kar, yaĉhachiyaran Taytanchik Dyuspa mantakuyninpaq. ");
INSERT INTO qufNT_vpl VALUES ("AC1_4","074_1_4","ACT","1","4","4","Apustulninkunawan pulla karllaraqmi, Jesusqa allita willaran, kaynu nir: —Amaraqmi maytapis rinkillapachu Jerusalén pwiblumantaqa. Ashwan yarayllapa Taytay tukuy chay arnishushanllapata kumplishunanllapakaman. Manachu nishurayllapa Santu Ispiritunwan shutichishuyanqallapa nir. ");
INSERT INTO qufNT_vpl VALUES ("AC1_5","074_1_5","ACT","1","5","5","Chiqaptamiri Shutichikuq Juanqa yakulawan shutichikuran. Nataq allaqkamanqa Santu Ispirituwanna shutikunkillapa. ");
INSERT INTO qufNT_vpl VALUES ("AC1_6","074_1_6","ACT","1","6","6","Chaynu nitin Jesuswan pulla kaqkunaqa kaynu nir, tapuranllapa: —Taytituy, ¿qamchu, chay romano runakuna mantamananllapamantaqa washar, kay Israel pwiblumanta kaqkunataqa kananlla mantamanaykillapapaq kanki? nir. ");
INSERT INTO qufNT_vpl VALUES ("AC1_7","074_1_7","ACT","1","7","7","Chaymi Jesusqa niran: —Manami qamkunaqa yaĉhanaykillapapaq allinchu, maydiyami, ima urasmi Tayta Dyus imata rurayanqa nirmapis. Chaytaqami payla yaĉhan, tukuypa amun kar, maydiyami, ima urasmi imata rurayanqa nirmapis. ");
INSERT INTO qufNT_vpl VALUES ("AC1_8","074_1_8","ACT","1","8","8","Chaynu katinmapis, Taytanchik Dyuspa Santu Ispiritunmi qamkunaman shamutin, paypa pudirninwanna kankillapa. Chaymantanami rinkillapa nuqapaq yaĉhachikuq kay Jerusalén pwiblupi, tukuy Judeapa pwiblunkunapi, Samariapa pwiblunkunapi, chaynulla tukuy pacha intiruta ima. ");
INSERT INTO qufNT_vpl VALUES ("AC1_9","074_1_9","ACT","1","9","9","Chaynu nirmi, tukuy chaypi kaqkuna rikayatin, Jesusqa apakaq qallariran syiluman. Chaymantaqa unaqpina katin, puktay rikarimur limpu pampatin, mana rikaranllapanachu. ");
INSERT INTO qufNT_vpl VALUES ("AC1_10","074_1_10","ACT","1","10","10","Chaymanta chay runakuna, syiluman iqaqta rikakuyatinllapaqa, ishkay runakuna yuraq mudanayjun rikariran paykunamanqa. ");
INSERT INTO qufNT_vpl VALUES ("AC1_11","074_1_11","ACT","1","11","11","Chaymi niranllapa: —Galilea pwiblumanta runakuna, ¿imapaqtaq qamkunaqa chapakuyankillapa syilumanqa? Jesús, qamkunawan karan chayqami rishana syiluman. Chaymantaqami imanutaq qamkuna rikayatkillapa riran, chaynulla qashan shamunqa maydiyaqa. ");
INSERT INTO qufNT_vpl VALUES ("AC1_12","074_1_12","ACT","1","12","12","Olivos shutiq sirkamanta-pachami apustulkunaqa tikrakaranllapa Jerusalén pwiblukaman, shipcha kashanrayku. Chaqa samana diyapiqami chaynulata purinanllapapaq karan. ");
INSERT INTO qufNT_vpl VALUES ("AC1_13","074_1_13","ACT","1","13","13","Chaynu Jerusalenman ĉharllapaqa, chay samashanllapa wasipa mas unaq altuman iqaranllapa. Paykunaqami kaykuna karanllapa: Pedro, Juan, Santiago, Andrés, Felipe, Tomás, Bartolomé, Mateo, Alfeupa wamran Santiago, Simón (paymi Celote shutiranpis), chaynulla Santiagupa uknin Judas ima. ");
INSERT INTO qufNT_vpl VALUES ("AC1_14","074_1_14","ACT","1","14","14","Paykunaqami tukuyninllapa waran waran Jesuspa ukninkunawan, maman Mariawan, wakin warmikunawan ima tantakaqllapa Dyusman pulla mañakunanllapapaq. ");
INSERT INTO qufNT_vpl VALUES ("AC1_15","074_1_15","ACT","1","15","15","Chay diyakunapimi syintu binti (120) yupay kriyiqkunaqa tantakaranllapa. Chaymi Pedruqa ĉhaypinllapapi shar, kaynu nir rimaq ĉhurakaran: ");
INSERT INTO qufNT_vpl VALUES ("AC1_16","074_1_16","ACT","1","16","17","“Ukniykuna, Davidmi Santu Ispiritu yanapatin iskribiran Judaspaq. Chaymi tukuy iskribishanqa kumplikaranna. Chaqa Judasqami nuqanchikkunapa ukninchikllapa kar, imata rurashallapapis ruraq. Piru chaynu karmapis Jesuspa kuntrankunata apatin, ayparanllapa. ");
INSERT INTO qufNT_vpl VALUES ("AC1_18","074_1_18","ACT","1","18","18","Chaynu Jesusta kuntrankunaman qukur mana allinta rurashanpaqqami pagraranllapa. Chaymi chay qillaywanqa rir uk pachata rantiran. Chaymantami umap ratar paĉhyatin, limpu chunchulinmapis qutukamutin wanuran. ");
INSERT INTO qufNT_vpl VALUES ("AC1_19","074_1_19","ACT","1","19","19","Chayta Jerusalén pwiblupi taqkuna yaĉharmi, chay pachataqa ‘Acéldama’ shutichiranllapa. Rimayninllapapi-shuypaqa munan niyta ‘Yawar Pacha’ nir. ");
INSERT INTO qufNT_vpl VALUES ("AC1_20","074_1_20","ACT","1","20","20","Chaqa Judaspaq David, Salmos librupi iskribishanqami chiqapta kumplikaran. Chaqa niqmi: ‘Wasinqami chunllaq lugarpaq tikrakanqa. Chaymi manana mayqanpis chaypiqa tanqanachu’ nir. Chaynullami niqpis: ‘Uknami paypa lugarninqa kanqa’ nir. ");
INSERT INTO qufNT_vpl VALUES ("AC1_21","074_1_21","ACT","1","21","21","“Chayraykumi, allin kanqa tukuy kriyiqkunamanta, uk runata akrasha yanapamanallapapaq. Chaqa kay nuqanchikkunapimi kanllapa Amitunchik Jesucristo nuqanchikkunawan katin, maydiyapis pullanchikllapa kasha kaqkunaqa. ");
INSERT INTO qufNT_vpl VALUES ("AC1_22","074_1_22","ACT","1","22","22","Paykunaqami Shutichikuq Juan, Jesusta shutichishanmanta-pacha, syiluman rinankaman, pullanchikllapa kasha. Chaymi paykunamanta uknin allin kanqa, pullanchikllapana kar intrachikunanpaq, Jesusqami wanushanmantaqa kawsamuran nir ima”. ");
INSERT INTO qufNT_vpl VALUES ("AC1_23","074_1_23","ACT","1","23","23","Chaynu nirqami ishkay runakunata akraranllapa: Ukninqami shutiq José. Paytami niqllapapis: Barsabás, Justo ima nir. Nataq, uk-shuypaqa Matías karan. ");
INSERT INTO qufNT_vpl VALUES ("AC1_24","074_1_24","ACT","1","24","24","Chaymantami Dyusman kaynu nir mañakuranllapa: “Taytituy, qammi tukuypa yarpuyninta yaĉhanki. Chaymi rikachimayllapa, kay ishkaykunamantaqa mayqannintataq akrashayki. ");
INSERT INTO qufNT_vpl VALUES ("AC1_25","074_1_25","ACT","1","25","25","Chaynuqami payna chay Judas uchanrayku chinqaran chaypa lugarninqa apustul kananpaqqa. Chaqa Judasqami rishana maymanĉhi rinanpaq karan chaymanqa” nir. ");
INSERT INTO qufNT_vpl VALUES ("AC1_26","074_1_26","ACT","1","26","26","Chaynu nir mañakutinllapami swirtikunaqa Matiaspaq ishkiran. Chaymi chaymanta-pachaqa chay unsi apustulkuna, Matiaswan tantakarqa dusina qashan karanllapa. ");
INSERT INTO qufNT_vpl VALUES ("AC2_1","074_2_1","ACT","2","1","1","Chaymanta Pentecostés fyista ĉhamutinqa, Jesucristupi tukuy kriyiqkunaqa uk wasilaman tantakasha karanllapa. ");
INSERT INTO qufNT_vpl VALUES ("AC2_2","074_2_2","ACT","2","2","2","Chaynu chaypi katinllapami, illaqmanta jwirti wayra yupay kusata waqar syilumanta shamur, yaĉhapachiran chay wasi kashanllapamatapis. ");
INSERT INTO qufNT_vpl VALUES ("AC2_3","074_2_3","ACT","2","3","3","Chaymi, paykunamanqa rikariran ninapa llipyaynin yupay tukuyninpa ananman. ");
INSERT INTO qufNT_vpl VALUES ("AC2_4","074_2_4","ACT","2","4","4","Chaymantami, tukuy chaypi kaqkunaqa Dyuspa Santu Ispiritunwanna kidaranllapa. Chaymi Santu Ispiritu rimachishannulla uk rimaykunatana rimar parlaranllapa. ");
INSERT INTO qufNT_vpl VALUES ("AC2_5","074_2_5","ACT","2","5","5","Chay diyakunapimi Jerusalén pwiblumanqa, Dyuspi kusa achka kriyiq Israel runakuna ĉhamusha chaypina tayaranllapa. Paykunaqami tukuy may nasyunkunamanta shamusha karanllapa. ");
INSERT INTO qufNT_vpl VALUES ("AC2_6","074_2_6","ACT","2","6","6","Chaymi, chay wayra yupay waqaqta uyaparllapaqa, tukuy runakuna qimikaranllapa chay wasimanqa. Chaynumi paykunapa rimananllapapi rimaqta uyaparanllapa, chay wasipi tantakashakunataqa. ");
INSERT INTO qufNT_vpl VALUES ("AC2_7","074_2_7","ACT","2","7","7","Chaymi mana allitachu yarpur, paykunapura kaynu ninakuqllapa: “¿Manachu kay rimaqkunaqa tukuynin, Galilea pwiblulamanta? ");
INSERT INTO qufNT_vpl VALUES ("AC2_8","074_2_8","ACT","2","8","8","¿Imanutaq nuqanchikkunapa rimayninchikllapapi rimayanllapaqa? ");
INSERT INTO qufNT_vpl VALUES ("AC2_9","074_2_9","ACT","2","9","9","Kaypiqami kanchikllapa achka nasyunkunamanta: Partia pwiblumanta, Mediamanta, Elammanta, Mesopotamia pwiblumanta ima. Wakinqa Judea pwiblumanta, Capadociamanta, Pontumanta, chaynulla prubinsya Asiamanta ima. ");
INSERT INTO qufNT_vpl VALUES ("AC2_10","074_2_10","ACT","2","10","10","Kanchikllapapismi Frigia pwiblumanta, Panfiliamanta, Egiptumanta, chay Cirene pwiblupa qichqan Africapa pwiblunkunamanta ima. Chaynulla wakinkuna-shuypaqa shamushanchikllapa Roma pwiblumanta. Ukkunaqa chiqap Israel runakuna kanchikllapa. Nataq wakin-shuypaqa, Israel runakunapa kustumrikunata ruraqkunana kanchikllapa. ");
INSERT INTO qufNT_vpl VALUES ("AC2_11","074_2_11","ACT","2","11","11","Kanchikllapapismi Cretapa pwiblunkunamanta, Arabiamanta ima. Chaynu tukuy riqchaq pwiblukunamanta karmapismi, kusa allita intrakanchikllapa rimayninchikkunapi Dyusninchikpaq, tukuy shumaq rurashanpaq ima yaĉhachimashallapamapis nir”. ");
INSERT INTO qufNT_vpl VALUES ("AC2_12","074_2_12","ACT","2","12","12","Tukuy paykunami kusata dispantakarllapa, mana allita yarpuranllapachu. Chaymi kaynu ninakuqllapa: “¿Imatataq munan niyta, tukuy kayqa?” nir. ");
INSERT INTO qufNT_vpl VALUES ("AC2_13","074_2_13","ACT","2","13","13","Nataq wakinkuna-shuypaqami burlakar, niqllapa: “Wak runakunaqami maĉhasha” nir. ");
INSERT INTO qufNT_vpl VALUES ("AC2_14","074_2_14","ACT","2","14","14","Chaymantami Pedruqa shariran, wakin unsi apustul masinkunawan pulla. Chaymi payqa jwirtita rimaq qallariran, kaynu nir: “Israel runa masiykuna, tukuy kay Jerusalén pwiblupi taqkuna, kayta qamkunaqa uyakuyllapa nuqa willashuyanillapa chayta. ");
INSERT INTO qufNT_vpl VALUES ("AC2_15","074_2_15","ACT","2","15","15","Qamkunaqa maĉhasha nimankillapa. Manami chay nishaykillapanuchu. Chayraqmi allaqllaraq, imanuna maĉhashaqa kashaqllapa. ");
INSERT INTO qufNT_vpl VALUES ("AC2_16","074_2_16","ACT","2","16","16","Ashwan kayqami chaynu pasayan, Dyuspa unay rimaqnin Joel nisha karan chaynulla. Chaqa Joelmi kaynu niran: ");
INSERT INTO qufNT_vpl VALUES ("AC2_17","074_2_17","ACT","2","17","17","‘Dyusninchikmi nin: Maydiya pacha tukukananpaq katinnaqami tukuy runakunaman kaĉhashaq Santu Ispirituyta. Chaymi runakunapa wamrankuna, ullqupis, warmipis rimanqallapa nuqa munashayta. Musu wamrakunami riqchaq imakunata rikapakunqallapa. Nataq rukukuna-shuypaqa musqupanqallapa. ");
INSERT INTO qufNT_vpl VALUES ("AC2_18","074_2_18","ACT","2","18","18","Chaynulla chay diyakunapimi munashay akrashaykunamanpis kaĉhashaq Santu Ispirituytaqa, paykunapis rimananllapapaq nuqa munashayta. ");
INSERT INTO qufNT_vpl VALUES ("AC2_19","074_2_19","ACT","2","19","19","Unaq syilupimi mana rikashanllapakunata rikachishaq, rikar dispantakananllapapaq. Nataq kay pachapi-shuypaqa yawarta, ninata, quntayta ima rikachishaq, runakuna rikar dispantakananllapapaq. ");
INSERT INTO qufNT_vpl VALUES ("AC2_20","074_2_20","ACT","2","20","20","Chayna, Amitunchik shamunanpaq diya ĉhamuyatinnaqa, rupayqa yanalla tutaparaqpaq tikrakanqa. Nataq killa-shuypaqa yawarpaq yupay tikrakanqa. ");
INSERT INTO qufNT_vpl VALUES ("AC2_21","074_2_21","ACT","2","21","21","Piru mayqanpis Amitunchikpi kriyir shutinpi mañakuqqami washakanqa’ nir”. ");
INSERT INTO qufNT_vpl VALUES ("AC2_22","074_2_22","ACT","2","22","22","Chaymi Pedruqa niranpis: “Uyakuyllapa, Israel runakuna, kaynu nishutiyllapa: Nazaretmanta Jesustami, Dyus yanapatin naypaykillapapi mana ruraypaq shumaq imakunata, milagrukunata, kusa dispantakaypaqkunata ima ruraran. Chaynuqami ruraran qamkuna rikar allita yaĉhanaykillapapaq, Jesusqami chiqapta Dyusmanta shamusha karan nir. ");
INSERT INTO qufNT_vpl VALUES ("AC2_23","074_2_23","ACT","2","23","23","Piru ukkuna qushutinllapami ashwan chay mana allin runakunawan kruspi klabar wanuchiraykillapa, imanutaq Dyus unaylla chaynu kananpaqqa nishallana karan chaynulla. ");
INSERT INTO qufNT_vpl VALUES ("AC2_24","074_2_24","ACT","2","24","24","Chaynu wanuchitkillapapismi, Tayta Dyusqa wanushanmanta kawsachimuran. Manari dijaranchu ismunanpaqqa. ");
INSERT INTO qufNT_vpl VALUES ("AC2_25","074_2_25","ACT","2","25","25","Chaqa Davidmi unaylla iskribiran, Jesús kaynu nishanta: ‘Nuqami maydiyapis Dyusniytaqa naypaypi rikani. Chaynu pay allilaw qichqaypi katinqami, mana mayqantapis manchayta puytinichu. ");
INSERT INTO qufNT_vpl VALUES ("AC2_26","074_2_26","ACT","2","26","26","Chayraykumi tukuy shunquywan kusata aligriyar takini. Chaymi ashwan Dyusniylapi kunfyakarna kawsashaq. ");
INSERT INTO qufNT_vpl VALUES ("AC2_27","074_2_27","ACT","2","27","27","Chaymi Taytay, wanur pampakatiymapis mana dijankichu almay chaypi kidananpaqqa. Chaynulla kusa munashayki Wamraykipa kwirpun ismunanpaqpis mana dijankichu. ");
INSERT INTO qufNT_vpl VALUES ("AC2_28","074_2_28","ACT","2","28","28","Chaqa qammi intrachimarayki, munashaykita rurar tukuy tyimpupaqna kawsanaypaq. Chaymi naypaykipiqa, kusata aligriyanimapis’ nir”. ");
INSERT INTO qufNT_vpl VALUES ("AC2_29","074_2_29","ACT","2","29","29","Chaynu nirnaqami Pedruqa niranpis: “Ukniykuna, chiqaptami nishaykillapa: Unay rukunchikllapa Davidmi wanutin, pamparanllapa. Chaymi chay pampakashantaqa kanankaman rikanchikllapa. ");
INSERT INTO qufNT_vpl VALUES ("AC2_30","074_2_30","ACT","2","30","30","Chaqa Davidmi Dyuspa rimaqnin kashanrayku Dyusqa jurar arnisha katin, yaĉhayaranllana, paypa ayllunmantashi uk mantakuq kayanqa nir. ");
INSERT INTO qufNT_vpl VALUES ("AC2_31","074_2_31","ACT","2","31","31","Chaynu katinmi Davidqa, Jesús kawsamunanpaq kashanta rikasha yupayna kaynu niran: Dyus Akrashan Cristun wanur pampakatinqashi, almanqa mana chaypiqa kidayanqachu, chaynulla kwirpunmapis manashi ismuyanqachu nir. ");
INSERT INTO qufNT_vpl VALUES ("AC2_32","074_2_32","ACT","2","32","32","Chaqa chay nishannullami Dyusqa, Jesustaqa kawsachimuran. Chaymi tukuy chaykunapaqqa nuqanchikkuna allita yaĉhanchikllapa. ");
INSERT INTO qufNT_vpl VALUES ("AC2_33","074_2_33","ACT","2","33","33","Chaymantami Dyusqa, Jesucristuta syiluman apar, allilaw qichqanpina tachiran. Chaynullami Taytanqa quran Santu Ispiritunta. Chaymi paypis chay arnimashanchikllapa Santu Ispiritutaqa nuqanchikkunamanpis kaĉhamuran. Tukuy chaytami qamkunaqa rikashaykillapa, uyapashaykillapa ima. ");
INSERT INTO qufNT_vpl VALUES ("AC2_34","074_2_34","ACT","2","34","34","Mabir, ¿imapaqtaq Davidqa syilumanqa mana riran? Chaqa payllamiri kaynu niran: ‘Tayta Dyusmi, Amituytaqa kaynu niran: Tay allilaw qichqaypi, ");
INSERT INTO qufNT_vpl VALUES ("AC2_35","074_2_35","ACT","2","35","35","maydiya chay ĉhiqnishuqkunata ĉhakikipa ĉhakinman ĉhuranaykaman nir’. ");
INSERT INTO qufNT_vpl VALUES ("AC2_36","074_2_36","ACT","2","36","36","“Israel pwiblumanta runakuna allita uyakur intrakayllapa, Jesusta kruspi klabar wanuchishaykillapatami, Dyusqa kananqa nisha, tukuypa Washakuqnin Amitunchikllapana kananpaq” nir. ");
INSERT INTO qufNT_vpl VALUES ("AC2_37","074_2_37","ACT","2","37","37","Chaynu Pedro nitinmi, chaypi tantakasha kaqkuna uyaparqa, tukuy shunqunwan kusalata llakiranllapa. Chaymi Pedruta, chaynulla wakin apustulkunamatapis kaynu nir tapuranllapa: —¡Ukniykuna! ¿Imatataq rurashaqllapa? nir. ");
INSERT INTO qufNT_vpl VALUES ("AC2_38","074_2_38","ACT","2","38","38","Pedruqa niran: —Tukuy mana allinta rurashaykillapata dijar, Dyusman tikrakar, uknikillapa uknikillapa Jesucristupa shutinpina shutikuyllapa. Chaynuqami Dyusqa uchaykillapamanta pirdunar, Santu Ispiritunta qushunqallapa. ");
INSERT INTO qufNT_vpl VALUES ("AC2_39","074_2_39","ACT","2","39","39","Tukuy kay nishushayllapaqami qamkunapaq, wamraykillapapaq, chaynulla tukuy uklawmanta kaqkunata Amitunchik Tayta Dyus akranashankunapaq imami kanqa nir. ");
INSERT INTO qufNT_vpl VALUES ("AC2_40","074_2_40","ACT","2","40","40","Chaynu nir imami, Pedruqa allita willar, kaynu niranpis: —¡Wakaq tukuyllapa chay mana allin tukuq runakunamanta! nir. ");
INSERT INTO qufNT_vpl VALUES ("AC2_41","074_2_41","ACT","2","41","41","Pedro chaynu nitinmi, intrakar kriyiqkunaqa chay diyalla shutikuranllapa. Chaymi kriyiqkunaqa tris mil (3,000) yupayna karanllapa. ");
INSERT INTO qufNT_vpl VALUES ("AC2_42","074_2_42","ACT","2","42","42","Paykunaqami apustulkuna yaĉhachikutinqa kusa allita kriyishanllaparayku yanapanakur ima kawsaqllapa. Chaynulla Dyusman mañakuqllapa; Santa Mikunata mikuqllapa ima. ");
INSERT INTO qufNT_vpl VALUES ("AC2_43","074_2_43","ACT","2","43","43","Tukuy kriyiqkunaqami kusalata dispantakaqllapa, Dyus yanapatin apustulkuna achka milagrukunata, mana ruraypaq shumaq imakunata ruratinllapa rikarqa. ");
INSERT INTO qufNT_vpl VALUES ("AC2_44","074_2_44","ACT","2","44","44","Chaynumi kriyiqkunaqa tantala kusa shumaqta kawsaqllapa, iman kaqkunawan ukninllapa ukninllapa yanapanakur ima. ");
INSERT INTO qufNT_vpl VALUES ("AC2_45","074_2_45","ACT","2","45","45","Chaymi imanllapata rantikurmapis chay qillaywan imanu paykunamanta ministishanllapanulla yanapanakuqmapis. ");
INSERT INTO qufNT_vpl VALUES ("AC2_46","074_2_46","ACT","2","46","46","Chaynulla waran waranmi Dyusta adurananllapa wasipi tantakar, Dyusta alabaqllapa. Nataq wasinllapapi-shuypaqa tantakaqllapa Santa Mikunata mikunanllapapaq. Chaynumi tukuy shunqunllapawan kusata aligriyar ima tantala mikuqllapamapis. ");
INSERT INTO qufNT_vpl VALUES ("AC2_47","074_2_47","ACT","2","47","47","Dyusta tantala alabatinllapa rikarmi, tukuyla kusa shumaqta yarpuqllapa. Chaymi Dyus yanapatin kriyir washakaqkunaqa waran waran masna achkayayaranllapa. ");
INSERT INTO qufNT_vpl VALUES ("AC3_1","074_3_1","ACT","3","1","1","Uk diyami, alas tris di la tardina, Pedruwan Juanqa Dyusta adurananllapa wasiman riran. Chay urasmi tantakar Dyusman mañakuqllapa. ");
INSERT INTO qufNT_vpl VALUES ("AC3_2","074_3_2","ACT","3","2","2","Piru Dyusta adurananllapa wasipiqami, nasishanmanta-pacha uk kuju runitu karan. Paytami waran waran apar dijaqllapa chay wasipa punkun “Shumaq Punku” shutiqpi. Chayna chay wasiman tukuy yaykuqkunata limusnata mañakunanpaq. ");
INSERT INTO qufNT_vpl VALUES ("AC3_3","074_3_3","ACT","3","3","3","Chaymanta chay kujuqa, Pedruwan Juanta Dyusta adurananllapa wasiman yaykuqta rikarqa, limusnata mañakuran. ");
INSERT INTO qufNT_vpl VALUES ("AC3_4","074_3_4","ACT","3","4","4","Chaymi Pedruwan Juanqa kusata chaparan. Chaynu chaparllapami, Pedruqa kaynu niran chay kujitutaqa: —Allita chapamayllapa nir. ");
INSERT INTO qufNT_vpl VALUES ("AC3_5","074_3_5","ACT","3","5","5","Chaymi chay runituqa kusata chaparan, imalataqa qumayanqallapa nir yarpur. ");
INSERT INTO qufNT_vpl VALUES ("AC3_6","074_3_6","ACT","3","6","6","Ashwanmi, Pedruqa niran: —Manami qillayniyjun, uruyjunpischu kani. Piru kaytami qushuyta puytini, Nazaretmanta Jesucristupa shutinpi nishuni: Sharir puriy nir. ");
INSERT INTO qufNT_vpl VALUES ("AC3_7","074_3_7","ACT","3","7","7","Chaynu nirqami Pedruqa allilaw makinmanta chutar sharichitin, chay kujupa ĉhakinkuna, muqunkunamapis jwirtina tikrakaran. ");
INSERT INTO qufNT_vpl VALUES ("AC3_8","074_3_8","ACT","3","8","8","Chaymi, chay kujuqa das piryar sharir puriqna qallariran. Chaymantaqa paykunawan pullana, Dyusta adurananllapa wasiman yaykuran, piryar piryar Dyusta alabaqnuna. ");
INSERT INTO qufNT_vpl VALUES ("AC3_9","074_3_9","ACT","3","9","9","Chaymi tukuy chaypi kaqkuna, Dyusta alabar puriqta rikarqa, ");
INSERT INTO qufNT_vpl VALUES ("AC3_10","074_3_10","ACT","3","10","10","kusalata manchakur dispantakaranllapa. Chaqa payqa mananari kujunachu karan. Chaymi dispantakaranllapa, chay kujitu unaymanta-pacha limusnata, Dyusta adurananllapa wasipa punkun “Shumaq Punku” shutiqpi, mañakur taqta rikashanllaparayku. ");
INSERT INTO qufNT_vpl VALUES ("AC3_11","074_3_11","ACT","3","11","11","Chay kuju alliyashaqami, Pedruwan Juanmantaqa mana chiqanchakarannachu. Chaymi tukuy runakuna kusata dispantakar kallpar riranllapa, Dyusta adurananllapa wasipi, “Salomonpa Kurridurnin” shutiqpi kayashanllapaman. ");
INSERT INTO qufNT_vpl VALUES ("AC3_12","074_3_12","ACT","3","12","12","Chaymanta, Pedruqa chayta rikarmi, runakunataqa kaynu niran: “Israel pwiblumanta runakuna, ¿imaraykutaq kusata dispantakar, chapamankillapa? ¿Qamkunachu yarpunkillapa, nuqakunalla pudirniyjun kar, chaynulla kusa allin kashayllaparayku allichatiyllapa purisha chay runaqa? nir. ¡Manami chaynuchu! ");
INSERT INTO qufNT_vpl VALUES ("AC3_13","074_3_13","ACT","3","13","13","Unay rukunchik Abrahampa, Isaacpa, Jacobupa Dyusninmi, Wamran Jesucristuta, munashankunata qusha. Piru chaynu katinmapis qamkunaqa karguyjunkunaman qukuraykillapa. Chaymanta chay gubyirnu Pilato kaĉhashaq nitinmapis, qamkunaqa mana munaraykillapachu. ");
INSERT INTO qufNT_vpl VALUES ("AC3_14","074_3_14","ACT","3","14","14","Ashwanmi washanaykillapamantaqa, allin mana uchayjun katinmapis, qamkunaqa mañaraykillapa uk wanuchikuq runata kaĉhananpaq, allinla Amitunchikta-shuypaqa mana. ");
INSERT INTO qufNT_vpl VALUES ("AC3_15","074_3_15","ACT","3","15","15","Chaynumi qamkunaqa wanuchiraykillapa bidanchikta qumanchik chaytaqa. Chaynu katinmapis, Dyusmi kawsachimuran. Chaytaqami nuqakuna rikasha kar, yaĉhanillapa. ");
INSERT INTO qufNT_vpl VALUES ("AC3_16","074_3_16","ACT","3","16","16","Chaymi, Jesuspa shutinpi allita kriyitiyllapa, Amitunchik allichasha kay runitutaqa. Qamkuna kay runituta riqsinkillapa, paypismi allita Jesuspi kriyir alliyasha. Chaytami tukuy qamkuna rikankillapa. ");
INSERT INTO qufNT_vpl VALUES ("AC3_17","074_3_17","ACT","3","17","17","“Yaĉhaninami ukniykuna, qamkuna mantaqnikikunawan ima Jesusta wanuchiraykillapa mana allita yaĉharchu, imatami rurayanchikllapa kaynu tukurqa nirmapis. ");
INSERT INTO qufNT_vpl VALUES ("AC3_18","074_3_18","ACT","3","18","18","Chayta ruratkillapaqami kumplikasha Dyus unay nishanqa, imanuĉhi paypa rimaqninkuna nisha kayaq, ‘Paypa Cristunqashi qischakar wanuyanqa’ nir, chaynulla. ");
INSERT INTO qufNT_vpl VALUES ("AC3_19","074_3_19","ACT","3","19","19","Chayraykumi qamkunaqa uchaykillapata dijar, Dyusman tikrakar pay munashannu kawsayllapa. Chaynuqami payqa, tukuy uchaykillapamanta shumaqchashunqallapana. ");
INSERT INTO qufNT_vpl VALUES ("AC3_20","074_3_20","ACT","3","20","20","Chaynullami Tayta Dyusqa qashan Jesusta kaĉhamunqa, washamanallapapaq. Imanutaq unaymanta-pacha arnikusha chaynulla. ");
INSERT INTO qufNT_vpl VALUES ("AC3_21","074_3_21","ACT","3","21","21","Kananllaqami manaraq shamunqachu. Syilullapiraqmi kanqa, kay pachapi shumaqchakunan tyimpu ĉhamunankaman. Chay tyimpu ĉhamutinraqmi, Taytanchik Dyusqa kaĉhamunqa Wamranta kay pachapi tukuy imata shumaqchananpaq, imanuĉhi unay rimaqninkuna nisha karan chaynulla. ");
INSERT INTO qufNT_vpl VALUES ("AC3_22","074_3_22","ACT","3","22","22","Chaqa rimaqnin Moisesmi niran rukunchikkunata: ‘Dyus Amitunchikmi akranqa qamkunamanta uk rimaqninta nuqa yupaylla kananpaq. Chayrayku tukuy imata pay nishushanllapataqa, kasur rurayllapa. ");
INSERT INTO qufNT_vpl VALUES ("AC3_23","074_3_23","ACT","3","23","23","Chaqa tukuy payta mana kasuqkunataqa, Dyusqa kriyiqninkunamantaqa akrar chinqachinqa’ nir. ");
INSERT INTO qufNT_vpl VALUES ("AC3_24","074_3_24","ACT","3","24","24","“Chaynumi Samuelmanta-pacha, Dyuspa tukuy rimaqninkunaqa, Jesús shamunan tyimpullapaq rimaranllapa. ");
INSERT INTO qufNT_vpl VALUES ("AC3_25","074_3_25","ACT","3","25","25","Chaymi Dyusninchik rimaqninkunata arnishanqa, qamkunapaqna kasha. Chaynulla, chay tratuta Dyus Amitunchikqa rukunchikkunawan ruraran, chaypis qamkunapaq kasha. Chay tratuta rurarmi Amitunchikqa, Abrahamtaqa niran: ‘Aylluykimanta uk runawanmi tukuy kay pachapi kaqkunata shumaqchashaq’ nir. ");
INSERT INTO qufNT_vpl VALUES ("AC3_26","074_3_26","ACT","3","26","26","Tayta Dyusmi, Wamran Jesucristuta wanushanmanta kawsachimurqa, naypaqtaqa qamkunamanraq kaĉhamuran bindisishunanllapapaq. Chaynuqa Dyusmanna tikrakanaykillapapaq, tukuy mana allin ruranaykillapataqa dijarna”. ");
INSERT INTO qufNT_vpl VALUES ("AC4_1","074_4_1","ACT","4","1","1","Pedruwan Juanqa runakunata yaĉhachiyatinllaraq, kurakuna ĉharan, Dyusta adurananllapa wasipa kuytakuqninkunawan, saduceo runakunawan ima. ");
INSERT INTO qufNT_vpl VALUES ("AC4_2","074_4_2","ACT","4","2","2","Paykunami piñakusha karanllapa, Pedruwan Juan, kaynu runakunata yaĉhachishanpaq: “Tayta Dyus, Jesusta wanushanmanta kawsachimushanraykumi runakunapis wanurqa qashan kawsamuyanqa” nir. ");
INSERT INTO qufNT_vpl VALUES ("AC4_3","074_4_3","ACT","4","3","3","Chaypaqmi aypar, apar karsilaranllapa allaqninkaman, chay diyaqa tardina katin. ");
INSERT INTO qufNT_vpl VALUES ("AC4_4","074_4_4","ACT","4","4","4","Chaynumapis, Pedruwan Juan yaĉhachikushanpiqa achka runakuna uyakurqa kriyishallapana karan. Chaymi chay kriyiqkunaqa ullqukunala yaqqa sinku milna (5,000) kasha kanqa. ");
INSERT INTO qufNT_vpl VALUES ("AC4_5","074_4_5","ACT","4","5","5","Allaqnin diyaqa Jerusalenpi tantakaranllapa, Israel runakunapa mantaqninkuna, Moisés mantakushanta yaĉhar yaĉhachikuqkuna ima. ");
INSERT INTO qufNT_vpl VALUES ("AC4_6","074_4_6","ACT","4","6","6","Chaypiqami karanpis, kurakunapa mantaqnin Anas shutiq runa. Chaynulla pullanqa karanpis Caifás, Juan, Alejandro ima. Tukuylla chay kurakunapa ayllun kaqkunapismi, chaypi karanllapa. ");
INSERT INTO qufNT_vpl VALUES ("AC4_7","074_4_7","ACT","4","7","7","Paykunami kaĉhakuranllapa, Pedruwan Juantaqa paykunaman apananllapapaq. Chaymi ĉhaypinllapapi shachir tapuranllapa, kaynu nir: —¿Mayqan mantashutinllapataq, pipa shutinwantaq, kaykunata rurayankillapa qamkunaqa? nir. ");
INSERT INTO qufNT_vpl VALUES ("AC4_8","074_4_8","ACT","4","8","8","Pedruqa Santu Ispirituwan karmi, niran: —Pwiblukunapa rukunkuna, mantaqninkuna ima. ");
INSERT INTO qufNT_vpl VALUES ("AC4_9","074_4_9","ACT","4","9","9","Qamkuna tapumankillapa uk qishaq runata allichashayllapalapaq, yaĉhanaykillapapaq imanumi rurasha kanillapa, nir. ");
INSERT INTO qufNT_vpl VALUES ("AC4_10","074_4_10","ACT","4","10","10","Chaynu katinqa, qamkunata willashaykillapa, tukuy Israel pwiblupi yaĉhananllapapaq. Kay runa alliyasha naypaykillapapi shaqqami, alliyasha Nazaretmanta Jesucristupi kriyishanrayku, chay mayqantaĉhi qamkuna kruspi klabaraykillapa, payrayku. Chaynu klabatkillapamapis Dyusmi paytaqa kawsachimuran. ");
INSERT INTO qufNT_vpl VALUES ("AC4_11","074_4_11","ACT","4","11","11","Jesucristutami qam llutakuqkuna, kay rumiqami mana sirbinchu nir itakutkillapamapis, ashwan kusa shumaq rumipaqna tikrakasha. ");
INSERT INTO qufNT_vpl VALUES ("AC4_12","074_4_12","ACT","4","12","12","Manami ukkunapiqa washakayta puytinchikchu. Chaqa Tayta Dyusqa kay pachapi, maypipis mana qumashanchikchu uk runata payrayku washakanallapapaqqa nir. ");
INSERT INTO qufNT_vpl VALUES ("AC4_13","074_4_13","ACT","4","13","13","Chaynu nir, Pedruwan Juan mana istudyasha karmapis, mana manchakur imachu kusata rimaqta uyaparllapami karguyjunkunaqa kusata dispantakaranllapa. Chaynullami kwintata qukaranllapa, kay runakunaqami Jesuspa yaĉhakuqninkuna kasha nir. ");
INSERT INTO qufNT_vpl VALUES ("AC4_14","074_4_14","ACT","4","14","14","Chay alliyasha runapis chaypi paykunawan katin, mana mayqanpis imatapis willayta puytiranllapachu. ");
INSERT INTO qufNT_vpl VALUES ("AC4_15","074_4_15","ACT","4","15","15","Chaymi paykunaqa, Pedruwan Juanta waqtaman lluqshichir, ukninllapa ukninllapa tapunakur parlaqllapa. ");
INSERT INTO qufNT_vpl VALUES ("AC4_16","074_4_16","ACT","4","16","16","Chaymi kaynu ninakuqllapa: “¿Imatataq rurashunllapa kay runakunawanqa? Tukuy kay Jerusalén pwiblupi taqkunami yaĉhayanllapa kay shumaq milagruta rurashanllapapaqqa, manami mana niytaqa puytinchikllapachu. ");
INSERT INTO qufNT_vpl VALUES ("AC4_17","074_4_17","ACT","4","17","17","Chayraykumi, Jesuspaq rimar yaĉhachikutinllapa kriyir, ama achkayananllapapaqqa, alli abisar kaĉhashunllapa amana mayqantapis Jesuspaqqa parlar purinanllapapaqnachu”. ");
INSERT INTO qufNT_vpl VALUES ("AC4_18","074_4_18","ACT","4","18","18","Chaymi Pedruwan Juantaqa, qayamur willaranllapa, ama mayqantapis Jesuspa shutinpi rimarqa yaĉhachinanllapapaqnachu. ");
INSERT INTO qufNT_vpl VALUES ("AC4_19","074_4_19","ACT","4","19","19","Chaynu nitinllapamapis, Pedruwan Juanqa niranllapa: —Qamkunalla yarpuyllapa. ¿Allinchu kanqa Dyusta manana kasur qamkunatana kasushunayllapapaq? ¿Manaqachu Tayta Dyustaraq naypaqtaqa kasunayllapapaq allin kanqa? ");
INSERT INTO qufNT_vpl VALUES ("AC4_20","074_4_20","ACT","4","20","20","Manami nuqakunaqa uyarayta puytinillapachu rikashayllapamanta, uyapashayllapamantaqa. ");
INSERT INTO qufNT_vpl VALUES ("AC4_21","074_4_21","ACT","4","21","21","Piru chay karguyjunkunaqami amana chayta rurananllapapaq alli abisar, dijatinllapana riran. Manami imanupis kastigayta puytiranllapachu. Chaqa tukuy runakuna alabaranllapa Dyusta, ");
INSERT INTO qufNT_vpl VALUES ("AC4_22","074_4_22","ACT","4","22","22","chay kuju runa kwarinta añuyjun karmapis alliyashanrayku. ");
INSERT INTO qufNT_vpl VALUES ("AC4_23","074_4_23","ACT","4","23","23","Pedruwan Juanqa, prisu kashanmanta lluqshishana karllapaqa, rir tantanakuranllapana tukuy kriyiq masinkunawan. Chaymi chay kurapa mantaqninkuna, tukuy ruku mantakuqkuna, imanu willashanllapatapis, parlaranllapa wakinninkunataqa. ");
INSERT INTO qufNT_vpl VALUES ("AC4_24","074_4_24","ACT","4","24","24","Chaymanta uyakurllapaqa, tukuyninllapa tantala mañakuranllapa Dyusman, kaynu nir: “Taytayllapa qammi rurarayki syiluta, pachata, mar yakuta, tukuy chaykunapi kaqkunata ima. ");
INSERT INTO qufNT_vpl VALUES ("AC4_25","074_4_25","ACT","4","25","26","Chaynu karmi Santu Ispirituykiwan rimachirayki unay rimaqniki Davidta, kaynu ninanpaq: ‘¿Imapaqtaq rimapakunllapa pwiblukuna? ¿Imapaqtaq parlanllapa mana imata yaĉhar, mana allin ruraykunapaqqa? Kay pachapiqa mantakuqkuna piñakunllapa, chaymanta-shuypaqa pulla ĉhiqninllapa Tayta Dyusta. Chaynulla Dyus Akrashan Cristuntapis ĉhiqninllapa’. ");
INSERT INTO qufNT_vpl VALUES ("AC4_27","074_4_27","ACT","4","27","27","“Tayta Dyus, chiqaptami David nishannulla kasha. Gubyirnu Herodes, mantakuq Poncio Pilato kay pwiblupi tantakaranllapa, uklawmanta runakunawan, chaynulla kay Israel pwiblumanta runakunawan ima, chay akrashayki kusa allinla Wamrayki Jesusta ĉhiqnir. ");
INSERT INTO qufNT_vpl VALUES ("AC4_28","074_4_28","ACT","4","28","28","Chaynu katinmi, ruraranllapa qam imanuĉhi yaĉhaynikiwan pasananpaq nisha karayki chaynulla. ");
INSERT INTO qufNT_vpl VALUES ("AC4_29","074_4_29","ACT","4","29","29","Kananqa Taytituy rikay-ari imanu abisar dijashallapa nirmapis. Chaynu katinmapis kay sirbishuqnikikunata yanapamayllapa shachinakur qampa rimanaykita yaĉhachikunayllapapaq. ");
INSERT INTO qufNT_vpl VALUES ("AC4_30","074_4_30","ACT","4","30","30","Qampa pudirnikiwan yanapamatkillapa, mana ruraypaqkunata, kusa shumaq milagruta ruranayllapapaq. Chaynulla qishaqkunata allichanayllapapaq ima, kusa allinla Wamrayki Jesuspa shutinwan” nir. ");
INSERT INTO qufNT_vpl VALUES ("AC4_31","074_4_31","ACT","4","31","31","Chaynu nir mañakur tukchitinllapaqa, chay tantakashanllapa wasiqa kuyuq qallariran. Chaymi chay kutilla, tukuyninta Santu Ispiritu balurta qur yanaparan. Chaymi chaymanta-pacha ashwan mana manchakur imanachu mas animakur ima rimaq qallariranllapa Dyus nishanlatana. ");
INSERT INTO qufNT_vpl VALUES ("AC4_32","074_4_32","ACT","4","32","32","Tukuy kriyiqkunami achka karllapamapis, chayllata yarpuqllapa. Manami mayqanpis niqchu, chay imankunaqa paylapaqna kanqa nirqa. Tukuyninllapami niq tukuy imanllapaqashi tukuypaq kanqa nir. ");
INSERT INTO qufNT_vpl VALUES ("AC4_33","074_4_33","ACT","4","33","33","Chaynu katinmapis, Dyus pudirninwan yanapatin apustulkunaqa rimayaranllaparaq, Amitunchik Jesucristo imanumi wanushanmanta kawsamuran nir. Chaymi Tayta Dyusqa tukuyninta yanapatin shumaqta kawsaranllapa. ");
INSERT INTO qufNT_vpl VALUES ("AC4_34","074_4_34","ACT","4","34","34","Manami paykunamantaqa, mayqanlapis imakunata ministiqkunaqa karanllapachu. Chaqa achka pachayjun, mas wasiyjun ima kaqkunaqa, chay imankunata rantikur, qillayninllapataqa, ");
INSERT INTO qufNT_vpl VALUES ("AC4_35","074_4_35","ACT","4","35","35","apustulkunata quqllapa, paykunana ministiqkunataqa qutinllapa ima ministishanllapamatapis rantinanllapapaq. ");
INSERT INTO qufNT_vpl VALUES ("AC4_36","074_4_36","ACT","4","36","36","Karanmi Chipre shutiq pwiblumanta uk Levita, José shutiq runa. Paytami apustulkunaqa niqllapapis Bernabé (rimayninchikpi munan niyta “Kunsulakuq”) nir. ");
INSERT INTO qufNT_vpl VALUES ("AC4_37","074_4_37","ACT","4","37","37","Paymi pachayjun kar, chay pachanta rantikur apustulkunata quran qillaytaqa. ");
INSERT INTO qufNT_vpl VALUES ("AC5_1","074_5_1","ACT","5","1","1","Piru karanmi uk runa Ananías shutiq. Paymi warmin Safirawan pulla rantikuranllapa uk pachata. ");
INSERT INTO qufNT_vpl VALUES ("AC5_2","074_5_2","ACT","5","2","2","Kay runami warminwan pulla parlaran pachanta rantikur wakin qillayta aypar wakinlata apustulkunataqa qur ninanllapapaq: “Kaylami rantikushayllapa qillayqa” nir. Chay parlashanllapanullami ruraranllapa. ");
INSERT INTO qufNT_vpl VALUES ("AC5_3","074_5_3","ACT","5","3","3","Chaynu llullakushanpaqmi Pedruqa niran: —Ananías ¿imapaqtaq Satanaspa yarpuyninta, shunquykipi ratakuchir Santu Ispirituta llullachiyta kamashayki, chay pachapaq pagrashushanmanta wakin qillayta aypar wakinlatana ‘Kaymi tukuynin’ nir qumashaykillapa? ");
INSERT INTO qufNT_vpl VALUES ("AC5_4","074_5_4","ACT","5","4","4","¿Chaqa manachu qampa karan chay pachaqa? Chaytaqami rantikushayki. ¿Manachu qampa karan chay qillayqa? ¿Imata yarpurtaq kaytaqa rurashayki? Manami runakunatachu llullachishayki. Dyustami llullachiyta kamashayki nir. ");
INSERT INTO qufNT_vpl VALUES ("AC5_5","074_5_5","ACT","5","5","5","Chaynu Pedro nitin, uyaparmi Ananiasqa das ratar wanuran. Chaymi tukuy chaypi uyakuqkunaqa kusata manchakuranllapa. ");
INSERT INTO qufNT_vpl VALUES ("AC5_6","074_5_6","ACT","5","6","6","Chaymantaqa musu runakuna shamur, chay wanushataqa raĉhpawan pillur aparanllapa pampaqqa. ");
INSERT INTO qufNT_vpl VALUES ("AC5_7","074_5_7","ACT","5","7","7","Ananías wanushana katin, kimsa uramanta yupayqa, chay kayashanllapamanqa yaykuran Ananiaspa warmin, mana imata yaĉharlamapischu. ");
INSERT INTO qufNT_vpl VALUES ("AC5_8","074_5_8","ACT","5","8","8","Chaymi Pedro tapuran kaynu nir: —Nimay ¿chiqaptachu qamkunaqa rantikuraykillapa chay pachataqa, qamkuna niyashaykillapanula? nir. Payqa niran: —Arí, chaynu nishushayllapanumi rantikurayllapa. ");
INSERT INTO qufNT_vpl VALUES ("AC5_9","074_5_9","ACT","5","9","9","Chaynu nitinmi, Pedruqa chay warmita niran: —¿Imapaqtaq qamkunaqa parlashaykillapa chayllata rimar, Amitunchikpa Ispiritunta llullachiyta kamanaykillapapaq? Chaytami runaykita pampaqkunaqa shamuyanllapa. Kananqami qamtana apashunqallapa pampaqqa nir. ");
INSERT INTO qufNT_vpl VALUES ("AC5_10","074_5_10","ACT","5","10","10","Chaynu Pedro nitinmi Safirapis, Pedrupa ĉhakinman ratar wanuran. Chaymanta chay musu runakuna yaykurqa, wanushatana tarir, aparanllapa runan pampakashanllaman pampaqqa. ");
INSERT INTO qufNT_vpl VALUES ("AC5_11","074_5_11","ACT","5","11","11","Chaymi Jesucristupi tukuy kriyiqkuna, chaynulla wakin runakunamapis, chayta yaĉharllapaqa kusalata manchakuranllapa. ");
INSERT INTO qufNT_vpl VALUES ("AC5_12","074_5_12","ACT","5","12","12","Tayta Dyusmi, apustulkunata yanapatin ruraranllapa kusa shumaq mana ruraypaqkunata chaynulla kusa achka milagrukunata runakunapa naypanpiqa. Chaymi tukuy kriyiqkuna tantakaqllapa Salomón rurashan kurridurpi. ");
INSERT INTO qufNT_vpl VALUES ("AC5_13","074_5_13","ACT","5","13","13","Nataq mana kriyiqkunaqami paykunawanqa mana pulla kayta munaqllapachu manchakushanllaparayku. Piru chaynumapis kusalata paykunataqa alabachiqllapa. ");
INSERT INTO qufNT_vpl VALUES ("AC5_14","074_5_14","ACT","5","14","14","Chaymi Amitunchikpi kriyiqkunaqa ullquraq, warmiraq kusalata achkayayaranllapa. ");
INSERT INTO qufNT_vpl VALUES ("AC5_15","074_5_15","ACT","5","15","15","Chaqa, achka runakuna qishaqninllapakunata wasinmanta urquqllapa kallikunaman pununakunapi, parakunapi ima. Chaynumi Pedro pasatinqa, qishaqkunapa ananta llantunlamapis pasanman nir yarpuqllapa. ");
INSERT INTO qufNT_vpl VALUES ("AC5_16","074_5_16","ACT","5","16","16","Chaymi Jerusalén pwiblupa shipchankunamanmatapis, runakunaqa apamuran qishaqninkunata, tukuy chay dyablupa yarpuyninrayku yaruyashakunamatapis. Chaynumi tukuy shamuqkunaqa alliyaqllapa qishayninllapamantaqa. ");
INSERT INTO qufNT_vpl VALUES ("AC5_17","074_5_17","ACT","5","17","17","Chaymantami chay kurakunapa mantaqninwan, chay saduceo runakunaqa apustulkuna Jesucristupaq yaĉhachikutin achka runakuna kriyishanllaparayku kusalata ĉhiqniranllapa. ");
INSERT INTO qufNT_vpl VALUES ("AC5_18","074_5_18","ACT","5","18","18","Chaymi paykunataqa aypar, karsilman itaranllapa. ");
INSERT INTO qufNT_vpl VALUES ("AC5_19","074_5_19","ACT","5","19","19","Piru Amitunchikpa uk angelnin tuta chaypi rikarirmi, karsilpa punkunta kiĉhar lluqshichimuran kaynu nir: ");
INSERT INTO qufNT_vpl VALUES ("AC5_20","074_5_20","ACT","5","20","20","“Riyllapa, Dyusta adurananllapa wasiman. Chaypimi shar yaĉhachikuyllapa tukuyta mushuq bidapaq, imatami ruranqallapa nir”. ");
INSERT INTO qufNT_vpl VALUES ("AC5_21","074_5_21","ACT","5","21","21","Chaynu ángel nishannullami, allaqmantaqa amsaq amsaqla Dyusta adurananllapa wasiman yaykur, yaĉhachikuq qallariranllapa. Piru chaykamanqami, kurakunapa mantaqninqa, paywan pulla kaqkunawan, qayamuranllapa kusa mas karguyjunkunata, chaynulla Israel runakunapa ruku mantaqninkunata ima, tantakar parlananllapapaq. Chaymi kaĉhakuranllapa apustulkunataqa karsilmanta apamunanllapapaq. ");
INSERT INTO qufNT_vpl VALUES ("AC5_22","074_5_22","ACT","5","22","22","Piru kuytakuqkuna karsilman rirqa, apustulkunataqa mana tariranllapachu. Chaymi tikrakamurqa kaynu niranllapa: ");
INSERT INTO qufNT_vpl VALUES ("AC5_23","074_5_23","ACT","5","23","23","—Karsilpa punkuntaqami alli kirpakashata tarinillapa. Chaynulla chay kuytakuq suldadukunatapis, karsilpa punkunpi allita chapar kuytakur shaqta tarinillapa. Piru punkuta kiĉharqa, mana mayqantapis tarinillapachu ruripiqa nir. ");
INSERT INTO qufNT_vpl VALUES ("AC5_24","074_5_24","ACT","5","24","24","Chaynu nitinllapa, chay kurakunapa mantaqnin, Dyusta adurananllapa wasipa kuytakuqninkunapa mantaqnin, chaynulla kurakunapa wakin mantaqninkuna ima uyaparqa, ninakuqllapa: “¿Imanutaq lluqshisha kanqaqa? ¿Kanan-shuypaqa imanuraq tukushunllapa?” nir. ");
INSERT INTO qufNT_vpl VALUES ("AC5_25","074_5_25","ACT","5","25","25","Chaymi chay kutilla, ukqa ĉhar niran paykunataqa: —Qamkuna runakunata karsilman itaraykillapa, chaykunaqami achka runakunata Dyusta adurananllapa wasipi yaĉhachiyan nir. ");
INSERT INTO qufNT_vpl VALUES ("AC5_26","074_5_26","ACT","5","26","26","Chaymi chay kuytakuqkunapa mantaqnin wakin kuytakuqkunawan rir maskar tariranllapa. Piru chaynu tarirmapis, manami qischaranllapachu. Chaqa manchakuyaranllapari “Runakuna rumillawan sitamachuwanllapa” nir. ");
INSERT INTO qufNT_vpl VALUES ("AC5_27","074_5_27","ACT","5","27","27","Chaymantaqa aparanllapa kusa mas karguyjunkuna tantakasha karanllapa chayman. Chaymi chay kurakunapa mantaqninqa kaynu niran: ");
INSERT INTO qufNT_vpl VALUES ("AC5_28","074_5_28","ACT","5","28","28","—Nuqakunaqami allita willashurayllapa, amana Jesuspa shutinta rimarqa yaĉhachikunaykillapapaqnachu. Chaynu katinqa ¿imatataq qamkunaqa rurashaykillapa? Chaqa chaynu yaĉhachikutkillapami, tukuyla Jerusalén pwibluta shikwakasha. Chaynullami anallan uchachamanayankillapa chay runa wanushanpaqmapis nir. ");
INSERT INTO qufNT_vpl VALUES ("AC5_29","074_5_29","ACT","5","29","29","Chaymi Pedro chay wakin apustulkunawanqa niranllapa: —Nuqakunaqami runakunata naypaqta kasunayllapamantaqa, Dyustaraq kasunillapa. ");
INSERT INTO qufNT_vpl VALUES ("AC5_30","074_5_30","ACT","5","30","30","Chaqa unay rukunchikkunapa Dyusninmi, Jesusta qamkuna kruspi klabar wanuchitkillapamapis qashan kawsachimuran. ");
INSERT INTO qufNT_vpl VALUES ("AC5_31","074_5_31","ACT","5","31","31","Chaynu kawsachimurmi syilupiqa allilaw qichqanpi tachisha. Chaymi nisha puytiq Mantakuq, Washakuq ima katin tukuy Israel runakuna Dyusmanna tikrakatin, uchanllapamanta pirdunananpaq. ");
INSERT INTO qufNT_vpl VALUES ("AC5_32","074_5_32","ACT","5","32","32","Chaymi nuqakuna, chaynulla Santu Ispiritu ima tistigu kanillapa tukuy chaykunapaqqa. Chaqa Dyusmi payta kasuqkunataqa Santu Ispiritunta qusha nir. ");
INSERT INTO qufNT_vpl VALUES ("AC5_33","074_5_33","ACT","5","33","33","Chaynu apustulkuna niqta uyaparqa, karguyjunkunaqa kusalata piñakur, apustulkunataqa wanuchiyta yarpuranllapa. ");
INSERT INTO qufNT_vpl VALUES ("AC5_34","074_5_34","ACT","5","34","34","Piru chay kusa mas karguyjunkunamantami kaq uk fariseo runa Gamaliel shutiq. Paymi Moisés mantakushanta kusata yaĉhar yaĉhachikuq katin, kusalata rispitaqllapa wakin runakunaqa. Chaymi sharir, kaĉhakuran apustulkunata uk ratituta waqtaman lluqshichinanllapapaq. ");
INSERT INTO qufNT_vpl VALUES ("AC5_35","074_5_35","ACT","5","35","35","Chaymantami wakin karguyjunkunataqa niran: —Israel runakuna, allita intrakankillapa. Kuytakankillapa chay runakunamantaqa imata ruranayarllapamapis. ");
INSERT INTO qufNT_vpl VALUES ("AC5_36","074_5_36","ACT","5","36","36","Yarpuyllapa qamkuna. Uk tyimpupi Teudas shutiq runa kusa puytiq kayta munatin, kwatru-syintus runakuna yupay paypi kriyir ikinpi puriranllapa. Piru chaymantaqa chay runata wanuchitinllapaqa chay ikinpi puriqkunaqa wakta kayta shikwakar tukukaranllapa. ");
INSERT INTO qufNT_vpl VALUES ("AC5_37","074_5_37","ACT","5","37","37","Chaymanta qashan uk tyimpupi, sinsuta ruratinllapaqa, Galileamanta uk runa Judasna rikariran. Chaymi paypi kriyir puriqkunapis karanllapa. Piru chaytapis wanuchiranllapa. Chaynullami, chay ikinpi puriqkunaqa wakta kayta shikwakaranllapa. ");
INSERT INTO qufNT_vpl VALUES ("AC5_38","074_5_38","ACT","5","38","38","“Chayraykumi nishunillapa, chay runakunataqa ama imatapis rurarchu, dijanaykillapapaq. Chaqa chay runakuna yanqa runakunapa rimayninkunalata rimayarqa, chinqanqallapa. ");
INSERT INTO qufNT_vpl VALUES ("AC5_39","074_5_39","ACT","5","39","39","Nataq Dyuspa rimayninwan katin-shuypaqa manami imanu tukurpis binsiyta puytinkillapachu. ¡Kuytakankillapami! ¡Imanupiqakish Dyuspa kuntranmana, shachinakuq qallaritkillapa!” nir. ");
INSERT INTO qufNT_vpl VALUES ("AC5_40","074_5_40","ACT","5","40","40","Chaynu Gamaliel nitinmi, chay karguyjunkunaqa “Allinmi chayqa” niranllapa. Chaymantaqa apustulkunata qayamur kusata llibachir ima, willaranllapa, amana Jesuspa shutinpi rimar yaĉhachikur purinanllapapaqnachu. Chaynu allita willar imaqa, kaĉharanllapana. ");
INSERT INTO qufNT_vpl VALUES ("AC5_41","074_5_41","ACT","5","41","41","Piru chaynu ruratinllapamapis, apustulkunaqa chay karguyjunkunapa naypanmantaqa kusala aligrina lluqshiranllapa. Chaqa Dyusmi paykunataqa akraran Jesucristurayku chaynu qischakananllapapaq. ");
INSERT INTO qufNT_vpl VALUES ("AC5_42","074_5_42","ACT","5","42","42","Chaymi ashwan waran waran Dyusta aduranllapa wasikunapi, tananllapa wasikunapi ima mana manchakurlamapischu Dyuspa shumaq rimayninta yaĉhachikuqllapa, Jesusmi Dyus Akrashan Cristun nir ima. ");
INSERT INTO qufNT_vpl VALUES ("AC6_1","074_6_1","ACT","6","1","1","Chay tyimpuqa Dyuspi kriyiqkuna mastana achkayaq qallarisha katinllapanaqa, chay griego rimaypi rimaqkunaqa rimapakuqllapa chay hebreo rimaypi rimaqkunapaqqa, kaynu nir: “Chay griego byuda warmikunaqashi, chay hebreo byuda warmikuna yupayqa mana aypaqchu kasha chay ministiyashan qukuyashanllapamantaqa” nir. ");
INSERT INTO qufNT_vpl VALUES ("AC6_2","074_6_2","ACT","6","2","2","Chaymi chay dusi akrakasha apustulkunaqa, tukuy kriyiqkunata tantar niranllapa: —Manami allinchu nuqakuna Dyuspa rimananta yaĉhachikuyashayllapata dijar, mikuy tantashanchikllapata qukunayllapapaqqa. ");
INSERT INTO qufNT_vpl VALUES ("AC6_3","074_6_3","ACT","6","3","3","Chayrayku kriyiq masiykuna, qamkunallamanta akrayllapa syiti runakuna, kusa allin yarpuyniyjun, kusa intrakaq, Dyuspa Santu Ispiritunwan kaqkunata ima. Paykunatana willatiyllapa, kay ruraykunataqa rurananllapapaq. ");
INSERT INTO qufNT_vpl VALUES ("AC6_4","074_6_4","ACT","6","4","4","Nuqakunaqami Dyusman mañakur ima, paypa rimayninta yaĉhachikushaqllapa maydiyapis nir. ");
INSERT INTO qufNT_vpl VALUES ("AC6_5","074_6_5","ACT","6","5","5","Chaymi Jesucristupi kriyiqkunaqa tukuynin “Allinmi chay nishaykillapaqa” nir, akraranllapa Estebanta. Paymi Amitunchikpi kusata kriyiq, chaynulla Dyusninchikpa Santu Ispiritunwan karan. Akraranllapapismi: Felipita, Procuruta, Nicanorta, Timonta, Parmenasta, Nicolasta ima. Pay Nicolasmi Antioquía pwiblumanta karan. Piru yaĉhakushami karan Israel runakunapa kustumrinkunata. ");
INSERT INTO qufNT_vpl VALUES ("AC6_6","074_6_6","ACT","6","6","6","Chaymantaqa aparanllapa paykunataqa chay apustulkunapa naypanman. Ĉhachitinllapaqa apustulkunaqa, chay syiti akrakashan runakunata, allitana Dyusta sirbinanpaq nir, paykunapa ananman makinkunata ĉhurar, Dyusman mañakuranllapa. ");
INSERT INTO qufNT_vpl VALUES ("AC6_7","074_6_7","ACT","6","7","7","Chaynulla, Dyus rimashantaqami tukuy parlakutinllapa, kriyiqkunamapis achkana karanllapa Jerusalenpiqa. Chaynullami, Jesucristupiqa chay Israelmanta kurakunamapis kusala achkana kriyiranllapa. ");
INSERT INTO qufNT_vpl VALUES ("AC6_8","074_6_8","ACT","6","8","8","Dyus yanapatinmi, Estebanqa ashwan kusala pudirniyjun kar, milagrukunata, mana ruraypaq shumaq imakunata ima ruraran tukuypa naypanpi. ");
INSERT INTO qufNT_vpl VALUES ("AC6_9","074_6_9","ACT","6","9","9","Chaymantami tantakananllapa wasi Libertos shutiqmanta wakin runakuna, chaynulla Cirene, Alejandría pwiblumanta kaqkuna, chaynulla chay Cilicia, Asia lugarmanta kaqkuna ima tantanakur, Estebanwan willanakuq qallariranllapa. ");
INSERT INTO qufNT_vpl VALUES ("AC6_10","074_6_10","ACT","6","10","10","Piru chay runakunaqa mana upallachiytaqa puytiranllapachu. Chaqa Estebanqa, Dyuspa Santu Ispiritun yanapatin, kusa shumaqta rimayaran. ");
INSERT INTO qufNT_vpl VALUES ("AC6_11","074_6_11","ACT","6","11","11","Chaymi Estebanta kuntraq runakunaqa mana imanupis binsiyta puytirqa, wakin runakunata pagraran rimananllapapaq Estebanpa kuntran kaynu nir: “Estebantami, Moisespa, chaynulla Dyusninchikpa kuntranta rimaqta uyapasha kanillapa” nir. ");
INSERT INTO qufNT_vpl VALUES ("AC6_12","074_6_12","ACT","6","12","12","Chaynu llullakutinllapami, runakunaqa kriyir tukuy ruku mantakuqkunawan, Moisés mantakushanta yaĉhar yaĉhachikuqkunawan tantanakur kusata piñakuranllapa. Chaynu piñakurllapami Estebantaqa aypar aparanllapa kusa mas karguyjunkunapa naypanman. ");
INSERT INTO qufNT_vpl VALUES ("AC6_13","074_6_13","ACT","6","13","13","Chaynulla tistigukunatapis, Estebanpa kuntran rimar llullakunanllapapaq maskaranllapa. Chaymi kaynu niranllapa: —Kay runaqami kusa saqra mana rimaypaqkunata waran riman Dyuspa wasinpaq, chaynulla kusa allin mantakushanpaqmapis. ");
INSERT INTO qufNT_vpl VALUES ("AC6_14","074_6_14","ACT","6","14","14","Chaynullami uyapasha kanillapapis kaynu niqta: ‘Nazaretmanta Jesusshi, Dyuspa wasinta ratachiyanqa. Chaynullashi Moisés kustumrinta qumashanchikllapatapis ukmanpaqna tikrayanqa’ nir. ");
INSERT INTO qufNT_vpl VALUES ("AC6_15","074_6_15","ACT","6","15","15","Chaynu nitinllapami, tukuy kusa mas karguyjunkuna, Estebanta chaparqa, rikaranllapa kusa angelnula qaqllitayjunta. ");
INSERT INTO qufNT_vpl VALUES ("AC7_1","074_7_1","ACT","7","1","1","Chay kurakunapa mantaqninmi Estebantaqa kaynu nir tapuran: —Qampaq chaynu rimayashanllapaqa, ¿chiqapchu, manaqachu mana? nir. ");
INSERT INTO qufNT_vpl VALUES ("AC7_2","074_7_2","ACT","7","2","2","Chaymi Estebanqa niran: “Ukniykuna, taytituykuna allita uyapamayllapa: Kusa puytiq Taytanchik Dyusmi, unay rukunchik Abraham Mesopotamia pwiblullapi kar, manaraq Harán pwibluman taq riyatin, payman rikariran. ");
INSERT INTO qufNT_vpl VALUES ("AC7_3","074_7_3","ACT","7","3","3","Abrahamtaqa niran: ‘Pachaykita, aylluykikunata dijar, riy chay pachata nuqa rikachishuyani chayman’ nir. ");
INSERT INTO qufNT_vpl VALUES ("AC7_4","074_7_4","ACT","7","4","4","Chaynu nitinmi, Abrahamqa chay tayashan Caldea pwiblumantaqa lluqshir rir, Harán pwibluman ĉhar, chaypina taran. Chaymanta taytan wanutinqa, Abrahamtaqa Tayta Dyus apamuran, kay tayashanchikllapa Israel pachamanqa. ");
INSERT INTO qufNT_vpl VALUES ("AC7_5","074_7_5","ACT","7","5","5","Piru kaypiqami Abrahamtaqa mana irinsyantaqa quranchu, uk ĉhakisitunta sarukuchinanlapaqmapis. Piru mana kaypi qurmapis, arniranmi pay wanutinqa wamrankunana kay pachapiqa tananllapapaq. Chaynumiri arniran manaraq wamranmapis kayatinraqchu. ");
INSERT INTO qufNT_vpl VALUES ("AC7_6","074_7_6","ACT","7","6","6","“Chaynullami Dyusqa niranpis: ‘Aylluykikunaqami kay tayashanllapamantaqa lluqshir rir uklaw pachakunapi kwatru-syintus (400) añuta tanqallapa furastirukuna yupay, kusata sirbikur, qischakar ima. ");
INSERT INTO qufNT_vpl VALUES ("AC7_7","074_7_7","ACT","7","7","7","Piru chay nasyun aylluykikunata sirbikuchir qischaqkunataqami nuqa kastigashaq. Chaymantami paykunaqa lluqshir shamur, kay lugarpina sirbimanqallapa’ nir. ");
INSERT INTO qufNT_vpl VALUES ("AC7_8","074_7_8","ACT","7","8","8","“Chaynu nirmi Dyusqa Abrahamwan uk tratuta ruraran, tukuy Israelmanta kaqkunaqa siñal kustumrita rurananllapapaq nir. Chaymi Abrahamqa wamran Isaac nasishanmanta uchu diyayjunna katinqa siñal kustumrita ruraran. Chaynullami Isaacpis wamran Jacobo nasitinqa ruraran. Chaymi Jacobupis wamrankunawan chay Israel runakunapa dusi pwiblunkunapa rukunkunawanqa ruraran. ");
INSERT INTO qufNT_vpl VALUES ("AC7_9","074_7_9","ACT","7","9","9","“Chay dusi rukunchikllapamantami uknin shutiq José. Paytami ukninkuna ĉhiqnir Egiptuman rantikuran. ");
INSERT INTO qufNT_vpl VALUES ("AC7_10","074_7_10","ACT","7","10","10","Piru Tayta Dyusmi, Josiwan kar, qischakatinmapis kusata llakipar kusa yaĉhaqpaq imana tikraran Egiptupa mantaqnin Faraonpa naypanpiqa. Chaymi ashwan Faraonqa, Josita numraran pay mantakuna wasinpi, chaynulla chay pwiblupa mantakuqninna kananpaq. ");
INSERT INTO qufNT_vpl VALUES ("AC7_11","074_7_11","ACT","7","11","11","“Piru chaymantami chay Egipto pachapi chaynulla Canaán pachapiqa kusala mallaq tyimpu katin, kusalata qischakaranllapa. Chaqa manari imapis karanchu rukunchikllapakuna mikunanllapapaqqa. ");
INSERT INTO qufNT_vpl VALUES ("AC7_12","074_7_12","ACT","7","12","12","Chaymantami, Jacobuqa Egiptupishi trigu kan nir yaĉharqa, kaĉharan wamrankunata, chay rukunchikkuna karan chaykunata. Chaymi paykunaqa riranllapa puntataqa. ");
INSERT INTO qufNT_vpl VALUES ("AC7_13","074_7_13","ACT","7","13","13","Qashan ishkay kutipaqna ritinllapaqa, Josiqa ukninkunata niran, payqashi ukninllapa nir. Chaynu José ukninkunata nitinmi, Faraonqa yaĉharan mayqan ayllumantami Josiqa nirmapis. ");
INSERT INTO qufNT_vpl VALUES ("AC7_14","074_7_14","ACT","7","14","14","“Chaymi Josiqa kaĉhakuran taytan Jacobuta, tukuy aylluntinta apananllapapaq. Tukuy ayllunkunaqami sitintay sinku (75) kasha kanqallapa. ");
INSERT INTO qufNT_vpl VALUES ("AC7_15","074_7_15","ACT","7","15","15","Chaynu rirmi Jacobuqa Egiptupi tayar, chaypina wanuranmapis. Chaynullami unay rukunchikllapakunamapis chaypi wanuran. ");
INSERT INTO qufNT_vpl VALUES ("AC7_16","074_7_16","ACT","7","16","16","Chaymantaqa Jacobupa kwirpunta aparanllapa Abrahampa unay tashan pwiblu Siquempi pantyunninman pampaq. Chaqa chaytaqami Abraham rantisha karan, uk runa Hamor shutiqpa wamrankunamanta. ");
INSERT INTO qufNT_vpl VALUES ("AC7_17","074_7_17","ACT","7","17","17","“Taytanchik Dyusmi, Abrahamta tukuy ima pasayanqa nir arnishan tyimpu shipchamuyatinnaqa, Israel runakunaqa kusala achkana karan Egiptupiqa. ");
INSERT INTO qufNT_vpl VALUES ("AC7_18","074_7_18","ACT","7","18","18","Chay tyimpumi Egiptupiqa mantakuran uk gubyirnuna. Payqami Jositaqa mana riqsishachu karan. ");
INSERT INTO qufNT_vpl VALUES ("AC7_19","074_7_19","ACT","7","19","19","Chaymi chay gubyirnuqa ingañar ima kusalata qischaranllapa unay rukunchikkunataqa. Chaynullami mantakuranpis ullqu wamritukuna chayraq nasitinqa, dijatinllapa wanur amana achkayananllapapaq. ");
INSERT INTO qufNT_vpl VALUES ("AC7_20","074_7_20","ACT","7","20","20","“Piru chay tyimpupimi Moisés nasiran. Paymi kusala shumaq wamritu karan Dyuspaqqa. Chaymi Dyus yanapatin taytankunaqa wasinpi pakaqnula kimsa misista purichiranllapa. ");
INSERT INTO qufNT_vpl VALUES ("AC7_21","074_7_21","ACT","7","21","21","Chaymanta wasinpi manana pakayta puytir waqtalapi dijasha katin, Faraonpa warmi wamran tarir apar, kusa shumaqta kriyakuran wamranta yupay. ");
INSERT INTO qufNT_vpl VALUES ("AC7_22","074_7_22","ACT","7","22","22","Chaynumi Moisesqa winaran Egipto runakunapa yaĉhayninkunata kusata yaĉhakur. Chaymi Moisesqa kusa puytiq karan rimananpaq, chaynulla imata rurananpaqmapis. ");
INSERT INTO qufNT_vpl VALUES ("AC7_23","074_7_23","ACT","7","23","23","“Kwarinta añuyjunna karqa, Moisesqa watukuran Israel masin runakunata, paypa chiqap ayllunkuna katin. ");
INSERT INTO qufNT_vpl VALUES ("AC7_24","074_7_24","ACT","7","24","24","Chaymi Egiptumanta runa, paypa ayllu masinta maqaqta rikarqa, washananrayku chay Egiptumanta chaytaqa wanuchiran. ");
INSERT INTO qufNT_vpl VALUES ("AC7_25","074_7_25","ACT","7","25","25","Chaqa payqari yarpuran, Israel aylluykunaĉhi allita kwintata qukar ninqallapa: ‘Dyusmi, Moisesrayku Egipto runakunamanta washamashunllapa’ nir. Piru paykunaqa mana kwintata qukaranllapachu. ");
INSERT INTO qufNT_vpl VALUES ("AC7_26","074_7_26","ACT","7","26","26","Chaymanta, allaqnin ishkay Israel runakunata maqanakuqta tariran. Chaymi payqa washanachiyta yarpur niran: ‘Qamkunaqami chay ayllulla kankillapa, ¿imapaqtaq uknikillapa uknikillapaqa maqanakur ima qischanakunkillapa?’ nir. ");
INSERT INTO qufNT_vpl VALUES ("AC7_27","074_7_27","ACT","7","27","27","“Piru ukninta masta qischaq chayqa, Moisesta kumsar niran: ‘¿Pitaq qamtaqa uk mantakuq jwista yupayqa ĉhuramushusha nuqakunamanqa? ");
INSERT INTO qufNT_vpl VALUES ("AC7_28","074_7_28","ACT","7","28","28","¿Manaqachu qamqa, quya imanuĉhi uk Egiptumanta runata wanuchirayki, chaynulla nuqatapis wanuchimanayanki?’ nir. ");
INSERT INTO qufNT_vpl VALUES ("AC7_29","074_7_29","ACT","7","29","29","Chaynu nitinmi, Moisesqa alsakar riran Madián shutiq pachaman. Chaypimi furastiru yupay tayatin, ishkay wamrankuna nasiran. ");
INSERT INTO qufNT_vpl VALUES ("AC7_30","074_7_30","ACT","7","30","30","“Kwarinta añuna pasasha katin Moisés chunllaq lugar Sinaí sirkapi kayatinmi, sarsapi nina ratakuq rurimanta uk ángel payman rikariran. ");
INSERT INTO qufNT_vpl VALUES ("AC7_31","074_7_31","ACT","7","31","31","Chaymi Moisés chayta rikarqa kusalata dispantakaran. Chaymanta mas qimikar rikashaq niyarqa, uyaparan Amitunchik kaynu niqta: ");
INSERT INTO qufNT_vpl VALUES ("AC7_32","074_7_32","ACT","7","32","32","‘Nuqami unay rukuykikuna Abrahampa, Isaacpa, Jacobupa Dyusnin kani’ nir. Piru Moisesqa kusalata manchakur chukchukyashanrayku, mana chapanaranlamapischu. ");
INSERT INTO qufNT_vpl VALUES ("AC7_33","074_7_33","ACT","7","33","33","Chaymi Amitunchikqa kaynu niran: ‘Llanqikita urquy. Chaqa kay lugar kayashaykiqami, kusa santu lugar. ");
INSERT INTO qufNT_vpl VALUES ("AC7_34","074_7_34","ACT","7","34","34","Nuqami allita rikasha kani pwibluymanta runakuna imanu Egiptupi qischakatinmapis. Paykunatami uyapasha kani kusata llakir qayĉhakutinmapis. Chayraykumi ishkimusha kani paykunata washanaypaq. Chaymi shamuyna. Chaqa Egiptumanmi kaĉhashuyani’ nir. ");
INSERT INTO qufNT_vpl VALUES ("AC7_35","074_7_35","ACT","7","35","35","“Unaymi paykuna, Moisesta disprisyar ‘¿Pitaq kaĉhashusha mantakuq jwis yupay kanaykipaq?’ niranllapa. Piru Dyusmi kaĉharan mantakuq kar washakunanpaq, imanutaq angelnin chay sarsa rurinpi rikar intrachishannulla. ");
INSERT INTO qufNT_vpl VALUES ("AC7_36","074_7_36","ACT","7","36","36","Chaymi Moisesqa, milagrukunata, chaynulla mana ruraypaq shumaq imakunata rurar ima Egiptumantaqa lluqshichir unay rukunchikkunataqa apar pasachiran chay chupika mar yakupa rurinta. Chaynumi milagrukunata rurar ima, chay chunllaq lugarkunapi kwarinta añuta puriran. ");
INSERT INTO qufNT_vpl VALUES ("AC7_37","074_7_37","ACT","7","37","37","Chaqa Moisesllami Israel runakunatapis niran: ‘Dyus Amitunchikmi qamkunamanta ukta akranqa nuqa yupay rimaqnin kananpaq. Chayna qamkunaqa kasunaykillapapaq’ nir. ");
INSERT INTO qufNT_vpl VALUES ("AC7_38","074_7_38","ACT","7","38","38","“Israel runakuna chunllaq lugarpi tantakasha katinmi, Moisesta, angelqa Sinaí sirkapi shumaq imakunata willaran. Payna rukunchikkunata imanu kawsananllapapaq nir intrachitin, nuqanchikkunatapis intrachimashallapa kasurna kawsanallapapaq. ");
INSERT INTO qufNT_vpl VALUES ("AC7_39","074_7_39","ACT","7","39","39","“Piru rukunchikkunaqami mana uyakunar disprisyashanllaparayku ashwan Egiptuman tikrakanaranllapa. ");
INSERT INTO qufNT_vpl VALUES ("AC7_40","074_7_40","ACT","7","40","40","Chaymi Aaronta niranllapa: ‘Moisés Egiptumanta urqumaranllapa chayqa, mana rikarinnachu. Chayraykumi dyuskunata ruratki, yanapar Egiptuman apamananllapata munanillapa’ nir. ");
INSERT INTO qufNT_vpl VALUES ("AC7_41","074_7_41","ACT","7","41","41","Chaynu nitinllapami, Aaronqa ruraran uk dyus bisirrunuta. Chaynami animalkunata wanuchir, rupachir imana fyistata rurar aduraranllapa chay paykunalla rurashan dyustaqa. ");
INSERT INTO qufNT_vpl VALUES ("AC7_42","074_7_42","ACT","7","42","42","Chayraykumi Dyusqa paykunamanta ashur, dijaran syilupi tukuy ima kaqkunata adurananllapapaq. Chaqa chaypaqmi Dyus nitin, rimaqninkunaqa kaynu nir iskribisha kayaq: ‘Israel runakuna, ¿qamkunachu chay kwarinta añukunata chunllaq lugarpi karqa, animalkunata wanuchir, ufrinditata ĉhurar ima aduramaraykillapa? ");
INSERT INTO qufNT_vpl VALUES ("AC7_43","074_7_43","ACT","7","43","43","Ashwanmi qamkunaqa chay yanqa dyus Molocta andasninpi purichiraykillapa. Chaynullami Refán qullarpa ritratunta ima rurar dyus nir aduraraykillapa. Chaykunata adurashaykillaparaykumi, nuqaqa pwibluykimanta urqur, Babilonia pwiblumanmatapis mas wakaqman itakushaykillapa’ nir. ");
INSERT INTO qufNT_vpl VALUES ("AC7_44","074_7_44","ACT","7","44","44","“Unay rukunchikkunami chay chunllaq lugarkunapiqa ruraran Dyusta adurananllapa tuldu wasita, imanutaq Dyus, Moisesta rikachir willaran chaynulla. Chaytaqami purichiqllapapis Dyuswan tratuta rurashanpaq yarpunanllapapaq. ");
INSERT INTO qufNT_vpl VALUES ("AC7_45","074_7_45","ACT","7","45","45","Chay tuldu wasitaqami ayka añukunata purichiyarqa, Josuewan apar rir uk pwiblumanta kaqkunata binsir taran, Tayta Dyus arnishan pachapi. Chay tuldu wasiqami chaypiqa karan Davidpa tyimpunkaman. ");
INSERT INTO qufNT_vpl VALUES ("AC7_46","074_7_46","ACT","7","46","46","“Davidtaqami Tayta Dyusqa shumaqta rikar, kusata yanaparan. Chaymi Davidqa mañakuran Dyusta adurananllapa wasita ruratin, chaypina Jacobupa Dyusnin tananpaq. ");
INSERT INTO qufNT_vpl VALUES ("AC7_47","074_7_47","ACT","7","47","47","Chaynu mañakusha katinmapismi, wamran Salomón ruraran Dyusta adurananllapa wasitaqa. ");
INSERT INTO qufNT_vpl VALUES ("AC7_48","074_7_48","ACT","7","48","48","Piru allita yaĉhashanchikllapanu syilumanta Taytanchikllapa Dyusqami, mana runakuna rurashan wasikunapichu tan. Chaypaqmi Dyuspa rimaqninqa kaynu nisha kayaq: ");
INSERT INTO qufNT_vpl VALUES ("AC7_49","074_7_49","ACT","7","49","49","‘Unaq syilumi, tar mantakunay. Nataq pacha-shuypaqa ĉhakiy shanan. ¿Imanu wasitataq rurayanqallapa nuqapaqqa? ¿Mayqantaq tanay wasiqa kanqaqa? ");
INSERT INTO qufNT_vpl VALUES ("AC7_50","074_7_50","ACT","7","50","50","Nuqami tukuy imata rurasha kani’ nir”. ");
INSERT INTO qufNT_vpl VALUES ("AC7_51","074_7_51","ACT","7","51","51","Chaynu Dyuspa rimaqnin nishanta willarmi, Estebanqa niranpis: “Qamkunaqami unaymanta kusala mana intrakaq, anku shunqukuna kankillapa. Chaynullami chay mana kriyiqkuna yupay mana kasukuq, mana shumaqta yarpuqkuna ima kankillapa. Chaynu karmi maydiyapis Dyuspa Santu Ispiritunpa kuntranla kankillapa. Chaynuqami unay rukuykillapa yupaylla kankillapa. ");
INSERT INTO qufNT_vpl VALUES ("AC7_52","074_7_52","ACT","7","52","52","Chaymi nimayllapa, ¿Dyuspa mayqan rimaqnintataq mana qischaranchu chay unay rukuykillapaqa? Paykunami, wanuchiranllapa Dyuspa Akrashan Cristunmi shamuyanqa nir yaĉhachikuqkunata. Piru chaynumapis Dyuspa Akrashan Cristun shamutinqa, kuntrankunaman qukur ima wanuchiraykillapa. ");
INSERT INTO qufNT_vpl VALUES ("AC7_53","074_7_53","ACT","7","53","53","Chaynullami Dyus mantakushanta angelkuna, Moisesta willatin, intrachishutinllapapis mana kasukuraykillapachu” nir. ");
INSERT INTO qufNT_vpl VALUES ("AC7_54","074_7_54","ACT","7","54","54","Chaynu Esteban nitinmi, payta kuntrashanllaparayku chay karguyjunkunaqa kusata piñakur kirunllapamatapis richyachiranllapa ima. ");
INSERT INTO qufNT_vpl VALUES ("AC7_55","074_7_55","ACT","7","55","55","Piru Estebanqami, Dyuspa Santu Ispiritunwan kar, unaq syiluman chapakur, Dyusninchikta kusa llipyaraqta rikaran. Chaynulla rikaranpis Jesús, Dyuspa allilaw qichqanpi shaqta. ");
INSERT INTO qufNT_vpl VALUES ("AC7_56","074_7_56","ACT","7","56","56","Chaymi Estebanqa niran: —¡Rikayllapa! ¡Syilutami rikani kiĉhakashata! Rikanipismi Dyusmanta Shamuq Runata paypa allilaw qichqanpi shaqta nir. ");
INSERT INTO qufNT_vpl VALUES ("AC7_57","074_7_57","ACT","7","57","57","Piru chaynu nitinqa, chay runakunaqa mana uyapanar rinrinllapata kirpar, qayĉhakur ima, tukuynin kallparanllapa Estebantaqa aypaq. ");
INSERT INTO qufNT_vpl VALUES ("AC7_58","074_7_58","ACT","7","58","58","Chaymanta ayparqa, chay pwiblumanta lluqshichir, rumikunawan sitaranllapa. Chaymi chay llullakuq tistigukunaqa raĉhpanllapata urqur inkargaranllapa uk musu runa Saulo shutiqta. ");
INSERT INTO qufNT_vpl VALUES ("AC7_59","074_7_59","ACT","7","59","59","Chaynu sitayatinllaparaqmi, Estebanqa mañakuran kaynu nir: “Amituy Jesucristo, ispirituyta rikapamanki”. ");
INSERT INTO qufNT_vpl VALUES ("AC7_60","074_7_60","ACT","7","60","60","Chaynu nirqa, qunqurikur kusala jwirtita rimar niran: “Taytituy, amami kay uchakushanllapataqa kwintachankichu” nir. Chaynu nirqami, wanuranna. ");
INSERT INTO qufNT_vpl VALUES ("AC8_1","074_8_1","ACT","8","1","2","Chayta rikarmi, Sauluqa yarpuran: Estebanta wanuchirqami allinta tukuyanllapa nir. Nataq chay kusala allin llakipakuq runakunalami Estebantaqa pamparanllapa kusata paypaq waqar ima. Chaymanta chay diyallami Jerusalenpiqa, Jesucristupi kriyiqkunapa ikinpi puriq qallariranllapa qischananllapapaq. Chaymi tukuy kriyiqkunaqa shikwakar, riranllapa Judeapa, Samariapa pwiblunkunaman. Piru apustulkuna-shuypaqa mana lluqshiranllapachu Jerusalenmantaqa. ");
INSERT INTO qufNT_vpl VALUES ("AC8_3","074_8_3","ACT","8","3","3","Chaykamanqami Sauluqa kusalata qischaq Jesucristupi kriyiqkunataqa. Chaymi wasin wasin yaykur, ullqutaraq warmitaraq aysaĉhakur lluqshichimuqllapa karsilman apananllapapaq. ");
INSERT INTO qufNT_vpl VALUES ("AC8_4","074_8_4","ACT","8","4","4","Nataq Jerusalenmanta wakta kayta shikwakaqkunaqa, may rishankunapipis Dyuspa shumaq rimayninta yaĉhachikuranllapa kriyirna washakananllapapaq. ");
INSERT INTO qufNT_vpl VALUES ("AC8_5","074_8_5","ACT","8","5","5","Paykunamanta uknin Felipimi, Samaria pwibluman rir ĉharqa, Dyuspa Akrashan Cristunpaq yaĉhachikuq qallariran. ");
INSERT INTO qufNT_vpl VALUES ("AC8_6","074_8_6","ACT","8","6","6","Chaynu yaĉhachikutinmi tukuyla tantakashakunaqa kusalata uyakuqllapa, Felipe imata nitinpis. Chaynullami rikaqllapapis Felipe, Dyuspa pudirninwan milagrukunata ruratin ima. ");
INSERT INTO qufNT_vpl VALUES ("AC8_7","074_8_7","ACT","8","7","7","Kusa achka runakuna dyablupa yarpuyninwan kaqkuna alliyaqllapa. Felipita uyar, dyablukunapa yarpuynin runakunata qayĉhachir, lluqshiqllapa. Chaynullami achka mana kuyuyta puytiq kwirpuyjunkuna, chaynulla kujukunamapis alliyaranllapa. ");
INSERT INTO qufNT_vpl VALUES ("AC8_8","074_8_8","ACT","8","8","8","Chaynu katinmi, chay pwiblupiqa tukuyla kusata aligriyaqllapa. ");
INSERT INTO qufNT_vpl VALUES ("AC8_9","074_8_9","ACT","8","9","9","Piru chaypiqami karan uk runa, Simón shutiq. Paymi unaymanta-pacha Samaria pwiblumanta runakunata wasqakur, kriyichisha karan: Payqashi kusa puytiq runa nir. ");
INSERT INTO qufNT_vpl VALUES ("AC8_10","074_8_10","ACT","8","10","10","Chaymi tukuy wamrantin, rukuntin paytaqa kusata uyakuqllapa. Paykunami niqllapa: “Kay runa, Dyuspa pudirninwan. Chayrayku tukuy riqchaq milagrukunata rurayta puytin” nir. ");
INSERT INTO qufNT_vpl VALUES ("AC8_11","074_8_11","ACT","8","11","11","Chaynu nir imami, paytaqa kusata kasuqllapa unaymanta-pacha wasqakur kriyichisha kashanrayku. ");
INSERT INTO qufNT_vpl VALUES ("AC8_12","074_8_12","ACT","8","12","12","Piru Felipe, Dyuspa shumaq rimayninta Jesucristupa shutinpi kriyirmi, Dyuspa mantakuyninpi kawsananllapapaq nir yaĉhachikutinmi, warmipis ullqupis kriyirna tukuyla shutikuranllapa. ");
INSERT INTO qufNT_vpl VALUES ("AC8_13","074_8_13","ACT","8","13","13","Chaynulla chay wasqakuq Simonpismi, Felipe nishanta kriyir, shutikuran. Chayna Felipipa pullan puriqna qallariran. Achka milagrukunata Felipe ruratin rikar, Simonqa kusalata dispantakaran. ");
INSERT INTO qufNT_vpl VALUES ("AC8_14","074_8_14","ACT","8","14","14","Chaymanta Jerusalenpi apustulkunaqa “Samaria pwiblupi runakunaqashi Dyuspa rimayninpi kriyishallapana” nir yaĉharqa, Pedruwan Juanta kaĉharanllapa. ");
INSERT INTO qufNT_vpl VALUES ("AC8_15","074_8_15","ACT","8","15","15","Paykunaqa Samaria pwibluman ĉharqa, Dyusman mañakuranllapa Santu Ispiritunwanna mushuq kriyiqkunaqa kananllapapaq. ");
INSERT INTO qufNT_vpl VALUES ("AC8_16","074_8_16","ACT","8","16","16","Chaqa, manaraqmi kriyiqkunamanqa shamushachu karan, Dyuspa Santu Ispiritunqa. Piru paykunaqami shutikushallapana karan Amitunchik Jesucristupa shutinwanqa. ");
INSERT INTO qufNT_vpl VALUES ("AC8_17","074_8_17","ACT","8","17","17","Chaymi Pedruwan Juanqa, kriyiqkunapa ananman makinkunata ĉhuratin, Dyuspa Santu Ispiritunwanna paykunaqa kidaranllapa. ");
INSERT INTO qufNT_vpl VALUES ("AC8_18","074_8_18","ACT","8","18","19","Chaynu apustulkuna kriyiq runakunapa ananman makinkunata ĉhuratinllapa, Dyuspa Ispiritun paykunawan kidatin rikaran, chay Simonqa. Chaymi apustulkunata qillayta arnir, kaynu niran: —Chay pudirta qumayllapa, nuqapis makiykunata mayqanpa ananman ĉhuratiyqa, Dyuspa Santu Ispiritunwanna paykunaqa kananpaq nir. ");
INSERT INTO qufNT_vpl VALUES ("AC8_20","074_8_20","ACT","8","20","20","Chaynu nitinmi, Pedruqa niran: —Tayta Dyus pudirninta qumanchik chayta rantinashaykirayku, qillaynikiwan pulla chinqankillapa. ");
INSERT INTO qufNT_vpl VALUES ("AC8_21","074_8_21","ACT","8","21","21","Qamqa mana ima dirichuyjunchu kanki nuqakuna rurashayllapata ruranaykipaqqa. Chaqa qampa shunquykiqami Dyuspaqqa mana allinchu. ");
INSERT INTO qufNT_vpl VALUES ("AC8_22","074_8_22","ACT","8","22","22","Chaymi ashwan uchaykita dijar, Tayta Dyusman tikrakar mañakuy ichapis pirdunashunman chay mana allinta yarpushaykimantaqa. ");
INSERT INTO qufNT_vpl VALUES ("AC8_23","074_8_23","ACT","8","23","23","Chaqa yaĉhayanimi shunquykipiqa kusata inbidyakayanki nir. Chaymi uchaykiqa prisu yupayna purichishuyan nir. ");
INSERT INTO qufNT_vpl VALUES ("AC8_24","074_8_24","ACT","8","24","24","Chaynu Pedro nitinmi, Simonqa niran: —Amitunchikman mañakupamayllapari. Chaqa manami munanichu chay nimashaykillapanulla imapis pasamanantaqa nir. ");
INSERT INTO qufNT_vpl VALUES ("AC8_25","074_8_25","ACT","8","25","25","Chaymanta Pedruwan Juan, Dyuspa rimayninta yaĉhachikurllapanaqa, tikrakaranllapana Jerusalenman, Samariapa pwiblunkunapipis Dyuspa shumaq rimayninta yaĉhachikuqnu ima. ");
INSERT INTO qufNT_vpl VALUES ("AC8_26","074_8_26","ACT","8","26","26","Chaymantaqami Dyuspa uk angelnin Felipiman rikarir niran: —Sharir riy surlawman, Jerusalenman nanta rishaykinu Gaza pwiblukaman. Chay nanqami chunllaq lugarta pasan. ");
INSERT INTO qufNT_vpl VALUES ("AC8_27","074_8_27","ACT","8","27","27","Chaymi Felipiqa sharir, riran. Riyarmi, nanpiqa rikaran Etiopía pwiblumanta uk runata. Payqami uk kusa karguyjun eunuco karan. Chay payllami gubyirna Candace shutiqpa imankunata rikaq. Chay runami risha karan Jerusalenman Tayta Dyusta aduraq. ");
INSERT INTO qufNT_vpl VALUES ("AC8_28","074_8_28","ACT","8","28","28","Chaymanta qashan pwiblunman tikrakar, uk karritapi tasha riyaran, Dyuspa rimaqnin Isaías iskribishan libruta liyiqnu. ");
INSERT INTO qufNT_vpl VALUES ("AC8_29","074_8_29","ACT","8","29","29","Chaymi Dyuspa Ispiritun Felipitaqa niran: —Rir qimikay wak karritaman nir. ");
INSERT INTO qufNT_vpl VALUES ("AC8_30","074_8_30","ACT","8","30","30","Chaymanta Felipe chay karritaman qimikar chay runa, Isaiaspa librunta liyiqta uyaparqa, kaynu nir tapuran: —¿Intrakankichu kay liyiyashaykitaqa? nir. ");
INSERT INTO qufNT_vpl VALUES ("AC8_31","074_8_31","ACT","8","31","31","Chaynu taputinqa chay runaqa niran: —¿Imanunari intrakashaq, mana mayqanpis intrachimatinqa? nir. Chaymi Felipitaqa rugaran kaynu nir: —Karritayman iqamur qichqaypi tay nir. ");
INSERT INTO qufNT_vpl VALUES ("AC8_32","074_8_32","ACT","8","32","32","Nataq chay librupi liyiyashanqami kaynu niyaran: “Imanutaq Uyshata wanuchitin, millwanta rututinllapamapis uyarala, chay yupaymi paypis mana imatapis rimaranchu. ");
INSERT INTO qufNT_vpl VALUES ("AC8_33","074_8_33","ACT","8","33","33","Pinqaypaqta ruraranllapa. Chaynulla mana llakiparchu, allin runa katinmapis uchacharanllapa. Piru mayqanpis mana yarpuranchu ¿imanumi payqa maydiyaqa kanqa? nirqa. Chaqa wanuchirna kay pachamanta ashuchiranllapa” nir. ");
INSERT INTO qufNT_vpl VALUES ("AC8_34","074_8_34","ACT","8","34","34","Chaymi chay karguyjun runaqa tapuran Felipitaqa kaynu nir: —Willamay-ari, ¿pipaqtaq rimayan kay Dyuspa rimaqninqa? ¿Payllapaqchu, manaqachu ukpaq? ");
INSERT INTO qufNT_vpl VALUES ("AC8_35","074_8_35","ACT","8","35","35","Chaymanta Felipiqa chay runa liyiyashanpaq willar, intrachiran Jesuspaq: “Imanumi washamanchikllapa” nir. ");
INSERT INTO qufNT_vpl VALUES ("AC8_36","074_8_36","ACT","8","36","36","Chayna parlar riyarllapaqa, uk lugar yakuyjun kaqta pasayarqa, chay karguyjun runaqa niran: —Kaypi kan yaku. ¿Manachu nuqapis shutikuyman? nir.  ");
INSERT INTO qufNT_vpl VALUES ("AC8_37","074_8_37","ACT","8","37","37","Felipiqa niran: —Tukuy shunquykiwan kriyitkiqami, puytini shutichishuyta. Chaymi chay runaqa niran: —Kriyinimi, Jesucristuqa Dyuspa Wamran nir. ");
INSERT INTO qufNT_vpl VALUES ("AC8_38","074_8_38","ACT","8","38","38","Chaymi karritanta yarachir, ishkantin ishkir, yaykuranllapa yakuman. Chaymi chaypina Felipiqa shutichiran eunucutaqa. ");
INSERT INTO qufNT_vpl VALUES ("AC8_39","074_8_39","ACT","8","39","39","Chaymanta yakumanta lluqshitinllapaqa, Amitunchikpa Ispiritun Felipitaqa illaqmanta apatin, chay runaqa mana rikarannachu. Piru chaynumapis ashwan kusa aligrina riran. ");
INSERT INTO qufNT_vpl VALUES ("AC8_40","074_8_40","ACT","8","40","40","Nataq Felipiqa Azoto pwiblupi rikariran. Chaymi pwiblun pwiblun riran, Dyuspa shumaq rimayninta yaĉhachikuqnu, Cesarea pwibluman ĉhanankaman. ");
INSERT INTO qufNT_vpl VALUES ("AC9_1","074_9_1","ACT","9","1","2","Chaykamanqa Saulo-shuypaqa mana shaykuq, rimapakur puriran, Amitunchikpi kriyiqkunata wanuchiyta yarpur. Chaymi kurakunapa mantaqninkunaman rir mañakuran uk urdinta. Chaywanna Damasco pwibluman rir, tantakananllapa wasikunaman yaykur Jesuspi kriyiqkunataqa tarir ullquta, warmita ima prisur Jerusalén pwibluman apamunanpaq. ");
INSERT INTO qufNT_vpl VALUES ("AC9_3","074_9_3","ACT","9","3","4","Chaymanta, Damasco pwibluman rir ĉhayatinllapanaqa, nanpi illaqmanta kusala llipya intiru, syilumanta achkirachikamuran Saulo kayashanmanqa. Chaynu achkirachikamutinqa, pachaman ratar, uk rimayta uyaparan kaynu niqta: “¡Saulo, Saulo! ¿Imapaqtaq ikiypi puriyanki qischamanaykipaq?” nir. ");
INSERT INTO qufNT_vpl VALUES ("AC9_5","074_9_5","ACT","9","5","5","Chaymi Sauluqa niran: “¿Mayqantaq kanki, Taytituy?” Chay rimaqqami niran: “Nuqami Jesús kani, mayqanpa ikinpiĉhi qischanaykipaq puriyanki chay. Chaynu purirqami qamlla mana allintachu rurakayanki, imanuĉhi turumaqa yapukuyar, ikiman matqakur, rijapi ĉhachikarqa paylla nanachikun chay yupay”. ");
INSERT INTO qufNT_vpl VALUES ("AC9_6","074_9_6","ACT","9","6","6","Chaymi Sauluqa manchaysalla chukchukyayar, kaynu nir tapuran: “Taytituy, ¿imatataq ruranaypaq allin kanqa?” nir Amitunchikqa niran: “Sharir, riy Damasco pwibluman. Wakpimi willashunqallapa imatami ruranki nirmapis”. ");
INSERT INTO qufNT_vpl VALUES ("AC9_7","074_9_7","ACT","9","7","7","Chaynulla Sauluwan riqkunapis uyaparan chay rimaytaqa. Piru manami mayqantapis rikaranllapachu. Chaymi kusalata dispantakaranllapa. ");
INSERT INTO qufNT_vpl VALUES ("AC9_8","074_9_8","ACT","9","8","8","Chaymanta, Sauluqa ratashanmanta sharir, manana rikakuyta puytiranchu. Chaymi pullan kaqkunaqa, makinmanta aysakurna, aparanllapa Damasco pwiblumanqa. ");
INSERT INTO qufNT_vpl VALUES ("AC9_9","074_9_9","ACT","9","9","9","Chaypiqami kimsa diyatana karan mana chapakur; mana mikur, mana imatapis upyar imalamapischu. ");
INSERT INTO qufNT_vpl VALUES ("AC9_10","074_9_10","ACT","9","10","10","Damasco pwiblupiqami taq Amitunchikpi kriyiq uk runa Ananías. Chaymi Amitunchikqa, rikapakuyninpi payman rikarir, kaynu niran: “¡Ananías!” Payqa niran: “Kaypimi kani, Taytituy” nir. ");
INSERT INTO qufNT_vpl VALUES ("AC9_11","074_9_11","ACT","9","11","11","Chaymi, Amitunchikqa niran: “Sharir, riy chay kalli Dirichu shutiqman. Chaypimi Judaspa wasinpi tapukuy uk runa Saulo shutiqpaq. Payqami Tarso pwiblumanta. Paymi Dyusman kusata mañakuyan. ");
INSERT INTO qufNT_vpl VALUES ("AC9_12","074_9_12","ACT","9","12","12","Chaymi, rikapakuyninpi rikashusha wasiman ĉhar yaykur, makikikunata ananpi ĉhuratki qashan rikakuyan” nir. ");
INSERT INTO qufNT_vpl VALUES ("AC9_13","074_9_13","ACT","9","13","13","Chaynu Amitunchik nitinmi, Ananiasqa niran: “Taytituy, kusa achka runakunami parlamashallapa paypaqqa, tukuy mana allinkunata Jerusalenpi qampi kriyiqkunata rurashanpaq. ");
INSERT INTO qufNT_vpl VALUES ("AC9_14","074_9_14","ACT","9","14","14","Kananqami chay runaqa kay Damasco pwiblumanna shamusha, kurakunapa mantaqninkuna kaĉhamutin, qampi kriyiqkunata apar prisunanpaq” nir. ");
INSERT INTO qufNT_vpl VALUES ("AC9_15","074_9_15","ACT","9","15","15","Chaynu nitinmapis, Amitunchikqa kaynu nir kaĉharan: “Riy. Chaqa paytami akrasha kani nuqapaq rimar yaĉhachinanpaq chay Israel runakunata, chaynulla mana Israel runakunata, gubyirnunkunata ima. ");
INSERT INTO qufNT_vpl VALUES ("AC9_16","074_9_16","ACT","9","16","16","Nuqami paytaqa intrachishaq, nuqapaq rimar yaĉhachikurqa kusata qischakayanqa” nir. ");
INSERT INTO qufNT_vpl VALUES ("AC9_17","074_9_17","ACT","9","17","17","Chaynu Amitunchik nitinqa, Ananiasqa riran, chay maypiĉhi Saulo kayashanman. Chayman ĉharqa, wasiman yaykur Saulupa ananpi makinkunata ĉhurar, niran: —Kriyiq masiy Saulo, nanta shamuyatki Amitunchik Jesús qamman rikariran chay paymi kaĉhamasha nawiki rikakutinna, Santu Ispiritu qamwanna kananpaq nir. ");
INSERT INTO qufNT_vpl VALUES ("AC9_18","074_9_18","ACT","9","18","18","Chayta nitinmi chay kutilla, Saulupa nawinmantaqa pispa yupaylla wiqtikuna rataran. Chaymi qashan rikakurna sharir shutikuran. ");
INSERT INTO qufNT_vpl VALUES ("AC9_19","074_9_19","ACT","9","19","19","Chaymantaqa mikur kusa jwirsayjunna tikrakaran. Chayna Jesucristupi kriyiqkunawanqa pullana taran Damasco pwiblupiqa, ayka diyallataqa. ");
INSERT INTO qufNT_vpl VALUES ("AC9_20","074_9_20","ACT","9","20","20","Chaymantami Sauluqa, Damasco pwiblupiqa Israel runakunapa tantakananllapa wasikunapi yaĉhachikuran, “Jesucristuqa, Tayta Dyuspa Wamranmi” nir. ");
INSERT INTO qufNT_vpl VALUES ("AC9_21","074_9_21","ACT","9","21","21","Chaynu yaĉhachikutinmi, tukuy chay uyakuqkunaqa dispantakashalla ninakuqllapa: “¿Manachu kay runa Jerusalenpiqa, Jesuspi kriyiqkunapa ikinpi puriq prisur ima qischananpaq? ¿Manachu chaynu kar, kaymanpis shamuran Jesuspi kriyiqkunata prisur, kurakunapa mantaqninman qukunanpaq?” nir. Chaynu nir imami, paykunapura parlaqllapa. ");
INSERT INTO qufNT_vpl VALUES ("AC9_22","074_9_22","ACT","9","22","22","Piru chaynu ninakutinllapamapis, Sauluqa mana mayqantapis mancharchu, kusata animakur yaĉhachikuran: “Jesusmi, Dyus Akrashan Cristun chiqap washamaqninchikllapaqa” nir. Chaynu nir yaĉhachikutinmi, Damasco pwiblupi taq Israel runakunaqa alliplata yarpupakuranllapa. ");
INSERT INTO qufNT_vpl VALUES ("AC9_23","074_9_23","ACT","9","23","23","Chaymanta, ayka diyakuna pasatinnaqa, chay runakunaqa tantakar parlaranllapa Saulutaqa wanuchinanllapapaq. ");
INSERT INTO qufNT_vpl VALUES ("AC9_24","074_9_24","ACT","9","24","24","Piru Sauluqami yaĉharan, tukuy unaq, tukuy tutashi chay ĉhiqniqninkunaqa yarakuyan, chay pwiblumanta lluqshina punkupi, pay yarquqta wanuchinanllapapaq nir. ");
INSERT INTO qufNT_vpl VALUES ("AC9_25","074_9_25","ACT","9","25","25","Chaymi Jesucristupi kriyiqkunaqa Saulutaqa uk kanastaman itar, chay pwiblupa ridurninpi rumiwan llutakasha pata kaq chaypa ananman iqachir, chaylata tuta waqtalawman ishkichiranllapa. ");
INSERT INTO qufNT_vpl VALUES ("AC9_26","074_9_26","ACT","9","26","26","Chaymanta Saulo, Jerusalén pwibluman ĉharqa, Jesucristupi kriyiqkunaman pullachakayta munaran. Piru payta kusata manchashanllaparayku mana kriyiranllapachu, “Jesucristupi kriyiyanqa” nirqa. ");
INSERT INTO qufNT_vpl VALUES ("AC9_27","074_9_27","ACT","9","27","27","Nataq Bernabimi Saulutaqa aparan apustulkunaman. Chaymi apustulkunataqa parlaran, imanumi Sauluqa nanpi Amitunchikta rikatin, payqa parlaran, chaynulla imanumi yaĉhachikuran Amitunchik Jesuspaq Damasco pwiblupi, mana mayqantapis manchar imachu nir. ");
INSERT INTO qufNT_vpl VALUES ("AC9_28","074_9_28","ACT","9","28","28","Chaynami Sauluqa Jerusalenpi kidar, paykunawanna puriran. ");
INSERT INTO qufNT_vpl VALUES ("AC9_29","074_9_29","ACT","9","29","29","Chaynullami mana manchakur imachu Amitunchikpaq yaĉhachikuq, chay griego rimaq Israel runakunawan parlar, willanakur ima. Piru chay runakunaqami Saulutaqa wanuchiyta yarpuranllapa. ");
INSERT INTO qufNT_vpl VALUES ("AC9_30","074_9_30","ACT","9","30","30","Chaymanta kriyiq masinkuna chayta yaĉharmi, Saulutaqa Cesarea pwibluman apar, paypa pwiblun Tarsumanna kaĉharanllapa. ");
INSERT INTO qufNT_vpl VALUES ("AC9_31","074_9_31","ACT","9","31","31","Chaynami Judeapa, Galileapa, Samariapa pwiblunkunapi Jesucristupi kriyiqkunaqa kusa shumaqtana kawsaqllapa, mana qischakarnachu. Chaymi ashwan Amitunchik munashannulana kawsaqllapapis. Chaynulla Dyuspa Santu Ispiritun yanapatinmi, masna achkayaranllapapis. ");
INSERT INTO qufNT_vpl VALUES ("AC9_32","074_9_32","ACT","9","32","32","Chay tyimpukunapimi Pedruqa, Jesucristupi kriyiqkunata watukur puriq. Chaymi Lida shutiq pwiblupi taqkunatapis riran watukuq. ");
INSERT INTO qufNT_vpl VALUES ("AC9_33","074_9_33","ACT","9","33","33","Chayman ĉharqami, tarinakuran uk runa Eneas shutiqwan. Paymi mana kuyuyta puytiq kwirpuyjun kar, uchu añupaqna mantanlapi karan. ");
INSERT INTO qufNT_vpl VALUES ("AC9_34","074_9_34","ACT","9","34","34","Paytami Pedruqa niran: —Eneas, kananqami Jesucristo alliyachishunna. Chaymi sharir, mantaykita tantay nir. Chaynu nitinmi, Eneasqa chay kutilla allinna shariran. ");
INSERT INTO qufNT_vpl VALUES ("AC9_35","074_9_35","ACT","9","35","35","Chaymi, chay Lida pwiblupi, Sarón pwiblupi taqkunaqa, rikaran imanumi Eneas sharitinmapis. Chayta rikarmi, uchanllapakunata dijar, Jesucristupina kriyiranllapa. ");
INSERT INTO qufNT_vpl VALUES ("AC9_36","074_9_36","ACT","9","36","36","Lida pwiblupa shipchanpimi kaq uk pwiblu Jope shutiq. Chaypimi karan uk warmi, Amitunchikpi kusata kriyiq. Paymi shutiq Tabita. Nataq, griego rimaypi-shuypaqa “Dorcas” nir. Chay warmisitaqami kusa allinkunata rurar, mana imayjunkunata yanapar ima kawsaq. ");
INSERT INTO qufNT_vpl VALUES ("AC9_37","074_9_37","ACT","9","37","37","Chaymantami chay diyakunapiqa qishar wanuran. Chaymi kwirpuntaqa paqachir ima aparanllapa wasipa altun unakaqnin kwartuman chutarachiq. ");
INSERT INTO qufNT_vpl VALUES ("AC9_38","074_9_38","ACT","9","38","38","Chaymi chay Lida pwiblupi Pedro katin, Dorcaspa kriyiq masinkunaqa ishkay runata kaĉharanllapa, Pedruta kaynu willananllapapaq: “Dorcas wanusha katin, kananllashi rinki Jopiman, ama tardarchu” nir. ");
INSERT INTO qufNT_vpl VALUES ("AC9_39","074_9_39","ACT","9","39","39","Chaymi Pedruqa paykunawan riran. Chaymanta ĉhatinqa, aparanllapa Dorcas chutarayashanman. Chaypimi achka byuda warmikuna, Dorcaspa ridurninman tantakasha, kusata waqayaranllapa. Chaynu waqarllapami, Pedrutaqa uknin uknin rikachiranllapa, manaraq wanuyar raĉhpanta rurashankunata ima. ");
INSERT INTO qufNT_vpl VALUES ("AC9_40","074_9_40","ACT","9","40","40","Chayna Pedruqa, chay ruripi kaqkunataqa tukuyta waqtaman urqur, payqa qunqurikur Dyusman mañakuran. Chaymantaqa chay wanushata chapar, niran: —Tabita, shariy, nir. Chaynu nitinmi, chay warmisitaqa chay kutilla, nawinkunata chapakuchiran. Chayna Pedruta rikarqa, das taran. ");
INSERT INTO qufNT_vpl VALUES ("AC9_41","074_9_41","ACT","9","41","41","Chaymanta, Pedruqa makinmanta chutar sharichir, kriyiq masinkunata, byuda warmikunata qayar, Dorcastaqa kawsaqtana paykunapa naypanman apamuran. ");
INSERT INTO qufNT_vpl VALUES ("AC9_42","074_9_42","ACT","9","42","42","Chaymi chayta Jope pwiblupi yaĉharllapaqa, kusala achka kriyiranllapa Amitunchikpiqa. ");
INSERT INTO qufNT_vpl VALUES ("AC9_43","074_9_43","ACT","9","43","43","Pedrupismi, achka diyakunata Jope pwiblupiqa kidaran, uk runa Simón shutiqpa wasinpi. Simonqami qarata blanduchar trabajaq. ");
INSERT INTO qufNT_vpl VALUES ("AC10_1","074_10_1","ACT","10","1","1","Nataq Cesarea pwiblupimi taq uk runa Cornelio shutiq. Paymi uk kwartil Italiano shutiqmanta suldadukunapa uk mantaqnin karan. ");
INSERT INTO qufNT_vpl VALUES ("AC10_2","074_10_2","ACT","10","2","2","Payqami mana Israel runa karmapis tukuy chay wasinpi ayllun taqkunawan Dyusta allipta kasur, aduraqllapa. Chaynu karmi, qillaynin kaqkunamatapis, Israel runa ministiqkunata qur yanapaq. Chaynulla waran waran Taytanchik Dyusman mañakuq. ");
INSERT INTO qufNT_vpl VALUES ("AC10_3","074_10_3","ACT","10","3","3","Chaymi uk diyaqa tardi, alas tris yupayna katin, Corneliuqa rikapakuyninpi Dyuspa angelninta rikaran. Chaymi Dyuspa angelninqa pay kashanman yaykur, kaynu niqta uyaparan: “¡Cornelio!” nir. ");
INSERT INTO qufNT_vpl VALUES ("AC10_4","074_10_4","ACT","10","4","4","Chaymi, Corneliuqa angelta kusata chapar manchakur, tapuran: “¿Imatataq munanki, Taytituy?” nir. Angelqa niran: “Tayta Dyusmi uyashusha, payman mañakutki. Chaynulla, mana imayjunkunata yanapatkipis, shumaqta rikashusha. ");
INSERT INTO qufNT_vpl VALUES ("AC10_5","074_10_5","ACT","10","5","5","Kananlla Jope pwibluman kaĉhakuy apamunanllapapaq uk runa Simón shutiqta. Paytami ninllapapis Pedro nir. ");
INSERT INTO qufNT_vpl VALUES ("AC10_6","074_10_6","ACT","10","6","6","Payqami tukayun Simón, qarata blanduchar trabajan chaypa wasin, mar yakupa manyanlapi, chaypi tayan. Chaymi shamurqa imata ruranaykipaqpis willashunqa”. ");
INSERT INTO qufNT_vpl VALUES ("AC10_7","074_10_7","ACT","10","7","7","Chaynu ángel parlar ritinnaqa, Corneliuqa uk suldadunta, chaynulla ishkay sirbikuqninta qayamuran. Chay suldadunqami Dyuspi kusata kriyiq. Chaynulla pay Corneliutapis kusata kasuq. Chaynu katinmi Corneliuqa chay suldadunpaq kusata yarpuq. ");
INSERT INTO qufNT_vpl VALUES ("AC10_8","074_10_8","ACT","10","8","8","Qayamur paykunata chay rikashanta manyaqla parlarqa, kaĉharan Jope pwibluman. ");
INSERT INTO qufNT_vpl VALUES ("AC10_9","074_10_9","ACT","10","9","9","Allaqninqa yaqqana Jopiman ĉhayatinllapa, alas dusi yupaynaqa Pedruqa iqaran wasipa ananman, Dyusman mañakunanpaq. ");
INSERT INTO qufNT_vpl VALUES ("AC10_10","074_10_10","ACT","10","10","10","Payqari kusata mallaqnar, mikunayaran. Chaymanta mikunanta kamakachinanllapakamanqa, rikapakuyninpi rikaran syilu kiĉhakaqta. ");
INSERT INTO qufNT_vpl VALUES ("AC10_11","074_10_11","ACT","10","11","11","Chaynu syilu kiĉhakatinqa unaqmanta ishkimuyaran uk atun pullu kada manyankunamanta watakasha. ");
INSERT INTO qufNT_vpl VALUES ("AC10_12","074_10_12","ACT","10","12","12","Chay pullu watakashapa rurinpiqa karan tukuy riqchaq mana mikuypaq animalkuna, kwatru ĉhakiyjun animalkuna, largu kurukuna, pariq kurukuna ima. ");
INSERT INTO qufNT_vpl VALUES ("AC10_13","074_10_13","ACT","10","13","13","Chay rikapakuyninpi uyaparanpis syilumanta kaynu niqta: “Pedro, sharir wanuchir, mikuy” nir. ");
INSERT INTO qufNT_vpl VALUES ("AC10_14","074_10_14","ACT","10","14","14","Piru Pedruqa niran: “Mana Taytituy. Chaqa chay riqchaq mana mikuypaq animalkunataqa mana mikushachu kani maydiyapis” nir. ");
INSERT INTO qufNT_vpl VALUES ("AC10_15","074_10_15","ACT","10","15","15","Chaynu nitinqa, qashan chay rimaqqa niran: “Tayta Dyus tukuy imatapis ‘Allin’ nishantaqa, ama ‘Mana allin’ niychu qamqa” nir. ");
INSERT INTO qufNT_vpl VALUES ("AC10_16","074_10_16","ACT","10","16","16","Chaynullamiri kimsa kuti willaran. Chaymantaqa qashan tikrakaranna syiluman chay pulluqa. ");
INSERT INTO qufNT_vpl VALUES ("AC10_17","074_10_17","ACT","10","17","17","Pedruqa kusata yaĉhayta munaran chay riqchaq rikapakushanpaq, ¿imataq kanqa chayqa? nir. Chaypaq kusata yarpupakunankaman, Cornelio kaĉhashan runakunaqa ĉharanna Simonpa wasinmanqa, Pedrupaq tapukur. ");
INSERT INTO qufNT_vpl VALUES ("AC10_18","074_10_18","ACT","10","18","18","Chay wasiman ĉharnaqa kusa jwirtita rimar tapukuranllapa: —¿Kaypichu Pedro ninllapa Simón shutiq runa tan? nir. ");
INSERT INTO qufNT_vpl VALUES ("AC10_19","074_10_19","ACT","10","19","19","Pedruqari chay riqchaq rikapakuyninpaq yarpuyatinlla, Dyuspa Santu Ispiritunqa niran: “Chapay. Kimsa runakuna maskashuyan. ");
INSERT INTO qufNT_vpl VALUES ("AC10_20","074_10_20","ACT","10","20","20","Sharir, ishkir paykunawan riy ama imapaqpis yarpupakurchu. Nuqami chay runakunataqa kaĉhamusha kani qamman shamunanllapapaq” nir. ");
INSERT INTO qufNT_vpl VALUES ("AC10_21","074_10_21","ACT","10","21","21","Chaymi Pedruqa wasipa ananmanta ishkimur, Cornelio kaĉhashan runakunataqa niran: —Nuqami kani Simón Pedruqa. ¿Imalapaqtaq shamushaykillapa? nir. ");
INSERT INTO qufNT_vpl VALUES ("AC10_22","074_10_22","ACT","10","22","22","Paykunaqa niranllapa: —Nuqakunami shamunillapa suldadukunapa kapitannin Cornelio kaĉhamatinllapa. Paymi allipta Dyuspi kriyin. Chaymi Israel runakunapis paytaqa kusata rispitanllapa, munanllapa ima. Pay Corneliumi kaĉhamashallapa paypa wasinman rir willatki uyakushunanpaq. Chaqa payqa nimaranllapa Dyuspa angelninshi willasha, qam rir wasinpi willatki uyakushunanpaq nir. ");
INSERT INTO qufNT_vpl VALUES ("AC10_23","074_10_23","ACT","10","23","23","Chaynu nitinllapaqami, Pedruqa samachiran wasin ruriman. Chaypimi pullana chay tutaqa kidaranllapa. Chaymanta allaqninqa paykunawan pullalla riranllapa. Chaynulla wakin chay Jope pwiblupi, Dyuspi kriyiqkunapis pullan yapar riran Pedrutaqa. ");
INSERT INTO qufNT_vpl VALUES ("AC10_24","074_10_24","ACT","10","24","24","Jope pwiblumanta lluqshirqa, allaqninraq Cesarea pwiblumanqa ĉharanllapa. Ĉhatinllapaqa, Corneliuqa ayllunkunawan amigunkunawan tantakasha, Pedrutaqa yarayasha karanllapa. ");
INSERT INTO qufNT_vpl VALUES ("AC10_25","074_10_25","ACT","10","25","25","Pedro ĉhatinqa, Corneliuqa lluqshiran tariq, naypanpi qunqurikur adurananpaq. ");
INSERT INTO qufNT_vpl VALUES ("AC10_26","074_10_26","ACT","10","26","26","Piru mana chayta munarchu kaynu nir sharichiran: —Shariy taytituy. Nuqapismi qam yupay runala kani nir. ");
INSERT INTO qufNT_vpl VALUES ("AC10_27","074_10_27","ACT","10","27","27","Chaynu paywan parlaqnu riyar wasinman yaykurqa, chay wasi ruripiqa achka runa tantakashata tariran. ");
INSERT INTO qufNT_vpl VALUES ("AC10_28","074_10_28","ACT","10","28","28","Chaymantami Pedruqa tukuyta chaypi kaqkunataqa niran: —Qamkunaqami yaĉhankillapa nuqakunapa kustumriyllapata. Israel runakuna katiyllapa kustumriyllapaqami intrachimanllapa: Ama uklawmanta runakunawanqa tantakanayllapapaqchu, ama wasinmanmapis yaykunayllapapaq imachu. Piru Tayta Dyusmi yaĉhachimasha amashi pitapis nishaqchu: ‘Mana watukuypaqchu, mana allinchu ima’ nirqa. ");
INSERT INTO qufNT_vpl VALUES ("AC10_29","074_10_29","ACT","10","29","29","Chayraykumi qayachimatkillapaqa, utqaylla shamusha kani, mana imapaqpis ukmanta yarpur imachu. Chaymi yaĉhayta munanina ¿imalapaqtaq qayachimashaykillapa kanqa? nirmapis. ");
INSERT INTO qufNT_vpl VALUES ("AC10_30","074_10_30","ACT","10","30","30","Chaymi Corneliuqa niran: —Kananwanqa kwatru diyana, kay uras yupay nuqaqa kay wasiypi ayunar, Dyusman mañakuyaray. Chaykamanmi, naypaypi uk runa allipla yuraq intiru raĉhpayjun rikariran. Chaymi nimaran: ");
INSERT INTO qufNT_vpl VALUES ("AC10_31","074_10_31","ACT","10","31","31","‘Cornelio, Dyusman mañakutkimi, payqa uyapashusha. Chaynulla, mana imayjunkunata yanapatkipis payqa shumaqta rikashusha. ");
INSERT INTO qufNT_vpl VALUES ("AC10_32","074_10_32","ACT","10","32","32","Kaĉhay runakunata Jope pwibluman Simonta, Pedro ninllapa chayta apamunanllapapaq. Mar yakupa manyanpimi chay tukayun qarata blanduchar trabajaqpa wasinpi tayan’ nir. ");
INSERT INTO qufNT_vpl VALUES ("AC10_33","074_10_33","ACT","10","33","33","“Chaynu nimatinmi, utqaylla kaĉhakuray shamunaykipaq. Qamqami mana ima mana allinkunataqa yarpurchu, ashwan utqaylla shamushayki. Kanan-shuypaqari tukuyla, kaypi kanchikllapa, Dyuspa naypanpi. Chaymi kusata uyakushuyta munanillapa, tukuy imata Amitunchik willashusha nuqakunata willamanaykillapapaq chayta rimatki” nir. ");
INSERT INTO qufNT_vpl VALUES ("AC10_34","074_10_34","ACT","10","34","34","Chaymantami Pedruqa paykunata niran: —Kananqami allita intrakanina, chiqaptami Dyusqa mana ukmanta ukmantachu rikamanchik maylawmanta kashamapis nir. ");
INSERT INTO qufNT_vpl VALUES ("AC10_35","074_10_35","ACT","10","35","35","Ashwanmi maylaw nasyunmanta, ima ayllumanta karmapis payta kasusha, allinkunata rurashaqa, kusa munashan wamranpaqna riqsimanchik. ");
INSERT INTO qufNT_vpl VALUES ("AC10_36","074_10_36","ACT","10","36","36","Nuqakuna Israel runakunatami willamashallapa, tukuypa Amun Jesusrayku, imanumi Dyuswanqa shumaqta kawsanayllapapaq nir. ");
INSERT INTO qufNT_vpl VALUES ("AC10_37","074_10_37","ACT","10","37","37","“Qamkunaqami allita yaĉhankillapa Israel pwiblupi pasashantaqa. Naypaqtaqami Dyusninchikqa akraran Shutichikuq Juanta, Amitunchik Jesuspaq allita yaĉhachikunanpaq. ");
INSERT INTO qufNT_vpl VALUES ("AC10_38","074_10_38","ACT","10","38","38","Chaynulla yaĉhankillapapis, Taytanchik Dyus Nazaretmanta Jesusta Santu Ispiritunta, pudirninta qushanpaqmapis. Chaynu karmi Jesusqa allinkunalata rurar, runakunata dyablu qischatinmapis washaran, Dyus pullan katin nir imami yaĉhankillapa. ");
INSERT INTO qufNT_vpl VALUES ("AC10_39","074_10_39","ACT","10","39","39","Chaqa nuqakunami rikasha kanillapa Jesús tukuy imata Jerusalenpi, Judeapa pwiblunkunapi ima rurashanta, chaynulla kruspi klabar wanuchishanllapamatapis. Chaymi nuqakunaqa tukuy chaykunapaqqa tistigu kanillapa. ");
INSERT INTO qufNT_vpl VALUES ("AC10_40","074_10_40","ACT","10","40","40","Piru Dyus, kimsa diyamanta kawsachimutinmi, nuqakunaman rikariran. ");
INSERT INTO qufNT_vpl VALUES ("AC10_41","074_10_41","ACT","10","41","41","Manami tukuyla runakunamanchu rikarimuran. Ashwanmi Dyus nuqakunata tistigukuna kanayllapapaq akramashanllapakunalaman rikariran. Chaqa kawsamutinqami, paywan mikurayllapa, upyarayllapa ima. ");
INSERT INTO qufNT_vpl VALUES ("AC10_42","074_10_42","ACT","10","42","42","“Chaymantami payqa kaĉhamaranllapa, rir tukuyta intrachinayllapapaq: ‘Dyusmi, Jesustaqa kaĉhamusha wanuqkunata, kawsaqkunata allita rikar yaĉhananpaq’ nir. ");
INSERT INTO qufNT_vpl VALUES ("AC10_43","074_10_43","ACT","10","43","43","Chaqa Dyuspa tukuy rimaqninkunami Jesuspaq kaynu nisha kayaq: ‘Tukuy paypi kriyitinllapashi tukuy uchankunamanta payqa pirdunayanqa’ nir”. ");
INSERT INTO qufNT_vpl VALUES ("AC10_44","074_10_44","ACT","10","44","44","Pedro chaynu yaĉhachikuyatinmi, tukuy chay uyakuqkunamanqa Dyuspa Santu Ispiritun shamuran. ");
INSERT INTO qufNT_vpl VALUES ("AC10_45","074_10_45","ACT","10","45","46","Chaymi Santu Ispiritu uyakuqkunaman shamutinqa, Israelmanta kriyiq runakuna Pedruwan ĉhasha karan chaykunaqa, alliplata dispantakaranllapa. Chaqa chay uyakuqkunaqa ukman rimaykunapi Dyusta alabaqta uyaparanllapa. Chaymi yarpuranllapa: ¿Imanutaq Dyusninchikqa mana Israel runakunatapis Santu Ispiritunta qun? nir. ");
INSERT INTO qufNT_vpl VALUES ("AC10_47","074_10_47","ACT","10","47","47","Chaymi Pedruqa niran: —Nuqanchikkunata yupaylla kay runakunatapis Dyusninchik Santu Ispiritunta qusha katinqa, ¿ama shutikuychu niytachu puytinchik? nir. ");
INSERT INTO qufNT_vpl VALUES ("AC10_48","074_10_48","ACT","10","48","48","Chaynu nirnaqa kaĉhakuran Amitunchik Jesuspa shutinpina shutikunanllapapaq. Chaymanta shutikurnaqa, Pedruta kusata rugaranllapa ayka diyallataqa paykunawan kidananllapapaq nir. ");
INSERT INTO qufNT_vpl VALUES ("AC11_1","074_11_1","ACT","11","1","1","Apustulkuna, chaynulla Judea pwiblukunapi Jesuspi kriyiq runakunapis uyaparanllapana, “Chay mana Israel runa kaqkunapis, Dyusninchikpa shumaq rimayninpi kriyishallapana” nir. ");
INSERT INTO qufNT_vpl VALUES ("AC11_2","074_11_2","ACT","11","2","2","Chaymi Jerusalén pwibluman qashan Pedro ĉhatinnaqa wakin Israelmanta kriyiqkunaqa, paywan willanakuranllapa. Chaqa paykunaqa yarpuqllapa, mayqanpis Jesuspi kriyiq karmapis, paykunapa kustumrintapis rurananllapapaq nir. ");
INSERT INTO qufNT_vpl VALUES ("AC11_3","074_11_3","ACT","11","3","3","Chaymi Pedrutaqa tapuranllapa kaynu nir: —¿Imapaqtaq rirayki chay kustumrinchikta mana ruranllapachu chaykunapa wasinmanqa? Chaynulla ¿imapaqtaq paykunawan pulla mikushayki ima? nir. ");
INSERT INTO qufNT_vpl VALUES ("AC11_4","074_11_4","ACT","11","4","4","Chaynu taputinllapami, Pedruqa manyaqmanta parlaran tukuy ima pasashankunata, kaynu nir: ");
INSERT INTO qufNT_vpl VALUES ("AC11_5","074_11_5","ACT","11","5","5","—Nuqaqa Jope pwiblupi karay. Chaypi kar Dyusman mañakuyarmi, rikapakuyniypi rikaray syilumanta uk atun pullu kada manyankunamanta watakasha nuqaman ishkimuqta. ");
INSERT INTO qufNT_vpl VALUES ("AC11_6","074_11_6","ACT","11","6","6","Chaymi, chaypa rurinman chapakurqa rikaray mana mikuypaq kwatru ĉhakiyjun animalkunata, utiq kurukunata, largu kurukunata, pariq kurukunata ima. ");
INSERT INTO qufNT_vpl VALUES ("AC11_7","074_11_7","ACT","11","7","7","Chaynullami uyaparaypis syilumanta kaynu nimaqta: ‘Pedro sharir wanuchir mikuy’ nir. ");
INSERT INTO qufNT_vpl VALUES ("AC11_8","074_11_8","ACT","11","8","8","“Chaynu nimatinqa nuqaqa niray: ‘Mana Taytituy. Chaqa chay riqchaq mana mikuypaq animalkunataqa mana mikushachu kani maydiyapis’ nir. ");
INSERT INTO qufNT_vpl VALUES ("AC11_9","074_11_9","ACT","11","9","9","“Chaynu nitiyqa, chay syilumanta willamaqqa qashan nimaran: ‘Tayta Dyus tukuy imatapis “Allin” nishantaqa, ama “Mana allin” niychu qamqa’ nir. ");
INSERT INTO qufNT_vpl VALUES ("AC11_10","074_11_10","ACT","11","10","10","Chaynullamiri kimsa kuti willamaran. Chaymantaqa chay pulluqa qashan tikrakaranna syiluman. ");
INSERT INTO qufNT_vpl VALUES ("AC11_11","074_11_11","ACT","11","11","11","“Chay kutillami, chay wasi kayashaymanqa ĉharan kimsa mana Israel runakuna. Paykunataqami, Cesarea pwiblumanta kaĉhasha karanllapa nuqata apamananllapapaq. ");
INSERT INTO qufNT_vpl VALUES ("AC11_12","074_11_12","ACT","11","12","12","Chaymi, Dyusninchikpa Santu Ispiritun nimaran paykunawan rinaypaq, ama ukmanta yarpurlamapischu. Pullaymi riran kay saysi ukninchikkunapis. Tukuy paykunawanmi yaykurayllapa chay runapa wasinmanqa. ");
INSERT INTO qufNT_vpl VALUES ("AC11_13","074_11_13","ACT","11","13","13","Chaymi chay runaqa parlamaranllapa imanushi uk ángel wasinman yaykur kaynu willaran nir: ‘Jope pwibluman kaĉhakuy apamunanpaq uk runa Simón shutiqta, chay Pedro ninllapa chayta. ");
INSERT INTO qufNT_vpl VALUES ("AC11_14","074_11_14","ACT","11","14","14","Pay shamurmi willashunqa, imanumi qam, chaynulla tukuy aylluykikunamapis washakankillapa’ nir. ");
INSERT INTO qufNT_vpl VALUES ("AC11_15","074_11_15","ACT","11","15","15","“Chaymi, paykunata yaĉhachiyatiyqa, Dyuspa Santu Ispiritunqa paykunaman shamuran, imanutaq uk kuti shamuran nuqanchikkunaman chaynulla. ");
INSERT INTO qufNT_vpl VALUES ("AC11_16","074_11_16","ACT","11","16","16","Chaymi chaymantaqa yarpuray Amitunchik nishanta. Chaqa niqmi: ‘Chiqaptami Shutichikuq Juanqa yakulawan shutichikuran. Piru Dyusqami qamkunataqa Santu Ispiritunwan shutichishunqallapa’ nir. ");
INSERT INTO qufNT_vpl VALUES ("AC11_17","074_11_17","ACT","11","17","17","Chaymi paykunatapis, Amitunchik Jesucristupi kriyishanrayku, Taytanchik Dyus nuqanchikkunata yupay, Santu Ispiritunta qutinqa, ¿pitaq nuqaqa kani Dyusninchikta willanaypaq ‘Ama paykunataqa Santu Ispirituykitaqa quychu’ nirqa?” ");
INSERT INTO qufNT_vpl VALUES ("AC11_18","074_11_18","ACT","11","18","18","Chaynu Pedro nitin, Jerusalenmanta kriyiqkuna uyaparqa uyarala kidar, ashwan Dyusninchikta alabaran kaynu nir: “Dyusninchikqami chay mana Israel runakunatapis yanapashana, uchankunata dijar paymanna tikrakananllapapaq. ¡Chaynuqami paykunapis tukuy tyimpupaqna kawsanqallapa!” ");
INSERT INTO qufNT_vpl VALUES ("AC11_19","074_11_19","ACT","11","19","19","Estebanta wanuchishallapana karqa, wakin kriyiqkunapa ikinpi puriran qischananpaq chay kuntraqninkunaqa. Chaymi wakin kriyiqkunaqa alsakar riranllapa, Fenicia, Chipre pwiblukunaman, chaynulla Antioquía pwiblumanpis. Chay pwiblukunapiqa Amitunchik Jesuspaq yaĉhachiqllapa Israel runa masinkunalata. Nataq, wakinkunata-shuypaqa mana yaĉhachiranllapachu. ");
INSERT INTO qufNT_vpl VALUES ("AC11_20","074_11_20","ACT","11","20","20","Chaymantaqa ashwan, Chiprimanta, Cirene pwiblumanta shamuranllapa Antioquía pwibluman. Chaypiqami paykunaqa Jesuspa shumaq rimayninta yaĉhachiran tukuy chay wakin mana Israel runakunatapis. ");
INSERT INTO qufNT_vpl VALUES ("AC11_21","074_11_21","ACT","11","21","21","Amitunchik paykunata yanapatinmi yaĉhachikutinllapaqa, achka runakuna unay mana allin rurayninkunata dijar, Amitunchikpina kriyiranllapa. ");
INSERT INTO qufNT_vpl VALUES ("AC11_22","074_11_22","ACT","11","22","22","Jerusalenpi kriyiqkuna “Antioquiapi mana Israel runakuna kusata kriyinllapa” nir uyaparqa, Bernabita kaĉharanllapa, rir rikananpaq. ");
INSERT INTO qufNT_vpl VALUES ("AC11_23","074_11_23","ACT","11","23","23","Chaymi, Bernabé ĉharqa rikaran, Dyusninchik imanu bindisir paykunata yanapashanmatapis. Chaymi payqa alliplata aligriyaran. Chaynulla paykunataqa kusata kunsijaran, ama imatapis yarpurchu, tukuy shunqunwan shumaqta Amitunchikta kasunanllapapaq. ");
INSERT INTO qufNT_vpl VALUES ("AC11_24","074_11_24","ACT","11","24","24","Chaqa payqami kusala bwinu, chaynulla Amitunchikpi kusalata kriyiq karmi, Dyuspa Santu Ispiritunwan karanpis. Chaymi yaĉhachikutinqa, achka runakuna Amitunchikpi kriyir masna achkayaranllapa. ");
INSERT INTO qufNT_vpl VALUES ("AC11_25","074_11_25","ACT","11","25","25","Chaymantami Bernabiqa riran Tarso shutiq pwibluman, Sauluta maskaq. ");
INSERT INTO qufNT_vpl VALUES ("AC11_26","074_11_26","ACT","11","26","26","Chaymi tarirqa, aparan Antioquiaman. Chaypiqami paykunaqa uk añuta, Jesucristupi kriyiqkunawan taran, achka runakunata yaĉhachir. Chay Antioquiapi yaĉhachikushanmanta-pachami Jesucristupi kriyiqkunataqa cristianukuna nir riqsiranllapa. ");
INSERT INTO qufNT_vpl VALUES ("AC11_27","074_11_27","ACT","11","27","27","Chay tyimpukunapimi Dyuspa wakin rimaqninkuna, Jerusalenmanta riran Antioquiaman. ");
INSERT INTO qufNT_vpl VALUES ("AC11_28","074_11_28","ACT","11","28","28","Paykunapa ukninmi shutiran Agabo. Paymi kriyiq masinkunapa ĉhaypinpi shar, Santu Ispiritu rimachitin, niran: “Tukuy intirupimi mallaq tyimpu kanqa” nir. Chay nishanqami chiqapta karan, chay Romapa gubyirnun Claudio mantakuyashan tyimpunpi. ");
INSERT INTO qufNT_vpl VALUES ("AC11_29","074_11_29","ACT","11","29","30","Chaynu mallaq tyimpu katinmi, Antioquiamanta kriyiqkunaqa, puytishanllapata qillayta tantar kaĉharanllapa chay Judea pwiblukunapi kriyiqkunamanqa. Chay tantashanllapataqa Bernabiwan Saulo aparanllapa chay Judeapi kriyiqkunapa rikaqninkunata qutin, chay paykunana qunanllapapaq chay ministiqkunataqa. ");
INSERT INTO qufNT_vpl VALUES ("AC12_1","074_12_1","ACT","12","1","1","Chay tyimpukunapi gubyirnu Herodesqa, qallariran Jesucristupi wakin kriyiqkunataqa kusata qischaq. ");
INSERT INTO qufNT_vpl VALUES ("AC12_2","074_12_2","ACT","12","2","2","Chaymi kaĉhakuran Juanpa uknin Santiaguta ispadawan wanuchinanllapapaq. ");
INSERT INTO qufNT_vpl VALUES ("AC12_3","074_12_3","ACT","12","3","3","Chaynu Santiaguta wanuchishanpaqmi Israel runakunaqa kusa shumaqta yarpuranllapa. Chayraykumi Herodesqa kaĉhakuran Pedrutapis aypar karsilananllapapaq. Chaykunataqami Herodesqa ruraran Pascua fyistapi tantakunata mana libadurayjuntachu mikunchik chay diyakunapi. ");
INSERT INTO qufNT_vpl VALUES ("AC12_4","074_12_4","ACT","12","4","4","Chaqa payqari yarpuran, Pascua fyista pasatin, Pedrutaqa tukuy runakunapa naypanman apatin, rikar yaĉhatinllapa wanuchinanpaq nir. Pedro karsilpi katinqami kuytayaranllapa dyisi-saysi (16) suldadukuna, kwatru kwatru turnanakur ima. ");
INSERT INTO qufNT_vpl VALUES ("AC12_5","074_12_5","ACT","12","5","5","Chaynumiri Pedrutaqa karsilpiqa suldadukuna allita kuytayaranllapa ama lluqshinanpaq. Piru kriyiq masinkunaqami mana shaykuq mañakuyaranllapa Dyusman, Pedrupaqqa. ");
INSERT INTO qufNT_vpl VALUES ("AC12_6","074_12_6","ACT","12","6","6","Herodes, runakunapa naypanman apananpaq diya quyapachanqa, Pedruqa punuyaran ishkay suldadukunapa ĉhaypinpi, ishkay kadinakunawan alli watakasha. Nataq wakin suldadukuna-shuypaqa karsilpa punkunpi kuytakuyaranllapa. ");
INSERT INTO qufNT_vpl VALUES ("AC12_7","074_12_7","ACT","12","7","7","Chaymantami illaqmanta Amitunchikpa uk angelnin chaypi rikaritin, kusa llipya intiru karsilqa tikrakaran. Chaymi angelqa Pedrutaqa qichqanmanta kumsar rikĉhachir kaynu niran: —Utqar shariy, kananlla nir. Chaynu nitinqa chay kutilla, Pedrupa makinmanta kadinakunaqa rataran pachaman. ");
INSERT INTO qufNT_vpl VALUES ("AC12_8","074_12_8","ACT","12","8","8","Chaymi angelqa Pedrutaqa niran: —Allita waĉhkakur, llanqikita llanqikuy nir. Chaynumiri Pedruqa ruraran. Chaymi angelqa qashan niran: —Qataykita qatakur, nuqapa ikiyta shamuy nir. ");
INSERT INTO qufNT_vpl VALUES ("AC12_9","074_12_9","ACT","12","9","9","Chaynu nitinqami Pedruqa angelpa ikinta riran, ángel rurayashanqachu chiqap kanqa, manaqachu mana nirmapis, mana yaĉharchu. Ashwan paytaqa yarpuchiyaran yanqa musquyninlapi rikaq yupay. ");
INSERT INTO qufNT_vpl VALUES ("AC12_10","074_12_10","ACT","12","10","10","Chaynu yarpuyarmapis Pedruqa angelwanqa naypaq kuytakuq suldadukunapa ĉhaypinta pasaran. Chaynulla mas riyarqa uk suldadukunatapis pasaranna. Chaymanta mas naypaqman riyarllapaqa ashwan ĉharanllapana karsilpa waqta lluqshina jyirru punkunmanpis. Chaymi chay punkuqa paylla kiĉhakaran. Chaynami, lluqshir ishkantin riyatinllapaqa, wakaqpina karqa, angelqa paylatana dijaran Pedrutaqa. ");
INSERT INTO qufNT_vpl VALUES ("AC12_11","074_12_11","ACT","12","11","11","Chaymi Pedruqa chaypiraq kwintata qukar niran: “Kanan-shuypaqa Amituyqa chiqapta, angelninta kaĉhamusha washamananpaq Herodesmanta, chaynulla Israel runakuna tukuy imata ruramananpaq kashanmanmatapis” nir. ");
INSERT INTO qufNT_vpl VALUES ("AC12_12","074_12_12","ACT","12","12","12","Chaynu kwintata qukarnaqa, Pedruqa riran Juanpa maman Mariapa wasinman. Kay Juantami Marcos niqllapapis. Chaypimi kusa achka kriyiq masinkuna tantakasha, Dyusman mañakuyaranllapa. ");
INSERT INTO qufNT_vpl VALUES ("AC12_13","074_12_13","ACT","12","13","13","Chay wasiman ĉharnaqami, waqta yaykuna punkumanta takakur qayakuran. Chaymi, uk warmi wamra Rode shutiq, punkumanta qayakuqta uyaparqa kallparan rikaq. ");
INSERT INTO qufNT_vpl VALUES ("AC12_14","074_12_14","ACT","12","14","14","Chaymanta, rimayninmanta Pedrutaqa riqsiran. Chaymi chay warmi wamraqa kusata aligriyar, punkuta mana kiĉharchu ruriman kallparan wakinkunata willaq, Pedrumi chay punkupi qayakuyan nir. ");
INSERT INTO qufNT_vpl VALUES ("AC12_15","074_12_15","ACT","12","15","15","Chaymi paykunaqa niranllapa: —Yaruyashayki kanqa nir. Chaynu nitinllapamapis, wamraqa niran: —Chiqaptami pay nir. Chaynu nitinmapis, paykunaqa niranllapa: —Manami Pedruchu kanqa. Ashwanmi angelnin kanqa nir. ");
INSERT INTO qufNT_vpl VALUES ("AC12_16","074_12_16","ACT","12","16","16","Chaynu ninanllapakamanqa, qayakuyaran Pedruqa. Chaymi rir punkuta kiĉhar, Pedruta rikarqa alliplata dispantakaranllapa. ");
INSERT INTO qufNT_vpl VALUES ("AC12_17","074_12_17","ACT","12","17","17","Piru, Pedruqa makinlawan willaran uyarananllapapaq. Chayna paykunataqa parlaran imanushi, Tayta Dyusqa karsilmanta urquran nirmapis. Chaynullami niranpis: —Kay nishushayllapatami, parlankillapa Santiaguta, chaynulla kriyiq ukninchikkunatapis nir. Chaynu nirqa, chay kayashanmanta yarqur riran uklawtana. ");
INSERT INTO qufNT_vpl VALUES ("AC12_18","074_12_18","ACT","12","18","18","Achkiyatinnaqa, chay suldadukuna-shuypaqa mana imanu tukushaq nirpis yaĉharanllapachu. Chaqa paykunaqari mana yaĉharanchu maytataq Pedruqa risha nirmapis. ");
INSERT INTO qufNT_vpl VALUES ("AC12_19","074_12_19","ACT","12","19","19","Chaymanta, Herodesqa kaĉhakuran Pedruta maskananllapapaq. Piru mana tariyta puytitinllapanaqa, chay kuytakuqkunata uchachar, Herodesqa mantakuran wanuchinanllapapaq. Chaymantami Herodesqa Judeamanta lluqshir, riran Cesareamanna taq. ");
INSERT INTO qufNT_vpl VALUES ("AC12_20","074_12_20","ACT","12","20","20","Chaypi katinmi Tiro, Sidón pwiblukunapi taqkunaqa Herodesmanqa rinanpaq yarpuranllapa: Herodesqa, alliplata piñakusha nuqanchikkunawanqa. Rir shumaqchanakushunllapa paywan. Chaqa paypa pwiblunmanta mikunanchikta rantimunchik nir. Chaynu rinanllapapaqqa, naypaqtaqa amiguta ayparanllapa, Herodespa uk kusa yanapaqnin Blasto shutiq runawan. Payraykumi, Herodeswanqa shumaqchanakuranllapa. ");
INSERT INTO qufNT_vpl VALUES ("AC12_21","074_12_21","ACT","12","21","21","Chaymi, Herodesqa uk diyapi paywan pulla tantakar parlananllapapaq niran. Chay diya ĉhamutinqa, payqa kusa shumaqta mudakur mantakunan samananpi tar, kusa shumaqta rimaran. ");
INSERT INTO qufNT_vpl VALUES ("AC12_22","074_12_22","ACT","12","22","22","Chaymantami chay uyakuqkunaqa, kusa jwirtita rimar, niqllapa: —¡Kay rimaqqami dyus, mana yanqa runalachu! nir. ");
INSERT INTO qufNT_vpl VALUES ("AC12_23","074_12_23","ACT","12","23","23","Chayta nitinllapaqa, Herodesqa Dyusta mana alabarchu, ashwan payna dyusnu kusa puytiq tukuran. Chaymi Amitunchikpa angelninqa kusa saqra nanayta Herodesman kaĉhamutin, limpu kurur tukukar wanuran. ");
INSERT INTO qufNT_vpl VALUES ("AC12_24","074_12_24","ACT","12","24","24","Piru ashwan kriyiqkuna-shuypaqa Amitunchikpaq rimatinllapa, shikwakaran chay rimashankunaqa. Chaymi, tukuy uklaw pachakunapipis yaĉharanllapana Amitunchikpa rimayninpaqqa. ");
INSERT INTO qufNT_vpl VALUES ("AC12_25","074_12_25","ACT","12","25","25","Chaymanta Bernabiwan Saulo Jerusalenpi qillayta apustulkunata qushana karqa tikrakamuranllapana Antioquiaman. Piru Marcos ninllapa chay Juanta aparmi shamuranllapa. ");
INSERT INTO qufNT_vpl VALUES ("AC13_1","074_13_1","ACT","13","1","1","Antioquía pwiblupi kriyiqkunamantaqami karan Dyuspa rimaqninkuna, chaynulla yaĉhachikuqkuna ima. Paykunaqami karan Bernabé, Simón, Lucio, Manaén, Saulo ima. Chay Simontami niqllapapis, “Yana Runa” nir. Lucio-shuypaqa Cirene pwiblumanta karan. Nataq Manaén-shuypaqa, Galileapa gubyirnun Herodespa pullan kriyakasha karan. ");
INSERT INTO qufNT_vpl VALUES ("AC13_2","074_13_2","ACT","13","2","2","Uk diyapimi paykunaqa ayunupi kar Dyusta adurayatinllapaqa, Dyuspa Santu Ispiritun kaynu niran: “Bernabiwan Sauluta, akrayllapa. Chaqa nuqami paykunataqa akrasha kani yaĉhachikunanpaq” nir. ");
INSERT INTO qufNT_vpl VALUES ("AC13_3","074_13_3","ACT","13","3","3","Chaymi chaypi kaqkunaqa ayunar, Dyusman mañakushana karqa, Bernabipa, Saulupa ananman makinllapata ĉhurar, kaĉharanllapana. ");
INSERT INTO qufNT_vpl VALUES ("AC13_4","074_13_4","ACT","13","4","4","Bernabiwan Sauluta, Dyuspa Santu Ispiritun apatinmi, riranllapa Seleucia pwibluman. Chaymantaqa, yaku karrupina riranllapa uk lugar yaku ĉhaypilapi Chipre shutiq chayman. ");
INSERT INTO qufNT_vpl VALUES ("AC13_5","074_13_5","ACT","13","5","5","Chay Chipre lugarllapi Salamina shutiq pwibluman ĉharqa, Israel runakunapa tantakananllapa wasikunapi, yaĉhachikuranllapa Dyuspa shumaq rimaynintaqa. Juanpis paykunata yanapar pullanllapa riyaran. ");
INSERT INTO qufNT_vpl VALUES ("AC13_6","074_13_6","ACT","13","6","6","Chay Chipripa tukuy pwiblunkunapimi puriranllapa yaĉhachikurqa. Chaynu rirmi Pafos shutiq pwiblukaman ĉharanllapa. Chay pwiblupimi tariranllapa Israelmanta uk bruju Barjesús shutiqta. Chay brujuqami Dyusninchikpaq rimaq tukuqla. ");
INSERT INTO qufNT_vpl VALUES ("AC13_7","074_13_7","ACT","13","7","7","Chay brujuqami, Sergio Paulo shutiq gubirnadurwan amigu karan. Chaqa chay gubirnadurmi kusala yaĉhaq runa kaq. Chaymantaqa kaĉhakuran Bernabiwan Sauluta qayamunanllapapaq. Chaqa paymi kusata uyakunaran Dyuspa shumaq rimaynintaqa. ");
INSERT INTO qufNT_vpl VALUES ("AC13_8","074_13_8","ACT","13","8","8","Piru chay bruju Barjesús, griego rimaypi Elimas shutiqqami, apustulkunapa kuntran ĉhurakaran, gubirnadurqa ama kriyinanpaq Dyuspaq yaĉhachikutinllapaqa. ");
INSERT INTO qufNT_vpl VALUES ("AC13_9","074_13_9","ACT","13","9","9","Chaymi Saulo, griego rimaypi Pablo shutiqqa, Dyuspa Santu Ispiritunwan kar, chay brujutaqa kusata chapar niran: ");
INSERT INTO qufNT_vpl VALUES ("AC13_10","074_13_10","ACT","13","10","10","—¡Kusa llulla, mana allinkunata yarpuq runa, dyablupa wamran, tukuy allin kaqkunapa kuntran! ¿Imapaqtaq Dyus yaĉhachikushanta dañayta munanki? ");
INSERT INTO qufNT_vpl VALUES ("AC13_11","074_13_11","ACT","13","11","11","Chayta ruranashaykiraykumi Dyusqa kananqa kastigashuyan. Chaymi kananmanta-pacha syigu kidarna, ayka diyallataqa rupay achkirachikuqlamatapis mana rikankinachu nir. Chaynu nitinlami chay brujupa nawinqa tutaparaq intiruna kidaran. Chaymi manana rikakuyta puytir, uk runata maskayaran aysakur purichinanpaq. ");
INSERT INTO qufNT_vpl VALUES ("AC13_12","074_13_12","ACT","13","12","12","Tukuy chayta rikar, chaynulla Saulo yaĉhachikushanta uyakur kusalata dispantakarmi gubirnadurqa Amitunchikpa shumaq rimayninpi kriyiranna. ");
INSERT INTO qufNT_vpl VALUES ("AC13_13","074_13_13","ACT","13","13","13","Pafos pwiblumantami Pabluqa, pullan puriqkunawan riranllapa uk yaku karrupi Perge pwibluman. Chay pwiblumi, Panfilia shutiq lugarpi kaq. Piru Juanqami chaypi wakinninkunata dijar, Jerusalenman tikrakamuran. ");
INSERT INTO qufNT_vpl VALUES ("AC13_14","074_13_14","ACT","13","14","14","Nataq wakinninkuna-shuypaqa, chay Pergimanta lluqshir, riranllapa Pisidiapa yatan Antioquía pwibluman. Chaypimi samana diyapi Israel runakunapa tantakananllapa wasiman yaykur, samaranllapa. ");
INSERT INTO qufNT_vpl VALUES ("AC13_15","074_13_15","ACT","13","15","15","Chaymanta, Dyus nitin Moisés iskribishanta, chaynulla Dyuspa rimaqninkuna iskribishanta liyitinllapa imaqa, chay wasipa mantakuqninkunaqa kaynu niran: —Ukniy masiykuna, runakunata animachinaykillapapaq imata rimanayarllapaqa, kananlla rimayllapa nir. ");
INSERT INTO qufNT_vpl VALUES ("AC13_16","074_13_16","ACT","13","16","16","Chaynu nitinllapami, Pablo sharir makinlawan runakunataqa upallachir, kaynu niran: —Pwibluymanta runa masiykuna, chaynulla uklawmanta qamkuna, Dyusta manchar kasuqkunapis, uyakumayllapa kayta willashutiyllapa: ");
INSERT INTO qufNT_vpl VALUES ("AC13_17","074_13_17","ACT","13","17","17","Dyusninchikllapami, unay rukunchikkunata akraran paypaqna kananllapapaq. Chay rukunchikkunapaqqa kaynu karan: Egipto pwiblupi furastiru yupay tayarllapamapis, alliplata achkayaranllapa Dyusninchik akrashan katin. Piru chaymantami chay pwiblumantaqa lluqshichimuran paypa pudirninwan. ");
INSERT INTO qufNT_vpl VALUES ("AC13_18","074_13_18","ACT","13","18","18","Chaynu lluqshichimurmi, chunllaq lugarkunaman apar kwarinta añuta kuytaran imanu tukur tatinllapamapis. ");
INSERT INTO qufNT_vpl VALUES ("AC13_19","074_13_19","ACT","13","19","19","Chaynulla, Canaán shutiq lugarpi, syiti atun pwiblupi taqkunata limpu wanuchir tukchiran, chay wanushapa pachankunataqa rukunchikkunatana qunanpaq. ");
INSERT INTO qufNT_vpl VALUES ("AC13_20","074_13_20","ACT","13","20","20","Tukuy kay pasashankunaqa kwatru-syintus sinkwinta (450) añumata kaq kasha kanqa. “Chaymantami, rukunchikkunataqa quranllapa puytiq runakuna rikananllapapaq, Dyusninchikpa rimaqnin Samuelpa tyimpunkaman. ");
INSERT INTO qufNT_vpl VALUES ("AC13_21","074_13_21","ACT","13","21","21","Piru rukunchikkunaqami Dyusta mañaranllapa gubyirnunllapata numrananpaq. Chaymi Dyusqa munashanllapata rurar, numraran Saúl mantakunanpaq. Saulqami, Benjaminpa ayllunmanta, Cispa wamran karan. “Chaymantami kwarinta añuta yupay mantakushana katinqa, ");
INSERT INTO qufNT_vpl VALUES ("AC13_22","074_13_22","ACT","13","22","22","Dyusqa, Saulta kargunmanta urqur, Davidtana numraran, gubyirnu kananpaqqa. Paypaqmi Dyusqa niran: Uk allipla allin runatami tarisha kani. Paymi imata ruray nitiypis, ruran. Payqami Isaipa wamran David. ");
INSERT INTO qufNT_vpl VALUES ("AC13_23","074_13_23","ACT","13","23","23","Chaqa Davidpa ayllunllamantami karan Jesuspis. Paytami Tayta Dyusqa kaĉhamuran washamanallapapaq, imanutaq arnimashanchikllapa karan chay kumplikananpaqqa. ");
INSERT INTO qufNT_vpl VALUES ("AC13_24","074_13_24","ACT","13","24","24","Chaymi manaraq Jesús shamuyatinqa, Shutichikuq Juanqa tukuy Israel runakunataqa kaynu niq: Uchaykillapata dijar, Dyusmanna tikrakar shutikuyllapa nir. ");
INSERT INTO qufNT_vpl VALUES ("AC13_25","074_13_25","ACT","13","25","25","Chaymanta Juanpa wanunan tyimpu shipchamuyatinnaqa, kaynu niran: ‘Nuqaqa manami Dyus arnishushanllapa runapaq yarpuyankillapa chay paychu kani. Payqami chaymantaraq shamunqa. Chaymi paypaqqa nuqaqa mana sirbinichu uk sirbikuq yupay llanqinpa watunta kaĉhanaylapaqmapis’ nir”. ");
INSERT INTO qufNT_vpl VALUES ("AC13_26","074_13_26","ACT","13","26","26","Chaynullami Pabluqa niranpis: “Abrahampa ayllunmanta ukniykuna, qamkuna uklaw nasyunkunamanta Dyusta kasuqkunatapis nishunillapa: Dyuspa shumaq rimaynin washamanallapapaq chayqami tukuy nuqanchikkunapaq. ");
INSERT INTO qufNT_vpl VALUES ("AC13_27","074_13_27","ACT","13","27","27","Chaqa, Jerusalenpi taqkuna, chay mantakuqkuna imaqa, Jesusta mana riqsir, mana kwintacharanllapachu. Chaynullami Dyuspa rimaqninkuna Jesuspaq iskribishanllapata, samana diyakunapi liyirmapis, mana intrakaranllapachu. Chaymi ashwan Jesustaqa kuntrar qukuranllapa wanuchinanllapapaq. Chayta rurarmi Dyuspa rimaqnin iskribishannulla kumpliranllapa. ");
INSERT INTO qufNT_vpl VALUES ("AC13_28","074_13_28","ACT","13","28","28","Chaqa mana ima uchayjun katinmapis wanuchinanllapapaq, Pilatuta mañaranllapa. ");
INSERT INTO qufNT_vpl VALUES ("AC13_29","074_13_29","ACT","13","29","29","Chaynumiri Dyus nitin iskribikashannulla rurarllapanaqa, Jesustaqa krusmanta ishkichimur pamparanllapana. ");
INSERT INTO qufNT_vpl VALUES ("AC13_30","074_13_30","ACT","13","30","30","Piru Dyusqami Jesustaqa kawsachimuran. ");
INSERT INTO qufNT_vpl VALUES ("AC13_31","074_13_31","ACT","13","31","31","Chaymi Jesusqa, achka diyakunata pullanllapa karan, Galileamanta Jerusalenman yapar pullan riranllapa chaykunawanqa. Chaymi kananqa paykunaqa tukuypaq uk tistigu yupayna chay pasashankunapaqqa. ");
INSERT INTO qufNT_vpl VALUES ("AC13_32","074_13_32","ACT","13","32","33","“Chaymi Bernabiwan nuqaqa willashunillapa Dyuspa shumaq rimaynintaqa: Taytanchik Dyusmi kawsachimuran Jesustaqa kusa munashan Wamran kashanrayku. Chayta rurarmi rukunchikkunata arnishantaqa kumpliran, nuqanchikkunawan, imanuĉhi Salmospi nishannulla. Chaqa niqmi: ‘Qammi Wamray kanki. Nuqami kananqa Taytaykipaq riqsikani’ nir. ");
INSERT INTO qufNT_vpl VALUES ("AC13_34","074_13_34","ACT","13","34","34","Dyusqami rimashallana karan, Jesús wanushanmanta kawsamuyanqa kwirpun ama ismunanpaq nir. Kaynutami, iskribishanpipis nin: ‘Qushaqmi kusa allinkunata Davidta arnishaytaqa’ nir. ");
INSERT INTO qufNT_vpl VALUES ("AC13_35","074_13_35","ACT","13","35","35","Chaymi Salmosllapi ninpis: ‘Ama kusa munashayki Wamraykipa kwirpuntaqa dijankichu ismunanpaqqa’ nir. ");
INSERT INTO qufNT_vpl VALUES ("AC13_36","074_13_36","ACT","13","36","36","“Piru Davidmi, paypa tyimpun runakunataqa Dyus munashannulla yanaparmapis, wanurqa rukunkunawan pulla pampakaran. Chaypimi kwirpunpis ismur tukukaran. ");
INSERT INTO qufNT_vpl VALUES ("AC13_37","074_13_37","ACT","13","37","37","Nataq, Dyus kawsachimushan Cristupa kwirpunqa mana ismuranchu. ");
INSERT INTO qufNT_vpl VALUES ("AC13_38","074_13_38","ACT","13","38","39","“Chayraykumi ukniykuna allita intrakayllapa, kaynu nirmi yaĉhachikunillapa: Jesusraykulami uchanchikmanta pirdunakanchikllapa, mana Moisés mantakushanta kasushanchikllaparaykuchu. Chaymi ashwan Dyusqa, Jesuspi kriyiqkunataqa tukuylata pirdunar, mana uchayjunpaqnachu riqsin nir. ");
INSERT INTO qufNT_vpl VALUES ("AC13_40","074_13_40","ACT","13","40","40","“Chaymi kuytakankillapa Dyuspa rimaqninkuna iskribishankuna nishannulla, ama mana kriyiqkuna yupay pasashunanllapapaq. Chaqa chay iskribishankunapiqa nin: ");
INSERT INTO qufNT_vpl VALUES ("AC13_41","074_13_41","ACT","13","41","41","‘¡Qamkuna mana kriyinaqkuna, dispantakar chinqayllapa! Chaqa qamkunapa tyimpuykikunapimi rurashaq ukman shumaq ruraykunata. Chaymi mayqan parlashutinllapamapis, mana kriyinkimanllapachu’ nir”. ");
INSERT INTO qufNT_vpl VALUES ("AC13_42","074_13_42","ACT","13","42","42","Chaynu Pabluwan Bernabé yaĉhachikur tukchirnaqa, lluqshimuranna Israel runakunapa tantakananllapa wasimantaqa. Chaymi chay mana Israel runakunaqa, paykunataqa rugaranllapa qashan uk samana diyapipis chayllapaq mas intrachinanllapapaq. ");
INSERT INTO qufNT_vpl VALUES ("AC13_43","074_13_43","ACT","13","43","43","Piru Pabluwan Bernabé, tukuymanta dispidikur, ritinllapanaqa, kusa achka Israel runakuna, chaynulla Israel runakunapa kriyinanpi kriyiqkuna ima paykunawan riranllapa. Chaymi Pabluwan Bernabiqa, chay tantakaqkunataqa kaynu nir willaran: “Ama ukmanta yarpur imachu Dyuslapi allita kriyiyllapa, Dyus llakipar akrashushanllaparayku” nir. ");
INSERT INTO qufNT_vpl VALUES ("AC13_44","074_13_44","ACT","13","44","44","Chaymanta uk simanapina, samana diyapiqa yaqqa tukuyla chay pwiblumanta runakunaqa tantakaranllapa, Dyuspa shumaq rimayninta uyakunanllapapaqqa. ");
INSERT INTO qufNT_vpl VALUES ("AC13_45","074_13_45","ACT","13","45","45","Chaymi Israelmanta kaq karguyjunkunaqa, achka runakuna tantakaqta rikarqa, kusata inbidyakaranllapa. Chayraykumi Pablutaqa kuntrar allipla saqrata willaranllapa. ");
INSERT INTO qufNT_vpl VALUES ("AC13_46","074_13_46","ACT","13","46","46","Chaymi Pabluwan Bernabiqa mana imatapis mancharchu kaynu niranllapa: —Nuqakunaqami naypaqtaqa qamkunataraq Dyuspa shumaq rimayninkunataqa yaĉhachishunayllapapaq karayllapa. Piru qamkunaqa chayta mana munashaykillapachu. Chaynu mana yaĉhachishunayllapata munarqami, mana tukuy tyimpu kawsayta munankillapachu. Chaymi kananqa mana Israel runakunatana yaĉhachiq rishaqllapa, ");
INSERT INTO qufNT_vpl VALUES ("AC13_47","074_13_47","ACT","13","47","47","imanuĉhi Amitunchikllapa nir kaĉhamaranllapa chaynulla: ‘Nuqami qamtaqa ĉhurashusha kani mana Israel kaq runakunapa uk achkirachikuqnin yupay kanaykipaq. Chayna qamqa nuqapa shumaq rimayniyta yaĉhachikunki tukuy pachapi washakananllapapaq’ nir. ");
INSERT INTO qufNT_vpl VALUES ("AC13_48","074_13_48","ACT","13","48","48","Chayta uyaparllapami, chay mana Israel kaq runakunaqa, kusata aligriyar, niranllapa: “Amitunchik nishanqami kusala allin” nir. Chaymi ashwan Dyuspi kriyir tukuy tyimpupaqna kawsananllapapaq kaqkunaqa, tukuyla kriyiranllapa. ");
INSERT INTO qufNT_vpl VALUES ("AC13_49","074_13_49","ACT","13","49","49","Chaynumiri Dyuspa rimaynintaqa tukuy chay lugarkunapiqa yaĉhachikuranllapa. ");
INSERT INTO qufNT_vpl VALUES ("AC13_50","074_13_50","ACT","13","50","50","Piru chay Israelmanta kaq karguyjunkunaqa Dyuspi kriyini niq wakin warmikunawan, tukuy puytiq runakunawan ima parlar animachiranllapa, Pabluwan Bernabitaqa aypar chay lugarmantaqa lluqshichinanllapapaq. ");
INSERT INTO qufNT_vpl VALUES ("AC13_51","074_13_51","ACT","13","51","51","Chaynu ruratinllapaqa Pabluwan Bernabiqa llanqinllapata ĉhaspichikuranllapa, kay pwiblupi runakunaqa mana kriyiyta munanllapachu nishaq nir. Chayta rurarllapanaqa riranllapana Iconio pwiblumanna. ");
INSERT INTO qufNT_vpl VALUES ("AC13_52","074_13_52","ACT","13","52","52","Piru Cristupi kriyiqkuna-shuypaqa, Dyuspa Santu Ispiritunwan kar, allipla aligrina karanllapa. ");
INSERT INTO qufNT_vpl VALUES ("AC14_1","074_14_1","ACT","14","1","1","Iconio pwiblupimi, Pabluwan Bernabiqa pulla yaykuranllapa Israel runakunapa tantakananllapa wasiman. Chaymi, chaypi paykunaqa yaĉhachikuranllapa Jesucristupaq. Chaynu yaĉhachikutinllapami achka runakuna kriyiranllapa, Israel runakuna, mana Israel runakunamapis. ");
INSERT INTO qufNT_vpl VALUES ("AC14_2","074_14_2","ACT","14","2","2","Piru Israel runakuna Jesucristupi mana kriyiqkunaqa ukman shumaqta rimar ingañaranllapa chay mana Israel runakunataqa, Jesucristupi tukuy kriyiqkunapaqa kuntran kananllapapaq. ");
INSERT INTO qufNT_vpl VALUES ("AC14_3","074_14_3","ACT","14","3","3","Chaynu katinmapismi, Pabluwan Bernabiqa mana mayqantapis mancharchu, ashwan Amitunchikpi kusata kunfyakar, achka diyakunata chaypiqa kidaranllapa yaĉhachikur. Chaymi Amitunchikqa paykunataqa yanapar, pudirninta quran, milagrukunata, mana ruraypaq shumaq imakunata rurananllapapaq. Chaymi yanaparan runakuna rikar ninanllapapaq, chiqaptami Dyus nishanta yaĉhachikuyan nir. ");
INSERT INTO qufNT_vpl VALUES ("AC14_4","074_14_4","ACT","14","4","4","Piru, chay pwiblupi runakunaqa ukmanta ukmanta yarpupakuranllapa. Chaymi wakinqa Israel runakunapa faburnin kaqllapa. Nataq wakinkuna-shuypaqa Apustulkunapa faburnin kaqllapa. ");
INSERT INTO qufNT_vpl VALUES ("AC14_5","074_14_5","ACT","14","5","5","Chaymantaqa, Israel runakuna, chaynulla mana Israel runakunapis karguyjunkunawan parlaranllapa, Pabluwan Bernabitaqa kusata qischar, rumikunawan sitar ima wanuchinanllapapaq. ");
INSERT INTO qufNT_vpl VALUES ("AC14_6","074_14_6","ACT","14","6","6","Piru chaykunata yaĉharmi Pabluwan Bernabiqa alsakar riranllapa prubinsya Licaoniapa pwiblunkunaman. Paykunaqa alsakar riranllapa Listraman, Derbiman, chaynulla chay shipchan pwiblukunamanpis. ");
INSERT INTO qufNT_vpl VALUES ("AC14_7","074_14_7","ACT","14","7","7","Chaymi chaykunapina Dyuspa shumaq rimaynintaqa yaĉhachikuranllapa. ");
INSERT INTO qufNT_vpl VALUES ("AC14_8","074_14_8","ACT","14","8","8","Chay Listra pwiblupimi, karan uk kuju runa. Paymi mana puriyta puytiqchu. Chaqa payqari nasishanmanta-pacha mana maydiyapis purishachu kaq. ");
INSERT INTO qufNT_vpl VALUES ("AC14_9","074_14_9","ACT","14","9","9","Chaymi Pablo yaĉhachikuqta uyakur tayaran. Chaynu yaĉhachikuyarmi, Pabluqa chay runataqa chapar yarpuran, payqami alliyanqa allita Dyuspi kriyishanrayku nir. ");
INSERT INTO qufNT_vpl VALUES ("AC14_10","074_14_10","ACT","14","10","10","Chaymantami, Pabluqa jwirtita rimar niran: —¡Sharir shay! nir. Chaynu nitinqa chay runaqa das piryar sharir, puriq qallariranna. ");
INSERT INTO qufNT_vpl VALUES ("AC14_11","074_14_11","ACT","14","11","11","Chaynu Pablo rurashanta rikarllapaqa, runakunaqa qallariranllapa kusalata rimaq chay Licaoniapa rimayninpi, kaynu nir: —¡Runa yupay dyusninchikkunami shamusha nuqanchikkunamanqa! nir. ");
INSERT INTO qufNT_vpl VALUES ("AC14_12","074_14_12","ACT","14","12","13","Chay Listra pwiblupi taqkunapaqqami Jupiterqa uk dyusninllapa kaq. Iglisyan-shuypaqa, pwiblunpa yaykunanlapi kaq. Chaynu dyusninchik nirllapami, Bernabita shutichiranllapa Jupiter. Nataq Pabluta-shuypaqa shutichiran Mercurio, pay rimaq chay katin. Chayna chay Jupiterpa kuranqa apamuran turukunata, tuktitukunata ima, tukuy chaypi runakunawan pullana, Pabluwan Bernabitaqa adurananllapapaq. ");
INSERT INTO qufNT_vpl VALUES ("AC14_14","074_14_14","ACT","14","14","14","Piru Bernabiwan Pablo, nuqanchikta aduramanayanchik nir kwintata qukarqa, llakir piñakur raĉhpanmatapis llikiranllapa. Chaymantaqa, chay runakuna riyashanman kallpar rir yaykuranllapa, jwirtita kaynu nir: ");
INSERT INTO qufNT_vpl VALUES ("AC14_15","074_14_15","ACT","14","15","15","—Piru taytituykuna, ¿imapaqtaq kaytaqa ruranayankillapa? Chaqa, nuqakunapis qamkuna yupay runakunala kanillapa. Ashwanmi chay yanqa imakunata aduranaykillapata dijanaykillapapaqna shamusha kanillapa Dyuspa shumaq rimayninta yaĉhachishuqllapa. Chaynuqami chiqap kawsaq Dyus, syiluta, pachata, mar yakuta, tukuy ima kaqta rurasha, chay paypina kriyinaykillapapaq. ");
INSERT INTO qufNT_vpl VALUES ("AC14_16","074_14_16","ACT","14","16","16","Unayllaqami, Dyusqa tukuy runakunata dijamashanchik karan munashanchikllata rurar kawsanallapapaq. ");
INSERT INTO qufNT_vpl VALUES ("AC14_17","074_14_17","ACT","14","17","17","Chaynu dijamarninchikmapis, allinkunata rurar rikachimashanchik, ‘Pimi kani’ nirmapis. Chaynulla kananpis, paymi nuqanchikkunaman tamyata kaĉhamun, tarpukushanchikkunamanta shumaqta urqukunallapapaq. Chaynulla, paylla chay mikunanchikllapamatapis qumayanchikllapa unta mikur ima aligri kawsanallapapaqmapis. ");
INSERT INTO qufNT_vpl VALUES ("AC14_18","074_14_18","ACT","14","18","18","Chaynu Pabluwan Bernabé nitinllapamapis paykunaqa mana intrakanaranllapachu. Chaymi yaqqa mana imanupis willayta puytiranllapachu turunllapakunataqa wanuchir paykunata aduranatinllapaqa. ");
INSERT INTO qufNT_vpl VALUES ("AC14_19","074_14_19","ACT","14","19","19","Chaypi chaynu kayatinllapaqa, ĉharanllapa ayka Israel runakuna. Paykunaqa karanllapa Antioquiamanta, Iconiumanta ima. Paykunami chayman ĉharqa chay runakunataqa ukmanta yarpuchiranllapa. Chaymi runakunaqa Pablutaqa sitaran rumikunawan wanuchinanllapapaq. Chaynu qischarllapaqa, wanushana kanqa nir yarpurllapa pwiblu waqtalawman aysaĉhakur urqur itakuranllapa. ");
INSERT INTO qufNT_vpl VALUES ("AC14_20","074_14_20","ACT","14","20","20","Chayna, chaypi itakur ritinllapaqa, Jesucristupi kriyiqkunaqa Pablo usurayashan ridurninman tantakaranllapa. Chaymantami payqa allinna sharir qashan tikrakaran chay pwiblullaman. Chaymanta, allaqninqa Bernabiwan chay pwiblumanta lluqshir, riran Derbe shutiq pwiblumanna. ");
INSERT INTO qufNT_vpl VALUES ("AC14_21","074_14_21","ACT","14","21","21","Chayna chay Derbipi, Amitunchikpa shumaq rimayninkunata yaĉhachikutinllapaqa, achka runakuna kriyiranllapa. Chaymantaqa qashan tikrakaranllapa Listraman, Iconiuman, prubinsya Pisidiapa pwiblun Antioquiakaman ima. ");
INSERT INTO qufNT_vpl VALUES ("AC14_22","074_14_22","ACT","14","22","22","Chaymi, chay pwiblukunapiqa Jesuspi kriyiqkunata willar animachiranllapa Amitunchikta allita kasur, paypi allita kriyir kawsananllapapaq. Chaynulla paykunataqa niranpis: “Syiluman Dyusninchikwanna kawsaq rinapaqqa, kay bidapiqa kusataraq qischakanchik” nir. ");
INSERT INTO qufNT_vpl VALUES ("AC14_23","074_14_23","ACT","14","23","23","Chaynulla, chay purishanllapa pwiblukunapiqa, kriyiqkunapa rikaqninkunata paykunallamanta numraranllapa. Chaymantami Dyusman mañakur, ayunasha imana karqa, Amitunchikpi kriyishanllaparayku, paypa makinpina dijaranllapa. ");
INSERT INTO qufNT_vpl VALUES ("AC14_24","074_14_24","ACT","14","24","24","Chayna, prubinsya Pisidiamanta rirnaqa, ĉharanllapa Panfilialawman. ");
INSERT INTO qufNT_vpl VALUES ("AC14_25","074_14_25","ACT","14","25","25","Chay Panfilia lugarpi Perge pwiblupi, Amitunchikpa shumaq rimayninta yaĉhachikur, chaymantaqa riranllapa Atalia pwibluman. ");
INSERT INTO qufNT_vpl VALUES ("AC14_26","074_14_26","ACT","14","26","26","Chaymantaqa, yaku karrupi mar yakullata riranllapa Antioquía pwibluman ĉhanankaman. Chay pwiblumanmi kaĉhasha karanllapa, Dyusta kusata mañakur, pay yanapatin rimayninta yaĉhachikunanllapapaq. Chaynu yaĉhachikushana karllapaqa, qashan tikrakaranllapa Antioquiallamanna. ");
INSERT INTO qufNT_vpl VALUES ("AC14_27","074_14_27","ACT","14","27","27","Chayman ĉharqami, Jesucristupi kriyiqkunata tantar parlaran manyaqla, Dyus tukuy imata paykunawan rurashanta. Chaynulla parlaranllapapis imanumi Dyus, chay mana Israel kaq runakunatapis yanapasha paypi kriyinanllapapaq nir ima. ");
INSERT INTO qufNT_vpl VALUES ("AC14_28","074_14_28","ACT","14","28","28","Chaymantaqa Pabluwan Bernabiqa, chay Antioquiapina Dyuspi kriyiqkunawan kidaranllapa unaytana taq. ");
INSERT INTO qufNT_vpl VALUES ("AC15_1","074_15_1","ACT","15","1","1","Chay tyimpukunapimi wakin Judeamanta runakunaqa Antioquiaman riran, Jesucristupi kriyiqkunata yaĉhachiq. Chaymi kaynu niranllapa: “Moisés mantakushannulla chay siñal kustumrita mana rurarqashi, mana washakashunllapachu” nir. ");
INSERT INTO qufNT_vpl VALUES ("AC15_2","074_15_2","ACT","15","2","2","Chaymi, Pabluwan Bernabiqa alliplata paykunawanqa, uknin uknin willanakuranllapa: “Manami chaynuchu washakanapaqqa” nir ima. Chaynu willanakuyatinllapaqa, Pabluta, Bernabita, ayka wakin kriyiqkunatapis, Antioquiamanta kriyiqkunaqa numraranllapa Jerusalenman rinanllapapaq. Chayna chay parlayashanllapapaq, Amitunchikpa apustulninkunawan, chaynulla wakin kriyiqkunapa rikaqninkunawanpis parlananllapapaq. ");
INSERT INTO qufNT_vpl VALUES ("AC15_3","074_15_3","ACT","15","3","3","Chaynu kaĉhatinllapami, paykunaqa riranllapa Jerusalenmanqa. Chayman riqnuqa, Feniciapa, Samariapa pwiblunkunapi kriyiqkunataqa parlaranllapa tukuy mana Israel runakunapaq: “Unay kriyinanllapataqa dijar ashwan kananqa, Dyuspina kriyinllapa” nir. Chaynu parlakutinmi, chaypi kriyiqkunaqa alliplata aligriyaranllapa. ");
INSERT INTO qufNT_vpl VALUES ("AC15_4","074_15_4","ACT","15","4","4","Chaynu yaĉhachikur riyarqa Pabluwan Bernabé Jerusalenman ĉharanllapana. Chaypiqa samachiranllapa Jesuspi kriyiqkuna, wakin apustulkuna, chaynulla kriyiqkunata rikar yaĉhachiqkuna ima. Samachitinllapaqa, Dyus tukuy imata paykunawan rurashanllapataqa parlakuranllapa. ");
INSERT INTO qufNT_vpl VALUES ("AC15_5","074_15_5","ACT","15","5","5","Piru Jesuspi wakin kriyiq fariseo runakunaqa das sharir, kaynu niranllapa: “Kriyiq mana Israel runakunaqa, chay siñal kustumrita, chaynulla Moisés tukuy mantakushakunatapis rurananllapapaq” niqllapa. ");
INSERT INTO qufNT_vpl VALUES ("AC15_6","074_15_6","ACT","15","6","6","Chaynu nitinllapaqa, apustulkuna, Jesuspi kriyiqkunata rikar yaĉhachiqkuna ima tantakaranllapa chay fariseukuna nishanpaq parlananllapapaqqa. ");
INSERT INTO qufNT_vpl VALUES ("AC15_7","074_15_7","ACT","15","7","7","Chaynu kusata uknin uknin unaytana parlayatinllapaqami, Pedruqa sharir paykunataqa niran: “Kriyiq masiykuna, qamkunaqami yaĉhayankillapa, pulla kashallapa Dyusninchikqa nuqata akramaran chay mana Israel runakunata, Dyusninchikpa shumaq rimayninkunata yaĉhachitiy, paykunapis kriyirna washakananllapapaq. ");
INSERT INTO qufNT_vpl VALUES ("AC15_8","074_15_8","ACT","15","8","8","Dyusninchikmi tukuypa yarpuyninchikllapata riqsin chay paymi, mana Israel runakunatapis allita riqsir wamranpaqna nisha. Chaymi Santu Ispirituntapis qusha, imanuĉhi nuqanchikkunata qumaranchikllapa chaynulla. ");
INSERT INTO qufNT_vpl VALUES ("AC15_9","074_15_9","ACT","15","9","9","Nuqanchikkunatami paykunawanqa mana ukmanta ukmantaqa rikamaranchikllapachu. Chaqa paykunatapis yarpuyninllapataqa shumaqchasha, paypi kriyishanllaparayku. ");
INSERT INTO qufNT_vpl VALUES ("AC15_10","074_15_10","ACT","15","10","10","Chaynu katinqa kanan-shuypaqa ¿imapaqtaq Dyusta mana munaq yupaychu tukunkillapa, kay mana Israel runakunata, Moisés mantakushanta rurachirqa? Moisés mantakushankunaqami kusala llashaq karga yupay, mana puytiypaqchu. Chaykunataqa manami chiqapta rurashanchikllapachu nuqanchikkuna, unay rukunchikkunamapis. ");
INSERT INTO qufNT_vpl VALUES ("AC15_11","074_15_11","ACT","15","11","11","Ashwan nuqanchikkunaqami yaĉhanchikllapa Amitunchik Jesús llakipamarninchikllapa uchanchikllapamanta washamashanchikllapa dibaldila, nir. Chaynumiri mana Israel runakunatapis washasha nuqanchikkunata yupaylla”. ");
INSERT INTO qufNT_vpl VALUES ("AC15_12","074_15_12","ACT","15","12","12","Pedro parlakutinnaqa, Pabluwan Bernabipis parlakuq qallariranllapa. Paykunaqa parlakuranllapa Tayta Dyus yanapatin, mana Israel kaq runakunapi tukuy milagrukunata mana ruraypaq shumaq imakunata rurashanllapata. Chaynu parlakuyatinllapami tukuy chaypi kaqkunaqa uyarala uyakuranllapa. ");
INSERT INTO qufNT_vpl VALUES ("AC15_13","074_15_13","ACT","15","13","13","Chaynu parlakur tukchitinnaqa, Santiaguqa niran: “Kriyiq masiykuna uyakumayllapa. ");
INSERT INTO qufNT_vpl VALUES ("AC15_14","074_15_14","ACT","15","14","14","Simonqami willamayanchikllapa, imanutaq kananqa Tayta Dyus, mana Israel runakunatapis yanapar, paypa wamrankunana kananpaq nisha nir ima. ");
INSERT INTO qufNT_vpl VALUES ("AC15_15","074_15_15","ACT","15","15","15","Kayqa Dyuspa rimaqnin nishannu, allip chaynu kasha. Chaqa chay iskribikashapiqami kaynu nin: ");
INSERT INTO qufNT_vpl VALUES ("AC15_16","074_15_16","ACT","15","16","16","‘Davidpa ayllunkunaqami wasi limpu ratasha yupay unayna mana mantakunnachu. Chaymi nuqa shamur qashan mushuqmanta alli shachir kamkachishaq, amana qashanqa ratananpaqnachu. ");
INSERT INTO qufNT_vpl VALUES ("AC15_17","074_15_17","ACT","15","17","17","Chaynu ruratiymi mana Israelmanta kaqkunata akrashaykunapis maskamanqallapa. ");
INSERT INTO qufNT_vpl VALUES ("AC15_18","074_15_18","ACT","15","18","18","Kaytaqami nuqa Tayta Dyus nini. Chaqa unaymanta-pacha chaynu kananpaq nishallana karay’ nir. ");
INSERT INTO qufNT_vpl VALUES ("AC15_19","074_15_19","ACT","15","19","19","“Tayta Dyus nisha katinmi nuqapis nini: Chay mana Israel kaq runakuna unay kriyinanllapakunata dijar, Dyuspina kriyisha katinqa, ama piñachishunllapachu ‘Moisés tukuy mantakushankunata ruray’ nirqa. ");
INSERT INTO qufNT_vpl VALUES ("AC15_20","074_15_20","ACT","15","20","20","Ashwan paykunamanqa iskribishunllapa kaykunalata rurananpaq: Chay runa rurashan yanqa dyusman ufrindakunata ĉhurashanllapataqa ama mikunanllapapaq. Chaynulla nishunllapapis runa kar, warmi karmapis ama ukwan ukwan pununanpaqchu. Nishunllapapis, animalpa yawarninta, animal ratar manaqa ĉhuqar wanushapa aychantaqa ama mikunanllapapaqchu. ");
INSERT INTO qufNT_vpl VALUES ("AC15_21","074_15_21","ACT","15","21","21","Chaqa Moisés mantakushanllata unaymanta-pacha tukuy pwiblukunapi yaĉhachikunllapa. Chaymi tukuy samana diyapi Israel runakunapa tantakananllapa wasinkunapiqa liyir yaĉhachikunllapa”. ");
INSERT INTO qufNT_vpl VALUES ("AC15_22","074_15_22","ACT","15","22","22","Santiago chaynu nitinqa, Jesuspa apustulninkuna, Dyuspi kriyiqkunapa rikaqninkuna, tukuy kriyiqkunawan yarpuranllapa: Nuqanchikkunamanta akrar kaĉhashunllapa rinanllapapaq Pabluwan Bernabiwan pulla Antioquiaman nir. Chay akrashanllapaqa karan Judas Barsabás ninllapa chaywan Silas. Paykunaqami kusa rispitakasha runakuna karanllapa kriyiqkunapaqqa. ");
INSERT INTO qufNT_vpl VALUES ("AC15_23","074_15_23","ACT","15","23","23","Chaymi, paykunawan kaĉharan chay kartataqa, kaynu nir: Mana Israelmanta kriyiq masiykuna, qamkuna Antioquiapi, Siriapi, Ciliciapi taqkunata saludashunillapa nuqakuna apustulkuna, kriyiqkunata rikar yaĉhachiqkunawan, chaynulla tukuy kriyiqkunawan ima. ");
INSERT INTO qufNT_vpl VALUES ("AC15_24","074_15_24","ACT","15","24","24","Chaqa yaĉhashami kanillapa, kay Jerusalenmanta wakin kriyiqkunashi, nuqakuna mana kaĉhamutiyllapachu shamur, Moisés mantakushanta ukmanta yaĉhachishushallapa, nir. Chayshi alliplata piñachir ukmanta yarpuchishushallapa ima. ");
INSERT INTO qufNT_vpl VALUES ("AC15_25","074_15_25","ACT","15","25","25","Chayraykumi nuqakunaqa tukuyniyllapa yarpur parlasha kanillapa, nuqakunamanta runakunata akrar kaĉhamutiyllapa rikashunanllapapaq. Chay kaĉhamuyanillapa chaykunaqami kusa munashayllapa Bernabiwan Pabluwan pulla shamuyanllapa. ");
INSERT INTO qufNT_vpl VALUES ("AC15_26","074_15_26","ACT","15","26","26","Bernabiwan Pabluqami wanuchinatinllapamapis mana manchakurchu Amitunchik Jesucristupa shumaq rimayninta yaĉhachikur purinllapa. ");
INSERT INTO qufNT_vpl VALUES ("AC15_27","074_15_27","ACT","15","27","27","Chay ishkay qamkunaman shamuqqami Judaswan Silas. Paykunanami manyaqmanta parlashunqallapa kay iskribishunillapa chaypaqqa. ");
INSERT INTO qufNT_vpl VALUES ("AC15_28","074_15_28","ACT","15","28","28","Chaqa Dyuspa Santu Ispiritunmi mana munanchu, Moisés tukuy mantakushanta rurar mas qischakanaykillapataqa. Chaynulla nuqakunapis mana munanillapachu kay nishuyanillapa chaymanta mas qischakanaykillapataqa. Chaymi nishunillapa kaylata ruranaykillapapaq: ");
INSERT INTO qufNT_vpl VALUES ("AC15_29","074_15_29","ACT","15","29","29","Ama mikuyllapachu runakuna rurashan yanqa dyuskunapaq ufrindata ĉhurashanllapata. Chaynulla ama mikuyllapapischu animalpa yawarninta, animal ratar manaqa ĉhuqar wanushapa aychantapis. Chaynulla runa kar manaqa warmi karpis ama ukwan ukwanqa pununkillapachu. Chiqapta kay nishushayllapata kasurqami, Dyus munashanta kumpliyankillapa. Chaylatanami willashunillapa. ");
INSERT INTO qufNT_vpl VALUES ("AC15_30","074_15_30","ACT","15","30","30","Chaymanta chay kartata qutin, paykunaqa dispidikur riranllapana Antioquiamanqa. Chayman ĉharqa Jesuspi tukuy kriyiq runakunataqa tantamur, chaypi quranllapa kartataqa. ");
INSERT INTO qufNT_vpl VALUES ("AC15_31","074_15_31","ACT","15","31","31","Chaymanta chay kartata Dyuspi kriyiqkuna liyirqa allipta aligriyaranllapa, chay kartapi paykunapaq uk kunswilu kashanrayku. ");
INSERT INTO qufNT_vpl VALUES ("AC15_32","074_15_32","ACT","15","32","32","Chaynulla Judaswan Silaspis Dyuspa rimaqninkuna kar, paykunata kusata kunsular ima, animachiranllapa, Amitunchikta allita kasunanllapapaq. ");
INSERT INTO qufNT_vpl VALUES ("AC15_33","074_15_33","ACT","15","33","33","Chaymanta uk diyapinaqa, Judaswan Silastaqa kaĉharanna chaypi, Jesuspi kriyiqkunaqa “Kusa allin rinkillapa” nir. “Chaynulla chay kaĉhamushushallapa chaykunatapis shumaqta saluduta qupamankillapa” nir ima.  ");
INSERT INTO qufNT_vpl VALUES ("AC15_34","074_15_34","ACT","15","34","34","Piru Silasqami Antioquialapi kidanar, chaylapina kidaran. ");
INSERT INTO qufNT_vpl VALUES ("AC15_35","074_15_35","ACT","15","35","35","Chaynulla Pabluwan Bernabipis Antioquiallapi kidaranllapa. Chaypiqami wakinkunawan pulla yaĉhachikuranllaparaq Amitunchikpa shumaq rimaynintaqa. ");
INSERT INTO qufNT_vpl VALUES ("AC15_36","074_15_36","ACT","15","36","36","Chaymanta uk tyimpu pasatinnaqa, Pabluqa niran Bernabitaqa: —Rishun qashan kriyiq masinchikkunata watukuq, chay mayqan pwiblukunapiĉhi Amitunchikpa shumaq rimayninta yaĉhachikushanchik karan chaykunaman, imanushi paykunaqa puriyan nir. ");
INSERT INTO qufNT_vpl VALUES ("AC15_37","074_15_37","ACT","15","37","37","Piru Bernabiqa, Juan Marcos niqllapa chayta pullanllapaqa apanaran. ");
INSERT INTO qufNT_vpl VALUES ("AC15_38","074_15_38","ACT","15","38","38","Piru Pablutaqa mana allintachu chayqa yarpuchiran. Chaqa Juan Marcosqa Panfilia pwiblupi paykunalatana dijar mana pullanllapa yaĉhachikurnachu puriran. Chaymi Pabluqa mana munaranchu pullanllapa rinantaqa. ");
INSERT INTO qufNT_vpl VALUES ("AC15_39","074_15_39","ACT","15","39","39","Chaypaqmi Pabluwan Bernabiqa allipta uknin uknin willanakuyarqa, chiqanchanakuranllapa. Chaymi Bernabiqa Marcosta apar riran Chipriman. ");
INSERT INTO qufNT_vpl VALUES ("AC15_40","074_15_40","ACT","15","40","40","Nataq Pablo-shuypaqa Silasta akraran pullan apananpaqqa. Chaymanta Pablo rinanpaqna katinqa, tukuy chaypi kriyiqkunaqa Dyusman mañakuranllapa paykunata yanapananllapapaq. ");
INSERT INTO qufNT_vpl VALUES ("AC15_41","074_15_41","ACT","15","41","41","Chaymi riqnuqa pasaranllapa Cilicia, Siria pwiblukunapi kriyiqkunata kusata animachir ima. ");
INSERT INTO qufNT_vpl VALUES ("AC16_1","074_16_1","ACT","16","1","1","Pabluqami ĉharan Derbe shutiq pwibluman, chaynulla Listra pwiblumanpis. Listrapiqa tarinakuran Jesuspi kriyiq Timoteo shutiqwan. Paypa mamanmi unaymanta-pacha Jesuspi kriyiq. Payqami, Israel warmi kaq. Nataq taytan-shuypaqa griego runa karan. ");
INSERT INTO qufNT_vpl VALUES ("AC16_2","074_16_2","ACT","16","2","2","Chay Listra, Iconio pwiblukunapi kriyiqkunaqami Timoteupaqqa kusa allinta rimaqllapa. ");
INSERT INTO qufNT_vpl VALUES ("AC16_3","074_16_3","ACT","16","3","3","Chaymi Pabluqa munaran Timoteuqa yapananta. Piru naypaqtaqa siñal kustumrita rurachiran. Chaytaqami ruraran Israel runakuna chay lugarpi taqkuna ama piñakunanllapapaq, chay kustumrinta mana rurashanrayku. Chaqa tukuy runakuna yaĉhayaqllapa Timoteupa taytanqa griego runa nir. ");
INSERT INTO qufNT_vpl VALUES ("AC16_4","074_16_4","ACT","16","4","4","Tukuy pwiblukunata pasashanllapapiqa, kriyiqkunata intrachir riranllapa, chay apustulkuna, Jerusalenpi kriyiqkunata rikar yaĉhachiqkunapa kartanpi iskribishanta ima. ");
INSERT INTO qufNT_vpl VALUES ("AC16_5","074_16_5","ACT","16","5","5","Chaymi chay pwiblupi kaqkunaqa kriyishanllapapi masta animakur, kusatana waran waranqa achkayaranllapa. ");
INSERT INTO qufNT_vpl VALUES ("AC16_6","074_16_6","ACT","16","6","6","Pabluqami, Silaswan Timoteuwan riyta yarpuran prubinsya Asiaman yaĉhachikuq. Piru Dyuspa Santu Ispiritun “Ama wakmanqa riychu” nitinmi, manana Asiaman rirchu, pasaranllapa prubinsya Frigiata, prubinsya Galaciata, Misia pwiblupa lindirunman ĉhanankaman. ");
INSERT INTO qufNT_vpl VALUES ("AC16_7","074_16_7","ACT","16","7","7","Chay pwiblumantaqa paykunaqa, riyta yarpuranllapa Bitiniapa lugarninkunaman. Piru Amitunchik Jesuspa Ispiritun “Ama riychu” nitinmi, mana riranllapachu chay lugarkunamanqa. ");
INSERT INTO qufNT_vpl VALUES ("AC16_8","074_16_8","ACT","16","8","8","Chaymi paykunaqa chay prubinsya Misiataqa pasashannu riranllapa Troas pwibluman. ");
INSERT INTO qufNT_vpl VALUES ("AC16_9","074_16_9","ACT","16","9","9","Chaypimi Pabluqa musquyninpi, Macedoniamanta uk runata rikaran. Chayshi chay runaqa shasha rugakuyaran kaynu nir: “Shamuy-ari kay chimpa Macedonia pwibluman yanapamanaykillapapaq” nir. ");
INSERT INTO qufNT_vpl VALUES ("AC16_10","074_16_10","ACT","16","10","10","Chaynu Pablo musqupakutinqa, chay kutilla Macedoniamanqa rinayllapapaq listakarayllapa, Dyusninchik qayamayanchikllapa, shumaq rimayninta rimanallapapaq nir yaĉhar. ");
INSERT INTO qufNT_vpl VALUES ("AC16_11","074_16_11","ACT","16","11","11","Troas pwiblumantaqa yaku karrupina mar yakuta pasarayllapa Samotracia shutiq pachakaman. Nataq, allaqnin diyaqa yaku karrupi ĉharayllapa Neápolis pwiblukaman. ");
INSERT INTO qufNT_vpl VALUES ("AC16_12","074_16_12","ACT","16","12","12","Chaymantaqa rirayllapa Filiposman. Chayqami romano runakunapa pwiblun. Chay pwibluqami kusa mas mantakuq kaq, tukuy chay Macedonia pwiblupa pwiblunkunamanmatapis. Chaymi, chay pwiblupi ayka diyakunata tarayllapa. ");
INSERT INTO qufNT_vpl VALUES ("AC16_13","074_16_13","ACT","16","13","13","Uk diyapimi, samana diya katin, chay pwiblumanta lluqshir, rirayllapa uk riyupa yatankaqman, chaypi Israel runakuna Tayta Dyusman mañakunanpaq lugar kanqa nir yarpur. Piru chaypiqa warmikunalata tantakashata tarir, nuqakunaqa chaylapi tar, Jesucristupaq yaĉhachirayllapa paykunataqa. ");
INSERT INTO qufNT_vpl VALUES ("AC16_14","074_16_14","ACT","16","14","14","Chay warmikunamanta ukninmi shutiran Lidia. Payqami Tiatira shutiq pwiblumanta karan. Rantikuqmi chupika murada seda raĉhpakunata. Chay Lidiaqami aduraq Taytanchik Dyuslata. Pay Dyusninchik intrachitin uyakur intrakaran Pablo yaĉhachikutinqa. ");
INSERT INTO qufNT_vpl VALUES ("AC16_15","074_16_15","ACT","16","15","15","Chaymi chaymantaqa nuqakunaqa shutichirayllapa tukuy aylluntinta “Jesusna washamayan” nir kriyitinllapa. Shutichishana katiyllapaqa, kaynu nir rugamaranllapa: —Qamkuna, alliptana Dyusta kasunki nir yarpuyatkillapaqa, rishunllapari wasiypi samanaykillapapaq. Chaynu kutir kutir “Rishunllapa wasiyman” nimayatinllapaqa, rir chay wasinpina samarayllapa. ");
INSERT INTO qufNT_vpl VALUES ("AC16_16","074_16_16","ACT","16","16","16","Chaymanta qashan, Dyusman mañakunanllapa lugarman riyatiyllapanaqa, uk surtyakuq shipash tarimaranllapa. Chaymi qillayta tarisha apamuyaran mantaqninkunaman. Chay shipashpa rurinpimi dyablupa yarpuynin katin, payqa chaynu surtyakuq ima kaq. Chaynu karmi chay mantakuqninkunataqa, surtyakurla kusa achka qillayta quq. ");
INSERT INTO qufNT_vpl VALUES ("AC16_17","074_16_17","ACT","16","17","17","Chay shipashqa Pablupa, nuqapa ikiyllapata shamuq qallariran kaynu nir jwirtita rimar: —Kay runakunaqami unaq syilumanta Dyuspa sirbikuqninkuna. Paykunami qamkunata yaĉhachishunllapa imanu washakankillapa nir. ");
INSERT INTO qufNT_vpl VALUES ("AC16_18","074_16_18","ACT","16","18","18","Chaynu rimarlla puriran ayka diyatana. Chaymi Pablutaqa kusata piñachitin, kaynu nir yarpuran, wakqami Dyuspi mana kriyiq kar yanqa illaqta chaynu niyan, nir. Chaymantami chay shipashpi dyablupa yarpuynin kaqtaqa kaynu niran: —Jesucristupa shutinwan mantashuni: ¡Lluqshiy kay shipashmantaqa! nir. Chaynu nitinmi, das dyablupa yarpuyninqa lluqshiranna. ");
INSERT INTO qufNT_vpl VALUES ("AC16_19","074_16_19","ACT","16","19","19","Piru chay shipashpa mantaqninkunaqa “Manana qillayta tariyta puytishunnachu” nirqa, Pabluwan Silastaqa aypar aparanllapa tukuy karguyjunkunapa naypanman. ");
INSERT INTO qufNT_vpl VALUES ("AC16_20","074_16_20","ACT","16","20","20","Kaynu nirmi jwiskunapa naypanmanqa ĉhachiran: —Kay Israel runakunami pwiblunchikmanta runakunata pantachiyan. ");
INSERT INTO qufNT_vpl VALUES ("AC16_21","074_16_21","ACT","16","21","21","Kusa ukman saqra kustumrikunata yaĉhachiyan. Chay kustumrikunataqa nuqanchikkunaqa mana rurayta puytinchikllapalamapischu, Roma pwiblumanta kashanchikllaparayku nir. ");
INSERT INTO qufNT_vpl VALUES ("AC16_22","074_16_22","ACT","16","22","22","Chaypi wakin runakuna kayaq chaykunaqa Pabluwan Silastaqa musyaq qallariranllapa. Chaymi jwiskunaqa kaĉhakuran raĉhpanta amalas lluqshichir barakunawan wipyananllapapaq. ");
INSERT INTO qufNT_vpl VALUES ("AC16_23","074_16_23","ACT","16","23","23","Chaynu wipyarllapanaqa, karsilman itar, chay punkupi kuytakuqtaqa mantaran, allita kuytar ama safachinanllapapaq nir. ");
INSERT INTO qufNT_vpl VALUES ("AC16_24","074_16_24","ACT","16","24","24","Chaynu nir willatinllapami, chay kuytakuqqa, chay karsilpa mas ruri kaqman itaran. Chaymi chaypiqa uĉhkuyjun qiruman ĉhakinta itar apirtar dijaranllapa. ");
INSERT INTO qufNT_vpl VALUES ("AC16_25","074_16_25","ACT","16","25","25","Piru ĉhaypi tuta yupaynaqa, Pabluwan Silas Dyusman mañakur himnukunata takitinllapa imaqa, wakin prisu kaqkunaqa uyakuyaranllapa. ");
INSERT INTO qufNT_vpl VALUES ("AC16_26","074_16_26","ACT","16","26","26","Chaymantami illaqmanta kusa jwirtita pacha kuyuran. Chaymi wasipa patankunamapis kusata kuyutin, chay kutilla punkukunamapis kiĉhakaran. Chaynulla kadinakunawan wakin prisu wataraqkunapis, kaĉhakaranllapana. ");
INSERT INTO qufNT_vpl VALUES ("AC16_27","074_16_27","ACT","16","27","27","Chaymanta chay kuytakuq rikĉhakur, punkukunata kiĉhallata rikarqa, ispadanta lluqshichir paylla wanuchikanaran, prisukunaqa safashallapa kanqa nir yarpur. ");
INSERT INTO qufNT_vpl VALUES ("AC16_28","074_16_28","ACT","16","28","28","Piru Pabluqa jwirtita kaynu niran: —¡Ama imatapis rurakaychu, tukuyniyllapami kaypi kanillapa! nir. ");
INSERT INTO qufNT_vpl VALUES ("AC16_29","074_16_29","ACT","16","29","29","Chaymi, chay kuytakuqqa Pabluta uyarqa, “Bilata apamuyllapa” nir, kallpaqlla yaykuran kusalata manchakur chukchukyaqnulla. Chaymi Pablupa, Silaspa ĉhakinllapaman qimikar pukĉhiraran. ");
INSERT INTO qufNT_vpl VALUES ("AC16_30","074_16_30","ACT","16","30","30","Chayna paykunataqa ruri karsilmanta waqtaman urqur, tapuran kaynu nir: —Taytituykuna, ¿imatataq rurashaq washakanaypaqqa? nir. ");
INSERT INTO qufNT_vpl VALUES ("AC16_31","074_16_31","ACT","16","31","31","Paykunaqa niran: —Amitunchik Jesucristupi kriyiy, washakanaykipaq tukuy aylluykikunawanna nir. ");
INSERT INTO qufNT_vpl VALUES ("AC16_32","074_16_32","ACT","16","32","32","Chaymantaqa willaranllapa Amitunchik Jesuspa shumaq rimayninta, tukuy chay wasinpi kaqkunatapis. ");
INSERT INTO qufNT_vpl VALUES ("AC16_33","074_16_33","ACT","16","33","33","Chaymi chay tutalla chay kuytakuqqa, Pablupa, Silaspa chuqrikashankunata paqashana karqa, tukuy ayllunkunawan tantakar shutikuranllapana. ");
INSERT INTO qufNT_vpl VALUES ("AC16_34","074_16_34","ACT","16","34","34","Chaymantaqa Silaswan Pabluta wasinman apar, qararan. Piru payqa tukuy aylluntin kusala aligri karanllapa, Taytanchik Dyuspi kriyishanllaparayku. ");
INSERT INTO qufNT_vpl VALUES ("AC16_35","074_16_35","ACT","16","35","35","Allaqmanta achkiyatinnaqa, jwiskunaqa kaĉharan suldadukunata, chay kuytakuqta willatin, Pabluwan Silasta kaĉhar lluqshichinanllapapaq. ");
INSERT INTO qufNT_vpl VALUES ("AC16_36","074_16_36","ACT","16","36","36","Chaymi chay kuytakuqqa, Pabluta niran: —Jwiskunami kaĉhakamusha, qamkunata lluqshichishunayllapapaqna. Chaymi, shumaqna rikunkillapa nir. ");
INSERT INTO qufNT_vpl VALUES ("AC16_37","074_16_37","ACT","16","37","37","Piru Pabluqa chay suldadukunata niran: —Nuqakunatami tukuypa naypanllapapi alliplata llibachir karsilman itamaranllapa romano runakuna katiyllapamapis. Chaqa paykunaqa mana allita tapukur yaĉharchu, chay mana allinkunataqa ruramaranllapa. Nuqakunapismi alli yaĉhaymantaqa romanukuna kanillapa. ¿Kananqachu kaĉhamanayanllapana mana mayqanpis yaĉhatinchu? ¡Manami lluqshishaqllapachu kaymantaqa! Paykunalla shamur, lluqshichimanqallapa nir. ");
INSERT INTO qufNT_vpl VALUES ("AC16_38","074_16_38","ACT","16","38","38","Chaynu nitin, chay suldadukunaqa rir Pablo nishanllata jwiskunata willatinllapaqa, kusata manchakuranllapa, paykunaqa romano kashallapa nir. ");
INSERT INTO qufNT_vpl VALUES ("AC16_39","074_16_39","ACT","16","39","39","Chaymi jwiskunaqa karsilman rir, Pabluwan Silastaqa kusata rugaranllapa: “Pirdunamayllapari” nir. Chayna, karsilmanta urqur, shumaqta willar, rugaranllapa chay pwiblumanta lluqshir rinanllapapaq. ");
INSERT INTO qufNT_vpl VALUES ("AC16_40","074_16_40","ACT","16","40","40","Chaymi Pabluwan Silasqa, karsilmanta lluqshirqa, Lidiapa wasinmanraq riranllapa. Chaymanta, Jesucristupi kriyiq masinkunata watukur, animachirllapa imanaqa, chay pwiblumantaqa riranllapana. ");
INSERT INTO qufNT_vpl VALUES ("AC17_1","074_17_1","ACT","17","1","1","Pabluwan Silasqa, Anfípolis Apolonia pwiblukunata pasar rir, ĉharanllapa Tesalónica pwibluman. Chaypiqami, Israel runakunapa tantakananllapa wasi kaq. ");
INSERT INTO qufNT_vpl VALUES ("AC17_2","074_17_2","ACT","17","2","2","Chaymi Pabluqa, kustumrin katin, Israel runakunapa tantakananllapa wasiman rir, kimsa simanata kada samana diyakunapi chay runakunawanqa parlaranllapa. ");
INSERT INTO qufNT_vpl VALUES ("AC17_3","074_17_3","ACT","17","3","3","Pabluqami, Dyuspa rimananmanta paykunataqa kaynu parlaran: “Dyus Akrashan Cristunqashi qischakar wanunqa. Chaymanta, qashan kawsamuyanqa” nir. Chaynulla niqpis: “Jesuspaq parlashuyanillapa chaymi, Dyuspa Akrashan Cristunqa” nir ima. ");
INSERT INTO qufNT_vpl VALUES ("AC17_4","074_17_4","ACT","17","4","4","Chaynu Pablo nitinqami Israel wakin runakunaqa kriyiranllapa. Chaynulla Dyuspi kriyiq achka griego runakuna, achka yaĉhaq warmikunapis Pablo nishannu Amitunchik Jesuspiqa kriyir pullachanakuranllapa Pabluwan, Silaswanqa. ");
INSERT INTO qufNT_vpl VALUES ("AC17_5","074_17_5","ACT","17","5","5","Piru chaynu kriyitinllapami, wakin mana kriyiq Israel runakunaqa alliplata piñakuranllapa “Jesuspi kriyiqkunaqashi paykunapa yarpuyninmantaqa mana allintachu tukuyan” nir. Chaymi kallikunamanta mana allin qilla runakunawan tantanakur, yarpuranllapa Jesuspi kriyiqkunataqa qatiĉhashunllapa nir. Chaymi kusa ukmanta tukur, laqyar ima rir, ashwan Jasón shutiq runapa wasinman ĉhar maskaranllapa Silaswan Pablutaqa, chaypi tarirqa wakinninllapaman qukunanllapapaq. ");
INSERT INTO qufNT_vpl VALUES ("AC17_6","074_17_6","ACT","17","6","6","Piru Pabluwan Silasta mana tarirnaqa, chay wasipa amun Jasonta, chaynulla wakin kriyiqkunatapis aysaĉhakuypimapis aparanllapa karguyjunkunaman. Chayman ĉhachirnaqa kaynu jwirtita rimar qukuranllapa: —¡Pabluwan Silasmi tukuy intirupi runakunata kusa ukmanta yaĉhachisha! Chaynullami kaymanpis shamushallapana chayllata yaĉhachikuq. ");
INSERT INTO qufNT_vpl VALUES ("AC17_7","074_17_7","ACT","17","7","7","¡Piru chaynu katinmapis, kay Jasón samachisha paykunataqa! ¡Chaymi tukuy paykunaqa, mantakuqninchik César nishantaqa mana kasuyanllapachu! Ashwan paykunapa mantaqninllapaqashi kan uk. Payqashi shutin Jesús nir. ");
INSERT INTO qufNT_vpl VALUES ("AC17_8","074_17_8","ACT","17","8","8","Chayta uyaparllapami tukuy runakuna, karguyjun runakunamapis kusa ukmanta tukuranllapa. ");
INSERT INTO qufNT_vpl VALUES ("AC17_9","074_17_9","ACT","17","9","9","Chaymi chay karguyjunkunaqa, Jasonta wakin kriyiqkunatapis pagrakuchir dijatin, riranllapa. ");
INSERT INTO qufNT_vpl VALUES ("AC17_10","074_17_10","ACT","17","10","10","Chay diyalla tutanaqa, chay Tesalonicamanta Dyuspi wakin kriyiqkunaqa Pabluwan Silastaqa kaĉharanllapa Berea pwibluman. Chaymanta paykuna chayman ĉharnaqa, riranllapa Israel runakunapa tantakananllapa wasiman. ");
INSERT INTO qufNT_vpl VALUES ("AC17_11","074_17_11","ACT","17","11","11","Chay Berea pwiblupi taq Israel runakunaqa, Tesalonicapi Israel runakunamantaqa mas das intrakar kasukuq runakuna karanllapa. Chaynu karmi Pabluwan Silas, Jesuspaq yaĉhachikutinqa, kusata uyakuqllapa. Chaymi Dyus nitin iskribikashakunataqa waran waran kusata liyiqllapa, chiqapchu kanqa chay yaĉhachikuyashanllapaqa nir. ");
INSERT INTO qufNT_vpl VALUES ("AC17_12","074_17_12","ACT","17","12","12","Chaynu Pabluwan Silas yaĉhachikutinllapaqa, chaypi Israel runakunaqa kusa achka kriyiranllapa. Chaynulla griego runakuna, kusa nisha warmikunamapis, kusata kriyiranllapa. ");
INSERT INTO qufNT_vpl VALUES ("AC17_13","074_17_13","ACT","17","13","13","Piru chaymanta, Jesuspi mana kriyiq Israel runakuna Tesalonicapi taqkunaqa, Pabluqa Berea pwiblupipis yaĉhachikuyan nir uyaparqa, chaymanpis riranllapa. Chaymi runakunataqa kusa ukmanta willaran, amami Pabluwan Silastaqa kasunkillapachu nir. ");
INSERT INTO qufNT_vpl VALUES ("AC17_14","074_17_14","ACT","17","14","14","Piru chaynu nitinllapamapis, Jesuspi kriyiqkunaqa utqaylla Pablutaqa chay pwiblumantaqa kaĉharanllapa marlawman. Nataq Silaswan Timoteo-shuypaqa Bereallapi kidaranllapa. ");
INSERT INTO qufNT_vpl VALUES ("AC17_15","074_17_15","ACT","17","15","15","Pablupa pullan riqkunaqa, Atenas pwiblukaman riranllapa yaparqa. Chaymantami Pabluqa paykunataqa kaĉharan kaynu nir: “Rir willapamayllapa Silaswan Timoteo utqar shamutin, kaypi tarinakunayllapapaq” nir. ");
INSERT INTO qufNT_vpl VALUES ("AC17_16","074_17_16","ACT","17","16","17","Chaynu nir Pabluqa Atenas pwiblupi Silaswan Timoteupaq yarakur tayaran. Chaynu yarakuyarqa riran Israel runakunapa tantakananllapa wasiman. Chayman rirmi Israel runakunawan, wakin griego runakuna Dyuspi kriyiqkunawanpis kusata Jesuspaq parlaranllapa. Chaynu parlakur puriyarqa chay pwiblupi runakuna rurashan kusa achka yanqa dyuskunata rikar mana allintachu yarpuran. Chaynuta rikarmi tukuy diya plasapi tantakaq runakunawanpis parlaqllapa Jesuspaqqa. ");
INSERT INTO qufNT_vpl VALUES ("AC17_18","074_17_18","ACT","17","18","18","Chaynu parlakuyarmi Pabluqa tarinakuran wakin kusa yaĉhaq runakunawan. Paykunaqami shutiran Epicureukuna Estoicukuna. Chaymantaqa paykunapis Pabluwan willanakuq qallariranllapa. Chaymi Pablo, “Jesús nuqanchikrayku wanur, piru qashan kawsamuran” nitin, paykunamanta wakinqa niyaqllapa: —¿Mayqanpaqtaq rimayan, kay yanqa illaqta rimar alabakaqqa? nir. Ukkuna-shuypaqa niqllapa: —Kay runaqa riqchaq dyuskunapaq willamayanchik nir. ");
INSERT INTO qufNT_vpl VALUES ("AC17_19","074_17_19","ACT","17","19","19","Chayraykumi, Pablutaqa aparanllapa uk lugar Areópago shutiqman. Chaypiqami allipla yaĉhaq runakuna tantakaqllapa. Chaymi, chayman ĉhatinnaqa kaynu niranllapa: —Willamayllapa taytituy imatataq yaĉhachikuyanki. ");
INSERT INTO qufNT_vpl VALUES ("AC17_20","074_17_20","ACT","17","20","20","Chaqa qamqa mana riqsishayllapakunapaq willamankillapa. Chaymi nuqakunaqa yaĉhayta munanillapa, ima niyanmi chay rimashaykiqa nirmapis. ");
INSERT INTO qufNT_vpl VALUES ("AC17_21","074_17_21","ACT","17","21","21","Chaynuqa tapukuyaranllapa yanqa illaqta, chaynulla mushuq rimaykunalata uyakur parlakur ima taq karllapa. ");
INSERT INTO qufNT_vpl VALUES ("AC17_22","074_17_22","ACT","17","22","22","Chaynu nitinqa, chay Areópago lugarpiqa Pabluqa tukuy paykunapa ĉhaypinpi shar, kaynu niran: “Atenasmanta runakuna, nuqapa rikayniymantaqami qamkunaqa chay dyusnikillapapiqa kusata kriyinkillapa. ");
INSERT INTO qufNT_vpl VALUES ("AC17_23","074_17_23","ACT","17","23","23","Rikashami kani achka lugarkunapi dyuskunata aduranaykillapata. Piru puriyarqami tarisha kani uk lugarpi kaynu iskribikashata: ‘KAY ALTARMI UK DYUSTA MANARAQ RIQSIYANCHIKCHU CHAYPAQ’ niqta. Nishaykillapa: Nuqami Dyusta mana riqsinillapachu niyashaykillapapaq yaĉhachishuyanillapa. ");
INSERT INTO qufNT_vpl VALUES ("AC17_24","074_17_24","ACT","17","24","24","“Chay Dyusmi, kay pachata, tukuy ima kaqkunatapis rurasha. Chaymi pay, unaq syilupa, kay pachapa Amun. Manami runakuna wasita shachishanpichu tan. ");
INSERT INTO qufNT_vpl VALUES ("AC17_25","074_17_25","ACT","17","25","25","Chaynulla payqa mana mayqantapis ministinchu imata rurar yanapananllapamatapis. Chaqa pay, ashwan tukuyta kawsachimanchik, amayninchikta qumanchik, chaynulla tukuy imakunatapis qumanchik. ");
INSERT INTO qufNT_vpl VALUES ("AC17_26","074_17_26","ACT","17","26","27","Paymi uk runalamanta tukuy intirupi runakunata ruraran, tukuy pachapi kawsananllapapaq. Chaynulla paymi nisha runakuna maypi tar ima tyimpukaman kawsananllapapaqmapis. Chaqa munanmi runakuna paypi chiqapta kriyir, munashanlata rurananllapata. Piru alli yaĉhaymantaqami mana kriyinashamapis, Dyusqa nuqanchikkunapaqa pullanchikllapa. ");
INSERT INTO qufNT_vpl VALUES ("AC17_28","074_17_28","ACT","17","28","28","Payraykumi kanchikllapa, kawsanchikllapa, purinchikllapa, imamapis. Kaynullatami wakin qamkunamanta unay yaĉhaq runakunapis niqllapa: ‘Tukuy runakuna Dyusmanta kanchikllapa’ nir. ");
INSERT INTO qufNT_vpl VALUES ("AC17_29","074_17_29","ACT","17","29","29","“Chaynu Dyusmanta tukuyla karqa, ama chay urumanta, platamanta, rumimanta yanqa rurakashakunataqa dyusniy nishunllapachu. Chaqa chaykunataqami runakuna yarpuyninllamanta rurasha. ");
INSERT INTO qufNT_vpl VALUES ("AC17_30","074_17_30","ACT","17","30","30","Piru unaynari mana yaĉhar pantasha kar michkata uchakusha kashallapamapis Dyusninchikqa chay uchakushanchikpaqqa mana kwintachakaranchu. Piru kanan-shuypaqa chay mana allin rurayninchikkunata amana rurarchu, paylatana kasunallapapaq nisha. ");
INSERT INTO qufNT_vpl VALUES ("AC17_31","074_17_31","ACT","17","31","31","Chaqa uk diyatami jwisyu diyapaq akrashana. Chay diyapiqami tukuyta rikar yaĉhamashunllapa ‘Allin mana allin kanchikllapa’ nirmapis. Chay diyapaq rikamanallapapaqqa uk runata akrashanrayku wanushanmanmatapis kawsachimuran. Chayna rikar kwintata qukanallapapaq chay paymi rikamaqninchikqa nir”. ");
INSERT INTO qufNT_vpl VALUES ("AC17_32","074_17_32","ACT","17","32","32","Chaynu “Dyus chay runata wanushanmanta kawsachimuran” nir Pablo parlakutinmi, wakinkunaqa kusata asiparanllapa. Piru ukkunaqa kaynu niranllapa: —Qashan kaykunata parlamatkillapapis uyakushaykillapa nir. ");
INSERT INTO qufNT_vpl VALUES ("AC17_33","074_17_33","ACT","17","33","33","Chaynu nitinllapami, Pabluqa paykunata chaypi dijar riranna. ");
INSERT INTO qufNT_vpl VALUES ("AC17_34","074_17_34","ACT","17","34","34","Chaymantami wakinkunaqa kriyir Pabluwanqa pullachanakuranllapa. Chay kriyiqkunaqami ukqa karan Dionisio. Paymi Areopagupa uk mantaqnin kaq. Chaynulla uk warmi Dámaris shutiqpis wakinkunawanpis pullachanakuranllapa. ");
INSERT INTO qufNT_vpl VALUES ("AC18_1","074_18_1","ACT","18","1","1","Chaymantami Pabluqa chay Atenas pwiblumantaqa lluqshir, riran Corinto pwiblumanna. ");
INSERT INTO qufNT_vpl VALUES ("AC18_2","074_18_2","ACT","18","2","2","Chaypiqa tarinakuran uk Israel runa Aquila shutiqwan. Payqa Ponto lugarmanta karan. Chay tyimpumi, payqa warmin Priscilawan pulla chayraq ĉhamusha karan Italia nasyunmanta. Paykunaqa Italiamantaqa ĉhamusha karanllapa, chay nasyunpa mantakuqnin Claudio, Romamanta tukuy Israel runakuna lluqshinqa nisha katin. Chaymi Pabluqa paykunata watukuq rir, ");
INSERT INTO qufNT_vpl VALUES ("AC18_3","074_18_3","ACT","18","3","3","chaypina kidaran, pulla trabajananllapapaq. Chaqa paykunapismi Pablo yupay tulduta siraypi trabajaqllapa. ");
INSERT INTO qufNT_vpl VALUES ("AC18_4","074_18_4","ACT","18","4","4","Samana diyakunapi-shuypaqami Pabluqa Israel runakunapa tantakananllapa wasiman riq. Chaypiqa tukuy Israel runakunata, mana Israel runakunamatapis, kusata willaq intrakananllapapaq, Jesús tukuypa Washakuqnin nir. ");
INSERT INTO qufNT_vpl VALUES ("AC18_5","074_18_5","ACT","18","5","5","Chaymanta chay diyakunapi Silaswan Timoteo Macedoniamanta ĉhamuran. Chaymi Pabluqa chaypiraq kusa masta yaĉhachiq qallariran Israel runakunata “Jesusmi Dyusninchik Akrashan Cristunqa” nir ima. ");
INSERT INTO qufNT_vpl VALUES ("AC18_6","074_18_6","ACT","18","6","6","Piru ashwan Israel runakunaqa, Pablupaqa kuntran tikrakar kusata qaryaparanllapa. Chaymi Pabluqa raĉhpanta ĉhaspir kaynu niran: —Dyusninchikpa Cristunpaq willashutiyllapa, mana kriyishaykillapapaqqa qamkunana kulpayjunqa kankillapa, mana nuqachu. Ashwanmi kananmantaqa riyani chay mana Israel runakunatana Jesuspaq yaĉhachiq. ");
INSERT INTO qufNT_vpl VALUES ("AC18_7","074_18_7","ACT","18","7","7","Chaynu nir, Israel runakunapa tantakananllapa wasimanta lluqshir, Pabluqa riran uk runa Justo shutiqpa wasinman. Payqami tantakananllapa wasipa qichqanlapi taq. Paypismi Dyusta aduraq. ");
INSERT INTO qufNT_vpl VALUES ("AC18_8","074_18_8","ACT","18","8","8","Chaynulla chaypi uk runa Crispo shutiqpis, tukuy aylluntin kriyiq Amitunchik Jesuspi. Payqa Israel runakunapa chay tantakananllapa wasipaqa mantakuqnin kaq. Chaynulla Corintumanta kusa achka runakunapis Dyuspa shumaq rimayninta uyakurllapaqa, kriyirna rir shutikuranllapa. ");
INSERT INTO qufNT_vpl VALUES ("AC18_9","074_18_9","ACT","18","9","9","Chaymanta uk tutaqa, Amitunchik Jesusqa Pabluta musquyninpi niran: “Ama manchakurchu, ama upallala kidar imachu ashwan nuqallapaq yaĉhachikuskiy. ");
INSERT INTO qufNT_vpl VALUES ("AC18_10","074_18_10","ACT","18","10","10","Chaqa kay pwiblupiqa kusa achka runakuna nuqapi kriyinaqkunaqa. Nuqaqami qamwanqa pulla kani, manami mayqanpis ima mana allinkunataqa rurashuyta puytinqachu” nir. ");
INSERT INTO qufNT_vpl VALUES ("AC18_11","074_18_11","ACT","18","11","11","Chaynu nitinmi, Pabluqa uk añu-y-midyuta chay Corintupiqa taran, Dyuspa shumaq rimayninta yaĉhachikur. ");
INSERT INTO qufNT_vpl VALUES ("AC18_12","074_18_12","ACT","18","12","12","Piru uk tyimpupi, Acaya prubinsyapa gubirnadurnin Galión katinqa, Israel runakunaqa Pablupa kuntran tikrakar, aparanllapa gubirnadurman. ");
INSERT INTO qufNT_vpl VALUES ("AC18_13","074_18_13","ACT","18","13","13","Ĉhachirqa gubirnadurtaqa, kaynu niranllapa: —Kay runami Dyusta kasunanllapapaq yaĉhachikur puriyan. Piru chay yaĉhachikushanqami mana liyninchik nishannullachu nir. ");
INSERT INTO qufNT_vpl VALUES ("AC18_14","074_18_14","ACT","18","14","14","Chaynu nitinllapami Pabluqa rimananlapaqna katin, Galionqa chay Israel runakunataqa niran: —Ima kusa mana allinkunata rurasha katin, manaqa wanuchikusha ima katinqa, nuqaqa rikar yaĉhayman imanu katinpis. ");
INSERT INTO qufNT_vpl VALUES ("AC18_15","074_18_15","ACT","18","15","15","Piru yanqa illaq qamkunapa liynikillapalapaq katinqa imapaqnari chaymanqa nuqaqa yakapakashaq. Chaytaqa qamkunalla imanupis parlayllapa nir. ");
INSERT INTO qufNT_vpl VALUES ("AC18_16","074_18_16","ACT","18","16","16","Chaynu nirmi chay dispachunmantaqa lluqshichiran, Israel runakunataqa. ");
INSERT INTO qufNT_vpl VALUES ("AC18_17","074_18_17","ACT","18","17","17","Chaynu lluqshichitinqa, chay piñakuq runakunaqa waqtapiqa ashwan Sóstenes shutiq runatana ayparanllapa. Payqami Israel runakunapaqa uk mantakuqnin karan. Ayparllapaqa chaylata kusata wipyaranllapa, chay gubirnadurpa naypanpi. Piru wipyatinllapamapis Galionqa, mana chaypaqqa kwintachakaranchu. ");
INSERT INTO qufNT_vpl VALUES ("AC18_18","074_18_18","ACT","18","18","18","Pabluqami Corintupiqa achka diyataraq taran. Chaymantaqa Jesuspi kriyiqkunata dispidir, payqa Priscilawan, Aquilawan pulla riq qallariranllapa Siriapa uk lugarninman. Chayman riqnuqa, ashwan Cencrea pwibluman ĉharqa aqchanta rutukaran, runakuna yaĉhananpaq, Dyusta arnishanta kumpliyan nir. ");
INSERT INTO qufNT_vpl VALUES ("AC18_19","074_18_19","ACT","18","19","21","Chay Siriaman riqnullami yaku karrupina rir ĉharanllapa Éfeso pwibluman. Chaypi karnaqa, Pabluqa riran Israel runakuna tantakananllapa wasiman. Chaypiqami Pabluqa, Jesuspaq parlaran Israel runakunataqa. Chaynu yaĉhachikutinqa kusata rugaranllapa mas diyakunata kidananpaq. Piru payqa, “Imanupis Jerusalén fyistapi kanaypaq karay” nir “Mana puytinichu” niran. Chaymi “Dyus munatinqa may diyalapis, qashan shamushaq watukushuqllapaqa” nir dispidikurmi, Priscilawan Aquilataqa Efesupi dijar paylana riran yaku karrupi. ");
INSERT INTO qufNT_vpl VALUES ("AC18_22","074_18_22","ACT","18","22","22","Chaymanta Cesarea pwibluman ĉharqa wichan riran Jerusalenman tukuy kriyiqkunata saludaq. Chaypi saludakurnaqa, chaymanta riranna ura Antioquía pwibluman. ");
INSERT INTO qufNT_vpl VALUES ("AC18_23","074_18_23","ACT","18","23","23","Chaymantami uk tyimpumantaqa, unay purishankunaman qashan lluqshiran puriq pwiblun pwiblun, Galaciapa, Frigiapa pwiblitunkunapi Jesuspi kriyiqkunata animachiqnu ima. ");
INSERT INTO qufNT_vpl VALUES ("AC18_24","074_18_24","ACT","18","24","24","Chay tyimpumi Priscilawan Aquila Efesupi taqllapa. Chaymanmi, Alejandriamanta uk Israel runa Apolos shutiq ĉharan. Paymi Dyus nitin iskribikashakunata kusa allita intrakaq kar, runakunatapis alliplata intrachiq. ");
INSERT INTO qufNT_vpl VALUES ("AC18_25","074_18_25","ACT","18","25","25","Chaynulla kusa allitami yaĉhakusha karan Shutichikuq Juan, Amitunchik Jesuspaq yaĉhachikushanmatapis. Chaymiri Amitunchikpaq yaĉhashantaqa, kusa aligrila allita yaĉhachikuq. ");
INSERT INTO qufNT_vpl VALUES ("AC18_26","074_18_26","ACT","18","26","26","Chayraykumi, Apolosqa mana manchakur imachu, tantakananllapa wasipi yaĉhachikuq qallariran. Chaynu yaĉhachikuqta uyaparmi, Priscilawan Aquilaqa, Apolostaqa wakaqla apar kusa masta intrachiranllapa Dyuspaqqa, imanumi washamanchik nir ima. ");
INSERT INTO qufNT_vpl VALUES ("AC18_27","074_18_27","ACT","18","27","27","Chaymanta Apolos uk lugar Acaya shutiqman rinatinqa, Jesuspi kriyiqkunaqa, kusata animachir uk kartata rurar kaĉharanllapa Acayapi kriyiqkunaman, Apolos ĉhatinqa shumaqta samachinanllapapaq. Chaymi Apolos ĉharqa, Dyus akrashan kriyiqkunataqa, kusata yanaparan. ");
INSERT INTO qufNT_vpl VALUES ("AC18_28","074_18_28","ACT","18","28","28","Chaqa tukuy Israel runakunataqa intrachiran Jesuspaq, payqa Dyuspa Akrashan Cristun nir. Chaynulla Dyus nitin iskribikashakunata liyir chaypaq intrachikutinmi, mana mayqanpis mana chaynuchu niytaqa puytiranllapachu. ");
INSERT INTO qufNT_vpl VALUES ("AC19_1","074_19_1","ACT","19","1","1","Corinto pwiblupi, Apolos kanankamanqa, Pabluqa Antioquía pwiblumanta lluqshir rir, chay achka shallqakaq pwiblukunata watukurnaqa, ĉharan Éfeso pwibluman. Chaypimi tariran ayka kriyiqkunata. ");
INSERT INTO qufNT_vpl VALUES ("AC19_2","074_19_2","ACT","19","2","2","Chaymi paykunataqa kaynu nir tapuran: —¿Kriyitkillapaqachu, Dyuspa Santu Ispiritunqa, qamkunaman shamuran? nir. Paykunaqa niranllapa: —Manami Santu Ispiritu kan nirlamapis uyapashachu kanillapa nir. ");
INSERT INTO qufNT_vpl VALUES ("AC19_3","074_19_3","ACT","19","3","3","Chaynu nitinllapaqa, qashan Pabluqa tapuran: —¿Chaqa, Santu Ispiritunta mana riqsirqa, imanutaq shutikushaykillapaqa? nir. Chayna, paykunapis qashan niranllapa: —Shutichikuq Juan yaĉhachikushanta kriyirmi, shutikurayllapa nir. ");
INSERT INTO qufNT_vpl VALUES ("AC19_4","074_19_4","ACT","19","4","4","Chaynu nitinqa, Pabluqa paykunataqa niran: —Alliptamiri Juanqa, uchanllapata dijar Dyusman tikrakaqkunataqa shutichiq. Piru shutichirqami niq: Kay nuqamantaqami uk runa shamuyan. Chay paypimi kriyinkillapa. Chaynu nirqami Jesucristupaq niyaq. ");
INSERT INTO qufNT_vpl VALUES ("AC19_5","074_19_5","ACT","19","5","5","Chaynu Pablo nitin uyaparqa, Amitunchik Jesucristupa shutinpi shutikuranllapana. ");
INSERT INTO qufNT_vpl VALUES ("AC19_6","074_19_6","ACT","19","6","6","Chaymantami Pabluqa ananllapaman makinkunata ĉhuratin, Dyuspa Santu Ispiritun paykunamanqa shamuran. Chaymi ukman ukman rimaykunapina Dyusllapaq rimaranllapa. ");
INSERT INTO qufNT_vpl VALUES ("AC19_7","074_19_7","ACT","19","7","7","Tukuyninqami paykunaqa dusi runakuna kasha kanqallapa. ");
INSERT INTO qufNT_vpl VALUES ("AC19_8","074_19_8","ACT","19","8","8","Chay Éfeso pwiblupi kayarllaraqmi, kimsa misistana Pabluqa risha karan Israel runakunapa tantakananllapa wasiman. Chaypiqami shumaqta yaĉhachikuq mana mayqantapis mancharchu, “Dyusninchikqami mushuqmanta nuqanchikkunata mantamayashunllapa” nir ima. ");
INSERT INTO qufNT_vpl VALUES ("AC19_9","074_19_9","ACT","19","9","9","Piru chaynumapis, wakinqa kusa mana intrakaq runa kar, mana kriyinaranllapachu. Ashwanmi Jesuspi kriyiqkunata tukuy runakunapa naypanpi kusa ukmanta juraparanllapa. Chaymi Pabluqa kriyiqkunataqa akrar, aparan uk runa Tiranno shutiqpa yaĉhachikunan wasinman. ");
INSERT INTO qufNT_vpl VALUES ("AC19_10","074_19_10","ACT","19","10","10","Chaypinami Pabluqa waran waran yaĉhachikuran, ishkay añuta. Chaynumi, tukuy Israel runakuna, mana Israel runakunamapis prubinsya Asiapi taqkunaqa, uyakuranllapa Amitunchik Jesuspa shumaq rimaynintaqa. ");
INSERT INTO qufNT_vpl VALUES ("AC19_11","074_19_11","ACT","19","11","11","Dyus pudirninwan Pabluta yanapatinmi, kusa shumaq mana ruraypaq milagrukunata ruraran. ");
INSERT INTO qufNT_vpl VALUES ("AC19_12","074_19_12","ACT","19","12","12","Chayraykumi Pablupataqa raĉhpanlata, pañu ĉhurakushanlamatapis qishaqninkunaman apaqllapa. Chaynu apatinllapami, qishaqkunaqa dasla alliyaq. Chaynulla dyablupa yarpuyninmapis lluqshiq qishaqkunamantaqa. ");
INSERT INTO qufNT_vpl VALUES ("AC19_13","074_19_13","ACT","19","13","14","Karanpismi Israelmanta wakin runakuna dyablupa yarpuyninkunata runakunamanta lluqshichiq. Kay paykunamanta karanllapa kurakunapa mantaqnin Escevapa syiti wamrankuna. Paykunami Pablo rurayashanta rikar, Jesuspa shutinwanna uk runamanta dyablupa yarpuyninta lluqshichinarqa niqllapa: “Chay Pablo yaĉhachikuyashan Jesuspa shutinpi nishunillapa: ¡Kay runapa rurinmanta lluqshiy! nir”. ");
INSERT INTO qufNT_vpl VALUES ("AC19_15","074_19_15","ACT","19","15","15","Chaynu niyatinllapami dyablupa yarpuyninqa niran: “Nuqaqami Jesustaqa riqsini. Chaynulla yaĉhani Pablupaqpis, mayqanmi payqa nirmapis. Piru ¿qamkunaqa pitaq kankillapa mantamanaykillapapaqqa?” nir. ");
INSERT INTO qufNT_vpl VALUES ("AC19_16","074_19_16","ACT","19","16","16","Chaynu nirqami, chay kutilla chay dyablupa yarpuyninwan runaqa, kuntran tikrakar kusa jwirsayjun kar, chay Escevapa syiti wamrankunataqa binsir kusata qischaran. Chaynu qischatinllapami, chay wasimantaqa lirila limpu lisyakasha alsakar riranllapa. ");
INSERT INTO qufNT_vpl VALUES ("AC19_17","074_19_17","ACT","19","17","17","Tukuy Éfeso pwiblupi taqkunaqa, Israel mana Israel runakunamapis chay syiti runakunata pasashanta uyaparllapaqa, alliplata manchakuranllapa. Chaymi, Amitunchik Jesuspa shutinta kusa allinpaq riqsirna, ashwan kusata alabaranllapa ima. ");
INSERT INTO qufNT_vpl VALUES ("AC19_18","074_19_18","ACT","19","18","18","Chaynulla tukuy kriyiqkunaqa, unay ima mana allin rurashanllapapaqqa, tukuypa naypanpi rimaranllapa: “Mana allintachu tukusha karayllapa” nir. ");
INSERT INTO qufNT_vpl VALUES ("AC19_19","074_19_19","ACT","19","19","19","Chayrayku unay wasqakuqkuna, surtyakuqkunamapis, Amitunchik Jesuspi kriyirna chay sirbiq papilninllapamatapis apamur rupachiranllapa tukuypa naypanpi. Chay papilnin rupashakunapa ĉhaninqami, karan sinkwinta mil (50,000) qillay yupay. ");
INSERT INTO qufNT_vpl VALUES ("AC19_20","074_19_20","ACT","19","20","20","Chaynumiri Amitunchik Jesuspa shumaq rimaynintaqa uyakur, pudirninta rikar ima, mastana kriyir achkayaranllapa. ");
INSERT INTO qufNT_vpl VALUES ("AC19_21","074_19_21","ACT","19","21","21","Tukuy chaykuna pasatinnaqa, Pabluqa riyta yarpuran Macedoniaman, Acayaman, chaynulla Jerusalenman ĉhanankaman. Chaymi niqpis: “Jerusalenman ĉharqa, Romamanpis rishaq” nir. ");
INSERT INTO qufNT_vpl VALUES ("AC19_22","074_19_22","ACT","19","22","22","Chaymi ashwan kaĉharan Macedoniaman ishkay yanapaqninkunata, Timoteuwan Erastuta. Nataq pay-shuypaqa kidaranraq prubinsya Asiallapi uk tyimpu masta. ");
INSERT INTO qufNT_vpl VALUES ("AC19_23","074_19_23","ACT","19","23","23","Chay tyimpukunapiqami, kusala ukmanta tukuranllapa Jesuspi kriyiqkunata kuntrashanrayku. ");
INSERT INTO qufNT_vpl VALUES ("AC19_24","074_19_24","ACT","19","24","24","Chaytaqami uk runa Demetrio shutiq ruraran wakin runakunawan. Demetriuqami platamanta ruraq, dyusnin Diana niqllapa chaypa wasinpa ritratunkunata. Chaynulla paywan trabajaqkunatapis kusa achkata pagraq. ");
INSERT INTO qufNT_vpl VALUES ("AC19_25","074_19_25","ACT","19","25","25","Chaymi chay trabajaqninkunata, wakin chaynukaqllapi trabajaqkunawan tantar, kaynu niran: “Taytituykuna, qamkunaqami yaĉhankillapa chay trabajashanchikwan imanchikta tarikur kusa shumaqta kawsanchikllapa nir. ");
INSERT INTO qufNT_vpl VALUES ("AC19_26","074_19_26","ACT","19","26","26","Piru qamkuna rikashaykillapanu, uyapashaykillapanu, chay Pablo shutiq runaqa, purin runakunata yaĉhachir kay rurashanchikllapa dyuskunaqashi mana chiqap dyuschu nir ima. Chaynu purirqami yaqqa tukuy intirupina runakunataqa intrachisha, mana kay Efesulapichu. Ashwan tukuy kay prubinsya Asiapimapis tukuykaqtana kriyichisha. ");
INSERT INTO qufNT_vpl VALUES ("AC19_27","074_19_27","ACT","19","27","27","Kayqami allip manchakuypaq. Chaqa manana ganayta puytichuwanllapanachu. Chaynulla chay mamanchik Dianapa iglisyanmatapis manana shumaqtanachu riqsinmanllapa. Chaynu ruratinllapaqami, chay mamanchik Dianataqa manana pipis kriyinqallapanachu tukuy Asiamanta runakuna, chaynulla tukuy may pachamanta runakuna kriyiq chaykunamapis”. ");
INSERT INTO qufNT_vpl VALUES ("AC19_28","074_19_28","ACT","19","28","28","Chaynu nitin, uyaparmi kusata piñakur kaynu niranllapa: “¡Biba biba mamanchik Dianaqa! ¡Chayqa paymi nuqanchik Efesumanta runakunapa dyusninchikqa!” nir. ");
INSERT INTO qufNT_vpl VALUES ("AC19_29","074_19_29","ACT","19","29","29","Chaynumiri chay pwiblupi kaqkunaqa tukuyla kusa ukman dispantakaypaqta tukuranllapa. Chaymi kallpar rir ayparanllapa Macedoniamanta ishkay runakuna, Pabluta yapar puriqkunata. Ukninqa shutiq Gayo, uknin-shuypaqa Aristarco. Chay paykunataqa aysaĉhakur aparanllapa chay kusa atun tantakananllapa wasiman. ");
INSERT INTO qufNT_vpl VALUES ("AC19_30","074_19_30","ACT","19","30","30","Chay wasi ruriman yaykuchitinllapaqa, Pabluqa yaykunaran runakunawan parlaq. Piru wakin kriyiq masinkuna mana yaykunantaqa munaranllapachu. ");
INSERT INTO qufNT_vpl VALUES ("AC19_31","074_19_31","ACT","19","31","31","Chaynulla chay prubinsyamanta karguyjunkuna Pablupa riqsinan karan chaykunapis, niranllapa: “Willayllapa ama yaykunqachu chay kuntrankunamanqa” nir. ");
INSERT INTO qufNT_vpl VALUES ("AC19_32","074_19_32","ACT","19","32","32","Chaykamanqami ruripiqa tantakasha runakunaqa, wakinqa ukmanta niyaqllapa. Chaynulla wakinkunapis ukmanta niyaqllapa. Nataq wakinkuna-shuypaqa mana yaĉhayaranllapachu imapaqmi tantakamushanchikllapa nirmapis. Piru chaynumapis kusata lanyaranllapa. ");
INSERT INTO qufNT_vpl VALUES ("AC19_33","074_19_33","ACT","19","33","33","Piru chaypi Israel runa kaqkunaqami, uknin Alejandrutaqa naypaqman kumsar kaĉharan paykunapaq rimananpaq. Chaymi naypaqman lluqshir, Alejandruqa makinlawan siñata rurar runakunata uyarachir intrachiyta yarpuran. ");
INSERT INTO qufNT_vpl VALUES ("AC19_34","074_19_34","ACT","19","34","34","Piru chaynu tukutinmi, kwintata qukaranllapa paypis Israel runa nir. Chaymi, ashwan qayĉhakuranllapa ishkay urata yupay kaynu nir: “¡Biba biba mamanchik Dianaqa! ¡Chay paymi tukuy Efesumanta runakunapa dyusninchikqa!” nir. ");
INSERT INTO qufNT_vpl VALUES ("AC19_35","074_19_35","ACT","19","35","35","Nataq, Éfeso pwiblupa sikritaryun-shuypaqa runakunata upallachir niran: “Taytituykuna, tukuy pachamanta runakunami yaĉhanllapa, kay pwiblumanta runakunaqa inkargakasha syilumanta ishkimusha mamanchik Dianata kuytananllapapaq, chaynulla iglisyantapis rikananllapapaq. ");
INSERT INTO qufNT_vpl VALUES ("AC19_36","074_19_36","ACT","19","36","36","Yaĉhashaykillapanu, manami mayqanpis mana niytaqa puytinllapachu dyusninchikllapataqa. Chaymi ashwan ama imatapis rurayta yarpuyllapachu, manaraq allita yarpurqa. ");
INSERT INTO qufNT_vpl VALUES ("AC19_37","074_19_37","ACT","19","37","37","Kay runakunata apamushaykillapaqami, mana imatapis mana allintaqa rurashachu mamanchik Dianapa iglisyantaqa. Chaynulla mamitanchiktaqa manami jurapashalamapischu. ");
INSERT INTO qufNT_vpl VALUES ("AC19_38","074_19_38","ACT","19","38","38","Chay Demetrio trabajadurninkunawan, chaynulla mayqanwan dimandayta yarpuyatinllapaqa, chaypi wakmaqa jwiskuna chaykunapaq parlananllapapaqqa. Chaypiqa paykunana yaĉhanqallapa imanu parlashaq nirmapis. ");
INSERT INTO qufNT_vpl VALUES ("AC19_39","074_19_39","ACT","19","39","39","Qamkuna imata mas yaĉhayta munarqa tukuy mantakuqkunawan tantanakur parlayllapa. ");
INSERT INTO qufNT_vpl VALUES ("AC19_40","074_19_40","ACT","19","40","40","Piru kay pasashanrayku karguyjunkunaqa nimachuwanllapa mana allintachu tukushaykillapa nir. Chaynu nimashallapaqa mana imanu washakayta puytishunllapachu, imapaqmi kaynu purichinakuyanillapa nirmapis”. ");
INSERT INTO qufNT_vpl VALUES ("AC19_41","074_19_41","ACT","19","41","41","Tukuy chaykunata willarqami, runakunataqa riyllapana nitin riranllapana. ");
INSERT INTO qufNT_vpl VALUES ("AC20_1","074_20_1","ACT","20","1","1","Chaynu kusa ukmanta tukuyar qasillatinllapanaqami, Pabluqa Jesuspi kriyiqkunata qayamur, kusata animachir abrasar ima dispidirnaqa riran Macedonia lugarman. ");
INSERT INTO qufNT_vpl VALUES ("AC20_2","074_20_2","ACT","20","2","2","Chaymi, chaypa lugarninkunapiqa tukuy kriyiqkunata watukur animachir shumaqta willar imanaqa, riran prubinsya Greciaman. ");
INSERT INTO qufNT_vpl VALUES ("AC20_3","074_20_3","ACT","20","3","3","Chaypiqami kimsa misista tayar, Siria lugarman riyta yarpuran. Chaymanta, Siria lugarman rinanpaq yaqqana yaku karruman iqayarqa, Pabluqa yaĉharan, Israel runakunashi wanuchinanpaq yarpusha nir. Chaymi payqa yarpuran qashan ĉhakpala Macedonia lugarllata tikrakar riyta. ");
INSERT INTO qufNT_vpl VALUES ("AC20_4","074_20_4","ACT","20","4","4","Chaymanta Pablo ritinqa, yapar riranllapa Berea pwiblumanta Pirro shutiq runapa wamran Sópater, chaynulla Aristarcuwan Segundo ima. Paykunaqami ishkantin Tesalónica pwiblumanta kaqllapa. Chaynulla riranllapapis Derbe pwiblumanta Gayuwan Timoteo. Wakin riqkunaqami prubinsya Asiamanta Tíquico, Trófimo ima kaqllapa. ");
INSERT INTO qufNT_vpl VALUES ("AC20_5","074_20_5","ACT","20","5","5","Tukuy kay ukninchikkunami naypaqta rir, Troas pwiblupi yaramaranllapa. ");
INSERT INTO qufNT_vpl VALUES ("AC20_6","074_20_6","ACT","20","6","6","Nataq, nuqakunaqa Pascua fyista pasatinna, Filipos pwiblumantaqa rirayllapa yaku karrupi. Chaymantami, sinku diyamanta ĉharayllapa Troas pwibluman. Chayna, wakpiqa syiti diyata karayllapa. ");
INSERT INTO qufNT_vpl VALUES ("AC20_7","074_20_7","ACT","20","7","7","Piru chay simanapa punta diya qallarinanpiqa, tantakarayllapa Santa Mikunata mikunayllapapaq. Nataq Pabluqa allaqnin rinanpaqna kar, mana shaykuqchu ĉhaypi tutakaman yaĉhachiyaran kriyiq masinkunataqa. ");
INSERT INTO qufNT_vpl VALUES ("AC20_8","074_20_8","ACT","20","8","8","Tukuymi uk wasipa unaq kimsa altunpi tantakasha karayllapa. Chaynulla chaypiqami achka bilakuna achkirachikuyaran. ");
INSERT INTO qufNT_vpl VALUES ("AC20_9","074_20_9","ACT","20","9","9","Chaypi Pablo yaĉhachikuyatinqa, uk musu wamra Eutico shutiq bintanalapi uyakur tayaq. Chaynu kusa unaytana uyakur tayatinqa chay musutaqa punuy binsiran. Chaymi wasipa unaq kimsa altunmanta ratamuran pachaman. Chaynu ratamutinqa, wanushatana tariranllapa. ");
INSERT INTO qufNT_vpl VALUES ("AC20_10","074_20_10","ACT","20","10","10","Piru Pabluqa pachaman ishkimur, chay wanushataqa piratar abrasar chaypi kaqkunataqa niran: —Ama manchakuyllapachu. Kawsayanmi kay musuqa nir. ");
INSERT INTO qufNT_vpl VALUES ("AC20_11","074_20_11","ACT","20","11","11","Chayna, Pabluwan tukuy chaypi kaqkunaqa qashan chay wasipa unaq altun kayashanllapaman iqar, Santa Mikunata tantakar mikutinllapanaqa, yaĉhachikuran achkiyanankaman. Chaymantaqami riranna. ");
INSERT INTO qufNT_vpl VALUES ("AC20_12","074_20_12","ACT","20","12","12","Nataq chay Euticutaqa kawsaqtana aparanllapa wasinmanqa. Chaymi chay llakiqkunaqa kusalata aligriyaranllapa. ");
INSERT INTO qufNT_vpl VALUES ("AC20_13","074_20_13","ACT","20","13","13","Riyatiyllapanaqa, nimaranllapa: “Qamkunaqa yaku karrupi naypaskiyllapa Asón pwibluman. Nataq nuqami ĉhakpala shamushaq” nir. Chaynu Pablo nimatinllapami, rirayllapa yaku karrupi naypaqta payta wakpi yaraq. ");
INSERT INTO qufNT_vpl VALUES ("AC20_14","074_20_14","ACT","20","14","14","Yarakuyatiyllapa ĉhatinnaqa, yaku karrupina rirayllapa Mitilene shutiq pwibluman. ");
INSERT INTO qufNT_vpl VALUES ("AC20_15","074_20_15","ACT","20","15","15","Chaynulla chay pwiblumantapis lluqshir, allaqninraq pasarayllapa mar yakupa ĉhaypinlapi uk pachita kaq chaypa naypanlawta. Chay pachitaqami shutiq Quío. Nataq allaqninraqmi ĉharayllapa Samos pwiblumanqa. Chaymanta chay pwiblumanta rirna, allaqnin Trogiliuman ĉhar pasar ĉharayllapa Mileto shutiq pwiblumanqa. ");
INSERT INTO qufNT_vpl VALUES ("AC20_16","074_20_16","ACT","20","16","16","Chaqa Pabluqari mana yaykunaranchu chay Éfeso shutiq pwiblumanqa, chay prubinsya Asiapi mana kidanar. Chaqa payqami daskaqlla ĉhanaran Jerusalén pwiblumanqa, ashwan chay Pentecostés fyista Jerusalenpi kaq chaypi kayta munar. ");
INSERT INTO qufNT_vpl VALUES ("AC20_17","074_20_17","ACT","20","17","17","Piru Miletupina karqa, Pabluqa kaĉhakuran Éfeso pwibluman, kriyiqkunata rikar yaĉhachiqkunata willatin, pay kayashanman shamunanllapapaq. ");
INSERT INTO qufNT_vpl VALUES ("AC20_18","074_20_18","ACT","20","18","19","Chaymi, ĉhamutinllapanaqa paykunataqa niran: “Qamkunaqami yaĉhankillapa imanu nuqa qamkunawan karay naypaqta chay prubinsya Asiaman shamushaymanta-pacha nirmapis. Chaqa, tukuy tyimpumi qamkunawan kar, Amitunchikta sirbisha kani. Manami kusala puytiqkuna yupayqa tukuraychu. Ashwanmi qamkunapaq waqasha, qischakasha imamapis kani, Israel runakuna imanachimayta munatinllapamapis. ");
INSERT INTO qufNT_vpl VALUES ("AC20_20","074_20_20","ACT","20","20","20","Chaynu qischakarpis, manami uyararchu ashwan yanapashunayllapapaq tukuy imatapis yaĉhachishushallapa kani tukuypa naypanpi, chaynulla wasikillapapi ima. ");
INSERT INTO qufNT_vpl VALUES ("AC20_21","074_20_21","ACT","20","21","21","Chaynulla Israel runakunata, mana Israel runakunamatapis willashana kani, chay uchakushankunata dijarna kriyinanllapapaq Taytanchik Dyuspi, chaynulla Amitunchik Jesucristupipis. ");
INSERT INTO qufNT_vpl VALUES ("AC20_22","074_20_22","ACT","20","22","22","“Nataq, kananqami Jerusalén pwibluman riyani, Dyuspa Santu Ispiritun apamatin. Chaypiqa ima pasamayanqa nirmapis manami yaĉhanichu. ");
INSERT INTO qufNT_vpl VALUES ("AC20_23","074_20_23","ACT","20","23","23","Piru kaylata yaĉhani, kada pwibluman rishaypi Dyuspa Santu Ispiritun willamayan, karsilman itamar qischamayanqallapa Jerusalenpi nir. ");
INSERT INTO qufNT_vpl VALUES ("AC20_24","074_20_24","ACT","20","24","24","Chaykunata yaĉharmapis, manami llakir manchakunichu wanunaypaqqa. Chaqa kay bidayqa mana imachu nuqapaqqa. Chaymi aligriyar, allita Amitunchik Jesús munashanta ruranani wanunaykaman. Chaqa paymi akramasha runakunata yaĉhachinaypaq: ‘Dyus llakipamarninchik nuqanchikkunata washamayninchikta munan’ nir. ");
INSERT INTO qufNT_vpl VALUES ("AC20_25","074_20_25","ACT","20","25","25","“Kanan-shuypaqa qamkunata nishunillapa: Manami kananmantaqa rikamankillapanachu mayqannikillapapis, Amitunchik mantamaqninchikpaq yaĉhachishurayllapa chay qamkunaqa. ");
INSERT INTO qufNT_vpl VALUES ("AC20_26","074_20_26","ACT","20","26","27","Chaymi kananqa willashunillapa: Dyusninchik tukuy munashanlata willashushallapa kani mana imalatapis pakarchu. Chaymi kananqa manana mayqannikillapapaqpis uchayjun yupaynachu yarpuni. Chayqa qamkunapinari kanqa. ");
INSERT INTO qufNT_vpl VALUES ("AC20_28","074_20_28","ACT","20","28","28","Chayna qamkunana kuytakar, Dyuspi tukuy kriyiqkunataqa shumaqta rikar kuytayllapa. Dyuspa Santu Ispiritunqa, uk michikuqkunata yupay akrashushallapa rikanaykillapapaq paypi kriyiqkunataqa. Chaqa paypi kriyiqkunaraykumi Amitunchik Jesusqa kruspi wanur yawarninwan rantishana. ");
INSERT INTO qufNT_vpl VALUES ("AC20_29","074_20_29","ACT","20","29","29","“Chaymi nini: Maydiya nuqa ritiynaqami rikarimunqa uk saqra yaĉhachikuqkuna. Paykunami, atun surrukuna uyshata mikuqkuna yupay kanqallapa. Chaymi kriyiqkunataqa ukmanta yaĉhachitin manana Dyuspiqa kriyinqallapanachu. ");
INSERT INTO qufNT_vpl VALUES ("AC20_30","074_20_30","ACT","20","30","30","Chaynulla qamkunamanta wakinnikillapami Dyuspa kuntran tikrakar, ukmanta yaĉhachikutin Dyuspi wakin kriyiqkunaqa chaypina kriyinqallapa. ");
INSERT INTO qufNT_vpl VALUES ("AC20_31","074_20_31","ACT","20","31","31","Chaymi qamkunaqa kusata kuytakar alamirala kawsankillapa. Yarpunkillapa kimsa añutami, tuta, unaq katinmapis, waqaypi ima, mana shaykuq tukuynikillapata yaĉhachishurayllapa. ");
INSERT INTO qufNT_vpl VALUES ("AC20_32","074_20_32","ACT","20","32","32","“Kanan-shuypaqa kriyiq masiykuna, Dyusninchikman mañakusha kani payna qamkunata llakipashurllapa kusa shumaqtana kuytashunanllapapaq. Ashwan payna kananqa qamkunata yanapashurllapa kusa yaĉhaqpaqna tikrashunqallapa. Chayna chay arnishushannu washashunqallapa tukuy kriyiqkunataqa. ");
INSERT INTO qufNT_vpl VALUES ("AC20_33","074_20_33","ACT","20","33","33","Manami nuqallapaqqa raĉhpata, uruta, qillaymatapis munashachu kani, mayqanpatapis. ");
INSERT INTO qufNT_vpl VALUES ("AC20_34","074_20_34","ACT","20","34","34","Ashwan allitami yaĉhankillapa, makiywan trabajaray, nuqapaq chaynulla wakin pullay kaqkunapaqpis. ");
INSERT INTO qufNT_vpl VALUES ("AC20_35","074_20_35","ACT","20","35","35","Chaqa Amitunchik Jesusmi nisha: ‘Mas allinmi kanqa ministiqkunata qunallapapaq, ashwan paykuna qumanallapamantaqa’ nir. Chaynu pullaykillapa karqami, nuqaqa yaĉhachishuyaqllapa kani ‘Trabajar ministiq runakunata yanapankillapa’ nir”. ");
INSERT INTO qufNT_vpl VALUES ("AC20_36","074_20_36","ACT","20","36","36","Chaymanta chaynu nirqa Pabluqa tukuy paykunawan qunqurikur Dyusman mañakuranllapa. ");
INSERT INTO qufNT_vpl VALUES ("AC20_37","074_20_37","ACT","20","37","37","Chaymi tukuyninllapa waqar Pablutaqa abrasar mucharanllapa ima. ");
INSERT INTO qufNT_vpl VALUES ("AC20_38","074_20_38","ACT","20","38","38","Chaqa paykunaqami alliplata llakisha karanllapa, Pablo “Mananami rikamankillapachu” nisha karan chayrayku. Chaymantami Pablutaqa yapar aparanllapa yaku karru kayashankaman. ");
INSERT INTO qufNT_vpl VALUES ("AC21_1","074_21_1","ACT","21","1","1","Chaymanta Jesuspi kriyiq masiyllapata dijarna rirayllapa yaku karrupi uk pwiblu Cos shutiqman. Chaymanta allaqninqa, rirayllapa Rodas pwibluman. Chaymantami rirayllapa Pátara pwiblumanpis. ");
INSERT INTO qufNT_vpl VALUES ("AC21_2","074_21_2","ACT","21","2","2","Chay Patarapimi, tarirayllapa uk yaku karruta. Chayqami riyaran uk pwiblu Fenicia shutiqman. Chaymi, chayman iqar rirayllapa wakmanqa. ");
INSERT INTO qufNT_vpl VALUES ("AC21_3","074_21_3","ACT","21","3","3","Chayna chay yakupa ananta riqnuqa, rikarayllapa yakupa ĉhaypinlapi uk pwiblu Chipre shutiqta. Chay pwiblumi, ichuqlawniyllapapi karan. Chayta pasarmi rirayllapa uk prubinsya Siria shutiqkaman. Piru chay yaku karrumanta kargakunata chay Tiro pwiblupi ishkichinanpaq katinmi, nuqakunapis chay yaku karrumanta ishkir chay pwiblumanqa yaykurayllaparaq. ");
INSERT INTO qufNT_vpl VALUES ("AC21_4","074_21_4","ACT","21","4","4","Chayman yaykurqa, Jesuspi kriyiqkunata tarir chaypi paykunawan kidarayllapa syiti diyata. Piru paykunatami, Dyuspa Santu Ispiritun willasha katin, Pablutaqa willaranllapa ama rinanpaqchu Jerusalenmanqa. ");
INSERT INTO qufNT_vpl VALUES ("AC21_5","074_21_5","ACT","21","5","5","Chaynu niyatinllapamapis, syiti diya pasatinnaqa Pabluwan rirayllapana. Chayna tukuy runakuna, warmikuna wamrituntin ima yapamaranllapa pwiblumanta lluqshinayllapakaman. Chaymi, mar yakupa manyanlapi qunqurikur Dyusman mañakurayllapa. ");
INSERT INTO qufNT_vpl VALUES ("AC21_6","074_21_6","ACT","21","6","6","Chaymanta dispidikur yaku karruman iqatiyllapanaqa, paykunapis tikrakaranllapa wasinllapamanna. ");
INSERT INTO qufNT_vpl VALUES ("AC21_7","074_21_7","ACT","21","7","7","Chaynu Tiro pwiblumanta rirmi, Tolemaida pwibluman ĉharayllapa. Chayman ĉharmi, Jesuspi kriyiq masiyllapata tarir saludarayllapa. Chayna chaypi kidarayllapa paykunawanqa uk diyataraq. ");
INSERT INTO qufNT_vpl VALUES ("AC21_8","074_21_8","ACT","21","8","8","Chaymanta allaqnin chay pwiblumanta rirqa, ĉharayllapa Cesarea pwibluman. Chayman ĉharnaqa, rirayllapa kriyiq masiyllapa Felipipa wasinman samaq. Paymi apustulkunapa syiti akrashanmanta uknin kaq. Paymi mana kriyiqkunata intrachiq Jesuspi kriyir washakananllapapaq. ");
INSERT INTO qufNT_vpl VALUES ("AC21_9","074_21_9","ACT","21","9","9","Kay Felipipami, kwatru shipash wamrankuna mana runayjunchu kaq. Paykunaqami Dyuspaq rimaqninkuna karanllapa. ");
INSERT INTO qufNT_vpl VALUES ("AC21_10","074_21_10","ACT","21","10","10","Chayna, chay paykunapa wasinpi ayka diyatana kayatiyllapaqa, Judea pwiblumanta Dyuspaq rimaqnin uk runa Agabo shutiq ĉharan. ");
INSERT INTO qufNT_vpl VALUES ("AC21_11","074_21_11","ACT","21","11","11","Paymi, Pablo waĉhkakushan waĉhkunta lluqshichir ĉhakinta, makinta watakur niran: —Dyuspa Santu Ispiritunmi nin, Jerusalenpiqa Israel runakunaqashi kay waĉhkupa amuntaqa, kaynu watar uklawmanta jwira kaq runakunata quyanqa nir. ");
INSERT INTO qufNT_vpl VALUES ("AC21_12","074_21_12","ACT","21","12","12","Chayta uyarmi, nuqakuna, chaynulla Cesarea pwiblumanta kaqkunapis, Pablutaqa rugarayllapa ama Jerusalenmanqa rinanpaq. ");
INSERT INTO qufNT_vpl VALUES ("AC21_13","074_21_13","ACT","21","13","13","Piru Pabluqa nimaranllapa: —¿Imapaqtaq waqankillapa? Kusataraq llakichimankillapa. Nuqaqami listuna kani mana watakanaylapaqchu. Ashwanmi Amitunchik Jesucristurayku Jerusalenpi wanuypaq karmapis, wanushaq. ");
INSERT INTO qufNT_vpl VALUES ("AC21_14","074_21_14","ACT","21","14","14","Chayna mana imanupis kidanatinmi, mana imatapis willarllapanachu, “Amitunchik Jesús munashanmi kanqa” nirayllapa. ");
INSERT INTO qufNT_vpl VALUES ("AC21_15","074_21_15","ACT","21","15","15","Chaymantaqa nuqakunapis alli kamkachikur imanaqa, rirayllapana Jerusalenmanqa. ");
INSERT INTO qufNT_vpl VALUES ("AC21_16","074_21_16","ACT","21","16","16","Pullayllapaqami Cesarea pwiblumanta ayka kriyiq masiyllapakuna riranllapa. Paykunami apamaranllapa Chiprimanta uk runa Mnasón shutiqpa wasinman. Chaymi payqa Jesuspi unaymanta-pacha kriyiq kar samachimaranllapa. ");
INSERT INTO qufNT_vpl VALUES ("AC21_17","074_21_17","ACT","21","17","17","Chayna, Jerusalén pwibluman ĉhatiyllapaqa, Jesuspi kriyiqkunaqa kusa aligrila samachimaranllapa. ");
INSERT INTO qufNT_vpl VALUES ("AC21_18","074_21_18","ACT","21","18","18","Chaymanta allaqninqa, Pabluwan nuqakunaqa rirayllapa chay punta yaĉhachiqninllapa Santiaguta watukuq. Chayman ĉhatiyllapaqa chaypi kasha karanllapa tukuy kriyiqkunata rikar yaĉhachiqninkuna ima. ");
INSERT INTO qufNT_vpl VALUES ("AC21_19","074_21_19","ACT","21","19","19","Chaymi, Pabluqa tukuyninta saludar manyaqmanta parlaq qallariran, Tayta Dyus pudirninwan yanapatin chay jwira mana Israel runakunawan rurashanta ima. ");
INSERT INTO qufNT_vpl VALUES ("AC21_20","074_21_20","ACT","21","20","20","Chaynu parlatinmi, Dyusta kusata alabaranllapa. Chayna, Pablutaqa niranllapa: “Allitami ninki kriyiq masiy. Qam rikashaykinumi tukuy Israel runakunamanta, Jesucristupi kusala achkana kriyinllapa. Piru ninllapami Moisés mantakushanllatashi rurashaqllapa nir. ");
INSERT INTO qufNT_vpl VALUES ("AC21_21","074_21_21","ACT","21","21","21","Chaynulla nishapismi, qamshi Israel runakuna uklaw pachakunapi taqtaqa ninki: ‘Moisés mantakushantaqa ama kasunkichu’ nir. Chaynullashi ninkipis: ‘Chay siñal kustumrita, chay wakin kustumrikillapatapis ama kasunkillapachu’ nir. ");
INSERT INTO qufNT_vpl VALUES ("AC21_22","074_21_22","ACT","21","22","22","¿Imanutaq tukushaqllapa? Chaqa runakunaqami yaĉhanqallapa qam kaypi kanki nir. ");
INSERT INTO qufNT_vpl VALUES ("AC21_23","074_21_23","ACT","21","23","23","Kaytami ruranaykipaq allin kanqa: Kay nuqakunamantami kan kwatru runakuna. Paykunami kumpliyanqallapa Dyusta arnishanllapataqa. ");
INSERT INTO qufNT_vpl VALUES ("AC21_24","074_21_24","ACT","21","24","24","Paykunawan pulla rir, rurayllapa chay paqakuna kustumritaqa. Chaymanta, chay gastashanllapata pagray, paykunapis aqchanta rutunanllapapaq. Chaynuqami tukuy yaĉhanqallapa qampaqqa ‘Yanqalla rimapakuyashanchikllapa’ nir. Ashwan nishunqallapa ‘Payqa Moisés mantakushantaqa chiqapta kasun’ nir. ");
INSERT INTO qufNT_vpl VALUES ("AC21_25","074_21_25","ACT","21","25","25","“Piru chay jwira mana Israel runakuna kriyiqkunatami, mana kay nuqakuna rurani chaytaraq ruray ima ninillapachu. Ashwan kaykunalata rurananpaq iskribir willasha kanillapa kaynu nir: ‘Ama mikuyllapachu runakuna rurashan yanqa dyuskunapaq ufrindata ĉhurashanllapakunata. Chaynulla ama mikuyllapapischu animalpa yawarninta, animal ratar, manaqa ĉhuqar wanushapa aychantapis. Chaynulla runa kar, manaqa warmi karpis, ama ukwan ukwanqa pununkillapachu’ nir”. ");
INSERT INTO qufNT_vpl VALUES ("AC21_26","074_21_26","ACT","21","26","26","Chaynu willatinllapami, allaqmantaqa Pabluqa chay kwatru runakunawan riran, chay paqakuna kustumritaqa pulla rurananllapapaq. Chaymanta chay kustumrita rurar tukchinanllapapaqnaqa, Pabluqa Dyusta aduranan wasiman rir yaykur, willaran ima diyami chay ufrinditanllapata ĉhurayanqallapa nir. ");
INSERT INTO qufNT_vpl VALUES ("AC21_27","074_21_27","ACT","21","27","27","Chayna chay willashan syiti diya kumplikayatinnaqa, Asiamanta shamuq Israel runakunaqa, Dyusta aduranan wasipi Pablutaqa rikaranllapa. Chaymi runakunata willatin, kusa ukmanta piñakur, Pabluta kuntrar ayparanllapa. ");
INSERT INTO qufNT_vpl VALUES ("AC21_28","074_21_28","ACT","21","28","28","Chaynu ayparllapami, kusa jwirtita kaynu niranllapa: “Israel pwibluymanta kaq runakuna, ¡yanapamayllapa! Kay runami, tukuy pachapi runakunata yaĉhachir purin. Chaynuqami nuqanchikkunata, Moisés mantakushanta, chaynulla Dyusta adurananchikllapa wasimatapis kuntrar purin. Chaynu kuntramayarninchikllapamapis, ashwan kananqa Dyuspa kusa allin adurana wasimanpis, apamusha yanqa jwira mana kriyiq runakunata. Chayta rurarmi mana allintachu rurayan” nir. ");
INSERT INTO qufNT_vpl VALUES ("AC21_29","074_21_29","ACT","21","29","29","Chaynuqami niyaqllapa, Trófimo shutiq runawan pulla pwiblupi puriqta rikashanllaparayku. Chay Trofimuqami Efesumanta, mana Israel runachu kaq. Chaymi yarpuqllapa, Pabluqa chay Trofimutapis apamusha kanqa Dyusta adurananllapa wasiman nir. ");
INSERT INTO qufNT_vpl VALUES ("AC21_30","074_21_30","ACT","21","30","30","Chaymi chay pwiblumanta tukuyla runakuna kusala ukmanta piñakur, kallpar rir ĉharanllapa Dyusta adurananllapa wasimanqa. Chaymantami Pablutaqa aypar aysaĉhakur urqumur, punkukunamatapis chay kutilla kirparanllapa. ");
INSERT INTO qufNT_vpl VALUES ("AC21_31","074_21_31","ACT","21","31","31","Chaynumi Pabluta limpu wanuchinanllapapaqna katinqa, Romamanta suldadukunapa mantaqninta kunachiranllapa, kay pwiblumanta runakuna kusa ukmanta tukuq qallarishallapa nir. ");
INSERT INTO qufNT_vpl VALUES ("AC21_32","074_21_32","ACT","21","32","32","Chaymi payqa suldadunkunata, suldadukunapa mantaqninkunata ima tantar, kallpar riranllapa chay runakuna kayashanmanqa. Chayna paykunata rikarqa, Pablutaqa dijaranllapana chay qischayashanllapamantaqa. ");
INSERT INTO qufNT_vpl VALUES ("AC21_33","074_21_33","ACT","21","33","33","Chaymi chay suldadukunapa mantaqninqa qimikar, Pabluta aypar kaĉhakuran alli watananllapapaq ishkay kadinakunawan. Chaymanta chay runakunataqa tapuran: “¿Pitaq payqa, imatataq rurasha?” nir. ");
INSERT INTO qufNT_vpl VALUES ("AC21_34","074_21_34","ACT","21","34","34","Chaynu taputinllapami wakinqa ukmanta niyaq. Nataq ukkunaqami ukmanta niyaqllapa, mana chayllatachu. Chayraykumi mana imapaq rimayanllapa nirpis intrakaranchu. Chaymi, kaĉhakuran kwartilman apananllapapaq Pablutaqa. ");
INSERT INTO qufNT_vpl VALUES ("AC21_35","074_21_35","ACT","21","35","35","Chaymanta chay kwartilman ĉharnaqa, alsar Pablutaqa ruriman yaykuchiq qallariranllapa, chay achka runakuna qillakachir ikinta riyashanllaparayku. ");
INSERT INTO qufNT_vpl VALUES ("AC21_36","074_21_36","ACT","21","36","36","Chaqa tukuy runakunamiri ikinta riyaranllapa, kusa jwirtita kaynu nir: “¡Wanuchiyllapa!” ");
INSERT INTO qufNT_vpl VALUES ("AC21_37","074_21_37","ACT","21","37","37","Chaymanta, chay kwartilman itananllapapaqna katinqa, Pabluqa kaynu nir tapuran chay mantakuqtaqa: —¿Qamwanchu uk ratituta parlayta puytini? nir. Chaymi, chay mantakuqqa niran: —¿Griego rimaytachu yaĉhanki? ");
INSERT INTO qufNT_vpl VALUES ("AC21_38","074_21_38","ACT","21","38","38","¿Manachu qamqa kayanki kanqa Egiptumanta runa uk kuti kusata tukuq qallarir, chunllaq lugarman kwatru mil wanuchikuq runakunawan riran chay? nir. ");
INSERT INTO qufNT_vpl VALUES ("AC21_39","074_21_39","ACT","21","39","39","Chaymi, Pabluqa niran: —Manami. Nuqaqami Israel runa kani, Ciliciapa pwiblun Tarsumanta. Chay pwiblumi kusala riqsikasha pwiblu. Piru uk ratituta yaray, tukuy runakunawan parlanaypaq. ");
INSERT INTO qufNT_vpl VALUES ("AC21_40","074_21_40","ACT","21","40","40","Chaymi, chay suldadukunapa mantaqninqa uk ratituta dijaran rimananpaq. Chaynu dijatinqa Pabluqa chay iqayashanllapalapi shar, makinlawan runakunata willar uyarachirqa, hebreo rimaypi kaynu nir willaran chay runakunataqa. ");
INSERT INTO qufNT_vpl VALUES ("AC22_1","074_22_1","ACT","22","1","1","“Pwibluymanta taytituykuna uyakuyllapa, kaytami willashaykillapa intrakanaykillapapaq”. ");
INSERT INTO qufNT_vpl VALUES ("AC22_2","074_22_2","ACT","22","2","2","Chaynu nir hebreo rimaypi rimaqta uyaparllapa, ashwan masta uyakuranllapa. Chaymi, Pabluqa rimaran kaynu nir: ");
INSERT INTO qufNT_vpl VALUES ("AC22_3","074_22_3","ACT","22","3","3","“Nuqaqami chiqap Israel runa kani. Ciliciapa pwiblun Tarsupimi nasisha kani. Piru kay Jerusalén pwiblupimi kriyakasha kani. Chaynulla Gamaliel shutiq runami yaĉhachimaran, unay rukunchikkunapa kustumrinllawan. Nuqaqami maydiyapis allita Dyuslata sirbiyani nir yarpuq kani, imanutaq qamkuna Dyuslata sirbiyani nir yarpunkillapa chaynulla. ");
INSERT INTO qufNT_vpl VALUES ("AC22_4","074_22_4","ACT","22","4","4","Yarpuqpismi kani Jesuspi kriyiqkunapa ikinpi wanuchinaypaq purirqa, allinta rurayashaq nir. Chaymi apar itaq kani karsilman ullqutaraq warmitaraq. ");
INSERT INTO qufNT_vpl VALUES ("AC22_5","074_22_5","ACT","22","5","5","Chaykunapaqqami yaĉhan kurakunapa mantaqnin, chaynulla ruku mantakuqkunapis. Chaqa paykunami urdinta qumaran, chay Damascupi Israel masinchikllapata qunaypaq. Wakman chay urdinwan riray maskanaypaq Jesuspi tukuy kriyiqkunata kay Jerusalenman apamur qischachikunaypaq. ");
INSERT INTO qufNT_vpl VALUES ("AC22_6","074_22_6","ACT","22","6","6","“Damascuman nanta riyar yaqqana chay pwibluman ĉhayatiyllapanaqa, alas dusi yupayqa, unaq syilumanta kusa llipya intiru nuqa kayashayman achkirachikamuran. ");
INSERT INTO qufNT_vpl VALUES ("AC22_7","074_22_7","ACT","22","7","7","Chaynu achkirachimatinqa, rataray pachaman. Chaymi syilumanta uk rimayta uyaparay, kaynu niqta: ‘Saulo, Saulo. ¿Imapaqtaq ikiypi puriyanki qischamanaykipaq?’ nir. ");
INSERT INTO qufNT_vpl VALUES ("AC22_8","074_22_8","ACT","22","8","8","Chaynu niqta uyaparmi nuqaqa tapuray: ‘¿Mayqantaq kanki taytituy?’ nir. Chaymi chay rimaqqa nimaran: ‘Nuqaqami Nazaretmanta Jesús kani, chay mayqanpa ikinpiĉhi qischanaykipaq puriyanki chay’ nir. ");
INSERT INTO qufNT_vpl VALUES ("AC22_9","074_22_9","ACT","22","9","9","“Chaymi nuqawan riyaq chaykunaqa, chay llipyaraq chaytaqa rikaranllapa. Nataq chay rimayta-shuypaqa mana intrakaranllapachu. ");
INSERT INTO qufNT_vpl VALUES ("AC22_10","074_22_10","ACT","22","10","10","Chaymi nuqaqa qashan tapuray: ‘¿Imatataq rurashaq, Taytituy?’ nir. Chaymi payqa nimaran: ‘Sharir, riy chay riyashayki Damascuman. Chayman ĉhatkimi willashunqallapa imatami ruranki’ nirmapis. ");
INSERT INTO qufNT_vpl VALUES ("AC22_11","074_22_11","ACT","22","11","11","Piru chay achkirachikamuqpa llipyayninmi syigu dijamasha katin, chay pullay riqkunana aysakur apamaranllapa Damascumanqa. ");
INSERT INTO qufNT_vpl VALUES ("AC22_12","074_22_12","ACT","22","12","12","“Chay Damascupiqami uk runa Ananías shutiq shamuran rikamaq. Chay paymi kusa llakipakuq runa kaq. Chaynulla allitami kumpliq Moisés mantakushankunataqa. Chaymi tukuy Israel runakuna chaypi taqkunaqa kusala allinta rimaq paypaqqa. ");
INSERT INTO qufNT_vpl VALUES ("AC22_13","074_22_13","ACT","22","13","13","Chaynu rikamaq ĉhamurnaqa nimaq: ‘Kriyiq masiy Saulo, qashan allitana chapakuy’ nir. Chaynu nir willamatinqa, paytaqa chay kutilla rikarayna. ");
INSERT INTO qufNT_vpl VALUES ("AC22_14","074_22_14","ACT","22","14","14","Chaynulla nimaranpis: ‘Unay rukunchikkunapa Dyusninmi akrashusha pay munashanta riqsinaykipaq. Chayna kusala allin Amitunchikta rikar, pay willashutin uyanaykipaq. ");
INSERT INTO qufNT_vpl VALUES ("AC22_15","074_22_15","ACT","22","15","15","Chaqa qammi tukuy kay rikashaykipaq, uyapashaykipaq uk tistigu karna, tukuy intirupi parlakunki. ");
INSERT INTO qufNT_vpl VALUES ("AC22_16","074_22_16","ACT","22","16","16","Chayraykumi, ama yararchu ashwan chay uchaykikunamanta shumaqna kanaykipaq, Amitunchik washamaqninchik nir kriyir sharir kananlla shutikuy’ nir. ");
INSERT INTO qufNT_vpl VALUES ("AC22_17","074_22_17","ACT","22","17","17","“Chaymanta Jerusalenman tikrakaray. Chaymi chaypiqa Dyusta adurananllapa wasiman rir mañakuyarqa, rikapakuray ");
INSERT INTO qufNT_vpl VALUES ("AC22_18","074_22_18","ACT","22","18","18","Amitunchik kaynu nimaqta: ‘Kay Jerusalenpimi nuqapaq rimar parlakutkiqa, mana kriyishunqallapachu. Chayrayku kaymantaqa utqar lluqshir riy’ nir. ");
INSERT INTO qufNT_vpl VALUES ("AC22_19","074_22_19","ACT","22","19","19","“Chaynu nimatinqa nuqaqa niray: ‘Piru Taytituy, paykunami yaĉhan nuqaqa tukuy tantakananllapa wasikunaman ĉhar, qampi kriyiqkunata prisur qischaq kani nirmapis. ");
INSERT INTO qufNT_vpl VALUES ("AC22_20","074_22_20","ACT","22","20","20","Chaynulla qampaq rimaq Estebanta yawarninta iĉhachir wanuchiyatinllapamapis, nuqami chaypi kar allinmi wanuchiyllapa niq kani. Chaynullami raĉhpanmantapis kuytaq kani chay wanuchikuqkunapataqa’ nir. ");
INSERT INTO qufNT_vpl VALUES ("AC22_21","074_22_21","ACT","22","21","21","Piru Amitunchikqa nimaran: ‘Utqar riyna. Chaqa kaĉhashuyanimi jwira mana Israel runakunaman nuqapaq yaĉhachikunaykipaq’ nir”. ");
INSERT INTO qufNT_vpl VALUES ("AC22_22","074_22_22","ACT","22","22","22","Tukuy chaykunata rimatinmi kaykamanqa Pablutaqa uyakuranllaparaq. Piru “Jwira mana Israel runakunaman Dyus kaĉhamasha” nitin-shuypaqa, kusa jwirtita kaynu niranllapa: “Wak runaqami mana allinchu kawsananpaqqa, ¡wanuchiy!” nir. ");
INSERT INTO qufNT_vpl VALUES ("AC22_23","074_22_23","ACT","22","23","23","Chaynu kusa jwirtita rimar raĉhpanllapamatapis ĉhaspir, allpata unaqman ima itakuyatinllapaqa, ");
INSERT INTO qufNT_vpl VALUES ("AC22_24","074_22_24","ACT","22","24","24","suldadukunapa mantaqninqa kaĉhakuran Pabluta kwartilman itananllapapaq. Kaĉhakuranpismi wipyatin rimananpaq, imapaqshi chay runakunaqa paypaq chaynu rimapakunllapa nir. ");
INSERT INTO qufNT_vpl VALUES ("AC22_25","074_22_25","ACT","22","25","25","Piru wipyananllapapaq watashallapana katinqa, Pabluqa tapuran chay suldadukunapa kapitanninta kaynu nir: —¿Qamkunataqachu mantashushallapa romano runata wipyanaykipaq, mana imanu kasha nir allita yaĉharmapis? nir. ");
INSERT INTO qufNT_vpl VALUES ("AC22_26","074_22_26","ACT","22","26","26","Chaynu nitin, uyaparqami chay suldadukunapa kapitanninqa rir kaynu nir willaran chay suldadukunapa mantaqnintaqa: —¿Imatataq rurayanki kanqa kay runawanqa? Chaqa payqami romano runa nir. ");
INSERT INTO qufNT_vpl VALUES ("AC22_27","074_22_27","ACT","22","27","27","Chaynu nitinqa, chay suldadukunapa mantaqninqa Pabluman qimikar kaynu nir tapuran: —¿Chiqaptachu qamqa romano kanki? nir. Pabluqa niran: —Arí. Romanumi kani nir. ");
INSERT INTO qufNT_vpl VALUES ("AC22_28","074_22_28","ACT","22","28","28","Chaymi chay suldadukunapa mantaqninqa Pablutaqa niran: —Nuqaqami achka qillaykunata gastaray romano kanaypaqqa nir. Nataq Pabluqa niran: —Nuqaqami romano kani taytayrayku. ");
INSERT INTO qufNT_vpl VALUES ("AC22_29","074_22_29","ACT","22","29","29","Chaynu Pablo nitinmi chay wipyar rimachinanpaq karan chaykunaqa paymanta wakaq tukuranllapa. Chaynulla chay suldadukunapa mantaqninmapis romano nir kwintata qukarqa, kusata manchakuran kadinakunawan watashanpaqqa. ");
INSERT INTO qufNT_vpl VALUES ("AC22_30","074_22_30","ACT","22","30","30","Chaymanta allaqninqa, chay suldadukunapa mantaqninqa, ¿imapaqtaq Israel runakunaqa Pablutaqa uchachayanllapa? nir chiqapta yaĉhanaran. Chaymi kadinakunawan watashanta kaĉhar, kaĉhakuran tantakamunanllapapaq chay kurakunapa mantaqninkuna, chaynulla kusa mas karguyjunkunapis. Chaymanta Pabluta urqur paykunapa naypanman qimiran. ");
INSERT INTO qufNT_vpl VALUES ("AC23_1","074_23_1","ACT","23","1","1","Chaymi Pabluqa tukuy chay tantakasha kusa mas karguyjunkunata chapar kaynu niran: —Ukniykuna, nuqaqami kanankaman Dyuspa naypanpiqa tasha kani allinkunata yarpur, rurar ima. ");
INSERT INTO qufNT_vpl VALUES ("AC23_2","074_23_2","ACT","23","2","2","Chaynu nitinmi, kurakunapa mantaqnin Ananiasqa willaran, chay yatankaqlapi kaq runakunata, Pabluta shiminpi maqananllapapaq. ");
INSERT INTO qufNT_vpl VALUES ("AC23_3","074_23_3","ACT","23","3","3","Chaymi Pabluqa niran: —¡Allin tukuq runa, Dyusmi qamtapis maqashunqa! Chaqa qam, liy nishannullata nuqawan ruranaykipaq chaypi tayarqa, ¿imapaqtaq liyta mana kasurqa maqachimanki? nir. ");
INSERT INTO qufNT_vpl VALUES ("AC23_4","074_23_4","ACT","23","4","4","Chaynu nitinqa, chaypi kaqkunaqa niranllapa: —¿Waknuchu Dyus akrashan kurakunapa mantaqnintaqa musyanki? nir. ");
INSERT INTO qufNT_vpl VALUES ("AC23_5","074_23_5","ACT","23","5","5","Pabluqa niran: —Ukniykuna, manami nuqaqa yaĉharaychu kurakunapa mantaqnin kanqa nirqa. Chaqa Dyus nitin iskribikashakunapimi nin: ‘Amami pwibluykipi mantakuqtaqa mana allinta willankichu’ nir. ");
INSERT INTO qufNT_vpl VALUES ("AC23_6","074_23_6","ACT","23","6","6","Chaymantami Pabluqa chaypi tantakashakunaqa fariseo, saduceo runakuna nir kwintata qukaran. Chaymi jwirtita rimar niran: —Ukniykuna, nuqaqami fariseo runa kani, fariseukunapa ayllun. Chayraykumi, wanushakunaqa qashan kawsamun nir kriyiq katiy, allita tapumar yaĉhamanayanllapa. ");
INSERT INTO qufNT_vpl VALUES ("AC23_7","074_23_7","ACT","23","7","7","Chaynu Pablo nitinmi, chay fariseukuna, chaynulla saduceo runakunapis, paynin paynin willanakur, chiqanchanakuranllapa. Chaqa fariseo runakuna yupayllami Pablupis kriyiq. ");
INSERT INTO qufNT_vpl VALUES ("AC23_8","074_23_8","ACT","23","8","8","Piru saduceo runakunaqa ninllapa, wanuqkunaqashi mana kawsamunnachu nir. Chaynulla ninpis, angelkuna, ispiritupis, mana kanchu nir. Nataq fariseo runakuna-shuypaqa kriyinllapa chay saduceukuna mana kriyishankunapiqa. ");
INSERT INTO qufNT_vpl VALUES ("AC23_9","074_23_9","ACT","23","9","9","Chaynu piñachinakurmi, paynin paynin anyanakuranllapa. Chayna, yaĉhar yaĉhachikuqkuna fariseukuna kar, sharir kaynu niranllapa Pablupaqqa: —Kay runaqa mana ima mana allintapis rurashachu. Imanupiqaĉhi uk ispiritu, manaqachu uk ángel willatin rimasha kanqa nir. ");
INSERT INTO qufNT_vpl VALUES ("AC23_10","074_23_10","ACT","23","10","10","Piru chaynu mana qasillaq anyanakuyatinllapaqa, chay suldadukunapa mantaqninqa yarpuran: Wak Pablutaĉhi aypar piti piti tukchinqallapa nir. Chaymi ayka suldadukunata kaĉharan Pabluta dasla apananpaq chay kwartil kayashanllaman. ");
INSERT INTO qufNT_vpl VALUES ("AC23_11","074_23_11","ACT","23","11","11","Chaymanta chay tuta yurqaypimi Amitunchikqa Pabluman rikarir niran: “Shachinakuy Pablo. Chaqa nuqapaq kay Jerusalenpi rimashaykinumi, Romapipis rimanki” nir. ");
INSERT INTO qufNT_vpl VALUES ("AC23_12","074_23_12","ACT","23","12","12","Chaymanta achkiyatinnaqa, wakin Israel runakunaqa parlaranllapa imanu Pabluta wanuchinanllapapaq nirmapis. Chaymi juraranllapamapis, manashi mikuyanqallapachu, chaynulla manashi upyayanqalamapischu Pabluta manaraq wanuchisha karqa nir. ");
INSERT INTO qufNT_vpl VALUES ("AC23_13","074_23_13","ACT","23","13","13","Chaynu tratuta rurasha chaykunaqami, kwarintamantapis mas runakuna karanllapa. ");
INSERT INTO qufNT_vpl VALUES ("AC23_14","074_23_14","ACT","23","14","14","Chaymi kurakunapa mantaqninkunaman, chaynulla ruku mantakuqkunaman rir kaynu niran: —Nuqakunaqami jurasha kanillapa ama mikunayllapapaqchu, manaraq Pabluta wanuchiyarqa. ");
INSERT INTO qufNT_vpl VALUES ("AC23_15","074_23_15","ACT","23","15","15","Kananqami qamkuna chay wakin kusa mas karguyjunkunawan mañayllapa chay suldadukunapa mantaqninta qamkunaman allaqmanta Pabluta apamunanllapapaq, ‘Imanullapis allita tapushaqllapa’ nirla. Chaypaqqami, nuqakunaqa listuna yarakuyashaqllapa, manaraq ĉhamuyatin wanuchinayllapapaq. ");
INSERT INTO qufNT_vpl VALUES ("AC23_16","074_23_16","ACT","23","16","16","Piru chaynu parlashanllapapaqmi, Pablupa irmananpa wamran yaĉharan. Chayta yaĉharqa, riran chay suldadukunapa kwartilninman Pabluta willaq. ");
INSERT INTO qufNT_vpl VALUES ("AC23_17","074_23_17","ACT","23","17","17","Chaymi, Pabluqa suldadukunapa uk kapitanninta qayar niran: —Kay wamrata apay mantaqnikiman. Paymi imalataqa willanayan nir. ");
INSERT INTO qufNT_vpl VALUES ("AC23_18","074_23_18","ACT","23","18","18","Chaymi, chay kapitanqa mantaqninman apar niran: —Chay prisu kaq Pablumi qayamar nimasha, kay wamrata qamman apamunaypaq. Chaqa payqashi imalataqa willashunayan nir. ");
INSERT INTO qufNT_vpl VALUES ("AC23_19","074_23_19","ACT","23","19","19","Chaymi, chay suldadukunapa mantaqninqa, makinmanta aysakur wakaqla apar chay wamrataqa kaynuta tapuran: —¿Imatataq willamanayanki? nir. ");
INSERT INTO qufNT_vpl VALUES ("AC23_20","074_23_20","ACT","23","20","20","Chaynu nitinmi, chay wamraqa niran: —Israel runakunami parlasha, qamta willashutinllapa allaqmanta apanaykipaq Pabluta chay kusa mas karguyjunkunaman, ‘Imalataqa tapushaqllapa’ niqnula. ");
INSERT INTO qufNT_vpl VALUES ("AC23_21","074_23_21","ACT","23","21","21","Piru amami kriyinkichu. Chaqa, paykunamanta kwarintamantapis mas runakuna yarakuyanqallapa pakakusha wanuchinanpaq. Chaqa paykunami jurashallapa manashi mikuyanqallapachu, chaynulla manashi upyayanqallapapischu Pabluta wanuchinankaman nir. Kananqami, paykunaqa ‘Apashaq’ ninaykilatana yarayanllapa. ");
INSERT INTO qufNT_vpl VALUES ("AC23_22","074_23_22","ACT","23","22","22","Chaymi, chay suldadukunapa mantaqninqa chay wamrata kaĉharan kaynu nir: —Amami mayqantapis willankichu chay parlamashaykitaqa. ");
INSERT INTO qufNT_vpl VALUES ("AC23_23","074_23_23","ACT","23","23","23","Chayna chay suldadukunapa mantaqninqa, ishkay kapitanta qayamur willaran: —Suldadukunata willay listakanqallapa kanan tuta tukuynin, a las nwibi rinanllapapaq Cesarea pwibluman. Kaynumi listakanqallapa: Dusyintus suldadukuna ĉhakpa rinanpaq, sitintaqa bistyapi rinanpaq, nataq dusyintus-shuypaqa lansawan rinanllapapaq. ");
INSERT INTO qufNT_vpl VALUES ("AC23_24","074_23_24","ACT","23","24","24","Chaynulla Pablupaqpis listankillapa uk bistyata chaypa anan ritin, allilanta ĉhachinaykillapapaq gubirnadur Felixpa naypanmanqa. ");
INSERT INTO qufNT_vpl VALUES ("AC23_25","074_23_25","ACT","23","25","25","Chay paykunawanqa uk kartata kaĉharan kaynu niqta: ");
INSERT INTO qufNT_vpl VALUES ("AC23_26","074_23_26","ACT","23","26","26","Nuqa Claudio Lisiasmi, qam kusa mantakuq gubirnadur Felixta saludashuni. ");
INSERT INTO qufNT_vpl VALUES ("AC23_27","074_23_27","ACT","23","27","27","Nishunimi: Israel runakunami, kay runataqa aypashallapa kasha wanuchinanllapapaq. Chaymi “Nuqa romano runa” nir yaĉhar, suldaduykunawan rir washasha kanillapa. ");
INSERT INTO qufNT_vpl VALUES ("AC23_28","074_23_28","ACT","23","28","28","Chaypaq allita yaĉhanarmi, aparay Israel runakunapa kusa mas karguyjunkunaman. ");
INSERT INTO qufNT_vpl VALUES ("AC23_29","074_23_29","ACT","23","29","29","Chayman apatiymi, paykunapa kustumrinkunaraykula ĉhiqnisha kasha karanllapa. Chaynu katinmi, wanuchinanllapapaq, karsilman itananllapapaqmapis mana allinchu. ");
INSERT INTO qufNT_vpl VALUES ("AC23_30","074_23_30","ACT","23","30","30","Chaymi, Pabluta qamman kaĉhamuni Israel runakunashi parlashallapa wanuchinanllapapaq nir yaĉhar. Chaynulla gubirnadur Félix, Israel runakunatapismi willasha kani qampa naypaykiman shamur parlashutin yaĉhanaykipaq, imapaqmi uchachayan nirmapis. Kaylatami willashunaray. ");
INSERT INTO qufNT_vpl VALUES ("AC23_31","074_23_31","ACT","23","31","31","Chay suldadukunaqami, chay mantaqnin nishannulla Pablutaqa tuta aparanllapa. Chaynu tukuy tuta rirllapami, ĉharanllapa Antípatris shutiq kwartilkaman. ");
INSERT INTO qufNT_vpl VALUES ("AC23_32","074_23_32","ACT","23","32","32","Chaymanta achkiyatinnaqa, chay ĉhakpa risha suldadukunaqa tikrakamuranllapana chay kwartilninllapaman. Nataq chay bistyapi risha chaykuna-shuypaqa, riranllaparaq chay Cesarea pwibluman ĉhanankaman. ");
INSERT INTO qufNT_vpl VALUES ("AC23_33","074_23_33","ACT","23","33","33","Chaymanta Cesarea pwibluman ĉharnaqa, chay kartata apashanllapataqa gubirnadurta quranllapa. Chaynulla Pablutapis qukuranllapa. ");
INSERT INTO qufNT_vpl VALUES ("AC23_34","074_23_34","ACT","23","34","34","Chay kartata qutinllapa liyirqa, chay gubirnadurqa Pablutaqa tapuran: —¿Maymantataq kanki? nir. Chaymanta Pabluqashi prubinsya Ciliciamanta nir yaĉharqa, ");
INSERT INTO qufNT_vpl VALUES ("AC23_35","074_23_35","ACT","23","35","35","niran: —Chay uchachashuqkuna shamutinmi yaĉhashaq nir. Chaymantami, kaĉhakuran allita rikananllapapaq Pablutaqa, gubyirnu Herodespa mantakuna wasinpi tatin. ");
INSERT INTO qufNT_vpl VALUES ("AC24_1","074_24_1","ACT","24","1","1","Chaymanta sinku diyamantaqa, chay kurakunapa mantaqnin Ananiasqa Cesareaman ĉharan wakin ruku runakunawan, chaynulla paykunapa uk abugadun Tértulo shutiqwan. Tukuy kaykunami, chay gubirnadurpa naypanpi taranllapa Pablupaq willananllapapaq. ");
INSERT INTO qufNT_vpl VALUES ("AC24_2","074_24_2","ACT","24","2","3","Chaymanta, Pabluta apamutinllapanaqa, washaqninllapa Tertuluqa willaq qallariran chay gubirnadur Felixtaqa kaynu nir: —Kusa allin tayta gubirnadur Félix, qamrayku kusa shumaqta tanchikllapa. Qampa yaĉhaynikiwan kusa shumaqkunata rurashanchikllapa kay nasyunninchikpiqa. Tukuy chaykunapaqqami maydiyapis, maypipis yaĉhar tukuy shunquyllapawan payji nir agradisishunillapa. ");
INSERT INTO qufNT_vpl VALUES ("AC24_4","074_24_4","ACT","24","4","4","Piru ama masyadu tardachishunaypaqmi, qamta rugashunillapa uk ratulataqa rimatiyllapa uyakunaykipaq. ");
INSERT INTO qufNT_vpl VALUES ("AC24_5","074_24_5","ACT","24","5","5","Kay runatami, lanĉha yupay mana allinta tukuqta tarisha kanillapa. Chaqa tukuy pachapimi, ukmanta yaĉhachikutin Israel runakunaqa manana pullanachu kar, piñachinakur kawsanllapa. Chaynulla payqa Nazaretmanta Jesús ninllapa chay paypi kriyiqkunapa mantaqnin. ");
INSERT INTO qufNT_vpl VALUES ("AC24_6","074_24_6","ACT","24","6","6","Payqami, Dyusta adurananchikllapa wasipipis ukmanta tukunaran. Chayraykumi, runakunawan ayparayllapa nuqakunapa liyniyllapawan rikar kastiganayllapapaq. ");
INSERT INTO qufNT_vpl VALUES ("AC24_7","074_24_7","ACT","24","7","7","Chaypi aypasha katiyllapa, chay suldadukunapa mantaqnin Lisiasmi suldadunkunawan shamur binsimarllapa aparan. ");
INSERT INTO qufNT_vpl VALUES ("AC24_8","074_24_8","ACT","24","8","8","Chaynu aparnaqa ashwan kaĉhamaranllapa qamman. Chaymi kananqa qamlla tapukur yaĉhanki tukuy kay uchachayashayllapapaqqa. ");
INSERT INTO qufNT_vpl VALUES ("AC24_9","074_24_9","ACT","24","9","9","Chaynu nitinmi, wakin Israel runakunapis chaynullata nir kaynu niqllapa: “Chiqaptami chaynu tukusha” nir. ");
INSERT INTO qufNT_vpl VALUES ("AC24_10","074_24_10","ACT","24","10","10","Chaymanta chay gubirnadurqa, makinwan siñalta ruraran Pablo rimananpaq. Chaymi Pabluqa niran: —Tayta gubirnadur. Nuqaqami rimashaq kaynuta qampa naypaykipi washakanaypaq. Chaqa yaĉhanimi qamqa kay pachapa rikaqnin kanki unaymanta-pacha nir. Chaymi yaĉhanki imami allin, mana allin nirmapis. ");
INSERT INTO qufNT_vpl VALUES ("AC24_11","074_24_11","ACT","24","11","11","Qamllami allita tapukuyta puytinki, nuqaqami Jerusalenmanqa ĉhamusha kani chayraq Dyusninchikta aduraqqa. Chayraq dusi diyaraqmi kayman ĉhamushayqa. ");
INSERT INTO qufNT_vpl VALUES ("AC24_12","074_24_12","ACT","24","12","12","Piru nuqataqami, mana mayqanwan anyanakuqlamatapis tarimashallapachu. Chaynulla Dyusta adurananllapa wasipipis runakunataqa mana imanishalamapischu kani. Chay wakin tantakananllapa wasikunapimapis, chaynulla kay pwiblupa lugarninkunapiqa mana imatapis rurashachu kani. ");
INSERT INTO qufNT_vpl VALUES ("AC24_13","074_24_13","ACT","24","13","13","Kay runakunaqami, mana imanupis uchachamayta puytinllapachu, chay rimashankunaqa mana chiqap kashanrayku. ");
INSERT INTO qufNT_vpl VALUES ("AC24_14","074_24_14","ACT","24","14","14","“Piru nuqaqami allita willashaykillapa: Paykuna yupaymi tukuy unay rukunchikkunapa Dyusninta sirbini, Moisés mantakushankunata rurani, Dyuspaq unay rimaqninkuna iskribishankunapi kriyini ima. Chaynulla Amitunchik Jesuspipis kriyini. Piru Amitunchik Jesuspi kriyiqkunaqashi, chay uchachamaqkunapaqqa mana allinchu nin. ");
INSERT INTO qufNT_vpl VALUES ("AC24_15","074_24_15","ACT","24","15","15","Nishushayllapanulla nuqapis, Dyus nishanta kriyiq kar, paykuna yupay yarakuyani wanuqkunaqa qashanpis kawsamun, allin kar, mana allin kasha karmapis nir yaĉhar. ");
INSERT INTO qufNT_vpl VALUES ("AC24_16","074_24_16","ACT","24","16","16","Chayta yaĉharmi Tayta Dyuspa naypanpi, chaynulla runakunapa naypanpipis, kusa allinlata rurayta yarpuni tukuy tyimpu mana shaykuq. ");
INSERT INTO qufNT_vpl VALUES ("AC24_17","074_24_17","ACT","24","17","17","“Unaytana uklaw pachakunapi yaĉhachikur puriyarqa, tikrakamuray pwibluy Jerusalenman qillaysitukunata tantar ima, chay mana imayjunkunata yanapanaypaq. Chaynulla riraypis ufrindakunata ĉhuraq Tayta Dyuspaqpis. ");
INSERT INTO qufNT_vpl VALUES ("AC24_18","074_24_18","ACT","24","18","19","Kayllatami rurayaray, chay paqakuna kustumrita rurashana kar, mana mayqantapis qillakachirchu. Chaypi chaynu kayatiy, piru Asia pwiblumantami, Israel runakuna shamur tarimaranllapa Dyusta adurananllapa wasipi. Chay paykunami kay naypaykiman shamur willashunmanllapa, imanu nuqa mana allinta tukusha katiymapis. ");
INSERT INTO qufNT_vpl VALUES ("AC24_20","074_24_20","ACT","24","20","20","Imatataq kay uchachamaq runakunaqa yarayanllapa. Willashunmannari chay kusa mas karguyjunkunapa naypanpi nuqapa uchayta tarisha karqa. ");
INSERT INTO qufNT_vpl VALUES ("AC24_21","074_24_21","ACT","24","21","21","Manaqachu nuqataqa uchachamayanllapa chay kusa mas karguyjunkunapa naypanpi jwirtita rimar kaynu nisha kayaq kani chaypaq: ‘Qamkunami wanushakunaqa qashan kawsamun nir kriyiq katiy, rikar yaĉhamanayankillapa’ nishayrayku”. ");
INSERT INTO qufNT_vpl VALUES ("AC24_22","074_24_22","ACT","24","22","22","Chay Felixqa allita, Jesuspi kriyiqkunapaq yaĉhaq kar, Pablo rimatin uyakurmi chaylapi qasillaran, “Chay suldadukunapa mantaqnin Lisias Jerusalenmanta ĉhamutinmi allitaqa yaĉhashaq, kay runata uchachayashaykillapapaq” nir. ");
INSERT INTO qufNT_vpl VALUES ("AC24_23","074_24_23","ACT","24","23","23","Chaymi Felixqa, chay kapitanta niran: —Pablutaqa apar chay kwartil kayashanman itar kuytayllapa. Piru mayqan amigunkuna ayllunkuna ima ministiyashanwan rikaq ĉhatinmaqa, dijatkillapa lluqshir parlanqa. ");
INSERT INTO qufNT_vpl VALUES ("AC24_24","074_24_24","ACT","24","24","24","Chaymanta ayka diyamantanaqa, qashan Felixqa ĉharan warmin Drusilawan pulla. Chay warminqami Israel warmi kaq. Chaymantami Felixqa kaĉhakuran Pabluta qayamunanllapapaq. Chaymi Amitunchik Jesuspi chiqapta kriyishanpaq parlatin, payqa uyakuran. ");
INSERT INTO qufNT_vpl VALUES ("AC24_25","074_24_25","ACT","24","25","25","Pabluqami niran: “Allinkunata rurar, imakunamantapis tantyakar ima tashunllapa. Maydiya jwisyu diya ĉhamutinmi Tayta Dyus tukuyta rikamarninchikllapa yaĉhamashunllapa”. Chaynu nitin uyaparqami, kusata manchakur niran: —Riy kananqa. Qashan yanqalla karmi qayashayki nir. ");
INSERT INTO qufNT_vpl VALUES ("AC24_26","074_24_26","ACT","24","26","26","Piru Felixqami yarpuyaran: Pabluqami lluqshichinaypaqqa qillayta qumayanqa nir. Chayraykumi kutir, kutir qayayaranlla Pablutaqa, paywan parlananpaq. ");
INSERT INTO qufNT_vpl VALUES ("AC24_27","074_24_27","ACT","24","27","27","Chaynuqami ishkay añuta karanllapa. Chaymanta Felixqa gubirnadur kashanmanta yarqunanpaqna karqa, Israel runakunawan allinpi kidanar, Pablutaqa prisu dijaran. Felixpa lugarninqa, uk runa Porcio Festo shutiqna kidaran. ");
INSERT INTO qufNT_vpl VALUES ("AC25_1","074_25_1","ACT","25","1","1","Chaymantami, Cesarea pwiblupi Festuqa gubirnadur kargunta ayparna, kimsa diyamantaqa Jerusalén pwibluman riran. ");
INSERT INTO qufNT_vpl VALUES ("AC25_2","074_25_2","ACT","25","2","2","Chaypimi, kurakunapa mantaqninkuna, Israel runakunapa wakin karguyjunkunawan tantakar, Pabluta kuntrar chay uchachayaqllapa chaypaq willaranllapa. ");
INSERT INTO qufNT_vpl VALUES ("AC25_3","074_25_3","ACT","25","3","3","Chaynullami kusalata mañaranllapapis Pablutaqa, Jerusalenman apamunanllapapaq. Chaynuqami munaranllapa nanllapi wanuchiyta yarpur. ");
INSERT INTO qufNT_vpl VALUES ("AC25_4","074_25_4","ACT","25","4","4","Piru Festuqami niran: —Pabluqami Cesarea pwiblupi prisu. Ayka diyamantami nuqa riyani wakman. ");
INSERT INTO qufNT_vpl VALUES ("AC25_5","074_25_5","ACT","25","5","5","Qamkunamanta kay karguyjunkuna nuqawan pulla Cesareaman rinayarllapaqa riyllapa. Chayna wakpi chay runa ima mana allinta rurasha katinqa, naypaypi willatkillapa yaĉhashaq nir. ");
INSERT INTO qufNT_vpl VALUES ("AC25_6","074_25_6","ACT","25","6","7","Chay Festuqami, uchu diya manaqa dyis diyataraq kasha kanqa Jerusalenpiqa. Chaymantaraqmi Cesareamanqa tikrakaran. Allaqnin Cesareaman ĉhashana katinqa, chay Israel karguyjunkuna ĉhatinnaqa, Festuqa chay mantakunan samananpi tar kaĉhakuran Pabluta apamunanllapapaq. Chayna Pabluta yaykuchitinllapanaqa, Israel runakuna Jerusalenmanta ĉhasha chaykunaqa qimikar, kusa mana allin ukmankunata willar uchacharan. Piru chay rimashanllapaqa, mana chiqapchu karan. ");
INSERT INTO qufNT_vpl VALUES ("AC25_8","074_25_8","ACT","25","8","8","Chaynu nitinllapanaqa Pablupis washakananpaqqa, kaynu niran: —Nuqaqa manami paykunapa liyninmanta, Dyusta adurananllapa wasimanta, chaynulla Romapa mantakuqnin Cesarpaqpis ukman mana allintaqa tukushachu kani nir. ");
INSERT INTO qufNT_vpl VALUES ("AC25_9","074_25_9","ACT","25","9","9","Chaynu nitinmi, Festuqa Israel runakunawan allinpi kidanar qashan Pablutaqa tapuran: —¿Rinayankichu Jerusalenman, wakpi nuqaqa rikar yaĉhanaypaq? ");
INSERT INTO qufNT_vpl VALUES ("AC25_10","074_25_10","ACT","25","10","10","Pabluqa niran: —Nuqaqami qampa naypaykipi kani romano kashayrayku chay punta mantashuqniki Romamanta numrashusha katin. Chaymi qam rikar yaĉhamanaykipaq kanki imanu kani nirmapis. Qamqami allita yaĉhanki, nuqaqami mana ima mana allinkunataqa tukushachu kani, Israel runakunawanqa nirmapis. ");
INSERT INTO qufNT_vpl VALUES ("AC25_11","074_25_11","ACT","25","11","11","Mana allinta tukusha katiyqa, kastigar wanuchimanqallapa. Wanunaypaqqa manami manchakunichu. Piru mana imanu tukusha katiyqa, manami mayqanpis paykunaman qukumaytaqa puytinllapachu. Chaynu paykunaman kaĉhamanatkiqa, ashwan mañashaq chay Romapa punta mantakuqnin Cesarta, payna rikar yaĉhamananpaq nir. ");
INSERT INTO qufNT_vpl VALUES ("AC25_12","074_25_12","ACT","25","12","12","Chaymi Festuqa wakinnin karguyjun kaqkunawan parlar niran: —Qamllami mañamanki, chay mantakuq César rikar yaĉhashunanpaq nir. Chaynami paymanna rinki nir. ");
INSERT INTO qufNT_vpl VALUES ("AC25_13","074_25_13","ACT","25","13","13","Ayka diya pasatinnaqa, gubyirnu Agripaqa irmanan Berniciwan riranllapa Cesarea pwibluman Festuta watukuq. ");
INSERT INTO qufNT_vpl VALUES ("AC25_14","074_25_14","ACT","25","14","14","Chayman ĉhar ayka diyatana katinmi, Festuqa parlaran Agripata kaynu nir: —Kaypimi dijasha chay gubirnadur Félix uk prisuta. Paymi shutin Pablo. ");
INSERT INTO qufNT_vpl VALUES ("AC25_15","074_25_15","ACT","25","15","15","Jerusalenpi katiymi, kurakunapa mantaqnin, Israel runakunapa ruku mantakuqninkunawan payta uchachar wanuchichinaypaq nimaran. ");
INSERT INTO qufNT_vpl VALUES ("AC25_16","074_25_16","ACT","25","16","16","Piru nuqaqa niray: ‘Romamanta karguyjunkunaqami mana wanuchikuyta puytinchikchu, manaraq chay uchachakuq chaywan, chay uchachakaq chayta allita tapur yaĉharqa’ nir. ");
INSERT INTO qufNT_vpl VALUES ("AC25_17","074_25_17","ACT","25","17","17","Chayraykumi paykunawan Jerusalenmanta kay Cesareaman shamurayllapa. Ĉhamurnaqa, manami tardarchu allaqnin chay mantakunay samanaypi tar, kaĉhakuray chay runata naypayman apamunanllapapaq. ");
INSERT INTO qufNT_vpl VALUES ("AC25_18","074_25_18","ACT","25","18","18","Piru chay naypayman shamur uchachaqkuna qimikarqa, mana ukman imata rurashankunapaq uchachayanqa nir yarpuyashaynutachu willaranllapa. ");
INSERT INTO qufNT_vpl VALUES ("AC25_19","074_25_19","ACT","25","19","19","Chay uchachaqkunaqami, uchachayanllapa uk runa, Jesús shutiq wanusha katinshi, Pabluqa chay runaqa kawsayan nir kriyishanlapaq. Chay paykunamanta ukmanta kriyiq katin, chaylapaqmi ĉhiqnir uchachayanllapa. ");
INSERT INTO qufNT_vpl VALUES ("AC25_20","074_25_20","ACT","25","20","20","Chayna nuqaqa mana imatapis chaykunapaq rurashaq nir yaĉharna, tapuray Pablutaqa rinayanqallachu Jerusalenman chaypi tapur yaĉhanayllapapaq kaykunapaqqa nir. ");
INSERT INTO qufNT_vpl VALUES ("AC25_21","074_25_21","ACT","25","21","21","Piru payqami mañamaran: ‘Romapa mantaqnin César rikar yaĉhamananpaq’ nir. Chaymi nuqaqa prisullaraq dijasha kani, payman kaĉhanaykaman nir. ");
INSERT INTO qufNT_vpl VALUES ("AC25_22","074_25_22","ACT","25","22","22","Chaymi Agripaqa niran Festutaqa: —Nuqapismi chay runataqa uyakuyta munani nir. Chayna Festuqa niran: —Allaqmantami uyakunki nir. ");
INSERT INTO qufNT_vpl VALUES ("AC25_23","074_25_23","ACT","25","23","23","Chayna allaqmantaqa Agripawan Berniciqa kusata mudakusha ĉhar, chay wasipi tantakasha karanllapa chayman yaykuran. Pullanqami yaykuran suldadukunapa mantaqninkuna, chaynulla chay pwiblumanta kusa runa nishakunapis. Chaymi Festuqa kaĉhakuran apamunanllapapaq Pablutaqa. ");
INSERT INTO qufNT_vpl VALUES ("AC25_24","074_25_24","ACT","25","24","24","Ĉhachitinllapanaqa niran: —Gubyirnu Agripa, wakin kaypi kaqkuna, chaypimi wak runaqa. Tukuy Israel runakunami Jerusalenpi chaynulla kay Cesareapipis, nuqaman shamur payta uchachar, mana uyaraq ‘¡Wanuchiy, wanuchiy!’ nimaranllapa. ");
INSERT INTO qufNT_vpl VALUES ("AC25_25","074_25_25","ACT","25","25","25","Piru nuqapaqqa manami imatapis mana allintaqa rurasha yupaychu wanuchinapaqqa. Chaynu katinmapismi paylla mañamasha, chay Romapa mantaqnin César ninllapa pay tapunanpaq. Chaymi nuqaqa payman kaĉhashaq nisha kani. ");
INSERT INTO qufNT_vpl VALUES ("AC25_26","074_25_26","ACT","25","26","27","Piru paypaq mana imatapis allita yaĉharmi, mana imatapis iskribiyta puytinichu chay mantaqninchik Cesarmanqa. Chaqa manami allintachu yarpuchiman, uk prisuta kaĉhanaypaq payman ima uchayjun nir mana iskribirqa. Chaymi apamuni qamkunapa naypaykillapaman qam gubyirnu Agripa taputki, uyakurna iskribinaypaq. ");
INSERT INTO qufNT_vpl VALUES ("AC26_1","074_26_1","ACT","26","1","1","Chaymantami Agripaqa niran Pablutaqa: —Kananqa rimayta puytinki yaĉhanaypaq imanu purinki nirmapis. Chaymi, Pabluqa makinta alsar kaynu niran: ");
INSERT INTO qufNT_vpl VALUES ("AC26_2","074_26_2","ACT","26","2","2","—Gubyirnu Agripa, kusala aligrimi kani, qampa naypaykipi rimanaypaq kashayrayku. Nuqami Israel runakuna uchachamashanllapapaq rimashaq yaĉhanaykipaq. ");
INSERT INTO qufNT_vpl VALUES ("AC26_3","074_26_3","ACT","26","3","3","Qamqami chiqapta yaĉhanki kay Israel runakunapa kustumriyllapataqa. Chaynulla yaĉhankipismi chay willanakushayllapapaq. Chayraykumi mañashuni allita uyakumanaykipaq. ");
INSERT INTO qufNT_vpl VALUES ("AC26_4","074_26_4","ACT","26","4","4","“Tukuy Israel runakunami yaĉhanllapa, takshaymanta-pacha chay pachaypi, Jerusalenpimapis, imanumi paykunawan tasha kani nirmapis. ");
INSERT INTO qufNT_vpl VALUES ("AC26_5","074_26_5","ACT","26","5","5","Yaĉhanllapapismi, rimayta munarqa rimanqallapa, nuqaqa fariseo runa kasha kani nir. Chaqa chay fariseo runakunaqami tukuy Israel runakuna kriyishanchikllapataqa kusa allita rurar kumplinllapa. ");
INSERT INTO qufNT_vpl VALUES ("AC26_6","074_26_6","ACT","26","6","6","Nuqaqami kriyini unay rukunchikkunata, Dyus ‘Uk washakuqta kaĉhamushaq’ nir arnishanpi. Chaypi kriyishayraykumi uchachamarllapa kanan-shuypaqa kayman apamashallapa tapumananllapapaq. ");
INSERT INTO qufNT_vpl VALUES ("AC26_7","074_26_7","ACT","26","7","7","Chaynu kay Israel dusi ayllukunamanta, Dyus chay arnishanta rikayta yarpur, unaqpis tutapis Dyusta allita kasur sirbir ima kawsanllapa. Gubyirnu Agripa, nuqapis chaynu paykuna yupay katiymi, yanqa illaqta uchachamayanllapa. ");
INSERT INTO qufNT_vpl VALUES ("AC26_8","074_26_8","ACT","26","8","8","¿Manachu qamkunaqa kriyinkillapa, Tayta Dyusqa wanushakunata qashan kawsachimun nirqa? ");
INSERT INTO qufNT_vpl VALUES ("AC26_9","074_26_9","ACT","26","9","9","“Paykuna yupay nuqapis unayqa Nazaretmanta Jesuspa shutinta ĉhiqnir, kusa saqra ukmanta rurayta yarpuq kani. ");
INSERT INTO qufNT_vpl VALUES ("AC26_10","074_26_10","ACT","26","10","10","Chay yarpushaynumi ruraray Jerusalenpiqa, chay kurakunapa mantaqninkuna urdinta qumatinllapa. Chaymi Jesuspi kriyiqkunataqa prisuq kani. Chaynulla wanuchitinllapapis nuqapis chay yarpuylla kar ‘Wanuchiyllapa’ niq kani. ");
INSERT INTO qufNT_vpl VALUES ("AC26_11","074_26_11","ACT","26","11","11","Kutir kutirmi qischaq kani, ‘Jesuspiqa manana kriyishaqnachu’ ninankaman. Chaynullatami ruraq kani tukuy tantakananllapa wasikunapi. Paykuna kusata piñachimatinmi, uklaw pwiblukunapi katinmapis ikinta riq kani. ");
INSERT INTO qufNT_vpl VALUES ("AC26_12","074_26_12","ACT","26","12","12","“Chaynu chay kriyiqkunapa ikinllapapi puriq karmi, riyaray Damasco pwibluman, chay kurakunapa mantaqninkuna urdinta qumasha katin. ");
INSERT INTO qufNT_vpl VALUES ("AC26_13","074_26_13","ACT","26","13","13","Piru, gubyirnu Agripa, alas dusi yupayna nanpi karqami, rikaray unaq syilumanta kusa llipya intiru, rupaymanmatapis masta achkirachikamuqta. Chayqami tukuy nuqawan riqkunamanpis achkiramuran. ");
INSERT INTO qufNT_vpl VALUES ("AC26_14","074_26_14","ACT","26","14","14","Chaynu achkirachimatinllapami tukuyniyllapa pachaman ratarayllapa. Chaymanta uk hebreo rimaypi, kaynu nimaqta uyaparay: ‘Saulo Saulo ¿imapaqtaq ikiypi purinki qischamanaykipaq? Chaynu purirqami qamlla mana allintachu rurakayanki, imanuĉhi turumaqa yapukuyar, ikiman matqakur, rijapi ĉhachikarqa paylla nanachikun chay yupay’. ");
INSERT INTO qufNT_vpl VALUES ("AC26_15","074_26_15","ACT","26","15","15","“Chaymantaqa niray: ‘¿Mayqantaq kanki, Taytituy?’ “Chaynu nitiymi Amitunchikqa nimaran: ‘Nuqami kani Jesús, chay mayqanpa ikinpiĉhi qischanaykipaq puriyanki chay. ");
INSERT INTO qufNT_vpl VALUES ("AC26_16","074_26_16","ACT","26","16","16","Sharir shay. Chaqa nuqaqami qamman rikarisha kani nuqatana sirbimar, kay kanan rikashaykikunapaq uk tistigu yupay parlakunaykipaq. Chaynullami kaymanta naypaqman rikachishuyani, chaykunapaqpis qam parlakunki nuqapaqqa. ");
INSERT INTO qufNT_vpl VALUES ("AC26_17","074_26_17","ACT","26","17","17","Chaynu parlakutki, Israel pwibluykimanta kaqkuna, chaynulla chay jwira mana Israel runakuna ĉhiqnishutinpis nuqami washashayki. Chaqa mana Israel runakunamannami kananqa kaĉhashuni. ");
INSERT INTO qufNT_vpl VALUES ("AC26_18","074_26_18","ACT","26","18","18","Chaynu yaĉhachikutki paykunaqa intrakar manana tutaparaqpi yupay dyabluwannachu purinqallapa. Ashwan nuqapi kriyirna, achkiraqlapina kusa shumaqta kawsanqallapa. Chaynuqami uchankunamanta pirdunar wamraypaqna riqsishaq, chay wakinkuna nuqapi kriyishakunata yupayna’ nir. ");
INSERT INTO qufNT_vpl VALUES ("AC26_19","074_26_19","ACT","26","19","19","“Chaymi gubyirnu Agripa, syilumanta willamashanta, kasurmi kriyirayna. ");
INSERT INTO qufNT_vpl VALUES ("AC26_20","074_26_20","ACT","26","20","20","Chayraykumi ashwan naypaqtaqa Dyus rimashankunata Damasco pwiblupi rimar yaĉhachikuray. Chaymantami yaĉhachikuray Jerusalenpi, chaynulla Judea pwiblukunapi, mana Israel runakunata, Dyuspina kriyir, paymanna tikrakar kusa allinkunatana rurar kawsananllapapaq. ");
INSERT INTO qufNT_vpl VALUES ("AC26_21","074_26_21","ACT","26","21","21","Chayta rurashayraykumi Israel runakunaqa Dyusta adurananllapa wasipi aypamar wanuchimanaranllapa. ");
INSERT INTO qufNT_vpl VALUES ("AC26_22","074_26_22","ACT","26","22","22","Piru Tayta Dyus yanapamatinmi, kanankaman mana manchakur imachu payllapaq yaĉhachikur purini, tukuy runakunata – taksha kaqkunata, chaynulla atun kaqkunamatapis. Manami Dyuspa rimaqninkuna, chaynulla Moisés rimashanmanta ukmantachu rimasha kani. Chaqa paykunata Dyus rimachitin, imami pasayanqa nir kaynu niqllapa: ");
INSERT INTO qufNT_vpl VALUES ("AC26_23","074_26_23","ACT","26","23","23","‘Dyus Akrashan Cristunshi wanuyanqa. Piru wanushana karmapisshi, qashan tukuymanta naypaqta kawsamuyanqa. Chaynullashi pay wanur kawsamushanwanqa, intrachimanchik paypi kriyisha kar wanurmapis washakayashun, kay pwiblunchikpi taqkuna, chaynulla uklaw pwiblukunapi kaqkunamapis’ nir”. ");
INSERT INTO qufNT_vpl VALUES ("AC26_24","074_26_24","ACT","26","24","24","Pablo, Jesús wanur qashan kawsamusha nir rimatinmi, Festuqa jwirtita rimar kaynu niran: —¡Pablo kusa yarumi kanki! ¡Kusata istudyasha karmi yaruyashayki! nir. ");
INSERT INTO qufNT_vpl VALUES ("AC26_25","074_26_25","ACT","26","25","25","Piru Pabluqa niran: —Manami yaruyashachu kani. Kusa allin tayta Festo, ashwan kay rimashaykunami chiqap mana llullachu intrakaqkunapaqqa. ");
INSERT INTO qufNT_vpl VALUES ("AC26_26","074_26_26","ACT","26","26","26","Mana kriyimatkillapapismi, kay tayta gubyirnu Agripa, pay yaĉhan Jesuspaqqa tukuyta. Chaymi nuqaqa paypa naypanpimapis mana manchakurchu rimani. Chaqa nuqaqa yarpuni payqami chiqapta intrakasha kaykunapaqqa nir. Chaqa kaykunapaqqami tukuy runakuna yaĉhan. ");
INSERT INTO qufNT_vpl VALUES ("AC26_27","074_26_27","ACT","26","27","27","¿Kriyinkichu gubyirnu Agripa, Dyuspa unay rimaqninkuna nishantaqa? Nuqaqami yaĉhani, qamqa kriyinki nir. ");
INSERT INTO qufNT_vpl VALUES ("AC26_28","074_26_28","ACT","26","28","28","Chaynu nitinqa, chay gubyirnu Agripaqa niran: —¿Kananllachu Jesucristupi dasla kriyiq tikrakanayta munayanki? nir. ");
INSERT INTO qufNT_vpl VALUES ("AC26_29","074_26_29","ACT","26","29","29","Chaymi Pabluqa niran: —Tayta Dyus munatinqami kanan, manaqa maydiyapis kanman. Piru mana qamlachu, ashwanmi tukuy kaypi uyamaqkunaqa kriyinmanllapa. Maydiyaqaĉhi nuqa yupay kanmanllapa, mana prisukasha karllapa imamapis. ");
INSERT INTO qufNT_vpl VALUES ("AC26_30","074_26_30","ACT","26","30","30","Chaymantaqa, chay gubyirnu sharir chaynulla gubirnadurpis, Berniciwan pulla, wakin chaypi taqkunawanpis, ");
INSERT INTO qufNT_vpl VALUES ("AC26_31","074_26_31","ACT","26","31","31","riranllapa wakaqla parlaq, Pablo nishankunapaq. Chaymi paykunapura ninakuyaqllapa: “Kay runaqa manami ima mana allintapis rurashachu wanuchinallapapaqqa. Chaynulla manami karsilpi kananlapaqmapis allinchu”. ");
INSERT INTO qufNT_vpl VALUES ("AC26_32","074_26_32","ACT","26","32","32","Chaymi chay gubyirnu Agripaqa, Festuta niran: —Mana pay, chay mantakuq César rikar yaĉhamanqa nimasha kashallapaqa, kay runataqa kaĉhashana kachuwanllapa nir. ");
INSERT INTO qufNT_vpl VALUES ("AC27_1","074_27_1","ACT","27","1","1","Chaymanta, Italiaman kaĉhamananllapapaq parlaranllapa. Chaymi Pabluwan wakin prisukunataqa quranllapa suldadukunapa mantaqnin uk kapitan Julio shutiqta. Payqami Romapa mantaqnin Augustupa chay wakin suldadunkunata mantaq kaq. ");
INSERT INTO qufNT_vpl VALUES ("AC27_2","074_27_2","ACT","27","2","2","Nuqakunaqami riq kanillapa yaku karrupa shananman, Italiaman rinayllapapaq. Chayman ĉharqa tarirayllapa uk yaku karruta Adramitio pwiblumanta. Chayqami rinanlapaqna kasha kayaq Asiapa pwiblunkunaman. Chaymi chayman iqar rirayllapa. Pullayllapaqami riyaq Macedoniapa pwiblun Tesalonicamanta Aristarco. ");
INSERT INTO qufNT_vpl VALUES ("AC27_3","074_27_3","ACT","27","3","3","Chaymanta allaqnin diyaqa ĉharayllapa mar yakupa manyan uk pwiblu Sidón shutiqman. Chaypiqami chay Juliuqa, Pabluwan kusa shumaqta yarpur Pablutaqa dijaran amigunkunata rir watukutin, paykunana samachir qarananllapapaq ima. ");
INSERT INTO qufNT_vpl VALUES ("AC27_4","074_27_4","ACT","27","4","4","Chaymanta Sidón pwiblumanta lluqshitiyllapanaqa, naypayllapalawmanta kusa jwirti wayra shamuq qallariran. Chaymi mana naypaqman rinayllapapaq dijamatinllapaqa, chay yakupa ĉhaypinpi Chipre shutiq pachapa allilaw qichqanta pasar rirayllapa. ");
INSERT INTO qufNT_vpl VALUES ("AC27_5","074_27_5","ACT","27","5","5","Chaynu mar yakullata riyar, pasarayllapa Ciliciapa, Panfiliapa pwiblunkunapa naypanta. Chaynu riyarmi ĉharayllapa Liciapa uk pwiblun Mira shutiqman. ");
INSERT INTO qufNT_vpl VALUES ("AC27_6","074_27_6","ACT","27","6","6","Chayman ĉhatiyllapanaqa, chay suldadukunapa kapitanninqa, uk yaku karru Alejandría pwiblumanta Italiaman riqta tarir chayman iqachimaranllapa chaypina rinayllapapaq Italiaman ĉhanayllapakaman. ");
INSERT INTO qufNT_vpl VALUES ("AC27_7","074_27_7","ACT","27","7","7","Chaymi ayka diyata wayrarayku allmanta rirayllapa. Chaynu rirmi uk pwiblu Gnido shutiqpa naypanlawlaman ĉhaq kanillapa. Piru wayra naypaqman mana rinayllapapaq dijamatinllapami, yakupa ĉhaypinpi Creta shutiq pachapa ichuqlaw qichqanta pasar rir, Salmona pwiblupa naypanlawta pasar rirayllapa. ");
INSERT INTO qufNT_vpl VALUES ("AC27_8","074_27_8","ACT","27","8","8","Chaynu chay pachapa naypanlawta riyar wayrarayku qischakayarmapis ĉharayllapa uk pwiblu “Buenos Puertos” shutiqman. Chayqami Lasea shutiq pwiblupaqa yatalanpi kaq. ");
INSERT INTO qufNT_vpl VALUES ("AC27_9","074_27_9","ACT","27","9","9","Kusa unaytanami yakullapi karayllapa. Chaymi mar yakullata rinayllapapaq kusa manchakuypaqna kayaq. Chaqa tamya tyimpu shipchanamiri karan. Chaymi Pabluqa tukuyta kaynu nir willaran: ");
INSERT INTO qufNT_vpl VALUES ("AC27_10","074_27_10","ACT","27","10","10","—Taytituykuna kay riyashanchikllapaqami kusa manchakuypaqta rikani. Kaypiqami imallaqa pasamashunllapa. Chaymi yaku karrumapis tukuy imantinchik limpu chinqanqa. Piru manami yaku karrulachu chinqanqa, ashwanmi nuqanchikkunamapis chinqachuwanllapa nir. ");
INSERT INTO qufNT_vpl VALUES ("AC27_11","074_27_11","ACT","27","11","11","Chaynu nitinmapis, chay suldadukunapa mantaqninqa, masqa chay yaku karrupa amunta, chaynulla chay yaku karruta purichiqta kasuran. Nataq Pabluta-shuypaqa mana kasuranchu. ");
INSERT INTO qufNT_vpl VALUES ("AC27_12","074_27_12","ACT","27","12","12","Chay pwiblumi yaqqa mana allinchu kaq tamya tyimputa pasanayllapapaq. Chaqa kusatari wayra kallpaq. Chayrayku yaqqa tukuyla yarpurayllapa Cretapa pwiblun Fenice shutiqman ĉhayta. Chaqa chaylawtaqari wayraqa mana kallpaqchu. Chaymi chaylapi tamya tyimputaqa pasayta yarpurayllapa. ");
INSERT INTO qufNT_vpl VALUES ("AC27_13","074_27_13","ACT","27","13","13","Rinayashayllapalawman wayra kusa shumaqta qallaritin, anklata tantar chay mar yakullata riq qallarirayllapa. Chaymi chay Creta pachapa qichqanllata riyaq kanillapa. ");
INSERT INTO qufNT_vpl VALUES ("AC27_14","074_27_14","ACT","27","14","14","Chaymanta wakaqpina katiyllapaqa illaqmanta kusala jwirti wayra Euroclidón shutiq shamuq qallariran chay allilaw qichqayllapamanta. ");
INSERT INTO qufNT_vpl VALUES ("AC27_15","074_27_15","ACT","27","15","15","Chaymi chay yaku karrutaqa kusalata awikuq qallarir, chay riyashayllapamanqa wayra mana dijamaranllapachu rinayllapapaqqa. Chayraykumi dijatiyllapana apamaranllapa pay riyashanman. ");
INSERT INTO qufNT_vpl VALUES ("AC27_16","074_27_16","ACT","27","16","16","Chaynu wayra apamatinllapa riyarqa pasayarayllapana yakupa ĉhaypilanpi uk pachita Clauda shutiqpa ikinlawta. Chayta riyatiyllapanaqa chay pachita ashlila wayrata arkashanrayku, kusata qischakar ima chay ikilawpi watakasha kayaq yaku karritutaqa iqachirayllapa. ");
INSERT INTO qufNT_vpl VALUES ("AC27_17","074_27_17","ACT","27","17","17","Chaymanta-shuypaqa waskakunawan allita watarayllapa chay atun yaku karruqa ama pakikananpaq. Chaynu kusa jwirti wayra katinmi, kallpachir apar chay achka aqu tantakasha Sirte shutiqman waqrachimachuwanllapa nir yarpur, chay yaku karrupa unaqninpi raĉhpa kaq chayta ishkichimuranllapa. Chaynu ruratiyllapaqami wayraqa munashannuna apamaranllapa. ");
INSERT INTO qufNT_vpl VALUES ("AC27_18","074_27_18","ACT","27","18","18","Nataq allaqninqa, chay wayraqa kusala jwirtillaraq karan. Chaymi chay yaku karru ankishyananpaqqa, kargata apayashanllapatapis yakuman itakuqna qallariranllapa. ");
INSERT INTO qufNT_vpl VALUES ("AC27_19","074_27_19","ACT","27","19","19","Chaymanta kimsa diyamantanaqa, ashwan makinllapawan itakuq qallariranllapa chay yaku karrupi yaqqa mana ministikaypaq kaqkunataqa. ");
INSERT INTO qufNT_vpl VALUES ("AC27_20","074_27_20","ACT","27","20","20","Chaynulla rupayta, qullarkunamatapis ayka diyata mana rikayta puytirayllapachu. Chaqa, chay wayraqa kusala puktay intiru karan. Chaymi nuqakunaqa kusalata qischakar mana imanupis washakayashunllapachu nir yarpuyarayllapa. ");
INSERT INTO qufNT_vpl VALUES ("AC27_21","074_27_21","ACT","27","21","21","Chaynu qischakar imami, unaytana mana mikushachu karayllapa. Chaymi Pabluqa tukuypa ĉhaypinpi shar niran: —Taytituykuna, allinmi kasha kanqa qamkuna kasumanaykillapapaq. Kasumar chay Creta pachamanta mana shamusha kashallapamaqa, mana tukuy kay pasamayashanchikkunaqa pasamayachuwanllapachu. ");
INSERT INTO qufNT_vpl VALUES ("AC27_22","074_27_22","ACT","27","22","22","Chaynu katinmapis, kananqa ama kwashallaqa tikrakayllapachu. Kay yaku karru chinqatinmapis, nataq tukuy nuqanchikkuna-shuypaqa mana uklamapis wanushunllapachu. ");
INSERT INTO qufNT_vpl VALUES ("AC27_23","074_27_23","ACT","27","23","23","Chaqa nuqa Dyuspa kar, payta sirbini chaymi naqa tuta nuqaman uk angelninta kaĉhamusha. ");
INSERT INTO qufNT_vpl VALUES ("AC27_24","074_27_24","ACT","27","24","24","Chaymi payqa nimaran: ‘Pablo, ama manchakuychu. Chaqa Roma pwiblupa punta mantakuqnin Cesarmanqami ĉhanaykipaq Dyusqa nisha. Chaynulla qamraykumi wakin pullayki chay yaku karrupi kaqkunapis washakanqa’ nir. ");
INSERT INTO qufNT_vpl VALUES ("AC27_25","074_27_25","ACT","27","25","25","Chayraykumi nuqa nishunillapa: Animakuyllapa. Chaqa nuqaqami Dyusniypi kunfyakar kriyini. Chaymi nini chay nimashanqa chaynu kanqa nir. ");
INSERT INTO qufNT_vpl VALUES ("AC27_26","074_27_26","ACT","27","26","26","Piru wayraqami apar yaku ĉhaypinlapi uk pachita chayman waqrachir itakumashunllapa. ");
INSERT INTO qufNT_vpl VALUES ("AC27_27","074_27_27","ACT","27","27","27","Chay tuta riyashayllapawanqa ishkay simanapaqna yakullata rirayllapa. Chaymi karayllapa chay yaku Adriático shutiqpi. Chay lugarpimi wakman kayman wayraqa yaku rurillapi purichimaranllapa. Chaymi ĉhaypi tutana yupay chay yaku karruta purichiqkunaqa tantyaran pachaman shipchayanchikllapana nir. ");
INSERT INTO qufNT_vpl VALUES ("AC27_28","074_27_28","ACT","27","28","28","Chayna miditinllapanaqa yaku rurimanqa karan binti brasa. Chaymanta ashlila naypakaq riyar qashan miditinllapaqa kinsi brasalana kayaq. ");
INSERT INTO qufNT_vpl VALUES ("AC27_29","074_27_29","ACT","27","29","29","Chay ruripi rumikuna katin waqrakachuwanllapa nir, chay yaku karrumanta waskakunawan watar ikilawman itakuran kwatru anklakunata. Chaykamanqa paykunaqa kusalata yarpuyaqllapa achkiyanmanna nir. ");
INSERT INTO qufNT_vpl VALUES ("AC27_30","074_27_30","ACT","27","30","30","Nataq chay yaku karruta purichiqkunaqa alsakar washakayta yarpuranllapa. Chaymi naypaqlawmanpis anklata itakuq tukuqnula chay takshala yaku karrituta yakuman ishkichiyta yarpuranllapa. ");
INSERT INTO qufNT_vpl VALUES ("AC27_31","074_27_31","ACT","27","31","31","Piru Pabluqami, chay mantaqninta chaynulla suldadunkunatapis niran: —Kaykuna mana kay yaku karrupi kidatinqa, nuqanchikkunaqa mana washakashunllapachu nir. ");
INSERT INTO qufNT_vpl VALUES ("AC27_32","074_27_32","ACT","27","32","32","Chaymi chay suldadukunaqa, chay taksha yaku karruta ayka waskakunawan watasha karan chaytaqa pititin, yakuman rataran. ");
INSERT INTO qufNT_vpl VALUES ("AC27_33","074_27_33","ACT","27","33","33","Nataq achkiyayatinnaqa, Pabluqa tukuy mikunanllapapaq kaynu niran: —Ishkay simananami kay yaku ruripi yarakushanchikllapa imashi pasanqa nir. Chaypaq yarpur mana mikuranchikllapachu imanuĉhi mikunchikllapa chaynuqa. ");
INSERT INTO qufNT_vpl VALUES ("AC27_34","074_27_34","ACT","27","34","34","Chaymi rugashaykillapa imalataqa mikuyllapa nir. Mikunaykillapapaqmi allin kanqa kawsanaykillapapaq. Chaqa manami mayqanninchikllapapis uk aqchanchiklamapis chinqanqachu nir. ");
INSERT INTO qufNT_vpl VALUES ("AC27_35","074_27_35","ACT","27","35","35","Kaykunata nirmi Pabluqa tantata aypar tukuypa naypanpi Dyusta payji nir, pakir mikuq qallariran. ");
INSERT INTO qufNT_vpl VALUES ("AC27_36","074_27_36","ACT","27","36","36","Chaymi, tukuy animakur mikuq qallariranllapa. ");
INSERT INTO qufNT_vpl VALUES ("AC27_37","074_27_37","ACT","27","37","37","Chay yaku karrupiqami dusyintus sitintay-saysi (276) runakuna karayllapa tukuyniyllapaqa. ");
INSERT INTO qufNT_vpl VALUES ("AC27_38","074_27_38","ACT","27","38","38","Chaymanta munashanllapata mikurnaqa, trigukunataqa mar yakuman itakuranllapa, yaku karruta ankishyachinanllapapaq. ");
INSERT INTO qufNT_vpl VALUES ("AC27_39","074_27_39","ACT","27","39","39","Chaymanta limpu achkiyatinnaqa, chay yaku karruta purichiqkunaqa karu maypi pachata rikaran. Piru mana yaĉharanllapachu maypi kanchikllapa nirmapis. Chaymi chaypi rikaranllapa uk kusa shumaq laduyjun aqulla pachata. Chaymi chaykaman yaku karrutaqa qimiyta yarpuranllapa. ");
INSERT INTO qufNT_vpl VALUES ("AC27_40","074_27_40","ACT","27","40","40","Chayraykumi chay anklakunataqa, pitir chaypina dijaranllapa. Chaynulla uk palalla qiru ikilawpi tikrachinanpaq sirbin chaytaqa, watashanmanta sarpicharanllapa chaywanna apananllapapaq. Chaymantaqa chay naypaqlaw purichinan raĉhpakunata unaqman alsar timplaranllapa, wayra pukatin yaku karru rinanpaq. Chaymi chay yaku karruqa chay aqulla pachaman ĉhanayaqllapa chaylawman qimikaq qallariranna. ");
INSERT INTO qufNT_vpl VALUES ("AC27_41","074_27_41","ACT","27","41","41","Piru chay yaku karruqami, yaku ruripiqa aqulla uk pacha karan chaypi waqrakaran. Chaymi naypaqlawunqa chay aquman yaykutin, manana kuyuranlamapischu. Nataq chay ikilawun chayta-shuypaqa yaku limpu pakiq qallariran. ");
INSERT INTO qufNT_vpl VALUES ("AC27_42","074_27_42","ACT","27","42","42","Chaymi suldadukunaqa, chay prisukunata wanuchiyta yarpuranllapa kanan nuqanchikkunamanta naypaqta lluqshirqa alsakanqa nir. ");
INSERT INTO qufNT_vpl VALUES ("AC27_43","074_27_43","ACT","27","43","43","Piru, chay suldadukunapa mantaqnin, Pabluta washanar mana wanuchinanllapataqa munaranchu. Ashwanmi kaĉhakuran, mayqanninpis nadayta puytiqqa yakullata rir naypaqta chay pachamanqa ĉhananpaq. ");
INSERT INTO qufNT_vpl VALUES ("AC27_44","074_27_44","ACT","27","44","44","Nataq wakin-shuypaqa tablakunapi, chay yaku karrupa pakinkunapi anan rir chay pachamanqa ĉhananllapapaq. Chaynumiri tukuyniyllapa allilan mana imapis pasamatinllapachu, ĉharayllapa pachamanqa. ");
INSERT INTO qufNT_vpl VALUES ("AC28_1","074_28_1","ACT","28","1","1","Chaymanta tukuyniyllapa washakashana karqa, yaĉharayllapana chay maypiĉhi karayllapa chay pachaqa Malta shutin nir. ");
INSERT INTO qufNT_vpl VALUES ("AC28_2","074_28_2","ACT","28","2","2","Chaymi chay pachapi taqkunaqa, tukuyniyllapata kusata kuytamaranllapa. Chayna kusalata tamya ishkiyatin kusata qasatin, ninata ratachir qayamaranllapa qimikar quñukunayllapapaq. ");
INSERT INTO qufNT_vpl VALUES ("AC28_3","074_28_3","ACT","28","3","3","Pablupismi shapshu yamtata tantakusha kar, chay ninamanqa itayaran. Chaymi, kusata nina miratin chay shapshuta ninaman itayashanmanta uk largu kuru lluqshimur Pabluta makinpi kanir warkurakuran. ");
INSERT INTO qufNT_vpl VALUES ("AC28_4","074_28_4","ACT","28","4","4","Chayna, chaypi taq runakunaqa chay largu kuruta, Pablupa makinpi warkuraqta rikarqa paykunapura ninakuranllapa: “Kay runaqami uk wanuchikuq kanqa. Chaymi mar yakumanta michka washakasha karmapis, kastigakar wanuyanqa” nir. ");
INSERT INTO qufNT_vpl VALUES ("AC28_5","074_28_5","ACT","28","5","5","Piru Pabluqa chay largu kurutaqa ninaman ĉhaspitin mana imapis pasaranchu. ");
INSERT INTO qufNT_vpl VALUES ("AC28_6","074_28_6","ACT","28","6","6","Chaymi tukuy chaypi kaqkuna chayta rikar yarpuyaranllapa: Saksarchu wanunqa, manaqachu das wanunqa nir. Chaynu nirmi kusata chapayaranllapa. Unaytana chapayatinllapaqa mana imapis pasaq yupay katinqa, ukmantana yarpur ninakuqllapa: “Pabluqami uk amitu” nir. ");
INSERT INTO qufNT_vpl VALUES ("AC28_7","074_28_7","ACT","28","7","7","Chay kayashayllapamanta yatayllapakaqlapi karan ĉhakrakuna. Chayqami chay lugarmanta uk runa punta mantakuq Publio shutiqpa kaq. Paymi samachir kuytamaranllapa kimsa diyata. ");
INSERT INTO qufNT_vpl VALUES ("AC28_8","074_28_8","ACT","28","8","8","Chaymi chay Publiupa taytan kusala qishaq mantalapi kayaq. Allipla rupapi chaynulla kusata waqtallata apaq. Chaymi Pabluqa riran watukuq. Chayman ĉharnaqa, Dyusman mañakur chay qishaqpa ananman makinkunata ĉhuratinla, alliyaran. ");
INSERT INTO qufNT_vpl VALUES ("AC28_9","074_28_9","ACT","28","9","9","Chayta rikarllapami, ukkunapis qishaqninkunata apamuqllapa. Chaymi chaykunatapis Pabluqa allicharan tukuyta. ");
INSERT INTO qufNT_vpl VALUES ("AC28_10","074_28_10","ACT","28","10","10","Chayraykumi, ashwan kusa masta kuytamaranllapa. Chaymi rinayllapapaqqa tukuy ima ministishayllapata qumaranllapa. ");
INSERT INTO qufNT_vpl VALUES ("AC28_11","074_28_11","ACT","28","11","11","Piru kimsa misismantaraqmi rirayllapa, Alejandriamanta uk yaku karru tamya tyimputa chaypi pasasha kayaq chaypi. Chay yaku karruqami dyusninkuna Castorwan Pólux niqllapa chaykunapa ritratunta naypaqlawunpi ĉhurakusha kayaq. Chayman iqarmi rirayllapa. ");
INSERT INTO qufNT_vpl VALUES ("AC28_12","074_28_12","ACT","28","12","12","Chaynu rirllapaqami, yakupa manyanlapi uk lugar Siracusa shutiq chayman ĉhar, chaypina kidaq kanillapa kimsa diyata. ");
INSERT INTO qufNT_vpl VALUES ("AC28_13","074_28_13","ACT","28","13","13","Chaymantaqa rirayllapa yakullata, Regio shutiq pwibluman ĉhanayllapakaman. Nataq allaqninqami, wayra surlawmanta shamuyatin, uk diyapi tardilana ĉhaq kanillapa uk pwiblu Puteoli shutiqman. ");
INSERT INTO qufNT_vpl VALUES ("AC28_14","074_28_14","ACT","28","14","14","Chaypiqami tarirayllapa, Jesuspi ayka kriyiqkunata. Chaymi paykuna chaypi kidachimatinllapa kidarayllapa uk simanata. Chaymantaqa rirayllapana Roma pwibluman. ");
INSERT INTO qufNT_vpl VALUES ("AC28_15","074_28_15","ACT","28","15","15","Chaynu rir largullaraq ĉhanayllapapaq faltayatinqa Romamanta wakin kriyiq masiyllapakunaqa yaĉhayaqllapana nuqakuna riyanillapa nir. Chaymi shamur tarimaqllapa uk pwiblu Foro Apio shutiqpi. Chaynulla wakinkuna-shuypaqa tarimaranllapa chay uk lugar “Tres Tabernas” niqllapa chaypi. Chaymi paykunata rikarqa, Pabluqa kusata aligriyar Dyusta payji niran. ");
INSERT INTO qufNT_vpl VALUES ("AC28_16","074_28_16","ACT","28","16","16","Chaymanta Roma pwibluman ĉhatiyllapanaqami Pablutaqa karsilmanqa mana itaranllapachu. Ashwanmi kaĉhakuranllapa paylana uk wasipi tatin uk suldaduna rikar kuytananpaq. ");
INSERT INTO qufNT_vpl VALUES ("AC28_17","074_28_17","ACT","28","17","17","Pabluqa Romaman ĉhashana kar kimsa diyamantaqa, kaĉhakuran Israel runakunapa wakin mantaqninkunata qayamunanllapapaq. Chaymi tantakashana katinllapaqa, Pabluqa niran: —Ukniykuna manami ima mana allintapis rurashachu kani chay Israel runakunataqa. Chaynulla chay unay rukunchikkunapa kustumrinkunamatapis mana ukmantaqa rurashachu kani. Piru chaynu katiymapis, Jerusalenpimi, Romamanta karguyjunkunaman qukumaranllapa. ");
INSERT INTO qufNT_vpl VALUES ("AC28_18","074_28_18","ACT","28","18","18","Paykunaqami limpu tapumarllapanaqa dijamanaranllapa. Chaqa manari ima uchaytaqa tariranllapachu wanuchimananllapapaqqa. ");
INSERT INTO qufNT_vpl VALUES ("AC28_19","074_28_19","ACT","28","19","19","Piru Israel runakunaqa mana dijamayta munatinllapa, nuqalla mañaray kaypi Romapa punta mantaqnin tapumar allita yaĉhananpaq. Nataq chay uchachamaqkunamataqa, nuqa-shuypaqa mana ima mana allinta rurayta yarpusha imachu kani. Chaqa paykunaqa pwibluyllamantari. ");
INSERT INTO qufNT_vpl VALUES ("AC28_20","074_28_20","ACT","28","20","20","Chayraykumi qamkunaman qayachimusha kani shumaqta parlanallapapaq tantakar. Chaqa tukuy nuqanchikkuna Israel runakunaqami kriyinchikllapa Dyusmanta washamaqninchikqa shamun nir. Chaynu kriyiq kar yaĉhachikur puritiymi, nuqataqa kadinakunawan watar imamapis prisumashallapa. ");
INSERT INTO qufNT_vpl VALUES ("AC28_21","074_28_21","ACT","28","21","21","Chaynu nitinmi paykunaqa niranllapa: —Nuqakunamanqami, Judea pwiblumantaqa mana ima kartalamatapis ĉhachimushallapachu qampaqqa. Manami chay pwiblunchikmanta runa masinchikkuna wakmanta ĉhamuqkunamapis willamashallapachu qampaqqa imanu mana allinta tukushayki nirmapis. ");
INSERT INTO qufNT_vpl VALUES ("AC28_22","074_28_22","ACT","28","22","22","Piru nuqakunami qamta uyakushunayanillapa imatataq yarpunki chay kriyishaykipaq nir. Chaqa kay mushuq kriyishanllapapaqmi, tukuy pwiblupi ukmanta rimanllapa. ");
INSERT INTO qufNT_vpl VALUES ("AC28_23","074_28_23","ACT","28","23","23","Chaymi uk diyapi parlashunllapa nitin, chay diya paykunaqa achka runakunawan ĉharanllapa chay maypiĉhi Pablo samasha karan chay wasimanqa. Chaymi Pabluqa allaqmanta-pacha tardikaman parlaran tukuy runakunata, Dyus imanumi mantakun nir. Chaynulla Dyuspa rimaqnin Moisés, wakin rimaqninkuna iskribishankunata liyir Jesuspaq intrachiyta kamaran. ");
INSERT INTO qufNT_vpl VALUES ("AC28_24","074_28_24","ACT","28","24","24","Chaymi Pablo chaynu rimatinqa, wakin runakunaqa kriyiranllapa. Nataq wakinkuna-shuypaqa mana kriyiranllapachu. ");
INSERT INTO qufNT_vpl VALUES ("AC28_25","074_28_25","ACT","28","25","25","Chayna paynin paynin mana intrachinakuyta puytirqa, riq qallariranllapa chay runakunaqa. Chaymi Pabluqa niran: —Santu Ispiritu Dyuspa rimaqnin Isaiaswan kar unay rukunchikkunata willashanqami chiqap kasha kaynu nirqa: ");
INSERT INTO qufNT_vpl VALUES ("AC28_26","074_28_26","ACT","28","26","26","‘Rir willay kay runakunata: Qamkunaqami michka kusata uyakurmapis, mana intrakankillapachu. Chaynulla michka chapakurmapis, mana rikakunkillapachu. ");
INSERT INTO qufNT_vpl VALUES ("AC28_27","074_28_27","ACT","28","27","27","Chaqa kay pwiblumanta runakunapa yarpuyninqami mana intrakaqpaq tikrakasha. Chaymi rinrinllapamapis limpu kirpakasha amana uyakunanllapapaq. Chaynulla nawinllapamapis limpu kirpakasha amana rikakunanllapapaqnachu. Chaynuqami tukushallapa ama nuqapi kriyinanllapapaq. Mana nuqapaq intrakar kriyitinllapaqami, mana allichashaqmapischu nir’. ");
INSERT INTO qufNT_vpl VALUES ("AC28_28","074_28_28","ACT","28","28","28","Imanuĉhi unay rukunchikkuna yupay, Dyus nishanta mana intrakasha karqa, qamkuna Israel kaqkunaqa manana intrakankillapachu. Chaynu katin kananqa Dyus washashunanllapapaq willashushayllapaqa chay jwira mana Israel runakunapaqna kanqa. Chaqa paykunaqami uyakur intrakanqallapa kay nishaytaqa.  ");
INSERT INTO qufNT_vpl VALUES ("AC28_29","074_28_29","ACT","28","29","29","Chaymi kaykunata Pablo nitinqa, Israel runakunaqa riranllapana paykunapura willanakur. ");
INSERT INTO qufNT_vpl VALUES ("AC28_30","074_28_30","ACT","28","30","30","Chaymanta Pabluqa, ishkay añuta kidaran chay pwiblullapi chay wasita alkilashanllapi. Chaynulla chaypimi tukuyta samachiq payta watukuq ĉhaqkunataqa. ");
INSERT INTO qufNT_vpl VALUES ("AC28_31","074_28_31","ACT","28","31","31","Manami mayqantapis manchar, mana mayqanpis willatin imachu, Pabluqa Dyuspa mantakuyninpaq, chaynulla Amitunchik Jesucristupaqpis yaĉhachikuq.");
INSERT INTO qufNT_vpl VALUES ("RM1_1","075_1_1","ROM","1","1","1","Munashay ukniykuna, nuqa Pablutami Tayta Dyus akrar kaĉhamasha Amitunchik Jesucristupa sirbiqnin, chaynulla apustulnin kar, paypa shumaq rimayninta yaĉhachikunaypaq. ");
INSERT INTO qufNT_vpl VALUES ("RM1_2","075_1_2","ROM","1","2","2","Chaqa Tayta Dyusqami unay tyimpullapi paypa kaq rimaqninkunata willaran chay shumaq rimayninpaq kaynu nir iskribinanpaq: ");
INSERT INTO qufNT_vpl VALUES ("RM1_3","075_1_3","ROM","1","3","3","“Washakuq Wamranshi kay pachaman shamuyanqa washamaqninchik” nir. Chaymantaqami Dyus nishannu, Jesucristuqa nuqanchiknu aychayjunpaq tikrakar Davidpa ayllunkuna kaqmanta nasiran. ");
INSERT INTO qufNT_vpl VALUES ("RM1_4","075_1_4","ROM","1","4","4","Chaymi wanutinmapis, Santu Ispirituqa pudirninwan kawsachimuran. Chayraykumi yaĉhanchikllapa chiqapta Tayta Dyuspa Wamran nir, michka Davidpa ayllunmanta kasha karmapis. ");
INSERT INTO qufNT_vpl VALUES ("RM1_5","075_1_5","ROM","1","5","5","Chaynu karmi Amitunchik Jesucristo kusata llakipar akramaran apustulnin kanaypaq. Chaymi kaĉhamaran tukuy nasyunkunata rir yaĉhachinaypaq paypi kriyirna kasunanllapapaq. Chaynuqami payqa kusa riqsikashana kanqa. ");
INSERT INTO qufNT_vpl VALUES ("RM1_6","075_1_6","ROM","1","6","6","Chaynumi qamkunatapis Tayta Dyusqa munar akrashushallapa, Amitunchik Jesucristupi kriyir paypa wamrankunana kanaykillapapaq. ");
INSERT INTO qufNT_vpl VALUES ("RM1_7","075_1_7","ROM","1","7","7","Chaymi kay kartata kaĉhamuni qamkuna Roma pwiblupi taqkunaman. Chaqa Taytanchik Dyusmi qamkunataqa kusata munar akrashushallapa, allin kaqninkunalana kanaykillapapaq. Chaymi Taytanchik Dyusman, chaynulla Amitunchik Jesucristumanpis mañakuni, llakipar tukuy imapi yanapashunanllapapaq, shumaqta kawsachishunanllapapaq ima nir. ");
INSERT INTO qufNT_vpl VALUES ("RM1_8","075_1_8","ROM","1","8","8","Puntataqami kayta willashaykillapa: Uklaw pachakunaman rirmapismi uyapasha kani, qamkunaqashi allita, Amitunchik Jesucristupi kriyinkillapa nir. Chaymi nuqaqa payrayku, Tayta Dyusta kusata payji nini qamkunapaq. ");
INSERT INTO qufNT_vpl VALUES ("RM1_9","075_1_9","ROM","1","9","9","Chaynulla Amitunchik Jesucristupaq yaĉhachikur, tukuy shunquywan Tayta Dyusta sirbini. Chaqa paymi nuqapaqqa kusa chiqapta yaĉhayan imanumi qamkunapaq mana shaykuq waran waran mañakuyani nirmapis. ");
INSERT INTO qufNT_vpl VALUES ("RM1_10","075_1_10","ROM","1","10","10","Chaynumi imuraspis mañakunilla Tayta Dyus munatinqa, mana imapis pasatin imachu shamur watukushunayllapapaq. ");
INSERT INTO qufNT_vpl VALUES ("RM1_11","075_1_11","ROM","1","11","11","Chaqa kusatami rikashuyllapata munani, qamkunallata yaĉhachishutiyllapa chay kriyishaykillapamantaqa mas allita kriyiqkunana kanaykillapapaq. ");
INSERT INTO qufNT_vpl VALUES ("RM1_12","075_1_12","ROM","1","12","12","Kaynuqami nishunillapa: Qamkunaman shamutiy, Amitunchik Jesucristupi imanutaq kriyishanchikllapanulla ukninchikllapa ukninchikllapa animachinakunallapapaq. ");
INSERT INTO qufNT_vpl VALUES ("RM1_13","075_1_13","ROM","1","13","13","Ukniykuna, kaytami yaĉhanaykillapata munani: Kutir kutirmi qamkunaman shamuyta munasha kani nir. Piru kanankamanmi manaraq shamuytaqa puytishachu kani. Chaynumapis, Amitunchik Jesucristupaq tukuy intirupi mana Israel runakunata yaĉhachitiymi, paypi kriyishallapa. Chaymi kananqa qamkunamanpis shamunayani, chaypipis yaĉhachikutiy achkana kriyinanllapapaq. ");
INSERT INTO qufNT_vpl VALUES ("RM1_14","075_1_14","ROM","1","14","14","Chaqa tukuyta yaĉhachinaypaqmi kani, griego mana griego runakunata, chay yaĉhaq mana yaĉhaqkunamatapis. ");
INSERT INTO qufNT_vpl VALUES ("RM1_15","075_1_15","ROM","1","15","15","Chayraykumi kusata shamuyta munani qamkuna Romapi taqkunamanpis, Dyuspa shumaq rimayninta yaĉhachishunayllapapaq. ");
INSERT INTO qufNT_vpl VALUES ("RM1_16","075_1_16","ROM","1","16","16","Manami nuqaqa pinqakunichu Amitunchik Jesucristupa shumaq rimayninta yaĉhachikuytaqa. Chaqa Dyusqami pudirninwan mayqantapis, shumaq rimayninpi kriyiqkunataqa washanqa, puntataqa Israelmanta kaqkunata, chaymanta-shuypaqa mana Israelmanta kaqkunatapis. ");
INSERT INTO qufNT_vpl VALUES ("RM1_17","075_1_17","ROM","1","17","17","Chaqa Amitunchik Jesucristupa shumaq rimayninpi kriyishalami, Dyusqa uchanchikmanta pirdunar, kusa allinpaqna riqsimanchikllapa nir intrachimanchikllapa. Chaypaqmi Dyus nitin iskribikashakunapiqa nin: “Mayqanpis allita kriyishanraykulami, kusa allinpaq riqsikar kawsanqa” nir. ");
INSERT INTO qufNT_vpl VALUES ("RM1_18","075_1_18","ROM","1","18","18","Tukuy runakunami kusala mana allinkunata rurar ima, wakinkunata pantachinllapa Dyuspaq mana intrakananllapapaq. Chaymi Taytanchik Dyusqa piñakur, syilumanta-pacha paykunataqa kastiganqa. ");
INSERT INTO qufNT_vpl VALUES ("RM1_19","075_1_19","ROM","1","19","20","Chaqa Taytanchik Dyusllami paykunata intrachiran, nuqami kusa allin, kusa puytiq Dyusnikillapa kani nir. Chaynuqami intrachikuran, kay pachata, chaynulla tukuy ima rurashankunawan. Chaymi payllata mana rikarpis, chay tukuy ima rurashanta rikarqa, tukuy yaĉhaytana puytinchikllapa Tayta Dyusqa imanu nirmapis. Piru tukuy chaykunata yaĉharmapismi, wakinkunaqa mana paypi kriyiytaqa munanllapachu. Chaymi, “Mana yaĉhashachu kani Dyuspaq” nirmapis, paykunaqa mana washakayta puytinqallapachu. ");
INSERT INTO qufNT_vpl VALUES ("RM1_21","075_1_21","ROM","1","21","21","Chaqa chay runakuna Tayta Dyuspaq yaĉharllapapismi, imanuĉhi payta adurananpaq kaq chaynutaqa adurayta, payjichikuymatapis mana munashallapachu. Ashwan chaykunata rurananmantaqami mana allinkunata yarpur kawsashallapa. Chaymi shunqunpi mana allin yarpuyninkunarayku, yarpuyninllapaqa tutaparaqpi yupayna kidasha. ");
INSERT INTO qufNT_vpl VALUES ("RM1_22","075_1_22","ROM","1","22","22","Chaymi paykunaqa “Kusa yaĉhayniyjunmi kanchikllapa” nirmapis, ashwan kusa mana intrakaqkunapaq tikrakashallapa. ");
INSERT INTO qufNT_vpl VALUES ("RM1_23","075_1_23","ROM","1","23","23","Chaqa Taytanchik Dyus kusa puytiq, chaynulla tukuy tyimpupaq ima katinmapis, aduraytaqa mana munashallapachu. Ashwanmi adurayta munashallapa kay pachapi kaq tukukaq imakunata amituyllapa nirqa. Chaymi adurashallapa runapa, pariq kurukunapa, tukuy kwatru ĉhakiyjun animalkunapa, aysaĉhakar puriq kurukunapa ritratunkunata ima. ");
INSERT INTO qufNT_vpl VALUES ("RM1_24","075_1_24","ROM","1","24","24","Chayraykumi Tayta Dyusta mana kasushanllaparayku, chay runakunataqa dijasha munashanllapakunatana rurananllapapaq. Chaymi paykunaqa ukwan ukwan punur, kusa millanaypaq imakunata rurar imana kawsanllapa. ");
INSERT INTO qufNT_vpl VALUES ("RM1_25","075_1_25","ROM","1","25","25","Chaynulla chay runakunaqami, chiqap Dyuspi mana kriyinar, payta adurayta mana munar, ashwan chay llulla kaqkunalapina kriyishallapa. Chaynu karmi, Taytanchik Dyustaqa mana adurananllapanachu. Ashwanmi Tayta Dyus rurashankunatana adurayanllapa. Piru Taytanchik Dyusqami munan, chay rurashankunataqa mana adurarchu, ashwan pay payllatana alabanallapapaq. Chaynumi kanqa. ");
INSERT INTO qufNT_vpl VALUES ("RM1_26","075_1_26","ROM","1","26","26","Chaymi chay runakuna, Tayta Dyusta adurayta mana munatinllapaqa, payqa dijashana kusa pinqaypaqkunata rurananllapapaq. Chaymi warmikunapis runanwan punuq yupayna warmipurana punur mana allinta ruranakunllapa. ");
INSERT INTO qufNT_vpl VALUES ("RM1_27","075_1_27","ROM","1","27","27","Chaynullami ullqukunamapis warminwan punuq yupay ullqupurana punur, mana allin pinqaypaqkunata ruranakunllapa. Chaynu tukurllapami, kusata qischakanllapa munashanllapalata rurashanllaparayku. ");
INSERT INTO qufNT_vpl VALUES ("RM1_28","075_1_28","ROM","1","28","28","Chay uchayjunkunaqami mana imatapis yaĉhayta munanllapachu Dyuspaqqa. Chaymi Tayta Dyusqa paykunamanta akrakaq yupay, paykunalatana dijasha yarpuyninkunapiqa kusa mana allinkunalatana yarpunanpaq. Chaymi kusa saqrakunatana yarpur, paykuna munashanllata ruranllapa. ");
INSERT INTO qufNT_vpl VALUES ("RM1_29","075_1_29","ROM","1","29","29","Chaynu karmi tukuy riqchaq pinqaypaq uchakunata rurar kawsanllapa. Chaymi ukwan ukwan pununllapa. Runa masinkunatami mana allinkunata ruranllapa. Ĉhiqnikunllapa. Iman katinpismi, miĉhanllapa. Runa masinta inbidyanllapa. Wanuchikunllapa. Kusata piñakurmi anyanakunllapa. Llullachinakunllapa. Kusa mana allinkunalata rurayta yarpunllapa. Kusa kwintastiru ima. ");
INSERT INTO qufNT_vpl VALUES ("RM1_30","075_1_30","ROM","1","30","30","Runa masinta yanqallamanta uchachanllapa. Tayta Dyustami ĉhiqninllapa. Kusa nubliru tukurmi, ukkunata disprisyanllapa. Paykunalla kusata alabakanllapa. Ukkunata mana allinpaq tikrayta yarpunllapa. Taytanllapakunata mana kasunllapachu. ");
INSERT INTO qufNT_vpl VALUES ("RM1_31","075_1_31","ROM","1","31","31","Chaqa paykunaqami mana intrakanar kusala kuchi yupay. Imata arnikurpismi, mana kumplinllapachu. Paykunalapaq imanpipis yarpur, mana ukkunapaqqa yarpunllapachu. Mana ukkunata pirdunanllapachu. Chaynulla mana llakipakunllapa imalamapischu. ");
INSERT INTO qufNT_vpl VALUES ("RM1_32","075_1_32","ROM","1","32","32","Piru paykunaqami allita yaĉhanllapa Tayta Dyusmi tukuy chay riqchaq uchayjunkunataqa tukuy tyimpu wanunapaq kastigamanchik nir. Piru chayta yaĉharmapismi mana allinkunata rurar kusata uchakur kawsanllapa. Chay runa masinkuna paykuna yupay mana allinkunata rurar uchakutinllapamaqami, ashwan kusata aligriyanllapa. ");
INSERT INTO qufNT_vpl VALUES ("RM2_1","075_2_1","ROM","2","1","1","Piru qamkunamanta uknikillapa mana uchayjun yupay tukur, ukninta uchachar niyanman: “Payqami kusala uchayjun” nir. Chaynu nirqami, ashwan paylla kusa uchayjun kanqa. Chaqa ¿imatana ukninta willanqa paypis chaynu uchakurlla kawsarqa? ");
INSERT INTO qufNT_vpl VALUES ("RM2_2","075_2_2","ROM","2","2","2","Yaĉhashanchikllapanu, uchakuqkunataqami Dyusninchik karanlata rikar “Qamqa uchayjun kanki” nimayninchikmatapis puytin, pay allinla kar tukuyta rikar yaĉhamaqninchik kashanrayku. ");
INSERT INTO qufNT_vpl VALUES ("RM2_3","075_2_3","ROM","2","3","3","Piru qam, uknikita uchachar “Qamqa kusa uchayjun kanki” niqqami, mana imanupis washakayta puytinkichu, Dyusninchikpa kastigunmantaqa. ");
INSERT INTO qufNT_vpl VALUES ("RM2_4","075_2_4","ROM","2","4","4","Imanupiqakish qamqa mana manchakur uchakurlla kawsarqa, Dyuspaqqa kaynuta yarpuyatki: “Dyusninchikqami kusala allin kar, mana das piñakur imaqa kastigamanchikchu” nir. ¡Manami chaynuchu! Ashwanmi uchakuqkunataqa kastigan. Piru payqami kusa llakipakuq kashanrayku yarashuyan, uchaykikunata dijar payman tikrakatki pirdunashunanpaq. ");
INSERT INTO qufNT_vpl VALUES ("RM2_5","075_2_5","ROM","2","5","5","Piru qamqami, kusa kuchi kar, Dyusman mana tikrakanar bidaykitaqa mana kambyayta munankichu. Chaymi ashwan mas uchayjunpaqna tikrakayanki. Chaymi Tayta Dyusqa jwisyu diyapi tukuyta allita rikar yaĉhar, kusa manchaypaqtana kastigashunqa. ");
INSERT INTO qufNT_vpl VALUES ("RM2_6","075_2_6","ROM","2","6","6","Chaqa tukuyninchiktami rikar yaĉhamayashunllapa, allinta mana allinta rurasha kashallapamapis. ");
INSERT INTO qufNT_vpl VALUES ("RM2_7","075_2_7","ROM","2","7","7","Piru wakin runakunaqami mana shaykuq allinlata rurar, Dyusta sirbisha pullakumanchik nir, paywan tukuy tyimpupaq luryanpi kayta yarpunllapa. Chaymi paykunataqa Tayta Dyusqa yanapar tukuy tyimpupaq kawsachinqa. ");
INSERT INTO qufNT_vpl VALUES ("RM2_8","075_2_8","ROM","2","8","8","Nataq chay mana allinkunata ruraqkunataqami, Tayta Dyusqa kusata piñakur kastiganqa. Chaqa paykunaqami chay tukuy allin kaqmantaqa, Dyus nishantaqa mana imalatapis kasuyta munanllapachu. Ashwanmi munashanllata rurar kawsanllapa. ");
INSERT INTO qufNT_vpl VALUES ("RM2_9","075_2_9","ROM","2","9","9","Chaynu kashanllaparaykumi michka Israel runakuna, mana Israel runakuna karmapis qischakanqallapa. Chaymi tukuy chay mana allinta ruraqkunapaqqa kusala qischakaykuna, yarpupakuykuna kanqa. ");
INSERT INTO qufNT_vpl VALUES ("RM2_10","075_2_10","ROM","2","10","10","Piru Tayta Dyusqami chay allin ruraqkunataqa allinmi kanki nir, kusata aligriyachir shumaqta kawsachinqa, Israelmanta kaqkunata, chaynulla mana Israelmanta kaqkunamatapis. ");
INSERT INTO qufNT_vpl VALUES ("RM2_11","075_2_11","ROM","2","11","11","Chaqa Tayta Dyusqa manami ukmanta, ukmantachu rikamanchikllapa. ");
INSERT INTO qufNT_vpl VALUES ("RM2_12","075_2_12","ROM","2","12","12","Chaymi mayqanpis Moisés mantakushanta mana yaĉharpis, imami allin, imami mana allin nir yaĉhayar uchakushanraykumi Tayta Dyusqa allita rikar kastiganqa. Nataq Moisés mantakushanta yaĉhayar uchakuqkunata-shuypaqa chay mantakuykunallawan Tayta Dyusqa allita rikar yaĉhar, kastiganqa. ");
INSERT INTO qufNT_vpl VALUES ("RM2_13","075_2_13","ROM","2","13","13","Chaqa Tayta Dyusqami mana chay mantakuykunata uyakuqkunalatachu allinpaqqa riqsin. Ashwanmi uyakusha karmapis chay mantakuykuna nishankunata kasuqkunatami, Tayta Dyusqa allinpaqqa riqsin. Chaymi chaynu karnaqa, Dyuswan pullana kanqallapa. ");
INSERT INTO qufNT_vpl VALUES ("RM2_14","075_2_14","ROM","2","14","14","Piru mana Israel runakunamantaqami, wakinkunaqa Moisés mantashankunata mana yaĉharpis, allinta rurar kawsanllapa. Chaqa paykunaqami yarpuyninllapallamanta yaĉhanllapa imami allin, imami mana allin nirmapis. ");
INSERT INTO qufNT_vpl VALUES ("RM2_15","075_2_15","ROM","2","15","15","Chaymi chaynu allinta rurar kawsatinllapaqa, yaĉhanchikllapa paykunapismi shunqunllapapi Dyus munashankunata allita intrakanllapa nir. Chaqa yarpunllapami, allintachu rurayani manaqachu mana nir. ");
INSERT INTO qufNT_vpl VALUES ("RM2_16","075_2_16","ROM","2","16","16","Chay nishushayllapanumi, jwisyu diyapiqa kanqa. Chaqa Amitunchik Jesucristupaq yaĉhachishushayllapanu, payqa yarpuyashanchikkunata rikayanqa. Chaymi ukkunata washayanqa. Nataq ukkunataqa uchakushanllaparayku kastigayanqa. ");
INSERT INTO qufNT_vpl VALUES ("RM2_17","075_2_17","ROM","2","17","17","Israelmanta kaq runa masiy, qamqami ninki: “Nuqaqami Israel runa kar, Moisés mantakushankunata yaĉhakushayrayku Dyusqa masta munaman” nir. Piru chaynuqami ninki kusata alabakarla. ");
INSERT INTO qufNT_vpl VALUES ("RM2_18","075_2_18","ROM","2","18","18","Chaynulla Moisés mantakushanta yaĉhakushana karqami ninki, “Tayta Dyus munashantaqami allita intrakanina” nir. Chaymi Moisés mantakushankunata yaĉhakushana karqa, yarpunki Tayta Dyus munashankunalata intrakarmi, kwintata qukani imataq allin nir. ");
INSERT INTO qufNT_vpl VALUES ("RM2_19","075_2_19","ROM","2","19","19","Chaynullami ninkipis: “Chay mana yaĉhaqkunaqami mana rikakuq yupay katinllapa, yaĉhachiyta puytini, amana tutaparaqllapi yupay purinanllapapaq” nir. ");
INSERT INTO qufNT_vpl VALUES ("RM2_20","075_2_20","ROM","2","20","20","Ninkipismi: “Moisés mantakushankunata allita yaĉhaq karmi, Dyus munashanta allita intrakayani. Chaymi chay wamritukuna yupay kar, mana yaĉhaqkunata yaĉhachiyta puytini: ‘Imataq allin, imataq mana allin’ nir. Chaqa Moisés mantakushanraykumi yaĉhayta puytinchik Dyus munashantaqa”. ");
INSERT INTO qufNT_vpl VALUES ("RM2_21","075_2_21","ROM","2","21","21","Piru allita intrakar yaĉhachikurqa, ¿imaraykutaq chay yaĉhachikushaykitaqa mana kasunkiqa? Chaqa qamqami yaĉhachikunki: “Ama suwakuyllapachu” nir. Piru ¿imaraykutaq suwakunkiqa? ");
INSERT INTO qufNT_vpl VALUES ("RM2_22","075_2_22","ROM","2","22","22","Yaĉhachikunkipismi: “Ukpa warminwanqa manami allinchu pununapaq” nir. Piru, ¿imaraykutaq ukpa warminwan pununkiqa? Runakuna rurashan amitunllapakunatapismi kusata ĉhiqninki. Chaynu chaykunata ĉhiqnirqa, ¿imaraykutaq chay amitunllapapa wasinkunaman yaykunki iman kaqkunata suwakuqqa? ");
INSERT INTO qufNT_vpl VALUES ("RM2_23","075_2_23","ROM","2","23","23","Kananqami Moisés mantakushanta allita yaĉharqa, kusata alabakanki. Piru chay mantakuykunata mana kasurqami, Dyusmanta burlakayanki. ");
INSERT INTO qufNT_vpl VALUES ("RM2_24","075_2_24","ROM","2","24","24","Chayraykumi Dyus nitin iskribikashakunapi nin: “Qamkuna Israelmanta kaqkuna mana allinkunata rurashaykillaparaykumi, chay uklawmanta kaq runakunaqa, Dyusninchikpaq mana allinta rimanllapachu” nir. ");
INSERT INTO qufNT_vpl VALUES ("RM2_25","075_2_25","ROM","2","25","25","Qammi Dyuswan kanaypaq nir chay siñal kustumrita ruranki. Chaynu chay siñal kustumrita rurar, Moisés mantakushanta mana chiqapta kasurqami, yanqallana chay siñaltaqa rurashayki kanqa. ");
INSERT INTO qufNT_vpl VALUES ("RM2_26","075_2_26","ROM","2","26","26","Chay mana Israelmanta runakunaqami chay siñal kustumritaqa mana ruranllapachu. Piru allita Dyus munashanta rurarllapaqa, ¿manachu Dyuspaqqa chay siñal kustumrita rurasha yupayna kanqallapa? ");
INSERT INTO qufNT_vpl VALUES ("RM2_27","075_2_27","ROM","2","27","27","Chay paykunaqami, Dyus munashanta rurasha kar, Dyuswanna kanqallapa. Chaymi Dyuspaqqa mas allinna kanqa qammantaqa. Chaqa qamqami, chay siñal kustumrita rurasha karmapis, Moisés mantakushantaqa chiqaptaqa mana kasunkichu. ");
INSERT INTO qufNT_vpl VALUES ("RM2_28","075_2_28","ROM","2","28","28","Ma chaynu katinqa ¿mayqankunataq Dyuspa chiqap wamrankunaqa kanqa? Manami kwirpunchikpi siñal kustumrita rurashanchikraykuchu chiqap wamrankunaqa kanchikllapa. ");
INSERT INTO qufNT_vpl VALUES ("RM2_29","075_2_29","ROM","2","29","29","Chaqa Moisés tukuy mantakushankunata kasunasha kashamapis, manami chayqa washamayninchikta puytiranchu. Ashwan Dyuspi allita kriyishalami, Santu Ispiritu yarpuyninchikpi siñalamaqninchik yupay intrachimanchik Dyuspa wamrankunana kanchikllapa nir. Chaynu Dyuspaq kashallapaqami, runakunaqa mana alabamashunllapachu, ashwan Taytanchik Dyusmi kusa allinna kankillapa nimashunllapa. ");
INSERT INTO qufNT_vpl VALUES ("RM3_1","075_3_1","ROM","3","1","1","Piru chaynu nishutiyqakish qamqa yarpuyatki, chaqa ¿imatataq sirbiman Israel runa kar, chay siñal kustumrita rurashayqa? nir. ");
INSERT INTO qufNT_vpl VALUES ("RM3_2","075_3_2","ROM","3","2","2","Amami chaynutaqa yarpuychu. Chaqa Tayta Dyus munar akrashushanllaparaykumi, rimaynintaqa puntata unay rukuykillapakunata intrachiran, wakinkunata intrachinanllapapaq. ");
INSERT INTO qufNT_vpl VALUES ("RM3_3","075_3_3","ROM","3","3","3","Piru chaynu katinmapismi, wakin Israel masikikunaqa Dyusninchik washananllapapaq nir tratuta rurashantaqa mana kwintacharanllapachu. Chaynu mana kwintachatinllapamapismi, Dyusninchikqa chay tratuta rurashantaqa allita kumpliyanqa. ");
INSERT INTO qufNT_vpl VALUES ("RM3_4","075_3_4","ROM","3","4","4","¡Chaqa tukuy runakuna ima nishanta mana kumplitinmapismi, Tayta Dyusqa imanu yanapamanallapapaq, chaynulla imanu ruramanallapapaq nir arnimashanchikllapataqa, allita tukuyta kumpliyanqa! Chaqa Dyus nitin iskribikashakunapimi kaynu nin: ¡Tayta Dyus, qam rimatkimi tukuy uyashuqkuna yaĉhanqallapa, chiqaptami rimanki! ¡Chaymi tukuy musyashuqkunata binsir, uyarachinki! nir. ");
INSERT INTO qufNT_vpl VALUES ("RM3_5","075_3_5","ROM","3","5","5","Piru Tayta Dyus llakipakuq kashanraykumi, ukkunaqa yarpuyninllamanta kaynu ninllapa: Uchakurlla kawsatiymapis Tayta Dyus llakipamaqta wakinkuna rikarmi, ninllapa: Dyusqami kusala allin llakipakuq nir. Chaynu uchakushayrayku ukkunaqa Dyusqa llakipakuq nir intrakatinqa, manami allinchu kanqa Dyus kastigamananpaqqa michka uchakutiymapis nir. ");
INSERT INTO qufNT_vpl VALUES ("RM3_6","075_3_6","ROM","3","6","6","¡Piru manami chaynuchu! Chaqa Dyus tukuy nishanta mana kumplirqa, ¿imanunari jwisyu diyapiqa tukuyta allita rikar yaĉhanqa? ");
INSERT INTO qufNT_vpl VALUES ("RM3_7","075_3_7","ROM","3","7","7","Piru uk uchakusha karmapis, washakayta munar niyanmanllaraq: “Llullakushayraykumi Dyusta masta alabar ninllapa: ‘Dyusqa mana llullachu’ nir. Chaymi chay llullakushaypaqqa, mana allinchu kastigamananpaqqa” nir. ");
INSERT INTO qufNT_vpl VALUES ("RM3_8","075_3_8","ROM","3","8","8","Nishaykillapa: Chaynu rimarqami, paylla llullachikayan. Chaqa ashwan chaynu rimaqkunaqami, llullakur ukkunata ninpis: “Kusata uchakushamapismi, Dyusqa kusala llakipakuq kar, mana kastigamanchikchu” nir. Chaynulla ninllapapis: “Pablupis nuqakuna yupaylla yaĉhachikun” nir. Chaymi chaynu llullakur yaĉhachikuqkunataqa, Dyusqa kusa manchaypaqta kastiganqa. ");
INSERT INTO qufNT_vpl VALUES ("RM3_9","075_3_9","ROM","3","9","9","¡Ma yarpushunllapa! ¿Nuqanchikkuna Israelmanta kashanchikllaparaykuchu, wakinkunamantaqa kusa mas allin kashunllapa? ¡Manami! Chaqa yaĉhachishushayllapanu Israelmanta kaqkuna, chaynulla chay mana Israelmanta kaqkunamapismi tukuy uchayjun kanchikllapa. ");
INSERT INTO qufNT_vpl VALUES ("RM3_10","075_3_10","ROM","3","10","10","Chaqa Dyus nitin iskribikashakunapimi kaynu nin: “Dyuspaqqa manami uklamapis kanchu allinta ruraqqa. ");
INSERT INTO qufNT_vpl VALUES ("RM3_11","075_3_11","ROM","3","11","11","Manami uklamapis kanchu Dyuspaq yarpuqqa. Chaynulla Dyuspaq intrakayta munaqqa manami kanchu uklamapis. ");
INSERT INTO qufNT_vpl VALUES ("RM3_12","075_3_12","ROM","3","12","12","Chaqa tukuymi Tayta Dyusmanta chiqanchakar, mana allinpaqna tikrakashallapa. Chaymi mana uklamapis kanchu allinta ruraqqa. ");
INSERT INTO qufNT_vpl VALUES ("RM3_13","075_3_13","ROM","3","13","13","Chay mana allinta ruraq runakunapa kunkanqami, imanutaq uk wanur pampakashan kiĉhalla kar kusalata asyan, chay yupay. Chaymi das imatapis saqrata riman. Chaynullami qallunllapapis kusala llulla katin, shiminllapapi largu kurupa bininunta pakaq yupay. ");
INSERT INTO qufNT_vpl VALUES ("RM3_14","075_3_14","ROM","3","14","14","Aqrunllapapismi kusa saqrata ayaq yupay katin, runa masinllapakunamatapis kusalata musyanllapa ima. ");
INSERT INTO qufNT_vpl VALUES ("RM3_15","075_3_15","ROM","3","15","15","Ĉhakinllapakunapismi kusa utqaylla purin ukkunata mana allinta rurar wanuchinanllapapaq. ");
INSERT INTO qufNT_vpl VALUES ("RM3_16","075_3_16","ROM","3","16","16","Chaynullami mayta rirllapapis achka runakunata qischar ima llakichinllapa. ");
INSERT INTO qufNT_vpl VALUES ("RM3_17","075_3_17","ROM","3","17","17","Chaqa manami mayqanwanpis shumaqta kawsaytaqa yaĉhanllapachu. ");
INSERT INTO qufNT_vpl VALUES ("RM3_18","075_3_18","ROM","3","18","18","Chaymi Tayta Dyusta manchar kasuylamatapis mana yarpunllapachu” nir. ");
INSERT INTO qufNT_vpl VALUES ("RM3_19","075_3_19","ROM","3","19","19","Chaynumi Dyus nitin iskribikashakunapiqa intrachimanchik Israelmanta kaqkunapis uchayjun kanchikllapa nir. Chaqa manami mayqanpis tukuy mantakuytaqa kumpliyta puytishachu. Chaymi jwisyu diyapiqa, Dyusta mana ima nishaq nir yaĉharchu tukuyla Israelmanta kaq, chaynulla mana Israelmanta kaqkunamapis kastigakasha kanqallapa. ");
INSERT INTO qufNT_vpl VALUES ("RM3_20","075_3_20","ROM","3","20","20","Chaymi Moisés mantakushankunata michka kumplishaq nisha katinllapamapis, Dyusqa mana mayqantapis ninqachu: “Mananami uchayjunnachu kanki” nirqa. Chaqa chay mantakuykunaqami intrachimanalapaq karan: “Kusa uchayjun kanchikllapa” nir. ");
INSERT INTO qufNT_vpl VALUES ("RM3_21","075_3_21","ROM","3","21","22","Piru kananqami Tayta Dyusqa intrachimanchikllapa, mananashi chay unay mantakuykunata kasurnachu washakayta puytinchik nir. Ashwanmi Jesucristupi kriyishalana mana uchayjunpaqnachu riqsir, tukuy Israelmanta kaqkunata chaynulla mana Israelmanta kaqkunamatapis washamanchikllapa. Chaqa chaypaqmi Dyuspa rimaqnin Moisés, chaynulla wakin rimaqninkunapis Dyus nitin iskribiran. Chay iskribishankunaqami niyaq: “Uk washakuq shamurshi, tukuyla paypi kriyiqkunataqa washar, Dyuswan pullachamayashunllapa” nir. ");
INSERT INTO qufNT_vpl VALUES ("RM3_23","075_3_23","ROM","3","23","23","Chaymi nishaykillapapis: Tukuylami uchakusha karanchikllapa nir. Chaynu karmi kusa allinla llakipakuq Dyusninchikpa naypanmantaqa karupllapi karanchikllapa. ");
INSERT INTO qufNT_vpl VALUES ("RM3_24","075_3_24","ROM","3","24","24","Piru chaynu kashallapamapismi, Jesucristo uchanchikllapapaq pagrakuq yupay wanuran Tayta Dyuswan pullachamanallapapaq. Chaymi kananqa Taytanchik Dyusqa dibaldila mana imawan pagrashalamapischu llakipar uchanchikllapamantaqa pirdunamanchikllapa. ");
INSERT INTO qufNT_vpl VALUES ("RM3_25","075_3_25","ROM","3","25","25","Chaqa Tayta Dyus munatinmi Jesucristo yawarninta iĉhar wanuran. Chaynu wanurmi chay uchanchikllapawanqa payna kidaran. Chaynuqami Jesucristupi kriyiqkunataqa Tayta Dyusqa manana kastigamanallapapaqnachu. Chaynuqa kwintata qukanchikllapa, Tayta Dyusqa tukuyla uchata mana chaynulaqa dijanchu nir. Chaynu katinmi chay unay runakuna, manaraq Jesucristo shamuyatin uchakurmapis Tayta Dyuspi kriyitinllapalami payqa llakiparan. ");
INSERT INTO qufNT_vpl VALUES ("RM3_26","075_3_26","ROM","3","26","26","Chaynullami kanan tyimpukunapis Tayta Dyusqa uchanchikkunamanta pirdunamanchikllapa, Wamran wanushanrayku. Chaymi Jesucristupi tukuy kriyiqkunata pirdunatinqa, kwintata qukanchikllapa: Tayta Dyusqami maydiyapis kusa allinla kar, rikar yaĉhar manana uchayjunpaqnachu riqsimanchikllapa nir. ");
INSERT INTO qufNT_vpl VALUES ("RM3_27","075_3_27","ROM","3","27","27","Chaynu Tayta Dyus rurasha katinqa, ¿imapaqtaq sirbin alabakanallapapaqqa? ¿Alabakaytachu puytinchik Moisés mantakushanta kasushanchikrayku? ¡Manami! Chaqa Jesucristupi kriyishallapalami, Tayta Dyusqa uchanchikkunamanta pirdunamanchikllapa. Chaynu katinmi mana sirbinnachu imapaqpis alabakanallapapaqqa. ");
INSERT INTO qufNT_vpl VALUES ("RM3_28","075_3_28","ROM","3","28","28","Chayraykumi yaĉhanchikllapa Jesucristupi kriyishallapalami Tayta Dyusqa uchanchikmanta pirdunamanchikllapa, mana Moisés mantakushankunata kasushanchikraykuchu nir. ");
INSERT INTO qufNT_vpl VALUES ("RM3_29","075_3_29","ROM","3","29","29","Chaqa Tayta Dyusqami mana, Israelmanta kaqkunapa Dyusninlachu. Ashwanmi Wamran Jesucristupi tukuy kriyiqkunapaqa, Israelmanta kaqkunapa, chaynulla mana Israelmanta kaqkunapamapis Dyusnin. ");
INSERT INTO qufNT_vpl VALUES ("RM3_30","075_3_30","ROM","3","30","30","Uk Dyusla kashanraykumi Jesucristupi tukuy kriyiqkunataqa uchanchikmanta pirdunamanchik, chay siñal kustumrita rurasha kasha, chaynulla mana rurasha kashallapamapis. ");
INSERT INTO qufNT_vpl VALUES ("RM3_31","075_3_31","ROM","3","31","31","Piru chaynu pirdunamashallapaqa, imanupi yarpuchuwanllapa Dyus nitin Moisés mantakushankunaqami manana sirbinnachu nir. ¡Manami allinchu chaynu yarpunallapapaqqa! Ashwanmi Jesucristupi kriyirqa, Dyus nitin Moisés tukuy mantakushankunataqa kumplisha yupayna kanchikllapa. ");
INSERT INTO qufNT_vpl VALUES ("RM4_1","075_4_1","ROM","4","1","1","Ma yarpushunllapa, nuqakuna Israel runakunapa unay rukuyllapa Abrahamta, Dyus allinpaq riqsishanpaq. ");
INSERT INTO qufNT_vpl VALUES ("RM4_2","075_4_2","ROM","4","2","2","Tayta Dyusqami Abrahamtaqa kriyishanraykula allinpaqqa riqsiran. Chaqa Abrahamqa trabajaq yupay, Dyuspaq allinlata rurasha karqami paylla alabakayta puytinanta. Piru mana allinlata rurayta puytishanraykumi mana paylla alabakaytaqa puytiranchu. ");
INSERT INTO qufNT_vpl VALUES ("RM4_3","075_4_3","ROM","4","3","3","Chaynu katinmi Dyus nitin iskribikashakunapiqa nin: “Abrahamqami Tayta Dyuspi allita kriyishanraykula mana uchayjunpaqnachu riqsikaran” nir. ");
INSERT INTO qufNT_vpl VALUES ("RM4_4","075_4_4","ROM","4","4","5","Ma allita yarpushunllapa: ¿Uk runa mana trabajarqachu pagrakayta puytin? ¡Manami! Chaynullami nuqanchikkunapis Tayta Dyuspi mana kriyirqa, mana niyta puytishunchu “Tayta Dyus washamay” nirqa. Ashwanmi Tayta Dyusqa mayqan kusa uchayjun katinmapis washanarqa, llakipar dibaldila washan. Chaymi ashwan, Jesucristo washamaqninchik nir kriyishala, Tayta Dyusqa mana uchayjunpaqnachu riqsimanchikllapa. ");
INSERT INTO qufNT_vpl VALUES ("RM4_6","075_4_6","ROM","4","6","6","Chayraykumi runakuna uchakusha kar, kriyishanraykula Dyusqa, dibaldila llakipatin kusata aligriyanqa nir, chay unay gubyirnu Davidpis ");
INSERT INTO qufNT_vpl VALUES ("RM4_7","075_4_7","ROM","4","7","7","kaynu niran: “Kusa shumaqmi kanqa mayqan uchakusha katinmapis Tayta Dyus uchankunamanta pirdunatinqa. ");
INSERT INTO qufNT_vpl VALUES ("RM4_8","075_4_8","ROM","4","8","8","Chaynulla kusa shumaqmi kanqa chay runaqa, Tayta Dyus uchankunata mana kwintachatinqa” nir. ");
INSERT INTO qufNT_vpl VALUES ("RM4_9","075_4_9","ROM","4","9","9","¿Chaynuqachu kusa shumaqqa kanqa chay siñal kustumrita rurasha kaqkunala? ¡Manami! Ashwan Tayta Dyuspi kriyirmi shumaqqa kanqallapa, mana chay siñal kustumrita rurasha kaqkunapis. Yaĉhashanchikllapanu, Abrahamtami Tayta Dyusqa mana uchayjunpaq riqsiran, paypi kriyishanraykula. ");
INSERT INTO qufNT_vpl VALUES ("RM4_10","075_4_10","ROM","4","10","10","Chaynuqa ¿ima tyimpupitaq Tayta Dyusqa chaynuta riqsiran Abrahamtaqa? ¿Siñal kustumrita rurashana katin, manaqachu manaraq rurayatin? Ashwanmi manaraq chay siñal kustumrita rurayatinraq, allinpaqqa riqsiran. ");
INSERT INTO qufNT_vpl VALUES ("RM4_11","075_4_11","ROM","4","11","11","Chaymi chay siñal kustumrita manaraq rurayatinmapis, Tayta Dyusqa Abrahamta kusa allinpaq riqsir kaynu niran: “Siñal kustumrita ruray” nir. Chaynu nitinraqmi, Abrahamqa chay siñal kustumrita ruraran, ama maydiyapis qunqananpaq, Dyusmi allinpaq riqsimasha paypi kriyishayraykula nir. Chaymi Abrahamqa intrachimanchik, Tayta Dyuspi kriyirlami Dyuspaqqa allin kanchik nir. Chaynu Abrahampaq yarpurqa, allita yaĉhanchikllapa Tayta Dyusmi chay siñal kustumrita mana rurasha kaqkunatapis allinpaq riqsin paypi kriyitinqa nir. ");
INSERT INTO qufNT_vpl VALUES ("RM4_12","075_4_12","ROM","4","12","12","Abrahamqami siñal kustumrita rurasha kaqkunamatapis intrachimanchikllapa, Dyuswanqami allin kanchik paypi kriyirla, mana siñal kustumrita rurarlachu nir. Chaqa imanutaq Abrahammaqa manaraq siñal kustumrita rurayatinraqchu Tayta Dyuspi kriyishanraykula, allinpaq riqsiran. ");
INSERT INTO qufNT_vpl VALUES ("RM4_13","075_4_13","ROM","4","13","13","Abrahamqami kusata kriyiran. Chaymi Dyusninchikqa aylluntinta arniran tukuyla kay pachaqa paykunapa makinpina kananpaq nir. Piru manami, Moisés mantakushankunata kasushanraykuchu chaynuqa arniran. Ashwanmi arniran, allita Dyuspi kriyishanraykula. Chaynu kriyitinmi, Tayta Dyusqa uchankunamanta llakipar kusa allinpaqna riqsiran. ");
INSERT INTO qufNT_vpl VALUES ("RM4_14","075_4_14","ROM","4","14","14","Chayraykumi mayqanpis Tayta Dyuspi allita kriyirlami, tukuy arnishankunamatapis aypayta puytinllapa. Chaqa Moisés mantakushankunata kasur washakananllapapaq katinqa, kriyirla washakanallapapaq nir arnimashanchikllapaqa yanqalla kayanman. ");
INSERT INTO qufNT_vpl VALUES ("RM4_15","075_4_15","ROM","4","15","15","Piru Tayta Dyus, Moisesta mantakuykunata qushanta kasushaq nir yarpurmi mas uchakushana rikarinllapa. Chayraykumi Tayta Dyusqa kusalata piñakurna kastiganqa paykunataqa. ");
INSERT INTO qufNT_vpl VALUES ("RM4_16","075_4_16","ROM","4","16","16","Chaymi Tayta Dyusqa Abrahamta arnir yanaparan, paypi kriyishanrayku. Chaynullami nuqanchikkunatapis arnir dibaldila yanapamanchikllapa kriyishanchikraykula. Chaynuqami Abrahamqa tukuy kriyiqkunapaqa taytanchikllapa yupayna kar intrachimanchikllapa, imanumi Tayta Dyuspi kriyishala allinpaq riqsimanchik nir. Chaqa Dyusninchikqa manami yanapanchu Moisés mantakushanta kasuqkunalataqa. Ashwanmi yanapan Abraham yupay Dyuspi allita tukuy kriyiqkunalata. ");
INSERT INTO qufNT_vpl VALUES ("RM4_17","075_4_17","ROM","4","17","17","Chaqa Abrahamqami allita kriyiran: Tayta Dyus rimayninlawan mana imapis kayashanmanta tukuy imata rurayta puytin nir. Chaynulla kriyiranpis: Wanushakunamatapis kawsachimun nir. Chaynu kriyishanpaqmi Tayta Dyusqa niran: “Qammantami achka ayllukuna kanqa. Chaymi taytan yupay kanki” nir. Chaynu nitinmi Abrahamqa kriyiran. ");
INSERT INTO qufNT_vpl VALUES ("RM4_18","075_4_18","ROM","4","18","19","Chaqa Tayta Dyusqami Abrahamta nisha karan: “Warmiki Sararaykumi uk wamrayjun kanki” nir. Piru Saraqami mana wamrakuq warmichu karan. Chaynu Abraham mana wamrayjun karpismi, Tayta Dyus nishanta kriyiran. Piru manami dasqa wamrayjunchu karan. Ashwanmi kusa achka añuta yararan, Tayta Dyus nishannu kumplikananpaqqa. Chaymi ashwan Abrahamqa warmin Sarawan yaqqana syin añuyjun karanllapa. Chaynu kusa rukuna karllapa wanunanllapapaqna kar, Sara mana wamrakuq katinpismi, Tayta Dyus nishanlapi mana shaykuq kriyiran. Chaymi rukuna katinllapamapis Tayta Dyus nishannu, Saraqa wamrakusturanna. Chaynumi achka pwiblukunapa taytanllapa yupayna karan. ");
INSERT INTO qufNT_vpl VALUES ("RM4_20","075_4_20","ROM","4","20","20","Chaqa Abrahamqa kusa allita kriyisha karan: Tayta Dyusmi chay arnimashanta chiqapta qumanqa nir. Chaymi tukuy nishanpi mana shaykuq kriyir, Dyusta kusata alabaran. ");
INSERT INTO qufNT_vpl VALUES ("RM4_21","075_4_21","ROM","4","21","21","Chaqa kusatami yarpukusha karan: Tayta Dyusmi kusa pudirniyjun kar, tukuy chay arnimashantaqa rurayta puytin nir. ");
INSERT INTO qufNT_vpl VALUES ("RM4_22","075_4_22","ROM","4","22","22","Chaynu kriyishanpaqmi Tayta Dyusqa Abrahamta kusa allinpaqna riqsiran. ");
INSERT INTO qufNT_vpl VALUES ("RM4_23","075_4_23","ROM","4","23","23","Piru Abraham, Tayta Dyuspi kriyishanrayku allinpaq riqsisha nirqami, mana Abrahamlapaqchu chaynuqa niyan. ");
INSERT INTO qufNT_vpl VALUES ("RM4_24","075_4_24","ROM","4","24","24","Ashwanmi chaynuqa nin, kanan nuqanchikkuna tukuy paypi kriyiqkunapaqpis. Chaqa nuqanchikkunapismi, Tayta Dyus, Amitunchik Jesucristuta wanushanmanta kawsachimusha chay paypi kriyinchikllapa. ");
INSERT INTO qufNT_vpl VALUES ("RM4_25","075_4_25","ROM","4","25","25","Chaqa Jesucristumi wanuran uchanchikllaparayku. Chaymantaqami chay wanushanmanta kawsachimuran, mana uchayjunpaqna riqsimanallapapaq. ");
INSERT INTO qufNT_vpl VALUES ("RM5_1","075_5_1","ROM","5","1","1","Jesucristupi kriyishalami, Tayta Dyusqa mana uchayjunpaqnachu riqsimanchikllapa. Chaqa Amitunchik Jesucristo shumaqchamashanchikrayku, Dyuswanqa kusa shumaqna kanchikllapa. ");
INSERT INTO qufNT_vpl VALUES ("RM5_2","075_5_2","ROM","5","2","2","Chaynu kriyishallapami, Tayta Dyus kusa allin kar, mana imawan pagrasha imachu dibaldila uchanchikllapamanta llakipar kusa allinpaq riqsimanchik. Chaymi paylapi kunfyakar kusata aligriyanchikllapa, maydiyaqa kusa shumaqna kashunllapa pay kayashanpi nir. ");
INSERT INTO qufNT_vpl VALUES ("RM5_3","075_5_3","ROM","5","3","3","Chaynu karqami, chay qischakaykuna katinpis aligriyashunllapa. Chaqa yaĉhashanchikllapanu, chay qischakaykunaqami yaĉhachimanchikllapa maydiyapis chay kriyishanchiknulla shachinakunallapapaq nir. ");
INSERT INTO qufNT_vpl VALUES ("RM5_4","075_5_4","ROM","5","4","4","Chaymi chay kriyishanchiknulla waran waran shachinakushaqami, Dyusqa nimashunllapa allinmi kankillapa nir. Chaynu nimashallapami nuqanchikkunaqa chiqapta kunfyakanchikllapa maydiyaqa kusa shumaqna paywan kashunllapa nir. ");
INSERT INTO qufNT_vpl VALUES ("RM5_5","075_5_5","ROM","5","5","5","Chaymi chay kunfyakayashanchikqa mana yanqallachu kasha nir yaĉhanapaqqa, Tayta Dyusqa Santu Ispiritunta qumashanchik. Chaqa payqami intrachimanchik tukuyta kusata munamanchikllapa nir. ");
INSERT INTO qufNT_vpl VALUES ("RM5_6","075_5_6","ROM","5","6","6","Unaymantami nuqanchikkunaqa mana imanupis washakayta puytiranchikllapachu, chay mana allinta rurashanchikrayku. Chaymi Tayta Dyusqa munashan tyimpupi, Wamran Jesucristuta kaĉhamutin nuqanchikkunarayku wanuran, michka payta mana kasur uchakusha kashallapamapis. ");
INSERT INTO qufNT_vpl VALUES ("RM5_7","075_5_7","ROM","5","7","7","Yaĉhashanchikllapanu manami mayqan runapis, runa masinpaq wanuyta yarpunmanlamapischu. ¿Piru imanupi uk runapa kusa allin, kusa munashan runa masin katinmaqa, nuqa qampaq wanushaq niytachu puytiyanman? ");
INSERT INTO qufNT_vpl VALUES ("RM5_8","075_5_8","ROM","5","8","8","Piru imanutaq ashwan Amitunchik Jesucristumaqa wanuran nuqanchikkuna manaraq kriyir uchayjun kashanchikmanta washamanallapapaq. Chaynuqami wanuran, Tayta Dyus allita intrachimanallapapaq kusata munamanchikllapa nir. ");
INSERT INTO qufNT_vpl VALUES ("RM5_9","075_5_9","ROM","5","9","9","Chaqa Jesucristo yawarninta iĉhar wanushanraykumi, Tayta Dyusqa uchanchikkunamanta pirdunar mana uchayjunpaqna riqsimashanchik. Chaymi chiqapta yaĉhayanchik, jwisyu diyapiqa Tayta Dyusqa manana tukuy tyimpupaq kastigamashunllapanachu nir. ");
INSERT INTO qufNT_vpl VALUES ("RM5_10","075_5_10","ROM","5","10","10","Chaqa nuqanchikkunaqami uchanchikllaparayku Tayta Dyuspaqa kuntran kar, mana pullan kayta puytiyashallapamapis, ashwan Wamran Jesucristuta kaĉhamuran wanur paywan pullachamanallapapaq. Chaymi chiqapta yaĉhanchikllapa, Jesucristo kawsamushanrayku washamashunllapa tukuy tyimpupaq kawsanallapapaq nir. ");
INSERT INTO qufNT_vpl VALUES ("RM5_11","075_5_11","ROM","5","11","11","Chayraykumi ama aligriyashunllapachu tukuy tyimpupaq washamashanchikllapa chaylapaqqa. Ashwanmi aligriyashunllapa Amitunchik Jesucristo wanur kananmanta-pacha Tayta Dyuswan kusa shumaqtana pullachamashanchikllapa nir. ");
INSERT INTO qufNT_vpl VALUES ("RM5_12","075_5_12","ROM","5","12","12","Kusa unay tyimpupimi, Taytanchik Dyus punta runata rurashan Adán shutiqqa, pay willashanta mana kasurchu uchakur, rukuyarna wanuran. Chaymi Adán uchakushanmanta-pacha, tukuy nuqanchikkuna uchayjunllana kar wanunchikllapa. ");
INSERT INTO qufNT_vpl VALUES ("RM5_13","075_5_13","ROM","5","13","14","Chaqa Adanqami Dyus willashantaqa mana kasuranchu. Chaymi paypa ayllunkunamapis uchakurlla wanuranllapa manaraq Moisés mantakushankuna katinmapis. Chaynumi Adanmanta-pacha Moiseskaman uchakurlla kawsaranllapa. Piru paykunaqa manami Adán yupay, Dyus willashanta mana kasurchu uchakur wanuranllapa. Chaynumi Adán uchakushanraykuqa uk washakuq shamuyanqa nir yaĉhanchikllapa. Piru payqami shamuyan washamanallapapaqna mana uchakuqnachu. ");
INSERT INTO qufNT_vpl VALUES ("RM5_15","075_5_15","ROM","5","15","15","Chaqa Adán uchakushanraykumi, tukuyla mana puytiranchikllapachu chay wanuymanta washakaytaqa. Ashwan Tayta Dyuslami kusata munamarninchikllapa wanunallapamantaqa mana imawan pagrasha imachu dibaldila washamashanchikllapa. Chaqa Jesucristo wanushanraykumi, Tayta Dyuslla munar uchanchikkunamanta llakipamanchikllapa tukuyla paywan kusa shumaqtana kawsanallapapaq. ");
INSERT INTO qufNT_vpl VALUES ("RM5_16","075_5_16","ROM","5","16","16","Adán uchakushanmanta-pachami tukuy runakuna uchakurlla kawsaranchikllapa. Chaymi Tayta Dyusqa kastigamanallapapaqna karan. Chaymantami ashwan Jesucristo wanushanrayku, Tayta Dyusqa tukuy mana allinta rurar uchakushanchikmanta llakipar, mana uchayjunpaqna riqsimashanchikllapa. ");
INSERT INTO qufNT_vpl VALUES ("RM5_17","075_5_17","ROM","5","17","17","Adán uchakushanraykumi tukuy tyimpupaq wanunallapapaq karan. Piru ashwan Jesucristo wanushanraykumi, Tayta Dyus uchanchikmanta mana imawan pagrasha imachu, dibaldila pirdunamashanchikrayku tukuy tyimpupaq paywan pullana kawsashunllapa. ");
INSERT INTO qufNT_vpl VALUES ("RM5_18","075_5_18","ROM","5","18","18","Adán uchakushanraykumi, wanur tukuy tyimpupaq kastigakanallapapaq karan. Piru ashwan Jesucristo allinta rurar wanushanraykumi, Tayta Dyusqa uchanchikmanta pirdunar, mana uchayjunpaqna riqsimarninchik tukuy tyimpupaqna kawsanallapapaq niran. ");
INSERT INTO qufNT_vpl VALUES ("RM5_19","075_5_19","ROM","5","19","19","Chaynulla Adán, Tayta Dyusta mana kasushanraykumi, tukuyla uchakurlla kawsaranchikllapa. Piru Jesucristo, Tayta Dyusta allita kasur wanushanraykumi, kusa allinpaq riqsimanchikllapa. ");
INSERT INTO qufNT_vpl VALUES ("RM5_20","075_5_20","ROM","5","20","20","Tayta Dyus, Moisesta mantakuykunata qushanqami, mana washamanapaqchu karan. Ashwanmi intrachimanalapaq karan tukuymi uchayjun kanchikllapa nir. Piru chaynu intrakarmapismi, uchakurlla kawsaranchikllapa. Chaynu kashallapamapismi, Tayta Dyusqa kusa allinla kar uchanchikmanta pirdunar kusa allinpaqna riqsimaranchikllapa. ");
INSERT INTO qufNT_vpl VALUES ("RM5_21","075_5_21","ROM","5","21","21","Chaynumi tukuyla uchakushanchikrayku wanunallapapaqna karanchikllapa. Piru Jesucristo wanushanraykumi, Tayta Dyusqa kusala llakipakuq kar, tukuy uchanchikkunamanta pirdunamaranchikllapa. Chaymi Amitunchik Jesucristupi allita kriyishaqa tukuy tyimpupaqna paywan kawsanapaq nimaranchikllapa. ");
INSERT INTO qufNT_vpl VALUES ("RM6_1","075_6_1","ROM","6","1","1","Ma, ¿allinchu kanqa kaynuta yarpunapaq: Tayta Dyusmi kusa allin kar uchanchikmanta llakipamashanchiknulla, uchakurlla kawsashapis qashan masta llakipamayashunllapa nir? ");
INSERT INTO qufNT_vpl VALUES ("RM6_2","075_6_2","ROM","6","2","2","¡Manami chaynuchu! ¡Ashwan imanutaq uk runa wanushana karqa manana uchakuyta puytinnachu, chaynumi mana uchakur kawsanapaqnachu kanchikllapa! ");
INSERT INTO qufNT_vpl VALUES ("RM6_3","075_6_3","ROM","6","3","3","¿Manachu qamkunaqa yaĉhankillapa, Jesucristupi kriyir shutikurqa paywan pulla uchapaqqa wanusha yupayna kanchik nir? ");
INSERT INTO qufNT_vpl VALUES ("RM6_4","075_6_4","ROM","6","4","4","Chaynullami Jesucristupi kriyir shutikuyarnaqa, paywan pulla pampakaq yupayna karanchikllapa. Shutikurna-shuypaqami, mushuqmanta kawsamuq yupayna karanchikllapa. Chaqa imanutaq Jesucristuta, Tayta Dyusqa kusa pudirninwan kawsachimuran, chaynullami nuqanchikkunatapis uchanchikpaq wanusha yupay kashallapamapis yanapamashanchikllapa, mushuq bidapina kawsanallapapaq. ");
INSERT INTO qufNT_vpl VALUES ("RM6_5","075_6_5","ROM","6","5","5","Jesucristuwan pulla uchanchikpaq wanusha yupayna karqa, mana uchakur kawsanapaqnachu kanchikllapa. Chaynu paywan pulla wanushanchikmanta kawsamusha karnaqami, pay yupayna kusa allinkunata rurar kawsanapaqna kanchikllapa. ");
INSERT INTO qufNT_vpl VALUES ("RM6_6","075_6_6","ROM","6","6","6","Chaqa yaĉhashanchikllapanumi Amitunchik Jesucristo wanuran, uk kruspi klabatinllapa. Chaymi pay wanushannu, nuqanchikkunapis uchanchikpaqqa wanusha yupayna kar, chay unay mana allinkunata rurayashanchikkunataqa amana rurashunllapanachu. Chaynuqami manana uchapa sirbiqninna kar, allinkunalatana rurayta puytishunllapa. ");
INSERT INTO qufNT_vpl VALUES ("RM6_7","075_6_7","ROM","6","7","7","Chaqa yaĉhashanchikllapanu, uk runa wanushana karqami manana imatapis rurayta puytinnachu. ");
INSERT INTO qufNT_vpl VALUES ("RM6_8","075_6_8","ROM","6","8","8","Chaymi nuqanchikkuna, uchanchikkunapaq Amitunchik Jesucristuwan pulla wanusha yupayna karqa, allita yaĉhar kunfyakanchikllapa, paywan pullanami maydiyapis kawsashunllapa nir. ");
INSERT INTO qufNT_vpl VALUES ("RM6_9","075_6_9","ROM","6","9","9","Chaqa yaĉhanchikllapapis Jesucristumi wanushanmanta kawsamuran tukuy tyimpupaqna kawsananpaq nir. Chaymi chay wanuyqa manana qashanqa tarinqanachu. ");
INSERT INTO qufNT_vpl VALUES ("RM6_10","075_6_10","ROM","6","10","10","Chaqa payqami uk kutilana uchanchikkunarayku wanuran. Chaymanta wanushanmantaqa tukuy tyimpupaqna kawsamuran Taytan Dyuswan pullana kawsananllapapaq. ");
INSERT INTO qufNT_vpl VALUES ("RM6_11","075_6_11","ROM","6","11","11","Chaynumiri qamkunapis uchapaqqa wanusha yupayna yarpuyllapa. Chaynuqami, ashwan Amitunchik Jesucristuwan pullana kar, Tayta Dyuslapaqna kawsar allinkunalatana rurar payta sirbiyllapa. ");
INSERT INTO qufNT_vpl VALUES ("RM6_12","075_6_12","ROM","6","12","13","Chayrayku chay mana allin yarpuynikillapakunata dijar, kwirpuykillapata tantyakachir, amana ima mana allintaqa rurayllapanachu. Ashwan-ari tukuy kwirpuykillapata, yarpuynikillapamatapis Dyuspa makinman ĉhurayllapa, pay munashannula imatapis karanlata rurar kawsanaykillapapaq. Chaqa uchapaqqami wanur kawsamusha yupayna kankillapa. ");
INSERT INTO qufNT_vpl VALUES ("RM6_14","075_6_14","ROM","6","14","14","Chaynu katkillapaqami, chay uchakuchishuqllapaqa, mana imanupis uchakuchishuyllapata puytinqanachu. Chaqa Tayta Dyus kusalata llakipashushanllaparaykumi, manana Moisés mantakushanta kasur kawsanaykillapapaqnachu kankillapa. ");
INSERT INTO qufNT_vpl VALUES ("RM6_15","075_6_15","ROM","6","15","15","Yaĉhashanchikllapanu Moisés mantakushankunaqa mana washamayninchikta puytiqchu. Piru kananqami Amitunchikpi kriyisha, payqa uchakushamapis llakipamanchik. ¿Chaynu katinqachu, uchakurlla kawsashunllapa? ¡Manami! ");
INSERT INTO qufNT_vpl VALUES ("RM6_16","075_6_16","ROM","6","16","16","Chaqa allitami yaĉhanchikllapa, uk runa patrunpi trabajaqqami chay pay nishannulla imatapis ruran. Chaynu qamkunapis Tayta Dyuslata patrunnikillapata yupay kasutkillapaqami, payqa uchaykillapamanta llakipashunqallapa, allinlatana rurar kawsanaykillapapaq. Nataq dyabluta kasur, uchakurlla kawsarqami tukuy tyimpupaq Dyusmanta chiqanchakar wanunkillapa. ");
INSERT INTO qufNT_vpl VALUES ("RM6_17","075_6_17","ROM","6","17","17","Piru qamkuna, chay yaĉhachishushanllapamanta tukuy shunquykillapawan allita kriyirqami, manana chay uchakunapa sirbiqninnachu kankillapa. Chayraykumi, qamkunapaq kananqa Tayta Dyusta kusata payji nini. ");
INSERT INTO qufNT_vpl VALUES ("RM6_18","075_6_18","ROM","6","18","18","Chaqa Tayta Dyus yanapar tukuy uchakunamanta chiqanchashushallapa katinmi, manana uchakur imachu pay munashannu allinlatana rurar kawsayankillapa. ");
INSERT INTO qufNT_vpl VALUES ("RM6_19","075_6_19","ROM","6","19","19","Chaymi kaykunata willashunillapa allita intrakar amana uchakurllachu kawsanaykillapapaq. Chaqa mana chaynu yaĉhachishutiyllapaqami, mana allita intrakarchu uchakurlla kawsayankimanllapa. Chaqa imanutaq unaymaqa kusa mana allin imakunataqa dasla ruraq kankillapa, chaynullami ashwan kananqa Tayta Dyuslatana kasur imatapis kusa allinlatana rurar kawsayllapa. ");
INSERT INTO qufNT_vpl VALUES ("RM6_20","075_6_20","ROM","6","20","20","Chaqa unay uchakurlla kawsarqami, chay uchakunapaqa sirbiqnin kar, mana shumaq allinta kawsaytaqa puytiraykillapachu. ");
INSERT INTO qufNT_vpl VALUES ("RM6_21","075_6_21","ROM","6","21","21","Piru chaynu uchakutkillapaqachu, ¿imallapaqqa sirbishuranllapa? ¡Manami! Ashwan tukuy tyimpupaq wanunaykillapapaqna karaykillapa. Chaymi kananqa chay rurashaykillapata yarpur, kusata pinqakunkillapa. ");
INSERT INTO qufNT_vpl VALUES ("RM6_22","075_6_22","ROM","6","22","22","Piru kananqa qamkunaqa manana uchapa sirbiqninnachu kar, ashwan kananqa Tayta Dyuspa sirbiqninkunana tikrakashaykillapa. Chaqa chayqami kusala shumaq kar, yanapamanchik kusa allinlana kanallapapaq. Chaymi Tayta Dyusqa tukuy tyimpupaq kawsaytana qumashunllapa. ");
INSERT INTO qufNT_vpl VALUES ("RM6_23","075_6_23","ROM","6","23","23","Piru uchakurlla kawsarllapaqami tukuy tyimpupaq wanushunllapa. Nataq Amitunchik Jesucristupi kriyishallapaqami, Tayta Dyusqa llakipamashunllapa dibaldila, paywan pulla tukuy tyimpupaqna kawsanallapapaq. ");
INSERT INTO qufNT_vpl VALUES ("RM7_1","075_7_1","ROM","7","1","1","Ukniykuna, qamkunaqami allita yaĉhankillapa Moisés mantakushankunataqa wanunakalaman kasunapaq karan nir. Chaymi mayqanpis wanushana karqa manana kasuyta ministinnachu chaytaqa. ");
INSERT INTO qufNT_vpl VALUES ("RM7_2","075_7_2","ROM","7","2","2","Chay mantakuykunamanta ukqami kaynu nin: Uk warmi runayjun karqashi, chay runanllawan kawsanqa maydiya wanunankaman nir. Piru maydiya runan wanutinqashi, chay warmiqa paylana kashanrayku ukwan kasaraytapis puytinqa. ");
INSERT INTO qufNT_vpl VALUES ("RM7_3","075_7_3","ROM","7","3","3","Chaqa chay warmipa runan kawsayatinlla, uk runawan karqa Dyusmantaqa uchakuyan. Piru chay warmipa runan wanushana katin, uk runawan kasararqami, Dyusmantaqa manana uchakuyannachu nir. ");
INSERT INTO qufNT_vpl VALUES ("RM7_4","075_7_4","ROM","7","4","4","Ukniykuna, yarpushunllapa: Uk runa wanushana karqami, manana kasuyta ministinnachu Moisés mantakushantaqa. Chaynullami nuqanchikkunapis, uchanchikpaq Jesucristuwan pulla wanusha yupayna karmi, washakanapaqqa mana ministinchiknachu Moisés mantakushankunataqa. Ashwanmi Jesucristo wanur kawsamushanrayku paypana kanchikllapa, Tayta Dyus munashanlata rurar kawsanallapapaq. ");
INSERT INTO qufNT_vpl VALUES ("RM7_5","075_7_5","ROM","7","5","5","Piru manaraq Jesucristupi kriyirqami, Moisés mantakushankunata yaĉharmapis, mana kumpliyta puytir uchakurlla kawsaq kanchikllapa. Chaymi chaynu uchakurlla kawsarqa tukuy tyimpupaq wanunallapapaqna karanchikllapa. ");
INSERT INTO qufNT_vpl VALUES ("RM7_6","075_7_6","ROM","7","6","6","Nataq Jesucristupi kanan kriyirqami, Moisés mantakushanpaqqa wanusha yupayna kanchikllapa. Chaymi chay mantakuykuna nishannuqa manana rurarchu, ashwan Jesucristupi kriyishanchikrayku, kananqa Dyuspa Santu Ispiritun yanapamanchik, mushuq kawsaypina kawsar Dyuslatana sirbinallapapaq. ");
INSERT INTO qufNT_vpl VALUES ("RM7_7","075_7_7","ROM","7","7","7","Chaynu katinqa, ¿imatataq nishun? ¿Moisés mantakushankunaqami mana allin kar uchakuchimanchik nir? ¡Manami! Ashwanmi chay mantakuykunaqa intrachimanapaq karan kusa uchayjunmi kanchikllapa nir. Chaqa chay mantakuykuna mana katinqami, nuqamaqa mana yaĉhanaytachu runa masiypa imankunata munapakurqami uchakuyani nirqa. ");
INSERT INTO qufNT_vpl VALUES ("RM7_8","075_7_8","ROM","7","8","8","Piru Moisés mantakushankunamanta ukmi, kaynu nin: Amami runa masikipa imankunata munapakur uchakunkillapachu nimasha katinmapismi, ashwan chay mantakuyqa, chaykunata munapakuy nimasha kanman yupay, ukpa imankunata munar ima uchakuray. Piru chay mantakuykuna mana katinqami, munashaynulla imata rurarmapis mana yaĉhanaytachu uchakuyanimi nirqa. ");
INSERT INTO qufNT_vpl VALUES ("RM7_9","075_7_9","ROM","7","9","9","Chaqa unay manaraq chay mantakuykunata yaĉharqami, uchakurmapis yarpuq kani, ¡kusa allinmi kani! nir. Piru chay mantakuykunata yaĉharmapismi, mana kwintachar masta uchakuyta munaray. Chaymi yarpuray uchakushayraykumi tukuy tyimpupaqna wanuyashaq nir. ");
INSERT INTO qufNT_vpl VALUES ("RM7_10","075_7_10","ROM","7","10","10","Chaqa Tayta Dyusqami chay mantakuykunataqa qumaranchik allita kasur washakar, paywan tukuy tyimpupaq kawsanallapapaq. Piru nuqaqami mana kasuyta puytiraychu chay mantakuykunataqa. Chaymi tukuy tyimpupaq wanunaypaqna karay. ");
INSERT INTO qufNT_vpl VALUES ("RM7_11","075_7_11","ROM","7","11","11","Piru nuqaqami puntata yarpuray, tukuy mantakuykunatami kasuyta puytini washakanaypaq nir. Chaynu yarpurqami nuqalla ingañakayaray. Chaqa chay mantakuykunata mana allita kasuyta puytishayraykumi tukuy tyimpupaq wanunaypaqna karay. ");
INSERT INTO qufNT_vpl VALUES ("RM7_12","075_7_12","ROM","7","12","12","Chaymi nishaykillapa: Dyus nitin Moisés mantakushanqami kusa allin, kusa shumaq ima, Tayta Dyusmanta kashanrayku. Chaymi mana ima mana allintapis rurachimayninchikta puytinchu. ");
INSERT INTO qufNT_vpl VALUES ("RM7_13","075_7_13","ROM","7","13","13","¿Piru chaynu allin kashanraykuchu tukuy tyimpupaq wanunaypaqqa karay? ¡Manami! Ashwanmi nuqa munashaynullata rurar uchakushaypaq tukuy tyimpupaq wanunaypaqqa karay. Piru chay allin mantakuykunaqami yaĉhachimaran, kusa mana allinta rurarmi uchakuyani nir. Chaqa chaynu yaĉhachimatinmi kwintata qukaray, uchaykunaraykumi tukuy tyimpupaq wanuyashaq nir. Chaymi chaynuqa yaĉhayanchik, kusala mana allinnachu Tayta Dyuspaqqa kanchikllapa nir. ");
INSERT INTO qufNT_vpl VALUES ("RM7_14","075_7_14","ROM","7","14","14","Allitami yaĉhanchikllapa, chay mantakuykunataqami, Tayta Dyus qumashanchikllapa allinlatana ruranallapapaq nir. Piru nuqa, Jesucristupi manaraq kriyiq karmi, mana allintachu ruraq kani. Chaymi chay munashay uchapaqa sirbiqnin yupay karna, munashayllata imatapis ruraq kani. ");
INSERT INTO qufNT_vpl VALUES ("RM7_15","075_7_15","ROM","7","15","15","Piru nuqaqami mana intrakaqchu kani, imaraykumi uchakuni nirmapis. Chaqa allinkunata rurayta munarmapismi, mana puytiraychu. Chaynu mana uchakunarmapismi uchakuqlla kani. ");
INSERT INTO qufNT_vpl VALUES ("RM7_16","075_7_16","ROM","7","16","16","Chaymi manana uchakuyta munar kwintata qukaq kani, Tayta Dyuspa mantakuyninkunaqa kusala allin nir. Piru chaynumapis imanupiqa uchakurlla kawsaq kani. ");
INSERT INTO qufNT_vpl VALUES ("RM7_17","075_7_17","ROM","7","17","17","Chaymi chaynu uchakurlla kawsarqa kwintata qukaq kani, yarpuyniypi mana allin kaq yarpuyniymi chay mana allinkunataqa rurar uchakuchimayan nir. ");
INSERT INTO qufNT_vpl VALUES ("RM7_18","075_7_18","ROM","7","18","18","Chaymi allinlata rurayta munarmapis mana puytiqchu kani. Chayraykumi yaĉhaq kani kusala uchayjunmi kani nir. ");
INSERT INTO qufNT_vpl VALUES ("RM7_19","075_7_19","ROM","7","19","19","Chaqa allinta rurayta munayani chaytaqami, mana ruraqchu kani. Ashwanmi chay mana munayashayta ruraq kani. ");
INSERT INTO qufNT_vpl VALUES ("RM7_20","075_7_20","ROM","7","20","20","Chaynu mana allinta rurarmapis, manami munashaymantachu ruraq kani. Ashwanmi yarpuyniymanta chay mana allin munayniykuna, chaynutaqa rurachimaq. ");
INSERT INTO qufNT_vpl VALUES ("RM7_21","075_7_21","ROM","7","21","21","Chaymi allita kwintata qukaq kani, allinkunalata rurayta munarmapismi, ashwan mana allinkunata rurar uchakushana rikariyani nir. ");
INSERT INTO qufNT_vpl VALUES ("RM7_22","075_7_22","ROM","7","22","22","Piru tukuy shunquypimi, kusa shumaqta yarpuchimaq Tayta Dyuspa mantakuyninkunaqa. ");
INSERT INTO qufNT_vpl VALUES ("RM7_23","075_7_23","ROM","7","23","23","Chaynu kusa shumaqta yarpuchimatinmapismi, uchayjun kashayrayku, ishkay yarpuyniyjun yupay kaq kani. Chaymi chay mantakuykunata mana kasushayrayku, allinkunata rurayta mana puytitiyqa, chay uchaqa uk prisuta yupay purichimaq mana allinkunata rurachimar. ");
INSERT INTO qufNT_vpl VALUES ("RM7_24","075_7_24","ROM","7","24","25","Chaqa uk yarpuyniyqami, Tayta Dyus mantakushankunata kusata kasuyta munaq. Piru uk yarpuyniy-shuypaqami uchakurlla kawsayta munaq. Chaymi kusata llakir yarpukuq kani: ¿Piraq yanapamanqa, chay mana allinkunata rurar uchakuyashaytaqa dijar, amana tukuy tyimpupaq wanunaypaqnachu? nir. ¡Amituy Jesucristumi yanapamasha! Chaymi nuqaqa Tayta Dyusta kusata payji niq kani Wamranta kaĉhamutin yanapamashanrayku. ");
INSERT INTO qufNT_vpl VALUES ("RM8_1","075_8_1","ROM","8","1","1","Chaymi kananqa mayqanpis, Jesucristupi kriyiqkunataqa Tayta Dyus yanapar manana tukuy tyimpupaqqa kastiganqanachu. ");
INSERT INTO qufNT_vpl VALUES ("RM8_2","075_8_2","ROM","8","2","2","Chaqa Jesucristo uchanchikllaparayku wanusha nir kriyishallapami, Tayta Dyuspa Santu Ispiritunqa yanapar washamashanchikna, amana uchallapi kawsar tukuy tyimpupaq wanunallapapaq. Ashwanmi chaynuqa yanapamashanchik uk mushuq kawsaypina kawsanallapapaq. ");
INSERT INTO qufNT_vpl VALUES ("RM8_3","075_8_3","ROM","8","3","3","Chaqa unayqa kusa uchayjun kashanchikrayku, mana puytiranchikllapachu kumpliyta Dyus nitin Moisés mantakushankunataqa. Chaymi mana washakaytaqa puytiranchikllapachu. Piru Tayta Dyusqami kusala llakipakuq kar, Wamran Jesucristuta kaĉhamuran washamanallapapaqqa. Chaymi Jesucristuqa kay pachamanqa shamuran uk runapaq tikrakar. Piru chaynu tukuy uchayjunkunaman shamurmapismi payqa mana imalapimapis uchakuranchu. Chaqa chaynu karmapis uchanchikllaparayku uk kruspi wanuran, Tayta Dyus kastigamanallapapaq karan chaymanta washamanallapapaq. ");
INSERT INTO qufNT_vpl VALUES ("RM8_4","075_8_4","ROM","8","4","4","Chaynuqami Jesucristuqa wanuran, chay unay mantakuy kaqkunataqa allita kumplisha yupayna kanallapapaq Tayta Dyuspaqqa. Chayna manana nuqanchik munashanchiknullata rurarchu, ashwan Santu Ispiritun yanapamashallapa allinkunalata rurarna kawsanallapapaq. ");
INSERT INTO qufNT_vpl VALUES ("RM8_5","075_8_5","ROM","8","5","5","Chaqa uk runa munashanllapi kawsaqqami, pay munashanlapaq yarpur kawsan. Piru mayqanpis Santu Ispiritu munashannulla kawsaqkunaqami, Santu Ispiritu munashannula yarpur kawsan. ");
INSERT INTO qufNT_vpl VALUES ("RM8_6","075_8_6","ROM","8","6","6","Chaqa chaynu nuqanchik munashanchiklapaq yarpurqami, tukuy tyimpupaq wanunapaqna kayashunllapa. Piru Santu Ispiritu munashanlapaq yarpuqqami, paywan pulla shumaqtana tukuy tyimpupaq kawsashunllapa. ");
INSERT INTO qufNT_vpl VALUES ("RM8_7","075_8_7","ROM","8","7","7","Nataq mayqanpis munashanlapaq yarpuqkunaqami, Tayta Dyustaqa ĉhiqninllapa. Chaymi mana mantakushanlamatapis kasuyta munanllapachu. Chaynulla manami kumpliyta puytinllapalamapischu. ");
INSERT INTO qufNT_vpl VALUES ("RM8_8","075_8_8","ROM","8","8","8","Chaymi mayqanpis pay munashanllata ruraqqa, Tayta Dyuspaq allinta ruraytaqa mana puytinllapachu. ");
INSERT INTO qufNT_vpl VALUES ("RM8_9","075_8_9","ROM","8","9","9","Piru qamkunaqami manana munashaykillapata rurarnachu kawsayankillapa. Ashwanmi Tayta Dyuspa Ispiritun qamkunapi katinmi, payta kasur munashanlata rurarna kawsayankillapa. Piru Jesucristupa Ispiritun mana qamkunawan katinqami, mana Jesucristuwanchu kankimanllapa. ");
INSERT INTO qufNT_vpl VALUES ("RM8_10","075_8_10","ROM","8","10","10","Ashwan Jesucristupa Ispiritun qamkunawan kashanraykumi tukuy tyimpupaq kawsankillapa, kwirpuykillapa uchaykillaparayku michka wanunanpaq kasha katinmapis. Chaqa Tayta Dyusmi mana uchayjunpaqna riqsishunllapa, Jesucristo qamkunapaq wanur kawsamushanrayku. ");
INSERT INTO qufNT_vpl VALUES ("RM8_11","075_8_11","ROM","8","11","11","Chaqa Jesucristutami, Tayta Dyus wanushanmanta kawsachimuran. Chay paypa Ispiritun qamkunapi kawsashanraykumi, chay kwirpuykillapa uchaykillaparayku wanutinmapis, maydiyaqa qashan kawsachimunqa. ");
INSERT INTO qufNT_vpl VALUES ("RM8_12","075_8_12","ROM","8","12","12","Chayraykumi ukniykuna tukuy chaykunata yaĉharqa, Tayta Dyuspa Ispiritun munashanllatana rurar kawsar, amana munashanchikllata rurar uchakurnaqa kawsashunllapachu. ");
INSERT INTO qufNT_vpl VALUES ("RM8_13","075_8_13","ROM","8","13","13","Chaqa qamkuna munashaykillapanulla kawsarqami, tukuy tyimpupaqna wanunkillapa. Piru Santu Ispiritu yanapashutinllapami, tukuy chay mana allin munayashaykillapakunataqa wanuchiq yupay dijarqa, tukuy tyimpupaqna kawsankillapa. ");
INSERT INTO qufNT_vpl VALUES ("RM8_14","075_8_14","ROM","8","14","14","Chaynulla Dyuspa Ispiritun kaynu rurar kawsayllapa nimashanchiknulla ruraqkunaqami, chiqap Tayta Dyuspaqa wamrankunana kanchikllapa. ");
INSERT INTO qufNT_vpl VALUES ("RM8_15","075_8_15","ROM","8","15","15","Chaynu karmi manana, imanutaq uk sirbikuq mantaqnin payta qischashanrayku manchakun chay yupayqa Tayta Dyusmantaqa manchakuyta puytinchiknachu. Ashwanmi Santu Ispiriturayku, Tayta Dyuspa chiqap wamrankunana kar payman qimikar “Abba, Taytaymi kanki” niyta puytinchikllapa. ");
INSERT INTO qufNT_vpl VALUES ("RM8_16","075_8_16","ROM","8","16","16","Chaqa Santu Ispiritullami shunqunchikllapapi kar intrachimanchikllapa, Tayta Dyuspaqa wamrankunanami kanchikllapa nir. ");
INSERT INTO qufNT_vpl VALUES ("RM8_17","075_8_17","ROM","8","17","17","Chaynu Tayta Dyuspa wamrankuna karnaqa, imanutaq Jesucristumaqa Tayta Dyuswanna, chaynullami maydiyaqa nuqanchikkunapis kashunllapa. Chayraykumi kananqa kriyishanchikrayku michka qischakar imamapis shachinakushunllapa, maydiyaqa paywan pullana kusalata aligriyashunllapa nir yaĉhar. ");
INSERT INTO qufNT_vpl VALUES ("RM8_18","075_8_18","ROM","8","18","18","Kanankuna kay pachapi kusata qischakanchikllapa. Piru chaynu qischakarmapismi ama llakishunllapachu. Chaqa chay qischakaykunamantaqami, kusala mas shumaqta aypashunllapa Tayta Dyus arnimashanchikllapataqa. ");
INSERT INTO qufNT_vpl VALUES ("RM8_19","075_8_19","ROM","8","19","21","Piru kay tyimpukunapiqami Tayta Dyus kay pachapi, syilupi tukuy imata rurashankunata rikayashanchikkunaqa, nuqanchikkuna uchakushanchikllaparayku, Tayta Dyusqa dijaran kusata qischakar wanunanllapapaq ima. Chaymi yarakuyanllapa, Tayta Dyus uchanchikllapamanta shumaqchar pullakumanallapakaman. Chaqa chay diyaqami, tukuy imapis shumaqchakashana kanqa. Chaymi nuqanchikkunaqa, Dyus tukuy imata rurashankunawanqa, pullana kar kusa shumaqta kawsashunllapa. ");
INSERT INTO qufNT_vpl VALUES ("RM8_22","075_8_22","ROM","8","22","22","Chay nishanchikllapanumi, Tayta Dyus rurashankunapis tukuylla kanankaman kusalata qischakar yarakuyan, imanutaq uk warmisitamaqa itikunanpaq qischakan chaynu. ");
INSERT INTO qufNT_vpl VALUES ("RM8_23","075_8_23","ROM","8","23","23","Piru chaynuqami mana paykunalachu qischakayanllapa. Ashwan nuqanchikkunapis Tayta Dyus rurashankunawanqa, pullana qischakayanchikllapa. Piru Tayta Dyusqami Santu Ispiritunta qumashanchik intrachimanallapapaq, tukuy arnimashanchikkunataqa kumplimayashunllapa nir. Chaymi kusata qischakarmapis, yarakuyanchikllapa Tayta Dyus arnimashanchikllapakunata aypanallapapaq. Chaqa chay diyapimi wanushanchikmanta kawsachimarninchikllapa, uk mushuq kwirputana qumashunllapa, chiqap wamrankunana kar, paywan pullana tukuy tyimpupaq kawsanallapapaq. ");
INSERT INTO qufNT_vpl VALUES ("RM8_24","075_8_24","ROM","8","24","24","Chaqa Tayta Dyuspi allita kriyishallapalami, payqa washamasha unaq syilupi tukuy tyimpupaqna kawsanapaq kanchikllapa. Piru manaraqmi tukuy chaykunataqa rikayanchikraqchu. Chaqa chay tukuy arnimashanchikkunata aypashana karqami, mana yarpuyachuwanllapanachu Tayta Dyuswan unaq syilupi pullana kashaq nirqa. ");
INSERT INTO qufNT_vpl VALUES ("RM8_25","075_8_25","ROM","8","25","25","Chayraykumi kanankaman mana shaykuq yarakuyanchikllapa, unaq syiluman rir chay manaraq rikayashanchikllapa chaykunata rikanallapakaman. ");
INSERT INTO qufNT_vpl VALUES ("RM8_26","075_8_26","ROM","8","26","26","Piru nuqanchikkunaqami, chiqaptaqa mana yaĉhanchikllapachu, Tayta Dyusman imanu mañakuymatapis. Chaynu katinmapismi, Santu Ispirituqa nuqanchik rimar mañakuyashanchikmantaqa, kusala llakiywan mañakur intrachin Tayta Dyustaqa. Chaynullami Santu Ispirituqa yanapamanchikpis qischakar yarpupakushamapis. ");
INSERT INTO qufNT_vpl VALUES ("RM8_27","075_8_27","ROM","8","27","27","Piru Tayta Dyusqami tukuy imata yarpuyashanchikkunamatapis allita yaĉhanllana. Chaymi Santu Ispiritu mañakutinqa kusa allita intrakan. Chaqa pay munashannullami, Santu Ispirituqa mañakun Dyuspa allin kaqninkunapaqqa. ");
INSERT INTO qufNT_vpl VALUES ("RM8_28","075_8_28","ROM","8","28","28","Allita yaĉhashanchikllapanu, Tayta Dyusmi akramashanchikllapa pay munashannulla, imanu kanallapapaqmapis nir yaĉharllana. Chaymi tukuy paypana kar, payta munaqkunataqami imapi rikarishallapamapis allinpaqna tikramanchikllapa. ");
INSERT INTO qufNT_vpl VALUES ("RM8_29","075_8_29","ROM","8","29","29","Chaqa unaymanta-pacha manaraq nasiyashallapami, Tayta Dyusqa riqsimarninchik akramaranchikllapa imanutaq Wamran Jesucristo allinlata rurar kawsaran chaynu kanallapapaq. Chaynu kashallapami, Jesucristuqa tukuy nuqanchikkunapa kulaka ukninchikllapana. ");
INSERT INTO qufNT_vpl VALUES ("RM8_30","075_8_30","ROM","8","30","30","Chaynu akramarninchikllapami, Tayta Dyusqa paypa wamrankunana kanallapapaq nimashanchikllapa. Chaymi uchanchikllapakunamanta llakipar, manana uchayjunpaqnachu riqsimashanchikllapa. Chaynu llakipar mana uchayjunpaqna riqsimashanchikllaparaykumi, maydiyaqa Jesucristo mantakuyashanpina, kusa shumaqta kawsanallapapaq nisha. ");
INSERT INTO qufNT_vpl VALUES ("RM8_31","075_8_31","ROM","8","31","31","Chaynu tukuy chaykunata yaĉharnaqa, ¡amana imapaqpis yarpupakushunllapachu! Chaqa Tayta Dyus kusa pudirninwan kuytamashaqa, manami mayqanpis paymanta chiqanchamayninchiktaqa puytinqallapachu. ");
INSERT INTO qufNT_vpl VALUES ("RM8_32","075_8_32","ROM","8","32","32","Chaqa Tayta Dyusqami kusata munamarninchikllapa, Wamran Jesucristumatapis mana miĉhamarninchikllapachu, paylla kay pachaman kaĉhamuran uchanchikllaparayku wanunanpaq. Chaynu Wamran Jesucristuta nuqanchikrayku kaĉhamusha karqa, ¿manachu Tayta Dyusqa tukuy chay arnimashanchikkunataqa qumayashun Wamranwan pullatana? ");
INSERT INTO qufNT_vpl VALUES ("RM8_33","075_8_33","ROM","8","33","33","Chaynu Tayta Dyus akrashan wamrankunata mana uchayjunpaqna riqsimashallapaqa, ¿mayqantaq uchachar, qamqa uchayjun kanki nimayninchikta puytiyanqa? ");
INSERT INTO qufNT_vpl VALUES ("RM8_34","075_8_34","ROM","8","34","34","Chaqa Jesucristumi wanuran, uchanchikkunamanta washamanallapapaq. Chaymantami chay wanushanmanta kawsamur, Tayta Dyuspa allilaw qichqanpi tasha nuqanchikkunapaq mañakuyan. Chaymi mana mayqanpis nimayninchikta puytinchu: “Uchayjun kashaykiraykumi qamqa kastigakanki” nirqa. ");
INSERT INTO qufNT_vpl VALUES ("RM8_35","075_8_35","ROM","8","35","35","Chaqa Jesucristo kusata munamashanchikmantaqami, mana mayqanpis paymanta chiqanchamayninchikta puytinqallapachu. ¿Kaykunachu chiqanchamayninchikta puytiyanqa? ¿Chay qischakaykuna, llakiykuna, qischamaqninchikkuna, mallaq tyimpu, mudananchik mana kar, saqra imakuna, chaynulla wanuykuna ima? ¡Manami! ");
INSERT INTO qufNT_vpl VALUES ("RM8_36","075_8_36","ROM","8","36","36","Chaqa chaypaqmi Dyus nitin iskribikashakunapiqa nin: “Tayta Dyus, qamta kasushushayllaparaykumi, chay ĉhiqnimaqkunaqa imuraspis wanuchimananllapapaq yarpunllapa. Chaqa uyshata imanutaq wanuchiq apanllapa, chaynumi ruramananllapa” nir. ");
INSERT INTO qufNT_vpl VALUES ("RM8_37","075_8_37","ROM","8","37","37","Piru tukuy chaykunamapismi, mana binsimashunllapachu. Ashwanmi Jesucristo munar yanapamashanchikwanmi chaykunataqa binsinchikllapa. ");
INSERT INTO qufNT_vpl VALUES ("RM8_38","075_8_38","ROM","8","38","38","Chaymi nuqaqa kusata kunfyakar nini: Chay wanuykuna, kawsaykuna, angelkuna, dyablukuna, chaynulla kanan, maydiyapismi mana chiqanchamayninchiktaqa puytinqallapachu Tayta Dyus kusata munamashanchikmantaqa. Chaynulla kusa puytiq mantakuqkuna, ");
INSERT INTO qufNT_vpl VALUES ("RM8_39","075_8_39","ROM","8","39","39","unaq syilupi, kay pachapi kaqkuna, chaynulla tukuy imakunata Tayta Dyus rurashankunamapismi, pay munamashanchikmantaqa mana chiqanchamayninchiktaqa puytinqallapachu. Chaqa pay kusata munamarninchikllapami, Amitunchik Jesucristutaqa kaĉhamuran washamanallapapaq. ");
INSERT INTO qufNT_vpl VALUES ("RM9_1","075_9_1","ROM","9","1","1","Kriyiq masiykuna, Jesucristupi kriyiq kashayraykumi, Tayta Dyuspa Santu Ispirituwan kar, mana llullakur imachu chiqapta nishaykillapa: ");
INSERT INTO qufNT_vpl VALUES ("RM9_2","075_9_2","ROM","9","2","2","Chay pwibluyllamanta Israel runa masiykuna, Jesucristupi mana kriyishanllaparaykumi shunquypi kusalata llakichiman. ");
INSERT INTO qufNT_vpl VALUES ("RM9_3","075_9_3","ROM","9","3","3","Chaymi pwibluyllamanta katinllapa paykunata kusata munashayraykuqa, puytiypaq katinmaqa Amituy Jesucristumanta ashur paykuna washakashana kananllapapaqqa lugarninllapa nuqa tukuy tyimpupaq kastigakayman. ");
INSERT INTO qufNT_vpl VALUES ("RM9_4","075_9_4","ROM","9","4","4","¿Piru imapaqtaq mana kriyinayanqallapaqa? Chaqa unaymanta-pachami Israel ayllulla kanillapa. Tayta Dyusmi akramaranllapa, paypa wamrankuna kanayllapapaqqa. Chaynulla unay rukuyllapakunawanpis tratukunata ruraran. Chaymi rukuyllapakunaqa Tayta Dyus paykunawan kashanrayku chay kusa shumaq llipyayninmatapis rikaranllapa. Chaynullami mantakuykunamatapis Moisestaqa qur, intrachiranpis, imanumi allita payta aduranqallapa nir. Chaynulla niranpis, paykunallamantashi uk washakuq shamuyanqa nir. ");
INSERT INTO qufNT_vpl VALUES ("RM9_5","075_9_5","ROM","9","5","5","Chaqa chay unay rukuyllapa Abrahampa, Isaacpa, Jacobupa ayllunkunallami kanillapa. Chay aylluyllapakunamantami Tayta Dyuspa Wamran Jesucristupis nasiran. Payqami Dyuslla kar, tukuy imatapis rikar mantan. Chayraykumi payqa tukuy tyimpupaq alabakashana kanqa. ¡Chaynumi kanqa! ");
INSERT INTO qufNT_vpl VALUES ("RM9_6","075_9_6","ROM","9","6","6","Chaymi ama yarpushunllapachu, Dyusqa arnikushantaqa mana kumplinchu nirqa. Ashwanmi Tayta Dyusqa tukuy arnikushantaqa mana qunqarchu kumpliran. Piru chaynu Israelmanta kaqkunata Tayta Dyus kumplimatinllamapis, manami tukuyniyllapachu Tayta Dyuspa wamrankunaqa kanillapa. ");
INSERT INTO qufNT_vpl VALUES ("RM9_7","075_9_7","ROM","9","7","7","Chaynulla Abrahampa ayllunllamanta karmapismi, mana tukuyniyllapachu Tayta Dyuspa chiqap wamrankunaqa kanillapa. Chayraykumi Tayta Dyusqa Abrahamta nisha kayaq: “Wamrayki Isaacmanta kaq ayllunkunalami, chiqap akrashay wamraykunaqa kanqa” nir. ");
INSERT INTO qufNT_vpl VALUES ("RM9_8","075_9_8","ROM","9","8","8","Chaynu nirmi, Tayta Dyusqa intrachimanchikllapa, michka Abrahampa ayllunkuna karmapismi, mana tukuychu paypa wamrankunaqa kanillapa nir. Chaqa Tayta Dyusqami Abrahamta arnisha kayaq wamran Isaacraykushi aylluyjun kayanqa nir. Abrahamta ayllunkunapaq arnisha kayaq chaykunalatami Tayta Dyusqa chiqap wamrankunapaqqa riqsisha. ");
INSERT INTO qufNT_vpl VALUES ("RM9_9","075_9_9","ROM","9","9","9","Chaqa Tayta Dyusqami Abrahamta kaynu nir arnisha kayaq: “Uk añumanta tikrakamutiyqami, warmiki Saraqa uk wamrituyjun kanqa” nir. ");
INSERT INTO qufNT_vpl VALUES ("RM9_10","075_9_10","ROM","9","10","10","Manami kaykunalawanchu tukukaran. Ashwanmi Tayta Dyusqa qashan ukkunatapis akraranraq. Chay akrashan chaykunaqami unay rukuyllapa Isaacllamanta kaq, Rebecapa milli wamrankuna. ");
INSERT INTO qufNT_vpl VALUES ("RM9_11","075_9_11","ROM","9","11","13","Piru kay wamritukuna manaraq nasiyar manaraq uchayjun katinmi Tayta Dyus, Rebecataqa niran: “Chay puntata nasiq chaymi, chay ikita nasiq chayta sirbinqa” nir. Chaynulla Tayta Dyus nitin iskribikashankunapipismi kaynu nin: “Esauta yanapanaymantaqami, Jacobo kusa shumaqta yarpuchimatin akrar yanaparay” nir. Chaynu nirqami Tayta Dyusqa intrachimanchik, runakunata paypaq kananpaq akranarqashi, allinta mana allinta rurashanmatapis mana kwintacharchu akrar yanapan, pay munashanlatana rurananllapapaq nir. ");
INSERT INTO qufNT_vpl VALUES ("RM9_14","075_9_14","ROM","9","14","14","Chaynu Tayta Dyus pay munashankunalata akratinqami, ama nishunllapachu: “Tayta Dyusqami mana allin kar chaynu rurayan” nirqa. ");
INSERT INTO qufNT_vpl VALUES ("RM9_15","075_9_15","ROM","9","15","15","Chaqa chaypaqmi Tayta Dyusqa, Moisesta kaynu niran: “Mayqanta llakipar yanapayta munarqami, llakipar yanapashaq” nir. ");
INSERT INTO qufNT_vpl VALUES ("RM9_16","075_9_16","ROM","9","16","16","Chaynu katinqa ¿nuqanchik allinta rurashanchikrayku chaynulla nuqanchiklla llakipakayta munashanchikraykuchu Tayta Dyusqa llakipamanchik? ¡Manami! Ashwanmi Tayta Dyusqa paylla munamarninchik llakipamanchikllapa. ");
INSERT INTO qufNT_vpl VALUES ("RM9_17","075_9_17","ROM","9","17","17","Chaqa Tayta Dyus nitin iskribikashakunapimi, chay Egiptupi Faraonta niran: “Qamtami kusa puytiq mantakuq kanaykipaq nishuray. Piru chaynu kusa puytiq katkimapismi binsishuray. Chaynuqami ruraray kwintata qukanaykipaq, imanumi kusa pudirniyjun kani nir. Chaymi chayta tukuy pachapi yaĉharqa, riqsimanqallapa imanumi kusa pudirniyjun Dyus kani” nir. ");
INSERT INTO qufNT_vpl VALUES ("RM9_18","075_9_18","ROM","9","18","18","Chaynumi yaĉhanchikllapa Tayta Dyuslla munarmi runakunata llakipan, ashwan mana munarqa dijan mana intrakaqkunana tikrakananllapapaq nir. ");
INSERT INTO qufNT_vpl VALUES ("RM9_19","075_9_19","ROM","9","19","19","Piru imanupiqaĉhi uknikillapallaqa nimayankillapa kanqa. “Tayta Dyusmi tukuyta ruramashanchik, paypi kriyiqkunata, chaynulla mana kriyiqkunamatapis. Chaynu katinqa mana intrakaqkunapaq tikramashallapa uchakushallapaqa ¿imaraykutaq kastigamayashunllapaqa?” nir. ");
INSERT INTO qufNT_vpl VALUES ("RM9_20","075_9_20","ROM","9","20","20","Chaynu nirqa, ¿pitaq qamqa kanki Taytanchik Dyusta chaynu ninaykipaqqa? Ma kayta yarpuyllapa, ¿uk runa, allpa mankata ruratinqachu, chay rurashanqa niyanqa, imapaqtaq kaynuta ruramashayki? nir. ¡Manami! Chaynulla, Tayta Dyus, allpa mankata yupay rurashusha katinqachu ninkiman, ¿imapaqtaq kaynuta ruramashayki? nir. ¡Manami! ");
INSERT INTO qufNT_vpl VALUES ("RM9_21","075_9_21","ROM","9","21","21","Chaqa Taytanchik Dyus mankata ruraq yupay karmi, dirichuyjun imatapis pay munashanta rurananpaqqa. Chaymi chay napa allpallamanta rurayta puytin, kusa shumaqla purichir fyistakunalapi yanukunanpaq kusa shumaq mankakunata. Chaynulla ruraytapis puytin, waran waran yanukunanpaq ima. Chaynullami Tayta Dyusqa nuqanchikkunawanpis ruran. ");
INSERT INTO qufNT_vpl VALUES ("RM9_22","075_9_22","ROM","9","22","22","Chaymi payqa tukuypa rikaqnin kashanrayku, pudirninllawan chay uchayjunkunamatapis kastigananpaq karan. Piru payqami intrachimanchik, imanumi kusa allin kar llakipakun nir. Chaynu karmi, tukuy tyimpupaq kastigakananllapapaq karan chaykunataqa llakipar, mana kastigarchu kusalata yararan. ");
INSERT INTO qufNT_vpl VALUES ("RM9_23","075_9_23","ROM","9","23","23","Chaynu unaymanta-pacha llakipakunanpaq nisha karmi, paykunata llakipar nuqanchikkunawanpis chaynullata ruraran kwintata qukanallapapaq Taytanchik Dyusqami kusa llakipakuq, kusa puytiq nir. Chaynuqami Tayta Dyusqa ruraran, maydiyaqa tukuyninchikllapana paywan kusala shumaq luryanpina kawsanallapapaq. ");
INSERT INTO qufNT_vpl VALUES ("RM9_24","075_9_24","ROM","9","24","24","Chaqa Tayta Dyusqami akramashanchikllapa wakinta Israelmanta kaqkunata, wakinta-shuypaqa mana Israelmanta kaqkunata, paypa wamrankuna kanallapapaqqa. ");
INSERT INTO qufNT_vpl VALUES ("RM9_25","075_9_25","ROM","9","25","25","Chaypaqmi Dyus nitin, Oseasqa kaynu nir iskribiran: “Mana munashay runakunatami, kusa munashay wamraykuna kankillapa nishaq. ");
INSERT INTO qufNT_vpl VALUES ("RM9_26","075_9_26","ROM","9","26","26","Chay lugarllapimi qamkunata nishurayllapa: ‘Manami nuqapa wamraykunachu kankillapa’ nir. Piru kananqami chay lugarllapi qashan nishaykillapapis: ‘Chiqap kawsaq Dyus kashayrayku nuqapa wamraykunanami kankillapa’ nir”. ");
INSERT INTO qufNT_vpl VALUES ("RM9_27","075_9_27","ROM","9","27","28","Piru Israelpa ayllunkunapaq-shuypaqami, Isaiasqa kaynu niran: “Tayta Dyusmi nishantaqa kumplir, tukuy pachapi taqkunata allita rikar yaĉharqa dasna kastiganqa. Chaymi Israelpa ayllunkuna kusala achka mar manyapi aqu yupay karmapis, Tayta Dyus paykunata rikar yaĉhatinqa, wakinkunalami washakanqallapa” nir. ");
INSERT INTO qufNT_vpl VALUES ("RM9_29","075_9_29","ROM","9","29","29","Chaynullami Isaiasqa, unayllana Israel runakunapaqqa kaynu nisha karanpis: “Kusa puytiq Taytanchik Dyus mana llakipamaqninchikllapa karqami, mana wakinkunalamatapis washarchu tukuyninchikllapata tukchimanallapata, imanutaq chay Sodomata, chaynulla Gomorra pwibluta limpulla chinqachiran chaynulla” nir. ");
INSERT INTO qufNT_vpl VALUES ("RM9_30","075_9_30","ROM","9","30","30","Chaymi mana Israelmanta runakunaqa Moisés mantakushanta kasur washakaytaqa mana yarpuranlamapischu. Ashwanmi Jesucristupi kriyitinla Dyusqa llakipar mana uchayjunpaqnachu riqsiran. ");
INSERT INTO qufNT_vpl VALUES ("RM9_31","075_9_31","ROM","9","31","31","Nataq Israel runakuna-shuypaqa, Moisés mantakushanta kumplir washakayta kamarmapis mana puytiranllapachu. ");
INSERT INTO qufNT_vpl VALUES ("RM9_32","075_9_32","ROM","9","32","32","Chaqa paykunaqami Jesucristupi kriyir washakaytaqa mana yarpuranllapachu. Ashwanmi Moisés mantakushanta tukuyta kumplirla washakayta yarpuranllapa. Chaynu Jesucristupi mana kriyinashanllaparaykumi, paypi trumpisar rataq yupayna karanllapa. ");
INSERT INTO qufNT_vpl VALUES ("RM9_33","075_9_33","ROM","9","33","33","Chaymi Jesucristupaq Dyus nitin iskribikashakunapiqa, kaynu nin: “Sión pwibluypimi uk rumita ĉhurashaq. Chay rumipimi trumpisanqallapa. Piru paypi kriyiqkunataqami kusata yanapatin, mana pinqaypiqa kidanqallapachu” nir. ");
INSERT INTO qufNT_vpl VALUES ("RM10_1","075_10_1","ROM","10","1","1","Ukniykuna, nuqaqami tukuy shunquywan kusata munani Israel kaq masiykuna washakananta. Chaymi mañakurmapis, kusata Tayta Dyusta mañani paykunata washananpaq. ");
INSERT INTO qufNT_vpl VALUES ("RM10_2","075_10_2","ROM","10","2","2","Chaqa allitami yaĉhani, paykunaqami kusata Tayta Dyusta sirbiytaqa munanllapa nir. Piru chaynu munarmapismi, mana intrakanllapachu Tayta Dyus munashanta rurananllapapaqqa. ");
INSERT INTO qufNT_vpl VALUES ("RM10_3","075_10_3","ROM","10","3","3","Chaynulla manami intrakashallapachu Tayta Dyus imanu uchanchikkunamanta pirdunamanchikllapa nirqa. Ashwanmi paykunaqa yarpushanta karanlata rurar washakayta yarpunllapa. Chaymi Dyus nishannu Wamran Jesucristupi kriyiytaqa mana munanllapachu. ");
INSERT INTO qufNT_vpl VALUES ("RM10_4","075_10_4","ROM","10","4","4","Piru Jesucristuqami, Moisés mantakushankunataqa tukuyta kumplir wanuran, uchanchikkunapaq pagrakunanpaqqa. Chaymi manana chay mantakuykunataqa ministinchikllapanachu washakanallapapaqqa. Ashwanmi Jesucristupi allita kriyishala, Tayta Dyusqa mana uchayjunpaqnachu riqsir washamanchikllapa. ");
INSERT INTO qufNT_vpl VALUES ("RM10_5","075_10_5","ROM","10","5","5","Piru Dyus nitinmi Moisesqa kaynu nir iskribiranpis: “Tukuy chay mantakushaykunata kasur kawsaqkunalami kusa allinqa kanqallapa” nir. ");
INSERT INTO qufNT_vpl VALUES ("RM10_6","075_10_6","ROM","10","6","6","Piru tukuy chay mantakuykunata mana kumpliyta puytishanllaparaykumi, Tayta Dyusqa kaynu niran: “Wamray Jesucristupi kriyitinllapalami, mana uchayjunpaqnachu riqsir washashaq” nir. Chaynu Tayta Dyus nishanpaq willashutiyllapaqaĉhi niyankillapa kanqa: ¿Mayqantaq syiluman rir Dyuspa Akrashan Cristunta kay pachaman apamuyanqa, payta rikar kriyinallapapaq? nir. ");
INSERT INTO qufNT_vpl VALUES ("RM10_7","075_10_7","ROM","10","7","7","Chaynulla kaynutaĉhi yarpuyankillapa kanqa “¿Mayqantaq chay kusa saqra uĉhkupi pampakashanman rir, Dyuspa Akrashan Cristunta kawsachimur nuqanchikkunaman apamuyanqa?” nir. ¡Piru manami chaynuchu! Ashwanmi Tayta Dyusqa, Wamran Jesucristutaqa wanushanmanta kawsachimushana. ");
INSERT INTO qufNT_vpl VALUES ("RM10_8","075_10_8","ROM","10","8","8","Mana chaynu kawsachimusha katinqa ¿ima nishaq nirtaq iskribikashakunapiqa nin: “Washakanaykipaq kaq kusa shumaq rimayqami pullayki, shimikipi, chaynulla tukuy shunquykipi” nirqa? ¿Manachu intrakankillapa? Chaynuqami niyan Jesucristupaq yaĉhachishuyashayllapakunapi kriyirla washakanaykillapapaq. ");
INSERT INTO qufNT_vpl VALUES ("RM10_9","075_10_9","ROM","10","9","9","Chaymi qamkuna, shimikillapawan “Jesucristuqami Amituy” nir, chaynulla tukuy shunquykillapawan “Tayta Dyusmi Jesucristuta wanushanmanta kawsachimushana” nir kriyirllapaqami, washakankillapa. ");
INSERT INTO qufNT_vpl VALUES ("RM10_10","075_10_10","ROM","10","10","10","Chaqa tukuy shunqunchikwan allita kriyishallapaqami, Tayta Dyusqa manana uchayjunpaqnachu riqsimanchikllapa. Chaynu kriyirmi, shiminchikwanpis “Jesucristumi Amituyqa” nirlami washakanchikllapa. ");
INSERT INTO qufNT_vpl VALUES ("RM10_11","075_10_11","ROM","10","11","11","Chaypaqmi Dyus nitin iskribikashakunapiqa nin: “Paypi kriyiqkunataqami, kusata yanapatin mana pinqaypiqa kidanqallapachu” nirqa. ");
INSERT INTO qufNT_vpl VALUES ("RM10_12","075_10_12","ROM","10","12","12","Chaynuqami tukuypaq nin. Chaqa Tayta Dyusqami tukuypa amun kar, tukuylata chayllata rikamanchik, michka Israelmanta runakuna kashallapa, chaynulla mana Israelmanta kaq runakunamatapis. Chaymi mayqanpis payta mañakushaqa yanapamanchikllapa. ");
INSERT INTO qufNT_vpl VALUES ("RM10_13","075_10_13","ROM","10","13","13","Chaqa Dyus nitin iskribikashakunapimi kaynu ninpis: “Mayqanpis Amitunchikpi kriyir shutinpi mañakuqqami, washakanqa” nir. ");
INSERT INTO qufNT_vpl VALUES ("RM10_14","075_10_14","ROM","10","14","15","Piru Tayta Dyusta manaraq riqsir, mana mañakutinqa, ¿imanunari washanqa? Chaqa manaraq mayqantapis paykunata yaĉhachinanllapapaqqa kaĉhashachu. Chaynulla chay yaĉhachikuqkuna manaraq ĉhayatinqa, ¿imanuna yaĉhayta puytinqallapa Jesuspaqqa? Chayna Jesuspaq mana yaĉharllapaqa, ¿imanunari Jesuspiqa kriyiyta puytinqallapa? Chaqa manaraq-ari yaĉhayanllapachu mayqanmi Jesusqa nirpis. Chaymi mana imanupis payman mañakuyta puytiyanqallapachu washakananllapapaqqa. Tukuy chaypaqmi Tayta Dyus nitin iskribikashakunapiqa kaynu nin: “Kusa shumaqmi kanqa, Dyuspa shumaq rimayninta yaĉhachikuq ĉhamutinllapaqa. Chaqa chaynu yaĉhachikutinllapami, achka runakuna kusa aligrila kanqallapa” nir. ");
INSERT INTO qufNT_vpl VALUES ("RM10_16","075_10_16","ROM","10","16","16","Piru kusa shumaq washakananllapapaq karan chayta yaĉhachikutinllapapismi, Israelmanta kaqkunaqa tukuyqa mana kriyishachu kanillapa. Chaypaqmi Isaías kaynu nir iskribiran: “Tayta Dyus, qampaq yaĉhachikutiyqa, manami tukuychu kriyimashallapa” nir. ");
INSERT INTO qufNT_vpl VALUES ("RM10_17","075_10_17","ROM","10","17","17","Piru Dyuspa shumaq rimayninta yaĉhakutinllapami uyakunchikllapa. Chaynu uyakurmi Jesucristupiqa kriyinchikllapa. ");
INSERT INTO qufNT_vpl VALUES ("RM10_18","075_10_18","ROM","10","18","18","Mabir tapushaykillapa: ¿Manachu Israelmanta kaqkunaqa tukuy uyakurayllapa chay shumaqta washakanayllapapaq yaĉhachikutinllapaqa? Tukuymi uyakurayllapa. Chaymi Dyus nitin iskribikashakunapiqa chaypaq kaynu nin: “Tayta Dyus unaq syilupi rurashankunami, maylawpi kaq runakunatapis uk rimaq yupay qampaq intrachin” nir. ");
INSERT INTO qufNT_vpl VALUES ("RM10_19","075_10_19","ROM","10","19","19","Ma, qashan tapushaykillapa: ¿Chaynu yaĉhachikutinllapamapischu, Israelmanta kaqkuna kwintata qukanayllapapaq karan chaykunaqa, mana kwintata qukarayllapa? ¡Kwintatami qukarayllapa! Chaypaqmi Moisespis Dyus nitin iskribishanpiqa kaynu niran: “Israel runakunami piñakunqa, mana Israelmanta kaqkunata munar akrar washashayrayku. Chaqa chay mana intrakaq runakunata munatiy rikamarllapami, Israelmanta kaqkunaqa piñakunqallapa” nir. ");
INSERT INTO qufNT_vpl VALUES ("RM10_20","075_10_20","ROM","10","20","20","Chaynullami Dyus nitin Isaiaspis mana manchakurchu, kaynu nir iskribiran: “Mana maskamaq runakunami tarimaranllapa. Nuqapaq mana tapukuq runakunatami dijasha kani riqsimananllapapaq” nir. ");
INSERT INTO qufNT_vpl VALUES ("RM10_21","075_10_21","ROM","10","21","21","Piru Israel runakunapaq-shuypaqa, Dyus nitinmi Isaiasqa kaynuta iskribiran: “Chay runakunata mana shaykuq qayatiymapismi, paykunaqa mana intrakaqkuna kar, mana uyamayta munaranllapachu” nir. ");
INSERT INTO qufNT_vpl VALUES ("RM11_1","075_11_1","ROM","11","1","1","Ma tapushaykillapa: ¿Tayta Dyusqachu Israel runakunawan mana imatapis yaĉhayta munaninachu nirqa, tukuy tyimpupaqna ashusha kanqa paykunamantaqa? ¡Manami! Chaqa imanutaq nuqamaqa unay rukuy Abrahampa ayllun, Benjaminpa ayllunllamanta kar, Israel runalla katiymapis, Tayta Dyusqa mana nuqamantaqa ashushachu. ");
INSERT INTO qufNT_vpl VALUES ("RM11_2","075_11_2","ROM","11","2","2","Chaqa Tayta Dyusqami, unaymanta-pacha Israelmanta kaq runakunataqa akrar paypa wamrankunana kananpaq niran. Chaynu katinmi, Tayta Dyusqa paykunataqa akrashana kar, mana paykunalataqa dijashachu. Nishaykillapapis: Uk kutimi Eliasqa, Israel kaqkunamanta kriyiqqa paylana kanqa nir yarpur, kaynu niran: ");
INSERT INTO qufNT_vpl VALUES ("RM11_3","075_11_3","ROM","11","3","3","“Tayta Dyusniy, kay pwiblu masiykunami rimaqnikikunata wanuchishallapa. Chaynulla altarnikikunatapismi ratachishallapa ima. Nuqalatami kawsaqtaqa dijamashallapa. Piru kusatami wanuchimayta munanllapa” nir. ");
INSERT INTO qufNT_vpl VALUES ("RM11_4","075_11_4","ROM","11","4","4","Chaynu Elías nitinmi, Tayta Dyusqa dibaldila llakipakuq kashanrayku, kaynu niran: “Manami qamlachu nuqapi kriyiqqa kanki. Ashwanmi akrashana kani syiti mil (7,000) Israel runakunata, nuqalatana kasumananllapapaq. Chaynulla chay akrashaykunaqami mana qunqurir adurashallapalamapischu, chay Baal shutiq amituy niyashanllapamatapis” nir. ");
INSERT INTO qufNT_vpl VALUES ("RM11_5","075_11_5","ROM","11","5","5","Chaynullami Eliaspa tyimpunpi yupay kananpis Israel runa masiykunamanta wakinqa Tayta Dyuspi kriyishanllaparaykumi payqa dibaldila llakipar akrashana paypa wamrankunana kananllapapaq. ");
INSERT INTO qufNT_vpl VALUES ("RM11_6","075_11_6","ROM","11","6","6","Chaynu dibaldila llakipashanraykumi, kananqa washakashallapana. Piru chaynuqami akrarqa washasha Tayta Dyusqa kusala chiqap llakipakuq kashanrayku, manami paykuna imakunata kusa allinta rurashanllaparaykuchu washakashallapa. Chaqa allinta rurashanllaparayku washakashallapa katinqa, Tayta Dyus dibaldila llakipakushanqa manana imapaqpis sirbiyanmannachu. ");
INSERT INTO qufNT_vpl VALUES ("RM11_7","075_11_7","ROM","11","7","7","Tukuy chaykunata yaĉharqa, ¿imatataq intrakanchikllapa? Chaqa pwibluymanta achka runakunami Jesuspi mana kriyirmapis washakayashaqllapa nir yarpuranllapa. Chaymi mana washakaytaqa puytiranllapachu. Piru wakin Israelmanta kaqkunataqami Taytanchik Dyus akramaranllapa, Jesucristupi kriyir washakanayllapapaq. Piru paykuna munashanta ruraqkunataqami, Tayta Dyusqa dijaran, kusa mas mana intrakaqkuna tikrakananllapapaq. ");
INSERT INTO qufNT_vpl VALUES ("RM11_8","075_11_8","ROM","11","8","8","Chaymi Dyus nitin iskribikashakunapiqa nin: “Tayta Dyusmi paykunataqa dijaran, pay nishanta ama intrakananllapapaq. Chaynu dijatinmi, nawiyjun karmapis, syigu yupayna kidaranllapa. Rinriyjun karmapismi, upa yupayna kidaranllapa. Chaymi chay munashanta ruraqkunaqa kanankaman chaynu kidashallapa” nir. ");
INSERT INTO qufNT_vpl VALUES ("RM11_9","075_11_9","ROM","11","9","9","Chaymi Davidpis niran: “Chay munashanta rurar tantanakur mikur kusala allinmi kanchikllapa nir yarpuyashanllapamapismi, imanutaq uk runata pata ñitin chaynu tikrar kastigay Tayta Dyus. ");
INSERT INTO qufNT_vpl VALUES ("RM11_10","075_11_10","ROM","11","10","10","Chaymi qamta mana kriyishur munashanta ruraqkunapaqa, nawinmapis syigu yupayna kidanqa. Chaynulla waqtanllapamapis limpu kurpalla tikrakanqa. Chaynumi tukuy tyimpu qischakanqallapa” nir. ");
INSERT INTO qufNT_vpl VALUES ("RM11_11","075_11_11","ROM","11","11","11","Qashan tapushaykillapa: ¿Israel runakunaqachu, Dyuspi mana kriyinarqa tukuy tyimpupaqna ashushallapa? ¡Manami! Chaqa paykuna Jesucristupi mana kriyiyta munatinllapamapis, ashwan Tayta Dyusqa yanapasha mana Israel runakunata, Jesucristupi kriyir washakananllapapaq. Chaymi chay Israel runakunaqa inbidyakar piñakunqallapa mana Israelmanta kaqkuna yanapakashanrayku. Chaynu inbidyakarmi, imanupiqa qashan animakunmanllapa, Jesucristupi kriyir washakananllapapaqqa. ");
INSERT INTO qufNT_vpl VALUES ("RM11_12","075_11_12","ROM","11","12","12","Chaymi, Israel runakuna Jesucristupi mana kriyitinllapaqa, Tayta Dyusqa mana Israel kaqkunata kusata yanapar washasha. Piru Israel runakuna Jesucristupi kriyitinllapaqami, Tayta Dyusqa tukuyta ashwan masta yanapar washanqa. ");
INSERT INTO qufNT_vpl VALUES ("RM11_13","075_11_13","ROM","11","13","13","Piru wakinnikikunaqami mana Israelmantachu kankillapa. Chayraykumi nishaykillapa: Tayta Dyusqami kaĉhamasha qamkuna mana Israelmanta kaqkunapa yaĉhachishuqnikillapa kanaypaq. Chaymi kusata aligriyar, puytishaykaman kusa allita yaĉhachishuyllapata munayani. ");
INSERT INTO qufNT_vpl VALUES ("RM11_14","075_11_14","ROM","11","14","14","Chaynu yaĉhachishutiyllapa kriyitkillapami, chay pwiblumanta Israel kaq masiykunapis rikashurllapaqa, Jesucristupi kriyir washakanmanllapa. ");
INSERT INTO qufNT_vpl VALUES ("RM11_15","075_11_15","ROM","11","15","15","Chaqa Israelmanta kaq masiykunaqami Jesucristupi mana kriyinashanrayku, Tayta Dyuswanqa mana shumaqta kawsaytaqa puytiranllapachu. Chaymi ashwan qamkuna mana Israelmanta kaqkunata Tayta Dyusqa llakipashuranllapa paypa wamrankunapaqna riqsikanaykillapapaq. Piru kanan pwibluymanta Israel masiykuna, Jesucristupi kriyitinllapaqami tukuypaq kusala shumaq kanman. Chaynuqami Israelmanta masiykunaqa wanushanmanta kawsamusha yupayna kanmanllapa. ");
INSERT INTO qufNT_vpl VALUES ("RM11_16","075_11_16","ROM","11","16","16","Israelmanta unay rukunchikllapakuna Tayta Dyuspi kriyirqami, Dyuspaqa wamrankuna karanllapa. Chaynulla kananpis Israelmanta kaq masiykuna Jesucristupi kriyirpismi, Tayta Dyuspaqa wamrankunalla. Yarpushunllapa kay ishkay kumparasyunpaq: Dyuspaq tanta nishankunamanta chay punta kaq kusa shumaq katinqa, chay wakin tantakunapis kusa shumaq kanqa. Chaynulla uk qirupa ĉhupan, Dyuspaq kusa shumaq kasha katinqami, chay rikrankunapis shumaq kanqa Dyuspaqqa. ");
INSERT INTO qufNT_vpl VALUES ("RM11_17","075_11_17","ROM","11","17","17","Chay wakin Israelmanta kaq masiykuna tarpuy ulibu qirupa rikran yupay katinmapismi, mana paypi kriyishanrayku Tayta Dyusqa pitir itakuran. Chaymi ashwan qamkuna mana Israelmanta kaqkuna, mana tarpuy ulibumanta kar, munti ulibu qirukunapa rikran yupay katkillapamapismi, Jesucristupi kriyishaykillaparayku, Tayta Dyusqa chay tarpukasha ulibupa rikranman tullmashushallapa. Chaymi qamkuna mana Israelmanta karmapis, chay tarpuy ulibu qirupa chiqap rikrankunapaqna tikrakashaykillapa. ");
INSERT INTO qufNT_vpl VALUES ("RM11_18","075_11_18","ROM","11","18","18","Piru chaynu chay tarpuy ulibupa rikranpi tullmakashana karqami, ama yarpunkillapachu kusala allinna kani nirqa. Chaqa qamkunaqami yanqa rikranpi tullmakashala kankillapa. Ma yarpushunllapa, uk qiruqami shan ĉhupanrayku, mana rikranraykuchu. Chaymi qamkuna mana Israelmanta kaqkunataqa uk qirupa ĉhupan shachishutinllapa allinqa kankillapa. Manami qamkunaraykuchu paykunaqa shar allinqa. ");
INSERT INTO qufNT_vpl VALUES ("RM11_19","075_11_19","ROM","11","19","19","Chaynu nitiyqaĉhi yarpuyankillapa kanqa: “Chiqaptami chaynu. Piru Tayta Dyusmi, Israel runakunata itakur, nuqakunata washamaranllapa” nir. ");
INSERT INTO qufNT_vpl VALUES ("RM11_20","075_11_20","ROM","11","20","20","Piru Israel masiykunataqami mana yanqallachu itakuran. Ashwanmi Tayta Dyusqa itakuran Jesucristupi mana kriyinashanrayku. Piru qamkunataqami Tayta Dyusqa washashushallapa, Jesucristupi kriyishaykillaparaykula. Chayraykumi ama yarpuyllapachu Israel runakunamantaqami kusa mas allinna kanchikllapa nirqa. Ashwanmi ama kusa kani nirchu Tayta Dyuslata manchar, allin kaqlata rurar kawsayllapa. ");
INSERT INTO qufNT_vpl VALUES ("RM11_21","075_11_21","ROM","11","21","21","Chaqa chaynu kusa allinna kani nir alabakatkillapaqami, imanutaq Israel runakuna tarpuy ulibupa rikran katinmapis, Jesucristupi mana kriyishanrayku Tayta Dyusqa mana llakiparchu itakuran, chaynullami qamkunatapis mana llakiparchu itakushunmanllapa. ");
INSERT INTO qufNT_vpl VALUES ("RM11_22","075_11_22","ROM","11","22","22","Piru ¡allita yarpuyllapa! Tayta Dyusqami kusa allinla tukuywan. Piru chay uchakuqkunataqami allita rikar kastigan. Chaymi imanutaq Jesucristupi mana kriyinaqkunataqa itakuran. Chaynu itakurmi, qamkunata chay uchaykillapamanta dibaldila pirdunashurllapa, chay tarpuy ulibupa rikranman tullmashushallapa. Chayraykumi Tayta Dyus dibaldila washashushanllapapi yarpur pay munashanlata rurar kawsankillapa. Mana chaynu ruratkillapaqami chay tullmashushanllapamanta itakushunqallapa. ");
INSERT INTO qufNT_vpl VALUES ("RM11_23","075_11_23","ROM","11","23","23","Piru Israelmanta kaq masiykuna Jesucristupi kriyitinllapaqami, Tayta Dyusqa qashan paykunataqa tullmanqa chay pitishanllaman. Chaqa Tayta Dyusqami kusala pudirniyjun chaynu qashan tullmar wamrankunapaqna riqsinanpaqqa. ");
INSERT INTO qufNT_vpl VALUES ("RM11_24","075_11_24","ROM","11","24","24","Chaynu tarpuy ulibupa rikrankuna kashanllaparayku, mas das tullmar wamrankunapaqna riqsiyanqa. Chaymi qamkuna, Jesucristupi kriyitkillapa, munti ulibupa yupay katkillapamapis, tarpuy ulibupa rikranman tullmashuqllapa yupay washashushallapa. Chaymi ashwan mas das washayta puytin Israelmanta kaq masiykuna, Jesucristupi kriyitinllapamaqa. Chaqa paykunaqami chay tarpuy ulibupa chiqap rikrankuna. ");
INSERT INTO qufNT_vpl VALUES ("RM11_25","075_11_25","ROM","11","25","25","Ukniykuna, Tayta Dyus yarpuyashankunataqami, mana allinchu aykala yaĉhananpaqqa. Chaymi kananqa qamkuna mana Israelmanta kaqkunapis, tukuy chaykunata yaĉhanaykillapata munani. Piru amami ninkillapachu: “Tayta Dyus, Israel runakunata mana intrakaqkuna kananpaq dijarqami, nuqanchikkunatana masta munamanchikllapa” nirqa. Chaqa Israelmanta kaqkunaqami chaynu mana intrakaqkunapaqqa tikrakasha, qamkuna chay mana Israelmanta kaqkuna, Jesuspi kriyinaykillapakalaman. ");
INSERT INTO qufNT_vpl VALUES ("RM11_26","075_11_26","ROM","11","26","26","Chayna Jesucristupi kriyinaykillapapaq karan chaykuna kriyitkillapanaqami, Tayta Dyusqa tukuy Israel runakunatapis washanqa. Chaypaqmi Dyus nitin iskribikashakunapiqa kaynu nin: “Sión pwiblumantami uk washakuq shamunqa, Jacobupa ayllunkunata uchankunamanta llakipananpaq. ");
INSERT INTO qufNT_vpl VALUES ("RM11_27","075_11_27","ROM","11","27","27","Chaynumi kumplishaq chay paykunata uchanllapamanta maydiyaqa washayashaq nir uk tratuta rurashaytaqa”. ");
INSERT INTO qufNT_vpl VALUES ("RM11_28","075_11_28","ROM","11","28","28","Piru kananqami Israelmanta kaq masiykunaqa, Jesucristupi kriyir washakaytaqa mana munanllapachu. Chaymi Tayta Dyuspaqa kuntran tikrakashallapa. Chaynu tukutinllapaqami ashwan qamkuna mana Israelmanta kaqkunapaq kusala allin kasha. Chaqa Tayta Dyusqami qamkunatana llakipashurllapa mana uchayjunpaq riqsishushallapa. Piru chaynu katinmapis, Israel runakunataqa Tayta Dyusqa munayanraq, chay unay rukuyllapakunata akrashanrayku. ");
INSERT INTO qufNT_vpl VALUES ("RM11_29","075_11_29","ROM","11","29","29","Chaqa chay unay rukuyllapakunata akrarmi, arniran paymanta kaq ayllunkunata yanapananpaq. Chayraykumi Tayta Dyusqa, Israel runakunataqa mana qunqarchu tukuyta kumplinqa. ");
INSERT INTO qufNT_vpl VALUES ("RM11_30","075_11_30","ROM","11","30","30","Piru Israelmanta kaq masiykuna Tayta Dyusta mana kasutinllapami, payqa qamkuna mana Israelmanta kaqkunata llakipar yanapashuyanllapa. Piru unay tyimpuqami qamkunapis mana kasuraykillapachu Tayta Dyustaqa. ");
INSERT INTO qufNT_vpl VALUES ("RM11_31","075_11_31","ROM","11","31","31","Chaynullami kanan, Israelmanta kaq masiykunapis Tayta Dyustaqa mana kasushallapachu. Nataq Jesucristupi kriyitinllapaqami, Tayta Dyusqa llakipar yanapanqa, qamkunata yanapashuyanllapa chaynulla. ");
INSERT INTO qufNT_vpl VALUES ("RM11_32","075_11_32","ROM","11","32","32","Piru tukuylami unayqa Tayta Dyusta mana kasuranchikllapachu. Chaymi uchanchikllaparayku Tayta Dyusqa uchapa makinpi wataq yupay dijamaranchikllapa. Chaynuqami Tayta Dyusqa dijamaranchikllapa, maydiyaqa tukuylata chayllatana llakipar yanapamanallapapaq nir. ");
INSERT INTO qufNT_vpl VALUES ("RM11_33","075_11_33","ROM","11","33","33","¡Tukuy shunqunchikwan Taytanchik Dyusta alabashunllapa! Payqa kusala allin, kusala yaĉhayniyjun, tukuy imata intrakan nir. Chaynulla alabashunllapapis pay yarpushantaqa mana mayqanpis intrakayta puytinchikllapachu nir, chaynulla imanutaq imanula kashallapamapis payqa kusalata llakipar washamanchikllapa nir alabashunllapa. ");
INSERT INTO qufNT_vpl VALUES ("RM11_34","075_11_34","ROM","11","34","34","Chaqa manami mayqanpis pay yarpuyashantaqa yaĉhayta puytinchikllapachu. Chaymi mayqanpis mana paytaqa imatapis kaynu kaynu ruray nir yaĉhachiyta puytinchikllapachu. ");
INSERT INTO qufNT_vpl VALUES ("RM11_35","075_11_35","ROM","11","35","35","Chaynulla manami nuqanchikkunaqa payta imalatapis qushanchikllapachu, chay qushushaymanta imallataqa qumay ninallapapaqqa. ");
INSERT INTO qufNT_vpl VALUES ("RM11_36","075_11_36","ROM","11","36","36","Chaqa Taytanchik Dyusraykumi imapis kan. Chaymi tukuy ima kaqpis Dyusninchikllapaq. ¡Chaynu katinmi tukuyla paylata alabashunllapa tukuy tyimpupaq! ");
INSERT INTO qufNT_vpl VALUES ("RM12_1","075_12_1","ROM","12","1","1","Ukniykuna, chaynu Tayta Dyus munar llakipamashanchikllaparayku, kusata rugashunillapa tukuy shunquykillapawan paypi allita kriyinaykillapapaq. Chaynu karqami, ufrindapaq lugarnin uk kusa allin kawsaq ufrindita yupayna qimikayllapa Tayta Dyusmanqa. Chaynuqami, kusa chiqapta aligriyachir paylata adurayankillapa. ");
INSERT INTO qufNT_vpl VALUES ("RM12_2","075_12_2","ROM","12","2","2","Chayraykumi kay pachapi runakuna mana allinkunata rurar kawsanllapa chaykunataqa, amana rurarnachu kawsankillapa. Chaynu karnaqami chay unay kaq yarpuynikillapamatapis dijarna, mushuq yarpuyniyjunna kayllapa. Chaymi chaynu kawsarllapaqa, Tayta Dyus munashanlatami rurayani nir yaĉhankillapa. Chaqa payqami munan allinlata rurar payta aligriyachir, kusala shumaq kawsanallapata. ");
INSERT INTO qufNT_vpl VALUES ("RM12_3","075_12_3","ROM","12","3","3","Tayta Dyusmi kusa allin kar, nuqata akramar kaĉhamasha, paypaq yaĉhachishunayllapapaq. Chaymi tukuy qamkunata nishunillapa: Amami yarpuyllapachu ukkunamantaqami kusa allin kani, nirqa. Ashwanmi chaynu yarpunaykillapamantaqa Amituy Jesucristupi kriyishayraykumi imanu kanayllapapaqpis Tayta Dyus yanapamashallapa nir yarpuyllapa. ");
INSERT INTO qufNT_vpl VALUES ("RM12_4","075_12_4","ROM","12","4","4","Chaqa imanutaq kwirpunchikmaqa ukla karmapis kusala achka partiyjun. Piru chaynu achka karmapismi kwirpunchikpiqa mayqanninpis mana chayllata ruraytaqa puytinchu. ");
INSERT INTO qufNT_vpl VALUES ("RM12_5","075_12_5","ROM","12","5","5","Chaynumi nuqanchikkunapis Jesucristupi kriyirqa, michka achka karmapis, uk kwirpulana kanchikllapa. Chaynuqami, tukuy imapipis yanapanakur, shumaqta kawsanapaqna kanchikllapa. ");
INSERT INTO qufNT_vpl VALUES ("RM12_6","075_12_6","ROM","12","6","6","Tayta Dyusqami pay munashannulla pudirninwan yanapamanchikllapa ukta ukmanta, ukta-shuypaqa ukmanta imana ruranallapapaq. Chaymi paypaq rimanapaq nimashallapaqa, kriyishanchiknu karanlata rimashunllapa. ");
INSERT INTO qufNT_vpl VALUES ("RM12_7","075_12_7","ROM","12","7","7","Mayqanninchikllapata Tayta Dyus wakinkunata sirbinallapapaq nimashallapaqa, aligrila sirbishunllapa. Chaynulla ukkunata yaĉhachinapaq nimashallapaqa, yaĉhachikushunllapana. ");
INSERT INTO qufNT_vpl VALUES ("RM12_8","075_12_8","ROM","12","8","8","Ukkunata animachinapaq Tayta Dyus nimashallapaqa, animachishunllapa. Chaynulla ukkunata ima ministishanpi yanapanapaq nimashallapaqa, tukuy imapipis yanapashunllapa. Mayqanninchikllapata wakinkunata rikanapaq nimashallapaqa, chaylapi yarpur rikashunllapa. Ukninchikkunata llakipanapaq nimashallapaqa, kusa aligrila llakipashunllapa. ");
INSERT INTO qufNT_vpl VALUES ("RM12_9","075_12_9","ROM","12","9","9","Uknikillapa uknikillapa tukuy shunquykillapawan llakinakuyllapa. Chaynulla chay mana allin kaqtapis dijar, chay allin kaqlatana rurar kawsayllapa. ");
INSERT INTO qufNT_vpl VALUES ("RM12_10","075_12_10","ROM","12","10","10","Jesucristupi kriyishaykillaparayku, uk ayllula yupay uknikillapa uknikillapa kusata llakinakuyllapa. Chaynulla ama kusa kani nirchu, qammanta uknikillapataqa masta rispitar, tukuylla chaynu kayllapa. ");
INSERT INTO qufNT_vpl VALUES ("RM12_11","075_12_11","ROM","12","11","11","Amami qillakuna karchu, Amitunchik Jesucristupaq ima ruraykuna katinpis, tukuy shunquykillapawan aligrila rurar sirbiyllapa. ");
INSERT INTO qufNT_vpl VALUES ("RM12_12","075_12_12","ROM","12","12","12","Chaymi, Dyus syiluman rinaykipaq arnishushanpi yarpur, aligrila kawsayllapa. Chaynu karqami michka qischakarpis, ama disanimakurchu shachinakunkillapa. Chaynulla amami qunqarchu Tayta Dyusman mañakunkillapa. ");
INSERT INTO qufNT_vpl VALUES ("RM12_13","075_12_13","ROM","12","13","13","Jesucristupi kriyiq masinchikkunapa iman faltatinpis yanapayllapa. Chaynulla mayqan wasikiman watukushuq ĉhamutinpis, shumaqta samachiyllapa. ");
INSERT INTO qufNT_vpl VALUES ("RM12_14","075_12_14","ROM","12","14","14","Mayqan mana allinta rurashunanllapapaq ikikillapapi puritinllapamapis, Tayta Dyusman mañakuyllapa, paykunata bindisir yanapananpaq. Piru amami mañakunkillapachu kastigananpaqqa. ");
INSERT INTO qufNT_vpl VALUES ("RM12_15","075_12_15","ROM","12","15","15","Chaynulla ukkuna aligriyatinllapaqa, pullan aligriyayllapa. Ukkuna llakir waqatinllapapis, paykunawan waqayllapa. ");
INSERT INTO qufNT_vpl VALUES ("RM12_16","075_12_16","ROM","12","16","16","Chaymi uknikillapa uknikillapa uk yarpuyla kar, kusa shumaqta kawsayllapa. Amami kusa kani nir imachu, chay mana imayjun, chaynulla mana yaĉhaq chaykunawanmapis, chaylla yupayna kawsayllapa. ");
INSERT INTO qufNT_vpl VALUES ("RM12_17","075_12_17","ROM","12","17","17","Mayqan ima mana allinta rurashutinllapapis, amami paykunata mana allinta rurayta yarpunkillapachu. Ashwanmi tukuypa naypanpi kusala allin kaqkunalata rurayta kamayllapa. ");
INSERT INTO qufNT_vpl VALUES ("RM12_18","075_12_18","ROM","12","18","18","Chaymi imanullapis tukuywan shumaqta kawsayllapa. ");
INSERT INTO qufNT_vpl VALUES ("RM12_19","075_12_19","ROM","12","19","19","Ukniykuna, mayqan ima mana allinta rurashutinllapaqa, amami qamkunalla rikar yaĉhar imanachiytapis yarpunkillapachu. Ashwanmi dijayllapa Tayta Dyus paykunata rikar yaĉhanqa. Chaqa Dyus nitin iskribikashakunapimi kaynu nin: “Nuqami chay mana allinta rurar uchakuqkunataqa allita rikar yaĉhar kastigashaq”. Chaynumi nin Amitunchikqa. ");
INSERT INTO qufNT_vpl VALUES ("RM12_20","075_12_20","ROM","12","20","20","Chaynullami ninpis: “Chay mana allinta rurashunaqkuna mallaqnatinpis, qaray. Chaynulla yakunatinllapapis, upyachiyllapa. Chaynu chay mana allinkunata rurashuqkunawan ruratkillapaqami, paykunaqa pinqakutin qaqllanllapamapis kusa chupika intirupaq tikrakanqa” nir. ");
INSERT INTO qufNT_vpl VALUES ("RM12_21","075_12_21","ROM","12","21","21","Piru amami dijankichu, chay mana allin kaqkuna binsishunanpaqqa. Ashwanmi allinkunalata rurar, mana allin kaqtaqa binsinkillapa. ");
INSERT INTO qufNT_vpl VALUES ("RM13_1","075_13_1","ROM","13","1","1","Kay pachapi kaq tukuy mantakuqninchikkunata allita kasushunllapa. Chaqa Tayta Dyusmi tukuy paykunataqa ĉhurasha kay pachapi mantakunanllapapaqqa. Manami uk mantakuqqa payllamantachu mantakuyan. Ashwanmi Taytanchik Dyus chaynu nisha katin mantakuyan. ");
INSERT INTO qufNT_vpl VALUES ("RM13_2","075_13_2","ROM","13","2","2","Chaymi mayqanpis chay mantakuqkunata mana kasur, kuntran tikrakarllapaqa Tayta Dyusta mana kasuyanllapachu. Chaymi chaynu tukuqqa saqrata kastigakanqa. ");
INSERT INTO qufNT_vpl VALUES ("RM13_3","075_13_3","ROM","13","3","3","Chaqa chay mantakuqkunataqami Tayta Dyusqa ĉhurasha, mana allin ruraqkunata kastigatin, manchakur ama mana allinkunata rurananllapapaq. Chayrayku qamkuna allinlatana ruraqkunaqa, amana manchakuyllapachu chay mantakuqkunaqa nuqakunatapis kastigamanqallapa nirqa. Chaymi mantakuqkuna kastigashunanllapata mana munarqa allinlata rurar kawsayllapa. Chaynuqami kusala allin runa nir alabashunqallapa. ");
INSERT INTO qufNT_vpl VALUES ("RM13_4","075_13_4","ROM","13","4","4","Chaqa chay mantakuqkunaqami chaynu tukuyta allita rikarqa qamkunapaq byinnikillapapaq rurayan, Tayta Dyus munashannulla. Chay-ari qamkuna ima mana allinta rurasha karqa, chay mantakuqkunataqa manchayllapa. Chaqa manami yanqallachu paykunaqa Tayta Dyusta sirbiq yupay mantakuyanllapa. Chayraykumi mana allinta ruraqkunataqa, dirichuyjun kastigananpaqqa. ");
INSERT INTO qufNT_vpl VALUES ("RM13_5","075_13_5","ROM","13","5","5","Piru chay mantakuqkunataqami, ama kastigakayta mancharlachu kasushunllapa. Ashwanmi chaynu kasunapaq allin nir yarpur kasushunllapa. ");
INSERT INTO qufNT_vpl VALUES ("RM13_6","075_13_6","ROM","13","6","6","Chaymi chaynu allita rikamashanchikllaparayku, chay impwistuta pagrakunapaq kaqmatapis pagrakushunllapa. Chaqa paykunaqami pwiblunchikkunata allita rikar, Tayta Dyus munashanta rurayanllapa. ");
INSERT INTO qufNT_vpl VALUES ("RM13_7","075_13_7","ROM","13","7","7","Chayraykumi imata paykunata pagranapaq kaqtaqa pagrashunllapa. Chaymi impwistukunata pagrakunapaq kaqtapis pagrakushunllapa. Chaynulla tukuy rispitanapaq kaqmatapis rispitar kasushunllapa. ");
INSERT INTO qufNT_vpl VALUES ("RM13_8","075_13_8","ROM","13","8","8","Amami mayqanta pitilamatapis dibinkillapachu. Ashwanmi uknikillapa uknikillapa dibinakuq yupay imuraspis kusalata llakinakunkillapa. Chaynu rurarqami, Dyus nitin Moisés mantakushankunataqa tukuyta kumpliyankillapana. ");
INSERT INTO qufNT_vpl VALUES ("RM13_9","075_13_9","ROM","13","9","9","Chaqa chaypiqami nin: “Warmiyjun manaqa runayjun kaqkunaqa, ukkunawanqa ama punuyllapachu. Ama wanuchikuyllapachu; ama suwakuyllapachu; ama uknikipaq llullakur rimayllapachu. Chaynulla ama ukkunapa imanta munapakuyllapachu” nir. Piru “Llakiy runa masikikunapaq, imanutaq qampa kwirpuykillapaq llakinki chaynulla” nishanlata rurarnaqami Dyus tukuy chay mantakushankunataqa kumpliyankillapana. ");
INSERT INTO qufNT_vpl VALUES ("RM13_10","075_13_10","ROM","13","10","10","Chaqa uk runa ukninpaq chiqapta llakirqami, mana ima mana allintapis ruranchu. Chaymi ukninkunata llakipar allinta rurar imanaqa Dyus tukuy mantakushankunataqa allitana kumplinllapa. ");
INSERT INTO qufNT_vpl VALUES ("RM13_11","075_13_11","ROM","13","11","11","Chaynu uknikillapakunapaq llakir imaqa, allita kwintata qukankillapa: Jesucristo shamunan diyaqami shipchamuyanna nir. Chaqa paypi chayraq kriyishaqami, kusa mas achka tyimpuraq karan shamunanpaqqa. Piru kananqami mana achka tyimpunachu kidan. Chayraykumi ama qillakurnachu Tayta Dyustaqa sirbiyllapa. Chaqa qillakur Dyusta mana sirbirqami, punuq yupay kayankillapa. Chaynu kashaykillapamanta kananqa rikĉhakuq yupay kwintata qukayllapa: Imanumi kawsayani nir. ");
INSERT INTO qufNT_vpl VALUES ("RM13_12","075_13_12","ROM","13","12","12","Chaqa chay uchayjunkuna kawsayashan tyimpuqami tutaparaqlla yupay karmapis, achkillapaqna tikrakayan. Chaqa Jesucristo shamunan diyaqami shipchamuyanna. Chayraykumi, tutaparaqpi yupay mana allinkunata rurayashanchikkunataqa dijarna, ashwan achkila yupayna Tayta Dyus munashanlata rurar kawsashunllapa. Chaynuqami, chay tutaparaqpi mana allin ruraykunataqa binsishunllapa. ");
INSERT INTO qufNT_vpl VALUES ("RM13_13","075_13_13","ROM","13","13","13","Chaynu achkiraqlapina kawsarqami, amana chay fyistakunapi sunsunulla tukunllapa chaykunaman rishunllapachu. Amami maĉhashunllapachu. Tantyakar ama munashanchiklata rurashunllapachu. Amami runa kar, manaqa warmi karmapis ukwan ukwan punushunllapachu. Amami anyanakushunllapachu. Chaynulla amami inbidyanakushunllapachu. ");
INSERT INTO qufNT_vpl VALUES ("RM13_14","075_13_14","ROM","13","14","14","Chaymi manana kwirpunchik munashannullata rurarnachu kawsashunllapa. Ashwanmi Amitunchik Jesucristo imanu kanatataq munayan, chaynulami kawsashunllapa. ");
INSERT INTO qufNT_vpl VALUES ("RM14_1","075_14_1","ROM","14","1","1","Wakin kriyiq masinchikkunaqami Amitunchik Jesucristupaq yaĉhachishanllapataqa manaraq allita intrakanllapachu. Piru chaynu katinllapamapismi ama kaynu ninkillapachu: “Qamqa manaraqmi allitaqa intrakankichu” nirqa. Ashwanmi shumaqta samachir pulla paykunawan kayllapa. ");
INSERT INTO qufNT_vpl VALUES ("RM14_2","075_14_2","ROM","14","2","2","Chaqa wakin kriyiqkunaqami ninllapa: Tukuy mikuykunatashi mikuyta puytinllapa nir. Piru chay manaraq allita intrakaqkunaqami ninllapa: Chay tarpukushankunalatashi mikur, mana aychakunamataqa mikuyta puytinllapachu nir. ");
INSERT INTO qufNT_vpl VALUES ("RM14_3","075_14_3","ROM","14","3","3","Chayraykumi qamkuna tukuy mikuykunata mikuqkunaqa, ama ukmanta rikankillapachu aychata mana mikuqkunataqa. Chaynulla qamkuna aychata mana mikuqkunapis, amami ukmantaqa rikankillapachu chay tukuy mikuyta mikuqkunataqa. Chaqa Tayta Dyusqami chayllata rikan wamrankuna nir. ");
INSERT INTO qufNT_vpl VALUES ("RM14_4","075_14_4","ROM","14","4","4","Chaynu Taytanchik Dyus tukuyta shumaqta rikatinqa, ¿pitaq kanki Dyuspa sirbiqninta mana allinta rikanaykipaqqa? Chaqa Tayta Dyuslami rikar yaĉhayta puytin, sirbiqninkunataqa, allinta rurasha katin, chaynulla mana allinta rurasha katinmapis. Piru, chay tukuy mikuyta mikuqkunata, chaynulla chay aychata mana mikuqkunamatapismi, Tayta Dyusqa pudirninwan allinpaq tikrar, wamranpaqna riqsinqa. ");
INSERT INTO qufNT_vpl VALUES ("RM14_5","075_14_5","ROM","14","5","5","Chaynullami wakin kriyiq masinchikkunapis ninllapa: Tukuy diyakunamantami uk diyala kusa mas shumaq, Tayta Dyusta aduranallapapaqqa nir. Piru ukkunaqami kriyinllapa, tukuy diyakunashi chaylla Tayta Dyusta aduranallapapaqqa nir. Chaymi ima diyapipis Dyusninchikta aduranarqa, adurashunllapa. Chayqami nuqanchikkunapina kanqa. ");
INSERT INTO qufNT_vpl VALUES ("RM14_6","075_14_6","ROM","14","6","6","Chaqa tukuy diyamanta uk diyalapi, Tayta Dyusta adurananpaq nirmapismi ruranqa. Chaynulla tukuy diyami Tayta Dyusta adurananllapapaq nirmapis rurayta puytinqa. Chay tukuy mikuyta mikuqkunapismi mikunqa. Chaynulla aychata mana mikuqkunapis ama mikunqachu. Chaqa, mayqanninllapapismi Tayta Dyusta payji ninanllapapaq tukuy chaykunataqa rurayanllapa. ");
INSERT INTO qufNT_vpl VALUES ("RM14_7","075_14_7","ROM","14","7","7","Yaĉhashanchikllapanu kawsarmapis manami nuqanchikkuna munashanchiknullachu kawsayanchikllapa. Chaynulla wanurpis, manami nuqanchikkuna munashanchiknullachu wanuyanchikllapa. ");
INSERT INTO qufNT_vpl VALUES ("RM14_8","075_14_8","ROM","14","8","8","Chaymi kawsayarqa Amitunchikta sirbinapaq kawsayanchikllapa. Chaynulla wanurmapis, payllapaq wanuyanchikllapa. Chayraykumi kawsayar, manaqa wanurmapis, Amitunchikllapaq kanchikllapa. ");
INSERT INTO qufNT_vpl VALUES ("RM14_9","075_14_9","ROM","14","9","9","Chayraykumi wanushakuna, kawsaqkunamapis paypalla kanallapapaqqa, Amitunchik Jesucristuqa wanur kawsamuran. Chaymi tukuyla payllapaq kanchikllapa. ");
INSERT INTO qufNT_vpl VALUES ("RM14_10","075_14_10","ROM","14","10","10","Chaynu katinqa, ¿imapaqtaq kriyiq masikikunataqa mana allinta rikankillapa? Chaynulla ¿imaraykutaq kriyiq masikikunataqa ukmanta rikankillapa? ¿Manaqachu qamkunalla rikar yaĉhanakunaykillapapaq kankillapa? ¡Manami! Ashwanmi uk diya kayanqa tukuy nuqanchikkuna Tayta Dyuspa naypanman qimikashallapa rikar yaĉhamanallapapaqqa. ");
INSERT INTO qufNT_vpl VALUES ("RM14_11","075_14_11","ROM","14","11","11","Chaypaqmi Dyus nitin iskribikashakunapiqa kaynu nin: “Nuqallapaq jurarmi nishunillapa: ‘Tukuy riqsimarllapami, naypaypi qunqurir chiqap Dyus kanki nir alabamanqallapa’ ninmi Amitunchikqa”. ");
INSERT INTO qufNT_vpl VALUES ("RM14_12","075_14_12","ROM","14","12","12","Chaynu Dyus nishannumi allita yaĉhanchikllapa, uk diyami Tayta Dyuspa naypanman qimikar imata rurashanchikllapatapis willashallapa, rikar yaĉhamanallapapaq kanqa nir. ");
INSERT INTO qufNT_vpl VALUES ("RM14_13","075_14_13","ROM","14","13","13","Tukuy chaykunata yaĉharnaqa, amana ukninchikllapa ukninchikllapaqa ukmanta rikanakurnachu kawsashunllapa. Ashwanmi allita yarpushunllapa: Chaynu ukniykunawan ukmanta ukmanta rikanakutiyllapaqa, imanupiqa chay kriyishanmanta disanimakur uchakunman nir. ");
INSERT INTO qufNT_vpl VALUES ("RM14_14","075_14_14","ROM","14","14","14","Nuqa Pablumi, Amitunchik Jesucristupi allita kriyiq kar, yaĉhani tukuy mikuykunata mikurqami mana uchakuyanchikchu nir. Piru wakin kriyiq masinchikkunaqa mana chaynutachu yarpunllapa. Ashwanmi chaynu mikurqashi, uchakuyanchik ninllapa. Chaynuta yarpuchitinqami, paykunalapaq mana allinchu kanqa. ");
INSERT INTO qufNT_vpl VALUES ("RM14_15","075_14_15","ROM","14","15","15","Chaymi nuqanchikkuna tukuy mikuykunata mikuq karmapis, chay wakin mikuylata mikuqkunapa naypanpiqa, ama mikushunllapachu. Chaqa imanupi chaynu mikushallapa, munar mikurqami, uchakur Jesucristupi kriyishanmanta chiqanchakanmanllapa. Allita yarpuyllapa Jesucristuqami, paykunatapis washananpaq wanuran. Chaymi chaynu uchakuchir imaqa, manana chiqapta munanakur kawsaq yupaynachu kachuwanllapa. ");
INSERT INTO qufNT_vpl VALUES ("RM14_16","075_14_16","ROM","14","16","16","Kuytawkish qamkunapaq allin nir yaĉhayar, mikushaykillaparaykula ukkunata uchakuchitkillapa, wakin rikashuqkunaqa, “Imanutaq waknuqa kawsan” nitinllapa. ");
INSERT INTO qufNT_vpl VALUES ("RM14_17","075_14_17","ROM","14","17","17","Chaqa manami mikushanchikrayku, upyashanchikrayku imachu Tayta Dyuspa mantakuyninpiqa kawsayanchikllapa. Ashwanmi Santu Ispiritu yanapamashallapa kusa aligrila, imatapis allinlata rurar tukuywan shumaqta kawsanallapapaqna kanchikllapa. ");
INSERT INTO qufNT_vpl VALUES ("RM14_18","075_14_18","ROM","14","18","18","Chaynu kawsarmi, Jesucristuta allita sirbir, Tayta Dyus munashanlatana rurayanchik. Chaynuqami, wakin rikamaqninchikkunaqa ninqallapa: “Paykunaqami kusa shumaqta kawsanllapa” nir. ");
INSERT INTO qufNT_vpl VALUES ("RM14_19","075_14_19","ROM","14","19","19","Chayraykumi imanupis kusa shumaqta ukninchikllapa ukninchikllapa kawsashunllapa. Chaynuqami animachinakushunllapa allitana Jesucristupi kriyinallapapaq. ");
INSERT INTO qufNT_vpl VALUES ("RM14_20","075_14_20","ROM","14","20","20","Yaĉhashanchikllapanu, tukuy mikuykunami allin. Nataq chay mana allin kaqqami, chay ukninchikkuna tukuy mikuyta mana mikuqkunapa naypanpi mikur uchakuchiyanchik chay. Chayraykumi mikuyraykulaqa ama ukninchikkuna kriyishanmanta chiqanchashunllapachu. ");
INSERT INTO qufNT_vpl VALUES ("RM14_21","075_14_21","ROM","14","21","21","Chaymi ukniypa naypanpi tukuy mikuyta mikur, imata upyar, chaynulla imata rurarpis, chay kriyiq masinchikkunata uchakuchiyanchik nir yaĉharqa, tukuy chay rurayashanchikkunataqa ama rurashunllapachu. ");
INSERT INTO qufNT_vpl VALUES ("RM14_22","075_14_22","ROM","14","22","22","Chayraykumi tukuy mikuykuna allin mikunapaq nir kriyirqa, qamla allita yarpunkiman Tayta Dyuspa naypanpiqa. Chaymi mayqanpis allin kaqlata rurayani nir kriyirqa, payllapaq kusa shumaq kanqa. ");
INSERT INTO qufNT_vpl VALUES ("RM14_23","075_14_23","ROM","14","23","23","Piru uk kriyiq masinchik manaraq allita yaĉhayar, kay mikuytami mana mikuyta puytinichu nir chaymanta mikurqa, uchakuyan. Chaqa kriyishanta mana rurar, chaynulla ima mana allinta rurarpis uchakuyan. ");
INSERT INTO qufNT_vpl VALUES ("RM15_1","075_15_1","ROM","15","1","1","Jesucristupi allita kriyiq kaqkunaqami, ama nuqanchikkuna munashanchiklata rurarnachu kawsashunllapa. Ashwanmi chay manaraq allita kriyiqkunata shumaqta yanapashunllapa, mas allita Jesucristupi kriyinanllapapaq. ");
INSERT INTO qufNT_vpl VALUES ("RM15_2","075_15_2","ROM","15","2","2","Chaynu ukninchikkunata yanapar animachishallapami waran waranqa mas allitana kriyinqallapa. ");
INSERT INTO qufNT_vpl VALUES ("RM15_3","075_15_3","ROM","15","3","3","Chaqa Jesucristumaqami, mana pay munashanllatachu ruraran. Ashwanmi runakunapaq llakir qischakarmapis, Taytan Dyus munashanlata ruraran. Chaypaqmi Dyus nitin iskribikashakunapiqa kaynu nin: “Taytay, qamta musyashuqkunaqami nuqatapis musyamanllapa” nir. ");
INSERT INTO qufNT_vpl VALUES ("RM15_4","075_15_4","ROM","15","4","4","Chaynuqami Tayta Dyus nitin unay iskribishanqa iskribikaran Dyus munashanta intrakanallapapaq. Chaymi chaynu intrakarnaqa, mana shaykuq paylapina yarpukur, aligriyashunllapa maydiyapis paywan kanchikllapa nir yaĉharna. ");
INSERT INTO qufNT_vpl VALUES ("RM15_5","075_15_5","ROM","15","5","5","Chaynu animachimaqninchik Taytanchik Dyus kusata yanapamanchikllapa, mana shaykuq paypi yarpukur kawsanallapapaq. Chaymi nuqaqa mañakuni Tayta Dyus yanapashutinllapa, Jesucristo yupay uk yarpuyla kar, qamkunapis uknikillapa uknikillapa yanapanakur shumaqta kawsanaykillapapaq. ");
INSERT INTO qufNT_vpl VALUES ("RM15_6","075_15_6","ROM","15","6","6","Chaynuqami, tukuy uk yarpuylana kar, tantalana alabankillapa Amitunchik Jesucristupa Taytan, Taytanchikllapa Dyustaqa. ");
INSERT INTO qufNT_vpl VALUES ("RM15_7","075_15_7","ROM","15","7","7","Imanutaq Jesucristo kusa shumaqta rikamashanchikllapa Dyuswanna kanallapapaq, chaynullami tukuy kriyiqkunaqa, maylawmanta karmapis ukninchikllapa ukninchikllapa kusa shumaqta rikanakushunllapa. Chaymi chayta rikarqa Taytanchik Dyusta alabanqallapa. ");
INSERT INTO qufNT_vpl VALUES ("RM15_8","075_15_8","ROM","15","8","8","Chaqa allitami nishaykillapa: Jesucristuqami, shamuran Israel runakunata, chaynulla mana Israel runakunatapis washananpaq. Piru nuqakuna Israelmanta kaqkunataqami, washamananllapapaqqa unayllana rukuyllapakunata arniran, uktashi kaĉhamuyanqa washamananllapapaq nir. Chayraykumi allita yaĉhanchikllapa Tayta Dyusqami mana imalapipis llullakurchu, tukuy arnikushantaqa kumplin nir. ");
INSERT INTO qufNT_vpl VALUES ("RM15_9","075_15_9","ROM","15","9","9","Jesucristuqami shamuranpis, mana Israelmanta kaq runakunata yanapar washatin, paykunapis Dyusta alabar ninanllapapaq: “Tayta Dyusmi kusata llakipamashanchikllapa” nir. Chaypaqmi Dyus nitin iskribikashakunapiqa kaynu nin: “Nuqami mana Israel runa kaqkunawan adurashayki. Chaynulla takir ima alabashaq kusala shumaq shutikitaqa” nir. ");
INSERT INTO qufNT_vpl VALUES ("RM15_10","075_15_10","ROM","15","10","10","Chaynullami ninpis: “Qamkuna mana Israelmanta kaqkuna, Dyus akrashan tukuy Israel runakunawan aligriyayllapa” nir. ");
INSERT INTO qufNT_vpl VALUES ("RM15_11","075_15_11","ROM","15","11","11","Qashanmi ninpis: “Qamkuna mana Israel kaqkunapis tukuynikillapa Tayta Dyuslata alabayllapa” nir. ");
INSERT INTO qufNT_vpl VALUES ("RM15_12","075_15_12","ROM","15","12","12","Dyuspa rimaqnin Isaiaspismi kaynu iskribiran: “Imanutaq uk qiruta kuchusha qawamun, chaynumi Isaipa ayllunmanta uk mantakuq rikarinqa. Paymi tukuy mana Israel runakunataqa shumaqta rikar mantanqa. Chaymi paylapi kusata yarpunqallapa” nir. ");
INSERT INTO qufNT_vpl VALUES ("RM15_13","075_15_13","ROM","15","13","13","Tayta Dyus animachimaqninchiktami kusata mañakuni, qamkunata yanapashutinllapa maydiyaqa paywan kawsashaq nir yaĉhar kusalata aligriyanaykillapapaq. Chaynullami mañakunipis tukuy kriyiqkunataqa Santu Ispiritu yanapashutinllapa, paypi yarpuyashaykillapata ama maydiyapis qunqarchu, kusa shumaqtana kawsanaykillapapaq. ");
INSERT INTO qufNT_vpl VALUES ("RM15_14","075_15_14","ROM","15","14","14","Ukniykuna, allitami yaĉhani qamkunaqa Dyus nishantaqa allita intrakashaykillaparayku, kusa llakipakuq kar, qamkunapura kusa shumaqtana kunsijanakuyta puytinkillapa nir. ");
INSERT INTO qufNT_vpl VALUES ("RM15_15","075_15_15","ROM","15","15","15","Piru kay kartatami kaĉhamuni, chay yaĉhakushaykillapata ama qunqanaykillapapaq. Chaymi mana imatapis pakarchu, tukuy yarpushaykunata nishunillapa. Chaqa Tayta Dyusqami kusala allin kar akramasha, ");
INSERT INTO qufNT_vpl VALUES ("RM15_16","075_15_16","ROM","15","16","16","mana Israel runakunata Jesucristupaq yaĉhachinaypaq. Chaymi nuqaqa paypa shumaq rimashanta yaĉhachishuyanillapa imanu washakanaykillapapaqpis. Chaynu paypi kriyitkillapaqami Santu Ispirituqa qamkunata shumaqchashunqallapa. Chaymi imanutaq kuramaqa ufrindapaq nir imalatapis qimin Dyusman, chay yupaymi nuqapis qamkunata qimishunillapa, uk kusala allin ufrinditata yupayna Tayta Dyusqa rikashunanllapapaq. ");
INSERT INTO qufNT_vpl VALUES ("RM15_17","075_15_17","ROM","15","17","17","Nuqa, Jesucristupi kriyiq katiymi, Tayta Dyus yanapamatin qamkuna mana Israel runakunata yaĉhachishushayllaparayku, Dyuspa naypanpi kusala aligri kani. ");
INSERT INTO qufNT_vpl VALUES ("RM15_18","075_15_18","ROM","15","18","18","Chaqa manami nuqa rurashayrayku alabakar imachu parlashuyanillapa. Ashwanmi willashaykillapa, Jesucristo yanapamatinmi, allita rimar, rurar ima chay mana Israel runakunataqa allita yaĉhachisha kani, Dyusta imanu kasunanllapapaq nir. ");
INSERT INTO qufNT_vpl VALUES ("RM15_19","075_15_19","ROM","15","19","19","Chaqa Dyuspa Santu Ispiritun pudirninwan yanapamatinmi, milagrukunata, mana ruraypaq shumaq imakunata ruratiy, chay rikamaqkunaqa kwintata qukaranllapa Tayta Dyusmi kaĉhamasha nir. Chaymi Jerusalén pwiblumanta-pacha wak Ilírico lugarkaman allita yaĉhachikusha kani, Jesucristupa shumaq rimaynintaqa. ");
INSERT INTO qufNT_vpl VALUES ("RM15_20","075_15_20","ROM","15","20","20","Chaqa, Jesucristupi kriyir washakananllapapaqqa imanupis yaĉhachikusha kani, tukuy may lugarkunapi manaraq uyapashanllapakunapi. Chaynu puntata chay lugarkunapi yaĉhachikurqami, mana ukkuna yaĉhachikushanpa ananpichu yaĉhachikusha kani. ");
INSERT INTO qufNT_vpl VALUES ("RM15_21","075_15_21","ROM","15","21","21","Ashwanmi yaĉhachikusha kani, imanutaq Dyus nitin iskribikashakunapi kaynu nin chaynulla: “Chay mayqanpis mana uk kutilamapis paypaq uyakusha kaqkunami uyapanqallapa. Chaynulla manaraq uyaqkunaqami allita intrakanqallapa paypaqqa” nishannulla. ");
INSERT INTO qufNT_vpl VALUES ("RM15_22","075_15_22","ROM","15","22","22","Kusatami qamkunaman shamur watukushuyllapata munasha kani. Piru kanankamanmi manaraq shamuyta puytishachu kani, kaypi achka pwiblukunaman rir yaĉhachikunaypaq kashanrayku. ");
INSERT INTO qufNT_vpl VALUES ("RM15_23","075_15_23","ROM","15","23","23","Piru kananqami kay pwiblukunapiqa tukchishana kani yaĉhachikunaypaq karan chaytaqa. Chaymi kananqa kusata rikashuyllapata munar, ");
INSERT INTO qufNT_vpl VALUES ("RM15_24","075_15_24","ROM","15","24","24","chay España pwibluman pasaqnula, watukushuqllapaqa shamuyta munani. Chaynu chaypi qamkunawan aligriyashallapa imanaqa, yarpunipis qamkuna yanapamatkillapa Españaman rinaypaq nir. ");
INSERT INTO qufNT_vpl VALUES ("RM15_25","075_15_25","ROM","15","25","25","Piru manaraq qamkunaman shamuyarqami, Jerusalén pwiblumanraq rishaq, chaypi kaq kriyiq masinchikkuna ima ministiyashankunata apar. ");
INSERT INTO qufNT_vpl VALUES ("RM15_26","075_15_26","ROM","15","26","26","Chaqa kay Macedoniamanta, chaynulla kay Acaya pwiblumanta kriyiq masinchikkunami, chay Jerusalén pwiblumanta Israel kriyiq masinchikkuna mana imayjun kaqkunata yanapananpaq imalataqa tantashallapana. ");
INSERT INTO qufNT_vpl VALUES ("RM15_27","075_15_27","ROM","15","27","27","Chaynu paykunalla ukninkunata yanapayta yarpurqami, kusa allinta rurashallapa. Chaqa imanutaq Israelmanta kriyiq masinchikkunamaqa paykuna mana Israel runakunata yanaparan Jesucristupi kriyinanllapapaq. Chaynulla kanan chay mana Israelmanta kaqkuna, Israelmanta kriyiq masinkunata ima ministishanpi yanapashanqami, kusala allin. ");
INSERT INTO qufNT_vpl VALUES ("RM15_28","075_15_28","ROM","15","28","28","Chaymi chay tantashanllapataqa nuqalla apashaq chay mana imayjun Israel runakunamanqa. Chaymantaraqmi España pwibluman riqnu watukushurllapa pasashaq. ");
INSERT INTO qufNT_vpl VALUES ("RM15_29","075_15_29","ROM","15","29","29","Chaymi allita yarpukuni, qamkunaman shamur yaĉhachikutiypismi, chaypipis Jesucristuqa kusata yanapamanqa nir. ");
INSERT INTO qufNT_vpl VALUES ("RM15_30","075_15_30","ROM","15","30","30","Ukniykuna, Amitunchik Jesucristupa shutinpi, chaynulla Dyuspa Santu Ispiritun munamaqninchikpimi mañashunillapa, nuqawan pulla mañakutkillapa Tayta Dyus nuqata yanapamananpaq. ");
INSERT INTO qufNT_vpl VALUES ("RM15_31","075_15_31","ROM","15","31","31","Tayta Dyustami mañayllapa washamananpaq chay Judea pwiblupi kaq mana kriyiq runakunamanta. Mañakuyllapapis chay tantashanllapata apatiy, Jerusalenpi kriyiq masinchikkunaqa kusa aligrila aypananllapapaq. ");
INSERT INTO qufNT_vpl VALUES ("RM15_32","075_15_32","ROM","15","32","32","Chaynulla mañakuyllapapis, Dyus munatin aligrila qamkunaman ĉhamur chaypi samatiy, kusata animachinakunallapapaq. ");
INSERT INTO qufNT_vpl VALUES ("RM15_33","075_15_33","ROM","15","33","33","Nuqapismi mañakuni, Taytanchik Dyusqa kusa shumaqtana qamkunata kawsachishunanllapapaq. ¡Chaynumi kanqa! ");
INSERT INTO qufNT_vpl VALUES ("RM16_1","075_16_1","ROM","16","1","1","Ukniykuna, kaytami nishaykillapa: Qamkunamanmi kriyiq masinchik mama Febe shamuyan watukushuqllapa. Payqami, Cencrea pwiblupi kriyiq masinchikkunata allita rikar yanapan. ");
INSERT INTO qufNT_vpl VALUES ("RM16_2","075_16_2","ROM","16","2","2","Chaymi Amitunchik Jesucristupa shutinpi nishunillapa: Pay qamkunaman ĉhamutinqa imanutaq Dyuspa allin kaqninkunamaqa samachinakun, chaynu samachinkillapa. Chaynulla tukuy ima ministishanpipismi yanapankillapa. Chaqa payqami kusa achka kriyiqkunata, chaynulla nuqatapis yanapamasha. ");
INSERT INTO qufNT_vpl VALUES ("RM16_3","075_16_3","ROM","16","3","3","Imaraq saludapamankillapa kriyiq masinchik Priscilata, chaynulla runan Aquilatapis. Chaqa paykunaqami nuqawan pulla kar, tukuy imapi yanapamashallapa, Jesucristupaq allita yaĉhachikunayllapapaq. ");
INSERT INTO qufNT_vpl VALUES ("RM16_4","075_16_4","ROM","16","4","4","Paykunaqami, chay tukuy saqra imakunamanta washamananrayku mana imatapis mancharchu, listu karanllapa wanunanllapapaqmapis. Chaymi paykunataqa kusata payji nini. Piru manami nuqalachu payji nini. Ashwanmi tukuy chay mana Israel kaq kriyiq masinchikkunapis, paykunataqa kusata payji ninllapa. ");
INSERT INTO qufNT_vpl VALUES ("RM16_5","075_16_5","ROM","16","5","5","Saludapamankillapapis Priscilapa, Aquilapa wasinpi kriyiq masinchikkuna tantanakuqtapis. Chaynulla munashay masiy Epenetutapismi imaraq saludayllapa. Chaqa Asia pwiblukunapiqami Jesucristupi kriyiqqa, pay puntataqa karan. ");
INSERT INTO qufNT_vpl VALUES ("RM16_6","075_16_6","ROM","16","6","6","Saludapamankillapa ukniy Mariatapis. Chaqa payqami kusata yanapashushallapa. ");
INSERT INTO qufNT_vpl VALUES ("RM16_7","075_16_7","ROM","16","7","7","Saludapamankillapapis Israelmanta kaq masiy Andronicuta, Juniastapis. Chaqa paykunaqami nuqamantaqa mas puntata Jesucristupi kriyiq karan. Chaynullami, nuqawan pulla karsilpipis karanllapa. Chaynu kusa allita kriyishanllaparaykumi, wakin kriyiqkunata rikar yaĉhachikunamantaqa, paykunaqa kusa mas allita riqsikasha kaq apustulkunapaqqa. ");
INSERT INTO qufNT_vpl VALUES ("RM16_8","075_16_8","ROM","16","8","8","Saludapamankillapapis munashay ukniy Ampliastapis. ");
INSERT INTO qufNT_vpl VALUES ("RM16_9","075_16_9","ROM","16","9","9","Saludapamankillapapis yaĉhachikuq masiy Urbanuta, chaynulla munashay masiy Estaquista, ");
INSERT INTO qufNT_vpl VALUES ("RM16_10","075_16_10","ROM","16","10","10","chaynulla Apelestapis. Chaqa payqami qischakarmapis, Jesucristupi allita kriyishanmantaqa mana ashunchu. Saludapamayllapapismi Aristobuluta tukuy aylluntinta. ");
INSERT INTO qufNT_vpl VALUES ("RM16_11","075_16_11","ROM","16","11","11","Chaynulla saludapamayllapapismi Israelmanta kaq masiy Herodionta, chaynulla Narcisupa tukuy ayllunkuna Amitunchik Jesucristupi kriyiqkunatapis, ");
INSERT INTO qufNT_vpl VALUES ("RM16_12","075_16_12","ROM","16","12","12","chaynulla ukninchik Trifenata, Trifosatapis ima. Chaqa kay warmisitakunaqami Amitunchik Jesucristo munashannulla ukninkunata kusata yanapanllapa. Saludapamayllapapismi munashay ukniy Persidatapis. Chaqa paypismi Amitunchik Jesucristo munashannullata rurar kusata yanapakusha. ");
INSERT INTO qufNT_vpl VALUES ("RM16_13","075_16_13","ROM","16","13","13","Saludapamankillapapis kusa allita kriyiq masinchik Rufutapis, mamantinta. Chaqa mamitanqami mamay yupay munamar, kusata yanapamasha. ");
INSERT INTO qufNT_vpl VALUES ("RM16_14","075_16_14","ROM","16","14","14","Saludapamankillapapis Asincrituta, Flegontita, Hermasta, Patrobasta, Hermesta. Chaynulla saludayllapapis tukuy kriyiq masinchik paykunawan tantakaqkunatapis. ");
INSERT INTO qufNT_vpl VALUES ("RM16_15","075_16_15","ROM","16","15","15","Saludapamankillapapis Filologuta, Juliata, Nereuta irmanantinta, chay Olimpasta, paykunawan tantakaq kriyiq masinchikkunatapis. ");
INSERT INTO qufNT_vpl VALUES ("RM16_16","075_16_16","ROM","16","16","16","Chaynumi uknikillapa uknikillapa kusala rispituwan shumaqta saludanakunkillapa. Chaynullami tukuy iglisyamanta kriyiq masinchikkunapis saluduta kaĉhamun qamkunaman. ");
INSERT INTO qufNT_vpl VALUES ("RM16_17","075_16_17","ROM","16","17","17","Ukniykuna, kusalatami rugashunillapa kuytakanaykillapapaq, chay mana allinkunata yaĉhachikuqkunamanta. Chay paykunaqami ukman yaĉhachikuykunata yaĉhachir, ukninchikkunawan mana shumaqtanachu rikanachimayanchik. Chaqa chay runakunaqami, chay yaĉhakushaykillapataqa kuntrar, ukman mana allinta yaĉhachikunllapa. Chayraykumi chay paykunawanqa ama piĉhunakuyllapachu. ");
INSERT INTO qufNT_vpl VALUES ("RM16_18","075_16_18","ROM","16","18","18","Chaqa paykunaqami Amitunchik Jesucristo munashanta mana rurarchu, munashanlata rurar kawsanllapa. Paykunaqami kusala shumaqta rimaq tukurla, chay manaraq allita intrakaqkunataqa dasna ingañanllapa. ");
INSERT INTO qufNT_vpl VALUES ("RM16_19","075_16_19","ROM","16","19","19","Ukniykuna, tukuylami yaĉhanllapa qamkunaqami Dyus nishanta allita kasuq runakuna kankillapa nir. Chaymi kusata aligriyani. Piru munanimi allin kaqkunalata rurar, ama chay mana allin kaqkunataqa ruranaykillapapaqchu. ");
INSERT INTO qufNT_vpl VALUES ("RM16_20","075_16_20","ROM","16","20","20","Chaynu allinlata ruratkillapaqami, kusa shumaqta kawsachimaqninchik Tayta Dyusqa dasna yanapashunqallapa, dyablupa mantaqnin Satanasta binsir saruĉhanaykillapapaq. Amitunchik Jesucristo kusata llakipar yanapashunqallapa. ");
INSERT INTO qufNT_vpl VALUES ("RM16_21","075_16_21","ROM","16","21","21","Saludutami kaĉhamun, yaĉhachikuq masiy Timoteo, chaynulla Israelmanta kaq masiykuna Lucio, Jasón, Sosípater ima. ");
INSERT INTO qufNT_vpl VALUES ("RM16_22","075_16_22","ROM","16","22","22","Nuqa willatiy, Tercio kay kartata iskribiqpismi, Amitunchik Jesucristupa shutinpi saludashunllapa. ");
INSERT INTO qufNT_vpl VALUES ("RM16_23","075_16_23","ROM","16","23","23","Ukninchik Gayupismi saludashunllapa. Chaqa paypa wasinpimi, nuqa Pabluqa tayani. Chaynulla payqami kriyiq masinchikkunatapis wasinpi samachin. Chaynulla kay pwiblupa tisurirun Erasto, chaynulla ukninchik Cuartupismi saludashunllapa. ");
INSERT INTO qufNT_vpl VALUES ("RM16_24","075_16_24","ROM","16","24","24","Jesucristumi tukuy qamkunata llakipar, yanapashunqallapa. ¡Chaynumi kanqa! ");
INSERT INTO qufNT_vpl VALUES ("RM16_25","075_16_25","ROM","16","25","25","Kananqa Taytanchik Dyusta alabashunllapa. Chaqa payqami allita Jesucristupi kriyir kawsanallapapaq yanapamanchikllapa. Payqami kusa unaymanta-pacha Israel runakunata chaynulla mana Israel runakunatapis imanu washananpaq yarpuran. Piru chaynu yarpurmapismi, achka tyimputaraq mana mayqantapis intrachiranchu tukuy runakunata washayanqa nirqa. ");
INSERT INTO qufNT_vpl VALUES ("RM16_26","075_16_26","ROM","16","26","26","Piru kananqami intrachimashanchikna imanu washakananpaq nirmapis. Chaymi nuqakunaqa, unay rimaqninkuna iskribishannulla tukuy tyimpupaq kawsaq Dyusninchik munashannulla allita intrachishuyanillapa, mana Israel runakunata, chaynulla Israel runakunamatapis Jesucristupi imanu kriyir washakanaykillapapaq nir. ");
INSERT INTO qufNT_vpl VALUES ("RM16_27","075_16_27","ROM","16","27","27","Chaymi Jesucristurayku, tukuy imata yaĉhaq Taytanchik Dyusta tukuy tyimpupaq alabashunllapa. ");
INSERT INTO qufNT_vpl VALUES ("C11_1","076_1_1","1CO","1","1","1","Taytanchik Dyus munasha katinmi, Jesucristo akramasha apustulnin kanaypaq. Chaymi nuqa Pablo kriyiq masinchikllapa Sosteneswan pulla kar, ");
INSERT INTO qufNT_vpl VALUES ("C11_2","076_1_2","1CO","1","2","2","kay kartata iskribimuni qamkuna Corinto pwiblupi, Taytanchik Dyuspi kriyiqkunaman. Chaqa qamkunata, chaynulla uklaw lugarkunapi Jesucristupi allita kriyiqkunawan pullatami, Taytanchik Dyusqa akrashurllapa paypa allin kaqninkunapaqna riqsishushallapa. Chaynuqami ruraran tukuyla pay munashanlatana rurar kawsanaykillapapaq. Chaqa tukuyla kriyiqkunapami Amitunchik Jesucristuqa Amitunchikllapalla. ");
INSERT INTO qufNT_vpl VALUES ("C11_3","076_1_3","1CO","1","3","3","Chaqa nuqaqami Taytanchikllapa Dyusman, chaynulla Amitunchik Jesucristumanpis mañakuni llakipar tukuy imapi yanapashutinllapa shumaqta kawsanaykillapapaq. ");
INSERT INTO qufNT_vpl VALUES ("C11_4","076_1_4","1CO","1","4","4","Taytanchik Dyustami nuqaqa waran waran mana shaykuq qamkunapaq kusata payji nini. Chaqa Jesucristuraykumi, kusata llakipar yanapashushallapa. ");
INSERT INTO qufNT_vpl VALUES ("C11_5","076_1_5","1CO","1","5","5","Chaynullami Jesucristurayku, Tayta Dyusqa kusata yanapashushallapa kusala intrakaqkuna kar, paypaq imanu rimar ima yaĉhachikunaykillapapaqqa. ");
INSERT INTO qufNT_vpl VALUES ("C11_6","076_1_6","1CO","1","6","6","Kaykunaqami chaynuqa kasha Jesucristupaq yaĉhachishushayllapaqa chiqap kasha nir yaĉhanaykillapapaq. ");
INSERT INTO qufNT_vpl VALUES ("C11_7","076_1_7","1CO","1","7","7","Chaymi Tayta Dyusqa uknikillapata imata ruranaykillapapaq, chaynulla uknikillapata-shuypaqa uktana rurar yanapanakunaykillapapaq nishushanllapanumi rurayankillapa. Chaynu karmi, mana mayqannikillapapis yanqalla yupaychu kankillapa. Ashwanmi tukuynikillapa imata ruranaykillapapaq nishushanllapanulla rurar ima, kusata yarakunkillapa maydiya Amitunchik Jesucristo shamunankaman. ");
INSERT INTO qufNT_vpl VALUES ("C11_8","076_1_8","1CO","1","8","8","Taytanchik Dyus yanapashutinllapami, maydiyapis shachinakunkillapa tukuy mana allin imakunamanta, maydiya Amitunchik Jesucristo shamunan diyakaman. Chaynuqami, mana mayqanpis uchayjun kanki nishunqallapanachu. ");
INSERT INTO qufNT_vpl VALUES ("C11_9","076_1_9","1CO","1","9","9","Taytanchik Dyusmi tukuy imata arnikushantapis kumplin. Chaqa payllami akramashanchikllapa, Wamran Amitunchik Jesucristuwan pullana kusa shumaqta kawsanallapapaq. ");
INSERT INTO qufNT_vpl VALUES ("C11_10","076_1_10","1CO","1","10","10","Kriyiq masiykuna, Amitunchik Jesucristupa shutinpimi qamkunata kusalata rugar nishunillapa: Imata rurarpis ama chiqanchanakur imachu mayqannikillapapis chayllata yarpur, llakipanakur ima kawsayllapa. ");
INSERT INTO qufNT_vpl VALUES ("C11_11","076_1_11","1CO","1","11","11","Kaytaqami ukniykuna chaynu nishunillapa, ukninchik Cloepa wasinmanta kaqkuna willamashallapa katin. Chaqa nimashallapami, qamkunaqashi mana shumaqtachu tar anyanakur ima kawsankillapa nir. ");
INSERT INTO qufNT_vpl VALUES ("C11_12","076_1_12","1CO","1","12","12","Chayshi qamkunamanta wakinnikikunaqa kaynu ninakur tankillapa: “Nuqami Pablo yaĉhachikushanpi kriyini” nir. Ukkuna-shuypaqashi ninllapa: “Nuqami Apolos yaĉhachikushanpi kriyini” nir. Chaynulla ukkunapisshi ninllapa: “Nuqami Pedro yaĉhachikushanpi kriyini” nir. Qashan wakinkunapisshi ninllapa: “Nuqami Cristo yaĉhachikushanlapi kriyini” nir. ");
INSERT INTO qufNT_vpl VALUES ("C11_13","076_1_13","1CO","1","13","13","¿Imapaqta chaynuqa ninkillapa? Amami chaynuqa tukuyllapachu. Chaqa ¿Jesucristuchu ukla karmapis wakman kayman shikwakasha? ¿Manaqachu, nuqa Pablo qamkunata washashunayllapapaqqa wanuray? ¿Mayqannikillapallaqachu nuqapa shutiypi shutikuraykillapa? ¡Manami! ");
INSERT INTO qufNT_vpl VALUES ("C11_14","076_1_14","1CO","1","14","14","Chaynu katinqa, ¿imapaqtaq wakinnikillapaqa chiqanchanakur, nuqalapi kunfyakankillapa? Chaqa wakinnikillapata shutichirmapismi, mana nuqapa shutiypichu shutichikushallapa kani. Ashwanmi Crispuwan Gayulata shutichishaypaq Tayta Dyusta kusalata payji nini. ");
INSERT INTO qufNT_vpl VALUES ("C11_15","076_1_15","1CO","1","15","15","Chaymi mana mayqanpis qampa shutikipimi shutikuray nir, nuqalapi kunfyakaytaqa puytinqallapachu. ");
INSERT INTO qufNT_vpl VALUES ("C11_16","076_1_16","1CO","1","16","16","Piru qunqashami kasha kani. Allita yarputiyqami Estefanaspa ayllunkunatapis shutichiray. Paykunamanta mas shutichishaytaqami mana yarpunichu. ");
INSERT INTO qufNT_vpl VALUES ("C11_17","076_1_17","1CO","1","17","17","Chaqa allita nishaykillapa: Jesucristuqami akrarqa mana nimaranchu rir shutichikuy nirqa. Ashwanmi kaĉhamaran paypa shumaq rimayninta yaĉhachikutiy kriyir washakananllapapaq. Piru manami uk kusalata yaĉhaq runa rimar yaĉhachikun chaynuchu yaĉhachishurayllapa. Chaqa chaynu yaĉhachikutiyqami, nuqalapi kunfyakar mana intrakanaykillapatachu, Jesucristo kruspi wanushanpi kriyirlami washakanchikllapa nirqa. ");
INSERT INTO qufNT_vpl VALUES ("C11_18","076_1_18","1CO","1","18","18","Piru Jesucristumi kruspi wanuran washamanallapapaq nir yaĉhachikushallapaqami, chay mana washakananpaq kaq runakunataqa yarpuchin yanqa yaruyasha rimayachuwan yupay. Piru tukuy nuqanchikkuna washakanapaq kaqkunapaqqami, Tayta Dyuspa pudirnin kar washamanchikllapa. ");
INSERT INTO qufNT_vpl VALUES ("C11_19","076_1_19","1CO","1","19","19","Chaqa Dyus nitin iskribikashakunapimi, chay kusa kani niqkunapaqqa kaynu nin: “Chay kusa yaĉhayniyjun kaqkunatami yaĉhayninta kitashaq. Chaynulla chay paykunallamanta intrakanan kaqkunatami nuqaqa mana munashaqchu” nir. ");
INSERT INTO qufNT_vpl VALUES ("C11_20","076_1_20","1CO","1","20","20","¿Maypitaq chay kusala yaĉhaq runakuna, chaynulla yaĉhachikuqkuna, chaynullapis kay pachapi kaq imakunalapaq yaĉhaqkunaqa? Chaqa tukuy chay runakunataqami, Tayta Dyusqa tikrasha yanqa illaqllata rimaq runakunapaq. ");
INSERT INTO qufNT_vpl VALUES ("C11_21","076_1_21","1CO","1","21","21","Dyusmi kusa yaĉhaq kar, tukuy kay pachapi kawsaqkunaqa, kusa yaĉhaq, yarpuq intrakaq ima karmapis, amana payta riqsinanllapapaq niran. Piru ashwanmi Jesucristupaq yaĉhachikushanpi tukuy shunqunwan kriyiqkunalami washakananpaq niran, michka yaĉhaq runakuna chayta mana kwintachatinllapamapis. ");
INSERT INTO qufNT_vpl VALUES ("C11_22","076_1_22","1CO","1","22","22","Chaqa Israel runakunaqami milagrukunalata rikayta munanllapa. Nataq mana Israel runakuna-shuypaqa, kusala yaĉhaqkuna kayta munanllapa. ");
INSERT INTO qufNT_vpl VALUES ("C11_23","076_1_23","1CO","1","23","23","Piru nuqakunaqami yaĉhachikunillapa imanu Jesucristo kruspi wanur kawsamushanpi kriyirla washakananllapapaq. Chaynu yaĉhachikutiyllapami Israel kaq runakunaqa piñakur nin, ¿imanutaq Dyus Akrashan Cristun karqa askwintalla wanusha kanqa? nir. Chaynulla mana Israelmanta kaq runakunata-shuypaqami yanqa uk yaruyasha yaĉhachikuyaymanllapa yupay yarpuchin. ");
INSERT INTO qufNT_vpl VALUES ("C11_24","076_1_24","1CO","1","24","24","Piru Jesucristupi kriyiqkunataqami, Israel runakunata, chaynulla mana Israel runakunamatapis washamashanchikllapa. Chaynuqami, intrachimanchikllapa imanumi Dyusqa kusala pudirniyjun, yaĉhayniyjun nir. ");
INSERT INTO qufNT_vpl VALUES ("C11_25","076_1_25","1CO","1","25","25","Chaynu katinmapismi wakinqa mana intrakananllapachu imanumi Tayta Dyus kaĉhamuran Wamranta washamanallapapaq nirqa. Piru mana kwintachatinllapamapismi Tayta Dyusqa kusala pudirniyjun, chaynulla yaĉhayniyjun kay pachapi kaq runakunamantaqa. ");
INSERT INTO qufNT_vpl VALUES ("C11_26","076_1_26","1CO","1","26","26","Kriyiq masiykuna, allita kwintata qukayllapa imanu katkillapami Dyus akrashushanllapapaq. Piru yaqqa tukuynikillapami, wakin runakunapa rikayninpiqa mana kwintachaypaqla, mana kusa yaĉhayniyjun, chaynulla mana riqsikasha katkillapamapismi Tayta Dyusqa akrashuranllapa. ");
INSERT INTO qufNT_vpl VALUES ("C11_27","076_1_27","1CO","1","27","27","Nishaykillapapis: Tayta Dyusqami chay kusa yaĉhaq, chaynulla kusala puytiq kani niqkunata pinqaypi dijananpaq, kay pachapi mana kwintachayashanllapata, chaynulla mana yaĉhaq, mana puytiqpaq riqsiyashanllapakunata akrasha. ");
INSERT INTO qufNT_vpl VALUES ("C11_28","076_1_28","1CO","1","28","28","Chaynullami Dyusqa, kay pachapiqa chay kusa yaĉhaq, kusa puytiq runakunata dijar, chay mana kwintachashanllapa runakunata akrasha, paypa wamrankuna kananpaqqa. ");
INSERT INTO qufNT_vpl VALUES ("C11_29","076_1_29","1CO","1","29","29","Chaynuqami, Tayta Dyuspa naypanpiqa manana mayqanpis payllapaq alabakaytaqa puytinqanachu. ");
INSERT INTO qufNT_vpl VALUES ("C11_30","076_1_30","1CO","1","30","30","Piru Tayta Dyusqami llakipakuq kar, kusala uchayjun kashallapamapis, Jesucristurayku llakipamarninchik mana uchayjunpaqnachu riqsir, pullakumashanchikllapa. Chaymi Jesucristurayku intrakayta puytinchik imanumi Taytanchik Dyusqa washamanchik nirmapis. ");
INSERT INTO qufNT_vpl VALUES ("C11_31","076_1_31","1CO","1","31","31","Chaymi Tayta Dyus kusata yanapamashanchikrayku, paylata alabashunllapa. Chayraykumi Dyus nitin iskribikashakunapiqa nin: “Taytanchik Dyusqami kusala pudirniyjun nir paylata alabayllapa, ama qamkunalla alabakarchu” nir. ");
INSERT INTO qufNT_vpl VALUES ("C12_1","076_2_1","1CO","2","1","1","Piru kriyiq masiykuna, Taytanchik Dyus imanumi washamayninchikta munan nir yaĉhachishuqllapa shamurqa, manami imanutaq uk kusala yaĉhaq runa riman chaynu rimarchu yaĉhachishurayllapa. ");
INSERT INTO qufNT_vpl VALUES ("C12_2","076_2_2","1CO","2","2","2","Ashwan qamkunawan karqami Jesucristo uchanchikmanta washamanallapapaq wanuran nir yaĉhashaylata yaĉhachishunayllapapaq nisha karay. ");
INSERT INTO qufNT_vpl VALUES ("C12_3","076_2_3","1CO","2","3","3","Piru qamkunaman shamurqa ĉhamuray kusa litalla yupay kusata manchakur ima, imanupiqaĉhi mana allita yaĉhachikutiy mana kriyinqallapachu nir. ");
INSERT INTO qufNT_vpl VALUES ("C12_4","076_2_4","1CO","2","4","4","Chayrayku Jesucristumi washamanchik nir yaĉhachishurllapaqa, manami nuqallamanta kusala yaĉhayniyjun karchu yaĉhachishurayllapa. Ashwan Santu Ispiritu pudirninwan yanapamatin yaĉhachikutiymi, kwintata qukar kriyiraykillapa. ");
INSERT INTO qufNT_vpl VALUES ("C12_5","076_2_5","1CO","2","5","5","Chaynu kriyirqami kwintata qukaraykillapa Dyus pudirninwan yanapamashalami washakayta puytinchik, mana runakunapa yaĉhayninpi kriyirlachu nir. ");
INSERT INTO qufNT_vpl VALUES ("C12_6","076_2_6","1CO","2","6","6","Piru chay allitana kriyiqkunataqami, Dyuspaqqa allitana yaĉhachinillapa, Dyuspaq kusa intrakaqkunana kananllapapaq. Chaqa chay yaĉhachikushayllapaqa, manami yanqa runakunapa yaĉhayninchu. Chaynulla manami kay pachapi mantakuqkuna maydiyaqa tukukayanqa chaykunapa yaĉhaynin imachu. ");
INSERT INTO qufNT_vpl VALUES ("C12_7","076_2_7","1CO","2","7","7","Ashwanmi chay washakanaykillapapaq yaĉhachikushaykunaqa, mana mayqanpis yaĉhatin, Tayta Dyus payla yarpushankuna. Chaqa payqami manaraq kay pachamatapis rurayaraqchu yarpushana karan, maydiyaqa washakar paywan pulla kayashunllapa nir. ");
INSERT INTO qufNT_vpl VALUES ("C12_8","076_2_8","1CO","2","8","8","Dyus tukuyta washamanallapapaq yarpushankunataqami, kay pachapi mantakuqkunaqa mana mayqanninpis intrakaranllapachu. Chaqa paykuna chay washakananllapapaq chayta intrakashallapa karqami, kusala shumaq allinla Amitunchik Jesucristutaqa mana wanuchinanllapatachu kruspi klabarqa. ");
INSERT INTO qufNT_vpl VALUES ("C12_9","076_2_9","1CO","2","9","9","Chayraykumi Dyus nitin iskribikashakunapiqa nin: “Tayta Dyusqami, payta munaq wamrankunapaqqa, kamkachishana uk kusala shumaq lugarta, washakaqkunaqa chaypi kananllapapaq. Piru chaytaqami mana mayqanpis rikashachu, uyapashallapalamapischu. Chaynulla manami intrakashallapalamapischu” nir. ");
INSERT INTO qufNT_vpl VALUES ("C12_10","076_2_10","1CO","2","10","10","Piru unay tukuy chay mana intrakayashanchikkunataqami, Tayta Dyusqa, Santu Ispiritunwan intrachimashanchikllapana. Chaqa Santu Ispirituqami tukuy imata yaĉhan, chaynullami yaĉhanpis Dyus imata yarpuyashanta, ruranayashanta ima tukuyta. ");
INSERT INTO qufNT_vpl VALUES ("C12_11","076_2_11","1CO","2","11","11","¡Ma, tapushaykillapa! ¿Uk runachu, uk runa masin ima yarpuyashanta yaĉhayta puytinman? ¡Manami! Uk runaqami yarpuyashantaqa paylla yaĉhan imatami yarpuyan nirmapis. Chaynulla Tayta Dyuspapis Ispiritunlami yaĉhan imatami payqa yarpun nirmapis. ");
INSERT INTO qufNT_vpl VALUES ("C12_12","076_2_12","1CO","2","12","12","Chaymi Taytanchikllapa Dyusqa, Santu Ispiritunta qumashanchikllapa, allita intrakanallapapaq imanutaq payqa kusalata llakipar tukuyta dibaldila washamanchikllapa nir. Chaynu Ispiritunta qumashanchikraykumi, nuqanchikkunaqa manana yarpuyta puytinchiknachu chay mana kriyiqkuna yarpuyan chaynuqa. ");
INSERT INTO qufNT_vpl VALUES ("C12_13","076_2_13","1CO","2","13","13","Tukuy kaykunatami yaĉhachikunillapa, Dyuspa Santu Ispiritun yaĉhachimashanllaparayku. Manami nuqakuna munashayllapanulla yaĉhakushayllapatachu yaĉhachikunillapa. Ashwanmi Santu Ispiritu, Tayta Dyuspaq intrachimashanllapata, intrachikunillapa chay allita kriyir, Santu Ispirituwan kaqkunataqa. ");
INSERT INTO qufNT_vpl VALUES ("C12_14","076_2_14","1CO","2","14","14","Piru Santu Ispiritu intrachikunashantaqa, mana Santu Ispirituwan kaqkunaqa mana kriyinanllapachu. Chaqa paykunataqami yarpuchinllapa yanqa uk yaruyasha rimayanman yupay. Ashwanmi Santu Ispiritu intrachikushantaqa, paywan kaqkunala intrakayta puytin. ");
INSERT INTO qufNT_vpl VALUES ("C12_15","076_2_15","1CO","2","15","15","Chaymi Santu Ispirituwan kaqkunaqa, imatapis allita rikar yaĉhayta puytin. Piru mana Santu Ispirituwan kaqqa mana imatapis rikar yaĉhamayninchikta puytinllapachu, allinpichu kanchik manaqachu mana nir. ");
INSERT INTO qufNT_vpl VALUES ("C12_16","076_2_16","1CO","2","16","16","Chaqa Dyus nitin iskribikashakunapiqami nin: “Manami mayqanpis, Dyus yarpuyashantaqa yaĉhayta puytinchikllapachu. Chaymi mayqanpis paytaqa mana imatapis kaynu kaynu ruray nir yaĉhachiytaqa puytinchikllapachu” Piru ashwan nuqanchikkunaqami Santu Ispiriturayku, Amitunchik Jesucristo imanutaq yarpun, chaynu yarpur intrakayta puytinchik Taytanchik Dyuspaqqa. ");
INSERT INTO qufNT_vpl VALUES ("C13_1","076_3_1","1CO","3","1","1","Kriyiq masiykuna, Jesucristupi allita kriyinaykillapapaq nuqa yaĉhachishurllapaqa, manami Jesucristupi kriyiqta yupaychu willashurayllapa. Ashwanmi imanutaq taksha wamritumataqa kusa shumaqlata willar ima intrachinchik, chaynumi yaĉhachishurayllapa Jesucristupaq allita intrakanaykillapapaqqa. ");
INSERT INTO qufNT_vpl VALUES ("C13_2","076_3_2","1CO","3","2","2","Chaynumi qamkunataqa kusa shumaqlata yaĉhachishurayllapa, imanutaq uk ñuñuq wamritumataqa, lichilata upyachir mana jwirti mikuyta qaranchikchu chaynu. Chaqa qamkunaqari, jwirti mikuyta mana mikuyta puytiq yupay, manaraq allita intrakaytaqa puytiraykillapachu. ¡Chaynullami kananmapis manaraq puytinkillapachu! ");
INSERT INTO qufNT_vpl VALUES ("C13_3","076_3_3","1CO","3","3","3","¡Chaqa qamkunaqa imanutaq chay mana kriyiq runakuna kawsan, chaynullaraq kawsankillapa! Chaymi qamkunapura inbidyanakur, ukmanta willanakur ima tarqa ¿manachu unay kashaykillapanulla kawsayankillapa? ");
INSERT INTO qufNT_vpl VALUES ("C13_4","076_3_4","1CO","3","4","4","Chaymi kaynu ninakunkillapa: “Nuqaqami Pablo yaĉhachikushanpi kriyini” nir. Nataq uknikillapaqa nin: “Nuqa-shuypaqa Apolos yaĉhachikushanpi kriyini” nir. Chaynu ninakur kawsarqami, imanutaq unay kawsayashaykillapanulla kawsayankillapa. ");
INSERT INTO qufNT_vpl VALUES ("C13_5","076_3_5","1CO","3","5","5","Ma tapushaykillapa: ¿Apoloswan, nuqa Pabluqa imataq kanillapa kusalata ukniyllapapi ukniyllapapi yarpupakunaykillapapaqqa? Chaqa nuqakunaqami Dyuspa sirbikuqninkunala kar, Jesucristupaq yaĉhachishunillapa paypi kriyinaykillapapaq. Chaymi Amitunchik imatami ruranayllapapaq nimashanllapanullami ruranillapa. ");
INSERT INTO qufNT_vpl VALUES ("C13_6","076_3_6","1CO","3","6","6","Chaymi Tayta Dyusqa qamkunaman puntata kaĉhamaran yaĉhachishunayllapapaq. Chaynuqami, uk simillitata tarpukuq yupayna karay. Nataq Apolosta-shuypaqa Tayta Dyusqa niran, chay yaĉhachishushayllapata mas allita yaĉhachishunanllapapaq. Chaynu mas yaĉhachikurqami Apolosqa chay tarpushay simillitata parquq yupayna karan. Piru chay simillitata winachiq chay-shuypaqami Tayta Dyus karan. ");
INSERT INTO qufNT_vpl VALUES ("C13_7","076_3_7","1CO","3","7","7","Chaynu katinmi, tarpuq chay, chaynulla parqukuq chaymapis yanqa rikar ima ruranayllapalapaq kanillapa. Piru tukuyta rikar winachiq chayqami Taytanchik Dyus payla. ");
INSERT INTO qufNT_vpl VALUES ("C13_8","076_3_8","1CO","3","8","8","Chaymi chay tarpukuq yupay yaĉhachikuq chay, chaynulla chay parqukuq yupay yaĉhachikuqmapis, chaylla kanillapa Tayta Dyuspaqqa. Piru chaynu katinmapis Tayta Dyusmi maydiyaqa imata rurashayllapanulla, allinta rurasha katiyllapaqa, allintami rurashaykillapa nimanqallapa. Piru mana allinta rurasha katiyllapaqami, mana allintachu rurashaykillapa nimanqallapa. ");
INSERT INTO qufNT_vpl VALUES ("C13_9","076_3_9","1CO","3","9","9","Piru nuqakunaqami Dyuspaqqa chaylla sirbikuqninla kanillapa. Chaymi qamkunapis Dyusllapaq kar, chay ĉhakra tarpukasha chay yupay, chaynulla chay wasi llutakaq qallarisha chay yupay kankillapa. ");
INSERT INTO qufNT_vpl VALUES ("C13_10","076_3_10","1CO","3","10","10","Nuqatami, Tayta Dyusqa uk kusa allita llutakuqta yupay akrar kaĉhamaran, Jesucristupaq puntata yaĉhachishunayllapapaq. Chaymi nuqaqa imanutaq wasita shachinapaqqa puntataqa simintuta itanchik, chaynumi simintuta itaq yupay Jesucristupaq yaĉhachishurayllapa. Chaymi chay simintu itashaypa ananpina ukkunaqa llutakuyan. Piru chaynu llutakurqami, allita yarpur llutakunqa, allintachu llutakuyan manaqachu mana nir. ");
INSERT INTO qufNT_vpl VALUES ("C13_11","076_3_11","1CO","3","11","11","Chaqa uk llutakuq karmapismi, llutakunanpaqqa manana kambyayta puytinnachu chay simintu itakashataqa. Chaqa chay simintu itakasha chayqami, Jesucristo. ");
INSERT INTO qufNT_vpl VALUES ("C13_12","076_3_12","1CO","3","12","12","Chaymi kay llutakuq qallarishanpa ananpiqa, allinta yaĉhachikuqkunaqa llutakuyta puytinqa uruwan, platawan, kusala shumaq rumikunawan ima. Chaynullami chay mana allinta yaĉhachikuqkunaqa rurayta puytinqa qirulawan, shukchalawan, pajakunalawan ima. ");
INSERT INTO qufNT_vpl VALUES ("C13_13","076_3_13","1CO","3","13","13","Piru chay tukuy imanu yaĉhachikushanchikkunatami Dyus, jwisyu diyapiqa rikar yaĉhanqa ninawan. Chaymi chay ninaqa chay allinta yaĉhachikusha chaytaqa mana imanachinqapischu. Piru chay mana allinta yaĉhachikusha chayta-shuypaqa limpu rupachir chinqachinqa. ");
INSERT INTO qufNT_vpl VALUES ("C13_14","076_3_14","1CO","3","14","14","Chaymi chay mayqan kusa allinta yaĉhachikusha katin, ninamapis mana imanachitinqa, Tayta Dyusqa allintami rurashayki ninqa. ");
INSERT INTO qufNT_vpl VALUES ("C13_15","076_3_15","1CO","3","15","15","Piru mayqanpis mana allinta yaĉhachikusha katin, chay yaĉhachikushanta limpu nina rupachitin-shuypaqa, tukuy chay yaĉhachikushankunaqa limpu tukukanqa. Ashwan chay yaĉhachikuq chaylami kriyishanraykula washakanqa nina rurimanta alsakaq yupaylana. ");
INSERT INTO qufNT_vpl VALUES ("C13_16","076_3_16","1CO","3","16","16","¿Manachu qamkunaqa yaĉhankillapa Dyuspa wasin yupay kankillapa nirqa? Chaynulla ¿manachu yaĉhankillapa Tayta Dyuspa Santu Ispiritun qamkunapi kawsan nirqa? ");
INSERT INTO qufNT_vpl VALUES ("C13_17","076_3_17","1CO","3","17","17","Dyuspa wasin kaqkunaqami, kusala shumaq, kusala allin ima. Piru chaynu, Dyuspa wasin yupay katkillapa, mayqan mana allita kriyiq shamur, kriyishaykillapamanta chiqanchashutinllapaqami, chayta rurashanllaparayku Tayta Dyusqa kusala mana allinta rurar tukchinqa. Chaqa Dyuspaqqami qamkunaqa kusala shumaq allinla wasin kankillapa. ");
INSERT INTO qufNT_vpl VALUES ("C13_18","076_3_18","1CO","3","18","18","Amami qamkunalla yaĉhayashaykipi kunfyakar ingañakankillapachu. Qamkunamanta mayqannikillapa chay runakuna yaĉhayashanta yaĉhakusha karqa, ama chay yaĉhayashaykipi kunfyakarchu, Tayta Dyuslapaq yarpunkimanllapa. Chaynu karqami Tayta Dyus yanapashutinllapa chiqap yaĉhaqpaqna tikrakankillapa. ");
INSERT INTO qufNT_vpl VALUES ("C13_19","076_3_19","1CO","3","19","19","Chaqa mayqanpis runa yaĉhayashanta yaĉhakusha kaqqami Dyuspaqqa mana kanman yupay. Chayraykumi Dyus nitin iskribikashakunapiqa nin: “Kusata yaĉhaq kar, mas imakunatapis rurayta puytini niqkunatami, Dyusqa mana chay yarpuyashannu rurananpaqqa dijanchu”. ");
INSERT INTO qufNT_vpl VALUES ("C13_20","076_3_20","1CO","3","20","20","Chaynullami ninpis: “Amitunchikmi yaĉhan, chay kusa yaĉhaq kani niqkunapa yarpuyninqa yanqa mana kanman yupay” nir. ");
INSERT INTO qufNT_vpl VALUES ("C13_21","076_3_21","1CO","3","21","21","Chayraykumi, qamkuna runapa yaĉhayninta yaĉhakurqa, ama ninkillapachu, paywan kar kusala yaĉhaq ima kani nirqa. Chaqa Tayta Dyus tukuy imapa amunwanna karqa, ¿imapaqta yanqa runakunapi yarpupakunkillapa? ");
INSERT INTO qufNT_vpl VALUES ("C13_22","076_3_22","1CO","3","22","22","Chaqa yaĉhashanchikllapanu nuqa Pabluta, Apolosta, chaynulla Pedrutapismi Tayta Dyus kaĉhamaranllapa qamkunata yaĉhachishunayllapapaq. Chaymi sirbishuqnikillapa kanillapa. Chaynullami tukuy kay pachapi kaqta, kawsayta, wanuyta, kanan diyata, maydiyatapis pay qumashanchikllapa. Chaymi Cristuwanna karqa ama mas imakunapaq yarpupakurnachu kawsashunllapa. ");
INSERT INTO qufNT_vpl VALUES ("C13_23","076_3_23","1CO","3","23","23","Chaqa qamkunaqami Cristupana kankillapa. Nataq Cristo-shuypaqa Tayta Dyuspana. ");
INSERT INTO qufNT_vpl VALUES ("C14_1","076_4_1","1CO","4","1","1","Qamkunami riqsimankimanllapa Jesucristupa yaĉhachikuqninkunalapaq. Chaynulla riqsimankimanllapapis nuqakunataqami akramashallapa, Tayta Dyus unaymanta-pacha imanu washamanallapapaq payla yarpushanta yaĉhachikuq kanillapa, nir. ");
INSERT INTO qufNT_vpl VALUES ("C14_2","076_4_2","1CO","4","2","2","Piru nishaykillapa: Mayqantapis uk mantaqnin imata rurananpaq nir akratinqa, chay akrakasha chayqa imatapis karanlata ruran. ");
INSERT INTO qufNT_vpl VALUES ("C14_3","076_4_3","1CO","4","3","3","Chaymi nuqamataqa, Tayta Dyus mantamaqniy kar, akramaran paypaq yaĉhachikunaypaq. Chaymi nuqaqa karanlata rurasha katiy, qamkuna, chaynulla chay mantakuqkunamapis mana nimayta puytinqallapachu mana allinta rurashayki nirqa. Chaynulla manami nuqallamapis allintami rurayani, manaqa mana allintachu rurayani nikayta puytinichu ");
INSERT INTO qufNT_vpl VALUES ("C14_4","076_4_4","1CO","4","4","4","Piru yarpuyniypiqami mana uchayjunchu kani. Chaynu nirqami, mana nishunayanillapachu Dyuspaqqa kusala allin kar mana uchayjunnachu kani nirqa. Chaqa imanu katiymapismi, Amitunchik Jesucristo rikar yaĉhamaqniyqa. ");
INSERT INTO qufNT_vpl VALUES ("C14_5","076_4_5","1CO","4","5","5","Chayraykumi, chay tukuy imamanta rikamaqninchik manaraq ĉhamuyatinqa, amaraq nuqanchikkunalla rikar yaĉhanakushunllapachu. Ashwanmi yaraskishunllapa Amitunchik Jesucristo shamur, chay tutaparaqllapi kar pakaplla tukuy rurashanchikkunata, yarpuyashanchikkunamatapis shutiman rikarichinankaman. Chaymi chaypiraq Tayta Dyusqa imanu imanu kanallapapaq nir, pay munashanlata rurashakunataqa kusata alabamashunllapa. ");
INSERT INTO qufNT_vpl VALUES ("C14_6","076_4_6","1CO","4","6","6","Kriyiq masiykuna, tukuy kaykunataqami byinnikillapapaq willashunillapa Apolospaq, nuqallapaq willashurllapaqa. Chaynu nuqakunallapaq willashurllapaqa intrachishunayanillapa imanutaq nuqakuna Dyus nitin iskribikashanta allitana intrakar kawsanillapa chaynu kanaykillapapaq. Chaynu karqami, allitana intrakar, manana ukpaq allinta rimar, ukpaq-shuypaqa mana allintaqa rimayankillapanachu kanqa. ");
INSERT INTO qufNT_vpl VALUES ("C14_7","076_4_7","1CO","4","7","7","¡Ma nimayllapa! ¿Mayqanllaqachu yanapar wakinkunamanta kusa mas yaĉhayniyjunpaq tikrashuyanqallapa? ¿Manachu tukuy yaĉhaynikillapataqa Dyusmanta aypashaykillapa? ¡Dyusmantami aypashaykillapa! Chaynu katin-ari ama qamkunalla yaĉhaynikillapata tarisha yupay yarpunkillapanachu. ");
INSERT INTO qufNT_vpl VALUES ("C14_8","076_4_8","1CO","4","8","8","Chaynullami manana nuqakunata ministimarllapanachu, qamkunalla kusala yaĉhaq, kusala mantakuqkuna yupayna tukunkillapa. Piru manami chaynuchu kankillapa. Chiqapmata chaynu mantakuqkuna kankimanllapa, nuqakunapis pullaykillapa mantakunayllapapaq. ");
INSERT INTO qufNT_vpl VALUES ("C14_9","076_4_9","1CO","4","9","9","Chaqa nuqakuna apustulkunataqami yarpuchimanllapa, Tayta Dyusqa tukuylamanta ikikaqpi dijamashallapa, uchayllaparayku wanunayllapapaq yupay. Chaynullami kusata qischakar imaqa tukuylapaq, angelkunapaq, chaynulla runakunapaq imaqa, kusala rikakuypaq yupay katiyllapa rikakumanllapa. ");
INSERT INTO qufNT_vpl VALUES ("C14_10","076_4_10","1CO","4","10","10","Nuqakunaqami, Cristupaq yaĉhachikutiyllapaqa, yaruyashapaq yupay rikamanllapa. Nataq qamkuna-shuypaqa, Cristupaq yaĉhakushaykillaparaykuqa, kusala intrakaqkunapaq riqsikankillapa. Chaynulla nuqakunaqa kusala litalla kaymanllapa yupay riqsikanillapa. Nataq qamkuna-shuypaqa kusala jwirti kayankillapa kanman yupay kankillapa. Nuqakunaqami kusala disprisyadu kanillapa, qamkunata-shuypaqa kusalata rispitar munashunllapa ima. ");
INSERT INTO qufNT_vpl VALUES ("C14_11","076_4_11","1CO","4","11","11","Kanankamanmi nuqakunaqa mallaqpaq, yakupaq, chaynulla mudanayllapa mana katin ima kusalata qischakanillapa. Runakunamapismi qischamanllapa, chaynulla manami nuqakunallapaq wasiyjun imachu kanillapa. ");
INSERT INTO qufNT_vpl VALUES ("C14_12","076_4_12","1CO","4","12","12","Kusalata trabajarmi imanulapis kawsanillapa. Runakuna kusalata jurapamatinllapamapismi, paykunataqa kusala allinta rikanillapa. Chaynullami mana allinta ruramananllapapaq ikiyllapapi puritinllapapis allinlata rurar shachinakunillapa. ");
INSERT INTO qufNT_vpl VALUES ("C14_13","076_4_13","1CO","4","13","13","Kusala mana allinta willamatinllapamapismi nuqakunaqa allinlata paykunataqa willanillapa. Chaynulla kanankamanmi imanutaq uk runamaqa wasinta pichar, chay pichakushanta itakun, chay picha itakukashata yupaymi rikamanllapa. ");
INSERT INTO qufNT_vpl VALUES ("C14_14","076_4_14","1CO","4","14","14","Kriyiq masiykuna, tukuy kaykunataqami iskribimuni qamkunata intrachishunayllapapaq. Manami kusa mana allinta rurayashaykillaparayku pinqashunaypaqchu willashunillapa. Chaqa kusalatari munashunillapa chiqap wamraykunata yupay. ");
INSERT INTO qufNT_vpl VALUES ("C14_15","076_4_15","1CO","4","15","15","Chaymi nishaykillapa: Michka dyis mil (10,000) yaĉhachikuqkuna Cristupaq yaĉhachishutinllapapis, manami kusa achka taytayjun yupayqa kayta puytinkillapachu. Chaqa nuqami taytaykillapa yupay kani, Jesucristupa shumaq rimayninta puntata willar yaĉhachishushayllaparayku. ");
INSERT INTO qufNT_vpl VALUES ("C14_16","076_4_16","1CO","4","16","16","Chaymi kusalata rugashunillapa, imanutaq nuqa kani chaynula kanaykillapapaq. ");
INSERT INTO qufNT_vpl VALUES ("C14_17","076_4_17","1CO","4","17","17","Chayraykumi Amitunchik Jesucristupi allita kriyiq masiy, kusala munashay Timoteuta kaĉhamuni. Chaqa paytami Jesucristupaq willatiy puntata kriyishanrayku, wamray. Paymi intrachishunqallapa Jesucristupi imanu kriyiq kar, mayta kriyiqkunaman yaĉhachikuq rirpis, yaĉhachikuni nir. ");
INSERT INTO qufNT_vpl VALUES ("C14_18","076_4_18","1CO","4","18","18","Qamkunamanta wakinnikikunaqami, nuqaqa mana shamuyashaqnachu rikashuqllapa nirqa, kusalata alabakar ninkillapa: “Pablumantaqami nuqanchikkunaqa kusa mas yaĉhaq imana kanchikllapa” nir. ");
INSERT INTO qufNT_vpl VALUES ("C14_19","076_4_19","1CO","4","19","19","Piru Amitunchik munatinqami, mana tardarchu shamushaq rikashuqllapa. Chaymi chaypiraq rikashaq chay nuqamanta kusa mas nir yarpuqkunataqa, mabir chiqaptachush Dyus munashannu rurayan, manaqachu rimayanla kusa kani nirqa. ");
INSERT INTO qufNT_vpl VALUES ("C14_20","076_4_20","1CO","4","20","20","Chaqa mayqanpis Dyus munashanta ruranarqa, tukuy shunqunchikwan allita kriyisha kar, rurayta puytinchik. Manami yanqa rimarlachu Dyus munashantaqa rurayta puytinchik. ");
INSERT INTO qufNT_vpl VALUES ("C14_21","076_4_21","1CO","4","21","21","¿Imanutataq munankillapa: Rikashuqllapa shamurqa qiruwan maqaq yupay anyashuqnulla willashunayllapata, manaqachu munashurllapa kusala shumaqta willar intrachishunayllapata ima? ");
INSERT INTO qufNT_vpl VALUES ("C15_1","076_5_1","1CO","5","1","1","Yaĉhashami kanillapa, qamkunamanta ukqashi, maman tukuqta warmikusha nir. Chaynuqami kusala pinqaypaq mana allinta rurar uchakusha. Chaqa chay mana kriyiqkunamapis, manami chaytaqa ruranllapalamapischu. ");
INSERT INTO qufNT_vpl VALUES ("C15_2","076_5_2","1CO","5","2","2","¡Piru uknikillapa chaynu uchakusha katinmapismi, mana imapis pasasha kanman yupay, qamkunaqa kusana kani ima nir tankillapa! Ashwanmi chay runa uchakushanpaq yarpur kusata kwashayar ima, chay mayqanĉhi uchakusha chaytaqa qamkunamanta itakushana kankimanllapa. ");
INSERT INTO qufNT_vpl VALUES ("C15_3","076_5_3","1CO","5","3","3","Chaymi nishaykillapa: Nuqa qamkunawan mana pulla karmapis, yarpuyniypiqa qamkunawan pulla kani, michka mana nuqa nuqalla chaypi karmapis. Chayraykumi, chay qamkunamanta uknikillapa uchakusha chaypaqqa, Amitunchik Jesucristupa shutinpi nishana kani kastigakashana kananpaq. ");
INSERT INTO qufNT_vpl VALUES ("C15_4","076_5_4","1CO","5","4","4","Chaymi chay runa uchakushanpaq parlanaykillapapaq tantakatkillapaqami, nuqa mana chaypi karmapis yarpuyniypiqa pullaykillapa kashaq. Chaynullami Amitunchik Jesucristo pudirninwan yanapashunqallapa shumaqta parlanaykillapapaq. ");
INSERT INTO qufNT_vpl VALUES ("C15_5","076_5_5","1CO","5","5","5","Chaynu allita parlarllapa, chay runataqa qamkunamanta itakur, Satanaspa makinpina dijankillapa. Chaynuqami, kusata qischakar imaqa, kwintata qukanqa. Chaymi imapaqraq chaynu uchakuray nir, chay uchakushanta dijatinqami, maydiya Amitunchik Jesucristo shamutinqa, chay runaqa washakashana kanqa. ");
INSERT INTO qufNT_vpl VALUES ("C15_6","076_5_6","1CO","5","6","6","Chayraykumi nishaykillapa: Manami allinchu wakinninchikkuna uchakutin, chay uchakushanta mana kwintachar, kusami kanillapa ima ninallapapaqqa. Chaqa yaĉhashanchikllapanu, imanutaq tantata ruranapaqmaqa pitila libadurata itashamaqa, chay tantapaq chaytaqa limpula saksachin. ");
INSERT INTO qufNT_vpl VALUES ("C15_7","076_5_7","1CO","5","7","7","Chaynu katinmi, chay libadura byijuyasha yupay, uchakuchishunaqllapa chaytaqa qamkunamanta itakur, ashwan chay mana libadurawan rurakasha turtilla yupayna kidayllapa. Chaqa chiqaptaqami Dyuspaqqa chaynu kankillapa. Chaynu karmi, imanutaq Pascua fyistapi mikunchik mana libadurayjun turtilla yupayna kayllapa. Chaqa Jesucristumi uchanchikllaparayku wanushana, Pascua fyistapi uk uyshitata wanuchir mikunchik chay yupay. ");
INSERT INTO qufNT_vpl VALUES ("C15_8","076_5_8","1CO","5","8","8","Chayraykumi, Pascua fyistapi mana libadurayjun turtillata mikuqllapa, chay yupayna kashunllapa. Chaynu karmi imatapis allinta, chiqap kaqlata rurashunllapa, mana chay libadura byijuyasha yupay mana allinkunata imachu. ");
INSERT INTO qufNT_vpl VALUES ("C15_9","076_5_9","1CO","5","9","9","Ukniykuna, nuqaqami chay uk kartaypi iskribishurllapaqa, nishurayllapa, amami chay ukwan ukwan punur, mana allinta ruraqkunawanqa tantanakunkillapachu nir. ");
INSERT INTO qufNT_vpl VALUES ("C15_10","076_5_10","1CO","5","10","10","Chaynu nishurllapaqa, manami nishunarayllapachu, chay mana kriyiqkunamanta tukuy tyimpupaq chiqanchakankillapa nirqa. Chaqa paykunaqami, ukwan ukwan pununllapa, kusalata imakunata munanllapa, suwakunllapa, chay yanqa dyus nishanllapakunata aduranllapa ima. Chaqa kawsayarllaqami, mana tukuy tyimpupaq chiqanchakayta puytinchikchu chay mana kriyiqkunamantaqa. ");
INSERT INTO qufNT_vpl VALUES ("C15_11","076_5_11","1CO","5","11","11","Ashwanmi chaynuqa willashurayllapa, chay kriyiq masinchikllapa yupay tukur, chaymanta ukwan ukwan punur, kusalata imakunata munayan, yanqa dyus nishanllapakunata adurayan, kusala kwintastiru, maĉhalun, suwakuqkuna ima, chaykunawan ama piĉhunakunaykillapapaqchu. Chaynu runakunawanqami, ama imata ruranaykillapapaqmapis parlankillapa, chaynulla amami pullaqa mikunkillapalamapischu. ");
INSERT INTO qufNT_vpl VALUES ("C15_12","076_5_12","1CO","5","12","13","Chaqa manami nuqaqa chay mana kriyiqkunata rikar yaĉhar, mana allinta rurashaykiraykumi kastigakashana kanki niyta puytinichu. Ashwanmi tukuy paykunataqa Tayta Dyusla rikar yaĉhanqa imata rurashantapis. Piru qamkunaqami kriyiqkuna kashaykillaparayku qamkunapura allita rikanakur yaĉhayta puytinkillapa. Chaymi chay uchakuqlla chaytaqa itakuyta puytinkillapa qamkunamantaqa. ");
INSERT INTO qufNT_vpl VALUES ("C16_1","076_6_1","1CO","6","1","1","Qamkunamanta, uknikillapa kriyiq masinwan piñachinakutin imaqa, ¿imapaqtaq rinkillapa chay mana kriyiq jwiskunata willaq, paykuna rikar yaĉhananpaqqa? Chay mana kriyiq jwiskunaman rinaykillapamantaqa, ¿manachu qamkuna kriyiqpuralla, ima katinpis parlar shumaqchayta puytinkillapa? ");
INSERT INTO qufNT_vpl VALUES ("C16_2","076_6_2","1CO","6","2","2","¿Chaqa manachu yaĉhankillapa Dyuspi kriyiqkunaqami maydiyaqa, tukuyta rikar yaĉhayanqa imanu katinllapapis nirqa? Chaynu tukuyta rikar yaĉhanaykillapapaq karqa, ¿ima manachu puytinkillapa, chay qamkunapi ima pasashanta parlar shumaqchaytaqa? ");
INSERT INTO qufNT_vpl VALUES ("C16_3","076_6_3","1CO","6","3","3","¿Manachu yaĉhankillapa nuqanchikkunaqami angelkunamatapis rikar yaĉhayashunllapa imanu katinllapapis nirqa? ¡Chaynu katinmi, ashwan kay nuqanchikkunapi ima pasatinmaqa dasla rikar shumaqchayta puytinchikllapa! ");
INSERT INTO qufNT_vpl VALUES ("C16_4","076_6_4","1CO","6","4","4","Chayraykumi qamkunallapi ima pasasha katinmapis, ¿imapaqna chay mana kriyiq, mana allita rikar yaĉhaq jwiskunamanqa rinkillapa? ");
INSERT INTO qufNT_vpl VALUES ("C16_5","076_6_5","1CO","6","5","5","Kaytaqami kaynuqa willashunillapa pinqakur amana chaynuta ruranaykillapapaq. ¿Chaqa manachu uklamapis qamkunamanta kan, uk kriyiq masin imanu katinpis shumaq parlar shumaqchananpaqqa? ");
INSERT INTO qufNT_vpl VALUES ("C16_6","076_6_6","1CO","6","6","6","Piru kriyiqpuralla piñachinakurqa, ¿imaraykutaq chay mana kriyiq jwiskunaraq rikar yaĉhananta munankillapa? ");
INSERT INTO qufNT_vpl VALUES ("C16_7","076_6_7","1CO","6","7","7","¡Nishaykillapa! qamkunamanta kriyiqpuralla imalapaq piñachinakur mana kriyiq jwiskunaman qayachinakur imaqa, kusala pinqaypaqta kawsankillapa. Ashwan uknikillapa piñachishutinllapa, manaqa ingañashutinllapamapis, kriyiq kashaykillaparayku, uyarala kankimanllapa. ");
INSERT INTO qufNT_vpl VALUES ("C16_8","076_6_8","1CO","6","8","8","Piru ashwan qamkuna uyarala kanaykillapamantaqa, uknikillapata mana allinta rurayankillapa, chaynulla ingañayankillapa ima. ");
INSERT INTO qufNT_vpl VALUES ("C16_9","076_6_9","1CO","6","9","10","¿Manachu yaĉhankillapa chay mana allinta ruraqkunaqa, Dyus mantakuyashanmanqa mana yaykuyta puytinqallapachu nirqa? Chaqa chay ukwan ukwan punuqkuna, yanqa dyus nishanllapakunata aduraqkuna, warmi, manaqa runa karmapis kasarashana kar, chaymanta ukwan punuqkuna, uk runa warmi yupay tukuqkuna, runapuralla punuqkuna, suwakuqkuna, imakunata munapakuqkuna, maĉhaqkuna, chaynulla chay kwintastirukuna, llullakurla imanta tarikuqkuna imaqa, Tayta Dyus mantakuyashanmanqa mana yaykuyta puytinqachu. Chayraykumi ama ingañakankillapachu maydiyaqa Tayta Dyuswan pulla kashaq nirqa. ");
INSERT INTO qufNT_vpl VALUES ("C16_11","076_6_11","1CO","6","11","11","Qamkunamanta wakinqami, unayqa chaynu kaq kankillapa. Piru kananqami, Amitunchik Jesucristo uchaykillapapaq wanushanrayku Tayta Dyusqa llakipar, mana uchayjunpaqnachu riqsishushallapa. Chaymi kananqa Santu Ispiritu yanapashutinllapa allinkunalata rurar, Tayta Dyuswan pullana kayta puytinkillapa. ");
INSERT INTO qufNT_vpl VALUES ("C16_12","076_6_12","1CO","6","12","12","Imanupiqami wakinqa ninllapa: Nuqaqami Jesucristupi kriyishayllaparayku tukuy imatapis ruranayllapapaq kani nir. Chaynu katinqa tapushaykillapa: ¿Chay tukuy munashaykillapanulla rurashaykillapaqachu imallapiqa yanapashunllapa? ¡Manami! Chaqa manami allinchu chay mana allin kaqkunaqa, pay munashannullata rurar uchakuchimanapaqqa. ");
INSERT INTO qufNT_vpl VALUES ("C16_13","076_6_13","1CO","6","13","13","Chaynulla ninllapapis: Mikuyqami paĉhayta untachinanpaq. Chaynulla paĉhay-shuypaqa mikuywan untananlapaq nir. ¡Chiqaptami chaynu! Piru nishaykillapa maydiyaqami Dyusqa ishkantinta chinqachinqa. Chaynullami ninllapapis, kwirpunchikpis yanqalla kashanrayku, allin ukwan ukwan ima pununapaq nir. Piru manami chaynuchu, ashwanmi kwirpunchikqa Amitunchik Jesucristulata sirbisha ima, paypis kwirpunchikpi kawsananpaq. ");
INSERT INTO qufNT_vpl VALUES ("C16_14","076_6_14","1CO","6","14","14","Chaynu Amitunchik kwirpunchikpi kawsashanraykumi, imanutaq Tayta Dyus, Amitunchik Jesucristuta wanushanmanta kawsachimuran, chaynullami nuqanchikkunatapis wanushallapamapis pudirninwan kawsachimashunllapa. ");
INSERT INTO qufNT_vpl VALUES ("C16_15","076_6_15","1CO","6","15","15","¿Manachu yaĉhankillapa kwirpunchikllapaqa Cristupa kwirpun nirqa? ¿Chaynu Cristupa kwirpun katinqachu, allin kanqa chay kwirpunchikllawan rir uk warmi waynasapawan pununapaqqa? ¡Manami! ");
INSERT INTO qufNT_vpl VALUES ("C16_16","076_6_16","1CO","6","16","16","Chaypaqmi Dyus nitin iskribikashakunapiqa nin: “Runawan warmi pullachakarqami, ishkantinqa uk kwirpulana yupay kidanllapa” nir. Chaymi qamkunamanta mayqanpis uk warmi waynasapawan punurqa, chaynu mana allinta rurarmapis, uklapaqna tikrakayanllapa. ");
INSERT INTO qufNT_vpl VALUES ("C16_17","076_6_17","1CO","6","17","17","Nataq nuqanchikkuna-shuypaqa, Amitunchik Jesucristupi kriyishanchikrayku, paywanqa uk yarpuylapaqna tikrakanchikllapa. ");
INSERT INTO qufNT_vpl VALUES ("C16_18","076_6_18","1CO","6","18","18","Chaynu katinqa, chay ukwan ukwan punur kusa saqrata uchakunaykillapamanta chiqanchakayllapa. Chaqa chaynu uchakuymi kwirpunchikpaqqa kusala mana allinchu, wakin uchakunamantaqa. Chayrayku mayqan ukwan ukwan punur uchakuqqami, paypa kwirpunllapaq kusala saqrata uchakuyan. ");
INSERT INTO qufNT_vpl VALUES ("C16_19","076_6_19","1CO","6","19","19","¿Manachu qamkunaqa yaĉhankillapa kwirpuykillapaqa, Dyus Santu Ispiritunta qushushanllapapa wasin nirqa? ¿Chaynulla manachu kwintata qukankillapa Dyuspa Santu Ispiritunqa qamkunapi kawsan nir? Chaqa qamkunaqa, manami kwirpuykillapapaqa amunchu kankillapa. ");
INSERT INTO qufNT_vpl VALUES ("C16_20","076_6_20","1CO","6","20","20","Ashwanmi Dyuspana kankillapa, Wamran Jesucristuwan rantishushanllaparayku. Chaynu paypana karqa, tukuy kwirpuykillapawan allinlata rurar Dyuslatana aligriyachiyllapa. ");
INSERT INTO qufNT_vpl VALUES ("C17_1","076_7_1","1CO","7","1","1","Qamkunami uk kartata iskribimar tapumaraykillapa. ¿Allinchu kanqa uk runa warmikunanpaqqa? nir. Chaypaqmi kananqa willashaykillapa. Allinmi kanman uk runa ama warmikunanpaqqa. ");
INSERT INTO qufNT_vpl VALUES ("C17_2","076_7_2","1CO","7","2","2","Piru ama ukwan ukwan punur uchakunanllapapaqqami warmipis, ullqupis masayjun kananpaq allin. Chaynu karmi runaqa warminlawanna kawsanqa, chaynulla warmipis runanlawanna kawsanqallapa. ");
INSERT INTO qufNT_vpl VALUES ("C17_3","076_7_3","1CO","7","3","3","Chaynu karmi, warmi chay, ullqu chaypis masayjun kashanta yarpur, ama kwirpunta miĉhanakurchu pulla shumaqta kawsanqallapa. ");
INSERT INTO qufNT_vpl VALUES ("C17_4","076_7_4","1CO","7","4","4","Chaqa uk warmi masayjunna karqa, manami payqa kwirpunpa amunnachu, ashwan kwirpunqa runanpaqna. Chaynullami runapis masayjunna karqa, manana kwirpunpa amunnachu, ashwanmi kwirpunqa warminpaqna. ");
INSERT INTO qufNT_vpl VALUES ("C17_5","076_7_5","1CO","7","5","5","Chaynu katinmi, chay warmi chay, chaynulla chay ullqu chaymapis mana miĉhanakuyta puytinqachu pununanllapapaqqa. Piru imanupiqa pulla punuyashanllapamantaqa, allita parlar ayka diyallataqa mana pulla punur gwardakar ima Dyusman mañakunayarqa, rurayta puytinqallapa. Chaymantami qashan pullachanakunqallapa. Imanupiqakish Dyusman mañakunaykillapapaq gwardakasha kanillapa niyar, mana kwirpuykita tantyakachiyta puytitkillapa, Satanasqa dasla imakunapi ukwan uchakuchishunmanllapa. ");
INSERT INTO qufNT_vpl VALUES ("C17_6","076_7_6","1CO","7","6","6","Tukuy kaykunata willashurllapaqa, manami mantashuqllapa yupay nishuyanillapachu warmikunkillapa ima nirqa. Ashwanmi tukuy kaykunaqa qamkunapina kanqa. ");
INSERT INTO qufNT_vpl VALUES ("C17_7","076_7_7","1CO","7","7","7","Chaqa nuqapa yarpuyniymantaqami, kusala allin kanman nuqa yupay mana warmiyjun kar, kusala allinta kawsanaykillapapaq. Piru Tayta Dyusmi tukuyta yanapamashanchikllapa wakinqa warmiyjun kanapaq, nataq wakinta-shuypaqa mana warmiyjunchu kanallapapaq. ");
INSERT INTO qufNT_vpl VALUES ("C17_8","076_7_8","1CO","7","8","8","Chaymi chay musukuna manaraq warmiyjun kaqkunata, chay warmi shipashkuna manaraq runayjun kaqkunata, chaynulla chay byuda kaqkunataqa nini, ama masayjunnachu kar, nuqa yupay kananllapapaq. ");
INSERT INTO qufNT_vpl VALUES ("C17_9","076_7_9","1CO","7","9","9","Piru imanupi masayjun kanayarllapaqa, kasarayllapa. Chaqa manami allinchu mayqanpis masayjun kanayar, mana masakur uchakunanpaq yarpurla kawsananpaqqa. ");
INSERT INTO qufNT_vpl VALUES ("C17_10","076_7_10","1CO","7","10","10","Piru tukuy chay warmiyjun, runayjun kaqkunatami kaynu nishaykillapa: Mayqan warmipis masayjunna karqa, runanlawanna kawsar amana dijanqanachu. Kaytaqami kaynu nishunillapa mana nuqapa yarpuyniymantachu. Ashwanmi willashunillapa Amitunchik Jesucristo chaynu nir mantakushankunamanta. ");
INSERT INTO qufNT_vpl VALUES ("C17_11","076_7_11","1CO","7","11","11","Chayrayku, imanupi uk warmi runanta dijarqa, mananami ukta runakuyta puytinqanachu. Piru imanupi runayjun kayta munarqa, runanllawan shumaqchanakur, purinqallapa. Chaynullami runapis warmintaqa ama dijanqanachu. ");
INSERT INTO qufNT_vpl VALUES ("C17_12","076_7_12","1CO","7","12","12","Kananqa willashuyllapata munani nuqa intrakashaymanta, Amitunchik Jesucristo kay pachapi kar mana chaynu yaĉhachikusha katinmapis. Chaymi nishaykillapa: Uk runa warmiyjun kanman, chaymanta chay runaqa, Jesucristupi kriyiq tikrakatin, chay warminqa mana kriyinanmanchu. Piru chay warminqa mana kriyinarmapis runanta munar ima mana dijanatinqami, chay kriyiq runanqa mana dijarchu payllawan kanqa. ");
INSERT INTO qufNT_vpl VALUES ("C17_13","076_7_13","1CO","7","13","13","Chaynullami uk warmipis runayjun kanman, chaymanta chay warmiqa, Jesucristupi kriyinman. Piru chay runan-shuypaqa mana kriyiyta munarmapis, warminta munar mana dijanatinqa, chay warminqa ama dijarchu payllawan kawsanqa. ");
INSERT INTO qufNT_vpl VALUES ("C17_14","076_7_14","1CO","7","14","14","Chaynuqami chay runa mana kriyiqtapis Tayta Dyusqa llakipar yanapanqa, warmin kriyiq tikrakashanrayku. Chaynullami uk warmi mana kriyiqtapis Tayta Dyusqa llakipar yanapanqa runan, kriyiq kashanrayku. Chaynu shumaqta mana dijanakur ima kawsatinllapaqami, Tayta Dyusqa wamranllapakunatapis llakipar shumaqchanqa. Piru dijanakur ima kawsatinllapa-shuypaqa wamranllapamapis mana shumaqchakashachu kanqa Dyusmantaqa. ");
INSERT INTO qufNT_vpl VALUES ("C17_15","076_7_15","1CO","7","15","15","Piru imanupi chay kriyiqkunamanta, warmi mana kriyiq kar runanta dijanayanman, chaynullapis imanupi ullqu chay mana kriyiq kar, warminta dijanayanman. Chaynuta ruranarqami mayqanninpis ruranqa. Chaynuqami, chay kriyiqqa warmi kar, manaqa ullqu chaymapis paylana kidar shumaqtana kawsanqa. Chaqa Tayta Dyusqami qayashushallapa, shumaqlana kawsanaykillapapaq, amana maqanakur imanachu. ");
INSERT INTO qufNT_vpl VALUES ("C17_16","076_7_16","1CO","7","16","16","Chaqa qam kriyiq masiy, runayki dijashur rinatin, mana dijanarqa ¿imanutaq yaĉhanki qamrayku runayki washakayanqa nirqa? Chaynulla kriyiq masiy, warmiki dijashur rinatin mana dijanarqa, ¿imanutaq yaĉhanki qamrayku warmiki washakayanqa nirqa? Chayraykumi rinatinqa dijayllapa rinqa. ");
INSERT INTO qufNT_vpl VALUES ("C17_17","076_7_17","1CO","7","17","17","Chaymi kananqa nishaykillapa: Mayqannikillapapismi imanu kanaykillapapaq Amitunchik Jesucristo akrashushallapa chaynullami kawsankillapa. Chaynulla imanutaq Tayta Dyus chayraq paypaq akrashutinllapa karaykillapa, chaynulla kar kuntintakayllapa. Kaynu nir tukuy maylawpi kaq kriyiqkunatapis willani. ");
INSERT INTO qufNT_vpl VALUES ("C17_18","076_7_18","1CO","7","18","18","Chaymi mayqan Israelmanta kar, chay siñal kustumrita rurashana katin, Tayta Dyus qayasha katinqa, chaynullana kanqa. Chaynulla mayqan mana Israelmanta kar, manaraq chay siñal kustumrita rurasha katin Tayta Dyus qayasha katinqa, chaynullana kar amana ruranqanachu. ");
INSERT INTO qufNT_vpl VALUES ("C17_19","076_7_19","1CO","7","19","19","Chaqa manami chay siñal kustumrita rurasha kar, manaqa mana chay siñal kustumrita rurasha karlachu Tayta Dyuspaqqa allinqa kanchik. Ashwanmi imanu kashanchiknulla Tayta Dyustaqa chiqapta kasur, munashannullaqa kawsayta puytinchik. ");
INSERT INTO qufNT_vpl VALUES ("C17_20","076_7_20","1CO","7","20","20","Chaymi mayqanpis, imanula katinpis Tayta Dyus qayar imanu kananpaq niran, chaynullana kar kuntintakanmanllapa. ");
INSERT INTO qufNT_vpl VALUES ("C17_21","076_7_21","1CO","7","21","21","Imanupi qam uk runapa sirbikuqnin katki, Jesucristo qayashutinqa, amami yarpupakunkichu sirbikuqmi kani nirqa. Ashwanmi chayllapi kidanaykipaq karqa, kidanki. Piru imanupi chay sirbikuyashaykimanta lluqshinaykipaq yupay katinqa, ama tardarchu lluqshinki, amana sirbikuq kanaykipaq. ");
INSERT INTO qufNT_vpl VALUES ("C17_22","076_7_22","1CO","7","22","22","Chaymi mayqanpis uk runata sirbiq katin, Amitunchik Jesucristo paypi kriyinanpaq qayasha katinqa, manana runapa sirbiqnin yupaynachu kar, ashwan Cristupa sirbiqninlana kanqa. Chaynullami uk runa mana mayqantapis sirbiyatin, Jesucristo qayatinqa, chay runaqa kananqa Amitunchik Jesucristo munashanlatana ruranqa, uk sirbiq yupayna. ");
INSERT INTO qufNT_vpl VALUES ("C17_23","076_7_23","1CO","7","23","23","Chaqa Tayta Dyusmi qamkunataqa, Wamran Jesucristo wanushanwan rantishushallapana. Chayraykumi manana uk runa yarpuyashankunata kasurnachu, ashwan Jesucristupa sirbiqninlana kankillapa. ");
INSERT INTO qufNT_vpl VALUES ("C17_24","076_7_24","1CO","7","24","24","Chaynuqami kriyiq masiykuna, qamkunaqa imanutaq karaykillapa chayraq Tayta Dyus qayashutinllapa chaynullana kar kuntintakar, Taytanchik Dyustaqa, paylatana sirbinkillapa. ");
INSERT INTO qufNT_vpl VALUES ("C17_25","076_7_25","1CO","7","25","25","Kananqa willashaykillapa, chay shipash manaraq runayjun kaqkunapaq. Piru kayqami mana Amitunchik Jesucristo mantakushanmantachu, ashwanmi nuqa yarpushayllamanta. Chaynu karmapis allin, Amitunchik Jesucristupi kriyiq katiy pay llakipar yanapamatin rimashayrayku. ");
INSERT INTO qufNT_vpl VALUES ("C17_26","076_7_26","1CO","7","26","26","Chaymi allin kanqa, runa karpis ama warmikur, chaynulla warmi karpis mana runakurchu payla kashannullana kidananllapapaq. Chaqa kusala qischakay tyimpupinami kanchikllapa. ");
INSERT INTO qufNT_vpl VALUES ("C17_27","076_7_27","1CO","7","27","27","Chaymi, qamkuna warmiyjun karnaqa, ama warmikitaqa dijaynachu. Chaynulla chay manaraq warmiyjun kaqkunapis, ama warmikuyllapanachu. ");
INSERT INTO qufNT_vpl VALUES ("C17_28","076_7_28","1CO","7","28","28","Chaqa nishaykillapa: Qamkuna kasararqami mana uchakuyankillapachu Dyusmantaqa. Chaynullami uk shipash kasararpis, mana uchakuyanchu. Piru chay qischakay tyimpukunapi kasarashakuna mana qischakananllapata munarmi, nini: Ama kasaranmanllapachu nirqa. ");
INSERT INTO qufNT_vpl VALUES ("C17_29","076_7_29","1CO","7","29","29","Kriyiq masiykuna, nuqa chaynuta willashurllapaqami, kaynu intrakanaykillapata munani: Jesucristo shamunanpaqqami, manana achka tyimpunachu kidan nir. Chayraykumi warmiyjun kaqkuna, chaynulla runayjun kaqkunamapis, manana masayjun yupaynachu kar, Amitunchiklapaqna yarpur kawsanmanllapa. ");
INSERT INTO qufNT_vpl VALUES ("C17_30","076_7_30","1CO","7","30","31","Chaymi mayqan llakirpis ama chaylapaqqa yarpunmanllapachu; kusa aligrila kaqkunapis ama chaylapaqqa yarpunmanchu; chaynulla kay pachapi kaqkunata rantir, kusala imayjun ima tikrakasha kaqkuna imamapis amami tukuy chaykunalapaq yarpurchu; ashwan Amitunchiklapaq yarpur kawsanmanllapa. Chaqa chay kusalata llakishanllapakuna, aligriyashanllapakuna, chaynulla tukuy iman tarishankunaqami, maydiyaqa limpu tukukanqa. ");
INSERT INTO qufNT_vpl VALUES ("C17_32","076_7_32","1CO","7","32","32","Piru chaynu nishutiyllapaqakish ¿chaqa imanutaq maydiyaqa kayashaqllapaqa nir, yarpupakuyatkillapa? Amami chaykunapaq yarpupakurchu, ashwan Amitunchiklapi yarpukur kawsayllapa. Chaqa imanutaq uk manaraq warmiyjun runamaqa, Amitunchiklapaqna yarpur, ashwan imanupis mas shumaqta ima paywan kayta munan, chaynu kayllapa. ");
INSERT INTO qufNT_vpl VALUES ("C17_33","076_7_33","1CO","7","33","33","Piru nataq runa warmiyjun karqami, kay pachapi kaq imakunapaq, warminta aligriyachinanpaq ima yarpur, Amitunchiklapaqqa manana yarpunnachu. ");
INSERT INTO qufNT_vpl VALUES ("C17_34","076_7_34","1CO","7","34","34","Chaynullami runayjun warmiwan, mana runayjun warmikunaqa mana chayllatanachu yarpunllapa. Chaqa imanutaq chay byuda mana runayjun kaqkuna, chaynulla chay shipash manaraq runayjun kaqkunamaqa, Amitunchiklapaq yarpukunllapa. Paykunaqami Dyuswan kusala mas shumaq kayta munanllapa kwirpunpi, chaynulla yarpuyninpimapis. Nataq runayjun warmikuna-shuypaqa kay pachapi imakunapaq, chaynulla runanta aligriyachinanpaq ima yarpunllapa. ");
INSERT INTO qufNT_vpl VALUES ("C17_35","076_7_35","1CO","7","35","35","Tukuy kaykunata willashurllapaqa, manami nishunayanillapachu warmiqa amana runakunqanachu, chaynulla runa karmapis amana warmikunkillapachu nirqa. Ashwanmi willashuyanillapa byinnikillapapaq, allita intrakar kusala shumaqta Amitunchiklapi yarpukurna kawsanaykillapapaq. ");
INSERT INTO qufNT_vpl VALUES ("C17_36","076_7_36","1CO","7","36","36","Chayraykumi mayqan runapa, uk warmi wamran kasarananpaq allinna katinqa, allita yarpunman taytanqa: Allinchu kasarananpaq, manaqachu mana nir. Chaymanta allita yarpur: Allinmi kasarananpaq nirqa, kasarananpaq dijanqa. Chaqa chaynu wamranta kasarachirqami, mana uchakuyanchu. ");
INSERT INTO qufNT_vpl VALUES ("C17_37","076_7_37","1CO","7","37","37","Piru uk runa payllamanta allita yarpur, warmi wamranpaq ninman: Manami allinchu kasarananpaqqa nir. Chaynu rurarqami kusala allinta rurayan chay runaqa. ");
INSERT INTO qufNT_vpl VALUES ("C17_38","076_7_38","1CO","7","38","38","Chaynu nirqami nishunayanillapa: Mayqanpis warmi wamranta qukunar, qukurqa allita rurayan. Piru mayqan, wamranta mana qukurqami, kusala mas allinta rurayan nir. ");
INSERT INTO qufNT_vpl VALUES ("C17_39","076_7_39","1CO","7","39","39","Nishaykillapa: Uk warmi kasarasha karqami, chay runanllawan kawsanqa maydiya runan wanunankaman. Nataq maydiya runan wanutin-shuypaqa, chay warmiqa paylana kashanrayku, Amitunchikpi kriyiq, mayqan runawanpis kasarayta puytinqa. ");
INSERT INTO qufNT_vpl VALUES ("C17_40","076_7_40","1CO","7","40","40","Piru Dyuspa Santu Ispiritun yanapamatin, chiqapta rimayani nir yaĉharmi kaynu nini: Kusala shumaqmi kanman, chay warmiqa amana runakunanpaqchu nir. ");
INSERT INTO qufNT_vpl VALUES ("C18_1","076_8_1","1CO","8","1","1","Kananqami willashaykillapa chay yanqa dyus nishanllapakunaman mikuyta ĉhurashanllapapaq. Wakinqami ninllapa: Chay mikuykunataqami, mikunapaq kusala allin ima nir. Chaynu yaĉharqami, imanupiqa kusana kani ima ninkillapa. Ashwanmi chaynu yarpunaykillapamantaqa, chay ukninchikkunata llakipar masta kriyinanpaq yanapanchik chay, kusala shumaqqa. ");
INSERT INTO qufNT_vpl VALUES ("C18_2","076_8_2","1CO","8","2","2","Piru imanupi ukqa kusalata alabakananrayku ninman: Kusala yaĉhayniyjunmi kani nir. Chaynu payllamanta alabakarqami, Dyus munashankunataqa manaraq riqsiyanchu. ");
INSERT INTO qufNT_vpl VALUES ("C18_3","076_8_3","1CO","8","3","3","Piru mayqanpis chiqapta Dyusta munatinqami, Dyusqa paytapis wamranpaqna riqsinqa. ");
INSERT INTO qufNT_vpl VALUES ("C18_4","076_8_4","1CO","8","4","4","Piru chay yanqa dyus nishanllapakunapaq mikuykunata ĉhurashanllapata mikushamapismi, mana imanachimayninchikllapata puytinchu. Chaqa allita yaĉhashanchikllapanu, chay dyus nishanllapakunaqa, manami chiqap Dyuschu nir. Piru chiqap Dyusqami ukla, paymi Taytanchik Dyus. ");
INSERT INTO qufNT_vpl VALUES ("C18_5","076_8_5","1CO","8","5","5","Chaqa wakinkunaqami ninllapa, unaq syilupi, chaynulla kay pachapishi kan achka dyuskuna, chaynulla kusala achka paykunata mantar rikaqkunapis nir. ");
INSERT INTO qufNT_vpl VALUES ("C18_6","076_8_6","1CO","8","6","6","Piru nuqanchikkunapaqmi kan uk Dyusla. Paymi tukuypa Taytanchikllapa. Payraykumi imapis kan. Chaynu katinmi nuqanchikkunapis payrayku kawsanchikllapa. Chaynulla uklami Amitunchik Jesucristupis. Payraykumi tukuy imapis rurakaran. Chaynulla payraykumi nuqanchikkunapis kawsanchikllapa. ");
INSERT INTO qufNT_vpl VALUES ("C18_7","076_8_7","1CO","8","7","7","Piru tukuyqami manaraq kaytaqa allita yaĉhanllaparaqchu. Chaymi wakin kriyiq masinchikkuna manaraq allita intrakaqkuna katin, kriyishanqa litalla yupay. Chaynu kashanraykumi, chay yanqa dyus nishanllapakunaman chay mikuykunata ĉhurashanllapata mikurqa uchakusha yupay yarpunllapa. ");
INSERT INTO qufNT_vpl VALUES ("C18_8","076_8_8","1CO","8","8","8","Piru manami Taytanchik Dyusqa mikushanchikraykuchu, shumaqpaqqa rikamashun. Chaymi chay yanqa dyus nishanllapakunapaq mikuykunata mikur, chaynulla mana mikurmapismi, paypaqqa chaylla kanchikllapa. ");
INSERT INTO qufNT_vpl VALUES ("C18_9","076_8_9","1CO","8","9","9","Nishushayllapanu: Qamkuna allita kriyiqkunami yaĉhankillapa tukuy mikuyta mikunapaq allin nir. Piru chaynu yaĉharmapismi kuytakankillapa chay wakin litalla yupay mana allita kriyiq ukninchikkunamanta. Chaqa paykunaqami kriyinllapa chay yanqa dyus nishanllapakunaman mikuyta ĉhurashanllapataqashi mana mikunapaq allinchu nir. ");
INSERT INTO qufNT_vpl VALUES ("C18_10","076_8_10","1CO","8","10","10","Chaqa qam tukuy mikuy allin nir yaĉhar, chay yanqa dyus nishanllapakunaman mikuyta ĉhurashanllapata sunsunulla paykunapa naypanpi mikuyatki rikashurllapaqa, paykunapis munar mikurqa uchakunmanllapa. ");
INSERT INTO qufNT_vpl VALUES ("C18_11","076_8_11","1CO","8","11","11","Chaynuqami qam uchakuchiyanki chay kriyiq masikitaqa chay kriyishanmanta chiqanchakananpaq. ¡Amami uchakuchinkichu! Chaqa Jesucristuqami paytapis washananpaq wanuran. ");
INSERT INTO qufNT_vpl VALUES ("C18_12","076_8_12","1CO","8","12","12","Chaymi chay manaraq allita kriyiq masiki, chaykunataqa mana ruranaypaq allinchu niyarmapis qamta rikashushanrayku uchakuyan. Chaymi qamrayku uchakushanrayku, Jesucristupa naypanpiqa qamqa kusala uchayjunna kayanki kanqa. ");
INSERT INTO qufNT_vpl VALUES ("C18_13","076_8_13","1CO","8","13","13","Chaymi nishaykillapa: Chay manaraq allita kriyiq masiy, mana mikuyashan mikuyta naypanpi mikur uchakuchiyayman. Chaynu mikur uchakuchiyani nir yaĉharqami, mananari allinchu kanqa qashan naypanpi aychata mikur uchakuchinaypaqqa. ");
INSERT INTO qufNT_vpl VALUES ("C19_1","076_9_1","1CO","9","1","1","¡Ma tapushaykillapa! ¿Nuqa, Jesucristupa apustulnin karqa, manachu tukuy allin kaqtaqa rurayta puytiyashaq? Chaqa nuqaqami Amitunchik Jesucristuta pay payllata rikasha kar, paypaq chiqap apustulnin, chaynulla sirbiqnin ima kani. Chaymi paypa apustulnin kar, yaĉhachishutiyllapa qamkuna kriyishaykillapa Amitunchik Jesucristupiqa. ");
INSERT INTO qufNT_vpl VALUES ("C19_2","076_9_2","1CO","9","2","2","Imanupiqaĉhi wakinkunaqa mana riqsimananllapachu nuqa apustul kani nirqa. Piru qamkunami riqsimankillapa nuqaqa chiqap apustul kani nir, Amitunchik Jesucristupaq yaĉhachishushayllaparayku. ");
INSERT INTO qufNT_vpl VALUES ("C19_3","076_9_3","1CO","9","3","4","Piru chaynu chiqap apustul karmapis, manami maydiyapis mañashushallapachu kani ima ministishaypi yanapamanaykillapapaqqa. Ashwanmi mana kubrarchu dibaldila yaĉhachishusha kanillapa, ama yarpunaykillapapaq Pabluqami yaĉhachimanchikllapa ganananlapaq nirqa. Piru chay nuqapaq mana allinta rimaqkunataqa kaynu nini: Jesucristupa chiqap apustulnin karmi, yaĉhachishushayllaparaykuqa dirichuyjun kanillapa qaramanaykillapapaq, yakituta upyachimanaykillapapaq nir nishuymanllapa nuqapis. ");
INSERT INTO qufNT_vpl VALUES ("C19_5","076_9_5","1CO","9","5","5","Chaynullami nuqa munarqa puytiyman, uk kriyiq warmisitata warmikur pullay apar rir yaĉhachikunaypaq. Imanutaq Pedro, wakin apustulkuna, chaynulla Jesucristupa ukninkuna ruran chaynulla. ");
INSERT INTO qufNT_vpl VALUES ("C19_6","076_9_6","1CO","9","6","6","¿Manaqachu nuqa Bernabiwan ishkantiyllapaqa, tukuy ministishayllapataqa nuqakunalla trabajar tarinayllapapaq kanillapa? ");
INSERT INTO qufNT_vpl VALUES ("C19_7","076_9_7","1CO","9","7","7","¿Mayqan suldadutaq sirbikuyarqa, ima ministishantaqa paypa qillayninllata gastar rantinman? ¿Mayqan runataq achka ubata tarpurqa, chay tarpushanmantaqa uk murinlamatapis mana mikuyanqa? Chaynulla ¿mayqantaq animalkunata purichiyar mana chay lichinta upyanman? ");
INSERT INTO qufNT_vpl VALUES ("C19_8","076_9_8","1CO","9","8","8","Kuytawkish chaynu nishutiyllapaqa, yarpuyashayta willashuyashaqllapa nir yarputkillapa. Chaqa chaypaqqami Dyus nitin, Moisespis mantakuyninpi iskribiran. ");
INSERT INTO qufNT_vpl VALUES ("C19_9","076_9_9","1CO","9","9","9","Moisés mantakur iskribishanqami kaynu niyaq: “Trillakunaykillapapaq karqami, ama chay animalpa shimintaqa shawankillapachu, ama mikunanpaq” nirqa. Tukuy kaykunataqami, Dyusqa mana animalkunalapaq yarpurchu niran. ");
INSERT INTO qufNT_vpl VALUES ("C19_10","076_9_10","1CO","9","10","10","Ashwanmi chaynuqa niran nuqanchikkunapaqpis kusalata llakir ima intrachimanallapapaq. Chaqa Moisés mantakur iskribishankunaqami niyaq: Mayqanpis uk pachata yapur, chaynulla chay trillakuqpismi mana yanqallachu chaytaqa ruran. Ashwanmi chay yapukushanmanta, chaynulla chay trillakushanmantapismi imalataqa tarikur kawsananpaq ruranllapa. ");
INSERT INTO qufNT_vpl VALUES ("C19_11","076_9_11","1CO","9","11","11","Chaynu katinmi, nuqakunamaqa qamkunata Jesucristupaq yaĉhachishurllapaqa, uk simillata tarpukuq yupayna kashayllaparayku, tukuy ministishayllapataqa qamkunamanta aypanayllapapaq kanillapa. ");
INSERT INTO qufNT_vpl VALUES ("C19_12","076_9_12","1CO","9","12","12","Nishaykillapa: Uk yaĉhachikuqkuna qamkunamanta chay ministishanllapata aypatinqami, nuqakunamaqa ashwan kusa mas dirichuyjun kanillapa qamkunamanta ima ministishayllapata aypanayllapapaqqa. Piru manami imata ministishayllapalapaq yarpurchu, Jesucristupa shumaq rimaynintaqa yaĉhachikurayllapa. Imanupi chaylapaq yarpur yaĉhachikutiyllapaqa, wakinkuna rikar nimananllapata: Wakkunaqami ganananlapaq yaĉhachikunllapa nir. ");
INSERT INTO qufNT_vpl VALUES ("C19_13","076_9_13","1CO","9","13","13","Qamkunaqami yaĉhankillapa Jerusalén pwiblupi Dyusta adurananllapa wasipi mayqanpis trabajaqqami, chayman apashanllapakunawan kawsayta puytin nir. Chaymi altarman ufrindapaq nir animalkunata apar wanuchitinllapamapis, mayqanĉhi altarpi kar bindisiqmi, chay animalpa aychanmatapis mikuyta puytin. ");
INSERT INTO qufNT_vpl VALUES ("C19_14","076_9_14","1CO","9","14","14","Chaynullami Amitunchikqa nishapis: “Mayqanpis nuqapi kriyir washakananllapapaq yaĉhachikuqqami, chay yaĉhachikushanpaq ima ministishanpipis yanapatinllapa kawsanqa” nir. ");
INSERT INTO qufNT_vpl VALUES ("C19_15","076_9_15","1CO","9","15","15","Piru nuqa chay yaĉhachishushayllaparayku, qamkunamanta ima ministishayta aypanaypaq kasha karmapis, manami imalatapis mañashushallapachu kani. Chaynullami kanan kay kartata iskribishurllapamapis, manami qamkuna imalataqa qumanaykillapapaq nirchu iskribishuyanillapa. ¡Ashwanmi qamkunamanta ima ministiyashayta aypanaypaq chaymantaqa, mas allinqa yaĉhachikuyarlla wanunaypaq karmapis wanuyman! ");
INSERT INTO qufNT_vpl VALUES ("C19_16","076_9_16","1CO","9","16","16","Piru chaynu, Jesucristupa shumaq rimayninta yaĉhachikur mana imatapis kubrakur ima yaĉhachikurqa, manami kusala mas allin kani wakinkunamantaqa niyta puytinichu. Chaqa chaynu yaĉhachikunaypaqmi, Jesucristuqa akramasha. ¡Piru imanupi nuqa mana chaynu yaĉhachikutiy-shuypaqa, imaraq pasamanman! ");
INSERT INTO qufNT_vpl VALUES ("C19_17","076_9_17","1CO","9","17","17","Chayraykumi, nuqalla yarpur munashayllamanta yaĉhachikuq qallarisha karqa, yaĉhachikushaypaqqa tukuy ima ministishaytapis qumanaykillapapaq kankillapa nishuyaymanllapa. Piru ashwanmi Tayta Dyus chaynu yaĉhachikunaypaq nir akramashallana karan. Chaymi chaynu yaĉhachikurqa pay nimashanta rurar mana imalapaqpis yarpuyta puytinichu. ");
INSERT INTO qufNT_vpl VALUES ("C19_18","076_9_18","1CO","9","18","18","Chaynu apustul kashayraykumi Jesucristupa shumaq rimayninta yaĉhachikur ima ministishayta qumanaykillapamantaqami, mana kwintacharchu yanqala yaĉhachikur imaqa ashwan kusalata aligriyani. ");
INSERT INTO qufNT_vpl VALUES ("C19_19","076_9_19","1CO","9","19","19","Piru nuqa, michka mana mayqanpa sirbiqnin karmapismi, ashwan kananqa tukuyta sirbiq yupayna tikrakasha kani. Chaynuqami tukusha kani, imanupis achka runakunata yaĉhachitiy Jesucristupina kriyinanllapapaq. ");
INSERT INTO qufNT_vpl VALUES ("C19_20","076_9_20","1CO","9","20","20","Chaynullami nuqa Israel runakuna, Moisés mantakushankunata kasur kawsanllapa chaykunawan karqa, nuqapis paykuna yupay kar, chay mantakuykunata kasuq yupayna tikrakani. Piru chiqaptaqami mana chay mantakuykunawanchu kani. Nuqaqami chay mantakuykunata kasuq yupayqa karay, chay achka runakuna chay mantakuykunata kasur kawsaqkunata yaĉhachitiy Jesucristupina kriyinanllapapaq. ");
INSERT INTO qufNT_vpl VALUES ("C19_21","076_9_21","1CO","9","21","21","Nishaykillapapis: Mana Israelmanta kaqkuna, Moisés mantakushankunata mana kasuqkunawan kar, paykunapa kustumrinllapawan katinllapamapismi, nuqaqa paykuna yupaylla karay. Chaynuqami ruraray paykunatapis yaĉhachitiy, Jesucristupina kriyinanllapapaq. Piru chiqaptaqami nuqaqa, Jesucristo nimashanta kasur, Dyus munashankunalata rurar kawsani. ");
INSERT INTO qufNT_vpl VALUES ("C19_22","076_9_22","1CO","9","22","22","Chaynullapismi, nuqa chay kriyiq masinchikkuna litallaraq yupay kar, manaraq allita Amitunchikpaq intrakaqkunawan karmapis nuqaqa, paykuna yupay tikrakani. Nuqaqami chaynuqa ruraray, paykunatapis yaĉhachitiy, allita kriyiqkunana kananllapapaq. Chaynumi tukuy imanu katinllapapis, paykuna yupay tukuray, imanullapis Jesucristupaq yaĉhachitiy kriyirna washakananllapapaq. ");
INSERT INTO qufNT_vpl VALUES ("C19_23","076_9_23","1CO","9","23","23","Tukuy kaykunataqami rurani, imanullapis Jesucristupa shumaq rimayninta yaĉhachitiy, paykunapis kriyir washakatinllapa, Dyuspaqqa paykunawan pullana kanayllapapaq. ");
INSERT INTO qufNT_vpl VALUES ("C19_24","076_9_24","1CO","9","24","24","Qamkunami allita yaĉhankillapa, achka kallpaqkunamantami ganakur imalata aypananpaqqa tukuynin kallpanllapa. Piru tukuy kallpaqkunamantaqami ukla ganakun. Chaynumi qamkunapis Jesucristupi kriyishaykillaparayku, chay kallpaqkuna yupay naypaqman riyllapa, Tayta Dyus arnishushanllapata aypanaykillapapaq. ");
INSERT INTO qufNT_vpl VALUES ("C19_25","076_9_25","1CO","9","25","25","¿Manachu yaĉhankillapa, mayqanpis pukllananpaq kamakarqa, tukuy arkaqkunataqa dijar pukllaq qallarin? nir. Chaymi pukllarqa ganakur, imalataqa aypan ganakushanrayku. Chay ganakur aypashanqami, lawril rapramanta uk kuruna kusala shumaq rurakasha, dasla ñutukuq. Piru nuqanchikkuna aypanallapapaq chayqami, mana tukukaqchu. ");
INSERT INTO qufNT_vpl VALUES ("C19_26","076_9_26","1CO","9","26","26","Chaymi nuqaqa, mana ñutukuq imata aypanaypaq nir yaĉharqa, mana yanqalla kallpaq yupay, chaynulla yanqalla maqanakuq yupaychu, Dyusta kasur yaĉhachikuni. ");
INSERT INTO qufNT_vpl VALUES ("C19_27","076_9_27","1CO","9","27","27","Ashwanmi kusalata qischakarmapis shachinakur, Dyus munashanlata rurani. Chaymi kwirpuy qischakar munashanllata rurachimanatinmapis, mana kwintachar tantyachini. Chaqa manami munanichu ukkunata yaĉhachiyar, chaymanta nuqa mana allinta rurashayrayku, Tayta Dyusqa manami allintachu rurashayki nimanantaqa. ");
INSERT INTO qufNT_vpl VALUES ("C110_1","076_10_1","1CO","10","1","1","Kriyiq masiykuna, manami nuqaqa munanichu, chay unay rukunchikllapakuna imanu, puktaypa rurinpi kashanllapata qunqanaykillapataqa. Chaynulla amami qunqankillapachu imanumi rukunchikllapakuna chay chupika mar yakupa ĉhaypinta pasaran, chaki pachata yupay nir. ");
INSERT INTO qufNT_vpl VALUES ("C110_2","076_10_2","1CO","10","2","2","Chaynu puktaypa rurinta, chaynulla chay chupika mar yakupa rurinta pasashanqami, intrachimanchikllapa paykunaqa shutikusha yupayna karanllapa nir. Chaynuqami paykunaqa Moiseswan karanllapa. ");
INSERT INTO qufNT_vpl VALUES ("C110_3","076_10_3","1CO","10","3","3","Chaynullami chay unay rukunchikllapakunaqa, Tayta Dyus syilumanta mikuyta kaĉhamushantaqa tukuyla mikuranllapa. ");
INSERT INTO qufNT_vpl VALUES ("C110_4","076_10_4","1CO","10","4","4","Chaynulla Tayta Dyus yakuta kaĉhamushantami, upyaranllapapis. Chaqa Dyus, chay qaqamanta yakuta lluqshichimutinmi upyaqllapa. Chay qaqaqami Jesucristo kar, mayta ritinllapapis pullanllapa karan. ");
INSERT INTO qufNT_vpl VALUES ("C110_5","076_10_5","1CO","10","5","5","Piru chaynu rukunchikllapakunata Tayta Dyus kusalata yanapatinmapismi, yaqqa tukuynin mana allinta rurar, Dyustaqa mana allintachu yarpuchiran. Chaymi Tayta Dyus nitin chay runakuna wanutinllapa, kwirpunkunamapis chay chunllaq lugarpi chutarar kidaran. ");
INSERT INTO qufNT_vpl VALUES ("C110_6","076_10_6","1CO","10","6","6","Tukuy kaykunaqami pasaran nuqanchikkunata intrachimanallapapaq. Chaynu intrakarna, chay tukuy mana allinkunataqa amana munar rurananllapapaq, imanutaq chay unay rukunchikllapakunamaqa mana allinkunata munapakur ruraranllapa chaynuqa. ");
INSERT INTO qufNT_vpl VALUES ("C110_7","076_10_7","1CO","10","7","7","Chayraykumi, ama qamkunaqa adurankillapachu chay yanqa dyuskuna nishanllapakunata, imanutaq unay rukunchikllapakuna aduraran chay yanqa dyus nishanllapakunata chaynuqa. Chaqa chaypaqmi Dyus nitin iskribikashakunapiqa kaynu nin: “Runakunami taranllapa mikunanpaq, upyananpaq ima. Chaymanta mikushana, upyashana ima karqa, chay yanqa dyus nishanllapakunata adurashanllaparayku, kusata aligriyar shariranllapa kusa mana allinkunata rurananllapapaq” nir. ");
INSERT INTO qufNT_vpl VALUES ("C110_8","076_10_8","1CO","10","8","8","Chaynulla amami ukwan ukwan punushunllapachu, imanutaq unay rukunchikllapakunamanta wakin ruraran chaynuqa. Chaqa chaynuta rurashanllaparaykumi, uk diyalapi binti-tris mil (23,000) wanuranllapamapis. ");
INSERT INTO qufNT_vpl VALUES ("C110_9","076_10_9","1CO","10","9","9","Amami Amitunchiktaqa nuqanchikkuna munashanchikllata rurachinar pukllashunllapachu, imanutaq chay paykuna ruraranllapa chaynuqa. Chaqa chaynuta, Dyusta rurachinashanllaparaykumi, largu kuru kanitin wanuranllapamapis. ");
INSERT INTO qufNT_vpl VALUES ("C110_10","076_10_10","1CO","10","10","10","Chaynulla imanula karpis kuntintakayllapa. Qamkunaqakish Dyus yanapashushanllapawan mana kuntintakar, Dyuspaq mana allinta rimatkillapa. Chaqa unay rukunchikllapakunamaqami, Dyus imanu yanapatinmapis, mana kuntintakar paypaq mana allinta rimashanrayku, wanuchikuq angelninta kaĉhamutin paykunataqa wanuchir tukchiran. ");
INSERT INTO qufNT_vpl VALUES ("C110_11","076_10_11","1CO","10","11","11","Intrakashunllapa: Tukuy chay mana allinkuna unay rukunchikkunata pasashanqami, iskribikasha karan allita kwintata qukanallapapaq. Chaynuqa, allinlatana rurar kawsanallapapaq Jesucristo shamuyanna nir yaĉhar. ");
INSERT INTO qufNT_vpl VALUES ("C110_12","076_10_12","1CO","10","12","12","Chaymi nishaykillapa: Mayqanpis Jesucristupi kriyiqkuna kuytakankillapa, imanupiqakish allita kriyini niyarmapis uchakushamana rikaritkillapa. ");
INSERT INTO qufNT_vpl VALUES ("C110_13","076_10_13","1CO","10","13","13","Chaqa yaĉhashanchikllapanumi, tukuyla kawsayashanchikpi imanullapis chay mana allinta rurachikuqqa uchakuchimanayanchikllapa nir. Piru Tayta Dyusmi nimaranchikllapa, payqashi tukuy imamanta kuytamayashunllapa nir. Chaymi chay nishanpi allita kunfyakashallapaqa, pay yanapamashun, tukuy mana allin kaqkunapimapis shachinakunallapapaq. ");
INSERT INTO qufNT_vpl VALUES ("C110_14","076_10_14","1CO","10","14","14","Chayraykumi munashay kriyiq masiykuna, chay yanqa dyus nishanllapakunataqa ama imapaqpis adurayllapachu. ");
INSERT INTO qufNT_vpl VALUES ("C110_15","076_10_15","1CO","10","15","15","Chaymi kananqa willashaykillapa kusala intrakaq runakunata yupay. Chaymi kay willashuyashayllapata allita intrakar, kwintata qukankillapa allinmi nir. ");
INSERT INTO qufNT_vpl VALUES ("C110_16","076_10_16","1CO","10","16","16","Nishaykillapa: Dyuspaq Santa Mikunata mikunanchikpaqqami, tantakar Dyusta payji nir chay ubapa yakituntaqa upyanchik. Chaymi chay ubapa yakitunta upyarqa yarpunchik: Amitunchik Jesucristumi washamanapaqqa yawarninta iĉhar wanuran nir. Chaymi Amitunchikwanqa uklana kanchikllapa. Chaynullami chay turtillitata mikurpis Jesucristuwanqa uk kwirpula yupay kar, pullana kanchikllapa. ");
INSERT INTO qufNT_vpl VALUES ("C110_17","076_10_17","1CO","10","17","17","Chaynumi chay uk turtillalata tukuyninchikllapa mikusha karmi, michka achka karmapis, uk kwirpulana kanchikllapa. ");
INSERT INTO qufNT_vpl VALUES ("C110_18","076_10_18","1CO","10","18","18","Allita yarpuyllapa Israel pwibluymanta chiqap Dyuspi kriyiqkunapaq. Paykunaqami Taytanchik Dyuspaq ufrindita nir uk animalta wanuchir mikurllapaqa, chay tantakar mikushanllaparayku ukla yupayna kidanllapa, Taytanchik Dyuspa naypanpiqa. ");
INSERT INTO qufNT_vpl VALUES ("C110_19","076_10_19","1CO","10","19","19","Piru kaynu nishurllaqa manami nishuyanillapachu, chay uklawkunapi chay yanqa dyuskunata adurayanllapa chayqa chiqap dyus nirqa. Chaqa chay adurayashanllapaqami, mana chiqap dyuschu kar, chay aychata paykunaman ĉhuratinllapamapis, mana imanachinchu mana mikuyta puytinapaqqa. ");
INSERT INTO qufNT_vpl VALUES ("C110_20","076_10_20","1CO","10","20","20","Piru nishaykillapa: Chay mana kriyiq runakuna animalkunata chay yanqa dyuskunaman ĉhurarqami, dyablupaq ĉhurayan, mana Dyuspaqchu. Chaymi nuqaqa mana munanichu qamkunaqa chay dyablupaq ĉhurashanllapata mikur ima, paykunawanpis pulla kar, ukla yupayna kanaykillapataqa. ");
INSERT INTO qufNT_vpl VALUES ("C110_21","076_10_21","1CO","10","21","21","Chaqa manami puytinkillapachu, Amitunchikta payji nir Santa Mikunata mikur, chaynulla ubapa yakitunta upyayarqa, chaymanta qashan chay dyablupaq ĉhurashanllapakunata mikunaykillapapaq, upyanaykillapapaqmapis. ");
INSERT INTO qufNT_vpl VALUES ("C110_22","076_10_22","1CO","10","22","22","¿Manachu yaĉhankillapa, Amitunchikqa mana paylata kasushaqa kusalata piñakun? nir. ¿Chaymi mana paylata kasur piñachisha, imanachimaqninchik qallaritinqachu paywanqa shachinakuyta puytiyashunllapa? ¡Manami! ");
INSERT INTO qufNT_vpl VALUES ("C110_23","076_10_23","1CO","10","23","23","Piru wakinqami ninchikllapa: Amituypi kriyishayraykumi nuqata imapis allinta yarpuchimashantaqa rurayta puytini nir. Chiqaptami chaynu. Piru chay wakin imakuna allinta yarpuchimasha rurashanchikqami, mana yanapanchu ukninchikkunataqa mas allita Amitunchikpi kriyinanpaqqa. ");
INSERT INTO qufNT_vpl VALUES ("C110_24","076_10_24","1CO","10","24","24","Chaymi nishaykillapa: Ukninchikkunata llakipar shumaqta yanapashunllapa allita Amitunchikpi kriyinanpaq. Chaynu katinqa, amami nuqanchiklapi yarpur tukuy munashanchiklata rurar imachu kawsashunllapa. ");
INSERT INTO qufNT_vpl VALUES ("C110_25","076_10_25","1CO","10","25","25","Qamkuna mikunaykillapapaq aychata rantiq rirqa, rantir mikuyllapa. Amami yarpunkillapachu, tapur mikushaq imanupiqa yanqa dyus nishanllapakunapaq katinmaqa mikur uchakuyman nirqa. ");
INSERT INTO qufNT_vpl VALUES ("C110_26","076_10_26","1CO","10","26","26","Chaqa, “Tukuy kay pachapi imapis kaqkunaqami, Amitunchikpaqqa paylapaq kar shumaq”. ");
INSERT INTO qufNT_vpl VALUES ("C110_27","076_10_27","1CO","10","27","27","Imanupi uk mana kriyiq kar, wasiyman rishun mikuq nishutinllapaqa, qamkuna rinarqa riyllapa. Chaymi imalatapis qarashutinllapaqa tantar mikunkillapa. Piru amami chay yanqa dyuskunapaqmakish kay mikuyqa kasha katin nir tapukurlamapischu mikunkillapa. ");
INSERT INTO qufNT_vpl VALUES ("C110_28","076_10_28","1CO","10","28","28","Piru mikunaykillapapaq katin, ukqa nishunmanllapa: Chay aychataqami chay yanqa dyusninllapapaq nir kamkachishallapa nir. Chaynu nishutinllapaqami, ama mikunkillapachu, chay uk willashushanllaparayku. Chaqa chaynu willashutinllapa mikutkillapaqami, chay willashuqllapa runaqa yarpunman payqami chaynu mikushanrayku uchakuyan nir. ");
INSERT INTO qufNT_vpl VALUES ("C110_29","076_10_29","1CO","10","29","29","Piru chay uk willashushanrayku ama mikunkichu nirqami, mana nishuyanichu, qam yarpur uchakuyanki nirqa. Ashwanmi chaynuqa nishuni, chay willashuq chay uchakuyan nir yarpuyashanpaq. Piru qamkuna allita kriyiqkunaqami kaynu tapumanayankillapa kanqa: ¿Imapaqtaq nuqa tukuy allin nir kriyishaypaq, chay manaraq allita kriyiq kar, mana ruranayashanpaqqa willamanqa? nir. ");
INSERT INTO qufNT_vpl VALUES ("C110_30","076_10_30","1CO","10","30","30","Chaynullami niyankillapapis kanqa: Nuqami mikunaypaqmapis Dyusta payji nir mikuni. Chaynu katinqa, ¿imapaqtaq wakinqa mana allinta rimayanqa nuqapaqqa? nir. ");
INSERT INTO qufNT_vpl VALUES ("C110_31","076_10_31","1CO","10","31","31","Chayraykumi nishaykillapa: Michka mikur, upyar, imata rurarpis, tukuyta rurayllapa Dyusta payji nir. Chayna Dyusqa aligriyananpaq. ");
INSERT INTO qufNT_vpl VALUES ("C110_32","076_10_32","1CO","10","32","32","Kuytawkish qamkuna uknikillapata mana kwintachar tukuy imata mikutkillapa, chaynulla imata ruratkillapaqa, Israelmanta kaqkuna, chaynulla mana Israelmanta kaqkunapis Dyuspi kriyinayashanmanta disanimakutinllapa. Chaynulla Dyuspi kriyiq masinchikkunamapis disanimakur Dyuspi manana kriyinatinllapanachu. ");
INSERT INTO qufNT_vpl VALUES ("C110_33","076_10_33","1CO","10","33","33","Chaymi imanutaq nuqamaqa imatapis allinlata rurar, imanupis tukuylata aligriyachiyta kamani. Chaqa manami nuqalapaq imapipis yarpurchu rurani, ashwan chay wakinkunata yanapani paykunapis kriyir washakananllapapaq. ");
INSERT INTO qufNT_vpl VALUES ("C111_1","076_11_1","1CO","11","1","1","Chaymi nishaykillapa: Qamkunaqami nuqa yupay kawsayllapa, imanutaq nuqamaqa Cristo kawsashannu maydiyapis kawsayta munani chaynu. ");
INSERT INTO qufNT_vpl VALUES ("C111_2","076_11_2","1CO","11","2","2","Kriyiq masiykuna, qamkunami kusalata aligriyachimankillapa nuqata mana qunqamar, chaynulla chay yaĉhachishushayllapata mana qunqar ima chayllapi yarpur, rurar ima kawsashaykillaparayku. Chaymi qamkuna kusa allinta rurashaykillaparayku kusalata payji nishunillapa. ");
INSERT INTO qufNT_vpl VALUES ("C111_3","076_11_3","1CO","11","3","3","Piru munanipismi kayta allita yaĉhanaykillapata. Uk warmi runayjun karnaqa, chay runan imata rurananpaq nitinpis ruran, chaynullami mayqanpis kriyiq karqa, Jesucristo nishannullata rurar kawsan. Chaynullami Jesucristupis Taytan Dyus munashanlata imatapis ruran. ");
INSERT INTO qufNT_vpl VALUES ("C111_4","076_11_4","1CO","11","4","4","Chaymi nishaykillapa: Uk runa umanta pampakur, Dyusman mañakuyani, manaqa Dyuspaq yaĉhachikuyani niyanman. Chaynu umanta limpu pampakur mañakur, chaynulla yaĉhachikurqami, kasuyashan Jesucristupaqqa mana allintanachu rurayan. ");
INSERT INTO qufNT_vpl VALUES ("C111_5","076_11_5","1CO","11","5","5","Nataq warmikuna, Dyusman mañakunanpaq, manaqa Dyus nishankunata yaĉhachikunanpaq kar, mana umanta pampakur yaĉhachikurqami, chay mantaqnin kaq runanpaq mana allintachu rurayan. Chaqa chaynu mana umanta pampar, Dyuspaq rurarqami, chay warmikunaqa limpu lirilla aqchanta rutusha kanman yupayllapana. ");
INSERT INTO qufNT_vpl VALUES ("C111_6","076_11_6","1CO","11","6","6","Chaqa uk warmi umanta mana pampar, Dyuspaq ruranatinqa, mas allinmi kanman chay warmiqa limpu lirilla aqchanta rutunanpaq. Piru lirilla rutukasha, warmi masinkunapaq pinqaypaq katinqa, ama ruturchu aqchayjunlla kar, Dyuspaq allinta ruranqa. ");
INSERT INTO qufNT_vpl VALUES ("C111_7","076_11_7","1CO","11","7","7","Piru uk runa-shuypaqami mana allinchu imalawanpis umanta pampananpaqqa. Chaqa Dyus, runata rurarqami kusa paynu rikĉhaqta ruraran. Chaymi chay runaqa intrachimanchik Dyusqa imanumi kusa mantakuq nir. Piru uk warmi-shuypaqami intrachimanchik, imanumi runaqa mantakuyta puytin nir. ");
INSERT INTO qufNT_vpl VALUES ("C111_8","076_11_8","1CO","11","8","8","Chaqa Tayta Dyusqa manami warmimantachu ruraran runataqa. Ashwanmi warmita ruraran runapa tullunllamanta. ");
INSERT INTO qufNT_vpl VALUES ("C111_9","076_11_9","1CO","11","9","9","Chaynullami Dyusqa, warmitaqa runa payla kashanrayku ruraran. Chay runaqa warmiwanna kawsananpaq. Manami warmi payla kashanraykuchu Dyusqa ruraran runataqa. ");
INSERT INTO qufNT_vpl VALUES ("C111_10","076_11_10","1CO","11","10","10","Chayraykumi, chay warmiqa umanta pampananpaq allin, angelkuna chaynu umanta pampashata rikarqa, yaĉhananpaq chay warmiqa allita runanta kasuyan nir. ");
INSERT INTO qufNT_vpl VALUES ("C111_11","076_11_11","1CO","11","11","11","Piru Jesucristupi tukuy kriyiqkunaqa Tayta Dyuspa naypanpiqa warmi kar, chaynulla runa karmapis chaylla kanchikllapa. Chaqa mayqan warmipis, Jesucristupi allita kriyiqqami, runanta yanapan allita kriyinanpaq. Chaynulla mayqan runapis, Jesucristupi allita kriyiqqami, warminta yanapan mas allita kriyinanpaq. ");
INSERT INTO qufNT_vpl VALUES ("C111_12","076_11_12","1CO","11","12","12","Chaqa yaĉhashanchikllapanu, puntataqami Tayta Dyusqa uk warmita runamanta ruraran. Piru chaynu kasha katinmapismi, kananqa ashwan tukuyla warmimanta nasinchikllapa. Nataq chaynu karmapis, tukuylami Tayta Dyuspa rurashankuna kanchikllapa. ");
INSERT INTO qufNT_vpl VALUES ("C111_13","076_11_13","1CO","11","13","13","Kay nishushayllapamantami qamkunalla kwintata qukankillapa: Manami allinchu uk warmi umanta mana pampar, Dyusman mañakunanpaqqa nir. ");
INSERT INTO qufNT_vpl VALUES ("C111_14","076_11_14","1CO","11","14","14","Chaqa nuqanchikkunaqami allita yaĉhanchikllapa uk runa, warmi yupay aqchanta winachiqqami, mana allin kar kusala pinqaypaq nir. ");
INSERT INTO qufNT_vpl VALUES ("C111_15","076_11_15","1CO","11","15","15","Nataq uk warmi-shuypaqa aqchanta atunta winachirqami, kusala shumaq. Chaqa Dyus-ari warmitaqa atun aqchanta qusha, umanta pampananpaq. ");
INSERT INTO qufNT_vpl VALUES ("C111_16","076_11_16","1CO","11","16","16","Piru kaynu nishutiyllapaqami, wakinqa nimayankillapa kanqa, manami chaynuchu nir. Chaymi nishaykillapa: Jesucristupi kriyiqkunaqami, tukuyla kay nishushayllapalata ruranillapa nir. ");
INSERT INTO qufNT_vpl VALUES ("C111_17","076_11_17","1CO","11","17","17","Kanan kayta nishurllapaqa, manami kusala allintami rurayankillapa nishuyllapata puytinichu. Chaqa willamashallapami qamkunaqashi Dyusta aduranaykillapapaq tantakarqa, allinta ruranaykillapamantaqa, ashwan kusa mana allinkunata rurayankillapa nir. ");
INSERT INTO qufNT_vpl VALUES ("C111_18","076_11_18","1CO","11","18","18","Puntataqami nimaranllapa: Qamkuna, Dyusta aduranaykillapapaq tantakarllapaqashi, qamkunapura anyanakur chiqanchanakunkillapa nir. Chaymi chay nimashanllapataqa, wakinllataqa kriyini, chiqapta chaynu tukuyankillapa kanqa nir. ");
INSERT INTO qufNT_vpl VALUES ("C111_19","076_11_19","1CO","11","19","19","¡Piru chay chiqanchanakuyqami, imanupiqa wakin kriyiqkunapiqa pasayan, wakin rikashuqkuna kwintata qukananllapapaq mayqankunami, Dyuspi chiqap kriyiqkunaqa! nir. ");
INSERT INTO qufNT_vpl VALUES ("C111_20","076_11_20","1CO","11","20","20","Chaymi qamkuna, Dyusta payji nir Santa Mikunata mikunaykillapapaq tantakarmapis, manana Amitunchik Jesucristupaqnachu rurayankillapa. Ashwanmi chaynu chiqanchanakusha kar, mana allinkunata rurayankillapa. ");
INSERT INTO qufNT_vpl VALUES ("C111_21","076_11_21","1CO","11","21","21","Chaqa Santa Mikunata mikunaykillapapaq karqashi, uknikillapa naypaqta mikunkillapa. Nataq wakinkunaqashi mallaqlla kidanllapa, chaynulla wakinnikikunaqashi maĉhankillapa ima. ");
INSERT INTO qufNT_vpl VALUES ("C111_22","076_11_22","1CO","11","22","22","Chaynu sunsunulla mikunaykillapapaq, upyanaykillapapaqqa, ¿manachu wasikillapa kan, chaypi mikunaykillapapaq, upyanaykillapapaqqa? ¿Imapaqtaq Dyuspa wamrankuna mana imayjun kaqkunata disprisyar ima pinqaypi dijankillapa? Chayraykumi nishunillapa: ¡Manami allintachu rurayankillapa! nir. ");
INSERT INTO qufNT_vpl VALUES ("C111_23","076_11_23","1CO","11","23","23","Chaqa nuqa, Amitunchik Jesucristo intrachimashanmantami, kaynu nir yaĉhachishurayllapa: Amitunchik Jesucristuta kuntrankunaman qukuyan, chay tutami payqa tantata ayparan. ");
INSERT INTO qufNT_vpl VALUES ("C111_24","076_11_24","1CO","11","24","24","Chaymi Dyusta payji nirnaqa, ĉhaypinmanta pakir apustulninkunata kaynu niran: “Kaymi nuqapa kwirpuy. Qamkunata washashunayllapapaq wanuyani chay. Kaytami ama qunqarchu rurankillapa yarpumanaykillapapaq” nir. ");
INSERT INTO qufNT_vpl VALUES ("C111_25","076_11_25","1CO","11","25","25","Mikutinllapanaqami, uk kupata aypar kaynu niran: “Kay ubapa yakitunwanmi uk mushuq tratuta rurani yawarniyta iĉhar. Chaymi maydiyapis kay kupamanta upyarqa nuqata yarpumar upyankillapa” nir. ");
INSERT INTO qufNT_vpl VALUES ("C111_26","076_11_26","1CO","11","26","26","Chaymi Santa Mikuna tantitata mikur, chaynulla ubapa yakitunta upyar imaqa, Jesucristo shamunan diyakaman chaynulla rurarqami intrachinakuyankillapa: Kaynumi Amitunchik Jesucristuqa washamanallapapaq wanuran nir. ");
INSERT INTO qufNT_vpl VALUES ("C111_27","076_11_27","1CO","11","27","27","Chaymi nishaykillapa: Mayqanpis uchakuyarlla, Amitunchik Jesucristupa kwirpun yupay Santa Mikunata mikur, chaynulla paypa yawarnin yupay ubapa yakitunta upyarqami, uchanllaparayku Amitunchik Jesucristo wanushantaqa mana kwintachayanllapanachu. ");
INSERT INTO qufNT_vpl VALUES ("C111_28","076_11_28","1CO","11","28","28","Chayraykumi mayqanpis Santa Mikuna tantitata mikunanpaq, chaynulla ubapa yakitunta upyananpaqqa, allita yarpunman, imapaqmi kayta rurayani nir. ");
INSERT INTO qufNT_vpl VALUES ("C111_29","076_11_29","1CO","11","29","29","Chaqa mayqanpis, Amitunchikpa kwirpunta mana kwintachar, Santa Mikunata mikur, chaynulla ubapa yakitunta upyarqami, pay kastigakananpaq mikuyanqa, upyayanqamapis. ");
INSERT INTO qufNT_vpl VALUES ("C111_30","076_11_30","1CO","11","30","30","Chayrayku qamkuna sunsunulla tukuy chaykunata rurashaykillaparaykumi, wakinqa qishaqla, wakin-shuypaqa mana jwirsayjun imachu kankillapa. Chaynulla qamkunamanta wakinkunaqami chaynu mana allinta rurashanllaparayku wanushallapana ima. ");
INSERT INTO qufNT_vpl VALUES ("C111_31","076_11_31","1CO","11","31","31","Piru Santa Mikunata mikunapaqqami allita yarpushunllapa allintachu kawsayani manaqachu mana nir. Chaynu allita yarpur, allinpimi kani mikunaypaqqa nir mikushallapami, Amitunchikqa mana kastigamashunllapanachu. ");
INSERT INTO qufNT_vpl VALUES ("C111_32","076_11_32","1CO","11","32","32","Piru imanupi mana allita yarpur munashanchiknulla Santa Mikunata mikushallapa Amitunchik kastigarqami, kastigamanchikllapa intrakar pay munashanlatana ruranallapapaq. Chaynuqami Amitunchikqa manana kastigamashunnachu chay mana kriyiqkunawan pullataqa. ");
INSERT INTO qufNT_vpl VALUES ("C111_33","076_11_33","1CO","11","33","33","Chayraykumi kriyiq masiykuna, Santa Mikunata mikunaykillapapaq tantakarqa, uknikillapa uknikillapa yaranakuyllapa. Pullala tukuynikillapa mikunaykillapapaq, upyanaykillapapaq ima. ");
INSERT INTO qufNT_vpl VALUES ("C111_34","076_11_34","1CO","11","34","34","Piru mayqanpis mallaqnarqa wasikillapi mikuyllapa. Chayna Dyusqa ama kastigashunanpaq, chay tantakashana kar, mallaqnar naypaqta das mikushaykillaparaykuqa. Piru mas imakunapaq parlanayani chaykunapaqqami, shamutiyna parlashunllapa. ");
INSERT INTO qufNT_vpl VALUES ("C112_1","076_12_1","1CO","12","1","1","Kriyiq masiykuna, nuqami allita intrakanaykillapata munayani, imanumi Dyuspa Santu Ispiritunqa yanapamanchik uktaqa ukmanta, ukta-shuypaqa ukmanta rurar, payllata sirbir kawsanallapapaq nir. ");
INSERT INTO qufNT_vpl VALUES ("C112_2","076_12_2","1CO","12","2","2","Qamkunaqami allita yaĉhankillapa, Dyuspi manaraq kriyiqkuna karllaparaqqami, mana rimaq yanqa dyus nishanllapakunata aduraq kankillapa nir. Chaynuqami, syiguyasha yupay mana intrakaq karaykillapa. ");
INSERT INTO qufNT_vpl VALUES ("C112_3","076_12_3","1CO","12","3","3","Chaymi kananqa nishaykillapa: Mayqanpis, Dyuspa Santu Ispiritun yanapatin rimaqqami, mana niyta puytinchu, ¡Jesusqa kusala mana allinchu! nirqa. Chaynulla mayqanpis Dyuspa Ispiritunwan mana karqami, mana niyta puytinqachu, ¡Jesusqami kusala shumaq Amitunchik! nirqa. ");
INSERT INTO qufNT_vpl VALUES ("C112_4","076_12_4","1CO","12","4","4","Piru Dyuspa Santu Ispiritunmi tukuy kriyiqkunata ukta ukmanta, ukta-shuypaqa ukkunata ruranapaq, yanapamanchikllapa. Chaynu ukta ukta ruranapaq Santu Ispiritulla yanapamashallapami, Dyusllata sirbir kawsanchikllapa. ");
INSERT INTO qufNT_vpl VALUES ("C112_5","076_12_5","1CO","12","5","5","Chaymi ukta ukmanta, nataq ukta-shuypaqa ukkunata ruranapaq yanapamashanchikllapa katinmi chaynullata rurar, Amitunchik Jesucristullata sirbiyanchikllapa. ");
INSERT INTO qufNT_vpl VALUES ("C112_6","076_12_6","1CO","12","6","6","Chaynullami Dyusqa yanapamanchik ukman ukman allin imakunata rurayta puytinapaq. Piru chay tukuy imakunataqami, Taytanchik Dyusqa pay paylla tukuyninchikllapata yanapar rurachimayanchikllapa. ");
INSERT INTO qufNT_vpl VALUES ("C112_7","076_12_7","1CO","12","7","7","Piru chaynu Santu Ispiritu tukuyninchikllapata yanapamarninchikllapaqami, intrachimanchikllapa imanumi chay wakin kriyiq masinchikkunata yanapanallapapaq nir. ");
INSERT INTO qufNT_vpl VALUES ("C112_8","076_12_8","1CO","12","8","8","Chaymi Santu Ispiritullawan Dyusqa ukkunataqa yanapasha, imami allin, imami mana allin nir intrachikunanllapapaq. Chaynulla ukkunatapis Santu Ispiritullawan yanapasha kusala yaĉhaywan yaĉhachikunanllapapaq paypaqqa. ");
INSERT INTO qufNT_vpl VALUES ("C112_9","076_12_9","1CO","12","9","9","Ukkunaqami, Santu Ispiritu yanapatin Dyuspi kusalata kriyinllapa, payqami imatapis rurayta puytin nir. Chaynulla ukkuna-shuypaqa, Santu Ispiritu yanapatin qishaqkunata alliyachinllapa ima. ");
INSERT INTO qufNT_vpl VALUES ("C112_10","076_12_10","1CO","12","10","10","Ukkunaqami, Santu Ispiritu yanapashanrayku milagrukunata ruranllapa, ukkunaqa Dyuspaq rimaqninkuna kar, paypaq yaĉhachikunllapa. Ukkunataqami, Santu Ispiritu yanapatin, riqsinllapa chay mana allin ispirituwan kaqkunata, chaynulla allin Ispirituwan kaqkunamatapis. Ukkunataqami, Santu Ispiritulla yanapatin illaqmanta ukman mana rimayashankunapi rimar yaĉhachikunllapa. Ashwan ukkunataqami, Santu Ispiritu yanapan chay ukman rimaykunapi rimar yaĉhachikushanllapata intrachikunanpaq. ");
INSERT INTO qufNT_vpl VALUES ("C112_11","076_12_11","1CO","12","11","11","Piru tukuy kaykunataqami, Santu Ispiritulla yanapar rurachimayanchik, pay imanutataq ruranata munayan chaynulla. ");
INSERT INTO qufNT_vpl VALUES ("C112_12","076_12_12","1CO","12","12","12","Nishaykillapa: Kay kwirpunchikllapa ukla karmapismi, kusala achka partiyjun. Chaynullami nuqanchikkunapis kusala achka karllapamapis, Jesucristupi kriyishanchikllaparaykuqa, paywanqa uklana kanchikllapa. ");
INSERT INTO qufNT_vpl VALUES ("C112_13","076_12_13","1CO","12","13","13","Chaynullami, tukuy Israelmanta kaqkuna, chaynulla mana Israelmanta kaqkuna, sirbikuqkuna, mana sirbikuqkunamapismi, Jesucristupi kriyirllapanaqa uk kwirpulapaqna tikrakashanchikllapa. Chaqa Dyusmi Santu Ispiritunta qumarninchikllapa yarpuyninchikllapapi shutichimarninchikllapa, tukuyta uklapaqna tikramashanchikllapa. Chaynuqami tukuyla, Santu Ispiritullawanna kawsanallapapaq. ");
INSERT INTO qufNT_vpl VALUES ("C112_14","076_12_14","1CO","12","14","14","Yaĉhashanchikllapanu, uk kwirpunchikqa manami uk partiyjunlachu, ashwanmi kusala achka partiyjun. ");
INSERT INTO qufNT_vpl VALUES ("C112_15","076_12_15","1CO","12","15","15","Chaymi nishaykillapa: Imanupiqa ĉhakinchik kaynu ninman: Nuqaqami mana maki kashayrayku mana kwirpumantachu kani nir. Piru chaynu nirmapismi kwirpullamanta. ");
INSERT INTO qufNT_vpl VALUES ("C112_16","076_12_16","1CO","12","16","16","Imanupiqa rinrinchikpis niyanman: Nuqaqami mana nawi kashayrayku, mana kwirpumantachu kani nir. Piru chaynu nirmapismi, kwirpullamanta. ");
INSERT INTO qufNT_vpl VALUES ("C112_17","076_12_17","1CO","12","17","17","Chaqa tukuy kwirpunchik nawilla katinqa, mana uyakuyta puytiyachuwanllapachu. Chaynulla kwirpunchik, rinrilla katinqa, manana mutkikuyta puytiyachuwanllapachu. ");
INSERT INTO qufNT_vpl VALUES ("C112_18","076_12_18","1CO","12","18","18","Piru Taytanchik Dyusqami, pay munashannulla rurar ĉhurasha tukuy partinkunata kwirpunchikllapapiqa. ");
INSERT INTO qufNT_vpl VALUES ("C112_19","076_12_19","1CO","12","19","19","Chaqa tukuy rinrilla, manaqa nawilla katinqa, mana kwirpuyjunchu kachuwanllapa. ");
INSERT INTO qufNT_vpl VALUES ("C112_20","076_12_20","1CO","12","20","20","Chiqaptaqami, kwirpunchikqa kusala achka partiyjun katinmapis Dyus nisha ukla kananpaq. ");
INSERT INTO qufNT_vpl VALUES ("C112_21","076_12_21","1CO","12","21","21","Chaqa nawinchikqami, mana kaynu niyta puytinchu makinchiktaqa: Manami ministishunichu nirqa. Chaynullami umanchikpis, mana kaynu niyta puytinchu ĉhakinchiktaqa: Manami ministishunichu nirqa. ");
INSERT INTO qufNT_vpl VALUES ("C112_22","076_12_22","1CO","12","22","22","¡Manami chaynuchu! Ashwanmi kay kwirpunchikpa partinkuna mana kwintachaypaqla chaykunaqa, ashwan kusa mas ministikaypaq. ");
INSERT INTO qufNT_vpl VALUES ("C112_23","076_12_23","1CO","12","23","23","Imanupiqami chay kwirpunchikpa uk partinpaq, “Kayqami mana imata ruranaypaqpis yanapamayanchu” niyarmapis, ashwan kusala shumaqta kuytar, mana shutilapimapis purichinchikchu. ");
INSERT INTO qufNT_vpl VALUES ("C112_24","076_12_24","1CO","12","24","24","Ashwanmi chay kwirpunchikpa partinkuna shutillapi kaqkunata kusa shumaqta kuytachuwan. Piru Tayta Dyusqami, kwirpunchikta rurarqa niran, chay yaqqa mana kwintachaypaqla chayta kusata kuytanapaq. ");
INSERT INTO qufNT_vpl VALUES ("C112_25","076_12_25","1CO","12","25","25","Chaymi chaynu rurashaqa kwirpunchikpi kaq partinkunaqa ama chiqanchakanqachu. Ashwanmi kada partikuna wakin parti kaqkunawan yanapanakunanllapapaq. ");
INSERT INTO qufNT_vpl VALUES ("C112_26","076_12_26","1CO","12","26","26","Chaqa kwirpunchikpi kaq uk partin nanatinqami, wakin partikunapis nanachikun. Chaynulla kwirpunchikpa uk partinpaq kusala shumaq nitinllapaqa, tukuy kwirpunchik kusalata aligriyan. ");
INSERT INTO qufNT_vpl VALUES ("C112_27","076_12_27","1CO","12","27","27","Chaynullami nuqanchikkunapis Jesucristupi kriyishanchikllaparaykuqa, paypa kwirpunna kanchikllapa. Chaynu karmi tukuy kriyiqkunaqa Jesucristupa kwirpunpa partinkunana kanchikllapa. ");
INSERT INTO qufNT_vpl VALUES ("C112_28","076_12_28","1CO","12","28","28","Chaymi chay kriyiqkunamanta wakinkunataqa Dyusqa kaynu kananllapapaq niran: Puntataqa apustulkuna kananllapapaq, paypaq rimaqninkuna, yaĉhar yaĉhachikuqkuna, milagrukunata ruraqkuna, qishaqkunata alliyachiqkuna, yanapakuqkuna, kriyiqkunapa rikaqninkuna, illaqmanta ukman rimaykunata rimar paypaq yaĉhachikuqkuna ima kanqa niran. ");
INSERT INTO qufNT_vpl VALUES ("C112_29","076_12_29","1CO","12","29","29","Chaqa allita yarpuyllapa. Manami tukuychu apustulkunaqa. Manami tukuychu Dyuspa rimaqninkunaqa. Chaynulla manami tukuychu yaĉhar yaĉhachikuqkunaqa. Chaynulla manami tukuychu milagrukunata ruraqkunapis. ");
INSERT INTO qufNT_vpl VALUES ("C112_30","076_12_30","1CO","12","30","30","Manami tukuyqa pudirniyjunchu qishaqkunata alliyachinanpaqqa. Chaynulla manami tukuychu ukman rimaykunapi rimar yaĉhachikuqkunapis. Manami tukuyqa, chay ukman rimaykunapi rimar yaĉhachikutinllapapis intrachikunllapachu. ");
INSERT INTO qufNT_vpl VALUES ("C112_31","076_12_31","1CO","12","31","31","Piru nishaykillapa: Dyusman mañakuyllapa, uknikikunata kusa masta yanapaqkunana kanaykillapapaq. Nataq kananqami chay yaĉhachishushayllapamantaqa kusala shumaq kaqpaq willashunayanillapa, uknikillapawan llakipanakur imana kawsanaykillapapaq. ");
INSERT INTO qufNT_vpl VALUES ("C113_1","076_13_1","1CO","13","1","1","Nishaykillapa: Nuqa illaqmanta uklawmanta runakunapa rimayninta, chaynulla angelkunapa rimayninta kusalata rimayayman. Piru chaynu kusata rimar yaĉhachikurmapis, mana chiqapta ukniykunata llakiparqami, yanqa uk kampana waqar qillakachikuq yupayla kayashaq. ");
INSERT INTO qufNT_vpl VALUES ("C113_2","076_13_2","1CO","13","2","2","Chaynulla Dyuspa rimaqnin kar paypaq yaĉhachikuq kayman, intrakaymanpis imanu payla yarpuyashanta. Chaynulla tukuy imata intrakaq, chaynulla kusalata kriyiymanpis uk qaqamatapis willatiyla ashunanpaq nir. Piru michka chaykunata ruranaypaq karmapis, mana ukniykunata llakiparqami, Dyuspaqqa yanqalla yupay kar mana sirbiyanichu. ");
INSERT INTO qufNT_vpl VALUES ("C113_3","076_13_3","1CO","13","3","3","Chaynulla mana imayjun kaqkunata mana chiqapta llakipar, yanqa alabamananllapalapaq nir imaykunata qukuyman, chaynulla wakqa ukninkunata llakipan nir alabamananllapalapaq nirla rupachir wanuchimananllapapaq dijakayman. Piru tukuy kaykunata rurar mana chiqap ukniykunata llakiparqami, mana imapaqpis sirbiyanichu. ");
INSERT INTO qufNT_vpl VALUES ("C113_4","076_13_4","1CO","13","4","4","Ukninchikkunata llakiparqami, ima katinpis mana das piñakunchikchu. Ashwanmi shumaq imakunata rurar, mana inbidyanakunchikchu. Manami kusa kani ima nir alabakanchikchu. ");
INSERT INTO qufNT_vpl VALUES ("C113_5","076_13_5","1CO","13","5","5","Chaynulla ukninchikta llakiparqa, manami sunsunulla imatapis rimanchikchu, mana imatapis nuqanchiklapaq ruranchikchu, chaynulla mana piñakunchikchu, imanupi ukninchikwan piñachinakurpis dasla shumaqchanakunchik ima. ");
INSERT INTO qufNT_vpl VALUES ("C113_6","076_13_6","1CO","13","6","6","Chaynulla ukninchikta llakiparqami, pay mana allinta tukusha katinmapis, manami aligriyanchikchu. Ashwanmi imatapis allin kaqkunalata rurasha katinllapa aligriyaymatapis puytinchik. ");
INSERT INTO qufNT_vpl VALUES ("C113_7","076_13_7","1CO","13","7","7","Chaymi ukninchik mana allinta ruramanashamapis, payta llakipashanchikrayku shachinakunchik. Chaynulla ukninchikkuna imata nitinpis mana diskunfyakarchu kriyinchik. Imata ukninchik ruratinpis, rurayashanqami allinla kanqa nir yarpunchik. Chaynulla ima katinpis, ukninchikta llakipashanchikrayku mana disanimakurchu shachinakunchik ima. ");
INSERT INTO qufNT_vpl VALUES ("C113_8","076_13_8","1CO","13","8","8","Chaymi nishaykillapa: Chay llakinakuyqami, mana maydiyapis tukukanqachu. Piru uk diyapimi Dyuspa rimaqnin kar yaĉhachikuqkunamapis, mana yaĉhachikunqallapanachu. Chaynulla chay ukman rimaypi rimar yaĉhachikuqkunamapis mananami yaĉhachikunqallapanachu. Chaynulla chay kusala yaĉhaq kaqmapismi manana ministikanqanachu. ");
INSERT INTO qufNT_vpl VALUES ("C113_9","076_13_9","1CO","13","9","9","Chay kanan yaĉhachikuyashanllapaqami, kusala amsaqlla yupayraq. Chaynu katinmi, Jesucristupaqmapis, manaraq allitaqa intrakanchikllaparaqchu. ");
INSERT INTO qufNT_vpl VALUES ("C113_10","076_13_10","1CO","13","10","10","Piru Jesucristo shamutinqami, kusa allitana yaĉhashunllapa Dyuspaqqa imanu nirpis. Chaymi chay tyimpuqa manana ministishunllapachu mayqantapis Dyuspaq yaĉhachimanallapapaqqa. ");
INSERT INTO qufNT_vpl VALUES ("C113_11","076_13_11","1CO","13","11","11","Chaqa nuqa wamra karllaraqqami, rimar yarpurmapis, uk taksha wamritu yarpushannu yarpur rimaq ima kani. Piru byijullana karqami, tukuy chay wamra kar yarpur rimayashaytaqa, dijashana kani. ");
INSERT INTO qufNT_vpl VALUES ("C113_12","076_13_12","1CO","13","12","12","Chaynumi, kananpis taksha wamra yupay, Dyusninchikpaqqa manaraq allitaqa yaĉhanchikllaparaqchu. ¿Manachu uk ispiju dañakasha kar suqulla katinmaqa, qaqllanchikta chaparmapis mana allita rikanchik? Chaynumi kananpis, Jesucristutaqa manaraq allitaqa riqsinchikllapachu. Piru maydiya shamutinqami, pay paywanna kar, tukuyninchikllapa rikar allitana riqsishunllapa, imanutaq pay riqsimayanchikllapa chaynulla. ");
INSERT INTO qufNT_vpl VALUES ("C113_13","076_13_13","1CO","13","13","13","Chaymi Dyus yanapamashanchik mana tukukanchu chayqami, ukqa Amitunchikpi kriyinapaq, ukqa maydiyaqa paywan kashunllapa nir yarpunapaq, chaynulla uk-shuypaqa ukninchikta llakipanapaq ima. Piru kay kimsakunamantaqami, kusala mas allinqa ukninchikta llakipanchik chay. ");
INSERT INTO qufNT_vpl VALUES ("C114_1","076_14_1","1CO","14","1","1","Willashushayllapanu, allita uknikillapata llakipayta kamayllapa. Chaynu uknikillapawan llakipanakur imaqami, Dyusta kusalata mañayllapa Santu Ispiritu yanapashutinllapa uknikillapaqa ukmanta, uknikillapa-shuypaqa ukmanta rurar Dyuslata sirbir kawsanaykillapapaq. Ashwanmi mañayllapa yanapashutinllapa paypaq rimaqninkunalana kar, paypaq chay rimaynikillapallapi rimar yaĉhachikur ima kawsanaykillapapaq. ");
INSERT INTO qufNT_vpl VALUES ("C114_2","076_14_2","1CO","14","2","2","Mayqanpis illaqmanta ukman rimaykunapi rimaqqami, Dyuslawan parlaq yupay. Chaqa chaynu ukman rimaypi rimatinllapami, mana mayqanpis intrakayanllapachu. Chaynuqami, Santu Ispiritu rimachitin mana mayqanpis intrakatinchu rimayan. ");
INSERT INTO qufNT_vpl VALUES ("C114_3","076_14_3","1CO","14","3","3","Piru Dyuspa rimaqninkuna-shuypaqa chay uyakuqkunapa rimayninllapallapi yaĉhachikurqami, wakinkunataqa yanapayan, Dyuspi masta kriyinanllapapaq. Chaymi animachir kunsulayanllapa ima. ");
INSERT INTO qufNT_vpl VALUES ("C114_4","076_14_4","1CO","14","4","4","Piru mayqanpis ukman rimaykuna mana intrakashanllapapi rimaqqami, paylla allita Dyuspi kriyinanpaq rurayan. Nataq Dyuspa rimaqninkuna-shuypaqa chay uyakuqkunapa rimayninllapallapi yaĉhachikurqami, chay kriyiqkunata yanapayan, mas allita Dyuspi kriyinanllapapaq. ");
INSERT INTO qufNT_vpl VALUES ("C114_5","076_14_5","1CO","14","5","5","Kusa allinmi kanman tukuynikillapa chay ukman rimaykunapi rimarqa, wasikillapalapi Dyuslawan parlanaykillapapaq. Piru nuqaqami munani chay ukman rimaykunapi rimayashaykillapamantaqa, ashwan chay intrakayashaykillapa rimayninllapallapi Dyus nishankunata allita yaĉhachikunaykillapapaq. Chaqa chaynu yaĉhachikuyqami kusala shumaq kar, kriyiqkunataqa yanapayanqa masta Amitunchikpi kriyinanllapapaq. Piru tantakashallapa kar chay ukman rimaykunapi rimar yaĉhachikurqami, kusa allin kanman chay rimashaykillapata ima niraymi nir intrachikunaykillapapaq. ");
INSERT INTO qufNT_vpl VALUES ("C114_6","076_14_6","1CO","14","6","6","Allita yarpuyllapa kriyiq masiykuna. Nuqa qamkunaman shamuyman. Chaymanta yaĉhachishuqllapa qallariyman chay mana intrakayashaykillapa ukman rimaykunapi. Chaynu rurar mana intrachishurllapaqami mana imalapimapis yanapashuyanillapachu. Piru nuqa qamkunaman shamur, Dyus munashannu, chay chiqap kaqlata qamkunapa rimaynikillapallapi willashurllapaqami, yanapashuyashaqllapa ashwan masta kriyinaykillapapaq. ");
INSERT INTO qufNT_vpl VALUES ("C114_7","076_14_7","1CO","14","7","7","Chaymi nishaykillapapis: Mayqanpis uk kinata, manaqa uk arpata waqachir, mana shumaqta waqachitinqami, mana intrakayashunchu, imatami waqachiyan nirmapis. ");
INSERT INTO qufNT_vpl VALUES ("C114_8","076_14_8","1CO","14","8","8","Chaynullami guerrapipis, chay maqanakuq rinanllapapaq trumpitata waqachiq chay, mana kusala klaruta waqachitinqa, manami wakin suldadukunaqa listakayanmanchu maqanakuq rinanllapapaqqa. ");
INSERT INTO qufNT_vpl VALUES ("C114_9","076_14_9","1CO","14","9","9","Chaynumi qamkuna uk rimaykunapi rimaqkunawanpis pasan. Chaqa rimatki mana intrakarqa, ¿imanunari intrakanqallapa niyashaykitaqa? Chaynu mana intrakatinllapaqami, uk rimaqqa wayra apananpaq yupayla rimayan. ");
INSERT INTO qufNT_vpl VALUES ("C114_10","076_14_10","1CO","14","10","10","Chiqaptami kay pachapiqa, kan achka ukman rimaykuna. Piru chay rimaykunaqami, chay intrakaqkunapaqqa kusala shumaq. ");
INSERT INTO qufNT_vpl VALUES ("C114_11","076_14_11","1CO","14","11","11","Piru mayqanpis rimatin, chay rimashanta mana intrakarqami, uklawmanta runa yupay kashaq chay willamaqpaqqa. Chaynulla nuqapaqpis chay willamaqqa uklawmanta runa yupay kanqa. ");
INSERT INTO qufNT_vpl VALUES ("C114_12","076_14_12","1CO","14","12","12","Chaynumi chay uk rimaykunapi rimatinllapaqa, qamkunawanpis pasan. Chayraykumi qamkuna kusalata Santu Ispiritu yanapashutinllapa uknikillapa ukmanta, uknikillapa-shuypaqa ukmanta rurar, Dyusta sirbiyta munankillapa. Piru ashwanmi Dyusta kusalata mañankimanllapa yanapashutinllapa, kriyiq masikikunata yanapatkillapa Amitunchikpi masta kriyinanllapapaq. ");
INSERT INTO qufNT_vpl VALUES ("C114_13","076_14_13","1CO","14","13","13","Nishaykillapa: Mayqanpis chay ukman mana yaĉhayashan rimaykunata rimaqqa, Dyusta mañakuyllapa pay yanapashutinllapa, chay rimashaykitaqa uyakushuqkunapa rimayninpina rimar intrachikunaykillapapaq. ");
INSERT INTO qufNT_vpl VALUES ("C114_14","076_14_14","1CO","14","14","14","Chaqa mayqanpis ukman rimaykunapi Dyusman mañakurqa, chiqaptami tukuy shunqunwan mañakuyan. Piru chaynu Dyusman chiqapta mañakurmapismi, mana intrakayanchu ima nir mañakusha kani nirmapis. ");
INSERT INTO qufNT_vpl VALUES ("C114_15","076_14_15","1CO","14","15","15","Chaynu katinqa, ¿imatana rurayman? Chay-ari Santu Ispiritu yanapamasha ukman rimaykunapi rimar mana intrakarmapis, mañakur, chaynulla kantarmapis Dyusllata alabayani. Piru wakinkunapa naypanpi mañakur, chaynulla kantarqami, allita intrakarna rurashunllapa, uyakuqkunapis intrakananllapapaq. ");
INSERT INTO qufNT_vpl VALUES ("C114_16","076_14_16","1CO","14","16","16","Chaqa qam ukman rimaykunapi rimar Dyusta alabar, payji niyankiman. Piru uk runa mana chay rimayashaykita intrakarqa, mana pullayki Dyusta alabar, payji niyta puytiyanqachu. Chaqa manari intrakayanchu imatami nir alabayanki, chaynulla payjichikuyanki nirmapis. ");
INSERT INTO qufNT_vpl VALUES ("C114_17","076_14_17","1CO","14","17","17","Chiqaptaqami Dyusta payji niyashayki chayqa kusala allin ima kayanqa. Piru kriyiqkuna mana intrakashanllaparaykumi, mana paykunataqa yanapayanchu, Dyuspi masta kriyinanllapapaqqa. ");
INSERT INTO qufNT_vpl VALUES ("C114_18","076_14_18","1CO","14","18","18","Nuqaqami, Tayta Dyusta payji nini. Chaqa chay ukman rimaykunata rimankillapa chaymatapismi illaqmanta masta rimani qamkunamantaqa. ");
INSERT INTO qufNT_vpl VALUES ("C114_19","076_14_19","1CO","14","19","19","Piru chaynu ukman rimayta puytirmapismi, ashwan chay kriyiqkuna tantakashakunawan karqa, paykuna intrakayashan rimaypi rimar yaĉhachikuni. Chaymi chay ukman rimaykunapi kusa unayta willashurllapapis mana imanupis intrachishuyllapata puytinichu. Piru ashwan chay qamkunapa rimaynikillapapiqami aykakaqlata willashutiyllapa dasla intrakayankillapa kanqa. ");
INSERT INTO qufNT_vpl VALUES ("C114_20","076_14_20","1CO","14","20","20","Kriyiq masiykuna, amami chay wamritukuna mana das intrakanllapa chaykuna yupaychu kayllapa. Ashwanmi byijulla runakunana kar, chay yaĉhachishushayllapataqa allita intrakayllapa. Chaynuqami yaĉhaynikillapaqa allinkunalata ruranaykillapapaqlana kanqa. ");
INSERT INTO qufNT_vpl VALUES ("C114_21","076_14_21","1CO","14","21","21","Chaqa Dyus nitin iskribikashakunapiqami, kaynu nin: “Kay pwibluta rimayniyta willananpaqmi, uklawmanta runakunata kaĉhashaq ukman rimaykunapi willananpaq. Piru chaynu ukman rimaykunapi willatinllapamapismi mana kasumanqallapachu” nir. ");
INSERT INTO qufNT_vpl VALUES ("C114_22","076_14_22","1CO","14","22","22","Chaynu katinmi, kriyiqkunata Tayta Dyusqa yanapar ukman rimaykunapi ima rimachir, chay mana kriyiqkunataqa rikachin kriyinanllapapaq. Piru chaynu rikachitinllapamapismi, mana kriyinanllapachu. Nataq ashwan mayqanpis chay kriyiqkunata paykunapa rimayninllapi rimar ima Dyus munashannulla yaĉhachirqami, yanapanllapa mas allita kriyinanllapapaq. ");
INSERT INTO qufNT_vpl VALUES ("C114_23","076_14_23","1CO","14","23","23","Chaqa yarpuyllapa: Qamkuna tukuy kriyiqkuna tantakasha kar, tukuyla ukman rimaykunapi mana intrakaypaqta rimayankimanllapa. Chaymantaqa chaynu rimayatkillapa, uk mana kriyiq yanqa uyakushuqllapala ĉhar, rimayashaykillapata mana intrakarqa niyanqa: Wakkunaqa yaruyasha waknuqa rimapakuyan nir. ");
INSERT INTO qufNT_vpl VALUES ("C114_24","076_14_24","1CO","14","24","24","Piru tukuynikillapa chay rimaynikillapapi rimar Dyus munashannullata yaĉhachikuyankimanllapa. Chaymanta uk mana kriyiq uyakuq yaykur, chay yaĉhachikuyashaykillapata intrakanqa. Chaymi chaynu yaĉhachikushaykillaparayku allita intrakarqa, paylla kwintata qukar niyanqa: Kusala uchayjunmi kani nir. ");
INSERT INTO qufNT_vpl VALUES ("C114_25","076_14_25","1CO","14","25","25","Chaynuqami chay uyakuqkunaqa kwintata qukanqa ima mana allinkunata tukuy shunqunwan yarpushankunamatapis. Chaymi kusala uchayjunmi kani nir, Dyuspa naypanpi qunqurir paylatana aduranqa. Chaynuqami kwintata qukanqa chiqaptami Dyusqa qamkunawan kasha nir. ");
INSERT INTO qufNT_vpl VALUES ("C114_26","076_14_26","1CO","14","26","26","Kriyiq masiykuna, chay willashushayllapapaqqami kaynu nishaykillapa: Tantakasha katkillapaqami, wakinkunaqa salmukunata takinqallapa. Nataq wakinkunaqa yaĉhachikunqallapa, manaqa wakinkunaqa Dyus willashanta ukkunata willanqallapa. Ukkunaqa ukman rimaykunapi rimar ima yaĉhachikunqa. Chaynulla uk rimaypi yaĉhachikushanllapata intrachikunqallapa ima nirmi yaĉhachikuran nir ima. Piru tukuy chay rurashaykillapaqami Amitunchikpi masta kriyinaykillapapaq kanqa, ama yanqallachu. ");
INSERT INTO qufNT_vpl VALUES ("C114_27","076_14_27","1CO","14","27","27","Piru ukman rimaykunapi rimanarqa, ishkay, manaqa kimsala rimanqallapa. Piru amami ishkantinllapa, manaqa kimsallapaqa sunsunullaqa rimanqallapachu. Ashwanmi uknin uk ratu, chaynulla uknin uk ratu ima rimanqallapa. Chaynu rimatinllapaqami, mayqantapis Santu Ispiritu yanapatin allita intrakaq chayqa, intrachikunqa ima nirmi yaĉhachikusha nir. ");
INSERT INTO qufNT_vpl VALUES ("C114_28","076_14_28","1CO","14","28","28","Piru mana mayqanpis, chay kriyiqkunamanta intrachikunanpaq katinqa, amami chay ukman rimaykunapi rimarqa yaĉhachikunqallapachu. Ashwanmi mayqanpis chay ukman rimaykunallapi rimanarqa, Dyusllawan parlanqallapa uyarala. ");
INSERT INTO qufNT_vpl VALUES ("C114_29","076_14_29","1CO","14","29","29","Nishaykillapa: Mayqantapis Dyus yanapanman imata rimananpaq. Chaynu yanapatinqami, Dyus munashannullata rurar yaĉhachikunqa. Piru chaynu rimar yaĉhachikunarllapaqami, ishkayla manaqa kimsala chay rimaynikillapallapi yaĉhachishunqallapa. Nataq wakin kriyiqkunaqami uyarala uyakur kwintata qukanqallapa, Dyus rimashantachu willamayanchik manaqachu mana nir. ");
INSERT INTO qufNT_vpl VALUES ("C114_30","076_14_30","1CO","14","30","30","Piru chaynu yaĉhachikuyatkillapa, Dyus imanupi uk runata chaypi tayatin imata rimananpaq intrachitinqa, chay yaĉhachikuq chayqa qasillanqa. Chayna chay uk rimananpaq. ");
INSERT INTO qufNT_vpl VALUES ("C114_31","076_14_31","1CO","14","31","31","Chaynu uknikillapa uk ratu uk ratu, Dyus yanapar intrachishushanllapata yaĉhachinakurqami, kusa shumaqta intrachinakuyankillapa. Chaymi chaynuqa ashwan tukuy kusa allita intrakar masta Amitunchikpi kriyinaykillapapaq animachinakunkillapa. ");
INSERT INTO qufNT_vpl VALUES ("C114_32","076_14_32","1CO","14","32","32","Chaymi Santu Ispiritu, Dyuspaq yaĉhachikunapaq yanapamashallapaqa yaĉhachikushunllapa. Piru shumaqta yaĉhachikunallapapaqqami, imata yaĉhachikunapaq karmapis, tantyakar yaraypaqraq uk yaĉhachikuyatinqa. ");
INSERT INTO qufNT_vpl VALUES ("C114_33","076_14_33","1CO","14","33","33","Chaqa Tayta Dyusqami kusa shumaqta imatapis ruranata munan, manami imatapis sunsunulla ruranataqa munanchu. ");
INSERT INTO qufNT_vpl VALUES ("C114_34","076_14_34","1CO","14","34","34","Chaymi nishaykillapa: Imanutaq tukuy kriyiqkunapi warmisitakunaqa uyarala uyakunllapa, chaynullami qamkunapis Dyusta aduranaykillapapaq tantakasha katkillapaqa, warmikunaqa uyarala chay yaĉhachikuqkunata uyakunqallapa. Chaqa manami allinchu warmikuna chay tantakashaykillapakunapi laqyananllapapaqqa. Chaymi Dyus nitin mantakushankunapipis nin, warmikunaqashi chay tantakasha katinllapaqa, uyarala kanqa runanta kasushanrayku nir. ");
INSERT INTO qufNT_vpl VALUES ("C114_35","076_14_35","1CO","14","35","35","Chaymi yaĉhachikutinllapa mana allita uk warmi intrakasha karqa, runanta tapunqa wasinpi karna. Chaqa manami allinchu uk warmi chayllapi yaĉhachikuyatinllapa tapukur laqyananllapapaqqa. ");
INSERT INTO qufNT_vpl VALUES ("C114_36","076_14_36","1CO","14","36","36","Allitami intrakankillapa, Dyuspaq yaĉhachikuq qallarirllapaqa, manami qamkunamantachu qallariranllapa. Chaynulla manami qamkunalachu Dyuspa rimanantaqa yaĉhakushaykillapapis. ");
INSERT INTO qufNT_vpl VALUES ("C114_37","076_14_37","1CO","14","37","37","Mayqanpis Santu Ispiritu yanapatin Dyuspa rimaqnin kar, manaqa imata ruranarqa, allita kwintata qukanqa, kay iskribir willashuyashayllapaqami mana nuqamantachu, ashwanmi Dyus mantakushankuna nir. ");
INSERT INTO qufNT_vpl VALUES ("C114_38","076_14_38","1CO","14","38","38","Piru mayqan kay willashuyashayllapapaq mana chaynuchu nitinqa, ama paytaqa kasunkillapachu. ");
INSERT INTO qufNT_vpl VALUES ("C114_39","076_14_39","1CO","14","39","39","Chayrayku kriyiq masiykuna, kusata animakur munayllapa Dyus yanapashutinllapa nishankunata yaĉhachikunaykillapapaq. Chaynulla ukman rimaykunapi rimatinllapapis, dijayllapa rimar yaĉhachikunqallapa. ");
INSERT INTO qufNT_vpl VALUES ("C114_40","076_14_40","1CO","14","40","40","Piru tukuy imata rurarmapismi kusa shumaqta imatapis rurar, ama sunsunullaqa rurankillapachu. ");
INSERT INTO qufNT_vpl VALUES ("C115_1","076_15_1","1CO","15","1","1","Kriyiq masiykuna, kananqami nuqaqa munani yarpunaykillapapaq imanu washakanaykillapapaq nir yaĉhachishushayllapapaq. Chaqa Jesucristupi kriyir washakankillapa nir yaĉhachishutiyllapami, qamkunaqa kusala allita kriyiraykillapa. Chaynullami kanankaman allita kriyinkillapa. ");
INSERT INTO qufNT_vpl VALUES ("C115_2","076_15_2","1CO","15","2","2","Chay puntata yaĉhachishushayllapapi kriyiraykillapa, chaynulla kanankaman allita kriyirllapami washakankillapa. Piru chay yaĉhachishushayllata dijar mana kriyir, ukkunapi kriyirqami mana washakankillapachu. Chaynu katinmi chay kriyishaykiqa yanqalla kasha kanqa. ");
INSERT INTO qufNT_vpl VALUES ("C115_3","076_15_3","1CO","15","3","3","Nuqa yaĉhakushaytami puntataqa yaĉhachishurayllapa. Chaymi yaĉhachishurayllapa Jesucristumi uchanchikmanta washamanapaq wanuran nir, imanutaq Dyus nitin iskribikashakuna nin chaynulla. ");
INSERT INTO qufNT_vpl VALUES ("C115_4","076_15_4","1CO","15","4","4","Chaqa Dyus nitin iskribikashakunapiqami nin, wanuchitinllapashi pamparanllapa. Chaymantashi kimsa diyamanta kawsamuran nir. ");
INSERT INTO qufNT_vpl VALUES ("C115_5","076_15_5","1CO","15","5","5","Chaymi puntataqa Pedruman rikariran. Chaymantaraqmi rikariran chay dusi apustulninkunamanqa. ");
INSERT INTO qufNT_vpl VALUES ("C115_6","076_15_6","1CO","15","6","6","Chaymantaqa rikariranpis kinyintusmanmatapis (500) mas kriyiq masinchikkunaman. Jesucristuta rikashakunaqami, wakinkunaqa wanushallapana. Piru yaqqa tukuyninmi kawsayanllaparaq. ");
INSERT INTO qufNT_vpl VALUES ("C115_7","076_15_7","1CO","15","7","7","Chaymantaraqmi rikariran Santiaguman, chaynulla tukuy apustulkunamanpis. ");
INSERT INTO qufNT_vpl VALUES ("C115_8","076_15_8","1CO","15","8","8","Tukuy chay wakinkunaman rikarir-raqmi, chaymantaraq nuqamanqa rikariran. Chaynu katinmi nuqaqa wakinkunamantaqa, uk wamra manaraq tyimpunpichu nasisha yupay kani. ");
INSERT INTO qufNT_vpl VALUES ("C115_9","076_15_9","1CO","15","9","9","Chaynu kasha karmi nuqaqa wakin apustulkunamantaqa mana kwintachaypaqla kani. Chaynulla manami apustulpaq riqsimananllapalapaqmapis allinchu. Chaqa nuqaqami Dyuspaq mana allinta yarpur, kriyiqkunapa ikinpi puriq kani qischanaypaq. ");
INSERT INTO qufNT_vpl VALUES ("C115_10","076_15_10","1CO","15","10","10","Chaynu kasha katiymapismi, Tayta Dyusqa kusalata munamar akramaran paypa rimananta yaĉhachikunaypaq. Chaymi chay llakipamashanqa manami yanqallachu kasha. Ashwanmi nuqaqa tukuy wakinkunamantaqa kusa masta yaĉhachikur trabajasha kani. Piru manami nuqalachu chaynuqa yaĉhachikusha kani, ashwanmi Tayta Dyus munar yanapamasha katin chaykunataqa rurasha kani. ");
INSERT INTO qufNT_vpl VALUES ("C115_11","076_15_11","1CO","15","11","11","Chaymi ama yarpushunllapachu, nuqa, manaqachu chay wakin apustulkuna masta yaĉhachikusha nirqa. Ashwanmi kusala mas allinqa chay imanu washakanaykillapapaq yaĉhachishutiyllapa kriyishaykillapa chay. ");
INSERT INTO qufNT_vpl VALUES ("C115_12","076_15_12","1CO","15","12","12","Piru nuqakunaqami yaĉhachikunillapa, Jesucristumi wanushanmantaqa kawsamuran nir. Chaynu yaĉhachikutiyllapaqa, ¿imapaqtaq qamkunamanta wakinkunaqa, wanushakunaqa mana kawsamunnachu ninllapa? ");
INSERT INTO qufNT_vpl VALUES ("C115_13","076_15_13","1CO","15","13","13","Chaqa wanushakuna manana kawsamuyatinqa, Jesucristupis mana kawsamushachu kanman. ");
INSERT INTO qufNT_vpl VALUES ("C115_14","076_15_14","1CO","15","14","14","Chaynu Jesucristo wanushanmanta mana kawsamusha katinqa, imanu washakanaykillapapaq nir yaĉhachishuyashayllapapis mana imalapaqpis sirbiyanqachu. Chaynu katinqa chay kriyishaykillapamapis yanqalla kar, mana sirbiyanqachu. ");
INSERT INTO qufNT_vpl VALUES ("C115_15","076_15_15","1CO","15","15","15","Kay chaynu katinqa, nuqakunaqami Dyuspaqqa mana chiqap rimaqninkunachu kayashaqllapa. Chaqa nuqakunaqami yaĉhachikunillapa, Dyusmi Jesucristutaqa wanushanmanta kawsachimuran nir. Chaynu chiqapta mana wanuqkuna kawsamuyatinqa, Cristupis dijurqa mana kawsamushachu kanqa. ");
INSERT INTO qufNT_vpl VALUES ("C115_16","076_15_16","1CO","15","16","16","Chaqa wanuqkuna mana kawsamuyatinqa, Jesucristupis manami kawsamushachu kanqa. ");
INSERT INTO qufNT_vpl VALUES ("C115_17","076_15_17","1CO","15","17","17","Chaynu Jesucristo mana kawsamusha katinqa, Jesucristumi washamayanchikllapa nir kriyishaykillapapis, yanqalla kar mana sirbiyanqachu. Chaymi ashwan qamkunaqa uchayjunllaraq kawsayankillapa kanqa. ");
INSERT INTO qufNT_vpl VALUES ("C115_18","076_15_18","1CO","15","18","18","Chaynulla, Jesucristupi kriyir washakashaq nir wanushakunamapis, mana washakashachu kar ashwan limpu chinqasha kanqallapa. ");
INSERT INTO qufNT_vpl VALUES ("C115_19","076_15_19","1CO","15","19","19","Chaynulla nuqanchikkunapis, kay kawsayashanchiklapi Jesucristupi kriyirlami washakayanchik nir kriyisha, mana washamashaqa nuqanchikkunaqa kusala pinqaypaq kashunllapa. ");
INSERT INTO qufNT_vpl VALUES ("C115_20","076_15_20","1CO","15","20","20","Piru chiqaptami Jesucristuqa kawsamusha. Chaymi payqa tukuymanta puntata wanushanmanta kawsamushanrayku, uk mallkipa punta puquynin yupay intrachimanchikllapa. ");
INSERT INTO qufNT_vpl VALUES ("C115_21","076_15_21","1CO","15","21","21","Chaqa imanutaq uk runa uchakushanrayku tukuyla kay pachapiqa wanunallapapaq karan. Chaynullami Jesucristo allinta rurar uchanchikpaq wanur kawsamushanraykulami, michka wanusha karmapis, paypi kriyiqkunaqa maydiyaqa tukuyla kay pachapiqa kawsamunallapapaq nisha. ");
INSERT INTO qufNT_vpl VALUES ("C115_22","076_15_22","1CO","15","22","22","Nishaykillapa: Imanutaq Adán uchakusharaykulami tukuyla wanunallapapaq karan. Chaynullami Jesucristo wanur kawsamushanraykula, qashan maydiyaqa tukuyla kawsamushunllapa. ");
INSERT INTO qufNT_vpl VALUES ("C115_23","076_15_23","1CO","15","23","23","Piru Dyusmi kaynu kawsamunallapapaq niran: Puntataqami Jesucristo kawsamunanpaq niran. Chaymantaraqshi maydiya Jesucristo shamur, paypi kriyiqkunapa kwirpuntaqa kawsachimuyanqa nir. ");
INSERT INTO qufNT_vpl VALUES ("C115_24","076_15_24","1CO","15","24","24","Chaymantami Jesucristuqa tukuy chay rikaypaq, chaynulla chay mana rikaypaq mantakuq dyablukunata, karguyjunkunata, chaynulla chay kusala puytiq kani niqkunata binsitinraqmi, kay pachaqa tukukanqa. Chaymanta chay tukuy imata binsisha karnami, Jesucristuqa Taytanchik Dyustaqa qunqa tukuy imata rikar mantananpaqqa. ");
INSERT INTO qufNT_vpl VALUES ("C115_25","076_15_25","1CO","15","25","25","Chaqa Jesucristuqami mantakunqa tukuy chay ĉhiqniqninkunata binsir limpu saruĉhanankalaman. ");
INSERT INTO qufNT_vpl VALUES ("C115_26","076_15_26","1CO","15","26","26","Chaynu tukuy imata binsishana karqami, tukukanantaqa binsir saruĉhanqa chay wanuyta, amana maydiyapis wanunallapapaq. ");
INSERT INTO qufNT_vpl VALUES ("C115_27","076_15_27","1CO","15","27","27","Chaqa Dyusmi Wamran Jesucristutaqa pudirta qur nisha tukuy mana allin kaqkunataqa saruĉhananpaqqa. Piru tukuy imata saruĉhananpaq nirqa, manami niyanchu Dyustapis Wamran Jesucristuqa saruĉhayanqa nirqa. Chaqa ashwan pay-ari chaynu tukuy imata Wamranqa saruĉhananpaqqa nisha. ");
INSERT INTO qufNT_vpl VALUES ("C115_28","076_15_28","1CO","15","28","28","Chaymanta Jesucristo tukuy mana allin kaqkunata binsishana karqami, ashwan paylla Dyuspa Wamran karmapis chaymanta-pacha, Dyus nishankunata ruraq ĉhurakanqa. Chaynami Dyusqa tukuy imatapis payna rikar mantanqa. ");
INSERT INTO qufNT_vpl VALUES ("C115_29","076_15_29","1CO","15","29","29","Yaĉhanchikllapami wanushakunaqa maydiyaqa kawsamuyanqa nir. Chaqa mana wanushakuna kawsamuyatinqa, ¿imapaqtaq yanqallaqa wanushakunapa shutinpi shutikunllapaqa? ");
INSERT INTO qufNT_vpl VALUES ("C115_30","076_15_30","1CO","15","30","30","Chaynulla Jesucristo wanushanmanta mana kawsamusha katinqa ¿imapaqtaq nuqakunaqa imuraspis paypaq yaĉhachikur ima qischakanillapaqa? ");
INSERT INTO qufNT_vpl VALUES ("C115_31","076_15_31","1CO","15","31","31","Kriyiq masiyllapakuna, nuqataqami chay ĉhiqnimaq runakuna imuraspis wanuchimananllapapaq yarpunllapa. Piru chaynu katinmapismi nuqaqa kusalata aligriyani, qamkuna imanumi Amitunchik Jesucristupi kriyishaykillapanulla kankillapa nir yaĉhashayrayku. ");
INSERT INTO qufNT_vpl VALUES ("C115_32","076_15_32","1CO","15","32","32","Nuqami Éfeso pwiblupiqa kusala saqra mana allinkunata ruramanatinllapamapis kusalata shachinakusha kani. Piru chiqapta mana wanuqkuna kawsamuyatinqa, ¿imatataq ganasha kani chaynu shachinakurqa? Ashwan nishanllapanuqa dijarma ninayta: Unta mikushaq, upyashaq, chaqa allaqmantami wanuyani nir. Piru wanuqkunaqami chiqapta kawsamuyanllapa. ");
INSERT INTO qufNT_vpl VALUES ("C115_33","076_15_33","1CO","15","33","33","Chay-ari amami ingañakankillapachu chay mana allinta rimaqkunamantaqa. Chaqa chay llullakur mana allinta rimaqkunawan pulla kashallapaqami das llullachir ima pantachimanchikllapa. ");
INSERT INTO qufNT_vpl VALUES ("C115_34","076_15_34","1CO","15","34","34","Chayraykumi chay llullakuqkuna ama ingañashunanllapapaqqa rikĉhakuq yupayna allinlata rurar, ama uchakunkillapanachu. Chaqa qamkunamanta wakinqami, Dyusta mana riqsishanrayku, paykunawan kar, kusala pinqaypaqta ingañakar ima kawsanllapa. ");
INSERT INTO qufNT_vpl VALUES ("C115_35","076_15_35","1CO","15","35","35","Imanupiqaĉhi wakinkunaqa kaynu nir tapukunmanllapa: ¿Imanutaq wanushakunaqa kawsamuyanqa? ¿Imanu kwirpuyjuntaq kawsamuyanqa? nir. ");
INSERT INTO qufNT_vpl VALUES ("C115_36","076_15_36","1CO","15","36","36","¡Kabal yarutaraq tapukunkillapaqa! ¿Manachu yaĉhankillapa, imanutaq simillata tarpurmaqa wanunanpaq yupay pampanchik? nir. Chaynu pampashami chaymanta mushuqmanta ukmanna nasimun chay tarpukushanchikqa. ");
INSERT INTO qufNT_vpl VALUES ("C115_37","076_15_37","1CO","15","37","37","Chaynumi triguta manaqa uk simillata tarpurpis, manami chay mallkipa tulluntachu tarpunchik. Ashwanmi uk simillitata tarpunchik winananpaqqa. ");
INSERT INTO qufNT_vpl VALUES ("C115_38","076_15_38","1CO","15","38","38","Chaymantanami Dyusqa pay munashannu mayqannintapis winachin. Chaynu winachirmi, yurayjunpaqna tikran. Piru chaynu yurayjunpaq tikrarmapismi chay simillan karan chaynullata puquchinanpaq winachin. ");
INSERT INTO qufNT_vpl VALUES ("C115_39","076_15_39","1CO","15","39","39","Manami kwirpunchikllapaqa tukuy imakunapa kwirpunwanqa chayllachu. Chaqa runakunaqami ukman kwirpuyjun kanchikllapa. Animalkunapismi ukman kwirpuyjun. Chaynulla pariq kurukunapis ukman kwirpuyjun. Piskadukunapismi ukman kwirpuyjun ima. ");
INSERT INTO qufNT_vpl VALUES ("C115_40","076_15_40","1CO","15","40","40","Chaynullami syilupi kaqkunapa kwirpunwan, kay pachapi kawsaqkunapa kwirpunchikllapapis mana chayllachu. Chaqa syilupi kaqkunapa kwirpunqami kusala ukman shumaq, chaynulla kay pachapi kaqkunapa kwirpunchikllapapismi shumaq ima. ");
INSERT INTO qufNT_vpl VALUES ("C115_41","076_15_41","1CO","15","41","41","Chaynullami rupaypa llipyayninqa, mana chayllachu killapa llipyayninwanqa. Chaynulla wakin qullarkunapa llipyayninqami, michka chaylla katinpis, mana chayllachu llipyayninqa wakin qullarkunawanqa. ");
INSERT INTO qufNT_vpl VALUES ("C115_42","076_15_42","1CO","15","42","42","Chaynullami nuqanchikkunawanpis pasan. Chaymi kay kwirpunchik wanutin pampashaqa, limpu ismur allpapaq tikrakan. Piru kay kwirpunchik maydiya wanushanmanta kawsamurqami, tukuy tyimpupaqna kanqa. ");
INSERT INTO qufNT_vpl VALUES ("C115_43","076_15_43","1CO","15","43","43","Chaynumi chay kwirpunchik wanurqa mana sirbiq katin, askwintalla kidan. Piru maydiya kawsamurqami, kusala shumaq allin imana kanqa. Chay wanur pampakaq kwirpunchikqami, kusa litala ima kasha. Piru maydiya kawsamurqami, kusala jwirtina kanqa. ");
INSERT INTO qufNT_vpl VALUES ("C115_44","076_15_44","1CO","15","44","44","Kay kwirpunchikllapaqami, yanqa aychala kashanrayku wanur ima pampakananpaq kasha. Piru maydiya kawsamurqami, manana maydiyapis wanunqanachu. Chaqa imanutaq kay pachapi kawsananchik kasha, chaynullami tukuy tyimpupaqna Dyuswan, kawsananchikpis kanqa. ");
INSERT INTO qufNT_vpl VALUES ("C115_45","076_15_45","1CO","15","45","45","Chaqa Dyus nitin iskribikashankunapimi kaynu nin: “Chay punta runa Adantaqami allpamanta rurar kawsachiran”. Piru kanan Adán yupay Jesucristuqami, Dyusmanta kashanrayku ashwan tukuy tyimpupaq kawsayta qumanchikllapa. ");
INSERT INTO qufNT_vpl VALUES ("C115_46","076_15_46","1CO","15","46","46","Piru, puntataqami kay kwirpunchikraq kan. Chaymantaraqmi Dyusqa qumanchik uk mushuq kwirputa tukuy tyimpu kawsanapaqqa. ");
INSERT INTO qufNT_vpl VALUES ("C115_47","076_15_47","1CO","15","47","47","Chaymi imanutaq chay punta runamaqa allpamanta rurasha kar, kay pachapi kawsananpaq karan. Piru Jesucristuqami unaq syilumanta shamuran. ");
INSERT INTO qufNT_vpl VALUES ("C115_48","076_15_48","1CO","15","48","48","Tukuyla kay pachapi kaqkunaqami, chay punta runa allpamanta rurakasha kaq chay yupay. Piru mayqanpis Jesucristupi kriyiqkunaqami, maydiyaqa syilumanta shamusha runa yupay kwirpuyjun kanqallapa. ");
INSERT INTO qufNT_vpl VALUES ("C115_49","076_15_49","1CO","15","49","49","Chaynu katin-ari, kanan nuqanchikkunaqa chay punta runa allpamanta rurakasha yupay kanchikllapa. Piru maydiyaqami, unaq syilumanta shamusha Jesucristo yupay kwirpuyjunna kashunllapa. ");
INSERT INTO qufNT_vpl VALUES ("C115_50","076_15_50","1CO","15","50","50","Kriyiq masiykuna kaytami willashunayanillapa: Tukuyla aychayjun, tulluyjunqa manami Dyus mantakuyashanmanqa yaykuyta puytinchikchu. Chaqa kwirpunchik dasla tukukaqqa, ¿imanunari chay tukuy tyimpu kawsaqpiqa kayta puytinqa? ");
INSERT INTO qufNT_vpl VALUES ("C115_51","076_15_51","1CO","15","51","51","Piru nuqami chay mana yaĉhayashaykillapata munani intrakanaykillapata. Chaymi nishaykillapa: Kriyiqkunaqa manami tukuyqa wanushunllapachu. Piru tukuylami kusa ukman kwirpuyjunpaq tikrakashunllapa. ");
INSERT INTO qufNT_vpl VALUES ("C115_52","076_15_52","1CO","15","52","52","Dasla nawinchikta qipchirachir, manapis chapakuchiyasha yupaymi, chay tukukananta trumpitata waqachitinllapalami kriyiqkunaqa tukuyla ukman kwirpuyjunpaq tikrakashunllapa. Chaqa trumpita waqatinqami, tukuy kriyiqkuna wanushakunamapis kawsamunqallapa, qashanqa amana wanunanpaqnachu. Nataq nuqanchikkuna kawsaqkunaqami, uk kwirpuyjunpaq tikrakashunllapa. ");
INSERT INTO qufNT_vpl VALUES ("C115_53","076_15_53","1CO","15","53","53","Chaqa chaynuqami kay kwirpunchik mana allinta ruraq karmapis, manana chaynunachu kanqa. Chaynulla kwirpunchik wanunanpaq kaqmapis, manami wanunanpaqnachu tikrakanqa. ");
INSERT INTO qufNT_vpl VALUES ("C115_54","076_15_54","1CO","15","54","54","Chaynu kusala uchayjun kar, manana uchayjunpaq tikrakasha, chaynulla kwirpunchikmapis wanunanpaq kasha kar, mana wanunanpaq katinnaqami, kumplikanqa Dyus nitin iskribikashanpi kaynu nishanqa: “Dyusninchikmi binsinqa chay wanuyta, amana wanunallapapaq” nir. ");
INSERT INTO qufNT_vpl VALUES ("C115_55","076_15_55","1CO","15","55","55","Chaynulla ninpis: ¡Runakunaqami manana wanunqanachu! ¡Chaynulla runakunaqami wanunanpaqqa mana manchakunqanachu! nir. ");
INSERT INTO qufNT_vpl VALUES ("C115_56","076_15_56","1CO","15","56","56","Chaqa Moisés mantakushanta mana kasurmi uchakuranchikllapa. Chaymi chaynu uchakurlla wanunallapapaq karan. ");
INSERT INTO qufNT_vpl VALUES ("C115_57","076_15_57","1CO","15","57","57","¡Piru Amitunchik Jesucristuraykumi Tayta Dyus uchanchikkunamanta llakipamarninchikllapa tukuy tyimpupaq kawsanallapapaq nisha! ¡Chaymi Dyusninchikta kusalata payji nishunllapa, tukuy tyimpupaq wanunallapamanta washamashanchikllaparayku! ");
INSERT INTO qufNT_vpl VALUES ("C115_58","076_15_58","1CO","15","58","58","Chayrayku, munashay kriyiq masiykuna, chay kriyishaykillapanullami maydiyapis shachinakunkillapa, amana disanimakurchu. Ashwanmi Amitunchikpaq kusata yaĉhachikur trabajankillapa. Chaqa qamkunaqami yaĉhankillapa payllapaq yaĉhachikurqa, manami yanqallachu yaĉhachikuyankillapa nir. ");
INSERT INTO qufNT_vpl VALUES ("C116_1","076_16_1","1CO","16","1","1","Nataq chay ima ministishanllapakunata kriyiq masinchikkunapaq tantarqa, kriyiq masiykuna imanutaq prubinsya Galaciapi kriyiqkunata willasha karay, chaynullami tantankillapa. ");
INSERT INTO qufNT_vpl VALUES ("C116_2","076_16_2","1CO","16","2","2","Chaymi imanutaq ganashaykillapanulla, chay dumingukunapiqa aykalamatapis siparayllapa. Chaymantaqa tantar yarachiskinkillapa, nuqa rikashuqllapa shamutiyqa, ufrindata manana tantanaykillapapaqnachu. ");
INSERT INTO qufNT_vpl VALUES ("C116_3","076_16_3","1CO","16","3","3","Nuqa ĉhamutiyqami, qamkuna ukninchikkunata rinanpaq akratkillapa Jerusalenman kaĉhashaq. Chaynumi kaĉhashaq kartata, chaynulla chay qamkuna tantashaykillapata ima chay kriyiq masinchikllapakunamanqa. ");
INSERT INTO qufNT_vpl VALUES ("C116_4","076_16_4","1CO","16","4","4","Chaymi rinaypaq allin yupay katinqa, nuqapis paykunawan rishaq. ");
INSERT INTO qufNT_vpl VALUES ("C116_5","076_16_5","1CO","16","5","5","Nuqa watukushuqllapa shamurqami puntataqa rishaq Macedonia lugarpi kriyiqkunataraq watukuq. Chaymantanami qamkuna kayashaykillapa Corinto pwiblumanqa ĉhamushaq. ");
INSERT INTO qufNT_vpl VALUES ("C116_6","076_16_6","1CO","16","6","6","Chaynu ĉhamurqami, imanupiqa qamkunawan kidayman tukuyla chay tamya tyimputaqa. Piru chaymantaqami qamkuna yanapamatkillapa rishaq, maymanmi rir yaĉhachikunaypaq karan chayman rinaypaqqa. ");
INSERT INTO qufNT_vpl VALUES ("C116_7","076_16_7","1CO","16","7","7","Manami das pasaqnulaqa rikashunayanillapachu. Ashwanmi unayta qamkunawanqa kanayani. Piru Amitunchik munatinmi chaynuqa kanqa. ");
INSERT INTO qufNT_vpl VALUES ("C116_8","076_16_8","1CO","16","8","8","Piru manaraq qamkunaman shamuyarqami, kay Éfeso pwiblupi kidashaq Pentecostés fyista pasanankaman. ");
INSERT INTO qufNT_vpl VALUES ("C116_9","076_16_9","1CO","16","9","9","Chaqa kay pwiblupimi, Amitunchikpaq kusala achka yaĉhachikunaypaq kan. Chaymi kaypi yaĉhachikutiyqa, Jesucristupiqa achka kriyinqallapa, michka kay pwiblupi kusala achka runakuna ĉhiqnimayatinllapamapis. ");
INSERT INTO qufNT_vpl VALUES ("C116_10","076_16_10","1CO","16","10","10","Ukninchik Timoteo qamkunaman ĉhamutinqa, amami imapaq llakichirchu, ashwan kusata aligriyachinkillapa. Chaqa paypismi nuqa yupaylla Amitunchikllapaq kusata yaĉhachikun. ");
INSERT INTO qufNT_vpl VALUES ("C116_11","076_16_11","1CO","16","11","11","Chayrayku amami mayqannikillapapis paytaqa disprisyankillapachu. Ashwanmi yanapankillapa kusa shumaqla tukuy shamuyashanpi kananpaq. Chaymi pay shamur rikamananpaq. Chaqa nuqaqari wakin kriyiq masinchikkunawan kaypi yarayanillapa. ");
INSERT INTO qufNT_vpl VALUES ("C116_12","076_16_12","1CO","16","12","12","Nataq kriyiq masinchik Apolosta-shuypaqa, rugaray kriyiq masinchikkunawan qamkunaman shamur watukushunanllapapaq. Piru kanankunaqami, mana shamuyta puytisharaqchu. Maydiya shamunanpaq tyimpun katinmi, shamunqa watukushuqllapaqa. ");
INSERT INTO qufNT_vpl VALUES ("C116_13","076_16_13","1CO","16","13","13","Kriyiq masiykuna, rikĉhakusha yupayla allita kuytakarmi, Jesucristupi kriyishaykillapanulla mana shaykuq payllapi yarpur kawsayllapa. Amami imatapis manchar imachu, ashwan tukuy shunquykiwan Amitunchik Jesucristuta sirbiyllapa. ");
INSERT INTO qufNT_vpl VALUES ("C116_14","076_16_14","1CO","16","14","14","Chaynulla imata rurarllapapismi, ama kwashallachu, ashwan kusalata llakipanakur ima rurankillapa. ");
INSERT INTO qufNT_vpl VALUES ("C116_15","076_16_15","1CO","16","15","15","Kriyiq masiykuna, qamkuna yaĉhashaykillapanumi Estéfanas ayllunkunawanmi Acaya lugarpiqa puntata Amitunchikpiqa kriyiran. Chay paykunami chaypi wakin kriyiq masinkunata kusalata yanapayanllapa. ");
INSERT INTO qufNT_vpl VALUES ("C116_16","076_16_16","1CO","16","16","16","Chaymi kriyiq masiykuna, nuqaqa munani chay kusata yanapakuq Estefanaswan ayllunkunata, chaynulla yaĉhachikuqkunata kasur, paykunawan pulla Jesucristullapaq yaĉhachikunaykillapapaq. ");
INSERT INTO qufNT_vpl VALUES ("C116_17","076_16_17","1CO","16","17","17","Nuqaqami kusala aligri kani, kriyiq masinchikkuna Estéfanas, Fortunato, Acaico watukumaq ĉhamushanllaparayku. Chaqa qamkuna mana watukumaq shamutkillapamapismi, ashwan qamkunapa lugarnikillapaqa, paykuna shamusha watukumaqqa. ");
INSERT INTO qufNT_vpl VALUES ("C116_18","076_16_18","1CO","16","18","18","Chaqa paykunami nuqata kusalata animachimasha Amitunchikpi masta kriyinaypaq, imanutaq qamkunata kusalata animachishunllapa kriyinaykillapapaq chaynulla. Kay runakunataqami, allita kasunaykillapapaq kusala allin. ");
INSERT INTO qufNT_vpl VALUES ("C116_19","076_16_19","1CO","16","19","19","Kay Asia lugarpi, kriyiq masinchikkunami qamkunaman kusalata saluduta kaĉhamunllapa. Chaynulla Aquilawan, Priscilapis kusalata saludashunllapa. Chay paykunapa wasinpi tantakaq kriyiq masinchikkunapismi, Amitunchik Jesucristupa shutinpi kusalata saludashunllapa. ");
INSERT INTO qufNT_vpl VALUES ("C116_20","076_16_20","1CO","16","20","20","Chaynulla tukuy kaymanta kaq wakin kriyiq masinchikkunapis saludashunllapa. Chaymi qamkunapis uknikillapa uknikillapa kusala rispituwan saludanakunkillapa. ");
INSERT INTO qufNT_vpl VALUES ("C116_21","076_16_21","1CO","16","21","21","Nuqa Pablumi kusalata saludashurllapa, kay saludukunata nuqalla iskribimuni. ");
INSERT INTO qufNT_vpl VALUES ("C116_22","076_16_22","1CO","16","22","22","Mayqanpis Amitunchik Jesucristuta mana munarqa, kusala mana allinchu kanqa Dyuspaqqa. Chaymi nuqaqa nini: ¡Kusala munashay Amituy Jesucristo shamukuy-ari kay nuqakunaman! nir. ");
INSERT INTO qufNT_vpl VALUES ("C116_23","076_16_23","1CO","16","23","23","Amitunchik Jesucristumi kusa shumaqta llakipar yanapashunqallapa. ");
INSERT INTO qufNT_vpl VALUES ("C116_24","076_16_24","1CO","16","24","24","Tukuy qamkunatami nishaykillapa: Jesucristupi kriyiq kashaykillaparaykumi kusata munashunillapa. Chaynu kusalata munashurllapa ima saludashunillapa. ");
INSERT INTO qufNT_vpl VALUES ("C21_1","077_1_1","2CO","1","1","1","Nuqa Pablumi, Tayta Dyus munasha katin, Jesucristupa apustulnin kani. Chaymi Corinto pwiblupi Dyuspi kriyiqkunaman, chaynulla Acaya lugarpi kriyiqkunaman, nuqa ukninchik Timoteuwan pulla kar, kay kartata iskribimuni. ");
INSERT INTO qufNT_vpl VALUES ("C21_2","077_1_2","2CO","1","2","2","Chaynullami Taytanchik Dyusman, Amitunchik Jesucristumanpis mañakuni, llakipar tukuy imapi yanapashutinllapa shumaqta kawsanaykillapapaq. ");
INSERT INTO qufNT_vpl VALUES ("C21_3","077_1_3","2CO","1","3","3","Amitunchik Jesucristupa Taytan, Taytanchikllapa Dyusmi, alabakasha kanqa. Chaqa paymi kusata llakipar, kunsular ima yanapamanchikllapa. ");
INSERT INTO qufNT_vpl VALUES ("C21_4","077_1_4","2CO","1","4","4","Paymi kunsular yanapamanchikllapa ima riqchaq qischakaykunamanmatapis. Chaynu katinmi, nuqanchikkunapis ukkuna qischakaqtaqa kunsular yanapaypaq, imanuĉhi pay nuqanchikkunata kunsulamanchikllapa chaynulla. ");
INSERT INTO qufNT_vpl VALUES ("C21_5","077_1_5","2CO","1","5","5","Chaqa Jesucristo kusata qischakasha katinmi, nuqanchikkunapis qischakashunllapa payrayku. Chaynu qischakashaqami, payqa masta kunsular yanapamashunllapa. ");
INSERT INTO qufNT_vpl VALUES ("C21_6","077_1_6","2CO","1","6","6","Nishaykillapapis, qischakar yaĉhachishutiyllapa kriyitkillapaqa, Dyusqa kunsular washashunqallapa. Chaqa pay nuqakunata kunsulamatinllapaqa, qamkunapismi kunsulakankillapa. Chaymi shachinakunkillapa ima qischakaykunamanmatapis nuqakuna yupaylla. ");
INSERT INTO qufNT_vpl VALUES ("C21_7","077_1_7","2CO","1","7","7","Qamkunapaqqami, kusata kunfyakanillapa qischakarmapis shachinakunkillapa nir yaĉhar. Chaqa imanuĉhi nuqakuna yupay qischakayankillapa, chaynullami Tayta Dyusqa qamkunatapis kunsular yanapashunqallapa. ");
INSERT INTO qufNT_vpl VALUES ("C21_8","077_1_8","2CO","1","8","9","Kriyiq masiyllapakuna, Asia lugarpi qischakashayllapapaq chiqapta yaĉhanaykillapapaq willashunillapa. Kusatami qischakarayllapa mana agwantaypaqta. Chaymi yarpurayllapa chaypina wanuyashaqllapa nir. Piru chay qischakaykunaqami sirbimaranllapa ama nuqakunalapi kunfyakarchu, ashwan wanushakunata kawsachiq Dyuslapi kunfyakanayllapapaq. ");
INSERT INTO qufNT_vpl VALUES ("C21_10","077_1_10","2CO","1","10","11","Dyusmi chay qischakaykunamantaqa washamaranllapa paylapi kunfyakatiyllapa. Chaynulla qamkuna, Dyusman mañakur yanapamatkillapaqa, chay saqra wanunaykunamanmatapis washamayanqallapa. Chaymi wakinkunapis Dyusta payji ninqallapa pay yanapamashanllaparayku. ");
INSERT INTO qufNT_vpl VALUES ("C21_12","077_1_12","2CO","1","12","12","Kusatami aligriyanillapa, tukuywan kusa shumaq allinlata kawsasha kanillapa nir yaĉhashayllaparayku. Piru ashwan qamkunawanmaqami kusa mas shumaqta kawsasha kanillapa. Manami munayniyllapamantachu chaynuqa kawsasha kanillapa. Ashwanmi Tayta Dyus llakipar yanapamashanllaparayku, chaynuqa kawsarayllapa. ");
INSERT INTO qufNT_vpl VALUES ("C21_13","077_1_13","2CO","1","13","13","Kartaykunapimi qamkuna liyir intrakanaykillapapaq iskribishurayllapa, mana ukmanta imachu. Chaymi kunfyakanillapa chay nishushayllapakunapaq, nuqakunapaq ima chiqapta intrakankillapa nir yaĉhar. ");
INSERT INTO qufNT_vpl VALUES ("C21_14","077_1_14","2CO","1","14","14","Piru qamkuna wakinllataqa intrakasha karllapamapis, kusalata aligriyar shumaqta yarpuyllapa nuqakunapaqqa. Chaymi nuqakunapis kusalata aligriyar shumaqta yarpushaqllapa qamkunapaqpis, maydiya Amitunchik Jesús tikrakamutinqa. ");
INSERT INTO qufNT_vpl VALUES ("C21_15","077_1_15","2CO","1","15","15","Allinta nuqapaq yarpuyankillapa kanqa nir kunfyakarmi, yarpusha karay puntataqa qamkunataraq watukushuyllapata, chaywanqa ishkay kutipaqna rikashunayllapapaq. ");
INSERT INTO qufNT_vpl VALUES ("C21_16","077_1_16","2CO","1","16","16","Puntataqa watukushuyllapata yarpuray, Macedonia pwibluman riqnu. Chaymanta tikrakamurpis qashan watukushuyllapata yarpuray. Chayna qamkunapis yanapamatkillapa rinaypaq Judea pwibluman. ");
INSERT INTO qufNT_vpl VALUES ("C21_17","077_1_17","2CO","1","17","17","Ma ¿watukushuqllapa mana shamurqachu, naypaqtaqa mana allita yarpusha kashaq? ¿Qamkunachu yarpunkillapa nuqaqa munashayta rurar shamunaypaq arnishurllapaqa, mana allinta yarpurchu mana shamushachu kashaq nir? ");
INSERT INTO qufNT_vpl VALUES ("C21_18","077_1_18","2CO","1","18","18","Dyusmi yaĉhan imatapis pay yupaylla arnikushayllapataqa kumplinillapa nir. Chaymi mana chay kutillaqa “Arí, chaynu kanqa”, “Mana, mana chaynuchu kanqa” niytaqa puytinillapachu. ");
INSERT INTO qufNT_vpl VALUES ("C21_19","077_1_19","2CO","1","19","19","Chaqa nuqami, Silvanuwan, Timoteuwan, Dyusninchikpa Wamran Jesucristupaq yaĉhachikunillapa. Paymi Dyus arnikushan kar, tukuy ima nishantapis kumplin. ");
INSERT INTO qufNT_vpl VALUES ("C21_20","077_1_20","2CO","1","20","20","Chaynami Jesucristupi kumplikan Tayta Dyus tukuy arnikushankunaqa. Chaymi Jesucristurayku, Tayta Dyusta alabarqa ninchikllapa, “Chaynumi kanqa” nir. ");
INSERT INTO qufNT_vpl VALUES ("C21_21","077_1_21","2CO","1","21","21","Tayta Dyusmi nuqakunata, chaynulla qamkunatapis Jesucristuwan pullachar shumaqchamashanchikllapa. Chaynullami akramashanchikllapa paypaqna kanallapapaq. ");
INSERT INTO qufNT_vpl VALUES ("C21_22","077_1_22","2CO","1","22","22","Chayna paypa kaqnin kanallapapaqqami siñalamaqninchik yupay, Santu Ispiritunta qumashanchikllapa. Chaymi Ispiritunwanna karqa, yaĉhanchikllapa tukuy tyimpupaqna paypa kanchikllapa nir. ");
INSERT INTO qufNT_vpl VALUES ("C21_23","077_1_23","2CO","1","23","23","Chiqaptami nishaykillapa: Corinto pwiblupi kaqkunaman watukushuqllapa shamunaypaq karmapis, manaraqmi shamushachu kani, qamkuna llakishalla katkillapa mas llakichishuymanllapa nir yarpur. Tukuy chaykunapaqmi, Taytanchik Dyusla yaĉhan. ");
INSERT INTO qufNT_vpl VALUES ("C21_24","077_1_24","2CO","1","24","24","Manami nuqakunaqa qamkunata kusata willashunayanillapachu, Dyuspi kaynu kriyiyllapa nirqa. Chaqa qamkunaqari chiqaptana kriyinkillapa. Ashwanmi yanapashunayanillapa kriyishaykillapanulla aligrilana kawsanaykillapapaq. ");
INSERT INTO qufNT_vpl VALUES ("C22_1","077_2_1","2CO","2","1","1","Chayraykumi nuqaqa nisha kani, manaraq qashanqa watukushaykillapachu, ama anyashur llakichishunayllapapaq. ");
INSERT INTO qufNT_vpl VALUES ("C22_2","077_2_2","2CO","2","2","2","Chaqa qashan nuqa llakichishutiyllapaqa, ¿mayqanna nuqataqa aligriyachimanqallapa, mana qamkuna katkillapaqa? ");
INSERT INTO qufNT_vpl VALUES ("C22_3","077_2_3","2CO","2","3","3","Chaymi ashwan llakichimankimanllapa nir yarpur manaraq shamurchu, naypaqtaqa kartata iskribishurayllapa shumaqchanakunaykillapapaq. Chaqa nuqaqami munani ama llakichimarchu aligrichimanaykillapata. Chayna kunfyakaray tukuy qamkunaqa chay kartata liyir shumaqchanakur nuqawan pulla aligriyayankillapa kanqa nir. ");
INSERT INTO qufNT_vpl VALUES ("C22_4","077_2_4","2CO","2","4","4","Piru chay kartata iskribishurllapaqa, tukuy shunquywan kusata yarpur, llakir ima waqaray. Chaynu katinmapis, manami llakichishunayllapapaqchu iskribishurayllapa, ashwanmi alliplata munashunillapa nir yaĉhanaykillapapaq. ");
INSERT INTO qufNT_vpl VALUES ("C22_5","077_2_5","2CO","2","5","5","Chay runa mana allinta rurar llakichimasha nishurayllapa chayqami, mana nuqalatachu llakichimasha. Ashwan tukuy qamkunatapis llakichishushallapa. Chaynu katinmapis ama chaykunataqa kwintachashunllapachu. ");
INSERT INTO qufNT_vpl VALUES ("C22_6","077_2_6","2CO","2","6","6","Qamkunamanta achka runakuna nanaq nanaq chay runata karanta imatapis willasha katinnaqa, amana willayllapanachu. Chayllanami kanqa. ");
INSERT INTO qufNT_vpl VALUES ("C22_7","077_2_7","2CO","2","7","7","Ashwan kananqa pirdunar yanapayllapana. Kuytawkish kusata llakichitkillapa imakunata yarpur, mana das qamkunawan shunqukatinchu. ");
INSERT INTO qufNT_vpl VALUES ("C22_8","077_2_8","2CO","2","8","8","Chaymi qamkunata rugashunillapa, qashan rikachinaykillapapaq imanumi llakipayankillapa nir. ");
INSERT INTO qufNT_vpl VALUES ("C22_9","077_2_9","2CO","2","9","9","Naypaqllatanami kaykunapaqqa iskribishushallapa kani, chiqaptachu nuqa willashushayllapataqa kasuyankillapa kanqa nir yaĉhanaypaq. ");
INSERT INTO qufNT_vpl VALUES ("C22_10","077_2_10","2CO","2","10","10","Nuqaqami yaĉhayani qamkunaqa pirdunayankillapa kanqa nir. Chayna nuqapis paypaq manana ima mana allintapis yarpurchu, ĉhamurqa pirdunashushanami karay ninaypaq. Tukuy chaykunapaqqami Amitunchik Jesucristo yaĉhan, shumaq pullana kanaykillapapaq. ");
INSERT INTO qufNT_vpl VALUES ("C22_11","077_2_11","2CO","2","11","11","Chaynuqami, Satanasqa mana nuqanchikkunawanqa imatapis rurayta puytinqanachu. Chaqa pay imanu rurachikun nirpismi yaĉhanchikllapana. ");
INSERT INTO qufNT_vpl VALUES ("C22_12","077_2_12","2CO","2","12","12","Jesucristupa shumaq rimayninta, Troas pwibluman yaĉhachikuq ĉhatiyqa, kusalata uyakunaranllapa. Chaymi Amitunchikpaq yaĉhachikunaypaqqa, achka karan chaypiqa. ");
INSERT INTO qufNT_vpl VALUES ("C22_13","077_2_13","2CO","2","13","13","Piru chaynu katinmapis, kusalata yarpupakuray kriyiq masinchikllapa Tituta chaypi mana tarir. Chaqa paymi qamkuna Corintupi kaqkunapaqqa willamananpaq karan. Chayraykumi nuqaqa paykunamanta dispidikurna, riray Macedonia lugarman, chaypi Tituta tariyman nir yarpur. ");
INSERT INTO qufNT_vpl VALUES ("C22_14","077_2_14","2CO","2","14","14","Payji nishunllapa Dyusninchikllapata. Paymi nuqakunataqa kusa allinlata purichimanllapa, Jesucristo pullakumashallapa katin. Chaymi nuqakunata akrar kaĉhamashallapa, paypa shumaq rimayninta tukuy pachapi yaĉhachikunayllapapaq. Chay rimashan rurashan imakunami, yaĉhachikushaqa shikwakan tuktitukunapa mishki asyaynin yupay. ");
INSERT INTO qufNT_vpl VALUES ("C22_15","077_2_15","2CO","2","15","15","Chaqa nuqakuna yaĉhachikurqami, Jesucristo Taytanchik Dyusta insinsyuwan quntachin chaypa mishkila asyaynin yupay kanillapa. Chay insinsyupa asyayninqami shikwakan, chay washakaq runakunaman, chaynulla chay mana washakaq runakunaman ima. ");
INSERT INTO qufNT_vpl VALUES ("C22_16","077_2_16","2CO","2","16","16","Chay mana washakaqkunapaqqami, kay insinsyupa asyayninqa, wanuyllapaq asyan. Piru chay washakaqkunapaq-shuypaqa, insinsyupa asyayninqa allipla mishki mutkiypaqla kar, tukuy tyimpupaq kawsachin. Manami mayqanpis munayninllamanta Dyus nishankunata yaĉhachikuyta puytinchu. ");
INSERT INTO qufNT_vpl VALUES ("C22_17","077_2_17","2CO","2","17","17","Chaynu katinmi, mana ukkuna yupay munayniyllapalamanta pagrakanayllaparaykuchu Dyusninchikpaqqa yaĉhachikunillapa. Ashwanmi Dyuspa naypanpiqa chiqapta rimanillapa mana llullakurchu, pay kaĉhamashanllaparayku, chaynulla Jesucristo pullakumashallapa katin. ");
INSERT INTO qufNT_vpl VALUES ("C23_1","077_3_1","2CO","3","1","1","Kaykunata nirqachu, ¿yarpuchishunillapa, qashan nuqakunalla alabakayanillapa nir? ¿Manaqachu wakinkuna yupay nuqakunapis kartayllapataraq rikachishaykillapa, maymantami shamunillapa nir yaĉhanaykillapapaqqa? ¡Manami! Chaqa qamkuna, chaynulla wakinkunaqami yaĉhankillapa nuqakunaqa, Dyusmanta shamunillapa nir. ");
INSERT INTO qufNT_vpl VALUES ("C23_2","077_3_2","2CO","3","2","2","Qamkunallami kartayllapa yupayqa kankillapa. Chaymi mayqanpis qamkunata, Dyus munashankunata ruraqta rikashurllapaqa, yaĉhanqallapa allinkunalata qamkunapiqa rurasha kanillapa nir. ");
INSERT INTO qufNT_vpl VALUES ("C23_3","077_3_3","2CO","3","3","3","Allipla shutillami qamkunaqa Jesucristupa kartan yupay kankillapa. Chaqa qamkunaqa Jesucristupi kriyishaykillaparayku pay yanapashutinllapa munashanta rurankillapa. Chaymi chay rurashaykillaparayku intrakanllapa Jesucristuwanna kankillapa nir. Qamkunaqa manami lapisiruwan iskribikasha kartachu kankillapa. Chaynulla manami rumipi iskribikasha yupaychu kankillapa. Ashwanmi, qamkunawanna chiqap kawsaq Dyuspa Santu Ispiritun katin, Dyus munashankunata rurankillapa. Chaynami ninqallapa, yaĉhachishushayllaparayku unay kashaykillapamantaqa ukmanna kankillapa nir. ");
INSERT INTO qufNT_vpl VALUES ("C23_4","077_3_4","2CO","3","4","4","Jesucristo pullakumashanchikrayku, Dyuspi kunfyakanillapa chaykunapaqqa. ");
INSERT INTO qufNT_vpl VALUES ("C23_5","077_3_5","2CO","3","5","5","Manami nuqakunalla kusa yaĉhaq kashayllaparaykuchu chaykunataqa ninillapa. Ashwan tukuy imata rurayta puytishayllapaqami, Dyusmanta shamun. ");
INSERT INTO qufNT_vpl VALUES ("C23_6","077_3_6","2CO","3","6","6","Chaqa pay mana yaĉhachimashallapa katinqa, mana mayqantapis willayaymanllapachu chay mushuq tratupaqqa. Chay mushuq tratuqami mana iskribikashachu. Ashwan Santu Ispiritu shunqunchikpi ratakusha katinmi yaĉhanchik, Dyuswan kar mushuq tratuta rurashanchikna nir. Nishaykillapa: Mayqanpis Dyus mantakushankunata munayninlamanta kumplishaq nirqa, ashwan tukuy tyimpupaq Dyusmantaqa chiqanchakanqallapa. Chaqa Dyuspa Santu Ispiritunlamiri kawsachikun tukuy tyimpupaqqa. ");
INSERT INTO qufNT_vpl VALUES ("C23_7","077_3_7","2CO","3","7","7","Rumipi iskribir Moisesta, Dyus qushanqa, mana mayqantapis washayta puytiranchu, runakuna mana tukuyta kumpliyta puytishanllaparayku. Chaynu katinmapis, tukuy chaykunata Moisés Dyusmanta aypatinqa, Dyusqa Moisespa qaqllantaqa kusala llipya intirupaq tikraran. Chaymi Israel runakunamapis mana rikayta puytiranchu qaqllantaqa. Piru allmanta allmantaqa, chay llipyarayashanqa chinqaran. ");
INSERT INTO qufNT_vpl VALUES ("C23_8","077_3_8","2CO","3","8","8","¡Ashwan kananqa Dyuspa Santu Ispiritun yanapamaqninchikllapa chayqa, kusala mas shumaq washamanallapapaqqa! ");
INSERT INTO qufNT_vpl VALUES ("C23_9","077_3_9","2CO","3","9","9","Chay mantakuykuna kusa llipyalla karmapis payllaqa mana washamayninchikta puytiranchu. Piru kanan-shuypaqa Dyusninchikpi kriyishanchikrayku Santu Ispiritunwan yanapamarninchik washamanchik. Chaynu katin ashwan chayqa kusala mas shumaq kanqa Moisés mantakushanmantaqa. ");
INSERT INTO qufNT_vpl VALUES ("C23_10","077_3_10","2CO","3","10","10","Chaqa Moisespa qaqllan llipyaratin kusa shumaqta mantakusha katinmapis, manami shumaqnachu, Santu Ispiritunwan Dyus kusala shumaqta yanapamashanchikmantaqa. ");
INSERT INTO qufNT_vpl VALUES ("C23_11","077_3_11","2CO","3","11","11","Chaynu Moisespa qaqllan llipyaratinmapis, yaĉhachikushankunaqa mana tukuy tyimpupaqchu kawsachikuran. Ashwan Dyuspa Santu Ispiritunmi kanan yanapamashanchik chaymi, llipyaraq yupay kusala mas shumaq kar, kawsachikun tukuy tyimpupaq. ");
INSERT INTO qufNT_vpl VALUES ("C23_12","077_3_12","2CO","3","12","12","Kaykunapaq yaĉharmi nuqakuna-shuypaqa, mana imatapis mancharchu yaĉhachikunillapa, chay yaĉhachikushayllapaqa tukuy tyimpupaq mana chinqanchu nir. ");
INSERT INTO qufNT_vpl VALUES ("C23_13","077_3_13","2CO","3","13","13","Manami Moisés yupaychu yaĉhachikunillapa. Moisesqami qaqllanta pañuwan pampaqnula yaĉhachikuq, Israel runakuna ama kwintachakananpaq qaqllan llipyarayashanqa limpuna allmanta allmantaqa chinqayan nir. ");
INSERT INTO qufNT_vpl VALUES ("C23_14","077_3_14","2CO","3","14","14","Piru Moisés yaĉhachikutinqa chiqapta runakunaqa mana intrakaranllapachu. Kanankaman chay unay tratuta liyirqa, mana intrakanllapachu Jesús, Dyuspa Cristun nirqa, yarpuyninqa pañuwan pampakasha yupay katin. Chaynulla chay pampakashan yupay chayqa manaraq ashuchikashachu. Ashwanmi chay pampakashan yupay chayqa, ashuchikayanqa Jesús, Dyuspa Cristun nir chiqapta kriyitinllapana. ");
INSERT INTO qufNT_vpl VALUES ("C23_15","077_3_15","2CO","3","15","15","Kanankaman Moisespa librunkunata liyirmapis, wakin Israel runakunaqa mana intrakanllapachu, yarpuyninllapa uk pañuwan pampakasha yupay katin. ");
INSERT INTO qufNT_vpl VALUES ("C23_16","077_3_16","2CO","3","16","16","Piru uk runa, Amitunchik Jesuspina kriyitinqa, chay pañu pampaq yupay chayqa ashuchikaq yupayna kidan. ");
INSERT INTO qufNT_vpl VALUES ("C23_17","077_3_17","2CO","3","17","17","Chaymi Amitunchik Jesuspi kriyishaqa, payqa Santu Ispiritunta qumanchik. Chaqa Amitunchikqami paylla Santu Ispiritupis. Chaymi chay maypiĉhi Amitunchikpa Ispiritun katinqa, chaypiqa washakayta puytinchik. ");
INSERT INTO qufNT_vpl VALUES ("C23_18","077_3_18","2CO","3","18","18","Chayrayku tukuy nuqanchikkunaqa, chay pañu qaqllanchikta pampaq yupay kaq chay manana katinqa, ispiju yupay kasha, runakunaqa rikamarninchikllapa yaĉhan kusa puytiqmi Amitunchikqa nir. Chaymi maydiyapis Amitunchik Jesusqa mas allinpaqna tikramayashunllapa, pay yupay kusala shumaqna kanapaq Ispiritunrayku. ");
INSERT INTO qufNT_vpl VALUES ("C24_1","077_4_1","2CO","4","1","1","Chayraykumi mana disanimakunillapachu. Chaqa Tayta Dyusmi kusata llakipamarllapa inkargamashallapa paypaq yaĉhachikunayllapapaq. ");
INSERT INTO qufNT_vpl VALUES ("C24_2","077_4_2","2CO","4","2","2","Tukuy ima pinqaypaqkunataqa, manana rurayta munashanachu kanillapa. Chaymi mana kusa yaĉhaq tukur ima ingañakuytaqa munanillapachu. Chayraykumi Dyusninchikpa rimaynintaqa mana llullakurchu, karanta rimanillapa. Chaynu, Dyuspa naypanpi rimashayllaparaykumi, intrakaqkunaqa ninllapa, nuqakunaqashi Dyuspaqqa mana llullakurchu rimanillapa nir. ");
INSERT INTO qufNT_vpl VALUES ("C24_3","077_4_3","2CO","4","3","3","Piru wakinkunapaq-shuypaqa pakaplla yupay kanqa chay yaĉhachikushayllapaqa. Chaymi mana intrakanashanllaparayku, tukuy tyimpupaq Dyusmantaqa ashuchikanqallapa. ");
INSERT INTO qufNT_vpl VALUES ("C24_4","077_4_4","2CO","4","4","4","Chaqa mana intrakanashanllaparaykumi, kay pachapi saqrata rurachikuq dyabluqa, yarpuyninpi syiguyasha yupay kananllapapaq nisha. Chayna Jesucristo pay paylla kawsaq Dyuswan katin, shumaq rimayninkuna llipyaraq yupay katinmapis, ama kriyinanllapapaq. ");
INSERT INTO qufNT_vpl VALUES ("C24_5","077_4_5","2CO","4","5","5","Manami nuqakunallapaqchu yaĉhachikunillapa. Jesucristupaqmi yaĉhachikunillapa, pay Amitunchikllapa nir. Nuqakunaqami qamkunata yanqa sirbishuqnikillapala kanillapa, Jesusta munashayllaparayku. ");
INSERT INTO qufNT_vpl VALUES ("C24_6","077_4_6","2CO","4","6","6","Dyusmi tukuy imakunata ruraran. Piru tutaparaq intiru katinmi, “Kanqa achkirachikuq” niran. Chayna achkilla tikrakaran. Chaynullami Jesucristupi kriyisha yarpuyninchikllapatapis achkiraqlla yupay kananpaq tikrasha. Chayna Jesucristurayku yaĉhanallapapaq, Dyusninchikqa kusala allin, shumaq nir. ");
INSERT INTO qufNT_vpl VALUES ("C24_7","077_4_7","2CO","4","7","7","Michka allpa manka yupay karmapis, nuqakunaqa Dyuspa kusala shumaq rimaynintaqa pullayllapa purichinillapa yaĉhachikunayllapapaqqa. Chayna runakuna rikarqa yaĉhananllapapaq chay yaĉhachikushayllapaqa mana nuqakunallamantachu, ashwan Dyuspa pudirninwanmi yaĉhachikunillapa nir. ");
INSERT INTO qufNT_vpl VALUES ("C24_8","077_4_8","2CO","4","8","8","Chaynu, kusalata qischakar allpa manka yupay daskaqla pakikanapaq karmapis, manami tukuy tyimpuqa qischakashaqllapachu. Chaymi yarpur llakirmapis, mana kwintachakanillapachu. ");
INSERT INTO qufNT_vpl VALUES ("C24_9","077_4_9","2CO","4","9","9","Ikiyllapakunapi qischamananllapapaq purinllapa. Piru manami nuqakunalataqa Dyusqa dijamanllapachu. Chaynulla alsar ima itakumarllapamapis, manami allpa mankata yupayqa llampuchamanqallapachu. ");
INSERT INTO qufNT_vpl VALUES ("C24_10","077_4_10","2CO","4","10","10","Mayta rirmapismi Jesuspaq yaĉhachikur purinillapa. Chaynu purirmi yaĉhanillapa wanuchimanayanllapa nir, imanuĉhi Jesusta wanuchiranllapa chaynulla. Piru chaynu Jesuspaq yaĉhachikushayllaparayku wanuchimanatinllapapismi, kaypi kanillapa. Chaymi Jesús yanapamashanllaparayku, yaĉhanqallapa payqa kawsan nir. ");
INSERT INTO qufNT_vpl VALUES ("C24_11","077_4_11","2CO","4","11","11","Chaqa nuqakuna kawsayarlla Jesuspaq yaĉhachikutiyllapa wanuchimanatinllapapismi, kaypi kanillapa. Chaynu katiyllapami, ukkunaqa yaĉhanqallapa Jesús washamanllapa nir. ");
INSERT INTO qufNT_vpl VALUES ("C24_12","077_4_12","2CO","4","12","12","Chaynu yaĉhachikushayllaparaykumi mana intrakanaqkunaqa, wanuchimananllapa ima. Piru qamkuna-shuypaqa ashwan washakashaykillapana, qischakar yaĉhachishutiyllapa kriyishaykillaparayku. ");
INSERT INTO qufNT_vpl VALUES ("C24_13","077_4_13","2CO","4","13","13","Dyus nitin iskribikashakunapimi kaynu nin: “Nuqa kriyiq karmi, kunfyakar rimaray” nir. Chaynullami nuqakunapis qischakarqa, kunfyakar rimanillapa kriyishayllapapaqqa, mana manchakur imachu. ");
INSERT INTO qufNT_vpl VALUES ("C24_14","077_4_14","2CO","4","14","14","Chaqa yaĉhanillapa Dyus, Amitunchik Jesusta wanushanmanta kawsachimuqqami nuqakunata, chaynulla qamkunatapis kawsachimarninchikllapa, pullata apamashunllapa paywanna kanallapapaq nir. ");
INSERT INTO qufNT_vpl VALUES ("C24_15","077_4_15","2CO","4","15","15","Nuqakunami qamkunarayku qischakasha ima kanillapa, Dyusta riqsir washakanaykillapapaq. Chayraykumi runakunaqa kusa achkana kriyir, Dyusta alabar ninqallapa: Dyusmi kusalata yanapamarninchik washamanchik nir. ");
INSERT INTO qufNT_vpl VALUES ("C24_16","077_4_16","2CO","4","16","16","Chaynu yaĉhachikur kusata kwirpuyllapapi qischakarllapamapis, manami disanimakunillapachu. Ashwanmi yarpuyniyllapapiqa, Dyuspaqqa mas allinna kanillapa. ");
INSERT INTO qufNT_vpl VALUES ("C24_17","077_4_17","2CO","4","17","17","Kay bidapi qischakayanillapa chaykunaqami dasla pasan. Piru ashwan Dyus paywan kanayllapapaq nishanqami, kusala mas shumaq chay qischakaykunamantaqa. Chaymi tukuy tyimpupaqna chaykunaqa. ");
INSERT INTO qufNT_vpl VALUES ("C24_18","077_4_18","2CO","4","18","18","Chayraykumi kay bidapi qischakashayllapakunapaqqa mana yarpupakunillapachu. Chaqa chay qischakaykunaqami uk ratulapaq. Ashwanmi Taytanchik Dyus paywan kanayllapapaq nishanlapi kunfyakanillapa. Chaqa Taytanchik Dyus arnimashanllapakunaqa tukuy tyimpupaq. ");
INSERT INTO qufNT_vpl VALUES ("C25_1","077_5_1","2CO","5","1","1","Nuqanchikkunapa kanan kwirpunchikkunaqami, runakuna rurashan chukllakuna yupay uk ratulapaq kay bidapiqa kanqa. Piru yaĉhanchikllapami, kay bidapi kawsayashanchikmantaqa uk bidapiqa tukuy tyimpupaqna mushuq kwirpuyjun kawsashunllapa nir. Chaymi tukuy tyimpupaq, Dyus rurashan mana tukukaq wasi yupayna kashunllapa. ");
INSERT INTO qufNT_vpl VALUES ("C25_2","077_5_2","2CO","5","2","2","Chayraykumi kanan kawsarqa, rishamana kayman unaq syilumanqa nir yarpunchikllapa. ");
INSERT INTO qufNT_vpl VALUES ("C25_3","077_5_3","2CO","5","3","3","Chaqa chay wasiqami, mudananchikllapa yupay pampamanchikllapa, ama lirila yupay kanallapapaq. ");
INSERT INTO qufNT_vpl VALUES ("C25_4","077_5_4","2CO","5","4","4","Imanutaq mana yanqa mudakusha kashamaqa, chay yakakushanchik mana imapaqpis sirbitinchu, lirila yupay kanchikllapa. Chaynullami kay bidapi kawsayashanchikllapa kwirpunchikqa, mana tukuy tyimpupaq katin maydiyaqa wanunchik. Chaymi munanchikllapa unaq syiluman rir, shumaqta mudakusha yupayna tukuy tyimpupaq kawsanapaq. ");
INSERT INTO qufNT_vpl VALUES ("C25_5","077_5_5","2CO","5","5","5","Chaypaq unaq syilupi imanu mushuq kwirpuyjunna kawsayashunllapa nir chiqapta yaĉhanallapapaqqami Tayta Dyus, Santu Ispiritunta qumashanchikllapa. Chaqa paymi chaynu kanapaq nimashanchikllapa. ");
INSERT INTO qufNT_vpl VALUES ("C25_6","077_5_6","2CO","5","6","6","Santu Ispiritu nuqanchikkunawan katinmi, yaĉhanchikllapa unaq syilupi Jesuswan pulla tukuy tyimpu kawsayashunllapa nir. Piru kay pachapiraq kawsarqami, Amitunchikmantaqa wakaqllapi yupay kanchikllapa, manaraq paypa pullan kashanchikllaparayku. ");
INSERT INTO qufNT_vpl VALUES ("C25_7","077_5_7","2CO","5","7","7","Paypi kriyiq karmi chaypaqqa yaĉhanchikllapa, mana nawinchikwan rikashanchikllaparayku imachu. ");
INSERT INTO qufNT_vpl VALUES ("C25_8","077_5_8","2CO","5","8","8","Chaymi kusata kunfyakar yarpunchikllapa kay pachapi kawsayashanchikllapamantaqa rir, Amitunchikwanna kanallapapaq. ");
INSERT INTO qufNT_vpl VALUES ("C25_9","077_5_9","2CO","5","9","9","Chayraykumi Dyus munashanlata rurar kawsayta munanchikllapa kay pachapimapis, payta aligriyachinallapapaq. Chayna unaq syilupi paywan pulla karmapis chayllata rurar tanallapapaq. ");
INSERT INTO qufNT_vpl VALUES ("C25_10","077_5_10","2CO","5","10","10","Yaĉhashanchikllapanu tukuymi, Jesucristupa naypanman riyashunllapa, payna mantakunanpi tar rikar yaĉhamanallapapaq imanu kashapis. Chaymi tukuyta rikar yaĉhamarninchikllapaqa, payna imatapis ruramashunllapa, kay pachapi kawsayarlla, allinta mana allinta rurasha kashamapis. ");
INSERT INTO qufNT_vpl VALUES ("C25_11","077_5_11","2CO","5","11","11","Chaynu Jesús runakunata rikar yaĉhayanqa nir yaĉharmi, pay munashankunata rurar alliplata chaykunapaq runakunata intrachiyta yarpunillapa. Dyusqami allita riqsimanllapa pay munashankunata ruranillapa nir, chaynulla qamkunapis icharaq allita chaykunapaqqa intrakar riqsimankimanllapa. ");
INSERT INTO qufNT_vpl VALUES ("C25_12","077_5_12","2CO","5","12","12","Manami qashan alabakanarchu chaynuqa willashuyanillapa. Ashwanmi chaykunataqa willashuyanillapa intrakanaykillapapaq, chay wakin yaĉhachikur paykunalla alabakar purinllapa chaykunapaq. Chaymi intrakarnaqa, nuqakunapaq rimankillapa, yaĉhachishushayllapaqa chiqap nir. ");
INSERT INTO qufNT_vpl VALUES ("C25_13","077_5_13","2CO","5","13","13","Imanupi yaru yupay yaĉhachikunki nimatkillapamapis, Dyusmi yaĉhan chay yaĉhachishuyashayllapapaqqa. Nataq qamkunamanta nuqakunapaq, mana yaruyashachu allintami yaĉhachikuyan niqkunaqa, allinta yarpuyankillapa. ");
INSERT INTO qufNT_vpl VALUES ("C25_14","077_5_14","2CO","5","14","14","Imata rurarpismi mana nuqakunapa munayniyllamantachu ruranillapa. Jesucristo kusalata munamanchik nir yaĉharmi, pay munashanlata ruranapaq kanchik. Chaymi nuqanchikrayku, Jesucristuqa wanusha nir kriyirqa, yaĉhanchikllapana Dyuspaqqa uchanchikkunapaq pagrakusha yupayna kanchik nir. ");
INSERT INTO qufNT_vpl VALUES ("C25_15","077_5_15","2CO","5","15","15","Jesucristuqami tukuypaq wanuran, amana munashanchiknullata rurarnachu kawsanallapapaq. Ashwanmi wanurmapis kawsamuran, pay munashantana rurar kawsanallapapaq. ");
INSERT INTO qufNT_vpl VALUES ("C25_16","077_5_16","2CO","5","16","16","Chayraykumi kananqa nuqakunaqa manana mayqan runapipis yarpunillapachu, imanutaq kay pachapi mana kriyiqkuna yarpunllapa chaynuqa. Chaqa nuqakunapismi paykuna yupay, Jesucristupaqqa mana allintachu yarpuq kanillapa. Piru kananqami manana chaynutachu yarpunillapa. ");
INSERT INTO qufNT_vpl VALUES ("C25_17","077_5_17","2CO","5","17","17","Ashwan mayqanpis Jesucristuwan kaqqa, uk mushuq runana. Unay ima kaqkunaqami pasashana; kanan kaqqami mushuqna. ");
INSERT INTO qufNT_vpl VALUES ("C25_18","077_5_18","2CO","5","18","18","Tukuy kaykunatami pay rurasha. Chaymi paylla Dyusninchikqa shumaqtana rikamanchikllapa, Jesucristurayku. Chaynulla nuqanchikkunatana inkargamashanchikllapa wakinkunatapis willashallapa, paywanqa shumaqna kananllapapaq. ");
INSERT INTO qufNT_vpl VALUES ("C25_19","077_5_19","2CO","5","19","19","Chaqa, Tayta Dyusmi runakunata pullakunanpaq niran, Jesucristurayku uchanllapamatapis manana kwintacharchu. Chay kaykunapaq yaĉhachikunayllapapaqmi nuqakunatapis nimaranllapa. ");
INSERT INTO qufNT_vpl VALUES ("C25_20","077_5_20","2CO","5","20","20","Chaynu Jesucristo nuqakunata kaĉhamashallapa katinmi, Dyus yupaylla yaĉhachikunillapa paywan shumaq kananllapapaq. Chaymi Jesucristurayku willashunillapa: Taytanchik Dyusta ama ĉhiqnirchu, ashwan paywan shumaqta kawsashunllapa nir. ");
INSERT INTO qufNT_vpl VALUES ("C25_21","077_5_21","2CO","5","21","21","Yaĉhashanchikllapanu, Jesucristumi mana ima uchayjunmapischu karan. Piru Dyusqami, payta kaĉhamuran nuqanchikkunapa uchanchikllaparayku wanunanpaq. Chaymi, Jesucristurayku nuqanchikkunaqa shumaqchakasha mana uchayjunnachu kanchikllapa Dyuspaqqa. ");
INSERT INTO qufNT_vpl VALUES ("C26_1","077_6_1","2CO","6","1","1","Kananqami, Dyus nishankunata yaĉhachikuq kar, rugashunillapa Dyus yanapashushanllapapaq yaĉhachishutinllapaqa, allita intrakar kasunaykillapapaq. ");
INSERT INTO qufNT_vpl VALUES ("C26_2","077_6_2","2CO","6","2","2","Chaqa Dyus nitin iskribikashakunapimi nin: “Kusa allin tyimpupi mañakutki uyapashuray. Chaymi washakanaykillapapaq tyimpupi yanapashuray” nir. Chaynulla qamkunapaqqa kananllami kusa allin tyimpuqa. ¡Chaymi kananqa Dyus washashur yanapashunqallapa! ");
INSERT INTO qufNT_vpl VALUES ("C26_3","077_6_3","2CO","6","3","3","Nuqakunaqami mana, mana allinkunataqa ruranillapachu. Chaqa manami munanillapachu chay mana allin rurayniyllaparayku, Dyus mana washashunanllapataqa. ");
INSERT INTO qufNT_vpl VALUES ("C26_4","077_6_4","2CO","6","4","4","Ashwanmi michka qischakar, imata ministirmapis, shachinakur imatapis Dyus munashanlata ruranillapa. Chayrayku runakuna yaĉhananllapapaq, nuqakunaqa chiqapta Dyusta sirbinillapa nir. ");
INSERT INTO qufNT_vpl VALUES ("C26_5","077_6_5","2CO","6","5","5","Chaynulla wipyakar, prisukar, qaryapamatinllapa, kusata trabajar, michka mana punur, mallaqnarmapis, alliplata shachinakusha kanillapa, Dyus munashanlata rurar. ");
INSERT INTO qufNT_vpl VALUES ("C26_6","077_6_6","2CO","6","6","6","Chaynumi Dyus munashanlataqa ruranillapa: Kusa allinlata kawsaq kar, Dyuspa rimayninta yaĉhaq kar, tantyakar mana imatapis das ruraq kar, Dyuspa Santu Ispiritun nuqakunapi katin chiqapta mayqantapis munaq kar, ");
INSERT INTO qufNT_vpl VALUES ("C26_7","077_6_7","2CO","6","7","7","chiqapta yaĉhachikuq kar, Tayta Dyuspa pudirnin nuqakunapi katin ima. Chaynumi allin ruraykunalata rurar kawsanillapa. Chaymi musyamaqkuna, mana musyamaqkunapis nuqakunapaq ninqallapa, Dyus munashanlata rurar yaĉhachikunllapa nir. ");
INSERT INTO qufNT_vpl VALUES ("C26_8","077_6_8","2CO","6","8","8","Imanupiqa kasumanllapa. Imanupi-shuypaqa mana. Imanullapiqa kusa shumaqta rimanllapa nuqakunapaqqa. Imanupi-shuypaqa musyamarllapa mana allintachu rimanllapa. Llullakuqkunata yupaymi ruramanllapa, michka mana llullakur, chiqapta rimasha katiyllapamapis. ");
INSERT INTO qufNT_vpl VALUES ("C26_9","077_6_9","2CO","6","9","9","Dyuspaq mana yaĉhachikuqninta yupaymi ruramanllapa, kusata riqsimaqllapa karmapis. Yaqqa wanusha yupaymi kanillapa, piru kawsayanillaparaq. Kusatami qischamanllapa, piru manami wanuchimanllapachu. ");
INSERT INTO qufNT_vpl VALUES ("C26_10","077_6_10","2CO","6","10","10","Llakisha yupay kanillapa, piru aligrilami kanillapa. Pubri yupay kanillapa, piru ukkunatami Dyuspaqqa imayjun kaqpaq yupayna tikranillapa. Chaynumi pubri yupay kanillapa, piru Dyuspaqqa kusa imayjun kanillapa. Imanu katinpismi, Tayta Dyus munashanlata ruranillapa. ");
INSERT INTO qufNT_vpl VALUES ("C26_11","077_6_11","2CO","6","11","11","Corinto pwiblupi kriyiq masiykuna, kusa allitami willashushallapa kar, tukuy shunquywan munashunillapa. ");
INSERT INTO qufNT_vpl VALUES ("C26_12","077_6_12","2CO","6","12","12","Tukuytami imatapis manyaq willashusha karllapa kusalata munashunillaparaq. Ashwan qamkunami nuqakunataqa mana chiqapta munamaq yupaychu kankillapa. ");
INSERT INTO qufNT_vpl VALUES ("C26_13","077_6_13","2CO","6","13","13","Chayraykumi qamkunataqa rugashunillapa, imanutaq uk runa wamranta willan chaynu, qamkunaqa chiqapta munamanaykillapapaq, imanutaq qamkunata tukuy shunquywan munashunillapa chaynulla. ");
INSERT INTO qufNT_vpl VALUES ("C26_14","077_6_14","2CO","6","14","14","Kriyiq masiykuna, chay mana kriyiqkunawanqa amami kasaranaykillapapaq imalamapis tratuta rurankillapachu. Chaynuqami manana paykunawan yuntakaq yupaynaqa kayankillapachu kanqa. Chaqa manari allinchu, allinta ruraqkunawan, chay mana allinta ruraqkunaqa piĉhunakur chayllata yarpunanllapapaqqa. Chaynulla manami achkirachikuqwan tutaparaqpis piĉhunakuyta puytinllapachu. ");
INSERT INTO qufNT_vpl VALUES ("C26_15","077_6_15","2CO","6","15","15","Chaynumi Jesucristuwan, dyablupis mana chayllata yarpuyta puytinchu. Dyuspi kriyiqpis, mana chayllata yarpuyta puytinchu, uk mana kriyiqwanqa. ");
INSERT INTO qufNT_vpl VALUES ("C26_16","077_6_16","2CO","6","16","16","Manami allinchu kawsaq Dyuspa lugarnin, uk runa rurashanta amituy nir aduranapaqqa. Chaqa kawsaq Dyusqami maypi kashapis, nuqanchik kriyishanchikrayku pullanchik. Chayraykumi paypa wasin yupay kanchikllapa. Paymi tukuy kaykunapaqpis iskribishankunapiqa kaynu niran: “Nuqaqa paykunapi kawsar purishaq paykunawan pulla. Nuqami paykunapa Dyusnin kashaq. Paykuna-shuypaqa wamraykuna kar, nuqalata kasumar munashayta ruranqa. ");
INSERT INTO qufNT_vpl VALUES ("C26_17","077_6_17","2CO","6","17","17","Chay mana allinta tukuqkunamanta lluqshir wakaq tukuyllapa, ama mana allin rurayninllapata ruranaykillapapaq. Chaymi shumaqta rikashurllapa, ");
INSERT INTO qufNT_vpl VALUES ("C26_18","077_6_18","2CO","6","18","18","Taytaykillapa kashaq qamkunapaqqa. Nataq qamkunaqa ullqu wamray, warmi wamray kankillapa. Chaynu nirmi arnishunillapa tukuy imata puytiq Dyusnikillapaqa” nir. ");
INSERT INTO qufNT_vpl VALUES ("C27_1","077_7_1","2CO","7","1","1","Chaynu kaykunata arnikashanchikllaparaykumi, kriyiq masiykuna, kwirpunchikpi, yarpuyninchikpi ama mana allinkunataqa rurayta yarpurlamapischu kawsashunllapa. Ashwan Taytanchik Dyusta kasur, manchar pay munashankunalata rurar kawsashunllapa. ");
INSERT INTO qufNT_vpl VALUES ("C27_2","077_7_2","2CO","7","2","2","Nuqami munani, nuqakunapi kunfyakar kusata munamanaykillapata. Chaqa manami mayqanwanpis mana allintaqa rurashachu kanillapa. Manami mayqantapis uchakuchishachu kanillapa. Chaynulla mana mayqantapis llullachisha imachu kanillapa imapaqpis. ");
INSERT INTO qufNT_vpl VALUES ("C27_3","077_7_3","2CO","7","3","3","Qamkunamanta wakinnikillapallataqaĉhi mana allinta tukusha katkillapa, chay mana allinta tukushaykillaparayku washaykillapata rimaq yupay willashunillapa. Piru manami washaykillapatachu rimayani, chaqa nishurayllapana kusalata munashunillapa nir. Chaynullami kawsayar, manaqa wanunaypaqna karmapis, kusalata munashaykillapa. ");
INSERT INTO qufNT_vpl VALUES ("C27_4","077_7_4","2CO","7","4","4","Alliplatami yaĉhani chaynu katinmapis, qamkunaqa kasumar munamankillapa nir. Chaymi qamkunata willashurllapaqa alliplata aligriyani qamkunarayku. Chayna imanu qischakarmapis, allipta animakuni, aligriyani ima. ");
INSERT INTO qufNT_vpl VALUES ("C27_5","077_7_5","2CO","7","5","5","Macedonia pwibluman ĉhashaymanta-pacha, manami samashachu kanillapa. Ashwanmi maypipis kusalata qischakasha kanillapa. Maypipismi qaryapamaqllapa. Chaymi nuqakuna-shuypaqa kusalata llakir yarpupakurayllapa mana imatapis qamkunapaq yaĉharchu. ");
INSERT INTO qufNT_vpl VALUES ("C27_6","077_7_6","2CO","7","6","6","Piru llakishakunata aligriyachiq Dyusmi nuqakunataqa aligriyachimashallapa, Tito ĉhamushanrayku. ");
INSERT INTO qufNT_vpl VALUES ("C27_7","077_7_7","2CO","7","7","7","Chaqa ĉhamurqa allip shumaqta parlamashallapa, kusala shumaqta samachishaykillapa nir. Tituqami nimashallapapis, alliplatashi qamkuna nuqakunata rikamanayankillapa, chaynulla qamkunaqashi alliplata llakiyankillapa nuqapaq yarpur nir. Chaynu willamatinmi ashwan masta aligriyaray. ");
INSERT INTO qufNT_vpl VALUES ("C27_8","077_7_8","2CO","7","8","8","Chay kartata kaĉhamushayta liyirĉhi intrakar llakishaykillapa. Piru kananqami nuqaqa kusala aligrina kani. Chaqa chay kartapi iskribishushayllapaqami uk ratulapaq llakichishushallapa. ");
INSERT INTO qufNT_vpl VALUES ("C27_9","077_7_9","2CO","7","9","9","Piru kananqa ashwan qamkuna llakir kriyir, nuqata mana allinta ruramashaykillapapaq, Dyusta llakipamay nishaykillaparayku, alliplata aligriyani. Chaqa qamkunaqami intrakaraykillapa Dyuspaqqa allipla mana allintachu kawsayaraykillapa nir. Chaymi chay mana allinta rurashaykillapapaq llakir, manana mas tukurchu, Dyusmanna tikrakashaykillapa. Intrakashaykillapanu mana llakichishunarllapachu kartataqa iskribishurayllapa. ");
INSERT INTO qufNT_vpl VALUES ("C27_10","077_7_10","2CO","7","10","10","Chaqa mana allinkunata rurashanchikkunapaq llakirmapis, Tayta Dyusman tikrakar washakanchik. Chaymi manana llakinchikchu. Piru yanqa kay pachapi kaqlapaq llakir, Dyuspaq mana allin kaqkunata rurarqami, tukuy tyimpupaq wanunchik. ");
INSERT INTO qufNT_vpl VALUES ("C27_11","077_7_11","2CO","7","11","11","Qamkunaqami kusata llakirmapis, Dyus munashannulla agwantaraykillapa. ¡Kananqa rikayllapa imanutaq kankillapa! Chay iskribishushayllapaqa manyaqta yarpuchishuranllapa nuqapi kriyinaykillapapaqqa. Chaynulla piñachishuranllapa, manchachishuranllapa ima. Chaymantaqa ashwan kusata rikamanayaraykillapa. Chayna chay uchakusha chaykunataqa kastigaq yupay mana imatapis pakarchu karanta willashaykillapa. ");
INSERT INTO qufNT_vpl VALUES ("C27_12","077_7_12","2CO","7","12","12","Chaynumiri, qamkunaman chay kartataqa mana uchachakuqpaq yarpurchu, chaynulla mana chay uchachakashapaq yarpur imachu iskribimuray. Ashwanmi chay kartataqa iskribimuray, Dyus yaĉhananpaq qamkunaqa nuqakunapaq llakinkillapa nir. ");
INSERT INTO qufNT_vpl VALUES ("C27_13","077_7_13","2CO","7","13","13","Kaykunami nuqakuna kunsulakanayllapapaq kasha. Piru kay kunswilumanmatapis, masta aligriyasha kanillapa Tituta kusa aligrita rikar. Chaqa tukuy qamkunami mushuqmanta animachishaykillapa. ");
INSERT INTO qufNT_vpl VALUES ("C27_14","077_7_14","2CO","7","14","14","Nuqami Titutaqa willarayllana qamkunapaqqa, chiqapta paykunaqa kasushunqallapa nir. Chay nishayqami chaynu kasha. Chaymi aligriyani. Chaqa imanutaq qamkunata imatapis karanllata willashurayllapa, chaynullami Tituta willashayllapapis chiqap kasha. ");
INSERT INTO qufNT_vpl VALUES ("C27_15","077_7_15","2CO","7","15","15","Chaymi ashwan payqa kusa masta munashunllapa, qamkuna kusata rispitar shumaqta samachir kasuraykillapa, munaraykillapa nir yarpur. ");
INSERT INTO qufNT_vpl VALUES ("C27_16","077_7_16","2CO","7","16","16","¡Nuqami tukuy kaykunapaq kusata aligriyani, qamkunapi kusata kunfyakar! ");
INSERT INTO qufNT_vpl VALUES ("C28_1","077_8_1","2CO","8","1","1","Kananqa kriyiq masiykuna, parlashunayanillapa imanumi Tayta Dyusqa, Macedonia pwiblupi kriyiqkunata kusata munar yanapasha nir. ");
INSERT INTO qufNT_vpl VALUES ("C28_2","077_8_2","2CO","8","2","2","Paykunami alliplata Dyuspaq allinta rurananrayku qischakasha karmapis, ashwan kusa aligrina. Yaqqa mana imayjun karmapis, ministiqkunata imalawanpis kusata yanapasha, mana imankunapaq llakirlamapischu. ");
INSERT INTO qufNT_vpl VALUES ("C28_3","077_8_3","2CO","8","3","3","Nuqami chaykunataqa rikasha kani. Paykunaqami mana kwashayarlamapischu iman kaqmantaqa puytishanllapawan yanapakusha. Ashwan chay puytishanllapamanmatapis masta ĉhurashallapa. ");
INSERT INTO qufNT_vpl VALUES ("C28_4","077_8_4","2CO","8","4","4","Paykunapa munayninllamantami kusata yanapakuyta yarpur nuqakunata qumashallapa, ministiqkunata apar makyanayllapapaq. ");
INSERT INTO qufNT_vpl VALUES ("C28_5","077_8_5","2CO","8","5","5","Paykunaqami nuqakuna yarpuyashayllapamantaqa masta ruraranllapapis. Naypaqta Amitunchikpi kriyir payta kasur, chaymanta nuqakunata uyamarllapa yanapakurqa, Dyus munashanta rurashallapa. ");
INSERT INTO qufNT_vpl VALUES ("C28_6","077_8_6","2CO","8","6","6","Chaymi nuqakunaqa, Tituta rugasha kanillapa tantananpaq chay ministiqkunata yanapanaykillapapaq qamkuna qukuyankillapa chaytaqa, pay naypaqta tantaq qallaritin qamkuna mana tukuyta kumplishaykillaparayku. ");
INSERT INTO qufNT_vpl VALUES ("C28_7","077_8_7","2CO","8","7","7","Chaqa qamkunaqa tukuy imapaqpis naypaqllapi kankillapa. Chaymiri kusata kriyirllapa, imanu rimaytapis yaĉharllapa, kusala yaĉhayniyjun ima kankillapa. Chaynulla yanapakuyta munankillapa, nuqakunamanta yaĉhakushaykillapata intrakankillapa ima. Chaynu kashaykillaparayku kananqa kusalata yanapakunkimanllapa dijurqari. ");
INSERT INTO qufNT_vpl VALUES ("C28_8","077_8_8","2CO","8","8","8","Manami kaykunata rurayllapa nir mantashuyanillapachu. Kaykunataqami willashunillapa yaĉhanaykillapapaq imanumi Macedoniapi wakinkunaqa yanapakunllapa nirla. Chayraykumi qamkunapis, paykuna yupay yanapakunkimanllapa. ");
INSERT INTO qufNT_vpl VALUES ("C28_9","077_8_9","2CO","8","9","9","Chaqa yaĉhankillapana, Amitunchik Jesucristumi alliplata munamarninchik kusala imayjun karmapis mana imayjun yupay tikrakaran qamkunata imayjunpaq yupay tikrashunanllapapaq. ");
INSERT INTO qufNT_vpl VALUES ("C28_10","077_8_10","2CO","8","10","10","Qamkunapa byinnikillapapaqmi nuqaqa kaykunataqa nishunillapa. Wakinkunamanta naypaq añullamanta, ministiqkunapaq puntata tantaq qallarishaykillapataqa, rurar tukchiyllapa. Chaqa qamkunaqa mana yanqa rimaraykillapalachu. Ashwan chay rimashaykillapanumi yanapakuq qallarishaykillapa. ");
INSERT INTO qufNT_vpl VALUES ("C28_11","077_8_11","2CO","8","11","11","Kananqami qamkunaqa tukchiyllapa ruraq qallarishaykillapataqa, imanutaq puntamanta-pacha puytishaykillapawan shumaqta yanapakuq qallariraykillapa chaynulla. ");
INSERT INTO qufNT_vpl VALUES ("C28_12","077_8_12","2CO","8","12","12","Chaqa, Taytanchik Dyusqami mayqantapis, michka kusa pitilawanmapis ukkunata munar puytishanchikwan yanapakushaqa, ashwan kusa shumaqta rikamanchik. Dyusqami mana mañamanchikchu imanchik mana kaqtaqa. ");
INSERT INTO qufNT_vpl VALUES ("C28_13","077_8_13","2CO","8","13","13","Manami kaykunataqa willashuyanillapachu yanapakushaykillaparayku imaykillapa faltashunqa nir yarpurchu. Ashwanmi willashuyanillapa yanapanakur tukuy mikunallapapaq. ");
INSERT INTO qufNT_vpl VALUES ("C28_14","077_8_14","2CO","8","14","14","Chayraykumi kananqa paykunata yanapayllapa, maydiyaqa qamkunatana yanapashunanllapapaq. Kananmi paykuna ministiyashanqa, qamkunapa kan. Chaynulla imanupi maydiyaqa qamkunapa mana katinqa, paykunapana kanqa. Chaynu yanapanakushallapaqa mana mayqanninchikpa imanchikpis faltamashunllapachu. ");
INSERT INTO qufNT_vpl VALUES ("C28_15","077_8_15","2CO","8","15","15","Kaypaqmi Dyus nitin iskribikashakunapiqa nin: “Chay kusa achkata tantakusha yanapakutinmapis, ministiyashanqa kidaran. Chaymi chay pitilata tantakusha chaytaqa, ministiyashanqa mana faltaranchu nir”. ");
INSERT INTO qufNT_vpl VALUES ("C28_16","077_8_16","2CO","8","16","16","Tayta Dyusta payji nini. Chaqa pay-ari, Titutaqa nisha chiqapta munar yarpushunanllapapaq, imanuĉhi nuqa qillaysituta tantar ministiqkunata yanapayta yarpuni chaynulla. ");
INSERT INTO qufNT_vpl VALUES ("C28_17","077_8_17","2CO","8","17","17","Chaqa nuqa payta shamunanpaq rugatiymi “Arí” nimasha. Chaymi kananqa qamkunapaq llakiq kar, paylla shamuyan qamkunata watukushuqllapa. ");
INSERT INTO qufNT_vpl VALUES ("C28_18","077_8_18","2CO","8","18","18","Tituwan pullami kaĉhamuni uk kriyiq masinchikta. Paypaqmi, kusa shumaqta rimanllapa tukuy kriyiqkuna, Jesucristupa shumaq rimayninta imanu yaĉhachikur purishanrayku. ");
INSERT INTO qufNT_vpl VALUES ("C28_19","077_8_19","2CO","8","19","19","Chaynullami wakin kriyiq masinchikkunaqa, payta akrashallapa nuqakunawan purinanpaq. Chayna qillayta tantar ukkunata yanapanayllapapaq. Chayta rurarqami, Taytanchik Dyusta aligriyachinillapa. Chaynami yaĉhanqallapa imanumi kusata ukkunata munar, yanapakunillapa nir. ");
INSERT INTO qufNT_vpl VALUES ("C28_20","077_8_20","2CO","8","20","20","Yanapakunayllapapaq achka qillayta tantarqami karanta yanapakunillapa. Chayrayku runakunaqa mana rimayta puytinqachu, paykunaqa qillayta aypakunllapa nir imaqa. ");
INSERT INTO qufNT_vpl VALUES ("C28_21","077_8_21","2CO","8","21","21","Chayraykumi Dyusqa yaĉhan, mana ima mana allinkunata rurarchu, shumaq allinkunalata ruranillapa nir. Chayna runakunapis yaĉhanqallapa, imatapis karanta ruranillapa nir. ");
INSERT INTO qufNT_vpl VALUES ("C28_22","077_8_22","2CO","8","22","22","Paykunawanqami kaĉhamunipis uk kriyiq masinchikta. Paymi rikachimashallapa imakunatapis shumaqta rurar, kusalata yanapakur ima. Nataq kananqa ashwan masta yanapakun qamkunapi kusalata kunfyakar. ");
INSERT INTO qufNT_vpl VALUES ("C28_23","077_8_23","2CO","8","23","23","Titupaq-shuypaqami nishaykillapa: Kriyiq masinchikllapa kar, nuqakunawan pulla yanapakuq kar, kusalata qamkunata yanapashunayanllapa. Nataq Tituwan shamuyan chay kriyiq masinchikkunata-shuypaqa, wakin kriyiq masinchikkuna akrashallapa, Jesucristuta kasur, Dyus munashanlata ruraq katinllapa. ");
INSERT INTO qufNT_vpl VALUES ("C28_24","077_8_24","2CO","8","24","24","Chayrayku qamkunaqa, shumaqta samachir rikachinkillapa imanumi paykunata munankillapa nir. Chayna qillayta tantaqta rikashurllapaqa, tukuy wakin kriyiqkunaqa rikar yaĉhananllapapaq, imanumi ukkunata chiqapta munankillapa nir. Chaynulla yaĉhanqallapapis, qamkunapaq kusa yanapakuq nishayqa chiqap kasha nir. ");
INSERT INTO qufNT_vpl VALUES ("C29_1","077_9_1","2CO","9","1","1","Wakin ministiqkunata yanapanaykillapapaqqa, manami qashan qashanqa willashunayllapataqa ministinkillapanachu. ");
INSERT INTO qufNT_vpl VALUES ("C29_2","077_9_2","2CO","9","2","2","Chaqa yaĉhaninami, qamkunaqa kusata ukkunata yanapayta munankillapa nir. Chaymi Macedoniamanta kaqkunataqa willasha kani, qamkuna Acayamanta kaqkunaqa naypaq añumanta-pacha yanapakunayankillapa nir. Chaymi yaqqa tukuykaq Macedoniamanta kaqkunapis, qamkuna yupaylla animakushallapa yanapakunanllapapaq. ");
INSERT INTO qufNT_vpl VALUES ("C29_3","077_9_3","2CO","9","3","3","Piru chaynu katinmapis, qamkunamanmi kay kriyiq masinchikkunata kaĉhamuni, chay kusala shumaqta qamkunapaq rimashayqa ama llullachu kanqa nir yarpur. Chaynami paykuna shamurqa, nuqa shamunaykaman masta animachishutinllapa, munashaynullata ruranaykillapapaq. ");
INSERT INTO qufNT_vpl VALUES ("C29_4","077_9_4","2CO","9","4","4","Kuytawkish Macedoniamanta wakin nuqawan pulla shamurqa, chay kusa shumaqta qamkunapaq rimashaynuta, mana taritinllapaqa, nuqanchikkunapaqqa kusa pinqaypaq kanman. Chaqa nuqakunaqa ashwan qamkunata alabachishunillapa, mana nuqakunata pinqaypi dijamanaykillapapaqchu. ");
INSERT INTO qufNT_vpl VALUES ("C29_5","077_9_5","2CO","9","5","5","Chayrayku yarpusha kanillapa chay kriyiq masinchikkuna shamur watukushunanllapapaq. Chayna paykuna yanapashunqallapa, qillayta arnikusha karaykillapa chayta tantaytaqa. Chaymi tukuy yaĉhanqallapa qamkunaqa chay qillaykunata tukuy shunquykillapawan shumaqta yarpur, mana miĉharchu qukuyankillapa nir. ");
INSERT INTO qufNT_vpl VALUES ("C29_6","077_9_6","2CO","9","6","6","Kayta yarpuyllapa: Tantyarkaqta tarpukuqqami, tantyarkaqta kusichakun. Nataq achkata tarpukuqqami, achkata kusichakun. ");
INSERT INTO qufNT_vpl VALUES ("C29_7","077_9_7","2CO","9","7","7","Chaymi mayqanpis tukuy shunqunwan yarpushannulla puytishanta qukunmanllapa ukkunata yanapananllapapaqqa. Chaynu yanapakurqa, ama kwashalla, ama rugay tukur imachu qukunmanllapa. Chaqa Dyus kusa aligrila imata qukur yanapakuqtaqa, kusata munan. ");
INSERT INTO qufNT_vpl VALUES ("C29_8","077_9_8","2CO","9","8","8","Dyusqami tukuy imata puytiq kar, allin kaqkunataqa kusa achkata qushunqallapa. Chayna mana imayllapapis faltashutinllapachu, allinlata rurar ministiqkunataqa yanapanaykillapapaq. ");
INSERT INTO qufNT_vpl VALUES ("C29_9","077_9_9","2CO","9","9","9","Chaqa, Dyus nitin iskribikashakunapimi nin: “Ministiqkunatami kusata yanapasha, shumaqta yarpur. Tukuy tyimpumi payqa runakunata yanapanqa shumaqta rikar” nir. ");
INSERT INTO qufNT_vpl VALUES ("C29_10","077_9_10","2CO","9","10","10","Tayta Dyusmi, tukuy tarpukuq runakunataqa simillata qun. Chaynulla mikunanllapata kusichananpaqpis qun. Tayta Dyus runakunata simillata quqmi, qamkunatapis kusata yanapashunqallapa mana imayjun runakunata yanapanaykillapapaq. Chay runakunata yanapatkillapaqami, masna Dyuspiqa kriyinqallapa. ");
INSERT INTO qufNT_vpl VALUES ("C29_11","077_9_11","2CO","9","11","11","Chaynuqami, qamkunaqa tukuy ima munashaykillapatapis tarikunkillapa. Chaymanta aligrilla qukunaykillapapaq. Nataq chay tantashaykillapa qillayta ministiqkunaman nuqakunawan kaĉhatkillapaqa, nuqanchikkunarayku chay runakunaqa, Dyusta payji ninqallapa. ");
INSERT INTO qufNT_vpl VALUES ("C29_12","077_9_12","2CO","9","12","12","Chaqa kriyiq masinchikkunata chaynu yanaparqa, manami faltaqninlatachu apanchik. Ashwanmi yanaparqa, kusata yarpuchinchikllapa Taytanchik Dyustapis alabananllapapaq. ");
INSERT INTO qufNT_vpl VALUES ("C29_13","077_9_13","2CO","9","13","13","Chaymi paykunaqa alabanqallapa Dyusta. Chaqa chaynu yanapatkillapaqa paykunaqa intrakanqallapa, chiqapta qamkunaqa Jesucristupa shumaq rimayninta kasunkillapa nir. Chaynullami paykunaqa Dyusta payji ninqallapa qamkuna yanapashaykillapapaq, paykunapaq, ukkunapaqpis. ");
INSERT INTO qufNT_vpl VALUES ("C29_14","077_9_14","2CO","9","14","14","Paykunaqami, Dyusman kusata mañakunqallapapis qamkunata munashurllapa, qamkunarayku Dyus paykunatapis yanapashanllaparayku. ");
INSERT INTO qufNT_vpl VALUES ("C29_15","077_9_15","2CO","9","15","15","¡Payji niypaq Taytanchik Dyusta, Jesucristuta kaĉhamur kusala shumaqta yanapamashanchikpaq! ¡Chaypaqqami mana imanupis kutichiyta puytinchikchu! ");
INSERT INTO qufNT_vpl VALUES ("C210_1","077_10_1","2CO","10","1","1","Kriyiq masiykuna, imanutaq Jesucristumaqa kusa allin kashanrayku mana piñakun imachu, chaynullami nuqapis qamkunata rugashunillapa ama nuqapaq ukmanta yarpunaykillapapaqchu. Chaqa qamkunamanta wakinkunaqami ninllapa: Nuqa qamkunawan karqashi kusalata manchashurllapa kusa shumaqlata yaĉhachikuni. Nataq wakaqpi karqashi kusala marraju tukur anyaqnulla iskribishunillapa nir. ");
INSERT INTO qufNT_vpl VALUES ("C210_2","077_10_2","2CO","10","2","2","Chaynu yarpumaq runakunaqa rimanllapa, Jesucristupi mana kriyiq runa yupayshi munayniyllamanta imatapis rurani nir. Manaraq qamkunaman shamuyar, paykunata willani ama washayta rimananllapapaq. Manami munanichu chay kriyiq masinchikkunata anyar willaytaqa. Nuqa rir-raqmi chay washayta rimaqkunataqa, imapaqpis karanta willar qamkunamantaqa chiqanchashaq. ");
INSERT INTO qufNT_vpl VALUES ("C210_3","077_10_3","2CO","10","3","3","Chiqaptari chaymantaqa kawsaq runa kanchik. Piru manami kay pachapi mana kriyiq runakuna ĉhiqninakunllapa chaykuna yupaychu kanillapa. ");
INSERT INTO qufNT_vpl VALUES ("C210_4","077_10_4","2CO","10","4","4","Chay armanchikkunata washakanapaq purichinchik chayqami, mana kay pachapi runakuna armanwan lisyakur wanuchikunllapa chaywanqa chayllachu. Nuqanchikkunapa armanchikllapaqami, Dyuspa pudirnin. Chay pudirwanmi chay mana allin kaqkunatapis nuqanchikmanta chiqanchayta puytinchik. ");
INSERT INTO qufNT_vpl VALUES ("C210_5","077_10_5","2CO","10","5","5","Chaywanmi chay yanqa illaqta rimar llullakuqkunatapis tukchichuwan. Chaynulla chay paylla, Dyusta mana riqsinata munar alabakaqkunamatapis, tukchichuwan. Tukuy runakunapa yarpuynintami, Jesucristuta qunchik paypina kriyinanllapapaq. ");
INSERT INTO qufNT_vpl VALUES ("C210_6","077_10_6","2CO","10","6","6","Chaynumi qamkuna chiqapta kasukutkillapanaqa, kastigaypaq chay kusata kriyiyar, chaymanta mana kasukuqkunataqa. ");
INSERT INTO qufNT_vpl VALUES ("C210_7","077_10_7","2CO","10","7","7","Qamkunaqa kwintata qukayllapa imami qamkunapiqa pasayan nir. Chaqa qamkunamanta wakinmi, ukmanta yarpunllapa nuqapaqqa. Chaymi nini, mayqanpis chiqapta Jesucristupaq yaĉhachikuq karqa, nuqapaq kriyinmanllapa paypaq yaĉhachikuni nir. ");
INSERT INTO qufNT_vpl VALUES ("C210_8","077_10_8","2CO","10","8","8","Dyusmi nuqata paypaq yaĉhachikunaypaq nimasha. Chaymi, payqa alabakananpaq yaĉhachikun nimatinllapamapis, mana pinqakunichu. Chaqa Dyusninchikmi nimasha paypaq allita yaĉhachikunaypaq. Chayna runakunaqa, Dyusmanta ama akrakarchu, ashwan paywanna kananllapapaq. Chaqa payqa mana qamkunataqa mana allinta yaĉhachishunayllapapaqchu nimasha. ");
INSERT INTO qufNT_vpl VALUES ("C210_9","077_10_9","2CO","10","9","9","Amami yarpunkillapachu chay kartaypi nanaq nanaq iskribirqa manchachishunayanillapa nirqa. ");
INSERT INTO qufNT_vpl VALUES ("C210_10","077_10_10","2CO","10","10","10","Chaqa wakinkunami ninllapa: Jesucristupi kriyiq tukurshi, kartaykunapiqa nanaq nanaq yaĉhachikuni nir. Chaynulla ninllapapis, yataykillapapi karqashi, manchakur mana mayqantapis nanaq nanaqqa yaĉhachinichu nir. ");
INSERT INTO qufNT_vpl VALUES ("C210_11","077_10_11","2CO","10","11","11","Piru mayqan kaykunapaq rimaqqa, kayta yaĉhanman: Nuqa shamurqami chay kartaypi willashushayllapataqa, karanta rimashaq mana manchakurchu. ");
INSERT INTO qufNT_vpl VALUES ("C210_12","077_10_12","2CO","10","12","12","Chaymi chay mana allinta rurar alabakaqkunawan chaylla kaytaqa mana munanichu. Chaqa paykunaqa yarukuna kar, alabakar imaqa, munayninllamanta imatapis yaĉhachikur, kusala mana allintachu tukunllapa. ");
INSERT INTO qufNT_vpl VALUES ("C210_13","077_10_13","2CO","10","13","13","Nataq nuqakunata-shuypaqa, Dyusmi akramashallapa imatapis kashanta yaĉhachishunayllapapaq. Chaymi mana imatapis mancharchu yaĉhachishunillapa. Chaqa Dyusmi nimashallapapis qamkuna Corintupi kaqkunaman shamunayllapapaqqa. ");
INSERT INTO qufNT_vpl VALUES ("C210_14","077_10_14","2CO","10","14","14","Chayraykumi nuqakuna imata ruranayllapamantaqa, mana imatapis ukmankunataqa ruranillapachu. Chayta ruranaypaqqa, manallana shamunaytachu puntata shamusha karay chaynuqa. Nuqakunami puntataqa shamurayllapa Jesucristupa shumaq rimayninta yaĉhachishuqllapaqa. ");
INSERT INTO qufNT_vpl VALUES ("C210_15","077_10_15","2CO","10","15","15","Chaymi, nuqakunaqa mana alabakanillapachu ukkuna rurashanpaqqa, nuqakuna rurayashayllapamanta ukmankunata rurarqa. Ashwanmi nuqakunaqa qamkunawan imatapis masta rurayta munanillapa. Chaynu masta yaĉhachishutiyllapaqa, mastana kriyinaykillapapaq Jesucristupiqa. ");
INSERT INTO qufNT_vpl VALUES ("C210_16","077_10_16","2CO","10","16","16","Chaynulla munanillapa, qamkuna kayashaykillapamanta uklawkunata rir yaĉhachikuyta. Piru manami ukkuna yaĉhachikuyashankunamanqa yakapakanayanillapachu, ama alabamananllapapaq chay ukkuna yaĉhachikushanpaqqa. ");
INSERT INTO qufNT_vpl VALUES ("C210_17","077_10_17","2CO","10","17","17","Mayqanpis kusa runa nisha kayta munarqa, Tayta Dyus kusa runa nishapaq tikratin chaynuqa kanqa. ");
INSERT INTO qufNT_vpl VALUES ("C210_18","077_10_18","2CO","10","18","18","Chaqa mayqan kusa allin runaqa, manami payllaqa alabakananchu. Ashwanmi Tayta Dyus alabatin, kusa allinpaq riqsikashaqa kanqa. ");
INSERT INTO qufNT_vpl VALUES ("C211_1","077_11_1","2CO","11","1","1","Yaru yupay nuqa willashutiyllapamapis, icharaq uyakumankimanllapa. Imanu katiypis uyakumayllapari. ");
INSERT INTO qufNT_vpl VALUES ("C211_2","077_11_2","2CO","11","2","2","Dyusqami mana munanchu qamkuna chay llullakuqkunata kasunaykillapapaqqa. Chaynumi nuqapis mana munanichu chay llullakuqkunata kasunaykillapataqa. Chaqa nuqami, Dyuswan uk tratuta rurashana kani qamkunapaq, imanuĉhi uk runamaqa warmi wamranta mayqanwan kasarachinanpaq tratuta rurashana katinqa, manana ukwan kayta puytinnachu, chaynu Jesucristulawanna kanaykillapapaq. ");
INSERT INTO qufNT_vpl VALUES ("C211_3","077_11_3","2CO","11","3","3","Piru manchakunimi, imanutaq dyablumaqa kusala bibu kar largu kurupaq tikrakar, Evamataqa llullachir ingañaran, chaynulla qamkunatapis imanupiqa ingañashunmanllapa nir. Chaynu katinqa, Jesucristupi kusata kriyinaykillapamantaqa, ashwanmi manana munarnachu purinkimanllapa. ");
INSERT INTO qufNT_vpl VALUES ("C211_4","077_11_4","2CO","11","4","4","Qamkunami, chiqapta Jesuspaq yaĉhachishushayllapamanta, ukkuna ukmanta Jesuspaq yaĉhachishutinllapapis, kriyiyta puytiyankillapa kanqa. Chaynulla ukman ispiritu kaqwanpis kayta puytinkillapa chay shumaq Ispirituwan kashaykillapamatapis dijarna. Chaynullami ukman yaĉhachishushanllapakunapi kriyiyta puytinkillapa kanqa nuqakuna willashushayllapataqa qunqarna. ");
INSERT INTO qufNT_vpl VALUES ("C211_5","077_11_5","2CO","11","5","5","Chaynu katinmapis Dyuspa apustulnin tukuqkunamantaqa nuqaqa masta yaĉhani. ");
INSERT INTO qufNT_vpl VALUES ("C211_6","077_11_6","2CO","11","6","6","Rimanaypaqĉhi imanupiqa mana shumaqtachu rimayta puytini. Piru yaĉhaytaqami yaĉhani. Nuqakunami rikachishusha kanillapa imakunatapis rurar ima, yaĉhanaykillapapaq chiqapta yaĉhani nir. ");
INSERT INTO qufNT_vpl VALUES ("C211_7","077_11_7","2CO","11","7","7","Imanutaq yarpunkillapa. ¿Manachu allinta tukusha kashaq yaĉhachishurllapa, nuqalla trabajar ministishaykunata tarikur, mana imalatapis mañakushurllapaqa? Nuqami yaĉhachishushallapa kani, Jesucristupi chiqapta kriyir kawsanaykillapapaq nir. Icharaq kwintata qukankimanllapa mana kubrar imachu yanqala yaĉhachishushayllapaqa kusa allin qamkunapaqqa nir. ");
INSERT INTO qufNT_vpl VALUES ("C211_8","077_11_8","2CO","11","8","8","Nuqaĉhi wakin kriyiq masinchikkunapa qillayninta kitasha yupay kani, yaĉhachishutiyllapa qillayta qumatinllapa ayparqa. ");
INSERT INTO qufNT_vpl VALUES ("C211_9","077_11_9","2CO","11","9","9","Qamkunawan kar imay faltamatin ministirmapis, manami qamkunataqa imatapis mañakushurayllapachu. Ashwanmi Macedoniamanta wakin kriyiq masinchikkuna ĉhamur yanapamaran ministishaykunapiqa. Manami qamkunata mañakushuyllapataqa munaraychu. Chaynullami maydiyapis kashaq. ");
INSERT INTO qufNT_vpl VALUES ("C211_10","077_11_10","2CO","11","10","10","Chiqaptami nishaykillapa: Jesucristupaq tukuy yaĉhachishushayllapaqami, chiqap nir. Chaymi kusa aligrila Acaya lugarpi, mana imatapis mañakurchu yaĉhachikutiyqa, mana imanimaytapis puytinqallapachu. ");
INSERT INTO qufNT_vpl VALUES ("C211_11","077_11_11","2CO","11","11","11","Qamkunaĉhi chaynu rimatiyqa nuqapaqqa ninkillapa: Mana munamarninchikchu chaynuqa tukuyan nir. ¡Piru Dyusmi yaĉhan chiqapta munashuyanillapa nirqa! ");
INSERT INTO qufNT_vpl VALUES ("C211_12","077_11_12","2CO","11","12","12","Nuqaqami maydiyapis mana qamkunamanta imakunatapis aypashaqchu. Chayna, Dyuspaq yaĉhachikunillapa nir alabakar puriqkunataqa riqsinanllapapaq, llullakurla purinllapa nir. ");
INSERT INTO qufNT_vpl VALUES ("C211_13","077_11_13","2CO","11","13","13","Chay paykunaqami, Jesucristupa apustulninkuna yupay tikrakar ingañakur purinllapa. ");
INSERT INTO qufNT_vpl VALUES ("C211_14","077_11_14","2CO","11","14","14","Yaĉhashanchikllapanu, paykunaqami chaynuna purinllapa. Chaqa Satanasmaqa, Dyuspa kusa shumaq angelnin yupay tikrakar purin-ari. ");
INSERT INTO qufNT_vpl VALUES ("C211_15","077_11_15","2CO","11","15","15","Chaynu katin-ari, chay paypa kaqninkunamaqa llallinllana kusa allin runakuna yupay tukur purinllapa. Piru paykunaqa chay rurashanllaparayku, ¡imanu tukukaq kanqallapa! ");
INSERT INTO qufNT_vpl VALUES ("C211_16","077_11_16","2CO","11","16","16","Qashan willashaykillapa, ama mayqanpis nuqapaqqa yarpunqachu yaruyasha nirqa. Imanuĉhi apustulkuna yupay tukur alabakar yaĉhachishutinllapa uyakunkillapa, chaynulla nuqatapis uyakumayllapa yaĉhachishurllapa nuqa alabakar willashutiyllapamapis. ");
INSERT INTO qufNT_vpl VALUES ("C211_17","077_11_17","2CO","11","17","17","Nuqalla alabakarqami yaru kayman. Chaqa Amitunchikqa manami nuqalla alabakanaypaqchu nimasha. ");
INSERT INTO qufNT_vpl VALUES ("C211_18","077_11_18","2CO","11","18","18","Chaynu katinmapis, imanuĉhi wakin runakuna alabakar purinllapa, chaynulla nuqapis alabakashaq. ");
INSERT INTO qufNT_vpl VALUES ("C211_19","077_11_19","2CO","11","19","19","Qamkunami kusata yaĉhankillapa. Piru, kusa shumaqta uyakunkillapa chay yaruyasha yupay chaykuna yaĉhachishutinllapaqa. ");
INSERT INTO qufNT_vpl VALUES ("C211_20","077_11_20","2CO","11","20","20","Paykunami sirbikuchishunllapa, imaykillapata aypanllapa, ingañashunllapa, chaynulla imata yupay musyashunllapamapis. ");
INSERT INTO qufNT_vpl VALUES ("C211_21","077_11_21","2CO","11","21","21","Nataq nuqa, qamkunawan mana chaynu kashayrayku, “Wakqa kusalata manchakun” nimatinllapamapis, kusala aligri kani chay nishayrayku, mana paykuna yupay llullakusha ima karchu. Piru ukkuna alabakanatinqa, nuqapis alabakaq qallarishaq, yaruyasha nimatkillapamapis. ");
INSERT INTO qufNT_vpl VALUES ("C211_22","077_11_22","2CO","11","22","22","¿Paykunachu hebreo runakuna? Nuqapismi hebreo runa kani. ¿Paykunachu Israel runakuna? Nuqapismi Israel runa kani. ¿Paykunachu Abrahampa ayllunmanta? Nuqapismi Abrampa ayllunmanta kani. ");
INSERT INTO qufNT_vpl VALUES ("C211_23","077_11_23","2CO","11","23","23","¿Paykunachu Jesucristupa sirbikuqninkuna? Nuqaqami ashwan paykunamantaqa Jesucristupaqa mas sirbikuqnin kani. Kaynu nitiyĉhi nimankillapa, “Wakqa yaruyasha” nir. Chaynumapis, nuqaqami paykunamantaqa masta yaĉhachikur trabajasha kani. Nuqatami prisumashallapa paykunamantaqa masta. Paykunamantaqami masta maqamashallapa. Chaynulla yaqqami wanuchimashallapamapis. ");
INSERT INTO qufNT_vpl VALUES ("C211_24","077_11_24","2CO","11","24","24","Sinku kutimi Israel runakunamanta karguyjunkunaqa, trintay-nwibi (39) kuti wipyarlla kastigamashallapa. ");
INSERT INTO qufNT_vpl VALUES ("C211_25","077_11_25","2CO","11","25","25","Kimsa kutimi qirullawan maqamashallapa. Uk kutiqami rumillawan sitamashallapa. Kimsa kutimi nuqa riyatiyqa yaku karrupis mar yakuman chinqaran. Chaymi ĉhuqanaymanta washakar, uk unaqta uk tutata yurqaray mar yakupa ĉhaypinpi, tarimananllapakaman. ");
INSERT INTO qufNT_vpl VALUES ("C211_26","077_11_26","2CO","11","26","26","Kusatami purisha kani. Chaymi riyukunamapis yaqqa apamaran, suwakuqkunamapis yaqqa suwamaran. Chaynulla pwiblu masiykuna, uklawmanta runakunamapis yaqqa imanachimaranllapa. Pwiblupimapismi yaqqa imapis pasamaran. Chunllaq lugarkunapi, mar yakukunapi, chaynulla chay mana chiqapta kriyiqkunapa rurinpi katiypis, yaqqa ima mana allinkunapis pasamaran. ");
INSERT INTO qufNT_vpl VALUES ("C211_27","077_11_27","2CO","11","27","27","Kusatami trabajasha kani. Chaynulla riqchaq imakunata pasasha kani mana yaĉhaypaqkunata. Kusa achka kutimi mana punushachu kani, mana mikushachu kani, chaynulla yakunarmapis alliplata qischakasha kani. Mana raĉhpay katinmapis, qasaykunapi kusalata qischakasha kani. ");
INSERT INTO qufNT_vpl VALUES ("C211_28","077_11_28","2CO","11","28","28","Kay willashushayllapanu qischakasha karmapis, ashwanmi masta nuqaqa yarpukuni wakin kriyiq masinchikkunapaq. ");
INSERT INTO qufNT_vpl VALUES ("C211_29","077_11_29","2CO","11","29","29","Mayqan uchapi ishkitinqa, nuqaqa llakir mañakuni uchanmanta washakananpaq. Mayqan uk kriyiq masinchikta uchakuchitinqa, nuqaqa kusalata piñakuni, chay uchakuchikuqpaqqa. ");
INSERT INTO qufNT_vpl VALUES ("C211_30","077_11_30","2CO","11","30","30","Nuqami chay qischakashaykunapaq alabakani, mana chay llullakur rimaqkuna nubliru tukurla alabakanllapa chaykuna yupaychu. ");
INSERT INTO qufNT_vpl VALUES ("C211_31","077_11_31","2CO","11","31","31","Tayta Dyus, chaynulla Amitunchik Jesuspis, paykuna chiqap allinla kar tukuy tyimpu alabakan chay paykunami yaĉhan imatapis chiqapta rimani nir. ");
INSERT INTO qufNT_vpl VALUES ("C211_32","077_11_32","2CO","11","32","32","Damasco pwiblupi nuqa katiymi, gubyirnu Aretaspa ikillan kaq chayqa, kaĉhakuran gwardyakuna kuytakunanllapapaq chay pwiblumanta lluqshina punkukunapi. Chayna yarqushaq nitiyqa aypar prisumananllapapaq. ");
INSERT INTO qufNT_vpl VALUES ("C211_33","077_11_33","2CO","11","33","33","Piru, ukkunami nuqata kanastapa rurinlapi, pwiblupa atun patan llutakashanpa bintanalata waqtalawman yarquchimatin, paykunamantaqa washakaray. ");
INSERT INTO qufNT_vpl VALUES ("C212_1","077_12_1","2CO","12","1","1","Manami imatapis gananchikchu nuqanchiklla alabakarqa. Chaynu katinmapis alabakaq yupaymapis willashaykillapa, chay rikashaykunapaq Dyus intrachimashanta. ");
INSERT INTO qufNT_vpl VALUES ("C212_2","077_12_2","2CO","12","2","2","Katursi añunami apakaray Dyus tayashan syiluman. Manami yaĉhanichu kwirpuntiychu apakaray, manaqachu Ispirituylapi. Chaytaqami yaĉhan Tayta Dyusla. ");
INSERT INTO qufNT_vpl VALUES ("C212_3","077_12_3","2CO","12","3","3","Piru yaĉhanimi, Tayta Dyuspa pullan karay nir. Manami yaĉhanichu kwirpuntiychu apakaray, manaqachu Ispirituylapi. Chaytaqami yaĉhan Tayta Dyusla. ");
INSERT INTO qufNT_vpl VALUES ("C212_4","077_12_4","2CO","12","4","4","Chaypiqami mana uyapashanchik rimaykunata uyaparay. Chay uyapashaykunataqami mana mayqantapis parlanaypaqchu nimasha Tayta Dyusqa. ");
INSERT INTO qufNT_vpl VALUES ("C212_5","077_12_5","2CO","12","5","5","Nuqami kusalata aligriyani Tayta Dyus kawsashan syiluta rikachimashanrayku. Chay rikashaykunarayku alabakaypaq yupay kani. Piru ashwan mana kusa runa nishapaq riqsimashanllaparayku, qischakashayrayku imami kusata alabakani, tukuy runakuna yaĉhananllapapaq, Tayta Dyus kusata yanapaman nir. ");
INSERT INTO qufNT_vpl VALUES ("C212_6","077_12_6","2CO","12","6","6","Imanupi nuqalla alabakanar chay rikashaykunapaq rimarmapis, chiqaptaqa mana yaru yupaychu kashaq. Chaqa chiqaptari rimayani. Chaynu katinmapis mana rimanichu, runakuna ama yarpunanllapapaq nuqa kusata alabakanar chaynu rimani nir. ");
INSERT INTO qufNT_vpl VALUES ("C212_7","077_12_7","2CO","12","7","7","Chaymi nuqata, Tayta Dyus syilupi rikachimashankunata rimatiy, ama wakqa kusa runa nisha nimananllapapaqmi, Jesucristuqa mana uchakusha katiymapis dijamasha qischakanaypaq. Chay qischakaymi Satanasmanta kar uk kasha kwirpuyllaman yaykuq yupay. ");
INSERT INTO qufNT_vpl VALUES ("C212_8","077_12_8","2CO","12","8","8","Chayraykumi, kimsa kutina Amitunchikta mañasha kani chay qischakaykunata nuqamanta ashuchinanpaq. ");
INSERT INTO qufNT_vpl VALUES ("C212_9","077_12_9","2CO","12","9","9","Piru Amitunchik Jesucristumi chay qischakaykunata mana ashuchirchu, ashwan kaynu nimaran: “Nuqami tukuy ministishaykikunapi yanapashayki. Chaqa nuqapa pudirniytaqami riqsinllapa, chay mana kwintachaypaqla runakunapi” nir. Chayraykumi nuqaqa aligrila alabakani chay mana kwintachakaypaqla kashayrayku, chayna Jesucristuqa imapipis yanapamananpaq. ");
INSERT INTO qufNT_vpl VALUES ("C212_10","077_12_10","2CO","12","10","10","Tukuy kaykunaraykumi aligriyani, Jesucristuta sirbishayrayku qischakashaykunapaq, mana kwintachakaypaqla kashayrayku, imakunata ministishayrayku, ĉhiqnimashanllaparayku, llakishayrayku ima. Tukuy kaykunatami pasaray, Jesucristurayku. Chaqa mana kwintachakaypaqla karmapis, ashwan yaĉhanimi Tayta Dyus masta yanapaman nir. ");
INSERT INTO qufNT_vpl VALUES ("C212_11","077_12_11","2CO","12","11","11","Qamkuna chiqapta intrakanaykillapata munarĉhi, nuqallapaq rimashayrayku, nimashaykillapanu yaru yupay karay. Chaynu katinmapis, chay ukkuna apustulkuna yupay tukur yaĉhachishutinllapa alabanaykillapamantaqa, nuqata yanqa imanula katiymapis alabamanaykillapapaqqa kasha. ");
INSERT INTO qufNT_vpl VALUES ("C212_12","077_12_12","2CO","12","12","12","Chaqa nuqapaqqami yaĉhanqallapa Jesucristupa chiqap apustulnin kani nirqa, milagrukunata, mana ruraypaq shumaq imakunata, kusa dispantakaypaqkunata, mana shaykuq ruratiy rikashaykillaparayku. ");
INSERT INTO qufNT_vpl VALUES ("C212_13","077_12_13","2CO","12","13","13","Chayraykumi tapushaykillapa: ¿Imatataq kananqa yarpunkillapa? Qamkunawan karmi mana imatapis mañakushurayllapachu, ukkuna imanutaq mañakushuranllapa chaynuqa. ¿Qamkunata mana mañashushayllaparaykuchu rimapakunkillapa? Chaynu qamkunapaq mana allin yupay katinqa, ¡pirdunamayllapari! ");
INSERT INTO qufNT_vpl VALUES ("C212_14","077_12_14","2CO","12","14","14","Nuqaqami listuna kani qashan kimsa kutipaqna shamur watukushunayllapapaqqa. Chaynulla kanan shamurpis mana qillaytaqa mañakushaykillapachu. Manami nuqaqa imaykillapa kaqtaqa munanichu. Ashwanmi qamkunata munashunillapa. Yaĉhashanchikllapanu, uk runami qillayta tantakun wamrankunapaqqa. Manami taytanpaqqa wamrankunachu tantanllapa qillaytaqa. ");
INSERT INTO qufNT_vpl VALUES ("C212_15","077_12_15","2CO","12","15","15","Chaymi nuqamaqa Taytaykillapa yupay kar, kusa aligrila yanapashaykillapa tukuy imay kaqniykunawanpis. Chaynulla nuqa kusata munashutiyllapa, qamkuna mana yaqqa munamatkillapamapis, imanupis yanapashaykillapa byinnikillapapaq. ");
INSERT INTO qufNT_vpl VALUES ("C212_16","077_12_16","2CO","12","16","16","Nuqaqami mana imatapis mañakushurayllapachu. Chaynu katinmatapis wakinkunaqa ninllapa, nuqaqashi kusala bibu imanulapis qillaykunata mañashurllapa aypakusha kani nir. ");
INSERT INTO qufNT_vpl VALUES ("C212_17","077_12_17","2CO","12","17","17","Piru willamayllapa: ¿Nuqa kaĉhamushay runakunachu mayqanninllaqa llullachishurllapa imaykillapata nuqaman aparan? ");
INSERT INTO qufNT_vpl VALUES ("C212_18","077_12_18","2CO","12","18","18","Titutami nuqaqa kaĉhamuray watukushunanllapapaq. Chaynulla paywanqa uk kriyiq masinchikllapata kaĉhamuray. Nimayllapa: ¿Tituchu ingañashuranllapa? ¡Manami mana! Nuqaqami Tituwanqa chay yarpuylla kar, imatapis chayllata ruranillapa. ");
INSERT INTO qufNT_vpl VALUES ("C212_19","077_12_19","2CO","12","19","19","Manaqaĉhi qamkunaqa yarpunkillapa, chay rimashaykunarayku diskulpamanaykillapata munar chaynuqa rimayani, nir. Manami chaynuqa kanqachu. Chaqa, nuqami Dyuspa naypanpi rimani Jesucristupi kriyiq kar. Tukuy kaykunami munashay kriyiq masiykuna, qamkuna masta Dyusninchikta kasur, paypi kriyinaykillapapaq. ");
INSERT INTO qufNT_vpl VALUES ("C212_20","077_12_20","2CO","12","20","20","Chaqa nuqaqami yarpukuni, rikashuqllapa shamurqa mana munashaynulla taqtachu tarishuymanllapa nir. Chaynulla yarpunipis, qamkunaqa mana piñakushallataqa rikamanayankillapachu kanqa nir. Chaqa qamkuna mana allinta tukushaykillaparaykumi, shamurqa imatapis karanta willashuymanllapa. Yarpunipismi, imanupiqa willanakur, inbidyanakur, piñachinakur, munashaykillapata rurar ukmanta tukuyankimanllapa, washaykillapata rimanakuyankimanllapa nir ima. Chaynulla imanupiqa, ukmanta willanakur piñachinakuyankimanllapa, qamkunalla alabakayankimanllapa, mana allinta tayankimanllapa nir ima. ");
INSERT INTO qufNT_vpl VALUES ("C212_21","077_12_21","2CO","12","21","21","Manchakunipismi, qashan watukushuqllapa shamutiy Dyusninchikpa naypanpi qamkunarayku nuqa pinqakuyman nir. Chaynuqa kusalata waqayman wakinnikikunarayku. Chaqa paykunaqami unaymanta-pacha uchakushallapa. Manami chay mana allin rurayashanllapataqa dijashallapachu. Chaynumiri ukwan ukwan pununllapa, imatapis munashanllapalata rurar ima tanllapa mana tantyakarchu. ");
INSERT INTO qufNT_vpl VALUES ("C213_1","077_13_1","2CO","13","1","1","Kaywanqami kimsa kutipaqna nuqaqa watukushuyanillapa. Tukuy imapaqpis ishkay manaqa kimsa tistigu “Arí” nitin chiqapqa kanqa, manaqa mana. Chaymi chiqap katinqa chay mana allinta tukusha chayqa kastigakayanqa. Chayraykumi kanan qashan watukushuqllapa shamurqa, kimsa kutipaqna willashaykillapa amana mana allinkunata ruranaykillapapaq. ");
INSERT INTO qufNT_vpl VALUES ("C213_2","077_13_2","2CO","13","2","2","Naypaqta ishkay kutipaqna watukushuqllapa shamurmi, chay uchakur puriqkunataqa willarayna amana chaykunata rurarnachu purinanllapapaq. Chaymi kanan kimsa kutipaqna watukuq shamurqa, nuqalla kimsa tistigu rikaq yupay karanta willar chiqanchashaqllapa. ");
INSERT INTO qufNT_vpl VALUES ("C213_3","077_13_3","2CO","13","3","3","Chaqa qamkunaqari mana kriyimayankillapachu. Munayashaykillapataqami rikachishaykillapa, chaypiraq kriyimanaykillapapaq, nuqaqa Jesucristo willamashanta willashunillapa nir. Jesucristuqami mana yanqa runala yupaychu tratashunllapa. Ashwanmi Jesucristuqa imapaqpis nanaq nanaq willashunllapa. ");
INSERT INTO qufNT_vpl VALUES ("C213_4","077_13_4","2CO","13","4","4","Chiqaptami mana kwintachakaypaqla yupay karmapis, kruspi klabatinllapa wanuran. Piru ashwan kananqa kawsayan Dyuspa kusa pudirninwan. Chaynulla nuqakunapis pay yupay mana kwintachaypaqla kanillapa. Piru paywan pulla kar Dyuspa pudirninwan kawsarmi, willashunillapa qamkunapis Dyuswanqa pullana kanaykillapapaq. ");
INSERT INTO qufNT_vpl VALUES ("C213_5","077_13_5","2CO","13","5","5","Qamkunalla riparakayllapa imanu kashaykillapapaqpis. Chayna yaĉhanaykillapapaq chiqaptachu Jesucristupi kriyinkillapa nir. ¿Manachu kwintata qukankillapa Jesucristuqa qamkunapa pullaykillapa nir? Imanupi riparakar Dyus munashannullata mana rurashallapa karqari, yaĉhankillapana mana Jesucristuwanchu kankillapa nir. ");
INSERT INTO qufNT_vpl VALUES ("C213_6","077_13_6","2CO","13","6","6","Nuqaqami kunfyakani chiqapta kriyinkillapa nir. Chaymi ninkillapa, Jesucristupa apustulnin kar yaĉhachishushayllapaqa chiqap kasha nir. ");
INSERT INTO qufNT_vpl VALUES ("C213_7","077_13_7","2CO","13","7","7","Chaymi Tayta Dyusman mañakuni, qamkuna ama ima mana allinkunata ruranaykillapapaqnachu. Nuqaqami mana qamkuna nuqapaq chiqapta rimayasha ninaykillapapaqchu mañakuni. Nuqaqami mañakuni rurashayllapakunaqa mana sirbinchu nitinllapamapis, ashwan qamkunaqa allinkunalatana ruranaykillapapaq. ");
INSERT INTO qufNT_vpl VALUES ("C213_8","077_13_8","2CO","13","8","8","Chaqa manami chiqap kaqkunamanta ima mana allinta rurayta puytinchikchu. Ashwanmi chiqap kaqkunalata ruranapaq allin. ");
INSERT INTO qufNT_vpl VALUES ("C213_9","077_13_9","2CO","13","9","9","Chayrayku aligriyani wakinkuna mana kwintachamatinllapamapis. Chaqa qamkunami Dyusta mas allita kasur paylapi kriyinkillapa. Chaymi maydiyapis mañakuyashaq, qamkunaqa allinlana kanaykillapapaq. ");
INSERT INTO qufNT_vpl VALUES ("C213_10","077_13_10","2CO","13","10","10","Kay kartatami puntataqa iskribimuni qamkunaman manaraq watukushuqllapa shamuyar. Chayna shamurqa, ama nanaq nanaq willashunayllapapaqchu imanu kashaykillapapaqpis. Ashwanmi Tayta Dyusqa nimasha qamkunata intrachishutiyllapa paypi masta kriyinaykillapapaq. Manami munanchu qamkuna disanimakur paymanta chiqanchakanaykillapataqa. ");
INSERT INTO qufNT_vpl VALUES ("C213_11","077_13_11","2CO","13","11","11","Kriyiq masiykuna, kay kartayta iskribir tukchinaypaqqami nishaykillapa: Kusa shumaqta kawsar, waran waran mas shumaqta kawsaytana yarpuyllapa. Chaynulla animachinakur ima tukuynikillapa uk yarpuylana shumaqta kawsayllapa. Chayna Dyus munamaqninchik, shumaqchamaqninchikqa qamkunawan kanqa. ");
INSERT INTO qufNT_vpl VALUES ("C213_12","077_13_12","2CO","13","12","12","Uknikillapa uknikillapa kusa rispituwan shumaqta saludanakuyllapa. ");
INSERT INTO qufNT_vpl VALUES ("C213_13","077_13_13","2CO","13","13","13","Tukuy kriyiq masinchikkunami saludashunllapa. ");
INSERT INTO qufNT_vpl VALUES ("C213_14","077_13_14","2CO","13","14","14","Amitunchik Jesucristumi llakipar yanapashunqallapa. Tayta Dyuspismi munashunqallapa. Chaynulla Santu Ispiritu-shuypaqa pullaykillapa kanqa shumaqta tanaykillapapaq. ");
INSERT INTO qufNT_vpl VALUES ("GL1_1","078_1_1","GAL","1","1","2","Kriyiq masiykuna, nuqa Pablumi tukuy kaypi kaq kriyiq masinchikkunawan kay kartata iskribishunillapa qamkuna chay prubinsya Galaciapa pwiblunkunapi taqkunaman. Chaqa yaĉhashanchikllapanumi, Tayta Dyusqa Wamran Jesucristuta wanushanmanta kawsachimuran. Chaymi ashwan Jesucristuqa paylla Taytan Dyuswan akrar kaĉhamaran apustulnin kar, shumaq rimayninta yaĉhachikunaypaqqa. Manami runakuna imachu nuqataqa akrar kaĉhamashallapa. ");
INSERT INTO qufNT_vpl VALUES ("GL1_3","078_1_3","GAL","1","3","3","Chaymi Taytanchik Dyusta, chaynulla Amitunchik Jesucristutapis kusalata mañakuni llakipar tukuy imapi yanapashunanllapapaq, chaynulla kusala shumaqta kawsachishunanllapapaq ima nir. ");
INSERT INTO qufNT_vpl VALUES ("GL1_4","078_1_4","GAL","1","4","4","Chaqa allita yarpuyllapa: Taytanchikllapa Dyus munashannulla rurarmi, Jesucristuqa paylla wanuran uchanchikllaparayku. Chaynullami wanuranpis yanapamashallapa kanankuna kusala saqra mana allinkuna kan, chaykunataqa amana rurarnachu kawsanallapapaq ima. ");
INSERT INTO qufNT_vpl VALUES ("GL1_5","078_1_5","GAL","1","5","5","¡Chaynami ashwan, Taytanchik Dyuslatana tukuy tyimpupaq alabashunllapa! ¡Chaynumi kanqa! ");
INSERT INTO qufNT_vpl VALUES ("GL1_6","078_1_6","GAL","1","6","6","Yaĉhashanchikllapanu, Jesucristumi kusalata llakipamashanchikllaparayku wanuran, Tayta Dyuswan shumaqchamanallapapaq. Piru chaynu katinmapis, kananqa qamkunaqa chaymatapis mana kwintacharchu, ashwan chay ukman mana allinta yaĉhachikuqkunamanna tikrakashaykillapa, chaypi kriyir washakashunllapa nir yarpur. Chayraykumi kananqa kusalata llakichimashaykillapa. Chaymi mana imanu tukushaq nirmapis yaĉhanichu. ");
INSERT INTO qufNT_vpl VALUES ("GL1_7","078_1_7","GAL","1","7","7","Piru chiqaptaqami ukniykuna, Jesucristumantaqa mana masqa mayqanpis kanchu washamanallapapaqqa. Ashwanmi chay ukmanta yaĉhachishuqllapaqa Jesucristupi kriyishaykillapamanta pantachishunanllapapaq chaynuqa yaĉhachishushallapa. ");
INSERT INTO qufNT_vpl VALUES ("GL1_8","078_1_8","GAL","1","8","8","Chaymi nishaykillapa: Jesucristupaq kusala shumaq yaĉhachishushayllapamanta, mayqan shamur ukmanta yaĉhachishuqllapaqami, Dyusmanta kusala manchaypaqta kastigakasha kanqa tukuy tyimpupaq. Chaynu nirqami mana wakinlapaqchu chaynuqa niyani. Chaymi nuqalla kar, manaqa syilumanta angelkuna shamur chaynu ukmanta yaĉhachikurllapaqami, mana washakarchu Dyusmantaqa kusala manchaypaqta kastigakashana kashaqllapa. ");
INSERT INTO qufNT_vpl VALUES ("GL1_9","078_1_9","GAL","1","9","9","Chaymi qashan chayllata nishaykillapapis: Mayqanpis chay washakanaykillapapaq kusala shumaq kaqta intrakashana katkillapa ukmanta yaĉhachishurllapa pantachishuqllapaqami, Dyusmantaqa kusala manchaypaqta kastigakasha kanqa tukuy tyimpupaq nir. ");
INSERT INTO qufNT_vpl VALUES ("GL1_10","078_1_10","GAL","1","10","10","Piru nuqaqa manami munanichu runa masiykuna wakqami kusala allinta yaĉhachikuyan nir alabamanantaqa. Ashwanmi ima rurayashaypipis, Tayta Dyus allintami rurayanki nimananta munani. Chaqa runa masiykunala ima rurayashaypipis alabamananlapaq rurayarqa, manami Jesucristupa sirbiqninchu kayman. ");
INSERT INTO qufNT_vpl VALUES ("GL1_11","078_1_11","GAL","1","11","11","Kriyiq masiykuna, allita intrakayllapa: Imanu kriyir washakanaykillapapaq nir yaĉhachishushayllapaqa, manami runakuna yarpushan imachu. Ashwanmi Dyusmanta kar kusala chiqap. ");
INSERT INTO qufNT_vpl VALUES ("GL1_12","078_1_12","GAL","1","12","12","Chaqa chay yaĉhachishuyashayllapataqa manami yanqa runakunamantachu yaĉhakusha kani. Ashwanmi Jesucristo paylla allita intrachimasha tukuy chaykunapaqqa. ");
INSERT INTO qufNT_vpl VALUES ("GL1_13","078_1_13","GAL","1","13","13","Piru qamkunami nuqapaqqa uyapashaykillapa kasha kanqa, imanumi unayqa Israel runa masiykuna Jesucristupi kriyiqkunapa ikinpi qischanaypaq puriq kani nir. Chaymi chay kriyiqkunataqa limpu tukchiyta yarpuq kani. ");
INSERT INTO qufNT_vpl VALUES ("GL1_14","078_1_14","GAL","1","14","14","Chaqa unayqami nuqaqa, Israel rukuyllapakuna yaĉhachikushankunata wakinniykunamantaqa masta kasur ima kusata yaĉhakusha karay. ");
INSERT INTO qufNT_vpl VALUES ("GL1_15","078_1_15","GAL","1","15","15","Piru Tayta Dyusqami kusala llakipakuq kar, unaylla manaraq nasiyatiy akramashallana karan, paypaq yaĉhachikunaypaqqa. ");
INSERT INTO qufNT_vpl VALUES ("GL1_16","078_1_16","GAL","1","16","16","Chaymi chay munashan tyimpupi Wamran Jesucristuta riqsichimaran, rir shumaq rimayninta mana Israel runakunata yaĉhachinaypaq. Chaynu yaĉhachikuq kaĉhamatinqa manami mayqantapis tapuq rirayraqchu Jesucristupaqqa. Ashwanmi Taytanchik Dyuslla allita intrachimaran Jesucristupaqqa. ");
INSERT INTO qufNT_vpl VALUES ("GL1_17","078_1_17","GAL","1","17","17","Chaynulla manami Jerusalén pwiblumanmapis riraychu, chay punta apustul kaqkuna Jesucristupaq intrachimananpaqqa. Ashwanmi mana tardarchu riray Arabia lugarman. Chaymantami qashan tikrakamuray Damasco pwiblullaman. ");
INSERT INTO qufNT_vpl VALUES ("GL1_18","078_1_18","GAL","1","18","18","Chaymantami kimsa añumantaraq Jerusalén pwibluman riray Pedruta riqsiq. Chaymi chaypi tarir, paywan kinsi diyalata kidaray. ");
INSERT INTO qufNT_vpl VALUES ("GL1_19","078_1_19","GAL","1","19","19","Piru chaypi karqami, wakin apustulkunataqa mana rikaraychu. Ashwan Amitunchik Jesucristupa uknin Santiagulawan tarinakurayllapa. ");
INSERT INTO qufNT_vpl VALUES ("GL1_20","078_1_20","GAL","1","20","20","Chaymi nishaykillapa: Kay iskribir willashuyanillapa chayqami chiqap. Chaqa tukuy kay nishuyanillapa chaypaqqami, Tayta Dyus yaĉhan kusala chiqap nirqa. ");
INSERT INTO qufNT_vpl VALUES ("GL1_21","078_1_21","GAL","1","21","21","Chaymantanami Siria, chaynulla Cilicia pwiblumanna riray. ");
INSERT INTO qufNT_vpl VALUES ("GL1_22","078_1_22","GAL","1","22","22","Piru Judea pwiblupi, Jesucristupi kriyiq masinchikkunaqa manaraq riqsimaranllapachu chay tyimpuqa. ");
INSERT INTO qufNT_vpl VALUES ("GL1_23","078_1_23","GAL","1","23","23","Piru mana riqsimarllapapismi, ukkuna parlatin uyapashana karanllapa kaynu niqta nuqapaqqa: “Jesucristupi kriyiqkunatami tukchiyta munar, unay uk runa kusalata qischamaqninchikllapa chayqami, kananqa Jesucristupa shumaq rimaynintana yaĉhachikuyan” nir. ");
INSERT INTO qufNT_vpl VALUES ("GL1_24","078_1_24","GAL","1","24","24","Chaynu nuqapaq yaĉharllapami, Tayta Dyustaqa kusalata alabaranllapa. ");
INSERT INTO qufNT_vpl VALUES ("GL2_1","078_2_1","GAL","2","1","1","Chaymantami katursi añu pasatinraq qashan riray Jerusalén pwiblumanqa, kriyiqkunapa rikaqninkunata watukuq. Chaypiqami Bernabiwan riray, Tituta apar. ");
INSERT INTO qufNT_vpl VALUES ("GL2_2","078_2_2","GAL","2","2","2","Chaynuqami riray, Tayta Dyus chaynu rinaypaq nimasha katin. Chaymi Jerusalén pwiblupi karnaqa chaypi kriyiqkunapa rikaqninkunalawan tantanakurayllapa. Paykunataqami kaynu intrachiray: “Nuqaqami mana Israel runakunata yaĉhachiyani Jesucristupi kriyir washakananllapapaq” nir. Chaqa manami munaraychu nuqapaq ukmanta yarputinllapa chay yaĉhachikuyashayqa yanqalla yupay kanantaqa. ");
INSERT INTO qufNT_vpl VALUES ("GL2_3","078_2_3","GAL","2","3","3","Piru chaypiqami kriyiq masiykunawanqa kusala shumaqta yarpuchinakurayllapa. Chaynu karmi pullay risha kaq kriyiq masinchik Titutapis michka Grecia pwiblumanta kar, mana Israel runa katinmapis manami niranllapachu: “Qamqa chay siñal kustumrita ruray” nirllapamapis. ");
INSERT INTO qufNT_vpl VALUES ("GL2_4","078_2_4","GAL","2","4","4","Nataq chaynu tantakasha katiyllapaqami, chaymanqa mananula ĉhasha karanllapapis Jesucristupi kriyiq tukuqkuna. Paykunaqami Moisés mantakushankunallawanraq kar, kay mantakuykunata kasurmi washakanchikllapa nir uk sirbikuqta yupay amalas rurachimanaranllapa, michka nuqakunaqa Jesucristupi kriyirlami washakanchikllapa nir yaĉhatiyllapamapis. ");
INSERT INTO qufNT_vpl VALUES ("GL2_5","078_2_5","GAL","2","5","5","Piru chaynu yaĉhachikutinllapapismi, nuqakunaqa mana paykunataqa kasurayllapachu. Chaqa nuqakunaqami munarayllapa, chiqap Jesucristupaq yaĉhakushaykillapapi allita kriyirla pay munashanlata rurar kawsanaykillapapaq. ");
INSERT INTO qufNT_vpl VALUES ("GL2_6","078_2_6","GAL","2","6","6","Nataq chay kriyiqkunapa rikaqnin kriyiq masinchikkunaqa, manami chay yaĉhachikuyashaykimantaqa kaynu ukmanta yaĉhachikuy nirlamapis willamaranllapachu. Piru nuqaqa chay kriyiq masinchikkuna imanu yaĉhachikunaypaq nimasha katinmapis, manami chaylawanqa Tayta Dyuspaqqa allinna kani niytaqa puytinaytachu. Chaqa Tayta Dyusqa manami runa masinchik allintami rurayanki nimashanchikraykuchu, allinpaqqa rikamanchikllapa. ");
INSERT INTO qufNT_vpl VALUES ("GL2_7","078_2_7","GAL","2","7","7","Chaymi chay kriyiqkunata rikaqkunaqa kaynu kaynu yaĉhachikuy nimananmantaqami, ashwan allita kwintata qukaranllapa: Waktaqami Tayta Dyus akrasha apustulnin kananpaq. Chayna rir, Jesucristupaq yaĉhachinanpaq mana Israel runakunata, imanutaq Pedrumataqa Tayta Dyusqa akrasha kay Israel runakunata yaĉhachinanpaq nir. ");
INSERT INTO qufNT_vpl VALUES ("GL2_8","078_2_8","GAL","2","8","8","Chaqa allita yarpuyllapa: Pedrutami Dyusninchikqa pay paylla akrar kaĉharan rir Israel runakunata yaĉhachinanpaq. Piru nuqata-shuypaqami Tayta Dyusqa akrar kaĉhamasha rir mana Israel runakunatana yaĉhachinaypaq. ");
INSERT INTO qufNT_vpl VALUES ("GL2_9","078_2_9","GAL","2","9","9","Chaynu Tayta Dyus paypaq yaĉhachikunaypaq akramasha nir chay kriyiqkunapi kusala rispitakasha kaq kriyiq masinchikkuna Santiago, Pedro, Juan ima yaĉharanllapa. Chaymi ashwan paykunaqa nuqata chaynulla Bernabita ima makinllapata qur ima paykuna yupay apustulkunallapaqna riqsimaranllapa. Chaynami paykunaqa nimaranllapa: “Qamkunaqa riyllapa tukuyla mana Israelmanta kaq runakunata yaĉhachiq. Nataq nuqakuna-shuypaqa yaĉhachishaqllapa kay Israelmanta kaq masinchikkunata” nir. ");
INSERT INTO qufNT_vpl VALUES ("GL2_10","078_2_10","GAL","2","10","10","Chaynu nir imami ashwan kusalata yarpuchimaranllapa chay mana imayjun kaqkunata yanapanayllapapaq. Chaymi ashwan kusa aligrila ima, nuqaqa chay mana imayjun kaqkunataqa imanullapis yanapayanina. ");
INSERT INTO qufNT_vpl VALUES ("GL2_11","078_2_11","GAL","2","11","12","Ukninchikllapa Pedruqami Antioquía pwiblupi kar, mana Israel runakunawan pulla mikur imaqa kusala allinta rurayaran. Chaymantami Jerusalén pwiblumanta wakin kriyiq masinchikkuna ĉhamuranllapa Santiago kaĉhamushanrayku. Chay paykunaqami kusalata yarpuqllapa chay siñal kustumripaq. Chaymi Pedruqa, mana siñal kustumriyjun runakunawan mikuyan nimanmanllapa nir manchakur, manana mana Israel runakunawan mikur kusala mana allinta tukuyatinmi, pay payllata anyaray. ");
INSERT INTO qufNT_vpl VALUES ("GL2_13","078_2_13","GAL","2","13","13","Chaymi chaynu Pedro, mana Israelmanta kaq runakunawan pulla mana mikunatinqa, wakin Israel kriyiq masinchikkuna, chaynulla ukninchikllapa Bernabimapis chaynulla mana allinta tukuran Pedruwan pulla. ");
INSERT INTO qufNT_vpl VALUES ("GL2_14","078_2_14","GAL","2","14","14","Chaymi chaynu tukurqa manana chiqap Jesucristupaq yaĉhakushannunachu rurayatinllapa rikarqa, Pedrutaqa tukuypa naypanpi anyaray kaynu nir: “Qamqami Israel runa karmapis, mana Israel runakunawan pulla kawsarqa kusala allinta rurarayki. Piru kananqa, ¿imapaqnataq paykunamanta chiqanchakarqa, imanutaq nuqanchikkuna Israel runakuna rurar kawsanchikllapa chaynuta amalas rurachinayankiqa?” nir. ");
INSERT INTO qufNT_vpl VALUES ("GL2_15","078_2_15","GAL","2","15","15","Chaymi kriyiq masiykuna nishaykillapa: Pedruwan nuqaqami Israel runakuna kanillapa chay pwiblupi nasishayllaparayku. Chaynu karmi Israel pwiblu masiykunapaqqa mana uchayjunchu kanillapa, mana Israel runakuna yupayqa. ");
INSERT INTO qufNT_vpl VALUES ("GL2_16","078_2_16","GAL","2","16","16","Piru nuqakuna, Israel pwiblumanta karmapismi, allitana intrakasha kanillapa: Maylawmanta karmapis, Jesucristupi kriyishallapalami, Tayta Dyus uchakushanchikkunamantaqa pirdunar mana uchayjunpaqnachu riqsimanchikllapa nir. Manami Moisés mantakushankunata kasushallapachu, Tayta Dyusqa pirdunamanchikllapa. Chayraykumi nuqakunapis Jesucristulapi kriyisha kanillapa, Tayta Dyus uchayllapakunamanta pirdunamananllapapaq. Chaqa manami mayqanpis washakanqachu Moisés mantakushankunata kasushanraykuqa. ");
INSERT INTO qufNT_vpl VALUES ("GL2_17","078_2_17","GAL","2","17","17","Nataq nuqakuna, Jesucristupi kriyishallapalami Tayta Dyusqa mana uchayjunpaqnachu riqsimanchikllapa nir kriyishayllaparaykumi, wakinkunaqa nuqakunapaq kaynu ninllapa: “Paykunaqami Moisespa mantakuyninkunata manana kasunllapanachu. Chaymi kusa uchayjunna” nir. Ma, tapushaykillapa: ¿Chaynu Jesucristupi kriyishayllaparaykuchu, pay uchakuchimayanqallapa? ¡Manami! ");
INSERT INTO qufNT_vpl VALUES ("GL2_18","078_2_18","GAL","2","18","18","Chaqa allita yarpuyllapa: Nuqapismi unayqa, Moisés mantakushankunata kasur washakanchikllapa nir yaĉhachikuq kani. Piru kananqa allita intrakasha kani, manami chaynuchu kasha nir. Ashwan Jesucristupi kriyirlami washakayta puytinchikllapa. Chaymi chaynu yaĉhachikuyar, qashan Moisés mantakushankunata kasur washakanchik nir yaĉhachikurqami, ashwan kusala uchayjunna kayman Dyuspa naypanpiqa. ");
INSERT INTO qufNT_vpl VALUES ("GL2_19","078_2_19","GAL","2","19","19","Chaqa nuqamaqami Moisés mantakushanta kasunaymantaqa wanusha yupayna kani. Ashwanmi Tayta Dyus munashanlata ruranaypaqna kani. ");
INSERT INTO qufNT_vpl VALUES ("GL2_20","078_2_20","GAL","2","20","20","Chaymi ashwan Jesucristulapina kriyirqa paywan kruspi pulla wanur kawsamusha yupayna kani. Chaynami kanan kay kawsayashaypiqa manana nuqalanachu kawsani. Ashwanmi Jesucristo nuqapi kawsar, payna yanapaman, allinkunalata rurar kawsanaypaq. Chayraykumi kananqa Dyuspa Wamranpi kriyirlana kawsakuni. Chaqa payqami kusata llakipamashanrayku uchaymanta washamananpaqmapis paylla wanuran. ");
INSERT INTO qufNT_vpl VALUES ("GL2_21","078_2_21","GAL","2","21","21","Chaymi Tayta Dyusqa kusata llakipamar Wamranmatapis kaĉhamur washamashanrayku paypaqqa mana ukmanta yarpuyta puytinichu. Piru wakinkunaqami ninllapa, Moisés mantakushankunata kasurshi washakanchik nir. Chaqa chiqapta chaynu katinqa, Jesucristuqa yanqalla washamanapaq nirqa wanusha kanman. ");
INSERT INTO qufNT_vpl VALUES ("GL3_1","078_3_1","GAL","3","1","1","¡Ay, Galaciamanta kaq yarukuna! ¿Pitaq yaruchashushallapa, Jesucristupi manana allita kriyinaykillapapaqqa? ¿Manachu qamkunawan kar, kusa intrakaypaqta yaĉhachishurayllapa: “Jesucristumi kruspi wanuran washamanallapapaq” nir? ");
INSERT INTO qufNT_vpl VALUES ("GL3_2","078_3_2","GAL","3","2","2","Piru qamkunaqami kananqa Moisés mantakushankunapina yarpuyankillapa washakanaykillapapaqqa. ¡Ma, nimayllapa! ¿Moisés mantakushankunata kasushaykillaparaykuchu, Dyuspa Santu Ispiritunqa qamkunaman shamuran? ¡Manami! Ashwan Dyuspa Santu Ispiritunqa shamuran qamkunamanqa, Jesucristupaq uyakur, paypi kriyishaykillaparayku. ");
INSERT INTO qufNT_vpl VALUES ("GL3_3","078_3_3","GAL","3","3","3","¿Ima, kabal yaruchu imataq kankillapaqa? ¿Chaynu Dyuspa Santu Ispiritun yanapashutinllapamapis, mana kwintachanarchu ashwan yarpuyankillapa, nuqanchikkunala Moisés mantakushanta kasur allinta kawsarlami washakayta puytinchikllapa? nir. ");
INSERT INTO qufNT_vpl VALUES ("GL3_4","078_3_4","GAL","3","4","4","Piru allita yarpuyllapa: Jesucristupi kriyishaykillaparaykumi kusata qischakaraykillapa. Chaynu qischakarmapis, ¿manachu imatapis yaĉhakushaykillapa? ¡Icharaq imalataqa yaĉhakushaykillapa kanman, amana yanqalla qischakashaykillapaqa kananpaq! ");
INSERT INTO qufNT_vpl VALUES ("GL3_5","078_3_5","GAL","3","5","5","Chaqa Jesucristupaq uyakur, paypi kriyitkillapami, Tayta Dyusqa Santu Ispiritunta qushurllapa, qamkunapi achka milagrukunata ima rurasha. Piru manami Moisés mantakushankunata allita kasushaykillaparaykuchu chaykunataqa rurasha. Ashwanmi ruraran, Jesucristupi kriyishaykillaparayku. ");
INSERT INTO qufNT_vpl VALUES ("GL3_6","078_3_6","GAL","3","6","6","Chaqa allita yarpuyllapa: Imanutaq Abrahammaqa Dyuspi kriyishanraykula, Dyusqa uchankunamanta llakipar, kusala allinpaq riqsiran nir. ");
INSERT INTO qufNT_vpl VALUES ("GL3_7","078_3_7","GAL","3","7","7","Chayraykumi qamkunaqa allita yaĉhankimanllapa: Dyuspi allita kriyiqkunalami Abrahampa ayllunkuna yupayqa kanqa nir. ");
INSERT INTO qufNT_vpl VALUES ("GL3_8","078_3_8","GAL","3","8","8","Chaqa unaymanta-pachami Dyusninchikqa nishallana karan: “Mana Israel kaq runakunapis nuqapi kriyitinqami, paykunatapis mana uchayjunpaqna riqsishaq” nir. Chaymi Tayta Dyuspi kriyirla washakanchik nir intrachimanallapapaq Abrahamta niran: “Abraham, qamraykumi pachapi tukuyla kawsaqkunataqa yanapar shumaqchashaq” nir. ");
INSERT INTO qufNT_vpl VALUES ("GL3_9","078_3_9","GAL","3","9","9","Chaynumi Dyusninchikqa paypi tukuy kriyiqkunataqa yanapar shumaqchanqa, imanutaq Abrahammataqa kriyishanrayku yanaparan chaynu. ");
INSERT INTO qufNT_vpl VALUES ("GL3_10","078_3_10","GAL","3","10","10","Piru Moisés mantakushankunapi kunfyakaqkunaqami, kusala mana allinchu kanqallapa. Chaymi chay mantakuykunata mana kumpliyta puytishanrayku, kusala uchayjun kanqallapa. Chaqa Dyus nitin iskribikashakunapimi nin: “Mayqanpis Moisés tukuy mantakushankunata kumpliyta munar, mana puytirqami Tayta Dyuspa naypanpiqa tukuy tyimpupaq kastigakasha kanqa” nir. ");
INSERT INTO qufNT_vpl VALUES ("GL3_11","078_3_11","GAL","3","11","11","Chayraykumi allita yaĉhanchikllapa, manami Moisés mantakushankunata kasurchu washakayta puytinchikllapa nir. Chaqa Dyus nitin iskribikashakunapimi nin: “Mayqanpis allita kriyishanraykulami, kusa allinpaq riqsikar kawsanqa” nir. ");
INSERT INTO qufNT_vpl VALUES ("GL3_12","078_3_12","GAL","3","12","12","Piru Moisés mantakushankunapiqa, manami kriyishanchikraykuchu washakanapaq niyan. Ashwanmi nin: “Moisés mantakushankunata tukuyta kumplirlami washakayta puytinchik” nir. ");
INSERT INTO qufNT_vpl VALUES ("GL3_13","078_3_13","GAL","3","13","13","Allita yarpuyllapa: Manami mayqanpis, Moisés mantakushankunataqa kumpliyta puytinchikchu. Chaymi ashwan tukuy tyimpupaq wanur chinqanallapapaq yupayna karanchikllapa. Chaqa Moisés mantakushankunata mana kumpliyta puytishanchikllaparaykumi, Jesucristuqa lugarninchikllapa kastigakar qirupi waychirar wanuran, amana tukuy tyimpupaq kastigakanallapapaq. Piru Dyus nitin, Moisés iskribishankunapimi nin: “Mayqanpis qirupi waychirar wanuqqami, kusala mana allinchu kanqa” nir. Nataq Jesucristuqami chaynu waychirar wanuran washamanallapapaq, mana yanqallachu. ");
INSERT INTO qufNT_vpl VALUES ("GL3_14","078_3_14","GAL","3","14","14","Chaynumi Jesucristuqa wanuranpis, mana Israel runakunatapis washananpaq Abrahamta, Dyus unaylla arnishannu. Chaymi Jesucristupi kriyishaqa, Tayta Dyusqa Santu Ispiritunta qumanchik imanutaq arnimashanchikllapanulla. ");
INSERT INTO qufNT_vpl VALUES ("GL3_15","078_3_15","GAL","3","15","15","Kriyiq masiykuna, uk kumparasyunwanmi kaynu nishaykillapa: “Mayqan runa uk tratuta rurar firmatinqa, manami mayqanpis chay tratuta rurashantaqa mas ukmanta, chaynulla chinqachiymatapis puytinllapachu” nir. ");
INSERT INTO qufNT_vpl VALUES ("GL3_16","078_3_16","GAL","3","16","16","Chaymi allita kwintata qukashunllapa, chaynu Dyusninchik uk tratuta rurar chay unay rukunchikllapa Abrahamtami, kaynu arniran: “Qampa uk aylluykiwanmi tukuyla runakunata yanapashaq” nir. Chaynu nirqa manami niranchu: “Aylluykikunawanmi yanapakushaq” nirqa. Ashwanmi uklapaq rimaran, “Uk aylluykiwanmi yanapakushaq” nir. Chaynu uklapaq rimarqami, Tayta Dyusqa Wamran Jesucristupaq rimayaran. ");
INSERT INTO qufNT_vpl VALUES ("GL3_17","078_3_17","GAL","3","17","17","Chaynuqami nishunillapa, qamkuna allita intrakanaykillapapaq. Chaqa Tayta Dyusqami, Abrahamwan punta tratuta rurar, kusa allita arniran kumplinanpaq. Chaymantaraqmi, kwatru-syintus trinta (430) añukuna pasatinraq Moisesqa, Dyusmanta ayparan chay mantakuykunataqa. Piru chay mantakuykunaqa manami chinqachiyta puytinchu, Tayta Dyus chay punta tratuta Abrahamwan rurashantaqa. ");
INSERT INTO qufNT_vpl VALUES ("GL3_18","078_3_18","GAL","3","18","18","Chaqa Tayta Dyusqa manami chay mantakuykunata kasushanchikraykuchu washamanchikllapa. Ashwanmi Abrahamta chay arnishanta kumplir, mana imawan pagrasha imachu dibaldila washamanchik, Jesucristupi kriyishanchikllaparaykula. ");
INSERT INTO qufNT_vpl VALUES ("GL3_19","078_3_19","GAL","3","19","19","Dyusninchik chaynu Abrahamta mana imawan pagratin ima dibaldila washamananpaq arnirqa, ¿imaraykutaq Moisestaqa quran chay mantakuykunataqa? Chay mantakuykunataqami quran, tukuyla kwintata qukanallapapaq: Uchayjunmi kanchikllapa nir. Chaymi chay mantakuykunataqa qumaranchikllapa, Abrahampa ayllunta Dyus arnikushan Jesucristo shamur wanunankalaman. Chaymi Taytanchik Dyusqa, angelninkunata willaran, chay mantakuykunata Moisesta qunanllapapaq. Chaymantaqami Moisesqa, angelkunamanta chay mantakuykunata aypashanrayku, Dyusman mañakunanpaq karan runakunapa uchanllaparayku. ");
INSERT INTO qufNT_vpl VALUES ("GL3_20","078_3_20","GAL","3","20","20","Piru Taytanchik Dyusmaqami payla kashanrayku, Abrahamta yanapar arninanpaqqa mana ministiranchu angelninkuna rir Abrahamta willananpaqqa. Ashwanmi pay paylla niran: “Nuqapi kriyitkimi, washashayki” nirqa. ");
INSERT INTO qufNT_vpl VALUES ("GL3_21","078_3_21","GAL","3","21","21","Piru imanupiqaĉhi qamkunaqa kaynu yarpuyankillapa: Dyusninchik, Abrahamta dibaldila washananpaq arnirqa, ¿imayraykutaq mantakuykunata Moisestaqa quran? nir. ¿Chay mantakuykunata Moisesta qurchu, dibaldila washamanallapapaq arnikushantaqa chinqachiyta puytinman? ¡Manami! Chaqa chay mantakuykuna uchanchikmanta washamanallapapaq katinqa, chay mantakuykunallawanna kanallapata. ");
INSERT INTO qufNT_vpl VALUES ("GL3_22","078_3_22","GAL","3","22","22","Piru Dyus nitin iskribikashakunapimi nimanchik: “Tukuylashi uchakuylata munanchikllapa” nir. Chaynu uchakuylata munashanchikllaparaykushi, uk prisu yupay karanchikllapa chay uchakuchikuqpaqqa. Nataq Jesucristupi kriyishallapaqami, Taytan Dyus uchakushanchikkunamanta washamanchikllapa, imanutaq arnimaranchikllapa chaynulla. ");
INSERT INTO qufNT_vpl VALUES ("GL3_23","078_3_23","GAL","3","23","23","Chaqa Jesucristupi manaraq kriyishallapaqami, Moisespa mantakuyninkunaqa uk prisuta yupay mantamaqninchikllapa. Piru Jesucristo shamushanmantaqami Tayta Dyus intrachimanchikllapa, paylapi kriyir washakanallapapaq, nir. ");
INSERT INTO qufNT_vpl VALUES ("GL3_24","078_3_24","GAL","3","24","24","Chaymi Jesucristo shamushankalaman chay mantakuykunaqa uk mantamaqninchik yupayqa karan kwintata qukanallapapaq, manami chay mantakuykunata kumpliyta puytinchikchu nir. Chayraykumi chay mantakuyqa intrachimaranchikllapa Jesucristupi kriyishalashi, Tayta Dyusqa uchanchikkunamanta llakipar, manana uchayjunpaqnachu riqsimashunllapa nir. ");
INSERT INTO qufNT_vpl VALUES ("GL3_25","078_3_25","GAL","3","25","25","Chaynami Jesucristupi kanan kriyishallapaqa, chay mantakuykunaqa manana mantamayninchikllapataqa puytinnachu. ");
INSERT INTO qufNT_vpl VALUES ("GL3_26","078_3_26","GAL","3","26","26","Chaqa Jesucristupi kriyishanchikllaparaykumi tukuyninchikllapa, Tayta Dyuspa chiqap wamrankunana kanchikllapa. ");
INSERT INTO qufNT_vpl VALUES ("GL3_27","078_3_27","GAL","3","27","27","Chaynulla Jesucristupi kriyishami washamanchik nir shutikushanchikllaparayku kananqa Jesucristuwanqa pullala kar, pay yupaylana kawsanchikllapa. ");
INSERT INTO qufNT_vpl VALUES ("GL3_28","078_3_28","GAL","3","28","28","Chaynu Jesucristupi kriyishanchikllaparaykumi tukuyla kriyiqkunaqa uk ayllulana kanchikllapa. Chaymi michka Israel runa kar, mana Israel runa kar, sirbikuq, mana sirbikuq, chaynulla runa, warmi karmapis Jesucristupi kriyishanchikllaparayku tukuyninchik uklana kanchikllapa. ");
INSERT INTO qufNT_vpl VALUES ("GL3_29","078_3_29","GAL","3","29","29","Chayraykumi nishaykillapa: Tukuyla Jesucristupa kaqninkunana karqami, Abrahampa ayllunkuna yupayna kanchikllapa. Chaymi Abrahamta Dyusninchik arnishantaqa nuqanchikkunapis tukuyla aypashunllapana. ");
INSERT INTO qufNT_vpl VALUES ("GL4_1","078_4_1","GAL","4","1","2","Allita intrakayllapa kay kumparasyunta parlashutiyllapa. Uk wamra taytanmanta maydiya irinsyanta aypananpaq karmapismi, taksharaq karqa manaraq puytinchu irinsyanta aypaytaqa. Chaymi ashwan uk sirbikuq yupayraq, chay wasinpi rikaqninkunata kasur ima kawsan, maydiya taytan irinsyanta qunanpaq yarpushan tyimpu ĉhamunankaman. ");
INSERT INTO qufNT_vpl VALUES ("GL4_3","078_4_3","GAL","4","3","3","Chaynullami nuqanchikkunapis unayqa Jesucristupi manaraq kriyirqa, chay wamritu yupay karanchikllapa. Chaymi runakunapa kustumrinkunata, mantakushankunata kasur, uk sirbikuq yupayla kawsaq kanchikllapa. ");
INSERT INTO qufNT_vpl VALUES ("GL4_4","078_4_4","GAL","4","4","4","Piru chaymantaqami Dyusninchik munashan tyimpu ĉhamutinqa, Wamran Jesucristuta kaĉhamuran. Chaymi payqa uk Israel warmisitamanta nasir, Moisés mantakushankunataqa tukuyta kasur kawsaran. ");
INSERT INTO qufNT_vpl VALUES ("GL4_5","078_4_5","GAL","4","5","5","Chaynuqami shamuran Moisés mantakushankuna watasha yupay purichimayashanchikmanta washamashallapa, Tayta Dyusqa wamrankunapaqna riqsimanallapapaq. ");
INSERT INTO qufNT_vpl VALUES ("GL4_6","078_4_6","GAL","4","6","6","Chaymi chiqapta Dyuspa wamrankuna kanchikllapa nir yaĉhanallapapaqqa, Wamran Jesucristupa Santu Ispiritunta kaĉhamuran, shunqunchikllapaman. Chaymi Santu Ispirituqa yanapamanchik Dyusninchikta ninapaq “Abba Taytaymi kanki” nir. ");
INSERT INTO qufNT_vpl VALUES ("GL4_7","078_4_7","GAL","4","7","7","Chayraykumi kananqa manana runakunapa kustumrinkunata, mantakushankunata kasur, uk sirbikuq yupay kasunapaqnachu kanchikllapa. Ashwanmi Dyuspa chiqap wamrankunana kanchikllapa. Chaynu kashanchikllaparaykumi, Dyus tukuyta arnimashanchikllapata aypanallapapaqna kanchikllapa. ");
INSERT INTO qufNT_vpl VALUES ("GL4_8","078_4_8","GAL","4","8","8","Alliptami nishaykillapa: Qamkunaqami unayqa, Tayta Dyuspi manaraq kriyirllapaqa, runakuna rurashan yanqa dyus nishanllapakunata adurar, uk sirbikuq yupayna kawsaq kankillapa. ");
INSERT INTO qufNT_vpl VALUES ("GL4_9","078_4_9","GAL","4","9","9","Piru kananqami chiqaptana Dyusninchikta riqsinkillapa. Chaynulla paypismi qamkunata wamrankunapaqna riqsishushallapa. Piru chaynu Tayta Dyus riqsishutinllapaqa, ¿imapaqnataq runakuna yarpuyashan mana sirbiq imakunata kasunaykillapapaq tikrakanayankillapaqa? Chaynuqami ashwan uk sirbikuq yupayna kayankillapa. ");
INSERT INTO qufNT_vpl VALUES ("GL4_10","078_4_10","GAL","4","10","10","Chaqa kananqami qamkunaqa Israel runakuna llullachishutinllapa, paykuna yupay “Fyistakunata kumplir, Tayta Dyusta aligriyachiyta puytinchik” nir, gwardayankillapa wakin diyakunata, misiskunata, añukunata, ima. ");
INSERT INTO qufNT_vpl VALUES ("GL4_11","078_4_11","GAL","4","11","11","Chaynu rurayashaykillaparaykumi kusata llakini, chay kusata qischakar ima yaĉhachikusha kani Jesucristupaq chayqaĉhi yanqallamana katin nir yarpur. ");
INSERT INTO qufNT_vpl VALUES ("GL4_12","078_4_12","GAL","4","12","12","Kriyiq masiykuna, kusalatami rugashunillapa, nuqa yupay Jesucristulapi kriyir washakanaykillapapaq. Chaqa nuqamaqa michka Israel runa karmapismi, qamkuna yupay tukusha kani, imanullapis Jesucristupaq yaĉhachishutiyllapa kriyir washakanayllapapaq. Chaynu yaĉhachishutiyllapa imamapismi, qamkunaqa mana ima mana allintapis ruramashaykillapachu. ");
INSERT INTO qufNT_vpl VALUES ("GL4_13","078_4_13","GAL","4","13","14","Ashwanmi qishaq katiypis, shumaqta samachimaraykillapa, Dyusmanta uk angelta yupay, chaynulla Jesucristuta yupaylla ima, mana mayqanpis disprisyamar imamapischu. Allitami yaĉhankillapa: Chay puntata watukushuqllapa rirqami, kusala qishaq karmapis, yaĉhachishurayllapa Jesucristupa shumaq rimayninta, paypi kriyir washakanaykillapapaq, nir. ");
INSERT INTO qufNT_vpl VALUES ("GL4_15","078_4_15","GAL","4","15","15","Chaymi chaynu qishaq katiymapis kusata munamar, aligriyachir, tukuy imapi yanapamaq kankillapa. Chaynu karmi ashwan nawikillapata urqur qumay nishutiyllapamapis, qumayashaykillapa kanqa. Piru kananqa, ¿imataq pasasha? ¿Imapaqnataq nuqawan mana aligriyankillapa? ");
INSERT INTO qufNT_vpl VALUES ("GL4_16","078_4_16","GAL","4","16","16","¿Manaqachu qamkuna mana allinta tukuyashaykillaparayku, chiqap kaqpaq willashurllapaqa kuntraykillapa tikrakasha kani? ¡Manami! ");
INSERT INTO qufNT_vpl VALUES ("GL4_17","078_4_17","GAL","4","17","17","Chaymi kriyiq masiykuna nishaykillapa: Chay llullakur mana allinta yaĉhachikuqkunaqami, paykunalawan kanaykillapata kusata munan. Piru chaynuqami, mana allinchu. Chaqa nuqakunamanta chiqanchakar, paykunalatana kasunaykillapata munan. ");
INSERT INTO qufNT_vpl VALUES ("GL4_18","078_4_18","GAL","4","18","18","Allita yarpushaqami, kusala allin ukninchikkunapaq llakir ima kawsanallapapaqqa. Piru allin kaqkunalata yaĉhachinapaq. Chaymi chaynu llakir, imata yaĉhachinar imamapis tukuy tyimpu chaynullata ruranmanllapa, nuqakuna mana qamkunawan katiyllapalachu. Chaynuqami mana allinchu. ");
INSERT INTO qufNT_vpl VALUES ("GL4_19","078_4_19","GAL","4","19","19","Kusala munashay kriyiq masiykuna, qashanmi kusalata qischakaq qallarini, Jesucristupaq yaĉhachishunayllapapaq. Chaqa qamkunaqami Jesucristo mana munashannuchu kawsayankillapa. Chaymi qamkunapaq kusalata yarpurqa, imanutaq uk warmisitamataqa wamrakustunanpaq nanaynin aypatin qischakan, chaynu yupay nuqapis qischakani qamkunarayku. Chaqa chaynuĉhi qischakayashaq Jesucristupi allita kriyinaykillapakaman. ");
INSERT INTO qufNT_vpl VALUES ("GL4_20","078_4_20","GAL","4","20","20","Chaqa kusala allinĉhi kanman kanan kananlla chaypi qamkunawan pulla kanaypaq. Chaynu pullaykillapa karqaĉhi, ukmanta ima willar Jesucristupaqqa allita intrachishuymanllapa. Piru manami yaĉhanichu, ¿imanu kartaq chaynuqa tukuyankillapa kanqa? nirqa. ");
INSERT INTO qufNT_vpl VALUES ("GL4_21","078_4_21","GAL","4","21","21","Kriyiq masiykuna, qamkuna Moisés mantakushankunata qashan kasunaq qallarinaqkuna allita intrakayllapa, chayta rurayashaykillapaqami mana allinchu nir. ¿Manachu qamkunaqa, Dyus nitin Moisés iskribishan niyashantaqa uyapashaykillapa? ");
INSERT INTO qufNT_vpl VALUES ("GL4_22","078_4_22","GAL","4","22","22","Chaqa Moisés iskribishanpiqami nin: Abrahampami karan ishkay wamrankuna. Uk wamranqami sirbikuqnin Agar, shipashninmanta karan. Nataq ukqami karan chiqap warmin Saramanta. Kay Saraqami Abrahampa punta warmin kar, mana sirbikuqnin imalamapischu karan. ");
INSERT INTO qufNT_vpl VALUES ("GL4_23","078_4_23","GAL","4","23","23","Chaqa allita yarpuyllapa: Chay sirbikuq warmi Agarpa wamranqami nasiran, imanutaq wakinkunapis nasishanchikllapa chaynulla. Nataq Sarapa wamranqami nasiran, imanutaq Tayta Dyus unaylla arnisha karan, rukulana kayatkillapa uk wamrituykillapa kanqa nir. Chaymi chay kumplikananpaqqa Sarapa wamranqa nasiran. ");
INSERT INTO qufNT_vpl VALUES ("GL4_24","078_4_24","GAL","4","24","24","Piru Dyusqami kay ishkay warmikunawan intrachimanchikllapa ishkay tratukunapaq. Uk tratutaqami Tayta Dyus, Israel runakunawan chay Sinaí sirkapi rurar, Moisesta mantakuykunata qushan. Chay tratuta rurashanllapatami ninchikllapa: “Dyuspa mantakuyninkuna” nir. Piru tukuy chay mantakuykunataqa, manami mayqanpis washakananpaqqa kumpliyta puytishachu. Chaymi Sinaí sirkapi rurashan tratuqa intrachimanchikllapa chay sirbikuq Agarpaq. Chaymi allita intrakayllapa. Chaqa Moisés mantakushankunawan mana washakayta puytirqami, nuqanchikkunapis uk sirbikuq yupaylla kanchikllapa, imanutaq Agarmaqa karan chaynu. ");
INSERT INTO qufNT_vpl VALUES ("GL4_25","078_4_25","GAL","4","25","25","Chaymi Agarpaq intrakarqa yaĉhanchikllapa chay nasyun Arabiapi kaq Sinaí sirkapaq. Chaynulla Sinaí sirkapaq intrakarqami yaĉhanchikllapa kay pachapi Jerusalén pwiblupaq. Chaqa Jerusalén pwiblupi kawsaqkunaqami Moisés mantakushankunata kumpliyta munarmapis, mana puytishallapachu. Chaymi chaynu mana tukuyla kumpliyta puytishanllaparayku maydiyapis uk sirbikuq yupaylla kawsanllapa. ");
INSERT INTO qufNT_vpl VALUES ("GL4_26","078_4_26","GAL","4","26","26","Piru nuqanchikkuna Jesucristupi kriyirllapaqami, manana chay mantakuykunapa sirbikuqninnachu kanchikllapa. Ashwanmi unaq syilupi uk mushuq Jerusalén pwiblu kan chayman rir, Tayta Dyuswan pulla kawsanallapapaqna kanchikllapa. ");
INSERT INTO qufNT_vpl VALUES ("GL4_27","078_4_27","GAL","4","27","27","Chaymi Dyus nitin iskribikashankunapiqa, chay mushuq Jerusalén pwiblupaq nin: “Qam mana wamrakuq kar, chay wamrakunaykipaq nanayta mana riqsiq warmisita, kusalata aligriyay. Chaqa chay warmisita mana wamrakunanpaq kaqqami, kusala achka wamrayjun kanqa, chay wamrakuq warmisitamantaqa” nir. ");
INSERT INTO qufNT_vpl VALUES ("GL4_28","078_4_28","GAL","4","28","28","Kriyiq masiykuna allita intrakayllapa, imanutaq Abrahammataqa Tayta Dyuspi kriyitinla, pay arniran kusa achka aylluyjun kananpaq. Chaymi chay wamran Isaac nasiranna. Chaynumi Tayta Dyusqa tukuy paypi kriyiqkunata arnisha washamanallapapaq. Chaymi nuqanchikkunaqa paypi kriyirqa, qashan mushuqmanta nasisha yupayna kanchikllapa. ");
INSERT INTO qufNT_vpl VALUES ("GL4_29","078_4_29","GAL","4","29","29","Chaqa Dyuspa Santu Ispiritun yanapatinmi, Saraqa wamran Isaacta wamrakuran. Chaymantaqami Agarpa wamran Ismaelqa Sarapa wamran Isaacta qischaran. Chaynullami kanankunapis Moisés mantakushankunata kasuyta munaqkunaqa Jesucristupi kriyiqkunataqa ĉhiqnir qischamanchikllapa. ");
INSERT INTO qufNT_vpl VALUES ("GL4_30","078_4_30","GAL","4","30","30","Chaqa Dyus nitin iskribikashankunapimi Agarpaqqa kaynu niran: “Itakuy chay sirbikuqnikita wamrantinta. Chaqa chay imayki kaqqami chay wamrayki Isaaclapaq. Chaymi chay sirbikuqnikipa wamranqa mana partinakuytaqa puytinchu chay wamrayki Isaacwanqa” nir. ");
INSERT INTO qufNT_vpl VALUES ("GL4_31","078_4_31","GAL","4","31","31","Kriyiq masiykuna, chaynu Tayta Dyus nishanraykumi yaĉhanchikllapa Jesucristulapi kriyirmi, Sarapa wamran yupay kanchikllapa nir. Chaynuqami manana chay sirbikuq Agarpa wamran yupaynachu kanchikllapa. ");
INSERT INTO qufNT_vpl VALUES ("GL5_1","078_5_1","GAL","5","1","1","Kriyiq masiykuna, Jesucristupi kriyishanchikllaparaykumi payqa washar, manana uk sirbikuq yupayna kawsanallapapaq nimashanchikllapa. Chaymi chaynu katinqa, chay kriyishanchikllapanullana kar, Moisés mantakushankunapiqa amana yarpurnachu kawsashunllapa. ");
INSERT INTO qufNT_vpl VALUES ("GL5_2","078_5_2","GAL","5","2","2","Chayraykumi allita intrakayllapa. Qashanmi nuqa Pablo nishaykillapa: Amana chay siñal kustumrita rurayllapanachu nir. Chaqa qamkuna chay siñal kustumrita rurayatkillapaqami, mana imapaqpis sirbishushallapachu, Jesucristupaq yaĉhachishutiyllapa kriyishaykillapaqa. ");
INSERT INTO qufNT_vpl VALUES ("GL5_3","078_5_3","GAL","5","3","3","Chaymi qashan nishaykillapa: Mayqanpis chay siñal kustumrita ruraqkunaqami, washakananpaqqa Moisés mantakushankunataqa tukuylata kumpliyta ministiyan nir. Piru chayta mana kumpliyta puytishanraykumi mana washakanqallapachu. ");
INSERT INTO qufNT_vpl VALUES ("GL5_4","078_5_4","GAL","5","4","4","Chaymi qamkuna, Moisés mantakushankunata kumplirlami washakanchik nir yarpuqkuna, Tayta Dyus llakipar washashunanllapapaq Wamran Jesucristuta kaĉhamushanmanta chiqanchakashaykillapa. ");
INSERT INTO qufNT_vpl VALUES ("GL5_5","078_5_5","GAL","5","5","5","Piru Jesucristupi tukuy kriyir washakashana kaqkunaqami, Dyuspa Santu Ispiritun yanapamashallapa, allita yaĉhanchikllapa: Jesucristupi kriyishanchikllaparayku, maydiyaqa Tayta Dyusqa kusa allinlapaqna rikamashunllapa nir. ");
INSERT INTO qufNT_vpl VALUES ("GL5_6","078_5_6","GAL","5","6","6","Chaqa tukuy shunqunchikwan Jesucristupi kriyiq kashallapaqa, siñal kustumrita michka rurasha kar, chaynulla mana rurasha karmapis, Dyuspaqqa chaylla kanchikllapa. Ashwanmi Jesucristupi kriyishanchikrayku, ukninchikkunata llakipar ima kawsayanchik, chay kusala allinqa. ");
INSERT INTO qufNT_vpl VALUES ("GL5_7","078_5_7","GAL","5","7","7","Kriyiq masiykuna, qamkunaqami kusalata Jesucristupiqa kriyiq kankillapa. Piru kanan-shuypaqa, ¿pitaq mana allinta yaĉhachishurllapa, chiqap kaqta mana kasunaykillapapaq nishushallapa? ");
INSERT INTO qufNT_vpl VALUES ("GL5_8","078_5_8","GAL","5","8","8","Chaqa chay mana allinta yaĉhachishuqllapaqami, mana chay akrashushallapa karan Dyusmantachu. ");
INSERT INTO qufNT_vpl VALUES ("GL5_9","078_5_9","GAL","5","9","9","Piru qamkunaqami ashlilamatapis chay mana allinta yaĉhachikuqkunata kasurqa, manana allintachu tukushaykillapa. Chaqa yaĉhashanchikllapanu, imanutaq tantata ruranapaqmaqa pitila libadurata itasha, chay tantapaq chaytaqa limpula saksachin. Chaynullami chay mana allinta yaĉhachishuqkunaqa qamkunatapis limpuna pantachishushallapa. ");
INSERT INTO qufNT_vpl VALUES ("GL5_10","078_5_10","GAL","5","10","10","Piru nuqaqami kusalata kunfyakani, Tayta Dyus yanapashutinllapaqami, qashan chiqaptana Jesucristullapi kriyiyankillapa kanqa, nir. Nataq chay mana allinta yaĉhachishurllapa pantachishuqllapataqami, Tayta Dyusqa kusala manchaypaqta kastiganqa, mayqan katinpis. ");
INSERT INTO qufNT_vpl VALUES ("GL5_11","078_5_11","GAL","5","11","11","Kriyiq masiykuna, chay mana allinta yaĉhachikuqkunaqami nuqapaqqa nishunllapa: “Pablupismi yaĉhachikun, siñal kustumrita rurashunllapa washakanallapapaqqa” nir. Piru chayqami mana chiqapchu. Chaynu yaĉhachikutiyqami, Israel pwibluymanta kaqkunaqa, qischamananpaqqa mana yarpuyanmanllapachu. Nataq nuqaqami yaĉhachikuni: “Jesucristo kruspi wanushanpi kriyirlami, washakayta puytinchikllapa” nir. Chaynu yaĉhachikutiymi kusa mana allinta yarpunllapa, chay mana allinta yaĉhachikuqkunaqa. ");
INSERT INTO qufNT_vpl VALUES ("GL5_12","078_5_12","GAL","5","12","12","Piru chay mana allinta yaĉhachishurllapa pantachishuqllapakunapaqqami kaynu nishunillapa: Qamkunata siñal kustumrita amalas rurachishunanllapamantaqami, ashwan mas allin kanman paykunapura kaparanakunanllapapaq nir. ");
INSERT INTO qufNT_vpl VALUES ("GL5_13","078_5_13","GAL","5","13","13","Kriyiq masiykuna, Tayta Dyusqami uchanchikkunamanta washamashanchikllapana, ama chay mantakuykunata kasur, uk sirbikuq yupay kawsanallapapaqnachu. Chaymi chaynu washakashana karqa, amami kwirpuykillapa munashannunachu kawsayllapa. Ashwanmi uknikillapa uknikillapa llakipanakur ima kusa shumaqta kawsayllapa. ");
INSERT INTO qufNT_vpl VALUES ("GL5_14","078_5_14","GAL","5","14","14","Chaqa Dyus nitin, Moisés mantakushanqami nin: “Llakiy runa masikikunapaq, imanutaq qampa kwirpuykillapaq llakinki chaynulla” nir. Chaymi chay nishannulla rurarqa tukuy mantakuykunata kumplishaykillapana. ");
INSERT INTO qufNT_vpl VALUES ("GL5_15","078_5_15","GAL","5","15","15","Chaymi nishaykillapa: Mana llakipanakur, qamkunapura anyanakur, mana allinta rikanakur imaqakish limpumana qamkunapura chinqachanakutkillapa nir. ");
INSERT INTO qufNT_vpl VALUES ("GL5_16","078_5_16","GAL","5","16","16","Chayraykumi nishaykillapa: Dyuspa Santu Ispiritun yanapashushanllapanulla kawsayllapa. Amamiri kwirpuykillapa munashannulla rurarnachu kawsayllapa nir. ");
INSERT INTO qufNT_vpl VALUES ("GL5_17","078_5_17","GAL","5","17","17","Chaqa kwirpunchik munashankunata rurarqa, manami Santu Ispiritu munashannunachu rurayanchikllapa. Piru Dyuspa Santu Ispiritunwan karqami, kwirpunchik munashantaqa manana rurayta puytinchikllapanachu. Chaqa manami chay kutilla kwirpuykillapa munashanta, chaynulla Santu Ispiritu munashantaqa rurayta puytinkillapachu. Chaymi ashwan Santu Ispirituwanna karqa, amana kwirpuykillapa munashantaqa rurayllapanachu. ");
INSERT INTO qufNT_vpl VALUES ("GL5_18","078_5_18","GAL","5","18","18","Chaynulla Dyuspa Santu Ispiritun munashanta rurarqami, Tayta Dyuslatana kasur kawsankillapa. Chaymi Moisés mantakushankunataqa imanupis kumplir washakayashunllapa nirqa amana yarpunkillapanachu. ");
INSERT INTO qufNT_vpl VALUES ("GL5_19","078_5_19","GAL","5","19","19","Chaymi nishaykillapa: Chay kwirpunllapa munashanta rurar kawsaqkunataqami dasla riqsiyta puytinchikllapa nir. Chaqa chay runakunaqami kaynu kawsanllapa: Runa kar, manaqa warmi masayjunna karmapis ukwan ukwan pununllapa, chaynulla mayqanpis manaraq masayjun karpis dasna mayqanwanpis punusha rikarinllapa, manaqa mana tantyakar munashanllapalata rurar kusala saqra millanaypaqtana uchakunllapa. ");
INSERT INTO qufNT_vpl VALUES ("GL5_20","078_5_20","GAL","5","20","20","Chaynulla runa rurashan yanqa dyus nishanllapakunata aduranllapa. Wasqapanakunllapa. Ĉhiqninakur anyanakunllapa. Dasna ukwan silanakunllapa. Chaynulla das piñakuyta yaĉhanllapa. Chaynu piñakur imami chiqanchanakunllapa. Tukuyta binsiyta munanllapa. Paykunalapaqmi tukuy imata munanllapa. Yarpunllapami, nuqaqami tukuymanta mas yaĉhayniyjun kani, nir. ");
INSERT INTO qufNT_vpl VALUES ("GL5_21","078_5_21","GAL","5","21","21","Runa masinkunata kusata inbidyanllapa. Wanuchinakunllapa. Kusata maĉhanllapa. Fyistakunapimapis mana tiqllaq mikunllapa, upyanllapa ima. Chaymi ashwan mas ukman imakunata rurar uchakunllapa. Chaymi imanutaq willashushallapana karay chaynulla kananpis nishaykillapa: Chaynu uchakur kawsaqkunaqami, Dyus mantakuyashanmanqa mana yaykunqallapachu nir. ");
INSERT INTO qufNT_vpl VALUES ("GL5_22","078_5_22","GAL","5","22","22","Piru Dyuspa Santu Ispiritunwan kaqkunaqami kaynu kawsanchikllapa: Ukninchikkunata llakipanchik, imatapis aligrila ruranchik, chaynulla ima katinpis das shumaqchanchik, ukkuna mana das imata ruratinpis yaranchik, tukuywan allinla kanchik, ukninchikpis allinpi kananpaq yanapanchik, imata nishanchiktapis karanlata ruranchik ima. ");
INSERT INTO qufNT_vpl VALUES ("GL5_23","078_5_23","GAL","5","23","23","Chaynulla wakinninchikkunata mana ukmanta rikanchikchu, kwirpunchiktapis nuqanchiklla tantyakachinchik ima. Chaynu allinlata rurar kawsashallapaqami, mana mayqanpis nimayninchikta puytinqallapachu: “Kay mantakuykunata mana kasushaykillapachu” nirqa. ");
INSERT INTO qufNT_vpl VALUES ("GL5_24","078_5_24","GAL","5","24","24","Chaymi tukuyla kriyiqkunaqa, kwirpun munashan mana allin kaqtaqa, Jesucristupa krusninpi limpu wanuchisha yupayna kawsanllapa. ");
INSERT INTO qufNT_vpl VALUES ("GL5_25","078_5_25","GAL","5","25","25","Ashwanmi Dyuspa Santu Ispiritunwanna karqa, pay munashannulana rurar kawsashunllapa. ");
INSERT INTO qufNT_vpl VALUES ("GL5_26","078_5_26","GAL","5","26","26","Chayraykumi ama kusa kani nir, chaynulla ukninchikkunawan piñachinakur, inbidyanakur imachu kawsashunllapa. ");
INSERT INTO qufNT_vpl VALUES ("GL6_1","078_6_1","GAL","6","1","1","Kriyiq masiykuna, uknikillapa uchakusha nir yaĉharqa, Jesucristo munashannulla qamkuna kawsaqkunaqa, amana mas uchakunanpaq yanapayllapa. Piru qamkunaqa amami kusa kani nir imachu, kusa shumaqlata willar ima yanapankillapa. Imanupiqakish qamkunapis uknikillapa uchakushanrayku burlakaq yupay willayarmaqa, maydiyaqa uchakushamana rikaritkillapa. ");
INSERT INTO qufNT_vpl VALUES ("GL6_2","078_6_2","GAL","6","2","2","Chayraykumi uknikillapa uchakusha kar, llashaq shipunta aprikusha yupay chaytaqa yanapayllapa. Chaymi chaynu uknikillapa uknikillapa yanapanakurqa, Jesucristo nishannullana rurayankillapa. ");
INSERT INTO qufNT_vpl VALUES ("GL6_3","078_6_3","GAL","6","3","3","Piru mayqanpis mana ukninta yanapayta munar, kusa kani ima niqkunaqami, paylla ingañakayan. Chaqa Dyuspa naypanpiqami mana mayqanpis kusa kaytaqa puytinchu. ");
INSERT INTO qufNT_vpl VALUES ("GL6_4","078_6_4","GAL","6","4","4","Chayraykumi nuqanchiklla allita yarpur kawsashunllapa: Allintachu rurayani, manaqachu mana nir. Chaymi mayqanpis allinlata rurarqa, payllapaq allintaqa ruranqa. Piru amami yarpunqachu, chay kriyiq masiykunamantaqami kusa mas allin kani nirqa. ");
INSERT INTO qufNT_vpl VALUES ("GL6_5","078_6_5","GAL","6","5","5","Chaqa manami ukkuna allin kanki nimashanchikraykuchu allinqa kanchikllapa. Ashwanmi imata rurasha kashapis, Tayta Dyusman tukuyla qimikashallapa payna rikar yaĉhamashunllapa. ");
INSERT INTO qufNT_vpl VALUES ("GL6_6","078_6_6","GAL","6","6","6","Nishaykillapapis: Chay mayqanĉhi Dyuspa rimayninta yaĉhachishuqnikillapataqami, ima ministishanpipis yanapankillapa ama qunqarchu. ");
INSERT INTO qufNT_vpl VALUES ("GL6_7","078_6_7","GAL","6","7","7","Piru amami qamkunallaqa ingañakankillapachu. Chaqa Dyusmantaqami mana mayqanpis burlakayta puytinchu. Allita yaĉhashanchikllapanu, ima simillata tarpukurmapismi, chayllata kusichakunchik. ");
INSERT INTO qufNT_vpl VALUES ("GL6_8","078_6_8","GAL","6","8","8","Chaynumi mayqanpis kwirpun munashanlata rurar kawsaqkunaqa, chaynu mana allinta rurar kawsashanrayku, uk kusichakuq yupay tukuy tyimpupaq wanunanpaqna kayanqa. Nataq mayqanpis Santu Ispiritu munashanlata rurar kawsaqkunaqami, chaynu allinta kawsashanrayku, uk kusichakuq yupay tukuy tyimpu kawsaytana aypanqallapa. ");
INSERT INTO qufNT_vpl VALUES ("GL6_9","078_6_9","GAL","6","9","9","Chaymi mana shaykuq allinkunalata rurar kawsashunllapa. Chaqa chaynu kawsarllapaqami, maydiyaqa kusala allinta kusichakaq yupay kashunllapa. ");
INSERT INTO qufNT_vpl VALUES ("GL6_10","078_6_10","GAL","6","10","10","Chayraykumi tukuylawan kusa allinlata rurar kawsayta kamashunllapa. Chaymi ashwan kriyiq masinchikkunamataqa, kusa mas allinlata rurar kawsar animachishunllapa. ");
INSERT INTO qufNT_vpl VALUES ("GL6_11","078_6_11","GAL","6","11","11","¡Kriyiq masiykuna, rikayllapa! ¡Nuqaqami kayta makiyllawan qamkunaman iskribimuni kusa atun litrakunawan! ");
INSERT INTO qufNT_vpl VALUES ("GL6_12","078_6_12","GAL","6","12","12","Chaymi allita intrakayllapa: Runakuna siñal kustumrita rurananllapapaq nir yaĉhachikuqkunaqami, chay runa masinkunawan allinpi kananlapaq chaynuqa yaĉhachikunllapa. Piru paykunapis, Jesucristupi kriyirmi washakanchik nir yaĉhachikutinllapaqami, nuqakunata yupaylla mana allinta rurananllapapaq ikinllapapi purinmanllapa, Israelmanta kaq runa masiyllapakunaqa. ");
INSERT INTO qufNT_vpl VALUES ("GL6_13","078_6_13","GAL","6","13","13","Nataq chay siñal kustumrita rurasha kaqkunapismi, Moisés tukuy mantakushantaqa mana kumpliyta puytinllapachu. Piru paykunaqami qamkunataqa imanullapis chay siñal kustumrita rurachishunllapa. Chayna paykunaqa ninanllapapaq: Paykunaraykushi qamkunaqa siñalniyjun kwirpuykillapapi kankillapa nir. ");
INSERT INTO qufNT_vpl VALUES ("GL6_14","078_6_14","GAL","6","14","14","Nataq nuqa-shuypaqa, Amitunchik Jesucristumi kruspi wanuran nishurllapaqa, manami ukkunapaq alabakaytaqa puytinichu. Chaqa Amitunchik Jesucristupi kriyishayraykumi, kay pachapi ima mana allinta ruranaymantaqa wanusha yupayna kani. Chaynulla chay mana allinta rurachimaq chaymatapis wanuchisha yupayna kani, amana mana allinta rurar kawsanaypaq. ");
INSERT INTO qufNT_vpl VALUES ("GL6_15","078_6_15","GAL","6","15","15","Piru chay siñal kustumrita rurasha kasha, chaynulla mana rurasha kashamapismi, chayqa mana imapaqpis sirbinchu. Ashwanmi Jesucristupi kriyir, manana ima mana allintapis rurar, uk mushuq nasisha yupayna kawsayanchik chay kusala allinqa. ");
INSERT INTO qufNT_vpl VALUES ("GL6_16","078_6_16","GAL","6","16","16","Chaymi Taytanchik Dyusman mañakuni qamkuna paypa akrashan kaqkunata, chaynulla munashannu kawsaqkunataqa, kusalata llakipashurllapa ima shumaqta kawsachishunanllapapaq. ");
INSERT INTO qufNT_vpl VALUES ("GL6_17","078_6_17","GAL","6","17","17","Piru kananmanta-pachaqami mana munaninachu, chay wakin mana allinta yaĉhachikuqkuna qillakachimanantaqa. Chaqa Jesucristupi kriyishayraykumi qischamar lisyamashanllapa imami kwirpuypiqa uk siñal yupay intrachikun, nuqaqa Amituy Jesucristupa chiqap sirbiqnin kani nirqa. ");
INSERT INTO qufNT_vpl VALUES ("GL6_18","078_6_18","GAL","6","18","18","Kriyiq masiykuna, qamkunapaqmi kusalata Amitunchik Jesucristuman mañakuni, kusalata llakipar tukuy imapi yanapashunanllapapaq. ");
INSERT INTO qufNT_vpl VALUES ("EP1_1","079_1_1","EPH","1","1","1","Nuqa Pablumi, Tayta Dyus munashannulla Jesucristupa apustulnin kani. Chaymi tukuyla Éfeso pwiblupi Dyus akratin Jesucristulapi chiqap kriyiq kaqkunaman, kay kartata iskribimuni. ");
INSERT INTO qufNT_vpl VALUES ("EP1_2","079_1_2","EPH","1","2","2","Chaymi Taytanchik Dyusta, chaynulla Amitunchik Jesucristutapis kusalata mañakuni llakipar tukuy imapi yanapashunanllapapaq, chaynulla kusala shumaqta kawsachishunanllapapaq ima nir. ");
INSERT INTO qufNT_vpl VALUES ("EP1_3","079_1_3","EPH","1","3","3","Kriyiq masiykuna, Jesucristupi kriyir pulla kashanchikllaparaykumi, Tayta Dyusqa unaq syilumanta-pacha kusata yanapamashanchikllapa masta paypi kriyirlla ima kawsanallapapaq. Chaymi ashwan, Amitunchik Jesucristupa Taytan Dyustaqa kusalata alabashunllapa. ");
INSERT INTO qufNT_vpl VALUES ("EP1_4","079_1_4","EPH","1","4","4","Chaqa Taytanchikllapa Dyusqami manaraq kay pachamapis kayatinraqchu, akramaranchikllapana maydiyapis Jesucristuwanna pulla kanallapapaq. Chaymi ashwan chaynu tukuy uchanchikkunamanta, chaynulla mana allin kaqkunamanta llakipar akramashanchikllaparayku, paypa naypanmanqa qimikayta puytinchikllapana. ");
INSERT INTO qufNT_vpl VALUES ("EP1_5","079_1_5","EPH","1","5","5","Chaqa Jesucristuraykumi payqa llakipar akramaranchikllapa paypa chiqap wamrankunana kanallapapaq, imanutaq payqa unaymanta-pacha chaynu kanata munasha kayaq chaynulla. ");
INSERT INTO qufNT_vpl VALUES ("EP1_6","079_1_6","EPH","1","6","6","Chaymi chaynu munamarninchikllapa munashan Wamranta kaĉhamur kusalata yanapamashanchikllaparaykumi, Tayta Dyustaqa maydiyapis alabanallapapaqna karan. ");
INSERT INTO qufNT_vpl VALUES ("EP1_7","079_1_7","EPH","1","7","7","Chaqa kusalata munamashanchikraykumi, Wamran Jesucristumatapis kaĉhamuran yawarninta iĉhar wanutin, Taytanchikllapa Dyusqa pirdunar, manana uchayjunpaqnachu riqsimanallapapaq. ");
INSERT INTO qufNT_vpl VALUES ("EP1_8","079_1_8","EPH","1","8","8","Chaymi ashwan Taytanchikllapa Dyusqa kusalata munar ima yanapamashanchikllapa, kusala yaĉhaq, kusala intrakaq ima kanallapapaq. ");
INSERT INTO qufNT_vpl VALUES ("EP1_9","079_1_9","EPH","1","9","9","Chaynullami Taytanchik Dyusqa, unaymanta-pacha kusalata munarninchikllapa payla yarpusha kayaq, Wamran Jesucristuwan tukuyla imata rurananpaq chaymatapis intrachimashanchikllapana. ");
INSERT INTO qufNT_vpl VALUES ("EP1_10","079_1_10","EPH","1","10","10","Piru chay ima tyimpuĉhi Jesucristuna unaq syilupi kaqkunata, chaynulla kay pachapi kaqkunatapis, mantakunanpaq tyimpu ĉhamutinqa, pay mantakunanpaqna Tayta Dyusqa qunqa. ");
INSERT INTO qufNT_vpl VALUES ("EP1_11","079_1_11","EPH","1","11","11","Allita yaĉhashanchikllapanumi Tayta Dyusqa imatapis ruran pay munashannullaqa. Chaymi Wamran Jesucristuwan pullacharqa, paypaqna kanallapapaq nimashanchikllapallana karan. ");
INSERT INTO qufNT_vpl VALUES ("EP1_12","079_1_12","EPH","1","12","12","Chaynuqami Tayta Dyusqa rurasha, nuqakuna Israelmanta kaqkuna Jesucristupi puntata kriyiqkunaqa, Dyuslata kasur kawsatiyllapa, wakin rikamaqllapakunamapis paylatana alabananllapapaq. ");
INSERT INTO qufNT_vpl VALUES ("EP1_13","079_1_13","EPH","1","13","13","Chaynullami qamkuna mana Israelmanta kaqkunapis, Dyus chiqap nishankunata uyaparqa, intrakaraykillapa imanumi washakayankillapa kanqa nir. Chaymi Jesucristupi kriyir paywan pullachakarnaqa, Taytanchikllapa Dyuspana karaykillapa. Chaynu pullachakatkillapaqami, Tayta Dyusqa siñalashuqllapa yupay Santu Ispiritunta qushuranllapa. Chayna yaĉhanaykillapapaq Santu Ispirituta arnishushanllapataqa kumplishushallapa nir. ");
INSERT INTO qufNT_vpl VALUES ("EP1_14","079_1_14","EPH","1","14","14","Pay Santu Ispirituqami, Dyus imanu munashan tyimpu ĉhamutin arnimashanchikllapataqa aypanallapapaq nir chiqapta intrachimanchikllapa. Chaymi chay arnimashanchikllapata limpu kumplir Tayta Dyus paypa kaqninkunata washamashallapaqa, tukuyla kusata alabayashunllapa. ");
INSERT INTO qufNT_vpl VALUES ("EP1_15","079_1_15","EPH","1","15","15","Kriyiq masiykuna, nuqami qamkunapaq yaĉhasha kani imanumi Amitunchik Jesucristupi kriyishaykillaparayku, uknikillapa uknikillapa kusalata llakipanakur kawsankillapa nir. ");
INSERT INTO qufNT_vpl VALUES ("EP1_16","079_1_16","EPH","1","16","16","Chaymi Amitunchikman qamkunapaqqa mana shaykuq kusalata payji nir mañakuni. ");
INSERT INTO qufNT_vpl VALUES ("EP1_17","079_1_17","EPH","1","17","17","Chaynullami Amitunchik Jesucristupa Taytan, kusala allin Dyusninchikllapataqa kusalata mañanipis Santu Ispiritunwan yanapashunanllapapaq. Chaynami Santu Ispiriturayku Tayta Dyuspaq allita intrakar, chiqaptana payta riqsinaykillapapaq. ");
INSERT INTO qufNT_vpl VALUES ("EP1_18","079_1_18","EPH","1","18","18","Tayta Dyustaqami mañanipis intrachishunanllapapaq, payqami akrashushallapa chiqap paypa kaqninkunana kanaykillapapaq nir. Chaynullami intrachishunqallapapis kusala shumaqmi Dyusninchik arnir tukuyla paypa kaqninkunata qumayashanchikllapaqa nir. ");
INSERT INTO qufNT_vpl VALUES ("EP1_19","079_1_19","EPH","1","19","19","Chaymi mañanipis qamkuna Jesucristupi kriyiqkunaqa allita intrakanaykillapapaq Taytanchikllapa Dyusqami kusala ukman shumaq pudirniyjun kar tukuyla kriyiqkunata yanapamanchikllapa nir. ");
INSERT INTO qufNT_vpl VALUES ("EP1_20","079_1_20","EPH","1","20","20","Chaqa imanutaq chay pudirninqa Jesucristutaqa wanushanmanmatapis kawsachimuran. Chaymantami unaq syiluman apar, Tayta Dyuspa allilaw qichqanpina tachisha. ");
INSERT INTO qufNT_vpl VALUES ("EP1_21","079_1_21","EPH","1","21","21","Chaynumi Tayta Dyusqa Jesucristutaqa wakin pudirniyjun kaqkunamanta, rikaypaq mana rikaypaq mantakuqkunamanta, paylla maydiyapis mantakuqkunamanta, chaynulla tukuyla kay pachapi kaqkunamanta, kanan maydiyapis paylla mantakunanpaq numrasha Tayta Dyusqa. ");
INSERT INTO qufNT_vpl VALUES ("EP1_22","079_1_22","EPH","1","22","22","Tayta Dyusqami tukuyla imakunatapis, Jesucristupa ĉhakinpa ĉhakinman ĉhuraran, payna rikar mantananpaq. Chaynullami Jesustaqa tukuyla kriyiqkunapaqqa uman yupay kar mantananpaq niran Tayta Dyusqa. ");
INSERT INTO qufNT_vpl VALUES ("EP1_23","079_1_23","EPH","1","23","23","Chaynumi Amitunchikllapaqa, tukuy kriyiqkunapaqa umanchikllapa katin, nuqanchikkuna-shuypaqa paypa kwirpun yupayna kanchikllapa. Chaynu karmi payqa mantamanchikllapa. Chaqa payqami tukuy lugarpi kashanrayku imanu kashallapa imamapis yanapar kawsayninchikta qumanchikllapa. ");
INSERT INTO qufNT_vpl VALUES ("EP2_1","079_2_1","EPH","2","1","1","Kriyiq masiykuna, unayqami qamkunaqa wanusha yupay kawsaq kankillapa, chay mana allinta rurar uchakushaykillaparayku. ");
INSERT INTO qufNT_vpl VALUES ("EP2_2","079_2_2","EPH","2","2","2","Chaqa qamkunaqami kay pachapi kusalata uchakurlla kawsaq chaykunata kasur kawsaq kankillapa. Chaynuqami chay dyablu munashanlatana ruraq kankillapa. Chaqa chay dyabluqami unaq wayrapi chaynulla kay pachapi chay mana allinta ruraqkunata mantan. Chaymi ashwan, Dyusta mana kasuqkunataqa kusalata animachin, mana allinlata rurananllapapaq. ");
INSERT INTO qufNT_vpl VALUES ("EP2_3","079_2_3","EPH","2","3","3","Piru nuqanchikkunapismi unayqa chaynu kawsaq kanchikllapa. Chaymi imatapis yarpushanchikllapanulla mana allinkunalata rurar kawsaq kanchikllapa. Chayraykumi wakin mana kriyiqkunata yupaylla, Tayta Dyusqa kusala manchaypaqta kastigamanallapapaqna karan. ");
INSERT INTO qufNT_vpl VALUES ("EP2_4","079_2_4","EPH","2","4","4","Nataq Taytanchik Dyusqami, kusala ukmanta llakipakuq kar, imanu kashallapamapis llakipamashanchikllapa. ");
INSERT INTO qufNT_vpl VALUES ("EP2_5","079_2_5","EPH","2","5","5","Chaqa uchanchikllaparaykumi tukuy tyimpupaq wanunallapapaqna karanchikllapa. Piru Taytanchik Dyusqami kusala llakipakuq kar, Wamran Jesucristuwan kawsachimaranchikllapa wanunallapamantaqa. Chaymi qamkunatapis Dyusninchikqa llakipashurllapa mana imawan pagratkillapa imapischu dibaldila washashushallapana. ");
INSERT INTO qufNT_vpl VALUES ("EP2_6","079_2_6","EPH","2","6","6","Chayraykumi Tayta Dyusqa Wamran Jesucristuwan pullata kawsachimarninchikllapaqa, kananlla unaq syilupi yupayna Amitunchikwan kawsanapaq nimashanchikllapa. ");
INSERT INTO qufNT_vpl VALUES ("EP2_7","079_2_7","EPH","2","7","7","Tukuy kaykunataqami Tayta Dyusqa rurasha tukuy tyimpupaq allita intrachimanallapapaq, ¡payqami kusata munar, Wamran Jesucristuwan tukuy imapi kusalata llakipamarninchik yanapamashanchikllapa! nir. ");
INSERT INTO qufNT_vpl VALUES ("EP2_8","079_2_8","EPH","2","8","8","Chaqa qamkunapismi Tayta Dyus munashushanllaparayku, Jesucristupi kriyirla washakashaykillapa. Manami qamkuna imata allinta rurashaykillaparaykuchu washakashaykillapa. Ashwanmi Tayta Dyus chaynu llakipashurllapa, mana imawan pagratkillapa imapischu dibaldila washashushallapa. ");
INSERT INTO qufNT_vpl VALUES ("EP2_9","079_2_9","EPH","2","9","9","Chayraykumi mayqanpis mana alabakayta puytinchu, allinta rurarlami washakasha kani nirqa. ");
INSERT INTO qufNT_vpl VALUES ("EP2_10","079_2_10","EPH","2","10","10","Chaqa allita yarpuyllapa: Chay ruramashanchikllapa Tayta Dyusmi akrar pullachamaranchikllapa Wamran Jesucristuwan. Chaynuqami imatapis allinkunalatana rurar kawsanallapapaq unaymanta-pacha, nishallana karan. ");
INSERT INTO qufNT_vpl VALUES ("EP2_11","079_2_11","EPH","2","11","11","Éfeso pwiblumanta kriyiq masiykuna, allita yarpuyllapa: Israel pwiblumanta runakuna kwirpunllapapi siñalniyjun kaqkunaqami, nishuqllapa: “Qamkunaqashi mana kwirpuykillapapi siñalniyjun kashaykillaparayku, Dyuswan kaytaqa mana puytinkillapachu” nir. ");
INSERT INTO qufNT_vpl VALUES ("EP2_12","079_2_12","EPH","2","12","12","Allita yarpuyllapa: Unayqami qamkunaqa, Jesucristupi mana kriyiq imachu kankillapa. Chaynulla manami Dyus akrashan Israel pwiblumantachu karaykillapa. Chaynu karmi Tayta Dyus arnikushanmatapis mana aypanaykillapapaqnachu karaykillapa. Chaymi kay pachapiqa mana Dyusninchikwan imalamapischu kawsaq kankillapa. Ashwanmi tukuy tyimpupaq chinqanaykillapapaqlana kawsaq kankillapa. ");
INSERT INTO qufNT_vpl VALUES ("EP2_13","079_2_13","EPH","2","13","13","Piru kanan-shuypaqami Jesucristuqa washamanallapapaq yawarninta iĉhar wanusha nir kriyishaykillaparayku, paywan pullana kawsayankillapa, michka unay paymanta karupllapi kasha karmapis. ");
INSERT INTO qufNT_vpl VALUES ("EP2_14","079_2_14","EPH","2","14","14","Chaqa Jesucristumi shumaqchamaqninchikllapaqa. Chaynu karmi payqa mana Israel pwiblumanta kaqkunata, chaynulla Israel pwiblullamanta kaqkunawanmapis, uk ayllulapaq yupayna tikramashanchikllapa. Chaynu uklapaqqami Tayta Dyusqa tikramashanchikllapa, chay uk kusa atun pata yupay arkamaqninchikllapata ratachir. Chaqa chay pata arkamashallapami, mana pulla kayta puytir, ĉhiqninakur ima kawsaq kanchikllapa. Piru chaytaqami Jesucristuqa kwirpullawan ratachiq yupayqa karan. ");
INSERT INTO qufNT_vpl VALUES ("EP2_15","079_2_15","EPH","2","15","15","Chaymi Jesucristuqa, Moisés mantakushankunamatapis mana kasunapaqnachu nir, ashwan ishkay pwiblu chiqanchanakusha kaqmatapis uklapaqna tikraran, paylatana sirbir ima kawsananllapapaq. Chaynu rurar imami tukuylata shumaqchamaranchikllapa. ");
INSERT INTO qufNT_vpl VALUES ("EP2_16","079_2_16","EPH","2","16","16","Chaqa payllami uk kruspi wanushanrayku, chay ishkay pwiblu chiqanchanakusha maqanakuq yupay kaqkunamatapis uklapaqna tikrar, Dyuswan shumaqchamaranchikllapa. ");
INSERT INTO qufNT_vpl VALUES ("EP2_17","079_2_17","EPH","2","17","17","Kriyiq masiykuna, Jesucristuqami, shamuran shumaq rimayninta intrachimanallapapaq. Chayna paylata kasur shumaqtana kawsanallapapaq, chay qamkuna Dyusmanta karupllapi kaqkuna, chaynulla paywan pulla kasha kaqkunamapis. ");
INSERT INTO qufNT_vpl VALUES ("EP2_18","079_2_18","EPH","2","18","18","Chaymi Jesucristurayku nuqanchikkunaqa ukninchikllapa ukninchikllapa Santu Ispiritullawan kar, Taytanchikllapa Dyusmanqa qimikayta puytinchikllapa. ");
INSERT INTO qufNT_vpl VALUES ("EP2_19","079_2_19","EPH","2","19","19","Chayraykumi qamkunaqa manana furastiru yupaynachu kar, ashwan uk ayllulana kawsankillapa. Chaymi kananqa qamkunapis, imanutaq Dyus akrashankuna kaq, chaynuna kankillapa. Chaynuqami tukuynikillapa Tayta Dyuspa wamrankunana kankillapa. ");
INSERT INTO qufNT_vpl VALUES ("EP2_20","079_2_20","EPH","2","20","20","Chaynu karmi qamkunaqa imanutaq uk wasimataqa simintuta rajar alli shachinllapa, chay yupay kankillapa. Chaymi simintu rajakasha chaykunaqa, apustulkuna, Dyuspaq rimaqninkuna ima. Piru chay simintuta rajar rumita ĉhurashallapa chay-shuypaqami, Jesucristo. ");
INSERT INTO qufNT_vpl VALUES ("EP2_21","079_2_21","EPH","2","21","21","Chaymi nuqanchikkuna Amitunchik Jesucristupi kriyiqkunaqa, chay simintu rumi ĉhurakasha chaypa ananman ĉhurakar llutakaq yupay kanchikllapa. Chaymi imanutaq uk wasimataqa shachinllapa chaynu nuqanchikkunapis winashunllapa, Tayta Dyuslapaq kar, paypa kusa allinla wasin yupayna kanallapapaq. ");
INSERT INTO qufNT_vpl VALUES ("EP2_22","079_2_22","EPH","2","22","22","Chaynumi qamkunapis Jesucristuwan pulla karllapaqa, nuqakunawan tantakarqa uklana kankillapa. Chaymi ashwan tukuyninchikllapapi Santu Ispiritulana kawsayan. Chayraykumi Tayta Dyus kawsanan wasi yupayna kanchikllapa. ");
INSERT INTO qufNT_vpl VALUES ("EP3_1","079_3_1","EPH","3","1","1","Kriyiq masiykuna, nuqa Pablumi qamkuna mana Israelmanta kaqkuna washakanaykillapapaq Jesucristupaq yaĉhachikushayllaparayku prisu kani. ");
INSERT INTO qufNT_vpl VALUES ("EP3_2","079_3_2","EPH","3","2","2","Chaqa qamkunaqami allita yaĉhankillapana, nuqatami Tayta Dyusqa akrar kaĉhamaran, qamkuna mana Israelmanta kaqkunata Jesucristupaq yaĉhachishutiyllapa washakanaykillapapaq nir. ");
INSERT INTO qufNT_vpl VALUES ("EP3_3","079_3_3","EPH","3","3","3","Chaymi Taytanchikllapa Dyusqa kusalata munamar, imanu Wamran Jesucristuwan washamanallapapaq nir payla yarpuyashanmatapis intrachimaran. Chaynu intrakarmi puntata iskribishurllapaqa ashlilata intrachishurayllapa. ");
INSERT INTO qufNT_vpl VALUES ("EP3_4","079_3_4","EPH","3","4","4","Piru kanan qashan iskribishuyanillapa chayta allita liyirqami allitana intrakankillapa, nuqaqami Taytanchik Dyus, Wamran Jesucristuwan washamanallapapaq nir payla yarpushantaqa allitana intrakani nir. ");
INSERT INTO qufNT_vpl VALUES ("EP3_5","079_3_5","EPH","3","5","5","Chaqa Tayta Dyus payla yarpuyashantaqami, unay tyimpukunaqa mayqanlatapis mana intrachiranchu. Piru kananqami, Tayta Dyusqa Santu Ispiritunwan chay akrashan apustulninkunata, chaynulla paypaq rimaqninkunata ima allita intrachimashallapana. ");
INSERT INTO qufNT_vpl VALUES ("EP3_6","079_3_6","EPH","3","6","6","Chay payla yarpushanqami kaynu karan: Jesucristupi kriyir washakananllapapaq nir yaĉhachikutiyllapa kriyiqkunaqami, michka mana Israelmanta karmapis, Israel pwiblullamanta yupayna kananllapapaq. Chaynu karmi tukuyninchikllapaqa, uk kwirpulana kanchikllapa. Chaynullami tukuyninchikllapana Tayta Dyus arnimashanchikllapataqa aypashunllapa. ");
INSERT INTO qufNT_vpl VALUES ("EP3_7","079_3_7","EPH","3","7","7","Piru Tayta Dyusqami kusalata llakipar, akrar kaĉhamar pudirninwan yanapamaran Jesucristupaq rir yaĉhachikunaypaq. ");
INSERT INTO qufNT_vpl VALUES ("EP3_8","079_3_8","EPH","3","8","8","Chaymi nishaykillapa: Nuqaqami Jesucristupi kriyiq kaqkunapaqqa yaqqa mana kwintachaypaqla yupay kani. Piru michka chaynu katiymapis, Tayta Dyusqami kusalata llakipamashanrayku yanapamar kaĉhamasha mana Israel runakunata intrachinaypaq, Jesucristupaq kusala mana yaqqa intrakaypaq yupay kusala shumaq rimashanta. ");
INSERT INTO qufNT_vpl VALUES ("EP3_9","079_3_9","EPH","3","9","9","Chaynu yaĉhachikunaypaq kaĉhamarmi nimasha intrachikunaypaq, tukuy imata rurasha Taytanchik Dyusqa unaymanta-pacha imanumi washamanallapapaq payla yarpushanta nir. ");
INSERT INTO qufNT_vpl VALUES ("EP3_10","079_3_10","EPH","3","10","10","Chaynuqami karan, unaq syilupi tukuy angelkuna, chaynulla wakin mana rikaypaq kusala pudirniyjun mantakuqkunamapis, tukuyla kriyiqkunata uklana yupay kawsaqta rikarqa kwintata qukananllapapaq, imanumi Tayta Dyusqa kusala yaĉhaq chaynulla pudirniyjun ima nir. ");
INSERT INTO qufNT_vpl VALUES ("EP3_11","079_3_11","EPH","3","11","11","Piru tukuy imata kriyiqkunawan rurarmapis Tayta Dyusqa imanutaq unaymanta-pacha chaynu rurananpaq karanllana Amitunchik Jesucristuwan chaynulla ruraran. ");
INSERT INTO qufNT_vpl VALUES ("EP3_12","079_3_12","EPH","3","12","12","Chaymi kananqa Jesucristupi kriyir, paywan pulla karnaqami, Taytanchik Dyusmanqa mana imapaq manchakur imapischu qimikayta puytinchikllapana. ");
INSERT INTO qufNT_vpl VALUES ("EP3_13","079_3_13","EPH","3","13","13","Chayraykumi nishaykillapa: Jesucristupaq nuqa yaĉhachishurllapa qischakatiyqa, amami disanimakunkillapachu. Chaqa chaynu qischakar ima yaĉhachishutiyllapami, Jesucristupi kriyir washakashaykillapana. ");
INSERT INTO qufNT_vpl VALUES ("EP3_14","079_3_14","EPH","3","14","14","Chayraykumi kananqa qunqurikur Taytanchik Dyusman kusalata mañakuni qamkunapaq. ");
INSERT INTO qufNT_vpl VALUES ("EP3_15","079_3_15","EPH","3","15","15","Chaqa payqami unaq syilupi chaynulla kay pachapi kawsaqkunapaqa Taytanchikllapari, tukuylata ruramashanchikllaparayku. ");
INSERT INTO qufNT_vpl VALUES ("EP3_16","079_3_16","EPH","3","16","16","Chaymi Tayta Dyustaqa mañani Santu Ispiritunwan kusala shumaq kaqkunalapi yanapashutinllapa, yarpuynikillapapi pudirniyjun, chaynulla kusala jwirsayjun ima kanaykillapapaq. ");
INSERT INTO qufNT_vpl VALUES ("EP3_17","079_3_17","EPH","3","17","17","Chaynuqami kriyishaykillaparayku, Jesucristuqa shunquykillapapina maydiyapis kawsanqa. Chaymi ashwan Jesucristulapaqna kusalata yarpur, uknikillapa uknikillapapis kusalata llakipanakunkillapa. Chaymi chaynu kawsarqa, imanutaq uk qirumaqa allita ĉhupakurqa ima katinpis kusalata shachinakun, chaynullami kusalata llakipanakur ima kawsarqa maydiyapis chaynu llakipanakunaykillapapaq yarpurlana kawsayankillapa kanqa. ");
INSERT INTO qufNT_vpl VALUES ("EP3_18","079_3_18","EPH","3","18","18","Chaynullami mañakunipis Jesucristuqa tukuy kriyiqkunata intrachishunanllapapaq, imanumi payqa kusala ukmanta munamanchikllapa nir. ");
INSERT INTO qufNT_vpl VALUES ("EP3_19","079_3_19","EPH","3","19","19","Chaynullami mañakunipis ukman imakunata intrakanaykillapamantaqa, ashwan Jesucristuqa kusala ukmanta llakipamanchikllapa nir allitana intrakar kawsanaykillapapaq. Chaynu kawsarqami, Dyus munashanlatana maydiyapis rurar kawsayankillapa kanqa. ");
INSERT INTO qufNT_vpl VALUES ("EP3_20","079_3_20","EPH","3","20","20","Taytanchik Dyusqami kusalata yanapamanchikllapa, masta chay mañashanchikllapamantaqa, chaynulla yarpushanchikllapamanmatapis. Chaqa payqami kusala pudirniyjun kar, tukuy imata rurayta puytin. ");
INSERT INTO qufNT_vpl VALUES ("EP3_21","079_3_21","EPH","3","21","21","Chayraykumi Jesucristupi tukuy kriyiqkunaqa tukuy tyimpu paylatana alabashunllapa. ¡Chaynumi kanqa! ");
INSERT INTO qufNT_vpl VALUES ("EP4_1","079_4_1","EPH","4","1","1","Chaymi Amitunchik Jesucristo munashanta rurashayrayku prisu karmapis, kusalata rugashunillapa, imanutaq Dyus akratinllapamaqa kawsanllapa, chaynu qamkunapis kawsanaykillapapaq. Chaqa Tayta Dyusmi akrashushallapari. ");
INSERT INTO qufNT_vpl VALUES ("EP4_2","079_4_2","EPH","4","2","2","Chaynu karqa, amami kusa kani nir alabakar imachu, shumaqlata ukninchikllapawanqa kawsankillapa. Chaynulla ima katinpis amami piñakur imachu ashwan llakipanakur imana shumaqta parlankillapa. ");
INSERT INTO qufNT_vpl VALUES ("EP4_3","079_4_3","EPH","4","3","3","Chaymi chaynu Santu Ispiritu yanapashutinllapaqa, kawsayarllaqa ukla yupayna maydiyapis llakipanakur ima shumaqta kawsayta kamayllapa. ");
INSERT INTO qufNT_vpl VALUES ("EP4_4","079_4_4","EPH","4","4","4","Chaqa allita intrakayllapa: Jesucristupi kriyiqkunaqami uk kwirpulana kanchikllapa. Chaynulla Santu Ispiritupismi ukla. Chaymi Tayta Dyus yanapamashanchikllapa uklayla washamaqninchik Jesucristupi kriyirqa, washakashana kanchikllapa nir kusalata kunfyakanallapapaq. ");
INSERT INTO qufNT_vpl VALUES ("EP4_5","079_4_5","EPH","4","5","5","Chaynulla Amitunchikllapaqami ukla. Chaynu katinmi kriyinallapapaq, shutikunallapapaqmapis uklari. ");
INSERT INTO qufNT_vpl VALUES ("EP4_6","079_4_6","EPH","4","6","6","Chaqa kanmi uk Dyusla. Paymi tukuypa Taytanchikllapa. Chaymi paylla tukuyta rikan. Chaynu karmi pay munashantaqa, mayqanwanpis ruranarqa ruran. Chaqa payqami maypipis pullanchikllapa. ");
INSERT INTO qufNT_vpl VALUES ("EP4_7","079_4_7","EPH","4","7","7","Piru tukuy nuqanchikkunaqa manami tukuyla chayllata ruranapaqchu kanchikllapa. Ashwanmi Jesucristuqa pay munashannulla ukninchikllapa ukmanta, ukninchikllapa ukmanta rurar, paylata sirbinallapapaq nimashanchikllapa. ");
INSERT INTO qufNT_vpl VALUES ("EP4_8","079_4_8","EPH","4","8","8","Chaypaqmi Dyus nitin iskribikashakunapiqa nin: “Jesucristumi tukuy kuntraqninkunata binsir, riran unaq syiluman. Chaymi unaq syilumanta-pacha kaĉhamuran Santu Ispiritunta tukuyla kriyiqkunata yanapatin uknin ukmanta uknin ukmanta rurar paylata sirbinanllapapaq” nir. ");
INSERT INTO qufNT_vpl VALUES ("EP4_9","079_4_9","EPH","4","9","9","Piru ¿ima nishaq nirtaq, “Iqaran unaq syiluman” niyan? Chaynu nirqami intrachimanayanchikllapa puntataqa kay pachaman shamusha karan nir. ");
INSERT INTO qufNT_vpl VALUES ("EP4_10","079_4_10","EPH","4","10","10","Chaymi kay pachaman ishkimusha karan Jesucristullami, kusala unaq may syilumanqa iqaran. Chaynuqami ruraran tukuy imata, chaynulla nuqanchikkunatapis payna rikamanallapapaq. ");
INSERT INTO qufNT_vpl VALUES ("EP4_11","079_4_11","EPH","4","11","11","Payllami tukuy kriyiqkunataqa yanapar ukmanta ukmanta rurar payllata sirbinanpaq akraran. Chaymi ukkunataqa apustulkuna kananpaq nisha. Nataq ukkunata-shuypaqa, paypaq rimaqninkuna kananpaq. Ukkunataqami nisha mana kriyiqkunata intrachitin, kriyir washakananllapapaq. Ukkunataqami kriyiqkunata rikananpaq akraran. Chaynulla akraranpis kriyiqkunata yaĉhachinanpaq ima. ");
INSERT INTO qufNT_vpl VALUES ("EP4_12","079_4_12","EPH","4","12","12","Chaynuqami Jesucristuqa akraran chaynu ukmanta ukmanta, Dyuspa kaqninkunata yaĉhachinanllapapaq. Chayna Dyuspa kaqninkunaqa waran waran chay kriyishanpiqa masna jwirtiyar, paykunana wakinkunata yaĉhachinanpaq ima. ");
INSERT INTO qufNT_vpl VALUES ("EP4_13","079_4_13","EPH","4","13","13","Chaymi chaynu Jesucristupi mas kriyinallapapaq animachimashallapaqa, maydiyaqa tukuy chay yarpuylana kar, allitana Amitunchiktaqa riqsinallapapaq. Chaynuqami Dyuspa Wamran Jesucristupi, allita kriyiqkunana kar, kusa allinlatana kawsashunllapa imanutaq Amitunchikmaqa allinla chaynu. ");
INSERT INTO qufNT_vpl VALUES ("EP4_14","079_4_14","EPH","4","14","14","Chaynu allitana intrakarqa, mananami imanutaq uk wamramaqa ukmanta ukmantana yarpupakun, chaynunachu kashunllapa. Chaynullami manana imata yupay wayra wakman kayman purichin chaykuna yupaychu kashunllapapis. Chaqa chaynu wakman kayman puriqkunaqami, kusa allinlata yupay tukur yaĉhachikuqkunamanta dasna ingañakanqallapa. ");
INSERT INTO qufNT_vpl VALUES ("EP4_15","079_4_15","EPH","4","15","15","Piru nuqanchikkuna kriyiqkunaqami, kusalata llakipanakur ima tukuy imatapis chiqap kaqlata yaĉhachinakunchikllapa. Chaymi chaynuqa waran waranna, Amitunchik munashanta rurar, pay yupayna kawsashunllapa. Chaqa payqami tukuy kriyiqkunapaqa umanchikllapa yupay-ari. ");
INSERT INTO qufNT_vpl VALUES ("EP4_16","079_4_16","EPH","4","16","16","Chaymi Jesucristupi kriyishanchikllaparayku uk yarpuylana ima kar, tukuyninchikllapa yanapanakushunllapa, Dyus munashannu kawsanallapapaqqa. Chaqa allita yarpuyllapa: Imanutaq kwirpunchikllapapa partinkunamaqa tukuy imapi yanapanakunllapa. Chaynu yanapanakur ima shumaqta kawsarqami, mas allita waran waranna Jesucristupiqa kriyishunllapa. ");
INSERT INTO qufNT_vpl VALUES ("EP4_17","079_4_17","EPH","4","17","17","Kriyiq masiykuna, Amitunchik Jesucristupa shutinpi kusalata rugashaykillapa: Amanami Dyusninchikta mana riqsir, kusala ukman mana allinkunata rurar kawsanllapa, chaynunachu kawsankillapa. Chaqa paykunaqami munashanlata yarpur rurar, kusala mana allintachu kawsanllapa. ");
INSERT INTO qufNT_vpl VALUES ("EP4_18","079_4_18","EPH","4","18","18","Chaynu karmi paykunaqa mana imalatapis intrakayta puytinllapachu chay allin kaqmantaqa. Chaymi maydiyapis mana yaĉhanllapachu shumaqta kawsaytaqa; ashwanmi kusala saqrata kawsanllapa. Chaqa chaynuqami kawsanllapa shunqunllapata kusalata ankuchasha kar, Amitunchik nishankunata mana intrakanashanrayku. ");
INSERT INTO qufNT_vpl VALUES ("EP4_19","079_4_19","EPH","4","19","19","Chaynu kawsaq runakunaqami, limpu kuchiyasha kar mana intrakanllapanachu. Chaymi maydiyalapis kwirpun munashanlata rurar kawsanllapa. Chaynu karmi mana tantyakarchu, chay mana allin kaqkunataqa mayqannintapis masta rurananpaq yarpurla kawsanllapa. ");
INSERT INTO qufNT_vpl VALUES ("EP4_20","079_4_20","EPH","4","20","20","Piru qamkuna-shuypaqami mana chaynu kawsanaykillapapaqnachu Jesucristupaq uyakurqa yaĉhakushaykillapa. ");
INSERT INTO qufNT_vpl VALUES ("EP4_21","079_4_21","EPH","4","21","21","Chaymi chiqapta paypaq uyakur yaĉhakushana karqa, yaĉhayankillapana payqa imanumi kawsanallapata munan nir. ");
INSERT INTO qufNT_vpl VALUES ("EP4_22","079_4_22","EPH","4","22","22","Chayraykumi unay imanu kawsaq kankillapa chayta-shuypaqa qunqar dijayllapana. Chaqa chay mana allinkunaraykumi, kusala saqra mana allinta rurarlla, maydiyapis mana shumaqta kawsayta puytiqchu kankillapa. ");
INSERT INTO qufNT_vpl VALUES ("EP4_23","079_4_23","EPH","4","23","23","Chaymi kananqa yarpuynikillapapiqa allin kaqlatana rurayta yarpur, mushuqmanta nasisha yupayna kawsayllapa. ");
INSERT INTO qufNT_vpl VALUES ("EP4_24","079_4_24","EPH","4","24","24","Chaynuqami imanutaq Tayta Dyus, payta yupay mushuqmantana rurashushanllaparayku allinlatana rurar kawsayllapa. Chaymi unay kawsayashaykillapamantaqa ukmanta kawsayllapa, chay chiqap kaqlapi yarpur, kusa shumaqlata rurar imana. ");
INSERT INTO qufNT_vpl VALUES ("EP4_25","079_4_25","EPH","4","25","25","Chayraykumi, amana masqa llullakur imaqa rimankillapanachu. Ashwanmi imatapis karanlata willankillapa uknikillapataqa. Chaqa michka achka karmapismi, tukuy-ari uk kwirpulana kanchikllapa Jesucristupi kriyishanchikllaparaykuqa. ");
INSERT INTO qufNT_vpl VALUES ("EP4_26","079_4_26","EPH","4","26","26","Chaymi imanupi uknikillapawan piñakurmaqa, dasla shumaqchanakunkillapa, ama uchakunaykillapapaq. Amami uknikillapawan piñachinakushallaqa, tukuy unaq, manaqa tukuy tutaqa pasankillapachu. ");
INSERT INTO qufNT_vpl VALUES ("EP4_27","079_4_27","EPH","4","27","27","Chaqa mana das shumaqchanakurqami, ashwan chay dyablu munashanta rurananpaqna dijayankillapa. ");
INSERT INTO qufNT_vpl VALUES ("EP4_28","079_4_28","EPH","4","28","28","Chaymi mayqanpis suwakuyasha ima karqa, amanami qashanqa suwakunkillapanachu. Ashwanmi makikillapawan trabajar imaykillapalataqa tarikurna, ashwan wakin ministiqkunata yanapayllapa. ");
INSERT INTO qufNT_vpl VALUES ("EP4_29","079_4_29","EPH","4","29","29","Chaynulla amami mana allinkunataqa rimankillapanachu. Ashwanmi imatapis shumaqlata rimankillapa. Chaynuqami wakinnikikunata yanapayankillapana. Chayna chay uyapashuqkunaqa shumaqtana yarpur mas allitana Jesucristupi kriyinanllapapaq. ");
INSERT INTO qufNT_vpl VALUES ("EP4_30","079_4_30","EPH","4","30","30","Tayta Dyuspa Santu Ispiritun siñalashushallapa yupayna qamkunapi kawsayan chaytaqami, ama llakichinkillapanachu. Chaqa payraykumi allita yaĉhayankillapana, maydiyaqa washakanapaq diya ĉhamutinqa washakashana kashaq nirqa. ");
INSERT INTO qufNT_vpl VALUES ("EP4_31","079_4_31","EPH","4","31","31","Chayraykumi shunquykillapapi piñakuykunata, chay sunsunulla piñakuykunata, chay anyanakuykunata, chay jurapakuykunata, chaynulla chay tukuy mana allin ruraykunataqa itakuq yupay ashuchiyllapana qamkunamantaqa. ");
INSERT INTO qufNT_vpl VALUES ("EP4_32","079_4_32","EPH","4","32","32","Chaymi ashwan mayqanwanpis llakipanakur shumaqta kawsayllapa. Chaynulla uknikillapa imata rurashutinllapapis llakipar pirdunayllapa. Chaqa imanutaq Taytanchikllapa Dyusmaqa, Wamran Jesucristurayku llakipar pirdunamaranchikllapa chaynulla. ");
INSERT INTO qufNT_vpl VALUES ("EP5_1","079_5_1","EPH","5","1","1","Kriyiq masiykuna, qamkuna Dyusninchikpa akrashan wamrankuna kaqkunaqami, imanutaq paymaqa kusala shumaqta kawsan, chaynu kawsankimanllapa. ");
INSERT INTO qufNT_vpl VALUES ("EP5_2","079_5_2","EPH","5","2","2","Chaymi imata rurarpis uknikillapa uknikillapa llakipanakur ima rurayllapa. Chaqa imanutaq Jesucristumaqa kusalata llakipamarninchikllapa uchanchikllaparayku paylla wanuranmapis. Chaynu wanurmi, imanutaq uk ufrinditata rupachishamaqa kusala shumaq mishkita asyakun, chaynumi Tayta Dyuspa naypanmanqa qimikaran. ");
INSERT INTO qufNT_vpl VALUES ("EP5_3","079_5_3","EPH","5","3","3","Chaymi qamkuna, Dyus akrashan kusala shumaq kaqninkunana karqa, amami ukwan ukwan pununaykillapapaq, chaynulla ukman pinqaypaq imakunata ruranaykillapapaq rimankillapalamapischu. Chaynulla amami imaykillapata qamkunalapaq tantakunaykillapapaqmapis rimankillapachu. ");
INSERT INTO qufNT_vpl VALUES ("EP5_4","079_5_4","EPH","5","4","4","Amami kusala saqrata, chaynulla sunsunullaqa rimankillapachu. Chaynulla amami kusa pinqaypaqkunata rimar imaqa grasyakunkillapalamapischu. Ashwanmi chay mana allinkunata rimanaykillapamantaqa, Taytanchik Dyuslata payji nir ima alabayllapa. ");
INSERT INTO qufNT_vpl VALUES ("EP5_5","079_5_5","EPH","5","5","5","Chaqa qamkunaqami allita intrakankillapana, mayqanpis masayjun kar ukwan ukwan punuqkuna, chaynulla mana masayjun kaqkuna pakaplla punuqkuna, chay kusala pinqaypaq imakunata ruraqkuna, chaynulla mayqanpis payllapaq imankunata kusalata tantakuyta munaqkunaqami, Jesucristupa Taytan Dyus mantakuyashanmanqa, mana yaykuyta puytinqallapachu nir. Chaqa chaynu imankunalapi yarpuqkunaqami, Dyusninchikta mana adurarchu, ashwan chay iman kaqkunata aduraq yupayna. ");
INSERT INTO qufNT_vpl VALUES ("EP5_6","079_5_6","EPH","5","6","6","Chaynulla amami mayqanpis uchakuchishunanllapapaq llullachir yaĉhachishunqallapachu. Chaqa chaynu yaĉhachikutinllapami, Tayta Dyusta mana kasurnachu, ashwan paykuna munashannullana kawsanllapa. Chaymi Tayta Dyusqa tukuy chaykunawanqa piñakur, kusala manchaypaq kastigutana kaĉhamun paykunamanqa. ");
INSERT INTO qufNT_vpl VALUES ("EP5_7","079_5_7","EPH","5","7","7","Chayraykumi chay munashanlata rurar kawsaqkunawanqa ama piĉhunakunkillapalamapischu. ");
INSERT INTO qufNT_vpl VALUES ("EP5_8","079_5_8","EPH","5","8","8","Qamkunaqami, Jesucristuta unay mana riqsirqa, tutaparaqpi yupay kar mana allinkunata rurar kawsaq kankillapa. Piru kanan-shuypaqami Amitunchikpi kriyishaykillaparayku, paywan pullachakashana kankillapa. Chaymi ashwan uk achkirachikuq yupaylana, allinkunalata rurar kawsayllapa. ");
INSERT INTO qufNT_vpl VALUES ("EP5_9","079_5_9","EPH","5","9","9","Chaqa chay achkirachikuq yupay Jesucristuwan kaqkunaqami, imatapis allinkunalata, chiqap kaqkunalata rurar, ukninkunamatapis llakipar ima kawsanllapa. ");
INSERT INTO qufNT_vpl VALUES ("EP5_10","079_5_10","EPH","5","10","10","Chaymi allita intrakayllapa Amitunchik Jesucristuqa imanumi kawsanata munan nir. Chaynu intrakarqami, pay munashannula maydiyapis kawsankillapa. ");
INSERT INTO qufNT_vpl VALUES ("EP5_11","079_5_11","EPH","5","11","11","Chaynulla chay tutaparaqpi kaqkuna mana allinkunata yanqalla ruranllapa chaykuna yupayqa amami rurankillapachu. Ashwanmi allinlata rurar kawsar, intrachinkillapa chaynu pakaplla mana allinta rurayashanllapaqami, mana allinchu nir. ");
INSERT INTO qufNT_vpl VALUES ("EP5_12","079_5_12","EPH","5","12","12","Chaqa chay mana allinkunata pakaplla rurayashanllapapaq rimanapaqqami kusala pinqaypaq. ");
INSERT INTO qufNT_vpl VALUES ("EP5_13","079_5_13","EPH","5","13","13","Piru Taytanchik Dyusmi, chaynu mana allinkunata rurayatinllapamapis, shutiman rikarichin chay rurayashanllapataqa. ");
INSERT INTO qufNT_vpl VALUES ("EP5_14","079_5_14","EPH","5","14","14","Chaqa chay achkirachikuq chayqami ima mana allinta rurayashamapis, tukuylata shutillamanna rikarichin. Chayraykumi iskribikashakunapiqa nin: “Rikĉhakuy qam punuqqa. Chay wanushakunapa rurinmanta sharimuy, Jesucristumi achkirachishunqana” nir. ");
INSERT INTO qufNT_vpl VALUES ("EP5_15","079_5_15","EPH","5","15","15","Chayraykumi, allita kwintata qukayllapa, ¿imanutaq Dyuspa naypanpiqa kawsayani? nir. Chaymi chaynu kwintata qukarqa, amanami sunsunulla yarpupakurnachu, ashwan tukuy allin kaqkunalapaq kusata intrakarna kawsankillapa. ");
INSERT INTO qufNT_vpl VALUES ("EP5_16","079_5_16","EPH","5","16","16","Chaymi kay tyimpukunapiqa imuraspis allinlata rurar kawsayllapa. Chaqa kay tyimpu kawsayashanchikllapapiqami, mayqanpis mana allinkunalata rurarna kawsayanllapa. ");
INSERT INTO qufNT_vpl VALUES ("EP5_17","079_5_17","EPH","5","17","17","Chaymi qamkuna kriyiqkunaqa amami sunsunullaqa imatapis rurankillapachu. Ashwan allita intrakar, Tayta Dyus munashannulla rurankillapa. ");
INSERT INTO qufNT_vpl VALUES ("EP5_18","079_5_18","EPH","5","18","18","Chaynulla amami maĉhankillapa imapischu. Chaqa chaynu maĉhar imaqami, mana tantyakar imachu, munashanlata ruranllapa. Ashwanmi tukuy kawsaynikillapataqa, Santu Ispiritupa makinlapina dijayllapa pay munashannullana rurachir kawsachishunanllapapaq. ");
INSERT INTO qufNT_vpl VALUES ("EP5_19","079_5_19","EPH","5","19","19","Chaymi ashwan uknikillapa uknikillapa salmukunata, himnukunata, Amitunchikpa takinkunata ima takir kusalata animachinakunkillapa. Chaynuqami tukuy shunquykillapawan Amitunchikta alabar imana kusala shumaqta kawsankillapa. ");
INSERT INTO qufNT_vpl VALUES ("EP5_20","079_5_20","EPH","5","20","20","Chaymi imuraspis Amitunchik Jesucristupa shutinlapi, tukuy imapi yanapamashanchikpaq tukuy tyimpu Taytanchik Dyustaqa payji nir ima alabashunllapa. ");
INSERT INTO qufNT_vpl VALUES ("EP5_21","079_5_21","EPH","5","21","21","Kriyiq masiykuna, qamkunaqami Jesucristupi kriyishaykillaparayku, uknikillapa uknikillapa rispitanakur, kasunakur ima shumaqta kawsankillapa. ");
INSERT INTO qufNT_vpl VALUES ("EP5_22","079_5_22","EPH","5","22","22","Qamkuna kriyiq warmikuna, runaykillapata allita kasunkillapa, imanutaq Amitunchik Jesucristuta kasunkillapa chaynulla. ");
INSERT INTO qufNT_vpl VALUES ("EP5_23","079_5_23","EPH","5","23","23","Chaqa runaqami, warminpaqa uman yupay. Imanutaq Jesucristumaqa paypi kriyiqkunapaqqa uman yupay chaynu. Chaynulla Jesucristuqami washamaqninchikllapa. Chaqa tukuy kriyiqkunaqa paypa kwirpun-ari kanchikllapa. ");
INSERT INTO qufNT_vpl VALUES ("EP5_24","079_5_24","EPH","5","24","24","Chaymi imanutaq, tukuy kriyiqkunamaqa Jesucristuta kusalata rispitar ima kawsanllapa, chaynumi qamkuna kriyiq warmikunapis runaykillapataqa tukuy imapipis kusa rispitullawan kasunkillapa. ");
INSERT INTO qufNT_vpl VALUES ("EP5_25","079_5_25","EPH","5","25","25","Chaynulla qamkuna kriyiq runakunapis, warmikillapata kusata llakipayllapa, imanutaq Jesucristumaqa, chay tukuyla kriyiqkunapaq llakishanrayku, wanuranmapis chaynulla. ");
INSERT INTO qufNT_vpl VALUES ("EP5_26","079_5_26","EPH","5","26","26","Chaynuqami ruraran, tukuy paypa kaqninkunaqa chay shutikushanllaparayku, chaynulla chay paypa rimayninwan kusala shumaq chuyala yupayna kananllapapaq. ");
INSERT INTO qufNT_vpl VALUES ("EP5_27","079_5_27","EPH","5","27","27","Chaynu karllapanaqami paypa kaqninkunana kar, shumaqchakashana kanqallapa. Chaymi manana ima lisyakar alliyasha yupay, granuyjun imalamapischu kanqallapa. Ashwanmi tukuyla kusa shumaqchakashana kanqallapa. ");
INSERT INTO qufNT_vpl VALUES ("EP5_28","079_5_28","EPH","5","28","28","Chaymi imanutaq uk runamaqa paypa kwirpunpaq kusata llakin, chaynumi llakinman warminpaqpis. Chaqa mayqanpis warminpaq llakiqqami, paypa kwirpunpaqpis kusalata llakiyan. ");
INSERT INTO qufNT_vpl VALUES ("EP5_29","079_5_29","EPH","5","29","29","Chaqa manami mayqanpis paypa kwirpuntaqa ĉhiqninchu. Ashwanmi imanullapis qaran, kuytan ima, imanutaq Jesucristumaqa paypa kaqninkunataqa kusata kuytan chaynulla. ");
INSERT INTO qufNT_vpl VALUES ("EP5_30","079_5_30","EPH","5","30","30","Chaqa tukuy kriyiqkunaqa michka achka karllapamapis paypa kwirpun-ari kanchikllapa. ");
INSERT INTO qufNT_vpl VALUES ("EP5_31","079_5_31","EPH","5","31","31","Chayraykumi, runaqa taytanta mamanta dijar warminlawanna kawsanqallapa. Chaynami ishkantinqa uk kwirpulana yupay kawsanqallapa. ");
INSERT INTO qufNT_vpl VALUES ("EP5_32","079_5_32","EPH","5","32","32","Chaqa imanutaq uk runa warminwan pullachanakurmaqa ishkantinqa ukla yupayna, chaynumi mayqanpis Jesucristupi kriyirqa uklana paywanqa. Piru Tayta Dyus chaynu yarpushan unay mana intrakaypaq kasha karmapis, kusala shumaq kasha, allita intrakashaqa. ");
INSERT INTO qufNT_vpl VALUES ("EP5_33","079_5_33","EPH","5","33","33","Chayraykumi qamkunamanta runa kaqkunamaqa, ama qunqarchu warmikillapapaq llakiyllapa, imanutaq kwirpuykillapapaq llakinkillapa chaynulla. Chaynulla warmi kaqkunapis runaykillapata rispitar, kasur ima kawsayllapa. ");
INSERT INTO qufNT_vpl VALUES ("EP6_1","079_6_1","EPH","6","1","1","Kanan-shuypaqa wamra kaqkunata nishaykillapa: Taytaykillapata, mamaykillapata kusa rispituwan kasuyllapa, Amitunchik Jesucristupana kashaykillaparayku nir. Chaqa chaynu taytanchikta, mamanchikta kasushanchikllapaqami kusala allin, shumaq ima. ");
INSERT INTO qufNT_vpl VALUES ("EP6_2","079_6_2","EPH","6","2","2","Chaqa Tayta Dyus mantakushanmanta ukqa kaynu nin: “Taytaykita, mamaykita kusa rispituwan kasuyllapa” nir. Chaymi chay mantakuy nishanta rurarqashi, ");
INSERT INTO qufNT_vpl VALUES ("EP6_3","079_6_3","EPH","6","3","3","kay pachapiqa kusala unayta, chaynulla kusala shumaqtanashi kawsashunllapa nir arnimaranchikllapa. ");
INSERT INTO qufNT_vpl VALUES ("EP6_4","079_6_4","EPH","6","4","4","Nataq qamkuna tayta kaqkuna-shuypaqa, amami wamraykillapata imapaq sunsunulla willar imaqa piñachinkillapachu. Ashwanmi shumaqlata willar ima, allita Amitunchik Jesucristulapina kriyir kawsananllapapaq intrachinkillapa. ");
INSERT INTO qufNT_vpl VALUES ("EP6_5","079_6_5","EPH","6","5","5","Chaynulla qamkuna sirbikuq kaqkuna, kay pachapi kaq mantaqnikillapata allita kasunkillapa. Chaymi ima trabajuta rurarpis kusa rispituwan, manchakuqnula, karanlata, shunquykillapapi aligriyar ima rurankillapa, Jesucristuta sirbiq yupaylla. ");
INSERT INTO qufNT_vpl VALUES ("EP6_6","079_6_6","EPH","6","6","6","Qamkunaqakish mantaqnikillapa pullaykillapa katinmala paykunawan allinpi kanaykillapapaq nirma imatapis rurayatkillapa. Ashwanmi Jesucristupa sirbiqnin kashaykillaparayku, imata rurarpis tukuy shunquykillapawan, Dyus munashannula rurankillapa. ");
INSERT INTO qufNT_vpl VALUES ("EP6_7","079_6_7","EPH","6","7","7","Chaymi ima trabajuta rurarpis, amami kwashalla imachu rurankillapa. Ashwanmi imata rurarpis Amitunchikllapaqna rurankillapa, mana runakunapaq yupaychu. ");
INSERT INTO qufNT_vpl VALUES ("EP6_8","079_6_8","EPH","6","8","8","Chaqa yaĉhashanchikllapanu, mayqanpis sirbikuq kar, mana sirbikuq karmapis, allinlata rurasha kashallapaqa, Amitunchik Jesucristuqami pagramaqninchikllapa yupayna, kusa allinlata yanapamashunllapa. ");
INSERT INTO qufNT_vpl VALUES ("EP6_9","079_6_9","EPH","6","9","9","Nataq qamkuna mantakuq kaqkunapis, imanutaq sirbiqnikikuna kasushurllapa karanlata ima ruranllapa, chaynullami chay sirbikuqnikikunawan imatapis karanlata rurayllapa. Amami imapaq jurapar, ima mana allinta ruranaykipaqmapis yarpunkillapachu. Chaqa allita yarpuyllapa qamkuna mantakuqkunaqa: Chay sirbiqniki chay, chaynulla qampismi unaq syilupi Amitunchikllata sirbiyankillapa. Chaqa payqami, mana mayqantapis ukmanta ukmantachu rikamanchikllapa. Ashwanmi tukuyla paypaqqa chaylla kanchikllapa. ");
INSERT INTO qufNT_vpl VALUES ("EP6_10","079_6_10","EPH","6","10","10","Kriyiq masiykuna, yaĉhashanchikllapanumi Amitunchik Jesucristuqa mana tukukaq pudirniyjun. Chaymi qamkunaqa chay pudirninpi imuraspis aypakusha yupaylana shachinakuyllapa. ");
INSERT INTO qufNT_vpl VALUES ("EP6_11","079_6_11","EPH","6","11","11","Chaynuqami imanutaq suldadumaqa guerraman rir maqanakunanpaq kusalata kamakan, chaynumi qamkunapis Dyusninchik imanu imanu washakanaykillapaq chay tukuy saqra mana allinkunamanta nir willashushanllapanulla kamakayllapa. Chaynu katkillapa, yarpuynikillapapi chay dyablu ukmanta ukmanta yarpuchishutinllapaqa, mana kwintacharnachu imata saruĉhaq yupayna itakunaykillapapaq. ");
INSERT INTO qufNT_vpl VALUES ("EP6_12","079_6_12","EPH","6","12","12","Chaqa allita yarpuyllapa: Nuqanchikkuna kriyishanchikllaparaykuqa, manami nuqanchik yupay aychayjun, tulluyjun runakunawanchu maqanakuq yupayqa kanchikllapa. Ashwanmi unaq syilumanta chay mana allinta rurachikuqkunawan maqanakuq yupayqa kanchikllapa. Chaqa chay tutaparaqllamanta kar, mana allinta rurachikuqkunaqami, kusata mantakun, imatapis paykunapa yarpuyninllamanta rurachikunllapa ima. ");
INSERT INTO qufNT_vpl VALUES ("EP6_13","079_6_13","EPH","6","13","13","Chaynami imanutaq suldadumaqa guerraman rinanpaq kusalata kamakar rin, chaynu qamkunapis Dyusninchik imanu washakanaykillapapaq nir willashushanllapawan alli kamakashalana kayllapa. Chaymi chay kusala mana allin saqra diyakuna ĉhamutinmapis, kriyishaykillapanulla shachinakunaykillapapaq. ");
INSERT INTO qufNT_vpl VALUES ("EP6_14","079_6_14","EPH","6","14","14","Chayraykumi imanutaq suldadumaqa allita waĉhkakur kamakan maqanakuq rinanpaqqa, chaynumi qamkunapis chay chiqap kaqlawan allita waĉhkakusha yupayna kamakayllapa. Chaynullami imanutaq chay suldadumaqa qasqunta washananpaqpis jyirrumanta rurakasha kamsanta yupay yakakun, chaynumi qamkunapis imatapis allin kaqlata ruranaykillapapaq yakakuq yupay kamakashana kayllapa. ");
INSERT INTO qufNT_vpl VALUES ("EP6_15","079_6_15","EPH","6","15","15","Chaynulla imanutaq uk suldadumaqa imuraslapis sapatunta alli yakakushala purin, chaynu yupaymi qamkunapis imuraslapis kusa kamakashalana kayllapa. Chaynu karqa imanumi Jesucristuqa shumaqchamanayanchikllapa nir yaĉhachikunaykillapapaqqa imuraslapis listuna kayankillapa kanqa. ");
INSERT INTO qufNT_vpl VALUES ("EP6_16","079_6_16","EPH","6","16","16","Chaynuqami imanutaq suldadumaqa jyirrumanta rurakasha iskudunwan washakan, chaynumi qamkunatapis chay kriyirlla kawsashaykillapaqa washashunqallapa, tukuyla chay mana allinkuna nina ratakuq flicha yupay chaykunamantaqa. ");
INSERT INTO qufNT_vpl VALUES ("EP6_17","079_6_17","EPH","6","17","17","Chaynullami imanutaq uk suldadumaqa umanta washananpaqqa kaskunta umakur mana dijanchu imuraslapis, chaynumi qamkunapis Amitunchikmi washamayanchikllapa nir kunfyakashaykillapataqa ama qunqarchu yarpuynikillapalapi purichinkillapa. Chaynullapismi Santu Ispiritu Dyuspa rimayninta uk ispada yupay kar washashunanllapapaq qushushanllapataqa waran waran ama qunqarchu allitana intrakankillapa. ");
INSERT INTO qufNT_vpl VALUES ("EP6_18","079_6_18","EPH","6","18","18","Chayraykumi qamkunaqa allinpi mana allinpi karmapis amami dijankillapachu Amitunchikman mañakuytaqa. Chaymi imuraspis mañakurqa, Santu Ispiritu yanapashutinllapa mañakunkillapa. Chaynu karqami, maydiyapis alamirala kar, mana disanimakur imachu, ashwan Dyus tukuylata akrashan kaqkunapaqpis mañakunkillapa. ");
INSERT INTO qufNT_vpl VALUES ("EP6_19","079_6_19","EPH","6","19","19","Chaynullami nuqapaqpis Taytanchik Dyusman mañakunkillapa, pay yanapamatin allinkunalata rimanaypaq. Chaynulla pay yanapamatin, rir ama manchakur imachu yaĉhachikunaypaq imanu Taytanchikllapa Dyusqa payla yarpusha washamanallapapaq nir. ");
INSERT INTO qufNT_vpl VALUES ("EP6_20","079_6_20","EPH","6","20","20","Chaqa Dyusmi nuqataqa kaĉhamasha uk kunachikuqta yupay, rir parlakunaypaq chay shumaq rimayninpaqqa. Chaymi chaynu yaĉhachikushaypaq kananqa prisu kani. Chayraykumi qashan nishunillapa: Mañakunkillapa nuqapaq mana manchakur imachu, chay shumaq rimayninpaq parlakunaypaq nir. ");
INSERT INTO qufNT_vpl VALUES ("EP6_21","079_6_21","EPH","6","21","21","Chay kriyiq masinchikllapa Tíquico shamurmi, allita parlashunqallapa nuqapaq imatami rurayani nirmapis. Chaqa pay ukninchikllapami, Amitunchik munashannulla kusalata yanapaman Amitunchikpaq yaĉhachikunayllapapaqqa. ");
INSERT INTO qufNT_vpl VALUES ("EP6_22","079_6_22","EPH","6","22","22","Chayraykumi payta qamkunaman kaĉhamuni, imatami rurayanillapa nir ima animachishunanllapapaq. ");
INSERT INTO qufNT_vpl VALUES ("EP6_23","079_6_23","EPH","6","23","23","Kriyiq masiykuna, mañakunillapa Taytanchik Dyusman, chaynulla Amitunchik Jesucristumanpis, tukuy kriyiqkunataqa yanapar ima shumaqta kawsachishunanllapapaq. Chaynuqami ashwan mas allitana kriyinkillapamapis. ");
INSERT INTO qufNT_vpl VALUES ("EP6_24","079_6_24","EPH","6","24","24","Chaynulla Amitunchik Jesucristuta tukuyla munar mana shaykuq kriyiqkunatami, Amitunchikqa kusalata llakipar ima yanapashurllapa shumaqta kawsachishunqallapa. ");
INSERT INTO qufNT_vpl VALUES ("PP1_1","080_1_1","PHP","1","1","1","Nuqa Pablumi ukninchik Timoteuwan, Amitunchik Jesucristupa sirbiqnin kanillapa. Chaymi ukninchik Timoteuwan pulla kar, kay kartata iskribimuni qamkuna Filipos pwiblupi kriyiqkunaman. Chaqa qamkunatami Taytanchik Dyus akrashushallapana katin, Amitunchik Jesucristupi kriyir paywan pullachanakushaykillapa. Chaymi chaypi kaqkunataqa, chay kriyiqkunata rikar yaĉhachiqkunata, chaynulla chay kriyiqkunata sirbiqkunatapis tukuynikillapata saludashunillapa. ");
INSERT INTO qufNT_vpl VALUES ("PP1_2","080_1_2","PHP","1","2","2","Chaymi Taytanchik Dyusta, chaynulla Amitunchik Jesucristutapis kusalata mañakuni llakipar tukuy imapi yanapashunanllapapaq, chaynulla kusala shumaqta kawsachishunanllapapaq ima nir. ");
INSERT INTO qufNT_vpl VALUES ("PP1_3","080_1_3","PHP","1","3","3","Kriyiq masiykuna, imanumi qamkunaqa kriyinkillapa nir yaĉharmi, imuraspis kusalata payji nini Taytanchik Dyustaqa. ");
INSERT INTO qufNT_vpl VALUES ("PP1_4","080_1_4","PHP","1","4","4","Chaynu mañakuq qallaritiyqami, shunquymapis kusa allinta yarpuchimatin, kusa aligrila ima Taytanchik Dyusmanqa mañakuni tukuy qamkunapaqqa. ");
INSERT INTO qufNT_vpl VALUES ("PP1_5","080_1_5","PHP","1","5","5","Chaqa qamkunawan pullamiri, Jesucristupi imanu kriyir washakananllapapaq nirqa yaĉhachikushanchikllapa, puntamanta-pacha kanankaman. ");
INSERT INTO qufNT_vpl VALUES ("PP1_6","080_1_6","PHP","1","6","6","Chaymi nuqaqa Taytanchik Dyuspi kusalata kunfyakani imanutaq puntamanta-pacha imata ruranaykillapapaq yanapashuranllapa, chaynullami waran waran yanapashuyanqallapa, Jesucristo maydiya shamunan diya ĉhamunankaman nir. ");
INSERT INTO qufNT_vpl VALUES ("PP1_7","080_1_7","PHP","1","7","7","Nuqapaqqami, kusala allin chaynu waran waran animachishurllapa yanapashunayllapapaqqa. Chaqa qamkunamaqami, nuqa prisu katiy, chaynulla mana prisu katiymapis kusalata yanapamaraykillapa, Jesucristupaq yaĉhachikuypiqa. Chaymi ashwan kusala allin tukuy shunquywan qamkunata yanapashunayllapapaqqa. ");
INSERT INTO qufNT_vpl VALUES ("PP1_8","080_1_8","PHP","1","8","8","Chaqa Taytanchik Dyusmi yaĉhan, imanumi nuqaqa Jesucristurayku qamkunapaq llakir ima kusalata rikashuyllapata munani nir. ");
INSERT INTO qufNT_vpl VALUES ("PP1_9","080_1_9","PHP","1","9","9","Chaymi ashwan mañakuni Taytanchik Dyus yanapashutinllapa, waran waranna uknikillapa uknikillapa llakipanakunaykillapapaq. Chaynuqami Jesucristupa tukuy yaĉhayninpaqqa kusa yaĉhaq, mas intrakaqkuna imana kankillapa. ");
INSERT INTO qufNT_vpl VALUES ("PP1_10","080_1_10","PHP","1","10","10","Chaymi maydiya, chaynulla imuraspis, allinlata ruranaykillapalapaqna yarpunkillapa. Chaynuqami kusala shumaq allinlatana kawsankillapamapis. Chayna maydiya Jesucristo shamurmapis, allinlatana rikar pullakushunqallapa. ");
INSERT INTO qufNT_vpl VALUES ("PP1_11","080_1_11","PHP","1","11","11","Chaqa chay tyimpuqami qamkunaqa rikachikunkillapa, tukuyla allin kaqkunata rurashaykillapakunata. Piru chaynu allinlata ruranaykillapapaqmi, Jesucristo yanapashushallapa. Chaynami Taytanchik Dyusmaqa ashwan kusa alabakashana kanqa. ");
INSERT INTO qufNT_vpl VALUES ("PP1_12","080_1_12","PHP","1","12","12","Kriyiq masiykuna, kaytami yaĉhanaykillapata munani: Chay runakuna mana allinkunata rurar, prisumashanllapa imaqami mana yanqallachu kasha. Ashwanmi chaynu pasaqta rikar imami Jesucristupiqa kusala achka kriyishallapa, nuqa yaĉhachikushayrayku. ");
INSERT INTO qufNT_vpl VALUES ("PP1_13","080_1_13","PHP","1","13","13","Chaqa tukuyla runakuna, chaynulla Roma pwiblupa mantaqnin Cesarta kuytaq gwardyakunamapis, karsilpi kuytamayashanrayku yaĉhayan nuqaqami Jesucristupi kriyir yaĉhachikushayraykula prisuqa kani nir. ");
INSERT INTO qufNT_vpl VALUES ("PP1_14","080_1_14","PHP","1","14","14","Piru chaynu prisu katiymapismi, wakin kriyiq masinchikkunaqa, masta animakur mana imapaq manchakur imalamapischu ashwan mas yaĉhachikuq qallarishallapa, imanumi Amitunchik Jesucristupi kriyirlami washakayanqallapa nir. ");
INSERT INTO qufNT_vpl VALUES ("PP1_15","080_1_15","PHP","1","15","15","Chaqa chiqaptaqami Jesucristupaq yaĉhachikuqkunaqa achka kanllapa. Piru wakinkunaqami nuqa yaĉhachikuyashaypaq kusata ĉhiqnimar, chaynulla nuqamanta mas kayta munar imala yaĉhachikunllapa. Nataq wakinkuna-shuypaqami mana imapaq yarpur imachu Jesucristulapaq chiqapta yaĉhachikunllapa. ");
INSERT INTO qufNT_vpl VALUES ("PP1_16","080_1_16","PHP","1","16","17","Chaymi paykunaqa Jesucristupaq kusalata llakir ima, paypaq yaĉhachikunllapa imanu kriyir washakananllapapaq nir. Chaqa paykunaqami yaĉhanllapa, nuqataqami Dyus kaĉhamasha, Jesucristulapaq maydiyapis yaĉhachikunaypaq nir. Piru nuqa yaĉhachikuyashaypaq ĉhiqnimar, chaynulla nuqamanta mas kayta munarla Jesucristupaq yaĉhachikuqkunaqami, imapipis paykunalapaq yarpunllapa. Chaymi kanan nuqa prisu katiymaqa, imanu tukusha nir ima uchachamanayanllapa. ");
INSERT INTO qufNT_vpl VALUES ("PP1_18","080_1_18","PHP","1","18","18","Chaymi nishaykillapa: Nuqa yupay Jesucristulapi yarpur yaĉhachikuyar, manaqa paykuna kusa kani ninanlapaq yaĉhachikuyarmapismi, nuqataqa mana imalapaqpis llakichimanllapachu. Chaqa chaynumapismi Jesucristullapaq yaĉhachikuyanllapa. Chaymi ashwan kusa aligri kanaymantaqa, mastaraq aligriyanimapis. ");
INSERT INTO qufNT_vpl VALUES ("PP1_19","080_1_19","PHP","1","19","19","Chaqa yaĉhashanami kani, Jesucristupa Santu Ispiritun yanapamashan, chaynulla qamkuna Taytanchikllapa Dyusman mañakushaykillapaqami, mana yanqallachu kar, ashwan byinniypaq kasha nir. ");
INSERT INTO qufNT_vpl VALUES ("PP1_20","080_1_20","PHP","1","20","20","Chaymi nuqaqa Tayta Dyuspi kusalata kunfyakani mana pinqaypi kar imachu imatapis karanta rurashaq, rimashaq mana manchakurmapischu nir. Chaynami Jesucristo imanu yanapamashantaqa, kanan kawsanaypaqlla katiy, chaynulla wanunaypaqna katiymapis, tukuyla rikanqallapa. ");
INSERT INTO qufNT_vpl VALUES ("PP1_21","080_1_21","PHP","1","21","21","Chaymi kanan kawsanaypaqlla katinqa tukuy imatapis Jesucristo munashanlata rurarlla kawsanani. Nataq wanunaypaqna kar-shuypaqa kusala shumaqta kawsaqna riyani. ");
INSERT INTO qufNT_vpl VALUES ("PP1_22","080_1_22","PHP","1","22","22","Piru allita yarputiyqami, kawsanaypaqraq allinqa kanman. Chaqa kawsayarllaqami, Jesucristullapaq yaĉhachikutiy mas kriyir achkayayanqallapa. Chaynu katinmi, mana yaĉhanichu wanunaypaqchu allin, manaqachu kawsanaypaqraq nir. ");
INSERT INTO qufNT_vpl VALUES ("PP1_23","080_1_23","PHP","1","23","23","Nataq manami yaĉhanichu mayqanninmi kusa allin kanqa nirqa. Chaqa imanupiqami yarpuchiman allin kanman wanur rir Jesucristuwan pullana kanaypaq. Chaynuqami nuqapaqqa kusala mas allin kanman. ");
INSERT INTO qufNT_vpl VALUES ("PP1_24","080_1_24","PHP","1","24","24","Piru kriyiq masiykuna, imanupiqami yarpuchiman qamkunarayku kawsanaypaq; chaynuqami mas allitana Jesucristupaqqa intrachishunayllapapaq. ");
INSERT INTO qufNT_vpl VALUES ("PP1_25","080_1_25","PHP","1","25","25","Chaqa allita yarpurmi yaĉhashana kani, manaraq wanuyashaqchu nir. Chaymi nuqaqa mana dijashurllapachu qamkunawanraq kashaq. Chaynuqami waran waran yanapar masta animachishaykillapa. Chayna ashwan qamkunaqa Jesucristupi masna kriyir, kusa aligrilana ima kawsanaykillapapaq. ");
INSERT INTO qufNT_vpl VALUES ("PP1_26","080_1_26","PHP","1","26","26","Chaynuqami watukushuqllapa shamutiyqa, kusa aligrila kar Jesucristuta kusalata alabankillapamapis. ");
INSERT INTO qufNT_vpl VALUES ("PP1_27","080_1_27","PHP","1","27","27","Piru allita intrakarmi kaynu kawsankillapa: Imata rurarpismi karanlata rurankillapa Jesucristo munashannula. Chaymi imanupi rikashuqllapa shamur, chaynulla mana shamurpismi uyapanaypaq, qamkunaqashi kusalata shachinakunkillapa, chaynulla tukuynikillapashi uk yarpuyla kar, Jesucristupi kriyishaykillapanulla shachinakur kawsankillapa nir. ");
INSERT INTO qufNT_vpl VALUES ("PP1_28","080_1_28","PHP","1","28","28","Chaynulla imata rurarpismi chay ĉhiqnishuqnikillapamantaqa ama manchakur imachu rurankillapa. Chaqa chaynuqami rurayankillapa maydiyaqa chay ĉhiqnishuqnikillapaqa limpu chinqanqa nir yaĉhar. Piru qamkuna-shuypaqami Tayta Dyus yanapashutinllapa, washakashana kanaykillapapaq chaynuqa rurayankillapa. ");
INSERT INTO qufNT_vpl VALUES ("PP1_29","080_1_29","PHP","1","29","29","Chaqa yaĉhashanchikllapanu qamkunaqa Jesucristupiqa, manami paypi kriyinaykillapapaqlachu kankillapa. Ashwanmi paypi kriyishaykillaparayku qischakanaykillapapaq imana kankillapa. ");
INSERT INTO qufNT_vpl VALUES ("PP1_30","080_1_30","PHP","1","30","30","Piru chaynu qischakarmapis manami qamkunalachu qischakayankillapa. Ashwanmi nuqapis chaynulla qischakayani. Chaqa allita yaĉhashaykillapanu unaymanta-pacha imanumi qischakaq kani nir, chaynullami kananpis qischakayani. ");
INSERT INTO qufNT_vpl VALUES ("PP2_1","080_2_1","PHP","2","1","1","Kriyiq masiykuna, qamkunaqami Jesucristupi kriyir paywan pulla kawsashaykillaparayku, pudirninta qushushallapa wakinkunata animachinaykillapapaq. Chaynullami llakipashurllapa ima yanapashushallapa wakinkunata kunsulanaykillapapaq ima. Chaynuqami paypa Santu Ispiritunlawanna tukuynikillapa karqa, tukuy shunquykillapawan llakipanakur imana kawsayankillapa kanqa. ");
INSERT INTO qufNT_vpl VALUES ("PP2_2","080_2_2","PHP","2","2","2","Chaynu karqami, kusa aligrila uknikillapa uknikillapa llakipanakur kawsar tukuynikillapa kusala shumaqta kawsayllapa. Chaynulla, tukuynikillapa chayllata yarpur kawsarqami nuqatapis kusalata aligriyachimayankillapa kanqa. ");
INSERT INTO qufNT_vpl VALUES ("PP2_3","080_2_3","PHP","2","3","3","Chaymi nishaykillapa: Imata rurarpis amami uknikikunamanta mas kani ninaykipaqchu rurankillapa. Chaynulla, amami kusana kani ukniykunamantaqa ninkillapachu. Ashwanmi ama imapaqpis alabakar imachu, kriyiq masikikunataqa kusa runa nishapaq riqsiyllapa qamkunamantaqa. ");
INSERT INTO qufNT_vpl VALUES ("PP2_4","080_2_4","PHP","2","4","4","Chaynulla mayqannikillapa imata rurarpis amami qamkunalapaq yarpurchu rurankillapa. Ashwanmi uknikikunapaqpis allita yarpur ima rurankillapa. ");
INSERT INTO qufNT_vpl VALUES ("PP2_5","080_2_5","PHP","2","5","5","Chaymi nishaykillapa: Imanutaq Jesucristumaqa payllapaq kusalata yarpunanmantaqa wakinkunapaq yarpuq, chaynu qamkunapis uknikikunapaq masta yarpuyllapa nir. ");
INSERT INTO qufNT_vpl VALUES ("PP2_6","080_2_6","PHP","2","6","6","Chaqa allita yarpuyllapa: Jesucristumaqami unaq syilumanta shamusha Dyuslla karmapis, manami Dyuswan chaylla kayashanlapaqqa yarpuranchu. ");
INSERT INTO qufNT_vpl VALUES ("PP2_7","080_2_7","PHP","2","7","7","Ashwanmi chaynu kusa kani ima ninanmantaqa, mana kwintachaypaqlana tikrakaran. Chaymi ashwan payqa uk runapaq tikrakarna, tukuylata sirbinanpaq nasiranmapis. ");
INSERT INTO qufNT_vpl VALUES ("PP2_8","080_2_8","PHP","2","8","8","Chaqa paylla mana kwintachaypaqla tikrakar, Dyus munashannulla wanuranmapis. Chaymi uk sirbikuq kanman yupay kusala pinqaypaqta qischakar ima kruspimapis wanuran. ");
INSERT INTO qufNT_vpl VALUES ("PP2_9","080_2_9","PHP","2","9","9","Chayraykumi Tayta Dyusqa, payqa kusala shumaq ima kananpaq, chaynulla paypa shutinqami tukuy shutikunamanmatapis kusala shumaq ima kananpaq nisha. ");
INSERT INTO qufNT_vpl VALUES ("PP2_10","080_2_10","PHP","2","10","10","Chaynami Jesucristupa naypanpiqa tukuyla qunqurinanllapapaq nisha. Chaymi tukuy kay pachapi kaqkuna, unaq syilupi kaqkuna, chaynulla pacha ruripi kaqkunamapis, tukuyla paypa naypanpiqa qunqurir adurananllapapaq nisha. ");
INSERT INTO qufNT_vpl VALUES ("PP2_11","080_2_11","PHP","2","11","11","Chaynulla nishapismi: Tukuylashi allita kwintata qukar, Jesucristuqami Amitunchikllapa ninanllapapaq nir. Chaynuqami ashwan Taytanchikllapa Dyusqa kusa alabakashana kanqa. ");
INSERT INTO qufNT_vpl VALUES ("PP2_12","080_2_12","PHP","2","12","12","Chayraykumi munashay kriyiq masiykuna, imanutaq qamkunawan katiymaqa kusalata kasumaraykillapa, chaynullami kananpis kasumayllapa michka mana pullaykillapa kar, largupi katiymapis. Chaymi ashwan tukuy shunquykillapawan waran waran Amitunchiklata sirbir, manchar washakanaykillapapaq yarpurla kawsayllapa. ");
INSERT INTO qufNT_vpl VALUES ("PP2_13","080_2_13","PHP","2","13","13","Chaqa Taytanchikllapa Dyusqami animachishur yanapashunqallapa allinlatana ruranaykillapapaq, pay munashannulana. ");
INSERT INTO qufNT_vpl VALUES ("PP2_14","080_2_14","PHP","2","14","14","Chaymi imata rurarpis allinlata yarpur, ama uknikillapapaq mana allinta rimar, chaynulla anyanakur imachu imatapis rurankillapa. ");
INSERT INTO qufNT_vpl VALUES ("PP2_15","080_2_15","PHP","2","15","15","Chaynu shumaqta kawsatkillapaqami, mana mayqanpis wakkunaqami mana allinkunata ruranllapa nishuyllapamatapis puytinqallapachu. Chaymi ashwan qamkunaqa, Dyuspa wamrankuna kashaykillaparayku, kusa shumaqlata chaynulla mana ima uchayjunmapischu kawsankillapa, chay mana intrakar, kusala uchayjun runakunapa rurinpiqa. Chaynullami paykunapa rurinpiqa imanutaq uk qullarsitumaqa tutaparaqpi achkirachikun, chay yupay kankillapa. ");
INSERT INTO qufNT_vpl VALUES ("PP2_16","080_2_16","PHP","2","16","16","Chaqa qamkunaqami Jesucristo munashannula rurar, chaynulla paypaq parlakurla ima kawsankillapa. Chaymi maydiyapis chaynulla katkillapa, Jesucristo shamutinmapis, nuqaqa ashwan qamkunarayku, kusalata aligriyayashaq. Chaqa qamkunaraykumi, yaĉhayashaqna, manami yanqallachu Jesucristupaq yaĉhachikurqa purisha kani nirqa. ");
INSERT INTO qufNT_vpl VALUES ("PP2_17","080_2_17","PHP","2","17","17","Qamkuna nuqarayku Dyuspi kusalata kunfyakar payta sirbirqami, Tayta Dyuspaqqa uk kusa shumaq ufrindita yupayna kankillapa. Chaymi imanupi nuqata wanuchimatinllapaqa, nuqapis uk kusala shumaq ufrindita yupayna Tayta Dyusmanqa qimikayashaq. Chaynu pasatinqami kusala shumaqna kayman Tayta Dyuspaqqa. Chaymi ashwan pullana kusalata aligriyachuwanllapa. ");
INSERT INTO qufNT_vpl VALUES ("PP2_18","080_2_18","PHP","2","18","18","Chayraykumi imanutaq nuqa aligriyani, chaynulla qamkunapis kusalata aligriyayllapa. ");
INSERT INTO qufNT_vpl VALUES ("PP2_19","080_2_19","PHP","2","19","19","Kriyiq masiykuna, Amitunchik Jesucristo munatinmi mana tardarchu ukninchikllapa Timoteuta kaĉhamushaq qamkunata watukushunanllapapaq. Chayna shamur watukushurllapa, qashan kayman tikrakamur imanumi qamkuna kawsayankillapa nir willamatin nuqaqa kusalata aligriyanaypaq. ");
INSERT INTO qufNT_vpl VALUES ("PP2_20","080_2_20","PHP","2","20","20","Chaqa chiqaptaqami, nuqapaqqa mana mayqanpis kanllapachu, chay ukninchikllapa Timoteo yupay qamkunapaq kusalata yarpuqqa. Chaqa payqami imanutaq nuqa qamkunapaq kusalata yarpukuni, chaynulla yarpukun. ");
INSERT INTO qufNT_vpl VALUES ("PP2_21","080_2_21","PHP","2","21","21","Ashwanmi wakinkunaqa paykunalla iman ministiyashanta tarikunanlapaq yarpunllapa. Chaymi ashwan mana chiqaptaqa Jesucristupaqlanachu yarpunllapa. ");
INSERT INTO qufNT_vpl VALUES ("PP2_22","080_2_22","PHP","2","22","22","Piru qamkunaqami chiqaptana yaĉhankillapa, imanumi ukninchikllapa Timoteuqa kusa allinlata kawsan nirmapis. Chaynulla yaĉhankillapapis, imanumi payqa maydiyapis pullay kar, uk wamray yupay yanapamasha Jesucristupa shumaq rimayninta yaĉhachikunayllapapaq nir. ");
INSERT INTO qufNT_vpl VALUES ("PP2_23","080_2_23","PHP","2","23","23","Chaymi nuqaqa payta, qamkunata watukushunanllapapaqqa kaĉhamuyta yarpusha kani. Piru puntataqami allita yaĉhanayani kay karsilpi kayashaypaq, mabir maydiyakamanshi kaypi kayashaq nir. Chaymi chaynu yaĉharqa, mana tardarchu kaĉhamutiy shamur watukushunqallapa. ");
INSERT INTO qufNT_vpl VALUES ("PP2_24","080_2_24","PHP","2","24","24","Piru michka nuqa kay karsilpi karmapismi, Amitunchikpi kusalata kunfyakani, manami mas tardarchu nuqapis kay diyakuna watukushuyashaqllapa nir. ");
INSERT INTO qufNT_vpl VALUES ("PP2_25","080_2_25","PHP","2","25","25","Chaynullami allita yarputiyqa, allinta yarpuchimasha ukninchikllapa Epafroditutapis kaĉhamutiy watukushunanllapapaq. Chaqa paypismi, nuqa yupaylla qischakarmapis shachinakur yaĉhachikusha Jesucristupa shumaq rimaynintaqa. Chay paytami qamkuna kaĉhamuraykillapa ima ministishaypipis yanapamananpaq. ");
INSERT INTO qufNT_vpl VALUES ("PP2_26","080_2_26","PHP","2","26","26","Chaqa payqami tukuyla qamkunata kusalata rikashunayanllapa. Chaynulla kusalatami yarpupakuyan, qamkuna pay qishaq kashanpaq yaĉhashaykillaparayku. ");
INSERT INTO qufNT_vpl VALUES ("PP2_27","080_2_27","PHP","2","27","27","Chiqaptami payqa qishaq karan. Chaqa yaqqa wanunanpi yupay katinmapismi, Taytanchik Dyus llakipar alliyachishana. Piru manami paylatachu llakipasha. Ashwanmi nuqatapis llakipamasha, amana kay llakiyashaymantaqa masqa llakinaypaqnachu. ");
INSERT INTO qufNT_vpl VALUES ("PP2_28","080_2_28","PHP","2","28","28","Chayraykumi ukninchikllapataqa daskaqla kaĉhamuni watukushunanllapapaqqa. Chayna qamkuna payta qashan rikar aligri ima katkillapaqa, nuqapis ama kusala kwashalla ima kanaypaqnachu. ");
INSERT INTO qufNT_vpl VALUES ("PP2_29","080_2_29","PHP","2","29","29","Chaymi chay ukninchikllapa qamkunaman ĉhamutinqa, paypaq kusa allinlata yarpur aligrila ima shumaqta samachinkillapa, Amitunchikpi kriyiq kashaykillaparayku. Chaynullami mayqantapis pay yupay kriyiqtaqa shumaqta samachinkillapa ima. ");
INSERT INTO qufNT_vpl VALUES ("PP2_30","080_2_30","PHP","2","30","30","Chaqa payqari Jesucristuta sirbinanrayku, nuqata yanapamaq shamusha karmi yaqqala wanushamapis. Nataq qamkunamaqami mana pullay kashaykillaparaykuĉhiri mana puytiraykillapachu, pay yupay yanapamaytaqa. ");
INSERT INTO qufNT_vpl VALUES ("PP3_1","080_3_1","PHP","3","1","1","Kriyiq masiykuna, chay nishushayllapamantaqami, qashan nishaykillapa: Amitunchik Jesucristulapi kunfyakar aligrilana kawsayllapa nir. Chaqa nuqapaqqa chay iskribir willashushayllapataqa qashan qashanmapis willashunayllapapaqqa kusala allin. Chaynuqami qamkunaqa mas allita Jesucristupi kriyir, mana ingañakar imanachu kawsankillapa. ");
INSERT INTO qufNT_vpl VALUES ("PP3_2","080_3_2","PHP","3","2","2","Piru nishaykillapa: Allitami kuytakankillapa chay kusala millanaypaq mana allin runakuna paykunalla munashanta ruraqkunamanta. Chaqa chay runakunaqami Jesucristupi kriyiq tukur, washakananllapapaqqashi chay siñal kustumrita kwirpunchikllapapi rurashunllapa nir yaĉhachikunllapa. ");
INSERT INTO qufNT_vpl VALUES ("PP3_3","080_3_3","PHP","3","3","3","Piru ashwan nuqanchikkunaqami Tayta Dyuspa Santu Ispiritunwan kashanchikllaparayku siñal kustumrita chiqapta rurasha yupayna kar, Dyuspa kaqninkunana kanchikllapa. Chaymi ashwan Jesucristupana kashanchikllaparayku kusa aligrilana Taytanchik Dyusta sirbir alabanallapapaqna kanchikllapa. Chaynami manana yarpunchikllapanachu chay kwirpunllapapi siñalta ruranllapa chaypiqa. ");
INSERT INTO qufNT_vpl VALUES ("PP3_4","080_3_4","PHP","3","4","4","Chaqa chay siñal kustumrita rurar chiqapta washakanapaq katinqa, nuqamaqa may tyimpu washakashana kar, wakinkunamantaqa kusana kani ima niyayman. Chaqa unayqami nuqapis mana intrakarqa, Israel runa masiykunamantaqa, masta yarpuq kani chay siñal kustumripiqa. ");
INSERT INTO qufNT_vpl VALUES ("PP3_5","080_3_5","PHP","3","5","5","Chaqa nuqa Israel ayllumanta katiymi, chay siñal kustumrita ruramaranllapa, nasishaymanta uchu diyayjunla katiy. Chaynullami Benjaminpa ayllunmanta kani. Nuqaqami kanankuna hebreo runakuna kani niqkunamantaqa, kusala chiqap hebreo runa kani. Chaynullapismi imanutaq chay fariseo runakunamaqa, Moisés mantakushanta tukuyninta kumplinillapa nir yarpuqllapa, chaynu kaq kani nuqapis. ");
INSERT INTO qufNT_vpl VALUES ("PP3_6","080_3_6","PHP","3","6","6","Chaymi chay mantakuykuna nishanllapakunata allita kasuyta yarpur, kusala saqrata tukur Jesucristupi kriyiqkunapa ikinpi puriq kani aypar qischanaypaq. Chaymi chay mantakuykunata kusalata kumpliyta yarputiymi mana mayqanpis nimayta puytiqllapachu, wakqami chay mantakuykunata mana kumplishanrayku uchayjun nirqa. ");
INSERT INTO qufNT_vpl VALUES ("PP3_7","080_3_7","PHP","3","7","7","Chaynu tukuy chay mantakuykunata kasuyta yarputiyqami, kusalata sirbimaq yupay yarpuchimaq. Piru kanan-shuypaqami Jesucristupi kriyishayraykuqa, manana imalapaqpis sirbimannachu tukuy chaykunaqa. ");
INSERT INTO qufNT_vpl VALUES ("PP3_8","080_3_8","PHP","3","8","8","Chayraykumi kanan kriyishayqa kusala mas allin, chay unay kusala mana sirbiq imakunata rurayashaymantaqa. Chaqa ashwan Amitunchik Jesucristuwanna kanaypaqqa, tukuy chay mana imapaqpis sirbimaq chaytaqa limpu dijashana kani. ");
INSERT INTO qufNT_vpl VALUES ("PP3_9","080_3_9","PHP","3","9","9","Ashwanmi kananqa maydiyapis Jesucristuwan pullala kawsakuni. Chaymi Moisés mantakushankunata mana kasurchu washakaytaqa yarpuni. Ashwanmi Jesucristupi kriyishayrayku, Tayta Dyusqa mana uchayjunpaqnachu riqsimanqa. ");
INSERT INTO qufNT_vpl VALUES ("PP3_10","080_3_10","PHP","3","10","10","Chayraykumi ashwan Jesucristutaqa kusa masta riqsinani. Chaynulla payta riqsinashayraykumi imanutaq paymaqa allinlata rurar qischakaran, wanuran ima nir masta intrakanayani. Piru chaynu wanutinmapis Tayta Dyusqa pudirninwan kawsachimuran. Chaymi chayta yaĉharqa pay yupay qischakanaypaq wanunaypaqmapis listuna kani Taytay Dyusmi yanapamayan nir yaĉhar. ");
INSERT INTO qufNT_vpl VALUES ("PP3_11","080_3_11","PHP","3","11","11","Chaymi ashwan kusalata kunfyakani, maydiya wanurmapismi chay kriyir wanushakunawan pulla kawsamushaq nir. ");
INSERT INTO qufNT_vpl VALUES ("PP3_12","080_3_12","PHP","3","12","12","Chaynu willashutiyllapaqakish yarpuyatkillapa, Dyus tukuy imata arnishantaqa aypashana kar, mana imalapimapis wakqa uchakuyanqanachu nir. Piru manami tukuy imata Dyusninchik arnimashantaqa aypayaniraqchu. Chaymi ashwan waran waran Jesucristo munashannu nuqaqa mas rurar kawsanani. Chaqa chaynu kawsanaypaqmi payqa nuqataqa puntata akramaran. ");
INSERT INTO qufNT_vpl VALUES ("PP3_13","080_3_13","PHP","3","13","13","Chaymi nuqaqa mana nishuyllapata puytinichu, Dyus arnimashantaqa tukuyta aypashana kani nirqa. Chaynu Dyusninchik arnimashanmanta mana imalatapis aypasharaq karmi, chay tukuy mana allin kaqta ikipina dijashaytaqa mana yarpurnachu, ashwan imanupis shachinakur naypaqmanna riyta yarpukuni Jesucristuwan. ");
INSERT INTO qufNT_vpl VALUES ("PP3_14","080_3_14","PHP","3","14","14","Chaqa Taytanchikllapa Dyusmi arnimashanchikllapa Jesucristupi kriyishallapashi, payqa washar unaq syiluman apamayashunllapa nir. Chaymi ashwan nuqaqa waran waran Jesucristupi kunfyakani, pay yanapamatinmi, tukuy chaykunataqa aypashaq nir. ");
INSERT INTO qufNT_vpl VALUES ("PP3_15","080_3_15","PHP","3","15","15","Chaymi nishaykillapa: Mayqanpis allitana Jesucristupi kriyiqqami imanutaq nuqa intrakayashaynu intrakanmanllapa. Piru mayqanpis ukmanta intrakayatinqami, Taytanchik Dyus pay munashannulla allitana intrachinqa. ");
INSERT INTO qufNT_vpl VALUES ("PP3_16","080_3_16","PHP","3","16","16","Piru qamkunaqakish chaynu nishutiyllapaqa mana intrakashanchikllapachu nirqa askwintallamana kawsatkillapa. Ashwanmi imanu kawsanallapatataq Jesucristo munayan chaynu kawsashunllapa. ");
INSERT INTO qufNT_vpl VALUES ("PP3_17","080_3_17","PHP","3","17","17","Kriyiq masiykuna, imanutaq Jesucristo kawsashannu nuqa kawsani chaynullami qamkunapis kawsayllapa. Chaqa imanutaq wakinkunamaqa nuqa kawsashaynu kawsanllapa chaynulla. ");
INSERT INTO qufNT_vpl VALUES ("PP3_18","080_3_18","PHP","3","18","18","Piru wakinkunaqami, Jesucristo washamanallapapaq kruspi wanushantaqa mana kwintacharchu kusala llakiypaqta kawsanllapa. Chaymi chaynu kawsashanllaparayku kusata llakichimatin waqani ima. Nataq qamkunata-shuypaqami amana paykuna yupay kawsanaykillapapaq kutir kutir kusalata willashurayllapa. ");
INSERT INTO qufNT_vpl VALUES ("PP3_19","080_3_19","PHP","3","19","19","Chaymi paykunaqa chaynu mana allinta rurashanrayku maydiyaqa kusala llakiypaqta tukukaq kanqallapa. Chaqa paykunaqami Dyusninchikta mana kasushanrayku, kwirpunllapa munashanlata rurar, kusala pinqaypaqta kawsanllapa. Chaynulla tukuy paykunaqami kay pachapi kaq tukukaq imakunalapaq yarpunllapa. ");
INSERT INTO qufNT_vpl VALUES ("PP3_20","080_3_20","PHP","3","20","20","Piru nuqanchikkuna-shuypaqami unaq syilumanta kaqpa akrashankunana kanchikllapa. Chaymi ashwan yarakuyanchikllapa syilumanta washamaqninchikllapa Amitunchik Jesucristo shamunanpaq. ");
INSERT INTO qufNT_vpl VALUES ("PP3_21","080_3_21","PHP","3","21","21","Chaymi shamurqa, kay kwirpunchikllapa pinqaypaqlla kaqtaqa paypa kusala shumaq kwirpun, chaynu shumaqpaqna tikranqa. Chaynuqami ukman kwirpuyjunpaqqa tikramashunllapa chay tukuy imata rurayta puytiq pudirninwan. ");
INSERT INTO qufNT_vpl VALUES ("PP4_1","080_4_1","PHP","4","1","1","Chayraykumi kriyiq masiykuna, qamkunapaq alliplata llakiq karmi kusalata rikashuyllapata munani. Chaqa munashay kriyiq masiykuna imanutaq tukuy imanchik katinmaqa kusalata aligriyanchik, chaynumi qamkunapis kusalata aligriyachimankillapa. Chaynami kusalata munani maydiyapis Amitunchikpi kriyishaykillapanulla shachinakur kawsanaykillapata. ");
INSERT INTO qufNT_vpl VALUES ("PP4_2","080_4_2","PHP","4","2","2","Chaymi kananqa warmi uknisituykuna Evodia chaynulla Síntique, kusalata rugashaykillapa amana uknikillapa uknikillapa anyanakur imanachu, ashwan kusala shumaqtana Amitunchik munashushanllapanulla kawsayllapa. ");
INSERT INTO qufNT_vpl VALUES ("PP4_3","080_4_3","PHP","4","3","3","Nataq qam tukuy yaĉhachikuypi yanapamaqniy Siziguta-shuypaqami kusalata rugashayki yanapanaykipaq chay kriyiq warmisitakunata. Chaqa paykunaqami, tukuy wakin yanapaqniykunawan, chaynulla chay ukninchikllapa Clementiwan ima pullay kar Jesucristupaq yaĉhachikutiyqa, kusalata yanapamaran. Chaymi paykunapa shutintaqa Tayta Dyusqa aykapina librunpi iskribisha, tukuy tyimpupaqna kawsananllapapaq. ");
INSERT INTO qufNT_vpl VALUES ("PP4_4","080_4_4","PHP","4","4","4","Chaymi qamkunaqa maydiyapis kusalata aligriyayllapa Amitunchiklapi yarpukur. Chaynulla qashan nishaykillapa: ¡Aligriyayllapa! nir. ");
INSERT INTO qufNT_vpl VALUES ("PP4_5","080_4_5","PHP","4","5","5","Chaqa qamkunaqami Amitunchik Jesucristo shamunan diyaqami shipchana nir yaĉhankillapa. Chaymi ashwan kusala shumaqta kawsatkillapa, tukuyla rikashurllapaqa kusa shumaq llakipakuq runakunapaqna riqsishunqallapa. ");
INSERT INTO qufNT_vpl VALUES ("PP4_6","080_4_6","PHP","4","6","6","Chaynullami ima pasashutinllapapis amami imapaqpis yarpupakunkillapachu. Ashwanmi ima katinpis Taytanchik Dyusman waran waran mañakunkillapa. Chaynu mañakutkillapa yanapashushanllaparaykumi, ashwan payji ima nir alabankillapa. ");
INSERT INTO qufNT_vpl VALUES ("PP4_7","080_4_7","PHP","4","7","7","Chaynu kawsatkillapaqami Tayta Dyusqa, Jesucristupi kriyishaykillaparayku kusala shumaqta yarpuchir alliplata aligriyachishunllapa, amana maydiyapis llakinaykillapapaq. Chaqa chay aligriyachimanchikllapa chayqami kusala ukman shumaq-ari. ");
INSERT INTO qufNT_vpl VALUES ("PP4_8","080_4_8","PHP","4","8","8","Chaymi kananqa kriyiq masiykuna tukchinaypaqnaqa kaynulata maydiyapis yarpunaykillapata munani: Tukuy chiqap kaqkunalapi, chay kusa rispitaypaq kaqkunalapi, allinla kaqkunalapi, chaynulla tukuy karanla kaqkunapi, shumaq kaqkunalapi, chay imapis kusa alabaypaq kaqkunalapi ima. ");
INSERT INTO qufNT_vpl VALUES ("PP4_9","080_4_9","PHP","4","9","9","Chaynulla imatapis chay yaĉhachishushayllapakunataqa rurankillapa. Chaymi willashutiyllapa imanu uyakushaykillapanulla, chaynulla imata ruraqta rikamashaykillapanulla rurar kawsankillapa. Chaynuqami shumaqta kawsachimaqninchik Dyusninchikllapaqa maydiyapis mana dijashurllapachu, pullaykillapa kanqa. ");
INSERT INTO qufNT_vpl VALUES ("PP4_10","080_4_10","PHP","4","10","10","Kriyiq masiykuna, nuqaqami Amitunchikta kusalata payji nini qashan yanapamaq qallarishaykillaparayku. Chaqa kusalatami kunfyakayaray, mana qunqamayankillaparaqchu kanqa nir. Ashwanmi kusalata yanapamanarmapis, mana mayqanpis apamunanpaq katin, mana kaĉhamuyta puytiraykillapachu. ");
INSERT INTO qufNT_vpl VALUES ("PP4_11","080_4_11","PHP","4","11","11","Piru chaynu nishurllapaqa manami nishuyanillapachu, kusalata imaykuna faltamatinmi kawsayaray nirqa. Chaqa nuqaqami yaĉhashana kani imay kaqkunalawan kawsarmapis. ");
INSERT INTO qufNT_vpl VALUES ("PP4_12","080_4_12","PHP","4","12","12","Chaymi kusala imayjun kar, chaynulla mana imay katinmapis nuqaqa mana kwashayayta yaĉhanichu. Chaqa unta mikur, chaynulla mana mikurmapismi kusa aligrila kawsayta yaĉhakusha kani. Chayraykumi imanu katinpis mana imalapaqpis llakinichu. ");
INSERT INTO qufNT_vpl VALUES ("PP4_13","080_4_13","PHP","4","13","13","Chaymi tukuy ima pasamatinpis, Jesucristo pudirninwan yanapamashanrayku, shachinakuyta puytini. ");
INSERT INTO qufNT_vpl VALUES ("PP4_14","080_4_14","PHP","4","14","14","Piru qamkuna, imaykillapa kaqkunalawan yanapamarllapaqami, kusala allinta rurashaykillapa. ");
INSERT INTO qufNT_vpl VALUES ("PP4_15","080_4_15","PHP","4","15","15","Chaqa Macedonia pwiblumanta lluqshir, Jesucristupi imanu kriyir washakananllapapaq nir uklaw pwiblukunapi yaĉhachikuq qallaritiyqami, qamkuna Filipos pwiblupi kriyiqkunala, ima ministishaypipis yanapamaraykillapa. ");
INSERT INTO qufNT_vpl VALUES ("PP4_16","080_4_16","PHP","4","16","16","Chaqa Tesalónica pwiblupi katiymapis, ashwan ayka kutimi qamkunaqa ima ministiyashaytaqa kaĉhamuraykillapa. ");
INSERT INTO qufNT_vpl VALUES ("PP4_17","080_4_17","PHP","4","17","17","Piru chaynu yanapamatkillapaqa, manami nuqaqa yarpunichu maydiyapis chaynulla yanapamayankillapa kanqa nirqa. Ashwanmi munani chay yanapamashaykillaparayku kusa mas imayjun yupayna kanaykillapapaq Amitunchikpa naypanpiqa. ");
INSERT INTO qufNT_vpl VALUES ("PP4_18","080_4_18","PHP","4","18","18","Chaqa chay ukninchikllapa Epafrodituwan kaĉhamushaykillapatami tukuyta aypashana kani. Chaymi chaynu kaĉhamur kusalata yanapamatkillapami, mana imapis faltamashanachu. Chaqa tukuy chay kaĉhamushaykillapaqami, imanutaq uk insinsyumaqa kusala mishkita asyakun, chaynu kusala shumaq Dyusninchikpaqqa. ");
INSERT INTO qufNT_vpl VALUES ("PP4_19","080_4_19","PHP","4","19","19","Chaymi kusala imayjun Taytanchik Dyusqa, Jesucristurayku imata ministishaykillapapipis kusalata yanapashunqallapa. ");
INSERT INTO qufNT_vpl VALUES ("PP4_20","080_4_20","PHP","4","20","20","Chayraykumi, ¡Taytanchik Dyuslatana tukuy tyimpu alabashunllapa! ¡Chaynumi kanqa! ");
INSERT INTO qufNT_vpl VALUES ("PP4_21","080_4_21","PHP","4","21","21","Jesucristupi tukuyla kriyishanrayku Dyusninchikpana kaqninkunatami saludapamankillapa. Chaynullami kay pullaypi kaq kriyiq masinchikkunapis, qamkunapaq saluduta kaĉhamunllapa. ");
INSERT INTO qufNT_vpl VALUES ("PP4_22","080_4_22","PHP","4","22","22","Chaynumi ashwan Dyuspa tukuyla wakin kaqninkunapis qamkunata saludashunllapa. Piru ashwanmi Romapa gubyirnun Cesarpa wasinpi sirbikuqkunapis mas saluduta qamkunapaqqa kaĉhamunllapa. ");
INSERT INTO qufNT_vpl VALUES ("PP4_23","080_4_23","PHP","4","23","23","Kriyiq masiykuna, qamkunapaqmi kusalata Amitunchik Jesucristuman mañakuni, pay llakipashurllapa kusalata yanapar ima kawsachishunanllapapaq. ");
INSERT INTO qufNT_vpl VALUES ("CL1_1","081_1_1","COL","1","1","2","Nuqa Pablumi, Tayta Dyus munashannulla Jesucristupa apustulnin kani. Chaymi tukuyla Colosas pwiblupi, Dyus akrashan chiqap kriyiq kaqkunaman, kriyiq masiy Timoteuwan pulla kar iskribimuni. Chaymi Taytanchik Dyusta, chaynulla Amitunchik Jesucristutapis kusalata mañakuni llakipar tukuy imapi yanapashunanllapapaq, chaynulla kusala shumaqta kawsachishunanllapapaq ima nir. ");
INSERT INTO qufNT_vpl VALUES ("CL1_3","081_1_3","COL","1","3","4","Willamasha katinllapami, yaĉhanillapa qamkunaqashi Jesucristupi allita kriyirllapa, kriyiq masinchikkunata llakipar yanapankillapa nir. Chayraykumi Amitunchik Jesucristupa Taytan Dyustaqa, waran waran qamkunapaq mañakur, kusata payji ninillapa. ");
INSERT INTO qufNT_vpl VALUES ("CL1_5","081_1_5","COL","1","5","5","Chaqa Jesucristupi kriyir yanapanakur imaqa, maydiyaqa Taytanchik Dyuswan luryanpi pullana kayankillapa kanqa nir yaĉhar, chaytaqa rurayankillapa. Chaynulla Amitunchikpa chiqap nishankunata yaĉhachishushallapa katinmi, yaĉhankillapa imanu washakanaykillapapaqqa. ");
INSERT INTO qufNT_vpl VALUES ("CL1_6","081_1_6","COL","1","6","6","Qamkunatami Taytanchik Dyus llakipamashanchikllapa nir Epafras yaĉhachishutinllapa kusata kriyir, masta achkayaraykillapa. Chaynullami ukkunapis yaĉhachikutinllapa, mastana achkayashallapa Dyuspi kriyiqkunaqa. ");
INSERT INTO qufNT_vpl VALUES ("CL1_7","081_1_7","COL","1","7","7","Nishushayllapanu, chay kusa munashanchikllapa Epafrasmi, Jesucristuta sirbiq kar tukuy chaykunata yaĉhachishushallapa katin, qamkunaqa allita yaĉhankillapa. Chaqa payqami Jesucristupi kriyishanrayku, nuqakuna yupaylla kar, mana chaypi katiyllapamapis yaĉhachishuranllapa. ");
INSERT INTO qufNT_vpl VALUES ("CL1_8","081_1_8","COL","1","8","8","Chaymi willamashapis qamkunapaq, Dyuspa Ispiritunwanna kar, shumaqta munanakunkillapa nir ima. ");
INSERT INTO qufNT_vpl VALUES ("CL1_9","081_1_9","COL","1","9","9","Chayraykumi, nuqakunaqa yaĉhashayllapamanta-pacha mana qunqarchu, kanankaman Taytanchik Dyusmanqa qamkunapaq mañakunillapa. Mañakunillapami, tukuy pay munashankunata allita intrachishutinllapa, tukuy imatapis allita intrakaqna kanaykillapapaq. ");
INSERT INTO qufNT_vpl VALUES ("CL1_10","081_1_10","COL","1","10","10","Chaynu karqami, qamkunaqa Dyuspa kaqninkunana kar imatapis karanlatana rurankillapa. Chaynullami rurankillapapis imanutaq payta kusa allinta yarpuchishannullata. Tukuy chaynu pay munashannulla kawsarqami, Dyuspaqqa mastana intrakar, manana wakaqllapinachu kankillapa kanqa. ");
INSERT INTO qufNT_vpl VALUES ("CL1_11","081_1_11","COL","1","11","11","Mañakunillapapismi Taytanchik Dyusqa kusala shumaq pudirninwan yanapashutinllapa, ima pasashutinllapapis shachinakur, amana ima mana allinkunapiqa yarpurchu, paylapina allita yarpunaykillapapaq. ");
INSERT INTO qufNT_vpl VALUES ("CL1_12","081_1_12","COL","1","12","12","Chayna ashwan kusa aligrila, Tayta Dyustaqa payji ninkillapa. Chaqa payqami, shumaqchashushallapa tukuy wakin kriyiqkunawanmapis pullalla, chay kusala shumaq achkila mantakuyninpi kanaykillapapaq. ");
INSERT INTO qufNT_vpl VALUES ("CL1_13","081_1_13","COL","1","13","13","Dyusmi washamashanchikllapa chay tutaparaqpi mana allinta rurachikuq dyablupa makinmanta. Chaynu washamarninchikqami Wamran Jesucristo kusala shumaqta mantakuyashanpina ĉhuramashanchik. ");
INSERT INTO qufNT_vpl VALUES ("CL1_14","081_1_14","COL","1","14","14","Chaqa Jesucristumi uchakushanchikllaparayku pagrakuq yupay, kruspi yawarninta iĉhar wanuran uchanchikkunamanta pirdunamanallapapaq. ");
INSERT INTO qufNT_vpl VALUES ("CL1_15","081_1_15","COL","1","15","15","Jesucristumi paylla Dyus kar, rikachimanchik Tayta Dyus imanu nirpis, Dyusta michka mana rikasha kashamapis. Chaqa payqami tukuy imata rurashankunamantaqa naypaqllata karanllana. ");
INSERT INTO qufNT_vpl VALUES ("CL1_16","081_1_16","COL","1","16","16","Chaymi payrayku, tukuy imapis rurakaran, unaq syilupi, kay pachapi rikaypaq mana rikaypaqkunamapis, chaynulla mana rikaypaq mantakuqkunamapis. Chaymi tukuyla chay rurakashakunaqa payllapaq kanqa. ");
INSERT INTO qufNT_vpl VALUES ("CL1_17","081_1_17","COL","1","17","17","Jesucristumi, tukuy chay rurakashakunamantaqa naypaqllata karanllana. Chaymi, tukuy chaykunapa amun katin, payrayku imapis kayanllapa. ");
INSERT INTO qufNT_vpl VALUES ("CL1_18","081_1_18","COL","1","18","18","Chaynulla, payllami tukuy kriyiqkunapa yaĉhachikuqnin, mantakuqnin ima, imanutaq uk runamataqa, uman kawsachin chaynulla. Chayraykumi, wanurpis tukuy wanushakunamanta qashan kawsamuran, tukuy imapimapis naypaqllapi kananpaq. ");
INSERT INTO qufNT_vpl VALUES ("CL1_19","081_1_19","COL","1","19","19","Chaqa, Dyusqa Jesucristuwanqa chaylla imapipis kananpaq niran, tukuy yaĉhayninpi, yarpuyninpi, pudirninpi imamapis. ");
INSERT INTO qufNT_vpl VALUES ("CL1_20","081_1_20","COL","1","20","20","Chaymi runakuna mana allinkunata rurashanllaparayku kruspi yawarninta iĉhar wanuran, tukuy kay pachapi, unaq syilupi, allin mana allin kaqkunamapis, Tayta Dyuswan shumaqchakashana kananpaq. ");
INSERT INTO qufNT_vpl VALUES ("CL1_21","081_1_21","COL","1","21","21","Unayqami qamkunaqa mana allinkunata yarpur rurar ima, Dyuspa kuntran kar paymantaqa karupllapi yupay karaykillapa. ");
INSERT INTO qufNT_vpl VALUES ("CL1_22","081_1_22","COL","1","22","22","Nataq kanan-shuypaqa, Akrashan Jesucristo uchanchikllapapaq wanushanrayku, Dyusqa qamkunawan shunqukashana. Chaytaqami Dyusninchik ruraran, tukuy nuqanchikkunaqa mana uchayjun kar kusa allinlana, kusa shumaqchakashana kasha, payqa pullakumanapaq. ");
INSERT INTO qufNT_vpl VALUES ("CL1_23","081_1_23","COL","1","23","23","Piru chaynu paywan pulla kanaykillapapaqqami, imanu washakanaykillapapaq yaĉhachishushanllapata ama dijarchu, chayllapi allita kriyiyllapa. Chaqa chay yaĉhachishushanllapallatami tukuy pacha maylawpipis yaĉhachikushallapa. Chaynulla nuqa Pablupis chayllatami yaĉhachikuni. ");
INSERT INTO qufNT_vpl VALUES ("CL1_24","081_1_24","COL","1","24","24","Kriyiq masiykuna, kananqami qamkunaqa Jesucristupa kwirpunna kankillapa. Chaqa qamkunaraykumi kusalata Jesucristuqa qischakaran. Chaymi nuqapis kriyir washakananllapapaq yaĉhachikur qischakarmapis kusalata aligriyani. ");
INSERT INTO qufNT_vpl VALUES ("CL1_25","081_1_25","COL","1","25","25","Chaqa chaynu kriyiqkunata sirbinaypaqmi Tayta Dyusqa akramasha. Chaynullami nimaran, paypa shumaq rimayninta tantar yaĉhachikutiy kriyir washakananllapapaq nir. ");
INSERT INTO qufNT_vpl VALUES ("CL1_26","081_1_26","COL","1","26","26","Piru kay imanu washakananllapapaq nir, Tayta Dyus kusa unaymanta-pacha payla yarpushantaqami, mana mayqantapis intrachiranchu. Nataq kanan-shuypaqami paypa tukuy allin kaqninkunataqa intrachimashanchikllapana. ");
INSERT INTO qufNT_vpl VALUES ("CL1_27","081_1_27","COL","1","27","27","Chaymi chay kusala shumaqta payla yarpushanta intrachimarninchikllapaqa, tukuy mana Israelmanta kaqkunatapis washayanqa nir intrachimaranchikllapa. Chayraykumi Wamran Jesucristuta kaĉhamuran, paypi tukuy kriyisha nuqanchikkunawanna katin, Dyusninchik mantakuyashan luryanpina kawsanallapapaq. ");
INSERT INTO qufNT_vpl VALUES ("CL1_28","081_1_28","COL","1","28","28","Nuqakunami Jesucristupaq kusalata willar ima tukuyta yaĉhachinillapa imanu washakananllapapaq nir. Chaynulla kusata intrakar ima yaĉhachikunillapa Jesucristupa naypanmanqa kusa allinlana qimikananllapapaq. ");
INSERT INTO qufNT_vpl VALUES ("CL1_29","081_1_29","COL","1","29","29","Chayraykumi Jesucristo kusa yaĉhayninwan, pudirninwan yanapamatin, mana shaykurchu yaĉhachikur trabajani. ");
INSERT INTO qufNT_vpl VALUES ("CL2_1","081_2_1","COL","2","1","1","Nuqami yaĉhanaykillapata munani, imanumi qamkunapaq mana shaykurchu waran waran mañakuni nir. Chaynulla Laodicea pwiblupi kriyiqkunapaq, chaynulla wakin kriyiqkuna mana riqsimashakunapaqpis mañakuni. ");
INSERT INTO qufNT_vpl VALUES ("CL2_2","081_2_2","COL","2","2","2","Imanullapismi yanapashunayllapapaq yarpuni. Qamkuna animuta aypar shumaqta kuytanakur kawsayllapa, allita yaĉhanaykillapapaq Dyuspa nishankunataqa. Munanipismi qamkuna yaĉhanaykillapata, Tayta Dyus unaymanta-pacha Wamran Jesucristuwan imata rurananpaq payla yarpushanta. ");
INSERT INTO qufNT_vpl VALUES ("CL2_3","081_2_3","COL","2","3","3","Chaqa Jesucristupi kriyirqami, intrakanchik Tayta Dyuspa yaĉhayninpaq, munayninpaq imamapis. ");
INSERT INTO qufNT_vpl VALUES ("CL2_4","081_2_4","COL","2","4","4","Kaykunatami, qamkunata willashunillapa, ama mayqanpis kusa ukman shumaq yupay imakunapaq willashurllapa imaqa llullachishunanllapapaqchu. ");
INSERT INTO qufNT_vpl VALUES ("CL2_5","081_2_5","COL","2","5","5","Chaqa qamkunapa mana pullaykillapa karmapismi, yarpuyniypiqa qamkunawan kani. Chaymi aligriyani qamkunaqashi kusa shumaqta kawsankillapa Jesucristupi allita kriyirllapa nir yaĉhasha kar. ");
INSERT INTO qufNT_vpl VALUES ("CL2_6","081_2_6","COL","2","6","6","Chayrayku qamkuna, imanuĉhi Amitunchik Jesucristo washamaqninchik nir allita kriyiraykillapa, chaynulla pay munashanta rurar ima kawsankillapa. ");
INSERT INTO qufNT_vpl VALUES ("CL2_7","081_2_7","COL","2","7","7","Chaynulla, paylapi allita kriyir ĉhupakusha yupay, paylapi kunfyakar shumaqta kawsayllapa, imanutaq paypaq willashuranllapa chaynulla, Tayta Dyusta kusata payji nir ima. ");
INSERT INTO qufNT_vpl VALUES ("CL2_8","081_2_8","COL","2","8","8","Amami dijakarchu kuytakankillapa, mayqanpis ama llullachishunanllapapaq. Kuytawkish chay mana sirbiq yanqa imakunata yaĉhachikuqkuna ingañashutinllapa paykunamatana kasutkillapa. Chaqa paykunaqami yanqa kriyinanlata, kay pachapi mana allinta rurachikuqkunalapaq yaĉhachikur, Jesucristupaqqa mana yaĉhachikunllapachu. ");
INSERT INTO qufNT_vpl VALUES ("CL2_9","081_2_9","COL","2","9","9","Chaqa Tayta Dyuspa tukuy yaĉhaynin, yarpuynin, pudirninmapis, yaĉhayanchik Jesucristupi nir, michka kay pachaman shamur runapaq tikrakasha katinmapis. ");
INSERT INTO qufNT_vpl VALUES ("CL2_10","081_2_10","COL","2","10","10","Chaynu katinmi, qamkunaqa Jesucristupi kriyishaykillaparayku imapipis pullaykillapa kanqa. Chaqa Jesucristuqami tukuymanta mas pudirniyjun, chay rikaypaq, mana rikaypaq mantakuqkunamanmatapis. ");
INSERT INTO qufNT_vpl VALUES ("CL2_11","081_2_11","COL","2","11","11","Chaynulla, Jesucristupi kriyir paywan pullana katkillapa, payqa tukuy uchaykillapamanta washashuranllapa. Chaynu washashurllapami, mana chay siñal kustumriraykuchu, ashwan yarpuynikita shumaqchar imami akrashushallapa Dyuswanqa pullana kanaykillapapaq. ");
INSERT INTO qufNT_vpl VALUES ("CL2_12","081_2_12","COL","2","12","12","Qamkuna shutikurllapaqami, Jesuswan pulla pampakaq yupay karaykillapa amana uchakunaykillapaq. Chaymanta qashan paywan pulla mushuqmanta kawsamuq yupay karaykillapa, allinlatana ruranaykillapapaq. Chaqa kriyiraykillapari Jesucristuta kawsachimusha kusa puytiq Dyusninchikllapapi. ");
INSERT INTO qufNT_vpl VALUES ("CL2_13","081_2_13","COL","2","13","13","Qamkunami unayqa wanusha yupaylla karaykillapa yarpuynikillapapiqa, chay uchakushaykillaparayku. Chaynulla, chay siñal kustumrita mana rurashaykillaparaykumi, Dyuswan mana pulla kayta puytiraykillapachu. Piru kananqami Tayta Dyusqa uchanchikmanta pirdunamarninchik, mushuqmantana kawsachimashanchik, Jesucristuwan pullana kanallapapaq. ");
INSERT INTO qufNT_vpl VALUES ("CL2_14","081_2_14","COL","2","14","14","Dyusmi unay mantakushankunata mana kasushallapaqa, kastigamanallapapaq karan. Piru chaynu mana kastigamanarninchikmi, limpu ashuchiran yarpuyninmanmatapis chay mana allinta rurar uchakushanchiktaqa, Jesucristo kruspi wanushanrayku. ");
INSERT INTO qufNT_vpl VALUES ("CL2_15","081_2_15","COL","2","15","15","Chaqa Jesucristuraykumi, chay mana rikaypaq mana allinta rurachikuq mantakuqkunata binsiran, Tayta Dyusqa. Chaynu chay mana rikaypaq kaqkunata binsirmi, tukuypa naypanpi pinqaypaqta dijaran, prisuta yupay. ");
INSERT INTO qufNT_vpl VALUES ("CL2_16","081_2_16","COL","2","16","16","Chayrayku mayqanpis kaykunalata mikur, upyar, fyistata añu añu, mis mis rurar, simanapaq uk diyalapi Dyus munashanta rurar ima Dyuspaqqa allin kanchik nir ima willashutinllapapis, ama tukuy chaykunataqa kasunkillapachu. ");
INSERT INTO qufNT_vpl VALUES ("CL2_17","081_2_17","COL","2","17","17","Kaykunaqami, Wamran Jesucristo shamunankaman yanqa intrachimanalapaq karan. Piru kananqami tukuy chaykunapaqqa yaĉhanchik, Jesucristo shamushanmanta-pacha, paypi kriyir allin kanchik nir. ");
INSERT INTO qufNT_vpl VALUES ("CL2_18","081_2_18","COL","2","18","18","Chaynulla amami dijakankillapachu, Dyusta kusa allita kasuq tukuqkunamantaqa. Chaqa paykunami angelkunata adurani nir, shumaqkunata musqupaq yupay rikani nir, kusala shumaq Dyuswanqa nir yanqa alabakanla pay yarpushannulla. ");
INSERT INTO qufNT_vpl VALUES ("CL2_19","081_2_19","COL","2","19","19","Chaynu nirmapis, paykunaqa mana pullachu Jesucristuwanqa. Chaqa Jesucristumi tukuy paypi kriyiqkunapaqa umanllapa yupay. Chaqa umanchik katinmi kwirpunchikpi kaq partinkunaqa trabajayta puytin. Chayrayku Jesucristo umanchik katin, tukuywan shumaqta kuytanakur ima kawsayta puytinchik Tayta Dyus munashannulla. ");
INSERT INTO qufNT_vpl VALUES ("CL2_20","081_2_20","COL","2","20","20","Qashanmi nishunillapa: Qamkunaqami, Jesucristo uchaykunamanta washamananpaq wanusha nir kriyirllapanaqa, qamkunapis chay uchaykillapataqa wanuchisha yupayna kankillapa. Chaymi, Dyusta mana kasuq runakuna washakanallapapaq nir mantakuyashankunataqa, amana kwintachaypaqnachu. Chaynu katinqa, ¿imapaqtaq qamkunaqa chaykunataqa kwintachanayankillapa? ");
INSERT INTO qufNT_vpl VALUES ("CL2_21","081_2_21","COL","2","21","21","Chaqa paykunaqa ninllapa: Kaykunalata willashun, kaykunalata mikushun, kaykunalata makinchikwan aypashun ima nir. ");
INSERT INTO qufNT_vpl VALUES ("CL2_22","081_2_22","COL","2","22","22","Tukuy kaykunami, chay imakuna tukukaqlapaq, yanqa runakunapa mantakuyninla, yaĉhachikuyninla, ima. ");
INSERT INTO qufNT_vpl VALUES ("CL2_23","081_2_23","COL","2","23","23","Piru chiqaptami chaykunaqa kusa allinta ruraq yupay tukur, kwirpunta tukuy imapi tantyakachiq yupay tukur imaqa, kusa shumaqpaq yupay yarpuchimanchik. Chaynu katinmapis, tukuy chaykunaqa mana sirbinchu yarpuyninllapapi Dyuswan kusa shumaq kananllapapaqqa. ");
INSERT INTO qufNT_vpl VALUES ("CL3_1","081_3_1","COL","3","1","1","Nishunillapapismi: Jesucristo kawsamushanrayku qamkunapis mushuqmanta kawsamuq yupayna, Dyus munashankunata rurayta yarpuyllapa. Chaqa syilupimi Jesucristuqa Dyuspa allilaw qichqanpi tayan. ");
INSERT INTO qufNT_vpl VALUES ("CL3_2","081_3_2","COL","3","2","2","Chaynullami Dyus munashanlapi yarpur, kay pachapi mana allin kaqkunataqa, ama rurayta yarpushunllapalamapischu. ");
INSERT INTO qufNT_vpl VALUES ("CL3_3","081_3_3","COL","3","3","3","Chaqa qamkunaqami kriyishaykillaparaykuqa uchaykillapapaq wanur, kawsamusha yupayna kankillapa. Chaymi ashwan Tayta Dyusqa mushuq kawsaytana qushurllapa, Jesucristuwanna kawsanaykillapapaq nisha. Piru wakinkunaqami, tukuy chaykunapaqqa mana intrakanllapachu. ");
INSERT INTO qufNT_vpl VALUES ("CL3_4","081_3_4","COL","3","4","4","Chaqa Jesucristumi kawsaynikillapaqa. Chaymi maydiya pay kusa llipyalla pudirninwan rikarimutinqa, qamkunapis paywan pullana kusa shumaq allinna rikarinkillapa. ");
INSERT INTO qufNT_vpl VALUES ("CL3_5","081_3_5","COL","3","5","5","Chayraykumi kay pachapi kaq mana allin ruraykunataqa wanuchisha yupayna dijayllapa. Chaymi runa kar, manaqa warmi masayjunna karmapis amami ukwan ukwan pununkillapa. Chaynulla mayqanpis manaraq masayjun karpis amami mayqanwanpis pununkillapachu. Amami kusala pinqaypaq imakunata rurankillapachu. Chaynulla amami kwirpuykillapa munashan mana allin kaqtaqa rurankillapanachu. Amami imaykillapatapis tantakuyta munankillapachu. Chaqa chaynu imankunalapi yarpuqkunaqami, Dyusninchikta mana adurarchu, ashwan chay iman kaqkunalata aduraq yupayna. ");
INSERT INTO qufNT_vpl VALUES ("CL3_6","081_3_6","COL","3","6","6","Chaynu tukuy mana allinkunata ruraqkunamanqami, Tayta Dyusqa piñakur, kusala manchaypaq kastigutana kaĉhamunqa. ");
INSERT INTO qufNT_vpl VALUES ("CL3_7","081_3_7","COL","3","7","7","Piru qamkunapismi unayqa chaynu kusa mana allin imakunata rurar kawsaq kankillapa. ");
INSERT INTO qufNT_vpl VALUES ("CL3_8","081_3_8","COL","3","8","8","Nataq kanan-shuypaqami tukuy chaykunataqa dijashaykillapana. Chaymi amana sunsunulla piñakuyllapachu. Amami tukuy mana allinkunataqa rurankillapachu. Chaynulla amami jurapakunkillapachu. Amami sunsunullaqa rimankillapa imachu. ");
INSERT INTO qufNT_vpl VALUES ("CL3_9","081_3_9","COL","3","9","9","Chaynulla amami ukninchikllapa ukninchikllapapis llullachinakunkillapachu. Chaqa unay imanu kar rurayashaykillapakunataqami dijashaykillapana. ");
INSERT INTO qufNT_vpl VALUES ("CL3_10","081_3_10","COL","3","10","10","Chaynu karmi, imanutaq Tayta Dyus payta yupay mushuqmantana rurashushanllaparayku, allinlatana rurar kawsayllapa. Chaymi unay kawsayashaykillapamantaqa shumaqtana kawsar, waran waranqa allitana riqsinkillapa paytaqa. ");
INSERT INTO qufNT_vpl VALUES ("CL3_11","081_3_11","COL","3","11","11","Chaynuqami Jesucristupi tukuy kriyiqkunaqa paypalla kanchikllapa, michka Israel, mana Israel runakuna kar, chay siñal kustumrita rurasha kar, mana rurasha karmapis. Chaynulla uklawmanta kar, yaĉhaq, mana yaĉhaq, sirbikuq, mana sirbikuq karmapis, chaylla paypaqqa kanchikllapa. Chaqa payqami tukuypa mantaqnin kar, maypipis pullanchikllapa. ");
INSERT INTO qufNT_vpl VALUES ("CL3_12","081_3_12","COL","3","12","12","Chayraykumi Tayta Dyusqa kusalata munashurllapa, akrashushallapa, Dyuspa kusa allinla kaqninkunawan pullana kanaykillapapaq. Chaynami kusata llakipanakur, yanapanakur, ama kusa kani nir alabakarchu, ima katinpis uknikillapata shumaqta rikar, uknikillapa imata mana das ruratinpis yarar ima kawsayllapa. ");
INSERT INTO qufNT_vpl VALUES ("CL3_13","081_3_13","COL","3","13","13","Chaynulla ima mana allinta uknikillapa rurasha katinpis uknikillapa uknikillapa pirdunanakuyllapa, imanutaq Amitunchik Jesucristo pirdunashuranllapa chaynulla. ");
INSERT INTO qufNT_vpl VALUES ("CL3_14","081_3_14","COL","3","14","14","Piru tukuy kaykunamantaqami uknikillapawan kusalata llakipanakur kawsayllapa. Chaqa chaynuqami uk yarpuylana kar, kusa shumaqta kawsankillapa. ");
INSERT INTO qufNT_vpl VALUES ("CL3_15","081_3_15","COL","3","15","15","Tayta Dyusqami, uk kwirpula kanallapapaq Jesucristurayku akramashanchikllapa. Chayrayku, tukuy shunqunchikwan aligriyar Tayta Dyusta payji nir ima, ukninchikkunawan kusa shumaq allintana kawsaypaqllapa. ");
INSERT INTO qufNT_vpl VALUES ("CL3_16","081_3_16","COL","3","16","16","Jesucristupa shumaq rimayninta yaĉhakushaykillapatami allita yarpur, shunquykillapapi purichinkillapa. Chaynami allita intrakashaykillapamanta, uknikillapa uknikillapa yaĉhachinakur animachinakunkillapa. Chaynulla tukuy shunquykillapawan Tayta Dyusta payji nir, salmukunata, himnukunata, Amitunchikpa kusa shumaq takikunata takir aligriyachiyllapa. ");
INSERT INTO qufNT_vpl VALUES ("CL3_17","081_3_17","COL","3","17","17","Chaymi tukuy imata rurar, imata rimarpis, Amitunchik Jesucristupa shutinpi payji niyllapa Taytanchik Dyustaqa. ");
INSERT INTO qufNT_vpl VALUES ("CL3_18","081_3_18","COL","3","18","18","Qamkuna kriyiq warmikuna, Amitunchik Jesucristupi kriyiq kashaykillaparaykumi, allita runaykillapata kasuyllapa. ");
INSERT INTO qufNT_vpl VALUES ("CL3_19","081_3_19","COL","3","19","19","Chaynulla kriyiq runakuna, warmikillapatami kusalata llakipar, ama sunsunulla willar imaqa llakichinkillapachu. ");
INSERT INTO qufNT_vpl VALUES ("CL3_20","081_3_20","COL","3","20","20","Wamrakuna, taytaykillapata kusa rispituwan tukuy imapi kasuyllapa. Chaqa chaynuqami, Amitunchikta aligriyachiyankillapana. ");
INSERT INTO qufNT_vpl VALUES ("CL3_21","081_3_21","COL","3","21","21","Chaynulla qamkuna, tayta kaqkunapis amami wamraykillapata imapaq sunsunulla willar imaqa piñachinkillapachu. Chayna ama imapipis disanimakunanllapapaqchu. ");
INSERT INTO qufNT_vpl VALUES ("CL3_22","081_3_22","COL","3","22","22","Qamkuna sirbikuq kaqkunapis, kay pachapi kaq mantaqnikillapata tukuy imapi allita kasunkillapa. Amami paykuna pullaykillapa katin, paywan allinpi kanaypaq nir yarpurlachu imatapis rurankillapa. Ashwanmi Amitunchik Jesucristuta manchar sirbiq kashaykillaparayku, imata rurarpis tukuy shunquykillapawan yarpur rurankillapa. ");
INSERT INTO qufNT_vpl VALUES ("CL3_23","081_3_23","COL","3","23","23","Chaymi imata rurarpis, amami kwashalla imachu rurankillapa. Ashwanmi imatapis ama runakunapaq ruraq yupaychu, Amitunchiklapaq yarpur rurankillapa. ");
INSERT INTO qufNT_vpl VALUES ("CL3_24","081_3_24","COL","3","24","24","Chaynuqami yaĉhankillapana imanumi Amitunchikqa pagrashuqllapa yupay, arnishushanllapataqa qushunqallapa nir. Chaqa chiqap Amitunchik Jesucristutami sirbiyankillapa. ");
INSERT INTO qufNT_vpl VALUES ("CL3_25","081_3_25","COL","3","25","25","Piru chay mana allinta ruraqkunataqami, Dyus kastiganqa. Chaqa payqami tukuyta allita rikar yaĉhamanchikllapa. ");
INSERT INTO qufNT_vpl VALUES ("CL4_1","081_4_1","COL","4","1","1","Qamkuna mantakuqkuna, imatapis karanlata rurar sirbiqnikikunata llakipayllapa. Chaqa allita yarpuyllapa, unaq syilumanta Amitunchikmi qamkunatapis mantashuyanllapa nir. ");
INSERT INTO qufNT_vpl VALUES ("CL4_2","081_4_2","COL","4","2","2","Maydiyapis ama shaykurchu Dyusman mañakuyllapa. Chaynulla imapaqpis alamirala kayllapa Dyusta payji nir ima. ");
INSERT INTO qufNT_vpl VALUES ("CL4_3","081_4_3","COL","4","3","3","Mañakunkillapapismi nuqakunapaq. Chaqa nuqami Tayta Dyus unay payla yarpushan, shumaq rimayninta yaĉhachikushayrayku prisu kani. Chayraykumi mañakunkillapa, Tayta Dyus yanapamatinllapa Jesucristupa shumaq rimayninta yaĉhachikunayllapapaq. ");
INSERT INTO qufNT_vpl VALUES ("CL4_4","081_4_4","COL","4","4","4","Chaynullami mañakuyllapapis, imanutaq yaĉhachikunaypaq kani chaynulla, kusa intrakaypaqta yaĉhachikunaypaq. ");
INSERT INTO qufNT_vpl VALUES ("CL4_5","081_4_5","COL","4","5","5","Nishaykillapapismi: Kay tyimpu kashanllaqami imuraspis allita tantyakar mana kriyiqkunawanmapis allinlata rurar kawsayllapa. ");
INSERT INTO qufNT_vpl VALUES ("CL4_6","081_4_6","COL","4","6","6","Chaymi paykunawan parlarllapamapis shumaqta parlayllapa. Chaynami chay parlashaykillapaqa, uk mikuy kaĉhiwan kamakachikasha yupay, kusa shumaq kananpaq. Chaynulla imata tapushutinllapamapis karanlata willankillapa. ");
INSERT INTO qufNT_vpl VALUES ("CL4_7","081_4_7","COL","4","7","7","Nuqapaq kusala munashay kriyiq masinchikllapa Tiquicumi, tukuy imata willashunqallapa. Chaqa paymi, nuqa yupaylla Amitunchikta sirbiq kar, kusata yanapamasha. ");
INSERT INTO qufNT_vpl VALUES ("CL4_8","081_4_8","COL","4","8","8","Chayraykumi payta qamkunaman kaĉhamuni imanumi kaypi kanillapa nir willar, masta animachishunanllapapaq. ");
INSERT INTO qufNT_vpl VALUES ("CL4_9","081_4_9","COL","4","9","9","Tiquicuwan pullaqami kaĉhamunipis, kusala munashanchikllapa chiqap kriyiq masinchikllapa Onesimuta. Chaqa payqami qamkunamanta uknikillapa. Chaymi paykunana willashunqallapa imata rurayashayllapapaqmapis. ");
INSERT INTO qufNT_vpl VALUES ("CL4_10","081_4_10","COL","4","10","10","Nuqawan pulla karsilpi kaq Aristarcumi, saludashunllapa. Chaynulla Bernabipa primun Marcospis saludashunllapa. Qamkunami Marcospaq yaĉhankillapana, watukushutinllapaqa allita samachinaykillapapaq nirmapis. ");
INSERT INTO qufNT_vpl VALUES ("CL4_11","081_4_11","COL","4","11","11","Chaynullami saludashunllapapis ukninchikllapa Jesuspis. Chaqa payllatami Justo ninllapapis. Kaykunalami Israelmanta kriyiqkuna nuqata, Dyus mantakuyashanpaq yaĉhachikur ima yanapamar, kusalata kunsulamaranmapis. ");
INSERT INTO qufNT_vpl VALUES ("CL4_12","081_4_12","COL","4","12","12","Saludashunllapapismi Jesucristupa sirbiqnin Epafras. Paymi qamkunamanta uknikillapa. Chaymi qamkunapaq Dyusman mana shaykuq mañakuyan, mas allita kriyir, kusalata shachinakur, Dyus munashannulana rurar kawsanaykillapapaq. ");
INSERT INTO qufNT_vpl VALUES ("CL4_13","081_4_13","COL","4","13","13","Nuqami uk tistigu yupay allita yaĉhani imanumi qamkunapaq Epafras yarpun Laodicea pwiblupi, Hierápolis pwiblupi katkillapamapis nir. ");
INSERT INTO qufNT_vpl VALUES ("CL4_14","081_4_14","COL","4","14","14","Saludashunllapapismi rimidyakuq kusala munashanchikllapa ukninchik Lucas, chaynulla Demaspis. ");
INSERT INTO qufNT_vpl VALUES ("CL4_15","081_4_15","COL","4","15","15","Laodicea pwiblupi ukninchikkunatami saludapamankillapa. Chaynullami Ninfata, chay wasinpi tantakaq kriyiqkunatapis saludapamankillapa. ");
INSERT INTO qufNT_vpl VALUES ("CL4_16","081_4_16","COL","4","16","16","Chaymanta, kay kartata tukuypa naypanpi liyitkillapanaqa, Laodiceapi kriyiqkunapa naypanllapapipis liyinqallapa. Chaynulla Laodiceapi kriyiqkunapaq kartata kaĉhasha karay chaytapismi, liyinkillapa. ");
INSERT INTO qufNT_vpl VALUES ("CL4_17","081_4_17","COL","4","17","17","Nataq, kriyiq masinchik Arquiputa-shuypaqa willayllapa, Amitunchik imata rurananpaq nishantaqa, karanlata yaĉhachikunanpaq. ");
INSERT INTO qufNT_vpl VALUES ("CL4_18","081_4_18","COL","4","18","18","Nuqa Pablumi kusalata saludashurllapa ima, nuqalla iskribimuni. Amami qunqarchu Dyusman mañakunkillapa. Chaqa prisullaraqmi kani. Chaymi Taytanchikllapa Dyusman mañakuni kusalata llakipar yanapashunanllapapaq. ");
INSERT INTO qufNT_vpl VALUES ("H11_1","082_1_1","1TH","1","1","1","Nuqa Pablumi, ukninchikkuna Silvanuwan, Timoteuwan pulla, kay kartata iskribimuni qamkuna Tesalónica pwiblupi kriyiqkunaman. Chaqa qamkunatami Taytanchik Dyus chaynulla Amitunchik Jesucristo pullakushushallapa. Chaymi Taytanchik Dyusman mañakuni, llakipar tukuy imapi yanapashunanllapapaq, chaynulla kusala shumaqta kawsachishunanllapapaq ima nir. ");
INSERT INTO qufNT_vpl VALUES ("H11_2","082_1_2","1TH","1","2","2","Kriyiq masiykuna, imuraspismi qamkunapaq yarpur Taytanchik Dyusman kusalata payji nir ima, mañakunillapa yanapashunanllapapaq. ");
INSERT INTO qufNT_vpl VALUES ("H11_3","082_1_3","1TH","1","3","3","Chaynullami imuraspis Taytanchik Dyuspa naypanpi mana qunqanillapachu, imanumi qamkunaqa Jesucristupi allita kriyir, payta kusalata munar yaĉhachikunkillapa nir. Yaĉhanillapapismi Amitunchik Jesucristupi kriyishaykillaparayku qischakarmapis, kusalata shachinakunkillapa, maydiyaqa paywanna kawsashaq nir yarpur. ");
INSERT INTO qufNT_vpl VALUES ("H11_4","082_1_4","1TH","1","4","4","Kriyiq masiykuna, yaĉhashanchikllapanu qamkunataqami Taytanchik Dyus kusalata munar akrashushallapa paypa kaqninkunana kanaykillapapaqqa. ");
INSERT INTO qufNT_vpl VALUES ("H11_5","082_1_5","1TH","1","5","5","Chaqa qamkunata Jesucristupa shumaq rimayninta yaĉhachishurllapaqa, manami nuqakuna munashaynullachu yaĉhachishurayllapa. Ashwanmi Dyuspa Santu Ispiritun pudirninwan yanapamatinllapa, allita intrakar yaĉhachishurayllapa. Chaymi allita yaĉhankillapa, imanumi qamkunapa byinnikillapapaq kusalata munar ima yaĉhachishurayllapa nir. ");
INSERT INTO qufNT_vpl VALUES ("H11_6","082_1_6","1TH","1","6","6","Qamkunaqami imanutaq Amitunchik Jesucristo kawsashannulla nuqakunapis kawsaqta rikamashaykillaparayku, Amitunchikpa shumaq rimaynintaqa kusata aligriyar ima uyakuraykillapa, Santu Ispiritu yanapashutinllapa kusalata qischakar imamapis. ");
INSERT INTO qufNT_vpl VALUES ("H11_7","082_1_7","1TH","1","7","7","Chaynu kriyirllapami Macedonia, Acaya lugarpi tukuy kriyiqkunataqa kusalata animachishaykillapa, Jesucristupi masna kriyinanllapapaq. ");
INSERT INTO qufNT_vpl VALUES ("H11_8","082_1_8","1TH","1","8","8","Piru kananqa manami Macedonia, Acaya lugarlapichu Amitunchikpa shumaq rimaynintaqa yaĉhanllapa. Ashwanmi qamkunamanta qallarirqa tukuy intiruta shikwakasha. Chaymi maylawta ritiyllapapis willamanllapa imanumi Dyuspi kusalata kriyinkillapa nir. Chayraykumi qamkunapaqqa paykunaqa manana ministinllapanachu imanumi kriyinkillapa nir willanayllapapaqqa. ");
INSERT INTO qufNT_vpl VALUES ("H11_9","082_1_9","1TH","1","9","9","Ashwanmi paykunalla rimanllapa qamkunata watukushutiyllapa imanumi shumaqta samachimaraykillapa, imanumi chay yanqa dyus nishanllapakunata adurayashaykillapata dijasha, kusata aligriyar chiqap kawsaq Dyustana sirbiyankillapa nir ima. ");
INSERT INTO qufNT_vpl VALUES ("H11_10","082_1_10","1TH","1","10","10","Ninllapapismi, qamkunaqashi Dyus, Wamran Jesucristuta kawsachimushanta yarayankillapa syilumanta tikrakamuyan nir ima. Chiqaptami chayqa. Chaqa Jesucristumi chay kusala saqra manchaypaq shamuq kastigumantaqa washamashunllapa. ");
INSERT INTO qufNT_vpl VALUES ("H12_1","082_2_1","1TH","2","1","1","Kriyiq masiykuna, qamkunallami yaĉhankillapa watukushushayllapaqa mana yanqallachu karan nirmapis. ");
INSERT INTO qufNT_vpl VALUES ("H12_2","082_2_2","1TH","2","2","2","Chaynullami yaĉhankillapapis, imanumi Filipos pwiblupiqa unayqa kusalata musyar ima qischamaranllapa nirmapis. Chaymanta qamkunaman shamutiypis, wakinnikillapaqa kusalata ĉhiqnir qischamaranllapa. Piru chaynumapismi Tayta Dyus kusalata yanapamaranllapa qamkunata paypa shumaq rimayninta yaĉhachishunayllapapaq. ");
INSERT INTO qufNT_vpl VALUES ("H12_3","082_2_3","1TH","2","3","3","Chaqa manami pantar imachu karanta yaĉhachishurayllapa. Chaynulla manami ima mana allinta yarpur, ingañashuyllapata yarpur imachu yaĉhachishurayllapa. ");
INSERT INTO qufNT_vpl VALUES ("H12_4","082_2_4","1TH","2","4","4","Ashwanmi Dyus nuqakunataqa shumaqta rikar akrar kaĉhamaranllapa, shumaq rimayninta yaĉhachikunayllapapaqqa. Chaymi imatapis karanlata rimar ima, manami runakuna alabamananllapata munar imachu yaĉhachikunillapa. Ashwanmi tukuy ima yarpuyashanchikmatapis allita yaĉhaq Dyusninchik alabakasha kananpaq yaĉhachikunillapa. ");
INSERT INTO qufNT_vpl VALUES ("H12_5","082_2_5","1TH","2","5","5","Chaqa qamkunami allita yaĉhankillapa, manami kusala shumaq imakunata willar alabashurayllapa imachu, imanullapis qillayta qumanaykillapapaq nirqa. Ashwanmi imatapis karanta yaĉhachishushayllapapaqqa, Dyus uk tistigu yupay allita yaĉhayan. ");
INSERT INTO qufNT_vpl VALUES ("H12_6","082_2_6","1TH","2","6","6","Chaynulla manami munashachu kanillapa mayqanpis kusa runapaq riqsir alabamananllapataqa qamkuna kar, manaqa ukkuna karmapis. Piru Jesucristupa apustulnin kashayllaparayku, munarqa nishunayllapata kusa runapaq riqsir ima ministishayllapapipis yanapamanaykillapapaq nir. ");
INSERT INTO qufNT_vpl VALUES ("H12_7","082_2_7","1TH","2","7","7","Chayta rurachishunayllapamantaqami ashwan kusalata llakipar ima yaĉhachishurayllapa, imanutaq uk warmimaqa wamritunta kusalata munar kuytan ima chaynu. ");
INSERT INTO qufNT_vpl VALUES ("H12_8","082_2_8","1TH","2","8","8","Chaynu kusalata munashushayllaparayku, manami Dyuspa shumaq rimayninta yaĉhachishunayllapalapaqchu karayllapa, ashwanmi qamkunarayku wanunayllapapaqmapis listu karayllapa. ¡Chiqaptami, qamkunataqa kusalata munashunillapa! ");
INSERT INTO qufNT_vpl VALUES ("H12_9","082_2_9","1TH","2","9","9","Kriyiq masiyllapakuna, qamkunami allita yaĉhankillapa Dyuspa shumaq rimayninta yaĉhachishurllapaqa, imanumi tuta, unaqmapis kusalata shachinakur trabajar ima ministishayllapatapis tarir kawsarayllapa nir. Chaynuqami rurarayllapa ama qamkunata ima ministishayllapapaq qillakachishunayllapapaqchu. ");
INSERT INTO qufNT_vpl VALUES ("H12_10","082_2_10","1TH","2","10","10","Qamkuna, chaynulla Dyusninchikpismi uk tistigu yupay allita yaĉhan, imanu qamkuna kriyiqkunawan karqa, Dyus munashannula imatapis karanlata ruraray nir. Chaymi ima mana allinta rurashayki nimaymatapis mana puytinkillapachu. ");
INSERT INTO qufNT_vpl VALUES ("H12_11","082_2_11","1TH","2","11","11","Chaynullami yaĉhankillapapis, imanumi kusalata kunsular, animachir ima intrachishurayllapa, imanuĉhi uk runa wamrankunata intrachin chaynu. ");
INSERT INTO qufNT_vpl VALUES ("H12_12","082_2_12","1TH","2","12","12","Chaymi willashurayllapa imuraspis kusa shumaqta kawsanaykillapapaq, imanutaq Dyuspa kaqninkuna kawsan chaynu. Chaqa Dyusmi kusalata llakipar akrashushallapa, kusa llipyalla mantakuyninpina kawsanaykillapapaq. ");
INSERT INTO qufNT_vpl VALUES ("H12_13","082_2_13","1TH","2","13","13","Qamkunata Dyuspa shumaq rimayninta yaĉhachishutiyllapaqa, manami ukmanta yarpur, kayqa runakunapa rimaynin kanqa niraykillapachu. Ashwanmi Dyuspa rimaynin nir, kusa shumaqta yarpur kriyiraykillapa. Chaqa chiqapta Dyuspa shumaq rimaynin kar, yanapashutinllapa kananqa kusa shumaqtana kawsankillapa. Chayraykumi nuqakunaqa imuraspis mana shaykuq, Taytanchik Dyusman payji nir ima mañakunillapa. ");
INSERT INTO qufNT_vpl VALUES ("H12_14","082_2_14","1TH","2","14","14","Kriyiq masiykuna, imanutaq qamkunata pwibluykillamanta kaqkuna kusalata qischashuranllapa, chaynulla Judea pwiblukunapi, Jesucristupi kriyir, Dyuspa kaqninkunatapis pasaran. Chaqa paykunatapismi chay pwiblunmanta kaqkunalla kusalata qischaranllapa. ");
INSERT INTO qufNT_vpl VALUES ("H12_15","082_2_15","1TH","2","15","15","Paykunallami Amitunchik Jesucristutapis wanuchiranllapa, imanuĉhi unay rukunkunapis Dyuspa rimaqninkunata wanuchiranllapa chaynulla. Chaymi paykunalla nuqakunatapis mana munar kusalata qischar qatiĉhamaranllapa. Chaynu karmi, Dyuswan kayta mana munar, tukuylata ĉhiqninllapa ima. ");
INSERT INTO qufNT_vpl VALUES ("H12_16","082_2_16","1TH","2","16","16","Chaqa mana Israel kaqkuna washakananllapaq parlanayllapapaqpis, mana dijamanllapachu. Chaynumi waran waran ashwan kusalatana uchakushallapa. Piru paykunataqami Dyusqa kusala saqra manchaypaqta kastigar tukchinanpaqna nisha. ");
INSERT INTO qufNT_vpl VALUES ("H12_17","082_2_17","1TH","2","17","17","Kriyiq masiykuna, uk tyimputa mana pullaykillapa kasha karmapismi, shunquyllapapiqa mana qunqashurayllapachu. Chaymi shamur watukushuyllapata kusalata munarayllapa. ");
INSERT INTO qufNT_vpl VALUES ("H12_18","082_2_18","1TH","2","18","18","Ashwanmi nuqa Pablumaqa kutir kutir shamur kusalata watukushuyllapata yarpuray. Piru Satanasmi imanullapis arkamaranllapa. ");
INSERT INTO qufNT_vpl VALUES ("H12_19","082_2_19","1TH","2","19","19","Chaqa Amitunchik Jesucristo tikrakamutinqami, qamkunarayku kusa shumaq allinpaq riqsikar aligriyashaqllapa paypa naypanpiqa nir kunfyakanillapa. Chayraykumi imanupis kusalata watukushuyllapata munanillapa. ");
INSERT INTO qufNT_vpl VALUES ("H12_20","082_2_20","1TH","2","20","20","Chiqaptamiri, qamkunarayku kusa shumaq allinpaq riqsikar, aligriyashaqllapamapis. ");
INSERT INTO qufNT_vpl VALUES ("H13_1","082_3_1","1TH","3","1","1","Chaynu kusalata watukushuyllapata munar, mana imanupis shamuyta puytirqa, yarpurayllapa Atenas pwiblupi kidayta. ");
INSERT INTO qufNT_vpl VALUES ("H13_2","082_3_2","1TH","3","2","2","Chaymantami kaĉhamuray kriyiq masinchik Timoteuta. Chaqa paypismi nuqa yupaylla, Taytanchik Dyusta sirbir, Jesucristupa shumaq rimayninta yaĉhachikun. Chaymi kaĉhamuray qamkunata watukushurllapa animachishutinllapa, mas allitana kriyinaykillapapaq. ");
INSERT INTO qufNT_vpl VALUES ("H13_3","082_3_3","1TH","3","3","3","Chaynuqami chay qischakayashaykillapapi imamapis shachinakur amana disanimakunaykillapapaqnachu. Chaqa qamkunami yaĉhankillapa kriyishanchikllaparaykuqami kusalata qischakayashunllapa nir. ");
INSERT INTO qufNT_vpl VALUES ("H13_4","082_3_4","1TH","3","4","4","Nishaykillapapismi: Qamkunawan karllaraqqami, allita willashurayllapa kriyishanchikllaparaykumi kusalata qischakayashunllapa nir. Chayqami yaĉhashaykillapanu, chiqap chaynu kasha. ");
INSERT INTO qufNT_vpl VALUES ("H13_5","082_3_5","1TH","3","5","5","Chayraykumi chaypaq kusalata yarpupakur mana mas agwantayta puytir, Timoteuta kaĉhamuray kriyishaykillapapi imanushi kankillapa nir, tapukunanpaq. Chaqa nuqami manchakuray, imanupiqa dyablu qamkunata ima mana allinta rurachir, kriyishaykillapamantaqa chiqanchashushallapa katinmaqa, chay yaĉhachikushayllapaqa yanqalla kanman nir yarpur. ");
INSERT INTO qufNT_vpl VALUES ("H13_6","082_3_6","1TH","3","6","6","Piru kananqami, Timoteo tikrakamusha Tesalónica pwibluykillapamanta. Chaymi kusa shumaqta willamashallapa, imanumi qamkunaqa kriyishaykillapanulla, kusalata llakipanakur ima kawsankillapa nir. Chaynullami willamashallapapis, qamkunaqashi nuqakunata kusalata munar yarpumankillapa nir. Chaynullashi kusata rikamanayankillapa, imanutaq nuqakuna, qamkunata rikashunayanillapa chaynulla nir ima. ");
INSERT INTO qufNT_vpl VALUES ("H13_7","082_3_7","1TH","3","7","7","Chayraykumi kriyiq masiykuna, kusalata qischakayar imamapis alliplata aligriyar kunsulakasha kanillapa, imanumi qamkunaqa kusalata kriyishaykillapanulla kawsankillapa nir yaĉhashayllaparayku. ");
INSERT INTO qufNT_vpl VALUES ("H13_8","082_3_8","1TH","3","8","8","Chaynu Amitunchik Jesucristupi kusata kriyirlla kawsankillapa nir yaĉharmi, nuqakunapis kusalata animakunillapa mana shaykuq masta kriyinayllapapaq. ");
INSERT INTO qufNT_vpl VALUES ("H13_9","082_3_9","1TH","3","9","9","Kay alliplata aligriyachimashaykillapapaqqa, ¿ima nirtaq Dyusninchiktaqa mas payji niymanllapa? Chaqa alliplatari aligriyachimashaykillapa. ");
INSERT INTO qufNT_vpl VALUES ("H13_10","082_3_10","1TH","3","10","10","Chaymi unaqpis, tutapis Tayta Dyusman kusalata mañakunillapa, pay yanapamatinllapa shamur qamkunallata rikashunayllapapaq. Chaynu shamurmi masta intrachishutiyllapa kusa mastana kriyinaykillapapaq. ");
INSERT INTO qufNT_vpl VALUES ("H13_11","082_3_11","1TH","3","11","11","Nuqakunami munanillapa Taytanchik Dyus, chaynulla Amitunchik Jesucristo yanapamatinllapa shamur watukushunayllapapaqqa. ");
INSERT INTO qufNT_vpl VALUES ("H13_12","082_3_12","1TH","3","12","12","Chaymi Amitunchik Jesucristuman mañakunillapa, yanapashutinllapa uknikillapa uknikillapa tukuywan kusa masta llakipanakur kawsanaykillapapaq, imanutaq qamkunata llakipashunillapa chaynu. ");
INSERT INTO qufNT_vpl VALUES ("H13_13","082_3_13","1TH","3","13","13","Chaynullami mañakunillapapis, Amitunchik yanapashutinllapa allita Taytanchik Dyuslapi kunfyakar, kusa allinla yarpuyniyjun, mana ima mana allinta rurar imachu kawsanaykillapapaq. Chaynu kayatkillapa Amitunchik Jesucristo, Dyus akrashan allin kaqninkunawan tikrakamurqa, imalapaqpis mana uchachashunanllapapaq. ");
INSERT INTO qufNT_vpl VALUES ("H14_1","082_4_1","1TH","4","1","1","Kananqami kriyiq masiykuna, kusalata rugar Amitunchik Jesucristupa shutinpi nishaykillapa: Imanu kawsanaykillapapaq nir yaĉhachishurayllapa chaynullami waran waran kusa shumaqta kawsayllapa, imanutaq kanan kusa shumaqta tukuywan kawsayankillapa chaynulla. Chaynuqami Taytanchik Dyusqa kusalata aligriyanqa. ");
INSERT INTO qufNT_vpl VALUES ("H14_2","082_4_2","1TH","4","2","2","Qamkunami yaĉhayankillapana, Amitunchik Jesucristo munashannulla imanu kawsanaykillapapaq nir willashushayllapataqa. ");
INSERT INTO qufNT_vpl VALUES ("H14_3","082_4_3","1TH","4","3","3","Chaqa Taytanchik Dyusqami munan kusala shumaqta pay munashannula kawsanaykillapata, chaynulla masayjunna karqa, ama ukwan ukwan pununaykillapata, manaqa manaraq masayjun kaqkunapis, ama pakaplla pununaykillapata, ");
INSERT INTO qufNT_vpl VALUES ("H14_4","082_4_4","1TH","4","4","4","runapis kwirpunta tantyachir, warminlawan kusalata rispitanakur ima, allinlata kawsananllapata. ");
INSERT INTO qufNT_vpl VALUES ("H14_5","082_4_5","1TH","4","5","5","Chayraykumi kwirpuykillapata tantyachir, amana chay mana kriyiqkuna yupayqa kawsayllapachu. ");
INSERT INTO qufNT_vpl VALUES ("H14_6","082_4_6","1TH","4","6","6","Amami mayqanpis runa masinpa warminwan punur imaqa ingañanqachu. Chaqa imanutaq kutir kutir willashushayllapanumi Amitunchikqa chaynu tukur mana allinta ruraqkunataqa kusala manchaypaqtana kastiganqa. ");
INSERT INTO qufNT_vpl VALUES ("H14_7","082_4_7","1TH","4","7","7","Chaqa Taytanchik Dyusqami akramashanchikllapa ama uchakurnachu, pay munashannu allinkunalata rurar kawsanallapapaq. ");
INSERT INTO qufNT_vpl VALUES ("H14_8","082_4_8","1TH","4","8","8","Chayraykumi mayqanpis kay yaĉhachishushayllapata mana kasurqa, manami mayqan runatachu disprisyayan. Ashwanmi Taytanchik Dyus, Santu Ispiritunta qumashanchikllapa, payta disprisyayan. ");
INSERT INTO qufNT_vpl VALUES ("H14_9","082_4_9","1TH","4","9","9","Piru imanu uknikillapa uknikillapa llakipanakur kawsanaykillapapaq nir iskribishunayllapata-shuypaqa mana ministinkillapachu. Chaqa chaytaqami Taytanchikllapa Dyus intrachishushallapana uknikillapa uknikillapa llakipanakur kawsanaykillapapaqqa. ");
INSERT INTO qufNT_vpl VALUES ("H14_10","082_4_10","1TH","4","10","10","Chaqa chaynu llakipanakurmi kawsankillapa, Macedonia lugarpi taq tukuy kriyiq masinchikllapakunawanqa. Piru rugashaykillapami kriyiq masiykuna, masta llakipanakur kawsanaykillapapaq. ");
INSERT INTO qufNT_vpl VALUES ("H14_11","082_4_11","1TH","4","11","11","Amami ima mana allinta ruranakurchu shumaqta kawsayllapa. Ashwanmi chay ima ruranaykillapakunapi yarpur, makikillapawan rurayllapa, imanu ruranaykillapapaq nishushayllapanulla. ");
INSERT INTO qufNT_vpl VALUES ("H14_12","082_4_12","1TH","4","12","12","Chaynu kawsatkillapaqami, mana kriyiqkunamapis kusalata rispitashunqallapa. Chaynulla manami imaykillapapis faltashunqallapachu. ");
INSERT INTO qufNT_vpl VALUES ("H14_13","082_4_13","1TH","4","13","13","Kriyiq masiykuna, kananqa intrakanaykillapata munani, imanumi chay wanuqkunawanqa maydiyaqa pasayanqa nir. Chaqa manami munanillapachu kusa llakishala kidanaykillapata, chay mana washakayashunllapachu nin, chaykuna yupayqa. ");
INSERT INTO qufNT_vpl VALUES ("H14_14","082_4_14","1TH","4","14","14","Chaymi nishaykillapa: Imanutaq Jesucristumaqa wanur, kawsamuran nir kriyinchik, chaynullami Taytanchik Dyusqa kawsachimunqa paypi kriyiyar wanushakunataqa, Jesucristuwanna kananllapapaq. ");
INSERT INTO qufNT_vpl VALUES ("H14_15","082_4_15","1TH","4","15","15","Chayraykumi Amitunchik Jesucristo intrachimashanta nishaykillapa: Maydiya Amitunchik nuqanchikkuna kawsayashalla tikrakamutinqa, manami nuqanchikkunataraqchu naypaqtaqa pullakumashunllapa. Ashwanmi chay wanusha kaqkunataraq kawsachimur pullakunqa. ");
INSERT INTO qufNT_vpl VALUES ("H14_16","082_4_16","1TH","4","16","16","Chaqa, kusa mantakuq Dyuspa angelnin rimaqtami uyapashunllapa. Chaynullami trumpita syilumanta-pacha waqaqta uyapashunllapa. Chaymantami Amitunchik Jesucristuqa kusala pudirninwan ishkimunqa. Chaynami paypi kriyiyar wanushakunaraq puntataqa kawsamunqallapa. ");
INSERT INTO qufNT_vpl VALUES ("H14_17","082_4_17","1TH","4","17","17","Chaymantaraqmi nuqanchikkuna kawsaq chaykunaqa illaqmanta apakashunllapa, chay kawsamusha chaykunawan pulla. Chaynumi unaq puktaypa rurilanta rir, Amitunchik Jesucristuwan tarinakunallapapaq. Chaypinami Amitunchikwanqa tukuy tyimpupaqna kawsashunllapa. ");
INSERT INTO qufNT_vpl VALUES ("H14_18","082_4_18","1TH","4","18","18","Chayraykumi kay nishushayllapata intrachinakur ima uknikillapa uknikillapa kusalata animachinakur kawsayllapa. ");
INSERT INTO qufNT_vpl VALUES ("H15_1","082_5_1","1TH","5","1","1","Piru ima diyami, ima tyimpumi tukuy chaykuna pasayanqa, nir iskribishunayllapataqami mana ministinkillapachu. ");
INSERT INTO qufNT_vpl VALUES ("H15_2","082_5_2","1TH","5","2","2","Chaqa qamkunami allita yaĉhankillapa, Amitunchik Jesucristuqami imanutaq uk suwakuqmaqa mana yaĉhayasha tuta shamur suwakun, chaynumi rikarimunqa. ");
INSERT INTO qufNT_vpl VALUES ("H15_3","082_5_3","1TH","5","3","3","Chaymi chay tyimpupi runakunaqa kaynu niyanqallapa: “Mana imapis pasamashallapami, kusala shumaq kanchikllapa” nir. Chaynu niyatinllapami illaqmanta paykunamanqa kusa llakiypaq kastigu shamunqa, imanutaq uk warmita itikunanpaq nanaynin illaqmanta aypatin kusalata qischakan chaynu. Chaynami mana mayqanpis washakayta puytinqallapachu chay kastigumantaqa. ");
INSERT INTO qufNT_vpl VALUES ("H15_4","082_5_4","1TH","5","4","4","Piru qamkunaqami kriyiq masiykuna, kriyishaykillaparayku mana tutaparaqpinachu kankillapa. Chaymi Jesucristo uk suwakuq yupay illaqmanta shamutinmapis mana manchakunkillapachu. ");
INSERT INTO qufNT_vpl VALUES ("H15_5","082_5_5","1TH","5","5","5","Chaqa tukuy qamkunaqami imuraspis achkiraqllapina kankillapa. Chaynulla imuraspis achkillapi kashanchikllaparaykumi, mana tutaparaqmantachu kanchikllapa. ");
INSERT INTO qufNT_vpl VALUES ("H15_6","082_5_6","1TH","5","6","6","Chayraykumi alli kamakashala kar, ama qunqar punushunllapachu wakinkuna yupayqa. Ashwanmi imuraspis rikĉhakushala yupay tantyakar, imatapis allin kaqlata rurar kawsashunllapa. ");
INSERT INTO qufNT_vpl VALUES ("H15_7","082_5_7","1TH","5","7","7","Chaqa chay mana allinta ruraqkuna, maĉhaqkuna imaqami tutaparaqpi punuq yupay mana kwintata qukar, uchakurlla kawsanllapa. ");
INSERT INTO qufNT_vpl VALUES ("H15_8","082_5_8","1TH","5","8","8","Piru nuqanchikkuna-shuypaqami kriyishanchikllaparayku achkiraqmanta kanchikllapa. Chaymi tukuy imapipis tantyakar allinlata rurashunllapa. Chaynulla imanutaq suldadumaqa qasqunta washananpaqqa jyirrumanta rurakasha kamsanta yupay yakakun, chaynumi nuqanchikkunapis kriyishanchikllapata, llakipanakushanchikta ima yakakuq yupay kamakashunllapa. Chaynullami imanutaq uk suldadumaqa umanta washananpaqqa kaskunta umakur mana dijanchu imuraslapis, chaynumi nuqanchikkunapis Jesucristumi washamayanchikllapa nir ama qunqarchu yarpuyninchikllapalapi purichishunllapa. ");
INSERT INTO qufNT_vpl VALUES ("H15_9","082_5_9","1TH","5","9","9","Chaqa Taytanchik Dyusqami ama kastigakanallapapaqnachu nimashanchikllapa. Ashwanmi Amitunchik Jesucristurayku washakanallapapaqna nimashanchikllapa. ");
INSERT INTO qufNT_vpl VALUES ("H15_10","082_5_10","1TH","5","10","10","Chaymi Jesucristo wanuran nuqanchikkunarayku, michka wanusha kar, manaqa kawsayarmapis maydiyaqa paywanna tukuy tyimpupaq kawsanallapapaq. ");
INSERT INTO qufNT_vpl VALUES ("H15_11","082_5_11","1TH","5","11","11","Chayraykumi kriyishaykillapanulla intrachinakur ima uknikillapa uknikillapa masta animachinakuyllapa, imanutaq kanan rurayankillapana chaynulla. ");
INSERT INTO qufNT_vpl VALUES ("H15_12","082_5_12","1TH","5","12","12","Kriyiq masiykuna, kusalatami rugashunillapa chay yaĉhachishuqnikillapata allita rispitar kasunaykillapapaq. Chaqa paykunaqami trabajaq yupay kusalata kunsijar ima intrachishunllapa. ");
INSERT INTO qufNT_vpl VALUES ("H15_13","082_5_13","1TH","5","13","13","Chaymi paykunataqa kusa shumaqlata rikar ima llakipankillapa, tukuy trabajayashanpiqa. Chaynulla uknikillapa uknikillapami kusa shumaqta kawsankillapa. ");
INSERT INTO qufNT_vpl VALUES ("H15_14","082_5_14","1TH","5","14","14","Chaynullami ukniykuna nishaykillapapis: Chay mana trabajanaqkunataqa imatapis karanta willatkillapa trabajananllapapaq. Chaynulla chay disanimakusha chaykunata, chay ukta ukta yarpuqkunata ima tukuyta yanapar animachiyllapa masna kriyinanllapapaq. ");
INSERT INTO qufNT_vpl VALUES ("H15_15","082_5_15","1TH","5","15","15","Mayqan mana allinta rurashutinllapaqa, amami qamkunapis mana allintaqa rurankillapachu. Ashwanmi tukuy tyimpu llakipanakur ima allinkunalata rurar kawsayllapa qamkunalla kar, chaynulla mayqankunawan karmapis. ");
INSERT INTO qufNT_vpl VALUES ("H15_16","082_5_16","1TH","5","16","16","Imuraspismi kusa aligrila kankillapa. ");
INSERT INTO qufNT_vpl VALUES ("H15_17","082_5_17","1TH","5","17","17","Chaynulla Taytanchik Dyusman imuraslapis mañakuyllapa. ");
INSERT INTO qufNT_vpl VALUES ("H15_18","082_5_18","1TH","5","18","18","Chaymi ima katinpis Taytanchik Dyusta “Payji” niyllapa. Chaqa paymi chaynu kanaykillapata munan, Jesucristupi kriyiq kashaykillaparayku. ");
INSERT INTO qufNT_vpl VALUES ("H15_19","082_5_19","1TH","5","19","19","Chaynulla Tayta Dyuspa Santu Ispiritun qamkunapi kaqtaqami, ama imalapaqpis llakichinkillapachu. ");
INSERT INTO qufNT_vpl VALUES ("H15_20","082_5_20","1TH","5","20","20","Chaymi mayqanpis Dyuspa rimaqnin kani nir yaĉhachishutinllapaqa, amami disprisyankillapachu. ");
INSERT INTO qufNT_vpl VALUES ("H15_21","082_5_21","1TH","5","21","21","Ashwanmi allita uyakur yaĉhankillapa, allintachu yaĉhachikuyan manaqachu mana nirmapis. Chaymi chaynu uyakurqa, chay allinta yaĉhachikushantaqa yaĉhakunkillapa. ");
INSERT INTO qufNT_vpl VALUES ("H15_22","082_5_22","1TH","5","22","22","Chaynumi ashwan tukuy mana allin kaqmantaqa wakaq tukuyllapa. ");
INSERT INTO qufNT_vpl VALUES ("H15_23","082_5_23","1TH","5","23","23","Chaynami shumaqchakuq Taytanchik Dyusman mañakuni, kusa allin kaqninkunapaq tikrashunanllapapaq. Chaynulla mañakunipis yanapashutinllapa yarpuynikillapapi, bidaykillapapi, kwirpuykillapapi ama ima mana allinta rurar uchakunaykillapapaqchu Amitunchik Jesucristo shamunankaman. ");
INSERT INTO qufNT_vpl VALUES ("H15_24","082_5_24","1TH","5","24","24","Chaqa Taytanchik Dyus akrashushallapa chayqami, imatapis karanlata ruran. Chaymi tukuy kay mañashaytaqa tantar kumplinqa. ");
INSERT INTO qufNT_vpl VALUES ("H15_25","082_5_25","1TH","5","25","25","Kriyiq masiykuna, nuqakunapaqpismi Taytanchik Dyusman mañakunkillapa. ");
INSERT INTO qufNT_vpl VALUES ("H15_26","082_5_26","1TH","5","26","26","Chaynullami tukuy kriyiq masinchikkunata kusala rispituwan shumaqta saludapamankillapa. ");
INSERT INTO qufNT_vpl VALUES ("H15_27","082_5_27","1TH","5","27","27","Amitunchik Jesucristupa shutinpimi nishunillapa: Kay kartataqa tukuy kriyiq masinchikkunawan pullami liyinkillapa nir. ");
INSERT INTO qufNT_vpl VALUES ("H15_28","082_5_28","1TH","5","28","28","Chaymi Amitunchik Jesucristuman mañakuni, llakipar tukuy imapi yanapashunanllapapaq. ");
INSERT INTO qufNT_vpl VALUES ("H21_1","083_1_1","2TH","1","1","1","Nuqa Pablumi, Silvanuwan, Timoteuwan pulla, kay kartata iskribimuni qamkuna Tesalónica pwiblupi kriyiqkunaman. Chaqa qamkunatami Taytanchik Dyus, chaynulla Amitunchik Jesucristo pullakushushallapa. ");
INSERT INTO qufNT_vpl VALUES ("H21_2","083_1_2","2TH","1","2","2","Chaymi Taytanchik Dyusta, chaynulla Amitunchik Jesucristutapis kusalata mañakuni llakipar tukuy imapi yanapashunanllapapaq, chaynulla kusala shumaqta kawsachishunanllapapaq ima nir. ");
INSERT INTO qufNT_vpl VALUES ("H21_3","083_1_3","2TH","1","3","3","Kriyiq masiykuna, qamkunaqami waran waran kusa mastana Jesucristupiqa kriyiyankillapa. Chaymi ashwan kusalata uknikillapa uknikillapa llakipanakur imana kawsayankillapamapis. Chayraykumi nuqakunaqa mana qunqarchu imuraspis Taytanchik Dyusta payji nishaqllapa. ");
INSERT INTO qufNT_vpl VALUES ("H21_4","083_1_4","2TH","1","4","4","Chaqa nuqakunaqami mayta rirpis kusalata aligriyar, tukuy kriyiq masinchikkunata parlanillapa imanumi mana allinta rurashunanllapapaq ikikillapapi puritinllapa, kusalata qischashutinllapa imamapis, kriyishaykillapanulla shachinakunkillapa nir. ");
INSERT INTO qufNT_vpl VALUES ("H21_5","083_1_5","2TH","1","5","6","Chaynami payta kasushaykillaparayku michka qischakatkillapa imamapis, maydiyaqa mantakuyashanpina pullakushunqallapa. Chaynuqami intrachimanchik imanumi payqa nishantaqa karanlata ruran nir. Piru chay qischashuqllapakunata Dyusninchik kusala manchaypaqta kastigananpaqqami kusala allin. ");
INSERT INTO qufNT_vpl VALUES ("H21_7","083_1_7","2TH","1","7","7","Chaqa maydiya Amitunchik Jesucristo syilumanta kusala pudirniyjun angelninkunawan shamutinqa, Taytanchik Dyusqa qamkuna kanan tyimpu qischakaqkunataqa, kusalata aligriyachir pullakushunqallapa, nuqakunata yupayllana. ");
INSERT INTO qufNT_vpl VALUES ("H21_8","083_1_8","2TH","1","8","8","Chaymi chaynu shamurqa, Dyusta mana kwintachaqkunata, chaynulla Amitunchik Jesucristupa shumaq rimayninpi mana kriyiqkunataqa kusala manchaypaq nina ratakuqwan kastiganqa. ");
INSERT INTO qufNT_vpl VALUES ("H21_9","083_1_9","2TH","1","9","9","Chaynuqami paykunataqa tukuy tyimpupaqna kastigar chinqachinqa. Chaymi Amitunchik Jesucristuqa naypanmanta kusala karumaymanna itakunqa. Chayraykumi kusala shumaq mantakunanmanqa manana yaykuyta puytinqallapanachu. ");
INSERT INTO qufNT_vpl VALUES ("H21_10","083_1_10","2TH","1","10","10","Chaynu Jesucristo shamutinmi tukuy kriyir, paypa kaqninkunaqa, kusala allinmi kanki nir ima alabanqallapa. Chaynullami qamkunapis paypa kaqninkunana kankillapa shumaq rimayninta yaĉhachishutiyllapa kriyishaykillaparayku. ");
INSERT INTO qufNT_vpl VALUES ("H21_11","083_1_11","2TH","1","11","11","Chayraykumi Taytanchik Dyusman qamkunapaq imuraspis mañakunillapa. Chaynullami mañakunillapapis pay akrashushanllaparayku, maydiyapis kusala shumaqta rikashunanllapapaq. Chayna qamkunaqa, pudirninwan yanapashutinllapa pay munashannullata allinkunalatana ruranaykillapapaq. ");
INSERT INTO qufNT_vpl VALUES ("H21_12","083_1_12","2TH","1","12","12","Chaynuqami Amitunchik Jesucristupa shutinqa qamkunarayku kusa shumaqta alabakashana kanqa. Chaynami Amitunchik Jesucristo, chaynulla Taytanchik Dyuspis qamkunata kusa shumaqpaqna riqsishunqallapa llakipashushanllaparayku. ");
INSERT INTO qufNT_vpl VALUES ("H22_1","083_2_1","2TH","2","1","1","Kriyiq masiykuna, Amitunchik Jesucristo maydiya shamutinqami paywanna kashunllapa. Piru nishaykillapa: ");
INSERT INTO qufNT_vpl VALUES ("H22_2","083_2_2","2TH","2","2","3","Mayqankuna Amitunchik Jesucristo shamunanpaq diya ĉhamushana nishunatinllapaqa, amami kriyir ingañakankillapachu. Chaynulla Santu Ispiritu rikapakuyniypi rikachimasha nir, manaqa Dyus willamasha nir willashutinllapapis, amami kriyinkillapachu. Imanupiqa nishuyanqallapa: “ ‘Jesucristuqa kaypina’ nir kartapi Pablo iskribimashallapa, chaymi chay nishanqa kumplikayanna” nishutinllapapis ama kriyinkillapachu. Chaqa Jesucristo shamunan diyaqami ĉhamuyanqa kaykuna pasatinraq: Puntataqami achka runakuna, Dyuspi mana kriyir ashwan ĉhiqninqallapa. Chaymantami shamuyanqa chay dyablumanta kaq runa, kusata uchakuchikuq kashanrayku tukuy tyimpupaqna kastigakaqqa. ");
INSERT INTO qufNT_vpl VALUES ("H22_4","083_2_4","2TH","2","4","4","Kay runaqami, Tayta Dyuspaqa kuntran. Chaymi runakuna riqchaq imakunata dyusniy nir kriyir adurashanllapakunapapis kuntran. Chaymi paylatana adurananllapata munanqa. Chaynullami ashwanpis Dyusta adurananllapa wasipimapis chaypi pay kanqa chiqap Dyusnu tukur. ");
INSERT INTO qufNT_vpl VALUES ("H22_5","083_2_5","2TH","2","5","5","¿Manachu yarpunkillapa qamkunapa pullaykillapa kar chaykunapaq willashushayllapataqa? ");
INSERT INTO qufNT_vpl VALUES ("H22_6","083_2_6","2TH","2","6","6","Chaymi kananqa qamkunaqa yaĉhankillapana imami payta arkayan ama das rikarimunanpaq nirmapis. ");
INSERT INTO qufNT_vpl VALUES ("H22_7","083_2_7","2TH","2","7","7","Piru chay kusata uchakuchikuq runa manaraq shamuyatinmapis, dyablu munashan mana allinkunatami runakunaqa rurayanllapana. Chay kusata uchakuchikuq runa manaraq shamuyta puytinraqchu, arkaq chay arkayatin. ");
INSERT INTO qufNT_vpl VALUES ("H22_8","083_2_8","2TH","2","8","8","Arkaq chay ashutinnaqami, chay uchakuchikuq runaqa rikarimunqana. Piru chaynu katinmapis Amitunchik Jesucristo llipyalla pudirninwan shamurqa, rimayninlawan limpu binsir, tukuy tyimpu qischakananpaqna itakunqa. ");
INSERT INTO qufNT_vpl VALUES ("H22_9","083_2_9","2TH","2","9","9","Piru manaraq Jesucristo chaynu ruratinmi, naypaqtaqa chay uchakuchikuqtaqa Satanás yanapatin, kusala pudirniyjun shamunqa. Chaymi runakuna mana rurayta puytishankunata, riqchaq milagrukunata rurar ingañakunqa. ");
INSERT INTO qufNT_vpl VALUES ("H22_10","083_2_10","2TH","2","10","10","Chaynullami kusala riqchaq mana allinkunata rurar ingañanqa, chiqap kaqlapi mana kriyishanrayku tukuy tyimpupaqna kastigakananpaq kaqkunataqa. Chaqa paykunaqari Dyus imanu washananpaq nishanta mana intrakayta munashallapachu. ");
INSERT INTO qufNT_vpl VALUES ("H22_11","083_2_11","2TH","2","11","11","Chayraykumi Taytanchik Dyusqa paykunataqa dijasha ingañakar chay llulla kaqkunalapina kriyinanllapapaq. ");
INSERT INTO qufNT_vpl VALUES ("H22_12","083_2_12","2TH","2","12","12","Chaymi paykunaqa tukuy tyimpupaqna kastigakanqallapa. Chaqa Dyus nishankunapi mana kriyinar, chaynulla allinkunata mana ruranarmi, ukman mana allinkunata rurar kawsashallapa. ");
INSERT INTO qufNT_vpl VALUES ("H22_13","083_2_13","2TH","2","13","13","Piru qamkunata-shuypaqa Taytanchik Dyus munar akrashushallapa katin, maydiyapis payta payji ninillapa. Chaqa Tayta Dyusmi Santu Ispiritunrayku unaymanta-pacha akrar shumaqchashushallapana washakanaykillapapaq, chiqapta Dyus nishankunapi kriyishaykillaparayku. ");
INSERT INTO qufNT_vpl VALUES ("H22_14","083_2_14","2TH","2","14","14","Chaynu washakanaykillapapaqmi nuqakuna Dyuspa shumaq rimaynintaqa yaĉhachishurayllapa. Chayna Amitunchik Jesucristuwan kusa shumaq luryanpina tukuy tyimpu kawsanaykillapapaq. ");
INSERT INTO qufNT_vpl VALUES ("H22_15","083_2_15","2TH","2","15","15","Chayraykumi kriyiq masiykuna, pullaykillapa kar, chaynulla kartaypi iskribir willashushayllapataqa, ama qunqarchu kriyirlla kawsayllapa. ");
INSERT INTO qufNT_vpl VALUES ("H22_16","083_2_16","2TH","2","16","16","Amitunchik Jesucristumi paylla, chaynulla Taytanchik Dyuspis llakipar tukuy tyimpupaq kunsulamanchikllapa, maydiyaqa kusa shumaqtana kawsanallapapaq. ");
INSERT INTO qufNT_vpl VALUES ("H22_17","083_2_17","2TH","2","17","17","Chaymi tukuy shunquykillapapi animachir yanapashutinllapa, allinlatana rurankillapa, rimankillapamapis. ");
INSERT INTO qufNT_vpl VALUES ("H23_1","083_3_1","2TH","3","1","1","Kriyiq masiykuna, kananqami rugashaykillapa nuqakunapaq mañakunaykillapapaq, imanutaq qamkunata yaĉhachishutiyllapa kusala shumaqta intrakaraykillapa, chaynulla Amitunchik Jesucristupa shumaq rimayninqa yaĉhachikutiyllapa tukuy intirunta shikwakananpaq. ");
INSERT INTO qufNT_vpl VALUES ("H23_2","083_3_2","2TH","3","2","2","Chaynullami mañakuyllapapis chay mana allinta ruraq saqra runakunamanta washakanayllapapaq. Chaqa manamiri tukuychu kriyinllapa Jesucristupiqa. ");
INSERT INTO qufNT_vpl VALUES ("H23_3","083_3_3","2TH","3","3","3","Piru qamkunata-shuypaqami nishanlata ruraq, Amitunchik Jesucristo yanapashunqallapa kriyishaykillapanulla kawsanaykillapapaq. Chaynullami tukuy mana allinkunamantapis washashunqallapa. ");
INSERT INTO qufNT_vpl VALUES ("H23_4","083_3_4","2TH","3","4","4","Chaymi Amitunchik Jesucristupi kusalata kunfyakanillapa, chay yaĉhachishushayllapanulla kawsayankillapa, chaynulla maydiyapis kawsayankillapa kanqa nir. ");
INSERT INTO qufNT_vpl VALUES ("H23_5","083_3_5","2TH","3","5","5","Amitunchik Jesucristumi yanapashunqallapa, ukkunata llakipanaykillapapaq, imanutaq Tayta Dyus llakipashuranllapa chaynulla. Chaynullami yanapashunqallapapis imanutaq Jesucristo qischakar shachinakushannulla qamkunapis shachinakunaykillapapaq. ");
INSERT INTO qufNT_vpl VALUES ("H23_6","083_3_6","2TH","3","6","6","Kriyiq masiykuna, Amitunchik Jesucristupa shutinpimi nishaykillapa: Mayqan kriyiq masikillapa mana imatapis ruranar, chaynulla nuqakuna yaĉhachishushayllapata mana kasutinqa, paykunamantaqa chiqanchakayllapa. ");
INSERT INTO qufNT_vpl VALUES ("H23_7","083_3_7","2TH","3","7","7","Chaymi qamkunapis nuqakuna yupaylla rurar kawsankimanllapa. Chaqa qamkunami yaĉhankillapa imanumi nuqakunaqa mana qilla karchu, ashwan kusalata trabajarayllapa nir. ");
INSERT INTO qufNT_vpl VALUES ("H23_8","083_3_8","2TH","3","8","8","Chaynulla, manami mayqanpa mikunantapis yanqallaqa mikushachu kanillapa. Ashwanmi, unaq katin, tuta katinmapis kusalata trabajarayllapa, ama mayqannikillapatapis ima ministishayllapapaq qillakachishunayllapapaqchu. ");
INSERT INTO qufNT_vpl VALUES ("H23_9","083_3_9","2TH","3","9","9","Piru chiqaptaqami nuqakunaqa dirichuyjun karayllapa, mañashutiyllapa yanapamanaykillapapaqqa. Ashwanmi kusalata trabajar rikachishurayllapa, qamkunapis nuqakuna yupaylla kawsanaykillapapaq. ");
INSERT INTO qufNT_vpl VALUES ("H23_10","083_3_10","2TH","3","10","10","Chaymi qamkunawan karqa kaynu nishurayllapa: “Mayqan mana trabajanaqqa, ama mikunqapischu” nir. ");
INSERT INTO qufNT_vpl VALUES ("H23_11","083_3_11","2TH","3","11","11","Piru yaĉhashami kanillapa qamkunamanta wakinnikillapaqashi mana trabajarchu, ashwan maymanpis yakapakarla ima kawsanllapa nir. ");
INSERT INTO qufNT_vpl VALUES ("H23_12","083_3_12","2TH","3","12","12","Chaymi chay mana trabajanaqkunataqa Amitunchik Jesucristupa shutinpi willar animachinillapa, amana ukkunata qillakachirnachu, trabajar imalantaqa tarikur kusa shumaqta kawsananllapapaq nir. ");
INSERT INTO qufNT_vpl VALUES ("H23_13","083_3_13","2TH","3","13","13","Piru qamkuna-shuypaqa kriyiq masiykuna, mana shaykuq allinkunalata rurar kawsayllapa. ");
INSERT INTO qufNT_vpl VALUES ("H23_14","083_3_14","2TH","3","14","14","Nataq mayqanpis kay kartapi nishushayllapata mana kasutinqa, qamkunamanta chiqanchar, amana paykunawanqa tantakayllapanachu. Chaynami paykunaqa mana allinta rurashanpaq yarpur, pinqakur llakinanllapapaq. ");
INSERT INTO qufNT_vpl VALUES ("H23_15","083_3_15","2TH","3","15","15","Piru amami ĉhiqninkillapachu. Ashwanmi kriyiq masikillapa kashanrayku allita willar intrachiyllapa. ");
INSERT INTO qufNT_vpl VALUES ("H23_16","083_3_16","2TH","3","16","16","Kusala shumaqta kawsachikuq Amitunchikmi ima katinpis waran waran kusa shumaqta kawsachishunqallapa. Chaymi Amitunchikqa imuraspis qamkunallawanna kanqa. ");
INSERT INTO qufNT_vpl VALUES ("H23_17","083_3_17","2TH","3","17","17","Nuqa Pablo, ukta willatiy iskribisha katinmapis, qamkuna allita intrakanaykillapapaqqa kay karta tukukanantaqa nuqalla iskribimuni. Chaynumi allinla kankillapa nir yarpur, tukuy kartaykunata iskribir, firmar ima kaĉhamuni. ");
INSERT INTO qufNT_vpl VALUES ("H23_18","083_3_18","2TH","3","18","18","Chaymi Amitunchik Jesucristuman mañakuni, llakipar tukuy imapi yanapashunanllapapaq. ");
INSERT INTO qufNT_vpl VALUES ("T11_1","084_1_1","1TI","1","1","2","Kusala munashay Timoteo, nuqa Pablo Amitunchik Jesucristupa apustulninmi kay kartata iskribishuni. Chaqa chaynu apustul kanaypaqqami washamaqninchik Tayta Dyus Wamran Jesucristuwan akramaran. Chaqa Wamranpimi kusalata kunfyakanchikllapa washamaqninchikllapa nir. Chaymi ashwan Jesucristupaq yaĉhachikutiy kriyishaykirayku, qamqa chiqap wamray kanki. Chayraykumi Taytanchik Dyusta, chaynulla Amitunchik Jesucristutapis, mañakuni kusata llakipar tukuy imapi yanapashutin kusala shumaqta kawsanaykipaq nir. ");
INSERT INTO qufNT_vpl VALUES ("T11_3","084_1_3","1TI","1","3","3","Kriyiq masiy Timoteo, unaymi nuqa Macedonia lugarman rinaypaqna karqa, Éfeso pwiblupi kidanaykipaq rugashutiy kidarayki. Chaynulla kananpis qashan rugashuni chayllapi kidar, chay wakin runakuna mana allinta yaĉhachikuqkunata nanaq nanaq willatki, amana chaynu yaĉhachikunanllapapaq. ");
INSERT INTO qufNT_vpl VALUES ("T11_4","084_1_4","1TI","1","4","4","Chaynullami willankipis amana yanqalla mana sirbiq kwintukunata yaĉhachikur, chaynulla chay unay rukunchikllapakunaqa ima ayllumantami karan nir yaĉhachikur kawsananllapapaqqa. Chaqa chaynu yaĉhachikuyashanllapaqa imanumi Taytanchik Dyusqa munamanchik nir intrakar, allita kriyinapaqqa mana yanapamanchikllapachu. Ashwanmi chayqa sirbin ukninchikwan ukninchikwan willanachimanallapalapaq. ");
INSERT INTO qufNT_vpl VALUES ("T11_5","084_1_5","1TI","1","5","5","Chaynuqami nishuni yaĉhachikunaykipaq allita Dyusninchikpi kriyir, mana ima mana allinta rurar imachu kusa allinla yarpuyniyjun ima kar ukninchikllapa ukninchikllapa llakipanakurna kawsanallapapaq. ");
INSERT INTO qufNT_vpl VALUES ("T11_6","084_1_6","1TI","1","6","6","Piru wakinkunaqami chaynu ukninllapa ukninllapa llakipanakur ima kawsananmantaqa limpu pantar chiqanchakashallapa. Chaymi ashwan yanqalla mana sirbiq imakunalapaqna paynin paynin willanakur ima kawsanllapa. ");
INSERT INTO qufNT_vpl VALUES ("T11_7","084_1_7","1TI","1","7","7","Chaqa paykunaqami Moisés mantakushankunapaq kusata intrakaq, kusata yaĉhar yaĉhachikuq yupay tukunllapa. Chaynullami kusala chiqapta rimaq yupay tukunllapa, michka paykunalla chay rimayashanpaq imatami niyani nir mana intrakaq karmapis. ");
INSERT INTO qufNT_vpl VALUES ("T11_8","084_1_8","1TI","1","8","8","Allita yaĉhashanchikllapanu Dyus nitin, Moisés mantakushankunaqami pay nishannulla allita kumplishaqa kusala allin. ");
INSERT INTO qufNT_vpl VALUES ("T11_9","084_1_9","1TI","1","9","9","Chaymi allita yarpushunllapa: Mantakuykunaqa manami allinkunalata rurar kawsaqkunata kastigananpaqchu. Ashwanmi tukuyla chay mana allinta ruraqkunata kastigananpaq. Chaymi mayqanpis llallin mana allinta ruraqta, mana kasukuqkunata, uchakuqkunata, Dyusta mana kasuqkunata ima kastigananpaq. Chaynullami kastiganpis taytanta, mamanta wanuchiqkunata, chaynulla tukuyla wanuchikuqkunata ima. ");
INSERT INTO qufNT_vpl VALUES ("T11_10","084_1_10","1TI","1","10","11","Chaynullapis chay mantakuykunaqa kastigan chay masayjunkuna ukwan ukwan punuqkunata, mana masayjun kaqkunapis pakaplla punuqkunata, ullqupura punuqkunata, mayqanpis warmita, runata suwakur rantikuqkunata, llullakuqkunata, allinlatana rimananpaq jurar qashan llullakuqkunata ima. Chaymi ashwan allita intrakashaqa, kusala shumaq Taytanchik Dyus, Jesucristupaq yaĉhachikunaypaq nimashanmanta, ukman mana allinta yaĉhachikuqkunata imami chay mantakuykunaqa kastiganqa. ");
INSERT INTO qufNT_vpl VALUES ("T11_12","084_1_12","1TI","1","12","12","Chaymi kananqa Amitunchik Jesucristuta kusalata payji nini. Chaqa payqami, nuqaqashi allita kriyini nir yaĉhar kusalata jwirsayta qur ima yanapamasha imuraspis paylapaqna yaĉhachikunaypaq. ");
INSERT INTO qufNT_vpl VALUES ("T11_13","084_1_13","1TI","1","13","13","Piru allita yarpushunllapa, imanutaq Tayta Dyusqa kusala llakipakuq nir. Chaqa imanutaq nuqamaqa unayqa Jesucristupa kuntran kusala mana allinta rimar, paypi kriyiqkunata mana allinta ruranaypaq ikinpi purir kusalata jurapaq ima kani. Chaqa chay tyimpuqami Jesucristupi mana kriyiq kashayrayku mana yaĉharaychu imatami rurayani nirmapis. ");
INSERT INTO qufNT_vpl VALUES ("T11_14","084_1_14","1TI","1","14","14","Piru chaynu pantar ima kusala mana allinta rurasha katiymapismi, Amitunchik Jesucristo kusala ukmanta llakipamaran. Chaynami chaynu llakipamarqa kusalata yanapamaran allita paylapina kriyir, paypaq, chaynulla ukniykunapaq llakir ima maydiyapis kawsanaypaq. ");
INSERT INTO qufNT_vpl VALUES ("T11_15","084_1_15","1TI","1","15","15","Chaymi allita intrakar kriyiyllapa. Chaqa kay nishuyanillapa chayqami chiqap, manami llulla imachu. Chaymi nishaykillapa: Jesucristumi kay pachaman shamuran uchanchikllaparayku tukuy tyimpu wanunallapapaqna kayashanchikmanta tukuyta washamanallapapaq. Piru wakinkunamantaqami, nuqa kusala uchayjunqa karay Dyusninchikpa naypanpiqa. ");
INSERT INTO qufNT_vpl VALUES ("T11_16","084_1_16","1TI","1","16","16","Nataq Taytanchik Dyusqami kusala ukman llakipakuq kar, mana qunqamar imachu llakipar washamasha. Chaynu llakipamashanwanqami allita intrachimanchikllapa imanutaq kusala uchayjun kashallapamapis llakipamanchikllapa nir. Chaymi ashwan tukuyla allita intrakar Jesucristulapina kriyir, pay munashannulana kawsashunllapa, paywan tukuy tyimpupaqna kawsanallapapaq. ");
INSERT INTO qufNT_vpl VALUES ("T11_17","084_1_17","1TI","1","17","17","Chayraykumi, Taytanchik Dyustaqa tukuy tyimpulana alabashunllapa: “Payqami kusala allin, kusala puytiq” nir. Chaqa payqami tukuy tyimpupaq mantakun, mana wanunlamapischu, chaynulla manami mayqanlapis paytaqa rikashalamapischu. Chaqa paylami Dyusninchikllapaqa. ¡Chaynumi kanqa! ");
INSERT INTO qufNT_vpl VALUES ("T11_18","084_1_18","1TI","1","18","18","Kusala munashay wamray Timoteo, tukuy imata ruranaykipaq kanan willashuyani chaytaqami allita kriyishaykinulla, kusa allinlata yarpur ima karanlata ruranki. Chaqa Dyusninchikmi unaylla paypa kaqninkunata intrachitin qampaq kaynu niq: “Qamqashi Dyusninchiklata sirbiyanki kanqa” nir. Chaymi kananqa Amitunchik nishannu rurar shachinakurqami, kusala allin suldadunna kayanki kanqa. ");
INSERT INTO qufNT_vpl VALUES ("T11_19","084_1_19","1TI","1","19","20","Chaynu Dyusninchikpa kusa allinla suldadun kashaykiraykumi mana mayqanpis qampaqqa mana allinta rimanqallapamapischu. Chaqa wakinkunamaqami Dyusninchik nishanta mana kwintacharnachu, ashwan chiqanchakashallapa paymantaqa. Chaynullami chay ukninchikkuna Himeneuwan, Alejandrupis tukushallapa. Chaymi paykunataqa kriyiqkunamanta chiqanchar, Satanaspa makinpina dijasha kani, kusalata qischakar ima kwintata qukar, amana Dyusninchikpa kuntranta rimananllapapaqnachu. ");
INSERT INTO qufNT_vpl VALUES ("T12_1","084_2_1","1TI","2","1","1","Piru kanan-shuypaqami kusalata rugashaykillapa tukuy shunqunchikwan ima ministishanchikpaq, ukninchikkunapaq ima payji nir Tayta Dyusman tukuypaq mañakunallapapaq. ");
INSERT INTO qufNT_vpl VALUES ("T12_2","084_2_2","1TI","2","2","2","Chaynullami mañakuypaqpis gubyirnukunapaq, tukuyla chay karguyjun kaqkunapaqpis, shumaqta mantakunanllapapaq. Chaynuqami nuqanchikkunapis kusala shumaqta Dyusninchikta kasur pay munashannulana ima kawsanallapapaq, ama imapaq yarpupakur imachu. ");
INSERT INTO qufNT_vpl VALUES ("T12_3","084_2_3","1TI","2","3","3","Chaynu tukuypaq Tayta Dyusman mañakushanchikqami kusala shumaq kar, aligriyachin washamaqninchik Tayta Dyustaqa. ");
INSERT INTO qufNT_vpl VALUES ("T12_4","084_2_4","1TI","2","4","4","Payqami kusalata munayan tukuyla washakar, chiqap kaqpaq allita intrakananllapata. ");
INSERT INTO qufNT_vpl VALUES ("T12_5","084_2_5","1TI","2","5","5","Chaqa, uklami kan Dyusninchikllapaqa. Chaynulla uklami kan Dyusninchikwan pullachamaqninchikllapa runapis. Paymi Amitunchik Jesucristo. ");
INSERT INTO qufNT_vpl VALUES ("T12_6","084_2_6","1TI","2","6","6","Payllami tukuylata washamanallapapaqqa wanuranmapis. Chaynu wanutinmi Tayta Dyusqa allita intrachimaranchikllapa imanumi payqa kusalata munar tukuylata washamanayanchikllapa nir. ");
INSERT INTO qufNT_vpl VALUES ("T12_7","084_2_7","1TI","2","7","7","Chaymi nuqamataqa Tayta Dyusqa akrar kaĉhamaran Jesucristupa apustulnin kar, rir mana Israel runakunata yaĉhachitiy kriyir chay chiqap kaqta riqsinanllapapaq. Chaymi tukuy kay willashushayllapaqa chiqap, manami llulla imachu. ");
INSERT INTO qufNT_vpl VALUES ("T12_8","084_2_8","1TI","2","8","8","Chaymi kusalata munani amana mayqanpis imapaq paynin paynin willanakur, piñachinakur imanachu, ashwan maylawpipis kusala shumaq makinllapata unaqman alsar, Taytanchik Dyusman mañakunanllapata. ");
INSERT INTO qufNT_vpl VALUES ("T12_9","084_2_9","1TI","2","9","9","Chaynullami munani warmikunapis allita tantyakar mudakunanllapata. Chaqa manami munanichu warmikunaqa kusalata lusinanpaq sunsunu mudakunanta, kusala ukmanta ñaqsakunanta, chaynulla kusala ĉhaniyjun urumanta, platamanta rurakashakunata, chaynulla kusala ĉhaniyjun raĉhpata yakakunanllapamatapis. ");
INSERT INTO qufNT_vpl VALUES ("T12_10","084_2_10","1TI","2","10","10","Ashwan chaynu kusalata mudakur ima lusinanmantaqa, Tayta Dyuspi kriyishanrayku kusala shumaqta ima kawsar wakinkunata rikachinman. Chaynuqami wakinkunapa naypanpiqa kusa llipyala mudakusha yupayna kayanqa. ");
INSERT INTO qufNT_vpl VALUES ("T12_11","084_2_11","1TI","2","11","11","Chaynullami Dyusninchikpaq mayqanpis yaĉhachikutinqa, warmikunaqa ama parlar imachu, uyarala ima uyakunmanllapa. ");
INSERT INTO qufNT_vpl VALUES ("T12_12","084_2_12","1TI","2","12","12","Chaqa nuqapaqqami mana allinchu warmikuna runakunata yaĉhachinanpaq, chaynulla mantananpaqmapis. Chaymi ashwan ima katinpis uyarala kar uyakunmanllapa. ");
INSERT INTO qufNT_vpl VALUES ("T12_13","084_2_13","1TI","2","13","13","Chaqa allita yaĉhashanchikllapanu Dyusqami puntataqa Adanta ruraran. Chaymantaraqmi Evataqa ruraran. ");
INSERT INTO qufNT_vpl VALUES ("T12_14","084_2_14","1TI","2","14","14","Chaynulla chay dyabluqa manami Adantachu ingañaran. Ashwanmi warmita ingañatin, uchakuranmapis. ");
INSERT INTO qufNT_vpl VALUES ("T12_15","084_2_15","1TI","2","15","15","Chayraykumi mayqan warmipis, Jesucristupi maydiyapis kriyirlla kawsar, ukkunata llakipar, allinlata rurar, tukuy imapi tantyakar kawsarmi washakanqallapa, kusalata qischakar wamrakunanpaq Tayta Dyus nisha katinmapis. ");
INSERT INTO qufNT_vpl VALUES ("T13_1","084_3_1","1TI","3","1","1","Chiqaptami nishaykillapa: Mayqanpis kriyiqkunapa rikaqnin kayta munaqqami, kusala allinta rurayta yarpuyan. ");
INSERT INTO qufNT_vpl VALUES ("T13_2","084_3_2","1TI","3","2","2","Chaymi chay kriyiqkunapa rikaqninkunaqa tukuywan kusala allin runa kanqa. Chaynu katinmi mana mayqanpis paypaqqa ima mana allintapis rimayanqallapachu. Chayraykumi payqa uk warmipa runanla, tukuy imata munananmantapis tantyakaq, imata rurananpaqpis uk kuti, manaqa ishkay kuti yarpuq kanqa. Chaynullami kanqapis ama sunsunulla puriq runa, mayqantapis wasinpi samachiq, listu yaĉhachikunanpaq ima. ");
INSERT INTO qufNT_vpl VALUES ("T13_3","084_3_3","1TI","3","3","3","Amami maĉhaq, chaynulla maqanakunanpaq willanakuq imalamapischu kanqa. Ashwanmi kusala llakipakuq, ima katinpis mana das piñakuq ima kanqa. Piru amami qillayta ganananlapaqchu yarpunqa. ");
INSERT INTO qufNT_vpl VALUES ("T13_4","084_3_4","1TI","3","4","4","Chaynullami tukuyla wasinpi kaq aylluntapis allita rikayta yaĉhanqa. Chaymi wamrankunamatapis yaĉhachinqa kusala kasukuq, rispitakuq ima kananpaq. ");
INSERT INTO qufNT_vpl VALUES ("T13_5","084_3_5","1TI","3","5","5","Chaqa uk runa wasinpi kaq ayllunkunata mana shumaqta rikayta yaĉhaqqa, ¿imanunari Dyuspi kriyiqkunamataqa yaĉhachinqa shumaqta kawsananpaqqa? ");
INSERT INTO qufNT_vpl VALUES ("T13_6","084_3_6","1TI","3","6","6","Chayraykumi kriyiqkunapa rikaqninqa, amami Dyuspi chayraq kriyiq runachu kanqa. Chaqa, imanupiqa Dyuspi chayraq kriyiqta numratinllapamaqa ashwan kusana kani ima nir kusala mana allinpimana rikarinman, imanutaq unaymaqa dyabluqa, Dyusninchikpa naypanpi kusana kayta munar uchakuran chaynu. ");
INSERT INTO qufNT_vpl VALUES ("T13_7","084_3_7","1TI","3","7","7","Chaqa kriyiqkunapa rikaqnin runaqami, mana kriyiqkunapaqpis kusala rispitakasha kanqa. Chaynu karqami tukuypa naypanpimapis mana pinqaypaqtaqa tukunqanachu. Chaynulla manami imalapipis dyablu munashannuqa rurayanqalamanapischu. ");
INSERT INTO qufNT_vpl VALUES ("T13_8","084_3_8","1TI","3","8","8","Chaynullami chay kriyiqkunata yanapar sirbiqkunapis kaynu kanqa: Kusala rispitakasha runa, ima nishantapis ruraq, mana maĉhaq imachu. Chaynulla amami kusalata qillayta imanullapis ganayta yarpuqchu kanqallapa. ");
INSERT INTO qufNT_vpl VALUES ("T13_9","084_3_9","1TI","3","9","9","Ashwanmi, kusa allinla yarpuyniyjun kashanrayku, Jesucristupi kriyirlla ima Taytanchik Dyus munashanlata ruraqkuna imana kanqa. ");
INSERT INTO qufNT_vpl VALUES ("T13_10","084_3_10","1TI","3","10","10","Piru chaynu kriyiqkunata yanapar sirbinanpaq kaqkunataqami, puntataqa allita rikankillapa, allinchu sirbikunanpaq, manaqachu mana nir. Chaymanta chaynu rikatkillapa kusala allin katinqa chayraqmi akrankillapa sirbikuq kananpaqqa. ");
INSERT INTO qufNT_vpl VALUES ("T13_11","084_3_11","1TI","3","11","11","Chaynullami kriyiqkunata yanapar sirbiq warmi kaqkunapis, kusala rispitakasha, mana ukpa washanta rimaq, tukuy imata munananmantapis tantyakaq, imatapis karanta ruraq ima kanqa. ");
INSERT INTO qufNT_vpl VALUES ("T13_12","084_3_12","1TI","3","12","12","Piru chay kriyiqkunata yanapar sirbiqkunaqami uk warmipa runanla kanqa. Chaynulla wamrankunata, wasinpi tukuyla kaqkunatapis allita rikayta yaĉhaq ima. ");
INSERT INTO qufNT_vpl VALUES ("T13_13","084_3_13","1TI","3","13","13","Chaqa kriyiqkunata yanapar sirbiqkuna kusa allinlata rurarqami kusala rispitakasha imana kanqa. Chaynu karmi mana imapaq yarpur imamapischu kusala masta animakur ima parlakunqa Jesucristupi kriyishanpaqqa. ");
INSERT INTO qufNT_vpl VALUES ("T13_14","084_3_14","1TI","3","14","14","Kriyiq masiy, kay diyakunami watukushuyta yarpusha kani. Piru kay kartatami iskribishuni, ");
INSERT INTO qufNT_vpl VALUES ("T13_15","084_3_15","1TI","3","15","15","imanupi tardar mana das ĉhamutiyqa, intrakanaykipaq imanumi Dyuspi kriyiqkunaqa shumaqta kawsanchikllapa nir. Chaqa tukuyla kriyiqkunaqami chiqap kawsaq Dyusninchikpa kaqninkuna kar, uk simintu allita shasha yupay paypaq chay chiqap kaqlata maydiyapis intrachikunapaqna kanchikllapa. ");
INSERT INTO qufNT_vpl VALUES ("T13_16","084_3_16","1TI","3","16","16","Chaqa chiqaptaqami unayqa Tayta Dyus washamanallapapaq arnimashanchikllapataqa mana intrakaranchikllapachu. Piru kananqami kriyishanchikllaparayku rikasha yupayna allita intrakanchikllapa. Chaqa Jesucristumi kay pachaman shamur uk runa kwirpuyjunpaq tikrakaran. Wanuchitinllapapis Dyuspa Santu Ispiritun yanapatin qashan kawsamur intrachikuran, payqa kusala puytiq nir. Tukuyla angelkunami imakunata ruratinpis rikaran. Kriyiqkuna tukuy intirupi parlakutin, kusa achka runakuna paypi kriyiranllapa. Chaynulla wanushanmanta kawsamurmi riran syiluman Taytanwanna kananpaq. ");
INSERT INTO qufNT_vpl VALUES ("T14_1","084_4_1","1TI","4","1","1","Piru Dyuspa Santu Ispiritunmi allipla intrakaypaqta nimanchikllapa: Jwisyu diya ĉhamunanpaq shipchana katinqashi, wakinkunaqa manana kwintachanqanachu Jesucristupi kriyishantaqa. Chayshi ashwan chay dyablumanta kaq mana allin yaĉhakuykunatana yaĉhakuyta munanqallapa. ");
INSERT INTO qufNT_vpl VALUES ("T14_2","084_4_2","1TI","4","2","2","Chaynulla chay kusalata yaĉhaq tukur llullakur yaĉhachikuq runakunatami kasunqallapa. Piru chay mana allinta yaĉhachikuq runakunaqami imuraslapis chaynullata yaĉhachikun mana pinqakur imamapischu. Chaqa chay runakunapa yarpuyninqami kusala mana allinta rurananpaq ĉhupakusha yupay-ari. ");
INSERT INTO qufNT_vpl VALUES ("T14_3","084_4_3","1TI","4","3","3","Chaynullami chay runakunaqa yaĉhachikunllapapis ama mayqanpis masayjun kananllapapaq. Chaynulla Tayta Dyus rurashan wakin mikuykunata ama mikunanllapapaq ima. Piru, nuqanchikkuna allita kriyir chay chiqap kaqta riqsiqkunaqa, Tayta Dyusta payji nir imaqa tukuyta mikuyta puytinchikllapa. ");
INSERT INTO qufNT_vpl VALUES ("T14_4","084_4_4","1TI","4","4","4","Chaqa Taytanchik Dyus tukuy imata rurashanqami, kusala allin. Chaynu katinmi tukuy imata rurashantaqa, manami niyta puytinchikchu kayqami mana allinchu nirqa. Ashwanmi tukuy mikuypaq kaqtaqa, Taytanchik Dyusta payji nir ima mikuypaq. ");
INSERT INTO qufNT_vpl VALUES ("T14_5","084_4_5","1TI","4","5","5","Chaqa Tayta Dyus mikunapaq allin nishannulla, mañakur ima mikushamaqa, kusa shumaqchakashana kanqa. ");
INSERT INTO qufNT_vpl VALUES ("T14_6","084_4_6","1TI","4","6","6","Kriyiq masiy Timoteo, nuqa yaĉhachishushaynu kriyiq masinchikkunata allita yaĉhachirqami kusa allinla Jesucristupa sirbiqninna kayanki kanqa. Chaymi ashwan qamqa Jesucristupaq mas yaĉhakur, maydiyapis kriyishaykinulla kawsarqa, imanutaq allita mikurmaqa imatapis rurayta puytinchik chaynuna yaĉhachikuyanki kanqa. ");
INSERT INTO qufNT_vpl VALUES ("T14_7","084_4_7","1TI","4","7","7","Piru amami kasunkichu chay mana allin kwintukunata yaĉhachikuyashanllapataqa. Ashwanmi imanutaq uk pukllaqmaqa chay pukllayashanlapaq kusalata yarpur shachinakun, chaynumi qampis Jesucristulapaq yarpur shachinakunki. ");
INSERT INTO qufNT_vpl VALUES ("T14_8","084_4_8","1TI","4","8","8","Chaqa allita yarpushaqami chay pukllayanchik ima chayqami kwirpunchikpiqa ashlilata yanapamanchik. Piru Jesucristupi kriyirlla pay munashannu kawsashanchikmi kusala mas allinqa. Chaqa paymi arnimanchik kay tyimpukuna, chaynulla maydiyapis kusala shumaqtana paywan kawsanallapapaq nir. ");
INSERT INTO qufNT_vpl VALUES ("T14_9","084_4_9","1TI","4","9","9","Chaymi allita intrakayllapa. Chaqa kay nishushayqami kusala chiqap. Chaymi ashwan tukuyla kriyinallapapaq kusala allin. ");
INSERT INTO qufNT_vpl VALUES ("T14_10","084_4_10","1TI","4","10","10","Chayraykumi nuqakunamaqa imanutaq mayqanpis trabajarmaqa kusalata qischakan, chaynumi nuqakunapis Taytanchik Dyus munashannula rurar kusalata shachinakunillapa. Chaqa payqami chiqap kawsaq Dyus kar, tukuyla paypi kriyiqkunataqa washamashunllapa. ");
INSERT INTO qufNT_vpl VALUES ("T14_11","084_4_11","1TI","4","11","11","Tukuy kay nishushaytami kusa shumaqlata yaĉhachikunki, allita intrakananllapapaq. ");
INSERT INTO qufNT_vpl VALUES ("T14_12","084_4_12","1TI","4","12","12","Amami dijakankichu, qam musullaraq kashaykirayku mana kwintachar disprisyashunanllapataqa. Ashwanmi chay kriyiq masinchikkunataqa tukuy imakunapi allita intrachinki, imanumi uk kriyiqqa kawsanchik nir. Chaynami ashwan chay rimashaykiwan, shumaqta kawsashaykiwan, ukkunata llakipashaykiwan, shumaqta yarpushaykiwan, imanu kriyirlla kawsashaykiwan, chaynulla tukuy allinlata kawsashaykiwan ima intrachinki paykunapis qam yupayllana kananllapapaq. ");
INSERT INTO qufNT_vpl VALUES ("T14_13","084_4_13","1TI","4","13","13","Chaynulla, nuqa manaraq watukushuqllapa ĉhamuyatiyqami, tukuypa naypanpi Dyusninchik nishankunata liyir, kriyiq masinchikkunata yaĉhachir ima animachiskinki. ");
INSERT INTO qufNT_vpl VALUES ("T14_14","084_4_14","1TI","4","14","14","Chaymi ashwan kriyiqkunapa rikaqninkuna makinta umaykiman ĉhurar mañakushanpi yarpurmi karanlata ruranki. Chaqa paykuna chaynu mañakuyatinmi ukninllapata Tayta Dyus intrachitin qampaq kaynu niran: “Qamqashi Amitunchikpaq karanlata yaĉhachikuyanki kanqa” nir. ");
INSERT INTO qufNT_vpl VALUES ("T14_15","084_4_15","1TI","4","15","15","Chayraykumi, tukuyla kay nishushaytaqa karanlata ruray ama qunqar imachu. Chaynu ruratkiqami, waran waranqa kusala masta Dyusninchikpi intrakaqtana rikashunqallapa. ");
INSERT INTO qufNT_vpl VALUES ("T14_16","084_4_16","1TI","4","16","16","Chaynulla qampaq allita yarpur amami pantar imachu kusa karanlata yaĉhachikunki. Chaynu mana disanimakur ima allita intrakar yaĉhachikurqami, mana qam washakanaykilapaqchu chaynuqa rurayanki. Ashwanmi tukuyla chay uyakushuqkunapis washakanqallapa. ");
INSERT INTO qufNT_vpl VALUES ("T15_1","084_5_1","1TI","5","1","2","Kriyiq masinchikkuna, runa manaqa warmi ruku kaqkuna ima mana allinta tukusha katinpis amami sunsunu anyaqnullaqa willankichu. Ashwanmi taytaykita, mamaykita yupaylla kusa shumaqlata willar intrachinki. Chaynullami chay kriyiq masinchikkuna musu kaqta, shipash kaqkunatapis taytaykimanta, mamaykimanta uknikita yupaylla kusalata rispitar ima shumaqlata willar intrachinki. ");
INSERT INTO qufNT_vpl VALUES ("T15_3","084_5_3","1TI","5","3","3","Chaynulla chay byuda warmisitakunata mana pininpis yanapananpaq katinqa, yanapay. ");
INSERT INTO qufNT_vpl VALUES ("T15_4","084_5_4","1TI","5","4","4","Piru chay byuda warmisitapa wamrankuna, manaqa willkankuna ima kar-shuypaqami paykunana rikar kuytanqa Dyus munashannulla. Chaqa, imanutaq chay wamrakuna taksha katinmaqa taytanllapa yanapar winachiran. Chaymi ashwan kananqa paykunana mamitanllapataqa yanapanqa. Chaynu rurarqami ayllunta yanapananpaq kaqta kumplir, kusala shumaq allinta rurayan Dyusninchikpa naypanpiqa. ");
INSERT INTO qufNT_vpl VALUES ("T15_5","084_5_5","1TI","5","5","5","Chaqa uk byuda warmisita payla kashanrayku, mana pininpis yanapananpaq katinqami, Taytanchik Dyuslapi kunfyakakur unaq kar, tuta karmapis payman kusalata mañakun mana shaykukuq. ");
INSERT INTO qufNT_vpl VALUES ("T15_6","084_5_6","1TI","5","6","6","Piru uk byuda warmi kwirpun munashanlata rurar kawsaqqami, Dyusninchikpi mana kunfyakar kawsashanrayku yanqa wanusha yupayllana kawsanmapis. ");
INSERT INTO qufNT_vpl VALUES ("T15_7","084_5_7","1TI","5","7","7","Chaymi nishayki: Tukuyla kriyiq masinchikkunatami kay nishushaykunata allita intrachitki rurar kawsanqallapa. Amana ukkuna ukman mana allinta rimananllapapaq. ");
INSERT INTO qufNT_vpl VALUES ("T15_8","084_5_8","1TI","5","8","8","Chaqa mayqan kriyiqpis ayllunpaq, chaynulla chay wasinllamanta kaq ayllunpaq mana yarpuqqami, Jesucristupi kriyiyashanmatapis mana kwintachayannachu. Chaymi ashwan chay mana kriyiqkunamanmatapis kusala mana allintana tukuyan. ");
INSERT INTO qufNT_vpl VALUES ("T15_9","084_5_9","1TI","5","9","9","Chaynulla nishaykipis: Kriyiqkunaqami yanapayanqa chay byuda warmisitakuna sisintamanta mas añuyjun kaq, apuntakashalata. Chaynulla runanlawan kawsasha kaqta ima. ");
INSERT INTO qufNT_vpl VALUES ("T15_10","084_5_10","1TI","5","10","10","Chaynullami chay yanapakananpaq byuda warmikunataqa kusala allinta rurashanrayku riqsiyta puytinchik. Chaymi ashwan paykunaqa kaynu kanqallapa: Kusala allinta wamrankunata kriyakusha, mayqan wasinman ĉhatinpis kusala allinta samachikusha, kriyiqkunata ima ministishanpi yanapasha, chaynulla tukuy qischakaqkunata yanapasha ima. Chaymi chaynu tukuy allin kaqlata rurasha kaq warmisitakunaqa kusala allin yanapakananpaqqa. ");
INSERT INTO qufNT_vpl VALUES ("T15_11","084_5_11","1TI","5","11","11","Piru nishaykipis: Chay warmikuna shipashlla kayar byudana kidatinqa, amami apuntankichu chay yanapakananpaq kaq warmisitakunawanqa nir. Chaqa kwirpun munashannulla rurar qashan runakunarqami, manana Jesucristulapinachu yarpunman. ");
INSERT INTO qufNT_vpl VALUES ("T15_12","084_5_12","1TI","5","12","12","Chaynu runawan kayta munar runakurqami, Jesucristuta qamlata sirbishayki nir arnishanta mana kumpliyannachu. Chaynu rurarqami kusa uchayjunna kayanqa Dyusninchikpa naypanpiqa. ");
INSERT INTO qufNT_vpl VALUES ("T15_13","084_5_13","1TI","5","13","13","Chaymi ashwan chay warmikunaqa kusala qilla ima tikrakar, wasin wasin ima puriq qallarinllapa. Piru manami qillalapaqchu tikrakan, ashwanmi kusala kwintastira imana tikrakanllapa. Chaymi kusala mana allin kaqkunaman yakapakar, mana rimaypaq kaq imakunata rimar ima purinllapa. ");
INSERT INTO qufNT_vpl VALUES ("T15_14","084_5_14","1TI","5","14","14","Chayraykumi nuqataqa kusala allinta yarpuchiman chay shipashlla kaq, byuda warmikunaqa qashan runakunanpaq. Chaynuqami wamrayjun ima kar, wamrankunata wasinllapi kusala shumaqta kriyakutin imaqa, chay kuntramaqninchikkunaqa manana ima mana allintapis nuqanchikkunapaq rimananllapapaqchu. ");
INSERT INTO qufNT_vpl VALUES ("T15_15","084_5_15","1TI","5","15","15","Chaqa kanan rikashanchikllapanumi wakin shipashlla kayar byuda kidaqkunaqa, Jesucristumanta chiqanchakasha chay Satanás munashantana rurayanllapa. ");
INSERT INTO qufNT_vpl VALUES ("T15_16","084_5_16","1TI","5","16","16","Chaymi nishaykipis: Uk kriyiq masinchikpa ayllun byuda kidatinqa, chay kriyiqqa paylla yanapanqa ima ministishanpipis. Chaynuqami, kriyiqkunaqa yanapanapaq nir imaqa manana yarpuyanqachu, chay byuda warmisita yanapaqniyjun kashanrayku. Chaymi ashwan, kriyiqkunaqa yanapayanqa chay mana pininpis yanapananpaq kaq chaykunalatana. ");
INSERT INTO qufNT_vpl VALUES ("T15_17","084_5_17","1TI","5","17","17","Nishaykipis: Chay mayqanĉhi kriyiqkunata rikar allita Jesucristupaq intrachir yaĉhachikuqkunataqami, kusalata rispitar ima masta yanapanapaq kusala allin. ");
INSERT INTO qufNT_vpl VALUES ("T15_18","084_5_18","1TI","5","18","18","Chaqa, Dyus nitin iskribikashakunapimi nin: “Trillakunaykillapapaq karqami, chay animalpa shimintaqa ama shawankillapachu, ama mikunanpaq” nirqa. Chaynullami ninpis: “Uk trabajaqqami pagrakayta puytin” nir. ");
INSERT INTO qufNT_vpl VALUES ("T15_19","084_5_19","1TI","5","19","19","Nishaykipis: Uk kriyiqkunata rikar yaĉhachiqpaq ima mana allinta tukusha nir mayqan willashutinllapaqa, mañayllapa ishkay, manaqa kimsa tistiguta. Chaynu ruratkillapa mana chaynu katinqa ama kasuyllapachu chay rimapakuqtaqa. ");
INSERT INTO qufNT_vpl VALUES ("T15_20","084_5_20","1TI","5","20","20","Piru mayqan chaynu kriyiqkunata rikar yaĉhachiq mana allinta rurar uchakuyatinlla-shuypaqa, qayachimur anyaqnulla willayllapa tukuy kriyiqkunapa naypanpi. Chaynuqami wakinkunaqa manchakur amana chaynulla uchakunanpaqnachu. ");
INSERT INTO qufNT_vpl VALUES ("T15_21","084_5_21","1TI","5","21","21","Piru kanan-shuypaqami Tayta Dyuspa, Jesucristupa, chaynulla Dyus tukuy akrashan kaq angelkunapa naypalanpi nishayki: Karanta tukuy kriyiqkunata yaĉhachinaykipaq. Kuytawkish qamqa wakinkunata mana allinta rikar, riqsinaykilamatana allinta rikatki nir. ");
INSERT INTO qufNT_vpl VALUES ("T15_22","084_5_22","1TI","5","22","22","Chaynullami nishaykipis: Uk runata Dyusninchikpaq yaĉhachikunaykipaq nir manaraq allita riqsiyarqa amami makikita ananman ĉhurarqa mañakunkichu. Chaynuqami nishuni imanupi uchayjun katinmaqa ama qampis uchayjunpaq riqsikanaykipaq. Chaymi ashwan tukuy mana allin kaqkunamantaqa chiqanchakarna allinlata rurar kawsanki. ");
INSERT INTO qufNT_vpl VALUES ("T15_23","084_5_23","1TI","5","23","23","Nishaykipismi: Shunquyki maydiyalapis nanaq kashanraykumi ama yakuta paylataqa upyankichu. Ashwanmi binupa yakitunta pitilamataqa upyay, amana nanachikunaykipaq nir. ");
INSERT INTO qufNT_vpl VALUES ("T15_24","084_5_24","1TI","5","24","24","Allita yaĉhashanchikllapanu, wakinkuna uchakushanllapataqami das rikayta puytinchikllapa. Piru wakinpa uchanta-shuypaqami mana das rikayta puytinchikllapachu, maydiya Dyusninchik rikarichinankaman. ");
INSERT INTO qufNT_vpl VALUES ("T15_25","084_5_25","1TI","5","25","25","Chaynullami, chay allin ruraykunatapis wakintaqa kananlla rikanchik. Nataq wakinkunata-shuypaqa mana rikanchikraqchu. Piru, chay mana rikaypaq chaykunaqa, manami tukuy tyimpupaq pakapllaqa kidanqachu. ");
INSERT INTO qufNT_vpl VALUES ("T16_1","084_6_1","1TI","6","1","1","Mayqan kriyiq masinchikkuna sirbikuq kaqkunaqa, patrunninllapataqa allita rispitar kasunqallapa. Chaynuqami mayqanpis Dyusninchikpaq, chaynulla Amitunchikpaq yaĉhachikushanchikpaqpis mana ima mana allintapis rimayanqallapachu. ");
INSERT INTO qufNT_vpl VALUES ("T16_2","084_6_2","1TI","6","2","2","Piru imanupi uk sirbikuqpa patrunnin, Jesucristupi kriyiq katinmaqa kusa masta rispitar imapipis kasunman kriyiq kashanrayku. Chaymi tukuy imata rurayashanmanmatapis kusala mas shumaqta ruranman. Chaqa tukuy imata rurarpismi rurayan Dyusninchikpi kunfyakar, ukninpaq llakir ima. Chayraykumi kriyiq masinchikkunata chaynu yaĉhachir animachiy paykunapis chaynullata rurananllapapaq. ");
INSERT INTO qufNT_vpl VALUES ("T16_3","084_6_3","1TI","6","3","3","Piru mayqanpis ukmanta yaĉhachikur Amitunchik Jesucristo yaĉhachikushanpaq chaynulla nuqanchikkunapis paypi kriyir yaĉhachikuyashanchikllapapaq manami chaynuchu niqkunaqami, ");
INSERT INTO qufNT_vpl VALUES ("T16_4","084_6_4","1TI","6","4","4","kusala mana yaĉhaq yanqa alabakaq runakunala. Chaynu karmi yanqa imakunalapaq kusalata willanakurlla kawsayta munanllapa. Chaymi ashwan chaynu willanakurqa, piñachinakur, musyanakur, anyanakur, inbidyanakur, mana imalapimapis kunfyanakurlamapischu kawsanllapa. ");
INSERT INTO qufNT_vpl VALUES ("T16_5","084_6_5","1TI","6","5","5","Chaynullami maydiyapis paykunapura kusalata jurapanakur ima kawsanllapa. Chaynu tukuq runakunaqami chay allin kaqmantaqa mana intrakaq runakunachu. Ashwanmi imuraspis chay kusa mana allin kaqlata rurananpaq yarpunllapa. Chaymi ashwan Jesucristupaq yaĉhachikurmapis qillayta ganananlapaq yaĉhachikunanllapamapis. Chayraykumi paykunamantaqa chiqanchakanki. ");
INSERT INTO qufNT_vpl VALUES ("T16_6","084_6_6","1TI","6","6","6","Piru imanchik kaqkunalapaq yarpunamantaqami ashwan Jesucristuta kasur pay munashannula rurar kuntintakashallapaqami, Taytanchik Dyusqa kusalata yanapar aligriyachimanchikllapa. ");
INSERT INTO qufNT_vpl VALUES ("T16_7","084_6_7","1TI","6","7","7","Chaqa allita yaĉhashanchikllapanu, manami kusa imayjunchu nasiranchikllapa. Chaynulla maydiya wanurpis manami imatapis apashunllapachu. ");
INSERT INTO qufNT_vpl VALUES ("T16_8","084_6_8","1TI","6","8","8","Chaymi ashwan imanchiklapis mikunapaq, chaynulla mudakunapaq katinqa kusala kuntintu kashunllapa. ");
INSERT INTO qufNT_vpl VALUES ("T16_9","084_6_9","1TI","6","9","9","Piru chay kusala imayjun kayta munaqkunaqami yanqa imapi liyakasha kanman yupay waran waran kusala mas imayjun kayta munanllapa. Chaynu karmi imanullapis kusala mana allinta tukur, saqra imakunata rurar imami imankunata tarikunanllapa. Piru chaynu tukuyarmi limpu limpu imanarna tukukanllapa. ");
INSERT INTO qufNT_vpl VALUES ("T16_10","084_6_10","1TI","6","10","10","Chaqa allita yaĉhashanchikllapanu kusala qillayniyjun ima kanarqami kusala riqchaq mana allinkunapina rikarir tukukanchikllapa. Chaqa kananllami rikayanchikllapana wakinkunaqa kusala imayjun ima kayta munar, Jesucristupi kriyishanmantaqa chiqanchakar kusala manchaypaq qischakaykunapina rikarishallapa. ");
INSERT INTO qufNT_vpl VALUES ("T16_11","084_6_11","1TI","6","11","11","Piru qam-shuypaqami ukniy Timoteo Dyusninchikpa chiqap sirbiqnin kanki. Chayraykumi tukuy mana allin kaqmantaqa wakaq tukur, imuraslapis allinlata rurar, Dyusninchiklata kasur, paylapi kriyir ima wakinnikikunamatapis llakipay ima. Chaymi ima katinpis ama das piñakur imachu shachinakunki. ");
INSERT INTO qufNT_vpl VALUES ("T16_12","084_6_12","1TI","6","12","12","Chaynulla chay kriyishaykinulla kusalata shachinakurmi tukuy tyimpupaq kawsanaykipaqna yarpunki. Chaqa chaynu tukuy tyimpu kawsachishunanpaqmi Tayta Dyusqa arnishusha. Chaynulla kusala achka runakunapa naypanpimi qamqa nirayki, Tayta Dyuslapi kusalata maydiyapis kunfyakayanki kanqa nir. ");
INSERT INTO qufNT_vpl VALUES ("T16_13","084_6_13","1TI","6","13","13","Chaymi kananqa, Dyus tukuyta kawsachiqpa, chaynulla Jesucristo, Poncio Pilatupa naypanpi payqashi Dyusninchikpa Wamran nir rimashapa naypanpi ima nishayki: ");
INSERT INTO qufNT_vpl VALUES ("T16_14","084_6_14","1TI","6","14","14","Tukuy kay willashushaykunata intrakar, ama ukmanta yarpur imachu, karanlata ruray. Chayna, mana mayqanpis qampaqqa ima mana allintapis rimananllapapaqchu. Chaymi chay nishushaytaqa maydiya kusala shumaq Amitunchik Jesucristo tikrakamunankaman ruranki. ");
INSERT INTO qufNT_vpl VALUES ("T16_15","084_6_15","1TI","6","15","15","Chaqa Jesucristuqami shamuyanqa, kusala shumaq Taytanchik Dyus ima tyimpu shamunanpaq nishan tyimpuraq. Chaqa Taytanchik Dyusmi payla tukuy imakunata mantaq chayqa. Chaynulla paymi tukuy mantakuqkunamanta kusala pudirniyjun ima chayqa. ");
INSERT INTO qufNT_vpl VALUES ("T16_16","084_6_16","1TI","6","16","16","Chaqa payqami tukuy tyimpupaq kawsar mana wanunlamapischu. Chaynulla payqami kusala llipya intirupi kawsan. Chaymi mana mayqanlapis qimikayta puytinchu. Chaynu katinmi mana mayqanlapis rikashachu. Chaynulla manami rikaymatapis puytinllapachu. ¡Chayraykumi payqa tukuy tyimpupaq kusa alabakashana kanqa kusala pudirniyjun ima kashanrayku! ¡Chaynumi kanqa! ");
INSERT INTO qufNT_vpl VALUES ("T16_17","084_6_17","1TI","6","17","17","Chaynullami nishayki: Chay kusala imayjun ima kaqkunata willay ama kusana kani ima nir chay imankunalapi kunfyakananllapapaqnachu. Chaqa tukuy kay pachapi kaq imanchikkunaqami daskaqla tukukan. Chayraykumi ashwan Taytanchik Dyuslapi allita kunfyakashunllapa. Chaqa paymi tukuy ima ministishanchikkunapiqa kusalata yanapar aligriyachimashunllapa. ");
INSERT INTO qufNT_vpl VALUES ("T16_18","084_6_18","1TI","6","18","18","Chaynami paykunataqa willaypis: Kusala allin kaq imakunata rurarna kusala imayjun yupayna tikrakananllapapaq. Chaynullami yarpuchinkipis tukuy iman kaqkunawanpis ukkunata yanapananllapapaq nir. ");
INSERT INTO qufNT_vpl VALUES ("T16_19","084_6_19","1TI","6","19","19","Chaynu rurarllapaqami Dyusninchikmanta tukuy tyimpupaq chiqap kaq imanllapatana tarikunqallapa. Chaymi ashwan chiqaptana Dyusninchikwan maydiyapis kawsanqallapa. ");
INSERT INTO qufNT_vpl VALUES ("T16_20","084_6_20","1TI","6","20","20","Ukniy Timoteo, Taytanchik Dyus imakunata ruranaykipaq nishushantaqami kusa allita ruranki. Chaymi chay mana kriyiqkuna mana sirbiq yanqa imakunata yaĉhachikun chaykunataqa ama kasunkichu. Chaqa paykunaqami Jesucristuta kuntrar kusala mana allinta ima rimanllapa. Piru chaynu nirmapismi Jesucristupaq kusalata intrakaq yupay tukur yaĉhachikunllapa. ");
INSERT INTO qufNT_vpl VALUES ("T16_21","084_6_21","1TI","6","21","21","Chaymi ashwan wakin runakunaqa paykunatana kasur, Dyusninchikpiqa manana kriyinllapanachu. Chaymi Amitunchik Jesucristuman mañakuni kusalata llakipar yanapashunanllapapaq. ");
INSERT INTO qufNT_vpl VALUES ("T21_1","085_1_1","2TI","1","1","2","Kusala munashay wamray Timoteo, Taytanchik Dyusmi arnimanchikllapa tukuy tyimpupaq kawsayta. Chaymi kananqa pay munashannulla akramasha Jesucristupa apustulnin kar, rir chay washamanallapapaq nimashanchikllapata yaĉhachikunaypaq. Chaymi kay kartata iskribishuni. Chaqa Taytanchik Dyusta, chaynulla Amitunchik Jesucristutapis, mañakuni kusata llakipar tukuy imapi yanapashutin kusala shumaqta kawsanaykipaq nir. ");
INSERT INTO qufNT_vpl VALUES ("T21_3","085_1_3","2TI","1","3","3","Allita yarpuy, imanumi unay rukuykunamapis Taytanchik Dyuslata sirbiqllapa nir. Chaynullami nuqapis paylata sirbini. Chaymi ashwan paypa naypanpiqa mana ima mana allintapis rurasha yupaychu yarpuni. Chaynu karmi payman mañakurqa mana qunqashurchu tuta, unaq karmapis payji nir ima qampaqqa mana shaykuq mañakuni Dyusninchikmanqa. ");
INSERT INTO qufNT_vpl VALUES ("T21_4","085_1_4","2TI","1","4","4","Chaqa kusalatami yarpuni imanumi qamlata dijashutiyqa llakir waqaq kanki nir. Chaymi ashwan kananqa imanupis rikashuyta munani, qamwan kusalata aligriyanaypaq. ");
INSERT INTO qufNT_vpl VALUES ("T21_5","085_1_5","2TI","1","5","5","Chaqa imanutaq unaymaqa agwilayki Loida, chaynulla mamayki Eunicemaqa kusala chiqapta Amitunchiklapi kriyiqllapa, chaynullami qampis chiqapta kriyinki nir yaĉhani. ");
INSERT INTO qufNT_vpl VALUES ("T21_6","085_1_6","2TI","1","6","6","Chaymi kusalata rugashuni imanutaq nuqa makiyta anaykiman ĉhurar, Taytanchik Dyusman mañakutiy, payqa imata ruranaykipaq nishuran chaylapina yarpur, ama imamanta manchakur imachu mastana ruranaykipaq. ");
INSERT INTO qufNT_vpl VALUES ("T21_7","085_1_7","2TI","1","7","7","Chaqa Taytanchik Dyusqami yanapamashanchikllapa mana imamanta manchakur imachu kawsanallapapaq. Ashwanmi payqa pudirninwan yanapamashanchikllapa kaynu kawsanallapapaq: Llakipanakur, imatapis tantyakar rurar, tukuy mana allin kaqkunapimapis shachinakunallapapaq ima. ");
INSERT INTO qufNT_vpl VALUES ("T21_8","085_1_8","2TI","1","8","8","Chaymi nishaykipis: Amami pinqakunki imachu kusa allinla Amitunchik Jesucristupaq rimanaykipaqqa. Chaynulla amami pinqakunki imapischu Jesucristurayku nuqa prisu katiymapis. Ashwanmi Amitunchikpaq yaĉhachikushaykirayku qischashutinllapamapis, Taytanchik Dyus pudirninwan yanapashuyashanwan shachinakunki, tukuy chay qischakaykunapiqa. ");
INSERT INTO qufNT_vpl VALUES ("T21_9","085_1_9","2TI","1","9","9","Chaqa allita yarpuy, manami nuqanchik allinta rurashanchikraykuchu Dyusqa washamashanchik. Ashwanmi pay munamarninchik mana uchayjunpaqnachu riqsir washamashanchikllapa, pay munashannulana kawsanallapapaq. Piru chaynu washamanallapapaqqa manami chayraqchu payqa yarpusha. Ashwanmi Jesucristurayku washamanallapapaqqa yarpushallana karan, kay pachamapis manaraq kayatin imachu. ");
INSERT INTO qufNT_vpl VALUES ("T21_10","085_1_10","2TI","1","10","10","Chaymi Amitunchik Jesucristo kanan tukuy nuqanchikkunapaq rurashanwan allitana intrachimanchikllapa imanumi payqa chiqapta munamanchikllapa nir. Chaqa payqami chaynu wanur imaqa chay tukuy tyimpupaq wanunapaq karan chaytaqa limpuna binsiran. Chaymi ashwan kananqa paypi kriyishaqa tukuy tyimpupaq kawsaytana qumanchikllapa. ");
INSERT INTO qufNT_vpl VALUES ("T21_11","085_1_11","2TI","1","11","11","Chaqa Tayta Dyusmi nuqataqa tukuy kaykunata mana Israel runakunata parlanaypaq nimasha. Chaynullami paypa apustulnin, yaĉhar yaĉhachikuqnin, paypa rimaqnin ima kanaypaq nimasha. ");
INSERT INTO qufNT_vpl VALUES ("T21_12","085_1_12","2TI","1","12","12","Chayraykumi chaynu yaĉhachikur imaqa kusalata qischakayanimapis. Piru chaynu qischakarmapis manami chayraykuqa pinqakunichu. Chaqa nuqaqami allita yaĉhani mayqanpimi kriyir kunfyakani nirmapis. Chaynulla kunfyakanimi pay imanupis pudirninwan imamantapis washamar shumaqlata purichimayanqa maydiya chay jwisyu diya ĉhamunankaman nir. ");
INSERT INTO qufNT_vpl VALUES ("T21_13","085_1_13","2TI","1","13","13","Chaynullami nishaykipis: Imanutaq nuqa yaĉhachishuray, chaynullami qampis Jesucristupi kriyiq kashaykinu allita yaĉhachikunki. Chaynami ashwan maydiyapis Jesucristupaq llakir imana kawsanki. ");
INSERT INTO qufNT_vpl VALUES ("T21_14","085_1_14","2TI","1","14","14","Chaynullapismi Santu Ispiritu nuqanchikpi kawsar yanapamashanchiknulla, allita kwintata qukar karanlata yaĉhachikunki, imanutaq yaĉhachikunaykipaq nishushaynulla. ");
INSERT INTO qufNT_vpl VALUES ("T21_15","085_1_15","2TI","1","15","15","Chaqa allita yaĉhashaykinumi, tukuyla Asia pwiblumanta kriyiq masinchikkunaqa nuqalatana dijamar, manana kwintachamaranllapanachu. Chaynullami ukninchik Figeluwan, Hermogenesmapis dijamaranllapa. ");
INSERT INTO qufNT_vpl VALUES ("T21_16","085_1_16","2TI","1","16","16","Piru Amitunchik Jesucristumi Onesiforupa ayllunta llakipanqa. Chaqa paymi ayka kuti nuqataqa kusalata animachir aligriyachimaran. Chaynulla nuqa prisu katiymapis, manami payqa nuqamantaqa pinqakuranchu. ");
INSERT INTO qufNT_vpl VALUES ("T21_17","085_1_17","2TI","1","17","17","Ashwanmi Roma pwibluman ĉhashannu, mana shaykuq maskamaran. Chaymantami tarimaran. ");
INSERT INTO qufNT_vpl VALUES ("T21_18","085_1_18","2TI","1","18","18","Chaynullami qamqa allita yaĉhankipis imanumi kusata payqa Éfeso pwiblupi yanapamaranchikllapa nirmapis. Chaymi ashwan chay jwisyu diya ĉhamutinqa Amitunchik Jesucristuqa kusalata llakipar washanqa. ");
INSERT INTO qufNT_vpl VALUES ("T22_1","085_2_1","2TI","2","1","1","Nataq qam wamray Timoteo, Jesucristumi kusala allin kar tukuy imapi yanapashuyan. Chaymi ashwan qamqa kusalata shachinakur imatapis payllapaq ruray. ");
INSERT INTO qufNT_vpl VALUES ("T22_2","085_2_2","2TI","2","2","2","Chaqa qam pullay kashaykiraykumi yaĉhanki, imanumi achka runakunata Jesucristupaq yaĉhachiray nirmapis. Chaymi paykunaqa nuqapaqqa tistigukuna yupayna, chiqaptami yaĉhachikuray nir. Chay-ari qampis, chay yaĉhachishushaytaqa kaynu kaq runakunata yaĉhachiy: Karanlata ruraqkunata, yaĉhachikuyta puytiqkunata ima. Chaynami paykunapis ukkunatana yaĉhachinanllapapaq. ");
INSERT INTO qufNT_vpl VALUES ("T22_3","085_2_3","2TI","2","3","3","Chaynullami nishaykipis: Jesucristupi kriyishaykirayku qischashutinllapaqa shachinakuy uk kusala allin suldadu yupay, ama kwashayar imachu. ");
INSERT INTO qufNT_vpl VALUES ("T22_4","085_2_4","2TI","2","4","4","Chaqa yaĉhashanchiknu, uk suldadu sirbikuqqami, chay mantaqnin nishanlata ruran, manami yanqa wakin mana sirbikuq runakuna munashantachu ruran. ");
INSERT INTO qufNT_vpl VALUES ("T22_5","085_2_5","2TI","2","5","5","Chaynullami pasan uk pukllaqwanpis. Chaqa uk pukllaqqami imanu imanu pukllananpaq kaqkunata allita kasur pukllayta ministin. Nataq mana kasur sunsunulla pukllarqami, mana imatapis ganayta puytinchu. ");
INSERT INTO qufNT_vpl VALUES ("T22_6","085_2_6","2TI","2","6","6","Chaynullami uk tarpukuqpis puntataqa kusalata trabajaytaraq ministin. Chaymantaraqmi kusa aligrila kusichakuytaqa puytin. ");
INSERT INTO qufNT_vpl VALUES ("T22_7","085_2_7","2TI","2","7","7","Chaymi kay kumparasyunkunapaq imanutaq kanqa nir yarpupakur intrakanatkiqa, Amitunchik Jesucristumi allita intrachishunqa tukuy kaykunapaqqa. ");
INSERT INTO qufNT_vpl VALUES ("T22_8","085_2_8","2TI","2","8","8","Allita yarpuyllapa: Imanutaq nuqa yaĉhachikushaynu Jesucristo wanur kawsamusha chayqami, unay gubyirnu Davidpa ayllunmanta karan. ");
INSERT INTO qufNT_vpl VALUES ("T22_9","085_2_9","2TI","2","9","9","Chaymi chaynu nir ima Jesucristupaq yaĉhachikushayrayku, kusalata qischamatinllapamapis shachinakuni. Chaynulla uk wanuchikuqta yupay kadinakunawan ima watar qischamanllapa. Piru chaynumapismi, Taytanchik Dyuspa rimayninta-shuypaqa mana imanu wataymatapis puytinllapachu. ");
INSERT INTO qufNT_vpl VALUES ("T22_10","085_2_10","2TI","2","10","10","Chayraykumi nuqaqa kusalata qischakarmapis shachinakuni, Taytanchik Dyus akrashankunata animachinaypaq. Chaynuqami Jesucristupi masta kriyir, washakarna rir paywan tukuy tyimpupaqna kawsananllapapaq chay kusa shumaq mantakuyninlapina. ");
INSERT INTO qufNT_vpl VALUES ("T22_11","085_2_11","2TI","2","11","11","Chaymi allita intrakayllapa kay chiqap kaqpaq nishanllapakunata. Chaqa ninmi: Jesucristurayku wanurqashi, payllapaq kawsamuyashunllapa. ");
INSERT INTO qufNT_vpl VALUES ("T22_12","085_2_12","2TI","2","12","12","Chaynulla qischakar shachinakurqashi, maydiyaqa Amitunchikwanna mantakuyashunllapa. Piru nuqanchikkuna, payta mana riqsinichu nishaqa, paypis mana riqsishunichu nimashun. ");
INSERT INTO qufNT_vpl VALUES ("T22_13","085_2_13","2TI","2","13","13","Chaynulla nuqanchikkuna payta sirbiyar, imanupi disanimakushamapis, payqa mana dijamayninchikta puytinchu. Chaqa pay kusalata munamanchikllapa nir arnimashanchikllapana karqa, manami qashan niyta puytinchu mananami munashunillapachu niytaqa. ");
INSERT INTO qufNT_vpl VALUES ("T22_14","085_2_14","2TI","2","14","14","Kriyiq masiy Timoteo, wakin kriyiq masinchikkunapaq yarpur, Tayta Dyuspa shutinlapi kutir kutir willay amana paykunapura willanakur imanachu kawsananllapapaq. Chaqa chaynu willanakur ima kawsayqami mana allinchu. Ashwanmi chaynu saqrata willanakur imaqa chay uyakumaqninchikkunata animachinamantaqa limpu pantachinchikllapa. ");
INSERT INTO qufNT_vpl VALUES ("T22_15","085_2_15","2TI","2","15","15","Chaymi ashwan imanullapis Dyusninchik munashannula chiqap nishanlata yaĉhachikuy. Chaynuqami Dyusninchikpa naypanmanqa qimikanki kusa allinla trabajadur yupayna, mana imapaq pinqakur imanachu. Chaymi ashwan Dyusninchikqa nishunqa: “Kusa allintami rurashayki” nir. ");
INSERT INTO qufNT_vpl VALUES ("T22_16","085_2_16","2TI","2","16","16","Chaynulla amami kay pachapi yanqalla mana allinkunata rimanllapa chaykunataqa rimankichu. Chaqa chaynuta rimaqkunaqami waran waranqa, kusa mana allin kaqkunata ruraqna ĉhurakanllapa. ");
INSERT INTO qufNT_vpl VALUES ("T22_17","085_2_17","2TI","2","17","17","Chaymi chay rimar yaĉhachikushankunaqa wakta kayta shikwakan imanutaq uk qiri qishaymaqa wakta, kayta inkunar ismur rin chay yupay. Chaymi ashwan chay Himeneuwan, Filetutapis chaynulla pasasha. ");
INSERT INTO qufNT_vpl VALUES ("T22_18","085_2_18","2TI","2","18","18","Chaqa paykunaqami Dyusninchik nishanmanta kusala ukman mana allinta yaĉhachikur ninllapa: “Michka wakinkuna kawsamusha katinmapis, kananqa manana kawsamunqallapanachu” nir. Chaynu nir yaĉhachikurmi wakinninchikkunataqa, kriyishanmantaqa limpu pantachishallapa. ");
INSERT INTO qufNT_vpl VALUES ("T22_19","085_2_19","2TI","2","19","19","Piru chaynu katinmapis nuqanchikkunaqa kriyishanchikllapanulla shachinakushunllapa. Chaqa payqami chay kriyishanchikllapapiqa uk simintu allita ĉhurakasha yupay. Chaymi chay simintullapi iskribikashaqa nin: “Amitunchikqami tukuyla paypa kaqninkunataqa allita riqsin” Chaynullami ninpis: “Tukuy paylapi kriyir aduraqkunaqashi, chay mana allin kaqkunamantaqa chiqanchakashunllapa” nir. ");
INSERT INTO qufNT_vpl VALUES ("T22_20","085_2_20","2TI","2","20","20","Yaĉhashanchikllapanu, chay kusa imayjun runakunapa wasinpiqa matinkunamapis manami urulamanta, platalamantachu kan. Ashwanmi qirumanta, napa allpamanta rurakasha ima kan. Piru tukuy kaykunaqa manami chay kutillaqa sirbiyta puytinchu. Ashwanmi chay kusa ĉhaniyjun chaykunaqa, wasinllapaman kusa runa nishakuna ĉhatin sirbir qarananlapaq sirbin. Nataq chay mana yaqqa ĉhaniyjun kaqkuna-shuypaqami mana. ");
INSERT INTO qufNT_vpl VALUES ("T22_21","085_2_21","2TI","2","21","21","Chaymi nishayki: Mayqanpis chay kriyishannulla maydiyapis shachinakur, manana mana allinkunata ruraqkunaqami, uk kusala shumaq kupa urumanta rurakasha yupayna kanqa nir. Chaynu karqami, Amitunchikpaqqa kusala sirbiqnin karna, tukuy imatapis allinkunalata ruraqkunana kanqallapa. ");
INSERT INTO qufNT_vpl VALUES ("T22_22","085_2_22","2TI","2","22","22","Kriyiq masiy Timoteo, yaĉhashanchiknumi musu karllaraqqa das imakunata yarpur rurar das uchakushana rikarinchik. Chaymi qamtapis musu kashaykirayku chaynu pasashuyanman nir yarpur nishuni, amana chaynu tukunaykipaq nir. Ashwanmi kriyishaykirayku, imatapis karanlata rurar, llakipanakur ima shumaqlata kawsayllapa tukuy shunqunwan Amitunchikpi allita kriyir paylata aduraqkunawan pulla. ");
INSERT INTO qufNT_vpl VALUES ("T22_23","085_2_23","2TI","2","23","23","Chayraykumi chay illaqmanta imalapaq willanakuqkunamanqa, ama imalapaqpis yakapakankilamapischu. Chaqa allita yaĉhashaykinu, mayqanpis chaynu willanakuyarqami, piñachinakur maqanakunllapana. ");
INSERT INTO qufNT_vpl VALUES ("T22_24","085_2_24","2TI","2","24","24","Chaqa Amitunchik Jesucristupa sirbiqninkunaqami, mana imapaq willanakur ima kawsananpaqnachu. Ashwanmi mayqanwan willanakunamantaqa kaynu kanqallapa: Tukuywan kusala allin, listuna wakinkunata yaĉhachinanpaq, chaynulla amami das piñakuq imachu kanqallapapis. ");
INSERT INTO qufNT_vpl VALUES ("T22_25","085_2_25","2TI","2","25","25","Piru chaynu yaĉhachikurqami chay mana intrakaqkunataqa yaĉhachishun llakipar ima, ama kusa kani ima nirchu. Chaynuqami rurashun Dyus munatinqa tukuy uchankunata dijar chay chiqap kaqlata kasur kawsanman nir yarpur. ");
INSERT INTO qufNT_vpl VALUES ("T22_26","085_2_26","2TI","2","26","26","Chaynuqami paykunapis kwintata qukanqallapa: Dyablupa makinpi kar munashanta rurayasha kanillapa nir. Chaynami imanullapis alsakar chay dyablu prisu purichir imuraspis pay munashanta rurachiyashanmantaqa washakanqallapa. ");
INSERT INTO qufNT_vpl VALUES ("T23_1","085_3_1","2TI","3","1","1","Chaynulla kriyiq masiy, kaytapismi allita intrakanaykita munani. Chaqa jwisyu diya ĉhamunanpaq shipchana katinqami, kay pachapiqa mana yaĉhakuypaqnachu kanqa nir. ");
INSERT INTO qufNT_vpl VALUES ("T23_2","085_3_2","2TI","3","2","2","Chaymi chay tyimpuqa runakunaqa pay munashanlata rurar, ashwan kusala qillayniyjun ima kaylata munanqallapa. Chaynulla kusa kani ima nir alabakar, Taytanchik Dyuspaqmapis kusala mana allinta rimaq kanqallapa. Chaymi ashwan taytanllapata imamapis mana kasunqallapanachu. Chaynulla chay kriyishanllapamatapis mana kwintachar imachu, ashwan kusalata imatapis musyarlla kawsanqallapa. ");
INSERT INTO qufNT_vpl VALUES ("T23_3","085_3_3","2TI","3","3","3","Chaynulla chay runakunaqami, mayqantapis mana llakipar imachu tukuylawan kusalata piñakur ima mana shunqukaylamatapis yaĉhanqallapachu. Chaymi ashwan mana kashanmanta ukkunata uchachar, mana tantyakar, kusala saqra mana allinkunata tukunqallapa. Chaynu karmi tukuy allin kaqtaqa kusalata ĉhiqninqallapa. ");
INSERT INTO qufNT_vpl VALUES ("T23_4","085_3_4","2TI","3","4","4","Chaymi paykunaqa ukninkunapaq imalatapis dasna ukkunata parlanqallapa. Chaynulla kusala marraju imami chay runakunaqa kanqa. Chaynu karmi, kusa kani nir munashanlata rurar, Dyusninchiktaqa mana kwintachanqallapanachu. ");
INSERT INTO qufNT_vpl VALUES ("T23_5","085_3_5","2TI","3","5","5","Paykunaqami Amitunchikpi chiqapta kriyiq yupay tukunqallapa. Piru chaynu kusala mana allinta rurar kawsayashanwanmi intrachimashunllapa mana chiqap kriyiqkunachu nir. Chaymi nishaykillapa: Amami chaynu runakunawanqa imalapaqpis piĉhunakunkillapalamapischu nir. ");
INSERT INTO qufNT_vpl VALUES ("T23_6","085_3_6","2TI","3","6","6","Chaqa chay runakunaqami chay kusala uchayjun warmikuna ukta ukta yarpuqkunapa wasinman yaykur ingañanqallapa. Chaqa chay warmikunaqami mana uklapi kriyiq kar, imata nitinllapapis uyakur munashanlata rurar kawsanqallapa. ");
INSERT INTO qufNT_vpl VALUES ("T23_7","085_3_7","2TI","3","7","7","Chaymi chay warmikunaqa imata nitinllapapis kusalata yaĉhakuyta kamanqallapa. Piru chaynu karmapismi chay chiqap allinla kaqpaqqa mana intrakayta puytinqallapachu. ");
INSERT INTO qufNT_vpl VALUES ("T23_8","085_3_8","2TI","3","8","8","Chaqa imanutaq unaymaqa chay ishkay brujukuna Janeswan Jambresmaqa, Moisesta kusalata ĉhiqniranllapa, chaynumi chay runakunapis, chiqap allinla kaqtaqa kusalata ĉhiqninqallapa. Chaqa chay runakunaqami mana allin yarpuyniyjunnachu kanqallapa. Chaynu karmi Tayta Dyuspi kriyinanpaq chaymatapis manana kwintacharnachu kawsanqallapa. ");
INSERT INTO qufNT_vpl VALUES ("T23_9","085_3_9","2TI","3","9","9","Piru chaynu rurarllapamapismi, mana masqa imatapis rurayta puytinqallapanachu. Chaqa tukuylami kwintata qukanqallapa, wakkunaqa yaru runakuna, imanutaq chay ishkay runakuna Moisespa kuntran tikrakaran chaykuna yupaylla nir. ");
INSERT INTO qufNT_vpl VALUES ("T23_10","085_3_10","2TI","3","10","10","Piru ukniy Timoteo, qamqami allita yaĉhanki nuqa imanu yaĉhachikuni, imanu kawsani nirmapis. Chaynullami yaĉhankipis imanu allin kaqlata ruranaypaq yarpuni, imanu allita Amitunchikpi kriyini nir. Chaqa qamqami allita rikashayki ima katinpis mana das piñakushayta, wakinkunata llakipashayta, chaynulla ima katinpis kusalata shachinakuni ima nir. ");
INSERT INTO qufNT_vpl VALUES ("T23_11","085_3_11","2TI","3","11","11","Chaynullami yaĉhanki imanumi maylawpi purishaypipis kusalata qischakaray nir. Chaynullami ashwan yaĉhankipis Antioquía, Iconio, Listra pwiblukunapi ima imanachimananllapapaq ikiypi puriranllapa nir. Chaypiqa yaĉhashaykinu kusalata qischakaray. Piru Amitunchikmi tukuy chaykunamantaqa washamaran. ");
INSERT INTO qufNT_vpl VALUES ("T23_12","085_3_12","2TI","3","12","12","Chaqa chiqaptami Jesucristupi tukuyla kriyir, pay munashannu kawsaqkunaqa, kusalata qischakanapaq ima kanchikllapa. ");
INSERT INTO qufNT_vpl VALUES ("T23_13","085_3_13","2TI","3","13","13","Piru chay mana allinta ruraqkuna, chay llullakuqkunaqami, waran waranqa limpu imananqallapa. Chaqa ukkunata llullachishannu, paykunatapis ukkuna llullachir limpu imanachinqallapa. ");
INSERT INTO qufNT_vpl VALUES ("T23_14","085_3_14","2TI","3","14","14","Piru qam-shuypaqami kriyiq masiy Timoteo, chay kriyishaykinulla maydiyapis shachinakuy. Chaqa qamqami chay chiqap kaqpi kriyishaykipiqa kusalata kunfyakanki. Chaynulla yaĉhankipis mayqanmi chay chiqap kaqpaqqa yaĉhachishuran nirmapis. ");
INSERT INTO qufNT_vpl VALUES ("T23_15","085_3_15","2TI","3","15","15","Chaqa allita yarpuy, qamqami takshaykimanta-pacha Dyus nitin iskribikashakunataqa yaĉhakushayki nir. Chaymi chay yaĉhakushaykiqa, allita yanapashur shumaqlata purichishur ima, intrachishuyan Jesucristupi kriyishaykiraykulami washakayanki kanqa nir. ");
INSERT INTO qufNT_vpl VALUES ("T23_16","085_3_16","2TI","3","16","16","Chaqa Dyus nitin tukuy iskribikashankunataqami Dyusqa paylla nitin iskribiranllapa. Chaynu karmi kusala shumaqta yaĉhachimanchik, mana shumaq kawsasha byinninchikpaq willamanchik, mana allinta rurayasha kaynu ruray nimanchik. Chaynulla imatapis karanlata ruranapaq ima yaĉhachimanchik. ");
INSERT INTO qufNT_vpl VALUES ("T23_17","085_3_17","2TI","3","17","17","Chaymi mayqanpis Dyusninchikpa kaqninkunaqa pay nitin iskribikashakunata allita intrakashanrayku imuraspis allinta rurananlapaqna kayanqallapa. ");
INSERT INTO qufNT_vpl VALUES ("T24_1","085_4_1","2TI","4","1","1","Allitami intrakay, Jesucristumi maydiyaqa mantakuq shamur tukuyla kawsaqkunata, chaynulla wanusha kaqkunamatapis allita rikar yaĉhanqa. Chaymi kananqa Taytanchik Dyuspa, chaynulla Amitunchik Jesucristupa naypanpi kusalata rugar nishayki: ");
INSERT INTO qufNT_vpl VALUES ("T24_2","085_4_2","2TI","4","2","2","Rir, Dyusninchikpa rimayninta imuraslapis yaĉhachikunaykipaq. Chaymi ima katin, mana ima katinmapis imanullapis yaĉhachikuyta kamay intrakananllapapaq. Chaynuqami runakuna mana allinpi katinmapis nanaq nanaq willay, intrachiy, animachiy ima, kusa shumaqlata willar. ");
INSERT INTO qufNT_vpl VALUES ("T24_3","085_4_3","2TI","4","3","3","Chaqa ĉhamunqami uk tyimpu, chay tyimpupiqami mana mayqanpis uyakuyta munanqachu Dyusninchikpa shumaq rimayninkunataqa. Ashwanmi chay tyimpupiqa runakunaqa ukman ukman imakunata yaĉhakuyta munanqallapa. Chaymi maskanqallapa achka ukman yaĉhachikuq runakunata. Chayna yanqa mana sirbiq uyakunayashanllapakunata yaĉhachitin, paykuna munashannullana uyakur kawsanllapa. ");
INSERT INTO qufNT_vpl VALUES ("T24_4","085_4_4","2TI","4","4","4","Chaymi ashwan chay runakunaqa chiqap kaqta mana kwintacharnachu, chay yanqa kwintukunalatana uyakur kasurna kawsanqallapa. ");
INSERT INTO qufNT_vpl VALUES ("T24_5","085_4_5","2TI","4","5","5","Piru qam-shuypaqami ukniy Timoteo, kriyishaykirayku qischakay ima katinpis allin kaqlapi yarpur shachinakunki. Chaymi ashwan Amitunchikpaq yaĉhachikutki kriyir washakananllapapaq nir willashushanlata yaĉhachikunki. Chaynulla tukuy imata ruranaykipaq Amitunchik nishushantaqami karanlata ruranki. ");
INSERT INTO qufNT_vpl VALUES ("T24_6","085_4_6","2TI","4","6","6","Chaymi nishayki: Nuqapaqqami mana maychu wanur rir Amitunchikwanna kanaypaqqa. Chaymi ashwan wanurqa, Dyusninchikpaqqa uk ufrindita yupayna paypa naypanmanqa qimikayashaq. ");
INSERT INTO qufNT_vpl VALUES ("T24_7","085_4_7","2TI","4","7","7","Chaqa nuqaqami uk maqanakuq yupay kusalata shachinakusha kani allinlata yaĉhachikurqa. Chaymi ashwan tukuyla imata ruranaypaq kaqtaqa kananqa tukchishana kani, Amitunchik munashannula rurar ima. ");
INSERT INTO qufNT_vpl VALUES ("T24_8","085_4_8","2TI","4","8","8","Chaymi kananqa ashwan yarakuyani, imatapis karanlata rikar yaĉhaq jwis Amitunchik kurunayta qumananpaq diya ĉhamunanlatana. Piru manami nuqalatachu qumayanqa chay kurunataqa, ashwanmi wakinpis allita kriyir kusalata llakir ima pay shamunanpaq yaraqkunatapis quyanqa. ");
INSERT INTO qufNT_vpl VALUES ("T24_9","085_4_9","2TI","4","9","9","Kananqami kriyiq masiy Timoteo, yaqqa nuqalana kashayrayku kusalata rugashuni ama tardakurchu imanupis shamur watukumanaykipaq. ");
INSERT INTO qufNT_vpl VALUES ("T24_10","085_4_10","2TI","4","10","10","Chaqa kriyiq masinchik Crescentimi risha Galacia lugarman. Chaynulla kriyiq masinchik Tito-shuypaqa risha Dalmacia lugarman. Chaymi paykunaqa mana pullaynachu. Piru Demas-shuypaqami kriyishanmantaqa kay pachamanta kaq imankunalapaq masta llakiq kar, mana pullay kayta munar dijamar risha Tesalónica pwibluman. ");
INSERT INTO qufNT_vpl VALUES ("T24_11","085_4_11","2TI","4","11","11","Nataq ukninchikllapa Lucaslami kaypi nuqawan kidasha. Chaymi rugashayki chay ukninchik Marcosta imanupis maskar apapamanaykipaq. Chaqa payqami yaĉhachikutiyqa kusalata yanapamayanqa pullay karqa. ");
INSERT INTO qufNT_vpl VALUES ("T24_12","085_4_12","2TI","4","12","12","Chaqa Tiquicupismi mana pullaynachu Éfeso pwibluman kaĉhashayrayku. ");
INSERT INTO qufNT_vpl VALUES ("T24_13","085_4_13","2TI","4","13","13","Chaymi qam shamurqa, Troas pwiblupi ukninchik Carpupa wasinpi rakta atun raĉhpayta dijasha kani, chayta apamunki. Chaynullami apamunkipis papilmanta pillukaq libruykunata. Piru mastaqami ministini chay qaramanta libruykunata yaĉhachikunaypaqqa. Chaymi chaytapis apapamanki. ");
INSERT INTO qufNT_vpl VALUES ("T24_14","085_4_14","2TI","4","14","14","Chaymi nishayki: Chay runa Alejandro shutiq, chay jyirrukunata rupachir imakunata ruraqmi, nuqawan kusala mana allinta tukusha. Chaymi nini: Amitunchikmi paytaqa allita rikar yaĉhanqa imata rurashannulla nir. ");
INSERT INTO qufNT_vpl VALUES ("T24_15","085_4_15","2TI","4","15","15","Chayraykumi qampis chay runitumantaqa kusalata kuytakanki. Chaqa payqami nuqanchikkuna Amitunchikpaq yaĉhachikuyanchikllapa chaypaqqa kuntran tikrakasha kar, kusala mana allinkunata rimar ima purin. ");
INSERT INTO qufNT_vpl VALUES ("T24_16","085_4_16","2TI","4","16","16","Chaymi nishayki: Nuqa puntata Roma pwiblupi kar, karguyjunkuna qayachimatin ritiyqami, mana mayqan ukninchikkunapis pullayqa riranchu yanapamaqqa. Chaymi ashwan nuqala riray. Chaypaqqami Tayta Dyusta mañani ama chay ukninchikkunata mana allinta rurananpaq nir. ");
INSERT INTO qufNT_vpl VALUES ("T24_17","085_4_17","2TI","4","17","17","Piru chaynu ukninchikkuna nuqalata dijamatinllapamapismi, Amitunchikqa nuqawan kar, kusalata jwirsayta qur yanapamaran. Chaynami ashwan nuqaqa imanu kriyirmi washakayanqallapa nir ima kusalata yaĉhachikuray. Chaynu yaĉhachikutiymi chaypi kaq mana kriyiq runakunaqa tukuyla uyakumaranllapa. Chaymi chaynu karguyjunkunapa naypanpi karqami, uk liyunpa shiminpi yupayna karay. Piru Amitunchik Jesucristumi washamaran. ");
INSERT INTO qufNT_vpl VALUES ("T24_18","085_4_18","2TI","4","18","18","Chaynullami maydiyapis tukuy mana allin kaqkunamanta washamanqa. Chaymi ashwan kusala shumaq mantakuyashanmanna apar pullakumanqa. Chayraykumi ¡paylata tukuy tyimpupaq alabashunllapa! ¡Chaynumi kanqa! ");
INSERT INTO qufNT_vpl VALUES ("T24_19","085_4_19","2TI","4","19","19","Chaymi saludapamanki ukninchik Priscata, Aquilata, chaynulla ukninchik Onesiforutapis tukuy aylluntinta. ");
INSERT INTO qufNT_vpl VALUES ("T24_20","085_4_20","2TI","4","20","20","Erastuqami, Corinto pwiblupi kidasha. Nataq Trofimuta-shuypaqami, qishaqta Mileto pwiblupi dijaray. ");
INSERT INTO qufNT_vpl VALUES ("T24_21","085_4_21","2TI","4","21","21","Chaymi nishayki: Imanullapismi manapis chay qasay tyimpu kashanllami shamuyta kamanki. Saludutami kaĉhamun qampaq chay ukninchikkuna Eubulo, Pudente, Lino, Claudia, chaynulla tukuyla kaypi wakin kriyiq masinchikkunapis. ");
INSERT INTO qufNT_vpl VALUES ("T24_22","085_4_22","2TI","4","22","22","Chaynulla Amitunchik Jesucristumi qamwan imuraslapis kanqa. Chaymi mañakuni Taytanchik Dyus tukuyla qamkunata llakipar tukuy imapi yanapashunanllapapaq nir. ");
INSERT INTO qufNT_vpl VALUES ("TT1_1","086_1_1","TIT","1","1","1","Kriyiq masiy Tito, nuqa Pablumi Taytanchik Dyuspa sirbiqnin, chaynulla Jesucristupa apustulnin kani. Chaynu katiymi Tayta Dyusqa kaĉhamaran rir tukuy paypa akrashan kaqkunata yaĉhachitiy allita paylapina kriyir, chay chiqap kaqpaq intrakar, pay munashannulana kawsananllapapaq. ");
INSERT INTO qufNT_vpl VALUES ("TT1_2","086_1_2","TIT","1","2","2","Chaynu allita chay chiqap kaqpi intrakar chaynulla Amitunchikpi allita kriyirqami allitana intrakanqallapa, tukuy tyimpupaqnashi kawsayanqallapa nir. Chaqa mana imalapimapis llullakuq Taytanchik Dyusmi, paylla arnimaranchikllapa kusala unaymanta-pacha tukuy tyimpupaq washamanallapapaq nir. ");
INSERT INTO qufNT_vpl VALUES ("TT1_3","086_1_3","TIT","1","3","3","Chaymi kanan paypa munashan tyimpu ĉhamushana katin, nuqa Jesucristupaq yaĉhachikutiyqa allitana intrakashallapa. Chaqa chaynu yaĉhachikur intrachikunaypaqmi washamaqninchik Tayta Dyusqa nuqata akramaran. ");
INSERT INTO qufNT_vpl VALUES ("TT1_4","086_1_4","TIT","1","4","4","Chayraykumi kriyiq masiy Tito nishayki: Qamqami nuqapaqa chiqap wamray kanki, Jesucristupaq yaĉhachishutiy kriyishaykirayku. Chaymi kananqa nuqa yupaylla qampis kriyinki. Chaynu kashaykiraykumi kananqa Taytanchik Dyusman, chaynulla washamaqninchik Jesucristuman kusalata mañakuni, kusata llakipar tukuy imapi yanapashutin, kusa shumaqta kawsanaykipaq nir. ");
INSERT INTO qufNT_vpl VALUES ("TT1_5","086_1_5","TIT","1","5","5","Kriyiq masiy Tito, nuqami dijashuray Creta pwiblupi. Chaypiqami kidarayki Amitunchikpi manaraq allita kriyiqkunata allitana kriyinanpaq animachinaykipaq. Chaynullami chaypiqa kidaraykipis chay maylawpiĉhi kriyiqkuna kan chaypiqa rikar yaĉhachikuqkunata numranaykipaq imanutaq nuqa nishushaynulla. ");
INSERT INTO qufNT_vpl VALUES ("TT1_6","086_1_6","TIT","1","6","6","Chaqa chay kriyiqkunata rikar yaĉhachiqkunaqami, tukuywan kusa allinkunalata ruraqkuna, chaynulla uk warmipa runanla ima kanqa. Chaynullami wamrankunamapis Jesucristupi kriyiq, chaynulla taytanta kusata rispitaq ima kanqallapa. Chaynuqami manana mayqanpis imapaq uchachar, chaynulla kusala mana allinta tukun nir rimayanqallapalamanapischu chay wamrankunapaqqa. ");
INSERT INTO qufNT_vpl VALUES ("TT1_7","086_1_7","TIT","1","7","7","Chaqa chay mayqanpis kriyiqkunapa rikaqnin kaqqami, Tayta Dyuspa kaqninkunata rikananpaq akrakayan. Chaymi Dyusta sirbinanpaq akrakaq chayqa, tukuywan kusa allinlata kawsaq runa kanqa. Chayraykumi chay runaqa mana imapaqpis alabakaq, ama imalapaqpis das piñakuq imachu kanqa. Chaynulla amami maĉhanqa, maqanakunanpaq willanakunqalamapischu. Chaymi imata rurarpis amami paypaq imanta tantakunanlapaq yarpurchu ruranqa. ");
INSERT INTO qufNT_vpl VALUES ("TT1_8","086_1_8","TIT","1","8","8","Ashwanmi chay runakunaqa mayqan wasinman ĉhatinmapis listuna kanqa samachinanpaq. Chaynulla chay runakunaqa kusa allinlata yarpuq, karanlata ruraq, chaynulla Dyus munashannulla imatapis ruranqa. Chaynullami imatapis allita tantyakar ruraqkuna ima kanqallapa. ");
INSERT INTO qufNT_vpl VALUES ("TT1_9","086_1_9","TIT","1","9","9","Chaymi ashwan chiqap kaq Amitunchikpa rimayninta yaĉhakushanlapi yarpur kawsanqallapa. Chaynuqami kriyiq masinchikkunata chay chiqap kaqwan animachir ima, Amitunchikta ĉhiqniqkunamatapis imanupis intrachiyanqa amana ĉhiqninanllapapaq paytaqa. ");
INSERT INTO qufNT_vpl VALUES ("TT1_10","086_1_10","TIT","1","10","10","Chaqa kusala achka runakunami rikarimushallapa chay chiqap kaqpaq mana allinta rimaqkunaqa. Piru allita yarpuyllapa: Chay chiqap kaqpaqqami masqa mana allinta rimanllapa Israel runakunapa siñal kustumrinkunalapi yarpur kawsaqkuna. Chaymi ashwan yanqa mana intrakaypaq imakunalapaq rimar wakinkunataqa ingañanllapa. ");
INSERT INTO qufNT_vpl VALUES ("TT1_11","086_1_11","TIT","1","11","11","Chayraykumi tukuy chaykunataqa chay chiqap kaqkunalata yaĉhachikur uyarachiypaqllapa. Chaqa chay runakunaqami paykunalapaq imantapis tantakuyta yarpur mana yaĉhachikuypaq kaqta yaĉhachikur, uk wasikunamanta kaqta tantar ima limpu ingañashallapa. ");
INSERT INTO qufNT_vpl VALUES ("TT1_12","086_1_12","TIT","1","12","12","Chaypaqmi chay Creta pwiblumanta uk kusala yaĉhaq runa unaylla chay wakinninkunapaq kaynu nisha kayaq: “Kay Creta pwiblumanta runakunaqami, maydiyapis kusalata llullakuq, utiq bistya yupay kusala malu, mana tiqllaq mikuq, chaynulla kusala qilla ima kanqallapa” nir. ");
INSERT INTO qufNT_vpl VALUES ("TT1_13","086_1_13","TIT","1","13","13","Chaynu nirqami, chiqapta rimaran. Chayraykumi anyaqnulla willayllapa paykunapis Amitunchikpi allitana kriyir kawsananllapapaq. ");
INSERT INTO qufNT_vpl VALUES ("TT1_14","086_1_14","TIT","1","14","14","Chaynuqami, paykunaqa chay yanqa illaqmanta yarpushan kwintukunata Israel runakuna yaĉhachitinllapapis mana kasuyanqallapanachu. Chaynuqapismi chay chiqap kaqmanta chiqanchakasha kaqkuna imata rurananpaq nitinpis manana ingañakanqallapanachu. ");
INSERT INTO qufNT_vpl VALUES ("TT1_15","086_1_15","TIT","1","15","15","Chaymi nishaykillapa: Mayqanpis kusa shumaq allinkunalata Amitunchikwan kawsaqkunapaqqami, tukuy imapis kusa allinla. Piru chay kusala mana allinkunata rurar kawsaq, chaynulla Amitunchikpi mana kriyiqkunapaqqami mana imapis allinkunaqa kanchu. Chaymi ashwan yarpuyninmapis kusala mana allin katin, kusala mana allinkunalata rurar kawsanllapa. ");
INSERT INTO qufNT_vpl VALUES ("TT1_16","086_1_16","TIT","1","16","16","Chaynu kawsarmapismi paykunaqa Dyusta kasuni ninllapa. Piru kusa millanaypaqta rurar uchakushanwan, kusala mana intrakaq ima kashanwanmi intrachimanchikllapa Dyustaqa mana chiqapta kasunllapachu nir. Chaynu karmi paykunaqa mana yaĉhanllapachu allinta ruraytaqa. ");
INSERT INTO qufNT_vpl VALUES ("TT2_1","086_2_1","TIT","2","1","1","Kriyiq masiy Tito, tukuy imata yaĉhachikurqami, imanutaq Jesucristo kusala shumaq allinlata yaĉhachikunaykipaq nishannulla yaĉhachikunki. ");
INSERT INTO qufNT_vpl VALUES ("TT2_2","086_2_2","TIT","2","2","2","Chaymi chay kriyiq runa ruku kaqkunata willay paykunaqa imatapis chiqap kaqlata ruraq, kusala rispitakasha, imapipis allin kaqlapi yarpuq kananllapapaq. Chaynullami willankipis kusa llakipakuq kar imata rurar qischakar imamapis kusalata shachinakuyta yaĉhaqkuna, chaynulla chay chiqap kaqpi allita kriyiqkuna ima kananllapapaq. ");
INSERT INTO qufNT_vpl VALUES ("TT2_3","086_2_3","TIT","2","3","3","Chaynullami chay ruku kaq warmikunapis, Dyusta kasur kusa allinlata imatapis ruraqkunami kanqallapa. Chaynu karnami, manana ukninkunapa washanta rimar uchachakuq, chaynulla maĉhaq imalamapischu kanqallapa. Ashwanmi kusa allinlata kawsar, ukninkunatapis chaynu shumaqta kawsananllapapaq intrachiq ima kanqallapa. ");
INSERT INTO qufNT_vpl VALUES ("TT2_4","086_2_4","TIT","2","4","4","Chaymi ashwan chay shipash kaq warmikunamataqa, yaĉhachiyanqallapa runanpaq, chaynulla wamrankunapaqmapis kusata llakiq ima kananllapapaq. ");
INSERT INTO qufNT_vpl VALUES ("TT2_5","086_2_5","TIT","2","5","5","Chaynullami intrachiyanqallapapis tantyakar, imatapis allinlata rurar, ama uchakunanllapapaq ima. Chaynulla intrachiyanqapis wasinpi kaqkunata allita rikaq, kusala llakipakuq, runanta kasuq ima kananllapapaq. Chaynu intrachitinllapa, kusa allinlata rurar kawsatinllapaqami, chay kriyishanchikpaqqa mayqanpis manana kusa mana allinkunataqa rimayanqallapachu. ");
INSERT INTO qufNT_vpl VALUES ("TT2_6","086_2_6","TIT","2","6","6","Chaynullami nishaykipis: Chay musu kaqkunatapis kusalata animachiy, tantyakar imatapis allinlatana rurar kawsananllapapaq. ");
INSERT INTO qufNT_vpl VALUES ("TT2_7","086_2_7","TIT","2","7","7","Chaymi ashwan paykunataqa qam imanutaq allinlata rurar kawsayanki, chaynulla rikachiy paykunapis qam yupaylla allinlatana rurananllapapaq. Piru chaynu yaĉhachirqami, imapipis chay chiqap kaqlapi yarpur ima karanlata rimar intrachinki paykunataqa. ");
INSERT INTO qufNT_vpl VALUES ("TT2_8","086_2_8","TIT","2","8","8","Chaynu kusa shumaqlata ima rimar yaĉhachitkiqa, manami mayqanpis ukmantaqa yarpunqachu. Ashwanmi chay wakin kuntranchik kaqkunamaqa, kusalata pinqakunqallapa. Chaymi ashwan manana ima mana allinmatapis rimanqallapanachu nuqanchikkunapaqqa. ");
INSERT INTO qufNT_vpl VALUES ("TT2_9","086_2_9","TIT","2","9","9","Chaynullami chay sirbikuqkunatapis kusa allita willar animachinki, chay mantakuqninkuna imata rurananpaq nitinpis kasur rurananpaq. Chaynullami willankipis mantaqnin imata nitinpis uyarala kar ama imatapis ninanpaqchu. Chaynuqami ashwan chay mantaqnintaqa kusalata aligriyachiyanqa. ");
INSERT INTO qufNT_vpl VALUES ("TT2_10","086_2_10","TIT","2","10","10","Chaynullami chay sirbikuqqa ama imalapimapis ingañar ima suwanqachu mantaqnintaqa. Ashwanmi imatapis kusa karanlata ruraq ima kanqa. Chayna tukuy rikaqkunaqa washamaqninchik Tayta Dyuspi kriyiqkunaqami imatapis karanlata ruran nir, paykunapis shunqunllapapi Dyusninchikpi kriyiyta yarpunanllapapaq. ");
INSERT INTO qufNT_vpl VALUES ("TT2_11","086_2_11","TIT","2","11","11","Chaqa Taytanchik Dyusqami kusalata llakipamarninchikllapa tukuylata washamanallapapaq niran. Chaymi ashwan Jesucristuta kaĉhamuran washamanallapapaqqa. ");
INSERT INTO qufNT_vpl VALUES ("TT2_12","086_2_12","TIT","2","12","12","Piru pay llakipamashanchiknu kawsanapaqqami tukuyla mana allin kaqkunata, chaynulla tukuy imata munapakuykunataqami manana rurashaqnachu nir, itakuytana ministinchikllapa. Chaymi ashwan kanan kawsayarllaqa imatapis tantyakar rurar, chaynulla shumaqlata kawsar Amitunchikpi kriyirlla kawsaypaq. ");
INSERT INTO qufNT_vpl VALUES ("TT2_13","086_2_13","TIT","2","13","13","Chaynu kusa shumaq allinlata kawsar yarakuyashallapami, kusa llipyala pudirniyjun washamaqninchik Amitunchik Jesucristo Dyusllami, shamur apar pullakumashunllapa, imanutaq arnimashanchikllapa karan chaynulla. ");
INSERT INTO qufNT_vpl VALUES ("TT2_14","086_2_14","TIT","2","14","14","Chaqa Jesucristuqami nuqanchikkunapaq paylla wanur pagrakur tukuy mana allin kaqkunamanta chiqanchar Dyuswan pullachamaranchikllapa. Chaynuqami, ruraran paypa allinla kaqninkunana kar, maydiyapis allinlata rurarna kawsanallapapaq. ");
INSERT INTO qufNT_vpl VALUES ("TT2_15","086_2_15","TIT","2","15","15","Tukuy imanu yaĉhachikunaykipaq nishushaynullami yaĉhachikunki. Chaymi kusalata animachinki mas kriyinanllapapaq. Piru mayqan mana kasushuqkunataqami, Jesucristupa shutinlapi anyaqnulla willar intrachinki. Chaqa chaynu paypa pudirninwan yaĉhachikutkimi mana mayqanpis disprisyashuyta puytinqallapachu. ");
INSERT INTO qufNT_vpl VALUES ("TT3_1","086_3_1","TIT","3","1","1","Chaynullami, wakin kriyiq masinchikkunataqa yarpuchinki gubyirnunllapata, chaynulla pwiblunllapapi karguyjunkunamatapis kasunanllapapaq. Chaymi yarpuchinkipis imata rurarpis allinlata rurananlapaqna kananllapapaq. ");
INSERT INTO qufNT_vpl VALUES ("TT3_2","086_3_2","TIT","3","2","2","Amami mayqanpaqpis ima mana allintaqa rimanqalamapischu. Amami das ukkunawan willanakunqallapa imachu. Ukkunapaqmi llakinqa. Chaynullami mayqantapis amami kusa kani ima nirchu, shumaqlata tukuyta rikanqallapa. ");
INSERT INTO qufNT_vpl VALUES ("TT3_3","086_3_3","TIT","3","3","3","Chaqa unayqami nuqanchikkunapis kusala mana allin, mana intrakaq ima kaq kanchikllapa. Chaynu karmi munashanchikllapata rurar ima, Dyusmatapis mana kasuqchu kanchikllapa. Chaymi ashwan Dyusmanta wakaqllapi kashanchikllaparayku, tukuy ima mana allin kaqkunata sirbirna kawsaq kanchikllapa. Chaynulla ukkunata kusa mana allinta rurar, inbidyar, ukninchikllapa ukninchikllapa kusalata ĉhiqninakur ima kawsaq kanchikllapa. ");
INSERT INTO qufNT_vpl VALUES ("TT3_4","086_3_4","TIT","3","4","4","Piru chaynu kawsayashallapamapismi, washamaqninchikllapa Tayta Dyusqa, tukuyta kusalata munamanchikllapa nir washamaranchikllapa. ");
INSERT INTO qufNT_vpl VALUES ("TT3_5","086_3_5","TIT","3","5","5","Chaynami ashwan allita intrakayta puytinchik, pay kusalata llakipamarninchiklami washamashanchikllapa, mana nuqanchikkuna imata allinta rurashanchikraykuchu nir. Chaynuqami tukuy mana allin kaqkunamanta paqar, mushuqmanta nasishapaq imana tikramaranchikllapa Santu Ispiritunta qumarninchikllapaqa. ");
INSERT INTO qufNT_vpl VALUES ("TT3_6","086_3_6","TIT","3","6","6","Chaqa Taytanchik Dyusqami washamaqninchik Jesucristurayku, Santu Ispiritunta qur kusalata yanapamaranchikllapa. ");
INSERT INTO qufNT_vpl VALUES ("TT3_7","086_3_7","TIT","3","7","7","Chaynu dibaldila yanapamarninchikllapami mana uchayjun wamranpaqna riqsimaranchikllapa. Chaymi ashwan kananqa kusalata kunfyakar yarakuyanchikllapana, Jesucristo arnimashanchikllapata aypar tukuy tyimpupaqna kawsanallapapaq. ");
INSERT INTO qufNT_vpl VALUES ("TT3_8","086_3_8","TIT","3","8","8","Chaymi nishaykipis: Tukuy kay nishushayllapakunaqami kusala chiqap, mana yanqa llulla imachu. Chayraykumi kananqa kusalata qamta rugashuni, mana shaykuq chay wakin kriyiq masinchikkunata chayllapaq yaĉhachinaykipaq. Chaynami chay uyakuqkunaqa Tayta Dyuspi kriyirna maydiyapis kusa shumaqlatana rurar kawsananllapapaq. Chaqa tukuy kay nishushaykunaqami, tukuylapaq kusala shumaq, allin ima kar yanapamanchikllapa. ");
INSERT INTO qufNT_vpl VALUES ("TT3_9","086_3_9","TIT","3","9","9","Piru amami yanqalla ima mana sirbiq yaĉhachikuykunapaqqa willanakunkillapachu. Chaynulla amami wakinkuna yupay unay rukuyllapakunaqa ima ayllumantami karan nir, chaynulla Moisés mantakushankunalapaq yarpur imaqa willanakunkillapachu. Chaqa chaykunalapaq yarpur willanakuqkunaqa piñachikurla kawsanllapa. Chaymi tukuy chaykunaqa nuqanchikkunataqa mana imapipis yanapamanchikllapachu. ");
INSERT INTO qufNT_vpl VALUES ("TT3_10","086_3_10","TIT","3","10","10","Chaymi mayqanpis chay kriyiqkunallamanta chaynu ukmanta ukmanta yarpur yaĉhachikur chiqanchashunatinllapaqa qayachimur uk kuti, manaqa ishkay kuti willankillapa amana chaynu tukunanpaq. Piru chaynu willatkillapa mana kasushutinllapaqa, chay pullaykillapamantaqa chiqanchankillapana. ");
INSERT INTO qufNT_vpl VALUES ("TT3_11","086_3_11","TIT","3","11","11","Chaqa allita yaĉhashaykillapanu, chaynu ruraq runakunaqami uchakusha kar kusa kuchi tikrakashanrayku chaynuqa chiqanchanakuymatapis munayan. Chaymi ashwan paykunalla tukuy tyimpupaq kastigakashana kanqallapa. ");
INSERT INTO qufNT_vpl VALUES ("TT3_12","086_3_12","TIT","3","12","12","Chaymi kananqa kriyiq masiy Tito rugashayki: Chay ukninchikkuna Artemasta, manaqa Tiquicuta qamman kaĉhamutiyqa, imanullapis qamqa rinki chay Nicópolis pwibluman. Chayna chaypi nuqata rikamanaykipaq. Chaqa nuqaqami chay qasay tyimputaqa chaypi pasayta yarpusha kani. ");
INSERT INTO qufNT_vpl VALUES ("TT3_13","086_3_13","TIT","3","13","13","Chaymi kusalata rugashaykipis, kriyiq masinchik abugadu Zenasta, chaynulla chay ukninchik Apolosta tukuy ima ministishanpipis yanapanaykipaq. Chaynuqami paykunaqa tukuy mayta riyashanllapapipis mana imanpis faltatinchu rir ĉhananllapapaq chay may riyashanmanqa. ");
INSERT INTO qufNT_vpl VALUES ("TT3_14","086_3_14","TIT","3","14","14","Chaynullami chay wakin kriyiq masinchikkunapis allin kaqkunalatana rurayta yaĉhakur, ukninllapakuna imata ministitinllapapis yanapar imana kawsayta yaĉhakunanllapapaq. Chaynuqami kusa ministikasha runakunana kanqallapa. ");
INSERT INTO qufNT_vpl VALUES ("TT3_15","086_3_15","TIT","3","15","15","Kaypi pullay kaq kriyiq masinchikkunami qamkunapaq saluduta kaĉhamun. Chayraykumi chaypi kaq kriyiq masinchikkuna nuqakunapaq kusalata llakiqkunata saludapamanki. Chaymi Taytanchik Dyusman mañakuni kusalata llakipar yanapashunanllapapaq. ");
INSERT INTO qufNT_vpl VALUES ("PM1_1","087_1_1","PHM","1","1","1","Nuqa Pablumi, Jesucristupi kriyishayrayku kananqa prisu kani. Chaymi kusala munashay kriyiq masiy Filemón, kay kartata iskribishuni. Ukninchik Timoteupismi saludashun. Chaqa qampismi nuqakuna yupaylla Jesucristullapaq yaĉhachikunki. ");
INSERT INTO qufNT_vpl VALUES ("PM1_2","087_1_2","PHM","1","2","2","Chaynullami kaymanta-pacha saluduta kaĉhamuni chay tukuyla kriyiq masinchikkuna wasikipi tantakaq kaqkunapaqpis. Chaynulla saludanipismi ukninchik warmisita Apiata, chaynulla Arquiputa ima. Chaqa chay ukninchik Arquipumi nuqanchik yupaylla kusalata qischakar ima Jesucristupaqqa yaĉhachikuran. ");
INSERT INTO qufNT_vpl VALUES ("PM1_3","087_1_3","PHM","1","3","3","Chaymi Taytanchik Dyusta, chaynulla Amitunchik Jesucristutapis kusalata mañakuni llakipar tukuy imapi yanapashunanllapapaq, chaynulla kusala shumaqta kawsachishunanllapapaq ima nir. ");
INSERT INTO qufNT_vpl VALUES ("PM1_4","087_1_4","PHM","1","4","4","Kriyiq masiy Filemón, imuraspis qampaq yarpurqami kusalata payji nir ima Taytanchik Dyusman mañakuni. ");
INSERT INTO qufNT_vpl VALUES ("PM1_5","087_1_5","PHM","1","5","5","Chaqa yaĉhashami kani, qamqashi Amitunchik Jesucristupi kusalata kriyishaykirayku tukuyla kriyiqkunataqa kusalata llakipanki ima nir. ");
INSERT INTO qufNT_vpl VALUES ("PM1_6","087_1_6","PHM","1","6","6","Chayraykumi ashwan Taytanchik Dyusman kusalata mañakuni imanutaq qam allita kriyishaykinulla wakinkunata yaĉhachitki allitana kriyinanllapapaq. Chaynuqami kusala mastana intrakayanki kanqa imanutaq Jesucristuqa kusalata yanapamanchikllapa nir. ");
INSERT INTO qufNT_vpl VALUES ("PM1_7","087_1_7","PHM","1","7","7","Piru kananqami kusalata animachir aligriyachimashayki. Chaqa yaĉhashami kani kriyiq masinchikkunata kusalata llakipar ima aligriyachishayki nir. ");
INSERT INTO qufNT_vpl VALUES ("PM1_8","087_1_8","PHM","1","8","8","Piru chaynu kusala allinta rurayatkimapismi, Jesucristupa sirbiqnin kashayraykuqa, mantashuyta puytiyman imatami ruranaykipaq nirmapis. ");
INSERT INTO qufNT_vpl VALUES ("PM1_9","087_1_9","PHM","1","9","9","Piru Jesucristupi kriyiq kar llakinakushanchikraykumi, imata ruranaykipaqpis kusala allinta yarpuchiman rugashunaypaq. Chaqa nuqa Pablumi rukuna kani. Chaynu karmapis, Jesucristupaq yaĉhachikushayrayku kananqa prisu karmapis Onesimupaq rugashuni. ");
INSERT INTO qufNT_vpl VALUES ("PM1_10","087_1_10","PHM","1","10","10","Chaqa chay sirbiqniki Onesimutami kaypi prisu kar Jesucristupaq yaĉhachitiy kriyiran. Chaymi payqa kananqa nuqapaqa wamray yupayna. ");
INSERT INTO qufNT_vpl VALUES ("PM1_11","087_1_11","PHM","1","11","11","Chaqa chay sirbishuqniki Onesimuqami ima mana allinta rurashanrayku unayllaqa kusala mana allinta yarpuchishuran. Piru kananqami Jesucristupi kriyishanrayku kusala allintana yarpuchimashun qamta chaynulla nuqamatapis. ");
INSERT INTO qufNT_vpl VALUES ("PM1_12","087_1_12","PHM","1","12","12","Chaqa paypaqqami nuqapa kwirpuyllapaq yupay kusalata llakini. Piru chaynu katinmapismi qashan qamman kaĉhamuni. Chaymi pay ĉhamutinqa nuqata samachimaq yupaylla samachipamanki. ");
INSERT INTO qufNT_vpl VALUES ("PM1_13","087_1_13","PHM","1","13","13","Yaĉhashaykinu, Jesucristuraykumi kaypi prisu kani. Chaymi kusala allinĉhi kananta payqa kaypi kidar lugarniki ima ministiyashaypipis yanapamananpaq. ");
INSERT INTO qufNT_vpl VALUES ("PM1_14","087_1_14","PHM","1","14","14","Piru manaraq qamwan parlasha karmi, mana munaraychu pay kaypi kidanantaqa. Chaqa qammaqami mana nuqa munashayraykuchu kusalata yanapamanki. Ashwanmi qam munashaykinulla yanapamankimapis. ");
INSERT INTO qufNT_vpl VALUES ("PM1_15","087_1_15","PHM","1","15","15","Chaymi allita yarpuy. Chay ukninchik Onesimuqaĉhi qammantaqa uk tyimpuqa alsakar riran, ashwan kanan-shuypaqa tukuy tyimpupaqna qamwan kar yanapashunanpaq ima. ");
INSERT INTO qufNT_vpl VALUES ("PM1_16","087_1_16","PHM","1","16","16","Piru kananqami manana unay yupay yanqa sirbikuqniki yupaynachu kayanqa. Ashwanmi kusala munashayki ukniki imana kar yanapashuyanqa. Chaymi nishayki: Paypaqqami nuqamaqa kusalata llakikuni. Chaymi ashwan qammaqa unay yanqa sirbishuqniki kasha katinmapis kananqa Amitunchik Jesucristupi kriyishanraykuna nuqamantaqa kusala masta llakipankiman. ");
INSERT INTO qufNT_vpl VALUES ("PM1_17","087_1_17","PHM","1","17","17","Chayraykumi nishaykipis: Nuqata kusala kriyiq masikipaq riqsimayarqa, paytapis nuqata yupaylla kusala shumaqta rikapamanki nir. ");
INSERT INTO qufNT_vpl VALUES ("PM1_18","087_1_18","PHM","1","18","18","Chaynulla nishaykipis: Chay ukninchik ima mana allinta rurashanrayku imallapi dibishuyatinqa nuqata kubramay. ");
INSERT INTO qufNT_vpl VALUES ("PM1_19","087_1_19","PHM","1","19","19","Chaynu nir imami nuqalla iskribir kay kartaypi willashuni, paypaqqa nuqa pagrashayki nir. Piru allita yarpushaqami nuqarayku Jesucristupi kriyir washakashaykiraykuqa, chay ukninchik Onesimupaq pagrashunaymantaqa ashwan qam masta dibimayanki. ");
INSERT INTO qufNT_vpl VALUES ("PM1_20","087_1_20","PHM","1","20","20","Chaynumi kriyiq masiy, ashwanmi chay kriyiq masinchik Onesimuta shumaqta rikar ima kusalata aligriyachimay, Amitunchik Jesucristupi kriyiq kashaykirayku. ");
INSERT INTO qufNT_vpl VALUES ("PM1_21","087_1_21","PHM","1","21","21","Chaynu nir imami iskribishuni kriyiq masiy Filemón. Chaqa nuqaqami kusalata kunfyakani, chay rugashushaymanmatapis masta rurayanki kanqa nir. ");
INSERT INTO qufNT_vpl VALUES ("PM1_22","087_1_22","PHM","1","22","22","Chaymi ashwan rugashunipis uk kwartuta rikapamanaykipaq maydiya shamur samanaypaq. Chaqa nuqaqami yarakuyani, qamkuna, Taytanchik Dyusta mañatkillapaqa, kay prisu kashaymanta pay yanapar lluqshichimatin, shamur watukushunayllapapaq nir. ");
INSERT INTO qufNT_vpl VALUES ("PM1_23","087_1_23","PHM","1","23","23","Kriyiq masiykuna, saludutami kaĉhamun kriyiq masinchik Epafras. Chaqa paypismi nuqawan pulla kaypi prisu, Jesucristupaq yaĉhachikushanrayku. ");
INSERT INTO qufNT_vpl VALUES ("PM1_24","087_1_24","PHM","1","24","24","Chaynullapismi saluduta kaĉhamun pullay kar Jesucristupaq yaĉhachikuq masiykuna, Marcos, Aristarco, Demas, chaynulla ukninchik Lucaspis. ");
INSERT INTO qufNT_vpl VALUES ("PM1_25","087_1_25","PHM","1","25","25","Chaymi Amitunchik Jesucristuman mañakuni, kusalata llakipar tukuy imapi yanapashunanllapapaq. ");
INSERT INTO qufNT_vpl VALUES ("HB1_1","088_1_1","HEB","1","1","1","Unay tyimpukunaqami, Tayta Dyusqa rukunchikkunata kusa achka shumaq imakunawan kutir kutir intrachiran. Chaynuqami paypa rimaqninkuna intrachikuranllapa. ");
INSERT INTO qufNT_vpl VALUES ("HB1_2","088_1_2","HEB","1","2","2","Ashwan kanan tyimpukunaqami, Dyusninchikqa imatapis intrachimanchikllapa Wamran Jesucristuwanna. Chaqa Dyus nitinmi payqa tukuy ima rikayashanchikkunatapis ruraran. Chaynullami tukuy imatapis payna rikananpaq Dyusqa qusha. ");
INSERT INTO qufNT_vpl VALUES ("HB1_3","088_1_3","HEB","1","3","3","Chaymi paylla Dyus kar, intrachimanchikllapa Taytan Dyus kusa allin kar shumaqta llipyarayashanpaqmapis, Dyusta michka mana rikasha kashallapamapis. Chaynulla kusa puytiq rimayninwanmi tukuy imatapis rikar kuytan. Chaymi uchanchikkunamantapis pirdunar shumaqchamaranchikllapa. Chaymantami syilupi Dyusninchik tar mantakuyashanpiqa, allilaw qichqanpina tasha. ");
INSERT INTO qufNT_vpl VALUES ("HB1_4","088_1_4","HEB","1","4","4","Jesucristuqami Dyuspa Wamran kar, kusa mas mantakuq, mas yaĉhaq karan syilumanta kaq angelkunamantaqa. ");
INSERT INTO qufNT_vpl VALUES ("HB1_5","088_1_5","HEB","1","5","5","Chaqa Dyusqami, mana mayqan angeltapis kaynu niranchu: “Qammi Wamray kanki. Nuqami kananqa Taytaykipaq riqsikani” nirqa. Chaynulla manami mayqan angelpaqpis kaynu niranchu: “Nuqami paypaqa taytan kashaq. Nataq payqa nuqapa wamray kanqa” nirqa. ");
INSERT INTO qufNT_vpl VALUES ("HB1_6","088_1_6","HEB","1","6","6","Piru qashan uk iskribikashapiqa, uklayla Wamranta kay pachaman kaĉhamushanpaq, kaynu nin: “Dyuspa tukuy angelnin kaqkunaqa, payta aduranqallapa” nir. ");
INSERT INTO qufNT_vpl VALUES ("HB1_7","088_1_7","HEB","1","7","7","Nataq angelkunapaq-shuypaqa, kaynu nin: “Angelkunaqami wayra yupayla, nina ratakuq yupayla karmapis, sirbimaqniykuna kanqallapa” nir. ");
INSERT INTO qufNT_vpl VALUES ("HB1_8","088_1_8","HEB","1","8","8","Wamranpaq-shuypaqa, kaynu nin: “Dyuslla katkimi, tukuy tyimpupaq mantakunaykiqa kanqa. Chaqa qamqa imatapis karanta rikarmi mantakunki”. ");
INSERT INTO qufNT_vpl VALUES ("HB1_9","088_1_9","HEB","1","9","9","“Qammi allin ruraykunata munanki. Nataq chay mana allin ruraykunataqami ĉhiqninki. Chayraykumi nuqa Dyusniki kar akrashur, kusa masta aligriyachishusha kani tukuy wakinnikikunamantaqa” nir. ");
INSERT INTO qufNT_vpl VALUES ("HB1_10","088_1_10","HEB","1","10","10","Kaynumi ninpis Jesucristupaqqa: “Qammi Amituy, pachata ima kaqnintinta rurarayki. Qamllami makikiwan syilutapis rurarayki. ");
INSERT INTO qufNT_vpl VALUES ("HB1_11","088_1_11","HEB","1","11","11","Chay rurashaykikunami maydiyaqa tukukanqa. Piru qamqami tukuy tyimpu, mana chinqankichu. Tukuy chaykunaqami raĉhpa makwayar llikikan chaynu tukukanqa. ");
INSERT INTO qufNT_vpl VALUES ("HB1_12","088_1_12","HEB","1","12","12","Qammi dublanki, imanutaq raĉhpata dublanllapa chaynu. Chaynulla kambyankipismi imanutaq raĉhpawan mudakunllapa chaynu. Piru qamqami, qamlla kanki. Manami bidaykiqa maydiyapis tukukanqachu” nir. ");
INSERT INTO qufNT_vpl VALUES ("HB1_13","088_1_13","HEB","1","13","13","Dyusmi mana mayqannin angeltapis kaynuqa niranchu: “Tay allilaw qichqaypi, nuqa chay ĉhiqnishuqkunata ĉhakikipa ĉhakinman ĉhuramutiy binsinaykikaman” nirqa. ");
INSERT INTO qufNT_vpl VALUES ("HB1_14","088_1_14","HEB","1","14","14","Chaqa tukuyla angelkunaqami wayra yupayla karmapis, Dyusta sirbinllapa. Chaymi sirbiqninllapa katin, Dyusqa kaĉhamun washakanaqkunataqa mayqantapis yanapananpaq. ");
INSERT INTO qufNT_vpl VALUES ("HB2_1","088_2_1","HEB","2","1","1","Chayraykumi tukuy willamashanchikllapata allita uyakur kasuypaqllapa, Dyusninchikpa nanninmanta amana wakaq tukunallapapaq. ");
INSERT INTO qufNT_vpl VALUES ("HB2_2","088_2_2","HEB","2","2","2","Unay tyimpumi Dyusqa angelninkunata willaran yaĉhachikutinllapa, pay mantakushannullata kasur, karanlata rurananllapapaq. Chaymi chay yaĉhachikushanllapakunata mana kasur uchakuqkunataqa, chay mantakuy nishannulla kastigaqllapapis. ");
INSERT INTO qufNT_vpl VALUES ("HB2_3","088_2_3","HEB","2","3","3","Nataq kanan tyimpukuna chaynu katinqa, ¿imanunari washakashunllapa, chay kusala shumaq washamaqninchik Jesucristuta mana kasurmaqa? Chaqa Amitunchik Jesucristuri puntata wakinkunata intrachiran kay washakayanchik chaypaqqa. Chaymantaraqmi chay uyakuqkuna nuqanchikkunata willar intrachimaranchikllapa. ");
INSERT INTO qufNT_vpl VALUES ("HB2_4","088_2_4","HEB","2","4","4","Chaynulla chay uyakuqkunataqa, Dyus munashannulla Santu Ispiritu yanapatin kusa dispantakaypaqkunata, mana ruraypaq shumaq imakunata, milagrukunata ima ruraran. Chayna chay rurashanllapakunapaq, Tayta Dyusmi rurachisha nir kriyirqa, yaĉhanchikllapa Jesucristupis chiqapta washamanchikllapa nir. ");
INSERT INTO qufNT_vpl VALUES ("HB2_5","088_2_5","HEB","2","5","5","Dyusqami maydiya shamuq mushuq pachapaq parlayanchik chaykunataqa, manami angelkunatachu qusha rikananllapapaqqa. ");
INSERT INTO qufNT_vpl VALUES ("HB2_6","088_2_6","HEB","2","6","6","Ashwanmi Dyus nitin iskribikashakunapiqa kaynu nin: “¿Imataq runaqa paypaq yarpunaykipaqqa? ¿Imataq kawsaq runaqa llakipanaykipaqqa? ");
INSERT INTO qufNT_vpl VALUES ("HB2_7","088_2_7","HEB","2","7","7","Ashwan rurarmaqami, angelkunamanta uk ratulapaq ikikaqnin yupay kananpaq rurarayki. Piru chaynu katinmapis, kusala shumaq imana kananpaq tikrarayki. ");
INSERT INTO qufNT_vpl VALUES ("HB2_8","088_2_8","HEB","2","8","8","Chaymi tukuy imatapis, payna ĉhakinpi ĉhurakuq yupay rikananpaq qurayki” nir. Chaynu katinqa tukuy imata ĉhakinpi ĉhuraq yupay tukuy imata rikananpaq nirqami, Dyusqa mana tukuy imakunatapis chaynulaqa dijaranchu. Piru chaynu katinmapismi, runataqa manaraq rikayanchikchu tukuy imata rikaqtaqa. ");
INSERT INTO qufNT_vpl VALUES ("HB2_9","088_2_9","HEB","2","9","9","Chaqa yaĉhashanchiknumi, uk tyimpuqa Jesusqa runakuna yupay tikrakatin, Dyusqa uk ratulapaq angelkunapa ikillan kaqninta yupay rikaran. Chaqa Dyus munamarninchikmi paytaqa dijatin, chay uraqa kusata qischakar tukuypaq wanuran. Chaynu karmi kusata alabakar, kusa shumaqtana kurunakusha. ");
INSERT INTO qufNT_vpl VALUES ("HB2_10","088_2_10","HEB","2","10","10","Tukuy imakunami kan Dyuspaqqa. Chaqa payraykumi tukuy imapis kan. Chaymi payqa, tukuy wamrankuna chay kusa shumaq mantakunan Luryanpi kananta munaran. Chayraykumi Wamran Jesucristuta kay pachaman kaĉhamuran, tukuy runakunapa uchanllapapaq wanunanpaq. Chaymi Jesucristuqa, Dyus munashannullata rurar kusata qischakar kumpliran, tukuy washakasha kananllapapaq. ");
INSERT INTO qufNT_vpl VALUES ("HB2_11","088_2_11","HEB","2","11","11","Chaqa tukuylari uk taytalamanta kanchikllapa, washakuq chay, chaynulla paypa kaqkunapis. Chaynu kashallapami Dyuspa Wamran Jesusqa, mana pinqakunchu kriyiq masiykuna kankillapa nimayninchikllapataqa. ");
INSERT INTO qufNT_vpl VALUES ("HB2_12","088_2_12","HEB","2","12","12","Chaqa Dyus nitin iskribikashakunapiqa Jesucristo kaynu nin: “Qampaqmi parlashaq kriyiq masiykunata. Chaynulla tantakashakunapa ĉhaypinllapapipis alabar takichishayki” nir. ");
INSERT INTO qufNT_vpl VALUES ("HB2_13","088_2_13","HEB","2","13","13","Chaynullami ninpis: “Paypimi nuqaqa kunfyakashaq” nir. Qashan uk pachapiqa kaynu nin: “Kaypimi nuqaqa kani, Dyus wamraykunata qumashankunawan” nir. ");
INSERT INTO qufNT_vpl VALUES ("HB2_14","088_2_14","HEB","2","14","14","Yaĉhashanchiknu uk ayllumanta kaqkunapa wamrankunaqa uk aychalamanta, uk yawarllamanta. Chaynumi Jesucristupis nuqanchikkuna yupay aychayjun, yawarniyjun karan. Chaynu karmi pay wanurqa, binsiran chay wanuchikunanpaq pudirniyjun kaq dyablutaqa. ");
INSERT INTO qufNT_vpl VALUES ("HB2_15","088_2_15","HEB","2","15","15","Chaynumi washaran tukuyta, nasishanmanta-pacha wanunanllapapaq manchakur kawsaqkunataqa. ");
INSERT INTO qufNT_vpl VALUES ("HB2_16","088_2_16","HEB","2","16","16","Chaqa chiqaptami Jesucristuqa mana angelkunata washaqchu shamuran. Ashwanmi Abrahampa ayllunmanta kaqkunata washaq shamuran. ");
INSERT INTO qufNT_vpl VALUES ("HB2_17","088_2_17","HEB","2","17","17","Chaynu karmi Jesucristuqa tukuy imapi nuqanchikkunanu karan. Piru Tayta Dyusta kusa allita kasuq karmi, nuqanchikkunata munamarninchik Dyuspa naypanman qimikaran kurakunapa mantaqnin yupay. Chayna kruspi wanushanrayku Tayta Dyusqa uchanchikkunata pirdunamaranchikllapa. ");
INSERT INTO qufNT_vpl VALUES ("HB2_18","088_2_18","HEB","2","18","18","Chaynulla, imanutaq Jesucristuta kusala saqra imakunapi dyablu rikarichinatinmapis payqa shachinakuran. Chaymi mayqanpis kanan, pay munashanta rurar qischakar imakunapi rikariqkunamatapis, yanapayta puytin. ");
INSERT INTO qufNT_vpl VALUES ("HB3_1","088_3_1","HEB","3","1","1","Kusa allinla kriyiq masiykuna, Tayta Dyusmi qamkunata akrashushallapa paypa wamrankuna kanaykillapapaq. Chaymi nuqanchikkunaqa rimanchikllapa Tayta Dyus, Jesucristuta kaĉhamuran pay kurakunapa mantaqnin kananpaq nir. Chayrayku ashwan Jesucristulapina yarpukushunllapa. ");
INSERT INTO qufNT_vpl VALUES ("HB3_2","088_3_2","HEB","3","2","2","Chaqa Tayta Dyus munashankunalata kay pachapi rurananpaq Jesucristuta kaĉhamutinqa, payqa karanlata ruraran. Chaynullami Moisespis imatapis karanlata kusa shumaqta ruraran Israelmanta kriyiqkunawanqa. ");
INSERT INTO qufNT_vpl VALUES ("HB3_3","088_3_3","HEB","3","3","3","Piru Jesucristutaqami masta Moisesmantaqa kasunapaq allin. Chaqa imanutaq uk wasi ruraqmataqa wasi rurashanmanta masta rispitanchik, chaynumi Jesucristutapis masta kasuypaq Moisesmantaqa. ");
INSERT INTO qufNT_vpl VALUES ("HB3_4","088_3_4","HEB","3","4","4","Tukuy wasikunatami mayqan ruratin rurakan. Piru Tayta Dyusmi tukuy imatapis rurasha. ");
INSERT INTO qufNT_vpl VALUES ("HB3_5","088_3_5","HEB","3","5","5","Chaynullami Moisespis Dyusta sirbiq kar, Israelmanta kriyiqkunawanqa tukuy imatapis karanlata ruraran. Chaymi uk tistigu yupay intrachimanchik maydiyaqami Jesucristo shamuyanqa nir. ");
INSERT INTO qufNT_vpl VALUES ("HB3_6","088_3_6","HEB","3","6","6","Piru Jesucristuqami Dyuspa Wamran kar, kusa allinla karan Dyuspi kriyiqkunawanqa. Chayna nuqanchikkuna paypi kriyishanchikrayku, paypa wasin yupay kanchikllapa. Chaymi paymanta mana chiqanchakarchu aligrila kunfyakashunllapa Amitunchik shamur pullakur apamanallapakaman. ");
INSERT INTO qufNT_vpl VALUES ("HB3_7","088_3_7","HEB","3","7","7","Chayraykumi Dyuspa Santu Ispiritunqa kaynu nin: “Kanan diya qamkuna, Dyus nishankunata uyakurqa, ");
INSERT INTO qufNT_vpl VALUES ("HB3_8","088_3_8","HEB","3","8","8","kriyinaykillapamanta ama anku shunquqa tikrakankillapachu, imanutaq wakinkuna Dyuspa kuntran tikrakar, ukman mana allinkunata chunllaq lugarpi ruraranllapa chaykuna yupayqa. ");
INSERT INTO qufNT_vpl VALUES ("HB3_9","088_3_9","HEB","3","9","9","Chaypimi michka kwarinta añuta paykunawan kar kusa allin imakunata rurasha katiymapis, unay rukuykillapakunaqa munashankunata ruraranllapa. ");
INSERT INTO qufNT_vpl VALUES ("HB3_10","088_3_10","HEB","3","10","10","Chayraykumi chay tyimpu runakunawanqa piñakuray. Chaymanta kaynu niray: ‘Shunqunllapapiqami chinqasha yupayna purinllapa. Chaynulla chay nishaykunata yaĉhachitiymapis, mana kasumaranllapachu’. ");
INSERT INTO qufNT_vpl VALUES ("HB3_11","088_3_11","HEB","3","11","11","Chaymi, piñakurqa kaynu nir juraray: ‘Manami yaykunqallapachu samananllapapaq arnishay pachamanqa’ nir”. ");
INSERT INTO qufNT_vpl VALUES ("HB3_12","088_3_12","HEB","3","12","12","Kriyiq masiykuna, kuytakarllapami, ama shunquykillapata ankuchankillapachu. Chayna chiqap kawsaq Dyusmantaqa ama chiqanchakanaykillapapaqchu. ");
INSERT INTO qufNT_vpl VALUES ("HB3_13","088_3_13","HEB","3","13","13","Ashwanmi uknikillapa uknikillapa waran waran animachinakunkillapa. Chay iskribikashakunapi kanan niyan chaykunata allita intrakarllapaqami, qamkunaqa mana dasqa ingañakankillapachu. Imanupiqaĉhi ingañakar shunquykillapata ankuchar, Dyuspaqqa mana allinta rurayankillapa kanqa. ");
INSERT INTO qufNT_vpl VALUES ("HB3_14","088_3_14","HEB","3","14","14","Chaqa Jesucristo pullakumanapaqqami, imanutaq chayraq kriyiq qallarir allita paypi kriyiranchik chaynulla, maydiya tukukanan tyimpu ĉhamunankamanpis allita kriyiypaq. ");
INSERT INTO qufNT_vpl VALUES ("HB3_15","088_3_15","HEB","3","15","15","Chaqa chaynupaqmi iskribikashakunapi kaynu nin: “Kanan diya qamkuna, Dyus nishankunata uyakurqa, kriyinaykillapamanta ama anku shunquqa tikrakankillapachu, imanutaq chay mana allinkunata ruraranllapa chaykuna yupayqa” nir. ");
INSERT INTO qufNT_vpl VALUES ("HB3_16","088_3_16","HEB","3","16","16","Yaĉhashanchikllapanumi, Moisés Egiptumanta runakunata lluqshichimuran. Chaymi chay lluqshichimushanllapa chaykunaqa, Amitunchik nishankunata uyakusha karmapis mana kasuranllapachu. ");
INSERT INTO qufNT_vpl VALUES ("HB3_17","088_3_17","HEB","3","17","17","Chaynulla chay chunllaq lugarkunapimi, kwarinta añuta mana kasukur imami uchakur tayarmapis wanuranllapa. Chaynu uchakushanllapapaqmi Dyusninchikqa piñakuran. ");
INSERT INTO qufNT_vpl VALUES ("HB3_18","088_3_18","HEB","3","18","18","Chaymi payqa jurar niranpis, mana kasukushanllaparaykushi paykunaqa, samachinanpaq arnishan pachamanqa mana yaykuyanqallapachu nir. ");
INSERT INTO qufNT_vpl VALUES ("HB3_19","088_3_19","HEB","3","19","19","Chiqaptaqami paykunaqa, Amitunchikwan mana pulla shumaq kaytaqa puytiranllapachu. Chaqa manari kasukushachu karanllapa. ");
INSERT INTO qufNT_vpl VALUES ("HB4_1","088_4_1","HEB","4","1","1","Dyusmi nuqanchikkunatapis pay kayashanman yaykur pullan samanapaq arnimanchikllaparaq. Chayrayku kusata kuytakaypaqllapa. Kuytawkish imanupi qamkunamanta ukllaqa mana pullanqa katkillapachu. ");
INSERT INTO qufNT_vpl VALUES ("HB4_2","088_4_2","HEB","4","2","2","Chaqa nuqanchikkunamatapismi willamashanchikllapa imanumi washakayashunllapa nir, imanutaq paykunata willaranllapa chaynulla. Piru paykunataqa michka uyakusha katinllapamapis, manami sirbiranllapachu. Chaqa manari kriyiranllapachu chay washakananllapapaq willashanllapapiqa. ");
INSERT INTO qufNT_vpl VALUES ("HB4_3","088_4_3","HEB","4","3","3","Piru nuqanchikkunaqami, kriyishanchikllaparayku Dyus samachimanallapapaq arnimashanchikllapa karan, chaymanqa yaykunchikllapa. Nataq Dyusqami chay unay mana kasukuqkunapaqqa kaynu niran: “Piñakurqa kaynu nir juraray: Manami yaykunqallapachu samananllapapaq arnishay pachamanqa” nir. Piru Dyusqami samashana karan, tukuy imakunata rurar tukchishana kar. ");
INSERT INTO qufNT_vpl VALUES ("HB4_4","088_4_4","HEB","4","4","4","Chaqa Dyus nitin iskribikashakunapiqami, uk pachapiqa chay syiti diya kaqpaqqa kaynu nin: “Dyusmi tukuy imata rurashana karqa, chay syiti diya kaqpiqa samaran” nir. ");
INSERT INTO qufNT_vpl VALUES ("HB4_5","088_4_5","HEB","4","5","5","Qashanmi chay iskribikashakunapiqa uk pachapi kaynu nin: “Manami yaykunqallapachu samananllapapaq arnishay pachamanqa” nir. ");
INSERT INTO qufNT_vpl VALUES ("HB4_6","088_4_6","HEB","4","6","6","Piru faltanllaparaqmi wakinkunaqa chay samananllapapaq pachaman yaykunanpaqqa. Chaqa chay mana kasukushanllaparaykumi, mana yaykuranllapachu chay washakananllapapaq puntata uyakusha chaykunaqa. ");
INSERT INTO qufNT_vpl VALUES ("HB4_7","088_4_7","HEB","4","7","7","Chayraykumi Dyusqa qashan akrasha uk diyata. Chayqami “Kanan diya”. Chaytaqami willamashanchikllapa unay may tyimpumantaraq. Piru Davidqami unay iskribikashakuna nishannulla kaynu niran: “Kanan diya qamkuna, Dyus nishanta uyakurqa, kriyinaykillapamanta ama anku shunquqa tikrakankillapachu” nir. ");
INSERT INTO qufNT_vpl VALUES ("HB4_8","088_4_8","HEB","4","8","8","Nishaykillapa: Josué, Israel runakunata chay samana pachaman yaykuchir samachishana katinqa, Dyusqami manana rimanantachu uk samana diyapaqqa. ");
INSERT INTO qufNT_vpl VALUES ("HB4_9","088_4_9","HEB","4","9","9","Chaynu katinqa, kanraq-ari uk samanapaq diyaqa, Dyuspa wamran kaqkunapaqqa. ");
INSERT INTO qufNT_vpl VALUES ("HB4_10","088_4_10","HEB","4","10","10","Chaqa mayqanpis Dyus samachinanpaq chay arnishan pachaman yaykuqqa, unay rurayashankunata dijaq yupayna saman, imanutaq Dyus tukuy imata rurarqa samaran chaynulla. ");
INSERT INTO qufNT_vpl VALUES ("HB4_11","088_4_11","HEB","4","11","11","Chayraykumi shachinakur chay shumaq samana pachaman yaykunapaq yarpushunllapa. Chayna ama mayqanpis chay mana kasukuq yupayqa kanallapapaq. ");
INSERT INTO qufNT_vpl VALUES ("HB4_12","088_4_12","HEB","4","12","12","Chaqa Dyuspa rimayninqami chiqapta kawsaq kar riman. Chaymi imanutaq uk ispadamaqa kada ladunman filuyjun kar das kuchukun, chaynumi Dyuspa rimayninpis das allita intrachikun. Chayna runakunapa yarpuyninman, shunqunman, tullunman, ñutqunkunaman imapis dasla ratakun. Chaynu karmi runakuna yarpuyashanta, ruranayashanmatapis tantar yaĉhan. ");
INSERT INTO qufNT_vpl VALUES ("HB4_13","088_4_13","HEB","4","13","13","Tukuy ima rurakashakunaqami, Dyuspaqqa shutillapi kanqa. Chaymi tukuy imapis paymantaqa mana pakapllaqa kanqachu. Chaqa tukuymi naypanpi kashallapa, rikar yaĉhamanchikllapa. ");
INSERT INTO qufNT_vpl VALUES ("HB4_14","088_4_14","HEB","4","14","14","Jesucristumi Dyuspa Wamranqa. Paymi kurakunapa mantaqnin karna, Dyusman imapipis mañakur yanapamanallapapaq syilumanqa risha. Chayrayku pay tukuy nimashanchikkunapi allita kriyishanchikkunamantaqa, ama chiqanchakashunllapachu. ");
INSERT INTO qufNT_vpl VALUES ("HB4_15","088_4_15","HEB","4","15","15","Chaqa Dyuspaq kusa shumaqta yaĉhachimarninchik payman mañakuq kuraqami, imanula kashamapis llakipamayninchikta puytin. Chaynulla nuqanchikkunata yupay uchakuchinaranllapa ima. Piru payqami mana imalapipis uchakuranchu. ");
INSERT INTO qufNT_vpl VALUES ("HB4_16","088_4_16","HEB","4","16","16","Chaymi pay kurakunapa mantakuqnin kar nuqanchikkunapaq mañakutinqa, kusalata kunfyakar llakipakuq Tayta Dyusman qimikar mañakushunllapa. Chayna nuqanchikkunata munar llakipamarninchik, tukuy ministishanchikkunapipis yanapamanallapapaq. ");
INSERT INTO qufNT_vpl VALUES ("HB5_1","088_5_1","HEB","5","1","1","Tukuy kurakunapa mantaqninkunataqami, runakunamanta akranllapa. Chayna Dyusman pay qimikar runakunapaq mañakunanpaq, chaynulla ufrindanta ĉhurananpaq, runakuna uchanpaq nir animalkunata apashanta wanuchinanpaq ima. ");
INSERT INTO qufNT_vpl VALUES ("HB5_2","088_5_2","HEB","5","2","2","Chaqa kurakunataqami, uchayjun runakunamanta akranllapa. Chaymi mayqantapis mana yaĉhaq kaqkunata, mana allinta rurashanrayku chinqasha yupay kaqmatapis, llakipayta puytin. ");
INSERT INTO qufNT_vpl VALUES ("HB5_3","088_5_3","HEB","5","3","3","Chaynami paypis chaynu kar, Dyuswan shumaqna kananpaqqa, paypa uchanpaq, chaynulla ukkunapa uchanpaqmapis, animalkunata wanuchiyanqa. ");
INSERT INTO qufNT_vpl VALUES ("HB5_4","088_5_4","HEB","5","4","4","Manami mayqanpis chaykunata rurananpaqqa payllaqa akrakanchu. Ashwan Dyusmi chaynu kananpaqqa akran, imanutaq kura Aaronmataqa chaynu kananpaq akraran chaynulla. ");
INSERT INTO qufNT_vpl VALUES ("HB5_5","088_5_5","HEB","5","5","5","Chaynullami, Jesucristupis mana payllachu kurakunapa mantaqnin kananpaqqa akrakaran. Ashwan Dyusmi chaynu kananpaqqa akraran. Chaqa paymi kaynu niran: “Qammi Wamray kanki. Nuqami kananqa Taytaykipaq riqsikani” nir. ");
INSERT INTO qufNT_vpl VALUES ("HB5_6","088_5_6","HEB","5","6","6","Qashanmi iskribikashakunapi uk pachapipis, kaynu niran: “Qammi tukuy tyimpupaq kura kanki, imanutaq Melquisedec kaq chaynulla” nir. ");
INSERT INTO qufNT_vpl VALUES ("HB5_7","088_5_7","HEB","5","7","7","Piru Jesucristo kay pachapi karllaraqqami, kusa jwirtita rimar, llakir waqar ima Dyusman mañakuran, wanunanpaq chaymanta washayta puytin nir. Chaymi payqa Dyus nishanlata ruraq katin, Dyusqa uyar yanaparan. ");
INSERT INTO qufNT_vpl VALUES ("HB5_8","088_5_8","HEB","5","8","8","Jesucristo, Tayta Dyuspa Wamran kar, mana qischakaq karmapis kay pachaman shamur qischakaran. Chaynu qischakar imami intrakaran imanumi uk runa, Dyusta kasushanrayku qischakan nir. ");
INSERT INTO qufNT_vpl VALUES ("HB5_9","088_5_9","HEB","5","9","9","Chaynu qischakarmapis Dyus munashankunata tantar rurashana karqami, wanuran nuqanchikkunata washamanallapapaq. Chayna payrayku Dyus nishanta kasuqkunapis, tukuy tyimpupaqna kawsananllapapaq. ");
INSERT INTO qufNT_vpl VALUES ("HB5_10","088_5_10","HEB","5","10","10","Chaymi imanutaq unay Melquisedecmaqa Dyuspa kusa shumaq kuran kaq, chaynulla kananpaqmi Dyusqa Jesucristutapis akraran. ");
INSERT INTO qufNT_vpl VALUES ("HB5_11","088_5_11","HEB","5","11","11","Chay willashuyashayllapa chaypaqqami, kusa achkaraq kan parlanapaqqa. Piru qamkuna mana das intrakaq katkillapami mana imanupis willashuyllapata puytinichu. ");
INSERT INTO qufNT_vpl VALUES ("HB5_12","088_5_12","HEB","5","12","12","Qamkuna kriyishaykillapaqami unayna. Chaymi qamkunana ashwan yaĉhachikuqkunaqa kankimanllapa. Piru Amitunchikpa shumaq rimaynintaqami, qashan manyaq willashunanllapata ministinkillapa. Chaqa qamkunaqami mana yaqqa das intrakaqkunapaq tikrakashaykillapa. Nishaykillapa: Byiju runakunami tukuyla mikuykunata puytin mikuyta, chaynulla imakunatapis riqsiyta puytin ima. Piru uk taksha wamrituqami, lichilata upyan, chaynulla manaraq imalatapis riqsinchu. Chaynumi ashwan qamkunaqa, chay byiju runakuna yupay kanaykillapamantaqa, chay lichita upyaq wamritukuna yupay kankillapa. ");
INSERT INTO qufNT_vpl VALUES ("HB5_13","088_5_13","HEB","5","13","13","Chay nishushayllapanu, mayqanpis lichilata upyaqkunaqami, uk ñuñuq wamritu yupay. Chaynumi qamkunapis chay wamritukuna mana imatapis yaĉhanllapachu chaykuna yupay karllapa, mana yaĉhankillapachu imami allin, mana allin ruranaykillapapaq nirmapis. ");
INSERT INTO qufNT_vpl VALUES ("HB5_14","088_5_14","HEB","5","14","14","Nataq tukuy mikuykunaqami, byiju kaq runakunapaq. Chaqa paykunaqari ukkunata rikar willan imanu tukusha nirmapis. Chaynulla yaĉhanllapa imami allin, mana allin nirmapis. ");
INSERT INTO qufNT_vpl VALUES ("HB6_1","088_6_1","HEB","6","1","1","Chayraykumi ashwan byiju runakunana yupay kanallapapaq yarpushunllapa. Yaĉhashanchikllapana chay punta kashanchiknu tukuy tyimpupaq wanunapaq chaykunataqa manana ruranapaqchu nir. Chaynulla Jesucristupaqmi yaĉhakushanchikllapana imanu imanu paywan kashunllapa nirmapis. Piru chaynu katinmapismi, ama chaykunalatachu rurashunllapa. Ashwanmi Dyus masta intrachimanayanchik chaykunatapis, intrakarna kawsashunllapa. ");
INSERT INTO qufNT_vpl VALUES ("HB6_2","088_6_2","HEB","6","2","2","Unayqami yaĉhakushanchikllapapis imanumi shutikushun, imanumi kriyiq masinchikkunapa ananman makinchikta ĉhurashun, imanumi kawsamuyashunllapa, imanumi maydiyaqa Amitunchik tukuyta rikar yaĉhamayashunllapa nir ima. Piru amami chaykunalapaqqa yarpushunllapachu. ");
INSERT INTO qufNT_vpl VALUES ("HB6_3","088_6_3","HEB","6","3","3","Ashwanmi unay yaĉhakushanchikkunamantapis, Dyus masta yaĉhachimayanchikllapa chaykunatapis pay nitin yaĉhakuypaq. ");
INSERT INTO qufNT_vpl VALUES ("HB6_4","088_6_4","HEB","6","4","4","Nishaykillapa: Wakinqami tutaparaqllapi yupay karanllapa. Chaymi Dyusqa intrachiran yarpuyninllapapiqa kusa shumaq achkillapi yupay kananllapapaq. Chaynulla Dyusmi shumaqta yanapar Santu Ispirituntapis quran. ");
INSERT INTO qufNT_vpl VALUES ("HB6_5","088_6_5","HEB","6","5","5","Dyus nishankunata rurarmi, shumaqta taranllapapis. Chaynulla Dyuspa pudirninwanmi, maydiyaqa shumaqtana uk pachapiqa kawsananllapapaq karanllapa. ");
INSERT INTO qufNT_vpl VALUES ("HB6_6","088_6_6","HEB","6","6","6","Chaynu kananllapapaqqami kusala shumaq kasha. Piru chaynu kananpaq kayarllapamapis, ashwan Jesucristumanta chiqanchakaranllapa. Chaymi chaynu tukurllapaqa, Dyuspi manana kriyinar, paymanqa manana qashan tikrakaytaqa puytiranllapanachu. Chayrayku, amami nuqanchikkunaqa chaynuqa kashunllapachu. Chaqa paykuna chaynu mana allinkunata rurar imaqa, Dyuspa Wamranmantaqa burlakar qashan kruspi klabaq yupayna karanllapa. ");
INSERT INTO qufNT_vpl VALUES ("HB6_7","088_6_7","HEB","6","7","7","Tukuymi imanutaq pachamaqa, tamya ishkimutin shuqur chakichin, chay yupay. Chayna trabajaqkunapaq kusa shumaqta puqutinqami, Dyusqa shumaqta rikar bindisin. ");
INSERT INTO qufNT_vpl VALUES ("HB6_8","088_6_8","HEB","6","8","8","Piru imanupi chay pachapi ayaq qirukuna puqutin, manaqa kasha ima winatinqa, chay pachaqa mana sirbiyanqachu. Chaymi Dyusqa mana allinpaqchu rikayanqa. Chaynulla chaykunataqami rupachikayanqa. ");
INSERT INTO qufNT_vpl VALUES ("HB6_9","088_6_9","HEB","6","9","9","Piru chaynu rimarmapis kriyiq masiykuna, nuqakunaqa kunfyakanillapa qamkunaqa mana chaynuchu kankillapa kanqa nir. Chaymi manana chaynu karqa, tukuy tyimpupaqna washakankillapa. ");
INSERT INTO qufNT_vpl VALUES ("HB6_10","088_6_10","HEB","6","10","10","Chaqa Dyusqami kusa allinla kar, paypi kriyir ukkunata munar imanu yanapashaykillapata, imanu kanankaman rurayashaykillapatapis, manami qunqanqachu. Chaymi chaykunata rurarqa, kusa allin kaqkunalata rurankillapa. ");
INSERT INTO qufNT_vpl VALUES ("HB6_11","088_6_11","HEB","6","11","11","Piru qamkunaqami uknikillapa uknikillapa chayllata imatapis ruranaykillapata munani. Chayna chayta rurarllapanaqa yaĉhayankillapana kanqa, maydiyaqa imata aypayankillapa kanqa chay, chaynulla imanu washakayankillapa kanqa chayqa, chiqapta kumplikayanqa nir. ");
INSERT INTO qufNT_vpl VALUES ("HB6_12","088_6_12","HEB","6","12","12","Manami munanillapachu qilla kanaykillapataqa. Ashwanmi munanillapa, qamkunapis chay wakin kriyiqkuna kanankaman Dyuspi kriyir, payrayku shachinakurmapis arnishankunata shumaqta aypar kawsanllapa, chaynu kanaykillapata. ");
INSERT INTO qufNT_vpl VALUES ("HB6_13","088_6_13","HEB","6","13","13","Unaymi Dyus, Abrahamwan uk tratuta rurarqa, payllapaq juraran. Chaqa manari ima ukpis paymanta kusa mas puytiqqa karanchu. Chaymi mana ukpaqqa juraranchu. ");
INSERT INTO qufNT_vpl VALUES ("HB6_14","088_6_14","HEB","6","14","14","Kaynu nirmi juraran: “Nuqami kusata bindisishayki. Chaynulla nuqami qammanta kaq aylluykita kusata achkachashaq” nir. ");
INSERT INTO qufNT_vpl VALUES ("HB6_15","088_6_15","HEB","6","15","15","Chaynu Tayta Dyus, Abrahamta arnitinqami, payqa mana ukmanta yarpupakur imachu yarakuran. Chaymantaraqmi Tayta Dyus arnishantaqa, Abrahamqa rikaran. ");
INSERT INTO qufNT_vpl VALUES ("HB6_16","088_6_16","HEB","6","16","16","Nishaykillapa: Runakuna imatapis rurananpaqqami juranllapa uk paymanta kusa mas puytiqpa shutinpi. Piru chaynu jurarqami, manana qashan qashanqa juranmannapischu. ");
INSERT INTO qufNT_vpl VALUES ("HB6_17","088_6_17","HEB","6","17","17","Chaynu katinqa, Dyusqami allita intrachimanayaranchikllapa, mayqankunami chay tratuta rurashantaqa aypayanqa nir. Chaqa payqami arnimarninchik tratu rurashanmantaqa, mana pitilamatapis kambyarchu qumashun. Chayraykumi payqa payllapaq jurar arnikuran, karanlata imatapis qumanallapapaq. ");
INSERT INTO qufNT_vpl VALUES ("HB6_18","088_6_18","HEB","6","18","18","Chaynumi Dyus chay arnimashanchikmanta, chaynulla jurashanmantaqa, mana imapis kambyakayta puytinchu. Chaqa Dyusqami mana llullakuyta puytinchu. Chaymi paymantaqa imatapis karanta aypayta puytinchik, tukuy paywan kar washakaqkunaqa. Chaynulla paypimi kunfyakanchik washamaqninchikllapa nir. ");
INSERT INTO qufNT_vpl VALUES ("HB6_19","088_6_19","HEB","6","19","19","Chaymi Jesucristupi kriyishanchikllaparaykuqa kusalata kunfyakanchikllapa imanutaq anklamaqa barkuta mana dijanchu maylawta rinanpaqmapis chaynumi pay yanapamashallapa mana chiqanchakashunllapachu nir. Chaynuqami Dyusta adurananllapa wasipi, Santu kwartuman yaykunapa punkunpi rakta raĉhpa warkuraq chaytaqa, pasayta puytinchikna paywan tarinakunapaqqa. ");
INSERT INTO qufNT_vpl VALUES ("HB6_20","088_6_20","HEB","6","20","20","Chaynullami Jesucristuqa Santu kwartuman yaykuran nuqanchikkunapaq Dyusman mañakunanpaq. Chaqa payqami tukuy tyimpupaq mantakuq kuranchikllapana kar, Melquisedec yupayllana karan. ");
INSERT INTO qufNT_vpl VALUES ("HB7_1","088_7_1","HEB","7","1","1","Kay Melquisedecqami, unayqa Salem pachapa mantakuqnin kaq. Chaynulla payqami unaq syilupi Dyusninchikpa kuran kaq. Paymi, Abraham chay mantakuq kuntraqninkunawan maqanakur binsisha tikrakamuyatin, rir tarir bindisiran Abrahamtaqa. ");
INSERT INTO qufNT_vpl VALUES ("HB7_2","088_7_2","HEB","7","2","2","Chaymanta Abrahamqa dyis partin kaqmanta ukta quran, chay kuntraqninkunata ganar imankunata aypashanmantaqa. Nishaykillapapis: Chay shuti Melquisedecqami, rimayninchikpiqa munan niyta “Kusa allita mantakuq” nir. Nataq Salem-shuypaqa rimayninchikpiqa munan niyta “Shumaqchakuq” nir. Chaymi paypa pwiblun Salem kashanrayku, payqa “Shumaq mantakuq” kaqpis. ");
INSERT INTO qufNT_vpl VALUES ("HB7_3","088_7_3","HEB","7","3","3","Piru manami yaĉhanchikchu Melquisedecpaqa mayqanmi karan taytan, mayqanmi maman karan nirmapis. Chaynulla mana yaĉhanchikchu ima ayllumantami karan, imanumi nasiran, imanumi wanuran nirmapis. Chaynumapismi payqa, Dyuspa Wamran yupay tukuy tyimpupaq kurana. ");
INSERT INTO qufNT_vpl VALUES ("HB7_4","088_7_4","HEB","7","4","4","Kananqa rikayllapa imanumi Melquisedecqa karan nirmapis. Paytami unay rukunchik Abrahammapis dyis parti kaqmanta ukta quran, maqanakuypi wakin mantakuqkunata ganar imankunata kitashanmanmatapis. ");
INSERT INTO qufNT_vpl VALUES ("HB7_5","088_7_5","HEB","7","5","5","Dyus nitinmi Moisesqa kaynu nir mantakusha karan. Chaymi chay mantakuyqa niq: Runakunaqashi tukuy iman kaqkunamantaqa, dyis partimanta ukta qukuyanqallapa nir. Chaynulla niqpis: Levipa ayllunmanta kura kaqkunala aypanqallapa nir. Chaynutaqami, tukuy runakunamanta Abrahampa ayllunmanta katinllapamapis aypaqllapa. ");
INSERT INTO qufNT_vpl VALUES ("HB7_6","088_7_6","HEB","7","6","6","Piru Melquisedec mana Levipa ayllunmanta kasha katinmapis, Abrahamqami iman kaqmantaqa dyis partimanta ukta quran, Dyus michka payta imakunata arnisha katinmapis. Chaymantami Melquisedecpis, Abrahamta bindisiran. ");
INSERT INTO qufNT_vpl VALUES ("HB7_7","088_7_7","HEB","7","7","7","Yaĉhashanchikllapanu, chay bindisiq chayqami, mas bindisikaq chaymantaqa. ");
INSERT INTO qufNT_vpl VALUES ("HB7_8","088_7_8","HEB","7","8","8","Kay pachapiqami Levipa ayllunmanta kura kaqkunala, chay dyis parti kaqmanta ukta aypanllapa. Piru maydiyaqami wanuyanqallapa. Nataq Dyus nitin iskribikashakunapiqami, Melquisedecpaqqa riman, payqa kawsayanraq nir. ");
INSERT INTO qufNT_vpl VALUES ("HB7_9","088_7_9","HEB","7","9","10","Yaĉhashanchikllapanu, Abrahammi Melquisedecman qimikatin bindisiran. Chaymi bindisishanrayku chay dyis parti iman kaqmanta ukta quran Melquisedectaqa. Chaynu qukutinqami chay paymanta ayllunkuna kananpaq kaq Levikunapis qukusha yupay kayaq, michka manaraq nasisha kayarmapis. ");
INSERT INTO qufNT_vpl VALUES ("HB7_11","088_7_11","HEB","7","11","11","Levipa ayllunmanta kaq kurakunaqami, Israel runakunata Dyus nitin, Moisés mantakushankunata yaĉhachiranllapa. Chaynu yaĉhachitinllapamapis, manami uchanllapakunamanta washakayta puytiranllapachu runakunala kashanllaparayku. Chayraykumi Jesucristo tukuyta llakipar washamanallapapaq, kura Melquisedec yupaylla rikarimuran. Manami Aaronpa ayllunmanta kura yupaychu karan. Chaqa Levipa ayllunmanta kaq kurakuna washamanapaq kasha katinqami, Jesucristuqa mana mushuq kura kananpaq shamunantachu washamanallapapaqqa. ");
INSERT INTO qufNT_vpl VALUES ("HB7_12","088_7_12","HEB","7","12","12","Jesucristumi shamurqa mushuq kuranchikllapa karna, Dyus nitin Moisés mantakushankunata yaĉhachimaranchikllapa. Chaymi chay mantakuykunamantaqa, Jesucristo yaĉhachimashanchiktana kusa mas allita kasuypaqllapa. ");
INSERT INTO qufNT_vpl VALUES ("HB7_13","088_7_13","HEB","7","13","13","Chaynulla Amitunchikpa chay iskribishankunapi nishannulla, Jesucristuqami mana Levipa ayllunmantachu karan. Ashwanmi payqa uk ayllumanta rikariran, kurakuna michka mana chay ayllumanta kasha katinmapis. ");
INSERT INTO qufNT_vpl VALUES ("HB7_14","088_7_14","HEB","7","14","14","Chaqa yaĉhashanchikllapanu, Amitunchik Jesucristuqami Judá shutiqpa ayllunmanta karan. Piru tukuy chaypaqqami, Moisesqa mana imalatapis chay ayllupaqqa rimaranchu, chay paymantami uk mushuq kura ima rikariyanqa nirmapis. ");
INSERT INTO qufNT_vpl VALUES ("HB7_15","088_7_15","HEB","7","15","15","Chayraykumi yaĉhanchikllapa Jesucristo chay mushuq kura rikarimusha chayqami, Melquisedec yupaylla nir. ");
INSERT INTO qufNT_vpl VALUES ("HB7_16","088_7_16","HEB","7","16","16","Chaynulla chay mushuq rikariq chayqami, mana mantakuykuna nishannulla Levipa ayllunmantachu karan. Chaqa payqami tukuy tyimpupaq manana wanunanpaq kar, ashwan kurana kananpaq numrakasha. ");
INSERT INTO qufNT_vpl VALUES ("HB7_17","088_7_17","HEB","7","17","17","Chayraykumi paypaq Dyusqa kaynu nin: “Qammi tukuy tyimpupaq kura kanki, imanutaq Melquisedec kaq chaynulla” nir. ");
INSERT INTO qufNT_vpl VALUES ("HB7_18","088_7_18","HEB","7","18","18","Chaynu katinqami, chay unay mantakuykunaqa litala yupay kar, mana mayqantapis uchankunamanta kusa allinpaq tikrayta puytiranchu. ");
INSERT INTO qufNT_vpl VALUES ("HB7_19","088_7_19","HEB","7","19","19","Chaqa Moisespa mantakuyninqami mana imamantapis shumaqchamaqninchikchu. Ashwan chay mantakuypa lugarninqami kan uk washakanapaqqa. Chaymi payrayku Dyusman qimikayta puytinchik. ");
INSERT INTO qufNT_vpl VALUES ("HB7_20","088_7_20","HEB","7","20","20","Kaypaqqami, Dyusqa jurar arnimaranchikllapa. Nataq wakin kurakunaqami mana jurar imachu numrakaranllapa. ");
INSERT INTO qufNT_vpl VALUES ("HB7_21","088_7_21","HEB","7","21","21","Chaqa Dyus nitin iskribikashakunapimi kaynu nin: “Amitunchik jurarqami, pay nishantaqa mana kambyayta puytinchu. Chaqa ninmi: ‘Qammi tukuy tyimpupaq kuraqa kanki, imanutaq Melquisedec kaq chaynulla’ nir”. ");
INSERT INTO qufNT_vpl VALUES ("HB7_22","088_7_22","HEB","7","22","22","Chaynu kananpaqmi Tayta Dyus juraran. Chaynami nuqanchikkunawan mushuq tratuta rurasha kar, Moisés mantakushanmanmatapis Jesucristo kura kashanrayku puytin kusa shumaqta yanapamayninchikta. ");
INSERT INTO qufNT_vpl VALUES ("HB7_23","088_7_23","HEB","7","23","23","Nataq wakin kurakunaqami kusa achka karllapamapis wanutinqa, paykunapa lugarninqa ukkunana kaqllapa. ");
INSERT INTO qufNT_vpl VALUES ("HB7_24","088_7_24","HEB","7","24","24","Piru Jesucristo mana wanuq katinmi, pay kura kashanmantaqa, manana qashan ukman kuraqa kanqanachu. ");
INSERT INTO qufNT_vpl VALUES ("HB7_25","088_7_25","HEB","7","25","25","Chayraykumi tukuy tyimpupaq Jesucristuna washayta puytin, mayqankuna Dyusman qimikaqkunataqa. Chaqa payqari tukuy tyimpupaq kawsan. Chayna Dyusman pay mañakunanpaq qimikaqkunapaqqa. ");
INSERT INTO qufNT_vpl VALUES ("HB7_26","088_7_26","HEB","7","26","26","Chayraykumi ministiyashanchikkunapiqa Jesucristo yanapamanchik. Chaqa Jesucristu-ari kurakunapa chiqap mantaqninqa. Manami ima mana allintapis ruraranchu. Chaynu karmi uchayjun runakunawan kawsarmapis, payqa mana uchakuranchu. Chaymanta unaq syilupi Taytan kayashanmanpis ĉhar, kusa mas riqsikashapaq tikrakaran. ");
INSERT INTO qufNT_vpl VALUES ("HB7_27","088_7_27","HEB","7","27","27","Manami chay wakin kurakunapa mantaqninkuna yupaychu. Chaqa wakinkunaqami waran waran uchakushanllapapaq animalta ufrinda nir wanuchinllapa. Puntataqami paykunapa uchankunapaqraq chaytaqa ruran. Nataq chaymantaraqmi wakin runakuna uchakushanllapapaqqa chayta ruranllapa. Piru Jesucristuqami, chay animalkunata ufrindapaq wanuchinllapa chaynu, paylla uk kutila wanuran uchanchikllapamanta washamanallapapaqqa. ");
INSERT INTO qufNT_vpl VALUES ("HB7_28","088_7_28","HEB","7","28","28","Nataq Moisespa mantakuyninkunaqami, Dyusman mañakunanpaq kurakunapa mantaqnintaqa numraranllapa uchayjun runakunamanta. Chay mantakuykunamanta ikitaraq, Dyusqa jurar Wamrantaqa numraran paypa rimaqnin kurakunapa mantaqnin kananpaqqa. Chaqa payqari tukuy tyimpupaq kusa allinla kar mana uchayjun imalamapischu. ");
INSERT INTO qufNT_vpl VALUES ("HB8_1","088_8_1","HEB","8","1","1","Chiqaptaqami chay parlayashanchikllapa chaypaqqa, yaĉhanchik chiqapta kan uk kusa allita Dyuspaq willamaqninchik kura nir. Payqami, Dyus syilupi mantakuyashan allilaw qichqanpi tasha. ");
INSERT INTO qufNT_vpl VALUES ("HB8_2","088_8_2","HEB","8","2","2","Chaymi chay maypiĉhi Dyus kashanpi, payqa kusa allin rimaqnin kurakunapa mantaqnin kar sirbikun. Chaqa chay chiqap tanan lugartaqari paylla Amitunchikqa rurasha, mana runakunachu. ");
INSERT INTO qufNT_vpl VALUES ("HB8_3","088_8_3","HEB","8","3","3","Dyuspaq tukuy kurakunapa mantaqnintaqami, numranllapa ufrindakunata ĉhurar animalkunata wanuchinanllapalapaq. Chayraykumi Jesucristo kurakunapa mantaqninna karmapis, ufrindapaq imalataqa wanuchiq yupay, Tayta Dyusta qunanpaq karan wanurqa. ");
INSERT INTO qufNT_vpl VALUES ("HB8_4","088_8_4","HEB","8","4","4","Pay kay pachapi karqami, mana Levipa ayllunmanta kaq kurachu kanman. Chaqa kay pachapiqari imanutaq Moisespa mantakuynin niran chaynulla, kurakunaqa kan ufrindakunata ĉhurananllapalapaq. ");
INSERT INTO qufNT_vpl VALUES ("HB8_5","088_8_5","HEB","8","5","5","Nataq Jesucristuqami, unaq syilupi Dyusta adurananllapa wasipi tasha sirbikuyan. Chaynu katinqami, kay pachapi kurakuna sirbikur adurananllapa wasiqa, intrachimanalapaq imanumi unaq syilupipis Dyusta adurananllapa wasipiqa sirbikun, nir. Chaqa Dyusqami, Moisestaqa willaran payta adurananllapa tuldu wasitaqa rurananpaq kaynu nir: “Allitami intrakanki: Imanutaq chay sirkamanta willar rikachishuray, chaynullatami chay tuldu wasitaqa ruranki” nir. ");
INSERT INTO qufNT_vpl VALUES ("HB8_6","088_8_6","HEB","8","6","6","Nataq Dyuspaq kusa allin kuranchik Jesucristuqami, chay kurakuna rurananmantaqa kusa mas shumaqta imatapis ruran. Chaqa kusala shumaq tratuta rurarmi, Dyuswan runakunataqa pullachasha. Chaynulla kusala shumaq imakunatari arnikushamapis. ");
INSERT INTO qufNT_vpl VALUES ("HB8_7","088_8_7","HEB","8","7","7","Piru Israel runakunawan tratuta rurashanllapakuna, kusa allin tratu kasha katinqa, manami allinchu kananta qashan uk tratuta rurananllapapaqqa. ");
INSERT INTO qufNT_vpl VALUES ("HB8_8","088_8_8","HEB","8","8","8","Piru chay runakuna mana allinkunata ruraqta rikarqa, Tayta Dyusqa kaynu niran: “Uk diyami kanqa, Israel runakunawan, Judá runakunawanpis uk mushuq tratuta ruranaypaq. ");
INSERT INTO qufNT_vpl VALUES ("HB8_9","088_8_9","HEB","8","9","9","Kay mushuq tratuta rurayani chayqami, mana chayllachu kanqa, chay unay rukunkunawan tratuta rurashaywanqa. Piru nuqa michka makinmanta aysakuq yupay chay Egipto pachamanta lluqshichimusha katiymapis, chay tratu rurashaykunata mana kasutinmi paykunalata dijaray. ");
INSERT INTO qufNT_vpl VALUES ("HB8_10","088_8_10","HEB","8","10","10","Piru Israel runakunawan kay mushuq tratuta rurayani chaymanta unaykaqmantaqa, kaynumi kanqa nini: Nuqami mantakuyniykunata yarpuyninpi ĉhurashaq, chaynulla iskribishaq shunqunkunapi, nuqata kasumar kawsananllapapaq. Chayna nuqami Dyusnin kashaq. Chaynulla paykunaqami wamraykunana kanqa. ");
INSERT INTO qufNT_vpl VALUES ("HB8_11","088_8_11","HEB","8","11","11","Chaymi manana mayqanpis ayllunllapakunata, runa masinllapakunamatapis ninqallapanachu: ‘Amitunchikta riqsiyllapa’ nirqa. Chaqa tukuymiri riqsimanqallapa mana kwintachaypaqla kaqkuna, chaynulla chay kusa runa nishakunamapis. ");
INSERT INTO qufNT_vpl VALUES ("HB8_12","088_8_12","HEB","8","12","12","Nuqami chay mana allinta rurar uchakushanmantaqa pirdunashaq. Chaynami, manana masqa yarpushaqnachu uchanllapakunapaqqa”. Chaynumi niran Dyusqa. ");
INSERT INTO qufNT_vpl VALUES ("HB8_13","088_8_13","HEB","8","13","13","Nishaykillapa: Dyus chay mushuq tratupaq rimarqa, chay punta tratu chaytaqa ikipina dijasha. Chaynulla chay ikipi kasha chaytaqa, manana ruraypaqnachu. Chaqa chayqami manana maychu chinqananpaqqa. ");
INSERT INTO qufNT_vpl VALUES ("HB9_1","088_9_1","HEB","9","1","1","Kananqa nishaykillapa: Chay punta tratuta ruratinllapaqami, kaq mantakuykuna Dyusta imanu sirbinanllapapaqmapis. Tukuy chaykunataqami ruraqllapa kay pachapi, Dyusta adurananllapa wasipi. ");
INSERT INTO qufNT_vpl VALUES ("HB9_2","088_9_2","HEB","9","2","2","Dyusta adurananllapa tuldu wasipiqami kaynu karan: Chay punta yaykuna Santu kwartupiqami kayaq bilakunata shachinanllapapaq biliru, chaynulla uk misa. Chaypa ananpimi Dyuspa kaq turtillankuna karan. ");
INSERT INTO qufNT_vpl VALUES ("HB9_3","088_9_3","HEB","9","3","3","Chay kwartullapimi uk kusala rakta raĉhpa warkuraq. Chaypa ikinpiqa karan Kusala Santu Lugar ninllapa chay. ");
INSERT INTO qufNT_vpl VALUES ("HB9_4","088_9_4","HEB","9","4","4","Chaypimi insinsyuta quntachikunanllapapaq urumanta rurakasha altar karan. Chaynulla chaypiqa karan chay tratuta rurashanllapa, ĉhurakunanllapa kajun kufri shutiq. Chayqami tukuy ladunta uruwan rurakasha karan. Chay tratuta rurashanllapa kufripiqami Aaronpa bastunnin qawasha karan chay karan. Chaynullami urumanta rurakasha uk jarrapi “maná” shutiq mikuy karan. Chaypiqapismi Israel runakunawan tratuta rurashan ishkay tablalla rumikuna karan. Chaqa chay tablalla rumikunapimi, imakunata rurananllapapaq tratuta rurar, chay dyis mantakuykunata Dyus iskribishan karan. ");
INSERT INTO qufNT_vpl VALUES ("HB9_5","088_9_5","HEB","9","5","5","Chay tratuta rurashanllapa kufripa ananpiqami, ishkay ángel kirubin shutiq alayjun kaq chaypa ritratun karan. Chay angelkunaqami intrachimanchik Dyus chaypi nir. Chaynulla chaykunaqami alanwanqa pampayaran, chay uchanllapamanta pirdunaqllapa kufripa kirpananta. Piru kananqami tukuy chaykunapaqqa mana manyaqqa rimaypaqnachu. ");
INSERT INTO qufNT_vpl VALUES ("HB9_6","088_9_6","HEB","9","6","6","Chaynu tukuy imakuna kamakashana katinqa, kurakunaqa waran waran yaykuqllapa Dyusta adurananllapa wasimanqa. Piru chaynu yaykurllapapismi chay punta kwartulaman Dyuspaq ima rurananllapakunata rurananllapapaqqa yaykuqllapa. ");
INSERT INTO qufNT_vpl VALUES ("HB9_7","088_9_7","HEB","9","7","7","Chay kwartupa ikinlawnpi Kusala Santu Lugar kaq, chaymanqa kurakunapa mantaqninla yaykuq, añupaqqa uk kutila. Piru yaykunanpaqqami, animalpa yawarninta apaq uchaymanta pirdunamay ninanpaq. Chaynulla chayllapimi wakin runakuna mana kwintata qukar uchakushanpaqpis chayllata ruraq. ");
INSERT INTO qufNT_vpl VALUES ("HB9_8","088_9_8","HEB","9","8","8","Tukuy chaykunawanqami Santu Ispirituqa intrachimanchik, chay punta tratullawan karllaraqqashi, Kusala Santu Lugar Dyus tayashanmanqa mana tukuyqa yaykuyta puytinqallaparaqchu nir. ");
INSERT INTO qufNT_vpl VALUES ("HB9_9","088_9_9","HEB","9","9","9","Tukuy kaykunaqami intrachimanchikllapa, ufrindata ĉhurar animalkunata wanuchir, Dyusta adurashallapamapis chayqa mana yarpuyninchikllapapimapis mas allinpaqqa tikramayashunllapachu nir. ");
INSERT INTO qufNT_vpl VALUES ("HB9_10","088_9_10","HEB","9","10","10","Chaqa tukuy chaykunaqa mikuyla, upyananpaq ima chaykunala. Chaynulla limpyu kashaq ninapaq kustumrila ima. Tukuy chaykunaqami, Dyus tukuy imata kambyanankaman mantakuykunalari karan. ");
INSERT INTO qufNT_vpl VALUES ("HB9_11","088_9_11","HEB","9","11","11","Piru Jesucristuqami shamushana. Kananqami payna Dyuspa kusa allin kurakunapa mantaqnin kuraqa, kay tyimpupi tukuy imamanta shumaqchamaqninchikqa. Chay kurapa mantaqnin unaq syilupi Dyus kayashan Santu lugarman yaykushanqami, kusa mas shumaq mas allin ima. Chaynulla chaytaqami mana runakunachu rurasha. ");
INSERT INTO qufNT_vpl VALUES ("HB9_12","088_9_12","HEB","9","12","12","Jesucristumi mana chibupa, bisirrupa yawarninta iĉharchu, yaykuran Dyus kayashan Kusala Santu Lugarmanqa. Ashwan payllami kruspi wanur yawarninta iĉharan. Chaynulla uk kutilami tukuy tyimpupaq Kusala Santu Lugarmanqa yaykuran. Chayna nuqanchikkunata tukuy tyimpupaq washamanallapapaq. ");
INSERT INTO qufNT_vpl VALUES ("HB9_13","088_9_13","HEB","9","13","13","Chiqaptaqami chay turukunapa, chibukunapa yawarnin, chaynulla chay bisirrukunata altarpi rupachishanpa uĉhpanta runakunapa ananman iĉhanllapa chayqa, sirbin runakunata shumaqchananpaq waqtanlawlata. ");
INSERT INTO qufNT_vpl VALUES ("HB9_14","088_9_14","HEB","9","14","14","Piru kay chaynu katinqa, ¡kusa mas pudirniyjun kanqa Jesucristupa yawarninqa! Chaqa payqa michka mana uchayjun karmapis, Santu Ispiritu yanapatinmi Tayta Dyuspa naypanpi wanuran. Chaynu wanurmi, chay tukuy tyimpupaq ucha kaqkunapaqqa pagrakuran. Chaynulla, chay yawarninnami shumaqchamanchik chay mana allinkunata yarpur rurar wanunamantaqa. Chaynu karnaqa, tukuy tyimpupaqna kawsaq Dyusta sirbinapaq. ");
INSERT INTO qufNT_vpl VALUES ("HB9_15","088_9_15","HEB","9","15","15","Chayraykumi Jesucristuqa wanuranmapis, nuqanchikkunata Dyuswan pullachamanallapapaq. Chayna mushuq tratuta ruraran, chay punta tratuta rurashanpi uchakusha kashamapis, uchanchikkunamanta pirdunamanallapapaq. Chaynami Dyus tukuyta akrashankunaqa, pay tukuy tyimpupaq imata arnishantaqa aypananllapapaq. ");
INSERT INTO qufNT_vpl VALUES ("HB9_16","088_9_16","HEB","9","16","16","Chayna chay tratuta rurashan kumplikananpaq, tukuy chaykunapaq yaĉhanapaqqami, puntataqa wanuyanqa tratuta rurasha chay. ");
INSERT INTO qufNT_vpl VALUES ("HB9_17","088_9_17","HEB","9","17","17","Chaqa uk tratu rurakashaqami mana sirbinchu, tratuta rurasha chay kawsayatinraqqa. Piru chayqami sirbin tratuta rurasha chay wanushana katin. ");
INSERT INTO qufNT_vpl VALUES ("HB9_18","088_9_18","HEB","9","18","18","Chayraykumi chay punta tratuta rurashanpaqpis, animalpa yawarninkunata iĉhaqllapa. ");
INSERT INTO qufNT_vpl VALUES ("HB9_19","088_9_19","HEB","9","19","19","Moisesmi tukuy mantakuykunata willar quran, tukuyla runakunata. Chaymanta chupika millwata, isupu shutiq yurata aypar, bisirrupa, chibupa yawarninwan yakuta piĉhur, chay iskribikashakunapa ananman iĉhaq. Chaynulla iĉhaqpis tukuyla runakunaman. ");
INSERT INTO qufNT_vpl VALUES ("HB9_20","088_9_20","HEB","9","20","20","Chaynu iĉhaqnumi kaynu niran: “Kaymi chay yawar, Dyus tratuta qamkunawan rurashanqa” nir. ");
INSERT INTO qufNT_vpl VALUES ("HB9_21","088_9_21","HEB","9","21","21","Moisesmi chay yawarkunawan salaran Dyusta adurananllapa tuldu wasitapis. Chaynulla Dyusta payji ninanllapapaq ima kaqkunatapis yawarwan salaran. ");
INSERT INTO qufNT_vpl VALUES ("HB9_22","088_9_22","HEB","9","22","22","Mantakuykuna nishannuqami, uk yawarninta iĉhar wanuq uchanllapakunamanta shumaqchakananpaqqa. Chayna yaqqa tukuy imatapis yawarwan shumaqchaqllapa. Chaymi yawar mana iĉhakatinqa, mana mayqantapis Dyusqa uchankunamanmatapis pirdunar washaqchu. ");
INSERT INTO qufNT_vpl VALUES ("HB9_23","088_9_23","HEB","9","23","23","Chiqaptaqami tukuy chay animalkunata wanuchir imaqa, Dyusta adurananllapa wasipi kaqkunata shumaqchananllapapaq rurarmapis, unaq syilupi kaqkunamantaqa, yaqqa chaynuta yupayla rurayanllapa. Piru unaq syilupi kaqkunaqa, animalkunata wanuchinamantaqa kusa mas shumaqta munayan. ");
INSERT INTO qufNT_vpl VALUES ("HB9_24","088_9_24","HEB","9","24","24","Chaqa Jesucristuqami mana yaykuranchu chay runakuna rurashan Santu kwartumanqa. Chaynulla Santu kwartu rurashanllapaqa, unaq syilupi Santu kwartu yupaylla karan. Chaynu katinmi Jesucristuqa ashwan syiluman yaykusha. Chayna kananqa Dyuspa naypanpi nuqanchikkunarayku mañakunanpaq. ");
INSERT INTO qufNT_vpl VALUES ("HB9_25","088_9_25","HEB","9","25","25","Manami ayka kuti imachu wanur yaykuran nuqanchikkunata washamanapaqqa, imanutaq kurakunapa mantaqnin chay Kusala Santu Lugarman añu añu uk kutila yaykuq chaynuqa. Piru chaynu yaykurmapis ukpa yawarnintari iĉhaq. ");
INSERT INTO qufNT_vpl VALUES ("HB9_26","088_9_26","HEB","9","26","26","Chaynu kananpaq kasha katinqa, Jesucristuqa ayka kuti dijur wanunanta, tukuy ima rurakashanmanta-pachaqa. Piru kananqami chay tukukanan tyimpu shipchamutinqa, Jesucristuqa rikarimusha uk kutila paylla wanur tukuy tyimpupaqna uchanchikkunamanta pirdunamanallapapaq. ");
INSERT INTO qufNT_vpl VALUES ("HB9_27","088_9_27","HEB","9","27","27","Mayqanpismi uk kutila wanun. Chaymantaraqmi imanu kashanpaqpis rikar yaĉhananllapapaq tyimpuqa kanqa. ");
INSERT INTO qufNT_vpl VALUES ("HB9_28","088_9_28","HEB","9","28","28","Chaynumi Jesucristupis uk kutila wanusha achka runakuna uchankunamanta washakananllapapaq. Chaymantaraqmi qashan ishkay kutipaq shamuyanqa, manana qashan wanur tukuyta uchanllapakunamanta washananpaqnachu. Ashwanmi shamunqa payta kasur yaraq chaykunata pullakunanpaqna. ");
INSERT INTO qufNT_vpl VALUES ("HB10_1","088_10_1","HEB","10","1","1","Chaqa Moisespa mantakuyninkunaqami, intrachimanalapaq karan chay mushuq tratu kananpaq karan chaypaq. Manami chiqap chay kusa shumaq imachu karan. Chaymi Moisés mantakushanqa, mana mayqantapis chiqapta shumaqchayta puytiranchu, michka kada añu Dyusman qimikatinllapamapis. ");
INSERT INTO qufNT_vpl VALUES ("HB10_2","088_10_2","HEB","10","2","2","Piru chay mantakuykuna chiqapta uchanllapamanta shumaqchakuq kasha katinqa, manami mayqanpis uchanpaq yarpur, ufrindapaq ĉhurar animalkunata wanuchinanllapatanachu. ");
INSERT INTO qufNT_vpl VALUES ("HB10_3","088_10_3","HEB","10","3","3","Piru ashwan kaykunataqa kada añu ruraranllapa, kusa uchayjun kani nir yarpunanllapalapaq. ");
INSERT INTO qufNT_vpl VALUES ("HB10_4","088_10_4","HEB","10","4","4","Chaqa turukunapa, chibukunapa yawarninqa, manami uchakunamanta shumaqchakuyta puytiranchu. ");
INSERT INTO qufNT_vpl VALUES ("HB10_5","088_10_5","HEB","10","5","5","Chayraykumi Jesucristuqa, kay pachaman shamur Dyustaqa kaynu niran: “Manami imata wanuchinayta, ima ufrindamatapis munankichu. Ashwanmi uk kwirputa qumashayki. ");
INSERT INTO qufNT_vpl VALUES ("HB10_6","088_10_6","HEB","10","6","6","Manami imata rupachir, ima ufrindamatapis munankichu uchanllapamanta pirdunanaykipaqqa. ");
INSERT INTO qufNT_vpl VALUES ("HB10_7","088_10_7","HEB","10","7","7","Chaymi niray: ‘Kaypimi kani, imanutaq iskribikashakunapi nin nuqapaq chaynulla. Qam munashaykita ruranaypaq Dyusniy’ ”. ");
INSERT INTO qufNT_vpl VALUES ("HB10_8","088_10_8","HEB","10","8","8","Puntataqami nin: “Manami imata rupachir, ima ufrindamatapis munankichu uchanllapamanta pirdunanaykipaqqa” nir. Piru chaykunata rurayarqami, chay mantakuykuna nishannullaraq rurayankillapa. ");
INSERT INTO qufNT_vpl VALUES ("HB10_9","088_10_9","HEB","10","9","9","Chaymantaqami ninpis: “Kaypimi kani munashaykita ruranaypaq” nir. Chaynu nirqami niyan, chay unay rurayashanllapa chaykunataqa ashuchinanpaq. Chaynu ashuchirnaqami, uk mushuqta chaypa lugarninqa ĉhurananpaq. ");
INSERT INTO qufNT_vpl VALUES ("HB10_10","088_10_10","HEB","10","10","10","Dyusmi uchanchikmanta shumaqchamashanchik, Jesucristo, Dyus munashannullata rurasha katin. Chaqa Dyus munashannuri Jesucristuqa uk kutila paylla wanuran tukuy tyimpupaq. ");
INSERT INTO qufNT_vpl VALUES ("HB10_11","088_10_11","HEB","10","11","11","Tukuymi Israelmanta kaq kurakunaqa, waran waran, chaynulla ayka kuti ima chayllata ruran, chay unay rurayashanllapanulla animalkunata wanuchir ima, Dyus uchanllapakunamanta washananllapapaq nir. Piru tukuy chaykunaqami mana uchakunamanta pirdunakuyta puytinchu. ");
INSERT INTO qufNT_vpl VALUES ("HB10_12","088_10_12","HEB","10","12","12","Piru Jesucristuqami paylla uk kutila wanuran, tukuy tyimpupaq uchanchikllapamanta pirdunamanallapapaq. Chaymantami Dyuspa allilaw qichqanpi taran. ");
INSERT INTO qufNT_vpl VALUES ("HB10_13","088_10_13","HEB","10","13","13","Chaypimi payqa yarakuyan, Dyusninchik ĉhiqniqninkunata ĉhakinpa ĉhakinman ĉhuratin binsinankaman. ");
INSERT INTO qufNT_vpl VALUES ("HB10_14","088_10_14","HEB","10","14","14","Chaqa uk kutila wanurmi, tukuy tyimpupaq shumaqcharan chay mayqanĉhi Dyuspaq shumaqchakananpaq karan chaykunataqa. ");
INSERT INTO qufNT_vpl VALUES ("HB10_15","088_10_15","HEB","10","15","15","Chaykunapaqmi Santu Ispirituqa kaynu nirqa nimanchik: ");
INSERT INTO qufNT_vpl VALUES ("HB10_16","088_10_16","HEB","10","16","16","“Chay tratuta paykunawan rurayashaq chaymanta unaykaqmantaqa, kaynumi kanqa nin Amituykillapaqa: Mantakuyniykunatami shunqunpi ĉhurashaq. Chaynulla yarpuyninpi iskribishaq, nuqata kasumar kawsananllapapaq. ");
INSERT INTO qufNT_vpl VALUES ("HB10_17","088_10_17","HEB","10","17","17","Chaynami, manana yarpushaqchu uchankunapaq, chay mana allinta rurashankunapaqpis” nir. ");
INSERT INTO qufNT_vpl VALUES ("HB10_18","088_10_18","HEB","10","18","18","Chaynumi Jesucristo uchanchikkunamanta pirdunamanallapapaq uk kutila wanushana katinqa, mananami allinchu qashan uchanchikkunamanta pirdunamanapaq ufrindata ĉhuranallapapaqqa. ");
INSERT INTO qufNT_vpl VALUES ("HB10_19","088_10_19","HEB","10","19","19","Chayraykumi kriyiq masiykuna, kananqa nuqanchikkunaqa kusa allin Dyus tayashan Kusala Santu Lugarmanqa yaykuyta puytinchikllapa, mana imamantapis manchakurchu. Chaqa Jesucristumi nuqanchikkunarayku yawarninmatapis iĉhasha. ");
INSERT INTO qufNT_vpl VALUES ("HB10_20","088_10_20","HEB","10","20","20","Chayna chay mushuq nan bidanchikta qumanchik chaytaqami, Amitunchik kiĉhasha chay warkuraq rakta raĉhpata llikir. Chaynu nirqami Amitunchikpa kwirpunllapaq niyanchik. ");
INSERT INTO qufNT_vpl VALUES ("HB10_21","088_10_21","HEB","10","21","21","Jesucristumi Dyuswan pullachamaqninchik kar, Dyuspi tukuy kriyiqkunapaqa mas mantaqnin kurana payqa. ");
INSERT INTO qufNT_vpl VALUES ("HB10_22","088_10_22","HEB","10","22","22","Chayraykumi tukuy shunqunchikwan allita yarpukur Dyusmanqa qimikashunllapa, allita paylapi kriyir ima. Chayna shunqunchikpimapis allinkunata yarpur, amana ima mana allinkunata yarpur imachu, kwirpunchikta kusa chuyala yakituwan paqasha yupayna kar qimikashunllapa. ");
INSERT INTO qufNT_vpl VALUES ("HB10_23","088_10_23","HEB","10","23","23","Maydiyapismi Dyuslapi allita kunfyakar, kriyishanchikmantaqa ama chiqanchakashunchu. Chaqa Dyusmi maydiyapis pullanchik kar arnimashanchiktaqa kumplimashun. ");
INSERT INTO qufNT_vpl VALUES ("HB10_24","088_10_24","HEB","10","24","24","Imanupismi ukninchikllapa ukninchikllapa animachinakur yanapanakuyta kamashunllapa. Chaynulla ama ima mana allintapis rurarchu llakipanakur ima kawsashunllapa. ");
INSERT INTO qufNT_vpl VALUES ("HB10_25","088_10_25","HEB","10","25","25","Amami Amitunchikman tantakar mañakunllapa chaykunamanqa faltashunllapachu, imanutaq wakinkuna chaynu ruranllapa chaykuna yupayqa. Ashwanmi ukninchikllapa ukninchikllapa animachinakushunllapa. Chaqa Amitunchik shamunanpaq diyaqami ĉhamuyanna. ");
INSERT INTO qufNT_vpl VALUES ("HB10_26","088_10_26","HEB","10","26","26","Jesucristo uchanchikkunamanta washamanapaq wanusha nir yaĉhayar, munashanchiklatana rurar uchakushaqa, ¿mayqanna uchanchikkunamantaqa shumaqchamashun? Chaqa Jesucristuqa manana qashanqa wanuyanqachu washamanapaqqa. ");
INSERT INTO qufNT_vpl VALUES ("HB10_27","088_10_27","HEB","10","27","27","Ashwanmi chayta rurashaqa, maydiya imanu kanchik nir yaĉhamarninchikqa Dyusqa allipla manchaypaqtana kastigar, kusala ratakuq ninamanna itakumashunllapa. Chaqa chaynumi Dyusqa payta ĉhiqniqkunataqa tukchinqa. ");
INSERT INTO qufNT_vpl VALUES ("HB10_28","088_10_28","HEB","10","28","28","Mayqanpis Moisespa mantakuyninmanta chiqanchakasha katin, ishkay manaqa kimsa tistigukuna paypa kuntran rimatinqa, chay runataqa mana llakiparnachu wanuchiqllapa. ");
INSERT INTO qufNT_vpl VALUES ("HB10_29","088_10_29","HEB","10","29","29","Chaynu katinqa, ¿manachu qamkunaqa kriyinkillapa, chay mayqanpis Dyuspa Wamranta mana kasuqkunataqa mana kastigayanqachu Dyusqa nir? ¿Chaynulla manachu yarpunkillapa Dyuspa Wamranpa yawarnin iĉhakashata mana kasuqkunata, Dyuspa llakipakuq Ispiritunta musyar mana munaqkunataqa masta kastigayanqa nir? Chaqa chay yawarwanmi mushuq tratuta rurasha. Chaynulla chay yawarwanmi Dyusqa paypaqna kanapaq tikramashanchik ima. ");
INSERT INTO qufNT_vpl VALUES ("HB10_30","088_10_30","HEB","10","30","30","Chaqa Amitunchikqami kaynu niran: “Nuqami chay mana allinta rurar uchakuqkunataqa allita rikar yaĉhar kastigashaq”. Chaynullami niranpis: “Amitunchikmi paypa kaqninkunatapis allita rikar yaĉhanqa” nir. ");
INSERT INTO qufNT_vpl VALUES ("HB10_31","088_10_31","HEB","10","31","31","¡Kusa manchaypaq-ari kanqa kawsaq Dyuspa naypanpi ima mana allinkunata rurashanchikpaq rikar yaĉhamashaqa! ");
INSERT INTO qufNT_vpl VALUES ("HB10_32","088_10_32","HEB","10","32","32","Piru qamkuna yarpuyllapa, imanumi unay puntata Amitunchikpi chayraq kriyirqa qischakar ima shachinakuq ima kankillapa. ");
INSERT INTO qufNT_vpl VALUES ("HB10_33","088_10_33","HEB","10","33","33","Qamkunamanta wakintami musyashuqllapa. Wakinkunataqami tukuypa naypanpi kusata qischashuqllapa. Nataq wakin-shuypaqa chaynu qischakaqkunapa pullanmi qischakaraykillapa. ");
INSERT INTO qufNT_vpl VALUES ("HB10_34","088_10_34","HEB","10","34","34","Qamkunami chay karsilkunapi kaqkunapaq llakiraykillapa. Chaynulla imaykillapata kitashutinllapamapis, aligriyaraykillapa. Chaynuqami karaykillapa syilupi ima kaqkunata aypayankillapa nir yaĉhar. Chaqa tukuy chaykunaqami mana tukukanayjunchu. ");
INSERT INTO qufNT_vpl VALUES ("HB10_35","088_10_35","HEB","10","35","35","Chayrayku chay kunfyakayashaykillapataqa amami chinqachinkillapachu. Chaqa maydiyaqami ima rurashaykillapapaqqa, imatapis karanta aypankillapa. ");
INSERT INTO qufNT_vpl VALUES ("HB10_36","088_10_36","HEB","10","36","36","Qamkunami ama imapaq yarpupakur imachu shachinakur, Dyus munashankunalata rurankillapa. Chayna pay arnishushanllapataqa aypanaykillapapaq. ");
INSERT INTO qufNT_vpl VALUES ("HB10_37","088_10_37","HEB","10","37","37","Chaqa iskribikashakunapimi kaynu nin: “Kusa shipcha shipchanami chay shamunanpaq kaq shamunanpaqqa. Manami tardanqanachu. ");
INSERT INTO qufNT_vpl VALUES ("HB10_38","088_10_38","HEB","10","38","38","Mayqanpis allita kriyishanraykulami, kusa allinpaq riqsikar kawsanqa. Piru chay unay kashannulla tikrakatinqa, manami paywanqa aligrichu kashaq” nir. ");
INSERT INTO qufNT_vpl VALUES ("HB10_39","088_10_39","HEB","10","39","39","Nuqanchikkunaqami, mana chay wakinkuna yupay unay kashanman tikrakar, paykunalla kastigakaran chaykuna yupaychu kanchikllapa. Piru nuqanchikkuna kriyirla paypi kunfyakaqkunaqa, washakashunllapa. ");
INSERT INTO qufNT_vpl VALUES ("HB11_1","088_11_1","HEB","11","1","1","Dyus arnimashanchikta michka mana rikasha karmapis, allita kriyishanchikrayku, chiqapta aypayashun nir kunfyakanchik. ");
INSERT INTO qufNT_vpl VALUES ("HB11_2","088_11_2","HEB","11","2","2","Chaynulla kriyir kunfyakashanpaq yaĉharmi, Dyusqa unay rukunchikkunataqa kusa shumaqta rikaran. ");
INSERT INTO qufNT_vpl VALUES ("HB11_3","088_11_3","HEB","11","3","3","Kriyishanchikllapanu yaĉhanchikllapa, Dyusmi imatapis rurayta puytiq kar, rimayninlawan syiluta, pachata, chaynulla tukuy ima kaqkunatapis ruraran nir. Chaymi kanan rikayashanchikkunaqa, rurakaran mana rikayta puytiyashanchikkunamanta. ");
INSERT INTO qufNT_vpl VALUES ("HB11_4","088_11_4","HEB","11","4","4","Kriyishanraykumi Abelqa, Dyusta payji ninanpaqqa, kusa shumaq uyshitanta wanuchir payjichikuran, kusa mas shumaqta uknin Caín payjichikushanmantaqa. Chaymi Dyusqa kusa allin runapaq riqsir, chay ufrindakunapaqqa shumaqta yarpuran. Chaymi Abelqa wanusha katinmapis, yaĉhanchik imanumi kusata kriyiran nir. ");
INSERT INTO qufNT_vpl VALUES ("HB11_5","088_11_5","HEB","11","5","5","Kriyishanraykumi Enoctaqa kawsaqllata Dyusqa aparan. Chaymi mana wanusha katinmapis, manana tariranllapachu. Chaqa Dyusmi apasha karan. Chaynulla Enocpaqqa kaynu niqllapa: Dyus manaraq apayatinqashi, Enocqa Dyustaqa kusa shumaqta yarpuchiran nir. ");
INSERT INTO qufNT_vpl VALUES ("HB11_6","088_11_6","HEB","11","6","6","Piru manami allinchu Dyuspi mana kriyir, mana shumaqta yarpuchinapaqqa. Chaqa Dyuswan pullachakasha kanapaqqa, kriyiypaq Dyusqa kan nir. Chaynulla payta maskaqkunataqa, kusa shumaq imakunatami quyanqa nir kriyiypaq. ");
INSERT INTO qufNT_vpl VALUES ("HB11_7","088_11_7","HEB","11","7","7","Kriyishanraykumi Noeta, Dyusqa willaran imami pasayanqa nirmapis. Chaymi payqa kriyir kasur, uk wampuq wasita ruraran ayllunwan pulla washakananpaq. Chaynulla Noeqa kriyiq karmi, tukuy runakunata dijatin wanuranllapa. Nataq pay-shuypaqa Dyuspi kriyishanrayku, shumaqpaq riqsikar washakaran. ");
INSERT INTO qufNT_vpl VALUES ("HB11_8","088_11_8","HEB","11","8","8","Kriyishanraykumi Abrahamta, Dyus qayatinqa, payqa kasur lluqshir riran mayqan pachataĉhi Dyus irinsyanpaq arnisha karan chayman. Payqami tayashanmantaqa riran, mana mayman riyani nir yaĉharmapischu. ");
INSERT INTO qufNT_vpl VALUES ("HB11_9","088_11_9","HEB","11","9","9","Paymi kriyishanrayku furastiru yupay kawsaran Dyus arnishan pachapiqa. Piru chaypiqami tuldumanta rurakasha wasipi taran. Chaqa Dyus arnishankunapiri allita kriyiran. Chaynullami wamran Isaacwan, willkan Jacobpis taranllapa. ");
INSERT INTO qufNT_vpl VALUES ("HB11_10","088_11_10","HEB","11","10","10","Chaynumi Abrahamqa taran. Chaqa payqami kriyir Dyuspaqqa yarpukuran pay kayashanman apayanqa nir. Chaqa Dyus kayashan kusa shumaq lugartaqami, mana mayqan runa llutakuqpischu rurasha. Ashwan chaytaqami pay paylla Dyusqa rurasha. ");
INSERT INTO qufNT_vpl VALUES ("HB11_11","088_11_11","HEB","11","11","11","Kriyishanraykumi Abraham michka rukulana kar, warmin Sara mana wamrakuq katinmapis, Dyus nitin payqa wamrayjunna tikrakaran. Chaqa payqami kriyiran Dyus arnishantaqa kumpliyanqa nir. ");
INSERT INTO qufNT_vpl VALUES ("HB11_12","088_11_12","HEB","11","12","12","Chaymi Abrahamqa michka wanunanpaqna kayarmapis, unaq syilupi qullarkuna yupay kusala achka aylluyjunpaq tikrakaran. Chaynulla ayllunqami imanutaq mar manyapi aqu kaqmataqa mana yupayta puytinchikchu, chaynu karan. ");
INSERT INTO qufNT_vpl VALUES ("HB11_13","088_11_13","HEB","11","13","13","Tukuy kay runakunami wanuranllapa, Dyus arnishankunataqa mana ayparlamapischu. Piru Dyuspi kriyishanllaparaykumi arnimashanllapakunaqa maydiyapis kumplikayanqa nir, kusa aligrita yarpuranllapa. Chaymi paykunalla kwintata qukaranllapa, nuqanchikkunaqa kay pachapiqa furastirukuna yupay kanchikllapa nir. ");
INSERT INTO qufNT_vpl VALUES ("HB11_14","088_11_14","HEB","11","14","14","Piru chaynuta rimarqami, intrachimanchikllapa paykunaqa uk pachata maskayaranllaparaq tukuy tyimpupaq kawsar tananllapapaq nir. ");
INSERT INTO qufNT_vpl VALUES ("HB11_15","088_11_15","HEB","11","15","15","Nataq chay pachanllapamanta yarqushan chaypaq yarpuyarllapaqa, chay pachanllapallaman qashan tikrakananllapata. ");
INSERT INTO qufNT_vpl VALUES ("HB11_16","088_11_16","HEB","11","16","16","Piru paykunaqami uk kusala shumaq pachata maskayaranllapa, unaq syilupi tananllapapaq chayta. Chayraykumi Dyusqa mana pinqakunchu paykunapa Dyusnin kani niytaqa. Chaqa Dyusqamiri tanan pachapiqa, kusala shumaq wasikunata ima kamkachisha paykunapaqqa. ");
INSERT INTO qufNT_vpl VALUES ("HB11_17","088_11_17","HEB","11","17","18","Chaymantami Tayta Dyusqa, Abrahamqachu allita payta kasuyanqa nir yaĉhanar, willaran wamran Isaacta ufrindapaq nir wanuchinanpaq. Chaynulla Dyus, Isaacrayku kusa achka aylluyjun kanki nisha katinmapis, Abrahamqami mana kwashayaranchu uklayla wamranta wanuchinanpaqmapis. ");
INSERT INTO qufNT_vpl VALUES ("HB11_19","088_11_19","HEB","11","19","19","Chaqa Abrahamqami kriyiq, wanushakunamatapis Dyusqa qashan kawsachimun nir. Chaymi wamranta wanuchinanpaqna katinqa, kriyishanrayku Dyusqa mana chayta rurananta munaranchu. Chaynuqami intrachimanchik, Isaacqa wanushana yupay karmapis kawsamushana nir. ");
INSERT INTO qufNT_vpl VALUES ("HB11_20","088_11_20","HEB","11","20","20","Kriyishanraykumi Isaacqa, Jacobwan Esauta bindisiran maydiyaqa imanu kananllapapaq nirmapis. ");
INSERT INTO qufNT_vpl VALUES ("HB11_21","088_11_21","HEB","11","21","21","Kriyishanraykumi Jacobqa wanunanpaqna karqa, Josipa wamrankunata ukninta ukninta bindisiran. Chaynulla bastunsitunwan pachalaman sintikurmi Dyusta aduraran. ");
INSERT INTO qufNT_vpl VALUES ("HB11_22","088_11_22","HEB","11","22","22","Kriyishanraykumi José manaraq wanuyarqa, Israelmanta runakunaqashi maydiyaqa Egipto pachamanta yarqur, Dyus arnishan pachaman riyanqallapa nir yaĉharanllana. Chaymi wakin ayllunkunataqa willaran, rirllapaqa paypa tullunkunamatapis apananllapapaq. ");
INSERT INTO qufNT_vpl VALUES ("HB11_23","088_11_23","HEB","11","23","23","Kriyishanraykumi Moisespa taytankunaqa, Moisés nasitinqa kimsa misista pakarla kawsachiran. Chaqa kusala shumaq nasquy wamrituri karan. Chaynulla chay pachapi mantakuq tukuy ullqu wamritukunata wanuchinanllapapaq mantakutinmapis, manami manchakuranllapachu. ");
INSERT INTO qufNT_vpl VALUES ("HB11_24","088_11_24","HEB","11","24","24","Chaynulla kriyishanraykumi Moisés byiju runana karqa, mantakuq Faraonpa warmi wamranpa wamran nikaytaqa mana munaranchu. ");
INSERT INTO qufNT_vpl VALUES ("HB11_25","088_11_25","HEB","11","25","25","Ashwanmi payqa, Dyus akrashan runakunawan pulla qischakayta munaran. Chaynulla uk ratulapaq aligriyar ama uchayjun ima kananpaqqami, mana imatapis munayninllamantaqa ruraranchu. ");
INSERT INTO qufNT_vpl VALUES ("HB11_26","088_11_26","HEB","11","26","26","Piru payqami ashwan yaĉharan, maydiyaqa Dyusqa chay runakunamanta uk washakuqta kaĉhamuyanqa nir. Chaymi chay Egiptupa iman kaqkunamatapis dijarna, ashwan qischakaymatapis munaran. Chaqa payqari allita yarpuran maydiyaqa Dyus arnishanqa chiqapta kumplikayanqa nir. ");
INSERT INTO qufNT_vpl VALUES ("HB11_27","088_11_27","HEB","11","27","27","Kriyishanraykumi Moisesqa imatapis karanlata rurar Egipto pachamanta yarquran, chay mantakuq piñakuyashanmanmatapis mana manchakurchu. Chaqa Dyusta mana rikarmapis, paypi kriyiran yanapayan nir. ");
INSERT INTO qufNT_vpl VALUES ("HB11_28","088_11_28","HEB","11","28","28","Kriyishanraykumi Moisesqa, Pascua fyistata ruraran. Chaymanta kaĉhakuran punkunllapata yawarwan salananllapapaq. Chayna Tayta Dyuspa angelnin shamurqa, Israel runakunapa kulaka ullqu wamranllapataqa ama wanuchinanpaqchu. ");
INSERT INTO qufNT_vpl VALUES ("HB11_29","088_11_29","HEB","11","29","29","Kriyishanraykumi Israel runakunaqa, chay chupika marpa ĉhaypinta pasaran chaki pachata yupay. Chaymanta Egiptumanta kaqkunapis chayllata pasashaq nir, ĉhuqar wanuranllapa. ");
INSERT INTO qufNT_vpl VALUES ("HB11_30","088_11_30","HEB","11","30","30","Kriyishanraykumi Jericó pwiblupa ridurninpi adubiwan llutakasha pata kaq chaykunaqa limpu rataranllapa. Chayqami Israelmanta kaqkuna ridurninllapapi syiti diyata marchar ima purishallapa katinna rataran. ");
INSERT INTO qufNT_vpl VALUES ("HB11_31","088_11_31","HEB","11","31","31","Chaynulla kriyishanraykumi, chay ukwan ukwan punuq warmi Rahab shutiqqa, mana pullanllapachu wanuran Jericó pwiblunllamanta mana kasukuqkunawanqa. Chaqa payqari Israel runakuna uklaw pachapi riparakur puriq chaykunataqa, shumaqta samachisha karan. ");
INSERT INTO qufNT_vpl VALUES ("HB11_32","088_11_32","HEB","11","32","32","¿Imatana masqa nishaq? Tyimpumi faltamayanqa rimanaypaq Gedeonpaq, Baracpaq, Sansonpaq, Jeftipaq, Davidpaq, Samuelpaq, Dyuspa wakin rimaqninkunapaq imamapis. ");
INSERT INTO qufNT_vpl VALUES ("HB11_33","088_11_33","HEB","11","33","33","Tukuy paykunapismi kriyishanllaparayku, ĉhiqniqninllapapa tayashan pwiblunkunaman yaykuranllapa. Ukkunata rikaranllapa jwiskuna yupay, Dyus arnishanmatapis ayparanllapa, liyunkuna mikunanllapamantapismi washakaranllapa ima. ");
INSERT INTO qufNT_vpl VALUES ("HB11_34","088_11_34","HEB","11","34","34","Kusala nina ratakuqpimapis mana ruparanllapachu. Wakinqa ispadakunallawan wanunanpaq karmapis washakaranllapa. Wakinqami mana jwirsayjun karmapis kusa jwirsayjun tikrakaranllapa. Kusala jwirsayjun karmi, guerrapimapis uklawmanta kuntraqnin suldadukunamatapis binsiranllapa. ");
INSERT INTO qufNT_vpl VALUES ("HB11_35","088_11_35","HEB","11","35","35","Wakin warmikunapa ayllunllapa wanusha katinmapis, Dyus kawsachimutin kawsaqtana pullakuranllapa. Wakinkunatami qischatinllapa llakir mana washakayta munar ima, wanuranllapa maydiyaqa kusa shumaqtana kawsamurqa tayanqallapa nir. ");
INSERT INTO qufNT_vpl VALUES ("HB11_36","088_11_36","HEB","11","36","36","Ukkunami burlatinllapa, wipyatinllapa, kadinakunawan watatinllapa, prisutinllapa ima qischakaranllapa. ");
INSERT INTO qufNT_vpl VALUES ("HB11_37","088_11_37","HEB","11","37","37","Wakinkunami rumillawan sitatinllapa wanuran. Wakinkunatami sirruchuwan ĉhaypinmanta pititinllapa ima wanuranllapa. Ukkunaqami ispadallawan wanuranllapa. Ukkunaqami uklawmanta uklawman puriranllapa, uyshitapa, chibupa qaranta yakakushala, mana imayjunkuna yupay. Chaynumi llakir ima qischakaranllapa. ");
INSERT INTO qufNT_vpl VALUES ("HB11_38","088_11_38","HEB","11","38","38","Chaynu chay mana kriyiqkuna ruratinllapa, michka kay pachapi mana tananllapapaq karmapis, chunllaq lugarkunapi, qaqakunapi, maĉhaykunapi, pacha uĉhkukunapi ima taranllapa. ");
INSERT INTO qufNT_vpl VALUES ("HB11_39","088_11_39","HEB","11","39","39","Chaynu katinllapami, paykunataqa Dyusqa nuqapi allita kriyishaykillapa niran. Piru chaynu nisha katinmapis kay pachapi karllaraqqa, manami mayqanninllapapis tukuytaqa Dyus arnishan chaytaqa ayparanllapachu. ");
INSERT INTO qufNT_vpl VALUES ("HB11_40","088_11_40","HEB","11","40","40","Piru Dyus imanu kriyinllapa nir yaĉharmapismi, nuqanchikkunapaqpis kusala shumaq kanqa niran. Chaynu nisha katinmi maydiyaqa tukuylana paypi kriyiqkunaqa tukuy chay arnimashanchikllapataqa aypayashunllapa. ");
INSERT INTO qufNT_vpl VALUES ("HB12_1","088_12_1","HEB","12","1","1","Tukuy unay runakunami Dyuspi kriyishanrayku qischakarmapis shachinakuranllapa, maydiyaqa Dyus arnimashanchiktaqa kumplimayashunllapa nir. Chayqami nuqanchikta sirbimanchikllapa, chay paykuna yupay kar chay arkamaqninchikta, chaynulla chay liyamaqninchikllapa chaykunataqa dijarna, ashwan Dyuslapi kunfyakar shachinakunallapapaq. Chaynu karnaqa, ashwan naypaqman kallpaq yupay, Dyus munashankunalata rurayta yarpushunllapa. ");
INSERT INTO qufNT_vpl VALUES ("HB12_2","088_12_2","HEB","12","2","2","Nishaykillapapis, Jesucristulata chapar paypi allita kunfyakashunllapa. Chaqa shumaqchamanallapapaqqa kusata qischakarmapis shachinakuran. Chaynumi pay yupay qischakarmapis shachinakushunllapa. Chaqa payqami chaynu kruspi wanunanpaq karmapis mana pinqakuranchu. Ashwanmi yaĉharan chaynu qischakayarmapis, maydiyaqa kusata aligriyanqa nir. Chaynulla Dyus mantakuyashanpiqa, allilaw qichqanpina taran. ");
INSERT INTO qufNT_vpl VALUES ("HB12_3","088_12_3","HEB","12","3","3","Chayrayku, imanutaq Jesucristo kashanpaq yarpuyllapa. Paytami kusalata qischaranllapa chay uchakuqkuna. Chayrayku amami shaykur disanimakunkillapachu. ");
INSERT INTO qufNT_vpl VALUES ("HB12_4","088_12_4","HEB","12","4","4","Chaqa qamkunaqa chaynu qischakarmapis manaraqmi wanushaykillapachu, michka chay uchakunawan maqanakuq yupay karmapis. ");
INSERT INTO qufNT_vpl VALUES ("HB12_5","088_12_5","HEB","12","5","5","Ashwan amami qunqankillapachu wamranna katkillapa Dyus willashutinllapaqa. Chaqa iskribikashakunapimi kaynu nin: “Wamrituy, Amitunchik kastigashutinllapaqa kuytawkish mana kasutki. Chaynulla anyashutinpis, amami disanimakunkichu. ");
INSERT INTO qufNT_vpl VALUES ("HB12_6","088_12_6","HEB","12","6","6","Chaqa Amitunchikqami mayqantapis munayashantaqa kastigan. Chaynullami wamranna kashaqa, llibachimanchik ima” nir. ");
INSERT INTO qufNT_vpl VALUES ("HB12_7","088_12_7","HEB","12","7","7","Qamkunata mana allinkuna pasashutinllapamapis shachinakuyllapa. Chaqa chayta rurashurllapaqami, Tayta Dyusqa wamrankuna katkillapa munashur chaynuqa rurashuyanllapa. Willamayllapa: ¿Manachu mayqanpis wamranta munar llibachin allinkunata ruray nir? ");
INSERT INTO qufNT_vpl VALUES ("HB12_8","088_12_8","HEB","12","8","8","Piru Dyus qamkunata mana wakin wamrankunata yupay kastigashutinllapaqami, qamkuna mana chiqap wamrankuna kar, jwira wamrankuna yupayna kankillapa kanqa. ");
INSERT INTO qufNT_vpl VALUES ("HB12_9","088_12_9","HEB","12","9","9","Chaynulla wamra kashallapamaqa, kay pachapi taytanchikkunaqa allinkunata ruray nir llibachimasha rispitaq kanchikllapa. Chaynu katinqa, ashwan ¿imapaqna mana kasushun Taytanchik Dyustaqa? Chaqa paymiri kawsanapaq bidanchikta qumanchik. ");
INSERT INTO qufNT_vpl VALUES ("HB12_10","088_12_10","HEB","12","10","10","Piru taytanchikkunaqami kay pachapiqa uk ratulapaq kashamapis, pay yarpushannulla llibachimaqninchik allinkunata ruranapaq. Ashwan Dyusninchikqami llibachimanchik nuqanchikpa byinninchikpaq, maydiyaqa imanutaq paymaqa kusala shumaq chaynu kanapaq. ");
INSERT INTO qufNT_vpl VALUES ("HB12_11","088_12_11","HEB","12","11","11","Chiqaptaqami ima kastigupis mana allinchu chay ratullaqa. Ashwanmi kusalata nanar llakichimanchik. Piru chaypaq allita intrakarqami, maydiyaqa kusa shumaqta, allinlata rurarna kawsashunllapa. ");
INSERT INTO qufNT_vpl VALUES ("HB12_12","088_12_12","HEB","12","12","12","Chayraykumi animakur shaykusha makikillapata, qashan jwirsayjunpaq tikrayllapa. Chaynulla chay qunqurikillapa litalla kaqtapis jwirtichayllapa. ");
INSERT INTO qufNT_vpl VALUES ("HB12_13","088_12_13","HEB","12","13","13","Chaynulla kusa shumaqta kawsar, dirichula nanta puriq yupayna kayllapa. Chaynuqami chay mana allita kriyitin, ĉhakinllapa kuju yupay kaqkunaqa, allita kriyirna alliyaq yupay shumaqta kawsananllapapaq. ");
INSERT INTO qufNT_vpl VALUES ("HB12_14","088_12_14","HEB","12","14","14","Ukkunawanmi shumaqta kawsayta kamayllapa. Chaynulla Dyus munashannulla kawsayllapa. Chaqa Dyus munashanta mana rurar kawsaqqami, Amitunchiktaqa mana rikayta puytinqachu. ");
INSERT INTO qufNT_vpl VALUES ("HB12_15","088_12_15","HEB","12","15","15","Chayrayku uknikillapa uknikillapa kuytanakuyllapa. Chaqa mana chaynu karqami, imanupiqa mayqannikillapallaqa Amitunchik llakipashushanllapamanta chiqanchakankimanllapa. Chaynulla, kuytawkish qamkunamanta uk qirupa ayaq ĉhupan winaq yupay mayqanpis katin. Chaqa chaynu karqami, imanutaq chay ĉhupamaqa ayaq kar mana shumaqchu, chay yupay ukkunata mana allinkunata rurachitin. ");
INSERT INTO qufNT_vpl VALUES ("HB12_16","088_12_16","HEB","12","16","16","Amami qamkunamanta mayqannikillapapis ukwan ukwan pununqallapachu, manaqa dasna mayqanwanpis punusha rikarinqachu. Chaynulla Amitunchik munashan kusa shumaq ima kaqkunatapis ama disprisyanqachu, imanutaq Esaumaqa tukuran chaynuqa. Paymi uk mati mikuylapaq kulaka wamra kashanrayku irinsyan kaqmatapis qukuran. ");
INSERT INTO qufNT_vpl VALUES ("HB12_17","088_12_17","HEB","12","17","17","Qamkunami yaĉhankillapa, “Chaymanta taytay shumaqchamay” nitinqa, taytanqa “Manana imanupis shumaqchashuyta puytinichu” niran. Chayna kusalata waqatinmapis, chay pasashanpaqqa manana imatapis rurayta puytiranllapanachu. ");
INSERT INTO qufNT_vpl VALUES ("HB12_18","088_12_18","HEB","12","18","18","Qamkunami unay punta tratupi Israel runakuna yupayqa, Dyusman mana qimikashaykillapachu. Paykunaqami qimikaran sirkaman. Chaypimi karan nina ratakuq, tutaparaq, puktay, kusa jwirti wayra ima. ");
INSERT INTO qufNT_vpl VALUES ("HB12_19","088_12_19","HEB","12","19","19","Manami uyaraykillapapischu trumpitakunata, Dyuspa rimayninkunatapis. Piru chay uyaqkunaqami, rugakuranllapa amana masqa willananllapapaqchu. ");
INSERT INTO qufNT_vpl VALUES ("HB12_20","088_12_20","HEB","12","20","20","Chaqa manari agwantayta puytiranllapachu kay mantakuykunawanqa. Chaqa kaynumi niq: “Mayqan chay sirkapi ĉhakinta sarukuchiqtaqa, rumillawan, manaqa lansawan, wanuchikanqa michka uk animal katinmapis” nir. ");
INSERT INTO qufNT_vpl VALUES ("HB12_21","088_12_21","HEB","12","21","21","Kusa mana yaĉhakuypaqmi karan chay rikashankunamapis. Chaqa pay Moisesllari kaynu niq: “Manchakurmi chukchukyayani” nir. ");
INSERT INTO qufNT_vpl VALUES ("HB12_22","088_12_22","HEB","12","22","22","Ashwan qamkunaqami, mushuq tratuwanna kar, chay qaqa Sión shutiqmanmapis qimikashaykillapa. Chaqa chaypimi kawsaq Dyuspa pwiblunmapis. Chay pwibluqami syilupi Jerusalén. Chaypiqami chiqapla achka angelkuna Dyusta alabananllapapaq tantakasha. ");
INSERT INTO qufNT_vpl VALUES ("HB12_23","088_12_23","HEB","12","23","23","Chaynulla ĉharaykillapapis Dyuspa munashan wamrankuna syilupi tantakashanman. Chaypimi Dyuspa wamran kaqkunapa shutinqa iskribikasha. Qamkunami qimikashaykillapa Dyusman, chay tukuypa jwisninman, chaynulla tukuy chay kusa allin runakuna shumaqchakashakuna kayan chayman. ");
INSERT INTO qufNT_vpl VALUES ("HB12_24","088_12_24","HEB","12","24","24","Jesucristumanpismi ĉhashaykillapa, chay mushuq tratuta rurashanrayku. Chay yawarninwanmi uchanchikmanta paqamashanchikllapa. Chay yawarninmi, Abelpa yawarninmanmatapis kusa mas shumaq karan. ");
INSERT INTO qufNT_vpl VALUES ("HB12_25","088_12_25","HEB","12","25","25","Chayraykumi kuytakankillapa. Imanupiqakish chay willamaqninchikta mana kasuq yupay tukutkillapa. Chaqa Dyus, mana kasukuqkunata qayar kay pachapi willatinllapami mana kasurqa, mana mayman alsakaytapis puytiranllapachu. Chaynu katinqa nuqanchikkunamaqa syilumanta-pacha willamashallapa mana kasurqa, maymannari alsakashunllapa. ");
INSERT INTO qufNT_vpl VALUES ("HB12_26","088_12_26","HEB","12","26","26","Chay tyimpuqami, Dyusqa rimatinla pachamapis kusata kuyuran. Piru kananqami nin: “Qashanmi nuqaqa kuyuchishaq mana pachalatachu. Ashwanmi syilumatapis kuyuchishaq” nir. ");
INSERT INTO qufNT_vpl VALUES ("HB12_27","088_12_27","HEB","12","27","27","Chaynu “Qashan” nirqami, intrachimanchik chay tukuy kuyuq chaykunataqa, limpu chinqachiyanqa nir. Piru chay mana kuyuq chayqami, mana chinqanqachu. ");
INSERT INTO qufNT_vpl VALUES ("HB12_28","088_12_28","HEB","12","28","28","Dyus chay mantakuyashan pachaman apamayanchik chayqami, mana kuyunqachu. Chaymi chaypaq payji niypaq Dyusta. Paytami adurashunllapa kusala rispituwan, imanutaq payta shumaqta yarpuchishannulla. ");
INSERT INTO qufNT_vpl VALUES ("HB12_29","088_12_29","HEB","12","29","29","Chaqa Dyusninchikqami, imanutaq ninamaqa tukuyta limpu rupachin chay yupay. ");
INSERT INTO qufNT_vpl VALUES ("HB13_1","088_13_1","HEB","13","1","1","Qamkunaqami kriyiq masiykuna, maydiyapis waran waran uknikillapa uknikillapa llakipanakur kawsankillapa. ");
INSERT INTO qufNT_vpl VALUES ("HB13_2","088_13_2","HEB","13","2","2","Chaynulla amami qunqarchu, mayqantapis wasikillapaman ĉhatinqa, shumaqta samachinkillapa ima. Chaqa chaynumiri wakinkunamaqa mana yaĉhar, angelkunata ashwan samachiranllapa. ");
INSERT INTO qufNT_vpl VALUES ("HB13_3","088_13_3","HEB","13","3","3","Yarpunkillapami prisukunata, qamkunapis paykunawan prisu kankimanllapa yupay. Yarpunkillapapismi chay qischakaqkunapaq, qamkunapis paykunawan qischakayankimanllapa yupay. ");
INSERT INTO qufNT_vpl VALUES ("HB13_4","088_13_4","HEB","13","4","4","Tukuy runa kar, warmi kar, masayjunna karqa, kusalata rispitanakur masanllapalawan kawsanqallapa. Chaqa Dyusmi, chay runa kar, manaqa warmi masayjunna karmapis ukwan ukwan punuqkunata, chaynulla mayqan manaraq masayjun karpis pakaplla punuqkunatapis rikar kastiganqa. ");
INSERT INTO qufNT_vpl VALUES ("HB13_5","088_13_5","HEB","13","5","5","Amami qillaylataqa munankillapachu. Imayki kaqwanqami kuntintakayllapana. Chaqa Dyusqami kaynu niran: “Manami qamlata dijar qunqashaykichu” nir. ");
INSERT INTO qufNT_vpl VALUES ("HB13_6","088_13_6","HEB","13","6","6","Chaymi Tayta Dyus imakunawanpis yanapamanchik nir kunfyakar, kaynu niyta puytinchik: “Amituy yanapamatinmi, mana mayqantapis manchanichu. ¿Imatana runa masiyqa ruramanqa?” nir. ");
INSERT INTO qufNT_vpl VALUES ("HB13_7","088_13_7","HEB","13","7","7","Yarpuyllapa chay runakuna yanapar Dyuspa rimayninta yaĉhachishuqkunapi. Chaynulla yarpuyllapa paykunaqa imanumi kawsayarllapaqa karan nirpis. Chayna imanutaq paykuna kriyiqllapa, chaynulla qamkunapis kayllapa. ");
INSERT INTO qufNT_vpl VALUES ("HB13_8","088_13_8","HEB","13","8","8","Jesucristumi paylla, quya, kanan, chaynulla tukuy tyimpupaq. ");
INSERT INTO qufNT_vpl VALUES ("HB13_9","088_13_9","HEB","13","9","9","Amami qamkunaqa dijakankillapachu riqchaq yaĉhachikuykunata, chaynulla imakunalata mikur washakashunllapa nir yaĉhachishunanllapapaqqa. Ashwan allinqami tukuy shunqunchikwan Dyusninchik munamashanchiklapi kriyinallapapaq, chay mikuylapaq yaĉhachikushanllapakunamantaqa. Chaqa manami yaqqa sirbishachu chay mikuylapaq yaĉhachikushanllapakunaqa. ");
INSERT INTO qufNT_vpl VALUES ("HB13_10","088_13_10","HEB","13","10","10","Jesucristo kruspi wanushanrayku, Tayta Dyus llakipar pirdunamanchikllapa. Jesucristo wanusha katin nuqanchikkuna manana animalkunata wanuchirnachu, Tayta Dyusta sirbinchikllapa. Chayrayku chay naypaq kurakuna manana puytinllapanachu animalkunata wanuchir Tayta Dyusta shumaqta yarpuchiyta. ");
INSERT INTO qufNT_vpl VALUES ("HB13_11","088_13_11","HEB","13","11","11","Chaqa chay kurakunapa mantaqninqami animalpa yawarninta apan kusala Santu kwartumanqa, uk ufrinda yupayna katin uchanllapakunamanta washakananllapapaq. Piru chay animalkunapa kwirpuntaqami, chay pwiblumantaqa waqtapi rupachinllapa. ");
INSERT INTO qufNT_vpl VALUES ("HB13_12","088_13_12","HEB","13","12","12","Chaynullami Jesustapis qischar ima, pwiblumanta waqtapi wanuchiranllapa. Chayna yawarninwan runakunata shumaq allinpaqna tikrananpaq. ");
INSERT INTO qufNT_vpl VALUES ("HB13_13","088_13_13","HEB","13","13","13","Chayrayku, imanutaq paymataqa mana kwintachar uklawman itakuranllapa, chaynulla nuqanchikkunatapis mana kwintachamashallapaqa, paywanna kayta yarpushunllapa. ");
INSERT INTO qufNT_vpl VALUES ("HB13_14","088_13_14","HEB","13","14","14","Chaqa kay pachapiqami, nuqanchikkunapaqqa mana tukuy tyimpupaq uk pwibluqa kanchu. Chaymi chay tukuy tyimpupaq shumaq pwiblu kaqman ĉhanapaq yarpushunllapa. ");
INSERT INTO qufNT_vpl VALUES ("HB13_15","088_13_15","HEB","13","15","15","Chaynami Jesusrayku maydiyapis Dyusta alabashunllapa. Kay alabayashanchikqami, imalataqa ufrinda nir wanuchiyanchik chay yupay kanqa. ¡Alabaypaqllapari shiminchikllapawan! ");
INSERT INTO qufNT_vpl VALUES ("HB13_16","088_13_16","HEB","13","16","16","Amami qunqankillapachu allinkunalata ruraytaqa, chaynulla imayki kaqlawan ukkunata yanapaytaqa. Chaqa tukuy kaykunami, ufrinditakuna Dyusta kusa shumaqta yarpuchir aligriyachiqqa kanqa. ");
INSERT INTO qufNT_vpl VALUES ("HB13_17","088_13_17","HEB","13","17","17","Dyuspa rimayninta yaĉhachishuqllapa runakunatami kasunkillapa. Chaqa paykunaqami rikar kuytashuyanllapa, maydiyaqa imata rurashaypaqpis Dyus rikar yaĉhamayanqallapa nir. Chayraykumi paykunata aligriyachinaykillapapaqqa, imatapis allin kaqkunalata rurayllapa. Piru pinqaypaq imakunata ruratkillapaqami, kwashallana kawsanqallapa. ");
INSERT INTO qufNT_vpl VALUES ("HB13_18","088_13_18","HEB","13","18","18","Nuqakunapaq Dyusman mañakunkillapa. Chaqa nuqakunaqami qamkunapaq kusa allinlata yarpur kawsanillapa. Chaymi imapipis allinkaqla kayta yarpunillapa. ");
INSERT INTO qufNT_vpl VALUES ("HB13_19","088_13_19","HEB","13","19","19","Chaynulla mañakunkillapapismi, mana tardarchu shamur watukushunayllapapaq. ");
INSERT INTO qufNT_vpl VALUES ("HB13_20","088_13_20","HEB","13","20","21","Shumaqta kawsachikuq Dyusninchikmi, qamkunatapis shumaqchashunqallapa imapipis. Chayna pay munashanta ruranaykillapapaq. Chaqa Amitunchik Jesucristo wanutinmi, yawarninwanna mushuq tratuta ruraran, tukuy tyimpuna pullachamanallapapaq. Chaymanta qashan kawsachimuran. Chayraykumi kananqa nuqanchikkuna uyshitankuna yupay kashana, kusa shumaqta michiq yupayna kuytamanchik. Chaynami Jesucristutaqa, tukuy tyimpupaqna alabashunllapa. ¡Chaynumi kanqa! ");
INSERT INTO qufNT_vpl VALUES ("HB13_22","088_13_22","HEB","13","22","22","Kriyiq masiykuna, imanupiqaĉhi qamkunata anyaq yupay kaykunata willashunillapa. Piru animachishunayllapapaqmi kayta iskribimuni qamkunamanqa. ");
INSERT INTO qufNT_vpl VALUES ("HB13_23","088_13_23","HEB","13","23","23","Qamkuna yaĉhanaykillapapaqmi nishunillapapis, kriyiq masinchik Timoteo prisu kashanmanta yarqushana nir. Chayna daskaqlla ĉhamutinqami, nuqa watukushuqllapa shamurqa, pullay apamushaq. ");
INSERT INTO qufNT_vpl VALUES ("HB13_24","088_13_24","HEB","13","24","24","Dyuspa tukuy allin kaqninkunata, chaynulla paypa rimayninta yaĉhachishuqllapakunatami, willankillapa saluduta kaĉhamunillapa nir. Chaynulla chay Italiamanta kaq kriyiq masinchikllapakunapismi, qamkunapaq saluduta kaĉhamunllapa. ");
INSERT INTO qufNT_vpl VALUES ("HB13_25","088_13_25","HEB","13","25","25","Chaymi Taytanchikllapa Dyusman mañakuni kusalata llakipar yanapashunanllapapaq. ");
INSERT INTO qufNT_vpl VALUES ("JM1_1","089_1_1","JAS","1","1","1","Nuqa Santiagumi Taytanchik Dyusta, chaynulla Amitunchik Jesucristuta sirbini. Chaymi tukuy qamkuna Israel pwiblupa dusi ayllunkuna karmapis, wakpi kaypi uklaw pwiblukunapi taqkunata saludashunillapa. ");
INSERT INTO qufNT_vpl VALUES ("JM1_2","089_1_2","JAS","1","2","2","Kriyiq masiykuna, Jesucristupi kriyir munashanta rurashaykillaparayku qischashutinllapaqa, aligriyayllapa. ");
INSERT INTO qufNT_vpl VALUES ("JM1_3","089_1_3","JAS","1","3","3","Yaĉhanchikllapami payrayku qischakarqa, mana yanqallachu qischakanchik nir. Ashwanmi masta paylapi yarpur shachinakunchik. ");
INSERT INTO qufNT_vpl VALUES ("JM1_4","089_1_4","JAS","1","4","4","Chayrayku qischashutinllapamapis mana shaykuq, Taytanchik Dyuspi kriyirlla shachinakuyllapa. Chaynuqami kusa allinlata yarpuq, ruraq wamrankunana kayankillapa kanqa. ");
INSERT INTO qufNT_vpl VALUES ("JM1_5","089_1_5","JAS","1","5","5","Mayqannikillapapis, Dyus munashanta rurar mana yaĉharqa, mañakuy payman. Paymi, mana pinqashurchu, mana anyashurlamapischu, ashwan aligriyar, kusata intrachishunqallapa tukuy imata. ");
INSERT INTO qufNT_vpl VALUES ("JM1_6","089_1_6","JAS","1","6","6","Chaymi payman mañakurqa, tukuy shunquykiwan allita kriyiy: Uyapamanqami nir. Ama yarpuychu: Manaĉhi uyapamanqachu nirqa. Chay mana uyapamanqachu nir yarpuqqami, imanutaq marpa yakunmaqa wayra shamutin wakman kayman kusalata maqchikan, chay yupay. ");
INSERT INTO qufNT_vpl VALUES ("JM1_7","089_1_7","JAS","1","7","8","Chaynulla, Dyus mana uyapamanqachu nir yarpuqqami yarpunllapa: Kananmantaqa Dyustana sirbishaq nir. Chaymantaqa allaqkamanqa, Dyusta qunqar, qashan yarpun chay imankunalapina. Chaynu shiminlawan rimar kriyiq karqa, amana yarpunqachu: Dyusmi yanapamanqa nirqa. Chaqa manari imapipis yanapanqachu Dyusqa. ");
INSERT INTO qufNT_vpl VALUES ("JM1_9","089_1_9","JAS","1","9","9","Dyusninchikmi mana imayjun kriyiq masinchikkunataqa, kusa runa nishapaq riqsin. Chayrayku aligriyanqallapa. ");
INSERT INTO qufNT_vpl VALUES ("JM1_10","089_1_10","JAS","1","10","10","Uk kusa imayjun kriyiq-shuypaqa, tukuy imankunata tukchir chinqachirpis, ama llakinqachu. Ashwan aligriyanqa. Chaqa chay mana kriyiq imayjunkunaqa, qiritukunapa tuktun yupay, das chinqayanqa. ");
INSERT INTO qufNT_vpl VALUES ("JM1_11","089_1_11","JAS","1","11","11","Rupay kusata rupayatinqa, ¿manachu qiritukuna ñutkutin, tuktunkunaqa shumaq kashanmantaqa ñutkur das chakin? Chaynumi chay tuktukuna yupay, chay mana kriyiq kusa imayjunkunaqa, chay imankunata tantakushankunawanqa, pulla chinqanqa. ");
INSERT INTO qufNT_vpl VALUES ("JM1_12","089_1_12","JAS","1","12","12","Kusa shumaq runami kanqa, riqchaq imakunapi rikarir shachinakuqqa. Chaymi wanutinmapis, Dyusqa kurunata qurna tukuy tyimpupaq kawsachinqa. Chaqa payta tukuy munaqkunataqami chayllata arnisha. ");
INSERT INTO qufNT_vpl VALUES ("JM1_13","089_1_13","JAS","1","13","13","Uk runa imapi rikarir uchakunarqa, Dyusta ama uchachanqachu: Paymi kay imata rurachimanayan nirqa. Dyusninchikqami mana ima riqchaq uchakunataqa ruranchu. Chaynulla payqa mana mayqantapis ima mana allinkunataqa rurachinchu uchakunanpaqqa. ");
INSERT INTO qufNT_vpl VALUES ("JM1_14","089_1_14","JAS","1","14","14","Nataq uk runataqami paypa yarpuynin mana allin kashanrayku, animachin mana allinkunata rurar uchakunanpaqqa. ");
INSERT INTO qufNT_vpl VALUES ("JM1_15","089_1_15","JAS","1","15","15","Chaymi chay mana allin yarpuyninkuna shunqunpi ratakur, uchakuchin. Chaynami mana tantyakarchu uchakurllana, wanun. ");
INSERT INTO qufNT_vpl VALUES ("JM1_16","089_1_16","JAS","1","16","16","Munashay kriyiq masiykuna, amami imamantapis ingañakankillapachu. ");
INSERT INTO qufNT_vpl VALUES ("JM1_17","089_1_17","JAS","1","17","17","Chaqa Dyusninchikmi unaq syilumanta-pacha tukuy chiqap allin kaqkunata qumanchik. Paymi rurasha tukuy riqchaq syilumanta achkirachimaqninchikkunata. Chaynulla kusa allin kashannullami maydiyapis kar, mana kambyakanqachu llantu pasaq yupayqa. ");
INSERT INTO qufNT_vpl VALUES ("JM1_18","089_1_18","JAS","1","18","18","Paymi imakunatapis kusa allinlata riman. Chaymi chay rimashankunapi kriyishanaqa, washar mushuq kawsaytana qumanchikllapa. Chayraykumi payqa tukuy rurashankunamanta akramanchik, punta wamrankunana kanallapapaq. ");
INSERT INTO qufNT_vpl VALUES ("JM1_19","089_1_19","JAS","1","19","19","Munashay kriyiq masiykuna, allita uyakuyllapa ukkuna rimatinqa. Ama dasqa rimayllapachu. Naypaqtaqa yarayllaparaq, chaymanta rimanaykillapapaqqa. Ama das piñakur yakapakayllapachu. ");
INSERT INTO qufNT_vpl VALUES ("JM1_20","089_1_20","JAS","1","20","20","Chaqa piñakuq runaqami, Dyus munashantaqa mana ruranchu. ");
INSERT INTO qufNT_vpl VALUES ("JM1_21","089_1_21","JAS","1","21","21","Piru qamkunaqa, Dyus munashanlata rurarna tukuy mana allinkunata, chaynulla kusala saqra millanaypaq uchakunata imaqa dijayllapana. Ashwanmi Dyuspa rimayninta shumaqta intrakar kasuyllapa. Chaqa paypa rimayninmi kusa pudirniyjun kar, shunquykillapapiqa ratakushana washakanaykillapapaq. ");
INSERT INTO qufNT_vpl VALUES ("JM1_22","089_1_22","JAS","1","22","22","Chayraykumi Dyuspa rimayninta, ama uyakurlachu allita intrakar rurayllapa. Piru “Nuqami allin runa kar, rimayninta uyani” nir mana kasurqami, ingañakayankillapa. ");
INSERT INTO qufNT_vpl VALUES ("JM1_23","089_1_23","JAS","1","23","23","Chaymi mayqanpis Dyuspa rimayninta uyakur mana kasurqa, uk runa ispijupi qaqllanta rikaq yupayla. ");
INSERT INTO qufNT_vpl VALUES ("JM1_24","089_1_24","JAS","1","24","24","Chaqa chay ispijupi kaqqa chaypi karqa, qaqllanta rikayan “Kaynu kani” nirmapis. Chaymanta ashurqa, dasna qunqar, mana yaĉhannachu imanumi qaqllan karan nir. Chaynullami chay mana kasukuqkunapis, Dyuspa rimayninta uk ratulapaq uyan. Chaymantaqa manana uyakushantaqa kasunllapanachu. ");
INSERT INTO qufNT_vpl VALUES ("JM1_25","089_1_25","JAS","1","25","25","Ashwan washakananpaq, Dyus mantakushankunata kasur, chaylata rikar mana qunqar, chay rimashanlata ruratinqa, Dyusqa kusa shumaqpaq riqsir tukuy imapi yanapanqa. ");
INSERT INTO qufNT_vpl VALUES ("JM1_26","089_1_26","JAS","1","26","26","Uk runa, “Nuqa allin Dyusniypi kriyiq kani” nir yarpuqqa, ama mana allinkunata rimananpaqnachu tantyachinqa qallunta. Mana qallunta tantyachiqqami: “Allin Dyusniypi kriyini” nirqa, paylla ingañakayan. Chaynu tukurqami mana chiqaptaqa Dyuspi kriyinchu. ");
INSERT INTO qufNT_vpl VALUES ("JM1_27","089_1_27","JAS","1","27","27","Ashwan kaynuraqmi Taytanchik Dyuspa kusa allin shumaq yaĉhachikuyninqa: Watukur yanapanapaq chay qischakaq wakchitakunata, byudakunata, ima. Ama rurashunpischu runakunapa mana allin rurayninkunataqa, ama riqchaq uchayjunna kanallapapaq. ");
INSERT INTO qufNT_vpl VALUES ("JM2_1","089_2_1","JAS","2","1","1","Qamkuna kriyiq masiykuna, kusa pudirniyjun Amitunchik Jesucristupi kriyiqkuna karqa, tukuyta munayllapa, ama wakinlatachu. ");
INSERT INTO qufNT_vpl VALUES ("JM2_2","089_2_2","JAS","2","2","2","Yarpushunllapa kayta: Kriyiq masiykuna, tantakasha katkillapa, ĉhamunman ishkay runakuna. Uknin uru surtijayjun, mudanankunapis kusa ĉhaniyjun. Uknin-shuypaqa mana imayjun, lliki ishkiyaq mudananmapis. ");
INSERT INTO qufNT_vpl VALUES ("JM2_3","089_2_3","JAS","2","3","3","Chaymanta chay kusa imayjun chayta ninkimanllapa: Kay shumaq samanapi samay nir. Chaymanta chay mana imayjunta-shuypaqa ninkimanllapa: Chayllapi qamqa shay, manaqa chay pachapi tay nir. ");
INSERT INTO qufNT_vpl VALUES ("JM2_4","089_2_4","JAS","2","4","4","Chaynu tukurqami, jwis yupay tukuyankillapa, mana allin yarpuynikillapawanqa. Chaqa ukninta shumaqta rikayankillapa, ukninta-shuypaqa mana. ");
INSERT INTO qufNT_vpl VALUES ("JM2_5","089_2_5","JAS","2","5","5","Munashay kriyiq masiykuna, ¿allinchu kanqa chay mana imayjunkunata pinqar chaynu ruranapaq? Uyakuyllapa nuqa kay nishayta: Dyusmi kay pachapi runakuna mana imayjunkunataqa, ashwan akrasha paypina kriyinanllapapaq. Chaymi chay kriyishankunana paykunapaqqa imankuna yupayqa kanqa. Chayna chay mana imayjunkunana Dyuspa pullan tanqa, shumaq mantakuyashanpina. Chayllatami arnisha Tayta Dyusqa tukuy payta munaqkunataqa. ");
INSERT INTO qufNT_vpl VALUES ("JM2_6","089_2_6","JAS","2","6","6","Nataq qamkuna-shuypaqami chay mana imayjunkunata pinqar, kusala imayjunkunalata shumaqta rikankillapa. ¿Piru manachu kwintata qukankillapa chay kusa imayjunkunaqa kusata qischar ingañashurllapa kusa imayjun tikrakasha, chaynulla aysaĉhakur ima awturidadkunaman apashunllapa nirqa? ");
INSERT INTO qufNT_vpl VALUES ("JM2_7","089_2_7","JAS","2","7","7","Chaynullami paykunaqa Amitunchik Jesucristutapis ĉhiqnir, mana allinkunata rimanllapa. ");
INSERT INTO qufNT_vpl VALUES ("JM2_8","089_2_8","JAS","2","8","8","Dyus nitin mantakushankunapimi nin: “Llakiy runa masikikunapaq, imanutaq qampa kwirpuykillapaq llakinki chaynulla” nir. Chaymi chay nishannulla rurarqa, Dyuspaqqa kusa allinta rurayankillapa. ");
INSERT INTO qufNT_vpl VALUES ("JM2_9","089_2_9","JAS","2","9","9","Piru mana imayjunkunata pinqar, kusa imayjunkunalata munarqa, Dyus mantakushanta mana kasushaykillaparayku, paypa naypanpiqa uchayjunna kankillapa. ");
INSERT INTO qufNT_vpl VALUES ("JM2_10","089_2_10","JAS","2","10","11","Chaqa Dyus mantakushanqami ninpis: “Runa kar, warmi karpis, ama ukwan ukwan punuyllapachu. Ama wanuchikuyllapachu” nir. Chaymi uk runa, Dyusta kasunanrayku mana ukwan punuyarpis, piru wanuchikurqa uchayjunna. Chaqa Dyus mantakushantaqa manari chiqaptaqa kasuyanchu. Chaymi Dyusninchik mantakushankunata kasuyar, ashlilata mana kasushaqa, payqa tukuy mantakushanpaqna kastigamanchik, mana kasushaykichu nir. ");
INSERT INTO qufNT_vpl VALUES ("JM2_12","089_2_12","JAS","2","12","12","Allita yaĉhashaykillapanu, Dyusmi rikamanchik, allintachush Wamran Jesucristupi kriyinchikllapa manaqachu mana nir. Chayrayku imata rurarpis, imata rimarpis Washakuq Jesucristupaq yarpur kawsaypaq. Chayna pay yanapamasha ama ima mana allinkunata ruranapaq. ");
INSERT INTO qufNT_vpl VALUES ("JM2_13","089_2_13","JAS","2","13","13","Allita yaĉhayllapa, Dyusninchikmi chay mana llakipakuqkunataqa, mana llakipanqachu. Piru chay llakipakuqkunata-shuypaqa, llakipanqa. ");
INSERT INTO qufNT_vpl VALUES ("JM2_14","089_2_14","JAS","2","14","14","Kriyiq masiykuna ¿allinchu kanqa uk runa shiminlawan “Nuqaqa Jesucristupi kriyini” ninanpaq? Jesucristupi allipta kriyirqa, pay nishanta ruranman. Yanqalla kriyini nir, mana kasurqa, mana washakayta puytinchu. ");
INSERT INTO qufNT_vpl VALUES ("JM2_15","089_2_15","JAS","2","15","15","Ma yarpushun, uk kriyiq masinchik bidanta pasananpaq mana mudanayjun, mana mikunayjunchu kanman. ");
INSERT INTO qufNT_vpl VALUES ("JM2_16","089_2_16","JAS","2","16","16","Chaymantaqa mayqannikillapa chay kriyiq masinchikta mana imata qur, mana imawanpis yanapar, ninkimanllapa: Dyus yanapashunqa. Rir, mishkita mikur, imawanpis quñukuy nir. Chaynu nirqa, ¿Jesucristupi imanu kriyiqtaq kankillapa? ");
INSERT INTO qufNT_vpl VALUES ("JM2_17","089_2_17","JAS","2","17","17","Mana yanaparqa, yanqa shimikilawan kriyinkillapa. Manami alliptaqa tukuy shunquykiwanqa kriyinkichu. Chaqa chaynu karqa, Jesucristo nishantaqa manari rurayankillapachu. ");
INSERT INTO qufNT_vpl VALUES ("JM2_18","089_2_18","JAS","2","18","18","Mayqanllaqa niyanqa: —Qamqami Jesucristulapi kriyinki, piru mana yanapakunkichu. Nuqa-shuypaqa runa masiyta imapipis yanapani, allinta tukur. ¿Imanutaq rikachimayta puytinki Jesucristupi kriyini nir, pay mana nishanta rurarqa? Piru nuqaqami, Jesucristo nishanta rurar, puytini rikachishuyta, alliplata paypi kriyini nir. ");
INSERT INTO qufNT_vpl VALUES ("JM2_19","089_2_19","JAS","2","19","19","Qamqami Dyusqa ukla nir kriyini ninki. Mana kasushaykirayku dyablukuna yupay rurayanki. Chaqa dyablupismi kriyin, Dyus kan nir. Chaymi chaynu kriyir manchakur chukchukyarllapamapis, mana kasunchu. ");
INSERT INTO qufNT_vpl VALUES ("JM2_20","089_2_20","JAS","2","20","20","¡Ay, runa yaru! ¿Imanutaq puytiyman intrachishuyta? Kriyirla, mana allin kaqkunata rurarqa, mana washakankichu. Chaqa yanqallari kriyinki. ");
INSERT INTO qufNT_vpl VALUES ("JM2_21","089_2_21","JAS","2","21","21","Kwintata qukayllapa. Unay rukunchik Abrahamtami, Dyusqa niran: “Munamayarqa wamraykita nuqarayku wanuchiy” nir. Chaymi wamranta wanuchinanpaqna katin, Dyusqa “Kayqami allita kriyiman” nir, mana wanuchichiranchu. Ashwanmi paytaqa uchankunamanta pirdunar, mana uchayjun runapaqna riqsiran. ");
INSERT INTO qufNT_vpl VALUES ("JM2_22","089_2_22","JAS","2","22","22","Abrahammi kriyir, kasuran Dyusta. Chaymi Dyusninchik yanaparan, mas allita paypi kriyinanpaq. ");
INSERT INTO qufNT_vpl VALUES ("JM2_23","089_2_23","JAS","2","23","23","Chaynumi Dyus nitin iskribikashakunaqa kumplikaran: “Abrahammi allita Dyuspi kriyiran. Chaymi Dyusninchikqa riqsiran mana uchayjun runapaqnachu”. Chaymi paypaqqa niqllapa: “Dyuspa amigunna” nir. ");
INSERT INTO qufNT_vpl VALUES ("JM2_24","089_2_24","JAS","2","24","24","Chaynu allita kasushami, Dyusninchikqa wamrankunapaqna riqsimanchik. Piru yanqa rimarla kriyishaqa, mana. ");
INSERT INTO qufNT_vpl VALUES ("JM2_25","089_2_25","JAS","2","25","25","Yarpuyllapa chay warmi Rahab shutiqpipis. Payqami kusa waynasapa karan. Chaymantaqa Dyuspi kriyir, paylatana kasuran. Chay warmisitami Israel runakunapa riparakuqninkunata, wasinpi pakar uklaw nantana kaĉharan, kuntraqninkuna ama tarinanpaq. Chayraykumi, Dyusninchikqa chay warmitaqa, tukuy uchankunamanta pirdunar, manana uchayjunpaqnachu riqsiran. ");
INSERT INTO qufNT_vpl VALUES ("JM2_26","089_2_26","JAS","2","26","26","Chaymi yaĉhanchik, kusa allinmi Dyusta kasunapaq nirmapis. Chaqa ¿manachu kwirpunchikpa amaynin tukukatinqa wanunchikna? Chaynullami rimarla kriyini nir mana allinkunata rurayarqa wanusha yupayna kanchikllapa. ");
INSERT INTO qufNT_vpl VALUES ("JM3_1","089_3_1","JAS","3","1","1","Kriyiq masiykuna, kay yaĉhachikuqkunatami Dyusqa masta rikar yaĉhamanchik allintachush paypaq yaĉhachikunchik nir. Chaymi kay nuqanchikkunamanta yaĉhachikuq kayta munarqa, Dyus nishanta karanta rurashunllapa. ");
INSERT INTO qufNT_vpl VALUES ("JM3_2","089_3_2","JAS","3","2","2","Yaĉhashanchiknu tukuy-ari pantar uchakunchik. Chay mana pantar allinlata rimaqqami kusa allin runa, kusa intrakaq ima. Chaynu karmi tukuy kwirpunta imapipis tantyakachiyta puytin. ");
INSERT INTO qufNT_vpl VALUES ("JM3_3","089_3_3","JAS","3","3","3","Yaĉhashanchikllapanu, ¿manachu bistyapa aqrunman frinuta ĉhuranchik kasumanapaq? Chay taksha frinitulawan puytinchik chay atun animalta purichiyta may munashanchiktapis. ");
INSERT INTO qufNT_vpl VALUES ("JM3_4","089_3_4","JAS","3","4","4","Kwintata qukashun chay atun barkukunapaqpis. Kusa atun katinmapis, wayrakuna kumsar uklawta apayatinpis, runakunaqa uk palitalawan tikrar, puytinllapa apayta may munashantapis. ");
INSERT INTO qufNT_vpl VALUES ("JM3_5","089_3_5","JAS","3","5","6","Chaynullami qallunchikpis. Kwirpunchikmanta mas uchkulala karmapis, kusata alabakan, “Tukuy imatami puytini rurayta” nir. ¡Ayayay! ¡Qallunchikqami ninapa chispitannu! ¿Manachu ninapa chispitan mirar rupachin kusa achka muntikunata? Chaynullami qallunchikpis, kwirpunchikpi kar, tukuy ima riqchaq mana allinkunata rimachimanchik. Infyirnumanta dyablupa yarpuyninkunami qallunchikta mana allinkunata rimachir, bidanchikta dañan, kusa uchayjunna kanapaq. ");
INSERT INTO qufNT_vpl VALUES ("JM3_7","089_3_7","JAS","3","7","7","Runaqami mansuchayta puytin tukuy riqchaq utiq animalkunata, pariq kurukunata, yakupi taq kurukunata, largu kurukunamatapis. Tukuy chaykunatami mansuchayta puytin. ");
INSERT INTO qufNT_vpl VALUES ("JM3_8","089_3_8","JAS","3","8","8","Piru mayqanpis manami qalluntaqa tantyachiyta puytinllapachu. Qallunchikqami uk bininu wanuchikuq yupay. Chaymi dasla mana allinkunata rimachir uchakuchimanchikllapa. ");
INSERT INTO qufNT_vpl VALUES ("JM3_9","089_3_9","JAS","3","9","9","¡Ay imatataq yaĉhanchikllapa! Chay qallunchiklawan Taytanchik Dyusta shumaqta alabanchik. Chaymantaqa dasna runa masinchikkunata musyanchik. Runakunataqami Dyusninchikqa paynu rikĉhaqta rurasha. Chaynu katinqa, ¿pitaq kanchik musyanapaq Dyus rurashantaqa? ");
INSERT INTO qufNT_vpl VALUES ("JM3_10","089_3_10","JAS","3","10","10","Kriyiq masiykuna, manami allinchu ashlilata chay shiminchiklawan Dyusta alabar, chaymanta musyakunapaqqa. ");
INSERT INTO qufNT_vpl VALUES ("JM3_11","089_3_11","JAS","3","11","11","Ma, yarpuyllapa. ¿Yaku nasimuqmantachu lluqshiyta puytinman mishki yakuwan, ayaq yaku? ");
INSERT INTO qufNT_vpl VALUES ("JM3_12","089_3_12","JAS","3","12","12","Uyamay kriyiq masiykuna, ¿uba yuraqachu puqunman iguskunata? ¿Manaqachu igus yurapis puqunman asaytunakunata? ¡Manami! Chaynullami kaĉhi yaku nasimuqmantapis, mana mishki yaku lluqshiyta puytinchu. ");
INSERT INTO qufNT_vpl VALUES ("JM3_13","089_3_13","JAS","3","13","13","Qamkunamanta uk yaĉhachikuq kusata yaĉhar intrakaq karqa, rikachikunqari chay imanu kashantaqa. Chayna wakinkunapis rikar chayllata rurananpaq. Qamkunamanta uk kusa yaĉhaq karqari, ama kusa kani nir alabakarchu shumaqta kawsanqa. ");
INSERT INTO qufNT_vpl VALUES ("JM3_14","089_3_14","JAS","3","14","14","Piru mayqannikillapa kusa yaĉhaq kani nirmapis, inbidyusu kar tukuy imayjun kayta munarqa, ama “Kusa runa kani” ninqallapachu. Chaqa chaynu tukurqami chiqap kaqmanta mana allintachu tukuyanllapa. ");
INSERT INTO qufNT_vpl VALUES ("JM3_15","089_3_15","JAS","3","15","15","Chaymi chay yaĉhayninllapaqa, mana Dyusmantachu kanqa. Ashwanmi runakunapa yaĉhaynin, chaynulla dyablupa yaĉhaynin imana kayanqa. ");
INSERT INTO qufNT_vpl VALUES ("JM3_16","089_3_16","JAS","3","16","16","Chaqa chay inbidyusukuna, tukuy imata munaqkunaqa, imanupis mana shumaqta kawsaytaqa puytinllapachu. Ashwan mana allinkunata tukurmi kawsanllapa. ");
INSERT INTO qufNT_vpl VALUES ("JM3_17","089_3_17","JAS","3","17","17","Piru Dyuspa yaĉhayninwan kaqkunaqami manana chaynuchu kawsanllapa. Paykunaqami kusa shumaqta kawsanllapa, manana uchakurchu. Manana piñakunllapapischu. Manami wakinkunalatachu uyakunllapa. Ashwan kusa llakipakuqkuna karmi, allinkunalata ruranllapa. Mana imatapis pakarchu, allita rimanllapa. Yaĉhachikushannullami kawsanllapa. ");
INSERT INTO qufNT_vpl VALUES ("JM3_18","089_3_18","JAS","3","18","18","Chay shumaq tananllapapaq yaĉhachikuqkunaqami, imallataqa tarpuq yupay, shumaqna kawsanllapa. Chaymi maydiyaqa manana ĉhiqninakur imachu rurayanqa pullana Dyus munashantaqa. ");
INSERT INTO qufNT_vpl VALUES ("JM4_1","089_4_1","JAS","4","1","1","¿Imapaqtaq qamkunapura anyanakur, maqanakur ima kawsankillapa? Chay mana allinkunata munashaykillaparaykumi, mana shumaqtaqa kawsankillapachu. ");
INSERT INTO qufNT_vpl VALUES ("JM4_2","089_4_2","JAS","4","2","2","Qamkuna imata munar, mana kunsigiyta puytir, wanuchikunkillapa kunsiginaykillapakaman. Chaynu imata munarqa, kusata inbidyanakur, maqanakunkillapa. Chaqa Dyusta mana mañarmiri, mana kunsigiyta puytinkillapachu munashaykillapataqa. ");
INSERT INTO qufNT_vpl VALUES ("JM4_3","089_4_3","JAS","4","3","3","Mañakunkillapapismi gustuykillapalata ruranaykillapapaq. Chaymiri Dyusqa mañakushaykillapataqa mana qushunllapachu. ");
INSERT INTO qufNT_vpl VALUES ("JM4_4","089_4_4","JAS","4","4","4","¡Ay, qamkuna Dyuspi mana allita kriyir, ukpi ukpina yarpuqkuna! ¿Manachu yaĉhankillapa kay pachamanta kaq tukuy imakunata munaqkunaqa Dyuspa kuntranna kanchikllapa nir? Chaymi mayqanpis kay pachamanta kaq tukuy imakunata munaqkunaqa, Dyuspaqa kuntranna tikrakayan. ");
INSERT INTO qufNT_vpl VALUES ("JM4_5","089_4_5","JAS","4","5","5","Chaqa allita yarpuyllapa, Dyus nitin iskribikashakunapimi nin: “Dyuspa Ispiritunmi qamkunapi kawsan. Payqa, munashurllapa kusa silusu. Chaymi mana munanchu paymanta chiqanchakanallapapaqqa” nir. ");
INSERT INTO qufNT_vpl VALUES ("JM4_6","089_4_6","JAS","4","6","6","Piru Dyusmi kusa allin kar kusata yanapamanchikllapa. Chaqa chay iskribikashakunapimi nin: “Dyusqami kusa kani niqkunamantaqa chiqanchakan. Piru chay mana kusa kani ima niqkunata-shuypaqa kusalata yanapan” nir. ");
INSERT INTO qufNT_vpl VALUES ("JM4_7","089_4_7","JAS","4","7","7","Chay-ari Dyuslata tukuy shunquykillapawan kasur, dyablutaqa ama kwintacharchu shachinakuyllapa. Chaynuqami qamkunamantaqa ashunqana. ");
INSERT INTO qufNT_vpl VALUES ("JM4_8","089_4_8","JAS","4","8","8","Chayna Dyusman tukuy shunquykillapawan qimikayllapa. Chayta ruratkillapa, Dyuspis qamkunaman shamuyanqa. Uyankillapa uchayjunkuna: Uchayjun makikillapata paqar, amana uchakuyllapachu. Uyankillapa, qamkuna tukuy shunquykiwan Dyusta mana munaqkuna: Amana ima uchatapis rurayllapachu. Ashwan Dyusninchiklatana munayllapa, shunquykillapapis chuya yaku yupay shumaq kananpaq. ");
INSERT INTO qufNT_vpl VALUES ("JM4_9","089_4_9","JAS","4","9","9","Mana allinta tukushaykillaparayku llakir, waqayllapa. Kananqa asikuyta dijarna, waqayllapa. Aligriyayta dijarna, llakiyllapa. ");
INSERT INTO qufNT_vpl VALUES ("JM4_10","089_4_10","JAS","4","10","10","Chaynulla ama kusa kani nirchu tukuy shunquykillapawan Amitunchiklata kasuyllapa. Chaynuqami kusa puytiqpaqna tikrar, aligriyachishunqallapa. ");
INSERT INTO qufNT_vpl VALUES ("JM4_11","089_4_11","JAS","4","11","11","Kriyiq masiykuna, amami washaykillapata rimapanakunkillapachu. Chaqa kriyiq masikipa washanta rimar, jwisnu tukur rikar yaĉharqa “Dyus mantakushanmanta mas puytiq kani” niq yupayna kankillapa. Chaynu kusa mas puytiq kani nirqa, Dyus mantakushanta kuntrar manana kasuyankillapachu. ");
INSERT INTO qufNT_vpl VALUES ("JM4_12","089_4_12","JAS","4","12","12","Dyuslami mantakushanta qumashanchik. Paylami jwisninchikpis. Chaymi payla puytin runakunata rikar yaĉhar washayta, manaqa chinqachiymatapis. Piru qamqa, ¿pitaq kanki rikar yaĉhanaykipaq runa masikitaqa? ");
INSERT INTO qufNT_vpl VALUES ("JM4_13","089_4_13","JAS","4","13","13","Uyamayllapa qamkuna, tukuy imata munaqkuna. Ninkillapami: “Kananmi, manaqa allaqmi rishun chay may pwibluman. Chaymi uk añuta nigusyuta rurar, qillayta ganashun” nir. ");
INSERT INTO qufNT_vpl VALUES ("JM4_14","089_4_14","JAS","4","14","14","Piru manami yaĉhankillapachu imami allaqqa pasashuyanqallapa nirmapis. ¿Rantikashachuri bidaykillapaqa? ¿Manachu puktaymaqa uk pachapi rikarir, qashan das chinqan? Chaynullami bidaykillapawanpis pasan. ");
INSERT INTO qufNT_vpl VALUES ("JM4_15","089_4_15","JAS","4","15","15","Ashwan chay yarpuyashaykillapata ruranarqa, niyllapa: “Amitunchik munatinmi, kawsar imatapis rurashun, manaqa mana” nir. ");
INSERT INTO qufNT_vpl VALUES ("JM4_16","089_4_16","JAS","4","16","16","Piru qamkunaqa, mana chayta yarpurchu, kusana kani niyankillapa. Manami chayqa allinchu. ");
INSERT INTO qufNT_vpl VALUES ("JM4_17","089_4_17","JAS","4","17","17","Uk runa, Dyus nishanta yaĉhar, kaymi allin ruranaypaq nir mana rurarqa, uchayjunna. ");
INSERT INTO qufNT_vpl VALUES ("JM5_1","089_5_1","JAS","5","1","1","¡Uyakuyllapa kayta kusa imayjunkuna! Diyakunami ĉhamunqa kusata qischakanaykillapapaq. Chaypaq waqar, qayĉhakuyllapa. ");
INSERT INTO qufNT_vpl VALUES ("JM5_2","089_5_2","JAS","5","2","2","Tukuy chay ĉhaniyjun imaykillapaqami ismunqa, kusa shumaq mudanaykillapapis kurur tukukanqa. ");
INSERT INTO qufNT_vpl VALUES ("JM5_3","089_5_3","JAS","5","3","3","Chaynulla uruykillapa, qillaynikillapapismi muqusyanqa. Chaynu muqusyarmi uk tistigu yupay kuntraykillapa tikrakanqa: “Mana imayjunkunata mana yanapachimashaykichu” nir. Achka qillayta munashaykillaparayku, chay mana allin yarpuynikillaparayku ninapi rupaq yupay chinqar tukukankillapa. Jwisyu diya ĉhamuyatinqami, mana imayjunkunata miĉhar, imaykillapata tantakunkillapa. ");
INSERT INTO qufNT_vpl VALUES ("JM5_4","089_5_4","JAS","5","4","4","Mallki tantaq runakunata mana pagrashaykichu. Chaymi pagunkunaqa rimaq yupay, Dyusman mañakusha. Qamkunapa kuntraykillapa shasha, ingañashaykillaparayku. Kusa puytiq Dyusninchikmi uyasha chay trabajaqkunata, pagunkunapaq mañakuqta. ");
INSERT INTO qufNT_vpl VALUES ("JM5_5","089_5_5","JAS","5","5","5","Kay pachapimi qamkunaqa kusa shumaq bidata pasar, kwirpuyki munashanlata rurar, animalkuna yupay gurduyashaykillapa. Listunami kankillapa jwisyu diyapi wanuchikashana kanaykillapapaq. ");
INSERT INTO qufNT_vpl VALUES ("JM5_6","089_5_6","JAS","5","6","6","Chaqa qamkunaqari kusa allin runakunata, mana allinta tukusha kanman yupay, wanuchiraykillapa. Piru chaynu ruratkillapamapis paykunaqa mana imalatapis rimaranllapachu. ");
INSERT INTO qufNT_vpl VALUES ("JM5_7","089_5_7","JAS","5","7","7","Kriyiq masiykuna, allita kriyiyllapa Amitunchikpi. Payrayku qischakarpis, ama disanimakuyllapachu. Chaynulla ama yarpuyllapapischu: ¿Ima tyimpuraq shamunqa? Kusatami tardan nirqa. Yarpuyllapa uk tarpukuqpi. Payqami tarpukurqa, yarakun, tamya ishkir simillanta winachitin, allin kusichayjun kananpaq. ");
INSERT INTO qufNT_vpl VALUES ("JM5_8","089_5_8","JAS","5","8","8","Chaymi, imanutaq tarpukuq yarakun, chay yupay qamkunapis allita kriyir, ama disanimakurchu yarakuyllapa Amitunchik shamunankaman. Chaqa pay shamunanqami shipchana. ");
INSERT INTO qufNT_vpl VALUES ("JM5_9","089_5_9","JAS","5","9","9","Uyankillapa kriyiq masiykuna. Rikamanapaq jwisninchikqami shipchamunna. Paymi punkitunchikpina. Chaymi willashunillapa, ama mayqannikillapapatapis kuntranta rimanaykillapapaq. Chayna jwisninchikpa rikayninpiqa amana kastigakashanachu kanaykillapapaq. ");
INSERT INTO qufNT_vpl VALUES ("JM5_10","089_5_10","JAS","5","10","10","Kriyiq masiykuna, Dyuspa rimaqninkunami kusata qischakashallapa. Chaynu qischakarpis, masta kriyiranllapa Dyuspi. Mana disanimakurchu, kusa allita yaĉhachikuranllapa paypaq. Paykunami rikachimanchik, chaynu qischakarpis, ama chiqanchakanapaq Dyusninchikmanta. ");
INSERT INTO qufNT_vpl VALUES ("JM5_11","089_5_11","JAS","5","11","11","Uk kriyiq masinchik qischakar, allita Dyusninchikpi kriyirqa, kusa shumaqmi kanqa nuqanchikkunapaqqa. Qamkunaqami uyapashaykillapa, Jobmi kusata qischakarmapis shachinakur allita sirbiran Dyusninchikta nir. Chaymantaqa Dyusninchik llakipar, kusata yanaparan. Kwintata qukayllapa: Dyusninchikqa kusa allita yaĉhan llakipakuyta. Chaymi uchayjun kashamapis, kastigamananchikmantaqa ashwan pirdunamanchik. ");
INSERT INTO qufNT_vpl VALUES ("JM5_12","089_5_12","JAS","5","12","12","Piru kriyiq masiykuna, tukuy nishushaymanta masta willashunillapa ama juranaykillapapaq. Amami syilupaq, kay pachapaq rimarmapis jurayllapachu. Chaymi imapaqpis “Chiqap” nitkillapaqa, chiqap kanqa. “Mana” nitkillapapis, mana kanqa. Rimashaykillapataqa rurayllapa, Dyusninchik ama kastigashunanllapapaq. ");
INSERT INTO qufNT_vpl VALUES ("JM5_13","089_5_13","JAS","5","13","13","Mayqannikillapa qischakar llakiyarqa, Dyusman mañakuyllapa. Mayqannikillapa aligri karqa takir ima Dyusta alabayllapa. ");
INSERT INTO qufNT_vpl VALUES ("JM5_14","089_5_14","JAS","5","14","14","Mayqannikillapa qishaq karqa, willayllapa kriyiqkunata rikar yaĉhachikuqninkunata, paykuna shamur, Dyusman mañakunanllapapaq. Chayna Amitunchikpa shutinpi mañakur kwirpunta asaytiwan salanqallapa. ");
INSERT INTO qufNT_vpl VALUES ("JM5_15","089_5_15","JAS","5","15","15","Tukuy shunqunwan kriyir, mañakutinllapaqami, Amitunchik chay qishaqtaqa alliyachinqa. Mana allinta tukur uchakusha katinmapis, uchankunamanta pirdunanqa. ");
INSERT INTO qufNT_vpl VALUES ("JM5_16","089_5_16","JAS","5","16","16","Chayrayku mana allinta tukurmapis, ama pakayllapachu. Ashwan kriyiq masinchikkunata niyllapa: “Kay ima mana allintami tukusha kani” nir. Chayna uknikillapapaq uknikillapapaq Dyusman mañakuyllapa, uchaykillapata pirdunar, alliyachishunanllapapaq. Uk kusa allin runa tukuy shunqunwan mañakutinqa, Dyusqa uyar, tukuy mañakushanta ruran. ");
INSERT INTO qufNT_vpl VALUES ("JM5_17","089_5_17","JAS","5","17","17","Yarpushun Dyuspa rimaqnin Eliaspi. Payqami nuqanchik yupay runala karan. Piru tukuy shunqunwan Dyusman mañakutin, kimsa añu-y-midyuta tamya mana ishkiranchu. ");
INSERT INTO qufNT_vpl VALUES ("JM5_18","089_5_18","JAS","5","18","18","Chaymanta qashan tamya ishkinanpaq mañakutinqa, allipta ishkimuranna. Chaymi tarpukashakuna allipta winatin, shumaq kusichakuna karan pachapiqa. ");
INSERT INTO qufNT_vpl VALUES ("JM5_19","089_5_19","JAS","5","19","19","Kriyiq masiykuna, qamkunamanta uk kriyiq masikillapa uchakur, Dyusmanta ashusha katin, mayqannikillapa Dyusman qashan tikramurqa, kusa allinta rurasha kanqa. ");
INSERT INTO qufNT_vpl VALUES ("JM5_20","089_5_20","JAS","5","20","20","Chaynuqami chay uchayjunpa bidanta washayan wanunanmanta. Chaynullami Amitunchikpis pirdunanqa kusa achka uchankunamanmatapis. ");
INSERT INTO qufNT_vpl VALUES ("P11_1","090_1_1","1PE","1","1","1","Kriyiq masiykuna, nuqami Pedro kani. Nuqatami Amitunchik Jesucristo paypa apustulnin kar yaĉhachikunaypaq akramasha katin, kay kartata iskribimuni qamkuna, Dyus akrashan uk ratulapaq kay pachapi kawsaqkunapaq. Chaqa uk furastiru yupay tankillapa Ponto pachapi, Galaciapi, Capadociapi, Asiapi, Bitinia pachakunapi ima. ");
INSERT INTO qufNT_vpl VALUES ("P11_2","090_1_2","1PE","1","2","2","Chaqa qamkunapaqmi Taytanchik Dyusqa, unaymanta-pacha yaĉhaqllana kar akrashushallapa paylapaqna kanaykillapapaq. Chaymi Tayta Dyusqa uchaykillapamanta llakipashurllapa, Santu Ispiritunrayku kusa allinpaq tikrashuranllapa Jesucristulatana kasur kawsanaykillapapaq. Chayna pay yawarninta iĉhashanrayku shumaqchakashana kanaykillapapaq. Chaymi Taytanchik Dyusman mañakuni tukuy imapi yanapar, kusa shumaqta kawsachishunanllapapaq nir. ");
INSERT INTO qufNT_vpl VALUES ("P11_3","090_1_3","1PE","1","3","4","¡Alabashun Amitunchik Jesucristupa Taytan Dyusta! Chaqa kusa allin payqa. Chaymi llakipamarninchikllapa Wamran Jesucristuta wanushanmanta kawsachimuran, paylapina kriyir manana unay kawsayashanchiknullanachu kawsanallapapaq. Chaynu paylata kasurqami “Maydiyaqa Dyuswan syilupi kawsayashun” nir kunfyakanchik. Chaymi chaypiqa mana ismuq, mana chakiq, chaynulla mana tukukaq irinsyanchikta qumashunllapa. ");
INSERT INTO qufNT_vpl VALUES ("P11_5","090_1_5","1PE","1","5","5","Chaqa Taytanchik Dyusmi kusa pudirniyjun kashanrayku paypi kriyisha kuytamanchik. Chaymi tukuy nishankuna kumplikatinnaqa, Jesucristo shamur washamashunllapa. ");
INSERT INTO qufNT_vpl VALUES ("P11_6","090_1_6","1PE","1","6","6","Chayraykumi qamkunaqa kusata aligriyankillapa, michka kay tyimpukunapi ratulapaq riqchaq imakunapi qischakarmapis. ");
INSERT INTO qufNT_vpl VALUES ("P11_7","090_1_7","1PE","1","7","7","Piru chay qischakaykunaqami sirbimanchik intrakanapaq Tayta Dyusqa allinpaq riqsimanchik nir. Chaqa imanutaq urumataqa ninapi chulluchir tukuy chay mana allin kaqkunamanta akranllapa. Chaynumi qamkunapis qischakar imaqa allinlata ruraqkunana tikrakankillapa. Piru yaĉhashanchikllapanu uruqami tukukan, ashwan qamkuna chay kriyishaykillapaqami mana maydiyapis tukukanayjunchu. Chaynu allita kriyitkillapaqami, Jesucristo shamur kusata aligriyar, alabar, “Chiqaptami munamashaykillapa” nishunqallapa. ");
INSERT INTO qufNT_vpl VALUES ("P11_8","090_1_8","1PE","1","8","9","Qamkunaqami Jesucristuta mana pay payllata rikasha karmapis kusata munankillapa, chaynulla kusata paypaq yarpukunkillapa ima. Chaymi chaynu kriyir washakayanchikllapa nir yaĉharqa, kusala shumaq ukmanta mana shaykuq aligriyankillapa, ¡Amitunchikllapaqamiri kusala chiqap llakipakuq kar, llakipar washamashanchikllapa! nir. ");
INSERT INTO qufNT_vpl VALUES ("P11_10","090_1_10","1PE","1","10","10","Unay tyimpupimi Dyusqa rimaqninkunata kaynu rimachiran: “Maydiyaqashi runakunata llakipar washayanqa” nir. Chaynu Dyus rimachishanpaqmi, chay rimaqninkunaqa chaylapi yarpuqllapa: Imanutaq chay washakayqa kanqa nir. ");
INSERT INTO qufNT_vpl VALUES ("P11_11","090_1_11","1PE","1","11","11","Nataq Jesucristupa Ispiritun Dyuspa rimaqninkunata yaĉhachiran kaynu: “Dyuspa Akrashan Cristunmi kusata qischakar wanunqa. Wanushanmanta qashan kawsamur, tukuy kuntraqninkunata binsirnaqami rinqa syiluman allita tukuy imata rikaq” nir. Chaymi Dyuspa rimaqninkunaqa kusata yaĉhayta munaranllapa Ispiritu nishanta: “¿Piraq chay qischakaq runaqa? ¿Ima tyimpuraq kanqa?” nir. ");
INSERT INTO qufNT_vpl VALUES ("P11_12","090_1_12","1PE","1","12","12","Chaynu nir kusalata yarpupakutinllapami, Tayta Dyusqa paykunataqa intrachiran chay washakayqashi mana paykunapa tyimpunpichu kar, ashwan kanan tyimpukunaraq kananpaq nir. Chaypaqmi kanankunaqa Jesucristupaq tukuyla yaĉhachikuqkunataqa, Tayta Dyusqa syilumanta Santu Ispiritunta kaĉhamur yanapatin, yaĉhachikutinllapa kriyirna washakanllapa. Chaynu katinmi chay washakaypaqqa angelkunamapis mana intrakashanllaparayku, kusalata intrakayta munanllapa: ¿Imanu kartaq Tayta Dyusqa, kusala uchayjun runakunataqa washayanqa? nir. ");
INSERT INTO qufNT_vpl VALUES ("P11_13","090_1_13","1PE","1","13","13","Chayraykumi kusa allita yarpur, tantyakar ima kusa allinlata kawsayllapa. Chaynuqami kusa allita kamakasha yupay kayankillapa kanqa “Dyusninchikmi kusa allin kar, Jesucristo qashan shamutin, tukuy imapi yanapamashunllapa” nir. ");
INSERT INTO qufNT_vpl VALUES ("P11_14","090_1_14","1PE","1","14","14","Chaymi Dyuspa chiqap wamrankunana karqa, amami imanutaq unay manaraq Dyusta riqsiyarmaqa kawsaq kankillapa, chaynuqa kawsankillapanachu. ");
INSERT INTO qufNT_vpl VALUES ("P11_15","090_1_15","1PE","1","15","15","Ashwanmi chaykunataqa dijar, tukuy imapi kusa allinlatana kawsayllapa, imanutaq akrashushallapa Dyusninchikmaqa allinla chaynu. ");
INSERT INTO qufNT_vpl VALUES ("P11_16","090_1_16","1PE","1","16","16","Chaypaqmi Dyus nitin iskribikashakunapiqa nin: “Kusa allinlata kawsayllapa, imanutaq nuqamaqa kusa allinla kani chaynu” nir. ");
INSERT INTO qufNT_vpl VALUES ("P11_17","090_1_17","1PE","1","17","17","Chaqa allita yarpuyllapa: Taytanchikllapa Dyusqami mayqantapis mana ukmanta ukmantachu rikamanchikllapa. Ashwanmi tukuylata imatapis rurashanchiknulla karanlata rikar yaĉhamanchikllapa nir. Chaymi qamkuna Dyusninchikta “Taytay Dyus” niqkunaqami, kay pachapi uk ratulapaq kawsayashaykillapapiqa, payta mancharla kawsankillapa. ");
INSERT INTO qufNT_vpl VALUES ("P11_18","090_1_18","1PE","1","18","18","Chaqa qamkunaqami, unay rukuykillapakuna yupaylla manana washakanaykillapapaq katkillapamapis, Tayta Dyusqa washashushallapa. Piru chay washashunanllapapaqqami, Tayta Dyus pagrakusha. Chaynu pagrakurmapis, manami chay tukukanayjun urukuna, platakunawanchu pagrakusha. ");
INSERT INTO qufNT_vpl VALUES ("P11_19","090_1_19","1PE","1","19","19","Ashwanmi Tayta Dyuswan pullachamanallapapaqqa, Jesucristo kusala shumaq yawarninwan rantimaranchikllapa. Chaqa payqami nuqanchikkunapaq wanuran uk kusala allin uyshita yupay. ");
INSERT INTO qufNT_vpl VALUES ("P11_20","090_1_20","1PE","1","20","20","Chaypaqmi Tayta Dyusqa manaraq kay pachata rurayarlla, nishallana karan: “Wamraymi wanunqa runakunata washananpaq” nir. Chayraykumi, kanankunaqa Jesucristuqa shamusha llakipar ima washamanallapapaq. ");
INSERT INTO qufNT_vpl VALUES ("P11_21","090_1_21","1PE","1","21","21","Chaqa Jesucristuraykumi, qamkunaqa yaĉhankillapa imanumi Tayta Dyusqa payta wanushanmanta kawsachimur pullakuran nir. Chaymi qamkunapis tukuy chaykunata yaĉharqa, allita Tayta Dyuslapi kriyir yarakuyankillapa maydiya pullakushunanllapakaman. ");
INSERT INTO qufNT_vpl VALUES ("P11_22","090_1_22","1PE","1","22","22","Piru Santu Ispiritu yanapashutinllapami chiqap Dyus nishanta intrakashaykillaparayku, allitana kwintata qukashaykillapa, shumaqta kawsar uknikillapata llakipanaykillapapaqmapis. Chaymi kananqa uknikillapa uknikillapa kusa allinla tukuy shunquykillapawan, tukuy jwirsaykillapawan ima llakipanakunkillapa. ");
INSERT INTO qufNT_vpl VALUES ("P11_23","090_1_23","1PE","1","23","23","Chaqa chay kriyishaykillaparaykumi, mushuqmanta nasisha yupay kankillapa. Piru manami taytaykillapa, mamaykillapa kay pachapi uk ratulapaq chay paykunamantachu nasishaykillapa. Ashwanmi Tayta Dyuspa rimanan tukuy tyimpupaq chaypi kriyishaykillaparayku, mushuqmanta nasishaykillapa yupayqa. ");
INSERT INTO qufNT_vpl VALUES ("P11_24","090_1_24","1PE","1","24","24","Chaqa Dyus nitin iskribikashakunapimi nin: “Tukuy runakunami qiwa yupay uk ratulapaq. Chaynu katinmi yaĉhayashan, puytiyashanmapis, qiwapa tuktun yupay mana tukuy tyimpupaqchu. Chaqa qiwa chakitin, tuktunmapis daskaqla ratan. ");
INSERT INTO qufNT_vpl VALUES ("P11_25","090_1_25","1PE","1","25","25","Piru Amitunchikpa rimayninqami tukuy tyimpupaq” nir. Chaymi chay kusala shumaq rimayninllata qamkunatapis yaĉhachishushallapa washakanaykillapapaqqa. ");
INSERT INTO qufNT_vpl VALUES ("P12_1","090_2_1","1PE","2","1","1","Chayraykumi tukuy mana allin kaqkunataqa amana rurayllapanachu. Ama ingañanakunkillapachu. Ama shimikillapalawan Dyusta kasuq yupay tukunkillapachu. Ama inbidyanakuyllapachu. Chaynulla dijayllapa tukuy washanchikta rimapanakuymatapis. ");
INSERT INTO qufNT_vpl VALUES ("P12_2","090_2_2","1PE","2","2","3","Chaymi chaynu karnaqa, imanutaq uk wamritumaqa chiqap lichi kaqlata kusalata munan, chaynu qamkunapis Dyus nishanta kusala masta intrakayta munar kawsayllapa. Chaymi chaynuqa washakashaykillaparayku Amitunchikman masta qimikankillapa, “Kusala allin” nir yaĉharna. ");
INSERT INTO qufNT_vpl VALUES ("P12_4","090_2_4","1PE","2","4","4","Nishaykillapa: Amitunchik Jesucristutami chay mana paypi kriyiqkunaqa, uk mana sirbiq rumita yupay itakuranllapa. Piru Tayta Dyuspaqqami, Jesucristuqa uk kusala shumaq, kusala sirbiq rumi karan. Chayraykumi ashwan waran waranqa masta, Jesucristuman qimikayllapa. ");
INSERT INTO qufNT_vpl VALUES ("P12_5","090_2_5","1PE","2","5","5","Chaynuqami Tayta Dyusqa qamkunatapis uk kusala shumaq rumipaq yupay tikrashunqallapa. Chaymi qamkuna chaynu kusa shumaq rumi katkillapaqa, chay rumillawan Tayta Dyusqa uk wasita ruranqa. Chaynullapismi uk kusa shumaq kurapaqna akrashunqallapa paytana sirbinaykillapapaq. Chaynuqami, Dyus munashanlatana ima rurar, uk kusala shumaq ufrindita yupayna paymanqa qimikankillapa aligriyachinaykillapapaqqa. ");
INSERT INTO qufNT_vpl VALUES ("P12_6","090_2_6","1PE","2","6","6","Chaymi Jesucristullapaq Dyus nitin iskribikashakunapi kaynu nin: “Sión pwiblupimi ĉhurashaq uk kusa shumaq, uk kusa sirbiq rumita. Chaymi chay paypi kriyiqkunataqa kusata yanapatin mana pinqaypiqa kidanqallapachu” nir. ");
INSERT INTO qufNT_vpl VALUES ("P12_7","090_2_7","1PE","2","7","7","Chaymi qamkuna chay kusala shumaq rumipi kriyiqkunapaqqa, chay rumiqa kusala sirbiq. Piru chay mana kriyiqkunapaqqami, Dyus nitin iskribikashannu kaynu nin: “Chay llutakuqkuna kay rumiqa mana sirbinchu nir itakushanllapami, ashwan kusala shumaq rumipaq tikrakasha” nir. ");
INSERT INTO qufNT_vpl VALUES ("P12_8","090_2_8","1PE","2","8","8","Chaynullami ninpis: “Chay rumipimi trumpisanqallapa” nir. Chaqa paykunaqami, Dyuspa rimayninpi mana kriyinashanllaparayku trumpisanqallapa. Chaynu unaymanta-pacha mana kriyinashanllaparaykumi trumpisananllapapaqna karanllapa. ");
INSERT INTO qufNT_vpl VALUES ("P12_9","090_2_9","1PE","2","9","9","Piru qamkuna kriyiqkunaqami Dyuspa kaqninkuna kusala allin kanaykillapapaq akrakashaykillapa. Chaynu karmi Dyuspaqqa kusala chiqap kurankunana kankillapa, Dyus munashanlatana ruranaykillapapaq. Chaynulla paypa kaqninkunalana kanaykillapapaq. Chaymi kananqa tukuy chay tutaparaqmanta lluqshishana kar, kusala shumaq achkillapina kankillapa Dyus kusala allin rurashankunatana parlakunaykillapapaq. ");
INSERT INTO qufNT_vpl VALUES ("P12_10","090_2_10","1PE","2","10","10","Chaqa qamkunaqami, unayqa Dyuspa mana kaqninkunachu kaq kankillapa. Piru ashwan kananqami paypa kaqninkunana kankillapa. Chaynulla unayqa Dyusqa mana llakipashuqllapalamapischu. Piru kananqa kusalata llakipashuyanllapa. ");
INSERT INTO qufNT_vpl VALUES ("P12_11","090_2_11","1PE","2","11","11","Munashay ukniykuna, qamkunaqami kay pachapiqa furastiru yupay, mana tukuy tyimpupaqchu kankillapa. Chaymi rugashunillapa, ama qamkunalla munashaykillapata rurar kawsanaykillapapaq. Chaqa mana allin yarpuykunami, imanupis mana allinta rurachir, Dyusmanta chiqanchamananchikllapa. ");
INSERT INTO qufNT_vpl VALUES ("P12_12","090_2_12","1PE","2","12","12","Chay-ari allinkunata rurar kawsayllapa, chay mana kriyiqkunawanqa. Chaynuqami michka qamkunapaq kusa mana allinta rimayarmapis, kwintata qukar ninqallapa: “Alliptami wak runakunaqa Dyus munashanta ruranllapa” nir. Chaymi ashwan Dyuspi kriyirna, jwisyu diya ĉhamutinqa Dyusta alabanqallapa. ");
INSERT INTO qufNT_vpl VALUES ("P12_13","090_2_13","1PE","2","13","13","Amitunchikpi kriyishaykillaparaykumi, kay pachapi kaq gubyirnuykillapata kasuyllapa. Chaqa payqami kay pachapiqa mantakuq-ari. ");
INSERT INTO qufNT_vpl VALUES ("P12_14","090_2_14","1PE","2","14","14","Chaynulla kasuyllapapis chay gubyirnuykillapamanta kaq wakin mantakuqkunatapis. Chaqa paykunaqami, kay pachapi mana allin ruraqkunata rikar kastigananpaq numrakasha. Piru chay allinta ruraqkunata-shuypaqa yanapananpaq. ");
INSERT INTO qufNT_vpl VALUES ("P12_15","090_2_15","1PE","2","15","15","Chaqa Taytanchik Dyusmi munan, kriyiqkunaqa tukuywan kusa shumaqta kawsanaykillapata. Chaynami, chay sunsunulla kawsaqkuna, chaynulla Dyusninchikpaq mana allinta rimaqkunamapis, manana imatapis mana allintaqa rimananpaqnachu. ");
INSERT INTO qufNT_vpl VALUES ("P12_16","090_2_16","1PE","2","16","16","Ukniykuna, puytinkillapami tukuy ima munashaykillapata rurayta, piru allin kaqlata. Kuytawkish “Tukuy imatami rurayta puytini” nir rurayarqa, uchakushamana rikaritkillapa. Ashwanmi tukuy imata rurarpis Dyus munashannulla rurankillapa paypi allita kriyishaykillaparayku. ");
INSERT INTO qufNT_vpl VALUES ("P12_17","090_2_17","1PE","2","17","17","Chaymi tukuylata rispitar kawsayllapa. Kriyiq masikikunata llakipayllapa. Dyusta manchar shumaqlata sirbiyllapa. Chaynulla gubyirnuykillapatapis kusala rispituwan kasuyllapa ima. ");
INSERT INTO qufNT_vpl VALUES ("P12_18","090_2_18","1PE","2","18","18","Dyuspi kriyiq masiykuna, yaĉhashanchikllapanu tukuy patrunkunaqami mana chayllachu. Wakin patrunkunaqami kusala bwinu, mana das piñakunchu ima. Piru wakinkunaqami, kusala malo, dasla piñakun ima. Chaynu katinllapamapis tukuy paykunatami kasunkillapa. Qamkunaqakish yarputkillapa chay allin kaqkunalata kasunallapapaq allin nir. ");
INSERT INTO qufNT_vpl VALUES ("P12_19","090_2_19","1PE","2","19","20","Chaymi nishunillapa: Kriyishaykillaparaykula qischashutinllapa shachinakutkillapaqami, Dyuspa naypanpiqa kusala shumaq kanqa nir. Piru mana allinta ruratkillapa chaypaq qischashutinllapaqami, mana shumaqchu kanqa Dyuspaqqa. ");
INSERT INTO qufNT_vpl VALUES ("P12_21","090_2_21","1PE","2","21","21","Chaqa Tayta Dyusqami, chaynu qischakar imamapis payta sirbinallapapaq akramashanchikllapa. Yarpuyllapa Jesucristupi, payqami uchaykillapamanta washashunanllapapaq chaynu qischakarmapis shachinakuran. Chaynu qischakashanqami intrachimanchik, nuqanchikkuna qischakarmapis, pay yupay shachinakunallapapaq nir. ");
INSERT INTO qufNT_vpl VALUES ("P12_22","090_2_22","1PE","2","22","22","Yaĉhashanchikllapanu Jesucristuqami, mana imalapimapis uchakuranchu. Chaynulla manami llullakurlamapischu rimaran. ");
INSERT INTO qufNT_vpl VALUES ("P12_23","090_2_23","1PE","2","23","23","Chaynullami chay kuntrankuna mana allinta willatinllapapis, payqa manami ima mana allintapis willaranchu. Chaymi qischatinllapamapis, payqa manami niranchu, maydiyaqa qamkunatapis chaynu qischashaykillapa nirqa. Ashwan tukuy chay mana allinta ruraqkunata, Tayta Dyus tukuyta rikar yaĉhaqpa makinman ĉhuraran payna rikar yaĉhananpaq nir. ");
INSERT INTO qufNT_vpl VALUES ("P12_24","090_2_24","1PE","2","24","24","Jesucristumi kusalata qischakaran uchanchikllapamanta washamanallapapaq. Payllami chuqri chuqri kruspi qischakar wanuran uchanchikkunamanta allichar shumaqchamanallapapaq. Chaynuqami ruraran uchanchikkunapaqqa wanusha yupayna kar, amana uchakurchu shumaqtana kawsanallapapaq. ");
INSERT INTO qufNT_vpl VALUES ("P12_25","090_2_25","1PE","2","25","25","Chaqa unayqami Dyusta mana kasuraykillapachu. Chaymi uyshita chinqasha yupay puriraykillapa. Piru kananqami Jesucristumanna tikrakashaykillapa. Chaymi payqa uk michikuq yupay kuytashuyanllapa, tukuy saqra imakunamanta washashuyanllapa ima. ");
INSERT INTO qufNT_vpl VALUES ("P13_1","090_3_1","1PE","3","1","2","Kriyiq masiykunamanta, warmi kaqkunata nishaykillapa: Qusaykillapata allita kasur shumaqta kawsayllapa. Chaynu shumaqta kawsatkillapa, chay qusayki mana kriyiq karmapis kwintata qukar ninqa: “Kriyishanraykumi waknuqa kawsan” nir. Chaymi paypis Jesucristupi kriyinqa, kusa shumaq rispituwan kawsashaykillapata rikarla, mana imata willar ima yaĉhachishaykillaparaykuchu. ");
INSERT INTO qufNT_vpl VALUES ("P13_3","090_3_3","1PE","3","3","3","Kriyiq masiykuna, manami anaykillapalapi kusala ukmanta ñaqsakur, kusala ĉhaniyjun urumanta rurakasha imata yakakur chaynulla kusala ĉhaniyjun raĉhpata yakakur imachu, kusa shumaqqa kankillapa. ");
INSERT INTO qufNT_vpl VALUES ("P13_4","090_3_4","1PE","3","4","4","Chaynu anaykillapalapi mudakunaykillapamantaqami, tukuy imapi allinla kaqpaq yarpushaykillapa, chaynulla qusaykillapata kasushaykillapa kusala allinqa. Chaynu karmi, Tayta Dyuspa naypanpiqa kusala shumaq allin kayankillapa kanqa. ");
INSERT INTO qufNT_vpl VALUES ("P13_5","090_3_5","1PE","3","5","5","Chaynumi karan unay tyimpupi warmikunapis. Paykunaqami Dyuslapi kusalata kunfyakar, qusanllapamatapis kusalata kasur ima kawsaqllapa. ");
INSERT INTO qufNT_vpl VALUES ("P13_6","090_3_6","1PE","3","6","6","Yarpushunllapa rukunchikllapa Sarapaq. Paymaqami runan Abrahamta kusalata kasur, uk mantakuqpaqna riqsiran. Chaynumi qamkunapis rurayllapa qusaykillapawanqa. Chaqa chaynu Tayta Dyusta allita kasur, chaynulla qusaykillapata kasur imaqami, imanutaq chay warmisita Saramaqa mana imamantapis manchakur imachu kawsaq, chaynu kayankillapa kanqa. Chaynuqami Sarapaqa wamran yupayna kayankillapa. ");
INSERT INTO qufNT_vpl VALUES ("P13_7","090_3_7","1PE","3","7","7","Qamkunapis ullqu kaqkuna, shumaqta kawsayllapa warmikillapawan. Yarpuyllapa: Warmikipismi kusata sirbin nir. Chaqa warmikillapaqari mana qamkuna yupay jwirsayjun karmapis, Dyuspa wamran kar, paywan maydiya kayanqa, qamkuna yupaylla. Chaymi warmikita rispitar shumaqta kawsayllapa. Chaynuqami Dyusqa uyapanqa payman mañakutkillapamapis. ");
INSERT INTO qufNT_vpl VALUES ("P13_8","090_3_8","1PE","3","8","8","Nishaykillapapis: Shumaqta tukuynikillapa kawsayllapa, uk yarpuylana kar llakipanakur ima taytaykillapamanta mamaykillapamanta uknikillapawan yupay. Amami kusa kani nir imachu, llakipakur ima mana imayjun yupay kawsayllapa. ");
INSERT INTO qufNT_vpl VALUES ("P13_9","090_3_9","1PE","3","9","9","Chaynulla mayqan ima mana allinta rurashutinllapapis, amami qamkunaqa mana allintaqa rurankillapachu. Mayqan jurapashutinllapapis, amami qamkunaqa jurapankillapachu. Chaymi imanu rurashutinllapapis Dyusman mañakuyllapa bindisir yanapananpaq. Chaqa Dyusqami shumaq bindisikasha kanaykillapapaq akrashushallapa. ");
INSERT INTO qufNT_vpl VALUES ("P13_10","090_3_10","1PE","3","10","12","Chaypaqmi Dyus nitin iskribikashankunapiqa nin: “Mayqanpis shumaqta kawsayta munaqqa, ama ima mana allinta rimanqachu. Chaynulla amami llullakunqalamapischu. Chaqa Amitunchikqami allin kaqkunata kuytan. Chaynulla mañakutinpis uyapan. Nataq chay mana allinta ruraqkunamantaqami payqa chiqanchakan. Chayraykumi qamkunaqa, ama ima riqchaq mana allintaqa rurarchu, ashwan allinlata rurar shumaqchanakur ima kawsayllapa”. ");
INSERT INTO qufNT_vpl VALUES ("P13_13","090_3_13","1PE","3","13","13","Allita yarpuyllapa: Maydiyapis allinlata rurar kawsatkillapaqa, mana mayqanpis qischashunanllapapaqqa allin yupaychu. ");
INSERT INTO qufNT_vpl VALUES ("P13_14","090_3_14","1PE","3","14","14","Piru allinlata rurar kawsashaykirayku qischashutinllapamapis, Dyuspaqqa kusala shumaqna kankillapa. Chaymi chayta yaĉharqa, ima pasashutinllapapis amami manchakunkillapa imalapischu, chay mana allinta rurashuqkunamantaqa. ");
INSERT INTO qufNT_vpl VALUES ("P13_15","090_3_15","1PE","3","15","15","Ashwanmi tukuy shunquykillapawan Amitunchiklapi yarpukunkillapa. Chaymi ninkillapa: “Kusala puytiq Amituy Jesucristulatami manchar sirbishaq” nir. Chaynu karnaqa qischakarmapis kusalata aligriyatkillapa, mayqanpis kaynu tapushunmanllapa: ¿Imaraykutaq aligriyankillapa qischakarmapis? nir. Chaynu tapushutinllapaqami, ama manchakurchu aligrila das willankillapa. Piru amami kusa kani nir imachu, shumaqlata willankillapa kriyishaykillaparayku. ");
INSERT INTO qufNT_vpl VALUES ("P13_16","090_3_16","1PE","3","16","16","Chaynulla amami mana allinta yarpur imachu kankillapa tapushuqllapakunawanqa. Chaynu shumaq paykunawan kar, Jesucristupi kriyishaykillapapaq shumaqta willatkillapa imaqami paykunaqa pinqakunqallapa shumaqta rimashaykillaparayku. ");
INSERT INTO qufNT_vpl VALUES ("P13_17","090_3_17","1PE","3","17","17","Chaymi mana allinta rurashanchikrayku qischakanamantaqa, ashwan allinta rurashanchikrayku qischakanapaqqa allin, Dyusninchik chaynu qischakanapaq nisha katinqa. ");
INSERT INTO qufNT_vpl VALUES ("P13_18","090_3_18","1PE","3","18","18","Nishaykillapa, imanutaq Jesucristumaqa, paylla qischakaran uk kutila tukuy tyimpupaq, uchanchikllapamanta washamanallapapaq. Payqami kusala allin karmapis Dyuswan pullachamanallapapaq tukuy mana allin kaqkunapaq qischakaran. Chaynullami paypa kwirpunqa wanuran, piru Ispiritunqami mana wanuranchu. ");
INSERT INTO qufNT_vpl VALUES ("P13_19","090_3_19","1PE","3","19","20","Yaĉhashanchikllapanumi Noepa tyimpunpi runakunaqa Dyusta mana kasurchu wanuran. Chaynu wanurllapami prisukasha yupayna kidaranllapa. Chaymi ashwan Jesucristuta wanuchir pampatinllapaqa Ispiritunqa rir, chay wanusha prisu yupay kaqkunata willaran. Chaqa chay tyimpuqami Tayta Dyus yarpuran, imanupiqaĉhi Noé chay wampuq wasita rurar tukchinankamanqa kasumanmanllapa nir. Piru mana kasushanllaparaykumi, wanuranllapa. Nataq Noemi ayllunkunawanqa uchu karanllapa. Chaymi Dyuspi kriyishanllaparayku aykala karmapis washakaranllapa yakumantaqa. ");
INSERT INTO qufNT_vpl VALUES ("P13_21","090_3_21","1PE","3","21","21","Chaynullami kanan nuqanchikkunapis Jesucristupi kriyishanchikraykuqa shutikunchikllapa ima. Piru kriyishanchikraykulami washakanchikllapa. Chaqa yakupi shutikur imaqa manami kwirpunchik tiqti kashanraykuchu yakumanqa yaykunchik. Ashwanmi chaynuqa rurayanchik yarpunapaq uchanchikta wanuchiq yupayna kar, Dyuspa naypanpiqa kusa allinla shunquyjun imana kanallapapaq. Chaymi chaynu shutikurqa intrakayanchik Jesucristo wanur, qashan kawsamushanrayku, washakayta puytinchikllapa nir. ");
INSERT INTO qufNT_vpl VALUES ("P13_22","090_3_22","1PE","3","22","22","Kananqami payqa syiluman risha, Dyuspa allilaw qichqanpi tayan, tukuylata rikar ima mantamarninchikllapa. Chaymi Dyuspa angelninkuna, chaynulla tukuyla rikaypaq mana rikaypaq mantakuqkunamapis Jesucristuta manchar kawsanllapa. ");
INSERT INTO qufNT_vpl VALUES ("P14_1","090_4_1","1PE","4","1","1","Kriyiq masiykuna, imanutaq Jesucristumaqa uchanchikmanta washamanallapapaqqa kusalata qischakaran, chaypaq yarpurlami paypi kriyishaykillaparaykuqa qischakarmapis shachinakunkillapa. Chaqa mayqanpis qischakar ima shachinakuqqami, chay mana allinta rurachikuqtaqa limpu binsinqa. ");
INSERT INTO qufNT_vpl VALUES ("P14_2","090_4_2","1PE","4","2","2","Chaynuqami manana pay munashanta rurarnachu, ashwan Dyus munashanlatana rurar kawsanqa tukuy kawsayashanpiqa. ");
INSERT INTO qufNT_vpl VALUES ("P14_3","090_4_3","1PE","4","3","3","Piru kusala achka tyimputami qamkunaqa Jesucristupi mana kriyirqa, chay wakin mana kriyiqkuna yupay uchakur kawsashaykillapa. Chaqa qamkunaqami kwirpuykillapa munashanlata rurar, ukwan ukwan punuyta munar, kusalata upyapakur maĉhar, kusala mana allin fyistakunaman rir, kusalata mikupakur, chaynulla chay yanqa dyus nishanllapakunata adurar, ima kawsaq kankillapa. ");
INSERT INTO qufNT_vpl VALUES ("P14_4","090_4_4","1PE","4","4","4","Unay chaynu kasha karmapis kananqa manana chaynullata rurar kawsatkillapami, chay mana kriyiq runakunaqa kusalata qamkunapaq yarpupakunllapa. Chaymi mana paykunawan kashaykillaparayku kusala mana allinkunata rimar ima jurapashunllapa. ");
INSERT INTO qufNT_vpl VALUES ("P14_5","090_4_5","1PE","4","5","5","Piru chaynu rimarmapismi, maydiyaqa Tayta Dyuspa naypanman qimikanqa, pay rikar yaĉhananpaq. Chaqa Tayta Dyusmi rikar yaĉhan wanushakunata, kawsaqkunamatapis. ");
INSERT INTO qufNT_vpl VALUES ("P14_6","090_4_6","1PE","4","6","6","Chaymi imanutaq unay runakuna allita Dyuspa shumaq rimayninta yaĉhachikuqkunamaqa, unay rukunchikkunata yaĉhachiranllapa. Chaymi paykunaqa kriyiranllapa. Chaynu kriyishanllaparaykumi, kusalata qischakar ima wanuranllapa. Piru chaynu kwirpunllapa wanusha katinmapis, paykunaqa Dyuswan pullana. ");
INSERT INTO qufNT_vpl VALUES ("P14_7","090_4_7","1PE","4","7","7","Nishaykillapa ukniykuna: Jwisyu diyami shipchamunna, kay pachapi tukuyla ima kaqkunapis tukukananpaq. Chayraykumi qamkuna kriyiq masiykuna allita yarpur, tantyakar ima, waran waran Tayta Dyusman mañakurla kawsayllapa. ");
INSERT INTO qufNT_vpl VALUES ("P14_8","090_4_8","1PE","4","8","8","Piru kusala mas allinmi kanman qamkunapura kusalata llakipanakunaykillapapaq. Chaynu uknikita llakiparqami, mayqan kusa mana allinta rurashutinllapapis pirdunayankillapa kanqa. ");
INSERT INTO qufNT_vpl VALUES ("P14_9","090_4_9","1PE","4","9","9","Chaynulla uknikillapa uknikillapa wasikillapapi samachinakuyllapa, uknikipaq ama ukmanta yarpur, kwashayar imachu. ");
INSERT INTO qufNT_vpl VALUES ("P14_10","090_4_10","1PE","4","10","10","Chaymi imanutaq Taytanchikllapa Dyus uknikillapata ukmanta chaynulla uknikillapatapis ukmanta ima ruranaykillapapaq yanapashushallapa. Chaynu katinqa chay yanapashushanllapanula uknikikunata yanapayllapa. ");
INSERT INTO qufNT_vpl VALUES ("P14_11","090_4_11","1PE","4","11","11","Mayqannikillapa yaĉhachikurpis shumaqta yaĉhachikuyllapa. Chaymi chay rimar yaĉhachikushaykillapapiqa Dyus rimasha yupay kananpaq. Chaynulla mayqanta yanaparpis, yanapayllapa Dyus imanutaq munashannulla. Chaymi Jesucristupi kriyishaykillaparaykuqa tukuy imatapis allinlata rurankillapa, Taytanchik Dyusta alabananllapapaqqa. Chaqa tukuy imapis Taytanchik Dyusllapaqmi. Chaynulla pudirninmapis tukuy tyimpupaq. ¡Chaynumi kanqa! ");
INSERT INTO qufNT_vpl VALUES ("P14_12","090_4_12","1PE","4","12","12","Kriyiq masiykuna, qamkuna Jesucristupi kriyishaykillaparayku qischakarpis amami ninkillapachu: “¿Imapaqtaq kaynu qischakani?” nirqa. Chaqa chaynu qischakar imamapis shachinakutkillapami Tayta Dyusqa yaĉhanayanna chiqaptami qamkunaqa paypi kriyinkillapa nir. ");
INSERT INTO qufNT_vpl VALUES ("P14_13","090_4_13","1PE","4","13","13","Ashwanmi chaynu qischakarmapis aligriyayllapa, imanutaq Jesucristumaqa qischakarmapis shachinakuq nir. Chaqa kanan chaynu qischakar shachinakurllaqami, maydiyaqa llipyalla pudirninwan shamutinqa paywanna kusalata aligriyankillapa. ");
INSERT INTO qufNT_vpl VALUES ("P14_14","090_4_14","1PE","4","14","14","Nishaykillapapis: Kusala shumaqmi kanqa Jesucristupi kriyishaykillaparayku jurapashutinllapa shachinakuqkunaqa. Chaqa Tayta Dyuspa llipyalla Santu Ispiritunmi imuraspis kusalata yanapashuyanllapa shachinakunaykillapapaqqa. Piru chay ĉhiqnishuqkunaqami Dyuspa Santu Ispiritunpaq mana allinta rimanllapa. Nataq qamkuna-shuypaqami shumaqta kawsashaykillaparayku, kusalata alabanqallapa. ");
INSERT INTO qufNT_vpl VALUES ("P14_15","090_4_15","1PE","4","15","15","Qischakarmapismi Jesucristupi kriyishaykillaparayku qischakankillapa. Amami qischakankillapachu wanuchikushaykillapapaq, suwakushaykillapapaq, mana allinta rurashaykillapapaq, ukpa imankunaman yakapakashaykillaparayku imachu. ");
INSERT INTO qufNT_vpl VALUES ("P14_16","090_4_16","1PE","4","16","16","Piru Jesucristupi kriyishaykillaparayku qischakarqami, ama pinqakunkillapachu. Ashwanmi Taytanchik Dyusta alabankillapa chay qischakashaykillaparaykuqa. ");
INSERT INTO qufNT_vpl VALUES ("P14_17","090_4_17","1PE","4","17","17","Chaqa kananqami Dyusqa qallariyanna wamrankuna kaqkunata rikar yaĉhaq, allitachush nuqapi kriyin manaqachu mana nir. Chaynu wamrankunallata rikayatinqa, paypa shumaq rimayninta mana kasuqkunata rikar yaĉhatinqa, imananqallaparaq paykunaqa. ");
INSERT INTO qufNT_vpl VALUES ("P14_18","090_4_18","1PE","4","18","18","Chaynu allin runakuna washakananpaq trabajusu katinqa, ¿imananqallaparaq-ari Dyusta mana kasur uchakuqkunaqa? Imanupis mana washakayta puytinqallapachu. ");
INSERT INTO qufNT_vpl VALUES ("P14_19","090_4_19","1PE","4","19","19","Chay-ari, Dyus munashanta rurar qischakaqkunaqa, ashwan Dyus munashanllata rurar kawsanmanllapa. Chaynulla bidanllapata Dyuspa makinpi dijanmanllapa. Chaqa ruramashanchikllapa Tayta Dyusqami imuraspis pullanchikllapa kananpaq kar, mana dijamanchikllapachu. ");
INSERT INTO qufNT_vpl VALUES ("P15_1","090_5_1","1PE","5","1","1","Nuqa Pedrumi Jesucristupa sirbiqnin kar, kriyiq masiykunata rikar yaĉhachiq chay kani. Chaqa nuqaqami rikasha kani, Jesucristo imanu uchanchikllaparayku qischakar kruspi wanutinmapis. Chaynu karmi, kananqa qamkuna kriyiqkunata rikar yaĉhachikuqkunataqa rugar ima yanapashunanillapa. Chaqa qamkunapismi nuqa yupay sirbikuyankillapa. Chaymi Jesucristo maydiya llipyalla pudirninwan shamutinqa, mantakuyashanpina kayashunllapa. ");
INSERT INTO qufNT_vpl VALUES ("P15_2","090_5_2","1PE","5","2","2","Chaynu tantalana washakasha kananllapapaqqa, qamkuna chay kriyiqkunata rikar yaĉhachir michikuq yupay kaqkunaqa, allita kuytankillapa Dyus akrashan uyshita yupay kaq wamrankunata. Chaymi imatapis ama amalaschu rurar, ashwan Dyus munashannu aligrila rurankillapa. Amami chay rurashaykirayku pagrakanaykillapapaq yarpur imachu rurankillapa. Ashwanmi imatapis rurankillapa kusa aligrila, ama kwashallachu. ");
INSERT INTO qufNT_vpl VALUES ("P15_3","090_5_3","1PE","5","3","3","Piru chaynu uknikillapata rikarqa, kuytawkish qamkunaqa paykunapa mantaqnin yupaymana tukutkillapa. Ashwanmi kusala shumaqta Dyus munashannula kawsar paykunataqa rikachinkillapa. ");
INSERT INTO qufNT_vpl VALUES ("P15_4","090_5_4","1PE","5","4","4","Chaynu allin kaqlata rurar ima kawsayatkillapa, maydiya chay michikuqkunapaq mantaqnin chiqap michikuq Jesucristo shamutinqa, kusala shumaq llipyalla mana tukukaq kurunatana aypanaykillapapaq. ");
INSERT INTO qufNT_vpl VALUES ("P15_5","090_5_5","1PE","5","5","5","Chaynullami qamkuna musu kaqkuna, rikar yaĉhachishuqnikillapata kusala rispituwan kasuyllapa. Chaynullapis uknikillapa uknikillapa ama kusa kani nirchu, kasunakur kawsayllapa. Chaqa “Dyusqami kusa kani niqkunamantaqa chiqanchakan. Piru chay mana kusa kani ima niqkunata-shuypaqa kusalata yanapan”. ");
INSERT INTO qufNT_vpl VALUES ("P15_6","090_5_6","1PE","5","6","6","Chayraykumi imata rurarpis, ama kusa kani nirchu tukuy imata puytiq Dyusninchik munashanlata rurankillapa. Chaynu ruratkillapami maydiya Tayta Dyus shamurqa tukuypa naypanpi nishunqallapa: “Kusala allinta rurashaykillapa” nir. ");
INSERT INTO qufNT_vpl VALUES ("P15_7","090_5_7","1PE","5","7","7","Chayraykumi ima pasashutinllapapis ama chaykunalapaq yarpur llakirchu, chay pasashushanllapataqa Dyuspa makinpina dijayllapa, ¡Taytay Dyusmi llakipamanqa! nir. ");
INSERT INTO qufNT_vpl VALUES ("P15_8","090_5_8","1PE","5","8","8","Piru allita tantyakar, rikĉhakushala yupay kar kuytakankillapa. Chaqa chay ĉhiqnimaqninchik dyabluqami, imanutaq liyunmaqa mallaqnarqa qayĉhakur purin imatapis mikunar, chaynumi nuqanchikkunatapis Tayta Dyusmanta chiqanchamanayanchikllapa. ");
INSERT INTO qufNT_vpl VALUES ("P15_9","090_5_9","1PE","5","9","9","Chaynu katinmapis manami qamkunalachu chaynuqa qischakayankillapa, ashwanmi maylawpipis kriyiqkunaqa qamkuna yupaylla qischakayanllapa. Chaymi chayta yaĉhar imaqa, chay mana allin rurachikuqta mana kwintacharnachu, ashwan masta animakur ima chay kriyishaykillapanulla shachinakunkillapa. ");
INSERT INTO qufNT_vpl VALUES ("P15_10","090_5_10","1PE","5","10","10","Chaqa nishaykillapapis: Kay pachapi kriyishaykillaparayku uk ratulapaq qischakayatkillapamapismi, Taytanchik Dyusqa kusalata llakipashurllapa yanapar kusala allinpaq, allita kriyiqpaq, kusala jwirtipaq, chaynulla chiqapta washakasha kanaykillapapaq ima tikrashunqallapa. Chaynuqami tukuy tyimpupaq Tayta Dyus mantakuyashan luryanpina kayankillapa kanqa Jesucristuwan pullana. ");
INSERT INTO qufNT_vpl VALUES ("P15_11","090_5_11","1PE","5","11","11","¡Chaymi chayta yaĉharqa paylata alabashunllapa! ¡Chaqa payqami tukuy tyimpupaq mantakun! ¡Chaynumi kanqa! ");
INSERT INTO qufNT_vpl VALUES ("P15_12","090_5_12","1PE","5","12","12","Kriyiq masiykuna, chiqapta kriyiq masinchik Silvanuwanmi kay kartata iskribimuni kusalata animakur masta kriyir kawsanaykillapapaq. Chaqa Taytanchik Dyus kusata munamashanchikrayku kusata yanapamanchik. Chayraykumi chay munashushanllaparayku, shachinakur ima kawsankillapa. ");
INSERT INTO qufNT_vpl VALUES ("P15_13","090_5_13","1PE","5","13","13","Babiloniapi taq kriyiq masinchikkuna, chaynulla Jesucristupaq yaĉhachitiy kriyishanrayku wamray Marcospismi kaĉhamun saluduta qamkunapaq. Chaqa kay Babiloniapi kriyiqkunatapis qamkunata yupay, Tayta Dyusqa akrasha paypa kaqninkunana kananllapapaq. ");
INSERT INTO qufNT_vpl VALUES ("P15_14","090_5_14","1PE","5","14","14","Chaymi nishaykillapa: Uknikillapa uknikillapa kusala rispituwan shumaqta saludanakunkillapa. Chaynulla Jesucristupi kriyishaykillaparayku, kusala shumaqta kawsanaykillapapaqmi Taytanchik Dyusqa yanapashunqallapa. ");
INSERT INTO qufNT_vpl VALUES ("P21_1","091_1_1","2PE","1","1","1","Kriyiq masiykuna, nuqa Simón Pedrumi Jesucristupa apustulnin kani. Chaynulla payllata sirbiq karmi, kay kartata iskribir saludashunillapa. Chaqa qamkunapismi nuqakuna yupay kusalata washamaqninchik Dyus Jesucristullapi kriyishaykillapana: Payqami kusala allin kar yanapamashanchikllapa nir. ");
INSERT INTO qufNT_vpl VALUES ("P21_2","091_1_2","2PE","1","2","2","Chaymi mañakunipis, Taytanchik Dyusta, chaynulla Amitunchik Jesucristuta allita riqsitkillapa, pay kusalata yanapashutinllapa ima shumaqta kawsanaykillapapaq. ");
INSERT INTO qufNT_vpl VALUES ("P21_3","091_1_3","2PE","1","3","3","Chaqa kusala pudirniyjun Taytanchik Dyusqami, kusala allin kar nuqanchikkunataqa qayamashanchikllapa payta allita riqsir kasurna kawsanallapapaq. Payqami tukuy imapi yanapamashanchikllapa, imuraspis paylatana sirbir ima kawsanallapapaq. ");
INSERT INTO qufNT_vpl VALUES ("P21_4","091_1_4","2PE","1","4","4","Chaymi Taytanchik Dyusqa kusala pudirniyjun, kusala allin ima kar unaymanta-pacha arnimashanchikllapallana karan yanapamanallapapaqqa. Chaqa chay arnimashanchikllapaqami kusala shumaq, chaynulla sirbiq ima. Chaymi chaynu Dyusninchikwan karqa, manana kay pachapi kusala mana allinkuna kan chaykunata rurarnachu kawsanallapapaq. Ashwanmi payqa yanapamashanchikllapa pay yupay allinlatana rurar kawsanallapapaq. ");
INSERT INTO qufNT_vpl VALUES ("P21_5","091_1_5","2PE","1","5","5","Chayraykumi Jesucristupi mas allita kriyir, allinlata rurar kawsashunllapa. Chaynu kawsarqami, Dyusninchikmanta allita intrakarna, kusa intrakaqkunana kashunllapa. ");
INSERT INTO qufNT_vpl VALUES ("P21_6","091_1_6","2PE","1","6","6","Chaynu Dyusninchik yanapamasha intrakaqkuna karqami, chay mana allin ruraykunamantaqa tantyakashunllapa. Chaynulla ima pasamashallapamapis shachinakur ima tukuy shunqunchikllapawan maydiyapis paylata kasur kawsashunllapa. ");
INSERT INTO qufNT_vpl VALUES ("P21_7","091_1_7","2PE","1","7","7","Chaynu karqami kriyiq masinchikkunawan llakipanakur ima yanapanakushunllapa. Chaynullami ashwan masta llakipanakushunllapa ima kriyiq masinchikkunawanqa. ");
INSERT INTO qufNT_vpl VALUES ("P21_8","091_1_8","2PE","1","8","8","Chaymi tukuy kay nishushayllapakunata allita kasurqa, Amitunchik Jesucristupi allita kriyiqkunana kankillapa. Chaynuqami manana qamkuna munashaykillapa yanqalla chaynunachu kawsayankillapa. ");
INSERT INTO qufNT_vpl VALUES ("P21_9","091_1_9","2PE","1","9","9","Piru Dyus nishanta willatiy mana kasuqkunaqami, mana allita rikakuq syiguyasha yupayna kawsanllapa. Chaynulla Jesucristo uchanmanta washananpaq wanushanmatapis manana yarpurllapanachu kawsanllapa. ");
INSERT INTO qufNT_vpl VALUES ("P21_10","091_1_10","2PE","1","10","10","Chay-ari kriyiq masiykuna nishaykillapa: Qamkunatami Dyusninchikqa wamranna kanaykillapapaq akrashushallapa. Chaymi chaynu karqa tukuy kay nishushayllapata allita kasur kawsayllapa. Chaynu karqami, Jesucristupi kriyishaykillapamantaqa mana maydiyapis chiqanchakankillapachu. ");
INSERT INTO qufNT_vpl VALUES ("P21_11","091_1_11","2PE","1","11","11","Chaymi maydiyapis payllawan katkillapaqa, washamaqninchik Amitunchik Jesucristuqa kusa aligrila shamunqa paypa mantakuyninmanna apashuqllapa. Chaypiqami tukuy tyimpupaqna kawsankillapa paywan pullana. ");
INSERT INTO qufNT_vpl VALUES ("P21_12","091_1_12","2PE","1","12","12","Kriyiq masiykuna, tukuy kay yaĉhachishushayllapataqami, allita intrakashaykillapana. Piru chaynu allita intrakasha katkillapamapismi waran waran willayashaykillapa, ama qunqar Jesucristuta kasurla kawsanaykillapapaq. ");
INSERT INTO qufNT_vpl VALUES ("P21_13","091_1_13","2PE","1","13","14","Piru nishaykillapa: Amitunchik Jesucristumi intrachimasha, nuqaqashi wanuyashaqna nir. Chayraykumi kanankuna kawsayarllaqa, Jesucristupi imanu kriyirlla shachinakunaykillapapaq nir waran waran willashuyashaqllapa. ");
INSERT INTO qufNT_vpl VALUES ("P21_15","091_1_15","2PE","1","15","15","Chayraykumi kawsayarllaqa tukuy puytishayta yaĉhachishuyllapata kamashaq. Chaynuqami maydiya wanutiypis chay willar yaĉhachishushayllapapaq yarpur ima, chayllapi kawsanaykillapapaq. ");
INSERT INTO qufNT_vpl VALUES ("P21_16","091_1_16","2PE","1","16","16","Amitunchik Jesucristo kusala pudirniyjunqami, maydiyaqa qashan shamuyanqa nir ima yaĉhachikushayllapaqa, manami yanqa llulla kwintu imachu karan. Ashwanmi chay yaĉhachishushayllapaqa kusala chiqap. Chaqa nuqakunallami rikasha ima kanillapa imanu Amitunchik Jesucristuqa kusala pudirniyjun nirmapis. ");
INSERT INTO qufNT_vpl VALUES ("P21_17","091_1_17","2PE","1","17","18","Chaynullami rikasha kanillapapis Tayta Dyusqa imanu Wamran Jesucristutaqa kusala allinpaq riqsiran ima nirmapis. Chaqa nuqakunaqami chay kusala shumaq sirkapi paywan karayllapa. Chaymi uyaparayllapapis syilumanta-pacha Dyusqa kaynu niqta: ");
INSERT INTO qufNT_vpl VALUES ("P21_19","091_1_19","2PE","1","19","19","Chaynulla nishaykillapapis: Dyusninchikpa unay rimaqninkuna Jesucristupaq iskribishanqami kusala chiqap kasha nir. Chaqa nuqakunapis chay rikashayllapawan, uyapashayllapawan imaqa allita yaĉhanillapa Dyuspa rimaqninkunaqa chiqapta Jesucristupaqqa yaĉhachikuq kasha nir. Chayraykumi qamkunapis Dyuspa unay rimaqninkuna iskribishanta kasur imaqa, pay munashannullana rurayankillapa. Chaqa Dyuspa rimaqninkuna iskribishankunaqami imanutaq uk bilamaqa tutaparaqpi achkirachikun, chaynu intrachimanchikllapa. Chaymi Dyus nishantaqa intrakayta puytinchikllapa maydiya Jesucristo shamunankaman. Dyus nishanqami, imanutaq achkiyaypimaqa atun qullarsitu achkirachimanchik chay yupay yarpuyninchikpiqa intrachimanchikllapa. ");
INSERT INTO qufNT_vpl VALUES ("P21_20","091_1_20","2PE","1","20","21","Chaymi allita kwintata qukayllapa: Dyuspa unay rimaqninkunaqa, manami paykuna munashantachu yaĉhachikuranllapa nir. Chaqa manami mayqanpis pay munashanllamantaqa Dyus nishantaqa intrachikuyta puytinchu. Chaymi chay rimaqninkunamaqa Dyus munashannulla yaĉhachikuran, iskribiran ima Santu Ispiritu chaynu ruray nir yanapatin. ");
INSERT INTO qufNT_vpl VALUES ("P22_1","091_2_1","2PE","2","1","1","Chaymi nishaykillapa: Allitami kuytakankillapa nir. Chaqa qamkunallamantami mana allinta yaĉhachikuqkuna rikarinqallapa. Imanutaq Israel runakunamaqa Dyus akrashan pwiblu katinllapamapis, paykunallamanta Dyuspa rimaqnin yupay tukuqkuna rikariran chaynu. Chaqa chay mana allinta yaĉhachikuqkunaqami, kriyiq tukur mananula chay pay yaĉhayashanta yaĉhachikur, kriyiqkunataqa pantachin. Paykunaqami Amitunchik Jesucristo uchanmanta washananpaq wanusha chaymatapis manana kwintachanllapanachu. Chaymi chaynuqa paykunaqa dasna kastigakasha rikarinqallapa tukuy tyimpupaqna. ");
INSERT INTO qufNT_vpl VALUES ("P22_2","091_2_2","2PE","2","2","2","Piru achka wakinkunaqami chay yaĉhachikushanllapata kasunqallapa. Chaymi chaynu kasushanllaparayku kusa mana allinkunata ima rurar kawsatinllapa, wakin rikaqkunaqa washamaqninchik Jesucristupaqmapis mana allinta ima rimanqallapa. ");
INSERT INTO qufNT_vpl VALUES ("P22_3","091_2_3","2PE","2","3","3","Chaqa chay mana allinta yaĉhachikuqkunaqami, imatapis kusalata munapakushanllaparayku chay paykuna yaĉhayashanllapawan kusalata ingañashurllapa imaykillapatapis tantakunqallapa. Piru chaynu rurashanllaparaykumi, mana imanupis washakayta puytinqallapachu. Chaqa chaynu rurashanllaparaykumi unaymanta-pacha chaynu kastigakananllapapaqna karanllapa. ");
INSERT INTO qufNT_vpl VALUES ("P22_4","091_2_4","2PE","2","4","4","Chaqa yarpuyllapa: Chay unay angelkuna uchakutinllapaqami, Tayta Dyusqa mana pirdunarchu ashwan chay kusala manchaypaq tutaparaqlla uĉhku ruri infyirnuman itakuran. Chaymi chaypina paykuna, kusalata qischakar ima yarakuyanllapa chay jwisyu diyapi Tayta Dyusqa rikar yaĉhananpaq. ");
INSERT INTO qufNT_vpl VALUES ("P22_5","091_2_5","2PE","2","5","5","Chaynullami unay Noepa tyimpunpi runakuna uchakur Tayta Dyusta mana kasutinllapaqa, payqa mana pirdunarchu kusala manchaypaq atun tamyawan tukchiran. Nataq Noelami washakaran syiti ayllunkunalawan. Chaqa payqami Tayta Dyuspaq parlakur ima kusala allinta kawsaran. Piru chay runakunaqami mana kasur, kusa mana allinkunata rurar ima kawsaqllapa. ");
INSERT INTO qufNT_vpl VALUES ("P22_6","091_2_6","2PE","2","6","6","Chaynumi Dyusta mana kasushanllaparayku, Sodoma pwibluta, chaynulla Gomorra pwibluta chinqachinanpaq niran Tayta Dyusqa. Chaymi chay pwiblukunamanqa Dyusqa syilumanta-pacha kaĉhamuran ninata. Chaynuqami tukuyla chay pwiblupi kaqkunaqa limpu rupar uĉhpa intirupaq tikrakar tukukaranllapa. Piru chay pwiblukunawan Tayta Dyus chaynu rurashanqami intrachimanallapapaq karan kanan tyimpupi kawsaqkunaqa Dyuslatana kasur amana uchakurnachu kawsanallapapaq. ");
INSERT INTO qufNT_vpl VALUES ("P22_7","091_2_7","2PE","2","7","8","Piru chaynu chay runakunata tukchirmapismi, Lotta washaran. Chaqa payqami kusala allin runa karan Dyuspa naypanpiqa. Chay Lot shutiq runaqami kusalata llakir ima kawsaq chay wakinkuna kusala mana allinkunata ruraqta rikar, chaynulla mana allinta rurashallapa nir uyaparqa. Chaymi wakinninkunapaq tukuy shunqunwan llakir mana imanupis aligrila kawsaytaqa puytiqchu. ");
INSERT INTO qufNT_vpl VALUES ("P22_9","091_2_9","2PE","2","9","9","Chaynuqami Dyusqa intrachimanchik imanumi payqa tukuy imata yaĉhan nir. Chaqa payqami tukuy paypi kriyiqkunataqa, mana allin kaqkunamanta washan. Piru chay mana allinta ruraqkunata-shuypaqa, kananmanta-pacha kastigashana. Chaymi chay kastigakasha chaykunaqa yarakuyanllapa, chay jwisyu diyapi rikar yaĉhananpaq. ");
INSERT INTO qufNT_vpl VALUES ("P22_10","091_2_10","2PE","2","10","10","Chaqa Dyusqami kastigan tukuy uchayjunkunataqa. Piru chay mana allinta yaĉhachikuq runakunaqami, paykuna munashannulla millanaypaq imakunata rurar kawsanllapa. Chaymi Dyusmatapis mana kasuyta munanllapachu. Chaqa paykunaqami yanqa runakunala karmapis kusa marraju kashanrayku, chay rikaypaq chaynulla mana rikaypaq kusa mantakuqkunapaqmapis kusala mana allinkunata rimanllapa. ");
INSERT INTO qufNT_vpl VALUES ("P22_11","091_2_11","2PE","2","11","11","Piru angelkuna-shuypaqa Amitunchikmanta kar, mas pudirniyjun runakunamanta karmapis, manami chay kusa mantakuqkunapaqqa mana allinkunataqa rimanllapachu. ");
INSERT INTO qufNT_vpl VALUES ("P22_12","091_2_12","2PE","2","12","12","Chaymi chay llullakur yaĉhachikuq runakunaqa, imanutaq animalkunamaqa mana intrakanllapachu chaynu kawsanllapa. Chaqa animalkunamaqami nasir winanllapa, piru mana imalamatapis intrakarchu. Chaymantami imanutaq animalmataqa aypar wanuchinllapa, chaynumi chay runakunapis wanunllapa mana intrakashanllapapaq rimar uchanllaparayku. ");
INSERT INTO qufNT_vpl VALUES ("P22_13","091_2_13","2PE","2","13","13","Chaynuqami ukkunata llullachir yaĉhachir qischakananpaq dijashanrayku, paykunapis qischakar ima wanunqallapa. Chaqa paykunaqami mana pinqakurchu unaqmapis kwirpunllapa munashanlata rurar kawsanllapa. Chaymi qamkuna kriyiqkuna tantakar fyistakunkillapa chaypimapis, chay mana allinta ruraqkunaqa pullaykillapa kar, kusala pinqaypaqta tukutin, wakin rikashuqkunaqa qamkunapaq mana allinkunata rimanllapa. ");
INSERT INTO qufNT_vpl VALUES ("P22_14","091_2_14","2PE","2","14","14","Dyusta mana kasuqkunaqami kusala mana allin runakuna kar, uchakurlla kawsayta munanllapa. Chaymi warmita rikarmaqa kusalata munan. Chaynulla chay manaraq allita kriyir, litalla yupay kaqkunatami kusalata disanimachin. Paykunalapaqmi imatapis tantakuyta munanllapa ima. ");
INSERT INTO qufNT_vpl VALUES ("P22_15","091_2_15","2PE","2","15","15","Chaqa paykunaqami chay kusala shumaq nanmanta chiqanchakashanmanta, chinqasha yupay purinllapa. Chaymi imanutaq unaymaqa chay Beorpa wamran Balaamqami kusala mana allinkunata rurar ima qillayniyjun kanaran, chaynu paykunapis kawsanllapa. Chaqa Dyuspa rimaqnin Balaamqami, chaynuqa tukuran Dyusmanta chiqanchakashanrayku. ");
INSERT INTO qufNT_vpl VALUES ("P22_16","091_2_16","2PE","2","16","16","Chaymi chaynu Dyusninchikmanta chiqanchakashanrayku mana allinta rurayatinqa, Dyus nitin burrunmapis rimaran. Chaymi ashwan chay burrituqa amun kusala mana allinta ruranayashanpaq willaran, amana munashanllata rurananpaq. ");
INSERT INTO qufNT_vpl VALUES ("P22_17","091_2_17","2PE","2","17","17","Chaymi nishaykillapa: Chay llullakur yaĉhachikuqkunaqami, imanutaq uk quĉhamaqa mana yaku katin yanqalla tan, chaynu. Chaynullapis imanutaq puktaymataqa jwirti wayra tikrar apan chaynu. Chaymi chaynu mana allinta rurashanllaparayku, Dyusqa paykunataqa kaĉhanqa chay kusala tutaparaqlla uĉhku ruriman, chaypina tukuy tyimpu qischakananllapapaq. ");
INSERT INTO qufNT_vpl VALUES ("P22_18","091_2_18","2PE","2","18","18","Chaqa paykunaqami kusalata alabakar kriyiq yupay tukur, chay manaraq allita kriyiqkunataqa ingañanllapa paykuna yupay kwirpun munashanlatana rurananllapapaq. Chaymi chay kriyiqkunaqa imanulapis uchanllapamanta washakananpaq kayatinllapamapis, chay mana allinta rurachikuqkunaqa qashan chayllaman tikrayanllapa. ");
INSERT INTO qufNT_vpl VALUES ("P22_19","091_2_19","2PE","2","19","19","Chaymi chay runakunaqa wakinkunataqa ninllapa: “Washakashana karqami imatapis munashaykillapata rurar kawsayta puytinkillapa” nir. Chaynu nir ima ingañakunllapa, michka paykunaqa chay mana allinta rurachikuq dyablupa sirbiqnin yupay karllapamapis. Chaqa chay mana allinta rurachikuq dyabluqami, chay runakunataqa limpu saruĉhasha yupayna purichiyan. ");
INSERT INTO qufNT_vpl VALUES ("P22_20","091_2_20","2PE","2","20","20","Kay paykunaqami washamaqninchik Amitunchik Jesucristuta riqsirqa, kay pachapi kusala mana allin kaqkunamantaqa akrakashana karanllapa. Piru chaynu akrakashallapana kasha karmapis, chay mana allin kaqkunallata rurayarqami, unay kayashanmantaqa kusala mana allinnachu kanqallapa. ");
INSERT INTO qufNT_vpl VALUES ("P22_21","091_2_21","2PE","2","21","21","Chaynu Jesucristuta riqsiyar qashan chay unay kayashanllapaman tikrakananpaqqa, mas allinmi kasha kanman Jesucristuta mana riqsirchu, unay kashannulla kananpaq. ");
INSERT INTO qufNT_vpl VALUES ("P22_22","091_2_22","2PE","2","22","22","Piru Jesucristuta riqsiyar qashan ikiman tikrakaqkunawanqami kumplikasha chay kaynu nishanllapakunaqa: “Allqumi gumitarqa qashan chay gumitashanllata mikun”. Chaynulla “Kuchipis allita paqakusha kar, qashan lluchkaman yaykur tiqtiyan” nir. ");
INSERT INTO qufNT_vpl VALUES ("P23_1","091_3_1","2PE","3","1","1","Kusala munashay kriyiq masiykuna, kay ishkay kaq kartaypimi nishaykillapa, allita chay punta willashushayllapapi yarpur ama qunqarchu kawsanaykillapapaq. Chaqa chay punta kartaypipismi Amitunchik Jesucristullapi yarpur kawsanaykillapapaq nishurayllapa. ");
INSERT INTO qufNT_vpl VALUES ("P23_2","091_3_2","2PE","3","2","2","Chaynullami yarpuyllapapis Dyuspa unay kusala allin rimaqninkuna nishankunata, chaynulla washamaqninchik Amitunchikpa apustulninkuna pay nishankunata, yaĉhachishushanllapapi ima. ");
INSERT INTO qufNT_vpl VALUES ("P23_3","091_3_3","2PE","3","3","3","Chaymi kaynu nishaykillapa: Allita kuytakar kawsankillapa. Chaqa chay jwisyu diya shipchamuyatinnaqami, achka runakuna shamunqa paykuna munashanllapata yaĉhachikuq. Chaymi tukuy kriyiqkunamanta burlakar ima nishunqallapa kaynu nir: ");
INSERT INTO qufNT_vpl VALUES ("P23_4","091_3_4","2PE","3","4","4","Qamkunaqami Jesucristo shamunqana nirqa yanqalla qischakayankillapa. Chaqa manachu kwintata qukankillapa: Unaymanta rukunchikllapakunamapis Jesucristumi shamuyanna nir kriyir, mana shamutinchu wanushallapana ima. Piru mana imapis pasashachu, tukuy imapismi unay rurakashannulla nir. ");
INSERT INTO qufNT_vpl VALUES ("P23_5","091_3_5","2PE","3","5","5","Chaynu nir imami chay paykuna munashanllata ruraq runakunaqa, mana kwintachanllapachu Dyusmi rimayninlawan syiluta rurashanta, chaynulla Dyus nitinmi yakumapis ashutin chaki pachana kidaran nirqa. ");
INSERT INTO qufNT_vpl VALUES ("P23_6","091_3_6","2PE","3","6","6","Chaynulla manami kwintachanllapalamapischu imanutaq unay chay mana allin ruraqkunataqa Tayta Dyusqa kusala atun tamyawan tukchiran nirmapis. ");
INSERT INTO qufNT_vpl VALUES ("P23_7","091_3_7","2PE","3","7","7","Chaqa intrakayllapa: Imanutaq Tayta Dyusqa unay nisha karan, chaynullami kananpis chay tukuy mana allin ruraqkunata, chaynulla syiluta, kay pachamapisshi limpu chay ninallawan rupachir tukchiyanqa jwisyu diyapiqa nir. ");
INSERT INTO qufNT_vpl VALUES ("P23_8","091_3_8","2PE","3","8","8","Chaynullapis kriyiq masiykuna, amami qunqankillapachu Amitunchikpaqqami uk diyaqa mil añu yupay, chaynulla mil añu-shuypaqa uk diya yupay nir. ");
INSERT INTO qufNT_vpl VALUES ("P23_9","091_3_9","2PE","3","9","9","Chaynu nirqami intrachimanchikllapa payqami maydiya shamunanpaq arnimashanchikllapanulla kumpliyanqa nir. Nataq wakinkunaqami ninllapa: Llullakusha karmi mana rikarimunnachu nir. Piru manami chaynuchu. Ashwanmi payqa manaraq shamurchu yarakuyan, wakinkunapis kriyir washakar amana kastigakasha kananllapapaq nir. ");
INSERT INTO qufNT_vpl VALUES ("P23_10","091_3_10","2PE","3","10","10","Piru Amitunchikqami, imanutaq uk suwakuqmaqa mana yaĉhayasha tuta shamur suwakun, chaynumi rikarimunqa. Chaymi chaypiqa syilumapis tukuy chaypi kaqnintin limpu tukukanqa. Chaynulla kay pachata tukuy iman kaqnintinta Dyusqa limpu rupachir tukchinqa. ");
INSERT INTO qufNT_vpl VALUES ("P23_11","091_3_11","2PE","3","11","11","Chaymi tukuy imanu tukukayanqa nir yaĉharqa, qamkunamaqa Dyus munashannula kusa allinkunalata rurar ima kawsankimanllapa. ");
INSERT INTO qufNT_vpl VALUES ("P23_12","091_3_12","2PE","3","12","12","Chaynu Jesucristo shamuyanqa nir yarpur Dyusninchik munashanlatana rurashunllapa. Chaqa chaynu allinlatana rurayashallapaqa imanupiqa daslamana shamunman Amitunchikqa. Chaqa chay tyimpuqami syilumapis tukuy imantin ninawan limpu chullur tukukanqa. ");
INSERT INTO qufNT_vpl VALUES ("P23_13","091_3_13","2PE","3","13","13","Piru nuqanchikkunaqami Tayta Dyus arnimashanchikllapa chay mushuq syiluta, chaynulla mushuq pachata yarayanchikllapa. Chaqa chaypiqami tukuy allin kaqkunalana kanqallapa. ");
INSERT INTO qufNT_vpl VALUES ("P23_14","091_3_14","2PE","3","14","14","Chayraykumi kriyiq masiykuna, Amitunchik shamunankaman tukuy imatapis allinlata rurar kawsayllapa. Chaynuqami Jesucristo shamurqa kusala allinta, shumaq kawsaqta, mana ima uchayjunlamatapischu tarishunanllapapaq. ");
INSERT INTO qufNT_vpl VALUES ("P23_15","091_3_15","2PE","3","15","15","Chaqa yarpuyllapa, Amitunchik mana das shamurqami, intrachimayanchikllapa payqa tukuylata washayta munayan nir. Kay nuqa nishushayllapanumi kusa munashanchik ukninchikllapa Pablupis iskribishushallapa, imanu Jesucristo yaĉhachikushannu. ");
INSERT INTO qufNT_vpl VALUES ("P23_16","091_3_16","2PE","3","16","16","Chaqa ukninchik Pabluqami Dyus nitin chay kartankunapi iskribirqa kay willashuyashayllapanu iskribiran. Piru chay iskribishanllapaqami wakinkunaqa mana das intrakaypaqchu. Chaymi chay mana allita kriyir paykuna munashanta yaĉhachikuqkunamaqa mana intrakanllapachu. Chayraykumi ashwan ukmantana yaĉhachikunllapa, imanutaq Dyus nitin unay iskribikashakunata mana allita intrakar ukmantana yaĉhachikunllapa chaynu. Chaymi chaynu mana allinta yaĉhachikushanrayku kusala manchaypaqta kastigakashana kanqallapa. ");
INSERT INTO qufNT_vpl VALUES ("P23_17","091_3_17","2PE","3","17","17","Chayraykumi munashay kriyiq masiykuna, tukuy kaykunata yaĉharllapanaqa allita kuytakankillapa. Chaynuqami chay tukuy mana allinta yaĉhachikuqkunaqa amana ingañashunanllapapaq. Chaynulla amana allita kriyishaykillapamanta chiqanchakanaykillapapaq. ");
INSERT INTO qufNT_vpl VALUES ("P23_18","091_3_18","2PE","3","18","18","Ashwanmi llakir ima mas allita washamaqninchik Amitunchik Jesucristuman qimikayta kamayllapa. Chaynuqa kusata yanapashunqallapa masta riqsinaykillapapaq paytaqa. Chaymi pay munashanllata ima rurankillapa. Chaynuqami kaynu nir alabankillapa Jesucristutaqa: “Kusala allinmi tukuy tyimpupaq mantakuq Amitunchikqa” nir. Chaqa payqami tukuy tyimpupaq mantakun. ");
INSERT INTO qufNT_vpl VALUES ("J11_1","092_1_1","1JN","1","1","1","Kriyiq masiykuna, kay kartatami iskribimuni allita intrachishunayllapapaq chay uk kusala shumaq RIMAQPAQ. Chay kusala allin RIMAQQAMI Jesucristo karan. Chaqa chay shumaq RIMAQQAMI kay pachamapis manaraq kayatinchu payqa karanllana. Chaymantami nuqakunaman rikarimuran. Chaymi pay payllata rimaqta uyapasha, chaynulla makiyllapawan kamasha, rikasha ima kanillapa. Chaymi ashwan kananmapis pay yanapamanchikllapa tukuy tyimpupaqna Dyusninchikwan tantalana kawsanallapapaq. ");
INSERT INTO qufNT_vpl VALUES ("J11_2","092_1_2","1JN","1","2","2","Chaymi willashuyanillapa, Jesucristuqami Dyusmanta shamuran nuqakunaman. Chaymi paytaqa rikarayllapa. Chaynu rikasha ima karmi, tukuy pay imata rurashanta ima qamkunataqa willar intrachishuyanillapa. Allita intrakayllapa, Jesucristuqami Tayta Dyuswan unaq syilupi karan. Chaymantami kay pachaman shamuran. Chaymi nuqakunaqa rikasha ima kar, uk tistigu yupay paypaq parlakunillapa, mayqanpis paypi kriyirqa washakar tukuy tyimpupaqna kawsananllapapaq. ");
INSERT INTO qufNT_vpl VALUES ("J11_3","092_1_3","1JN","1","3","3","Chaymi kananqa willashunillapa nuqakuna uyapashayllapata, chaynulla rikashayllapata ima. Chaynuqami chay willashushayllapapi kriyitkillapa tantalana kawsanallapapaq. Chaqa imanutaq nuqakunamaqa Jesucristupi kriyishayllaparaykuqa, Taytanchik Dyuswan, chaynulla Wamran Jesucristuwanqa uklana yupay kawsanillapa, chaynu qamkunapis kanaykillapapaq. ");
INSERT INTO qufNT_vpl VALUES ("J11_4","092_1_4","1JN","1","4","4","Chaymi chaynu nir ima iskribishunillapa, chay willashushayllapapi kriyitkillapaqa tukuyninchikllapa kusalata aligriyanallapapaq. ");
INSERT INTO qufNT_vpl VALUES ("J11_5","092_1_5","1JN","1","5","5","Kriyiq masiykuna, allita intrakayllapa Jesucristo kaynu intrachimashanllapatami qamkunatapis willashuyanillapa. Chaqa payqami nimaqllapa: “Taytanchik Dyusqami mana ima mana allintapis rurashachu” nir. Chaymi paypiqa mana imapis tutaparaqllapi yupayqa kanchu. Ashwanmi payqa uk achkirachikuq yupay kashanrayku, imuraspis achkirachikun. ");
INSERT INTO qufNT_vpl VALUES ("J11_6","092_1_6","1JN","1","6","6","Chaynu pay katinmi, paywan karqa, amana mana allinkunata rurar uchakushunllapanachu. Chaqa uchakurlla kawsar nuqami kriyini nirqami, nuqanchiklla llullachikar chiqap kaqtaqa mana rurayanchikchu. ");
INSERT INTO qufNT_vpl VALUES ("J11_7","092_1_7","1JN","1","7","7","Piru mayqanpis kriyishanrayku imatapis allinlata ima rurarqami, kusa achkila yupayna kawsayanchikllapa, imanutaq Taytanchik Dyusmaqa achkila kawsan chaynulla. Chaynuqami, michka achka karllapamapis uklana yupay kawsayanchikllapa. Chaymi ashwan Tayta Dyuspa Wamran, Jesucristo yawarninta iĉhashanqa, tukuy uchanchikkunamanta paqamashanchikllapana, Dyusninchikqa mana uchayjunpaqnachu riqsimanallapapaq. ");
INSERT INTO qufNT_vpl VALUES ("J11_8","092_1_8","1JN","1","8","8","Chaymi nishaykillapapis: Uchakurlla kawsar niyachuwan: Manami ima uchayjunlamapischu kani nir. Chaynu nirqami Dyuspa naypanpi mana chiqapta rimashanchikrayku, nuqanchiklla llullachikayanchik. ");
INSERT INTO qufNT_vpl VALUES ("J11_9","092_1_9","1JN","1","9","9","Piru nuqanchiklla allita kwintata qukar nichuwan: Kusala uchayjunmi kani nir. Chaynu rurashaqami, kusala allin Taytanchik Dyusqa pirdunamashunllapa. Chaqa payqami tukuy imata allita rikar yaĉhaq kar, tukuy mana allin rurayashanchikkunamanta washamashunllapa. ");
INSERT INTO qufNT_vpl VALUES ("J11_10","092_1_10","1JN","1","10","10","Piru Tayta Dyusqami nimanchikllapa tukuylashi uchayjun kanchikllapa nir. Chaynu uchayjun kayar, niyachuwan: Manami ima uchayjunlamapischu kani nir. Chaynu nirqami Dyustapis llullapaq yupayna rikayanchik. Chaqa manari rimayninmatapis kwintachashanchikchu. ");
INSERT INTO qufNT_vpl VALUES ("J12_1","092_2_1","1JN","2","1","1","Munashay wamrituykuna, tukuy kaytaqami iskribimuni qamkunapis allita intrakar amana uchakurnachu kawsanaykillapapaq. Piru mayqannikillapa imalapi uchakusha katkillapaqami, kusa allinla Jesucristo qashan Tayta Dyuswan shumaqchar pullachashunqallapa. ");
INSERT INTO qufNT_vpl VALUES ("J12_2","092_2_2","1JN","2","2","2","Chaqa Jesucristullami uchanchikllapamanta washamanallapapaq yawarninta iĉhar wanuran. Piru payqami wanuran, mayqanpis paypi kriyitinqa tukuylata washayta yarpur. Chaymi mana nuqanchikkunalata washamanallapapaqlachu wanuran, ashwanmi tukuypaq. ");
INSERT INTO qufNT_vpl VALUES ("J12_3","092_2_3","1JN","2","3","3","Chaymi nishaykillapa: Mayqanpis Dyuspi kriyir, mantakushankunata allita kasurqa, chiqaptana yaĉhanchikllapa paywan shumaqchakashana kanchikllapa nir. ");
INSERT INTO qufNT_vpl VALUES ("J12_4","092_2_4","1JN","2","4","4","Piru mayqanpis niyanman: Nuqaqami Dyusta riqsishana kani nir. Piru chaynu nir, Dyus mantakushankunata mana kasurqami, mana chiqapta Dyuswan pullachu. Chaqa llullakurlari rimayan Dyuswan kani nirqa. ");
INSERT INTO qufNT_vpl VALUES ("J12_5","092_2_5","1JN","2","5","5","Nataq mayqanpis Dyuspa rimayninta chiqapta kasuqkunaqami, waran waranqa tukuy shunqunwan Dyuslapi yarpurna kawsanllapa. Chaynuqami, yaĉhayanchikna Amitunchiklawanna kawsanchikllapa nir. ");
INSERT INTO qufNT_vpl VALUES ("J12_6","092_2_6","1JN","2","6","6","Chayraykumi nishaykillapa: Mayqanpis Dyuspi kriyini niqkunaqami, imanutaq Jesucristumaqa kay pachapi karmapis kusa allinlata kawsaran, chaynu kawsanmanllapa nir. ");
INSERT INTO qufNT_vpl VALUES ("J12_7","092_2_7","1JN","2","7","7","Kriyiq masiykuna, imanu llakipanakur kawsanaykillapapaq nir kanan iskribir willashuyanillapa chayqa manami uk mushuq mantakuy imachu. Chaqa allita yarpuyllapa: Chayraq Jesucristupi kriyiq qallaritkillapaqami, imanu imanu rurar kawsanaykillapapaq nir willashuranllapa Tayta Dyusqa. Chaymi chay nishushanllapallata kananpis willashuyanillapa. ");
INSERT INTO qufNT_vpl VALUES ("J12_8","092_2_8","1JN","2","8","8","Piru kananqami, kayta willar iskribishuyanillapa chayqa mushuq yupay katin, mas das intrakankillapa. Chaqa imanutaq Jesucristumaqa llakipamashanchikllaparayku wanuran nuqanchikkunapaq. Chaynu intrakarqa imanutaq Jesucristumaqa kawsaq chaynu kar, uknikillapamatapis llakipayankillapana kanqa. Chaynuqami qamkunaqa waran waranqa chay tutaparaqmanta lluqshirna, ashwan achkillapina kawsayankillapa kanqa. ");
INSERT INTO qufNT_vpl VALUES ("J12_9","092_2_9","1JN","2","9","9","Chaymi allita intrakankillapa: Mayqanpis Dyuspi kriyir, achkillapina kani niyanman. Piru chaynu niyar mana ukninta llakipar ĉhiqnirqami, tutaparaqllapiraq kawsayan. ");
INSERT INTO qufNT_vpl VALUES ("J12_10","092_2_10","1JN","2","10","10","Piru mayqanpis ukninkunata llakipaqkunaqami achkillapina kawsayan. Chaymi chaynu allita rurar Dyuswan kawsatinqami, mana imanupis dyabluqa mana allinkunata rurachiytaqa puytinqanachu. ");
INSERT INTO qufNT_vpl VALUES ("J12_11","092_2_11","1JN","2","11","11","Nataq ukninkunata mana llakipar ĉhiqniqkunaqa, tutaparaqllapi kawsar, mana yaĉhanllapachu maymanmi riyani nirmapis. Chaynuqami kawsanllapa chay mana allinta rurachikuq dyablu limpu syiguyashata yupay dijashanrayku. ");
INSERT INTO qufNT_vpl VALUES ("J12_12","092_2_12","1JN","2","12","14","Munashay wamrituykuna, Taytanchik Dyusqami Wamran Jesucristurayku uchaykillapamanta washashushanllaparayku, paytana riqsishaykillapa. Chaymi kananqa unayna kriyishaykillaparayku uk tayta yupay kaqkunata iskribishunillapa. Chaqa qamkunaqami kay pachamapis manaraq kayatinchu Jesucristuqa karanllana, chay paytami riqsishaykillapana. Chaynulla qamkuna unaykaqna kriyishaykillaparayku musu kaqkunatapis iskribishunillapa. Chaqa qamkunaqami, Jesucristo nishankunata allita kasurlla kawsashaykillaparayku kusalata shachinakuq kar, chay mana allinta rurachikuq dyablumatapis binsishaykillapana. ");
INSERT INTO qufNT_vpl VALUES ("J12_15","092_2_15","1JN","2","15","15","Chaymi nishaykillapa: Amami kay pachapi kaq mana allin kaqkunapaq, chaynulla imakuna kaqkunalapaqqa yarpushunllapachu. Chaqa mayqanpis kay pachapi kaq chay mana allin kaqkunalapaq, chaynulla chay iman kaqkunalapaq yarpuqkunaqami, Tayta Dyuswan kayta mana puytinchu. Ashwanmi chay mana allin kaqkunapaq, chaynulla chay iman kaqkunalapaq yarpurla kawsanllapa. ");
INSERT INTO qufNT_vpl VALUES ("J12_16","092_2_16","1JN","2","16","16","Chaqa allita yarpushunllapa: Kay pachapi kaq ima mana allin kaqkunaqami kaykunalata ruranallapata munan. Tukuy ima mana allin kaqkunalata munar ruranallapata, chaynulla imatapis rikar kusata munanallapata, ashwan yaĉhar manaqa kusala imayjun karmaqa kusalata alabakanallapata ima munan. Piru tukuy kaykunaqami mana Dyusmantachu, ashwanmi chay mana allinta rurachikuqkunamanta chaykunaqa. ");
INSERT INTO qufNT_vpl VALUES ("J12_17","092_2_17","1JN","2","17","17","Piru chaynu mana allinta rurachikuyar imapismi, kay pachamanta kaqkunaqa limpuna tukukayan tukuy mana allin imantin. Ashwanmi Taytanchik Dyus munashannu ruraqkunaqa, tukuy tyimpupaqna kawsanqallapa. ");
INSERT INTO qufNT_vpl VALUES ("J12_18","092_2_18","1JN","2","18","18","Wamrituykuna, kay pacha tukukanan tyimpuqami ĉhamushana. Chaqa qamkunaqami, uyapashaykillapa kanqa, chay diyakunaqa, Jesucristupa kuntran rikarimuyanqa nir. Chaymi ashwan kananqa paypa kuntrankunaqa kusala achka rikarimushallapana. Chaynu katinmi, yaĉhanchikllapana kay pacha tukunanpaqqami, manana maychu nir. ");
INSERT INTO qufNT_vpl VALUES ("J12_19","092_2_19","1JN","2","19","19","Chaymi Jesucristuta kuntraqkunaqa, kay nuqanchikkunallamanta lluqshishallapa. Piru chiqaptaqami mana nuqanchikkunamantachu kasha. Chaqa nuqanchikkunamanta karqa mana ashunantachu. Ashwanmi yanqa kriyiq tukurla puriq kashallapa. Piru tukuy chay pasashankunaqami, kasha allita yaĉhanallapapaq paykunaqa mana chiqaptaqa Jesucristupiqa kriyishallapachu nir. ");
INSERT INTO qufNT_vpl VALUES ("J12_20","092_2_20","1JN","2","20","20","Piru qamkuna allita kriyiqkunawanqami, manana chaynuqa pasanqanachu. Chaqa qamkunataqa Taytanchik Dyusqa Santu Ispiritunta qushushanllaparayku chiqapta intrakankillapana mayqanmi Jesucristuqa nirmapis. ");
INSERT INTO qufNT_vpl VALUES ("J12_21","092_2_21","1JN","2","21","21","Chaqa qamkunaqa mayqanmi Jesucristuqa nir allita intrakashaykillaparayku iskribishunillapa. Chaynullami kusalata intrakankillapa mayqanpis Jesucristupa chiqap kaqninkuna karqa, paypaqqa manana llullakuyta puytinnachu nir. ");
INSERT INTO qufNT_vpl VALUES ("J12_22","092_2_22","1JN","2","22","22","Piru chay llullakuqqami, Jesucristupaqqa kaynu ninllapa: Manashi payqa Dyuspa Akrashan Cristunchu nir. Chay paykunami Jesucristupa kuntranqa. Chaqa paykunaqami Jesucristupa kuntran kar, Taytan Dyusta chaynulla Wamrantapis mana kwintachar disprisyanllapa. ");
INSERT INTO qufNT_vpl VALUES ("J12_23","092_2_23","1JN","2","23","23","Chaymi nishaykillapa: Mayqanpis Taytanchik Dyuspa Wamran Jesucristupi mana kriyiqkunaqami, Taytan Dyuspipis mana kriyiyta puytinchu. Piru Jesucristuqami Dyuspa Wamran nir, kriyiqkunaqami Taytanchik Dyuspipis kriyir paywanna kanqa. ");
INSERT INTO qufNT_vpl VALUES ("J12_24","092_2_24","1JN","2","24","24","Chayraykumi qamkuna kriyiqkunaqa, chay imanu washakanaykillapapaq nir puntamanta-pacha yaĉhachishushanllapataqa allita yarpur, ama qunqarchu shunquykillapapi purichinkillapa. Chaymi chaynu uyakushaykillapapi tukuy shunquykillapawan allita kriyiqqami, Jesucristuwan pulla kar, Taytan Dyuswanpis pullalla kayankillapa kanqa. ");
INSERT INTO qufNT_vpl VALUES ("J12_25","092_2_25","1JN","2","25","25","Chaqa Jesucristuqami maydiyapis kriyishanchiknulla shachinakusha, chay tukuy tyimpupaq kawsayta arnimashanchikllapataqa qumashunllapa. ");
INSERT INTO qufNT_vpl VALUES ("J12_26","092_2_26","1JN","2","26","26","Kriyiq masiykuna, tukuy kaykunata willar imaqami, iskribishuyanillapa allita kwintata qukar, chay ingañashunayanllapa chaykunamanta ama ingañakanaykillapapaq. ");
INSERT INTO qufNT_vpl VALUES ("J12_27","092_2_27","1JN","2","27","27","Piru nishaykillapa: Qamkunaqami Jesucristo, Santu Ispiritunta qushushanllapawanna kankillapa. Chayraykumi mana ministinkillapanachu mayqanpis yaĉhachishunanllapapaqqa. Chaqa Amitunchikmanta Santu Ispiritunllami tukuy mana yaĉhashaykillapamatapis intrachishuyanllapa. Chaymi chay intrachishuyashanllapaqa kusala chiqap kar, mana ima llulla imalamapischu. Chayraykumi imanutaq Santu Ispiritu intrachishushanllapanulla Jesucristupi allita kriyirla maydiyapis shachinakunkillapa. ");
INSERT INTO qufNT_vpl VALUES ("J12_28","092_2_28","1JN","2","28","28","Chayraykumi kananqa munashay wamrituykuna, allita yarpur ima Jesucristupi kriyir maydiyapis shachinakuyllapa. Chaynu katkillapa maydiya Jesucristo kusala mantakuyninwan rikamaqninchikllapa shamutinqa, kusa aligrila paypa naypanmanqa qimikashunllapa, mana imapaq pinqakur imalamapischu. Chaymi ashwan paywan pulla rinallapapaq listuna kashunllapa. ");
INSERT INTO qufNT_vpl VALUES ("J12_29","092_2_29","1JN","2","29","29","Chaqa allita yaĉhankillapa, Jesucristuqami imatapis karanlata ruran nir. Chaymi chayta allita yaĉharqa, pay yupay imatapis karanlata ruraqkunana kankillapa. Chaynu karqami, manana ukmanta yarpurnachu chiqap Dyuspa wamrankunana kayankillapa kanqa. ");
INSERT INTO qufNT_vpl VALUES ("J13_1","092_3_1","1JN","3","1","1","Kriyiq masiykuna, allita kwintata qukar yarpuyllapa: Taytanchik Dyusqa llakipakuq kar, uchayjun kashallapamapis kusalata llakipar wamrankuna kanallapapaq riqsimashanchikllapa nir. Chaymi ashwan kananqa paypa chiqap wamrankunana kanchikllapa. Piru chay mana kriyiq runakunaqami, nuqanchikkunataqa Dyuspa mana wamranpaq yupaychu rikamanchikllapa paykuna Dyusta mana riqsishanllaparayku. ");
INSERT INTO qufNT_vpl VALUES ("J13_2","092_3_2","1JN","3","2","2","Chaymi kusala munashay kriyiq masiykuna nishaykillapa: Nuqanchikkunaqami kananqa Dyuspa wamrankunana kanchikllapa. Piru manaraqmi yaĉhanchikllapachu chay tyimpuqa imanu kusa shumaq kashunllapa nirqa. Nataq Jesucristuqami nimanchikllapa, maydiya pay pullakumanallapapaq shamutinqashi pay payllata rikar, pay yupay kusala shumaqna kashunllapa nir. ");
INSERT INTO qufNT_vpl VALUES ("J13_3","092_3_3","1JN","3","3","3","Chayraykumi maydiyaqa Jesucristuwanna kayashaq nir kunfyakashanchikrayku, kananlla tukuy uchanchikkunata dijar, allinkunalata rurarna kawsashunllapa, imanutaq Jesucristumaqa allinlata kawsaq chaynu. ");
INSERT INTO qufNT_vpl VALUES ("J13_4","092_3_4","1JN","3","4","4","Kriyiq masiykuna, allita kuytakar kawsankillapa. Chaqa imalapipis uchakurqami, Dyus mantakushantaqa mana kasurnachu uchakushana rikarinchik Dyuspa naypanpiqa. ");
INSERT INTO qufNT_vpl VALUES ("J13_5","092_3_5","1JN","3","5","5","Chaqa qamkunaqami allita yaĉhankillapa Jesucristuqami mana ima uchayjunlamapischu karan nir. Chaynullami yaĉhayankillapapis payqami shamuran wanur chay runakunapa uchankunata limpu chinqachiq nir ima. ");
INSERT INTO qufNT_vpl VALUES ("J13_6","092_3_6","1JN","3","6","6","Chaynu Jesucristo mana uchayjun ima kasha katinmi, payllawan maydiyapis kawsaqkunaqami, manana uchakurllaqa kawsannachu. Nataq chay uchakurlla kawsaqkunaqami, Jesucristutaqa mana rikasha, chaynulla mana riqsishallapalamapischu. ");
INSERT INTO qufNT_vpl VALUES ("J13_7","092_3_7","1JN","3","7","7","Munashay wamrituykuna, amami mayqanpis ingañashunqallapachu. Chaqa mayqanpis allinlata ruraqkunaqami, paypis allinla imanutaq Jesucristumaqa allinla chaynu. ");
INSERT INTO qufNT_vpl VALUES ("J13_8","092_3_8","1JN","3","8","8","Piru chay mana allinta rurarlla uchakuqkunaqa dyablupa kaqninkuna. Chaqa yaĉhashaykillapanulla dyabluqami unaymanta-pacha uchakuran. Chaynu uchakur tukuy mana allin rurashankunata limpu chinqachinanpaqmi, Dyuspa Wamran Jesucristuqa shamuran. ");
INSERT INTO qufNT_vpl VALUES ("J13_9","092_3_9","1JN","3","9","9","Chaymi mayqanpis Dyuspa wamran kaqkunaqa, imanupi uchakurmapis mananami qashan qashanqa chaynu uchakurlla kawsayta puytinnachu, Dyus akratin mushuqmanta nasisha yupay, wamranna kashanrayku. Chaynu karmi, ima mana allinta rurarmapis Dyusninchikpa naypanpi shumaqchakarna allinlata rurar kawsayta puytin, Dyus paywan kar yanapashanrayku. ");
INSERT INTO qufNT_vpl VALUES ("J13_10","092_3_10","1JN","3","10","10","Piru imanu katinmapismi runakunataqa dasla riqsiyta puytinchik, mayqanmi Dyuspa chiqap wamran, chaynulla mayqankunami dyablupa wamran nirmapis. Chaqa chay mana allinta ruraqkuna, chaynulla mana ukninkunata llakipaqkunaqa, manami Dyuspa wamranlamapischu. ");
INSERT INTO qufNT_vpl VALUES ("J13_11","092_3_11","1JN","3","11","11","Kriyiq masiykuna, qamkuna puntamanta-pacha kriyiq qallaritkillapaqa, kaynu kawsanaykillapapaq nir yaĉhachishuranllapa: Uknikillapa uknikillapa llakipanakur ima kawsankillapa nir. ");
INSERT INTO qufNT_vpl VALUES ("J13_12","092_3_12","1JN","3","12","12","Chayraykumi ama nuqanchikkunapis imanutaq Cainmaqa chay kusala mana allinta rurachikuqpa kaqnin kar, ukninta wanuchiran chaynuchu kashunllapa. ¡Ma yarpuyllapa! ¿Imapaqtaq Cainqa uknintaqa wanuchisha kasha kanqa? Chaqa Cainqami uknintaqa wanuchiran, paypa ruraynin mana allin kashanraykula. Nataq uknin rurayashanqami kusala allin kayaq. ");
INSERT INTO qufNT_vpl VALUES ("J13_13","092_3_13","1JN","3","13","13","Kriyiq masiykuna, amami llakir yarpupakunkillapachu, chay mana kriyiq runakuna ĉhiqnishutinllapapis. ");
INSERT INTO qufNT_vpl VALUES ("J13_14","092_3_14","1JN","3","14","14","Ashwanmi imanu katinpis ukninchikllapataqa llakipashunllapa. Chaqa nuqanchikkunaqami yaĉhanchikllapa Jesucristupi kriyishanchikllaparayku, ukninchikta llakipanapaq kanchikllapa nir. Piru chay mayqanpis ukninta mana llakipaqqami uk wanusha yupay kanqa. Chaymi nuqanchikkunamaqa uchanchikllaparayku tukuy tyimpupaq wanunallapapaq kasha karmapis, kananqa ashwan tukuy tyimpu kawsanallapapaqna nimashanchikllapa Jesucristuqa. ");
INSERT INTO qufNT_vpl VALUES ("J13_15","092_3_15","1JN","3","15","15","Chaymi nishaykillapa: Chay mayqanpis ukninta mana llakipar ĉhiqniqkunaqami uk wanuchikuq yupay. Chaqa allitana yaĉhankillapa tukuy wanuchikuqkunaqami mana imanupis tukuy tyimpupaq Dyuswan kawsayta puytinchu nir. ");
INSERT INTO qufNT_vpl VALUES ("J13_16","092_3_16","1JN","3","16","16","Piru nuqanchikkunaqami allita yaĉhanchikllapa imanumi llakipanakuyqa nir. Chaqa Jesucristumi llakipamashanchikllaparayku wanuran nuqanchikkunapa uchanchikllaparayku. Chaymi imanutaq Jesucristumaqa wanuran nuqanchikkunapaq, chaynumi nuqanchikkunapis ukninchikkunata yanapayarlla wanunapaq karmapis wanuypaq. ");
INSERT INTO qufNT_vpl VALUES ("J13_17","092_3_17","1JN","3","17","17","Yarpushunllapa: Uk runa kusala imayjun kanman. Piru chay runaqa rikayanman ukninkuna imakunata ministiqta. Chaynu rikarmapis mana imalapimapis yanapayanmanchu. Chaynu ukninta mana llakiparqa ¿imanutaq tukuy shunqunwan Dyuspaqqa llakiyanqa? Manami chiqaptaqa Dyuspaqpis llakiyanqachu. ");
INSERT INTO qufNT_vpl VALUES ("J13_18","092_3_18","1JN","3","18","18","Chayraykumi munashay wamrituykuna, ukninchikta llakiparqa ama shiminchiklawanchu llakipani nishun. Ashwanmi imatapis paypaq allinta rurar yanapar imana rikachikushun chiqapta paypaq llakinchik nirqa. ");
INSERT INTO qufNT_vpl VALUES ("J13_19","092_3_19","1JN","3","19","19","Chaynu ukninchikkunata chiqapta llakipar imanaqami allitana yaĉhashunllapa chiqapta Dyus munashanta rurayanchikllapa nir. Chaynullami yaĉhashunllapapis chiqaptana Dyuspa wamran kanchikllapa nir. ");
INSERT INTO qufNT_vpl VALUES ("J13_20","092_3_20","1JN","3","20","20","Piru chaynu Tayta Dyus uchanchikkunamanta llakipamashanchikllapana katinmapis shunqunchikpi yarpunchikllapa, ¿Tayta Dyusqachu chiqapta llakipamasha kanqa? nir. Chaynu nir nuqanchiklla chay uchanchikllapapaq yarpushallapamapismi, tukuy imata yaĉhaq Tayta Dyusqa yaĉhamayanchikllapana nuqanchikkunaqa mana uchayjunnachu kar, chiqap paypa wamrankunana kanchikllapa nir. ");
INSERT INTO qufNT_vpl VALUES ("J13_21","092_3_21","1JN","3","21","21","Chaymi munashay kriyiq masiykuna nishaykillapa: Shunqunchikpi, yarpuyninchikpi Tayta Dyusqami tukuy uchaykunamantaqa chiqapta llakipamasha nir, mana uchanchikkunapaq yarpurnachu ashwan Tayta Dyuspa naypanmanqa kusa aligrilana ima qimikashunllapa. ");
INSERT INTO qufNT_vpl VALUES ("J13_22","092_3_22","1JN","3","22","22","Chaymi Taytanchik Dyusqa imata ministir mañashallapamapis yanapamashunllapa, pay mantakushankunata kasur, munashanlatana rurashanchikllaparayku. ");
INSERT INTO qufNT_vpl VALUES ("J13_23","092_3_23","1JN","3","23","23","Chaqa mantakushanqami kaynu nimayanchikllapa: “Wamran Jesucristupinashi kriyishunllapa, chaynulla ukninchikllapa ukninchikllapashi llakipanakushunllapa, imanutaq pay nimashanchikllapanulla” nir. ");
INSERT INTO qufNT_vpl VALUES ("J13_24","092_3_24","1JN","3","24","24","Chaymi Dyus nishankunata kasuqkunaqa paywan kawsanllapa, chaynulla Taytanchik Dyuspis paykunawan kawsan. ¿Imanumi yaĉhanchikllapa Dyusqa nuqanchikkunapi kawsayan? nirqa. Chaytaqami yaĉhanchikllapa, Santu Ispirituta qumashanchikllapa shunqunchikllapapi kawsashanrayku. ");
INSERT INTO qufNT_vpl VALUES ("J14_1","092_4_1","1JN","4","1","1","Kusala munashay kriyiq masiykuna, kay pachapiqami kusala achka llullakuqkuna rikarimushallapa. Chay paykunami purinllapa Dyus nishantami yaĉhachikunillapa nir. Chaymi nishaykillapapis: Amami das ingañakankillapachu. Ashwanmi allita rikar ima yaĉhankillapa, chiqaptachu Dyuspa Ispiritunwan, manaqachu mana nir. Chaqa kay pachapi yaĉhachikuqkunaqami, wakinkunaqa mana Dyusmantachu. ");
INSERT INTO qufNT_vpl VALUES ("J14_2","092_4_2","1JN","4","2","2","Chaymi chaynu allita rikar yaĉhar kwintata qukashunllapa mayqankunami Dyusmantaqa nirmapis. Piru qamkunaqami das kwintata qukayta puytinkillapa. Chaymi mayqanpis, Jesucristuqami Dyusmanta kay pachaman shamur, nuqanchikkuna yupay kwirpuyjunpaq tikrakaran nir yaĉhachikuqkunaqami, Dyusmanta chiqap Ispirituwan kaqkunaqa. ");
INSERT INTO qufNT_vpl VALUES ("J14_3","092_4_3","1JN","4","3","3","Nataq mayqanpis, Jesucristuqami mana Dyusmantachu niqkunaqami, mana Dyuspa Ispiritunwanchu. Tukuy chaynu niqkunaqami Jesucristupa kuntran kar, dyablumanta. Chaqa qamkunaqami unaymanta-pacha chaynu Jesucristupa kuntran shamuyanqa nirqa uyapashana karaykillapa. Chaymi ashwan kananqa kay pachamanqa rikarimushallapana. ");
INSERT INTO qufNT_vpl VALUES ("J14_4","092_4_4","1JN","4","4","4","Piru munashay wamrituykuna, chaynu mana allinkunata yaĉhachikuq rikarimusha katinmapis, amami imapaqpis yarpupakunkillapachu. Chaqa qamkunaqami Dyuspi kriyishaykillaparayku, Santu Ispiritu qamkunapi kawsayan, chayqami kusala pudirniyjun ima chay llullakuq dyablumantaqa. Chaynu katinmi ashwan chay dyablumanta kar, llullakur mana allinta yaĉhachikuqkunataqa limpu binsishaykillapana. ");
INSERT INTO qufNT_vpl VALUES ("J14_5","092_4_5","1JN","4","5","5","Chaqa chay mana allinta yaĉhachikuqkunaqami, Jesucristupa kuntran. Chaymi chaynu Amitunchikpa kuntran kar, mana allinta yarpushanlamanta yaĉhachikutinmi Dyusninchikta mana kasunaqkunaqa, kusalata uyakur kasunllapa. ");
INSERT INTO qufNT_vpl VALUES ("J14_6","092_4_6","1JN","4","6","6","Piru nuqanchikkuna-shuypaqa Dyusmanta kanchikllapa. Chaynu kashallapami Dyusmanta kaqkunaqa Dyuspaq yaĉhachikushallapaqa uyakur kasumanchikllapa. Piru Dyusmanta mana kaqkunaqa, mana kasukunllapachu. Chaymi chaynu yaĉhachikur ima dasla riqsiyta puytinchik, mayqanmi Dyusmanta kaq chiqap Ispirituwan, chaynulla mayqanmi chay llullachikuq ispirituwan nirmapis. ");
INSERT INTO qufNT_vpl VALUES ("J14_7","092_4_7","1JN","4","7","7","Kusala munashay kriyiq masiykuna, nuqanchikkunaqa ukninchikllapa ukninchikllapa llakipanakuchuwanllapa. Chaqa Dyusninchikmaqa llakipamanchikllapa. Chaymi mayqanpis llakipakuqqa Dyuspa Wamranta, chaynulla Dyustapis chiqapta riqsin. ");
INSERT INTO qufNT_vpl VALUES ("J14_8","092_4_8","1JN","4","8","8","Piru mayqanpis mana llakipakuqqami Dyusta mana riqsishachu. Chaqa Taytanchik Dyusmaqami kusala llakipakuq-ari. ");
INSERT INTO qufNT_vpl VALUES ("J14_9","092_4_9","1JN","4","9","9","Chaymi Taytanchik Dyusqa llakipamanchik nirqa intrachimanchik uklayla Wamran Jesucristuta washamanallapapaq kay pachaman kaĉhamushanwan. Chayraykumi Jesucristupi kriyirnaqa tukuy tyimpupaq kawsayta aypanallapapaqna kanchikllapa. ");
INSERT INTO qufNT_vpl VALUES ("J14_10","092_4_10","1JN","4","10","10","Piru Taytanchik Dyusqa manami nuqanchikkuna paypaq llakishanchikllaparaykuchu llakipamashanchikllapa. Ashwanmi pay llakipamashanchikrayku, Wamran Jesucristuta kaĉhamutin wanur, uchanchikkunawanna kidaran. Chaynuqami Dyusninchikpaqqa manana uchayjunpaqnachu riqsikasha kanallapapaq. ");
INSERT INTO qufNT_vpl VALUES ("J14_11","092_4_11","1JN","4","11","11","Kusala munashay kriyiq masiykuna, imanutaq Dyusmaqa kusalata llakipamashanchik, chaynullami nuqanchikkunapis ukninchikllapa ukninchikllapa llakipanakushunllapa. ");
INSERT INTO qufNT_vpl VALUES ("J14_12","092_4_12","1JN","4","12","12","Chaqa nishaykillapa: Manami mayqanlapis Taytanchik Dyustaqa rikashalamapischu. Piru nuqanchikkuna ukninchikllapa ukninchikllapa llakipanakushanchikllaparaykumi, Taytanchik Dyus nuqanchikkunapi katin, ashwan masta llakipanakur imana shumaqta kawsayanchikllapa. ");
INSERT INTO qufNT_vpl VALUES ("J14_13","092_4_13","1JN","4","13","13","Chaymi nuqanchikkunaqa Tayta Dyuswan kawsayanchikllapa nir yaĉhanallapapaqqa, Tayta Dyusqa Santu Ispiritunta qumashanchikllapa. ");
INSERT INTO qufNT_vpl VALUES ("J14_14","092_4_14","1JN","4","14","14","Piru nuqakunaqami, Jesucristutaqa rikasha kanillapa. Chaymi kananqa nishaykillapa: Tayta Dyusqami Wamran Jesucristuta kay pachaman kaĉhamuran, uchanchikllapamanta tukuylata washamanallapapaq nir. ");
INSERT INTO qufNT_vpl VALUES ("J14_15","092_4_15","1JN","4","15","15","Chayraykumi mayqanpis, Jesucristuqami Dyuspa Wamran niqkunaqa Dyuswan kawsayan, chaynulla Dyuspis paykunawan kawsayan. ");
INSERT INTO qufNT_vpl VALUES ("J14_16","092_4_16","1JN","4","16","16","Chaynami nuqanchikkunaqa yaĉhanchikllapa Tayta Dyusqa kusala llakipakuq nir. Chaqa payqami kusala llakipakuq-ari. Chaymi yaĉhanchikpis chay mayqanpis llakipakuqqami Dyuswan kawsayan, chaynulla Dyuspis paywan kawsayan nir. ");
INSERT INTO qufNT_vpl VALUES ("J14_17","092_4_17","1JN","4","17","17","Chaynumi Jesucristuwan kawsarqa mas allita yaĉhakunchik imanumi llakipanakuyqa nir. Chaymi chaynu llakipanakurqa chay jwisyu diya ĉhamutinmapis manami manchakur pinqakushunllapalamapischu. Chaqa nuqanchikkunaqami pay llakipamashanchiknu, llakipanakur imaqa imanutaq Jesucristumaqa, chaynuna kashunllapa. ");
INSERT INTO qufNT_vpl VALUES ("J14_18","092_4_18","1JN","4","18","18","Chaymi nishaykillapa: Nuqanchikkuna Dyusninchik munashanta rurar kawsarqami, mana imalapaqpis manchakur kawsayta puytinchikchu. Chaqa allita llakipakur kawsaqqami, tukuyla chay manchakuykunataqa mana kwintachannachu. Piru mayqanpis manchakurlla kawsaqqami manaraq allita riqsishachu, imataq llakipakuyqa nirqa. Chaymi mana allita rurashanrayku Dyusqa kastigamanqa nir manchakurlla kawsayan. ");
INSERT INTO qufNT_vpl VALUES ("J14_19","092_4_19","1JN","4","19","19","Taytanchik Dyus puntata llakipamashanchikllaparaykumi, nuqanchikkunapis paypaq llakinchikllapa. ");
INSERT INTO qufNT_vpl VALUES ("J14_20","092_4_20","1JN","4","20","20","Piru imanupiqa mayqan kaynu niyanman: Nuqami Tayta Dyuspaq llakini nir. Chaynu niyar mana ukninta chiqapta llakiparqami, chay rimaqqa kusala llulla. Chaqa rikayashan ukninta mana llakiparqa, imanunari mana rikayashan Tayta Dyuspaqmaqa llakinqa. ");
INSERT INTO qufNT_vpl VALUES ("J14_21","092_4_21","1JN","4","21","21","Chaqa Jesucristumi kaynu nir mantakuran: “Mayqanpis Taytay Dyuspaq chiqapta llakiqqami, ukninpaqpis llakinqa” nir. ");
INSERT INTO qufNT_vpl VALUES ("J15_1","092_5_1","1JN","5","1","1","Kriyiq masiykuna, mayqanpis Jesucristuta payqami Dyuspa Wamran kar washamanchik nir kriyiqkunaqa, chiqap Dyuspa wamrankuna. Chaqa yaĉhashanchikllapanu mayqanpis Taytanchik Dyuspaq llakiqkunaqami Dyuspa wamrankunapaqpis llakin. ");
INSERT INTO qufNT_vpl VALUES ("J15_2","092_5_2","1JN","5","2","2","Chaymi Taytanchik Dyuspaq llakirqa, allitana pay mantakushankunataqa rurayanchikllapa. Chaynuqami yaĉhayanchikllapa Dyuspa kaq tukuy wamrankunatapis llakipayanchikllapana nir. ");
INSERT INTO qufNT_vpl VALUES ("J15_3","092_5_3","1JN","5","3","3","Chaynulla Tayta Dyuspaq llakirqami, chay mantakushankunata kumpliyanchik. Chaqa chay mantakushankunaqa manami uk kusala llashaq yupaychu. ");
INSERT INTO qufNT_vpl VALUES ("J15_4","092_5_4","1JN","5","4","4","Chaqa Dyuspa tukuy wamran kaqkunaqami binsiyta puytinchik kay pachapi mana allin kaqkunataqa. Chaynulla chay kriyishanchikraykumi washakashanchik chay tukuy mana allin kaqkunamantaqa. ");
INSERT INTO qufNT_vpl VALUES ("J15_5","092_5_5","1JN","5","5","5","Chaymi mayqanpis Jesucristuqa Dyuspa chiqap Wamran nir kriyiqkunaqa, tukuy kay pachapi mana allin kaqkunataqa binsiyta puytin. ");
INSERT INTO qufNT_vpl VALUES ("J15_6","092_5_6","1JN","5","6","6","Allita intrakashunllapa: Amitunchik Jesucristo Tayta Dyusmanta shamusha nirqami, kaykunarayku yaĉhayta puytinchik: Amitunchik Jesucristo kay pachapi kar yakupi shutikushanrayku, chaynulla wanur yawarninta iĉhashanrayku ima. Chaymi paypaqqa yaĉhayta puytinchik mana yakupi shutikushanraykulachu, ashwan chay wanur yawarninta iĉhashanraykupis yaĉhayta puytinchik. Chaynulla Dyuspa Santu Ispiritunpis chaypaqqa, chiqapmi chayqa nir intrachimashanchikllapa. Chaymi Santu Ispiritu intrachimashanchikllaparayku, kunfyakanchikllapa. Chaqa payqa chiqaptari riman, mana llullakurchu. ");
INSERT INTO qufNT_vpl VALUES ("J15_7","092_5_7","1JN","5","7","7","Chaymi qashan nishaykillapa: Kay kimsakunaraykulami, allita intrakayta puytinchik Jesucristupaqqa: ");
INSERT INTO qufNT_vpl VALUES ("J15_8","092_5_8","1JN","5","8","8","Santu Ispiritu intrachimashanchikrayku, yakupi shutikushanrayku, chaynulla kruspi wanur yawarninta iĉhashanrayku ima. Piru kay kimsakunaqami chayllata intrachimanchikllapa Jesucristupaqqa. ");
INSERT INTO qufNT_vpl VALUES ("J15_9","092_5_9","1JN","5","9","9","Chaqa allita yarpushunllapa: Imanupimaqa uk runa imalata willamashallapamaqa kriyinchikllapa. Chaynu runa masinchik willamashallapa kriyirqa, ashwan Tayta Dyuslla Wamran Jesucristupaq willamashallapamaqa kusala chiqap kashanrayku kriyinapaqqa kusala allin. Chaqa Dyusllari chaynu intrachimanchikllapa Wamranpaqqa. ");
INSERT INTO qufNT_vpl VALUES ("J15_10","092_5_10","1JN","5","10","10","Chaymi mayqanpis Jesucristupi kriyiqkunaqa tukuy shunqunwan kriyir, payqami Dyuspa chiqap Wamran ninllapa. Piru mana kriyiqkunaqami, Tayta Dyustaqa llullata yupay riqsinllapa. Chaqa manari kriyinllapachu Tayta Dyus Wamran Jesucristupaq nishanpiqa. ");
INSERT INTO qufNT_vpl VALUES ("J15_11","092_5_11","1JN","5","11","11","Chaqa Taytanchikllapa Dyus, Wamran Jesucristupaq willamashanchikllapapi kriyishaqa tukuy tyimpupaq kawsaytana qumanchikllapa. ");
INSERT INTO qufNT_vpl VALUES ("J15_12","092_5_12","1JN","5","12","12","Chaymi mayqanpis Tayta Dyus, Wamran Jesucristupaq nishanpi kriyiqkunaqa tukuy tyimpupaqna kawsanqallapa. Piru chay mana kriyiqkunaqami mana tukuy tyimpu kawsaytaqa puytinllapachu. ");
INSERT INTO qufNT_vpl VALUES ("J15_13","092_5_13","1JN","5","13","13","Kriyiq masiykuna, qamkuna Tayta Dyuspa Wamran Jesucristupi kriyiqkunatami iskribishunillapa kay kartata, yaĉhanaykillapapaq kriyishaykillaparayku tukuy tyimpu kawsanaykillapapaqna kankillapa nir. ");
INSERT INTO qufNT_vpl VALUES ("J15_14","092_5_14","1JN","5","14","14","Chaynulla nishaykillapapis: Nuqanchikkunaqami kusalata kunfyakanchikllapa, Taytanchikllapa Dyuspiqa. Chaqa allitami yaĉhanchikllapa nuqanchikkunaqa pay munashannuta mañakushaqa uyamanchikllapa nir. ");
INSERT INTO qufNT_vpl VALUES ("J15_15","092_5_15","1JN","5","15","15","Chaymi imanutaq yaĉhanchik Tayta Dyusman mañakushaqa uyamanchik nir, chaynullami yaĉhayta puytinchikpis payqami mañashanchikpipis yanapamayanchikllapa nir. ");
INSERT INTO qufNT_vpl VALUES ("J15_16","092_5_16","1JN","5","16","17","Kriyiq masiykuna, yaĉhashanchikllapanu imalata mana allinta rurarqami Dyuspa naypanpiqa uchakuyanchikna. Piru chaynu uchakusha karmapis, Tayta Dyusman mañakushaqami llakipamanchikllapa. Chaymi nishaykillapa: Uknikillapa ima mana allinta rurar uchakuqta rikarqami, Taytanchik Dyusman mañakuyllapa llakipananpaq chay uknikillapataqa. Chaynuqami chay uknikillapaqa washakashana kanqa. Piru mayqanpis Dyusninchikpa kuntran tikrakasha kar, tukuy tyimpupaqna wanunanpaq kayarmapis, kusala mana allinkunata ukkunata yaĉhachiyatinqa, amami paykunapaqqa mañakunkillapalamapischu. ");
INSERT INTO qufNT_vpl VALUES ("J15_18","092_5_18","1JN","5","18","18","Piru allita yaĉhashanchikllapanu mayqanpis Taytanchik Dyuspi kriyishanrayku, pay chiqap wamranpaqna riqsitinqami, imanupi uchakurmapis mananami qashan qashan chaynu uchakurlla kawsayta puytinnachu. Chaqa Taytanchik Dyuspa Wamran Jesucristuqami mana imuraspis dijar kuytamashallapaqa, mana imanupis imanachimayninchikta puytinchu chay dyabluqa. ");
INSERT INTO qufNT_vpl VALUES ("J15_19","092_5_19","1JN","5","19","19","Chaqa nuqanchikkunaqami, yaĉhanchikllapa kriyishanchikllaparayku Dyusninchikpana kanchikllapa nir. Piru chay wakin mana kriyiqkunaqami chay dyablupa kar, kusala mana allinta rurarlla kawsanllapa. ");
INSERT INTO qufNT_vpl VALUES ("J15_20","092_5_20","1JN","5","20","20","Nuqanchikkunaqami allita yaĉhanchikllapa Dyuspa Wamran Jesucristuqami shamuran Taytan Dyusta allita riqsichimanallapapaq nir. Chaymi nuqanchikkuna kriyiqkunaqa allitana kriyir Jesucristullawanna kawsanchikllapa. Chaqa chiqap kaq Jesucristuqami qumanallapapaq nisha tukuy tyimpupaq kawsaytana. ");
INSERT INTO qufNT_vpl VALUES ("J15_21","092_5_21","1JN","5","21","21","Chayraykumi munashay wamrituykuna, allita kuytakar ima, amami chay runakuna rurashan yanqa dyus nishanllapakunataqa adurankillapalamapischu. ");
INSERT INTO qufNT_vpl VALUES ("J21_1","093_1_1","2JN","1","1","1","Kriyiq masiykuna, nuqa Juanmi kriyiqkunapa rikaqnin kar, qamkunata Dyus akrar paypana kanaykillapapaq nishushallapa katinmi iskribishunillapa. Chaqa Jesucristupi allita kriyishaykillaparayku mana qunqashurllapa, kusalata qamkunapaq yarpukuni. Piru manami nuqalachu chaynuqa yarpushuni, ashwanmi tukuyla chiqap kaq Amitunchikpi kriyiqkunaqa qamkunapaqqa kusalata yarpunllapa. ");
INSERT INTO qufNT_vpl VALUES ("J21_2","093_1_2","2JN","1","2","2","Chaymi nishaykillapa: Qamkunapaqqami kusalata yarpuni chiqap kaq, Jesucristuta kay shunquyllapapi purichiq kar. Chaqa chay chiqap kaqqami, mana uk ratulapaqchu nuqanchikkunawanqa, ashwanmi tukuy tyimpupaqna. ");
INSERT INTO qufNT_vpl VALUES ("J21_3","093_1_3","2JN","1","3","3","Chaymi kananqa mañakuni qamkunapaq Taytanchik Dyus, Wamran Jesucristuwan pulla kusalata yanapar, llakipar ima kusala shumaqta kawsachishunanllapapaq. Chaynuqami chay chiqap kaqlapina kar, llakipanakur imana kawsanaykillapapaq. ");
INSERT INTO qufNT_vpl VALUES ("J21_4","093_1_4","2JN","1","4","4","Piru kananqami nuqaqa kusalata aligriyani. Chaqa qamkunamanta kriyiq masikikunatami tarisha kani, qamkuna yupaylla Dyus munashannulla, chiqap kaqta rurar kawsaqllapata. ");
INSERT INTO qufNT_vpl VALUES ("J21_5","093_1_5","2JN","1","5","5","Chaymi munashay kriyiq masiykuna, kananqa rugashunillapa ukninchikllapa ukninchikllapa kusalata llakipanakur ima kawsanallapapaq. Piru kaynu nishurllapaqa, manami uk mushuq mantakuyta imachu iskribishuyanillapa. Ashwanmi kay willashuyashayllapataqa unaymanta-pacha Jesucristuqa nimashanchikllapallana karan. ");
INSERT INTO qufNT_vpl VALUES ("J21_6","093_1_6","2JN","1","6","6","Chaqa Taytanchik Dyus mantakushankunaqami intrachimanchikllapa llakipanakur ima kawsanallapapaq nir. Chaymi chay mantakuykunata puntamanta-pacha intrakashaykillapanulla uknikillapa uknikillapa llakipanakur ima kawsanaykillapapaqna kankillapa. ");
INSERT INTO qufNT_vpl VALUES ("J21_7","093_1_7","2JN","1","7","7","Kriyiq masiykuna, allitami intrakayllapa, kananmi achka mana allinta yaĉhachikuqkuna rikarimushallapa. Chaymi paykunaqa kaynu yaĉhachikunllapa: “Jesucristuqami Dyusmantaqa mana nuqanchikkuna yupay kwirpuyjunchu shamusha” nir llullachikur yaĉhachikunllapa. Chaymi nishaykillapa: Mayqanpis chaynu nir yaĉhachikutinqa yaĉhankillapana wakqa mana chiqap yaĉhachikuq kar Jesucristupaqa kuntran nir. ");
INSERT INTO qufNT_vpl VALUES ("J21_8","093_1_8","2JN","1","8","8","Chayraykumi allita kuytakankillapa. Chaqa imanupiqakish chay mana allin yaĉhachikuqkunata kasur, Jesucristumanta imata karanlata aypanaykillapapaq karan chayta mana aypatkillapachu. Ashwanmi ima rurayashaykillapapiqa Jesucristupi yarpur rurayllapa. ");
INSERT INTO qufNT_vpl VALUES ("J21_9","093_1_9","2JN","1","9","9","Chaqa mayqanpis Jesucristo yaĉhachikushanmanta ukmanta yaĉhachikuqqami mana Dyusmantachu yaĉhachikuyan, chaynulla Dyuswan kaytapis mana puytiyanchu. Piru mayqanpis Jesucristupaq yaĉhachikuqqami, Taytanchik Dyuswan pulla kar, Wamran Jesucristuwanpis pulla kawsayta puytin. ");
INSERT INTO qufNT_vpl VALUES ("J21_10","093_1_10","2JN","1","10","10","Chaymi nishaykillapa: Mayqan wasikillapaman ĉhar Jesucristupa kuntran kar, mana Dyus nishannu yaĉhachishuqllapa qallaritinqa amami samachinkillapalamapischu wasikillapapiqa. ");
INSERT INTO qufNT_vpl VALUES ("J21_11","093_1_11","2JN","1","11","11","Chaqa mayqanpis chay mana allinta yaĉhachikuqta wasinpi samachiqqami, ashwan chay mana allin yaĉhachikuyashanpi yanapaq yupayna. ");
INSERT INTO qufNT_vpl VALUES ("J21_12","093_1_12","2JN","1","12","12","Kriyiq masiykuna, kanmi masraq willar ima animachishunayllapapaq. Piru manami munanichu kay kartayllapi iskribir ima willashunayllapapaqqa. Ashwanmi Dyus munatinqa mana tardarchu rikashuqllapa shamuyta yarpuni. Chaymi chaypi tantanakur ukninchikllapa ukninchikllapa kusalata aligriyanallapapaq. ");
INSERT INTO qufNT_vpl VALUES ("J21_13","093_1_13","2JN","1","13","13","Chaynullami kaymantapis chay qamkunata yupay, Tayta Dyus akrashan kriyiqkunapis, qamkunapaq saluduta kaĉhamun. ");
INSERT INTO qufNT_vpl VALUES ("J31_1","094_1_1","3JN","1","1","1","Nuqa Juanmi kriyiqkunapa rikaqnin kar, kusala munashay kriyiq masiy Gayo, kay kartata iskribishuni. Chaqa qampaqmi kusalata llakini ima. ");
INSERT INTO qufNT_vpl VALUES ("J31_2","094_1_2","3JN","1","2","2","Kriyiq masiy Gayo, yaĉhanimi qamqa kusa allinta puriyanki Dyusninchikwan nir. Chaymi Taytanchik Dyusman kusata mañakuni, pay yanapashutin ama imapis pasashutin, allinla ima kanaykipaq. ");
INSERT INTO qufNT_vpl VALUES ("J31_3","094_1_3","3JN","1","3","3","Chaymi wakin kriyiq masikikuna watukumaq ĉhamur parlamasha qampaq, kaynu nir: Qamqashi chiqap kaqlapi kar, kusa allinlata rurar kawsanki nir. Chaymi chaynu nimarllapaqa, kusalata aligriyachimashallapa. ");
INSERT INTO qufNT_vpl VALUES ("J31_4","094_1_4","3JN","1","4","4","Chaqa tukuy nuqallapi ima katin aligriyanaymantaqami, ashwan masta aligriyachiman, qamkuna wamray yupay kaqkunaqashi chiqap Jesucristo munashannulla rurar kawsankillapa nir yaĉhashayrayku. ");
INSERT INTO qufNT_vpl VALUES ("J31_5","094_1_5","3JN","1","5","5","Kriyiq masiy, qam chay uknikikunata ima ministishanpi yanaparqami kusala allinta rurayanki. Chaynulla yanapayankipismi, chay uklawmanta kaq kriyiq masikikunatapis. Chaqa chaynu rurarqami ashwan kusala mas allinta rurayanki. ");
INSERT INTO qufNT_vpl VALUES ("J31_6","094_1_6","3JN","1","6","6","Chaynu yanapakushaykiraykumi, runakunaqa qamqashi kusalata llakipanki paykunataqa nir, tukuy kriyiqkunapa naypanpi rimasha. Chaymi kusalata kananqa rugashuni chay ukninchikkuna Dyus munashanta yaĉhachikuq riqkunata ima ministishanpi yanapanaykipaq. Chaynuqami paykunaqa, Amitunchikpa kusala shumaq rimayninta rir yaĉhachikunanllapapaq. ");
INSERT INTO qufNT_vpl VALUES ("J31_7","094_1_7","3JN","1","7","7","Chaqa paykunaqami Jesucristupaq yaĉhachikunanpaq kusalata yarpushallapa. Piru chaynu yaĉhachikuq rinanpaqqa manami ministishachu chay mana kriyiq runakuna yanapanantaqa. ");
INSERT INTO qufNT_vpl VALUES ("J31_8","094_1_8","3JN","1","8","8","Chayraykumi nuqanchikkuna yanapayta puytinchikllapa paykunaqa rir yaĉhachikunanpaq, chiqap kaq Jesucristupaqqa. ");
INSERT INTO qufNT_vpl VALUES ("J31_9","094_1_9","3JN","1","9","9","Kriyiq masiykuna, nuqami qamkunaman iskribimuray uk kartata. Piru chay qamkunapimi kan uk runa Diótrefes shutiq. Paymi chay ima nir iskribishushayllapapaq mana allintachu yarpun. Ashwanmi pay munashannulla rurachishurllapa ima, kusala mantakuq ima kanayan. ");
INSERT INTO qufNT_vpl VALUES ("J31_10","094_1_10","3JN","1","10","10","Chayraykumi nuqa rikashuqllapa shamurqa, chay runataqa qayachimur allita parlashaq. Chaqa nuqami yaĉhasha kani, chay runaqashi kusala mana allin kwintunkunawan, chaynulla llullakur ima rimar purin, nuqakunapaq nir. Chaynullami yaĉhashapis kani, chay runaqashi kriyiq masinchikkuna yaĉhachikur ĉhatinmapis mana samachinchu. Chaymi ashwan wakin kriyiqkuna samachikushaq nitinllapamaqa mana samachikunanllapata munar chay kriyiqkunapa tantakananllapa wasimanmatapis itakur manana tantakananllapamatapis munanllapanachu ima nir. ");
INSERT INTO qufNT_vpl VALUES ("J31_11","094_1_11","3JN","1","11","11","Kusala munashay kriyiq masiy, amami chay mana allinta rurayashanllapakunata ima rurarchu, allin kaqlata rurar kawsankillapa. Chaqa chay allinta ruraqkunaqami Dyuswan kawsanllapa. Piru chay mana allinta ruraqkunaqami, Dyustaqa mana rikar riqsishallapalamapischu. ");
INSERT INTO qufNT_vpl VALUES ("J31_12","094_1_12","3JN","1","12","12","Piru chay ukninchik Demetrio-shuypaqami Dyustaqa riqsir kriyishanrayku, kusa allinlata rurar kawsan. Chaymi chaynu chay chiqap kaqpi kriyir allinlata rurashanrayku, wakin rikaqkunapis kusa allinlata rimanllapa paypaqqa. Chaynullami nuqakunapis, payqami kusa shumaqta kawsan nir rimanillapa. Chaqa qamqami yaĉhanki imata rimarpis chiqap kaqlata rimanillapa nir. ");
INSERT INTO qufNT_vpl VALUES ("J31_13","094_1_13","3JN","1","13","13","Kriyiq masiy Gayo, kusala achkaraqmi kan willashunaypaqqa. Piru manami munanichu kay kartayllapi iskribir willashunaypaqqa. ");
INSERT INTO qufNT_vpl VALUES ("J31_14","094_1_14","3JN","1","14","14","Chayraykumi mana tardarchu daskaqla shamunayani rikashuq, chaypinami qam qamllawanna parlanapaq. ");
INSERT INTO qufNT_vpl VALUES ("J31_15","094_1_15","3JN","1","15","15","Jesucristumi yanapar kusala shumaqta kawsachishunqa. Kaymanta kaq kriyiq masinchikkunami qampaq saluduta kaĉhamun. Piru kriyiq masiy rugashayki, saludapamanaykipaq chaypi kaq tukuyla kriyiq masinchikkunatapis. ");
INSERT INTO qufNT_vpl VALUES ("JD1_1","095_1_1","JUD","1","1","1","Nuqa Judas Santiagupa ukninmi, Jesucristupa sirbiqnin kani. Chaymi, kay kartata iskribimuni qamkunata Taytanchik Dyus llakipar akrashushallapa kaqkunaman. Chaqa maydiyapis Jesucristullami yanapashuyanllapa, paylapi kriyirlana kawsanaykillapapaq. ");
INSERT INTO qufNT_vpl VALUES ("JD1_2","095_1_2","JUD","1","2","2","Chaymi Jesucristuta kusalata mañakuni llakipar yanapashurllapa, kusala shumaqta ima kawsachishunanllapapaq. ");
INSERT INTO qufNT_vpl VALUES ("JD1_3","095_1_3","JUD","1","3","3","Kusala munashay kriyiq masiykuna, nuqami kusalata yarpusha kani iskribir masta intrachishunayllapapaq imanumi nuqata, chaynulla qamkunatapis Jesucristuqa washamashanchikllapana nir. Piru kananqami kusalata rugar willashaykillapa, chay kriyishanchikllapanulla maydiyapis shachinakunallapapaq ama chiqanchakarnachu nir. Chaqa yaĉhashanchikllapanu Taytanchik Dyusmi nimaranchikllapa Jesucristupi tukuyla kriyiqkunalashi washakashana kashunllapa nir. ");
INSERT INTO qufNT_vpl VALUES ("JD1_4","095_1_4","JUD","1","4","4","Tukuy kaykunataqami nishuyanillapa, chay llullakur yaĉhachikuqkuna kusala achka rikarimushanllaparayku. Piru chay runakunapaqqami, Dyus nitin iskribiqkunaqa unay may tyimpumanta-pacha nishallana kayaq, paykunaqashi kusala manchaypaqta kastigakasha kanqa nir. Chaymi chay kusala mana allinta rurar kawsaq runakunaqa Dyusninchikpi kriyiq tukur, “Kriyishanchikraykumi, imatapis munashanchiknulla rurayta puytinchik” nir llullakur yaĉhachikunllapa. Piru chaynu niqkunaqami, tukuy imapa amun kaq Amitunchik Jesucristutaqa, mana riqsishallapalamapischu. ");
INSERT INTO qufNT_vpl VALUES ("JD1_5","095_1_5","JUD","1","5","5","Kriyiq masiykuna, qamkuna yaĉhayatkillapamapis, kaytami yarpunaykillapata munani: Amitunchikmi Israel runakunata Egipto pwiblumanta washar tukuylata lluqshichimuran. Piru Israel runakunaqami, mana tukuyninqa kriyiqkunachu karan. Chaymi chaynu lluqshichimushana karqa, chay mana kriyiqkunataqa limpu wanuchir tukchiran. ");
INSERT INTO qufNT_vpl VALUES ("JD1_6","095_1_6","JUD","1","6","6","Chaynullami wakin angelkunamapis Dyuswan kayashanmanta chiqanchakar, imata rurananpaq nishanta mana kasurchu, kuntranna tikrakaranllapa. Chaymi ashwan paykuna munashannulla rurashanrayku, Dyusqa kusala manchaypaq tutaparaqlla uĉhku ruri mayman itakuran kadinakunawan watar. Chaymi chaypina yarakuskinanllapapaq chay kusala manchaypaq jwisyu diya ĉhamunankaman. ");
INSERT INTO qufNT_vpl VALUES ("JD1_7","095_1_7","JUD","1","7","7","Chaqa imanutaq unaymaqa munashanllapalata rurar uchakuranllapa, chaynu yupaymi Sodomapi, Gomorrapi, chaynulla kay pwiblupa shipchanpi kaq pwiblitukunapimapis mana allinta ruraqkunapaqna tikrakaranllapa. Chaymi chay pwiblupiqa runakunaqa warmiwan yupay ullqupuralla punuqllapa. Chaynulla kusala ukman saqra imakunata ima ruraqllapa. Chayraykumi Tayta Dyusqa chay runakunawanqa piñakur, kusala manchaypaq ninawan kastigaran. Piru chay kastigashan imaqami kay tyimpupi kawsaqkunapaqqa sirbimanchikllapa, intrakarna amana chay tukuy tyimpupaq ninawan kastigakasha kanallapapaq. ");
INSERT INTO qufNT_vpl VALUES ("JD1_8","095_1_8","JUD","1","8","8","Piru chaynu katinmapis chay mana allinta yaĉhachikuq runakunaqa mana intrakanar, paykuna munashanllata rurar kawsanllapa. Chaymi ashwan mana imatapis kasuyta munanllapachu. Chayraykumi, paykunaqa yanqa runakunalla karmapis mana mayqantapis kwintacharchu, Dyus akrashan kaq mantakuqkunapaq, chaynulla chay kusala pudirniyjun kaq angelkunapaq, chay mana allin kaq angelkunapaqmapis, kusala mana allinkunata ima rimarlla kawsanllapa. ");
INSERT INTO qufNT_vpl VALUES ("JD1_9","095_1_9","JUD","1","9","9","Chaqa allita yarpunmanllapa, Tayta Dyuspa angelninkunamaqa manami mayqanpaqpis kusala mana allinkunata rimanllapachu. Imanutaq kusala pudirniyjun Tayta Dyuspa punta angelnin Miguelmaqami, Moisespa kwirpunta kitanakunanpaq dyabluwan maqanakuyarmapis chay dyablutaqa manami niranchu: “Kusala saqra dyablu, kanan-shuypaqami kastigakashana kanki” nirqa. Ashwanmi kaynu niran: “Amitunchikmi rikar yaĉhar imata rurashaykinulla kastigashunqa” nir. ");
INSERT INTO qufNT_vpl VALUES ("JD1_10","095_1_10","JUD","1","10","10","Piru chay mana allinta yaĉhachikuq runakunaqami, mayqanpaqpis sunsunulla rimanllapa, mana kwintacharchu. Chaymi paykunaqa kawsanllapa kwirpun munashanllata rurar, imanutaq animalkunamaqa kawsan chaynu. Chaymi kusa mana allinta rurar uchakushanllaparayku Dyuspa naypanpiqa kusala manchaypaqta kastigakashana kanqallapa. ");
INSERT INTO qufNT_vpl VALUES ("JD1_11","095_1_11","JUD","1","11","11","¡Imananqallaparaq chay mana allinta ruraq runakunaqa! Chaqa paykunaqami, imanutaq Cainmaqa kusala mana allinta rurar kawsaran, chaynullami kawsanllapa. Chaynulla imanutaq Balaammaqa qillayta munashanrayku Dyusmanta chiqanchakaran chaynu kawsanllapa. Chaymi imanutaq chay runa Coré shutiqmaqa Tayta Dyusta mana kasuranchu, chaynullami kay runakunapis Dyusninchikta mana kasur ima puriyar wanunllapa. ");
INSERT INTO qufNT_vpl VALUES ("JD1_12","095_1_12","JUD","1","12","12","Chaymi chay llullakur yaĉhachikuq runakunaqa chay kriyiqpura fyistakunkillapa chaypimapis, chaypi pullaykillapa kar, kusala pinqaypaqta tukunllapa. Chaqa paykunaqami chaypiqa kusata aligriyar mikunllapa, upyanllapa tiqllananllapakaman. Piru manami qamkunataqa kwintachashunllapachu. Chaymi chay mana allinta yaĉhachikuq runakunaqa, wakinkunata rikar yaĉhachiq karmapis, ashwan paylapaq yarpunllapa. Chaynu karmi paykunaqa kaynu yupay kawsanllapa: Imanutaq chaki puktaymataqa wayra apan chaynu. Chaymi ashwan chay runakunaqa, imanutaq qirumataqa mana puqutinqa, kuchunllapa. Chaymanta qashan manana imapaqpis sirbitinqami, ashwan ĉhupanmantana pilanllapa, chaynu yupaymi chay runakunaqa kawsanllapa mana imalapaqpis sirbirchu. ");
INSERT INTO qufNT_vpl VALUES ("JD1_13","095_1_13","JUD","1","13","13","¿Manachu qamkunaqa yaĉhankillapa imanutaq mar yakumaqa wakman kayman maqchikar pusqukun nir? Chaynumi chay runakunapis wakman kayman chay mana allinkunata yaĉhachikurqa shikwakunllapa, chay kusala pinqaypaq yaĉhachikuyashanllapataqa. Chaynullami paykunaqa uk qullar, mana mayman rishaq nirmapis yaĉhaq yupaychu. Chaymi paykunaqa yarakuyanllapa Dyus rikar yaĉhar kusala manchaypaq yanalla ruri mayman itakunanpaq tukuy tyimpupaqna. ");
INSERT INTO qufNT_vpl VALUES ("JD1_14","095_1_14","JUD","1","14","14","Yaĉhashanchikllapanu Adanmi punta runa kaq. Chaymantami paypaqa willkankuna karan. Chay willkankunapismi willkayjun karan. Chaymi kay willkankunapis wamrakuranllapa. Chay wamrankunamantami nasiran Enocqa. Kay Enocmi Dyuspa rimaqnin kaq. Chaymi Dyus rimachitin, chay mana allinta yaĉhachikuqkunapaqqa kaynu nir rimaran: “Rikaraymi Amitunchik kusala manchaypaq achka angelkunawan shamuqta. ");
INSERT INTO qufNT_vpl VALUES ("JD1_15","095_1_15","JUD","1","15","15","Paymi shamuyaran tukuyla runakunata rikar yaĉhaq. Chaymi chay kusala mana allinta rurasha chaykunata, chaynulla Amitunchikllapaq kusala mana allinta rimashanrayku tukuy tyimpupaq kastigananpaqna shamuyaran” nir. ");
INSERT INTO qufNT_vpl VALUES ("JD1_16","095_1_16","JUD","1","16","16","Chaqa chay runakunaqa imatapis mana allinta yupay rikar, chaynulla kusa saqrata musyakunllapa ima. Chaymi ashwan chay runakunaqa imatapis kwirpun munashanllata ruranllapa. Chaynulla imata rimarmapis kusalata alabakar ima rimar wakinkunata ingañanllapa. ");
INSERT INTO qufNT_vpl VALUES ("JD1_17","095_1_17","JUD","1","17","17","Piru qamkunaqami Amitunchik Jesucristupa apustulninkuna yaĉhachikushantaqa allita intrakashaykillapa kanqa. Chaymi chay intrakashaykillapataqa ama qunqankillapanachu. ");
INSERT INTO qufNT_vpl VALUES ("JD1_18","095_1_18","JUD","1","18","18","Chaqa kaynu nirmi intrachishuranllapa: “Maydiya Jesucristo shamunan diya shipchana katinqami, rikarimunqallapa achka burlakaqkuna. Paykunaqami kwirpun munashannulla ima rurar kawsanqallapa” nir. ");
INSERT INTO qufNT_vpl VALUES ("JD1_19","095_1_19","JUD","1","19","19","Chaynu runakunami kriyiqkunataqa paykunapurata chiqanchan. Chaynulla paykuna munashanllapanulla kawsanllapa. Chaqa paykunaqa mana Dyuspa Santu Ispiritunwanmapischu. ");
INSERT INTO qufNT_vpl VALUES ("JD1_20","095_1_20","JUD","1","20","20","Piru qamkuna-shuypaqami kriyiq masiykuna, chay kusala shumaq imapi kriyishaykillapanulla shachinakuyllapa, chaynulla imapaq Tayta Dyusman mañakunarmapis Santu Ispiritu yanapashutinllapa mañakuyllapa. ");
INSERT INTO qufNT_vpl VALUES ("JD1_21","095_1_21","JUD","1","21","21","Chaynulla Tayta Dyus llakipashushanllapanulla ama disanimakurchu yarayllapa maydiya Amitunchik Jesucristo shamunankaman. Chaqa payqami kusata llakipamashanchikllaparayku apamashunllapa tukuy tyimpupaq paywanna kawsanallapapaq. ");
INSERT INTO qufNT_vpl VALUES ("JD1_22","095_1_22","JUD","1","22","22","Chayraykumi chay manaraq allita kriyiqkunamatapis llakipar masta animachiyllapa tukuy shunqunwan Amitunchikpi kriyinanllapapaq. ");
INSERT INTO qufNT_vpl VALUES ("JD1_23","095_1_23","JUD","1","23","23","Chaynulla chay wakin uchanrayku rupananpaq yupay kaqkunatapis, yanapankillapa amana uchanrayku rupananllapapaq. Chaynullami wakinkunatapis llakipankillapa. Piru allitami kuytakankillapa. Imanupiqakish qamkunata uchakuchishushallapamana rikaritinllapa. Chaqa chay yanapayankillapa runakunapa yarpuyninqami, kusa millanaypaqllaraq. ");
INSERT INTO qufNT_vpl VALUES ("JD1_24","095_1_24","JUD","1","24","25","Kriyiq masiykuna, kananqa kusala pudirniyjun washamaqninchik Taytanchik Dyusta alabashunllapa. Chaqa payqami kusala pudirniyjun kashanrayku qamkunata kuytashuyanllapa ama imalapimapis uchakurchu kusa allinla, chaynulla kusa aligri ima kusala shumaq mantakuyashanman ĉhanaykillapapaq. Chaqa payllami, quya, kanan, allaq, chaynulla maydiyapis mantakun, kusala puytiq ima kashanrayku. Chaymi Amitunchik Jesucristo maydiyapis yanapamashunllapa. ");
INSERT INTO qufNT_vpl VALUES ("RV1_1","096_1_1","REV","1","1","1","Taytanchikllapa Dyusqami jwisyu diya ĉhamunanpaqna katinqa imakunami pasayanqa nirqa Jesucristutaraq intrachiran. Chayna Jesucristuqa sirbiqninkunata intrachinanpaq. Piru Amitunchikqami, uk angelninta kaĉhamutin sirbiqnin Juantaqa allita intrachiran. ");
INSERT INTO qufNT_vpl VALUES ("RV1_2","096_1_2","REV","1","2","2","Chaymi Tayta Dyus, Jesucristuta intrachishantaqa Juanqa intrakashanrayku tukuy rikashanta, uyapashantaqa karanta rimayan. ");
INSERT INTO qufNT_vpl VALUES ("RV1_3","096_1_3","REV","1","3","3","Chaymi mayqanpis Dyusmanta kaq kay rimayta liyir manaqa uyakur tukuy shunqunwan kasuqkunaqa kusa shumaqmi kanqallapa. Chaqa Tayta Dyus tukuy ima pasananpaq nishanqami shipchamunna kumplikananpaqqa. ");
INSERT INTO qufNT_vpl VALUES ("RV1_4","096_1_4","REV","1","4","4","Nuqa Juanmi, prubinsya Asiapi syiti pwiblupi kriyiqkuna kankillapa chayman iskribimuni. Chaymi kusalata Taytanchik Dyusman mañakuni pay yanapar kusala shumaqta ima kawsachishunanllapapaq. Chaqa paymi unaymanta karanllana. Chaynulla kananpis kanlla. Chaymi maydiyapis shamunqa. Chaynullami mañakunipis Tayta Dyus tar mantakunan naypanpi syiti Ispiritukuna kaqpis kusa shumaqta yanapar kawsachishunanllapapaq. ");
INSERT INTO qufNT_vpl VALUES ("RV1_5","096_1_5","REV","1","5","5","Jesucristumanpismi mañakuni kusa shumaqta yanapar kawsachishunanllapapaq. Chaqa paymi allita Taytan Dyuspaqqa intrachimanchikllapa. Paymi puntata kawsamuran. Chaynulla paymi mantan tukuy kay pachapi mantakuqkunamatapis. Chaqa Jesucristuqami munamashanchikllaparayku yawarninta iĉhar uchanchikkunamantaqa washamashanchikllapa. ");
INSERT INTO qufNT_vpl VALUES ("RV1_6","096_1_6","REV","1","6","6","Chaynu tukuyta washarmi uklapaq yupayna tikrar, kusa mantakuq imana kanallapapaq nimashanchikllapa. Chaynullami akramashanchikllapapis uk kura yupay kar, Jesucristupa Taytan Dyuslatana sirbinallapapaq. ¡Chaymi ashwan Jesucristuqa tukuy tyimpupaq mantakun nir ima alabashunllapa! ¡Chaynumi kanqa! ");
INSERT INTO qufNT_vpl VALUES ("RV1_7","096_1_7","REV","1","7","7","¡Jesucristumi puktay rurilata shamunqa! Tukuymi rikanqallapa, wanutin tukshir uĉhkuran chaykunamatapis. Tukuy pachamanta runakunapis rikanqa. Kusatami llakir paypaq waqanqallapa. ");
INSERT INTO qufNT_vpl VALUES ("RV1_8","096_1_8","REV","1","8","8","“Nuqami chay punta litra Alfa ninllapa chay, chaynulla chay tukukanan litra Omega kani. Chaynullami chay punta chay, tukukanan chay kani”. Chaynumi nin Amitunchik kusa puytiq Tayta Dyusqa. Chaqa paymi unaymanta karanllana. Chaynulla kananpis kanlla. Chaymi maydiyapis shamunqa. ");
INSERT INTO qufNT_vpl VALUES ("RV1_9","096_1_9","REV","1","9","9","Nuqa Juanmi, Jesucristupi kriyishayrayku kriyiq masikillapa kani. Chaynu karmi qamkuna yupay kusalata qischakar imamapis shachinakuni. Chaqa nuqapismi Tayta Dyus mantakuyashanwanna kani. Chaymi Tayta Dyuspa rimaqnin kar, Jesucristupaq yaĉhachikushayrayku, aypar apamaranllapa chay mar yaku ĉhaypipi uk pacha Patmos shutiq karan chayman. ");
INSERT INTO qufNT_vpl VALUES ("RV1_10","096_1_10","REV","1","10","10","Piru Amitunchikta alabanapaq diyapi Tayta Dyusman mañakutiyqami, Santu Ispiritu kusala shumaq imakunata rikapakuchimaran, uyapakuchimaran ima. Chaymi ikiymanta uyaparay uk kusa jwirti rimayta. Chay rimaymi trumpita kusa jwirtita waqaq yupay karan. ");
INSERT INTO qufNT_vpl VALUES ("RV1_11","096_1_11","REV","1","11","11","Chaymi nimayaran: “Nuqami chay punta litra Alfa ninllapa chay, chaynulla chay tukukanan litra Omega kani. Chaynullami chay Punta Kaq chay, Tukukanan Kaq chay kani. Uk librupi iskribiy kay rikashaykita. Chaymanta kaĉhanki prubinsya Asiapi syiti pwiblukunapi kriyiqkuna kan chayman. Chay kriyiqkuna kan chay pwiblukunaqami kaykuna: Éfeso, Esmirna, Pérgamo, Tiatira, Sardis, Filadelfia, Laodicea ima”. ");
INSERT INTO qufNT_vpl VALUES ("RV1_12","096_1_12","REV","1","12","12","Ikimanmi tikrakaray rikanaypaq mayqanshi willamayaran nir. Piru ashwan rikaray urumanta rurakasha syiti bilirukunata. ");
INSERT INTO qufNT_vpl VALUES ("RV1_13","096_1_13","REV","1","13","13","Chay syiti bilirukunapa ĉhaypinpimi rikaray uk runa yupay rikĉhaqta. Mudananqami ĉhakinkaman ĉhayaran. Urumanta rurakasha waĉhkutami qasqunkaman waĉhkakusha karan. ");
INSERT INTO qufNT_vpl VALUES ("RV1_14","096_1_14","REV","1","14","14","Aqchanqami imanutaq yuraq utku chaynulla puktaymapis kusala yuraq chaynu karan. Nawinkuna-shuypaqa, nina miraq yupay karan. ");
INSERT INTO qufNT_vpl VALUES ("RV1_15","096_1_15","REV","1","15","15","Ĉhakinkunaqami urnupi brunsi rupachir kamkachikasha yupay kusalata llipyarayaran. Rimanan-shuypaqa, kusala jwirti karan imanutaq riyumaqa kusala achka karqa lanyan chaynu. ");
INSERT INTO qufNT_vpl VALUES ("RV1_16","096_1_16","REV","1","16","16","Nataq allilaw makinpi-shuypaqa, syiti qullarkunata charikusha karan. Shiminmanta-shuypaqa yarqamuyaran uk ispada kadalawunman kusa filuyjun. Qaqllanqami imanutaq rupaymaqa kusalata llipyaramun chaynu karan. ");
INSERT INTO qufNT_vpl VALUES ("RV1_17","096_1_17","REV","1","17","17","Chaynuta rikarqami nuqaqa wanusha yupay ĉhakinman rataray. Piru payqa allilaw makinta nuqapa anayman ĉhurar nimaran: “Ama manchakuychu. Nuqami Punta Kaq chay, Tukukanan Kaq chay kani. ");
INSERT INTO qufNT_vpl VALUES ("RV1_18","096_1_18","REV","1","18","18","Nuqami kawsani. Wanushami karay. Piru kananqami tukuy tyimpupaqna kawsani. Chaynumi kanqa. Nuqami llabita purichini chay wanuypata, chaynulla chay wanushakuna maymanĉhi riyan chayman riqkunapaq ima. ");
INSERT INTO qufNT_vpl VALUES ("RV1_19","096_1_19","REV","1","19","19","“Rikashaykitami iskribinki, kanan imakuna pasayan chayta, chaynulla maydiyapis pasayanqa chaymatapis. ");
INSERT INTO qufNT_vpl VALUES ("RV1_20","096_1_20","REV","1","20","20","Piru kananqami intrachishayki chay syiti qullarkunata allilaw makiypi charikushaypaq, chaynulla chay urumanta syiti bilirukunapaqpis: Chay syiti qullarkunaqami intrachimanchik chay syiti pwiblupi kriyiqkunata rikaq angelkunapaq. Nataq chay syiti bilirukuna-shuypaqa intrachimanchik chay syiti pwiblupi kriyiqkunalapaq. ");
INSERT INTO qufNT_vpl VALUES ("RV2_1","096_2_1","REV","2","1","1","“Chay Éfeso pwiblupi kriyiqkunata rikaq angelmanmi kayta iskribiy: Chay syiti qullarkunata allilaw makinpi charikusha chay, chaynulla chay syiti bilirukunapa ĉhaypinpi puriq chayqami kaynu nin: ");
INSERT INTO qufNT_vpl VALUES ("RV2_2","096_2_2","REV","2","2","2","Nuqami, qamkuna Efesupi kriyiqkunapaqqa yaĉhani tukuy imata rurayashaykillapapaqpis. Riqsishunillapapismi kusata qischakar imamapis shachinakur yaĉhachikuyashaykillapapaq. Chaynullami yaĉhanipis, chay mana allinta ruraqkunawanqa mana pulla kayta puytinkillapachu nir. Chaynullami yaĉhanipis chay apustul kani niqkunatapis allita rikar yaĉhatkillapaqa mana chiqap apustulkunachu kasha nir. Chaymi ashwan qamkunaqa yaĉhashaykillapana kusala llullakunami kasha paykunaqa nir. ");
INSERT INTO qufNT_vpl VALUES ("RV2_3","096_2_3","REV","2","3","3","Maydiyapismi nuqalapi kunfyakashaykillapa. Chaymi nuqarayku kusata qischakashaykillapa, mana shaykurlamapischu. ");
INSERT INTO qufNT_vpl VALUES ("RV2_4","096_2_4","REV","2","4","4","Piru kananqami nishaykillapapis mana allinta tukuyashaykillapapaqna: Chaqa kananqami qamkunaqa imanutaq puntallamataqa nuqapaq kusalata llakiq kankillapa manana chaynunachu kankillapa nir. ");
INSERT INTO qufNT_vpl VALUES ("RV2_5","096_2_5","REV","2","5","5","Chaymi allita yarpur, imapi uchakusha kani nir, Dyusman qashan tikrakar imanutaq punta kashaykillapanullana rurayllapa. Piru mana chaynu ruratkillapaqami nuqa shamur kastigashur chay biliru kaqkunamatapis ashuchishaq qamkunamantaqa. ");
INSERT INTO qufNT_vpl VALUES ("RV2_6","096_2_6","REV","2","6","6","Piru chay Nicolaíta runakuna mana allinta yaĉhachikuyashanta nuqa yupaylla ĉhiqniyashaykillapami kusa allinta yarpuchiman. ");
INSERT INTO qufNT_vpl VALUES ("RV2_7","096_2_7","REV","2","7","7","¡Chaymi rinriyjun kaqkunaqa uyakunqallapa, Santu Ispiritu tukuy kriyiqkunata willashantaqa! Chaymi shachinakur binsikuq chaytaqa, tukuy tyimpupaq bidanchikta qumanchik chay qirupa puquyninta qarashaq. Chaqa chay qiruqami Dyuspa shumaq luryanpi kan. ");
INSERT INTO qufNT_vpl VALUES ("RV2_8","096_2_8","REV","2","8","8","“Chay Esmirna pwiblupi kriyiqkunata rikaq angelmanmi kayta iskribiy: Punta Kaq chay, chaynulla Tukukanan Kaq chay, wanur qashan kawsamusha chayqami kaynu nin: ");
INSERT INTO qufNT_vpl VALUES ("RV2_9","096_2_9","REV","2","9","9","Nuqami, qamkuna chay Esmirnapi kriyiqkunataqa riqsishunillapa imanumi qischakankillapa nir. Riqsishunillapapis mana imayjunchu kankillapa nir. Piru alli yaĉhaymantaqami nuqapaqqa kusa imayjun kankillapa. Yaĉhanipis imanumi qamkunapaq mana allinkunata rimanllapa nir. Chaqa paykunaqami nin: Israel runakuna kashanchikllaparayku Dyuspa kaqninkunana kanchikllapa nir. Piru chiqaptaqami dyablupa kaqninkuna paykunaqa. ");
INSERT INTO qufNT_vpl VALUES ("RV2_10","096_2_10","REV","2","10","10","Amami manchakunkillapachu imanu qischakarmapis. Chaqa dyabluqami qamkunamanta wakinllataqa, karsilman ima itanqallapa. Chaynu rurarmi rikashunqallapa allitachush nuqapi kriyinkillapa nir. Chaynumi dyis diyallataqa kusalata qischakankillapa. Piru nuqapi kriyishaykillapanullami, maydiya wanunaykillapakaman shachinakunkillapa. Chaynu katkillapaqami nuqaqa kurunata rigalashurllapa tukuy tyimpu kawsaytana qushaykillapa. ");
INSERT INTO qufNT_vpl VALUES ("RV2_11","096_2_11","REV","2","11","11","¡Chaymi rinriyjun kaqkunaqa uyakunqallapa, Santu Ispiritu tukuy kriyiqkunata willashantaqa! Chaqa kaynumi niran: ‘Chay shachinakur tukuy mana allinkunata binsiqkunataqami, yanapatiy manana ishkay kutipaq wanurqa qischakanqanachu’ nir. ");
INSERT INTO qufNT_vpl VALUES ("RV2_12","096_2_12","REV","2","12","12","“Chay Pérgamo pwiblupi kriyiqkunata rikaq angelmanmi kayta iskribiy: Chay ispada kadaladunman kusa filuyjunta purichiqmi, qamkunapaq kaynu nin: ");
INSERT INTO qufNT_vpl VALUES ("RV2_13","096_2_13","REV","2","13","13","Nuqami allita yaĉhani qamkuna chay Pergamupi kriyiqkunaqa chay maypiĉhi dyablu tar mantakun chaypi tayankillapa nir. Piru chaynu karmapismi, nuqapi kriyishaykillapamantaqa mana chiqanchakashaykillapachu. Chaymi nuqapaq chiqap rimaqniy Antipasta chay dyablu tayashan pachapi wanuchitinllapa rikasha karmapis, mana chiqanchakashaykillapachu nuqamantaqa. ");
INSERT INTO qufNT_vpl VALUES ("RV2_14","096_2_14","REV","2","14","14","Chaynu karmapismi aykala mana allin imakunata rurashaykillaparayku kusala mana allinta yarpuchimankillapa. Chaqa qamkunamanta wakinnikillapaqashi, chay unay Balaam mana allin nishankunata kasur kawsankillapa. Chaqa Balaamqami chay mantakuq Balacta animachiran Israel runakunata willatin, yanqa dyuskunaman ufrinda nir animalta ĉhurashanllapapa aychanta mikur, chaynulla warmi kar, runa karmapis ukwan ukwan punur ima uchakunanllapapaq. ");
INSERT INTO qufNT_vpl VALUES ("RV2_15","096_2_15","REV","2","15","15","Chaynullami qamkunamanta wakinkunaqa chay Nicolaíta runakuna yaĉhachikushanta ĉhiqniyashayta yaĉhakusha, mana chiqanchakanayanllapachu. ");
INSERT INTO qufNT_vpl VALUES ("RV2_16","096_2_16","REV","2","16","16","Chayraykumi allita yarpur tukuy mana allinkunata rurashaykillapataqa dijar qashan Dyusmanna tikrakayllapa. Piru mana chaynu ruratkillapaqami mana tardarchu nuqa qamkunaman shamur, chay ispada shimiymanta lluqshimuqllawan maqanakur limpu imanachir tukchishaykillapa. ");
INSERT INTO qufNT_vpl VALUES ("RV2_17","096_2_17","REV","2","17","17","Chaymi nini: ¡Rinriyjun kaqkunaqa uyakunqallapa, Santu Ispiritu tukuy kriyiqkunata willashantaqa! Chaymi chay shachinakur tukuy mana allinkunata binsiqkunataqa, qarashaq chay ‘maná’ shutiq mikuy mana rikayashanllapata. Chaynullami qushaqpis uk yuraq rumisituta. Chay rumipimi uk mushuq shuti iskribikasha. Chaytaqami mana mayqanpis riqsinchu. Ashwanmi chay mayqanĉhi aypayanqa chayla riqsinqa. ");
INSERT INTO qufNT_vpl VALUES ("RV2_18","096_2_18","REV","2","18","18","“Chay Tiatira pwiblupi kriyiqkunata rikaq angelmanmi kayta iskribiy: Dyuspa Wamran nawinmapis kusala nina miraq yupay chay, chaynulla urnupi rupachir kamakachikasha brunsi kusalata llipyaraq ĉhakiyjunqami kaynu nin: ");
INSERT INTO qufNT_vpl VALUES ("RV2_19","096_2_19","REV","2","19","19","Nuqami, qamkuna chay Tiatirapi kriyiqkunapaqqa allita yaĉhani tukuyla rurashaykillapakunataqa. Chaynullami yaĉhanipis imanumi nuqata munamar, kusata nuqapi kriyinkillapamapis nir. Chaymi ashwan chay punta rurayashaykillapamantaqa kananqa mana shaykuq kusala shumaqta imatapis rurarna sirbimankillapa nir yaĉhanipis. ");
INSERT INTO qufNT_vpl VALUES ("RV2_20","096_2_20","REV","2","20","20","Piru yaĉhasha kani chay mana allinta tukushaykillapakunata. Chayshi qamkunaqa, chay warmi Jezabel shutiq ima mana allinta ruratinpis mana imatapis willankillapachu. Chay warmiqami, Dyuspa rimaqnin yupay tukunla. Chaymi ashwan mana allinta yaĉhachikur, nuqapi kriyiqkunata llullachinllapa, warmi kar manaqa runa karmapis ukwan ukwan pununanpaq, chaynulla chay yanqa dyus nishanllapakunaman ufrindapaq animalta ĉhurashanllapata mikunanllapapaq ima nir. ");
INSERT INTO qufNT_vpl VALUES ("RV2_21","096_2_21","REV","2","21","21","Chaymi nuqaqa chay warmitaqa ayka diyallataqa dijasha kani, allita kwintata qukar Dyuspina kriyinanpaq. Piru payqami mana kasumar, chay ukwan ukwan punuyashanmatapis mana dijashalamapischu. ");
INSERT INTO qufNT_vpl VALUES ("RV2_22","096_2_22","REV","2","22","22","Chayraykumi chay warmitaqa kastigashaq, nanaywan kar mantanllapina usurananpaq. Chaynulla chay mayqan runakunapis chay warmiwan punuqkunapis, mana uchanta dijatinqa paykunatapis kusala mana allinta rurar qischashaq. ");
INSERT INTO qufNT_vpl VALUES ("RV2_23","096_2_23","REV","2","23","23","Chaynulla chay warmi yaĉhachikushanta kasuqkunatapismi nuqa lisyatiy wanunqallapa. Chaynu tukuy mana allinta ruraqkunata tukchitiymi chay tukuyla nuqapi kriyiqkunaqa kwintata qukar ninqallapa: ‘Amitunchikqami tukuylata yaĉhamanchikllapa imanu shunqunchikpi yarpuyashanchikllapamatapis’ nir. Chaymi tukuy imata yaĉhashuqllapa karmi, allita rikashurllapa imanu kanaykillapapaqpis nishaykillapa. ");
INSERT INTO qufNT_vpl VALUES ("RV2_24","096_2_24","REV","2","24","24","Piru chay Tiatira pwiblullamanta wakinkunaqami chay warmi mana allinta yaĉhachishutinllapaqa mana kasushaykillapachu. Chaynulla dyablupaq mana yaĉhashaykillapata yaĉhachishutinllapapis mana kasur, mana riqsishaykillapalamapischu. Chayraykumi mana mas imakunata ruray nishuyllapamatapis puytinichu. ");
INSERT INTO qufNT_vpl VALUES ("RV2_25","096_2_25","REV","2","25","25","Ashwanmi nishaykillapa: Chay imanutaq nuqapi kriyishaykillapanullami shachinakuskinkillapa, maydiya nuqa shamunaykaman nir. ");
INSERT INTO qufNT_vpl VALUES ("RV2_26","096_2_26","REV","2","26","26","Chaymi mayqanpis chay tukuy mana allin kaqkunata binsir nuqa munashaylata shachinakur ruraqkunataqa, tukuy pachakunapi mantakunanllapapaqna ĉhurashaq. ");
INSERT INTO qufNT_vpl VALUES ("RV2_27","096_2_27","REV","2","27","28","Chaqa imanutaq Taytay Dyusmaqa, nuqa mantakunaypaq ĉhuramasha, chaynullami mantakunqallapa jyirru baranta charikurlla. Chaymi mayqantapis mana allinta tukuqtaqa manka allpata yupay limpu llampuchanqallapamapis. Chaynullami yanapashaqpis paykunaqa imanutaq achkiyaypimaqa uk atun qullarsitu achkirachikun chaynu kananllapapaq. ");
INSERT INTO qufNT_vpl VALUES ("RV2_29","096_2_29","REV","2","29","29","¡Chaymi rinriyjun kaqkunaqa uyakunqallapa, Santu Ispiritu tukuy kriyiqkunata willashantaqa! ");
INSERT INTO qufNT_vpl VALUES ("RV3_1","096_3_1","REV","3","1","1","“Chay Sardis pwiblupi kriyiqkunata rikaq angelmanmi kayta iskribiy: Dyuspa syiti Ispiritunkunata purichiq kaq, chaynulla chay syiti qullarta purichiq kaqqami kaynu nin: Nuqami, qamkuna chay Sardispi kriyiqkuna imata rurashaykillapatapis yaĉhani. Chaynullami yaĉhanipis imanumi runakuna kusalata alabashunllapa Jesucristupi kusalata kriyinkillapa nir. Piru nuqapaqqami wanusha yupayna kankillapa. ");
INSERT INTO qufNT_vpl VALUES ("RV3_2","096_3_2","REV","3","2","2","Chayraykumi rikĉhakuq yupay kusalata shachinakur chay rurayashaykillapataqa kusa allinlatana rurayllapa. Chaqa nuqapa rikayniypi, chaynulla Taytay Dyuspa naypanpiqami imatapis mana karanta rurayashaykillaparayku wanusha yupayna kankillapamapis. ");
INSERT INTO qufNT_vpl VALUES ("RV3_3","096_3_3","REV","3","3","3","Chaymi nishaykillapa: Imataĉhi yaĉhachishushanllapapi yarpur Taytanchik Dyusmanna qashan tikrakayllapa. Chaqa chay yaĉhachishushanllapapi mana yarpur punuq yupaylla katkillapaqami manapis yarpuyatkillapa uk suwakuq yupay qamkunamanqa rikarimushaq. ");
INSERT INTO qufNT_vpl VALUES ("RV3_4","096_3_4","REV","3","4","4","Piru chay Sardis pwiblullapimi wakinllaqa manaraq raĉhpanta liqwachaq yupayqa mana allinkunata rurashallaparaqchu. Chay paykunami nuqawan maydiyapis purinqallapa yuraq intiruta mudakurna. Chaqa paykunaqami chaynu kananpaq kusala allin. ");
INSERT INTO qufNT_vpl VALUES ("RV3_5","096_3_5","REV","3","5","5","Chaymi mayqanpis shachinakur tukuy mana allin kaqkunata binsiqkunaqa yuraq intiruta mudakurna kawsanqallapa. Chaynulla chay maypiĉhi tukuy tyimpupaq kawsananllapapaq librupi shutin iskribikashataqa, manami burrashaqnachu. Ashwanmi Taytay Dyuspa naypanpi chaynulla angelninkunapa naypanpimapis kusala allinpaqna riqsishaq paykunataqa. ");
INSERT INTO qufNT_vpl VALUES ("RV3_6","096_3_6","REV","3","6","6","Chaymi nishaykillapa: ¡Rinriyjun kaqkunaqa uyakunqallapa, Santu Ispiritu tukuy kriyiqkunata willashantaqa! nir. ");
INSERT INTO qufNT_vpl VALUES ("RV3_7","096_3_7","REV","3","7","7","“Chay Filadelfia pwiblupi kriyiqkunata rikaq angelmanmi kayta iskribiy: Mana uchayjun kar, tukuyta chiqap kaqlata rimaq, chaynulla unay gubyirnu Davidpa ayllunmanta kar Dyuspa mantakuyninpa llabinta purichir, mayqanmi yaykunqa chaynulla mana yaykunqachu niqqami, kaynu nin: ");
INSERT INTO qufNT_vpl VALUES ("RV3_8","096_3_8","REV","3","8","8","Qamkuna Filadelfiapi kriyiqkuna tukuy allinlata rurashaykillapatami yaĉhani. Chaymi naypaykillapaman chapakur rikayllapa. Chay naypaykillapapimi uk punkuta kiĉhallata rikankillapa. Chaytaqami chaynu kiĉhalla kananpaqqa, nuqa chaynu nisha kani. Chaymi chay kiĉhalla kaqtaqa mana mayqanpis kirpayta puytinqachu. Piru qamkuna-shuypaqami, mana jwirsayjun karmapis nuqamantaqa mana pinqakurlamapischu, nishushayllapalatana kasur kawsashaykillapa. ");
INSERT INTO qufNT_vpl VALUES ("RV3_9","096_3_9","REV","3","9","9","Chaymi chay dyablu nishankunata kasur, pay munashanta ruraqkunataqa, nuqa nitiy kusalata rispitar naypaykillapapi qunqurinqallapa. Chaynuqami paykunaqa yaĉhanqallapa qamkunapaqqa imanumi kusalata llakipashushallapa kani nir. Chaqa chay runakunaqami kusalata llullakur ninllapa: Israel runakuna karmi Dyuspa kaqninkuna kanillapa nir. Piru chiqaptaqami dyablupa kaqninkuna paykunaqa. ");
INSERT INTO qufNT_vpl VALUES ("RV3_10","096_3_10","REV","3","10","10","Nataq qamkuna-shuypaqami nuqapi kriyishaykillapanulla kusalata shachinakushaykillapa, michka qischakarmapis. Chayraykumi kay pachapi kusala qischakaykuna kanqa chaymanmatapis washashaykillapa. Chaqa chay qischakaykunaqami chaynuqa kanqa rikar yaĉhanaypaq mayqankunashi allita nuqapi kriyinllapa nir. ");
INSERT INTO qufNT_vpl VALUES ("RV3_11","096_3_11","REV","3","11","11","Chaymi nishaykillapa: Shamunaypaq diyaqami shipchana. Chayraykumi imata rurarpis karanlata nuqa munashaynula ruraskinkillapa. Chaynuqami chay kurunataqa karantana aypankillapa, mana mayqanpis kitashutinllapanachu. ");
INSERT INTO qufNT_vpl VALUES ("RV3_12","096_3_12","REV","3","12","12","Chaqa mayqanpis chay mana allin kaqta binsiqtaqami, Taytay Dyuspa pullan tukuy tyimpupaq kananpaqna nishaq. Chaymi paykunataqa Dyusta adurananllapa wasi ruripina kulumnata yupay ĉhurashaq. Chaynuqami paykunaqa manana maydiyapis lluqshimunqallapanachu. Chaymi chaypina Dyusniypa shutinta, unaq syilumanta shamuq mushuq pwiblu Jerusalenpa shutinta, chaynulla nuqapa mushuq shutiyta ima iskribishaq. ");
INSERT INTO qufNT_vpl VALUES ("RV3_13","096_3_13","REV","3","13","13","Chaymi nishaykillapa: ¡Rinriyjun kaqkunaqa uyakunqallapa, Santu Ispiritu tukuy kriyiqkunata willashantaqa! nir. ");
INSERT INTO qufNT_vpl VALUES ("RV3_14","096_3_14","REV","3","14","14","“Chay Laodicea pwiblupi kriyiqkunata rikaq angelmanmi kayta iskribiy: Tayta Dyus tukuy imata nishanta kumpliq, karanlata rimaq, allita Dyuspaq intrachikuq, Dyus nitin tukuy rikayashanllapata rurasha chayqa kaynu nin: ");
INSERT INTO qufNT_vpl VALUES ("RV3_15","096_3_15","REV","3","15","15","Nuqami, qamkuna chay Laodiceapi kriyiqkunapaq yaĉhani tukuyla imata rurashaykillapatapis. Chaynullami yaĉhanipis qamkunaqami mana qasaq, mana quñuq imapischu kankillapa nir. ¡Icharaq quñuq karpis quñuqllamana kankimanllapa! ¡Chaynulla qasaq karpis, qasaqllamana kankimanllapapis! ");
INSERT INTO qufNT_vpl VALUES ("RV3_16","096_3_16","REV","3","16","16","Piru qamkunaqa manami munankillapachu tukuy shunquykillapawan nuqata kasumaytaqa. Chaynu karmi tibyu yaku yupay kashaykillaparayku, mana pullakushuyllapata munanichu. Chaymi mana qasaq chaynulla mana quñuq kashaykillaparayku ashwan kusalata millanar gumitashaykillapa. ");
INSERT INTO qufNT_vpl VALUES ("RV3_17","096_3_17","REV","3","17","17","Chaqa qamkunaqami ninkillapa kusa imayjunshi kankillapa nir. Ninkillapapismi tukuy imapis munashaykillapanulla kan nir. Chaynulla manashi imaykillapapis faltashunllapachu. Piru manachu kwintata qukankillapa qamkunaqa millanaypaq, pinqaypaq, mana imayjun, syigu, liri ima kankillapa nirqa. ");
INSERT INTO qufNT_vpl VALUES ("RV3_18","096_3_18","REV","3","18","18","Chaymi nishaykillapa: Yanqa imakunapaq yarpunaykillapamantaqa, nuqapi kriyir michka qischakar imamapis shachinakur, rantiq yupay aypayllapa chiqap kaq uru, ninapi rupar kamakashata. Chaynullami aypayllapapis kusala shumaq yuraq raĉhpata. Chayna chaywan mudakur manana lirilla yupay pinqaypaqta purinaykillapapaq. Aypankillapapismi uk rimidyuta, chaywan rimidyakar allita rikakur imana purinaykillapapaq. ");
INSERT INTO qufNT_vpl VALUES ("RV3_19","096_3_19","REV","3","19","19","Chaymi nuqaqa mayqantapis chay munashay wamraykunataqa nanaq nanaq imatapis karanta willar kastigani. Chayraykumi ashwan tukuy chay uchakushaykikunata dijarna, Dyus munashanta ruranaykillapapaqna tikrakayllapa. ");
INSERT INTO qufNT_vpl VALUES ("RV3_20","096_3_20","REV","3","20","20","Chaqa allita intrakayllapa: Nuqami punkuykillapamanta qayakuq yupay willashuyanillapa. Chaymi mayqanpis uyamaqqa punkunta kiĉhaq yupay samachimanqa paypa shunqunpina samanaypaq. Chaynu samachimatinqami paywanqa pulla mikuq yupayna tukuy tyimpupaq paywan kashaq. ");
INSERT INTO qufNT_vpl VALUES ("RV3_21","096_3_21","REV","3","21","21","Chaymi tukuy mana allin kaqkunata shachinakur binsiqkunaqa nuqawan pulla mantakuyniypina mantakunqallapa. Chaqa imanutaq nuqamaqa tukuy mana allin kaqkunata binsishayrayku Taytay Dyuswan pullana mantakunanpi mantakuni chaynulla. ");
INSERT INTO qufNT_vpl VALUES ("RV3_22","096_3_22","REV","3","22","22","Chaymi nishaykillapa: ¡Rinriyjun kaqkunaqa uyakunqallapa, Santu Ispiritu tukuy kriyiqkunata willashantaqa! nir”. ");
INSERT INTO qufNT_vpl VALUES ("RV4_1","096_4_1","REV","4","1","1","Chaymantaqami nuqaqa unaq syiluman chapakurqa, rikaray uk punku kiĉhallata. Chaymi chay punta rimaypi uk trumpita waqaqta yupay uyapashayta qashan uyaparay kaynu nimaqta: “Iqamuy kayman. Chaymantami rikachishayki tukuy ima pasananpaq chaykunamatapis” nir. ");
INSERT INTO qufNT_vpl VALUES ("RV4_2","096_4_2","REV","4","2","2","Chaynu nir willamatinmi Santu Ispirituqa chay kutilla kusa shumaq imakunata rikapakuchimaran. Chaymi chay kutilla, syilupi rikaraypis uk mantakunanllapa lugarta. Chaypimi uk tasha mantakuyaq. ");
INSERT INTO qufNT_vpl VALUES ("RV4_3","096_4_3","REV","4","3","3","Piru chay mantakuna samanapi taqqami, kusala shumaq llipyala rumi jaspi, chaynulla chay rumi kurnalina yupay qaqllayjun karan. Nataq chay tayashan ridurninpi-shuypaqami, inap shayaran chay ismiralda rumisitu yupay kusa llipyala. ");
INSERT INTO qufNT_vpl VALUES ("RV4_4","096_4_4","REV","4","4","4","Chaynullami chay ridurninpiqa, rikaraypis binti-kwatru (24) samanakunata. Chaykunapiqami chay binti-kwatru rukukuna taqta rikaray. Paykunaqami kusala yuraq intiru raĉhpayjun, chaynulla urumanta rurakasha kurunata umakusha samayaranllapa. ");
INSERT INTO qufNT_vpl VALUES ("RV4_5","096_4_5","REV","4","5","5","Chay mantakunan tayashanmantaqami rilampayaran, kusalata kunya lanyayaran ima. Nataq naypanpi-shuypaqami, syiti bilakuna kusalata ratakuyaran. Chay bilakunaqami, Dyuspa syiti Ispiritunkuna karan. ");
INSERT INTO qufNT_vpl VALUES ("RV4_6","096_4_6","REV","4","6","6","Chay mantakunan tayashanpa naypanpiqa mar yakuchu imaĉhi karan, kristal yupay kusala chuyita. Nataq chay samanapa yatalan ridurninpiqami, kwatru kawsaqkuna karanllapa. Paykunaqami tukuy intirunta nawiyjun karanllapa, nawpanlawta ikilawta ima. ");
INSERT INTO qufNT_vpl VALUES ("RV4_7","096_4_7","REV","4","7","7","Piru chay kawsaqkunamanta ukqami uk liyun yupay karan. Nataq chay ikillan chay-shuypaqa uk turu yupay karan. Uk-shuypaqa runa yupay qaqllayjun karan. Nataq chay kwatru kaq chay-shuypaqa atun kuchak pariq yupay karan. ");
INSERT INTO qufNT_vpl VALUES ("RV4_8","096_4_8","REV","4","8","8","Chaymi chay kwatru kawsaqkunaqa, tukuynin saysi alayjunlla karanllapa. Piru chay alankunaqami tukuy intirunta nawiyjunlla karanllapa, analawta rurilawta ima. Piru tukuyninmi unaqpis tutapis mana shaykuq kaynu niyaranllapa: ");
INSERT INTO qufNT_vpl VALUES ("RV4_9","096_4_9","REV","4","9","10","Chaymi imuraspis chay kwatru kawsaqkuna chay mantakuna samanapi taq tukuy tyimpu kawsaqta kusala puytiq, chaynulla kusala shumaqmi kanki nir alabachitinqa, chay binti-kwatru (24) rukukunaqa naypanpi qunqurir aduraranllapa. Chayna chay kurunankunata umakushanmatapis urqur chay mantakunan samanapa naypanman ĉhurar kaynu niyaranllapa: ");
INSERT INTO qufNT_vpl VALUES ("RV4_11","096_4_11","REV","4","11","11","“Qammi Amituy, nuqakunapa Dyusniy. Qammi tukuy tyimpupaq mantakunki. Qammi kusala puytiq kar, tukuy imatapis munashaykinulla rurashayki. Chaymi qam munatki chay rurashaykikunaqa kananpis kanlla. Chayraykumi qamqa kusala shumaq kanki alabakanaykipaqqa” nir. ");
INSERT INTO qufNT_vpl VALUES ("RV5_1","096_5_1","REV","5","1","1","Nuqa Juanmi chay rikapakuchimashanpi rikaray, chay shumaq mantakuna samanapi taqqami, allilaw makinpi uk libru pillukashata charikusha taqta. Chay libruqami rurinpi, ananpi ima iskribikasha karan. Piru chay pillukashaqami chaymanta chaymanta allila kirpakasha karan syiti partipi napawan. ");
INSERT INTO qufNT_vpl VALUES ("RV5_2","096_5_2","REV","5","2","2","Chaynullami rikaraypis uk kusala puytiq ángel kusa jwirtita kaynu tapukuqta: “¿Mayqantaq puytiyanqa kay napakunawan pigakashata kiĉhaytaqa?” nir. ");
INSERT INTO qufNT_vpl VALUES ("RV5_3","096_5_3","REV","5","3","3","Piru manami mayqanpis syilupi, pachapi, chaynulla pacha ruripi kaqkunamapis chayta kiĉhar rikananlapaqmapis kaqllapachu. ");
INSERT INTO qufNT_vpl VALUES ("RV5_4","096_5_4","REV","5","4","4","Chaynu chay pillukasha libruta kiĉhar, rikananlapaqmapis mana mayqanpis kashanraykumi nuqaqa kusalata waqayaray. ");
INSERT INTO qufNT_vpl VALUES ("RV5_5","096_5_5","REV","5","5","5","Piru chay kriyiqkunata rikaq rukukunamanta ukqami nimaran: “Ama waqaynachu. Chaqa chay Judapa ayllun liyun yupay, chaynulla gubyirnu Davidmanta kaqqami, tukuy mana allin kaqtaqa binsishana. Paymi chay pillukar syiti partipi napakasha librutaqa kaĉhachir kiĉhayta puytinqa” nir. ");
INSERT INTO qufNT_vpl VALUES ("RV5_6","096_5_6","REV","5","6","6","Chaymantaqami chay mantakuna samanapa, chaynulla chay kwatru kawsaqkunapa, chay rukukunapa ĉhaypinpiqa, rikaray uk Uyshita shaqta. Piru chay Uyshitaqami wanur kawsamusha yupay yarpuchimaran. Syiti kachuyjun, chaynulla syiti nawiyjunmi karan. Chaykunaqami intrachimanchik, Dyuspa syiti Ispiritunkuna tukuyla pachaman kaĉhamushankuna karan nir. ");
INSERT INTO qufNT_vpl VALUES ("RV5_7","096_5_7","REV","5","7","7","Chay Uyshitaqami rir, chay libru pillukashata aypamuran chay mantakuna samanapi taqpa allilaw makinmantaqa. ");
INSERT INTO qufNT_vpl VALUES ("RV5_8","096_5_8","REV","5","8","8","Chaynu aypatinqami, chay kwatru kawsaqkuna, chaynulla chay binti-kwatru (24) rukukunaqa tukuynin chay Uyshitapa naypanpi qunquriranllapa. Paykunaqami tukuynin arpakunata, urumanta rurakasha kupa insinsyuyjunkunata ima charikusha karanllapa. Kay insinsyukunaqami intrachimanchik Dyuspa allinla kaqninkuna mañakushan nir. ");
INSERT INTO qufNT_vpl VALUES ("RV5_9","096_5_9","REV","5","9","9","Chaymi paykunaqa mushuq takikunata kaynu nir takiyaranllapa: “Qamlami chay pillukasha libruta aypar, napakashanmatapis kiĉhayta puytinki. Chaqa qam wanur yawarnikita iĉharmi, Tayta Dyuspaqna rantimashaykillapa tukuy ayllukunamanta, ukman rimaykunapi rimaqkunamanta, tukuy pwiblukunamanta ima. Chaynulla uklaw nasyunmanta kaqkunatapis. ");
INSERT INTO qufNT_vpl VALUES ("RV5_10","096_5_10","REV","5","10","10","Chaymi chay akrashaykikunataqa uk mantakuq kananpaq, chaynulla kurakunapaq yupaymi tikrashayki Taytanchik Dyusllata sirbinanllapapaq. Chaymi chay akrashaykikunaqa tukuyla pachakunapi mantakuq imana kanqallapa”. ");
INSERT INTO qufNT_vpl VALUES ("RV5_11","096_5_11","REV","5","11","11","Chaymanta chapakur-shuypaqami, achka angelkuna rimaqta uyaparay. Chay angelkunaqami chay mantakuna samananpa, chay kwatru kawsaqkunapa, chay rukukunapa ridurninpi karanllapa. Piru paykunaqami kusala manchaypaq achka karanllapa. ");
INSERT INTO qufNT_vpl VALUES ("RV5_12","096_5_12","REV","5","12","12","Paykunaqami kusa jwirtita rimar kaynu niyaranllapa: “¡Chay Uyshitatami wanuchiranllapa! ¡Chaymi payqa kusala pudirniyjun, tukuy imata aypananpaq, kusa yaĉhayniyjun, kusa jwirsayjun, mantakuq ima kananpaq kusala shumaq! ¡Chaynulla kusala alabakasha imami kanqapis!” nir. ");
INSERT INTO qufNT_vpl VALUES ("RV5_13","096_5_13","REV","5","13","13","Qashanpismi uyaparay, Dyus tukuy rurashankuna syilupi kaqkuna, pachapi kaqkuna, chaynulla pacha ruripi kaqkuna, mar yakupi kaqkuna kaynu niqta: “¡Chay mantakuna samanapi taqta, chaynulla chay Uyshitatami, kusata alabaypaq, imata rurashanpaq payji niypaq! ¡Chaynullami payqa kusa mantakuq, kusa shumaq, kusa puytiq ima kanqa tukuy tyimpupaq!” nir. ");
INSERT INTO qufNT_vpl VALUES ("RV5_14","096_5_14","REV","5","14","14","Chaynu nitinllapami, chay kwatru kawsaqkunaqa niyaranllapa: “¡Chaynumi kanqa!” nir. Chaymi chay binti-kwatru (24) rukukunaqa naypanllapapi qunqurir chay tukuy tyimpu kawsaqta adurayaranllapa. ");
INSERT INTO qufNT_vpl VALUES ("RV6_1","096_6_1","REV","6","1","1","Chaymanta qashan chapakurqa rikaray imanumi chay Uyshitaqa chay librupa syiti napankunamanta, punta kaq napakasha kaqta kiĉhaq qallariqta. Chaymantami uyaparay chay kwatru kawsaqkunamanta ukqa, kunya yupay kusala jwirtita kaynu niqta: “¡Shamuy!” nir. ");
INSERT INTO qufNT_vpl VALUES ("RV6_2","096_6_2","REV","6","2","2","Chaymi chapakurqa rikaray uk yuraq kaballuta. Chay kaballupa anan taqqami, makinpi arkuwan flichata charikusha karan. Chaymantami quranllapa uk kurunata. Chaymi kusala puytiqpaqna tikrakar, riran maypipis tukuy imatapis binsinanpaq. ");
INSERT INTO qufNT_vpl VALUES ("RV6_3","096_6_3","REV","6","3","3","Chaymanta chay Uyshita ishkay kaq napakashata kiĉhatinqa, chay ishkay kaq kawsaqqa kaynu niqta uyaparay: “¡Shamuy!” nir. ");
INSERT INTO qufNT_vpl VALUES ("RV6_4","096_6_4","REV","6","4","4","Chaymi rikayatiy qashan yarqamuran uk kaballu. Chay kaballuqami chupika intiru karan. Nataq anan taqta-shuypaqa kusa puytiqpaq tikraranllapa. Chayna tukuyla runakuna shumaqta tayatinllapamapis, pay ĉhiqninachitinllapa paynin paynin wanuchinakunanllapapaq. Chaypaqmi kusala atun ispadata quranllapamapis. ");
INSERT INTO qufNT_vpl VALUES ("RV6_5","096_6_5","REV","6","5","5","Chaymanta chay Uyshita kimsa kaq napakashata kiĉhatinqami, uyaray chay kawsaqkunamanta kimsa kaq chayqa, kaynu niqta: “¡Shamuy!” nir. Chaymi chapakurqa rikaray uk yana kaballuta. Nataq chay anan taq chayqami makinpi charikusha karan uk balansata. ");
INSERT INTO qufNT_vpl VALUES ("RV6_6","096_6_6","REV","6","6","6","Chaymantami chay kwatru kawsaqkunapa ĉhaypinmantaqa uyaray uk rimay kaynu niqta: “Mayqanpis uk diyata trabajashanwanqami uk kilu triguta manaqa kimsa kilu sibadalata rantiyta puytinqa. Piru chay asaytiwan, binuta rantinatin-shuypaqa ama willatkichu michkatapis rantinqa” nir. ");
INSERT INTO qufNT_vpl VALUES ("RV6_7","096_6_7","REV","6","7","7","Chaymanta chay Uyshita kwatru kaq napakashata kiĉhatinqami, uyaray chay kwatru kaq kawsaqqa kaynu niqta: “¡Shamuy!” nir. ");
INSERT INTO qufNT_vpl VALUES ("RV6_8","096_6_8","REV","6","8","8","Chaymi chapakurqa rikaray aya rupay yupay uk qarwalla kaballuta. Nataq chay anan taqqami shutiq, “Wanuy”. Chaypa ikintaqami shamuyaq uk. Payqami ayakunapa tanan chay karan. Chaymi chaytaqa pudirta quran, tukuy pachamanta kwarta partin kaqta wanuchinanpaq guerrakunawan, mallaqwan, qishaywan, chaynulla kay pachapi kaq kusala manchaypaq animalkunawan ima. ");
INSERT INTO qufNT_vpl VALUES ("RV6_9","096_6_9","REV","6","9","9","Chaymanta chay Uyshita sinku kaq napakashata kiĉhatinqami, altarpa ĉhakinpi rikaray Dyuspa shumaq rimayninta parlakur shumaqta kawsashanrayku wanushakunapa almankunata. ");
INSERT INTO qufNT_vpl VALUES ("RV6_10","096_6_10","REV","6","10","10","Chaymi paykunaqa, kusala jwirtita kaynu niyaranllapa: “Kusala puytiq, kusa allin, imatapis karanta ruraq Taytayllapa Dyus, ¿maydiyataq rikar yaĉhayanki kanqa tukuyla chay runakuna imata rurashankunataqa? ¿Maydiyataq paykunatapis wanuchiyanki kanqa wanuchimashanllaparaykuqa?” nir ");
INSERT INTO qufNT_vpl VALUES ("RV6_11","096_6_11","REV","6","11","11","Chaynu nitinllapami yuraq raĉhpakunata quranllapa. Chaynullami willaranllapapis, samaskiyllaparaq uk tyimpullataqa, Jesucristupaq qamkuna yupaylla uknikikuna yaĉhachikuqkunata wanuchinanllapakaman nir. ");
INSERT INTO qufNT_vpl VALUES ("RV6_12","096_6_12","REV","6","12","12","Chaymanta chay Uyshita saysi kaq napakashata kiĉhatinqa, chapakur rikaray kusala saqrata pacha kuyuqta. Chaymi rupaymapis yana intirupaq tikrakaran, imanutaq wanutinllapa lutu raĉhpata yakakunllapa chaynu. Nataq killa-shuypaqa, chupika intirupaq tikrakaran, yawar yupaylla. ");
INSERT INTO qufNT_vpl VALUES ("RV6_13","096_6_13","REV","6","13","13","Chaynulla qullarkuna-shuypaqa syilumanta ratamuran pachaman, imanutaq kusala jwirti wayra shamutinmaqa llullu iguskunamapis ratamun chaynu. ");
INSERT INTO qufNT_vpl VALUES ("RV6_14","096_6_14","REV","6","14","14","Chaymi syilumapis chinqaran uk papil pillukaq yupay. Chaynullami mar yaku ĉhaypipi pacha kaqkuna, chaynulla tukuyla sirkakuna imamapis, chay kashanmantaqa uklawman ashuranllapa. ");
INSERT INTO qufNT_vpl VALUES ("RV6_15","096_6_15","REV","6","15","15","Tukuy pachapi mantakuqkunaqami, sirkakunapa qichqankunapi, maĉhaykunapi ima pakakuranllapa. Paykunaqami tantakar kusa puytiqkunawan, suldadukunapa mantaqninkunawan, kusa nisha runakunawan, kusa imayjun kaqkunawan, sirbikuqkunawan, mana sirbikuqkunawan ima pakakuranllapa. ");
INSERT INTO qufNT_vpl VALUES ("RV6_16","096_6_16","REV","6","16","16","Chaymi chay sirkakunata, qaqakunata imaqa niyaqllapa: “¡Anayllapaman ratamur pakamayllapa chay mantakuna samanapi taqpa naypanmanta, chaynulla chay Uyshita piñakushanmanta ima! ");
INSERT INTO qufNT_vpl VALUES ("RV6_17","096_6_17","REV","6","17","17","Chaqa paykuna kastigakunanpaq diyaqami ĉhamushana. ¿Mayqannari shachinakuyta puytinqa paypa kastigunmantaqa?” nir. ");
INSERT INTO qufNT_vpl VALUES ("RV7_1","096_7_1","REV","7","1","1","Tukuy chaykunata rikashana karqami, rikapakuyniypiqa qashan rikaray, kwatru angelkuna, nortilawpi, surlawpi, estilawpi, oestilawpi shaqta. Paykunaqami wayrata arkayaranllapa pachaman, mar yakuman, chaynulla qirukunamanpis ama pukakamunanpaq. ");
INSERT INTO qufNT_vpl VALUES ("RV7_2","096_7_2","REV","7","2","2","Chaynullami rikaraypis uk ángel rupay iqamunanlawmanta shamuqta. Chay angelqami chiqap kawsaq Dyuspa siyunta charikusha karan. Nataq chay kwatru angelkuna-shuypaqami pudirta ayparanllapa pachata, mar yakuta ima mana allinkunata rurananllapapaq. Chaymi chay ángel siyuta charikusha shamuqqa, kusala jwirtita qayakur chay wakin angelkunataqa kaynu niran: ");
INSERT INTO qufNT_vpl VALUES ("RV7_3","096_7_3","REV","7","3","3","“Amaraqmi pachata, mar yakuta, qirukunatapis mana allinkunataqa rurankillaparaqchu. Chaqa manaraqmi Dyusninchikpa sirbiqninkunapa urkunpi siyuta ĉhurayanillaparaqchu” nir. ");
INSERT INTO qufNT_vpl VALUES ("RV7_4","096_7_4","REV","7","4","4","Chaymanta-shuypaqami uyaparay: Tukuyla Israel ayllukunamanta siyakasha kaqkunaqa 144,000 karanllapa nir. Kaynumi karanllapa: ");
INSERT INTO qufNT_vpl VALUES ("RV7_5","096_7_5","REV","7","5","5","Judapa ayllunmanta 12,000, Rubenpa ayllunmanta 12,000, Gadpa ayllunmanta 12,000, ");
INSERT INTO qufNT_vpl VALUES ("RV7_6","096_7_6","REV","7","6","6","Aserpa ayllunmanta 12,000, Neftalipa ayllunmanta 12,000, Manasespa ayllunmanta 12,000, ");
INSERT INTO qufNT_vpl VALUES ("RV7_7","096_7_7","REV","7","7","7","Simeonpa ayllunmanta 12,000, Levipa ayllunmanta 12,000, Isacarpa ayllunmanta 12,000, ");
INSERT INTO qufNT_vpl VALUES ("RV7_8","096_7_8","REV","7","8","8","Zabulonpa ayllunmanta 12,000, Josipa ayllunmanta 12,000, Benjaminpa ayllunmantapis 12,000 ima. ");
INSERT INTO qufNT_vpl VALUES ("RV7_9","096_7_9","REV","7","9","9","Chaymanta chapakurqami rikaray, mana yupaymatapis puytiypaq kusala manchaypaq achka runakunata. Paykunaqami uklaw nasyunkunamanta, ukman ayllukunamanta, ukman rimaypi rimaqkunamanta, tukuy pwiblukunamanta ima karanllapa. Paykunaqami shayaranllapa chay mantakuna samanapa naypanpi, chay Uyshitapa naypanpi ima. Tukuyninmi yuraq intiru raĉhpayjun, chaynulla chay ramus shutiq qirupa rapranta charikushalla karanllapa. ");
INSERT INTO qufNT_vpl VALUES ("RV7_10","096_7_10","REV","7","10","10","Chaymi kusala jwirtita kaynu niyaranllapa: “¡Taytanchikllapa Dyus mantakunan samananpi taq, chaynulla chay Uyshitami washamashanchikllapana!” nir. ");
INSERT INTO qufNT_vpl VALUES ("RV7_11","096_7_11","REV","7","11","11","Piru chay angelkunaqami tukuynin chay mantakuna samanapa ridurninpi, chay rukukunapa, chaynulla chay kwatru kawsaqkunapa ridurninpi shayaranllapa. Chaymantaqami tukuyninllapa chay mantakuna samanapa naypanpi qunquriranllapa, umanllapamatapis pachaman ĉhachinanllapakaman. Chaynumi Dyustaqa aduraranllapa, ");
INSERT INTO qufNT_vpl VALUES ("RV7_12","096_7_12","REV","7","12","12","kaynu nir: “¡Chaynumi kanqa! Dyusninchikqami tukuy tyimpu alabakasha kanqa. Chaqa payqami kusa shumaq, mantakuq, kusa yaĉhaq, payji nikasha, kusa riqsikasha, chaynulla kusala puytiq, jwirsayjun ima. ");
INSERT INTO qufNT_vpl VALUES ("RV7_13","096_7_13","REV","7","13","13","Chaymantami chay rukukunamanta ukqa tapumaran: “¿Mayqankunataq kay yuraq intiru raĉhpayjunkunaqa? ¿Maymantataq shamushallapa kanqa?” nir. ");
INSERT INTO qufNT_vpl VALUES ("RV7_14","096_7_14","REV","7","14","14","“Qammi yaĉhayanki Taytituy” niray. Payqami nimaran: “Kaykunaqami kay pachapi michka kusala manchaypaq qischakaykuna katinmapis kriyishannulla shachinakur pasaran chaykuna. Paykunaqami raĉhpanllapataqa, Uyshitapa yawarninwan paqar yuraqchashallapa. ");
INSERT INTO qufNT_vpl VALUES ("RV7_15","096_7_15","REV","7","15","15","Chayraykumi, Tayta Dyus tar mantakunan naypanpiqa shayanllapa. Chaqa paykunaqami unaqpis, tutapis Dyusta adurananllapa wasipi paytaqa sirbinllapa. Nataq chay mantakuna samanapi taqqa, maydiyapis pullanllapa kar tukuy imamantapis washan paykunataqa. ");
INSERT INTO qufNT_vpl VALUES ("RV7_16","096_7_16","REV","7","16","16","Chaymi paykunaqa manana qischakanqallapanachu mallaqpaq, yakupaqmapis. Chaynulla manami rupaylamapis ĉhasyanqallapanachu. Kalurmapismi manana qillakachinqanachu. ");
INSERT INTO qufNT_vpl VALUES ("RV7_17","096_7_17","REV","7","17","17","Chaqa Uyshita, chay mantakuna samanapa ĉhaypinpi kaqqami, uyshitakunata yupay michinqa. Chaymi mayta ritinllapapis paykunapa pullan kar, apar chay chuyala yakitu tukuy tyimpu kawsachikuqta upyachinqa. Chaynuqami Dyus yanapatin, manana maydiyapis waqanqallapalamapischu”. ");
INSERT INTO qufNT_vpl VALUES ("RV8_1","096_8_1","REV","8","1","1","Chaymanta chay Uyshita chay syiti kaq napakashata kiĉhatinqa, midya urata yupay syilupiqa tukuy uyarala kidaranllapa. ");
INSERT INTO qufNT_vpl VALUES ("RV8_2","096_8_2","REV","8","2","2","Chaymantaqami, rikaray syiti angelkuna Dyuspa naypanpi shaqta. Chaymi chay angelkunataqa syiti trumpitakunata quranllapa. ");
INSERT INTO qufNT_vpl VALUES ("RV8_3","096_8_3","REV","8","3","3","Chaymantami qashan uk ángel, urumanta rurakasha insinsyu quntachikunanta charikusha shamur, altarpa naypanpi sharan. Chaymi achka insinsyuta quranllapa, chay urumanta rurakasha altarpa naypanpi quntachikunanpaq. Chay altarqami, Dyus tar mantakunan naypanpi karan. Chaymi Dyuspa tukuyla allin kaqninkuna mañakutin ima, pullan quntachikuranllapa chay insinsyutaqa. ");
INSERT INTO qufNT_vpl VALUES ("RV8_4","096_8_4","REV","8","4","4","Chaynu ruratinllapaqami, insinsyupa quntayninqa, chay angelpa makinmantaqa Dyus kayashankaman iqaran, Dyuspa tukuy allin kaqninkuna mañakuyashanwan pulla. ");
INSERT INTO qufNT_vpl VALUES ("RV8_5","096_8_5","REV","8","5","5","Chaymantami chay angelqa insinsyiruta aypar, chay altarpi nina kusalata miraqta ĉhaqaran. Chaymantami pachamanna itakamuran. Chaymi kusalata kunyaran, lanyaran, rilamparan, chaynulla pachamapis ukman saqrata kuyuran ima. ");
INSERT INTO qufNT_vpl VALUES ("RV8_6","096_8_6","REV","8","6","6","Chaymantaqami chay syiti angelkuna, syiti trumpitakunata purichiqkunaqa, waqachinanpaq kamakaranllapana. ");
INSERT INTO qufNT_vpl VALUES ("RV8_7","096_8_7","REV","8","7","7","Chaymi chay punta kaq angelqa, trumpitanta waqachiranna. Chaynu waqachitinqami, pachamanqa ratamuran kusa jwirti granisu, ninawan yawar piĉhukasha ima. Chaymi kay pachapa kimsa kaq partinmanta ukta, chaynulla chay muntikunapa kimsa kaq partinmantapis ukta, tukuyla chiqyaqlla qiwakunamatapis limpu rupachir tukchiran. ");
INSERT INTO qufNT_vpl VALUES ("RV8_8","096_8_8","REV","8","8","8","Chaymanta chay ishkay kaq ángel trumpitanta waqachitin-shuypaqa mar yakuman ratamuran, uk atun sirkapi nina ratakuq yupay. Chaymi chay marpa kimsa kaq partinmanta ukqa limpu yawar intirupaq tikrakaran. ");
INSERT INTO qufNT_vpl VALUES ("RV8_9","096_8_9","REV","8","9","9","Chaynumi mar yakupi tukuy kawsaqkunamanta kimsa kaq partinmanta ukqa, limpu wanuran. Chaynulla tukuy barkukunamanta kimsa kaq partinmanta ukqa, limpu pakikar ima tukukaran. ");
INSERT INTO qufNT_vpl VALUES ("RV8_10","096_8_10","REV","8","10","10","Chaymantami chay kimsa kaq angelpis trumpitanta waqachiranna. Chaymi kusala atun qullar, nina ratakuq yupay syilumanta ratamuran, tukuy riyukunapa, chaynulla yaku nasimunankunaman kimsa kaq partinmanta ukman. ");
INSERT INTO qufNT_vpl VALUES ("RV8_11","096_8_11","REV","8","11","11","Chay ratamuq qullarqami shutiq “Ayaq”. Chaymi chaynu yakuman ratamushanrayku tukuy yaku kaqkunapa kimsa kaq partinmanta ukqa, ayaq intirupaq tikrakaran. Chaymi, kusa achka runakuna wanuranllapa. ");
INSERT INTO qufNT_vpl VALUES ("RV8_12","096_8_12","REV","8","12","12","Chaymanta chay kwatru kaq angelpismi trumpitanta waqachiranna. Chaymi rupaypa kimsa kaq partinmanta ukqa limpu dañakaran. Chaynulla killapa kimsa kaq partinmanta uk, qullarkunapa kimsa kaq partinmanta ukpis limpu dañakaran. Chaymi chay kimsa kaq partinmanta ukqa limpu tutaparaq intiru kidaran. Chaynu karmi unaqpis tutapis kimsa kaq partinmanta ukqa mana achkirachikuranllapachu. ");
INSERT INTO qufNT_vpl VALUES ("RV8_13","096_8_13","REV","8","13","13","Chaymanta chapakurqa, uyaparay atun kuchak syilupa ĉhaypinta parir rir kusa jwirtita kaynu niqta: “¡Ay, ay, ay, pachapi kawsaqkuna, imananqallaparaq chay kimsa faltaq angelkuna trumpitanta waqachitinllapaqa!” nir. ");
INSERT INTO qufNT_vpl VALUES ("RV9_1","096_9_1","REV","9","1","1","Chaymanta chay sinku kaq ángel trumpitanta waqachitin, chapakurqami rikaray uk qullar syilumanta pachaman ratamushata. Chaymi chay qullartaqa manchaypaq uĉhku ruripa llabinta quranllapa. ");
INSERT INTO qufNT_vpl VALUES ("RV9_2","096_9_2","REV","9","2","2","Chaymantami chay qullarqa kiĉharan chay manchaypaq uĉhkupa punkunta. Chaymi chay uĉhkumantaqa quntay lluqshimuran uk urnumanta yupay. Chaynu lluqshimurmi, rupayta chaynulla tukuy intiruta limpu llantu intirupaq tikraran. ");
INSERT INTO qufNT_vpl VALUES ("RV9_3","096_9_3","REV","9","3","3","Chaynulla chay quntaymantaqami, atun tintikuna yarqur tukuy pachata shikwakaran. Piru chay tintikunaqami, imanutaq alakranmaqa kanimanchik chaynu kanikunanpaq niran. ");
INSERT INTO qufNT_vpl VALUES ("RV9_4","096_9_4","REV","9","4","4","Chaymi chaykunataqa kay pachapi tukuy qiwakunata, chiqyaraqkunata, qirukunata imaqa ama imanachinanlapaqmapischu niranllapa. Ashwanmi Dyuspa siyunwan urkunpi mana siyakasha chaykunata imanachinanpaqmapis niranllapa. ");
INSERT INTO qufNT_vpl VALUES ("RV9_5","096_9_5","REV","9","5","5","Piru chaynu runakunata kanirmapis, manami wanuchinanpaqchu niran. Ashwanmi chaynu kanishanrayku sinku misista nanaywan kusalata qischakananpaq niran. Chaqa chay tintikuna kanimashaqashi kusalata nanananpaq karan, imanutaq alakran kanimashamaqa kusalata nanan chaynu. ");
INSERT INTO qufNT_vpl VALUES ("RV9_6","096_9_6","REV","9","6","6","Chaymi chay diyakunapiqa runakunaqa qischakashanrayku kusalata wanuyta munanqallapa. Piru manami wanunqallapachu. Chaqa wanuymapismi paykunamantaqa ashur, mana dasqa ĉhamunqachu. ");
INSERT INTO qufNT_vpl VALUES ("RV9_7","096_9_7","REV","9","7","7","Chay atun tintikunaqami, imanutaq kaballukunamaqa guerrapi maqanakunanpaq kamakanllapa chay yupay karan. Chaynulla urumanta rurakasha kurunata umakusha yupay karanllapa. Nataq qaqllankunaqami uk runapa qaqllannu karan. ");
INSERT INTO qufNT_vpl VALUES ("RV9_8","096_9_8","REV","9","8","8","Aqchan-shuypaqami warmipa aqchan yupay karan. Kirunkuna-shuypaqa liyunpa kirun yupay. ");
INSERT INTO qufNT_vpl VALUES ("RV9_9","096_9_9","REV","9","9","9","Kwirpuntaqami, jyirrumanta rurakashawan arkakusha yupay karan. Nataq paritinqami alankunaqa waqayaq, imanutaq bistyakunamaqa karritakunata aysaĉhakur guerraman ritin kusalata ĉhalaqyanllapa chay yupay. ");
INSERT INTO qufNT_vpl VALUES ("RV9_10","096_9_10","REV","9","10","10","Ĉhupan-shuypaqami, kusala kashayjun karan, alakranpa ĉhupan yupay. Chaymi chay ĉhupanwan, mayqantapis mana allinta ruratinqa, sinku misista qischakananpaqqa karan. ");
INSERT INTO qufNT_vpl VALUES ("RV9_11","096_9_11","REV","9","11","11","Chay atun tintikunata mantaqqami kusala manchaypaq uĉhku ruripi mantakuq ángel karan. Chay angeltami hebreo rimaypiqa ninllapapis, Abadón. Nataq griego rimaypi-shuypaqa ninllapa, Apolión nir. ");
INSERT INTO qufNT_vpl VALUES ("RV9_12","096_9_12","REV","9","12","12","Ayayay, chay saqra qischakay kananpaq karan chayqami, pasanna. Piru faltanraqmi ishkay mas qischakaykunaqa. ");
INSERT INTO qufNT_vpl VALUES ("RV9_13","096_9_13","REV","9","13","13","Chaymantami chay saysi kaq angelqa trumpitanta waqachiranna. Chaymi uyaray uk rimayta, chay urumanta rurakasha altarpa qichqankunapi kwatru kachukuna karan chaypa ĉhaypinmanta. Chay altarqami, Dyuspa naypanpi karan. ");
INSERT INTO qufNT_vpl VALUES ("RV9_14","096_9_14","REV","9","14","14","Chaymi chay rimayqa chay saysi kaq ángel trumpitanta charikushataqa kaynu niran: “Riyu Eufratespa qichqanpi kwatru angelkuna watarayan chaykunata kaĉhay” nir. ");
INSERT INTO qufNT_vpl VALUES ("RV9_15","096_9_15","REV","9","15","15","Chaymi chay kwatru angelkunataqa kaĉharanna. Chaynumi paykunaqa tukuy intiruta rir kimsa kaq runakunamanta uk kaq partitaqa wanuchikunanpaq. Chaqa Tayta Dyusqami chay angelkuna kaĉhakar wanuchikunanpaqqa unaylla urata, diyata, misista, añumatapis akrashana karan. ");
INSERT INTO qufNT_vpl VALUES ("RV9_16","096_9_16","REV","9","16","16","Chaymantami uyaparay chay kaballupi suldadukuna puriqkunaqa michkami karan nirmapis. Chaqa dusyintus miyunmi (200'000,000) karanllapa. ");
INSERT INTO qufNT_vpl VALUES ("RV9_17","096_9_17","REV","9","17","17","Chaynumi imanutaq rikaray chay kaballukunata chaynullami rikaraypis chay kaballupa anan taqkunatapis. Chay kaballupa anan kaqkunaqami, qasquntaqa arkakusha karanllapa klaru chupika, yana asul chaynulla qarwa imawanĉhi. Chay kaballupa umankuna-shuypaqa, liyunkunapa uman yupay karan. Nataq aqrunmanta-shuypaqa lluqshiyaran ninawan, asufripa quntaynin. ");
INSERT INTO qufNT_vpl VALUES ("RV9_18","096_9_18","REV","9","18","18","Chaymi tukuy kimsa kaq kawsaqkunamanta uk partinqa wanuranllapa chay kimsa manchaypa kastigukunawan. Chaqa chay kaballukunapa aqrunmanta lluqshimuq nina, quntay, asufri imari wanuchiq chay runakunataqa. ");
INSERT INTO qufNT_vpl VALUES ("RV9_19","096_9_19","REV","9","19","19","Piru manami chaykunalachu wanuchikuq. Ashwanmi chay kaballukunapa ĉhupan largu kuru yupay kaq imami kanir wanuchiq runakunataqa. ");
INSERT INTO qufNT_vpl VALUES ("RV9_20","096_9_20","REV","9","20","20","Piru wakin runakuna, kay qischakaykunawan mana wanusha kaqkunaqa, manami dijashallapachu chay mana allin rurayninllapataqa. Chaqa paykunaqami dyablukunata aduranllapa. Chaynulla chay yanqa dyus nishanllapakuna, urumanta, platamanta, brunsimanta, rumimanta, qirumanta rurakasha kar, mana puriq kaqta, mana uyakuqta, mana rikakuqta ima aduranllapa. ");
INSERT INTO qufNT_vpl VALUES ("RV9_21","096_9_21","REV","9","21","21","Chaymi paykunaqa mana imalapimapis kambyakarchu suwakurlla, wanuchikurlla, wasqakurlla, chaynulla warmi, runamapis masayjun mana masayjun karmapis ukwan ukwan punurlla ima kawsanllapa. ");
INSERT INTO qufNT_vpl VALUES ("RV10_1","096_10_1","REV","10","1","1","Chaymantami rikaraypis uk ángel kusala pudirniyjunta. Chay angelqami unaq syilumanta ishkimuyaran puktaypa rurinlata. Chay angelpa umanpiqami uk inap karan. Nataq qaqllan-shuypaqa llipyarayaran rupay yupay. Ĉhankankuna-shuypaqa, nina ratakuq yupay karan. ");
INSERT INTO qufNT_vpl VALUES ("RV10_2","096_10_2","REV","10","2","2","Charikushami karan pillukaq taksha libritu kiĉhallata. Chaymantaqa allilaw ĉhakintaqa shachiran mar yakuman. Nataq ichuqlawta-shuypaqa shachiran pachaman. ");
INSERT INTO qufNT_vpl VALUES ("RV10_3","096_10_3","REV","10","3","3","Chaymantami kusala jwirtita qayĉhakuran, uk liyun yupay. Chaynu qayĉhakushana katinmi, kunyapis syiti kuti kusala jwirtita lanyaran. Chaynu lanyatinmi uyaparay rimaykunata chay kunyakunamantaqa. ");
INSERT INTO qufNT_vpl VALUES ("RV10_4","096_10_4","REV","10","4","4","Chaymanta chay syiti kunyakuna pasatinqa, chay uyapashaytaqa iskribiq ĉhurakaray. Piru chay ratullami uyaparay unaq syilumanta uk rimay kaynu nimaqta: “Chay kunya nishantaqa, amami iskribinkichu. Ashwanmi qamla yaĉhanki” nir. ");
INSERT INTO qufNT_vpl VALUES ("RV10_5","096_10_5","REV","10","5","5","Chaymantami chay ángel uk ĉhakinta mar yakuman chaynulla uk ĉhakinta pachapi shachisha chayqa, allilaw makinta unaq syiluman alsaran. ");
INSERT INTO qufNT_vpl VALUES ("RV10_6","096_10_6","REV","10","6","6","Chaymi, tukuy tyimpu kawsaq Dyuspa shutinta rimar juraran. Chaqa chay tukuy tyimpupaq kawsaq chay-ari syiluta, pachata, mar yakuta, tukuy ima kaqkunatapis ruraran. Chaymi kaynu niran: “Dyus imata rurananpaq chayqami manana maychu shamunanpaqqa. ");
INSERT INTO qufNT_vpl VALUES ("RV10_7","096_10_7","REV","10","7","7","Chaqa chay tyimpu ĉhamutin chay syiti kaq ángel trumpitanta waqachitinqami, kumplikashana kanqa Dyus imataĉhi payla rurananpaq yarpusha karan chayqa. Piru chaypaqqami Tayta Dyusqa unayllana intrachisha karan chay paypa kaq sirbiqninkunata, rimaqninkunata imaqa”. ");
INSERT INTO qufNT_vpl VALUES ("RV10_8","096_10_8","REV","10","8","8","Piru chay unaq syilumanta rimayta uyapasha karay, chayqami qashan kaynu nimaran: “Chay ángel uk ĉhakinta mar yakupi chaynulla uk ĉhakinta pachapi shachisha chay, pillukaq taksha libritu kiĉhakasha chayta charikushanta, rir aypay” nir. ");
INSERT INTO qufNT_vpl VALUES ("RV10_9","096_10_9","REV","10","9","9","Chaymi rir mañaray chay angeltaqa chay pillukaq taksha libritutaqa qumananpaq. Piru payqa nimaran: “¡Kaypi! Aypar mikuy. Chaqa kayqami shimikipiqa kusala mishki ñukñu kanqa. Piru shunquykipi-shuypaqa kusalata ayanqa” nir. ");
INSERT INTO qufNT_vpl VALUES ("RV10_10","096_10_10","REV","10","10","10","Chaynu nimatinmi, chay libritutaqa aypar mikuray. Chaymi, shimiypiqa myil yupay kusala mishki karan. Piru shunquypi-shuypaqa kusalata ayaq qallariran. ");
INSERT INTO qufNT_vpl VALUES ("RV10_11","096_10_11","REV","10","11","11","Chaymantaqa nimaran: “Qashanmi parlakunki Tayta Dyusqa imanu rurayanqa chay achka pwiblukunata, chaynulla uklaw nasyunmanta kaqkunata, uk rimayta rimaqkunata, chay mantakuqkunata imaqa” nir. ");
INSERT INTO qufNT_vpl VALUES ("RV11_1","096_11_1","REV","11","1","1","Chaymantaqami uk largu bara kañata yupay midikunaypaq qumaran. Chaymi kaynu nimaranllapa: “Rir, Dyusta adurananllapa wasita, altarnintinta, midiy. Chaymantami, yupankipis michkashi chaypi aduraqkunaqa nir. ");
INSERT INTO qufNT_vpl VALUES ("RV11_2","096_11_2","REV","11","2","2","Piru amami, Dyusta adurananllapa wasipa pampa kaqtaqa midinkichu. Chaqa tukuy chaykunataqami qusha kani mana Israel runakunatana. Chaymi kwarintay-dus (42) misista saruĉhar purinqallapa, chay kusala shumaq Jerusalén pwiblutaqa. ");
INSERT INTO qufNT_vpl VALUES ("RV11_3","096_11_3","REV","11","3","3","Chay tyimpullapimi nuqapis kaĉhashaq ishkay runakuna saqalla raĉhpata yakakushata, paykuna nuqapaq rir yaĉhachikunanpaq mil dusyintus sisinta (1,260) diyakunata”. ");
INSERT INTO qufNT_vpl VALUES ("RV11_4","096_11_4","REV","11","4","4","Piru Dyuspa chay ishkay rimaqninkunaqami intrachimanchikllapa Tayta Dyus tukuyla kay pachapa amunpa naypanpi ishkay ulibu qirukuna chaynulla chay ishkay bilirukuna shayaran chaypaq. ");
INSERT INTO qufNT_vpl VALUES ("RV11_5","096_11_5","REV","11","5","5","Chaymi mayqanpis kay ishkay runakunata ĉhiqnir mana allinta ruranatinqa paykunapa shiminmanta kusala achka nina lluqshimuqmi rupachir tukchinqa. Chaynullami mayqanpis paykunata mana allinta ruranaqkunaqa wanunqa. ");
INSERT INTO qufNT_vpl VALUES ("RV11_6","096_11_6","REV","11","6","6","Chaqa chay ishkay runakuna, Dyuspaq yaĉhachikuqkunaqami, kusala pudirniyjun kashanrayku, chay yaĉhachikuyashanllapa tyimpuqa ama tamyamapis ishkinanpaq syilumatapis kirpanqallapa. Chaynullami pudirniyjunpis, yakuta yawarpaq tikrananpaq, kay pachapi kaqkunata michkatapis paykuna munashannulla riqchaq qischakaykunawan qischananpaq ima. ");
INSERT INTO qufNT_vpl VALUES ("RV11_7","096_11_7","REV","11","7","7","Piru Dyuspaq yaĉhachikur tukchishana katinllapaqa, uk kusala saqra munstru chay kusala manchaypaq uĉhku rurimanta yarqamur, chay ishkay runakunapa ikinpi purir binsir munashannulla wanuchinqallapa. ");
INSERT INTO qufNT_vpl VALUES ("RV11_8","096_11_8","REV","11","8","8","Chaymi chay wanushakunapa kwirpunqa, Jerusalén pwiblupa kallikunapi chutarar kidanqa. Chaqa chay pwiblullapimi Amitunchiktapis wanuchiranllapa. Chaymi chay pwiblutaqa Sodoma, chaynulla Egipto pwibluta yupayna riqsinqallapa. ");
INSERT INTO qufNT_vpl VALUES ("RV11_9","096_11_9","REV","11","9","9","Chaynu wanutinllapami kimsa diya-y-midyuta, tukuyla pwiblumanta runakuna, ukman ayllukuna, ukman rimaypi rimaqkuna, uklaw nasyunmanta runakuna ima rikanqallapa chay wanushakunapa kwirpuntaqa. Chaymi mana munanqallapalamapischu mayqanpis chay wanushakunapa kwirpunta pampananllapataqa. ");
INSERT INTO qufNT_vpl VALUES ("RV11_10","096_11_10","REV","11","10","10","Chaqa ashwan kay pachapi kawsaqkunamaqa kusalata aligriyanqallapa chay ishkay runakuna wanushanllaparaykuqa. Chaymi ashwan ukninpis ukninpis imakunata rigalanakunqallapa kay qischamaqninchikkunaqami wanushallapana nir. ");
INSERT INTO qufNT_vpl VALUES ("RV11_11","096_11_11","REV","11","11","11","Piru kimsa diya-y-midyumantaqami, Tayta Dyusqa chay wanushakunataqa qashan kawsachimuran. Chaymi tukuyla rikaqkunaqa kusalata manchakuranllapa. ");
INSERT INTO qufNT_vpl VALUES ("RV11_12","096_11_12","REV","11","12","12","Chaymantaqami chay ishkay runakuna, Dyuspaq yaĉhachikuqkunaqa, unaq syilumanta uk kusala jwirti rimayta uyaparanllapa, kaynu niqta: “¡Iqamuyllapa kayman!” nir. Chaynu nitinmi, puktaypa rurinlata iqaranllapa syilumanqa. Chaymi chay tukuyla ĉhiqniqninkunaqa rikaranllapa. ");
INSERT INTO qufNT_vpl VALUES ("RV11_13","096_11_13","REV","11","13","13","Chaymi chay kutilla kusalata pacha kuyuran rajakanankaman. Chaynu pacha kuyutinmi, Jerusalén pwiblupa dyis partin kaqmanta ukqa limpu rataran. Chayraykumi syiti mil (7,000) runakuna wanuranllapa. Nataq wakinkuna kawsaqlla kidaqkunaqa, kusata manchakurllapa ima unaq syilupi Taytanchikllapa Dyusta kusalata alabaranllapa. ");
INSERT INTO qufNT_vpl VALUES ("RV11_14","096_11_14","REV","11","14","14","Ayayay, chay ishkay kaq kusala saqra qischakaykunaqa pasanna. Piru chay kimsa kaq saqra qischakay shamunanpaqqami, manana maychu. ");
INSERT INTO qufNT_vpl VALUES ("RV11_15","096_11_15","REV","11","15","15","Chaymantami chay syiti kaq angelpis trumpitantaqa waqachiranna. Chaymi uyaparanllapa unaq syilupi kusala jwirti rimay kaynu niqta: “Kananmantaqami kay pachapiqa Amitunchik Dyusqa, Akrashan Cristunlawanna tukuy tyimpupaqna mantakunqa” nir. ");
INSERT INTO qufNT_vpl VALUES ("RV11_16","096_11_16","REV","11","16","16","Chaymi Tayta Dyuspa naypanpi chay binti-kwatru (24) rukukuna chay mantakuna samananpi taqkunaqa qunqurir pachakaman pukĉhirar Dyusta aduraranllapa, ");
INSERT INTO qufNT_vpl VALUES ("RV11_17","096_11_17","REV","11","17","17","kaynu nir: “Amituyllapa Tayta Dyus, qammi tukuy imata rurayta puytinki. Chaymi payji nishunillapa. Chaqa qammi unaymanta kashaykillana. Chaynullami kananpis kankilla. Chaymi maydiyapis shamuyanki kanqa. Chaynu karmi pudirnikiwan tukuy intirupi mantakuq qallarishaykina. ");
INSERT INTO qufNT_vpl VALUES ("RV11_18","096_11_18","REV","11","18","18","Piru wakin nasyunkunamanta runakuna qampi mana kriyiqkunaqami kusalata piñakuranllapa. Chaymi qampis piñakushaykirayku tukuylata rikar yaĉhar kastiganaykipaq diyaqa ĉhamushana. Chaynu karmi wanushakunamatapis rikar yaĉhayankina. Nataq qampaq rimaqkunata, kusa allin kaq akrashaykikunata, chaynulla qamta manchar sirbishuqkuna atun kaqkunata, taksha kaqkunamatapismi kusala allintami rurashayki ninki. Piru tukuy mana allinkunata ruraqkunata-shuypaqami tukuy tyimpupaqna kastiganki” nir. ");
INSERT INTO qufNT_vpl VALUES ("RV11_19","096_11_19","REV","11","19","19","Chaymantaqami unaq syilupi, Dyusta adurananllapa wasiqa kiĉhakaran. Chaymi chay ruripiqa rikaray, chay unay rukunchikllapawan tratuta rurashanllapa kufri shutiq kajunta. Chaymantami kusalata rilamparan, kunyaran, lanyaran ima. Chaynullami kusalata pacha kuyuran, granisu ishkiran ima. ");
INSERT INTO qufNT_vpl VALUES ("RV12_1","096_12_1","REV","12","1","1","Chaymantaqami unaq syilupiqa, kusala ukman siñal rikariran. Chaymi rikaray uk warmita. Chay warmiqami, rupaypa ĉhaypinpi, rupayta mudakusha yupay karan. Nataq killa-shuypaqami ĉhakinpi karan. Chaynulla uk kurunata umakushami karan. Chay kurunapiqami dusi qullarkuna karan umanpiqa. ");
INSERT INTO qufNT_vpl VALUES ("RV12_2","096_12_2","REV","12","2","2","Chay warmiqami ruriyjun karan. Chaymi wamrakunanpaq nanayninwan qischakar kusalata qayĉhakuyaran. ");
INSERT INTO qufNT_vpl VALUES ("RV12_3","096_12_3","REV","12","3","3","Chaymantami syilupiqa qashan uk siñal rikariran: Chayqami uk kusala atun dragon, kusa chupika intiru rikariran. Chay dragonqami syiti umayjun, dyis kachuyjun karan. Chaynulla kada umanpiqami kurunata umakushalla karan. ");
INSERT INTO qufNT_vpl VALUES ("RV12_4","096_12_4","REV","12","4","4","Chay dragonqami, ĉhupanwanqa unaq syilupi qullarkunataqa kimsa kaq partinmanta uktaqa pachaman itakamuran. Chaymantami chay dragonqa chay warmi wamrakustunanpaq karan chaypa naypanpi sharan. Chayna chay wamritu nasikutinqa chay kutilla mikunanpaq. ");
INSERT INTO qufNT_vpl VALUES ("RV12_5","096_12_5","REV","12","5","5","Chaymantami chay warmiqa ullqituta wamrakusturan. Chaymi chay wamrituna tukuyla pachapi mantakuyanqa, jyirru baranta charikur. Piru chay warmitaqami, wamritunta kitaran. Chaymantami chay wamritutaqa, aparan unaq syilupi Dyus chay mantakunan samanapi tayashanpa naypanman. ");
INSERT INTO qufNT_vpl VALUES ("RV12_6","096_12_6","REV","12","6","6","Nataq warmi-shuypaqa alsakaran uk chunllaqlla lugarman. Chay lugarpimi Tayta Dyusqa kamkachishana karan uk lugarsituta chaypi kidananpaq. Chayna chay lugarpiqa mil dusyintus sisinta (1,260) diyata qarananllapapaq. ");
INSERT INTO qufNT_vpl VALUES ("RV12_7","096_12_7","REV","12","7","7","Chaymantaqami unaq syilupiqa kusalata maqanakuranllapa: Dyusninchikpa angelnin Miguelmi wakin angelninkunawan maqanakuranllapa chay dragonwanqa. Chaynulla chay dragonpismi angelninkunawan karan. ");
INSERT INTO qufNT_vpl VALUES ("RV12_8","096_12_8","REV","12","8","8","Piru dragonqa manami binsikuyta puytiranchu. Chaynulla unaq syilupiqami manana lugar karanchu paykunapaqqa. ");
INSERT INTO qufNT_vpl VALUES ("RV12_9","096_12_9","REV","12","9","9","Chaymi unaq syilumantaqa chay kusala atun dragontaqa pachaman itakamuranllapa. Chay dragonqami, unay largu kuru kaq chay karan. Chay payllami Satanás dyablupis. Chay paymi tukuyla pachapi kawsaqkunataqa ingañar purin. Chaymi chay dyablutaqa tantar angelninkunawan pullata kay pachaman itakamuranllapa. ");
INSERT INTO qufNT_vpl VALUES ("RV12_10","096_12_10","REV","12","10","10","Chaymantami unaq syilumanta kusala jwirti rimay kaynu niqta uyaparay: “Ĉhamushanami washakanallapapaq uraqa. Chaymi Dyusninchikna tukuy pudirninwan mantakunqa, Akrashan kusala puytiq Cristunwan pullana. Chaqa chay ukninchikkunata uchachar puriq chaytaqami itakamushana Dyusninchikqa. Chaqa chayqami, unaqpis tutapis Dyusninchikpa naypanpiqa kriyiqkunata uchachaq. ");
INSERT INTO qufNT_vpl VALUES ("RV12_11","096_12_11","REV","12","11","11","Piru chay ukninchikllapakunaqami chay Uyshitapa yawarsitun iĉhakashanpi kriyishanllaparayku, chaynulla Dyusninchikpa rimayninta mana dijar parlakushanllaparayku ima binsishallapa. Chaqa paykunaqami, wanuchinatinllapamapis, mana manchakuranllapachu. Chaymi ashwan wanuypaq katinmapis wanunanllapapaqqa listuna karanllapa. ");
INSERT INTO qufNT_vpl VALUES ("RV12_12","096_12_12","REV","12","12","12","Chayraykumi kananqa, ¡syilukuna kusata aligriyayllapa! ¡Chaynulla unaq syilupi kawsaqkuna, kusata aligriyayllapa! ¡Piru imananqallaparaq chay pachapi, mar yakupi kawsaqkunaqa! Chaqa dyabluqami mananashi payqa achka tyimputanachu kawsayanqa nir yaĉharqa, kay pachaman itakamutinllapa shamusha kusalata piñakur qamkunata qischashunanllapapaq”. ");
INSERT INTO qufNT_vpl VALUES ("RV12_13","096_12_13","REV","12","13","13","Chay dragonta kay pachaman itakamutinllapaqami, chay warmi, ullqituta wamrakustusha karan chaypa ikinta riran mana allinta rurananpaq. ");
INSERT INTO qufNT_vpl VALUES ("RV12_14","096_12_14","REV","12","14","14","Piru chay warmisitataqami kuchakpa ishkay kusala atun alankunata quranllapa, maypiĉhi Dyus, lugarta paypaq kamkachisha karan, chayman parir rinanpaq. Chayna chay largu kuru yupay dragonmantaqa alsakananpaq. Chaqa chay lugarpiri kimsa añu-y-midyuta qarananllapapaq karan. ");
INSERT INTO qufNT_vpl VALUES ("RV12_15","096_12_15","REV","12","15","15","Chaymi ashwan chay largu kuru yupay dragonqa aqrunmanta kusala achka yakuta itakuran, chayna riyupaq tikrakar chay warmitaqa aysaĉhananpaq. ");
INSERT INTO qufNT_vpl VALUES ("RV12_16","096_12_16","REV","12","16","16","Piru pachami chay warmitaqa yanaparan. Chaqa pachaqami kiĉhakar, chay dragon aqrunmanta riyuta itakushantaqa limpu upyaq yupay chakichiran. ");
INSERT INTO qufNT_vpl VALUES ("RV12_17","096_12_17","REV","12","17","17","Chaynu pasatinmi, ashwan chay dragonqa kusalata chay warmiwanqa piñakuran. Chaymi chay warmita mana imanupis ima mana allinta rurayta puytiranchu. Chaymi ashwan chay warmipa wakin ayllun kaqkuna, Dyus mantakushankunata kasur, Jesucristulapi kunfyakar, paypaq yaĉhachikuqkunatana qischaq qallariran. ");
INSERT INTO qufNT_vpl VALUES ("RV12_18","096_12_18","REV","12","18","18","Chaymantaqami chay dragonqa, rir mar yakupa manyanpi shar kidaran. ");
INSERT INTO qufNT_vpl VALUES ("RV13_1","096_13_1","REV","13","1","1","Chaymantaqami rikaray uk manchaypaq munstru, mar yakumanta iqamuqta. Piru chayqami syiti umayjun, dyis kachuyjun karan. Chaynulla kada kachunpi uk kurunata ĉhurakushalla karan. Nataq chay kada umankunapiqa, kusala mana allinkuna iskribikasha rimayaq Dyuspa kuntranta. ");
INSERT INTO qufNT_vpl VALUES ("RV13_2","096_13_2","REV","13","2","2","Chay manchaypaq munstrutaqa, nuqa rikaray chayqami, uk mishi puma yupay karan. Chaqa ĉhakinkunamaqa usupa ĉhakin yupay karan. Nataq aqrun-shuypaqa liyunpa aqrun yupay karan. Piru chay manchaypaq dragonmi, chay manchaypaq munstrutaqa pudirninta quran, kay pachapiqa kusala mantakuq kananpaq. ");
INSERT INTO qufNT_vpl VALUES ("RV13_3","096_13_3","REV","13","3","3","Chay manchaypaq munstrupa uk umanqami wanunanpaq yupay lisyakasha karan. Piru chay lisyakashanqami alliyaran. Chaymi chayta rikar, tukuyla kay pachapi kawsaq runakunaqa chay munstrumanta kusalata dispantakar, paylatana kasur kawsaranllapa. ");
INSERT INTO qufNT_vpl VALUES ("RV13_4","096_13_4","REV","13","4","4","Chaymi chay kusala manchaypaq dragontana aduraq qallariranllapa. Chaqa chay dragon-ari pudirta qusha karan chay manchaypaq munstruta. Chaymi chay manchaypaq munstrutaqa kaynu nir aduraranllapa: “¿Mayqanna kay manchaypaq munstru yupayqa kanqa? ¿Mayqanna paywanqa shachinakuymatapis puytinqa?” nir. ");
INSERT INTO qufNT_vpl VALUES ("RV13_5","096_13_5","REV","13","5","5","Chaynullami chay manchaypaq munstrutaqa, Dyus dijaran “Kusa kani” nir ima kusala saqra mana allinkunata paypaq rimananpaq. Chaynullami dijaranpis payna mantakunanpaq kwarintay-dus (42) misista. ");
INSERT INTO qufNT_vpl VALUES ("RV13_6","096_13_6","REV","13","6","6","Chaymi chay manchaypaq munstruqa, Dyuspaq chaynulla chay payta adurananllapa wasipaqmapis kusala mana allinkunata rimaran. Chaynumi ashwan chay unaq syilupi kaqkunapaqpis, kusala saqrata rimaran. ");
INSERT INTO qufNT_vpl VALUES ("RV13_7","096_13_7","REV","13","7","7","Chaynullami dijaranpis chay munstrutaqa, Dyuspa kusa allinla akrashan kaqkunawan maqanakunanpaq wanuchinankaman ima. Pudirtapismi quran ukman ayllukunata, tukuyla pwiblukunata, ukman rimaypi rimaqkunata, uklaw nasyunkunata ima mantananpaq. ");
INSERT INTO qufNT_vpl VALUES ("RV13_8","096_13_8","REV","13","8","8","Chaymi kay pachapi kawsaqkunaqa yaqqa tukuyla chay manchaypaq munstrutaqa aduranqallapa. Ashwan wakinkunalami chay munstrutaqa mana aduranqallapachu. Chaymi chay paykunapataqa, Dyusqa unaymanta-pacha chay Uyshitapa tukuy tyimpupaq kawsaq librunpi shutinllapataqa iskribishana karan, paywan tukuy tyimpupaq kawsananllapapaq. ");
INSERT INTO qufNT_vpl VALUES ("RV13_9","096_13_9","REV","13","9","9","Chayraykumi mayqanpis rinriyjun kaqkunaqa, kay niyashayta allita intrakankillapa: ");
INSERT INTO qufNT_vpl VALUES ("RV13_10","096_13_10","REV","13","10","10","“Chaqa mayqanpis prisu kananpaqna kasha karqa prisukanqa. Chaynulla mayqanpis ispadallawan wanunanpaq kasha katinqa, ispadallawan wanuchinqallapa”. Chayraykumi, Dyuspi mayqanpis kriyiqkunaqa kusala qischakaykuna ima katinmapis, kusalata shachinakur Amitunchikpi masta kriyirla kawsanmanllapa. ");
INSERT INTO qufNT_vpl VALUES ("RV13_11","096_13_11","REV","13","11","11","Chaymantaqami qashan rikaray uk manchaypaq munstruta. Chay munstruqami pacha rurimanta iqamuyaq. Chay-shuypaqami imanutaq uyshamaqa ishkay kachuyjun, chaynu karan. Piru chay kusalata llullachikuq dragon yupayllami rimayaq. ");
INSERT INTO qufNT_vpl VALUES ("RV13_12","096_13_12","REV","13","12","12","Chaymi kay munstrutaqa, chay punta kaq munstru wanunanpaq yupay lisyakasha kayar alliyasha karan chayqa, kusala puytiqpaq tikraran. Chayraykumi kay munstruqa tukuyla kay pachapi kaqkunata imanullapis animachiran chay punta kaq munstruta adurananllapapaq. ");
INSERT INTO qufNT_vpl VALUES ("RV13_13","096_13_13","REV","13","13","13","Chaynullami kay munstruqa kusala dispantaypaq milagrukunata rurayaq. Chaqa tukuyla rikatinmi syilumanmatapis ninakunata pachaman ratachimuyaq ima. ");
INSERT INTO qufNT_vpl VALUES ("RV13_14","096_13_14","REV","13","14","14","Chaynulla kay munstruqami chay punta munstrupa naypanpi kusala mana ruraypaq imakunata rurar tukuylata ingañaran. Chaymi ashwan mantakuran chay punta munstru wanunanpaqna yupay ispadawan lisyakasha karmapis kawsayaqlla chaypa imagenninta kusa paynu rikĉhaqta rurananllapapaq. ");
INSERT INTO qufNT_vpl VALUES ("RV13_15","096_13_15","REV","13","15","15","Chaynullami kay munstruqa kusala pudirniyjunpaq tikrakaran chay punta munstrupa imagenninta rurashanllapata rimachinanpaq. Chaynullami mantakuranpis chay imagenta mayqan mana aduraqkunataqa limpu wanuchikanqa nir. ");
INSERT INTO qufNT_vpl VALUES ("RV13_16","096_13_16","REV","13","16","16","Niranpismi: Taksha kaqkunata, atun kaqkunata, kusa imayjun, mana imayjun kaqta, sirbikuqkunata, mana sirbikuqkunata imamapis allilaw makinpi kar manaqa urkunpi karmapis, uk markata ĉhurananllapapaq. ");
INSERT INTO qufNT_vpl VALUES ("RV13_17","096_13_17","REV","13","17","17","Chaynullami niranpis: Chay munstrupa shutinwan, manaqa numirunwan mana markakasha karqa, mana rantiyta, chaynulla rantikuymatapis puytinqallapachu nir. ");
INSERT INTO qufNT_vpl VALUES ("RV13_18","096_13_18","REV","13","18","18","Piru tukuy kaykunapaqqami allita intrakayta munan. Chaqa mayqanpis kusa intrakaq chayqami, tantyayta puytinqa chay munstrupa numiruntaqa. Chaqa chay numiruqami uk runapaq intrachimanchik. Chayqami saysyintus sisintay-saysi (666). ");
INSERT INTO qufNT_vpl VALUES ("RV14_1","096_14_1","REV","14","1","1","Chaymantaqami rikaray chay Uyshitata Sión sirkapa ananpi shaqta. Paywan pullaqami, 144,000 runakuna karanllapa. Chay runakunaqami urkunllapapi, chay Uyshitapa chaynulla Taytanpa shutinta iskribishalla karanllapa. ");
INSERT INTO qufNT_vpl VALUES ("RV14_2","096_14_2","REV","14","2","2","Chaymanta-shuypaqa uyaparay unaq syilumanta imaĉhi lanyar waqaqta. Chaqa yaku kusala llashaq shamuq yupay chaynulla kunyaq yupaymi lanyayaran. Chaynullami kusala achka arpata waqachiq yupaymi lanyayaranmapis. ");
INSERT INTO qufNT_vpl VALUES ("RV14_3","096_14_3","REV","14","3","3","Chaqa Dyus mantakuna samananpa naypanpi, chay kwatru kawsaqkuna, chaynulla chay 24 rukukunapa naypanpimi, mushuq takita takiyaranllapa. Piru manami chay takitaqa mayqanpis yaĉhakuyta puytiyaranllapachu. Nataq chay 144,000 kay pachamanta washakar risha karanllapa chaykunalami yaĉhakuyaranllapa. ");
INSERT INTO qufNT_vpl VALUES ("RV14_4","096_14_4","REV","14","4","4","Chaqa tukuy kaykunaqami mana ukwan ukwan punushachu karanllapa. Ashwanmi kusa allinlata kawsar chay Uyshita mayta ritinpis pullanllapa riran. Chaynumi paykunaqa tukuyla runakunamanta puntata washakaranllapa. Chaynu karmi paykunaqa imanutaq tarpukushanchikmanmataqa punta puquyninta Tayta Dyusman ĉhuranchik, chaynu qimikaranllapa Dyuspa chaynulla chay Uyshitapa naypanmanqa. ");
INSERT INTO qufNT_vpl VALUES ("RV14_5","096_14_5","REV","14","5","5","Chaqa tukuy imatapis karanlata rimar imami mana uchakuranllapalamapischu. ");
INSERT INTO qufNT_vpl VALUES ("RV14_6","096_14_6","REV","14","6","6","Chaymantami rikaraypis uk angelta syilupa ĉhaypinta pariqta. Chayqami apayaq uk shumaq rimay tukuy tyimpupaq washakanapaq kaqta, tukuyla pachapi kawsaqkunata, uklaw nasyunmanta kaqkunata, ukman ayllukunata, ukman rimaypi rimaqkunata, chaynulla tukuyla pwiblukunata ima willananpaq. ");
INSERT INTO qufNT_vpl VALUES ("RV14_7","096_14_7","REV","14","7","7","Chaymi kusala jwirtita rimar kaynu niyaq: “Taytanchik Dyustami manchar, paylata alabayllapa. Chaqa pay tukuyta rikar, yaĉhananpaq uraqami ĉhamushana. Chayraykumi syiluta, pachata, mar yakuta, yaku nasimunankunata rurasha chay paylata adurayllapa” nir. ");
INSERT INTO qufNT_vpl VALUES ("RV14_8","096_14_8","REV","14","8","8","Chaymantami chay punta kaq angelpa ikinllata uk ángel riyaran kaynu nir: “¡Kananqami chay kusala mana allinta rurachikuq pwiblu Babiloniaqa limpu chinqashana! Chaqa chay pwiblumanta kaqkunaqami, uk warmi ukwan ukwan punuq yupay kusala saqra mana allinkunata rurar kawsaranllapa. Chaynu kawsatinllapami tukuy uklaw pwiblumanta kaqkunapis paykunallawan maĉhar punuq yupayna kawsaranllapa” nir. ");
INSERT INTO qufNT_vpl VALUES ("RV14_9","096_14_9","REV","14","9","9","Chaymantami qashan uk ángel ikinta riyaran kusala jwirtita kaynu nir: “Mayqan chay kusala manchaypaq munstruta, chaynulla imagenninta adurar makinpi manaqa urkunpi shutinwan markakaqqa, ");
INSERT INTO qufNT_vpl VALUES ("RV14_10","096_14_10","REV","14","10","10","Dyus piñakushanmanta kusala manchaypaq qischakaypaq ubapa yakun binuta upyanqallapa. Chaqa Dyusqami chaytaqa, uk kupapi kamkachishana. Chaymi chayta upyaqqa, Dyuspa kusa allinla angelninkunapa, chaynulla chay Uyshitapa naypanpi, qischakanqallapa ninawan asufriwan ima. ");
INSERT INTO qufNT_vpl VALUES ("RV14_11","096_14_11","REV","14","11","11","Chaymi chay quntaylla ruripiqa tukuy tyimpupaqna qischakanqallapa. Chaynulla, chay manchaypaq munstruta aduraqkunaqa, manami unaq chaynulla tutamapis samanqallapachu chay qischakayashanllapamantaqa. Chaqa imapaqtaq-ari chay manchaypaq munstruta, imagenninta adurar shutinwanmapis markakaranllapa”. ");
INSERT INTO qufNT_vpl VALUES ("RV14_12","096_14_12","REV","14","12","12","¡Chayraykumi Dyuspa tukuy allinla kaqninkuna, pay mantakushanlata kasur Jesuslapi kriyiqkunaqa, ima qischakaykuna katinmapis maydiyapis shachinakur kawsanmanllapa! ");
INSERT INTO qufNT_vpl VALUES ("RV14_13","096_14_13","REV","14","13","13","Chaymantaqa unaq syilumanta uk rimayta uyaparay. Chay rimaymi kaynu nimayaran: “Kayta iskribiy: Kaymanta-pacha, Amitunchiklapi kriyir wanuqkunaqami, kusala shumaqna kanqallapa” nir. “Chaynumi kanqa” nin Santu Ispirituqa. “Chaqa trabajayashankunamanta samanqallapa. Chaqa chay rurashankunami, paykunapaqa pullanllapa kanqa” nir. ");
INSERT INTO qufNT_vpl VALUES ("RV14_14","096_14_14","REV","14","14","14","Chaymanta qashan chapakurqami rikaray kusala yuraq intiru puktayta. Piru chay puktaypa ananpiqami imaĉhi uk runa yupay tayaran. Chay taqqami, urumanta rurakasha kurunata umakusha, chaynulla uk usis kusala filuyjunta charikusha tayaran. ");
INSERT INTO qufNT_vpl VALUES ("RV14_15","096_14_15","REV","14","15","15","Chaymantaqa, Dyusta adurananllapa wasimanta qashan uk ángel yarqamuran. Chay angelqami kusala jwirtita kaynu niran chay puktaypa ananpi taq chaytaqa: “¡Usisnikita urqumur sigakuq qallariyna! ¡Chaqa chay kusichakuna uraqami ĉhamushana! ¡Chaynulla pachapi kusichakunapaq chayqami qarwashana!” nir. ");
INSERT INTO qufNT_vpl VALUES ("RV14_16","096_14_16","REV","14","16","16","Chaymi chay puktaypa ananpi tayaran chayqa, usisninta urqumur sigakuq ĉhurakaranna. Chaynu sigakur imami chay pachapi kusichakuna qarwashataqa tantaran. ");
INSERT INTO qufNT_vpl VALUES ("RV14_17","096_14_17","REV","14","17","17","Chaymantami qashan uk ángel syilupi Dyusta adurananllapa wasimanta yarqamuran. Paypismi charikusha karan, kusala filuyjun usista. ");
INSERT INTO qufNT_vpl VALUES ("RV14_18","096_14_18","REV","14","18","18","Chaymanta-shuypaqa altarmantana yarqamuran qashan uk ángel. Chay angelqami chay altarpi nina kaq chayta rikaq karan. Chaymi chay kusala filuyjun usisninta charikusha kaq angeltaqa kaynu nir kusala jwirtita qayaran: “¡Usisnikiwan sigakuq ĉhurakar, pachapi uba ĉhakrakunapi kan chayta kuchumuy! ¡Chaqa chay ubapa puquyninqami qarwashana!” nir. ");
INSERT INTO qufNT_vpl VALUES ("RV14_19","096_14_19","REV","14","19","20","Chaynu nitinmi chay angelqa pachapiqa ubata usisninwan kuchur chay pwiblu waqtanlawpi uk atun batya karan chayman apar itaranna saruĉhar yakunta lluqshichinanllapapaq. Tukuy kayqami intrachimanchik, imanumi Tayta Dyusqa chay mana allinta ruraqkunawanqa kusalata piñakur chay ubakunata batyaman itaq yupay kastiganqa nir. Chaymi yawarninllapamapis imanutaq riyumaqa kusala llashaq rin, chaynumi 300 kilumitruta shikwakatin, kaballukuna yaykutinmapis busalninkaman aypanqa. ");
INSERT INTO qufNT_vpl VALUES ("RV15_1","096_15_1","REV","15","1","1","Qashanmi syilupiqa uk kusala atun dispantakaypaq siñalta rikaray. Chaypiqami karan syiti angelkuna, chay syiti kusala saqra qischakaykunalawanna. Chaqa chay syiti qischakaykunawanqami, Dyus piñakushanqa tukukayaranna. ");
INSERT INTO qufNT_vpl VALUES ("RV15_2","096_15_2","REV","15","2","2","Chaynullami rikaraypis, mar yaku kusa llipyala yuraq, ninawan piĉhukashata yupay. Chay yaku kusala yuraq llipyala kaqwan pullaqami, Dyus akrar arpakunata qusha kayaq chaykuna tukuynin shayaranllapa. Chaqa Dyus akrashan kaqkunaqami, chay munstruta, imagenninta chaynulla shutinpa numirunmatapis binsisha karanllapa. ");
INSERT INTO qufNT_vpl VALUES ("RV15_3","096_15_3","REV","15","3","3","Chaqa paykunaqami takiyaranllapa, Dyuspa sirbiqnin Moisés takishanta. Chaynullami takiyaranllapapis chay Uyshitapa takinkunata ima. Chaqa kaynumi niyaqllapa: “Kusalata imatapis puytiq Amituyllapa Tayta Dyus, chay tukuy imata rurashaykikunaqami, kusala shumaq, chaynulla manami imanupis tantyaypaq imalamapischu. Chaynulla shumaq, chiqap, allinla imami nannikimapis Tayta Dyus tukuy nasyunkunapa mantaqnin. ");
INSERT INTO qufNT_vpl VALUES ("RV15_4","096_15_4","REV","15","4","4","¿Amituy, mayqantaq qamtaqa mana manchashuyanqaqa? Chaynulla ¿mayqantaq mana alabashuyanqaqa? Chaqa qamlami kusa allinqa kanki. Chaymi ashwan tukuy pwiblumanta kawsaqkuna shamur adurashunqallapa. Chaqa, qammi intrachikushayki imatapis karanlata ruranki” nir. ");
INSERT INTO qufNT_vpl VALUES ("RV15_5","096_15_5","REV","15","5","5","Chaymanta, qashan chapakurqa unaq syilupi tratuta rurashan Dyusta adurananllapa wasi kiĉhakaqta rikaray. ");
INSERT INTO qufNT_vpl VALUES ("RV15_6","096_15_6","REV","15","6","6","Chay rurimantaqami, chay syiti angelkuna chay syiti kusala saqra qischakaykunata apamuq chaykuna lluqshimuyaran. Chay angelkunapa mudananqami kusala shumaq yuraq intiru llipyalla karan. Chaynulla qasqunkaqpimi, urumanta rurakasha waĉhkuta waĉhkakusha karanllapa. ");
INSERT INTO qufNT_vpl VALUES ("RV15_7","096_15_7","REV","15","7","7","Chaymantami chay kwatru kawsaqkunamanta ukqa, chay syiti angelkunataqa tukuyninta urumanta rurakasha kupata quran. Chay kupapiqami, tukuy tyimpupaq kawsaq Dyus piñakur nishan kusala saqra qischakaykuna karan. ");
INSERT INTO qufNT_vpl VALUES ("RV15_8","096_15_8","REV","15","8","8","Chaymi Tayta Dyuspa kusala manchaypaq llipyalla pudirninwan quntay intirupaq tikrakaran, Dyusta adurananllapa wasiqa. Chaynu katinmi, chay syiti kusala saqra qischakaykuna manaraq pasayatinqa, mana mayqanpis yaykuyta puytiqllapachu chaymanqa. ");
INSERT INTO qufNT_vpl VALUES ("RV16_1","096_16_1","REV","16","1","1","Chaymantaqami uk kusala jwirti rimay Dyusta adurananllapa wasimantaqa, chay syiti angelkunata kaynu niqta uyaparay: “Rir chay syiti kupaykillapapi Dyuspa kastigun kaqkunataqa iĉhayllapa pachaman” nir. ");
INSERT INTO qufNT_vpl VALUES ("RV16_2","096_16_2","REV","16","2","2","Chaynu nitinllapami chay punta kaq angelqa, rir chay kupanpi kaqtaqa iĉharan pachaman. Chaymi tukuy runakuna chay munstrupa siñalninta purichir chaynulla imagenninta aduraqkunapiqa kusala saqra nanay qiri rikariran. ");
INSERT INTO qufNT_vpl VALUES ("RV16_3","096_16_3","REV","16","3","3","Chaymanta chay ishkay kaq ángel, rir chay kupanpi kaqtaqa iĉharan mar yakuman. Chaymi chay mar yakuqa yawarpaq tikrakaran, imanutaq uk runata wanuchitinllapa yawarnin shamun chaynu. Chayraykumi chay mar yakupi kawsaqkunaqa tukuyla wanuranllapa. ");
INSERT INTO qufNT_vpl VALUES ("RV16_4","096_16_4","REV","16","4","4","Chaymanta chay kimsa kaq angelqa, chay kupanpi kaqtaqa iĉharan riyukunaman, yaku nasimunanman ima. Chaymi chaykunapis yawarllapaq tikrakaran. ");
INSERT INTO qufNT_vpl VALUES ("RV16_5","096_16_5","REV","16","5","5","Chaymanta chay ángel yakuta rikaq chayqa, Tayta Dyusta kaynu niqta uyaparay: “Qammi imatapis karanlata rikaq kar, runakunataqa kastigashayki. Chaqa qammi kusa allinla Amituy kanki. Chaynulla unaymanta, kananpis qamlla kanki. ");
INSERT INTO qufNT_vpl VALUES ("RV16_6","096_16_6","REV","16","6","6","Chay runakunata kanan yawarta ima upyachir wanuchishaykiqami kusala allin kasha. Chaqa paykunami qampa allinla kaq akrashaykikunata, rimaqnikikunata ima yawarninta iĉhachir wanuchiranllapa” nir. ");
INSERT INTO qufNT_vpl VALUES ("RV16_7","096_16_7","REV","16","7","7","Chaymantami uyaparaypis Dyusta adurananllapa altarmanta kaynu niqta: “Amituy Dyus, tukuy imata puytiq, Qammi kananqa tukuyta rikar yaĉhashayki imanu rurashanllapanulla” nir. ");
INSERT INTO qufNT_vpl VALUES ("RV16_8","096_16_8","REV","16","8","8","Chaymanta chay kwatru kaq angelqa, chay kupanpi kaqtaqa iĉharan rupayman. Chaymi rupayqa kusala jwirtita rupayar tukuyla runakunata rupachinanpaqna niran. ");
INSERT INTO qufNT_vpl VALUES ("RV16_9","096_16_9","REV","16","9","9","Chaymi tukuyla kusa saqrata ruparanllapa. Piru chaynumapis, manamiri Dyusta kasur alabanaranllapalamapischu. Ashwanmi Dyus chay saqra kastigukunamanta washakuqpaqqa, kusala mana allinkunata rimaranllapa. ");
INSERT INTO qufNT_vpl VALUES ("RV16_10","096_16_10","REV","16","10","10","Chaymanta chay sinku kaq angelqa, chay kupanpi chaytaqa chay munstru mantakuyashanman iĉharan. Chaymi chay munstru mantakuyashanqa kusala tutaparaq intiruna kidaran. Chaymi runakunaqa, kusala nanaywan qallunmatapis kaniyaqllapa ima. ");
INSERT INTO qufNT_vpl VALUES ("RV16_11","096_16_11","REV","16","11","11","Piru chaynumapismi, chay mana allin rurayashankunataqa mana dijaranllapachu. Ashwanmi chay qirinllaparayku kusalata nanachikurllapaqa, syilupi Dyuspaqqa kusala mana allinkunata ima rimaranllapa. ");
INSERT INTO qufNT_vpl VALUES ("RV16_12","096_16_12","REV","16","12","12","Chaymanta chay saysi kaq angelqa, chay kupanpi kaqtaqa iĉharan chay atun riyu Eufrates shutiqman. Chaymi chay riyuqa limpu chakiran. Chaynu chakitinmi, chayllata orientilawmanta kaq mantakuqkunaqa pasaranllapa. ");
INSERT INTO qufNT_vpl VALUES ("RV16_13","096_16_13","REV","16","13","13","Chaymantami rikaray, chay dragonpa, munstrupa, chaynulla chay llullakur yaĉhachikuqpa aqrunmantaqa, sapu yupay kimsa mana allin ispiritukuna lluqshimuqta. ");
INSERT INTO qufNT_vpl VALUES ("RV16_14","096_16_14","REV","16","14","14","Chaykunaqami, dyablumanta karanllapa. Chaynu karmi mana rikashanchik imakunata, chaynulla milagrukunata ima ruraqllapa. Chaymi ashwan wakta kayta shikwakaranllapa tukuyla kay pachapi mantakuqkunata tantananpaqna. Chaynuqami ruraran, tukuy imatapis puytiq Tayta Dyus ima diyami tukuyta rikar yaĉhayanqa chay diyaqa, paykunaqa Dyuswan maqanakur shachinakuyta kamananllapapaq. ");
INSERT INTO qufNT_vpl VALUES ("RV16_15","096_16_15","REV","16","15","15","Chaymantami Amitunchikpis kaynu nimaqta uyaparay: “Allita intrakayllapa. Chaqa nuqaqami manapis yaĉhayatkillapachu imanutaq uk suwakuqmaqa illaqmanta rikarimur suwakun, chaynu rikarimushaq. Chaymi mayqanpis rikĉhakusha yupaylla kar kasumar, raĉhpanta kuytakuq chaykunaqami, kusa shumaqna kanqa. Chaqa chaynuqami manana lirila puriq yupay pinqakuq yupaynachu kanqallapa” nir. ");
INSERT INTO qufNT_vpl VALUES ("RV16_16","096_16_16","REV","16","16","16","Piru chay kimsa dyablumanta kaq ispiritukunaqa, tukuyla mantakuqkunata tantaran chay uk lugar hebreo rimaypiqa Armagedón ninllapa chay lugarpi. ");
INSERT INTO qufNT_vpl VALUES ("RV16_17","096_16_17","REV","16","17","17","Chaymantami chay syiti kaq angelqa, chay kupanpi kaqtaqa iĉharan unaq wayrallapi. Chaymi syilupi adurana wasipi chay mantakuna samanamantaqa uk kusala jwirti rimayta uyaray. Chay rimaymi kaynu niyaran: “¡Tukuymi rurakashana!” nir. ");
INSERT INTO qufNT_vpl VALUES ("RV16_18","096_16_18","REV","16","18","18","Chaynu nitinmi chay kutilla kusata rilamparan, kunyaran, lanyaran, pachamapis rajakanankaman kuyuran unay kuyushankunamantaqa masta. Chaqa chaynuqami, mana kuyushachu karan, runakuna kay pachapi kawsaq qallarishanmanta-pachaqa. ");
INSERT INTO qufNT_vpl VALUES ("RV16_19","096_16_19","REV","16","19","19","Chaymi chay kusala atun pwiblu Babiloniaqa, kimsa partipaq wakman kayman tikrakaran. Chaynulla tukuy pachapi pwiblukunaqa limpu rataranllapa. Chaymanta Dyusqa yarpuran chay kusala atun pwiblu Babiloniapaq. Chayna chay pwiblupi kaqkunataqa, Dyus piñakushanrayku, kastigananpaq kusala qischakaypaq ubapa yakun binuta upyachinanpaq niran. ");
INSERT INTO qufNT_vpl VALUES ("RV16_20","096_16_20","REV","16","20","20","Chaynumi tukuyla mar yakupa ĉhaypinlapi pwiblitu kaqkuna, sirkakunamapis, limpu chinqar tukukaran. ");
INSERT INTO qufNT_vpl VALUES ("RV16_21","096_16_21","REV","16","21","21","Chaymi ashwan unaq syilumantaqa ratamuran manchaypaq saqra granisu runakunamanqa. Chay granisuqami ukla, kwarinta kiluta yupay llashaqmapis. Piru chaynu katinmapis, chay granisurayku runakunaqa, kusala mana allinkunata rimaran Dyuspaqqa. Chaqa mana agwantaypaq kusala saqra kastiguri karan. ");
INSERT INTO qufNT_vpl VALUES ("RV17_1","096_17_1","REV","17","1","1","Chaymanta chay syiti angelkuna chay kupakunata purichiqmantami uk angelqa, kaynu nimaran: “Shamuy rikachishayki imanutaq uk warmi ukwan ukwan punuq yupay achka yakupa anan taq pwibluqa imanumi kastigakayanqa nir. ");
INSERT INTO qufNT_vpl VALUES ("RV17_2","096_17_2","REV","17","2","2","Chaqa chay pwiblupi taqkunaqami Dyuspi kriyishanmanta ashur, saqra mana allinkunata tukur kawsatinllapa wakin pwiblumanta kaqkunapis paykuna yupayllana kawsanllapa. Chaymi chaynu tukurllapaqa imanutaq uk warmi ukwan ukwan punuqmaqa Tayta Dyuspaq kusala saqra mana allinta tukur maĉhasha yupayna kawsan, chaynumi kawsanllapa” nir. ");
INSERT INTO qufNT_vpl VALUES ("RV17_3","096_17_3","REV","17","3","3","Chaymantami Ispiritu rikapakuchimayatinmi, uk ángel chunllaq lugarman apamar rikachimaran. Chaypimi rikaray uk warmi, munstru syiti umayjun, chaynulla dyis kachuyjunpa anan taqta. Chay munstruqami chupika intiru karan. Nataq waqtankunapi-shuypaqami intirunpi iskribikasha karan, Dyuspaq mana allin rimaykuna. ");
INSERT INTO qufNT_vpl VALUES ("RV17_4","096_17_4","REV","17","4","4","Piru chay munstrupa anan tasha warmiqami, kusa shumaq muradawan chupika piĉhukasha mudanata yakakusha karan. Chaynulla manyankunataqa lusichisha karan urukunawan, kusa shumaq rumikunawan, pirlakunawan ima. Nataq makinpi-shuypaqa charikusha karan urumanta rurakasha kupata. Chay kupapiqami untalla karan chay millanaypaq ruraypaqkuna, ukwan ukwan punushankunapaq intrachimaqninchik ima. ");
INSERT INTO qufNT_vpl VALUES ("RV17_5","096_17_5","REV","17","5","5","Piru urkunpi-shuypaqami iskribikasha karan uk kusala mana yaĉhaypaqlla shuti. Chay iskribikashaqami kaynu niyaq: ");
INSERT INTO qufNT_vpl VALUES ("RV17_6","096_17_6","REV","17","6","6","Chaymantami kwintata qukaray chay warmiqa maĉhasha karan nir. Chaqa payqami maĉhasha karan Dyuspa allinla kaqninkunapa yawarninwan. Chaqa Jesucristupaq yaĉhachikuqkunatari wanuchisha karan. Chaymi nuqaqa tukuy chaykunata rikar, kusalata dispantakaray. ");
INSERT INTO qufNT_vpl VALUES ("RV17_7","096_17_7","REV","17","7","7","Piru chay angelqa nimaran: “¿Imapaqtaq dispantakanki? Nuqami intrachishayki chay warmi manchaypaq munstrupa anan tasha chayqa imapaqmi chaynuqa, imapaqmi syiti umayjun, dyis kachuyjun nirmapis”. ");
INSERT INTO qufNT_vpl VALUES ("RV17_8","096_17_8","REV","17","8","8","Chaymi nimaran: “Chay munstru manchaypaq uĉhku rurimanta lluqshimuqta rikashaykiqami, unaymanta kaq. Piru kananqami manana kannachu. Ashwanmi lluqshimuyanqa limpu imanar tukukananpaqna. Chaqa chay munstruqa unayqa karanllana. Piru kananqa mana kannachu. Ashwanmi qashanpis shamuyanqa. Chaynu shamutin rikarmi tukuy mana kriyiqkunaqa kusalata dispantakanqallapa. Chaqa paykunapa shutinqari unaymanta-pacha, Dyuspa librunpi mana iskribikashachu karan. ");
INSERT INTO qufNT_vpl VALUES ("RV17_9","096_17_9","REV","17","9","9","“Chaymi intrakaqkunaqa intrakayta puytin: Chay syiti umankunaqami intrachimanchik, syiti sirkakunapa anan tayan chay warmiqa nir. Chaynulla chay syiti umanqami intrachimanchik, syiti mantakuqkuna nir. ");
INSERT INTO qufNT_vpl VALUES ("RV17_10","096_17_10","REV","17","10","10","Chaymi chay syiti mantakuqkunamantaqa, sinkuqa wanur tukukashallapana. Piru paykunamanta ukqami kananlla mantakuyanna. Nataq ukqa manaraq shamuyanraqchu. Piru chay shamurqami, mana unaylatachu mantakunqa. ");
INSERT INTO qufNT_vpl VALUES ("RV17_11","096_17_11","REV","17","11","11","Chay saqra manchaypaq munstru unay kaq chayqa, kananqa manana kannachu. Chayqami intrachimanchik chay uchu mantakuq shamuyanqa chay nir. Piru chay mantakuqpismi, chay wakin syiti chaykunapaqa uknin. Piru payqami tukuy tyimpupaqna tukukanqa. ");
INSERT INTO qufNT_vpl VALUES ("RV17_12","096_17_12","REV","17","12","12","“Chaynulla chay dyis kachunkunata rikashayki chayqami, intrachimanchik dyis mantakuqkuna kanqa nir. Piru paykunaqami manaraq mantakuq qallarishallapachu. Chaynu manaraq mantakuyarmapismi, chay saqra munstruwanqa pulla, uk uralata kusa mantakuq yupayna mantakunqallapa. ");
INSERT INTO qufNT_vpl VALUES ("RV17_13","096_17_13","REV","17","13","13","Chaqa chay dyis mantakuqkunaqami, chayllata yarpunllapa chay saqra manchaypaq munstrutaqa pudirta ima qunanllapapaq. ");
INSERT INTO qufNT_vpl VALUES ("RV17_14","096_17_14","REV","17","14","14","Chaymi paykunaqa chay Uyshitawan maqanakunqallapa. Piru chay Uyshitaqami binsinqa, Dyus akrashan paypa kaqninkunawan. Chaqa paykunaqari maydiyapis Dyuslapi kunfyakar kawsanllapa. Chaqa Amitunchikqami, tukuypa amunllapa, chaynulla mantakuqkunapapis mantaqnin ima”. ");
INSERT INTO qufNT_vpl VALUES ("RV17_15","096_17_15","REV","17","15","15","Chaymantami qashan angelqa kaynu nimaranpis: “Chay warmi tayashan yakuta rikashayki chayqami, intrachimanchik achka pwiblukuna, achka runakuna, ukman rimaykunata rimaqkuna, uklaw nasyunkuna ima nir. ");
INSERT INTO qufNT_vpl VALUES ("RV17_16","096_17_16","REV","17","16","16","Nataq chay munstru chaynulla chay mantakuq dyis kachukunata rikashayki chayqami, intrachimanchik chay ukwan ukwan punuq warmitaqa ĉhiqniyanqa nir. Chaynulla chay warmitaqa paylata dijanqa lirilata. Chaynulla kwirpunpa aychantapis mikunqa, ninawan rupachinqa ima nir. ");
INSERT INTO qufNT_vpl VALUES ("RV17_17","096_17_17","REV","17","17","17","Chaqa Dyusmi dijaran chay mantakuq dyis kachukunaqa, Dyus munashannulla rurananllapapaq. Chaymi chay mantakuq dyis kachukunaqa tukuynin chayllata yarpur tukuy pudirninllapata quran chay munstruta, payna mantaqninllapa kananpaq maydiya Dyus imanu kanqa nishan tyimpu ĉhamunankaman. ");
INSERT INTO qufNT_vpl VALUES ("RV17_18","096_17_18","REV","17","18","18","Nataq chay warmita rikashayki chayqami, intrachimanchik chay pwiblu Babiloniapaq. Chaymi ashwan mantakuqninkunamapis tukuyla mantakuqkunata munashannulla mantar ima purichinllapa”. ");
INSERT INTO qufNT_vpl VALUES ("RV18_1","096_18_1","REV","18","1","1","Chaymantaqami, qashan chapakurqa rikaray uk ángel syilumanta ishkimuqta. Piru chayqami kusala pudirniyjun karan. Chaymi chay llipyayninwan pachamapis achkiraq intiru kidaran. ");
INSERT INTO qufNT_vpl VALUES ("RV18_2","096_18_2","REV","18","2","2","Chay angelqami kusala jwirtita kaynu niyaran: “¡Kananqami chay kusala mana allinta rurachikuq pwiblu Babiloniaqa limpu chinqashana! ¡Chaymi kananqa chay pwibluqa dyablukunapa, chaynulla chay mana allin ispiritukunapa wasinpaq tikrakasha! ¡Chaynulla chay millanaypaq pariq kurukunapa qushan yupaypaqmi tikrakashallapa! ");
INSERT INTO qufNT_vpl VALUES ("RV18_3","096_18_3","REV","18","3","3","Chaqa chay pwiblumanta kaqkuna kusala mana allinta rurar kawsashanllaparaykumi, uklaw pwiblumanta kaqkuna, chaynulla uklaw nasyunmanta mantakuqkunapis imanutaq uk warmi ukwan ukwan punuqmaqa Tayta Dyuspaq kusala saqra mana allinta tukur maĉhasha yupayna kawsan, chaynumi kawsaranllapa. Chaymi ashwan chay pwiblupiqa tukuy lugarmanta rantikuqkunamapis, tukuy ima munashanllapata rantikutin, sunsunu rantitinllapa kusalata qillaynikuranllapa”. ");
INSERT INTO qufNT_vpl VALUES ("RV18_4","096_18_4","REV","18","4","4","Chaymantami qashan unaq syilumanta kaynu niqta uyaparay: “Qamkuna tukuyla nuqapi kriyiqkunaqa, chay pwiblumanta lluqshiyllapa. Chayna ama paykuna yupayqa uchakunaykillapapaq. Chaynuqami manana paykuna yupayqa kastigakanaykillapapaqnachu. ");
INSERT INTO qufNT_vpl VALUES ("RV18_5","096_18_5","REV","18","5","5","Chaqa chay runakuna uchakushanqami, ima unaqkaman quturaq yupay kay syilumanmapis ĉhamuyanna. Chaymi ashwan nuqa Dyusnikillapaqa yaĉhayani ima mana allinkunata rurashaykillapamatapis. ");
INSERT INTO qufNT_vpl VALUES ("RV18_6","096_18_6","REV","18","6","6","Chay pwiblumanta runakuna imanutaq wakinkunata qischaran chaynulla paykunatapis qischanqallapa. Ashwanmi chay qischakushanmantaqa, ishkay chaynuta yupay masta qischakanqallapa. Chaymi chay ubapa yakunta upyachikuq yupay wakinkunata qischashanmantaqa, ishkay chaynuta yupay kusala jwirtita kamkachir qunqallapa. ");
INSERT INTO qufNT_vpl VALUES ("RV18_7","096_18_7","REV","18","7","7","Chaynuqami kusalata qischakanqallapa. Chaqa paykunamaqa kusana kanchikllapa nir, mana pinqakuqllapalamapischu. Chaymi ashwan shunqunpi kusalata alabakar niyaqllapa: ‘Kaypiqami uk warmi riyna yupay tayanchikllapa. Chaymi byuda warmi yupayqa maydiyapis mana qischakashunllapachu’ nir. ");
INSERT INTO qufNT_vpl VALUES ("RV18_8","096_18_8","REV","18","8","8","Chayraykumi chaynu niqkunapaqqa kusala saqra qischakay uk diyalapi shamutin wanunqallapa, llakinqallapa, mallaqnanqallapa ima. Chaynulla ninawan rupar ima qischakanqallapa. Chaqa tukuy imata puytiq Dyus Amitunchikmi, paykunaqa chaynu kastigakananpaq nishana. ");
INSERT INTO qufNT_vpl VALUES ("RV18_9","096_18_9","REV","18","9","9","“Chaynulla chay pwiblu Babilonia ukwan ukwan punuq warmi yupay limpu quntay intiru tikrakatinqa kay pachamanta mantakuqkunaqa kusalata llakir, waqanqallapa ima. Chaqa chay mantakuqkunaqami yaĉhachikushanllapata kasur yanqa dyus nishanllapakunata adurar ima kawsaqllapa. Chaynulla imata rantikutinllapamapis sunsunulla imatapis munashanllapata rantir kawsaranllapa. ");
INSERT INTO qufNT_vpl VALUES ("RV18_10","096_18_10","REV","18","10","10","Piru chay pwibluwan pulla kastigakayta manchakurmi mantakuqkunaqa wakaqllapi kidar kaynu niyaranllapa: ‘¡Akakaw, qammi Babilonia kusala riqsikasha pwiblu, kusala puytiq pwiblu karayki! Piru imanutaq dasla qammanqa kastiguqa ĉhamun’ nir. ");
INSERT INTO qufNT_vpl VALUES ("RV18_11","096_18_11","REV","18","11","11","“Chaynullami tukuy pachamanta chay pwiblupi rantikuqkunapis kusalata chay pwiblupaq llakir waqanqallapa. Chaqa mananari mayqanpis chay rantikuyashan imanllapakunata rantinanpaqqa kanqallapanachu. ");
INSERT INTO qufNT_vpl VALUES ("RV18_12","096_18_12","REV","18","12","12","Chaymi manana chay urukunata, suqu qillaykunata, shumaq rumi pirlakunata, shumaq raĉhpakunata, seda raĉhpakunata, muradawan chupika raĉhpakunata, tukuy mutkiypaq qirukunata, marfilmanta, qirumanta, brunsimanta, jyirrumanta, marmulmanta imakuna rurakashamatapis rantikunqallapanachu. ");
INSERT INTO qufNT_vpl VALUES ("RV18_13","096_18_13","REV","18","13","13","Chaynulla mananami rantinqallapanachu kanilakunata, kusala mutkiypaq insinsyukunata, mirrata, mutkiypaqla ulurkunata, ubapa yakun binuta, asaytita, shumaq arinakunata, trigukunata, animalkunata, uyshakunata, kaballukunata, karrukunata. Chaynulla mananami rantikunqallapanachu mayqan runatapis sirbikunanpaqqa. ");
INSERT INTO qufNT_vpl VALUES ("RV18_14","096_18_14","REV","18","14","14","“Chaymi chay pwiblutaqa, kaynu ninqallapa: ‘¡Mananari chay kusala mishki frutakuna qamta kusalata gustashuq chaykunamapis kannachu! ¡Chaqa tukuy tyimpupaqmi chinqasha, tukuy shumaq imayki kaqkunamapis!’ ");
INSERT INTO qufNT_vpl VALUES ("RV18_15","096_18_15","REV","18","15","15","Chaqa tukuy imata chay pwiblupi rantikur, kusa imayjun tikrakasha chaykunamapismi Dyusmanta shamusha kaq kastiguta rikar manchakur wakaqllapi kidanqallapa. Chaymi chay pwiblupaq kusalata llakir ima waqanqallapa. ");
INSERT INTO qufNT_vpl VALUES ("RV18_16","096_18_16","REV","18","16","16","Kaynumi niyanqallapapis: ‘¡Akakaw, kusala shumaq pwiblu! Qammi uk warmi kusala shumaq raĉhpawan mudakusha yupay karayki. Chaynulla kusala shumaq muradawan chupika raĉhpawan mudakusha yupaymi karayki. Chaqa chay raĉhpaykikunapismi, manyankunaqa uruwan, kusala shumaq rumi pirlakunawan lusichikasha yupay karan. ");
INSERT INTO qufNT_vpl VALUES ("RV18_17","096_18_17","REV","18","17","17","¡Piru chaynu kasha katinmapismi, dasla tukuy imaykikuna kaqkunaqa tukukasha chunllala!’ “Barkukunata mar yakupi purichiqkuna, chaynulla chay mar yakupi trabajar imanta tarikuqkunapismi, chay pwiblumantaqa largu mayllapi kidashallapa, ");
INSERT INTO qufNT_vpl VALUES ("RV18_18","096_18_18","REV","18","18","18","chay pwiblumanta quntay iqamuqta rikar. Chaymi kaynu nir qayĉhakunqallapa: ‘¿Mayqan pwiblunari kay pwiblu yupayqa kanqa?’ nir. ");
INSERT INTO qufNT_vpl VALUES ("RV18_19","096_18_19","REV","18","19","19","Chaymi umanllapaman allpakunata iĉhanqallapa kusalata llakir waqar ima. Chaynulla kaynu nirmi qayĉhakunqallapapis: ‘¡Akakaw, kusala shumaq pwiblu! Qampi ima kaqkunawanmi, chay barkuyjunkunaqa kusala imayjunpaq tikrakaranllapa. ¡Piru chaynu kasha katinmapis daslami tukuy imaykikunapis limpu chinqasha! ");
INSERT INTO qufNT_vpl VALUES ("RV18_20","096_18_20","REV","18","20","20","Chayraykumi unaq syilupi kaqkuna, chay pwibluraykumi aligriyayllapa. Chaynulla qamkuna Dyuspa allinla akrashan kaqkuna, apustulkuna, Dyuspa rimaqninkunapis aligriyayllapa. Chaqa Dyusqami chay pwibluta kastigarqa, allinta rurasha qamkunapaqqa’ ”. ");
INSERT INTO qufNT_vpl VALUES ("RV18_21","096_18_21","REV","18","21","21","Chaymantami uk kusala puytiq ángel uk rumita alsaran. Chay rumiqami kutakunapaq rumi yupay karan. Piru chay rumitaqami mar yakuman itakurqa, kaynu niran: “Qam kusala riqsikasha pwiblu Babilonia, kaynumi qampis itakukanki ruri mayman. Chayna mana mayqanpis qashanqa rikashunqallapanachu. ");
INSERT INTO qufNT_vpl VALUES ("RV18_22","096_18_22","REV","18","22","22","Chaynulla manami qashanqa masqa uyapanqallapachu kallikikunapi arpawan, kinakunawan, trumpitakunawan shumaq takiqkunataqa. Chaynullami manana kanqallapanachu imapi trabajaqkunamapis. Manami uyapakanqapischu kutakuqkunamatapis. ");
INSERT INTO qufNT_vpl VALUES ("RV18_23","096_18_23","REV","18","23","23","Chaynulla manami qampiqa uk bilalamapis achkiranqanachu. Chaynulla manami uyapakanqanachu uk kidamyintu fyistata rurar laqyaqkunamatapis. Michka chaypi rantikuqkuna tukuy pachakunamanta kusa riqsikasha katin, qam wasqakur ima tukuyla nasyunkunata llullachisha katkimapis, manami masqa imatapis rikanqallapanachu nir. ");
INSERT INTO qufNT_vpl VALUES ("RV18_24","096_18_24","REV","18","24","24","Chaqa chay pwiblupiqami, Dyuspa rimaqninkunapa yawarninkunata tarikasha. Chaynulla Dyuspi kriyiqkunapa yawarninta tarikasha. Chaynulla tukuy pachapi wanuchikashakunapa yawarninta imami tarikashamapis”. ");
INSERT INTO qufNT_vpl VALUES ("RV19_1","096_19_1","REV","19","1","1","Chaymantaqami unaq syilumanta kusala achka runakuna yupay laqyaqta uyaparay. Chay rimay laqyaqqami kaynu niyaq: “¡Kusala alabakashami kanqa Amitunchikqa! Chaqa Taytanchik Dyusqami kusala shumaq kar washamashanchikllapa. Chaynulla tukuy tyimpupaq mantakun, kusala puytiq ima. ");
INSERT INTO qufNT_vpl VALUES ("RV19_2","096_19_2","REV","19","2","2","Chaqa paymi mayqantapis, karanta rikar yaĉhan imanu katinllapamapis. Chaynulla paymi chay ukwan ukwan punuq warmi yupay pwiblutaqa kastigasha. Chaqa chay pwibluqami, tukuyla runakunata kusala mana allinkunata rurar uchakuchiran. Chaymi chay pwiblutaqa chaynu rurasha, Dyuspa sirbiqninkunata wanuchishanllaparayku ima”. ");
INSERT INTO qufNT_vpl VALUES ("RV19_3","096_19_3","REV","19","3","3","Chaymantaqa qashan kaynu niranllapa: “¡Kusala alabakashami kanqa Amitunchikqa! Chaymi chay pwiblu rupashapa quntayninqa, tukuy tyimpupaq quntayanqalla” nir. ");
INSERT INTO qufNT_vpl VALUES ("RV19_4","096_19_4","REV","19","4","4","Nataq chay binti-kwatru (24) rukukuna, chaynulla chay kwatru kawsaqkunapis, qunqurir pachakaman pukĉhirar Dyusta aduraranllapa. Chaqa Dyusqami chay mantakuna samananpi tayaran. Chaymi kaynu niyaqllapa: “¡Chaynumi kanqa! ¡Kusala alabakashami kanqa Amitunchikqa!” nir. ");
INSERT INTO qufNT_vpl VALUES ("RV19_5","096_19_5","REV","19","5","5","Chaymantami chay mantakuna samanamanta uk rimayta uyaparay kaynu niqta: “¡Alabayllapa Dyusninchikta, Payta manchar sirbir kawsaqkuna, taksha kaqkuna chaynulla atun kaqkunamapis!” nir. ");
INSERT INTO qufNT_vpl VALUES ("RV19_6","096_19_6","REV","19","6","6","Chaymantaqami qashan uyaraypis kusa achka runakuna laqyaqta yupay. Chay laqyayqami achka yaku raqrata shamuq yupay karan. Chaynulla kusala jwirti kunya yupaymi karan. Chaymi niyaran: “¡Kusala alabakashami kanqa Amitunchikqa! Chaqa Amitunchik Dyus tukuy imata rurayta puytiqqami, mantakuyanna nir. ");
INSERT INTO qufNT_vpl VALUES ("RV19_7","096_19_7","REV","19","7","7","Chaymi kusalata aligriyar payta alabar takichiypaqllapa. Chaqa pay kasarananpaq uraqami ĉhamushana. Chaymi chay warmin kananpaq kaqqa, kusatana kamakasha. ");
INSERT INTO qufNT_vpl VALUES ("RV19_8","096_19_8","REV","19","8","8","Piru chay warmi kasarananpaq kaqtaqami Tayta Dyusqa mudachisha kusala shumaq yuraq intiru llipyalla raĉhpawan”. Chaqa chay yuraq intiru mudananqami intrachimanchikllapa, Dyus akrashan kaqkunapa allinla rurayninkunapaq. ");
INSERT INTO qufNT_vpl VALUES ("RV19_9","096_19_9","REV","19","9","9","Chaymantaqami uk angelqa nimaran: “Kayta iskribiy: ‘Kusa shumaqmi kanqa chay Uyshita kasarananpaq fyistaman, rinanpaq kunachikashakunaqa’ nir”. Chaynulla niranpis: “Kay nishushayqami, Dyusninchik chiqapta nishankuna” nir. ");
INSERT INTO qufNT_vpl VALUES ("RV19_10","096_19_10","REV","19","10","10","Chaynu nimatinqami, naypanpi qunqurir aduraq ĉhurakaray. Piru payqami nimaran: “Jesús nishankunaqami kusata animachimanchik paylapaq yaĉhachikur paylata aduranallapapaq nir. Chayraykumi ama nuqata aduramarchu, ashwan Taytanchik Dyuslata adurayllapa. Chaqa nuqaqami, qam, chaynulla chay wakinkuna, Jesús yaĉhachikushanta kasuqkuna yupaylla Dyuspa sirbiqninla kani” nir. ");
INSERT INTO qufNT_vpl VALUES ("RV19_11","096_19_11","REV","19","11","11","Chaymantaqami rikaray syilu kiĉhakashata. Chaymi chay syilu kiĉhakashamantaqa rikarimuran uk yuraq kaballu. Nataq chay anan taq-shuypaqa, shutiq KARANLA chaynulla CHIQAP KAQLA. Chaqa imatapis karantari rikar yaĉhan. Chaymi ashwan guerrakunata rurayaq. ");
INSERT INTO qufNT_vpl VALUES ("RV19_12","096_19_12","REV","19","12","12","Nawinkunaqami, nina ratakuq yupay llipyarayaq. Nataq umanpi-shuypaqa apayaq achka kurunakunata. Chaynulla umanpiqa uk shuti iskribikasha kayaq. Piru chay iskribikasha chaytaqami, payla intrakaq. ");
INSERT INTO qufNT_vpl VALUES ("RV19_13","096_19_13","REV","19","13","13","Raĉhpanqami yawarwan tullpukasha kayaq. Nataq shutin-shuypaqa intrachimanchik TAYTA DYUSPA RIMANAN nir. ");
INSERT INTO qufNT_vpl VALUES ("RV19_14","096_19_14","REV","19","14","14","Chaynulla paypa ikintaqami, unaq syilumanta suldadukuna riyaqllapa, kusala shumaq yuraq intiru raĉhpakunata yakakusha. Piru chay suldadukunaqami tukuyninllapa yuraq kaballupa anan tashalla riyaranllapa. ");
INSERT INTO qufNT_vpl VALUES ("RV19_15","096_19_15","REV","19","15","15","Nataq chay mantakuqpa shiminmantaqami, yarqamuyaq kusala filuyjun ispada, chaywanna tukuyla nasyunmanta kaqkunata chuqrir binsinanpaq. Chayqami mantakuyanqa jyirru baranwan. Chaynulla chay kusalata puytiq Tayta Dyusqa piñakur chay mana allinta ruraqkunapataqa yawarninmatapis limpu qapinqa imanutaq ubapa yakunta sarur lluqshichinllapa chaynu. ");
INSERT INTO qufNT_vpl VALUES ("RV19_16","096_19_16","REV","19","16","16","Chaqa raĉhpanpi, chaynulla ĉhankanpiqami, kaynu iskribikasha kayaq: ");
INSERT INTO qufNT_vpl VALUES ("RV19_17","096_19_17","REV","19","17","17","Chaymantami rikaray uk ángel rupaypi shaqta. Chaymi chay angelqa, syilupa ĉhaypinpi tukuy pariq kurukunata kusala jwirtita kaynu niyaq: “¡Shamur tantakayllapa! Chaqa Dyusmi, mikunaykillapapaq uraqa ĉhamushana nisha. ");
INSERT INTO qufNT_vpl VALUES ("RV19_18","096_19_18","REV","19","18","18","Chayna qamkunaqa tukuy mantakuqkunapa kwirpunta mikunkillapa. Chaynulla mikunkillapapis suldadukunata, kusa puytiq runakunata, kaballukunata, chaynulla chay kaballukunapa anan taq chaykunata ima. Chaynullami mikunkillapa tukuyta, sirbikuqkunata, mana sirbikuqkunata, taksha kaqkunata, atun kaqkunamatapis ima” nir. ");
INSERT INTO qufNT_vpl VALUES ("RV19_19","096_19_19","REV","19","19","19","Chaymantami rikaraypis chay munstruta, chaynulla tukuyla mantakuqkuna suldadunkunawan pulla kaqta. Paykunaqami tantakasha karanllapa maqanakunanllapapaq chay yuraq kaballupa anan tasha chaywan, chaynulla suldadunkunawanpis. ");
INSERT INTO qufNT_vpl VALUES ("RV19_20","096_19_20","REV","19","20","20","Chaymantami chay manchaypaq munstrutaqa, prisuranllapa chay llullakur yaĉhachikur puriq chaywan pullata. Chaqa chay llullakur yaĉhachikuqqami kusa ukman milagrukunata rurasha karan runakuna rikar chay munstrupina kriyinanllapapaq. Chaynu chay milagrukunata rurarmi, chay llullakur yaĉhachikuqqa, ukkunata llullachitin chay munstrupa markanta ĉhurakur, ashwan chay imagenninmatapis aduraranllapa. Chaymi chay munstruta, chaynulla chay llullakur yaĉhachikuqtapis, kawsaqllata itakuranllapa chay quĉhapi asufriwan nina kusalata ratakuqmanna. ");
INSERT INTO qufNT_vpl VALUES ("RV19_21","096_19_21","REV","19","21","21","Nataq chay wakinkuna-shuypaqa, chay kaballupa anan tasha chaypa shiminmanta ispada yarqamuq chayllawan wanuchikaranllapa. Chaymi tukuyla pariq kurukunaqa tiqllananllapakaman mikuranllapa chay wanushakunapa kwirpunllapakunataqa. ");
INSERT INTO qufNT_vpl VALUES ("RV20_1","096_20_1","REV","20","1","1","Chaymantami rikaray uk ángel syilumanta ishkimuqta. Payqami chay manchaypaq uĉhku ruripa llabinta charikusha karan. Chaynullami charikushapis karan uk kusala largu kadinata. ");
INSERT INTO qufNT_vpl VALUES ("RV20_2","096_20_2","REV","20","2","2","Chaymi chay angelqa, chay dragon, kusala unay largu kuru, dyablu, Satanastaqa aypar mil añupaqna kadinawan wataran. ");
INSERT INTO qufNT_vpl VALUES ("RV20_3","096_20_3","REV","20","3","3","Chaymantaqami chay manchaypaq uĉhku rurimanna itakur kirparan. Chaynu kirparmi chay punkupiqa ĉhuraran uk siyuta. Chayna chay mil añu pasanankaman ama tukuy nasyunkunata llullachinanpaq. Chaymantaqa chay mil añu pasatinqami, chay dragontaqa kaĉhanqa ayka tyimpullapaqqa. ");
INSERT INTO qufNT_vpl VALUES ("RV20_4","096_20_4","REV","20","4","4","Rikaraypis achka mantakuna samanakunata. Chaypiqami chay kusala allita rikar yaĉhaqkuna tayaranllapa. Chaqa paykunaqami unayqa Jesuspi kriyir Tayta Dyus munashannulla rurar kawsayatin kunkanta pitir wanuchisha karanllapa. Piru paykunaqami mana adurashallapachu karan chay munstruta, chaynulla imagenninmatapis. Chaynulla manami dijakashallapachu karan chay munstrupa markanta urkunpi, manaqa makinpi ĉhurananllapamatapis. Chaymi ashwan rikayatiy paykunaqa kawsamur, Jesuswan pulla mil añuta mantakuq ĉhurakaranllapa. ");
INSERT INTO qufNT_vpl VALUES ("RV20_5","096_20_5","REV","20","5","5","Chaynumi Tayta Dyusqa manaraq mayqantapis kawsachimuyar, chay paypa kaqninkunata puntataqa kawsachimuran. Piru chay wakin wanushakunaqami mana kawsamuranllapachu, chay mil añu pasanankaman. ");
INSERT INTO qufNT_vpl VALUES ("RV20_6","096_20_6","REV","20","6","6","Chaymi nishaykillapa: Kusa shumaqmi kanqa chay puntallata kawsamuqkunaqa. Chaqa paykunaqami Dyuspa akrashankunana kanqallapa nir. Chaymi ashwan chay ishkay kutipaq wakinkuna wanuyanllapa chayqa, manana paykunataqa imanachiytapis puytinqanachu. Chaqa paykunaqami Dyuspa, chaynulla Jesucristupa uk kura yaĉhachikuqninna kanqa. Chaymi ashwan paykunaqa Jesucristuwan pulla mantakunqallapa, mil añuta. ");
INSERT INTO qufNT_vpl VALUES ("RV20_7","096_20_7","REV","20","7","7","Piru chaynu mil añu pasashana katinqa, chay Satanastaqa kaĉhanqallapa chay watarayashanmantaqa. ");
INSERT INTO qufNT_vpl VALUES ("RV20_8","096_20_8","REV","20","8","8","Chaymi tukuyla intiruta rinqa tukuyla nasyunkunaman kusalata ingañakuq. Chaynulla ashwan rinqa ingañaq Gogpi kaqkunata, Magogpi kaqkunata ima. Chaymi chaynuqa kusala achka suldadukunata tantanqa, imanutaq mar yakupa manyanpimaqa aqu quturan chaynuta. ");
INSERT INTO qufNT_vpl VALUES ("RV20_9","096_20_9","REV","20","9","9","Chaynu kusala achka runakunata tantarmi kusala largu mayta rir ĉharanllapa Tayta Dyuspa kusala munashan pwibluman. Chaynu ĉharmi chay pwiblutaqa limpu riduranllapa mana allinkunata rurananllapapaq. Piru chaykamanqami unaq syilumanta nina ratamur limpu rupachiran paykunataqa. ");
INSERT INTO qufNT_vpl VALUES ("RV20_10","096_20_10","REV","20","10","10","Chaymanta chay dyablu ingañakusha chaytaqa, itakukaran chay quĉhapi asufriwan nina ratakuqman. Chaqa chayllamanmi chay munstruta, chaynulla chay llullakur yaĉhachikur puriq chaypis itakukasha karanllapa. Chaqa chaypiqami unaqpis tutapis mana agwantaypaqta qischakanqallapa, tukuy tyimpupaqna. ");
INSERT INTO qufNT_vpl VALUES ("RV20_11","096_20_11","REV","20","11","11","Chaymi rikaray kusala yuraq mantakuna samanata. Chaynulla rikaraypismi chay samanapi Dyus taqta ima. Chaymantami paypa naypanmantaqa, pacha chaynulla syilumapis limpu chinqaran. Chaymi mana rikaypaqnachu karan maylawpipis. ");
INSERT INTO qufNT_vpl VALUES ("RV20_12","096_20_12","REV","20","12","12","Chaymantami rikaray chay wanushakuna atun kaqkuna chaynulla taksha kaqkuna Dyuspa naypanpi shaqta. Chaymi rikaraypis librukuna kiĉhakaqta. Chaynullami kiĉhakaranpis, chay tukuy tyimpupaq kawsanapaq librupis. Chaymi chay wanushakunataqa rikar yaĉharanllapa tukuy imakunata rurashanpaq, chay librukunapi iskribikashannulla. ");
INSERT INTO qufNT_vpl VALUES ("RV20_13","096_20_13","REV","20","13","13","Chaymi chay mar yakumapis, pay wanuchishankunata qukuran. Chaynullami, chay wanuy chaynulla tukuy wanushakunapa tananpis wanushakunataqa qukuran. Chaymi tukuyta rikar yaĉharanllapa, imakunatami kawsayarqa ruraran ima nirmapis. ");
INSERT INTO qufNT_vpl VALUES ("RV20_14","096_20_14","REV","20","14","14","Chaymantaqami chay wanuyta, chaynulla chay tukuy wanushakunapa tanan kaqtapis, itakuran chay quĉhapi nina ratakuqman. Chaymi chay quĉhapi nina ratakuq kaqqami, qashan ishkay kutipaqna wanur tukuy tyimpupaq qischakanllapa chay karan. ");
INSERT INTO qufNT_vpl VALUES ("RV20_15","096_20_15","REV","20","15","15","Chaynulla chaymanmi itakuranllapapis, chay tukuy tyimpupaq kawsanallapapaq librupi shutinkuna mana iskribikasha kaqkunatapis. ");
INSERT INTO qufNT_vpl VALUES ("RV21_1","096_21_1","REV","21","1","1","Chaymantaqami rikaray mushuq syiluwan mushuq pachata. Chaqa chay punta syiluwan, chay punta pacha, chaynulla mar yakupismi chinqasha kar, manana karannachu. ");
INSERT INTO qufNT_vpl VALUES ("RV21_2","096_21_2","REV","21","2","2","Chaymi rikaray chay kusa allinla pwiblu, mushuq Jerusalenta. Chay pwibluqami unaq syilupi, Dyuspa naypanmanta ishkimuyaq. Piru chay pwibluqami kusala shumaq kamakasha karan, imanutaq uk nubyamaqa kasarananpaq kamakan chaynu. ");
INSERT INTO qufNT_vpl VALUES ("RV21_3","096_21_3","REV","21","3","3","Chaymanta chay mantakuna samanamanta uk kusala jwirti rimayta uyaparay. Chaymi chay rimayqa kaynu niyaran: “Dyusqami kananqa runakunawan pullana kawsayan. Chaymi paykunawan katin, runakunaqa Dyuspana kanqallapa. Chaynulla Dyusqami pay paylla pullanllapa kar Dyusninna kanqa. ");
INSERT INTO qufNT_vpl VALUES ("RV21_4","096_21_4","REV","21","4","4","Chaymi mayqanpis waqaqkunaqa mana waqanqallapanachu. Chaynulla manami llakinqallapa, wanunqallapa, nanachikunqallapalamapischu. Chaqa tukuy chay qischakaykunaqami kananqa tukukashana” nir. ");
INSERT INTO qufNT_vpl VALUES ("RV21_5","096_21_5","REV","21","5","5","Nataq chay mantakuna samanapi taqqami, kaynu niran: “Nuqaqami tukuyta qashan mushuqpaq tikrashaq”. Chaynullami niranpis: “¡Kayta iskribiy! Chaqa tukuy kaykunaqami karanla, chaynulla chiqap rimaykuna katin kunfyakaypaq” nir. ");
INSERT INTO qufNT_vpl VALUES ("RV21_6","096_21_6","REV","21","6","6","Chaymantami nimaran: “Tukuy imata ruranaypaq karan chaytaqami rurashana kani. Chaqa nuqami chay punta litra Alfa ninllapa chay, chaynulla chay tukukanan litra Omega ninllapa chay kani. Chaynullami chay Qallariq chay, chaynulla chay Tukukanan chay kani. Chayraykumi nuqaqa mayqan yakunaqtaqa, chay tukuy tyimpupaq kawsachikuq yaku nasimuqta upyachishaq, mana michkata pagramatinmapischu dibaldila. ");
INSERT INTO qufNT_vpl VALUES ("RV21_7","096_21_7","REV","21","7","7","Chaymi nishaykillapa: Mayqanpis shachinakur binsikuq chaytaqami, tukuy kaykunata irinsyanta yupay qushaq. Chaymi nuqaqa Dyusninna katiy, paykunaqa wamraykunana kanqallapa. ");
INSERT INTO qufNT_vpl VALUES ("RV21_8","096_21_8","REV","21","8","8","Piru chay nuqamanta pinqakuqkunata, mana kriyiqkunata, kusa millanaypaq ruraqkunata, wanuchikuqkunata, mana intrakaqkunata, ukwan ukwan punuqkunata, wasqakuqkunata, runakuna rurashan yanqa dyuskunata aduraqkunata, llullakuqkunata imaqa, chay quĉhapi asufriwan nina ratakuqman itakukanqa. Chaqa chayqari ishkay kutipaqna wanur qischakananllapapaq lugar” nir. ");
INSERT INTO qufNT_vpl VALUES ("RV21_9","096_21_9","REV","21","9","9","Chaymantami chay syiti angelkuna kupankunata charikusha karan chaymanta uk shamuran. Chay payqami kupanpi charikusha karan, syiti qischakaykuna kananpaq karan chaykunata. Chaymi nimaran: “¡Shamuy! Chaqa nuqami rikachishayki chay nubya, Uyshitapa warmin kaqtaqa” nir. ");
INSERT INTO qufNT_vpl VALUES ("RV21_10","096_21_10","REV","21","10","10","Chaymantami Ispirituqa rikapakuchimayatin, chay angelqa apamaran uk kusala atun sirkaman. Chaymantami rikachimaran chay kusala shumaq allinla pwiblu Jerusalentaqa. Chaymi chay pwibluqa, Dyuspa naypan unaq syilumanta ishkimuyaran. ");
INSERT INTO qufNT_vpl VALUES ("RV21_11","096_21_11","REV","21","11","11","Piru chay pwibluqami kusala shumaqta llipyarayaran, Dyuspa llipyayninwan. Chaymi chay llipyayninqa uk kusala ĉhaniyjun rumi jaspipa llipyaynin yupay karan. Chaqa kusala chuyitari karan uk kristal yupay. ");
INSERT INTO qufNT_vpl VALUES ("RV21_12","096_21_12","REV","21","12","12","Chay pwiblupa ridurninpiqa, atun pata rurakasha karan. Piru dusi punkuyjunmi karan. Tukuy punkukunapimi, uk ángel karan. Chaynulla chay punkukunapiqa, chay Israel pwiblupa dusi ayllukunapa shutinkuna iskribikasha karan. ");
INSERT INTO qufNT_vpl VALUES ("RV21_13","096_21_13","REV","21","13","13","Chaymi kimsa punkuqa, estilawman karan. Chaynulla kimsaqa, nortilawman karan. Kimsaqa surlawman karan. Nataq kimsaqa, oestilawman karan. ");
INSERT INTO qufNT_vpl VALUES ("RV21_14","096_21_14","REV","21","14","14","Chay pwiblupa ridurninpi patapa simintunpiqami, karan dusi atunlla rumikuna. Chaymi chay rumikunapiqa, chay Uyshitapa dusi apustulninkunapa shutin karan. ");
INSERT INTO qufNT_vpl VALUES ("RV21_15","096_21_15","REV","21","15","15","Chay ángel nuqawan parlayaq chayqami, urumanta rurakasha barata charikusha karan, chaywan chay pwiblupa punkunta, patankunata midinanpaq. ");
INSERT INTO qufNT_vpl VALUES ("RV21_16","096_21_16","REV","21","16","16","Chay pwibluqami kwadradu kar, largun, anchun chaynulla altunmapis chaylla karan. Chaymi chay angelqa chay pwibluta baranwan miditinqa, kaynu karan: Largun, anchun chaynulla altunmapismi midiyaq dus mil dusyintus (2,200) kilumitruta. ");
INSERT INTO qufNT_vpl VALUES ("RV21_17","096_21_17","REV","21","17","17","Chaymantami midiran chay pwiblupa patanta. Chaymi imanutaq kanan midikunllapa chaynu miditinqa midiyaq, sisintay-sinku (65) mitruta. Chaqa imanutaq kanankuna midikunllapa, chaynumi angelpis midiran. ");
INSERT INTO qufNT_vpl VALUES ("RV21_18","096_21_18","REV","21","18","18","Piru chay pwiblupa atun patanqami chay llipyala jaspi rumillawan rurakasha karan. Nataq chay pwiblu-shuypaqami, rurakasha karan kusala mas shumaq urukunallawan. Chaymi kusala chuyitata llipyarayaran uk kristal yupay. ");
INSERT INTO qufNT_vpl VALUES ("RV21_19","096_21_19","REV","21","19","19","Chay patapa simintunpiqami, kusala shumaq rumisitukuna ĉhurakasha karan. Kaykunami karanllapa: Puntapiqami jaspi ninllapa chay karan. Ishkay kaqpiqa karan safiru. Chay kimsa kaqpiqa, agata karan. Kwatru kaqqami, ismiralda karan. ");
INSERT INTO qufNT_vpl VALUES ("RV21_20","096_21_20","REV","21","20","20","Sinku kaq chayqami, únisi karan. Saysi kaq chayqami, kurnalina karan. Syiti kaq chayqami, krisulitu karan. Uchu kaq chayqami, birilu karan. Nwibi kaq chayqami tupasyu karan. Dyis kaq chayqami krisuprasa karan. Unsi kaq chayqami, jasintu karan. Nataq chay dusi kaqqami, amatista karan. ");
INSERT INTO qufNT_vpl VALUES ("RV21_21","096_21_21","REV","21","21","21","Chaynullami chay punkunkunaqa kusala qishpi intiru pirlawan kada punku rurakasha karan. Nataq chay pwiblupa atun kallin-shuypaqami, kusala mas shumaq urumanta rurakasha karan. Chaymi kusa qishpi intiru karan, uk kristal yupaylla. ");
INSERT INTO qufNT_vpl VALUES ("RV21_22","096_21_22","REV","21","22","22","Piru chay mushuq Jerusalén pwiblupiqami, Dyusta adurananllapa ima wasilamatapis mana rikaraychu. Chaqa chay pwiblupiqami, kusalata puytiq Amitunchik Dyus, chaynulla chay Uyshita, Dyusta adurana wasiqa. ");
INSERT INTO qufNT_vpl VALUES ("RV21_23","096_21_23","REV","21","23","23","Chaynu katinmi chay pwiblupiqa achkirachikunanpaqqa, mana ministinchu rupayta kar, killata karmapis. Chaqa Dyusmi llipyayninwan achkirachikun. Chaymi ashwan chay lampara yupay achkirachikuqmaqa, chay Uyshitaqa paylla karan. ");
INSERT INTO qufNT_vpl VALUES ("RV21_24","096_21_24","REV","21","24","24","Chaynu katinmi, tukuyla nasyunmanta kaqkunamapis chay pwiblumanta achkirachikuqwanna purinqallapa. Chaymi ashwan tukuyla pachamanta kaq mantakuqkunamapis kusala ĉhaniyjun imanllapakunata apamurna aduranqallapa Tayta Dyustaqa. ");
INSERT INTO qufNT_vpl VALUES ("RV21_25","096_21_25","REV","21","25","25","Chaqa chay pwiblupa punkunkunaqami, unaq kar tuta karmapis, mana kirpakanqachu. Chaymi chaypiqa mana yaĉhanqallapachu imanumi tutapan nirllapamapis. ");
INSERT INTO qufNT_vpl VALUES ("RV21_26","096_21_26","REV","21","26","26","Chaymi ashwan tukuyla nasyunkunamanta kusala mas shumaq imankunata aparna, kay pwibluqami kusala shumaq nirna alabanqallapa. ");
INSERT INTO qufNT_vpl VALUES ("RV21_27","096_21_27","REV","21","27","27","Piru chay kusala shumaq pwiblumanqa manami tukuy ima mana allin kaqqa yaykunqachu. Chaynulla chay pwiblupiqami chay millanaypaqta ruraqkuna, chay llullakuqkunaqa mana kanqallapachu. Ashwanmi chaymanqa yaykunqallapa chay Uyshitapa librun tukuy tyimpupaq kawsanapaq chaypi shutinllapa iskribikasha kaqkunala. ");
INSERT INTO qufNT_vpl VALUES ("RV22_1","096_22_1","REV","22","1","1","Chaymantami chay angelqa rikachimaran uk riyu yakuyjun, kristal yupay kusala chuyita llipyaraqta. Chaymi chay yakituqa tukuy tyimpupaq kawsachikuq yakitu karan. Chay riyuqami yarqamuyaran Dyusninchikpa, chaynulla chay Uyshitapa mantakunan samananmanta. ");
INSERT INTO qufNT_vpl VALUES ("RV22_2","096_22_2","REV","22","2","2","Chaynu yarqamurmi pwiblupa atun kallinpa ĉhaypinta riyaran. Nataq chay riyupa kada manyanpiqami, tukuy tyimpupaq kawsachikuq qiru winayaran. Chayqami kada misis puquq. Chaymi añupaqqa, dusi kuti puquq. Nataq raprankuna-shuypaqami, sirbiq tukuyla pwiblumanta qishaqkuna rimidyakur alliyananllapapaq. ");
INSERT INTO qufNT_vpl VALUES ("RV22_3","096_22_3","REV","22","3","3","Chaynu katinmi chay lugarpiqa, manana ima mana allin kaqkunaqa kanqanachu. Chaymi ashwan Dyuspa, chaynulla chay Uyshitapa mantakuna samanan lugarqa, chay pwiblupina kanqa. Chaymi payta sirbiqkunaqa, chaypina aduranqallapa ima. ");
INSERT INTO qufNT_vpl VALUES ("RV22_4","096_22_4","REV","22","4","4","Chayraykumi ashwan Dyuswan qaqllapurana rikanakunqallapa. Chaynulla Dyuspa shutintanami urkunkunapi ĉhurakunqallapa. ");
INSERT INTO qufNT_vpl VALUES ("RV22_5","096_22_5","REV","22","5","5","Chaymi chay lugarpiqa mana yaĉhanqallapachu, imanumi tutapan nirmapis. Chaynulla chaypi taqkunaqami, mana ministinqallapanachu imanu achkirachikuqta, rupaymatapis. Chaqa Amitunchik Dyusmi paykunataqa achkirachinqa. Chaynulla paykunanami tukuy tyimpupaqna mantakunqallapa. ");
INSERT INTO qufNT_vpl VALUES ("RV22_6","096_22_6","REV","22","6","6","Chaymantami chay angelqa, kaynu nimaranpis: “Kay rimaykunaqami chiqap. Chaymi chay rimaykunapiqa kunfyakaymatapis puytinchik. Chaymi Amitunchikllapa Dyus rimaqninkunata willaqmi, angelninta kaĉhamusha, paypi kriyiqkunata intrachinanpaq ima pasananpaq karan chayqami shipchamunna” nir. ");
INSERT INTO qufNT_vpl VALUES ("RV22_7","096_22_7","REV","22","7","7","“¡Chaqa mananami maychu shamunaypaqqa! ¡Shamuninami! ¡Kusa shumaqmi kanqa kay librupi Dyuspaq nishankunata kasuqkunaqa!” nir. ");
INSERT INTO qufNT_vpl VALUES ("RV22_8","096_22_8","REV","22","8","8","Nuqa Juanmi rikaray, uyaray kaykunata. Chaymantami chaynu rikar, uyarnaqa, chay angelpa naypanlapi qunquriray payta aduranaypaq. Chaqa pay-ari rikachimaran chaykunataqa. ");
INSERT INTO qufNT_vpl VALUES ("RV22_9","096_22_9","REV","22","9","9","Piru chaynu aduranaypaq qunquritiyqami, payqa kaynu nimaran: “Ama chayta ruraychu. Chaqa nuqapismi Dyusta sirbini, imanutaq qam, chaynulla Dyuspaq rimaq masikikunawan, kay librupi iskribikashakunata kasuqkunawan sirbinki chaynulla. ¡Ashwanmi Dyuslata aduray!” nir. ");
INSERT INTO qufNT_vpl VALUES ("RV22_10","096_22_10","REV","22","10","10","Chaynullami nimaranpis: “Amami pakaplla yupayqa ĉhurakunkichu, Dyuspaq kay librupi iskribikashakunataqa. Chaqa chay tyimpu nishan kumplikananpaq chayqami, shipchamunna. ");
INSERT INTO qufNT_vpl VALUES ("RV22_11","096_22_11","REV","22","11","11","Chaymi mayqanpis chay mana allin kaqkunata ruraqkunataqa dijay ruranqallapa. Chaynulla chay mayqanpis kusa pinqaypaq imakunata ruraqkunatapis, dijay ruraskinqallapa. Piru chay mayqan allin kaqkunata ruraqkunaqa, allinkunalata ruraskinqallapa. Chaynulla, Dyuspa allin kaqninkunaqa, Dyus munashannula kawsanqallapa” nir. ");
INSERT INTO qufNT_vpl VALUES ("RV22_12","096_22_12","REV","22","12","12","“Chaqa mananami maychu shamunaypaqqa. Chaynu shamurmi tukuyta allita rikar yaĉhar, imata rurashannulla ima imanu kananpaqpis nishaq. ");
INSERT INTO qufNT_vpl VALUES ("RV22_13","096_22_13","REV","22","13","13","Chaqa nuqami chay punta litra Alfa ninllapa chay, chaynulla tukukanan litra Omega ninllapa chay kani. Chaynulla nuqami Punta Kaq chay, Tukukanan Kaq chay kani. Chaymi nuqa Qallariq chay, chaynulla Tukukanan chay kani” nir. ");
INSERT INTO qufNT_vpl VALUES ("RV22_14","096_22_14","REV","22","14","14","Chaqa ninmi: “Kusa shumaqmi kanqa mayqanpis raĉhpanta paqaq yupay, tukuy tyimpupaq kawsachikuq qirupa puquyninta mikuqkunaqa. Chaynulla kusa shumaqmi kanqa, mayqanpis chay kusa shumaq pwibluman punkukunata yaykuq chaykunaqa nir. ");
INSERT INTO qufNT_vpl VALUES ("RV22_15","096_22_15","REV","22","15","15","Piru chay allqu yupay kusala millanaypaq mana allinta ruraqkuna, wasqakuqkuna, ukwan ukwan punuqkuna, wanuchikuqkuna, chay yanqa dyus nishanllapakunata aduraqkuna, llullakuqkuna imaqa, chay kusa shumaq pwibluman mana yaykurchu, ashwan waqtapina kidanqallapa”. ");
INSERT INTO qufNT_vpl VALUES ("RV22_16","096_22_16","REV","22","16","16","“Chaqa nuqa Jesusmi, angelniyta kaĉhamusha kani, tukuy kriyiqkunata kayta willananpaq. Nuqami uk qiruta kuchutinllapa qawan, chay yupay Davidpa ayllunllamanta kani. Chaynulla nuqami achkiyaypi uk atun qullar llipyaran chay yupay kani” nir. ");
INSERT INTO qufNT_vpl VALUES ("RV22_17","096_22_17","REV","22","17","17","Chaymi Santu Ispiritu, chaynulla Jesucristupi kriyiqkuna paypa warmin yupay chaykunaqami kaynu ninllapa: “¡Shamuyllapa!” Mayqanpis uyakuqqa nin: “¡Shamuy!” Mayqanpis kusata yakunaqqa, munarqa shamur upyanqa tukuy tyimpupaq kawsachikuq yakuta, mana imalamatapis pagrakurchu dibaldila nir. ");
INSERT INTO qufNT_vpl VALUES ("RV22_18","096_22_18","REV","22","18","18","Chayraykumi mayqantapis kay librupi, Dyuspaq nishanta uyakuqtaqa, kaytami nishaq: Mayqanpis kay librupi nishanmanta achkachaqtaqa, Dyusmi paytapis mas qischakananpaq ninqa kay iskribikashapi nishannulla. ");
INSERT INTO qufNT_vpl VALUES ("RV22_19","096_22_19","REV","22","19","19","Chaynulla mayqanpis kay librupi, Dyuspaq nishankunamanta imalata ashuchiqtaqa, Dyusmi kitanqa chay tukuy tyimpupaq kawsachikuq qirumanta mikunanpaq karan chayta. Chaynulla chay kusa shumaq allin pwiblupi imanu kawsananpaq nishanmantaqami, Dyusqa ashuchinqa kay iskribikashapi nishannulla. ");
INSERT INTO qufNT_vpl VALUES ("RV22_20","096_22_20","REV","22","20","20","Chaymi tukuy kaykunata nimaqninchikllapaqa, kaynu nin: “Chiqaptami, manana maychu shamunaypaqqa”. ¡Chaynumi kanqa! ¡Shamuy-ari Amituy Jesús! ");
INSERT INTO qufNT_vpl VALUES ("RV22_21","096_22_21","REV","22","21","21","Chaymi nishaykillapa: Amitunchik Jesucristumi tukuy qamkunata kusata yanapar ima, kusala shumaqta kawsachishunqallapa nir. ");
ALTER TABLE qufNT_vpl ADD FULLTEXT(verseText);
UNLOCK TABLES;
